
Lolbergs  Forfattervirksomhed  falder  i  den  Del  af  det  i8.  Aar- 
hundrede,  da  den  kritiske  Undersøgelse  paa  Religionens  og  Tænknin- 
gens Omraade  samler  og  væbner  den  Opposition,  som  i  Aarhundredets 
sidste  Halvdel  drager  løs  mod  praktiske  Formaal  og  afstedkommer 
gjennemgri hende  Forandringer  paa  Kirkens,  Statslivets  og  den  almin- 
delige Samfundsbetragtnings  Omraade.  Han  følger  med  Agtpaagiven- 
hed  denne  Kulturlandenes  —  fomemlig  Englands  og  Frankrigs  — 
kritiske  Litteratur,  tilegner  sig  af  den,  hvad  der  synes  ham  gyldigt 
og  antageligt,  og  gjør  sine  Landsmænd  delagtige  i  den  baade  ad 
direkte  Vej,  idet  hans  moralfilosofiske  Skrifter  for  en  stor  Del  be- 
skjæftige  sig  med  dens  Tankeindhold,  og  ad  indirekte  Vej,  idet 
den  nye  Bevægelse  har  sin  Del  i  at  gjøre  ham  just  til  den  særegne 
Forfatter-Individualitet,  som  hvilken  han  virker  i  vort  Aandsliv  baade 
for  sin  egen  Slægt  og  for  de  efterfølgende.  Paa  dobbelt  Maade 
ledes  saaledes  de  europæiske  Kulturstrømninger  gjennem  Holberg 
ind  i  vort  Samfund;  det  er  derfor  af  Vigtighed  at  tegne  Omridsene 
af  denne  Bevægelse  og  fastholde,  hvor  vidt  den  var  naaet  i  Holbergs 

Levetid,  for  at  det  kan  sees,  hvilke  nye  Tanker  han  stilledes  over- 
for, hvorledes  og  i  hvilket  Omfang  de  optoges  i  hans  Personlighed, 
og  hvorvidt  de,  som  en  Følge  heraf,  kom  til  at  paavirke  de  i  vort 
Samfund  hidtil  raadende  Anskuelser. 
Engelsk  Den  sunde  og  skjønne  IdealiBme,  for  hvilken  Shakspeares  og 

Miltons  Digterværker  ere  det  herUgste  Udtryk,  var  i  England  bleven 
afløst  af  Puritanismens  mørke  Aand,  hvis  Fanatismes  Ild  afsved  alle 
Tilværelsens  Blomster  og  Blade.  Denne  Yderlighed  af  stiv  gammel- 
testamentlig Tro  paa  den  guddommelige  Autoritet  som  en  i  alle  Til- 
værelsens Momenter  personligt  indgribende,  straffende  eller  benaadende, 
men  altid  vilkaarlig  optrædende  Dommer  maatte  med  Nødvendighed 
som  sin  Modsætning  afføde  en  Trang  til  Revolte  mod  denne  aande- 
lige  Fængselstvang,  et  Forsøg  paa  Overmandelse  af  den  jemhaarde 
Slutter,  en  Undersøgelse  fra  Grunden  af  de  Principers  Retmæssighed, 
paa  hvilke  han  havde  bygget  sin  Magt.  Den  Tænkning,  som  fremgik 
af  denne  Trang,  havde  sin  betydeligste  Talsmand  i  John  Locke 
(1632 — 1704),  Grundlæggeren  af  den  empiriske  Filosofi,  som 
fører  al  menneskelig  Erkjendelse  tilbage  til  Erfaringen  alfene,  nægter 
Tilstedeværelsen  af  medfødte  Ideer  eller  Grundsætninger  i  Bevidst- 
heden og  hævder,  at  Sjælen  oprindelig  er  som  en  ubeskreven  Tavle 
(tabula  rasaj ,  hvorpaa  Erfaringen  skriver  sit  Indhold:  »der  findes 
Intet  i  Bevidstheden,  som  ikke  først  har  været  tilstede  i  Sandsningen«. 
Ved  Iagttagelse  af  Sandsegjenstandene  tilegne  vi  os  den  ydre  Erfaring, 
ved  Iagttagelse  af  vor  Forstands  egne  Virksomheder  erhverve  vi 
den  indre  (Reflexion);  denne  Erfaring  tilfører  Forstanden  Forestillinger, 
Begreber,  Billeder,  med  eet  Ord:  Ideer,  som  blive  Gjenstande  for 
Tænkningen,  der  saaledes  ikke  beskjæftiger  sig  med  Tingene  selv, 
men  med  Ideer  om  Ting,  oprindelig  Enkeltideer,  hvilke  Forstanden 
modtager  paa  ganske  passiv  Vis,  ligesom  Spejlet  modtager  et 
Billede,  derefter  sammensatte  Ideer,  hvilke  Forstanden  aktivt  danner 
sig,  altsaa  Tankeobjekter,  til  hvilke  der  ikke  behøver  at  svare  noget 
Reelt.  Hvorledes  Sandseindtrykkene,  efterat  være  Qptagne  i  Sjælen, 
forvandles  til  Forestillinger,  formaaer  Locke's  Filosofi  ikke  at  oplyse ; 
han  henviser  for  dette  vanskelige  Punkts  Vedkommende  til  Guds 
Almagt.  Hvad  Aabenbaringen  angaaer,  maa  den  empiriske  Filosofi 
selvfølgelig  benægte,  at  den  kan  tilføre  Forestillingskredsen  nogen 
Ide,  som  ikke  alt  forinden  er  optagen  i  denne  Kreds  ved  Sands- 
ningens  Impuls;    fastholdes  denne  Forudsætning,   vil  Troen  paa  en 

Aabenbaring  forøvrigt  kunne  enes  med  vor  Fomufterkjendelse,  selv 
hvor  den  ligger  over  den,  og  maa  kun  forkastes,  hvor  den  ligefrem 
strider  imod  den.  For  Empirien  er  Menneskelivets  Opgave  imidlertid 
en  mere  nærliggende  end  at  fortabe  sig  i  transcendentale  Spekula- 
tioner; Summen  af  dets  Visdom  bestaaer  i  at  dyrke  de  moralske 
Kundskaber  og  de  Kunster,  der  ere  fornødne  for  dette  Liv.  Det 
er  derfor  karakteristisk  for  Locke,  at  han  —  efterat  have  behandlet 
sin  Filosofis  theoretiske  Del  i  det  længe  gjennemtænkte  og  forberedte 
Skrift  ^An  essay  concerning  human  understanding^  1690  (senere 
efterfulgt  af  ^The  reasonabless  of  Christianity*)  —  i  1693  skrev  ^Some 
thaughts  concerning  education<^,  i  hvilke  han  —  ogsaa  i  denne  Hen- 
seende >Englands  Nationalfilosof«  —  udkastede  Planen  for  en  fornuftig 
Opdragelse  i  Træk,  som  endnu  den  Dag  idag  træde  tydeligt  frem 
i  den  praktiske  engelske  Pædagogik:  med  Midler  som  frisk  Luft, 
simpel  Føde,  Svømning,  Ride-  og  Fægteøvelser  samt  anden  legemlig 
Idræt;  med  Formaal  som  en  paa  et  rigtigt  Gudsbegreb  tidlig  grund- 
lagt Dyd,  Klogskab,  god  Verdenstone  og  praktiske  Kundskaber. 

Fra  Idealismen  havde  Locke,  tagende  sine  Udgangspunkter 
hos  sin  Landsmand  Bacon,  ført  den  filosofiske  Tænkning  henimod 
Empirismens  yderste  Grændser,  men  først  hans  Benyttere,  især  i 
Frankrig,  hævdede  ham  —  ganske  i  Modstrid  med  hans  ædruelige 
engelske  Temperament  —  som  Bannerfører  for  den  videst  gaaende 
Sensualisme,  idet  de  tog  sig  til  Indtægt,  hvad  der  i  hans  Filosofi 
kunde  bruges  i  dette  Øjemed,  og  gled  let  hen  over  Resten.  Endog 
til  Støtte  for  Materialismen,  saaledes  som  den  fremtraadte  i  det 
18.  Aarhundredes  anden  Halvdel,  paaberaabte  man  sig  Locke's  Ideer, 
hvilke  i  hans  Fædreland  foreløbig  udvikledes  i  Retning  af  Deisme, 
den  religieuse  Anskuelse,  der  forkaster  al  overnaturlig  Aabenbaring 
og  dermed  Tanken  om  en  aabenbaret  Gud,  samt  hvad  der  ellers  i 
den  kristelige  Lære  hænger  sammen  med  denne  Forestilling:  den 
guddommelige  Inspiration,  Spaadomme  og  Undere,  Læren  om 
Treenighed,  Arvesynd,  Forløsning  o.  s.  v.  Deismen  vil  kun  an- 
erkjende  en  saadan  Gud,  som  Fornuften  fatter,  hans  Forsyn  har 
i  dens  System  Plads  ved  Siden  af  Villiens  Frihed,  Dyden  sættes 
som  det  attraaværdige  Maal,  og  Sjælens  Tilværelse  efter  Døden 
antages.  Medens  Menigmand  kun  lidet  berørtes  af  Deismen,  vandt 
denne  Religion  for  Filosofer  stor  Indgang  i  de  dannede  Klasser, 
begrundet  og  udviklet  især  af  Matthews  Tindal,   der  seer  Guds 

Villie  aabenbaret  ligesaa  tydeligt  gjennem  Fornuften,  Sædelighedens 
Lovbog,  som  gjennem  Aabenbaringen,  og  for  hvem  Kristendommen 
er  en  Fornyelse  af  denne  naturlige  Religion.  »Lysestøberen  fra 
Salisbury«,  Almuesmanden  Thomas  Chubb,  tager  Udgangspunktet 
for  sin  Deisme  ikke  i  Fornuften  og  al  Sandheds  Overensstemmelse 
med  den,  men  i  selve  Kristendommen;  han  skjelner  imidlertid  skarpt 
imellem  Kristi  Lære  og  Læren  om  Kristus,  og  medens  den  første, 
saaledes  som  den  meddeles  i  Evangeliet,  staaer  for  ham  som  den 
klareste,  sandeste  og  mest  ophøjede  Anvisning  til  Frigjørelse  for 
Synd  og  Gjenfødelse  i  Renhed,  kan  han  i  Beretningerne  om  Kristi 
Liv  ikke  se  noget  Værk  af  guddommelig  Inspiration,  men  maa  finde 
dem  beheftede  med  de  Mangler,  som  forudfattede  Meninger,  Mis- 
forstaaelser,  upaalidelige  Traditioner  og  et  begrændset  Syn  maatte 
forulempe  en  i  Tiden  saa  fjerntliggende  Historieskrivning  med;  thi 
et  naturligt,  dødeligt  Menneske  er  for  ham  Kristus,  'hvis  Betegnelse 
som  >Guds  Søn«  maa  forstaaes  billedligt,  og  med  hvis  frelsende 
Gjerning  den  hele  gammel-  og  nytestamentlige  Mystik  ikke  har 
noget  at  gjøre.  —  I  de  højere  Samfundskredse  stod  især  Locke's 
Ven  Greven  af  Shaftesbury  som  en  alvorlig  og  begavet  Talsmand 
for  Deismen  og  de  med  den  beslægtede  Retninger,  og  hans  1711 
under  Titlen  ^Characteristksf^  samlede  filosofiske  Skrifter  vidne  i 
lige  Grad  om  hans  Frisind,  hans  ædle  Karakter  og  hans  fine  Dannelse; 
Bevarelsen  af  den  personlige  Udviklings  Harmoni  under  Menneskets 
Stræben  efter  den  sande  Lyksalighed  staaer  for  ham  i  første  Række 
og  viser  hans  Livsanskuelse  som  stærkt  paavirket  af  den  antike 
Verdens  harmoniske  Dydslære.  Hos  Shaftesbury's  Standsfælle,  den 
glimrende  begavede,  men  letfærdige  Viscount  BOLINGBROKE,  som 
paa  forskjellig  Vis  var  nøje  knyttet  til  Frankrig  og  modtog  mange 
Paavirkninger  fra  dets  Samfundsliv,  fremtræder  Fritænkningen  i  en 
ved  Vid  og  formel  Elegance  fristende  Form,  men  tillige  med  over- 
vejende Betoning  af  dens  skeptiske  Momenter  og  Forbigaaelse  af 
dens  positive  Resultater,  saa  at  han  baade  i  Form  og  Indhold 
kommer  til  at  staa  de  franske  Encyklopædister  meget  nær.  At 
forøvrigt  en  Fortsættelse  af  den  Kritik,  som  havde  ført  til  Deismen, 
omsider  maatte  havne  i  fuldkommen  Skepticisme,  er  indlysende. 
Dette  den  absolute  Tvivls  Standpunkt  repræsenteres  skarpest  og 
klarest  af  David  Hume  (171  i — 1776),  hvis  kritiske  Filosofi  bliver 
til   en   tilintetgjørende  Kritik   af  al  Filosofi   overhovedet,    idet   han, 

udgaaende  fra  Locke's  Postulat  om  al  Forestillings  Udspring  fra 
Sandsningen,  ikke  som  denne  sin  Forgænger  anerkjender  noget 
nødvendigt  Forhold  mellem  Aarsag  og  Virkning,  men  skriver  Fore- 
stillingen om  et  saadant  paa  en  utilstrækkelig  og  svækket  Sandsnings 
Regning  og  altsaa  opløser  Natursammenhængen  i  en  vilkaarlig 
Blanding  af  Iagttagelser  og  Kjendsgjerninger,  et  Spil  af  Tilfældet. 
At  en  saadan  Tankegang  hverken  havde  Plads  for  Gud  eller  en 
udødelig  Sjæl,  er  en  Selvfølge. 

Medens  i  England  Fritænkningen  fortrinsvis  udviklede  sig  Fransk 
ad  forstandsmæssig  Vej  og  prægedes  af  den  engelske  Aands  Alvor 
og  Grundighed,  blev  den  i  Frankrig  tilegnet  af  Nationens  livlige 
Fantasi,  tog  den  indsmigrende  Form,  det  spillende  Vid  og  den 
kaade  Persiflage  i  sin  Tjeneste,  forvandledes  mere  og  mere  fra  en 
systematisk  Undersøgelse  til  et  aandrigt  Causerie  og  vandt  netop 
ved  denne  sin  Frivolitet  større  Indflydelse  i  videre  Kredse,  ligesom 
den  ogsaa  her  hurtigst  naaede  til  sit  Slutningspunkt:  den  krasse, 
aandsfomægtende  Materialisme. 

Den  franske  Stils  første  klassiske  Forfatter  MfCHEL  DE  MON- 
TAIGNE  havde  allerede  i  det  i6.  Aarhundrede  anslaaet  den  Aand 
og  angivet  den  Form,  i  hvilke  de  følgende  Tidsalderes  franske 
Skribenter  lige  til  vore  Dage  have  fundet  det  prægnanteste  Udtryk 
for  deres  Tankeindhold.  Hans  »£ssazs<  —  udentvivl  et  af  de 
nærmeste  Forbilleder  for  Holbergs  »Epistler«  —  ere  udsprungne  af 
hans  ligesaa  sande  som  hyppigt  oversete  Grundsætning:  »at  vide 
M^et  giver  Anledning  til  at  tvivle  mere«  og  sætte  i  Overens- 
stemmelse hermed  en  Mængde  forskjellige  Spørgsmaal  under  Debat 
paa  en  saadan  Maade,  at  der  kastes  Lys  paa  dem  fra  alle  Sider, 
uden  at  nogen  enkelt  fremhæves  som  den  for  Sandheden  afgjø- 
rende  —  en  i  en  fornem  Natur,  et  tolerant  Sind  og  en  omfattende 
Dannelse  hvilende  mild  og  aandrig  Skepsis,  der  ikke  opstillede 
noget  revolutionairt  System,  men  stilfærdigt  banede  Vejen  for  et 
saadant  ved  at  lade  Tvivlen,  ligesom  ved  en  kemisk  Proces,  adskille 
Livsanskuelsens  hidtil  for  udelelige  ansete  faa  og  faste  Elementer 
i  deres  Vrimmel  af  Grundstoffer. 

Hos  den  af  Montaigne  tidligt  paavirkede  PiERRE  BaylE 
(1647— 1706)  faaer  den  religieuse  Skepsis  et  personligt  Udtryk  i 
hans  gjentagne  Troesforandring:  han  blev  opdragen  i  den  refor- 
merte Lære,   blev  senere  Katholik,  men  vendte  snart  igjen  tilbage 

til  den  reformerte  Kirke.  Han  kaldtes  til  Holland  som  Lærer  i 
Filosofi  og  forsvarede  paa  den  franske  Religionsforfølgelses  Tid 
Tojerancens  Grundsætninger  i  et  Skrift,  som  hans  Modstandere 
angreb  med  saamegen  Virkning,  at  han  fik  sin  Afsked.  I  sit 
Otium  udarbejdede  han  sit  epokegjørende  Hovedværk  'iDictionnaire 
historique  et  critique^,  en  Forløber  for  det  i8.  Aarhundredes  i^Ency- 
clopédie*  og  selv  efter  dennes  Fremkomst  mangfoldig  benyttet  som 
oplysende  ved  sin  grandiose  Indholdsfylde,  ligesom  dette  monu- 
mentale Værk  endnu  den  Dag  idag  har  Betydning  som  Hjælpe- 
middel ved  Granskningen  af  det  17.  Aarh^  Kultur-  og  Litteratur- 
historie. For  sin  Samtid  var  Bayles  Dictionnaire  Hovedkilden  til 
al  Viden  og  repræsenterede  den  videst  fremskredne  filosofiske  Op- 
lysning, samtidig  med  at  hans  Behandling  af  Stoffet  fængslede  ved 
æggende  Skepsis  og  dristige  Paradoxer,  der  som  Slagord  gjorde 
Propaganda  for  hans  Anskuelser  endnu  mere  end  hans  stundom 
temmelig  løse  Argumenter.  Bayles  Kritik  fremhæver  Modsætnings- 
forholdet mellem  Principer,  der  endnu  i  vor  Tid  staa  stridende 
overfor  hinanden;  han  anviser  Tro  og  Fornuft  hver  sit  Omraade, 
hævder,  at  Kristendommens  Sandheder  ligge  udenfor  Fornuften,  og 
betegner  det  derfor  som  en  frugtesløs  Bestræbelse  at  ville  søge  en 
Forsoning  mellem  Theologi  og  Filosofi:  »man  maa  nødvendig\ns 
erklære  sig  for  den  Ene  eller  den  Anden,  enten  for  Filosofien  eller 
for  Evangeliet«.  Hans  eget  Valg  falder  afgjort  paa  den  Første: 
Filosofien  kan  uden  Religionens  Hjælp  tøjle  de  menneskelige  Liden- 
skaber, hvilket  Kristendommen  ikke  formaaer;  thi  de  sædelige 
Forhold  have  deres  Grund  i  sig  selv  og  ere  uafhængige  af  al 
positiv  Religion. 

Ved  en  glimrende  stilistisk  Fremstilling  og  en  højst  aandfuld, 
tiltalende  og  for  Alle  tilgængelig  Behandling  skaflede  fremfor  nogen 
Anden  Adelsmanden  Charles  de  Secondat,  Baron  de  MONTESQUIEU 
(1689 — 1755)  Skepticismens  Tanker  Indgang  -i  vide  Kredse.  Rolig 
og  fornem  som  Montaigne  opbringer  han  ikke  Autoriteten  imod  sig 
ved  en  spredt  og  ivrig  Opposition  paa  en  Mængde  underordnede 
Punkter,  men  underminerer  ved  sin  Undersøgelses  hele  Methode 
langsomt  og  sikkert  Grundlaget  for  den  bestaaende  Samfunds- 
anskuelse.  Karakteristisk  er  den  ledende  Tanke  i  hans  første, 
forøvrigt  ikke  tilendebragte  litteraire  Arbejde:  en  Fremstilling  af 
Kulturhistorien  som  betinget  af  de  fysikalske  Forhold,   en  Ide,  han 

genoptog  i  sit  Hovedværk  om  Lovenes  Aand.  I  1721  udkom 
Montesquieus  berømte  »Lettres  persanes^^  en  Række  Breve,  der 
foregives  skrevne  til  Slægt  og  Venner  i  Hjemmet  af  nogle  fornemme 
Persere,  som  gjøre  en  Studierejse  i  Europa  —  den  meget  gjennem- 
sigtige  Indklædning  af  en  Satire  over  religieuse,  politiske  og  sociale 
Forhold  i  Frankrig,  hvis  Forvendthed  skal  springe  dobbelt  i  Øjnene 
ved  at  refereres  tilsyneladende  ganske  objektivt  af  de  fremmede 
Gjæster  og  vække  deres  højeste  Forundring  (Holberg  har  benyttet 
Ideen  i  Fragmentet  af  den  underjordiske  Forfatters  europæiske  Rejse- 
dagbog i  »Niels  Klim«).  Med  kløgtig  Forstaaelse  af  sit  Publikums 
Smag  har  Montesquieu  benyttet  den  orientalske  Staffage  til  nogle 
lascive  Skildringer,  der  bidrog  ikke  mindst  til  den  uhørte  Opsigt, 
de  >persiske  Breve«  vakte,  og  den  rivende  Afsætning,  de  fandt; 
men  neppe  havde  det  obscøne  Element  været  nødvendigt  som 
Lokkemiddel  for  Satiren,  thi  denne  var  saa  vittig  og  fin,  saa  alt- 
omfattende og  saa  ubegribelig  dristig  i  Omtalen  endog  af  den 
nylig  afdøde  Kongeguddom  Ludvig  XIV.,  at  den  formelig  maatte 
revolutionere  et  Samfund,  der  her  saae  Kirkens  og  Statens  helligste, 
uantasteligste  Dogmer  underkastede  en  netop  ved  sin  refererende 
Ro  og  sin  tilsyneladende  uhildede  Betragtning  dobbelt  stærkt 
ætsende  Persiflage. 

Bag  den  historiske  Fremstilling  i  Montesquieus  følgende  Værk 
^Considérations  sur  la  grandeur  et  la  décadence  des  Romains<i  (1734) 
ligger  ligeledes  en  tilsløret,  men  dog  mere  positiv  Tendens:  ved 
Skildringen  af  Romerrigets  Storhed  og  Fald  at  fremhæve  et  Exempel 
til  Advarsel  for  Frankrigs  fordærvede  Regjering  og  at  godtgjøre,  at 
et  Folks  Stigen  og  Dalen  er  begrundet  i  dets  sociale  og  politiske 
Tilstande,  ikke  i  Tilfældigheder  eller  i  enkelte  fremragende  Mænds 
pludselige  Fremstaaen.  Montesquieus  Hovedværk,  som  han  havde 
arbejdet  paa  i  tyve  Aar,  hans  navnkundige  og  i  den  politiske  Ide- 
dannelse dybt  indgribende  -» Esprit  des  lois<t^,  udkom  først  1748, 
altsaa  ved  Slutningen  af  det  her  behandlede  Tidsrum;  hvorvel  Holberg 
har  kjendt  det  og  drøfter  dets  Anskuelser  i  flere  af  Epistlerne 
'514—526),  falder  det  i  sine  Virkninger  paa  dansk  Litteratur  ind 
under  Aarhundredets  sidste  Halvdel. 

Det  er  mindre  ved  at  yde  sin  Tidsalders  Bevidsthed  nyt  Stof, 
mindre  ved  at  føre  dens  Tankearbejde  videre  ad  selvstændige  Baner, 
end  ved  i  en  hidtil  ukjendt  Grad  og  med  en  i  Verdenslitteraturen  ene- 

staaende  Begavelse  og  Arbejdskraft  at  popularisere  sit  Aarhundredes 
nye  Ideindhold,  at  VOLTAIRE  (1694— 1778)  kommer  til  at  indtage 
Pladsen  som  sin  Samtids  første  og  endnu  af  vore  Dages  Frankrig 
højest  beundrede  Skribent.  Frangois  Marie  Arouet  (først  1728  antog 
han  Navnet  Voltaire,  en  Omsætning  af  Bogstaverne  i  »Arovet  1.  J.c 
o :  den  Yngre)  modtog  sin  første  Aandsskærpelse  i  Jesuiternes  Skole, 
men  kom  tidlig  ind  i  de  unge  Adelsmænds  og  Skjønaanders  frivole 
Lag.  Nogle  dristige  Satirer  bragte  ham  i  Konflikt  med  Myndig- 
hederne, og  gjentagne  Gange  maatte  han  i  Bastillen  bøde  for  sin 
vittige  Pens  Uforsigtigheder.  For  at  aande  en  friere  Luft  tog  han 
til  England,  den  nye  Filosofis  og  den  politiske  Selvstændigheds 
Hjemland,  der  i  hin  Tid  paa  saamange  Maader  befrugtede  fransk 
Aandsliv  og  stod  i  stadig  Forbindelse  med  det.  Et  treaarigt  Ophold 
i  London  bragte  ham  i  Samkvem  med  alle  det  adelige  og  borger- 
lige Selskabs  betydeligste  Forfattere,  befæstede  hans  Kjendskab  til 
de  filosofiske  Bevægelser  og  formede  hans  religieuse  Anskuelse  til 
den  Deisme,  han  blev  tro  Livet  igjennem.  Dette  sidste  Punkt  er 
værdt  at  agte  paa,  fordi  det  som  oftest  oversees  og  med  nogen  Føje 
kan  glemmes  under  Betragtningen  af  Voltaires  uhyre  Forfatter- 
virksomhed, i  hvilken  den  hvasseste  Spot  mod  Kristendommens  Dog- 
mer, den  hadskeste  Haan  mod  Kirken,  den  hensynsløseste  Forfølgelse 
af  Alt,  hvad  han  anseer  for  overtroiske  Meninger,  danner  den  stærkt- 
klingende  Grundtone.  Trods  alt  dette  er  det  en  Misforstaaelse  eller 
en  Overfladiskhed  at  betragte  Voltaire  som  Talsmand  for  den  pure 
og  simple  Atheisme;  hans  saa  ofte  tilbagevendende,  fanatisk  for- 
bitrede *écrases  VinfåmeU  (knus  den  Infame!)  har  overalt  »/a 
superstitiom  (Overtroen)  eller  ^reglise<k  (Kirken),  ikke  Gud  (Dieu), 
til  underforstaaet  Objekt,  hvad  der  noksom  fremgaaer  af  Kontexten, 
hvor  denne  tillader  at  slutte  til  Kjønnet,  idet  det  viser  sig,  at 
»rinfåme<f>  er  tænkt  som  Hunkjønsord.  Naar  den  gamle  Fritæoker 
derfor  satte  Indskriften  ^Deo  erexit  Voltaire<i  (»Bygget  for  Gud  af 
V.«)  over  den  Kirke,  han  opførte  paa  sit  Gods  Ferney,  ligger  der 
heri  hverken  nogen  fræk  Bespottelse  eller  noget  Vidnesbyrd  om  et 
Gammelmands-Tilbagefald  til  Kirken,  men  snarere  en  Bekræftelse 
af,  at  Voltaire  —  i  Overensstemmelse  med  en  fremtrædende  filosofisk 
Retning  i  Tiden  —  til  det  Sidste  fastholdt  sin  Tro  paa  Guds  Til- 
værelse Side  om  Side  med  sin  Fornægtelse  af  aabenbaret  Religion 
i   Almindelighed    og    den    dogmatiske    Kristendom    i   Særdeleshed. 

Indrømmes  maa  det  imidlertid,  at  Bekjendelsen  af  denne  Tro  indtager 
en  platonisk  tilbagetrukken  Stilling  i  hans  Skrifter,  af  hvis  negative 
og  oppositionelle  Natur  man  modtager  et  uforholdsmæssigt  stærkere 
og  varigere  Indtryk. 

Som  en  smidig,  stadig  formskiftende,  men  i  alle  Genrer  — 
»undtagen  den  kjedelige*  —  lige  hjemmevant  Proteus  omfatter 
Voltaire  i  sit  Forfatterskab  en  Uendelighed  af  Fremstillingsformer 
fra  den  filosofiske  Undersøgelse  til  det  journalistiske  Agitationsopraab, 
fra  Tragediens  faste,  efter  de  traditionelle  Forhold  afpassede  Bygning 
til  det  i  lette  Omrids  henkastede  lyriske  Digt,  fra  Historieskrivningens 
paa  Kjendsgjerninger  hvilende  til  den  satiriske  Fortællings  frit 
opfundne  Skildring.  Ikkedestomindre  er  en  Gruppering  af  denne 
ooifattende  Produktion  efter  Emner  eller  Form  mislig,  for  ikke  at 
sige  umulig,  thi  en  fælles  Tendens  forener  alle  disse  forskjellige 
Værker  som  Vaaben  i  et  og  samme  Arsenal,  fra  hvilket  saavel  Epi- 
grammets spidse  Spyd  som  Forhaanelsens  knusende  Kølle,  det 
grove  som  det  lette  Skyts,  føres  i  Kamp  mod  den  stadige  Fjende, 
med  hvem  der  aldrig  kunde  sluttes  Fred:  Menneskenes  Dumhed, 
Overtro,  Utaalsomhed,  Fejghed  og  Hykleri  —  eller  hvad  Voltaire 
betragtede  som  Saadant.  Allerede  i  et  af  hans  Ungdomsdigte, 
^La  cJiambre  de  la  justicet^,  faaer  dette  Had  et  glødende  Udtryk, 
og  hans  ^Epitre  a  Urame<s^  fra  1722  er  ligesom  Prologen  til  hans 
hadfyldte  Bekæmpelse  af  Kirken.  I  Bastillen  lagde  han  Planen  til 
sit  Heltedigt  »Za  Henrtade<i.  som  han  fuldførte  og  udgav  under  sit 
Ophold  i  England,  en  efter  alle  den  æsthetiske  Dogmatiks  Regler 
konstrueret  metrisk  Pragtbygning,  i  hvis  kolde  og  tomme  Rum 
Læseren  fryser,  saa  lav  er  Digtets  poetiske  Varmegrad,  men  hvis 
egenlige  Bestemmelse  ogsaa  nærmest  er  den,  at  huse  den  rhetoriske 
Forheriigelse  af  Henrik  IV.s  religieuse  Tolerance  i  Modsætning  til 
Fanatismen  og  dens  rædselsfulde  Udslag  i  Bartholomæusnatten. 
Efter  Hjemkomsten  fra  England  udgav  Voltaire  sine  ^Letires  philo- 
sophiqiies^  med  Betragtninger  over  engelsk  Litteratur  og  Tænkemaade 
og  en  derunder  skjult  Kritik  over  Tilstanden  i  Frankrig.  Pariser- 
parlamentet dømte  Skriftet  til  at  brændes  af  Bødlen,  og  Voltaire 
trak  sig  tilbage  til  sin  Elskerinde  Marquisen  af  Chåtelets  Gods  i 
Lothringen.  Under  hans  tolvaarige  Ophold  her  saae  en  Række 
Arbejder  Lyset,  deriblandt  nogle  af  hans  mest  bekjendte:  Tra- 
gedierne >Alzire«,  »Mahomet«   (rettet  mod  religieus  Intolerance)  og 

»Mérope«,  »Karl  XII.s  Historie«,  »Ludvig  XIV.s  Aarhundrede«,  og 
det  tankerige  Værk  »Essai  sur  les  moeurs  et  Vesprit  des  nations 
depuis  CharlemagneK^  den  første  filosofiske  Universalhistorie.  End- 
videre arbejdede  Voltaire  her  paa  sit  berv^gtede  komisk-satiriske 
Heltedigt  ^La  Pucellev^,  som  allerede  var  begyndt  1730  og  Sang 
for  Sang  vandrede  fra  Haand  til  Haand  i  Afskrifter,  indtil  det  1762 
blev  trykt  og  udbredt  over  hele  det  læsende  Europa  som  dets  er- 
klærede Yndlingslekture  —  Voltaires  genialeste,  men  tillige  skam- 
løseste Digtning,  et  Emne  af  Frankrigs  Historie  (Jeanne  d'Arc, 
Jomfruen  af  Orleans),  behandlet  efter  en  med  den  smudsigste  Ky- 
nisme udkastet  Plan,  som  unægtelig  er  gjennemført  med  Opbydelsen 
af  alt  det  spillende  Vid,  al  den  fortærende  Haan,  Voltaire  raadede 
over.  ^La  Pucelle<u  betegner  paa  eengang  Højdepunktet  af  fransk 
Esprit  og  af  fransk  Fordærvelse  og  er  i  begge  Henseender,  historisk 
betragtet,  en  Legemliggjørelse  af  den  Tidsalder,  i  hvilken  dette 
Værk  fremstod.  Fra  1746  skriver  sig  den  første  af  Voltaires  sati- 
riske Romaner  y>Babouc<ii,  fra  de  nærmest  følgende  Aar  Tragedierne 
»Semiramis«  og  »Orestes«.  Just  ved  Midten  af  Aarhundredet  efter- 
kom Voltaire  den  tidt  gjentagne  Indbydelse  fra  Fritænkernes  Au- 
gustus, den  kronede  Filosof  Frederik  II.,  Voltaires  ivrige  Beundrer, 
der  fra  nu  af  —  som  han  i  sin  Henrykkelse  sagde  —  vilde  kalde 
sig  Konge  af  Preussen,  Markgreve  af  Brandenburg  og  Ejer  af 
Voltaire.  Men  den  gjensidige  Beundring  kølnedes  betydeligt,  da 
de  to  hver  paa  sin  Vis  store,  men  ikke  mindre  sære  Mænd  kom 
hinanden  paa  nært  Hold.  Voltaires  grændseløse  Forfængelighed 
og  paatrængende  Gridskhed,  Preusserkongens  trods  alle  frisindede 
Theorier  despotiske  Natur  og  stærkt  udviklede  økonomiske  Sands 
tørnede  snart  sammen,  og  det  varme  Venskab  endte  med,  at  Vol- 
taire maatte  flygte  hemmeligt  fra  Berlin,  blev  indhentet  og  ar- 
resteret i  Frankfurt  am  Main  og  først  sluppen  løs  efter  adskillige 
Gjenvordigheder.  Han  bosatte  sig  i  Schweiz,  men  dette  Ophold 
med  det  glimrende  litteraire  Hofliv  paa  Femey,  i  en  Aarrække 
Midtpunktet  for  det  dannede  Europas  Opmærksomhed  og  Dyrkelse, 
tilhører  Aarhundredets  sidste  Halvdel,  der  ligeledes  omfatter  ROUS- 
SEAUS Optræden  i  den  franske  Litteratur  og  hans  Tankers  Mission 
i  den  europæiske  Kulturgang. 
Holland.  Til  Hollaud  medbragte  ved  det  nantiske  Edikts  Ophævelse 

de  indvandrende  Hugenotter  den  fransk-klassiske  Smag  i  Poesi   og 

Kunst.  Den  videnskabelige  Tænkning  holdtes  ved  Folkets  ædruelige 
Natur  og  ved  den  humane  Aand,  som  endnu  fra  Erasmus'  Dage 
beherskede  den  lærde  Litteratur,  fri  for  Skarpheder  og  Udskejelser, 
og  de  nye  Tanker,  med  hvilke  en  banebrydende  Aand  som  Hugo 
Grotius  havde  aabnet  Statsvidenskaben,  Jurisprudensen  og  Historie- 
skrivningen en  videre  Horizont,  havde  havt  saamegen  Livsfylde  i  sig, 
at  de  endnu  i  det  her  omtalte  Tidsrum  forlenede  den  hollandske 
Videnskabelighed  en  Grundighed  og  et  Frisind,  der  gjorde  den  højst 
tiltalende  for  beslægtede  Nationers  ypperste  Aander  (Holberg  f.  Ex.). 

Tyd  s  kl  and  s  Bidrag  til  den  filosofiske  Diskussion  i  Aar-  Tyd.k 
hundredets  første  Halvdel  repræsenteres  af  de  to  Navne  Leibnitz  og 
Wolf.  LEiBmTZ  (1646—1716),  i  hvis  geniale  Hoved  Differential- 
regningen og  Monadelæren  fødtes,  stræbte  i  hele  sin  Tænkning  efter 
den  samme  Harmoni,  som  hans  Verdensanskuelse  udtrykker;  overalt 
vilde  han  forsone  Modsætningerne,  de  praktiske  som  de  ideelle: 
mellem  Oldtidens  og  den  nyere  Filosofi,  mellem  Protestantisme  og 
Katholicisme,  mellem  det  Totale  og  det  Individuelle,  mellem  Tro 
og  Viden ;  mod  Locke  forsvarer  han  Forudsætningen  om  de  med- 
fødte Ideer  som  tilstedeværende  i  Sjælen,  ikke  færdige  og  bevidste, 
men  efter  Anlæg  og  Mulighed;  i  Modsætning  til  Bayle  hævder  han 
Forsoningen  mellem  Troen  og  Fornuften  som  begrundet  i,  at  Gud 
er  et  Fornuftvæsen,  og  at  Tilværelsens  Harmoni,  fremgaaet  af  Tin- 
genes egen  Natur,  just  derved  har  den  guddommelige  Fornuft  til 
Grundvold.  Leibnitz'  Ideer,  der  mere  ytrede  sig  som  geniale  Enkelt- 
aabenbarelser  end  i  systematisk  Sammenhæng,  ordnedes  methodisk 
af  Chr.  Wolf  (1679 — 1754),  som  dog  ikke  sluttede  sig  til  alle 
Mesterens  Lærdomme  og  sondrede  skarpere  end  han  mellem  Theo- 
logi  og  Filosofi,  saa  at  han  —  selv  en  from  og  kirkelig  troende 
Mand  —  hævdede  Fornuftens  Ret  til  at  drøfte  religieuse  Strids- 
spørgsmaal  og  fremsatte  den  i  Datidens  Tydskland  uhørt  dristige 
Paastand,  at  Mennesket  ved  sin  egen  naturlige  Fornuft  alene  er 
istand  til  at  erkjende  Fuldkommenhedens  Lov,  og  at  derfor  selv  en 
Atheist  kan  leve  moralsk  —  et  Fritænkeri,  der  nær  havde  kostet 
ham  hans  Liv  og  fordrev  ham  fra  hans  Lærestol  i  Halle,  indtil  den 
kongelige  Rationalist  Frederik  II.  kort  efter  sin  Tronbestigelse  kaldte 
ham  tilbage  til  Universitetet.  Wolfs  Moralprincip  er  dette:  Arbejd 
paa  at  blive  fuldkommen;  med  Fuldkommenheden  følger  Lyksalig- 
heden, som  bestaaer  i  Fornuftens  Billigelse  af  vore  Handlinger.    Det 

er  Stikordene    fra  Oplysningstidens   Moralforkyndelse,    vi    her   som 
andetsteds  møde,  og  som  i  vort  Samfund  spille  en  stor  Rolle,  indtil 
Kant  hejser  en  ny  Fane. 
Tydsk  Den  tydske  Digtning   er  uden   al  Betydning  for  os  som  for 

Digtning.  ^^^  øvrige  Verden  i  denne  Periode,  da  den  franske  Smag  endnu 
beherskede  de  enkelte  poetiske  Frembringelser,  som  brød  sig  møjsomt 
Vej  gjennem  Nationens  politiske  Elendighed,  og  da  den  litteraire 
Principstrid  mellem  den  pedantiske  Forfægter  af  Opitz'  Princif)er, 
Gottsched,  og  Bekæmperen  af  den  franske  Indflydelse,  Bodmer,  kun 
havde  rent  indre  Betydning,  indtil  der  af  Brydningen  fremstod  en 
Digter  som  Klopstock,  hvis  Paavirkning  af  dansk  Litteratur  senere 
bliver  tydelig  at  spore. 

Derimod  maa  vi  til  Slutning  kaste  et  Blik  paa  de  to  andre 
Kulturlandes  poetiske  Litteratur,  skjøndt  vi  —  hvad  der  allerede 
viste  sig  ved  Omtalen  af  Voltaire  —  maa  være  forberedte  paa,  at 
det  i  »det  filosofiske  Aarhundrede«  mindre  vil  være  som  Kunst 
end  som  Tendens,  at  Poesien  vil  gjøre  sig  gjældende,  mindre  vil 
være  nogen  Glæde  over  Kunstværket  end  en  Interesse  for  dets 
Gjenspejling  af  Tidsbilledet,  Betragtningen  af  denne  Litteratur  vil 
fremkalde. 

^ngeuk  Hovedmanden    i    den    engelske  Poesi  er  ALEXANDER  POPE 

(1688 — 1744),  der,  uden  at  bryde  nogen  ny  Bane,  svang  sig  op  til 
sin  Tidsalders  litteraire  Autoritet  ved  sine  Poesiers  elegante  Form, 
ved  det  Vid,  hvormed  han  forsvarede  dem  mod  Angreb,  og  den 
Tilslutning,  de  fandt  i  den  fine  Verden.  Han  er  Repræsentanten 
for  den  franske  Klassicismes  Klarhed  og  Orden,  undgaaer  paa  det 
Omhyggeligste  Naturens  og  Lidenskabens  ukunstlede  Sprog  som 
fornærmeligt  for  det  gode  Selskab  og  beflitter  sig  fremfor  Alt  paa 
Udtrykkets  Sirlighed  og  antithetisk  prægnante  Skarphed.  Sit  mest 
beundrede  Udslag  faaer  denne  Bestræbelse  i  hans  komiske  Epos 
T^TAe  rape  of  the  lock^,  hvis  Emne  er  tkget  fra  en  Episode  i  den 
fornemme  Verden.  Kun  tyve  Aar  gammel  var  den  stuelærde,  skrantne 
og  legemlig  misdannede  Yngling  saa  klar  over  Poesiens  Midler  og 
Maal,  at  han  efter  Boileaus  Forbillede  kunde  give  en  Digtekunstens 
Theori  i  sit  Læredigt  *  Essay  on  Criticism<k,  I  et  senere  didaktisk 
Digt  ^ Essay  on  nian^  (i733)>  gj^r  ^^n  sig  efter  Paavirkning  af 
Bolingbroke  til  Tolk  for  Deismen;  trivielle  Tanker,  men  fyndig 
Sammentrængthed  i  Udtrykket  og  en  til  det  Fuldkomne  udarbejdet 

Verskunst  udmærker  dette  Pope's  Hovedværk.  Et  smukt  natur- 
beskrivende  Digt  er  -bThe  Windsor  foresU,  en  litterair  Satire  af 
trættende  Bredde  ^The  Dunciade^;  hans  Oversættelser  eller  rettere 
sagt  Omskrivninger  af  Homer  staa  den  græske  Simpelhed  saa  fjernt 
som  muligt.  —  En  Modsætning  til  Verdenstonen  hos  Pope  danner 
James  Thomsons  (1700— 1748)  Fortrolighed  med  Natudivet  og 
Evne  til  at  meddele  sin  Følelse  i  et  ædelt  Sprog,  hvorvel  Tidens 
Modesmag  paa virkede  ogsaa  hans  Naturskildring  saaledes ,  at  den 
trods  al  Stræben  efter  Sandhed  og  Simpelhed  ikke  er  fri  for  en 
Billedoverlæsselse,  som  den  strengere  Kunst  i  Oldtidens  Idyldigtning 
ikke  kjender.  Som  en  fattig  Yngling  kom  Thomson  fra  Skotland 
til  London  med  sit  Digt  »Vintren«  i  Lommen;  efter  Lidelser  og 
Savn  fandt  han  omsider  en  Beskytter  i  Lord  Spencer,  skrev  Digtene 
»Foraaret«,  »Sommeren«  og  »Efteraaret«  og  udgav  Samlingen  1726 
under  Titlen  i^The  Seasonsoi,  Ved  den  alvorlige,  hyppigt  melankolske 
Stemning,  der  udgaaer  fra  Thomsons  Naturbetragtning,  saavelsom 
ved  sin  varme  religieuse  Følelse  danner  han  en  Modvægt  mod  sin 
Samtids  Frivolitet,  ved  sin  stærke  Fædrelandskjærlighed  —  han  er 
Forfatter  til  Nationalsangen  t>Rule  Brttanniaa^  —  staaer  han  i  Mod- 
sætningsforhold til  Propagandaen  for  Verdensborgerdømmet.  —  Hans 
Alvor  gjenfindes  hos  den  tungsindige  Digter  EDWARD  YOUNG 
1681—1765),  der  i  en  Alder  af  tresindstyve  Aar,  efterat  Døden 
havde  gjort  ham  til  en  ensom  Mand,  skrev  sine  berømte  »Natte- 
tanker«,  en  dybtfølt,  men  nu  og  da  noget  ensformig  Klage  over  det 
jordiske  Livs  Forkrænkelighed. 

I  »Fornuftens  Tidsalder«  vare  Forholdene  imidlertid  langt 
mindre  gunstige  for  den  metriske  Kunst  og  særlig  for  den  lyriske 
Digtning  end  for  den  prosaiske  Fremstilling  i  dens  mange  forskjellige 
Former;  baade  den  engelske  og  den  franske  Prosa  naa  i  denne 
Periode  et  beundringsværdigt  højt  Udviklingstrin,  idet  særlig  Af- 
handlings- og  Bfevstilen  dyrkes  med  megen  Flid,  den  førstnævnte 
støttet  af  den  opblomstrende  Joumallitteratur.  1  Richard  Steeles 
Tidsskrift  » The  Tattler<t.  som  i  hans  sammen  med  Joseph  Addison 
udgivne  ^Spectator^  uddannedes  Raisonnementets  Prosa  til  en  klassisk 
Renhed  og  blev  et  smidigt  Middel  for  den  snart  alvorlige,  snart 
humoristiske,  men  først  og  fremmest  underholdende  Kritik  af  Sam- 
fiindsfenomeneme,  som  tiltalte  hin  Tids  Publikum  saameget,  og 
som  bl.  A.  ogsaa  har  været  Forbillede  for  Holbergs   moraliserende 

Skribentvirksomhed.  —  Den  samme  ^conunon  sense<f^,  som  bar  denne 
Journallitteratur,  skulde  være  ledende  for  JONATHAN  S\MFT  (1667 
— 1745)  i  hans  djærve  Samfundssatirer;  men  hans  vilde,  forpinte, 
tilsidst  endog  helt  utøjlede  Temperament  gjorde  ham  det  vanskeligt 
at  holde  Maal  og  Maade;  i  ^The  tale  ofa  tubi<  raser  han  som  et 
løssluppet  Dyr  mod  det  kristelige  Præstevæsen  af  alle  Bekjendelser, 
under  Skin  af  at  ville  forsvare  Højkirkens  Interesser;  i  sit  berømte 
Hovedværk  » Travels  of  Lemuel  Gullivers  har  han  derimod  tvunget 
sig  til  en  Ro,  næsten  Tørhed,  i  Fremstillingen,  der  giver  hans 
skaanselløse  Afsløring  af  alle  Menneskelivets  Forkertheder  en  dobbelt 
stærk  Virkning.  —  Et  Slags  Sidestykke  til  Swift,  i  højkirkelig  og 
antifransk  Stil,  danner  SAMUEL  JOHNSON's  (1709 — 1784)  legemlig 
og  aandelig  firskaarne  Personlighed,  i  hvilken  der  paa  eengang 
rummedes  en  sjelden  Lærdom  og  en  heldigvis  ligesaa  sjelden  Mangel 
paa  Urbanitet;  som  Lexikograf  skabte  han  et  monumentalt  Værk, 
som  Kritiker  beherskede  han  despotisk  sin  Tids  Litteratur,  og  som 
Satiriker  gik  han  med  en  Blanding  af  juvenalsk  Skarphed  og  boxer- 
engelsk Raahed  løs  paa  Samfundets  Lyder  i  sine  forstandsmættede, 
men  poesiløse  Skrifter  »Londons  og  >The  vanity  o f  human  wishes^, 
der  forøvrigt,  ligesom  hans  frygtede  Tidsskrift  >  Tke  Rambler^,  udkom 
henimod  denne  Periodes  Slutning.  —  I  Romanlitteraturen  frem- 
bragte Daniel  Defoe  (1663 — 173 1)  en  ny  Genre  med  sin  verdens- 
erobrende  »Robinson  Crusoe«  {1719),  og  den  ægte  engelske  Familie- 
roman skabtes  af  Samuel  RiCHARDSON  (1689 — 1761),  deri  »Pamela«, 
»Clarisse«  og  >Sir  Charles  Grandison«  skildrede  Dagliglivet  med 
en  stærkt  betonet  moraliserende  Tendens  og  i  dette  Øjemed  med 
en  Farvegivning,  der  ikke  kjender  mange  Mellemtoner  mellem  Engle- 
hvidt  og  Djævlesort;  hans  Skildringer  satte  det  engelske  Samfund, 
ja  endog  de  litteraire  Kredse  i  Frankrig  i  en  Bevægelse,  der  ikke 
kunde  have  været  stærkere,  om  det  havde  været  virkelig  existerende 
Mennesker  istedenfor  Romanfigurer,  hvis  Skjæbne  man  havde  inter- 
esseret sig  for.  For  vor  Tid  ere  disse  nitten  Bind  ulæselige,  men 
endnu  lever  dog  Lovelace's  Skikkelse  eller  ialtfald  hans  Navn  (fra 
Romanen  »Clarisse«)  i  vor  Bevidsthed  som  den  typiske  Forfører.  — 
Langt  større  som  Menneskekjender  og  derfor  langt  rigere  i  sin 
Karakteristik  er  Henry  Fielding  (i 707— i 75 4),  og  med  denne 
Evne   til  Persontegning   forbinder    han    en   Opfindsomhed   i  Hand- 

lingen  og  et  altid  redebont  Lune,  der  har  frelst  hans  Roman  »Tom 
Jones«  fra  Forglemmelse  og  baaret  den  oppe  lige  til  vore  Dage. 

I   Frankrig   har    den    lyriske   Digtning   fra  Aarhundredets      Fransk 
første  Halvdel  ikke  et  eneste  Navn   af  nogen  Betydning  at  opvise;       '«^"*"«- 
den  filosoferende  Tankegang  var  absolut  fremherskende  paa  Stem- 
ningsudtalelsemes  Bekostning,   og  hvor  den  forbandt  sig  med  den 
metriske  Form,   affødte  den   det  trivielle   Læredigt,   hvis   Udbytte, 
forsaavidt  som  det  bragte  noget,    er  af  alt  Andet  end  poetisk  Art. 
Paa  Romanens  Omraade  møde  vi  derimod  et  Par  fremragende  Navne, 
og  det  ene  af  dem  omstraales   endnu  i  vor  Tid  af  Udødelighedens 
Glands,   skjøndt  Samtidens  akademiske  Kritik  behandlede  det  med 
en    noget   fornem    Kulde:    Le  Sage    (1668 — 1747),    Forfatteren    af 
^Le  diable  boiteux^a   og  ^Gil  Blas^,   de  to   efter ^  de   spanske  »Gav- 
t>^eromaners«  Methode  skrevne,    i  Lokalfarven  spanske  og  for  en- 
kelte   Episoders   Vedkommende    fra   Spanien    laante   Digterværker, 
der  med  alt  dette  dog  ere  Le  Sages  fulde  litteraire  Eje  og  repræsen- 
tative Frembringelser  af  fransk  Esprit,   fransk  Munterhed  og  fransk 
Sprogkunst;  betydeligst  er  ^  GU  Bias  <^,  hvis  Titelperson  er  en  Aands- 
beslægtet  af,   en  Forløber  for  Beaumarchais'  Figaro,   som  denne  et 
—   kun  ikke  saa  bevidst   og  pointeret  —  Udtryk   for  den  revolu- 
tionaire  Aand,  der  hos  begge  lader  sig  tilsyne  i  Handlingens  Gang, 
som  fører  til  den  af  de  lavere  Lag  Udgaaedes  Sejr  over  de  højere 
Klassers  Dumhed   og  Slethed.   —  Abbé  PrÉVOST  d'Exiles    (1697 
— 1763)  var  en  Beundrer  og  Efterligner  af  Richardson,  hvis  Skrifter 
han   oversatte.     Hans    originaleste    Arbejde    er    Romanen    »Manon 
LescauU,  hvis  kvindelige  Hovedperson  er  skildret  med  psykologisk 
Mesterskab  og  hvis  erotiske  Indhold  taber  sin  mishge  Karakter  ved 
den  Gratie  og  den  Stilens  naive  Ynde,  som  hviler  over  Fortællingen. 
Kun  en  enkelt  Episode  er  af  en  frastødende  Natur  og  danner  lige- 
som Introduktionen  til  den   usædelige  Litteratur,    der  kun   et  Par 
Aar  efter    »Manon   Lescauts«  Fremkomst   begyndtes   af  den  yngre 
CrÉBILLON  (1707— 1777)    og  bredte   sig    til   op   imod  Revolutionen 
som  en  Pøl  af  Uhumskhed,    i  Sammenligning   med   hvilken   senere 
Tiders  obscøne  Naturalisme  gjør  et  næsten  renligt  Indtryk. 


ni.  dansk  Litteraturhistorie  2.  Ud  g.  U. 

Fødsels- 

Aar  og  -Dag. 


Ludvig  Holberg  er  født  i  Bergen  —   1685   troede  han  selv  i 

Fødsels      1^^^  Yi^^    ,l^hi  jeg  haver  et  Aar  mere,    end  som  mig  er  tillagt  udi 

mit  trykte  Liv  og  Levnet,  som  er  forfattet  af  den  hannoverske  Præst 

Ernst  Ludewig  Rathlef,  thi  jeg  er  fød  udi  det  Aar  1685  s  siger  han 

i  den  319.  Epistel;  men  senere  opdagede  han,  at  han  var  kommen 

til  Verden  endnu  et  Aar 
tidligere,  end  han  havde 
antaget:     »da    jeg     for 
kort  Tid  siden  lod  mig 
tilskikke     Udskrift      af 
Kirkebogen    i     Bergen 
udi     Norge,     mærkede 
jeg  Vildfarelse  og  fandt, 
at  jeg  er  fød  Ao  1684«, 
hedder   det   i   Ep.  476, 
hvor  Holberg    desuden 
udtaler,   at  han   »haver 
selv   paa  et  Haar   ikke 
vidst  det  rette  Datum^  ; 
der    har    derfor    i    Ti- 
dernes   Løb    været    til- 
lagt    ham     meget    for- 
skjellige  Fødselsdage  — 
i.    April,      I.    Juli,      6. 
Novbr.    —     indtil     det 
1862   ved  Hjælp   af    en 
bergensisk   Skifteproto- 
kol  blev   fastslaaet,     at 
den  3.  December  er  den 
rette.    Hans  Fader  hed 
Christian  Nielsen  og  har 
sandsynligvis  tillagt  sig  Navnet  Holberg  efter  sin  Fødegaard;    »han 
var  ellers  en  af  de  Tiders  store  Aventuriers«,  siger  Sønnen  om  ham  i 
sin  Danmarkshistorie,    »havde  i  sin  Ungdom  været  i  venetiansk  og^ 
maltesisk  Tjeneste   og  siden   gaaet  tilfods  af  Kuriositet  hele  Italien 
igjennem«   —  en   » Kuriositet <^,   der,  som  man  veed,  nedarvedes  paa 
hans  beromte  Søn.    Chr.  Nielsen  tjente  sig  ved  sine  militaire  Bedrifter 
op  fra  Menig  til  Oberstlieutenant  og  maa  have  været  kjendt  af  Mange 


Holbergs  Fodested  i  Bergen. 


Digitized  by 


Google 


Holberg.  I  q 

som  en  brav  Kriger  og  et  godt  Menneske.  »Jeg  selv  —  siger 
Sønnen  i  Ep.  128  —  saasom  jeg,  da  han  ved  Døden  afgik,  var 
neppe  et  Aar  gammel,  kan  herom  Intet  melde  som  et  øjensynligt 
Vidne,  men  maa  grunde  Alting  paa  Fremmedes  Domme  og  de 
Berømmelser,  som  jeg  udi  mine  Bømeaar  hørte  at  alle  gamle  Folk 
ham  have  tillagt.  Thi  hvor  jeg  er  kommen  blandt  Høje  og  Lave, 
iblandt  Officiers,  Bønder  og  Almue,  da,  saasnart  de  have  hørt,  hvis 
Søn  jeg  var,  have  de  enstemmigen  raabt:  Ach!  er  I  Christian 
Nielsens  Søn?  og  derpaa  have  begyndt  at  anføre  adskillige  Historier 
til  Bevis  saavel  paa  hans  Tapperhed  som  paa  hans  Dyd,  Moderation 
og  kristelige  Hjertelav  mod  alle  Mennesker,  c  Han  var  gift  med 
Karen  Lem,  en  Datter  af  den  theologiske  Lektor  i  Bergen  Peder 
Lem,  Datterdatter  af  Biskop  Ludvig  Munthe,  efter  hvem  hendes 
berømte  Søn  var  opkaldt,  saa  det  er  vel  især  denne  sin  Herkomst 
paa  mødrene  Side,  Holberg  har  1  Tankerne,  hvor  han  (Ep.  447) 
udtrykkelig  fremhæver,  at  han  er  >af  en  god  Familie«.  Tolv  Børn 
satte  Ægteparret  i  Verden,  men  kun  de  sex  overlevede  Forældrene, 
og  blandt  disse  var  Ludvig  den  Yngste,  kun  fem  Fjerdingaar  (ikke, 
som  han  selv  siger,  neppe  et  Aar)  gammel,  da  Faderen  døde,  ikke 
fyldt  ti  Aar,  da  ogsaa  Moderen  gik  bort  og  han,  som  det  almindelig 
skete  med  Officierssønner,  paa  Foranstaltning  af  sin  Formynder 
blev  indskreven  i  et  norsk  Regiment  med  Korporalsgage  —  >saa 
at  jeg  efter  min  Tour  kunde  maaske  nu  have  været  General,  hvis 
jeg  imidlertid  havde  beholdt  mit  Hoved«,  siger  han  i  Ep.  176. 
Efter  et  kort  Ophold  ved  sit  Regiment  i  Opland  for  at  indøves  i 
den  militaire  Gjerning  kom  Holberg,  der  havde  lagt  Lyst  og  Anlæg 
til  Studeringer  for  Dagen,  tilbage  til  sin  Fødeby  og  i  Huset  hos 
sin  Morbroder  Peder  Lem,  hvor  hans  første  Forsøg  i  den  satiriske 
Digtning  gik  ud  over  en  af  Familiens  kvindelige  Bekj endte  og  for- 
roentes  at  skulle  indbringe  ham  en  alvorlig  Revselse,  der  imidlertid 
under  hans  godmodige  Slægtnings  Paavisning  af  det  Skammelige  i 
en  slig  Opførsel  forvandledes  til  en  blid  Reprimande,  fordi  de  me- 
triske og  grammatikalske  Regler  ikke  vare  nøje  nok  overholdte  i 
dette  Opus  1.  Fra  Bergens  lærde  Skole  blev  Holberg  1702  dimit-  student 
teret  til  Kjøbenhavns  Universitet,  men  maatte  paa  Grund  af  Penge- 
trang vende  tilbage  til  Norge  strax  efter  overstaaet  Examen  og  blev 
Huslærer  hos  Provst  Weinwich  paa  Voss  med  Forpligtelse  til  at 
prædike  i  dennes  Forfald;   >Bønderne  —  fortæller  Holberg  i  »Trende 


1702. 

Ep.<  —  holdt  mig  for  saadan  en  Mester  i  at  prædike,  at  de  lignede 
mig  ved  Sal.  Mester  Peder,  en  af  deres  forrige  Præster,  hvilken  de 
ansaa  som  den  anden  Chrysostomus«,  og  dette,  uagtet  eller  maaske 
fordi  den  unge  Students  Prædikener  maa  have  været  af  en  for  den 
Tid  usædvanlig  Korthed:  >Jeg  fik  udi  min  Ungdom  engang  Tiltale 
af  en  Præst,  efterdi  en  Prædiken,  som  jeg  holdt  for  ham,  havde 
kun  varet  et  Kvarteer;  men  jeg  menede,  at  naar  Tautologier  og 
unødige  Repetitioner  bleve  borttagne  af  hans  Taler,  vi  prædikede 
lige  længe«  (Ep.  85).  Som  Børneopdrager  var  Holberg  ikke  slet 
saa  heldig;  allerede  tidligt  ytrede  sig  hans  koleriske  Temperament, 
Følgen  af  »en  medfød  Delikatesse«  i  Nervesystemet,  der  kunde 
»bringe  ham  ud  af  Skik<,  blot  en  Hund  gjøede  eller  en  Dør  blev 
slaaet  i  (Ep.  25),  saa  han  opgav  allerede  i  Sommeren  1703  sin 
pædagogiske  Virksomhed  og  rejste  for  sine  sammensparede  Skil- 
linger til  Kjøbenhavn  for  at  fortsætte  sine  Studeringer  og  desuden 
lægge  sig  efter  Fransk  og  Italiensk.  Systematisk  Filosofi,  saaledes 
som  den  dengang  dreves  med  et  Utal  af  formelle  Distinktioner,  var 
hans  Hoved  ikke  anlagt  til,  og  han  fik  derfor  kun  anden  Karakter 
Thcoi.  til  filosofisk  Examen,  hvorimod  han  allerede  i  Foraaret  1704  tog 
Exameni704.  ^^^^  theologiske  Embedsexameu  med  bedste  Karakter.  Atter  drev 
Pengenød  ham  tilbage  til  Bergen  og  til  at  tage  imod  en  Huslærer- 
plads hos  Lektor  og  Vicebiskop  Smidt.  Denne  Mand  havde  rejst 
endel  i  sin  Ungdom  og  ført  nøjagtig  Dagbog  over  sine  Besøg  i 
fremmede  Lande.  »Jeg  tog  mig  da  fore  —  fortæller  Holberg  — 
naar  jeg  ikke  havde  Andet  at  bestille,  at  læse  i  hans  Rejse-Journal, 
hvorudover  jeg  fik  saadan  Lyst  at  rejse  udenlands,  at  ihvorvel  jeg 
ingen  Penge  havde,  hvilket  kunde  have  været  nok  til  at  dæmpe  denne 
min  ædle  Lyst,  saa  blev  jeg  dog  af  Tingens  Vanskelighed  mere 
og  mere  ophidset,  saa  at  jeg  begjærte  min  Afsked,  hvilken  jeg  og 
erholdte,  endskjøndt  mine  Venner  bleve  fortørnede,  ja  endog  selv 
min  Principal,  saasom  han  mærkede,  at  hans  Børn  forfremmedes 
godt  under  min  Information. c  (Holbergs  »Trende  Epistler«,  af  hvilket 
autobiografiske  Skrift  de  følgende  Citater  ere  tagne,  naar  ingen  anden 
Kilde  angives.) 

Holberg  »søgte  da  som  en  Guldmager  at  gjøre  Guld  af  alle 
Ting«,  omsatte  sine  faa  Ejendele  i  klingende  Mønt  og  tilvejebragte 
saaledes  en  Kapital  af  tresindstyve  Rigsdaler,  med  hvilken  han  i 
Slutningen   af  Sommeren    1704   tiltraadte  sin   første  Udenlandsrejse 

ad  Søvejen   til  Amsterdam.     Han   opholdt  sig  her  i  fjorten  Dage;   Feme  uden- 
»men  da  jeg  havde  mættet  Øjnene  og  seet  de  fornemmeste  Kuriosi-      ^°j^^^^ 
teter  der,   gjorde  jeg  Overregning  med  mine  Penge  og  befandt,  at 
Skatkammeret  kunde  snart  blive  udtømmet,   men  hvor  jeg  skulde 
tage  det,  jeg  skulde  holde  det  vedlige  med,   var  ikke  saa  ren   en 
Sag  for  mig  at  se.«    Han  havde  ment  at  kunne  tjene  sig  et  Hjælpe- 
fond ved  Undervisning  i  Fransk  og  Italiensk,   men  da  han    »lærte 
at  kjende  Hollændernes  Naturel«,  gik  det  op  for  ham,  at  han  neppe 
paa  denne  Maade  vilde  kunne  friste  Livet  i  Amsterdam,   »hvor  endog 
de   lærdeste    Professores    ikke    agtes   saameget   som    en   Skipper«. 
Hans  Stilling  forværredes   end  mere  derved,    at  han  blev  hjemsøgt 
af  et  Feberanfald,   som  tvang  ham  til  at  tage  til  Aachen,   en  trods 
al  Sparsommelighed   kostbar  Afstikker,    der  ydermere  var  fuld   af 
Fortrædeligheder,  fremkaldte  ved,  at  den  tyveaarige  Canditatus  paa 
Grund  af  sin   spinkle  Figur  og   sit  hele   ungdommelige  Udseende 
nærmest  blev  antagen  for  en  undløben  Skoledreng  og  derfor  havde 
vanskeligt  ved  at  hævde  sig  nogen  Anseelse  hos  sine  Medrejsende. 
Hans  hollandske  Pas  lød  krænkende  nok  paa  »^  Gargon  (Drengen) 
Louis  (T Holbergs,  og  da  der  engang  bededes  i  et  Værtshus  under- 
vejs, rettede  en  Præst  paa  Rejseselskabets  Vegne  det  Spørgsmaal 
til  ham:    Hoer  gy  well,    mannekel    Quando  deseruisti  studia  tua? 
(Hør  engang,  lille  Mand!    Hvornaar  er  Du  løben  af  Skole.?)    »Hvor- 
paa  jeg  blev  temmelig  vred  og,   førend   han  kunde  komme  til  at 
tale  et  Ord   mere,   bombarderede   ham   med  hele   Lag  af  latinske 
Fraser,   saa   den  arme  Præst  biede  ikke  længe,   førend  han  sprang 
op  fra  Stolen  og  raabte :   De  Heer  ist  en  Tkeologant,  ick  graiuleere 
myn  Heer!*    Ved  Ankomsten  til  Aachen   ejede  Holberg  Alt  i  Alt 
kun  sex  Rigsdaler,   hvilken  Sum  man  let  kan  regne  sig  til  maatte 
være   utilstrækkelig    til    en    tre    Ugers  Badekur.      »Jeg  blev  da  af 
Nøden  dreven  til  at  sætte  en  Gjerning  i  Værk,  som  jeg  aldrig  enten 
før  eller  siden  har  tænkt  paa  at  ville  gjøre,  nemlig  saasom  jeg  ikke 
var  istand  til  at  betale  min  Vært,  vilde  jeg  have  sneget  mig  hemmelig 
bort;  jeg  pakkede  mine  Klæder  sammen  i  en  Rejsesæk  og  gik  om 
Morgenen  tidlig  ud  igjennem  en  Bagdør:    men   som  jeg  dels  ikke 
var  dreven  nok  udi  Kunsten,  dels  havde  en  mistænkelig  Vært,  som 
laa  paa  Lur  efter  mig,   blev  jeg  da  greben  i  Arbejdet  og  maatte 
betale  ham  til  den  yderste  Skilling.     Dette  svævede  mig  en  lang 
Tid  derefter  for  Øjnene,   enten  jeg  vaagede  eller  sov,  jeg  drømte 

tidt,  at  jeg  havde  samme  Kromand  over  Halsen  paa  mig,  og  at 
han  slæbte  mig  ind  i  Værtshuset  igjen.«  Tilfods  maatte  Holberg 
saa  tilbagelægge  Vejen  til  Amsterdam,  hvor  han  efter  mange  frugtes- 
løse Forsøg  og  efter  et  langt  og  kummerligt  Ophold  omsider  fik 
rejst  Penge,  rimeligvis  ved  en  Vexel  paa  Slægtninge  i  Bergen,  og 
vendte  saa  Kaasen  hjemad,  dog  ikke  til  sin  Fødeby,  fordi  han  nødig 
vilde  unde  den  Lejlighed  til  at  bele  hans  mislykkede  Udenlandsfart, 
men  til  Christiansand,  hvortil  han  først  naaede  1705. 
I  chri-  I  en  uventet  Grad  kom  Holberg  her  til  at  høste  Gavn  af  sit 

Ophold  udenlands:  det  kastede  Glands  over  den  Hjemkomne,  og 
om  end  mange  af  den  lille  Bys  Bedsteborgere  rystede  betænkeligt 
paa  Hovedet  over  de  nye  Meninger,  den  unge  Videnskabsmand 
vilde  indføre,  idet  Holberg  i  ungdommelig  Kaadhed  en  Tidlaiig 
morede  sig  med  at  opstille  og  ved  enhver  Lejlighed  forsvare  det 
Paradox,  at  Fruentimmerne  ikke  ere  Mennesker,  saa  bidrog  maaske 
netop  selve  dette  Kjætteri  til  at  forøge  Respekten  for  ham  og  give 
ham  Anseelse  som  en  Person,  der  havde  tilegnet  sig  Tidens  mest 
fremskredne  Ideer  og  erhvervet  sig  grundige  Kundskaber  i  frem- 
mede Lande;  han  fik  fuldtop  af  Informationer,  endogsaa  »Folk  af 
den  øverste  Klasse«,  og  kom  i  et  stort  Ry  for  Lærdom;  >da  jeg 
engang  gik  og  spadserede  igjennem  Byen,  hørte  jeg  denne  Be- 
rømmelse af  to  unge  Mennesker,  som  fulgte  tæt  bagefter  mig: 
Dette  er  den  lærde  Karl,  der  forstaaer  saamange  Sprog,  han  kan 
snakke  Fransk,  Italiensk,  Polsk,  Moskovitisk  og  Tyrkisk;  saa  at  jeg 
i  den  Tilfælde  var  ligesaa  berømt  i  Christiansand  som  Mithridates, 
Kongen  af  Ponto,  hvilken,  som  Historierne  fortæller,  har  kunnet  tale 
toogtyve  Sprog«.  Det  var  dog  ikke  langt  fra,  at  et  ubehagelige 
Tilfælde  havde  afsløret,  paa  hvilke  skrøbelige  Forudsætninger  denne 
store  Anseelse  hvilede.  >Min  Fortjeneste  —  fortæller  Holberg  — 
blev  ikke  lidet  formindsket  ved  en  hollandsk  Kjøbmands  Ankomst, 
som  havde  spillet  Bankerot  i  Holland  og  var  flygtet  hidover  til 
Norge.  Samme  kom  og  til  Christiansand  og  tilbød  sig  der  for  en 
Bagatel  at  informere  udi  Fransk,  da  jeg  dog  bildte  mig  ind  alene 
at  have  Privilegium  derudi.  Herudover,  da  jeg  hørte,  at  det  var 
slet  nok  bestilt  med  det  Fransk,  han  kunde,  jeg  fik  Lyst  til  at 
binde  an  med  ham  engang;  Tiden  og  Stedet  blev  ogsaa  fastsat, 
og  vi  mødtes  og  mundhuggedes  ogsaa  lystig,  men  der  blev  ikke 
stort  enten  vunden  eller  tabt;  thi  jeg  bragte  ham  norsk-franske  Stød, 


Digitized  by  VjOOQIC 


Holberg.  23 

Og  han  parerte  af  igjen  med  fransk-hollandske,  saa  jeg  troer  aldrig, 
at  det  franske  Sprog  nogentid  har  været  elendigere  medhandlet  end 
dengang;  thi  vi  talte  Begge,  endog  naar  vi  vare  ved  os  selv,  galt 
og  uforstaaeligt  nok,  og  altsaa  maatte  den  Hidsighed,  vi  Begge 
vare  befængte  med,  nødvendig  gjøre  det  endnu  ti  Gange  galere. 
Da  vi  nu  i  denne  Disput  fik  hinandens  Vankundighed  at  vide, 
holdte  vi  det  for  raadeligst  at  lade  Vreden  falde,  som  var  lige 
skadelig  for  os  begge,  og  at  oprette  Venskab  og,  som  Cæsar  og 
Pompejus,  dele  Embedet  imellem  os,  saa  at  for  et  Monarki  blev 
der  nu  alene  et  Herredømme  af  to  Hoveder  oprettet.  Jeg  for  min 
Part  tog  ogsaa  Freds- Artiklerne  meget  nøje  iagt,  allerhelst  siden 
jeg  havde  sat  mig  for,  først  udi  Foraaret  at  rejse  til  Engelland.* 

Denne  Plan  blev  da  ogsaa  iværksat  i  Begyndelsen  af  1706,  Anden 
skjøndt  de  pekuniaire  Midler,  Holberg  raadede  over,  vare  endnu  ^*^"!5"'^* 
knappere  end  forrige  Gang,  efterat  Udbyttet  af  hans  Informationer  »to^-s. 
havde  klaret  hans  Gjæld;  men  hans  gode  Ven  og  Rejsefælle  Christian 
Brix  havde  >en  Moder  udi  Trondhjem,  som  sad  temmelig  varm«, 
og  hende  havde  man  dog  altid  i  Ryggen ,  mente  de  to  rejselystne 
Ungersvende.  Da  Skibet  lagde  ud  fra  Arendal,  saae  Holberg  for 
sidste  Gang  sit  Fødelands  Kyster;  efter  fire  Dages  Sejlads  gik 
Vennerne  iland  ved  Mundingen  af  Themsen  og  vandrede  paa  deres 
Fod  fra  Gravesand  til  London.  Efter  et  ganske  kort  Ophold  der 
tog  de  til  Oxford  og  lod  sig  indskrive  ved  Universitetet,  for  at  faae  i  Oxford. 
Adgang  til  Bibliotheket ;  men  ialtfald  Brix  fortrød  senere  bitterlig 
denne  Udgift,  der  yderligere  reducerede  deres  Existensmidler,  saa 
de  maatte  beflitte  sig  paa  den  allertarveligste  Levevis  og  kun  havde 
Raad  til  Kjødmad  hver  fjerde  Dag.  »Jeg  var  dog  altid  den  Samme«, 
siger  Holberg,  »lige  frisk  og  lige  munter,  thi  mine  Legemskræfter 
tager  altid  til  ved  Tarvelighed  og  tvertimod  tager  af  ved  Over- 
daadighed«;  men  den  stakkels  Brix  svandt  ind  til  en  Skygge  af  sig 
selv  og  blev  formelig  menneskesky  af  Mangel  paa  tilstrækkelig  Føde. 
Tilsidst  spadserede  de  til  London,  hvor  Brix  fik  rejst  Penge  hos  en 
Vexellerer  mod  en  throndhjemsk  Kjøbmands  Kaution,  »og  saasnart 
han  havde  faaet  dem,  brugte  han  al  Flid  i  at  gjøre  sig  tilgode  og 
spækkede  sig  saa  godt  da,  som  han  havde  hungret  tilforn;  herved 
blev  da  paa  en  kort  Tid  hans  Magerhed  forandret  til  Fedme,  saa 
at  han,  som  Øjnene  vare  indsunkne  og  Maven  indskrømpet  paa,  da 
vi  rejste  fra  Oxford,  kom  efter  en  Maanedstid  tilbage   igjen  med 

en  Borgemester-Mave.*  Der  var  saa  godt  Forslag  i  Pengene,  at 
Vennerne  efter  Tilbagekomsten  til  Oxford  kunde  leve  endnu  en 
Maaned  »som  den  rige  Mand  herligen  og  i  Glæde«,  indtil  der  kom 
Brev  fra  Brix'  Moder  med  Befaling  til  hendes  fortabte  Søn  om 
ufortøvet  at  begive  sig  til  London  og  stille  sig  under  den  danske 
Præsts  Værgemaal.  Holberg  blev  nu  alene  tilbage,  afskaaren  fra  sin 
Vens  Subsidier;  men  han  havde  gjort  sig  saa  vel  lidt  af  Studenterne^ 
at  de  skaffede  ham  Informationer  i  Sprog  og  Musik  —  som  dygtig 
Fløjtespiller  blev  Holberg  Medlem  af  TAf  Musical  Clui,  der  gav 
Koncert  hver  Onsdag  —  og  bad  ham  tilbords  baade  Middag  og 
Aften.  Det  var  lykkelige  Maaneder,  han  tilbragte  i  Oxford  efter 
sin  Kamerats  Afrejse,  optagen  af  historiske  Bibliotheksstudier,  Under- 
visning og  selskabelig  Omgang,  »afholdt  alene  for  sin  Ædruelig- 
heds og  gode  Sæders  og  i  Besynderlighed  for  sin  Lystigheds  Skyld, 
hvilket  de  Engelske,  saasom  de  selv  ere  lystige  og  skjemtsomme, 
meget  gjeme  lide,  naar  man  bruger  Forstand  dermed«.  Holberg 
roser  paa  sin  Side  de  oxfordske  Studenters  ærbare,  skikkelige  og 
kristelige  Levnet  og  fremhæver  deres  store  Ærbødighed  for  Øvrig- 
heden og  Lovene.  Tilfredsheden  var  saaledes  gjensidig,  og  den 
vedligeholdt  sig  til  det  Sidste,  hvorom  endnu  selve  Afskedsstunden 
kom  til  at  aflægge  et  smukt  Vidnesbyrd :  »Da  jeg  stod  rejsefærdig, 
kom  der  En  til  mig  af  Mariæ  Magdalenæ  Collegio,  tog  mig  i  En- 
rum og  bad  mig,  at  jeg  ikke  skulde  undse  mig,  men  rundt  ud  sige 
ham,  i  hvad  Stand  min  Cassa  var,  og  lovede  mig  paa  det  ganske 
Collegii  Vegne  en  anselig  Rejsepenge,  om  jeg  vilde  kuns  tage  der- 
imod. Saa  oprigtigt  et  Tilbud  og  saa  stor  Artighed  betog  mig 
snart  baade  Maal  og  Mæle«;  men  da  den  nøjsomme  Holberg  mente 
at  være  tilstrækkelig  forsynet,  afslog  han  Tilbudet  med  Tak,  lagde 
Hjemvejen  over  London,  hvor  han  besaa  alle  de  Mærkværdigheder, 
»som  man  kan  faae  at  se  uden  Penge«,  gik  der  ombord  paa  et 
svensk  Skib  og  kom  efter  fem  Dages  Sejlads  til  Helsingør,  hvorfra 
han  tog  tillands  til  Kjøbenhavn.  Ankomsten  hertil  maa  have  været 
ved  Foraarstide  1708. 

Informationer  vilde  Holberg  ikke  gjeme  ty  til  for  at  friste 
Livet.  Han  fandt  da  paa  at  holde  en  Række  Privatforelæsninger, 
hvortil. hans  Rejseerindringer  skulde  yde  ham  Emner,  og  han  ind- 
bød »ved  lærde  latinske  Sedler«  Studenterne  til  at  høre  disse  Fore- 
drag, som  holdtes  paa  hans  Værelse.     »De  kom  i  Hobetal  paa  mit 

Kollegium,  hvor  de  med  stor  Flid  baade  hørte  og  optegnede  Alt, 
hvad  jeg  dikterede;  men  da  jeg  skulde  betales  derfor,  fornam  jeg, 
de  havde  lært  den  Kunst  at  gjøre  sig  usynlige,  saa  den  eneste 
Frugt,  jeg  havde  af  mit  Arbejde,  var,  at  jeg  fik  en  dyb  Kompli- 
ment, naar  jeg  mødte  dem  paa  Gaden,  hvilket  var  vel  Kjendetegn 
paa  Taknemmelighed,  men  hjalp  lidet  paa  min  Fattigdom.«  Imid- 
lertid bar  dog  ogsaa  denne  Gang  Holbergs  Berejsthed  sine  Frygter, 
da  det  vel  kan  antages,  det  ved  Siden  af  Holbergs  gode  personlige 
Rygte  var  den,  der  henledede  Etatsraad  Windings  Opmærksomhed  i'redie 
paa  ham  som  et  passende  Rejseselskab  for  hans  unge  Søn,  der  rej^t^os. 
skulde  besøge  den  danske  Gesandt  i  Dresden.  Herfra  tog  Holberg 
til  Leipzig,  hvor  han  traf  en  Landsmand,  et  lystigt  Hoved,  med 
hvem  han  gik  flittigt  paa  Kollegier,  »ikke  saameget  for  at  lære 
Noget,  som  alene  for  at  kritisere;  thi  naar  vi  kom  af  Collegio, 
fandt  vi  vores  Fornøjelse  i  hjemme  at  gjøre  Commentarier  over  det, 
vi  havde  optegnet;  hvorudover  vi  mest  gik  paa  Mag.  Stivelii  Col- 
legium,  saasom  han  fremførte  alletider  adskillige  latterlige  og  urime- 
lige Ting,  som  iblandt  Andet  han  engang  vilde  bevise  af  Bibelen, 
at  de  salige  Afdøde  baade  skulde  spise  Middags-  og  Aftensmaaltid 
i  Paradis.«  Over  Hamborg  rejste  Holberg  hjem  i  den  strengeste 
Vintertid,  >saa  at  vi  med  fire  Kjortler,  ligesaa  mange  Skjorter, 
Buxer  og  Strømper  kunde  ikke  holde  Kulden  ude«.  Lille  Belt  var 
tillagt  og  passeredes  tilfods,  over  Store  Belt  førtes  de  Rejsende  i 
Isbaad,  overnattende  paa  Sprogø,  hvilken  Episode  har  givet  Holberg 
Lejlighed  til  at  indflette  en  humoristisk  Beskrivelse  af  denne  0  i 
sin  Levnetsskildring. 

»Disse  idelige  Udenlandsrejser  —  fortsætter  Holberg  —  gjorde 
mig  saa  rekommanderet,  at  da  jeg  var  kommen  hjem  fra  denne 
tredie  Rejse,  fik  jeg  et  Tilbud  af  Gehejmeraad  og  Admiral  Frederik 
Gedde,  at  være  Hovmester  for  hans  Sønner.  Jeg  stod  længe  i  Tvivl 
om  jeg  igjen  skulde  paatage  mig  dette  besværlige  Arbejde,  men 
Nøden  tvang  mig  dertil,  i  Synderlighed  siden  der  var  saa  stor 
Honneur  derved,  at  det  ikke  kunde  Andet  end  flattere  min  Ambi- 
tion. Udi  de  første  sex  Maaneder  gik  det  godt  nok;  men  da 
Kræfterne  bleve  svækkede  ved  dette  besværlige  Arbejde,  svandt 
jeg  saaledes  ind,  at  jeg  ikke  havde  Magt  til  at  straffe  mine  Di- 
scipler  mere,  men  maatte  enten  staa  og  se  paa  dem  eller  ogsaa 
med  gode  Ord  stifte  Forlig  imellem  dem,  naar  de  i  min  Nærværelse 

fløj  hinanden  i  Haaret.*    Fra  denne  Skolemestergjeming,  der  passede 
saalidet  for  Holbergs  Naturel  og  var  ham  saameget  imod,  men  som 
Omstændighederne   atter  og  atter  tvang  ham  ind  i,   befriedes  han, 
da  han  1709  fik  Borchs  Kollegium.    De  fem  Aar,  han  tilbragte  her, 
vare  helligede  historiske  Studier,  og  den  første  Frugt  af  disse  blev 
den   i  Aaret  1711    udgivne    »Introduktion   til   de   europæiske 
Historiske  Rigers  Historier«,  en  Art  Lærebog  i  Verdenshistorien  efter  den 
Arbejder    ^y^^ø^^Q  Natur-  Og  Folkeretslærer  Puffendorfs  Methode.     Allerede  i 
Oxford  havde  Holberg   paabegyndt   dette  Arbejde,   dreven   af  Ær- 
gjerrighed  efter  >saa  ung  at  faae  Sted  iblandt  Skribentere«  og  ikke 
ældre  af  Aar  end  »Poeten,   da  han   begyndte   at  skrive  Vers:    jeg 
havde  ladet  mig  barbere   engang  maaske   og  noget  mere«.     Denne 
lille  Verdenshistorie,  den  første  i  sin  Slags  paa  Dansk,  førtes  senere 
op  til  Aar  1728  og  udkom  adskillige  Gange  i  nye  Oplag.    To  Aar 
efter  dens  første  Fremkomst   udgav  Holberg  et  Bind  af  sit    »An- 
hang til  de  europæiske  Rigers  Historier«,  der  ligeledes  op- 
lagdes flere   Gange,    men    hvis    fire   følgende  Dele   ikke   udkom    i 
Trykken;  desuden  skrev  han  en   »Introduktion  til  det  forrige  Seculi 
danske  Historie«,  et  heller  ikke  udgivet  Arbejde,  hvis  to  første  Af- 
snit i   Manuskript  tilegnedes   Frederik  IV.   og  skaffede  Forfatteren 
Udnævnelse    Udnævnelse   til   Professor  ved   Kjøbenhavns  Universitet   (1714),    det 
til  Professor.   ^,jj  ^j^^  foreløbig  kun  Titel  af  Professor,  uden  Gage,  men  med  Ud- 
sigt til  en  Lærestol,   naar  en   saadan    maatte   blive   ledig  i  et  eller 
andet  Fakultet.     Det   var  saa  langt  fra,    at  dette  Smil   af  Naadens 
Sol  forbedrede  Holbergs   øjeblikkelige   Stilling,   at   det  endog   for- 
værrede den,  thi  han  maatte  nu  nødvendigvis  »føre  sig  anstændigen 
op,    hvorved  Værdigheden   vel   ikke   bliver  større,    men  zires   dog 
alligevel«,   og  som  Følge   deraf  »forandre  sin  ganske  Levemaade«, 
da    det    ingenlunde    sømmede    sig    for  en   offentlig  Lærer  at   give 
Undervisning  som  Privatlærer.    Under  disse  Forhold  var  det  Holberg 
dobbelt  kjærkomment,  at  det  Rosenkrands'ske  Stipendium  —  100  Rdl. 
aarlig  i  fire  Aar  —  tilfaldt  ham  just  paa  dette  Tidspunkt   og   for- 
pligtede ham  til  en  Udenlandsrejse,  paa  hvilken  han  mente  at  ville 
have  lettere   ved   at   leve  »menagerlig«,   end  om   han  skulde  have 
hævdet  sin  nye  Værdighed  herhjemme. 
FjerdeUdcn-  Det  var  i  Foraaret  1714,  Holberg  for  Qerde  Gang  rejste  uden- 

^Ti^ii'*^     lands.   Han  tog  tilsøs  lige  til  Amsterdam  og  derfra  over  Rotterdam 
og  Antwerpen  til  Bryssel.     Her   besluttede   han   af  Hensyn  til    sin 

Kasses  Tilstand  at  tilbagelægge  hele  den  øvrige  Rejse  tilfods  eller 
med  de  billige  Flodskibe  og  gjennemførte  ogsaa  dette  Forsæt. 
Foreløbig  spadserede  han  til  Paris,  hvortil  han  ankom  »ganske  i  Paris, 
trætt,  og  hvor  han  endda  maatte  vandre  en  Time  omkring  i  Byen, 
inden  han  kunde  skaffe  sig  Tag  over  Hovedet;  thi  da  han,  den 
forhenværende  franske  Sproglærer,  »ikke  ret  pronuncerede  det  Ord 
Logis«,  var  der  Ingen,  som  forstod  ham,  og  der  overgik  ham  endog 
den  Krænkelse,  at  en  Pige  kritiserede  hans  Udtale  med  de  Ord: 
Han  taler  Fransk  som  en  tydsk  Hest.  Vanskeligheden  ved  at  gjøre 
sig  forstaaelig  har  vel  havt  sin  Del  i  den  Tilbagetrukkenhed,  hvori 
Holberg  levede  i  de  første  Maaneder  af  sit  Pariserophold,  »udenfor 
al  menneskelig  Omgængelse«,  som  han  selv  siger,  hjemme  omgiven 
af  sine  Bøger,  ude  spadserende  ensomt  i  de  offentlige  Haver  eller 
siddende  paa  Bibliotheket,  udenfor  hvis  Dør  Studenterne  stimlede 
sammen  om  Morgenen,  for  i  Kapløb  at  bemægtige  sig  Bayles  Dic- 
tionnaire.  Efter  nogen  Tids  Forløb  gjorde  han  Bekjendtskab  med 
en  svensk  Præst,  der  fortalte  ham,  at  der  var  tre  Danske  i  Paris, 
»nemlig  en  Medicus,  en  Præst  og  en  Skrædder,  hvoraf  de  tvende 
første,  endskjøndt  de  vare  Landsmænd,  var  saa  ulige  i  Sæder  og 
Sind,  at  de  (med  Permission  at  sige)  aldrig  kunde  syes  sammen  af 
Skrædderen.«  Den  omtalte  Læge  var  den  allerede  da  berømte 
danske  Anatom  Winsløv,  hvem  Holberg  nu  gjorde  Bekjendtskab 
med,  og  da  »intet  var  ham  kjærere,  end  om  han  paa  nogen  Maade 
kunde  tjene  sine  Landsmænd«,  kom  Holberg  under  hans  Vej- 
ledning til  at  se  sig  godt  om  og  gjøre  adskillige  interessante 
Bekjendtskaber.  Et  af  disse,  en  juridisk  Manudukteur,  uddannede 
med  hele  den  praktiske  Erfaring,  som  en  fattig  Franskmand  raader 
over,  yderligere  Holbergs  medfødte  Sands  for  Økonomi,  saa  han 
snart  blev  lærdere  deri  end  selve  sin  Læremester;  »hvorudover, 
naar  der  kom  nogen  Danske  eller  Norske  siden  til  Paris,  som  den 
Ting  angaaende  vilde  spørge  Borman  (Winsløvs  ovenomtalte  Anti- 
pode), viste  han  dem  hen  til  mig  med  disse  Ord:  Der  har  I  en 
Landsmand,  som  forstaaer  den  parisiske  Økonomi  meget  bedre  end 
jegc.  Dette  forklarer,  at  Holberg  efter  halvandet  Aars  Ophold  i 
Paris  maatte  finde  sig  højlig  tiltalt  af  en  fransk  Students  Overslag 
over  Udgifterne  ved  en  Rejse  til  Rom,  hvilke  han  beregnede  til 
tyve  Rigsdaler.  »Jeg  spidsede  Øren  hertil  og  fik  og  alle  Omstæn- 
digheder at  vide  af  ham,   saa  at  enten  jeg  sov  eller  jeg  vaagedc. 

enten  jeg  stod  eller  jeg  gik,  saa  stod  disse  Tanker  mig  for  Hovedet. 
Lysten  trækkede  mig  til  den  ene  Side,  Fornuften  til  den  anden; 
paa  den  ene  Side  stod  mig  for  Hovedet  mit  svage  Legeme,  min 
smalle  Pung,  Stratenrøvere,  Sørøvere,  Støv  og  Hede;  paa  den  anden 
Side  den  forfængelige  Ære,  som  driver  Menneskene,  i  Besynder- 
lighed vore  Landsmænd,  hvilke  ikke  tage  i  Betænkning  at  rejse 
udenlands  for  at  se  det,  de  ligesaa  godt  kunde  se  i  deres  eget 
Fæderneland.  Jeg  stridede  længe  med  mig  selv,  men  Lysten  over- 
vandt Fornuften,  hvorudover  jeg  besluttede  at  rejse,  hvilket  gav 
Aarsag  til  den  Snak,  Nogle  førte  ud  om  mig  herhjemme,  nemlig  at 
jeg  skulde  have  forandret  min  Religion  og  kom  aldrig  hjem  mere.< 
Uden  Besværligheder  af  forskjellig  Art  gik  Holbergs  Romer- 
færd da  heller  ikke  for  sig.  Han  tiltraadte  den  i  Begyndelsen  af 
August  1715,  idet  han  tog  med  Flodskib  lige  til  Auxerre,  derfra 
tilfods  til  Chalons,  atter  med  Skib  ad  Saone  til  Lyon  og  ad  Rhone 
til  Avignon,  tilfods  til  Marseille  og  derfra  med  en  Skipper  til  Genua. 
Men  paa  denne  sidste  Del  af  Rejsen  blev  han  angreben  af  en  heftig 
Feber,  formodenlig  hidført  ved  Nydelsen  af  de  i  Vinhøstmaaneden 
saa  billige  Druer  istedetfor  en  mere  substantiel  Føde ;  i  otte  uendelig 
lange  Dage  var  han  fængslet  til  sin  Køje,  og  han  blev  i  den  elen- 
digste Forfatning  bragt  iland  i  Genua,  hvor  han  faldt  i  Hænderne 
paa  en  ubarmhjertig  og  havesyg  Vært.  Ene  og  forladt  i  det  frem- 
mede Land  saae  han  sig  Døden  nær  og  havde  allerede  opgjort  sit 
Regnskab  med  denne  Verden,  da  en  ung  Mand  tilfældigvis  blev 
vidende  om  hans  Tilstand  og  tog  sig  hjælpsomt  af  ham,  idet  han 
først  og  fremmest  skaffede  ham  et  bedre  Logis;  først  efter  at  Hol- 
berg var  kommen  paa  Benene  igjen  og  hans  ukjendte  Rednings- 
mand var  rejst  sin  Vej,  viste  det  sig  af  Fremmedbogen,  at  det  var 
to  Danske,  der  her  havde  truffet  hinanden.  Efter  fjorten  Dages 
Ophold  i  Genua  gik  Holberg,  skjøndt  Feberen  endnu  havde  Tag  i 
ham,  med  Skibslejlighed  til  Civita  Vecchia;  mellem  Livorno  og 
sidstnævnte  Havn  holdt  en  afrikansk  Sørøver  ind  paa  det  Skib,  der 
førte  Holberg  og  hans  fyrretyve  Medpassagerer,  men  til  alt  Held 
gav  han  sig  forst  ilag  med  dets  Ledsager,  og  under  Kampen 
mellem  disse  to  saae  Holbergs  Skib  sit  Snit  til  at  slippe  bort. 
I  Begyndelsen  af  Affairen,  da  Skibet  blev  gjort  klart  til  Forsvar  og 
alle  Passagererne  bevæbnede,  var  Holberg  yderst  altereret  af  Skræk, 
men   >da  den  første  Hede  var  overstaaet«,    kom  han  til  Besindelse, 

igjen ;  han  giver  i  sin  Levnetsskildring  en  meget  anskuelig  Beskrivelse 
af  Situationen :  >De  italienske  Fruentimmer  satte  da  al  deres  ita- 
lienske Blufærdighed  til  Side  og  kom  flyvende  ud  af  Kahytten  med 
Haaret  om  Ørene  Al  deres  Bestandighed  havde  de  tabt,  og  man 
kunde  saagodtsom  se  den  visse  Død  afmalet  paa  deres  Ansigter. 
De  gik  og  tudede,  saa  man  kunde  høre  det  langt  borte,  indtil 
omsider  Skibsfolkene  talte  til  dem,  at  de  skulde  holde  op  med 
saadan  Adfærd,  som  ikke  kunde  hjælpe  dem  noget;  de  holdt  vel 
ogsaa  op  at  skrige,  men  de  bleve  dog  ved  at  gaa  og  vriede  deres 
Hænder  og  bestormede  Himlen  med  dybe  Suk.  Munkene  vare  ikke 
mere  modige  end  Fruentimmerne,  thi  endskjøndt  al  deres  Lærdom 
er  en  stedsevarende  Prædiken  om  Døden,  viste  de  dem  dog  ligesaa 
bedrøvede  og  bange  derfor  som  de  Andre.  Nogle  af  dem  laa  paa 
Dækket  og  raabte  paa  deres  Helgene,  Andre  slog  sig  selv  i  Hovedet, 
og  det  var  umuligt,  at  al  denne  Klagen  og  Graad  kunde  stilles, 
ihvormeget  at  vi  Andre  baade  bad  dem  og  skjændte  paa  dem  derfor. 
Dersom  min  Herre  havde  seet  mig  saa  udtæret,  som  jeg  var  af  den 
langvarige  Sygdom,  saa  at  jeg  neppe  kunde  hænge  sammen,  med 
min  Kaarde  ved  Siden,  da  jeg  stod  i  Ordre  de  Bataille  paakaldende 
St.  Anthonium  ligesaa  stærkt  som  de  Andre,  skulde  han  udentvivl 
have  leet  sin  Mave  itu.«  Fra  Civita  Vecchia  vandrede  Holberg  til 
Rom  og  blev  her  Vinteren  ov^er,  stadig  plaget  af  Feberanfaldene,  i  Rom. 
De  Studier  af  historisk  og  særlig  kirkehistorisk  Art,  han  havde 
tænkt  sig  at  skulle  dyrke  her,  vanskeliggjordes  ham  højlig  paa 
Grund  af  det  Forbud  mod  Udlaan  fra  de  offentlige  Bibliotheker, 
der  omfattede  den  største  og  betydeligste  Del  af  denne  Litteratur; 
til  Gjengjæld  fik  han  saameget  mere  Tid  til  at  sætte  sig  ind  i 
Roms  Historie  og  anskueliggjøre  sig  den  ved  et  fortroligt  Bekjendt- 
skab  med  dens  efterladte  Mindesmærker,  som  han  ivrigt  studerede 
under  sine  idelige  Strejftog  i  Byen  og  dens  nærmeste  Omegn. 
Ogsaa  »hvorledes  man  skal  føre  sin  Økonomi  i  Rom«,  satte  Holberg 
sig  ind  i:  han  kjøbte  Gr\de  og  Potter  og  kogte  selv  sin  Mad,  alt 
imedens  han  havde  »staaendes  ved  Ilden  Pen  og  Blæk  og  havde 
Bogen  i  den  ene  Haand  og  Grydeskeen  i  den  anden«,  under  hvilken 
Kombination  af  Sysler  han  jo  stundom  maatte  gjøre  den  Erfaring, 
>at  det  ikke  var  let  at  baade  koge  og  filosofere  paa  eengang«. 
Ved  Nyaarstid  fik  han  til  Husfæller  en  italiensk  Skuespillertroupe, 
som  holdt  Prøver   til  langt   ud  paa  Natten  paa  en  Komedie   af  et 

lignende  Indhold  som-Moliéres  »Doktoren  imod  sin  Villie«;  vi  an- 
føre dette,  fordi  det  er  det  første  Sted  i  sit  Levnetsløb,  hvor  den 
tilkommende  Skuespildigter  nævner  Noget,  som  staaer  i  Forbindelse 
med  Theatret,  og  det  endda  kun  for  at  beklage  sig  over,  at  »Gøg- 
lerne« plagede  ham  om  Natten  og  forstyrrede  ham  i  hans  Stu- 
deringer om  Dagen.  Fra  hans  Ophold  i  Paris  forekommer  der  ikke 
nogen  eneste  Bemærkning  om  det  franske  Theater. 

Sidst  i  Februar  forlod  Holberg  Rom  og  vandrede  til  Florens, 
derfra  over  Apenninerne  til  Bologna,  over  Parma  og  Piacenza  til 
Turin,  en  By,  der  tiltalte  ham  meget,  og  hvis  Beskrivelse  giver  os 
et  Indblik  i  hans  og  hans  Tids  Smag  for  Arkitektur:  »Turin  er  den 
allersmukkeste  By,  jeg  nogentid  har  seet.  I  den  Del  af  Staden,  som 
kaldes  den  nye  og  indbefatter  den  halve  Del  af  hele  Byen,  ere  alle 
Husene  saa  nette  og  velproportionerede,  saa  at  man  ikke  skulde 
sige,  at  det  var  Huse,  man  saae,  men  snarere,  at  det  var  et  helt 
stort  og  langt  Palais;  thi  Husene  kan  man  ikke  kjende  fra  hinanden 
uden  alene  ved  Tegnene  eller  Opskriften  over  Dørene.*  Over 
Alperne  drog  han  ind  i  Savoyen,  og  ved  Omtalen  af  dette  Land 
supplerer  Holberg  sin  nys  citerede  Kunstbetragtning  med  en  Ud- 
talelse om  Naturen,  ikke  mindre  karakteristisk  for  en  Tidsalder,  der 
endnu  stod  Qernt  fra  den  langt  senere  fødte  romantiske  Natur- 
betragtning: »Endskjøndt  Landet  er  klippefuldt  og  fælt  at  se  til,  er 
der  dog  mange  smukke  Stæder  og  Byer  deri.«  Tilfods  naaede  Holberg 
Lyon,  hvorfra  det  var  hans  Hensigt  at  tage  ad  Flodvejen  til  Paris; 
men  for  at  drive  sin  stadige  Rejsefælle  Feberen  paa  Flugt  fulgte 
han  nogle  Rejsendes  ivrige  Raad  og  drak  sig  om  Aftenen  en  saa 
grundig  Rus,  at  han  næste  Morgen  var  helt  forstyrret  i  Hovedet  og 
ikke  at  formaa  til  at  gaa  ombord,  saa  Skibet  sejlede  fra  ham  og 
Paris,  han  atter  maatte  tage  Floden  paa  Nakken  og  vandre  til  Paris,  »hvor 
hverken  min  Værtinde  eller  mine  Venner  kunde  kjende  mig,  dels 
over  det  jeg  var  bleven  saa  brun  i  Ansigtet  som  en  Morian,  dels 
over  den  Fedme,  jeg  havde  lagt  mig  til;  thi  da  jeg  rejste  til  Rom, 
var  jeg  saa  mager,  at  man  kunde  se  igjennem  mig,  og  nu  kom  jeg 
tilbage  til  Paris  saa  tyk  som  en  Borgemester.  Saaledes  er  en  idelig 
Motion  højst  tjenlig  for  min  Sundhed;  paa  denne  hele  Rejse,  ihvorvel 
jeg  havde  min  Feber  at  drages  med,  kunde  jeg  dog  æde  som  en 
Hest,  saasom  jeg  ved  den  idelige  Gang  blev  altid  hungrig«.  En 
Maaned  blev  Holberg  i  Paris  og  brugte  en  Kur  mod  Feberen,  men 

uden  Nytte.  I  Amsterdam  blev  han  derimod  af  med  den  uden 
Doktor  og  Medikamenter.  Han  blev  bedt  i  Selskab  hos  en  Ven, 
hvor  der  blev  musiceret,  >og  da  de  præsenterede  mig  et  Instrument, 
fordrev  jeg  den  hele  Dag  i  Musik  og  Fornøjelse  indtil  den  mørke 
Xat,  da  jeg  forlod  dette  Kompagni  og  forføjede  mig  hjem  og  ventede 
Dagen  efter  som  sædvanligt  paa  min  Feber;  men  da  fornam  jeg,  at 
den  udentvivl  maatte  være  løbet  hjem  til  Italien  igjen,  hvor  den  var 
kommen  fra,  ikke  heller  fandt  jeg  derefter  noget  Anstød  deraf,  uden 
at  jeg  paa  de  Dage,  jeg  plejede  at  plages  af  den,  fandt  en  liden 
Mathed  i  Legemet.  Saaledes  blev  jeg  da  kureret  ved  Musik,  da 
al  Medicin  ikke  kunde  hjælpe«.  Tilsøs  tog  Holberg  til  Hamborg 
og  derfra  over  Land  til  Kjøbenhavn,  hvor  han  maa  være  ankommen 
ud  paa  Sommeren  17 16. 

Endnu  samme  Aar  udgav  han  det  retsfilosofiske  Skrift 
»Introduktion  til  Natur-  og  Folkeretten«  og  lagde  ved  det 
klart  for  Dagen,  baade  hvor  livligt  og  underholdende  han  kunde 
behandle  selv  slige  strengt  videnskabelige  Emner,  og  hvor  tidligt 
han  havde  Øjet  aabent  for  de  af  de  Lærde  hyppigst  oversete 
nationale  Sider  af  en  saadan  Fremstilling,  idet  han  her  inddrog  den 
danske  og  norske  Lovgivning  under  sin  Undersøgelse  istedetfor,  som 
sine  Forbilleder,  at  holde  sig  udelukkende  til  Romerretten.  Skriftet 
blev  senere  omarbejdet,  udkom  i  flere  Oplag  og  oversattes  paa  Tydsk; 
men  det  var  først  efter  endel  Aars  Forløb,  det  naaede  en  saadan 
Anseelse  og  Udbredelse;  ved  sin  Fremkomst  fandt  det  ikke  stor 
Afsætning  og  hjalp  derfor  ikke  til  at  forbedre  Forfatterens  meget 
tar\'elige  Kaar.  I  Slutningen  af  Aaret  17 17  blev  der  omsider  et 
Professorat  ledigt,  men  i  —  Metafysiken,  den  sublimeste  Del  af  den 
filosofiske  Tænkning  og  altsaa  endnu  mere  utilgængelig  for  Holbergs 
intellektuelle  Konstruktion  end  Filosofien  i  Almindelighed,  som  han 
dog  etsteds  i  sin  Levnetsbeskrivelse  frimodig  erklærer  sig  ganske 
uskikket  til  at  fatte:  >Jeg  kunde  vel  endelig  bringe  en  Syllogismus 
tilveje,  men  af  en  Slumpelykke;  thi  enten  den  var  i  Barbara  eller 
Elisabet  skal  jeg  ikke  meget  sige*).     Jeg   havde   og  nok   hørt,    at 

■*,  lærebøgerne  i  IvOgik  betegnede  i  den  >første  syllogistiske  Figur«  en  »generel- 
Bekræftelse  ved  Bogstavet  A,  en  dito  Benægtelse  ved  E,  en  »partikulair«  Be- 
kræftelse ved  I  og  en  dito  Benægtelse  ved  O  og  opstillede  som  Hjælp  for  Hu- 
kommelsen fire  Ord  med  en  af  disse  Vokaler  fremtrædende  i  hvert,  nemlig: 
^aråara,  Celarent,  Darii^  Ferio.  Idet  Holberg  nævner  den  første  af  disse  logiske 
Kubriker,  lader  han  skjemtende  Ideassociationen  føre  til  et  andet  kvindeligt  Navn 
'O'n  den  næste  i  Rækken. 

Det  ældste  Portrait  af  Holberg, 

»Medlem  af  Konsistorium    og  Professor   i  Historie  i  Kjobcnhavn     1731.     Titelkobber   til    1.  Udg.  al 

Danmarkshistorien. 

der  var  Noget  til  i  Verden,  Philosophia  Instrumentalis  kaldet,  hvor 
Logica  og  Metaphysica  fører  Regjeringen;   men   denne   havde  jeg 
aldrig  havt  noget  med  at  bestille.    Thi  jeg  tilstaaer  rent  ud,  at  jeg 
ikke  endnu  veed,  hvormange  Prædicamenta  og  Prædicabilia  Logica 
udi  Ufreds  Tider  kan  føre   i   Marken,   hvad  Kunster  og  Machiner 
man  skal   bruge   til   at   bestorme   et  Cathedra,   eller  hvad  Kanoner 
man  bruger  at  beskyde   en  Præses  med.    Jeg  har  tidt  havt  isinde 
at  ville  anvende   nogle   Dage   derpaa,    men    aldrig  endnu   har  jeg 
været  saa  lykkelig,   at  jeg  har  faaet  Tid   dertil.     Men  dette  maa 
min  Herre    ikke   lade  sig  mærke   med   for  Nogen,    thi   hvis  denne 
min  Ignorance  blev  bekjendt,   vilde  jeg  blive  foragtet  af  alle  Scho- 
lasticis.     Thi  jeg  er  i  Philosophia  Instrumentali   ganske   vankundig, 
naar  jeg  undtager  Instrumental-Musik,  som  og  nogenledes  kan  kaldes 
en  Part  af  Filosofien.«    Det  er  altsaa  let  at  forstaa,  at  den  nu  ledig- 
bievne  Lærestol  var  den,  Holberg  vilde  have  valgt  sidst  af  alle,  hvis 
det  var  kommet  an  paa  hans  egen  Bestemmelse;  men  det  kom  det 
netop  ikke,   og  vilde   han  overhovedet  ind  paa  den  videnskabelige 
Embedsbane,  maatte  han  foreløbig  overtage  Rollen  som  Philosophus 
imod  sin  Villie.     Han  indrømmer  selv,   at  hans  Indledningsforedrag 
til  Metafysikens  Ære   maatte   forekomme   alle   dens  sande   Elskere 
mere  som   en  Ligtale   end  som  en  Hylding.     »Men   da  den  havde 
været  under  mig  i  Trældom  i  to  Aar,  blev  den  omsider  sat  paa  fri 
Fod  igjen«,   tilføjer  han;    1720   blev  han   nemlig  Professor  i  latinsk 
Filologi    og  kort    efter   Medlem    af  Konsistorium.     Hvad    forøvrigt 
Holbergs  akademiske  Løbebane  angaaer,   kan   det  allerede  her  an- 
føres, at  han  1730  blev  Professor  i  Historie,   1735  var  Universitetets    Professor 
Rektor  og  fra  1737  til  175 1  dets  Kvæstor. 

Kun  i  Forbigaaende  nævne  vi  den  litteraire  Fejde,  Holberg  i 
sin  Professorværdigheds  første  Tid  havde  med  Slesvigeren  Andreas  Polemik 
HojER,  der  i  en  Fortale  havde  brugt  nedsættende  Udtryk  om  de 
danske  Historieskrivere  og  Nationens  historiske  Sands  i  Almindelig- 
hed; paafaldende  skarpt  tog  Holberg  til  Gjenmæle  mod  dette  Udfald, 
der  ogsaa  ramte  ham  for  hans  > Introduktions t  Vedkommende,  og 
han  brugte  ydermere  den  for  vor  Tids  litteraire  Moral  højst  paa- 
faldende Fremgangsmaade,  at  lade  sit  Angreb  fremtræde  under  et 
Pseudonym,  som  var  en  endnu  levende  Persons,  den  berygtede 
Student  PoUL  RVTTERS  borgerlige  Navn.  Denne  litteraire  Polemik 
under   et  paataget  Navn,    denne   hvasse   og    vittige   Imødegaaelse 

III.  dansk  Litteraturhistorie  2.  Udg.  II.  « 

gaaelse  af  »Tydskerens«  Overgreb,  danner  i  visse  Maader  Overgangen 
til  Holbergs  frie  Satiredigtning  og  har  vistnok,  ham  selv  ubevidst, 
forberedt  ham  til  den  nærmeste  Fremtids  Gjerning. 

Hvad  der  ellers  har  ført  Holberg  hen  mod  den  komiske 
Poesi,  gjør  han  ikke  Regnskab  for  paa  anden  Maade  end  ved  en 
Ytring  om,  at  »man  fornøjes  ved  Forandring  paa  Studeringer,  lige- 
som Jorden  ved  Forandring  af  Sæden«.  Hidtil  havde  han  anvendt 
al  sin  Tid  paa  Jura,  Historie  og  Sprog  og  havt  saa  liden  Sands 
for  Poesien,  at  han  »ikke  engang  kunde  finde  ringeste  Fornøjelse 
i  at  høre  det  allerzirligste  Vers«.  »Jeg  var  allerede  tredive  Aar 
gammel,  førend  jeg  nogentid  tog  mig  fore  at  skrive  et  Vers,  om- 
endskjøndt  jeg  levede  paa  et  Sted,  hvor  der  er  saa  god  Forraad 
paa  Poeter  som  paa  Fluer  i  September  Maaned.«  For  ikke  altid 
at  være  en  ledig  Tilhører,  gav  han  sig  til  at  skrive  en  Satire,  som 
han  selv  kalder  en  Efterligning  af  Juvenals  sjette,  men  som  i  sin 
hele  Udførelse  er  saa  selvstændig,  at  det  egenlig  ikke  er  Andet  end 
selve  Impulsen,  Holberg  kan  siges  at  have  modtaget  fra  den  romerske 
Satiredigter. 
Forate  Dettc  Holbergs  første  poetiske  Arbejde,  som  imidlertid 

ikke  blev  udgivet  før  nogle  Aar  senere  sammen  med  fire  andre 
Skjemtedigte,  har  til  Titel:  »Poeten  raader  sin  gamle  Ven 
Jens  Larsen  fra  at  gifte  sig«.  Den  nærmeste  Gjenstand  for 
Satiren  er  altsaa  det  mellem  en  gammel  Mand  og  en  ung  Pige 
paatænkte  Ægteskab,  hvis  Farer  og  Ulemper  for  den  førstnævnte 
Part  Digteren  udmaler,  medens  hans  Skjemt  nu  og  da  ogsaa 
rammer  de  ægteskabelige  Miserer  i  Almindelighed.  Tonen  er  paa 
sine  Steder  meget  fri,  og  tildels  paa  Grund  af  Digtets  ringe  Om- 
fang lægger  man  mere  Mærke  til  de  her  forekommende  Platheder, 
end  hvor  disse  i  Holbergs  senere  Arbejder  ere  spredte  over  et 
større  Rum.  Paa  adskillige  Steder  møde  vi  Themaer,  som  lej- 
lighedsvis komme  igjen  i  Komedierne  eller  ere  blevne  udførte  videre 
i  dem.  Om  en  Replik  i  »Pernilles  korte  Frøkenstand«  minder  saa- 
ledes  de  Vers,  hvori  Poeten  forestiller  sin  Ven,  at  denne  dog  endelig 
maa  være  paa  det  Rene  med,  at  det  ikke  er  hans  Person,  men  kun 
hans  Penge,  som  kan  bevæge  en  ung  Pige  til  at  ægte  ham: 

Om  mig  betroet  var  din  Vielse  at  gjore, 

jeg  ej  IJetænkning  tog,  slig  Formular  at  føre: 


Satire. 

Jeg  sporger  Eder  ad,  Pernille!  om  1  er 
af  Hjertens  Grund  beraad,  med  dennes  Læddiker 
al  gifte  Eder,  med  Jens  Larsens  Guld  og  Kroner, 
med  anden  gangbar  Mønt  og  Obligationer. 

At  Magdelone  i  tDen  honnette  Ambition«  maa  paatage  sig  Skylden 
for  sin  Mands  Rangsyge,  er  en  dramatisk  Udformning  af  det  Rai- 
sonnement,  Poeten  anstiller  som  en  Forklaring  af  sin  Vens  Gifter- 
maalstanker : 

Men  hør,  en  Herlighed  jeg  Dig  vil  dog  fortælle, 
som  Du  kan  nyde  ved  en  saadan  Ægtefælle: 
Du  gaaer  frugtsommelig  jo  med  en   CharacUery 
Du  frygter,  at  man  din  Ærgjerrighed  beleer; 
med  saadan  Lejlighed  jeg  haaber,  Du  saa  mager, 
at  din  Pernille  Skyld  for  Saadant  sig  paatager. 
Du  sige  kan:  jeg  blev  Jens  Larsen  for  min  Part, 
ej  Titel  skjøtter;  men  man  kjender  Kvinders  Art, 
man  Fruentimmer  maa  i  slige  Sager  føje, 
de  unge  Koner  ej  med  deres  Stand  sig  nøje: 
Pernille  Larsens,  det  er  jo  saa  gammeldags, 
nej.  Frue  og  Madam  samt  andet  saadant  Slags 
det  haver  anden  Art,  det  udi  Øret  klinger. 
Siig,  Du  har  ingen  Ro  for  hende,  hun  Dig  tvinger; 
saa  gjør  de  fleste  Mænd,  de  saa  besmykke  sig, 
for  den  Post  Kvindekjøn  dem  er  umistelig. 

Holberg  fortæller,  at  han,  faa  Dage  efter  Tilendebringelsen 
af  denne  Satire,  viste  den  til  en  af  sine  Venner,  som  gav  ham  det 
Vidnesbyrd,  at  han  havde  >en  god  Gejst«,  men  tillige  paaviste,  at 
han  >ikke  vel  havde  iagttaget  Reglerne«  (ligesom  Jakob  Berg,  hvis 
Vers  Broderen  Erasmus  erklærede  for  »materialiter  ypperligt«,  men 
fonnaliter  mangelfuldt).  Holberg  gav  sig  da  til  at  øve  sin  Pen  paa 
nogle  mindre  Arbejder;  da  dette  var  gjort,  fortæller  han  videre, 
*^^&  jeg  niJg  fore  at  skrive  det  bekjendte  komiske  Poema,  som 
endnu  læses  og  opregnes  saagodtsom  udenad  baade  af  Svenske  og 
Tydske,  hvilke  af  Begjærlighed  til  at  læse  dette  Vers  har  lagt  sig 
efter  det  danske  Sprog«:    Heltedigtet  »Peder  Paars«. 

Det  første  Hefte  af  »Peder  Paars«  udkom  i  November  1719  Pcdcr  Paars. 
under  den  udførlige,  om  Datidens  Gadeviser  mindende  Titel,  som 
omstaaende  Aftryk  gjengiver.  Det  indeholder  Digtets  første  Bog, 
altsaa  Skibbruddet  paa  Anholt,  Skildringen  af  Øens  Statsforfatning, 
Episoden  med  Universitets-Disputatsen,  Feltslaget  og  Skipper  Børres 
Forræderi,  Fredslutningen,   Krigsretten  og  Kokkens  Exekution,   det 

Facsimilc  af  Titelbladet  til  i.  Bog  af  -Peder  Paars       1719. 

Efter  Originalexemplaret  i  det  St.  kgl.  Bibliothck. 

C* Arma   virumque  catio^    er   Begyndelsen   til   Virgils    Æneide,    »'-ivrfpa    Uoi   BV\BfTS    Movéa<  til 

natlige  Spøgeri,  Krigen  mellem  Fogden  og  Peder  Paars,  Sidst- 
nævntes Tilfangetagelse  og  Fogeddatterens  Forelskelse  i  ham ;  sidste 
Side  ender  med  følgende  Anmærkning:  »Hvorledes  Peder  Paars, 
som  en  Jason,  ved  Jomfruens,  som  den  anden  Medeæ,  Hjælp  kom 
fra  Øen,  derom  skal  tales  i  en  anden  Bog,  saa  snart  ')^^  kan  faae 
tilstrækkelige  Dokumenter  derom.«  Heftet  indledes  med  en  For- 
tale til  Indbyggerne  i  de  Nye  Boder <,  til  hvilke  Hans  Mikkelsen 
anbefaler  »denne  sandfærdige  Vise  om  Peder  Paars«  som  en  bedre 
og  nyttigere  Læsning  end  de  mange  daarlige  Viser,  de  daglig 
give  Penge  ud  til,  thi  »af  denne  store  Heltes  Exempel  kan  man 
lære,  hvorledes  man  skal  skikke  sig  udi  Kors  og  Modgang  og 
tilligemed  opmuntres  til  Dyd  og  Tapperhed«.  Efter  denne  Hen- 
stilling følger  Just  Justesens  »Fortale  til  den  skjønsomme  Læser«, 
hvori  det  fremstilles  som  Skriftets  Opgave,  foruden  »at  raillere  med 
de  mange  Viser,  som  af  gemene  Folk  her  blive  læset  med  saa  stor 
Begjæriighed«,  endvidere  at  »skjemte  med  prægtige  Heroiske  Vers«, 
til  hvilket  Øjemed  det  hedenske  Gude-Apparat  er  bragt  i  An- 
vendelse; thi  »sandelig,  naar  man  tager  af  Homero  og  Virgilio 
Guder  og  Gudinder  og  det,  som  man  kalder  Merveilleux,  er  det 
øvrige  meget  mavert,  nemlig  tvende  Mænds  Rejse  fra  een  Sted  i 
den  Midlandske  Sø  til  den  anden.«  Derimod  har  det  ingenlunde 
været  Autors  Hensigt  at  satirisere  over  Nogen  i  Særdeleshed,  end 
ikke  over  Anholts  Indbyggere,  »som  for  hundrede  Aar  siden*)  ikke 
gave  sig  ud  for  de  største  Helgene«;  thi  »Poeten  er  saa  stor  Hader 
af  plumpe  Satires,  som  han  er  en  Elsker  af  saadan  Slags  Skjemt, 
som  findes  i  dette  Skrift«. 

Kort  efter  første  udkom  anden  Bog  af  »Peder  Paars«,  om- 
handlende Episoderne  med  Heltens  Søvngængeri  og  gamle  Gunilds 
Mistydning  deraf,  samt  hendes  Kamp  med  Jens  Blok,  men  endnu 
ikke  den  bebudede  Skildring  af  Paarses  Flugt  ved  Fogeddatterens 
Hjælp.  Dette  Hefte  vakte  ikke  mindre  Opsigt,  end  dets  Forgænger 
havde  gjort:  Alle  talte  om  denne  ligesaa  uventede  som  usædvanlige 
Digtning,  Alle  maatte  læse  den,  og  en  stor  Mængde  af  Læserne 
forargedes  over  den,  fandt  dens  Satire  hensynsløs,  usømmelig  og 
samfundstruende,  dens  Forfatter  foragtelig  og  strafværdig;  man  saae 
sig  selv  paa  det   mest  Nærgaaende   givet  til  Pris   for  persiflerende 


Handlingen  i  >Peder  Paars«  angives  at  foregaa  »tre  Aar  før  Kalmar-Krig,  altsaa  1608. 

Fremstilling  og  overleveret  til  Offentlighedens  raa  Latter,  eller  man 
udpegede  med  geskjæftig  Nyfigenhed  de  dels  veikjendte,  dels  hidtil 
ganske  ubekjendte  Personer,  paa  hvem  Satirens  enkelte  Træk  skulde 
sigte,  hvilket  avlede  saameget  større  Bitterhed  paa  den  ene,  saa- 
meget  plattere  Hoveren  paa  den  anden  Side,  som  Samfundet  jo 
kun  var  lille  og  spidsborgerligt.  Den,  der  først  tog  til  Gjenmæle 
mod  Satiren,  var  den  ellers  paa  andre  litteraire  Omraader  velbe- 
vandrede Etatsraad  Fr.  Rostgaard,  og  baade  var  hans  Anke  i 
højeste  Grad  alvorlig  og  han  selv  som  en  Hoffet  nærstaaende  Mand 
(gift  med  en  uægte  Datter  af  Dronningens  Fader)  tilsyneladende 
istand  til  at  give  den  forøget  Vægt.  I  en  til  Kongen  i  Decbr.  17 19 
indgiven  Klage  paatalte  han  som  Ejer  af  Anholt  den  haanlige  Omtale, 
der  var  bleven  Øens  Beboere  og  Embedsmænd  til  Del  i  »Peder  Paars«, 
i  hvilken  »skammelige  Paskvil  og  Skandskrift«  de  vare  blevne  frem- 
stillede som  »Røvere  og  Røverhunde«;  men  ikke  nok  hermed:  det 
forargelige  Digt  indeholdt,  som  det  godtgjordes  ved  Citater  —  med 
hvis  Paavisning  den  lærde  GRAM  havde  været  Rostgaard  behjælpelig 
—  en  Række  af  »usømmelige  og  bespottende  Expressioner  imod 
Universitetet,  Rektor,  Biskoppen  og  andre  Professorer,  ja  imod  den 
kristelige  Religion  og  Guds  hellige  Ord,  samt  nogle  Poster,  som 
mærkeligen  præjudicerer  den  høje  Øvrighed  og  de  af  den  satte 
Love  og  Anordninger«,  af  hvilke  Grunde  Rostgaard  indstillede  til 
Kongen,  »om  ikke  saavel  den  rette  Autor  som  Bogtrykkeren  og 
den,  som  Skriftet  forhandler,  burde  efterforskes  og  tilrettesættes, 
Skriftet  være  forbudet  og  konfiskeres,  indtil  Auctor  opledes,  og  de 
Exemplarer,  som  kunde  paagribes,  efter  Loven  til  Auctors  velfor- 
tjente Beskæmmelse  af  Bøddelen  opbrændes;  hvorved  andre  lige- 
sindede ørkesløse  Digtere  kunde  lære  at  holde  deres  Pen  i  Tvang 
og  hellere  at  anvende  deres  Tid  og  Arbejde  paa  Noget,  som  kan 
tjene  baade  Andre  og  dem  selv  til  Ære,  end  paa  det,  som  er  fra- 
værende, uskyldige  og  tro  kongelige  Undersaatter  til  Beskæmmelse  ^ . 
Det  var  truende  Skyer,  der  trak  op  over  den  ukjendte  For- 
fatters Hoved;  men  Jupiter  udsendte  intet  Lyn.  Traditionen  vil 
vide,  at  Frederik  IV.  lod  sig  Digtet  forelæse  og  morede  sig  over 
det;  Kjendsgjeming  er  det,  at  Statsraadet  i  Februar  1720  afgav 
følgende  Resolution:  »Konseillet  finder  ikke,  at  dette  Skrift  be- 
staaer  af  Andet  end  lutter  fingeret  Skjemt,  som  hellere  kunde 
bleven    udeladt   end   skreven;    men  som   ikke   fornemmes,    at  Pro- 

fessores  besværge  sig,  at  Noget  i  Bogen  er  anført,  som  enten  tou- 
cherer dem  eller  Universitetet  eller  strider  imod  Religionen,  saa  kan 
Konseillet  ingenlunde  bifalde  Rostgaards  Mening,  at  det  skulde 
meritere  saadan  Ressentiment  eller  saa  høj  Straf.« 

Tredie  Bog  af  »Peder  Paars«  udkom  først,  efterat  dette  Uvejr 
var  drevet  over,  og  Hans  Mikkelsen  hentyder  i  sin  Fortale  til  For- 
sinkelsen, idet  han  siger:  >Jtg  har  for  to  eller  tre  Maaneder  siden 
kunnet  lade  denne  tredie  Bog  komme  for  Lyset,  men  er  derfra 
bleven  afskrækket,  saasom  jeg  har  fornummet,  at  en  Landsbydegn 
har  udi  et  haardt  Skrift  ivret  sig  saameget  mod  denne  Historie, 
hvilket  er  saameget  des  farligere,  efterdi  det  godt  Folk  kan  lettelig 
indbilde  gemene  Almue,  at  naar  man  skjemter  med  en  Degn,  som 
det  høje  og  vigtige  Embede  er  betroet  at  sige  Amen  udi  Kirken, 
man  da  nødvendig  ogsaa  skjemter  med  Religionen.«  Hvad  de 
øvrige  mod  Fortællingen  rettede  Besværinger  angaaer,  har  Hans 
Mikkelsen  anmodet  Just  Justesen  om  at  imødegaa  dem,  »saasom 
han  er  en  lærd  Mand,  der  udi  sin  Ungdom  adskillige  Gange  har 
responderet  med  stor  Berømmelse  og  derforuden  fører  en  hvas  Pen«, 
I  den  derefter  følgende  anden  Fortale  udfører  Just  Justesen  da  dette 
Hverv  i  sin  »Betænkning  over  Peder  Paarses  Historie«.  Han  gjør 
opmærksom  paa,  at  »jo  mer  generaliter  man  moraliserer,  jo  mindre 
kan  det  kaldes  Satire«,  og  hævder  netop  en  saadan  almindelig 
moraliserende  Karakter  for  »Peder  Paars«,  hvilket  gjøres  end  tyde- 
ligere ved  en  Sammenstilling  af  dette  Digt  med  Boileaus  »Lutnn<i 
(som  har  givet  Holberg  Ideen  til  den  akademiske  Disputation  i 
ferste  Bog);  thi  ligesom  Boileau  er  en  urban  Forfatter  i  Jevnførelse 
med  Oldtidens  hensynsløse  Satirikere,  »saa  at,  naar  man  ligner  hans 
Værk  med  Juvenalis,  saa  er  det  at  anse  som  et  fint  Morale  mod 
plumpe  Skandskrifter«,  saaledes  er  atter  »Peder  Paars«,  der  kun 
»giver  Karakterer  paa  en  og  anden  ringe,  urimelig  Person,  som  kan 
findes  saavel  paa  andre  Steder  som  her«,  et  uskyldigt  Skrift  i 
Sammenligning  med  »Z«/>7>7«,  som  »haver  en  partikuliere  Materie 
^&  gjør  ligesom  en  Komedie  over  Bispen  udi  Paris  og  Chxinoines 
de  N,  Dante,  som  er  en  delikat  Ting  at  røre  ved  i  Pavedømmet«  — 
»jo  mere  special,  jo  mere  satyrisk«.  Og  idet  Defensor  dernæst  be- 
tragter den  forskjellige  Modtagelse,  der  bliver  et  Skrift  til  Del,  alt 
eftersom  det  har  Skjemt  eller  Alvor  til  Indhold,  bemærker  han: 
»Udi  de  sidste  forestilles  Fejl  og  Lyder  selv,   men  udi   de  første 

afmales  de  under  en  eller  anden  fingetet  Person.  Nu  er  det  ingen 
Skribent  muligt,  hvorvel  hans  Forsæt  aldrig  er  at  røre  Nogen  in 
specie,   at   han  jo   dog  trætil'er  Ens   Karakter  mer  end   en   Andens, 

hvilket  giver  adskillige 
Folk  Anledning  til  at 
tænke:  Mon  han  ikke 
mener  m\g}  Mon  han  ikke 
sigter  paa  Dig.'^  Nu  er 
det  og  aldrig  saa,  at  jo 
Autor,  hvor  uskyldig  han 
har  levet  i  Verden,  kan 
have  sine  Uvenner.  Disse 
glemme  ved  saadan  Lej- 
lighed ikke  at  kaste  Olie 
udi  Ilden  og  ophidse  de 
Første  til  at  forfølge  Au- 
torem og  bestyrke  dem 
udi  den  falske  Suspicion, 
de  have  fattet.  Saa  gaaer 
da  Krigen  an.  I  deres 
Manifester  blive  aldrig 
indførte  deres  rette  Mo- 
tiver, men  der  tages  An- 
ledning af  Andet,  og 
glemmes  da  aldrig  at 
bruge  Guds  hellige  Navn. 
Saa  er  det  gaaet  denne 
gode  Autor.« 

I  tredie  Bog  skrider 
Handlingen  videre  med 
Skildringen  af  Nilles  El- 
skovsnød,  Marthes  Under- 
handling med  Paars,  den- 
nes Vaklen  mellem  Troskaben  mod  Dorothea  og  det  fordelagtige 
nye  Tilbud,  Peder  Ruuses  Argumentation  til  Fordel  for  dette  sidste, 
Venus'  Indskriden  i  Faveur  af  den  første  Kjærlighed,  Paarses  For- 
ræderi mod  Nille  ved  at  forlade  Øen  uden  hende  paa  den  af  Martha 
rustede  Jagt,  den  Forladtes  Klage  og  endelig  Avinds  Alliance  med 


Illustration  af  *Peder  Paars«. 
Efter  Træsnittet  i  Udgaven  af  1720. 

den  hos  en  Klokker  trufne  Søvngud,  der  overvælder  Anders  Styr- 
mand og  derved  faaer  Skibet  bragt  ud  af  den  rette  Kours.  Den 
for  »Peder  Paars«  i  Mellemtiden  vakte  yderligere  Opmærksomhed 
skaffede  dette  Hefte  endnu  større  Afsætning  end  dets  Forgængere, 
og  den  Popularitet,  Digtet  havde  forstaaet  at  skaffe  sig,  fik  et  meget 
talende  Udtryk  i  den  Omstændighed,  at  den  industrielle  Bogtrykker 
Jochum  Wieland  udenvidere  foranstaltede  et  Eftertryk  af  de  tre  ud- 
komne Bøger.  iFormodenlig  af  denne  Grund  udgav  Holberg  ikke 
Digtets  fjerde  og  sidste  Bog  særskilt,  men  i  Forbindelse  med  det 
tidligere  Udkomne  og  med  en  Tilføjning  til  3.  Bogs  3.  Sang;  denne 
første  fuldstændige  —  af  Holberg  kaldet  den  tredie  —  Udgave  af 
>Peder  Paars«  har  til  Titel:  »Peder  Paars,  Poema  Heroico- 
comicum  af  Hans  Michelsen«,  1720.  Den  er  udstyret  med  Illu- 
strationer og  ledsaget  af  et  quasi-historisk  Apparat  til  Bestyrkelse 
af  Fortællingens  Paalidelighed,  til  Støtte  for  hvilken  der  jevnlig 
henvises  til  bestemte  Pagina  af  Hans  Mikkelsens  Kildeskrifter:  Paarses 
Dagbog  med  Peder  Ruuses  Fortsættelse,  Anders  Styrmands  Sø- 
Joumal,  Jens  Bloks  Beskrivelse  af  Øen  Anholt,  Tydske  Jochums 
Beretning  om  sin  Tidsalders  Begivenheder,  Gamle  Gunilds  Liv  og 
Levnet,  beskrevet  af  Christen  Stork,  samt  en  i  Manuskript  forefunden 
gammel  Kallundborgs  Krønike. 

Holberg  kaldes  i  en  vis  Betydning  med  Rette  >den  danske 
Litteraturs  Fader« ;  i  samme  Betydning  maa  da  »Peder  Paars«  be- 
tragtes som  vor  Litteraturs  Førstefødte,  og  det  er  af  denne  Grund, 
der  her  er  gjort  forholdsvis  saa  udførlig  Rede  for  Digtets  Udgivelses- 
historie.  En  nærmere  Betragtning  af  dets  Art  og  Indhold  skal  nu 
søge  at  forklare  Grundene  baade  til  den  Opsigt  og  til  den  Uvillie, 
dets  Fremkomst  vakte. 

»Peder  Paars«  frembyder  to  Hovedsider  for  Betragtningen:  Peder  Paar» 
den  er  en  litterair  Parodi  og  en  almen  Satire.  Gjenstanden  for  den  ^"^^^^^^ 
litteraire  Parodi  er  det  antike  Heltedigt  og  dets  moderne  Efter- 
abelser.  Beundrere  af  Holberg,  hvem  det  syntes  at  være  en  For- 
ringelse af  hans  Storhed,  om  de  maatte  tilskrive  ham  nogen  Mangel 
paa  Sands  for  Oldtidsdigtningens  ophøjede  Egenskaber,  have  villet 
bestride  denne  Tendens  hos  »Peder  Paarses«  Forfatter.  Men  dette 
er  ligesaa  urigtigt  som  uhistorisk.  Selv  om  ikke  Digtets  hele  An- 
læg og  Udførelse  bestandig  pegede  tilbage  ril  de  anrike  Forbilleder, 
have  vi  Holbergs  alter  ego  Just  Justesens  Ord  for,  at  »dette  Poema 

er  tildels  skrevet  for  at  skjemte  med' den  hedenske  Theologi*.  I 
Betragtningen  af  denne,  af  den  græske  og  romerske  Mythologi  og 
den  deraf  udsprungne  klassiske  Digtning  stod  Holberg  omtrent  paa 


De  allcsammcn  laa  fast  ligesom  i  Dvale  .  .  . 

I.  Bog  2.  Sang. 

Illustration  af  »Peder  Paars-. 
Efter  Kobberstikket  i  den  tydske  Udgave  af  1764. 

samme  Trin  som  hele  sin  lærde  Samtid;  om  han  end  ikke  som 
den  fortabte  sig  i  Drøftelsen  af  grammatikalske  og  antikvariske 
Undersøgelser,  var  det  dog  kun  en  konventionel  Ærbødighed,    han 

viste  den  antike  Poesi:  af  dens  Aand  var  han  uberørt  og  maatte 
veJ  endog  betragte  den  som  en,  en  >fornuftig  Tidsalder«  uværdig 
Overtro  og  Barnagtighed.  Han  »læste  vel  undertiden  latinske  Vers, 
men  ikke  uden  naar  han  blev  tvungen  dertil«,  og  da  >ikke  saa- 
meget  for  den  Fornøjelse,  han  havde  deraf,  som  for  at  profitere  af 
det  latinske  Sprog« ;  som  et  kvikkere  Hoved  og  en  modigere  Natur 
end  de  Fleste  af  sine  Samtidige  tog  han  Bladet  fra  Munden  og  ud- 
talte, hvad  de  Andre  tænkte  i  deres  stille  Sind,  men  undgik  selv- 
følgelig alligevel  ikke  den  Beskyldning  for  Profanation,  der  ledsager 
ethvert  Brud  med  Konventionen.  Han  anlagde  sit  Digt  med  Hand- 
lingen i  Æneiden  som  Forbillede,  og  om  han  end  ikke  fulgte  det 
ret  længe,  bevarede  han  dog  det  hele  Gude- Apparat  med  dets  Ind- 
griben i  de  jordiske  Begivenheder,  efterlignede  Homers  og  Virgils 
vidtløftige  Skildringer  og  Omskrivninger  og  ledsagede  helt  igjennem 
disse  Udmalinger  og  Lignelser  med  Henvisninger  til  de  tilsvarende 
Parallelsteder  hos  de  klassiske  Forfattere.  Ved  Modsætningen  mellem 
denne  olympiske  Verden  med  dens  pathetiske  Sprog  og  Digtets 
plebejiske  Personligheder  med  deres  lave  Interesser  opnaaer  »Peder 
Paars«   en  af  sine  komiske  Virkninger. 

Men  denne  er  ikke  den  væsenligste.  Hvad  Holberg  først  og  peder  Paan 
fremmest  tilsigtede,  var  en  satirisk  Belysning  af  sin  Samtids  For-  ^^",^1^ 
kertheder.  Fra  sine  Udenlandsrejser,  der  paa  Grund  af  hans  ejen- 
donrimelige  Maade  at  færdes  paa  havde  bragt  ham  i  Berøring  med  en 
Uendelighed  af  Forhold  og  Personer,  var  han  vendt  tilbage  til  det 
snevre  hjemlige  Samfund,  udrustet  med  en  Maalestok  for  dets  Kultur- 
hojde  og  med  den  Evne  til  Sammenligning,  som  er  det  bedste  Værn 
mod  al  Hensynken  i  orthodox  Tilfredshed  med  det  Bestaaende,  af 
Vanen  Hævdede.  Hvad  hans  opladte  Øje  saae,  naar  han  kastede 
Blikket  rundt  i  sin  Kreds,  var  et  Samfund,  der  i  alle  Henseender 
stod  langt  tilbage  for  Kulturlandene  i  Fremskridt  og  aandelig  Fri- 
hed, en  Stagnation,  der  havde  antaget  det  selvtilfredse  Filisteris 
forstenede  Form.  Mod  denne  rettede  han  da  sin  Satire:  den  skulde 
stede  Filisteriet  tildoms,  gjøre  det  Forstenede  flydende  igjen.  I  sine 
Komedier  bringer  Holberg  to  Slægter  paa  Scenen,  den  gamle  og 
den  unge,  og  hvorvel  hans  Sympathi  mest  er  paa  den  Sidstes  Side, 
harcellerer  han  dog  jevnlig  ogsaa  dens  Udskejelser  og  Latterlig- 
beder. I  »Peder  Paars«  har  han  overvejende  den  gamle  Slægt  for 
Øje;   den  repræsenterer  for  ham  den  døde  Tradition,  den  Kultur,  der 

m^Boy^  3 .  San^ 

H^ror  Tril  Taa;  tiKæ  LeuL  den.  i!u.cker  -fole  Frue^ 

Illustration  af  den  1772     ved  et  Selskab«   udc^ivnc  Kvartudgavc  af  -Peder  Paars-. 
Tegnet  af  Wicdcwclt.     Stukket  af  Clemen«. 

engang  har  havt  Livets  Ret,  men  hvis  sjælløse  Skal  er  bleven  til- 
bage langt  ud  over  Tiden  og  nu  tynger  Udviklingen  som  en  dod 
Vægt,  den  maa  slæbe  med  sig.  Under  Filisteriets  Rubrik  lade  saa 
at  sige  alle  Figurerne  i  > Peder  Paars«  sig  indordne,  saameget  mere 
som  de  ere  hentede  fra  Provindslivets  stillestaaende  Tilværelse. 
Allerede  i  forste  Sang  opruller  Anholtmandens  Personalbeskrivelse 
en  sand  Filister-Idyl:  Indbyggerne  paa  den  herlige  0  roses  som  de 
der  »lever  kristelig  og  nærer  sig  af  Vrag« ;  Fogden  er  en  ærlig 
Mand  og  røgter  sit  Dommerembede  med  ligesaa  stor  Retfærdighed 
som  Mildhed:  tre 
Personer,  der  havde 
myrdet  og  plyndret 
en  Skibbruden, 
dømte  han  ifjor  til 
at  være  Tremarks- 
mænd,  >dog  skulde 
Dommen  være  dem 
ej  til  Præjudits  paa 
gode  Navn  og  Ære « ; 
Troen  er  ren  og  pur 
og  har  været  saa  fra 
Arilds  Tid,  thi  Fog- 
den taaler  intet  ny- 
modens Sværmeri, 
og  navnlig  var  han 
nidkjær  til  at  for- 
byde den  for  endel 

Aar  siden  opkomne  kjætterske  Lære,  at  Beboerne  ikke  havde  Ret 
til  at  tilegne  sig  de  opdrevne  Vrag ;  Præsten  præker  og  døber  godt 
og  er  desuden  en  lærd  Mand,  der  ikke  har  nogen  Bibel,  men  til 
Gjengjæld  herlige  Postiller  med  Kobberstykker  i;  Degnen  er  ikke 
ulærd,  han  støber  skjonne  Voxlys  og  skulde  vel  endog  kunne  døbe 
Børn,  om  det  forlangtes;  beklageligt  er  det  kun,  at  der  mellem 
disse  to  udmærkede  Mænd  er  opstaaet  en,  som  det  synes,  uforsonlig 
ritualistisk  Trætte,  idet  Præsten  forlanger  af  Degnen,  at  han  skal 
folde  sine  Hænder,  naar  han  læser  Bønnen  i  Kordøren,  hvilket 
Degnen  haardnakket  nægter  at  gjøre,  efterdi  det  ikke  er  med  Ge- 
bærder,  man   skal   dyrke  Gud.     I  Digtets  videre  Gang  passerer  en 

lang  Række  Filistre  Revue  forbi  Læseren,  snart  som  Deltagere  i 
Handlingen,  snart  som  episodiske  Figurer:  de  tre  lærde  Filologer, 
der  skamslaa  hverandre  under  Disputen  om,  i  hvilken  Legemsdel 
Venus  blev  saaret  i  den  trojanske  Krig;  Peer  Iversen,  der  er  meget 
lærd,  >thi  han  sig  børster  ej,  sig  aldrig  Haaret  kæmmer,  som  ret 
grundlærde  Folk  hel  nøje  ta'er  iagt«,  og  der  »holder  det  for  Synd, 
paa  Modersmaal  at  skrive«,  at  ikke  Haandværksfolk  og  Bønder 
skulle  blive  for  lærde ;  gamle  Gunild,  der  holdes  for  at  kunne  kurere 
bruddet  Ben  med  Spyt,  forgjøre  Folk  og  ride  i  Luften  paa  et  Koste- 
skaft, men  har  en  til  Rædsel  grændsende  Respekt  for  Tyrken  og 
Paven;  Barberen  Jens  Blok,  der  kan  danne  sig  en  Mening  om  en 
Bog  alene  ved  at  læse  Fortalen  og  som  Læge  »bruger  et  Slags 
Kur  for  Heste,  Fæ  og  Folk«,  saa  at  han  menes  at  have  udfundet 
det  saakaldte  Universale  i  Medicinen;  »Spitzborgeren«  i  den  jydske 
Kjøbstad,  der  vil  banke  sin  Søn  af  Patriotisme,  fordi  han  har  skrevet 
det  udanske  Ord  »Franco«  udenpaa  et  Brev;  Byskriveren  Lars  Hick, 
»som  orthografisk  var«  i  den  Grad,  »at  han  Materien  kun  agtede  hel 
føje«  —  e  tutti  quanti!  Forrest  i  Rækken  staaer  Digtets  Hoved- 
person Peder  Paars  selv,  den  velmeriterede  Provinds-Borgermand, 
»som  kunde  regne  op  fast  sexten  Kræmmer- Aner«,  »som  udi  Kal- 
lundborg  fast  havde  bedste  Bod,  en  stor  Korrespondents  paa  Stege, 
Thy  og  Randers«,  ja  endog  havde  faaet  et  meget  høfligt  Brev  fra 
Skipper  Sibrant  i  Amsterdam;  med  bred  Værdighed  gjør  denne 
den  lavpandede  Honnettetets  Repræsentant  sig  gjældende  i  de  for- 
skjellige  Situationer,  han  omtumles  i,  bestandig  nydende  sig  selv 
med  selvtilfreds  Vigtighed,  og  hvor  der  paakommer  ham  heroiske 
Aspirationer,  som  ikke  fuldt  stemme  med  Filisteriets  Grund  væsen, 
men  til  hvilke  Overholdelsen  af  Heltedigtets  Form  nøder  Digteren, 
der  trækkes  han  hurtigt  ned  paa  den  platte  Jord  igjen  af  den 
Erkeplebejer,  som  er  stillet  ham  ved  Siden,  den  gement-fomuftige 
Skriver  og  Krambodsvend  Peder  Ruus. 

Endnu  mere  end  gjennem  Figurtegningen  er  det  gjennem 
Raisonnementet,  at  Digterens  Satire  faaer  Luft,  og  de  forskjellige 
Emner,  som  her  bringes  paa  Bane  i  livlig  Afvexling,  danne  til- 
sammentagne  ligesom  Ouverturen  til  Komedierne,  samlende  mange 
af  disses  Motiver  i  denne  enkelte  Komposition.  Hvad  Under  da, 
at  Tiden  spidsede  Øren  ved  at  høre  denne  Musik!  Det  var  en 
hidtil  ukjendt  Klangvirkning:    Domsbasunen  akkompagneret  af  den 

lystige  Piccolofløjte,  og  det  Hele  gjennemført  med  en  saa  rig  Vari- 
ation, at  der  var  Fare  for,  at  hvad  der  i  denne  Sammenhæng  kun 
var  enkelte  Passager,  ved  senere  Lejligheder  kunde  udfoldes  til 
selvstændige  Tonestykker.  Forargelsen  var  stor;  men  for  ikke  at 
gøre  Tiden  Uret  ved  at  lægge  større  Skyld  paa  dens  Skuldre,  end 
den  rettelig  har  at  bære,  maa  man  erindre,  at  den  ifølge  hele  sin 
litteraire  Opdragelse  ikke  ret  vel  kunde  have  den  rigtige  Opfattelse 
af  et  saa  usædvanligt  Fænomen  som  »Peder  Paarsc.  At  Poesien 
er  en  Aandsmagt,  ja  en  af  de  højeste,  var  endnu  en  Hemmelighed 
for  denne  Slægt;  for  den  stod  Digtekunsten  som  en  mere  eller 
mindre  snurrig  Tidsfordriv,  til  hvilken  der  ganske  vist  udfordredes 
en  vis  Opfindsomhed,  nærmest  i  Retning  af  at  skabe  Metaforer  og 
Billeder,  en  vis  teknisk  Habilitet  til  Overholdelse  af  Rhytme  og 
Rim,  men  som  der  ikke  kunde  tillægges  nogen  alvorlig  Mission  ud- 
over den  direkte  Belæring  eller  Indprentning  af  Leveregler.  Var 
Talen  nu  ovenikjøbet  om  et  Værk  af  den  komiske  Poesi,  til  hvis 
rette  Opfattelse  der  fordres  end  højere  Dannelse  og  fuldere  Aands- 
frihed,  saa  kan  det  ikke  undre,  at  Grændsen  mellem  almen  Satire 
og  personlig  Persiflage  blev  usynlig  for  Tidsalderens  til  slige  Di- 
stinktioner uvante  Blik,  og  at  et  trangt  Samfund  nærmest  maatte 
opfatte  >Peder  Paars«  som  et  raat,  ondartet  Skandskrift,  hvis  syn- 
ligste Virkning  maatte  blive  den,  at  fylde  Menigmand,  til  hvem 
Skriftet  udtrykkelig  henvendte  sig,  med  Foragt  for  Institutioner  i 
Stat  og  Videnskab,  som  han  burde  se  op  til  og  holde  i  Ære. 
Denne  Betragtning  var  et  af  Rostgaards  Motiver  til  hans  Klage, 
medens  HojERS  skarpe  Kritik  over  Digtet  var  paavirket  af  den 
hvasse  Behandling,  han  kort  forinden  havde  været  Gjenstand  for 
fra  Holbergs  Side.  Dog  —  siger  denne  selv  i  sin  Levnetsskildring 
—  »der  fattedes  heller  ikke  sunde  Forklarere  og  behjertede  For- 
svarere for  dette  lille  Værk,  der  ansaa  det  baade  for  noget  Stort 
og  Behageligt,  paa  saadan  skjemtsom  Maade  at  skrive  nyttige  Sa- 
t>7er,  og  derfor,  da  mit  Navn  blev  bekjendt,  takkede  de  mig  for 
begge  Dele,  og  i  den  Sted  Andre  toge  Anledning  heraf  at  sige, 
at  vi  nu  begynder  at  traktere  Poesien  som  Sladder,  da  sagde  disse 
at  vi  aflader  og  holder  op  derfra,  og  at  vi  nu  har  et  dansk*  Poema, 
som  vi  uden  Skamme  kan  vise  baade  for  Franske  og  Engelske«. 
Skjøndt  Eftertrykket  var  et  grovt  Indgreb  i  Holbergs  Ejendomsret,  ud^av 
glædede  det  ham   alligevel,   at  hans  Bog   saaledes   var  bleven  tre 

Gange  oplagt  i  halvandet  Aar,  >som  endnu  ikke  har  hændet  nogen 
dansk  Boge;  to  følgende  Eftertr>^k  bragte  Udgavernes  Antal  i  Hol- 
bergs Levetid  op  til  fem.  1772  udgav  >et  Selskabc  den  smukke 
Kvartudgave  med  Wiedewelts  Tegninger  i  Clemens'  Stik,  den  da 
kun  toogtyveaarige  Kobberstikkers  første  offentlige  Arbejde.  Af 
senere  Udgaver  nævne  vi  her  A.  E.  BoVES  i  forskjellige  Oplag  ud- 
komne, det  Holbergske  Samfunds  af  F.  L.  LlEBENBERG  besørgede 
og  samme  omhyggelige  Textkritikers  senere  yderligere  gjennemsete 
Udgaver  af  Digtet.  Der  er  udkommet  en  svensk,  en  hollandsk  og 
en  tydsk  Oversættelse  af  >  Peder  Paars  c,  den  sidste  af  Holbergs 
personlige  Omgangsven  Kapelmester  J.  A.  SCHEIBE,  der  har  indledet 
det  andet  Oplag  af  sin  Gjengivelse  med  en  Biografi  af  Digtets 
Forfatter. 
Universitets  Ikke  længe  efter  Udgivelsen  af  >Peder  Paarst  gjorde  Holberg 

'^**^-  det  klart  for  Alle,  at  det  ikke  blot  var  skjemtende,  han  vilde  re- 
formere, men  ogsaa  i  fuldt  Alvor.  Som  Universitetets  Sekretair 
skulde  han  1720  skrive  Programmet  til  Baccalaurei-  og  Magister- 
graden; det  var  akademisk  Sædvane,  at  de,  som  havde  taget  Graden, 
ved  denne  Lejlighed  skulde  roses,  hvorfor  Holbergs  Venner  med 
deres  Kjendskab  til  ham  da  ogsaa  spaaede,  at  >det  vilde  ikke  gaa 
vel  af  for  ham«.  Deres  Spaadom  slog  til.  Holberg  dvælede  i  sin 
Programtale  ved  den  Kjendsgjerning,  at  Kandidaternes  Antal  Aar 
for  Aar  tog  af,  og  hvorvel  han  fremhævede,  at  dette  ikke  var  nogen 
Særegenhed  for  Kjøbenhavns  Universitet,  men  en  fælles  Lod  for 
alle  ældre  Akademier,  der  let  stilledes  i  Skygge  af  de  nyere,  saa 
fremgik  det  dog  tilstrækkelig  klart  af  hans  hele  Argumentation,  at 
Universitetet  just  derfor  trængte  til  en  For>'ngelse  baade  af  Per- 
soner og  Principer,  hvorved  der  kunde  raades  Bod  paa  denne 
Brøstfældighed  —  saa  klart,  at  Konsistorium  undertrykte  Talen, 
men  derved  netop  > temmelig  forhøjede  Prisen  paa  den,  som  ge- 
menlig skeer,  naar  en  Ting  bliver  forbuden,  thi  da  gaaer  det  som 
med  Rygtet,  at  jo  mere  det  skal  holdes  gedulgt,  jo  snarere  kommer 
det  ud  blandt  Folk*. 

skjcmte-  1722  udkom  Hans  Mikkelsens  >Fire  (rettere  fem)  Skiemte- 

digte.     Digte«,   indledede  med   en  Fortale   af  Udgiveren,   en  Betænkning 

af  hans  bestalter  Forsvarer,   den   sundt   og  ædrueligt  raisonnerende 

Just  Justesen,  samt  —  som  en  overgiven  Satire  over  Tidens  litteraire 

DET  NORDISKE  FORLAG 
A.  D.  JØRGENSEN 

HISTORISKE  AFHANDLINGER 

UDGIVET  AF  RIGSARKIVAR  C.  F.  BRICKA 


Det  nordiske  Forlag  bar  faaet  den  gode  Idé  at  foranstalte  en  Subskriptions- 
udgave  af  dem  af  A.  D.  Jørgensens  historiske  Afhandlinger,  som  den  for  tidlig 
bortrevne  Foifatter  ikke  fik  Tid  til  at  udgive  som  selvstændige  Skrifter,  og  som 
—  spredte  rundt  omkring  i  Blade  og  Tidsskrifter  ~  derfor  hidtil  ikke  har  været 
kendte  af  det  store  Publikum. 

A.  D.  Jørgensens  Arbejder  trænger  ikke  til  nogen  Anbefaling.  Men  idet  vi 
henleder  Opmærksomheden  paa  disse  -Historiske  Afhandlinger«,  maa  det  fremhæves, 
at  det  netop  er  gennem  disse  hver  for  sig  smaa  Artikler,  at  den  geniale  Gransker 
vandt  det  Syn  paa  sit  Fædrelands  Historie,  ud  fra  hvilket  han  senere  skrev  sine 
store  Værker,  om  hvilke  der  jo  altid  stod  Livets  Larm.  Det  er  i  Virkeligheden 
disse  tilsyneladende  saa  fordringsløse  Afhandlinger,  der  er  de  epokegørende;  de 
er  Milepælene  paa  A.  D.  Jørgensens  og  dermed  paa  den  moderne  danske  Historie- 
skrivnings Vej. 

Ligesom  deres  Emner  er  hentede  fra  alle  Tidehverv  i  vor  Historie,  saaledes 
behandler  de  snart  sagt  alle  Sider  af  vort  Folkeliv;  men  fælles  for  dem  alle  er 
den  paa  én  Gang  kritisk  ædruelige  og  \arme  fædrelandskærlige  Aand,  der  gennem- 
strømmer dem,  og  det  klare,  aandfulde  Sprog,  hvori  de  er  skrevne.  A.  D.  Jørgensens 
historiske  Afhandlinger  er  ikke  for  Videnskabsmændene  alene;  de  er  for  enhver, 
der  har  Sans  for  vort  nationale  Liv  i  Fortid  og  Nutid.  (Dannebrog) 


For  at  vise,  hvilken  Mangfoldighed  af  Emner  disse  Afhandlinger  spænder  over, 
hidsættes  her  en  kronologisk  ordnet  Fortegnelse  over  nogle  af  de  betydeligere: 

Om  Kristenforfølgelser  i  Danmark.  Det  ældste  København.  Folkeviser  om 
historiske  Personer.  Om  Danebroges  Oprindelse.  Det  gamle  danske  Kongevaabeo. 
Striden  mellem  Biskop  Tyge  og  Øm  Kloster.  Slesvigs  gamle  Stadsret.  Synspunkter 
for  Opfattelsen  af  Valdemar  Atterdags  og  Dronning  Margretes  Historie.  Sønder- 
jyllands Indlemmelse  i  den  danske  Krone  1721.  Helgenskrinene  i  St.  Knuds  Kirke. 
To  Foredrag  om  Sønderjylland.  Reformationen  i  Sønderjylland  indtil  Foraaret  1526. 
Kong  Kristian  II.  paa  Sønderborg.    Kristian  VIII.  og  Nordslesvig.   Ambrosias  Stub, 


A.  D.  JØRGENSENS  HISTORISKE  AFHANDLINGER  vil  udkomme  i 
ca.  30  Leveringer,  hver  paa  3  meget  store,  sekstensidige  Ark,  til  en  Pris  ar 
60  Øre  pr.  LeveiHng. 

Skik  —  >et  lidet  Gratulations- Vers,  Hans  Mikkelsen  til  Ære«  af 
»Mogens  Andersen,  uværdig  Secundæ  Classis  Collega  i  Kallundborg«. 
Idet  første  Skjemtedigt  om  »Heraclitus  og  Democritus«, 
Repræsentanterne  for  den  pessimistiske  og  den  optimistiske  Livs- 
betragtning,  dømmer  Poeten  disse  tvende  Vismænds  Anskuelser 
imellem  og  kommer  til  det  Resultat,  at  »den  Første  græd  med 
Grund,  den  Sidste  bedre  lo«.  »Apologi  for  Sangeren  Tigel- 
lius«,  en  hos  Horats  forekommende  Person,  behandler  den  Vægel- 
sindedes Karakter,  altsaa  et  Emne,  som  Holberg  kort  efter  frem- 
stillede dramatisk,  men  som  her  beskues  med  en  videre  Horizont 
til  Baggrund  end  i  Komedien.  Det  tredie  Digt  kaldes  »Critique 
over  Peder  Paars«,  en  Samtale  mellem  Hans  Mikkelsen  og  hans 
Svoger  Tøger  om  den  rette  Satires  Natur  og  Væsen,  hvorom  de 
To  have  ganske  modsatte  Meninger;  en  Anonym  kommer  til,  er- 
klærer sig  for  en  af  Hans  Mikkelsens  Beundrere  og  udtaler  i  de 
smukkeste  Vers,  Holberg  har  skrevet,  sin  Dom  over  hans  Poesi: 

Maaske  i  Graven  naar  forraadnet  er  hans  Krop, 
maaske  naar  ved  hans  Død  al  Avind  holder  op, 
man  slaaer  paa  anden  Streng,  i  anden  Tone  spiller, 
man  seer  med  Øjne  det,  man  nu  ej  seer  med  Briller. 
Lad  være.  Lærdom  ej  er  skjulet  derudi, 
lad  være,  at  det  kun  er  simpel  Fantasi : 
et  kunstigt  Arbejd,  skjøndt  det  er  af  ingen  Nytte, 
med  lærde  Skrifter  dog  en  Kjender  ej  vil  bytte. 

Den  fjerde  Satire  er  den  tidligere  (S.  34)  omtalte  om  Ægteskabet; 
i  den  femte,  »Zille  Hans  Dotters  Gynaicologia  eller  For- 
svars Skrift  for  Qvinde-Kjønnet«,  forfægter  Holberg  en  af 
sine  Yndlingsideer:  Kvindeemancipationen.  —  Skjemtedigtene  ere 
udgivne  af  F.  L.  LiEBENBERG  i  »Ludvig  Holbergs  Mindre  Poetiske 
Skrifter  €   1866. 

Holberg  tog  nu,  efter  hvad  han  selv  fortæller,  fat  paa  sine 
gamle  Studeringer  igjen,  >der  i  saa  lang  Tid  vare  tilsidesatte«,  og 
prøvede  paa  at  fuldføre  et  allerede  tidligere  paabegyndt  statsviden- 
skabeligt Arbejde  om  Danmarks  og  Norges  gejstlige  og  verdslige 
Forfatning.  Men  hans  Sjæls  Strenge  vare  nu  engang  blevne  stemte 
i  Skjemtens  høje  og  lyse  Toneart,  og  det  gik  ikke  saa  let  at  faae 
denne  Klang  dæmpet,  som  han  havde  troet.  Tvertimod  —  ret  nu 
strømmede  der  en  brusende  symfonisk  Fylde  fra  dem,  overdøvende 

111.  dansk  Litteraturhistorie  2.  Udg.  II.  4 

alle  hans  samvittighedsfulde  Betænkeligheder  og  dragende  ham  til- 
bage til  Kunsten,  til  hans  Livs  Storværk. 

Medens  det  omtalte  Skrift  var  i  Arbejde,  fortæller  Holberg 
paa  sin  beskedne  og  sindige  Maade,  »faldt  det  Nogle  ind  efter 
fremmede  Nationers  Exempel  at  indrette  Skuespil  paa  det  danske 
Sprog,  og  som  man  sluttede,  at  jeg  ikke  maatte  have  saa  slet 
Naturel  til  at  skrive  saadanne  Fabler,  blev  jeg  stedse  anmodet  om, 
igjen  at  tage  fat  paa  det,  jeg  nylig  havde  afsagt  fra  mig  [nemlig 
den  komiske  Digtning];  paa  den  ene  Side  drev  mine  Venners  ind- 
stændige Anmodning  mig,  hvoriblandt  der  fandtes  af  de  allerfor- 
nemmeste Mænd  her  i  Staden,  som  det  ikke  var  saa  let  en  Sag 
at  nægte ;  paa  den  anden  Side  blev  jeg  afskrækket  af  den  Fortræd, 
som  slige  Skrifter  føre  med  sig.  Thi  jeg  havde  noksom  lært  af  de 
Attakker,  jeg  havde  havt  tilforn,  hvor  vanskeligt  det  er  at  lægge 
sig  ud  med  hele  Verden.  Men  omsider  blev  jeg  dog  overvunden 
af  mine  Venners  Bønner,  hvorudover  jeg  gav  mig  til  mit  forrige 
Arbejde  igjen  og  skrev  de  Komedier,  som  siden  derefter  bleve 
publicerede  og  ere  nu  i  Alles  Hænder.  Dette  var  mig  fornemmelig 
angelegen,  at  jeg  i  disse  nye  Komedier  kunde  forestille  nye  Laster, 
som  ikke  vare  altfor  meget  slidte  paa  i  andre  Komedier,  og  som 
vores  Nation  i  Særdeleshed  inklinerer  til.  Jeg  underkastede  dem  i 
Førstningen  mine  Venners  Censur  og  var  endnu  i  Tvivl,  om  jeg 
vilde  lade  dem  komme  for  Lyset;  men  da  jeg  saae,  at  de  endnu 
holdte  an  hos  mig  derom,  overleverede  jeg  de  fem  første  til  en 
Bande  Komediant-Spillere  at  forestille.« 

i>cn  danske  Mcd  denue  >Bande  Komediant-Spillere«  forholder  det  sig  paa 

Skueplads,  følgende  Maade.  Frederik  IV.,  der  paa  sin  store  Udenlandsrejse 
som  Kronprinds  havde  udviklet  sin  Sands  for  theatralske  Fore- 
stillinger, underholdt  baade  en  italiensk  Opera-  og  en  fransk  Skue- 
spiller-Troupe  til  Hoffets  Forlystelse.  Denne  sidste  spillede  især 
Moliéres,  Dancourts  og  Legrands  Lystspil,  enkelte  af  Corneilles  og 
Racines  Tragedier  og  nogle  af  Maskekomedierne  i  Gherardis  y^Théåtre 
italien<i^,  I  Aaret  1721  maatte  den  imidlertid  vige  Pladsen  for  et 
tydsk  Operaselskab,  og  dens  Medlemmer  afskedigedes.  Selskabels 
capion.  Maskinmester  og  Dekorationsmaler  Etienne  Capion  havde  allerede 
i  Begyndelsen  af  sit  Ophold  i  Kjøbenhavn  faaet  Borgerskab  som 
Vinhandler,    men    ikke    havt  synderligt  Held  med  sig  i  denne  For- 

retning;  saasnart  der  nu  blev  Tale  om  Troupens  Afskedigelse,  an- 
søge han  om  Tilladelse  til  at  anlægge  et  Komediehus  og  fik  den. 
Privilegiet  satte  han  i  Pant  for  at  faae  Penge  til  at  bygge  for, 
kjøbte  en  Grund  imellem  Gothersgade  og  Lille  Grønnegade  og  op- 
førte et  Theater  med  Facade  ud  imod  begge  Gaderne  (i  Gothers- 
gade nuværende  Nr.  11,  13  og  15,  i  Ny  Adelgade  nuværende  Nr.  6, 
8  og  10),  Indkjørsel  midt  paa  Bygningen  i  Lille  Grønnegade,  hvor 
ogsaa  Tilskuerpladsen  var,  medens  Udkjørsel  og  Scenerum  gik  ud 
til  Gothersgade.  Som  Personale  engagerede  han  den  franske  Troupe, 
der  endnu  opholdt  sig  i  Byen  i  Haab  om  at  skulle  komme  til  at 
spille  ved  Hoffet  igjen  afvexlende  med  de  tydske  Operister,  og 
aabnede  sine  Forestillinger  i  Januar  1722.  De  formaaede  imidlertid 
ikke  at  samle  noget  tilstrækkelig  stort  Publikum,  og  end  ikke  de 
tydske  Hanswurstiader,  end  ikke  den  berømte  stærke  Mand,  med 
hvilke  Trækmidler  der  gaves  Forestillingerne  Afvexling,  formaaede 
i  Længden  at  holde  Folk  til  Huset.  Man  maatte  være  betænkt 
paa  andre  Udveje.  En  saadan  fandt  René  Montatgu,  Troupens  Monuigu. 
dygtigste  Skuespiller,  en  litterairt  dannet  Mand,  der  forstod  Dansk 
saa  nogenlunde  og  var  gift  med  en  dansk  Hustru,  som  bevægede 
sig  med  en  saadan  Lethed  i  det  franske  Sprog,  at  hun  var  et 
meget  benyttet  Medlem  af  Selskabet.  Montaigus  Tanke  var  den 
nædiggende  og  dog  saa  overraskende  nye,  at  benytte  Skuepladsen 
i  Danmarks  Hovedstad  til  Opførelse  af  Skuespil  i  det  danske  Sprog. 
Han  støttedes  i  denne  Plan  af  den  indflydelsesrige,  for  dansk  Litte- 
ratur nidkjære  Fr.  Rostgaard  og  fik,  sikkert  ved  dennes  virksomme 
Anbefaling,  Privilegium  paa  »i  Kjøbenhavn  at  maatte  indrette  og 
forestille  Komedier  i  det  danske  Sprog«,  dog  under  Forbehold  af, 
at  han  ikke  kolliderede  med  Capions  Privilegium  paa  »alene  at 
maatte  lade  indrette  Komedier  sammesteds«.  Montaigu  var  altsaa, 
som  det  ogsaa  fra  først  af  havde  ligget  i  hans  Plan,  henvist  til  at 
søge  Overenskomst  med  Capion;  en  saadan  var  snart  truffen,  otte 
Herrer,  for  Størstedelen  Studenter,  og  tre  Damer,  blandt  dem 
Mdm.  Montaigu,  engageredes  som  det  danske  Theaters  oprindelige 
Stamme  og  gjorde  saa  god  Fyldest,  at  allerede  nogle  af  disse  Skue- 
pladsens  første  Navne  (Pilloy,  Ulsøe,  Henrik  Wegner,  efter  hvem 
de  holbergske  Tjenere  tog  Navn)  kaste  Glands  over  vor  Theater- 
historie.  De  instrueredes  af  den  med  alt  Scenevæsen  fortrolige 
Montaigu,    og   Onsdagen    den    23.  September   1722    aabnedes    den 

danske  Skueplads  med  en  Prolog  af  Fr.  Rostgaard  og  >  Gnieren  t 
af  Moliére. 

Komedierne.  Det  var  fof  denne  Scene,  Holberg  skrev  sine  Komedier,   af 

hvilke  »Den  politiske  Kandestøbere  rimeligvis  blev  opført  allerede 
den  anden  Forestillingsaften  og  de  fem  første  Stykker  overhovedet 
alle  kom  frem  inden  Aarets  Udgang.  I  det  første  Tidsafsnit  af  den 
unge  Scenes  Virksomhed,  fra  1722  til  1728,  skjænkede  Holberg  den 
ikke  mindre  end  otteogtyve  Skuespil,  medens  de  sex  øvrige  af  hans 
ialt  34  dramatiske  Arbejder  bleve  forfattede  fra  Begyndelsen  af 
Theatrets  følgende  Periode  1747  til  henimod  hans  Død.  Fra  Scenens 
Grundlæggelse  1722  til  Holbergs  Død  bleve  hans  Komedier  opførte 
i  følgende  Orden:  >Den  politiske  Kandestøber«,  >Den  Vægelsindede*, 
»Jean  de  Francec,  »Jeppe  paa  Bjerget«,  »Nytaarsprolog«,  »Gert  West- 
phaler«,  »Den  ellevte  Juni«,  »Barselstuen«,  »Det  arabiske  Pulver«, 
»Julestuen«,  »Maskeraden«,  »Jacob  von  Thy boe«,  »Ulyssesvonlthacia«, 
»Kilderejsen«,  »Melampe«,  »Uden  Hoved  og  Hale«,  »Henrik  og  Per- 
nille«, »Diderich  Menschenskræk«,  »Den  pantsatte  Bondedreng«,  »Den 
Stundesløse«,  »Pernilles  korte  Frøkenstand«,  »Den  danske  Komedies 
Ligbegængelse«,  »Den  honnette  Ambition«,  »Erasmus  Montanus«, 
»De  Usynlige«,  »Abracadabra«,  »Hexeri  eller  blind  Allarm«;  — 
»Plutus«,  »Sganarels  Rejse  til  det  filosofiske  Land«,  »Don  Ranudo«, 
»Det  lykkelige  Skibbrud«,  »Republiken«,  »Philosophus  udi  egen 
Indbildning«.  Et  enkelt  Stykke,  »Den  forvandlede  Brudgom«,  er 
først  kommet  paa  Scenen  i  vore  Dage  (1882). 

ForbiUeder.  Som  tidligere  berørt,   omtaler  Holberg  ikke  nogetsteds  i  sin 

Selvbiografi,  at  han  har  seet  Komedie  i  Frankrig  eller  Italien,  da 
han  besøgte  disse  Lande  paa  sin  fjerde  Udenlandsrejse;  ejheller  om 
det  engelske  Theater  har  han  noget  at  berette  fra  sine  Besøg  i 
London.  Naar  man  seer  hen  til  den  forbausende  Frodighed,  hvor- 
med Komedie-Produktionen  vælder  ud  af  ham  —  over  tyve  Stykker 
ere  blevne  til  i  mindre  end  tre  Aar  —  bliver  det  dog  næsten 
utroligt,  at  han  ikke  ved  Selvsyn  skulde  have  erhvervet  sig  et  til- 
«ied  ingenlunde  ringe  eller  overfladisk  Kjendskab  til  den  sceniske 
Digtnings  Krav;  thi  baade  vidner  en  saa  kraftig  Frembringelse  om 
stor  Sikkerhed  med  Hensyn  til  Midler  og  Maade,  og  ere  hans  Ko- 
medier jo  netop  i  Besiddelse  af  stor  dramatisk  Virkeevne.  Be- 
undringsværdig som   denne  Digtning  allerede  i  sig  selv  er,   vilde 

den  næsten  grændse  til  det  Vidunderlige,  om  man  ikke  turde  søge 
nogle  af  Forudsætningerne  for  den  i  et  direkte  Bekjendtskab  med 
det  franske  og  det  italienske  Theater.  Men  hvorledes  dette  nu  end 
forholder  sig,  saa  har  Holberg  ialtfald  ved  Læsning  været  fortrolig 
med  begge  disse  Theatres  ejendommeligste  Frembringelser.  Alle- 
rede de  fremmede  Litteratur- Navne  i  den  holbergske  Personliste: 
Jeronimus,  Leander,  Leonora,  Leonard  o.  s.  v.  vise,  at  det  var  Sam- 
tidens almindelige  Renaissance -Drama,  hvis  Kunstform  han  over- 
flyttede til  Danmark,  og  han  henregner  sig  udtrykkelig  til  >den 
orthodoxe  Sekt,  som  seer  efter  Orden  og  Regler«  (Ep.  441).  Først 
og  fremmest  var  MOLIÉRE  hans  Forbillede,  og  selv  udenfor  Ko-  Moiiére. 
medierne,  i  >Epistlerne<  og  de  »Moralske  Tanker«  f.  Ex.,  findes  der 
Vidnesbyrd  nok  om,  hvor  nøje  han  har  kjendt  ham,  og  hvor  højt 
han  har  beundret  ham;  i  sidstnævnte  Skrift  fremhæver  han  ham 
som  den  Mand,  »der  haver  bragt  for  Lyset  det  begravede  Arti- 
ficium  og  skrevet  Komedier  efter  de  gamle  Grækers  og  Romeres 
Plan  —  ja  endogsaa  har  overgaaet  de  Gamle  derudi,  saa  at  han 
derfore  kan  regnes  iblandt  de  sidste  Tiders  store  Philosophos« ; 
Moliére  kaldes  den  »store  Comicus«  (Ep.  66),  hans  Komedier  »Mester- 
stykker« (Ep.  365,  447)  —  »et  helt  Sekulum  kan  neppe  bringe  til- 
veje saadan  Gejst  som  Moliére«  (Ep.  506a).  Det  er  Holbergs  højeste 
Tilfredsstillelse,  at  hans  Stykker  have  kunnet  hævde  sig  paa  den 
danske  Scene  Side  om  Side  med  Moliéres :  »jeg  kunde  ikke  Andet 
end  fatte  Tanker  om  de  af  mig  forfærdigede  Originaler,  efterdi  jeg 
mærkede,  at  de  holdte  Stand  med  den  store  franske  Komedie- 
skrivers Stykker«.  Det  efter- moliéreske  Theater  kunde  Holberg 
ikke  finde  Smag  i,  navnlig  kunde  han  ikke  forsone  sig  med  den 
beundrede  Destouches ;  han  betragter  Sværmeriet  for  hans  borgerligt- 
rørende  Dramer  som  en  Smagsforvildelse  og  ønsker  Moliéres  rene 
Kunstretning  tilbage;  »man  kan  se  igjennem  Fingre  med  Moliéres 
Fejl,  efterdi  saamange  Artigheder  bøde  derpaa«,  men  hos  de  Yngre 
er  der  slet  Intet,  som  gjør  Fejlene  undskyldelige  (Ep.  493):  »det 
synes,  at  Kunsten  er  uddød  med  Moliére«  (Ep.  190);  »jeg  holder  for 
at  Spektakler  aldrig  kan  komme  istand  igjen,  medmindre  den  Smag, 
som  man  havde  i  Moliéres  Tid,  igjen  fornyes,  og  medmindre  samme 
store  Komedieskrivers  Skuespil  blive  en  Plan  for  andre  Autores« 
(Ep.  296).  For  Holberg,  som  ellers  mindst  af  Alt  er  Autoritets- 
tilbeder,  er  Moliére  Autoriteten  i  dramatiske  Emner;  i  den  66.  Ep. 

ender  han  en  æsthetisk  Deduktion  med  det  fyndige  Argument: 
»anderledes  vilde  Moliére  ikke  dømme  derom,  hvis  han  stod  op  fra 
de  Døde«,  og  i  den  tør- komiske  Begyndelse  af  Ep.  238  manes  den 
franske  Digter  atter  frem  til  Forsvar  for  sin  danske  Medbroder: 
»Min  Herre  skriver,  at  han  Dagen  for  sin  Hjemrejse  med  sin  Frue 
engang  var  paa  den  danske  Komedie,  hvorudi  han  selv  fandt  stor 
Behag,  men  at  hans  Frue  havde  befundet  sig  ilde  derefter,  saasom 
hun  havde  hørt  adskillige  modbydelige  Expressioner,  som  Canaille, 
Jomfrudom  og  deslige.  Det  gjør  mig  hjerteligen  ondt,  at  deslige 
Ting  have  havt  hos  den  gode  Frue  saadan  Virkning.  Jeg  ønsker 
hende  én  god  Bedring  og  raader,  at,  saasom  hun  er  af  den  Deli- 
katesse, at  hun  ikke  kommer  der  oftere:  thi  Sundheden  er  et 
Menneskes  største  Klenodie.  Dette  er  det  bedste  Raad,  man  kan 
give;  thi  Komedierne  kan  efter  hendes  Smag  ikke  indrettes;  Stilen 
maatte  derved  saaledes  mønstres,  at  et  Skuespil  kunde  tabe  Navn 
af  Skuespil.  Saaledes  dømte  fordum  Moliére  derom;  og  var  det  i 
den  Henseende  at  han  skrev  den  Komedie,  som  fører  Titel  af 
Précieuses  Ridicules.<!^ 

Det  er  Moliéres  Kunstform  i  det  Store  og  Hele,  Holberg 
anerkjender  som  gyldig  Norm  for  Komediedigtningen;  men  at  han 
ogsaa  i  ikke  faa  Enkeltheder  har  taget  Moliére  til  Mønster,  bliver 
klart  for  Enhver,  der  har  et  nøjere  Kjendskab  til  de  to  Digtere. 
Saavel  til  Handling  og  Situation  som  til  Replikskiftet  henter  han 
hyppigt  Momenter  fra  sin  store  Forgænger  og  faaer  desuden  af 
dennes  Ideer  Impulsen  til  videre  Udarbejdelser,  der  i  deres  ende- 
lige Skikkelse  kun  have  Spirepunktet  tilfælles  med  Forbilledet. 
Det  maa  imidlertid  ikke  oversees,  at  adskillige  Ligheder  ikke 
skyldes  nogen  direkte  Efterligning,  men  have  deres  Grund  i  de 
fjernere  Kilder,  der  have  været  fælles  for  begge  Forfatterne.  Og 
med  al  Overensstemmelse  i  Kunstform  og  Detailler  er  der  jo  mellem 
de  to  Komediedigtere  den  afgjørende  Forskjel,  som  de  højst  ulige 
Tids-  og  Samfundsbetingelser  for  deres  Virksomhed  frembringe. 
Moliére  digtede  for  et  stort,  mægtigt  og  glimrende  Samfund,  Brænd- 
punktet for  hele  Tidens  Kultur,  hvorfra  den  atter  udstraalede  til 
alle  Verdenshjørner  som  normgivende  for  hele  Europa;  han  skrev  i 
et  fuldt  uddannet,  af  Naturen  til  pointeret  Stil  anlagt  Sprog  og  med 
en  Litteratur  bag  sig;  hans  Komik  havde  ikke  til  Opgave  at  høvle 
de  første  ru  Knaster  og  Knuder  bort  fra  Samfundsfladen,  men  tv^ert- 

imod  at  give  den  fine  Ornamentering  dens  højeste  Fuldendelse. 
Hvad  man  kunde  kalde  de  elementaire,  de  mere  grovkornede  Lyder 
og  Latterligheder,  bliver  ikke  den  nærmeste  Gjenstand  for  hans 
Satire,  der  tvertimod  helst  vælger  sig  til  Emne  et  mangfoldig 
sammensat  Selskabslivs  subtilere  Yderligheder,  de  mere  kombi- 
nerede Sjælstilstande:  Forstillelse,  Snerperi,  Tvivl,  Skinsyge,  Men- 
neskeforagt o.  s.  V.;  til  Udmalingen  af  disse  raader  han  over  en 
beundringsværdig  psykologisk  Sands  og  en  Følelsens  Finhed,  der 
vidne  om,  at  han  selv  har  gjort  Træk  og  Modtræk  i  dette  sind- 
rige Selskabsspil ,  selv  har  været  hævet  og  sænket  af  Liden- 
skabens Bølgegang.  Som  overlegen  Aand  har  han  kunnet  bringe 
sine  Oplevelser  eller  Udbyttet  af  sin  Reflexion  i  ægte  komisk 
Form,  fremstillende  dem  med  en  aldrig  overtruffen  Fuldendthed 
i  den  sproglige  Form,  der  især  i  Moliéres  versificerede  Skuespil 
har  en  uforlignelig  Ynde  og  Prægnans,  Udtrykket  for  den  franske 
Aands  epigrammatisk-antithetiske  Ytringsmaade ,  forenet  med  den 
betagende  Livfuldhed,  der  betegner  hvert  Ord  som  udstrømmet 
fra  Naturens  levende  Kildevæld.  Hvilket  Svælg  mellem  Kjærlig- 
hedens Sprog  hos  Moliére  og  hos  Holberg!  Hist  en  Nuancering 
saa  fin  og  saa  sikker,  at  den  med  lige  Sandhed  og  Skjønhed  maler 
Elskovsknoppens  spæde  Blade  i  deres  første  Udfoldelse  og  Liden- 
skabens blussende  Blomst  —  her  en  stivnet,  traditionel  Formular, 
som  neppe  den  største  Fremstillingskunst  kan  puste  Liv  i.  Af- 
standen mellem  de  to  Digtere  er  paa  dette  Punkt  saa  stor,  at  det 
bliver  en  Uretfærdighed  at  maale  deres  Stilling  til  hinanden  efter 
den,  at  veje  deres  Værd  efter,  hvad  der  er  den  Enes  fuldkomneste, 
den  Andens  svageste  Side.  Men  som  den  yderligst  drevne  Mod- 
sætning imellem  dem  kaster  den  sit  Lys  over  Forskjellen  i  det 
Hele  taget,  og  idet  den  antyder  det  Vanskelige  og  Utaknemme- 
lige ved  Holbergs  litteraire  Position,  gjør  den  ham  dobbelt  stor 
ved  at  henlede  Tanken  paa,  hvor  ubegribelig  godt  han  over- 
vandt disse  Vanskeligheder.  Hans  Materiale  var  et  Sprog,  som 
kun  faa  Forgængere  havde  gjort  tjenligt  til  poetisk  Brug,  hvor 
navnlig  den  komiske  Stilfarve  saa  at  sige  ganske  fattedes  og  maatte 
skabes  af  ham  fra  nyt  af.  Hans  Emner  maatte  udelukkende  hentes 
fra  de  stærkt  iøjnefaldende,  med  grove  Linier  og  grelle  Farver 
fremtrædende  Bagvendtheder,  som  forekom  i  den  lavere  Borger- 
stands og  tildels  Bondens  Liv;  kun  dette  Liv  havde  nogen  national 

Karakter;   de  Fornemmes  var  kun  en  stiv  Eftergjørelse  af  et  frem- 
med Ceremoniel  med  saa  stærk  Tilbagetrængen  af  Natursiden  som 
muligt,   og  det  var  desuden,   af  Hensyn  til  Samfundets  Tranghed, 
vanskeligt   at  benytte  til   komisk  Digtning,   thi  allerede  vor  første 
Komedieforfatter  maatte  bøje  sig  for  den  Indskrænkning,   de  smaa 
Forhold    paalægge    særlig   Lystspildigteren:    »Ellers    kan    gives  en 
vigtig  Aarsag,   hvi  Personer  af  Middelstand  saa  ofte  bruges  i  vore 
danske   Originaler,«    siger  Holberg  i  Ep.  447:    »saasom  hos  os  er 
ikkun   et  lidet  Antal  af  Grever,   Baroner  og  andre  karakteriserede 
Standspersoner,  hvoraf  Frankerige  vrimler,  saa  vilde  man  støde  sig 
over  at  se  dem  ofte  forestillede  paa  Skuepladsen,  helst  naar  Scenen 
er  udi  Danmark,  og.  vilde  man  betjene  sig  af  Etats-,  Justits-,   Can- 
celli-Raader,   hvorpaa  vi   have  nogenledes  Forraad,   vilde  det  end 
give   mere  Opsigt.«     Hans  Publikum   endelig  var  vel  ikke  ganske 
ubekjendt  med  den  Kunstform,  Holberg  indførte  hos  os  som  national 
Digtning,  men  desmere  med  Satirens  sande  Væsen,  naar  det  bragtes 
i  saa  nær  Berøring  med  den  og  saae  sit  eget  daglige  Liv  behandlet 
af  den,  ja  saa   ubevandret  i  dens  naturligste  Forstaaelse,   at  f.  Ex. 
>Den  politiske  Kandestøber«  vakte  Manges  Uvillie,  fordi  de  mente, 
den  raillerede  med  Borgemester  og  Raad,  skjøndt  der  —  som  Hol- 
berg siger   —    »aldrig    er    skrevet  en   Komedie,   som    mere    tager 
Magistraten  i  Forsvar«.    Jo  engere  Samfundskredsen  var,    des  nær- 
mere   laa  Forvexlingen    af   komisk  Digtning    med  Persiflage,    des 
vissere   kunde  Digteren  være   paa   at  blive  stemplet  som   Pamflet- 
skriver;   naar   Holberg    latterliggjorde    en   Lyde    som    den    utidige 
Snaksomhed,  havde  han  en,   vel  ikke  saa  storslaaet  —  og  deri  laa 
jo  netop  det  Tyngende  og  Trættende  —  men  ligesaa  sejg  Kamp 
at  bestaa  mod  Fordomme,  vrang  Udtydning  og  bevidst  Mistænke- 
liggjørelse   som  Moliére,    naar   han   fravristede   sin   Samtid   Sejrens 
Laurbær  i  den  stolte  Holmgang  med  en  Samfunds-  eller  Verdens- 
magt   som    Tartufferiet.  —   Sammenligningen    mellem    Moliére   og 
Holberg  ligger  saa  nær,  hvor  dennes  Komediedigtning  skal  omtales, 
at  den  slet  ikke   lader  sig  afvise;   i  Lunets  Art  og  Fynd  ligne  de 
to  Forfattere  hinanden  saameget,  at  Sammenstillingen  indfinder  sig 
af  sig  selv.     At  Moliére,   absolut  seet,   er  den   rigere  Digtematur, 
er  ubestrideligt;    selv  om  Naturbetingelserne   havde  været   ganske 
de  samme  hos  dem  Begge,   maatte   han  blive  det  i  sin  Tid  og  i 
sit  Samfund.    Men  at  Holberg,  relativt  seet,  ved  Grundlæggelsen  af 

den  danske  dramatiske  Litteratur  blev,  som  Oehlenschlåger  siger, 
»mer  for  Danmark  end  for  Frankrig  Moliére«,  det  turde  være  en 
ligesaa  uimodsigelig  Sandhed,  som  forøger  Holbergs  Hæder,  uden 
at  forringe  Moliéres. 

Fælles  Kilder  for  de  to  Skuespildigtere  vare   især  den   ita- 
lienske Maskekomedie  og  den  gamle  romerske  ForfatterPLAUTUS.  ,  ^"l"*' 

^  ^  komedien. 

Maskekomedien,  der  vistnok  kan  tælle  sine  Aner  helt  tilbage  til 
Grækenlands  Oldtid,  og  hvis  Rester  gjenfindes  endnu  i  vore  Dages 
Pantomime,  var  et  Skuespil,  i  hvilket  der  med  en  skizzeret  Plan 
som  Grundlag  for  Handlingen  improviseredes  frit  af  bestemte,  ved 
Dragt  og  Maske  typisk  betegnede  Figurer  fra  Italiens  forskjellige 
Egne:  Pantalone,  den  gamle  Fader  fra  Venedig,  //  Dottore,  den 
lærde  Pedant  fra  Bologna,  Tjeneren  Arlechino  fra  Bergamo,  Pulci- 
nella  fra  Neapel  o.  s.  v.  Det  er  en  saadan  Troupe,  Holberg  kom 
til  at  bo  sammen  med  i  Rom,  og  da  hver  Skuespiller  kun  havde 
sit  ene  faste  Rollefag  (Maskekomedien  kaldtes  ogsaa  commedia  deW 
arte,  fordi  den  udførtes  af  Fagskuespillere,  i  Modsætning  til  Dilet- 
tantkomedien), forklares  heraf  Holbergs  Forundring  over,  at  Hoved- 
manden for  Banden,  som  udførte  Doktorens  Rolle,  »blev  af  Alle 
kaldet  Sigr.  Dottore,  endogsaa  naar  de  talede  alvorlig  med  ham, 
og  han  tog  ogsaa  imod  Titlen,  saa  man  skulde  tænke,  at  han  var 
legitime  promoveret  Doktor  og  ikke  en  Komediantspillerc.  Om 
Holberg  har  set  Banden  agere,  vide  vi  som  sagt  ikke,  men  dens 
Repertoire  har  han  kjendt  af  Gherardis  vidtudbredte  Skuespil- 
samling T^Le  Tkéåtre  Italiens,  i  hvilken  en  stor  Del  af  disse  Ko- 
medier ere  optagne  i  den  Form,  de  efterhaanden  havde  faaet  ved 
Maskekomediens  Akklimatisation  i  Frankrig  og  dens  Figurers  Sam- 
mensmeltning med  forskjellige  af  den  tidligere  franske  Farces  Typer. 
Moliére  har  i  sine  lavkomiske  Skuespil  benyttet  Træk  og  Skikkelser 
fra  Maskekomedien  i  stort  Omfang;  den  var  i  hans  første  Tid  som 
omrejsende  SkueSpildirekteur  hans  vigtigste  Mønster.  Dels  med 
Moliére  som  Mellemled,  dels  direkte  fra  Kilden  har  Holberg  indført 
adskillige  af  Maskekomediens  Enkeltheder  i  sine  Skuespil;  flest 
findes  samlede  i  den  litteraire  Parodi  »Ulysses  von  Ithacia«,  men 
selv  i  de  mest  lokale  Skildringer  forekommer  mangt  et  Træk,  som 
kan  føres  tilbage  til  det  nævnte  Udspring. 

Endelig  Plautus.     Holbergs   Beundring    for    den    romerske  Piautus. 
Komediedigter  er  højst   betegnende  for  hans  Naturs   Friskhed   og 

Oprindelighed.  Renaissancetidens  store  klassiske  Mønster  var  Terents ; 
atter  og  atter  anbefaledes  Studiet  af  ham,  der  oprettedes  særlige 
Professorposter  til  hans  Fortolkning,  og  det  gjordes  de  Studerende 
til  en  Pligt  at  udføre  hans  Stykker.  Det  var  ingen  slet  Smag,  men 
lidt  tynd  var  den:  Plautus'  fyndige  Komik  laa  den  for  langt  nede 
til  at  fortjene  Paaagtning.  Anderledes  dømmer  Holberg:  »Jeg  ligner 
Plautum  ved  et  dejligt  Jomfru-Ansigt  med  adskillige  Pletter,  Teren- 
tium  ved  et  glat,  men  derhos  et  Hverdags- Ansigt  c,  siger  han  i 
Ep.  195.  »Man  kan  sige,  at  fra  Plauti  Alder  indtil  Moliére,  som 
gjør  en  Tid  af  2000  Aar,  intet  anseligt  Skuespil,  som  bekjendt  er, 
haver  været  kommet  for  Lyset.  Thi  hvad  Terentii  Komedier  an- 
gaaer,  da  er  jeg  ikke  af  Mening  med  dem,  som  gjøre  saa  stort 
Væsen  deraf,  indtil  at  præferere  dem  for  Plauti  Skuespil:  thi  den 
Gejst,  den  Festivitet,  som  er  Sjælen  udi  en  Komedie  og  som  gjør 
en  Skueplads  levende,  fattes  her.  Vel  er  sandt,  at  Stilen  er  net 
og  Karaktererne  vel  udførte;  men  Saadant  er  Noget,  som  mange 
Andre  kan  succedere  udi,  efterdi  det  udfordrer  kun  Arbejde  og  en 
Slags  Skjønsomhed.  Men  at  skrive  saadanne  Skuespil  som  Plauti, 
dertil  udfordres  særdeles  naturlig  Gave,  som  hos  ganske  faa  Men- 
nesker findes  €  (Ep.  190).  Hvor  Holberg  (i  Ep.  66)  vil  begrunde  den 
komiske  Overdrivelses  Berettigelse,  idet  »Skuespil  uden  outrerede 
Karakterer  eller  uden  det,  som  akademiske  Censores  anse  som  Fejl, 
ingen  Virkning  have«,  fremdrager  han  et  enkelt  Exempel  paa  piau- 
tinsk  Komik,  der  ret  slaaende  viser,  hvilken  fortrinlig  Sands  han 
havde  for  »Gejsten«  i  det  komiske  Skuespil:  »Hvad  kan  være  mere 
outreret  —  siger  han  —  end  den  Beskrivelse,  som  Plautus  gjør 
over  Euclio,  nemlig  at  naar  han  gik  tilsengs  for  at  sove,  bandt  han 
en  Pose  for  sin  Mund,  paa  det  at  hans  Aande  ikke  skulde  gaa  bort 
og  spildes:  men  hvad  haver  tilligemed  mere  diverteret  end  samme 
outrerede  Beskrivelse?«  En  saadan  Samfølelse  med  Plautus  maatte 
i  mange  Maader  føre  Holberg  til  at  opstille  ham  som  et  af  sine 
Mønstre  og  saavel  laane  enkelte  Træk  fra  ham  som  navnlig  stræbe 
efter  at  komme  ham  nær  i  Skildringens  Fynd,  i  den  brede,  kraftige 
Karaktertegning,  den  rask  fremskridende  Dialog,  kort  sagt  i  hele 
det  komiske  Stilpræg. 

Forøvrigt  har  Holberg  ligesom  Moliére  »taget  sin  Ejendom, 
hvor  han  fandt  den«,  og  Eftersporingen  af  fremmed  Indflydelse  paa 
hans  Skuespildigtning  vilde  føre  os  paa  den  ene  Side  til  Aristofanes, 

der  er  kjendelig  i  hans  seneste  Komediers  allegoriske  Maneer,  paa 
den  anden  Side  til  den  eftermoliéreske  Litteratur.  Den  egenlige 
Stof-Opfindelse  eller  -Tilegnelse  er  og  bliver  imidlertid  af  under- 
ordnet Betydning  for  Dommen  over  en  Skuespilforfatter;  det  er  hans 
Evne  til  at  omforme  det  i  ægte  dramatisk  Form  og  til  i  denne 
Form  at  hævde  sig  som  en  fra  Forbillederne  bestemt  udpræget 
Individualitet,  det  her  først  og  fremmest  kommer  an  paa. 

Som  en  saadan  Forfatterpersonlighed  med  selvstændigt  Præg,  Moralfilosofi 
med  sine  egne  Betingelser  og  sin  deraf  bestemte  egne  Virkemaade  '  f^'" 
viser  Holberg  sig  i  sin  Komediedigtning  ikke  mindre  end  i  sine 
øvrige  Skrifter.  Han  stiler  i  sine  Digterværker  mod  samme  Maal 
som  i  sine  historiske  og  moralfilosofiske  Arbejder;  kun  i  Midlerne 
ligger  Forskjellen.  tjeg  haver  brugt  min  Pen  udi  dette  Slags  Ar- 
bejde som  en  Philosophus«,  siger  han  i  Ep.  374,  tog  derfore  regner 
mine  Komedier  iblandt  mine  moralske  Skrifter«.  Hvilket  var  da 
Holbergs  Standpunkt  som  >Philosophus« }  Det  var  den  nye  Tids. 
Den  kritiske  Retnings  Litteratur  havde  en  af  sine  flittigste  Læsere 
i  ham,  med  Bacon  og  Locke,  med  Montaigne  og  Bayle  var  han 
nøje  Iqendt  og  paavirkedes  stærkt  af  den  frie  Aand  hos  disse  For- 
fattere. Varigst  tiltaltes  han  af  det  Udtryk,  den  frie  Tænkning 
havde  faaet  i  den  engelske  Filosofi.  Det  var  paa  Ugedagen  efter 
Holbergs  Fødsel,  at  Newton  i  Roj^al  Society  havde  fremsat  sin 
Gravitationstheori  —  den  samme  Tænker,  hvis  Valgsprog  var: 
>Vogt  Dig  for  Metafysik«.  Det  var  den  afgjørende  Tilbagevenden 
fra  Spekulationen  til  Betragtningen  af  den  sande  Natursammenhæng, 
der  her  signaliseredes,  og  paa  dette  ædruelige  Grundlag  udviklede 
den  engelske  Filosofi  sig  videre  i  Holbergs  Ungdoms-  og  Mand- 
domstid.  For  denne  kritiske,  paa  eengang  sondrende  og  samlende 
Tænkning  maatte  baade  den  overtroiske  Opfattelse  af  Fænomenerne 
i  deres  Isolerthed  og  den  spekulative  Konstruktion  af  deres  Sammen- 
hæng lidt  efter  lidt  synke  til  Jorden.  Som  vi  vide,  blev  ogsaa 
Aabenbaringslæren  inddraget  under  denne  Kritik,  forkastet  som 
uholdbar  overfor  Fornuften  og  erstattet  af  den  naturlige  Religion. 
For  en  Del  sluttede  Holberg  sig  til  denne  og  stod  i  religieus  Hen- 
seende nær  ved  Deismen,  hvorvel  han  tog  sine  Reservationer 
overfor  enkelte  af  dens  Konsekvenser  og  i  sin  senere  Levetid  ikke 
var  uden  Betænkelighed  med  Hensyn  til  de  krasse  Former,  den 
begyndte  at  antage  særlig  i  den  franske  Litteratur. 

Hvilende  paa  saadanne  Forudsætninger  maatte  Holbergs  Filo- 
sofi blive  empirisk  af  Indhold,  rationel  af  Methode.  Vi  kjende  hans 
Had  til  Metafysiken;  jo  mindre  han  følte  sig  skikket  til  at  gaa  ind 
paa  dens  Formel-  og  Floskelvæsen,  des  stærkere  maatte  han  finde 
sig  opfordret  til  at  bruge  sine  egne  Øjne  og  prøve  det  Sete  paa 
sin  egen  Fornuft,  saaledes  som  denne  nu  engang  var  bleven  ud- 
dannet i  Livets  og  i  Tænkningens  Skole.  Hans  Filosofi  blev  en 
Moralfilosofi,  en  praktisk  Meddelelse  af  hans  Undersøgelses  Re- 
sultater, uden  Fremhævelse  af  den  systematiske  Sammenhæng.  Og 
det  er  denne  Moralfilosofi,  der  iklæder  sig  Digtningens  Form  i  Hol- 
bergs Komedier,  i  hvilke  vi  se  Samfundsfænomenerne  afspejlede  i 
hans  klare,  nøgterne  Fornuft  til  Belæring  for  Samtiden.  Ad  Skue- 
spillets populaire  Vej  skaffer  han  sin  Livsanskuelse  Indgang  hos 
Folket:  han  bekæmper  Overtroen  baade  lejlighedsvis  og  i  Komedier, 
som  helt  ere  helligede  dette  Emne  (»Uden  Hoved  og  Hale«,  »Hexeri 
eller  blind  Aliarm«),  reducerende  Fanden,  »de  Orthodoxes  Yndlings- 
helgen«,  til  en  latterlig,  højst  uskadelig  Person;  han  angriber  det 
golde  Lærdomsvæsen,  det  filologiske  Pindehuggeri  som  det  filo- 
sofiske Styverfængeri;  han  latterliggjør  den  Tradition,  der  holdes  i 
Ære,  blot  fordi  den  er  Tradition,  han  drager  tilfelts  mod  det 
tomme  Skin,  hvad  enten  det  er  et  Skin  af  Lærdom,  af  Dygtighed, 
af  Fornemhed  eller  af  Bravour,  han  tager  de  rodløse  Efterabelser 
paa  Kornet,  og  han  forfølger  de  fornuftstridige  Smagsretninger  i 
Litteraturen.  Og  medens  hans  Livsopfattelse  som  en  frisk  og  kraftig 
Strøm  skyller  disse  store  Hindringer  for  Fremskridt  og  Aandsfrihed 
overende,  sender  den  i  talløs  Vrimmel  sine  rensende  Bække  ind 
gjennem  Hverdagslivets  Smaagyder,  fejer  ud  i  Krinkelkrogene  og 
overrisler  Filisteriet  med  en  kølende  Vandstraale,  saa  det  maa  ryste 
sit  Skind  som  en  vaad  Pudel.  I  Holbergs  Komedier  prøves  det 
gamle  Samfunds  Leveberettigelse  overfor  den  nye  Tids  i  Fornuftens 
Væsen  begrundede  Krav.  Det  er  dette,  Holberg  kalder  at  »mora- 
lisere« skjemtvis  for  Folket,  Hovedopgaven  for  hans  Skuespildigtning, 
overfor  hvilken  den  patriotiske:  at  ville  berige  Litteraturen  med 
hidtil  ukjendte  »Specimina  udi  visse  zirlige  Videnskaber«,  og  den 
filologiske:  at  ville  »polere  Sproget«,  maa  staa  i  anden  Række, 
skjøndt  de  forøvrigt  følges  godt  ad  i  deres  Vandring  mod  For- 
nyelsens Maal. 

Er  Fornuften  saaledes  Rettesnoren  for  Holbergs  Opfattelse  af  Fornuft  og 
Liv^fænomenerne,  saa  raader  han  paa  den  anden  Side  til  denne  ^"*"*- 
Opfattelses  Omsætning  i  dramatisk  Form  over  en  rigt  udviklet 
kunstnerisk  Fantasi,  ved  hvilken  Evne  han  just  bliver  en  af 
Verdens  betydeligste  komiske  Skuespildigtere.  Er  det  ved  sin  Kløgt 
og  Forstand  han  formaaer  at  analysere  Karaktererne,  saa  er  det  ved 
Fantasiens  Hjælp  han  evner  at  gjenføde  dem  til  Liv  i  Kunsten,  at 
lægge  dem  det  rette  Ord  paa  Tungen  i  rette  Øjeblik,  at  stille  dem 
i  Situationens  komiske  Belysning  og  saaledes  Træk  for  Træk  at 
frembringe  et  troværdigt  Billede  af  sin  Tidsalder. 

Det  hænger  sammen  med  Holbergs  moraliserende  Tendens,  Karak 
at  han  i  Almindelighed  lægger  Hovedvægten  paa  Karaktertegningen. 
Det  kan  hænde  ham,  som  i  Komedierne  fra  hans  senere  Levetid, 
at  det  Forstandsmæssige  tager  Kraften  fra  Fantasien,  saa  at  han  i 
Bestræbelsen  for  at  give  Karakteren  en  typisk  Betydning  bliver  for 
abstrakt  i  sin  Skildring,  mere  fremstiller  en  personificeret  Ensidighed 
end  et  Menneske,  af  hvis  Væsen  denne  Ensidighed  er,  hvad  Ordet 
udsiger:  een  Side.  I  Komedierne  fra  hans  kraftige  Tid  er  denne 
dramatiske  Svaghed  sjeldnere,  hvorvel  han  altid  lægger  Vægt  paa 
at  gjøre  Karakteren  til  Type;  uden  at  han  individualiserer  efter  det 
Omfang,  som  den  moderne  Kunst  gjør  det,  udruste  Handlingen  og 
Omgivelserne  dog  hans  Karakter  med  en  saadan  Fylde  af  individuelle 
Træk,  at  denne  Almengjørelse  heldigt  modarbejdes.  Hvad  der  har 
givet  Anledning  til  nogen  Misforstaaelse  paa  dette  Punkt,  er  den 
selv  for  overfladiske  Betragtere  af  den  holbergske  Komedie  velbe- 
kjendte  Omstændighed,  at  der  i  den  forekommer  et  helt  Apparat 
af  faststaaende  Personnavne  som  Betegnelser  for  visse ,  paa  en  be- 
stemt Maade  imod  hinanden  agerende  Deltagere  i  Handlingen  og 
tilsyneladende  ogsaa  for  alle  fastsatte  stillestaaende  Karakterer. 
Alle  vide,  at  Jeronimus,  Magdelone  og  Leonard  repræsentere  den 
gamle,  Leander  og  Leonora,  Henrik  og  Pernille  den  unge  Slægt  i 
den  holbergske  Komedie,  og  at  Handlingen  gaaer  ud  paa,  at  de 
Unge  skulle  sætte  deres  Planer  igjennem  overfor  de  Gamles  Mod- 
stand. Holdt  i  en  saadan  Almindelighed  er  denne  Opfattelse  ganske 
rigtig;  i  de  faststaaende  Navne  have  vi  en  Mindelse  om  et  af  Hol- 
bergs kunstneriske  Forbilleder,  Maskekomedien,  i  Handlingens  Ord- 
ning et  Vidnesbyrd  om,  at  Holberg  væsenligst  stod  paa  den  unge 
Slægts  Side  imod  den  gamle.     Men  man  behøver  blot  at  trænge 

en  lille  Smule  dybere  ind  i  den  Verden,  Komedierne  udgjøre,  for 
at  se,  at  hvad  de  saaledes  betegnede  Karakterer  angaaer,  er 
deres  stereotype  Væsen  kun  tilsyneladende;  i  Virkeligheden  inde- 
slutter den  ene  og  samme  Ramme  et  mangfoldig  forskjelligartet  Liv. 

For  det  Første  er  det  ingenlunde  altid  Grupperingen:  Mand, 
Kone  og  deres  forstandige  gamle  Ven,  der  indordnes  under  Navnene 
Jeronimus,  Magdelone  og  Leonard.  I  »Pernilles  korte  Frøkenstand« 
er  saaledes  Enkemanden  Jeronimus  Bejler  til  den  unge  Jomfru;  i 
»Den  Stundesløse«  er  Magdelone  en  gammel  Pebermø,  i  »Julestuen« 
er  hun  Søster  til  Jeronimus  og  henlever  sin  Enkestand  i  hans  Hus; 
Leonard  er,  skjøndt  altid  den  Besindige,  snart  ældre,  snart  yngre 
af  Alder,  stundom  endog  Stykkets  Elsker;  snart  optræder  han  som 
gift  Mand  og  er  da  gjeme  —  som  Følge  af  den  med  Flersidigheden 
følgende  Karaktersvaghed  —  under  Tøflen,  snart  er  han  Stykkets 
ugifte  tolerante  Raisonneur. 

Disse  Variationer  ere  imidlertid,  som  en  vilkaarlig  Ordning, 
af  mindre  Betydning.  Vigtigere  er  den  Forskjel,  Stand  og  Stilling 
tilvejebringer  mellem  Figurer  af  samme  Rubrik,  thi  her  ere  vi 
allerede  inde  paa  Forhold,  der  have  noget  af  det  Naturbetingende 
ved  sig.  Vi  finde  saaledes  den  holbergske  Jeronimus  hensat  paa 
meget  forskjellige  Trin  i  det  Borgersamfund,  hvorfra  Holberg  har 
taget  sine  Personer:  i  »Henrik  og  Pernille«  er  han  en  rig  Godsejer, 
i  »Maskeraden«  en  fornem  kjøbenhavnsk  Borger,  i  »Det  lykkelige 
Skibbrud«  den  velhavende  Chef  for  et  stort  Handelshus,  i  »Erasmus 
Montanus«  den  solide  Gaardejer  »udenfor  Bondestanden«,  i  »Jule- 
stuen« den  ærbare  Kjøbstadborger  o.  s.  v.  Hvor  Magdelone  og  en 
af  de  Unge  er  knyttet  til  Jeronimus  som  Dele  af  hans  Husstand, 
kaster  hans  sociale  Stilling  selvfølgelig  sit  Lys  ogsaa  over  dem,  og 
en  lignende  Nuancering  undergaaer  Tyendet  under  Indflydelse  af 
de  huslige  Omgivelser;  man  tænke  blot  paa  Modstanden  mellem 
den  endnu  som  Læredreng  forpuppede  Henrik  i  »Den  politiske 
Kandestøber«  og  den  fuldtudspruhgne  sommerfuglespraglede  og 
flagrende  Lakaj  i   »Maskeraden«. 

Mest  afgjørende  er  dog  den  Forskjellighed  mellem  de  faste 
Maskefigurer  indbyrdes,  som  følger  af  det  forskjellige  aandelige 
Præg,  der  giver  sig  tilkjende  hos  dem  og  undertiden  endog  kan 
være  af  en  saadan  Art,  at  det  bryder  Skikkelsens  traditionelle  Stil- 
ling i  Handlingen,  saaledes  som  f.  Ex.  i  »Den  honnette  Ambition«, 

hvor  Repræsentanten  for  den  gamle  Tids  Aand,  selve  Jeronimus, 
anfægtes  af  et  ganske  modemt  Samfundsfænomen :  Rangsygen,  eller 
i  »Maskeraden«,  hvis  Magdelone  er  ikke  mindre  betagen  af  den 
helt  nye,  efter  fremmede  Mønstre  indførte  Forlystelsesform,  som 
Stykket  handler  om.  Men  selv  hvor  disse  Skikkelser  fuldt  ud 
hævde  det  Gamle,  ere  de  ingenlunde  af  en  og  samme  Støbning. 
Der  er  væsenlige  Karakterforskjelligheder  imellem  »Maskeradens« 
myndige,  »Erasmus  Montanus'«  jevne  og  medgjørlige,  »Kilderejsens« 
overtroiske,  »Pernilles  korte  Frøkenstands«  hykleriske,  »Julestuens« 
skinsyge  og  »Den  honnette  Ambitions«  forfængelige  Jeronimus, 
mellem  sidstnævnte  Stykkes  brave  og  forstandige  Magdelone  og 
hendes  naragtig  giftelystne  Navnesøster  i  »Den  Stundesløse«,  mellem 
de  skrappe  Madamer  i  »Det  lykkelige  Skibbrud«  og  »Pernilles  korte 
Frøkenstand«  og  den  af  sin  Mands  kraftige  Villie  kuede,  kun  i 
Smug  revolterende  Magdelone  i  »Maskeraden«.  Og  skjøndt  den 
Gruppe,  der  repræsenterer  Ungdommen,  ifølge  Sagens  Natur  og 
Handlingens  Fordringer  ikke  kan  blive  Gjenstand  for  nogen  særlig 
indgaaende  Karakteristik,  er  der  dog  let  kjendelige  Nuancer  at 
iagttage  f.  Ex.  imellem  den  energiske  Leander  i  »Diderich  Men- 
schenskræk«,  den  letsindige  Leander  i  »Abracadabra«  og  Fritænkeren 
Leander  i  »Uden  Hoved  og  Hale«,  mellem  de  unge  Piger  i  »Eras- 
mus Montanus«,  »Den  honnette  Ambition«  og  »Jacob  von  Thyboe«, 
mellem  Pernilleme  i  sidstnævnte  Stykke  og  i  »Den  Vægelsindede« 
og  endnu  mere  mellem  de  Tjenere,  der  under  forskjellige  Navne 
fremhæve  hver  sit  Udviklingstrin  af  Henrik-Typen.  Træffende  er 
O.  Skavlans  Bemærkning  om  hele  denne  Side  af  den  holbergske 
Karaktertegning:  »Det  er  neppe  Tvivl  underkastet,  at  om  Scribe  i 
sine  350  Theaterstykker  blot  vilde  give  Tiendeparten  af  sine  Børs- 
mæglere, Notarer  og  naive  Elskerinder  faste  Navne,  eller  om  det 
nyeste  Pariserdramas  Forfattere  vilde  enes  om  at  kalde  sine  tre 
uundgaaelige  Hovedfigurer  Corfix,  Fru  Corfix  og  Monsieur  Galan 
eller  lignende  —  at  da  Orienteringen  skulde  blive  ganske  ander- 
ledes let  og  Indtrykket  af  faste  Maske- Karakterer  maaske  fuldt  saa 
slaaende.«  Den  samme  Forfatter  gjør  med  Rette  opmærksom  paa, 
at  det  langt  mere  er  hos  Bifigurerne  end  hos  Hovedpersonerne,  der 
lader  sig  en  vis  Ensformighed  tilsyne.  »Dette  staaer  tildels  i  For- 
bindelse med  Holbergs  moraliserende  Satire.  Visse  Personer  og 
Ting  kunne  ikke  nævnes,    uden  at  Holberg   griber  Anledningen  til 

at  udhæve  enkelte  bestemte  Skyggesider  eller  Fejl  ved  dem;  han 
bliver  ikke  træt  af  idelig  at  udhamre  netop  denne  eller  hin  Svaghed, 
som  staaer  ham  for  Hovedet.  Naar  da  f.  Ex.  vedkommende  Person 
kun  forekommer  lejlighedsvis;  skjøndt  oftere,  altsaa  som  Biperson, 
og  der  saaledes  ikke  bliver  Tid  til  fyldig  Virkelighedsskildring, 
kunne  Figurerne  nødvendigvis  ofte  faae  en  vis  ensidig  Fladhed,  et 
Slags  Lighed  med  Marionetter,  som  stadig  gjentage  nogle  faa  Be- 
vægelser, eller  med  Papirfigurer,  som  ikke  kunne  vende  mere  end 
een  Side  til.  Dette  gjælder  blandt  Andet  flere  af  Holbergs  Ad 
vokater,  Doktorer,  Poeter,  Officierer,  Bud  o.  s.  v.  Holbergs  Had  til 
Drikkepenge,  til  Portechaiser,  til  Tydskhed,  til  unyttige  Processer 
og  Snak  og  Piller  o.  s.  v  er  saa  indgroet,  at  han  ikke  kan  faae 
Øje  paa  Nogen  af  dem,  som  synes  ham  at  repræsentere  disse  Ube- 
hageligheder, uden  at  maatte  lette  sit  Sind  ved  at  give  dem  et  — 
ofte  det  samme  —  Spark.  Det  er  fra  denne  moraliserende  Side, 
at  af  og  til  endog  en  eller  anden  Henrik,  Jeronimus  eller  Leonard 
kan  faae  en  vis  Ensformighed,  som  Holbergs  store  Anlæg  til  vexlende 
Karakterskildring  ikke  overalt  formaaer  at  dække  «  (»H.  som  Ko- 
medieforfatter« S.  98 — 99). 

Ligesom  de  staaende  Figurer  i  Holbergs  Komedier  kunne 
ogsaa  dens  øvrige  Personer  for  en  stor  Del  betragtes  som  Repræ- 
sentanter enten  for  den  ældre  eller  den  yngre  Slægt.  Fra  Borger- 
standen, hvortil  de  nys  omtalte  Karakterer  saa  at  sige  alle  høre, 
har  Holberg  endvidere  hentet  den  snaksomme  Barber  (>  Geert  West- 
phaler«)  og  den  politiserende  Haandværksmand(>Den  politiske  Kande- 
støber«); hin  er  beheftet  med  en  Lyde,  der  hverken  er  særlig  for 
den  ældre  eller  den  yngre  Generation,  men  fælles  for  dem  begge, 
Mester  Herman  og  hans  Fæller  fra  Collegium  politicum  derimod  be- 
tagne af  en  helt  nymodens  Lidenskab,  thi  den  politiske  Interesse 
hos  Borgerstanden  vaagnede  først  paa  det  Tidspunkt,  da  Avislitte- 
raturen begyndte  at  give  den  Næring;  som  det  komiske  Offer  for 
en  anden  Modedaarskab,  de  utidige  Pariserrejser  og  den  ved  dem 
fremkaldte  fjantede  Beundring  for  fransk  Væsen,  bliver  ogsaa  Borger- 
sønnen Hans  Frandsen  (»Jean  de  France«)  Repræsentant  for  Tidens 
Ungdom.  Fra  begge  Aldersklasser  i  den  lærde  Verden  henter 
Holberg  Typer  paa  det  aandløse  Pedanteri,  blandt  andre  Magister 
Stygotius  i  »Jacob  von  Thyboe«,  der  taler  Latin  i  Dameselskab  og 
vil  slaa  sin  brutale  Medbejler  paa  Flugt  med  Syllogismer,  og  Erasmus 

Montanus,  den  uforgængelige  Personliggjørelse  af  den  blot  udvortes 
Videns  Mangel  paa  Evne  til  at  bibringe  Individet  nogen  sand 
Dannelse  eller  adle  dets  Karakter,  idet  hos  Montanus  den  lærde 
Indbildskhed  kun  gjør .  hans  bondsk-hovmodige  Natur  end  mere 
utaalelig  for  Omgivelserne,  hvorfor  han  da  ogsaa  revses  paa  det 
Eftertrykkeligste  ved,  tvungen  af  fysisk  Magt,  at  maatte  tilbage- 
kalde endog  sine  i  og  for  sig  rigtige  Paastande  som  Bod  for  den 
Ufordragelighed,  hvormed  han  vil  gjøre  dem  gjældende.  Gruppen 
af  komiske  Akademikere  fortsættes  helt  ned  til  deres  Udløbere: 
Lejlighedspoeten  (>Det  lykkelige  Skibbrud«),  Landsbydegnen  (»Eras- 
mus Montanus«),  Skolemesteren  o:  Huslæreren  (»Julestuen«)  og  den 
kvindelige  Pedant  (Else  Skolemesters  i  »Barselstuen«).  Exemplarer 
af  det  militaire  Pedanteri,  den  krigerske  Storskryden  uden  virke- 
lige Bedrifter  som  Grundlag  derfor,  ere  Jacob  von  Thyboe  og  Dide- 
rich  Menschenskræk.  Endelig  er  ogsaa  Adelens  Hovmod  som  kun 
baseret  paa  Fødselens  højst  upersonlige  Fortjeneste  ramt  i  »Don 
Ranudo  de  Colibrados«  og  en  af  Bifigurerne  i  »Barselstuen«,  medens 
en  lærd  Afart  af  Standen  forekommer  i  »Hexeri  eller  blind  Allarm« 
og  en  neutral  Gjengivelse  af  nobel  Herremandsmæssighed  er  tilsigtet 
med  Baronen  i  »Jeppe  paa  Bjerget«.  I  sidstnævnte  Stykke  har 
Bondestanden  faaet  sin  udødelige  Hovedrepræsentant  til  den  ene 
Side,  dette  Mesterstykke  af  Karaktertegning,  paa  eengang  burlesk 
og  rørende,  udtømmende  i  nogle  faa  Scener  ikke  alene  hele  Jeppes 
moralske  og  intellektuelle  Tilstand,  men  tillige  alle  hans  Omgivelsers 
Del  i  denne,  saa  vor  Interesse  vækkes  samtidig  for  den  enkelte 
Skikkelse  og  for  den  hele  Baggrund,  mod  hvilken  den  tegner  sig. 
Men  til  den  anden  Side  giver  Holberg  os  som  Modsætning  lige- 
ledes en  sjællandsk  Fæstebonde,  endog  af  samme  Navn,  den  for- 
standige og  velhavende  Jeppe  med  hans  agtværdige  Nille  i  »Erasmus 
Montanus«.  Som  Normand  havde  Holberg  ikke  megen  Sympathi 
for  Jyderne,  og  i  »Den  ellevte  Juni«  tegner  han  Billedet  af  den 
nærige  og  smudsige  Jydesvend,  hos  hvem  Racens  solide  Egen- 
skaber ere  udartede  til  de  lave  Laster,  som  grændse  op  til  dem; 
men  atter  her  faae  vi  en  Modvægt  mod  den  komiske  Skildrings 
Ensidighed  i  Fremstillingen  af  de  lidt  svedne  og  selvbevidste,  men 
honnette  jydske  Proprietairer,  der  aabne  Stykket. 

Udenfor  nogen  egenlig  Standsbestemmelse  falde  de  Personer, 
hvis  Karakter-Ejendommeligheder   have   afgivet  Emnerne  til   »Den 

Vægelsindede«  og  »Den  Stundesløse«.  Omvendt  er  i  det  Galen  af 
komiske  Personer,  som  paradere  i  2.  og  3.  Akt  af  tfiarselstuen«, 
Standen  endog  detailleret  angivet  for  de  Flestes  Vedkommende. 

I  de  enkelte  Skuespil,  hvis  Maal  er  en  Satire  af  ren  litterair 
Art,  føres  vi  naturligvis  helt  udenfor  den  Kreds,  indenfor  hvilken 
Komedierne  ellers  bevæge  sig.  Den  mest  helstøbte  af  disse  Satirer 
er  »Ulysses  von  Ithacia«,  i  hvilken  Holberg  med  et  yppigt,  over- 
givent Lune  parodierer  det  tydske  Spektakelstykkes  Urimeligheder 
og  Smagløsheder.  Mod  den  franske  Tragedie  er  »Melampe«  rettet, 
idet  her  >en  latterlig  Materie  er  udført  udi  prægtige  og  bevægelige 
Vers,  saa  at  Tilskuerne  deraf  kan  bevæges  baade  til  Graad  og 
Latter«  (Ep.  249);  paa  dette  den  overdrevne  Følsomheds  Omraade 
bar  Holberg  imidlertid  ikke  formaaet  at  anvende  den  rette  parodiske 
Stilfarve,  saa  at  Satiren,  der  nu  forekommer  os  underlig  vaklende 
og  næsten  hensigtsløs,  paa  Samtiden  udøvede  en  Virkning  stik 
modsat  af  den  tilsigtede,  idet  den  bevægede  Tilskueren  til  Rørelse 
istedetfor  til  Latter.  —  Efter  Afslutningen  af  den  egenlige  Handling 
i  »Det  lykkelige  Skibbrud«  er  der  tilføjet  en  Akt  af  litterair  Karakter, 
et  Forsvar  for  den  satiriske  Digtning  og  dermed  for  Holberg  selv, 
der  lader  sig  tilkjende  en  Slags  officiel  Bekræftelse  paa  sin  komiske 
Skribentvirksomheds  Berettigelse  og  Nytte. 
Himdiingcn.  Den  Handling,  i  hvilken  Holberg  udfører  sin  Ide  og  lader 

sine  Karakterer  fremstille  sig,  er  som  oftest  vel  formet,  lidet  sam- 
mensat, som  Følge  deraf  let  overskuelig  og  af  ægte  dramatisk 
Djærvhed  paa  Hovedpunkterne.  Betingelserne  for  den  ligge  gjeme 
forud  for  Stykkets  Begyndelse  og  paavises  i  en  hurtig  og  klar 
Orientering,  saa  Aktionen  strax  kan  tage  sin  Begyndelse.  At  den 
jevnsides  med  den  Afvexling,  som  Hoved-Karakterernes  forskjellige 
Art  og  Optræden  medfører,  har  et  temmelig  stabilt  Element  i  In- 
trigen: et  Kjærlighedsforhold,  der  ved  Tyendes  Hjælp  frelses  ud 
over  de  truende  Skjær  og  bringes  lykkeligt  i  Ægteskabets  Havn  — 
det  er  et  traditionelt  Arrangement,  som  skyldes  de  fra  gammel  Tid 
vedtagne  dramatiske  Former,  der  jo  endog  for  en  Del  spores  endnu 
i  den  moderne  Skuespildigtning.  At  Holberg  ved  iforvejen  at  for- 
tælle Planen  for  den  paatænkte  Intrige  stundom  berøver  den  noget 
af  dens  spændende  Magt  over  Tilskuerne,  er  ikke  altid  en  Naivetet 
i  Kompositionen,  men  ligesaa  hyppigt  en  klog  Iagttagelse  af  den 
Regel   at  Digteren    skal    have   Tilskueren    til   sin   Fortrolige,    og  i 

hvert  Tilfælde  maa  man  beundre  den  Friskhed,  hvormed  Udførelsen 
af  disse  Intrigens  Knudepunkter  virke  scenisk,  selv  hvor  deres  Ind- 
hold forud  er  afsløret.  Derimod  er  Holbergs  Ligegyldighed  for 
Scenemes  naturlige  indbyrdes  Forbindelse,  hans  umotiverede  Ind- 
og  Afgange,  Benyttelsen  af  Monologer,  som  kunne  høres  af  de 
andre  Tilstedeværende  o.  s.  v.  altsammen  Rester  af  den  gamle  Ko- 
medie, hvilke  Holberg  i  Udarbejdelsens  Hurtighed  ligesaa  lidt  hat 
givet  sig  Tid  til  at  gjennemarbejde,  som  han  i  sin  Skyndsomhed 
har  havt  Øje  for,  at  Benyttelsen  af  Advokater  til  Ægteskabs  Af- 
slutning, af  Munke  o.  desl.  ere  direkte  Reminiscenser  fra  de  frem- 
mede Forbilleder,  uden  Hjemstedsret  i  de  nye  Omgivelser,  eller  at 
der  ikke  sjeldent  findes  Modsigelse  og  Forvirring  med  Hensyn  til 
det  Sted,  hvor  Handlingen  foregaaer.  Andre  Mindelser  om  den 
holbergske  Komedies  Mønstre  have  vi  i  de  Forklædninger  og  Fejl- 
tagelser, der  hyppigt  fremme  Handlingen,  de  uventede  Gjenkjendelser, 
der  stundom  afslutte  den,  i  det  Hele  taget  de  udvortes  Faktorer, 
der  drages  ind  med,  hvor  Slutningen  ikke  vil  voxe  organisk  frem 
af  Stykkets  Stof.  I  den  gamle  Komedie  forefandt  Holberg  et  helt 
Apparat  af  deslige  Virkemidler,  som  han  uden  Betænkelighed  har 
brugt;  han  lod  sig  overhovedet  ikke  opholde  af  minutieuse  Over- 
vejelser paa  underordnede  Punkter,  hvad  de  mange  i  hans  Komedier 
forekommende  Hastværksfejl  vidne  om.  Han  samlede  hele  sin 
skabende  Kraft  paa  Udmalingen  af  Karaktererne  og  paa  Opfindelsen 
af  Situationer,  i  hvilke  de  kunde  aabenbare  deres  Indhold  paa 
fyldigste  Maade.  Men  disse  Situationer  virke  da  ogsaa  med  et 
dramatisk  Liv,  der  vidner  om  en  høj  Grad  af  kunstnerisk  Fantasi 
og  en  mærkelig  Forstaaelse  af  Scenens  Krav;  hvor  prægnante  de 
ere  i  deres  Sluttethed,  oplyses  blandt  Andet  deraf,  at  de  have  af- 
givet en  Rigdom  af  Motiver  til  Malerens  og  Illustratorens  Kunst. 

Som  i  Karaktertegningen  og  Situationsbygningen  iagttager 
Holberg  ogsaa  i  sine  Skuespils  Stil  den  komiske  Overdrivelses  snicn. 
gyldne  Lov;  han  forstaaer  som  Faa  at  give  Replikfarven  —  dog 
med  Undtagelse  af  det  konventionelle  Kjærlighedssprog  —  just  den 
Afiskygning,  den  ifølge  den  Talendes  Livsstilling  og  Dannelse  maa 
have,  at  fastholde  denne  Farveforskjel  selv  under  den  livligst  skiftende 
Dialog,  at  forbinde  dennes  enkelte  Dele  til  et  sandt  og  usøgt  Ud- 
tryk for  Hverdagstalen  og  med  alt  dette  at  mætte  Dialogen  med 
disse  slaaende  Vendinger,    der  give  Personligheden    dens    komisk 

koncentrerede  Udtryk.  Dette  er  en  af  Grundene,  og  maaske  den 
vigtigste,  til,  at  den  holbergske  Replik  er  bleven  en  saa  kourant 
Del  af  det  danske  og  norske  Samtalesprog  og  endnu  den  Dag  idag 
kan  aabne  selv  den  alvorlige  Diskussion  saa  befriende  Udveje  hen 
til  Latterens  Regioner  (»Frisk  Mod,  Antonius!«  >Du  est  en  ung 
Mand,  Frants!«  >Du  drak  som  en  Skjelm!«  >Tal  Dansk,  din  sorte 
Hund!«  »Fanden  staaer  udi  dette. Der,  Du,  Das!«  »Ligesaa  hos 
os!«  »Nachspillet  blir  det  Artigste!«  o.  m.  fl.).  Her  maa  ogsaa 
fremhæves  den  Renhed  i  Stilen,  der  forsmaaer  Indblandingen  af 
rørende  Elementer  som  forstærkende  Modsætning  til  de  komiske 
og  aldrig  fører  Lystspilhandlingen  for  nær  op  mod  de  Grændser, 
hvor  en  alvorlig  Udgang  var  at  befrygte.  En  anden  Sag  er  det, 
at  Sproget  i  Holbergs  Komedier  som  i  hans  øvrige  Skrifter  endnu 
er  langtfra  at  være  frigjort  for  de  Gallicismer,  der  plettede  Datidens 
Fremstillingsform,  medens  til  Gjengjæld  den  tydske  Indflydelse  er 
langt  mindre  fremtrædende  hos  Holberg  end  hos  Tidens  øvrige 
Forfattere. 
Komediernes  Holbergs  Komcdier    ere    en  i  sin  Art   vistnok    enestaaende 

Bc^tlJdniig  Folkedigtning,  og  vidunderlig  som  den  i  sig  selv  er,  ere  ogsaa  de 
Omstændigheder,  der  knytte  sig  til  den:  at  Holberg  pludseligt  og 
overraskende  ved  den  indfører  en  ny  Kunstform  i  en  hertil  næsten 
ganske  uforberedt  Litteratur;  at  denne  Kunstform  henter  sit  helt 
igjennem  nationale  Indhold  fra  det  forhaanden værende  Samfundsliv, 
hvilket  den  afmaler  med  uforligneligt  Vid  og  slaaende  Sandhed; 
at  den  ledende  Tanke  i  denne  Digtning  er  en  paa  Tidsdannelsens 
Højdepunkt  staaende  Aands  reformerende  Stræben  i  Frigjørelsens 
Tjeneste,  og  at  den  saaledes  i  Litteraturen  grundlagte  »danske 
Skueplads«  samtidig  bliver  en  nyskabt  kunstnerisk  Institution,  der 
kan  give  Digterens  Skikkelser  Kjød  og  hans  Tanker  levende  Mæle. 
Om  den  holbergske  Komedies  Liv  paa  den  nationale  Scene  vil  der 
jevnlig  blive  Tale  i  Litteraturens  Historie,  der  for  en  Del  handler 
netop  herom,  saasandt  denne  Digtnings  Pleje  eller  Forsømmelse 
næsten  altid  ere  betegnende  Udslag  af  den  til  en  given  Tid  frem- 
herskende Smagsretning.  Om  den  unge  danske  Scenes  første  bryd- 
somme Aar,  om  dens  Tilværelses  Vaklen  mellem  Nyfigenhedens 
Tilløb  og  den  trøstesløse  Forladthed,  der  syntes  at  bebude  »den 
danske  Komedies  Ligbegængelse«,  om  Skuepladsens  Lukning  som 
Følge  af  Kjøbenhavns  Brand  1728,  om  alt  Skuespils  Ophør  i  Chri- 

stian  VI.s  sextenaarige  Herskerperiode,  om  Opførelsen  af  det  nye 
Skuespilhus  i  Frederik  V.s  første  Regjeringstid  og  den  danske 
Scenes  uafbrudt  fortsatte,  om  end  paa  forskjellig  Maade  anfægtede 
Liv  her  i  den  lange  Aarrække  fra  1748  til  1874  —  om  disse  For- 
hold henvise  vi  til  Theatrets  Historie,  saaledes  som  Th.  Overskou 
har  fremstillet  den  i  sit  Syvbinds- Værk  >Den  danske  Skueplads« 
(1854-76). 


Det  1748  opførte  Skuespilhus  paa  Kongensnytorv. 
Fonnindsket  Gjengivelse  af  Kobberet  i  Pontoppidans  »Danske  Atlas«  2.  Bind.    1764. 


Den  holbergske  Komedie  har  spillet  ikke  saa  liden  en  Rolle 
ogsaa  udenfor  Danmark  og  Norge.  Allerede  1729  indlemmedes 
^Den  politiske  Kannstoparen^  i  S  ve  rigs  Litteratur,  og  fra  den 
svenske  Nationalscenes  Fornyelse  1737  fik  Holbergs  Stykker  en 
nogenlunde  fast  Plads  i  dens  Repertoire;  en  enkelt  Komedie:  »Jeppe 
Nilsson  på  BergeU .  har  endog  oplevet  mere  end  tresindstyve  Ud- 
gaver i  de  halvandethundrede  Aar  siden  dens  Oversættelse  paa 
Svensk.  I  sit  Skrift  »Bolåerg-  i  Sverig-e«  har  KARL  WarburG 
skildret  Holbergs  Stilling  til  svensk  Kultur  og  Kunst.  I  Tyd  sk- 
iand blev  Holbergs  Indflydelse  imidlertid  betydelig  større,  og  Hage- 
doms epigrammatiske  Ord:  Und  wer  nicht  beim  Goldoni  lacht,  der 

kann  beim  Holberg  weinen,  fløj  Landet  over  og  viste,  hvor  kjendt 
den  danske  Skuespilforfatter  var.  Af  rejsende  Selskaber  bragtes 
hans  Komedier,  rigtignok  i  ynkelige  Forhutlinger,  ikke  blot  til 
Nordtydskland,  men  ogsaa  til  Østerrig,  Holland,  Polen  og  Rusland. 
GOTTSCHED,  der  kæmpede  for  en  regelmæssig  Digtning  i  fransk 
Smag  og  paa  denne  Vis  for  >en  renset  Skueplads«,  optog  tre  hol- 
bergske Stykker  i  sin  »Deutsche  Schaubiihnec,  nemlig  »Der  poli- 
tische  Kannengiesserc  (hvorfra  dette  Ord  gik  over  i  det  tydske 
Sprog  i  sin  komiske  Betydning),  »Der  Deutschfranzose«,  d:  »Jean 
de  France«  og  »Bramarbas«  o:  »Jacob  von  Thyboe«.  1743  og  1748 
udkom  et  Udvalg  af  Komedierne  i  to  store  Hovedudgaver  og  be- 
herskede, endog  i  en  paafaldende  Grad,  de  tydske  Theatres  Reper- 
toire, udførte  af  Tidens  berømteste  Skuespillere,  der  i  dem  fandt 
nogle  af  deres  taknemmeligste  Roller.  Robert  Prutz  gjør  saaledes 
i  sit  kritiske  Værk  »Ludwig  Holberg,  sein  Leben  und  seine  Schriften« 
(1857)  opmærksom  paa,  at  af  de  ialt  190  Forestillinger,  som  gaves 
paa  Theatret  i  Hamborg  1742 — 43,  faldt  ikke  mindre  end  44  paa 
Holberg  alene,  deraf  i  en  enkelt  Maaned  15  holbergske  St>'kker 
paa  19  Forestillinger.  Den  tydske  Oversættelse  af  fjorten  Skuespil 
udgaves  1887  i  Berlin  af  JUL.  HoFFORY  og  Paul  Schlenther: 
»Dånische  Schaubiihne.  Die  vorziiglichsten  Komedien  des  Frei- 
herrn  Ludwig  von  Holberg.  In  der  åltesten  deutschen  Uebersetzung« 
med  en  Indledning  om  Holbergs  Levnet,  hans  Komediedigtning  og 
hans  Betydning  for  Tydskland.  I  Slutningen  af  Aarhundredet  for- 
trængtes Holberg  af  Kotzebue,  der  selv  tildels  byggede  paa  hans 
Grund,  men  rigtignok  ikke  i  hans  Smag,  og  først  Romantikerne, 
især  TiECK,  bragte  ham  til  Ære  igjen,  skjøndt  de  fleste  af  dem 
misforstod  eller  misbrugte  hans  Komiks  Art.  I  vore  Dage  har  Rob. 
Prutz  gjenoplivet  Interessen  for  Holberg  ved  sit  ovennævnte  Skrift 
og  ved  sine  dygtige  Oversættelser  af  flere  af  hans  Komedier.  — 
Til  Holland  naaede  de  ligeledes  tidlig,  og  flere  af  dem  holdt  sig 
længe  paa  Scenen;  Hovedudgaven  i  fire  Bind,  betitlet  >^ Holbergs 
deensche  Schouburg  of  Blyspeeien^  udkom  i  Amsterdam  Aar  1800, 
men  allerede  fra  1757  forekommer  der  en  Udgave  af  sex  Komedier 
med  Titelen  ^Lodewyk  Holbergs  Zes  aardige  en  vermakelyke  Bly- 
speelen<t  og  med  et  Kobber,  der  fremstiller  Holbergs  Apotheose: 
Thalia  bærende  hans  Portrait  og  uddelende  hans  Skrifter  (»Erasmus 
Montanus«,  »Plutus«,  »Barselstuen«,   »Jacob  von  Thyboe«,    »Kande- 

støberen«  og  >Jean  de  France«)  til  det  begjæriige  Publikum,  medens 
Fama  udblæser  hans  Roes.  —  Paa  Fransk  oversatte  Holberg  selv 
to  af  sine  Komedier  og  skrev  desuden  Fortalen  til  Fursmans  1746 
udkomne    Over- 
sættelse af  »Den 
Vægelsindede«, 
>Henrik  og  Per- 
nille«,    »Maske- 
raden« og  »Den 
politiske  Kande- 
støber«.     Det 

sidstnævnte 
Stykke  blev  op- 
ført   1797    og 
gjorde  Lykke ;  til 
Théåtre  francais 
overførtes  det  un- 
der  Restaura- 
tionen '(^Le  Lu- 
thier  de  Lubeck^) 
og    fik    snurrigt 
nok,   paa  Grund 
af  den   forment- 
lige  politiske 
Tendens,  Ord  for 
at  være  forfattet 
af    selve     Kong 

Ludvig    xvm. 

J.  J.  Ampere  og 
X.MARMIER  have 
i  en  nyere   Tid       :sont,n.ttfrr  hf ha^jijt 

henledet  deres  TUelkobber  tU  Yio\hcTg%*ZesaardigeenvermakeiykeBiyspeelett*  («6  artige 
,        j  ,     _.  og  fornøjelige  Skuespil«), 

LandsmændsOp-  Amsterdam  1757. 

mærksomhedpaa 

denne  Moliéres  ikke  tilbørlig  paaagtede  Efterfølger,  og  1864  hævdede 
A.  Legrelle  i  sin  Bog  -»Holberg  considéré  comme  Imitateur  de 
Molihre^  i  Modsætning  til  Prutz  den  franske  Paavirkning  som  af- 
gjørende  for  Holberg  og  krævede  ham   i   saa  Henseende    »tilbage 

til  Frankrig,  som  aldrig  har  forskudt  ham,   men  kun  lige  indtil  nu 
har  forsømt  at  lære  ham  at  kjende«. 
Danikc  Af  de  mangfoldige   danske  Udgaver  af  Komedierne  kunne 

Udpircr.  j^^^  j^  mere  monumentale  nævnes  her.    Allerede  i  Sommeren  1723 

udgav  Holberg 
de  femj  ældste, 
umiddelbart  ifor- 

vejen  opførte, 
som  første  Tome 
af  Hans  Mikkel- 
sens for  »den  nye 
oprettedeDanske 
Skue-Plads  sam- 
menskrevne Co- 

moedier« ,    og 
hvert    af   de   to 

følgende  Aar 
fulgte  der  et  nyt 
Bind  med  andre 
fem.  I  1 73 1  ud- 
kom en  ny  Ud- 
gave i  fem  Bind 
med  ialt  femog- 
tyve Komedier, 
der  her  for  første 

Gang    bære 
Navnet       »Den 
danske  Skue- 
plads«, som  de 

følgende  Ud- 
gaver beholdt; 
et  sjette  Bind 
kom  1753,  et  syv- 
ende Bind  1754, 
kort  efter  For- 
fatterens Død.  — 

Titelblad  til  første  Udg.  af  Holbergs  Komedier  1733.  "^^^       hOlbergSK 

Facsimile  cfkcr  Originalexemplaret  paa  det  St.  kgl.  Bibliothek.  lextkntlker    har 


OMOE 
DIER 

fer 

^m  noe  opxtttthc 

Juft  Juftdcns  l^tttUU 

gjirfle  Tome. 

F.  L.  LiEBENBERG  indlagt  sig  megen  Fortjeneste,  og  hans  store  Ud- 
gave af  Komedierne  i  otte  Bind  (1847 — 54)  ^^  bleven  Grundlaget 
for  alle  senere  Udgaver  af  litterair  Betydning,  blandt  hvilke  maa 
nævnes  den  stereotyperede  Folkeudgave  1876  og  følgende  Aar  samt 
den  af  H.  TEGNER  illustrerede  store  Pragtudgave.  —  Af  Skrifter 
om  den  holbergske  Komedie  maa* især  tre  fremhæves:  RAHBEKS 
>0m  L.  H.  som  Lystspildigter  og  om  hans  Lystspil«,  I. — III., 
1815— 17;  E.  C.  Werlauffs  af  paalidelige  Oplysninger  bugnende 
>Historiske  Antegnelser  til  L.  H.s  atten  første  Lystspil«,  1858,  og 
den  nyeste  kritiske  Behandling  af  den  holbergske  Komedie,  OLAF 
Skavlans  gjentagne  Gange  nævnte  fortrinlige  Studie  >H.  som  Ko- 
medieforfatter«, Kristiania  1872,  et  Værk,  der  ved  at  stille  Holbergs 
Lystspildigtning  under  en  alsidig  Belysning  holder  langt  mere,  end 
Titlen  lover  —  en  Tidens  og  Litteraturens  Historie  med  Holberg 
som  Midtpunkt. 

Megen  Tilfredsstillelse  maatte  Holberg  være  berettiget  til  at 
fole,  naar  han  saae  tilbage  paa  sin  Virksomhed  som  Skuespildigter, 
og  han  fremhæver  ogsaa  med  ufordulgt  Glæde,  at  hans  Stykker 
>alteraerede  med  de  bedste  af  Moliéres,  og  det  med  ligesaa  stor 
Succes,  omendskjøndt  Moliéres  Stykker  blev  bedre  agerede,  efterdi 
Montaigu  informerede  dem  ret  i  Maaden,  Gebærderne  og  andre 
Omstændigheder«.  Men  der  kunde  dog  vel  være  de  Øjeblikke,  da 
han  maatte  beklage,  at  >der  er  fast  ingen  Nation,  som  saalidet 
finder  Smag  i  deres  Eget  som  vore  Landsmænd,  i  Besynderlighed 
Fruentimmerne,  som  ikke  gider  se  eller  høre  Noget,  medmindre  det 
er  paa  Fransk« ;  dertil  kom,  at  han  følte  sin  Helbred  angreben  af 
>al  den  AUarm,  Misundelse  og  Arbejde,  han  stedse  var  beladt  med, 
saalænge  Komedierne  varede« ;  thi  —  tilføjer  han  —  »saadan  Frugt 
har  mit  Arbejde  bragt  mig,  da  derimod  i  Frankrige  eller  England 
kan  en  Autor  til  en  Komedie,  naar  den  bliver  spillet  med  Behag, 
ofte  vinde  2  eller  3000  Rdl.«  Holberg  besluttede  da  at  rekreere 
sig  ved  en  Udenlandsrejse,  med  hvilken  han  desuden  forbandt  den 
Hensigt  at  søge  »Den  politiske  Kandestøber«  opført  i  Paris,  hvilket 
dog  ikke  lykkedes  for  ham.  I  Juni  1725  begav  han  sig  da  over  Femte  og 
Land  til  Hamborg,  men  den  fyrretyveaarige  Mand  maatte  gjøre  den  "andsrej« 
Erfaring,  at  »Motion  var  hans  Legeme  nu  ligesaa  skadelig,  som  den  i725-a6. 
i  hans  unge  Dage  var  ham  tjenlig«.  Fra  Hamborg  tog  han  over 
Amsterdam  til  Paris,   hvor  han  opholdt  sig  Vinteren  over,   da  han 

syntes,  Luften  her  var  god  for  hans  Konstitution.  Han  besøgte  flit- 
tigt de  offentlige  Bibliotheker,  omgikkes  flere  berømte  Videnskabs- 
mænd og  kom  undertiden  »paa  det  Societet,  som  gemenlig  kaldes 
det  Zirlige  og  holdes  paa  et  Sted,  som  gemenlig  kaldes  le  Café  des 
beaux  esprits <s  —  men  ogsaa  kun  undertiden,  for  at  han  »ikke  ved 
at  gaa  der  altfor  tidt  skulde  tilsnige  sig  Titel  af  et  galant  Hoved«. 
I  Theatrene  var  han  dennegang  en  hyppig  Gjæst  og  fortæller  endel 
om,  hvad  han  saae  der;  det  tiltalte  ham  kun  lidet:  Smagsretningen 
var  afvegen  fra  den,  som  han  kaldte  den  gode,  og  >i  nogle  Aar 
havde  der  ikke  været  een  sund  Komedie  at  se«.  I  denne  Dom 
har  Holberg  utvivlsomt  Ret,  men  adskillige  af  hans  andre  Bemærk- 
ninger vidne  om,  at  Pebersvende-Særheden  tidlig  har  faaet  Magt 
over  ham;  pudsig  er  især  hans  Forbitrelse,  naar  Tilfældet  giver 
ham  unge  Damer  til  Rejseselskab,  fordi  det  var  Skik,  at  de  mand- 
lige Passagerer  galant  delte  Udgifterne  ved  disses  Maaltider  under- 
vejs imellem  sig. 

Efter  Hjemkomsten  1726  fuldendte  Holberg  det  allerede  for- 
Metamor  inden  paabegyndte  poetiske  Værk  >Metamorphosis  eller  For- 
^  °"*  vandlinger«,  et  Slags  Modstykke  til  Ovids  berømte  Digt,  hvis 
Emne  er  den  antike  Mythologis  Sagn  om  Menneskers  Forvandling 
til  Dyr  og  Træer  som  Følge  af  Gudernes  Vrede.  Hos  Holberg  er 
det  omvendt  Planter  og  Dyr,  der  blive  forvandlede  til  de  med  deres 
Natur  beslægtede  Menneskeskikkelser:  Solsikken  til  en  »Fruer-Pige«, 
Skaden  til  en  Barbeer,  Ræven  til  en  Diplomat  o.  s.  v. ;  men  til  disse 
satiriske  Pointer  svarer  Tonen  i  Udførelsen  kun  daarligt,  og  Digtet 
maa  betragtes  som  mislykket.  Maaske  har  Holberg  selv  havt  en 
Fornemmelse  af  dets  Svaghed,  thi  i  en  Efterskrift  til  Fortalen  er- 
klærer han  det  for  sin  Beslutning,  fra  nu  af  at  lægge  Digtekunsten 
paa  Hylden.  »Dette  bliver  udentvivl  mit  sidste  poetiske  Skrift«, 
hedder  det;  »thi  jeg  bliver  nu  meget  alvorlig,  iligemaade  noget 
magelig,  vil  derfor  overlade  unge,  stærke  Mennesker  et  Haandværk, 
som  jeg  selv  ikke  er  mer  voxen.  Det  er  med  lystige  Poeter  lige- 
som med  Katte,  hvilke  fra  en  overmaade  Kaadhed,  som  Naturen 
har  indplantet  dem  udi  Opvæxten,  henfalde  til  en  overmaade  Alvor- 
lighed. Mit  Blod,  efter  min  Barbeers  Sigelse,  begynder  nu  at  blive 
temmelig  flegmatisk  og  seer  nær  ikke  saa  levende  ud  som  ifjor,^ 
hvorudover  jeg  har  sat  mig  for  at  slutte  en  evig  Fred  med  Jordens 
Klode,  saaledes  at  vi  lade  hinanden  være  uskaarne  paa  begge  Sider; 

thi  Jorden  bliver  gammel,  saa  der  bider  ingen  Ting  mer  paa  hende; 
jeg  bliver  ogsaa  gammel  og  derfor  gjerne  planter  Gevær.« 

Men  Ingen  har  Fred   længer,   end   hans  Nabo  vil.     Holberg 
kaldtes  atter  frem   paa  den  poetiske  Arena,   da  den   lærde  jydske   Denjydske 
Poet  og  Stiftsprovst  Tychonius   besværede  sig  for  Kancelliet  over,        ^^  ^ 
at  hans  Navn    var    blevet    brugt    til  Betegnelse    for  den   latterlige 
Pedant  i  Komedien  »Jacob  von  Thyboe«.     Holberg   maatte  love  at 
forandre  Navnet  i  de  senere  Udgaver  af  Stykket  (hvor  Pedanten  er 
bleven  omdøbt  til  Stygotius),    men  skrev  mod   Tychonius   Satiren 
»Den  jydske  Fejde«,    der  dog  først   blev   udgivet   mange   Aar 
senere.     En   anden   Strid   i    en    alvorligere  Anledning   fik   Holberg 
omtrent  paa    samme  Tid   med   den   hollandske  Filolog  BURMANN, 
der  i  et  af  sine  Skrifter  havde  haanet  den  danske  Videnskabelighed. 
Benyttende   en   fra  Folkevisen   hentet  Sammenstilling   gav  Holberg 
sit  Svar  Form   af  et    fra  Holger  Danske   til   Burmann   rettet      Hoigcr 
Brev,  der  paa  Latin  blev  indrykket  i  et  fransk  og  et  kjøbenhavnsk    Burmann. 
Tidsskrift  og  kort  efter  oversat   paa  Dansk.     Holberg  tager  Dan- 
mark varmt  i  Forsvar,  påaviser  sin  Modstanders  Mangel  paa  Kjend- 
skab  til   de  Ting,   han   dømmer  om,   og  spotter  hans   i   hele   den 
videnskabelige  Verden  velbekjendte  Stridbarhed. 

1728  lagde  en  heftig  Ildebrand  næsten  hele  det  gamle  Kjøben-  Kjebcnhavnt 
havn  og  en  stor  Del  af  det  nye  i  Aske,  rasende  især  heftigt  i  det 
latinske  Kvarteer  og  fortærende  bl.  A.  Frue-,  Helliggejstes-,  Trini- 
tatis- og  Petri  Kirke,  Universitetet,  Universitetsbibliotheket,  Borchs, 
Walkendorfs  og  Ehlers'  Kollegium.  For  sit  personlige  Vedkom- 
mende beklagede  Holberg  mest  Tabet  af  sit  gamle  Logis,  som  han 
i  alle  Maader  havde  været  saa  vel  tilfreds  med  og  vænnet  sig  saa 
godt  til  —  »hvor  jeg  udi  fornøjelig  Rolighed  havde  bortdrevet 
saa  lang  Tid  af  min  Alder  iblandt  mine  Bøger  og  Skrifter;  det 
krænkede  mig  mere,  at  jeg  maatte  miste  dette  Sted,  end  det  at  jeg 
mistede  mine  Midler,  saasom  der  er  Intet,  jeg  mere  fornøjes  ved 
end  Stilhed  og  Rolighed,  og  der  er  Intet,  hvorved  Sindet  sættes 
bedre  istand  end  ved  en  vel  indrettet  Levemaade.  Alle  Ting  vare 
tilforn  vel  indrettede  for  mig;  jeg  kunde  hvile,  jeg  kunde  arbejde, 
jeg  kunde  sove,  jeg  kunde  vaage,  jeg  kunde  tage  mig  alvorlige 
Ting  fore,  jeg  kunde  tage  mig  Bagateller  fore,  hver  Ting  i  sin 
Orden  og  paa  sine  visse  Tider,  ligesom  jeg  vilde«. 

Danmarks 
og  Norges 
Beskrivelse. 


Saasnart  Holberg  havde  faaet  sig  en  ny  Bolig,  tog  han  fat 
paa  Studierne  igjen  og  fuldførte  det  saalænge  af  andre  Arbejder 
afbrudte,  S.  49  nævnte  Værk,  den  1729  udgivne  »Dannemarks 
og  Norges  Beskrivelse«,  en  Fremstilling  af  Folkets  og  Statens 
vigtigste  Forhold  og  Indretninger  paa  et  historisk  Grundlag,  ind- 
ledet med  en  Paavisping  af  den  danske  Nations  Art  og  Egenskaber 
baade   i   Oldtid   og  Nutid.     Det  er  ikke,   som   Titlen   kunde   give 


Christian  VI. 
1730-46. 


—  ^ji 


Holbergs  Professorbol ig  paa  Hjørnet  af  Kannikestræde  og  Fiolstrsde. 

I  Forgrunden  tilvenstre  Fruekirkes  Kor. 

Efter  et  Maleri  i  det  oldnordiske  Musæum. 

Anledning  til  at  formode,  noget  statistisk  Tabelværk,  men  en  sam- 
menhængende Udvikling  af  Samfundsinstitutionernes  Opstaaen  og 
Fremvæxt,  skreven  i  Holbergs  sædvanlige  klare  Sprog  og  ordnet 
paa  en  let  overskuelig  Maade. 

Tronskiftet  1730  afstedkom  en  gjennemgribende  Forandring 
i  det  offentlige  Liv.  Endnu  medens  Frederik  IV.  levede,  havde 
det  ikke  været  nogen  Hemmelighed,  at  hans  Efterfølgers  Blik  paa 
Verden  var  grundforskjelligt  fra  hans  Faders,  og  at  dennes  Giftermaal 

med  Frøken  Reventlov  havde  gjort  Sit  til  at  udvide  Kløften  imellem 
dem.  Det  er  derfor  et  betegnende  Træk,  at  de  Professorer,  hvem 
det  kunde  tilkomme  at  holde  Mindetalen  over  den  afdøde  Konge 
ved  Universitetets  Sørgefest,  forstod  at  unddrage  sig  dette  mislige 
Hverv  og  faae  det  lagt  over  paa  Holberg;  og  ikke  mindre  beteg- 
nende for  dennes  frimodige  Væsen  er  det,  at  han  paatog  sig  Opgaven 
og  løste  den  uden  servil  Skelen  til  de  nye  Magthavere,  ja  endog  fandt 
Lejlighed  til  at  fremhæve  de  Egenskaber  hos  den  afdøde  Konge, 
mod  hvilke  det  nye  Regimente  stak  mest  af,  men  som  Holberg 
just  havde  særlig  Anledning  til  at  paaskjønne.  >Vi  talede  som  i 
en  fri  Stat,  c  sagde  han,  >vi  spøgede,  vi  skjemtede,  vi  strede  ind- 
byrdes med  lystige  Indfald  uden  Frygt,  da  han  aldrig  optog  Fri- 
talenhed  eller  uoverlagte  Ord  ilde,  og  gjorde  han  det  endog,  lagde 
sig  dog  hans  Vrede  igjen  uden  nogen  følelig  Følge.«  At  Skue- 
spillene maatte  dele  Skjæbne  med  alle  andre,  selv  de  uskyldigste 
Forlystelser,  som  ikke  taaltes  under  Christian  VI.,  blev  maaske  af 
mindre  Betydning  for  Holberg,  der  jo  alt  forinden  havde  sagt 
Theatret  et,  idetmindste  foreløbigt  Farvel;  men  denne  Beslutning 
støttedes  ialtfald  nu  af  de  ydre  Forhold.  Holberg  fik  altsaa  en  ny 
Impuls  til  at  vende  tilbage  til  sine  videnskabelige  Arbejder,  og  den 
første  Frugt  af  disse  blev  hans  Danmarkshistorie,  atter  —  ved  sin 
livlige  Fremstilling  og  folkelige  Tone  —  et  banebrydende  Værk, 
Holbergs  Stordaad  som  Historieskriver. 

Af  »Dannemarks  Riges  Historie«  udkom  første  Bind  1732,  Danmark*- 
andet  Bind  1733,  tredie  og  sidste  1735;  allerede  tyve  Aar  efter  *^»*°"*°- 
var  Oplaget  udsolgt  og  et  nyt  maatte  foranstaltes,  et  Særsyn  for  et 
saa  udførligt  historisk  Arbejde  i  de  —  og  næsten  ogsaa  i  vore  — 
Tider,  et  talende  Vidnesbyrd  om,  hvor  heldigt  Holberg  havde  løst 
den  Opgave,  at  skrive  en  Fædrelandets  Historie  for  Folket.  Den 
historiske  Fremstilling  er  knyttet  til  den  danske  Kongerække  fra 
Skjold  til  Frederik  El.  medregnet,  men  Udførelsen  er  selvfølgelig  i 
Omfang  saare  forskjellig,  alt  eftersom  Holbergs  Kilder  flød  spar- 
sommere eller  rigeligere  —  saa  forskjellig,  at  hele  Historien  fra 
Kong  Skjold  til  Christian  I.  ikke  indtager  saa  megen  Plads  som 
Frederiks  III.s  Historie  alene,  og  at  denne  Konges  og  hans  For- 
gængers Historie  tilsammen  udgjør  næsten  Halvdelen  af  Værket 
(omtr.  I  icx)  Sider).  Det  er  denne  den  nyere  Tids  Historie,  der  har 
interesseret  Holberg  mest,  her  er  han  mest  selvstændig  baade  som 

Samler  og  som  Bearbejder  af  Stoffet,  og  her  har  han  ogsaa  mest 
Nyt  at  fortælle  os,  ligesom  han  ogsaa  her  er  paalideligst,  fordi  han 
her  har  med  Kilder  at  gjøre,  hvis  Authenticitet  det  var  ham  let  at 
konstatere,  medens  han  ellers  ikke  udøver  nogen  saadan  streng 
historisk  Kritik  som  den,  ved  hvilken  GRAM  omtrent  paa  samme 
Tid  brød  Historieforskningen  nye  Baner,  uden  paa  sin  Side  dermed 
at  forene  Holbergs  ypperlige  Gaver  til  pragmatisk  Historieskri\Tiing. 
Mangelen  paa  kritisk  Kildestudium  bøder  Holberg  paa  ved  sit  lyse 
Hoveds  klare  Tanke,  der  ofte  viser  ham  den  rette  Vej  mellem  mod- 
stridende Antagelser  og  Domme ;  og  hvor  han  føler  nogen  Usikkerhed, 
der  forøger  denne  kun  hans  Sinds  naturlige  Humanitet  og  giver 
hans  Udsagn  et  Præg  af  Billighed  og  Overbærenhed,  der  vel  nu  og 
da  kan  synde  mod  historisk  Sandhed,  men  da  ialtfald  synder  til  en 
Side,  der  ikke  gjør  hans  Karakter  Skam. 

I  Fremstillingen  mærker  man  helt  igjennem  den  Forfatter, 
der  har  givet  sig  meget  af  med  Karaktertegning,  om  end  af  anden 
Art,  og  skrevet  lystige  Vittighedsværker;  herom  minder  den  Skarp- 
hed, hvormed  Holberg  formaaer  at  tegne  sine  historiske  Skikkelser, 
sammenfattende  deres  væsenligste  Egenskaber  i  korte  Resuméer, 
saavelsom  det  Lune  i  Opfattelse  og  Udtryk,  der  mangfoldig  giver 
sig  tilkjende.  Om  Holbergs  historiske  Stil  siger  C.  Paludan-MCller 
i  sin  Afhandling  om  »Dansk  Historiografi  i  det  i8.  Aarh.«  (»Hist. 
Tidsskrft.  5.  Række  4.  Bd.):  »Denne  lyse  Disposition,  der  let  og 
naturlig  lader  hver  Ting  komme  der,  hvor  den  hører  hen,  saa  at 
Læseren  altid  veed,  hvor  han  er,  og  hvad  Forfatteren  vil  meddele 
ham  —  den  naturlige  Virkning  af  Forfatterens  klare  Bevidsthed 
om,  hvad  han  vil  —  disse  lette,  ukunstlede  Perioder,  strax  over- 
skuelige selv  for  den  mindre  dannede  Læser,  frie  for  alt  Skruet, 
Indviklet,  Sammenpresset  —  disse  den  ægte  danske  Stils  Egen- 
skaber, som  vi  maa  haabe  den  altid  vil  beholde  —  disse  Egen- 
skaber besidder  Holbergs  Stil  i  højeste  Grad  ogsaa  i  Danmarks- 
historien. Det  er  en  ægte  historisk  Stil,  desuden  smykket  og 
krydret  af  den  Festivitas,  ingen  Pen  har  besiddet  i  højere  Grad  end 
Holbergs.  Man  maa  være  ualmindelig  sløv  af  Naturen  eller  træt 
af  Dagens  Arbejde  for  at  falde  i  Søvn  over  denne  Bog,  selv  der, 
hvor  den  intet  Nyt  har  at  meddele  den  sagkyndige  Læser.« 

Danmarkshistorien,  der  udkom  i  to  tydske  Oversættelser  kort 
efter  hinanden,  er  sidste  Gang  udgiven  paa  Dansk  af  I.  LEVIN  1856. 

Baade  mindre  og  større  historiske  Arbejder  fulgte  snart  efter 
dette  Holbergs  Hovedværk  som  Vidnesbyrd  om  hans  udholdende 
Flid  og  stadig  vaagne  Arbejdslyst:  en  lille  Lærebog  i  Verdens- 
historien, y>Synopsis  histories  universalis«,  et  fortrinligt  Udvalg 
af  Historiens  Hovedtræk  til  Brug  for  den  studerende  Ungdom  (1733); 
»Den  Norske  Handel-Stad  Bergens  Beskrivelse«  (1733),  Bergens  Be- 
en  historisk  Monografi  af  en  Livlighed  og  mangesidig  Interesse, 
som  kun  faa  lignende  Værker  have  naaet;  1738  det  store  Værk  i 
to  Kvartbind:  »Almindelig  Kirkehistorie  fra  Christen- 
dommens Begyndelse  til  Luthers  Reformation  c,  som  blev 
udsolgt  i  Løbet  af  et  Aar  og  strax  udkom  i  nyt  Oplag.  Den 
usædvanlige  Afsætning,  som  blev  >en  saa  bekjendt  og  opkogt  Ma- 
terie« tildel  i  en  Tidsalder,  der  snarere  havde  for  mange  end  for 
faa  »almindelige  Historier«,  forklarer  Holberg  selv  af  tre  Grunde, 
som  han  har  hørt  fremsættes  til  Anbefaling  for  sin  Bog:  at  den  er 
upartisk,  at  den  verdslige  Histories  Fænomener  stadig  drages  ind  i 
deres  Forbindelse  med  Kirkehistoriens,  og  at  han  har  lagt  særlig 
Vægt  paa  at  paavise  Oprindelsen  til  de  forskjellige  Kirkesamfund. 
Man  fejler  vist  neppe  ved  at  anføre  endnu  to  Grunde  til  dette 
Værks  store  Popularitet:  Holbergs  ejendommelige  Fattelighed  og 
Klarhed  i  Fremstillingen  og  hans  filosofiskreligieuse  Standpunkt, 
hvis  Frihed  maatte  virke  dobbelt  forførende  paa  de  af  Pietismens 
ydre  Tvang  bundne  Aander,  paa  hvilke  al  Kritik  og  derfor  ogsaa 
f.  Ex.  en  Betragtning  som  den,  der  i  Bjergprædikenen  finder  Kjærnen 
af  Alt,  hvad  der  staaer  i  Bibelen,  maatte  virke  som  et  ubegribelig 
frejdigt  Ord.  Kirkehistorien  blev  1867  udgiven  af  F.  L.  LiEBENBERG 
med  en  Indledning  af  R.  Nielsen.  —  Holbergs  følgende  Arbejde 
var  af  særlig  populair-historisk  Art:  de  1739  udkomne  »Berømme- 
lige Mænds  og  Heltes  sammenlignede  Historier«,  i  hvilket 
Skrift  han  efter  Plutarchs  Mønster  sammenstiller  —  eller,  som 
C.  Paludan-MCller  siger,  sammentvinger  —  to  og  to  biografiske 
Skildringer,  mest  af  asiatiske  Personligheder,  til  en  Parallel,  af 
hvilken  der  saa  uddrages  en  Sammenligning,  ligesom  en  Indledning 
dvæler  ved  Betragtningen  af  de  Dyder  og  Laster,  hvortil  de  paralle- 
liserede Personer  give  Anledning.  Har  dette  Værk  ikke  stort  viden- 
skabeligt Værd,  hvad  det  heller  ikke  gjør  Fordring  paa,  saa  viser 
det  des  klarere  Holbergs  Drift  til  det  historiske  Portraitmaleri  og 
hans  Evne   til   at  vække  Publikums  Interesse   for  Historien   ved   at 


Helte- 
historierne. 

»Ludvig  Holberg,  Friherre  af  Holberg,  i  hans  63.  Aar.« 
Titelkobber  til  den  tydske  Udgave  af  den  »Jødiske  Historie«  1747. 

præsentere  denne  i  Enkeltfremstillingens  tiltalende  Form.  Bogen 
gjorde  ogsaa  megen  Lykke  og  udkom  1753  i  et  nyt  Oplag,  efterat 
den  1745  var  bleven  suppleret  med  et  kvindeligt  Sidestykke: 
»Heltinders  eller  navnkundige  Damers  sammenlignede  Hcitindc- 
Historierc,  ligeledes  i  to  Dele.  Disse  ere  senest  udgivne  af  ^*"®"*"*- 
G.  Rode  i86i,  Heltehistorierne  af  F.  L.  LiEBENBERG  1864.  —  Endelig 
skrev  Holberg  1742  sin  »Jødiske  Historie*,  i  to  Dele,  ledet  af 
den  Betragtning,  at  »iblandt  saamange  ypperlige  Mænd,  som  have 
skrevet  om  dette  Folkes  Skikke  og  Skjæbne,  har  dog  Ingen  givet 
os  en  sammenhængende  Historie  fra  Nationens  Oprindelse  indtil 
vore  Tider*,  hvilket  da  Holberg  foresatte  sig  at  udføre  paa  Grundlag 
især  af  Josephus',  Prideaux'  og  Basnages  Skrifter.  Værket  udkom 
i  tydsk  Oversættelse  allerede  1747. 

Mellem  Udgivelsen  af  disse  forskjellige  historiske  Skrifter 
talder  1737  Begyndelsen  af  Holbergs  »Opuscula  latinwk  (»Latinske 
Smaaværker*),  indeholdende  Epigrammer  samt  Forfatterens  Selv- 
biografi i  Form  af  tre  »Breve  til  en  fornem  Mand*,  af  hvilke  det  Biografien, 
ferste  er  dateret  den  sidste  Dag  i  Aaret  1727,  det  andet  forfattet 
1735,  medens  det  sidste  kom  til  1743.  I  disse  tre  Breve,  supplerede 
med  den  447.  Epistel,  have  vi  Hovedkilden  til  Holbergs  Liv,  en  ved 
sin  Frimodighed  ligesaa  tiltalende  som  ved  sit  Lune  og  sine  sunde 
Betragtninger  underholdende  Levnetsskildring,  der  vilde  have  stor 
Interesse,  selv  om  den  ikke  angik  en  i  og  for  sig  saa  betydelig  og 
for  os  saa  særlig  betydningsfuld  Personlighed  som  Grundlæggeren 
af  vor  moderne  Litteratur.  Den  blev  allerede  1745  oversat  paa 
Dansk,  vistnok  under  Holbergs  egne  Auspicier,  og  denne  fortræffelige 
Oversættelse  —  »Ludvig  Holbergs  trende  Epistler  til  ♦♦♦, 
hvonidi  befattes  det  Fornemste  af  Hans  Liv  og  Levnet*  —  blev 
1857  udgivet  uforandret  af  I.  LEVIN.  Se  Chr.  Bruun  »Om  Holbergs 
trende  Epistler*   1885. 

I  Slutningen  af  det  andet  af  disse  Breve,  altsaa  1735,  kommer 
Holberg  til  at  nævne  den  Beskyldning  for  Paaholdenhed,  hans  tarve- 
lige og  tilbagetrukne  Levemaade  havde  paadraget  ham,  og  bemærker 
i  den  Anledning:  »At  jeg  kan  befri  mig  fra  den  Beskyldning,  da 
giver  jeg  Fattige  hvert  Aar  Saameget,  som  kan  anvendes  paa  at 
underholde  en  ørkesløs  Fodgænger  og  unyttig  Lakai ;  jeg  har  smukke 
Værelser,  gaaer  net  klædt,  kjøber  idelig  Bøger,  og  at  ']^g  skal  befri 
mig  fra  al  Mistanke,  da  har  jeg  destineret  alle  mine  Midler  til  Publici 

m.  dansk  Liueraturhlstorie  2.  Udg.  II.  6 

Nytte.  Et  Udkast  af  Fundationen  hertil  har  jeg  alt  forfattet  og  viist 
dem,  som  jeg  plejer  at  raadføre  mig  med,  hvilke  spaaer  temmelig 
godt  deraf,  c  Saa  tidlig  havde  Holberg  altsaa  fattet  Tanken  om  at 
skjænke  Offentligheden  den  Formue,  han  skyldte  dens  Interesse  for 
hans  Skrifter,  men  endnu  mere  sin  egen  kloge  Økonomi;  allerede 
i  en  Alder  af  halvtredsindstyve  Aar  seer  Holberg  med  filosofisk  Ro 
det  Øjeblik  imøde,  da  han  skal  kaldes  bort  fra  sit  flittige  Arbejde, 
og  er  betænkt  paa,  at  ogsaa  den  materielle  Frugt  af  dette  Arbejde 
skal  komme  det  Fædreland  tilgode,  som  han  alt  havde  skjænket 
saa  rige  aandelige  Skatte.  Begge  disse  Fonds  var  han  endnu 
stadig  virksom  for  at  forøge;  1740  anlagde  han  en  Del  af  sin  For- 
mue i  Jordegods,  til  hvis  Bestyrelse  sandsynligvis  hans  Dispositioner 
som  Universitetets  fleraarige  Kvæstor  havde  givet  ham  Lyst  —  og 
1 74 1  udgav  han  efter  lang  Betænkning  et  nyt  poetisk-filosofisk  Ar- 
bejde af  høj  Rang:  den  moralsk-politiske  Roman  Niels  Klim. 

At  Holberg  kunde  have  Grund  til  Frygt  for  at  slippe  >  Niels 
Niels  Klim.  Klim«  ud  i  Verden,  saalænge  Pietismen  svingede  sit  ufordragelige 
Scepter  over  Aandslivet  i  Norden,  vil  selv  en  flygtig  Betragtning 
af  Bogens  Tendens  godtgjøre;  thi  denne  gaaer  fra  først  til  sidst  ud 
paa  at  opstille  Tolerancens  Princip  ved  Skildringen  af  en  Række 
tilsyneladende  absurde  Forhold  i  Religion,  Statsforfatning  og  Sam- 
fundsmoral, hvis  Tilværelse  imidlertid  sees  udsprungen  af  fornuftige 
Krav,  og  som  derfor  ingenlunde  fortjene  en  saa  forkastende  Dom, 
som  de  ved  første  Øjekast  synes  at  udfordre  til.  Antagelsen  af  de 
hjemlige  og  tilvante  Synsmaaders  absolute  Rigtighed  stilles  i  Be- 
lysning af  en  vexlende  Mængde  andre,  fra  dem  paa  forskjellig  Vis 
afvigende  Synsmaader,  og  den  tolerante  Betragtning  tilkjender  dem 
alle  en  vis  relativ  Berettigelse,  der  maa  udelukke  enhver  overilet 
Fordømmelse;  at  denne  Relativitet  gjordes  gjældende  ogsaa  overfor 
Religionen,  og  at  Holbergs  Tilslutning  til  den  naturlige  Rehgion 
her  skinnede  mere  og  mindre  t>'delig  igjennem,  gjorde  det  især  til 
en  dristig  Gjerning  at  sende  slige  Meninger  ud  under  de  da  her- 
skende Forhold. 

Som  Form  for  Meddelelsen  af  sin  Samfundsmoral  valgte  Hol- 
berg den  ligefra  Oldtiden  af  og  til  vore  Dage  yndede  opdigtede 
Rejsebeskrivelse  og  nævner  selv  som  sine  nærmeste  Forbilleder  den 
græske  Digter  Lukian,  den  tydske  Forfatter  Biderman  og  den  en- 
gelske Satiriker  Swift   (S.  16);    andre   Skrifter    af   samme  Art  om- 

tales  i  Jul.  Paludans  Doktordisputats  >0m  Holbergs  Niels  Klim, 
med  særligt  Hensyn  til  tidligere  Satirer  i  Form  af  opdigtede  og 
vidunderlige  Rejserc,  1878.  Rammen  er  da  følgende:  den  norske 
Student  Niels  Klim  vender  i  Aaret  1664  efter  hæderlig  bestaaet 
Examen  fra  Kjøbenhavn  tilbage  til  sin  Fødeby  Bergen.  I  Mangel 
af  anden  Syssel  giver  han  sig  til  at  undersøge  en  mærkelig  Hule  i 
et  Fjeld,  som  kaldes  Fløjen,  fra  hvilken  der  nu  og  da  skal  udgaa 
en  mild  Luftning.  For  at  komme  paa  det  Rene  med  Fænomenet, 
lader  han  sig  hisse  ned  i  Hulen;  men  Rebet  brister,  og  Niels  Klim 
styrter  i  Afgrunden,  falder  og  falder  et  Kvarterstid  gjennem  det 
dybeste  Mørke,  indtil  der  lader  sig  en  svag  Lysning  tilsyne,  som 
cfterhaanden  gaaer  over  til  klart  Solskin:  Klim  er  kommen  ind  i 
Jordens  indre  Rum,  hvor  et  helt  Solsystem  kredser.  Paa  en  af  dets 
Planeter  ved  Navn  Nazar  havner  han  omsider,  i  Fyrstendømmet 
Potu,  af  hvis  Forhold  der  nu  følger  en  lang  Beskrivelse,  Bogens 
mest  omfattende,  i  hvilken  Holberg  har  nedlagt  de  fleste  af  sine 
Tanker  om  en  fornuftig  Statsforfatning,  uden  at  man  dog  deraf 
tør  slutte,  at  han  i  Et  og  Alt  vil  opstille  de  træede  Beboere  af 
Potu  som  sit  Folkeideal. 

Potuaneme  ere  nemlig  skabte  som  Træer,  og  med  den  af 
denne  Legemsbygning  betingede  Langsomhed  i  Bevægelse  forene 
de  en  Grundighed  i  Overvejelsen,  der  lader  dem  anse  et  forholdsvis 
saa  hurtigt  Hoved  som  Niels  Klims  for  at  være  et  Vidne  om  Over- 
fladiskhed, hvorfor  de  ikke  kunne  betro  ham  noget  vigtigere  Em- 
bede end  et  Postbuds,  til  hvilket  hans  lange  Ben  gjøre  ham  for- 
trinlig skikket.  »Erfarenhed  havde  lært  dem,  at  Republiken  altid 
havde  vaklet  under  Bestyrelsen  af  disse  hurtige  Hoveder,  som  man 
i  Almindelighed  kalder  store  Genier,  og  at  Mænd  af  et  langsomt 
eller  spotvis  saakaldet  sløvt  Begreb  havde  bragt  det  igjen  i  Orden, 
hvad  hine  havde  forviklet.«  Hermed  i  Sammenhæng  staaer  den 
Ærbødighed,  Potuaneme  vise  Alderdommen,  og  den  Censur,  Ung- 
dommen er  underkastet,  idet  det  f.  Ex.  ikke  er  tilladt  Nogen  at 
optræde  som  Forfatter,  før  han  har  fyldt  de  tredive  Aar.  For- 
brydelser straffes  første  Gang  med  Aareladning,  ved  hvilken  Frem- 
gangsmaade  man  vil  overbevise  sig  om,  hvorvidt  det  ikke  er  onde 
Vædsker  i  Blodet,  der  have  forledet  til  Lovovertrædelsen,  og  sam- 
tidig forebygge  Gjentagelsestilfælde ;  indtræffe  disse  alligevel,  sendes 
Forbryderen  i  Landflygtighed;  kun  for  een  Misgjeming  er  der  Døds- 

Straf:  for  Fremsættelsen  af  Forslag  til  Reformer,  naar  de  efter  en 
omhyggelig  Prøve  erkjendes  for  skadelige.  Med  Hensyn  til  hvad 
der  hører  til  Gudsdyrkelsen,  hersker  der  indbyrdes  afvigende  Me- 
ninger, »men  den  Ene  forfølger  derfor  ikke  den  Anden«,  forklarer 
Fyrsten  for  Niels  Klim;  »thi  enhver  Forfølgelse  for  Tanker  og  Me- 
ninger eller  Vildfarelser,  der  have  deres  Grund  alene  i  Begrebernes 
Forskjellighed,  har  ikke  sin  Oprindelse  af  Andet  end  Stolthed,  da 
den  Ene  bilder  sig  daarligen  ind  at  se  dybere  i  Tingen  end  den 
Anden,  en  Stolthed,  der  neppe  kan  være  behagelig  for  Gud,  som 
elsker  Beskedenhed  og  Ydmyghed.  Vi  straffe  her  Ingen,  der  i  sin 
Godtroenhed  farer  vild  fra  den  almindelige  Mening  i  spekulativiske 
Ting,  naar  han  ikke  i  det  Praktiske  afviger  fra  den  offentlige  Guds- 
dyrkelse, og  heri  følger  jeg  mine  Forgængeres  Exempel,  der  holdt 
det  for  grusomt  at  paalægge  fornuftige  Skabningers  Tænkekraft 
Lænker  og  herske  over  Samvittigheder«  (et  dristigt  Modbillede  til 
Christian  VI.s  Regjeringsmaximer  i  kirkelig  Henseende !).  Religions- 
systemet  bestaaer  kun  af  faa  Kapitler,  og  den  hele  Trosbekjendelse 
er  ikke  meget  større  end  vore  apostoliske  Trosartikler;  Alle  ere 
enige  i  at  dyrke  et  højeste  Væsen,  hvis  Almagt  har  skabt  og  hvis 
Forsyn  opholder  alle  Ting,  men  om  Maaden  at  dyrke  dette  Væsen 
paa  tillader  man  Enhver  at  tænke,  som  han  vil.  De  bede  sjeldent, 
men  da  med  saa  brændende  en  Andagt,  at  man  skulde  tro,  de 
vare  henrykte,  saalænge  Bønnen  varer.  Klim  fortalte  dem,  at  man 
hos  os  plejede  at  bede  og  synge  Psalmer  ved  vore  huslige  For- 
retninger og  Haandarbejder,  men  dette  lastede  de:  en  jordisk  Fyrste 
vilde  tage  det  ilde  op,  sagde  de,  om  En,  som  kom  for  at  bede 
ham  om  Noget,  vilde  i  hans  Nærværelse  børste  sine  Klæder  og 
frisere  sit  Haar.  De  fandt  heller  ikke  mere  Smag  i  vore  Psalmer, 
thi  de  holdt  det  for  latterligt  at  foredrage  sin  Anger  og  Bedrøvelse 
paa  Noder,  da  Guddommen  ikke  formildes  ved  Triller,  Fløjter  og 
Trompeter,  men  ved  Suk  og  Graad.  Naar  Potuaneme  vende  hjem 
fra  Krigen  med  Sejr,  udbryde  de  ikke  i  Frydeskrig  og  synge  Te 
Deum,  men  tilbringe  nogle  Dage  i  sørgende  Taushed,  som  om  de 
skammede  sig  over  en  Sejr,  der  har  kostet  saamange  af  deres 
Brødre  Livet.  Der  findes  ingen  Adel  i  Potu;  jo  mere  Godt  man 
nyder  af  Staten,  des  beskednere  og  ydmygere  opfører  man  sig,  saa 
at  den  rigeste  af  Borgerne  giver  de  Mødende  den  dybeste  Hilsen  i 
Erkjendelsen  af,  at  han  som  den,  der  har  de  fleste  Fordele  i  Staten, 

er  dens  største  Skyldner.  Ingen  beklæder  to  Embeder  paa  eengang, 
da  man  mener,  at  endog  det  mindste  Embede  fordrer  sin  Mand  —  eller 
sin  Kvinde,  thi  Adgangen  til  Embedsværdigheden  staaer  aaben  for 
begge  Kjøn  og  er  kun  betinget  af  Dygtigheden.  Som  et  særlig  for- 
tjent Individ  betragtes  Den,  der  har  sat  mange  Børn  i  Verden,  og 
sex  Børn  berettiger  til  Fritagelse  for  alle  ordenlige  og  overordenlige 
Skatter.  .  Potuanemes  Liv  inddeles  i  tre  Aldere :  i  den  første  oplæres 
de  i  Statstjenesten,  i  den  anden  udøve  de,  hvad  de  have  lært,  og 
i  den  tredie  Alder  undervise  de  Andre,  naar  de  med  Berømmelse 
have  nedlagt  deres  Embeder,  og  Ingen  maa  lære  offentlig,  medmindre 
han  er  bleven  gammel  i  Statens  Tjeneste,  da  man  holder  for,  at 
Ingen  kan  give  grundige  Forskrifter,  som  ikke  har  hentet  sin  Kund- 
skab af  Erfaringen.  —  Dette  ærbare,  højst  agtværdige  og  fornuftige 
men  unægtelig  grundig  kjedelige  Folk  har  selvfølgelig  kun  liden 
Sands  for  Poesi  og  Kunst,  og  Forlystelser  ere  saagodtsom  ukjendte 
hos  dem;  den  eneste,  som  omtales,  er  de  offentlige  Tyrefægtninger 
og  Hanekampe,  som  man  ikke  skulde  synes  anstaa  et  saa  ret- 
tænkende Folkefærd,  men  som  nok  ogsaa  kun  paaduttes  dem  af 
Holberg,  for  at  han  kan  faae  Lejlighed  til  at  øve  sin  Yndlingssport: 
at  stille  offentlige  Disputatser  jevnsides  med  disse  Hanekampe,  idet 
han  fortæller,  at  man  i  Potu  holder  Disputatorer,  som  man  nuom- 
sttmder  holder  Væddeløbsheste,  og  lader  dem  gaa  løs  paa  hinanden, 
under  hvilken  Kamp  der  da  indgaaes  betydelige  Væddemaal  mellem 
de  Kæmpendes  Herrer  saavelsom  mellem  Tilskuerne;  i  Niels  Klims 
Tid  var  en  af  Borgerne  bleven  en  rig  Mand  alene  ved  den  Dispu- 
tator,  han  underholdt,  men  denne  var  da  ogsaa  en  saadan  Dialek- 
tiker, at  han  kunde  bygge  op  og  rive  ned,  hvad  det  skulde  være, 
og  bringe  enhver  Opponent  til  at  forstumme,  hvorfor  hans  Herre 
da  heller  ikke  var  at  bevæge  til  at  sælge  ham,  hvor  store  Summer 
der  end  blev  budt  for  ham. 

Klims  lange  Ben  gjøre  ham  kapabel  til  at  se  sig  godt  om  i 
Fyrstendømmet  Potu  saavelsom  paa  den  øvrige  Del  af  den  ikke 
store  Klode  Nazar,  og  han  faaer  derved  Lejlighed  til  at  beskrive 
en  Mængde  forunderlige  Indretninger  og  Skikke,  ved  hvilke  Holberg 
dels  vil  satirisere  over  mange  Rejseberetningers  upaalidelige  og 
overdrevne  Skildringer,  dels  vil  stille  sin  Hovedsætning  om  alle 
menneskelige  Tings  kun  relative  Værd  i  bestandig  nyt  Lys,  dels 
endelig   direkte    parodiere    ufornuftige    europæiske  Forhold.     Niels 

Klim  kommer  saaledes  blandt  Andet  til  et  Land,  hvor  Sygdom  er 
ukjendt  paa  Grund  af  de  fortrinlige  klimatiske  Forhold,  men  hvor 
denne  Fraværelse  af  Alt,  hvad  der  minder  om  legemlig  Svaghed 
og  Død,  kun  har  kvalt  den  indbyrdes  Deltagelse,  Velvillie  og  Kjær- 
lighed  hos  Beboerne.     I   et  andet  Land,   hvor  Jorden   af  sig  selv 

frembringer  Alt  uden  men- 
neskeligt Arbejde,  har  dette 
kun  havt  til  Følge,  at  den 
evige  Lediggang  og  Nydelse 
har  gjort  Indbyggerne  kjede 
af  Livet,  saa  de  ere  hen- 
givne til  Tungsindighed  og 
stundom  ende  deres  utaale- 
lige  Tilværelse  ved  Selv- 
mord. Hos  en  tredie  Nation, 
hvor  der  hersker  absolut 
Lighed  i  aandelig Begavelse, 
er  al  Kappelyst  mellem  Bor- 
gerne uddød,  fordi  Ingen 
kan  gjøre  sig  Haab  om  at 
udmærke  sig  fremfor  nogen 
Anden.  Et  fjerde  Folk  staaer 
paa  Uskyldighedens  Stand- 
punkt og  mangler  som  Følge 
deraf  al  Kultur  og  al  Hi- 
storie. Eet  Folk  har  Na- 
turen skabt  saa  sælsomt,  at 
Indbyggerne  i  deres  Ung- 
dom ere  satte  og  forstan- 
dige, men  begynde  at  blive 
letsindige  og  gjøre  gale  Stre- 
ger, naar  de  have  fyldt  deres  fyrretyvende  Aar,  hvorfor  de  ogsaa 
blive  erklærede  umyndige,  saasnart  de  have  naaet  denne  Alder;  et 
andet  Rige  er  ordnet  saaledes,  at  kun  Kvinderne  regjere  og  be- 
klæde Embederne,  medens  Mændene  passe  de  huslige  Forretninger; 
de  unge  Damer  gjøre  Kour  til  de  unge  Herrer  og  kunne  ikke  lade 
dem  gaa  i  Fred  paa  Gaderne  om  Aftenen  o.  s.  v. 


»Indbygger  i  Martinia  med  Paryk«. 

niustration  til  i.  Udg.  af  »Nic.  KUmii  lUr  ntb- 

ttrrofteuntt  1741. 

>I  Potu  udøves  Retfærdighedea  uden  Persons  Anseelse.    Dog  maa  Fyrsterne  selv  ikke  fordres 

for  Retten;  men  saasnart  de  ere  døde,  blive  de  stillede  til  Doms  af  oflfentlige  Anklagere  eller  Folkets 

Advokater.   Den  afdøde  Fyrstes  Handlinger  blive  nu  undersøgte  i  en  talrig  Raadsforsamling ;  endelig 

afuges  Dommen  ved  visse  Karakterer,  som  tilkjendes  ham  efter  hans  Fortjenesters  Beskaffenhed.« 

Illustration  til  J.  Baggesens  Oversættelse  af  Niels  Klim  1789. 

Tegnet  af  Abildgaard.     Stukket  af  Clemens. 

Klim  betragter  sig  med  sin  europæiske  Kultur  og  sin  akade- 
miske Viden  som  et  saa  overlegent  Hoved,  at  han  nok  tør  indlade 

sig  paa  det  Vovestykke  at  forelægge  Potuanerne  et  Projekt  til  en 
Forandring  i  deres  Love;  det  befindes  imidlertid  at  være  umodent; 
og  kun  af  sær  Naade  bliver  det  ikke  Dødsstraf,  men  Landsforvisning, 
der  rammer  dets  Ophavsmand:  Klim  transporteres  til  »Firmamentet« 
o:  Jordklodens  indvendige  beboede  Hvælving  og  faaer  atter  her 
Lejlighed  til  at  tage  en  Mængde  forskjellige  Tilværelsesformer  i 
Øjesyn.  Længst  dvæles  der  ved  Beskrivelsen  af  Abekattenes  Land 
Martinia,  hvis  Skildring  helt  igjennem  parodierer  europæiske,  særlig 
franske  Kulturfænomener.  Befolkningen  er  uhyre  livlig  og  snaksom 
og  af  saa  flyvende  hurtig  en  Fatteevne,  at  Niels  Klim,  hvis  Dømme- 
kraft var  Potuanerne  for  let,  her  falder  igjennem,  fordi  den  er  for 
tung;  men  ligesaa  rappe  Indbyggerne  ere  til  at  fatte  Beslutninger 
og  danne  sig  Meninger,  ligesaa  snare  ere  de  til  at  opgive  dem 
igjen,  de  ere  letfærdige  af  Karakter,  pyntesyge,  pragtelskende,  ny- 
figne, lattermilde  og  løbe  efter  alle  Forlystelser.  Klim  gjør  sin 
Lykke  her  ved  at  indføre  Brugen  af  Allongeparykker,  en  Opfindelse, 
Martinianerne  erklære  for  guddommelig,  og  for  hvilken  de  belønne 
ham  ved  at  optage  ham  i  Adelstanden  og  tilkjende  ham  en  betydelig 
Pension,  ligesom  Poeterne  besynge  den  dejlige  Hale,  han  har  maattet 
anlægge  strax  efter  Ankomsten  til  Landet.  Snart  vexler  imidlertid 
hans  Skjæbne  i  dette  Ustadighedens  Rige  og  fører  ham  paany 
gjennem  mange  sælsomme  Eventyr,  indtil  han  omsider  paa  en  vid- 
underlig Maade  havner  i  Bergen  igjen  og  henlever  Resten  af  sine 
Dage  der  som  Klokker  ved  Korskirken,  hvor  der  virkelig  i  sin  Tid 
har  været  en  Klokker  af  hans  Navn. 
Udgaver.  »Niels  Klim«  blev  oprindelig  skrevet  paa  Latin  og  udgaves, 

rimeligvis  for  at  undgaa  den  kjøbenhavnske  Censur,  i  Leipzig: 
^Nicolai  Klimii  Iter  subterraneum^  (<N.  K.s  underjordiske  Rejse«). 
»Det  første  og  eneste  trykte  Exemplar,  som  kom  herhid  fra  Tydsk- 
land  —  fortæller  Holberg  —  satte  hele  Byen  i  Bevægelse;  man 
hørte  allevegne  Snak  og  mange  Fortolkninger,  helst  hos  dem,  som 
ikke  havde  læst  Bogen;  Historien  blev  forbedret  med  saamange 
Forklaringer  og  Tillæg  og  Fablen  blev  saaledes  omskabt,  at  jeg 
tænkte,  det  var  et  nyt  Værk,  som  en  Anden  havde  gjort.«  Hof- 
præsterne Bluhme  og  Pontoppidan  søgte  at  faae  Bogen  forbudt,  men 
Kongen  har  vel  ikke  fundet  tilstrækkelig  Grund  til  en  offentlig  Ind- 
skriden  mod  Forfatteren,  der  jo  ogsaa  nu  som  gammel  Professor 
ved  Universitetet  og  Landets  mest  ansete  Skribent  var  en,   ogsaa  i 

Udlandet  ganske  anderledes  anseet  Mand,  end  da  den  forrige  Konge 
maatte  holde  sin  Haand  over  »Peder  Paars«.  I  Udlandet  vakte 
»den  underjordiske  Rejse«  almindelig  Opmærksomhed  og  er  bleven 
det  mest  bekjendte  af  alle  Holbergs  Skrifter,  oversat  paa  Svensk 
og  Engelsk,  paa  Russisk  og  Ungarsk,  senere  endog  paa  Polsk,  ja 
den  kunde  allerede  læses  i  en  tydsk,  hollandsk  og  fransk  Over- 
sættelse, inden  den  første  Fordanskning  udkom  1742;  en  ny  noget 
forøget  latinsk  Udgave  fulgte  1745  og  efter  den  en  ny  Oversættelse. 
Baggesen  oversatte  »Niels  Klim«  1789,  en  Pragtudgave  med  Abild- 
gaards Billeder,  besørget  paany  af  I.  LEVIN  1866.  N.  V.  DORPHS 
Oversættelse  (1841  og  1873)  er  ledsaget  af  E.  C.  Werlauffs  for- 
trinligt oplysende  Anmærkninger.  Den  latinske  Original  er  sidst 
udgivet  med  gjennemseet  Text  og  Noter  af  C.  G.  ELBERLING  1866. 
I  Anledning  af  »Niels  Klim«  gjør  Holberg  i  sit  Levnet  den 
Bemærkning,  at  hvis  Nogen  vil  kalde  hans  Skrift  mat  og  svagt  i 
Sammenligning  med  andre  moralske  Fabler,  da  bør  man  betænke, 
at  Forfatternes  Kaar  ere  forskjellige  i  de  forskjellige  Lande :  »ITydsk- 
land.  Frankrige  og  i  Særdeleshed  i  England,  hvor  man  tør  sige  Alt, 
hvad  man  tænker,  og  hvor  Tømmen  ikke  lægges  paa  Gejsten,  er  det 
lettere  at  vise  sin  Force  end  i  vores  Norden,  hvor  vi  plages  med 
skarpe  Censurer,  hvorved  al  Munterhed  og  Gejst  dæmpes  hos  en 
Skribent.  Om  derfore  Poeter  og  Philosophi  opstøde  i  vore  Lande, 
som  gave  de  engelske  intet  efter,  saa  skulde  de  dog  neppe  komme 
til  Fuldkommenhed.  Den,  som  skal  løbe  til  et  Maal  igjennem  Tome 
og  paa  en  ubekjendt  Vej,  kommer  senere  til  Maalet  end  den,  som 
løber  hastig  paa  en  jevn  og  banet  Vej,  men  det  er  ej  Føddernes, 
men  Vejens  Skyld.  Naar  en  Lærer  holder  Riset  over  Discipelens 
Hoved,  da  synger  han  ikke  godt:  man  maa  være  fri  for  Frygt  og 
Bekymring,  naar  man  skal  vise,  hvad  man  kan.«  Overvejer  man 
dette,  der  tydelig  henpeger  paa  den  strenge  kirkelige  Overkom- 
mando i  Pietismens  Tid,  maa  man  dobbelt  beundre  den  Frimodig- 
hed, hvormed  Holberg  taler  Taalsomhedens  og  Frisindets  Sag  i  sin 
>underjordiske  Rejse«  saavelsom  i  sit  følgende  Skrift,  de  1744  udgivne 
»Moralske  Tanker«,  der  ligesom  »Niels  Klim«  ere  »fulde  af  moralske 
Paradoxer,  eftersom  jeg  —  siger  Forfatteren  i  Fortalen  —  derudi 
haver  foretaget  mig  at  bestride  almindelige  Vildfarelser  og  at  disting- 
vere Dyders  og  Lasters  Realitet  fra  deres  Apparence.  Jeg  holder 
for,  at  det  fornemmeligen  er  en  Philosophi  Pligt  at  examinere  an- 

tagne  Meninger,  om  de  ere  vel  grundede  eller  ej.  Thi  at  opkoge 
hvad  som  hundrede  Gange  tilforn  er  talet  og  omskrevet,  er  ikke  at 
lære,  men  at  deklamere.  At  kommentere  over  Ødselhed,  Gjerrighed 
og  andre  bekjendte  Lyder,  er  ikke  andet  end  Opmuntringer,  som 
tilhøre  Oratores  og  Prædikantere  at  gjøre.  Men  at  gjøre  Decou- 
verter,  at  vise,  hvorledes  Skyggen  tages  for  Legemet  og  hvorledes 
Lyder  konfunderes  med  Dyder,  det  er  ret  at  agere  en  Lærer  og  at 
efterleve  en  Philosophi  Pligt.  Det  er  i  den  Henseende  at  jeg  rekom- 
manderer paradoxe  Meninger,  thi  naar  de  samme  med  Grund  og 
Skjønsomhed  blive  udførte,  kan  de  samme  ansees  som  nye  og  nyttige 
Decouverter.* 

Som  det  sees,  er  Holberg  her  kommen  den  filosofiske  Spe- 
Moralske  kulation  nærmere,  end  han  nogensinde  har  været  den;  de  »Moralske 
Tanker«  ere  et  Forsøg  paa  at  forme  en  sammenhængende  Livs- 
filosofi af  de  spredte  Betragtninger,  Holberg  saa  jevnlig  havde 
fremsat,  direkte  og  indirekte.  I  de  tyve  Aar,  der  ligge  mellem 
Komedierne  og  de  > Moralske  Tanker«,  havde  hans  opmærksomt 
iagttagende  Aand  mere  og  mere  følt  sig  stillet  overfor  Problemer, 
der  ikke  lod  sig  udtømme  i  en  Karaktertegning,  men  fordrede  en 
personlig  Afgjørelse.  »Det  er  til  moralske  Meditationer  og  Theologi, 
mine  Studia  nuomstunder  ere  fæstede  —  hedder  det  i  Fortalen  — 
thi  jeg  anseer  mig  selv  i  Henseende  til  min  Alder  og  Svaghed 
som  en  rejsefærdig  Mand,  der  maa  forfatte  sit  Systema,  førend  han 
tager  Afsked  og  begiver  sig  paa  Rejsen«.  Om  noget  >Systema«  i 
strengere  Forstand  er  her  dog  ikke  Tale,  dertil  er  Skriftet  allerede 
i  rent  ydre  Henseende  for  fragmentarisk:  en  Række  mindre  Af- 
handlinger, knyttede  til  et  Udvalg  af  Holbergs  latinske  Epigrammer. 
Ejheller  gjør  det  Fordring  paa  nogen  videnskabelig  Stringens,  det 
er  tvertimod  populairt  i  hele  sin  Form,  krydret  af  Holbergs  Vid, 
>en  Blanding  af  Skjemt  og  Alvor«.  Han  er  i  sine  theologiske 
Undersøgelser  den  samme  frisindede  Aand  som  altid,  undersøger 
de  orthodoxe  Dogmer,  som  synes  ham  uforenelige  med  den  natur- 
lige Fornuft,  tager  tilorde  mod  de  pietistiske  Overdrivelser  og  an- 
befaler atter  og  atter  Fordragelighed  mod  Anderledestroende  som 
en  af  de  ypperste  Pligter.  Men  idet  han  forkaster  Autoriteten  og 
Traditionen,  som  en  altfor  magelig  Hovedpude  for  Troen,  henviser 
han  til  den  personlige  Afgjørelse,  til  det  tænkende  Menneskes  eget 
Skjøn  over,   hvor  lang  en  Vej  Troen  og  Fornuften  kunne  vandre 

sammen  Haand  i  Haand,  og  han  vinder  her  for  sit  eget  Vedkom- 
mende et  mere  positivt  Udbytte  end  nogensinde  tidligere.  Holbergs 
Standpunkt  i  denne  Henseende  ville  vi  imidlertid  opsætte  at  paa- 
vise,  indtil  »Epistlerne«  have  bragt  os  flere  Udtalelser  at  bygge  paa; 
de  ere,  i  en  kortere  Form,  af  lignende  Art  og  Indhold  som  de 
>moralske  Tanker«,  der  ligesom  de  behandle  adskillige  verdslige  og 
skjemtsomme  Materier  ved  Siden  af  de  theologiske  Emner.  De 
vakte  ved  deres  Fremkomst  overordenlig  Opmærksomhed,  mest  paa 
Grund  af  at  de  satte  den  religieuse  Debat  igang  og  gjorde  det  med 
en  Frejdighed,  der  maatte  have  Holbergs  hele  grundfæstede  An- 
seelse som  Skribent  til  Støtte  for  at  kunne  gaa  uantastet  hen  i  de 
Tider.  Paa  Tydsk  udkom  de  strax  i  to  Oversættelser,  senere  paa 
Hollandsk  og  paa  Fransk.  Først  i  vore  Dage  har  en  ny  dansk  Ud- 
gave seet  Lyset,  besørget  af  G.  Rode  1859. 

Den  Formue,  Holberg  havde  vundet  ved  sine  Skrifter,  vilde 
han,  som  allerede  berørt,  disponere  over  til  offentligt  Brug.  >De 
Midler,  som  jeg  ved  eget  Arbejde  og  Sved  forsamler,  holder  jeg 
for,  ikke  at  være  mine,  men  at  tilhøre  det  Societet,  hvorudi  jeg 
lever  og  hvorudi  jeg  kan  ansees  ikke  som  en  Proprietaire,  men  som 
en  Kasserer,  der  staaer  under  Regnskab«  —  saaledes  er  Holbergs 
temmelig  enestaaende  Betragtning  af  dette  Forhold  i  Ep.  277.  Han 
levede,  som  bekjendt,  ugift  hele  sit  Liv  igjennem,  hvilket  kan  synes 
besynderligt,  naar  man  tænker  paa  hans  tidt  udtalte  Højagtelse  for 
Kvindens  Evner  og  hans  Fremhævelse  af  hendes  Skikkethed  til  at 
spille  en  større  Rolle  i  Samfundet,  end  hun  gjør;  men  hans  Coelibat 
hænger  maaske  netop  sammen  med  dette  Blik  paa  Kvinden,  hos 
hvem  han  altid  tiltales  af  det  intellektuelle  Liv,  hvor  han  møder 
det —  >Mandfolkes  Dyder  vilde  fremskinne  hos  Fruentimrene,  dersom 
de  fik  Mandfolkes  Optugtelse«  —  men  aldrig  berøres  af  saadanne 
Strønminger,  der  faae  de  erotiske  Strenge  til  at  klinge.  Holberg, 
der  udtaler  sig  med  stor  Aabenhed  om  alle  sine  Livsforhold,  und- 
lader selvfølgelig  heller  ikke  at  bringe  denne  Sag  paa  Bane,  efter 
sin  Sædvane  halvt  i  Skjemt,  halvt  i  Alvor.  >Mine  Venner  haver 
vel  tidt  holdet  mig  fore,  at  jeg  skulde  gifte  mig,  men  jeg  har  altid 
viist  dem  af,  nu  ved  at  skylde  paa  min  Vankundighed  i  Physica 
txperimentali,  nu  ved  at  skylde  paa  min  Alderdom,  som  nu  er  nær 
for  Døren.  Jeg  plejer  mestendels  saaledes  at  raisonnere:  førend  jeg 
blev  40  Aar  gammel,  havde  jeg  ikke  det,  jeg  kunde  ernære  en  Kone 

med,  siden  den  Tid  har  jeg  ikke  duet  til  at  gifte  mig:  tilforn 
frygtede  jeg  for  Armod,  nu  for  et  Overflødigheds-Horn;  dette  har 
jeg  tilfælles  med  de  fleste  af  mine  Landsmænd,  som  formedelst 
Fattigdom  ikke  kan  gifte  sig,  førend  de  ere  blevne  gamle  og  Alderen 
næsten  har  gjort  dem  udygtige.  Dersom  jeg  nu  i  denne  Alder 
skulde  se  mig  om  en  Hustru,  da  kom  hun  i  mit  Sted  til  at  agere 
Mand  og  jeg  i  hendes  Sted  til  at  agere  Kone.  Denne  Undskyldning 
plejer  jeg  altid  at  føre  frem  i  Forsvar  for  min  enlige  Stand,  men 
Hovedaarsagen  er,  at  jeg  er  altfor  delikat  og  nøjeregnende.    Baade 

Hus-Sorg  skrækker  mig  og 
andre  smaa  Ting,  som  en 
Anden  letteligen  kunde  ud- 
staa  og  jeg  derimod  blev 
meget  utaalmodig  i.  For- 
uden dette,  dersom  jeg 
skulde  agere  Bejlere,  vilde 
jeg  oprigtig  bekjende  alle 
mine  Skrøbeligheder,  hvilke, 
omendskjøndt  de  ere  af 
ringe  Vigtighed,  saa  ere 
de  dog  saamange.  at  de 
letteligen  kunde  afskrække 
enhver  Jomfru  eller  Enke 
fra  at  sige  mig  Ja.  c  Til 
Gjengjæld  vilde  Holberg  saa 
rigtignok  paa  sin  Side  fordre 
en  lignende  Oprigtighed  af 
den,  han  maatte  ville  hen- 
vende sig  til  i  slig  Anledning.  »Jeg  erindrer  mig,  c  fortæller  han  i 
sine  »Moralske  Tanker«,  »at  en  gift  Dame  adspurgte  mig  engang, 
om  jeg  stedse  havde  besluttet  at  leve  udi  enlig  Stand.  Jeg  svarede, 
at  jeg  intet  Løfte  havde  gjort,  men  at  der  stod  mig  mange  Ting 
for  Øjne,  som  holdte  mig  tilbage,  og  at  en  Mand  paa  60  Aar  finder 
alene  Ulejligheder,  men  skjønner  ikke  paa  de  gode  Ting.  Siig  mig 
da,  sagde  hun,  hvilke  ere  de  Ulejligheder,  som  I  fr>'gte  saameget 
for.  Derpaa  spurgte  jeg  hende,  om  hun  snorkede  i  Søvne,  og  da 
hun  tilstod  Saadant,  sagde  jeg,  saadan  ringe  Ting  var  nok  for  mig 

til  at  paastaa  en  Skilsmissedom.     Hvorpaa  jeg  gik  bort  og  efterlod 
hende  i  heftig  Latter.« 

Holberg  stod  altsaa  ene  i  Verden;  han  havde  vel  nogen 
norsk  Slægt,  men  synes  ikke  at  have  havt  synderlig  Interesse  for 
den;  kun  et  lille  Legat  samt  sit  Bohave  og  sine  Pretiosa  testa- 
menterede han  til  et  Par  Medlemmer  af  den.  Hele  sin  øvrige  Ejen- 
dom bestemte  han  til  Sorø  Akademi,  der  havde  været  nedlagt  Donation 
siden  1665,  men  som  Regjeringen  nu  agtede  at  oprette  igjen.  Ved  ^j|J°"j 
Patent  af  6.  Marts  1747  oprettedes  Holbergs  Herregaarde  Brorup  og 
Tersløsegaard  med  tilhørende  Bøndergods,  Tiender  og  andre  Ejen- 
domme til  Baroniet  Holberg,  hvorhos  Besidderen  optoges  i  Friherre- 
standen. Baroniet  skulde  efter  hans  Død  uskiftet  og  udelt  henfalde 
til  Sorø  ridderlige  Akademi  som  evigt  Eje.  Til  denne  store  Gave 
føjede  Holberg  Aaret  efter  en  Kapital  af  12,000  Rdl.,  hvis  Renter 
skulde  anvendes  til  tre  fattige  Akademisters  Underhold,  fremdeles 
senere  sit  Bibliothek  og  en  Sum  til  dets  aarlige  Forøgelse;  og 
ydemiere  lagde  han  sin  Offervillighed  for  Dagen  ved  at  aftræde 
Baroniet  allerede  i  levende  Live,  nogle  Aar  før  sin  Død.  »Siden 
den  Tid  informerer  og  Ingen  sig  saa  nøje  efter  min  Helbred  som 
tilforn  og  spørger  om,  hvor  snart  jeg  agter  at  dø,  saasom  man  strax 
haver  udi  Hænderne  det  Meste,  som  man  tilforn  ikkun  havde 
ivente.c     (Ep.  447). 

Underligt  nok  har  man  i  vort  Land,  hvor  den  Slags  Inkonse- 
kvenser —  virkelige  eller  tilsyneladende  —  saa  at  sige  høre  til 
Dagens  Orden,  hax't  meget  travlt  med  at  bebrejde  Forfatteren  af 
>Den  honnette  Ambition  c  den  »Skrøbelighed«,  at  han  lod  sig  baro- 
nisere.  Man  glemmer  her,  som  saa  ofte,  at  se  den  enkelte  Kjends- 
gjeraing  mod  den  Baggrund,  som  Tidsforholdene  afgive.  Der  er 
ikke  det  Fjerneste,  der  tyder  paa  —  og  det  har  vel  heller  Ingen  paa- 
staaet  —  at  Holberg  har  ansøgt  om  den  Ære,  der  vederfores  ham, 
eller  blot  hentydet  til,  at  han  ønskede  den,  skjøndt  begge  Dele  vare 
højst  almindelige  i  hin  Tid,  da  Skjellene  mellem  Stænderne  vare 
langt  skarpere  end  nu.  Man  vidste,  at  Holberg  vilde  disponere  over 
sin  Formue  til  offentlig  Brug,  og  at  han  et  Par  Gange  havde  for- 
andret tidligere  Bestemmelser  med  den,  fordi  de  ved  nærmere  Over- 
vejelse vare  forekomne  ham  uhensigtsmæssige;  nogle  af  hans  gode 
Venner  gjorde  ham  opmærksom  paa  Regjeringens  Forehavende  med 
Sorø  Akademi,   en  Institution,   der  forekom  ham  højst  ønskværdig 

som  et  livligt  og  nyttigt  Supplement  til  Universitetet,   og  for  hvis 
Oprettelse   han  selv  tidligere  havde  taget  tilorde.     Ved  hans  Gav- 


»Ludvig  Holberg,  Friherre  af  Holberg,  i  hans  68.  Aar.« 

Tilelkobber  til  3.  Udg.  af  Danmarkshistorien  (1762 — 63),  udfort  efter  Roslins  Maleri. 

Vaabncts  Mærker  erc  en  Gran  og  en  Lyre,    i  Hjerteskjoldct  et  kløftet  Bjerg,   ved  Foden  to  Sfiuxer. 

mildhed  kunde  den  kaldes  tillive;  at  Regjeringen  til  Tak  vilde  holde 
hans  Landejendomme  sammen   som  et  særlig  beskyttet   Komplex, 
kunde  kun  være  ham 
kjærkomment,  og  at 
den    vilde     knytte 
hans  Navn    til   det 
paa  den  Maade,  som 
var  naturligst  i  de 
Dage,    kunde    han 
vel  heller  ikke  have 
noget  imod,  thi  Hol- 
berg var  ikke  nogen 
demokratiskKonge- 
æder    eller    Adels- 
hader   efter   senere 
Tiders    republikan- 
ske   Recept;     han 
havde  tvertimod  den 
største      personlige 
Hengivenhed    for 
den  danskfølende  og 
livsglade     Frederik 
V.  og  hans   hjerte- 
vindende  Dronning 
Louise     (Ep.    183), 
ikke  at  tale  om  at 
en  Afvisning  af  slig 
kongeligNaade  den- 
gang   vilde     været 
ganske  det  Samme 
som  udtrykkelig  at 
udbede  sig  Kongens 
Unaade.     Og    naar 
han,  hvad  han  sik- 
kert har  gjort,  prø- 
vede denne  Hæders- 
bevisnings    Betyd- 
ning i  Forhold    til 

Holbergs  Portrait, 
anbragt  paa  Di ogen es  Tande  som  det  længe  forgjæ ves  søgte,  nu  fundne 
»Menneske«.  Titclkobber  til  Heibergs  »Holbergiana«  i  i.  Bind  af 
»Kjøbenhavnskc  Samlinger« 
Underskrift:  »Her  er  den  Mand,  ved  hvis  Pen  Filosofien,  Rets- 
videnskaben, Historien  og  det  bidende  skarpe  Vid  lagde  sig  saa  glim- 
rende for  Dagen.  Medens  han  forbedrede,  morede  og  underviste  sit 
Fædreland,  er  der  neppe  Nogen,  der  paa  cengang  har  skrevet  mere 
og  bedre.« 

den,  han  uden  falsk  Beskedenhed  turde  tillægge  sig  selv  og  si 
Livs  Gjeming,  var  der  heller  ikke  heri  Noget,  som  behøvede  at 
holde  ham :  i  tredive  Aar  havde  han  tjent  Staten,  uden  at  mod 
nogensomhelst  Udmærkelse  af  den,  medens  hans  fleste  Kolleger  v; 
stegne  til  Hæder  og  Værdighed,  skjøndt  de  ikke  havde  et  alm 
oplysende,  med  en  stor  og  uegennyttig  Gavmildhed  kronet  Li 
værk  at  se  tilbage  paa.  Ja,  vi  tør  vel  endog  gaa  et  Skridt  vide| 
naar  vi  ville  sætte  os  ind  i  Holbergs  Betragtninger  ved  denne  Li 
lighed,  og  antage,  at  det,  just  naar  han  overskuede  sin  ForfattJ 
virksomhed,  har  voldet  ham  en  vis  Tilfredsstillelse  at  se  denne  m{ 
Strid  og  Kamp  for  nye  Meninger  begyndte,  i  Opposition  til  mang 
haande  autoritaire  Forhold  fortsatte  Skribentbane  slutte  med 
officiel  Anerkendelse  fra  selve  Statsmagtens  Midtpunkt.  Ogsaa  h 
kunde  der  siges  at  ligge  »et  Morale«,  Andre  til  Opmuntring  i 
Efterfølgelse,  ham  selv  til  en  stille  Triumf.  Hvor  liden  virke  11 
Betydning  han  tillagde  sit  Adelskab,  fremgaaer  deraf,  at  han  ikl 
i  mindste  Maade  forandrede  sin  Levemaade  og  sin  Optræden  ■ 
at  føre  en  »standsmæssig«  Tilværelse,  men  tvertimod  fortsatte  I 
Arbejdsliv  paa  vante  Vis  og  blev  tidligere  Meninger  og  sin  ti 
ligere  Form  tro  i  de  nye  Skrifter,  han  udsendte.  Af  disse  ere 
vigtigste  de  fire  Bind  »Epistler«,  der  udkom  i  Aarene  1748  og  171 
og  afsluttedes  med  et  kort  efter  hans  Død  udgivet  femte  Bu 
(1754),  hvorimod  de  »Moralske  Fabler«  ere  et  svagt  Ald< 
domsarbejde. 

Episdernc.  Holbergs   »Epistlor«    fortsætte    i    den  kortere  Brevform  Ri 

sonnementeme  fra  de  »Moralske  Tanker«  men  udgjøre  en  i  Omfai 
betydelig  større  Samling  af  enkelte  Afhandlinger  (ialt  539)  og  bre< 
sig  over  en  langt  videre  Kreds  af  Emner,  højst  afvexlende  af  A 
og  ret  skikkede  til  at  vise  Udstrækningen  af  Holbergs  Læsnin 
Her  behandles  theologiske  Spørgsmaal:  den  frie  Villies  Nødve 
dighed.  Guds  Øjemed  med  Skabningen,  Forklaring  af  Syndefald 
af  Guds  Alvidenhed  o.  s.  v.;  filosofiske:  Skepticismen  i  Oldtids 
og  blandt  de  Kristne,  den  cartesianske  Fysiks  Fortrin  fremfor  Nei 
tons,  om  Sjælens  Immaterialitet,  om  Materiens  Delelighed  o.  s.  1 
historiske:  om  Torfæus'  Norske  Historie,  Mariborough  sammei 
stillet  med  Eugen,  den  franske  Regjerings  Forhold  mod  Hug 
notteme.  Sammenligning  mellem  Alexander  den  Store  og  Karl  XI 
mellem  Gustaf  Adolf  og  Christian  IV.,  mellem  denne  Konge 

DET  NORDISKE  FORLAG 
A.  D.  JØRGENSEN 

HISTORISKE  AFHANDLINGER 

UDGIVET  AF  RIGSARKIVAR  C.  F.  BRICKA 


Det  nordiske  Forlag  har  faaet  den  gode  Idé  at  foranstalte  en  Subskriptions- 
udgave  af  dem  af  A.  D.  Jørgensens  historiske  Afhandlinger,  som  den  for  tidlig 
bortrevne  Foi fatter  ikke  fik  Tid  til  at  udgive  som  selvstændige  Skrifter,  og  som 
—  spredte  rundt  omkring  i  Blade  og  Tidsskrifter  —  derfor  hidtil  Ikke  har  været 
kendte  af  det  store  Publikum. 

A.  D.  Jørgensens  Arbejder  trænger  ikke  til  nogen  Anbefaling.  Men  idet  vi 
henleder  Opmærksomheden  pna  disse  •Historiske  Afhandlinger*,  maa  det  fremhæves, 
at  det  netop  er  gennem  disse  hver  for  sig  smaa  Artikler,  at  den  geniale  Gransker 
vandt  det  Syn  paa  sit  Fædrelands  Historie,  ud  fra  hvilket  han  senere  skrev  sine 
store  Værker,  om  hvilke  der  jo  altid  stod  Livets  Larm.  Det  er  i  Virkeligheden 
disse  tilsyneladende  saa  fordringsløse  Afhandlinger,  der  er  de  epokegørende;  de 
er  Milepælene  paa  A.  D.  Jørgensens  og  dermed  paa  den  moderne  danske  Historie- 
skrivnings Vej. 

Ligesom  deres  Emner  er  hentede  fra  alle  Tidehverv  i  vor  Historie,  saaledes 
behandler  de  snart  sagt  alle  Sider  af  vort  Folkeliv;  men  fælles  for  dem  alle  er 
den  paa  én  Gang  kritisk  ædruelige  og  varme  fædrelandskærlige  Aand,  der  gennem- 
strømmer dem,  og  det  klare,  aandfulde  Sprog,  hvori  de  er  skrevne.  A.  D.  Jørgensens 
historiske  Afhandlinger  er  ikke  for  Videnskabsmændene  alene;  de  er  for  enhver, 
der  har  Sans  for  vort  nationale  Liv  i  Fortid  og  Nutid.  (Dannebrog) 


For  at  vise,  hvilken  Mangfoldighed  af  Emner  disse  Afhandlinger  spænder  over, 
hidsættes  her  en  kronologisk  ordnet  Fortegnelse  over  nogle  af  de  betydeligere: 

Om  Kristenforfølgelser  i  Danmark.  Det  ældste  København.  Folkeviser  om 
historiske  Personer.  Om  Danebroges  Oprindelse.  Det  gamle  danske  KongevaabeD. 
Striden  mellem  Biskop  Tyge  og  Øm  Kloster.  Slesvigs  gamle  Stadsret.  Synspunkter 
for  Opfattelsen  af  Valdemar  Atterdags  og  Dronning  Margretes  Historie.  Sønder- 
jyllands Indlemmelse  i  den  dansl^e  Krone  1721.  Helgenskrinene  I  St.  Knuds  Kirke. 
To  Foredrag  om  Sønderjylland.  Reformationen  i  Søndeijylland  indtil  Foraaret  1526. 
Kong  Kristian  II.  paa  Sønderborg.    Kristian  VIII.  og  Nordslesvig.   Ambrosius  Stub. 


A.  D.  JØRGENSENS  HISTORISKE  AFHANDLINGER  vil  udkomme  i 
ca.  30  Leveringer,  hver  paa  3  meget  store,  sekstensidige  Ark,  til  en  Pris  af 
50  Øre  pr.  Levering. 

Peter  den  Store,  mellem  Corfits  Ulfeld  og  Griffenfeld  o.  s.  v.;  poli- 
tiske: om  den  venetianske  Regjeringsform,  Montesquieus  Mening 
om  de  fire  Regjeringsformer,  det  engelske  Parlaments  Udviklings- 
historie, Bevis  for,  at  Kongen  af  Danmark  er  den  eneste  retmæssige 
Souverain  o.  s.  v.;  landøkonomiske:  om  Agerdyrkningens  An- 
seelse, Vigtighed  og  Behagelighed,  om  Kvægsygen,  om  Skovenes 
Tilstand  o.  s.  v.;  æsthetiske:  Sammenligning  mellem  Plautus  og 
Terents,  mellem  Ovid  og  Virgil,  om  Koret  i  det  gamle  Skuespil  og 
om  de  græske  Komedier,  om  de  danske  Skuespil  og  om  den  for- 
andrede Smag,  om  Poeters  største  Kvalitet:  Gejst  og  Enthusiasme, 
om  Destouches  og  Calde- 
ron  O.S.V.;  lingvistiske: 
om  Sprogrensere,  Forkla- 
ring af  fremmede  Ord,  om 
engelske  Ords  Afledning 
fra  Islandsk,  om  Udtalen 
af  det  latinske  Sprog  o.  s.  v. ; 
pædagogiske:  Opfor- 
dring til  at  følge  den  konge- 
lige Families  Exempel,  hvor 
Bornene  først  lære  Landets 
Sprog,  og  til  Mødre  om  selv 
at  amme  deres  Børn  o.  s.  v. ; 
fysikalske:    om    Østers, 

som  voxe  paa  Træer,  om  Solens  Varme  og  Lys,  om  Kompasset  og 
Barometret,  om  Spedalskhed  og  om  Opfindelsen  af  Bomber.  En 
stor  Del  af  Afhandlingerne  lader  sig  kun  vanskelig  indordne  under 
bestemte  Rubriker:  de  tage  deres  Emner  fra  det  daglige  Liv,  fra 
Holbergs  tilfældige  Læsning  eller  Oplevelser,  og  behandle  dem  i 
en  almindelig  raisonnerende  Tone,  oftest  med  en  skjemtende  Biklang 
og  hyppigt  ogsaa  med  en  gjennemført  humoristisk  Fremstilling  af 
de  stundom  meget  barokke  Paradoxer;  Exempler  paa  saadanne 
Epistler,  valgte  iflæng  blandt  Mængden,  ere  Afhandlingerne  om  Kaffe, 
The  og  Tobak;  om  Hunde  og  Katte;  om  Kys;  Udkast  til  en  Be- 
skrivelse i  Folio  af  Holbergs  Professorbolig;  de  forskjellige  Hen- 
stillinger til  Collegium politicum\  om  Nytaarsønsker  og  Ny taarsgaver ; 
om  Vægterraabene  og  Sangklokkerne;  om  det  musikalske  Raseri  i 
Kjøbenhavn;    et  Brev,    skrevet   i   puristisk  Dansk;    om    en    fornem 

ni.  dansk  Litteraturhistorie  2,  Udg.  II.  7 


Titelvignet  til  5.  Bind  af  »Epistlerne*  1754. 

Holberg 
skildret  i 
Kpistlerne. 


Holbergs 

Stilling  til 

den  kritiske 

Filosofi. 


Standspersons  Ægteskab  med  en  Haandværksmands  Datter;  om 
indbildt  Sygdom;  om  Kunsten  at  avle  kloge  Børn;  en  Drøm;  et 
Forsvar  for  Fanden;  om  Jalousi;  om  den  Skik,  at  ønske  Folk  godt, 
naar  de  nyse;  Klage  fra  det  forurettede  Bogstav  C;  om  Titler;  om 
Censur;  Forsvar  for  Maskerader;  forskjellige  Arter  af  Galenskab  m  m. 

Til  Forstaaelsen  af  Holbergs  Karakter,  til  et  nøjere  Rekjendt- 
skab  med  hans  hele  Personlighed  yde  »Epistlerne*  mangfoldige  Bi- 
drag; de  ere  et  righoldigt  Supplement  til  hans  egen  Levnetshistorie 
i  de  »tre  Breve  til  en  fornem  Mand«.  Ved  Hjælp  af  dem  kunne 
vi  følge  ham  i  hans  daglige  Liv  med  dets  strenge  Regelmæssighed, 
orientere  os  i  hans  Bolig,  blive  fortrolige  med  hans  Legemstilstand, 
hvis  Egenheder  han  —  som  alle  Hypokondrister  —  meget  hyppigt 
omtaler;  vi  faae  en  Forklaring  af  hans  Sinds  sammensatte  Be- 
skaffenhed med  dets  mange  virkelige  eller  tilsyneladende  Mod- 
sigelser, vi  ere  sammen  med  ham  ved  hans  Skrivebord  som  i  hans 
selskabelige  Omgang,  vi  høre  hans  Domme  om  de  private  og  offent- 
lige Fænomener,  han  møder,  vi  lære  baade  hans  litteraire  Smag  og 
hans  moralske  Grundsætninger  at  kjende,  hans  vaagne  Pligt-  og 
Retsfølelse,  hans  Pertentlighed  i  de  smaa,  hans  Liberalitet  i  de 
store  Ting;  vi  dele  hans  tilfredse  Timer  saavelsom  hans  Gjenvor- 
digheder  med  ham  —  om  Alt  udtaler  han  sig  samvittighedsfuldt 
som  Den,  der  nøje  har  iagttaget  sig  selv,  frimodigt  som  Den,  der 
Intet  har  at  skjule,  skjøndt  han  vel  veed,  at  som  han  i  Meget  er 
et  Særsyn  for  sig  selv,  maa  han  ogsaa  i  Meget  staa  som  en  Sær- 
ling for  Andre.  Ogsaa  om  Holbergs  Stilling  til  hans  egne  Skrifter 
give  »Epistlerne«  os  en  Fylde  af  Oplysninger;  det  maa  her  være 
nok  at  nævne,  at  f.  Ex.  samtlige  hans  Komedier  komme  paa  Tale, 
de  fleste  endogsaa  gjentagne  Gange. 

Ikke  mindre  belærende  ere  »Epistlerne«  med  Hensyn  til  Hol- 
bergs Dom  over  den  filosofiske  Litteratur,  der  i  saameget  havde 
bestemt  hans  Retning,  uden  at  han  dog  nogensinde  gik  helt  ind 
under  dens  Fane.  Hvor  Holberg  vil  drage  Grændserne  for  sin  Til- 
slutning, er  det  langt  hyppigere  hans  »sunde  Fornuft«,  en  medfødt 
og  videre  udviklet  bon  sens,  der  leder  ham,  end  nogen  konsekvent 
forfulgt  Tankegang.  Hvorvel  han  i  »Epistlerne«  mere  end  i  noget 
andet  af  sine  Skrifter  kommer  ind  paa  metafysiske  Deduktioner  og 
saaledes  lægger  en  Perfektibilitet  for  Dagen,  som  han  selv  neppe 
vilde   have   tiltroet  sig  selv   i   tidligere   Tider,   saa   naaer  han    dog 

aldrig  nogen  høj  Rang  som  abstrakt  Tænker;  naar  han  ikke  vil 
eller  kan  følge  en  Udvikling  længer,  er  det  ikke,  fordi  hans  Logik 
viser  ham,  at  den  fører  ind  paa  en  Afvej,  men  fordi  hans  Fornuft 
er  paa  Vagt  overfor  Alt,  hvad  der  vil  bringe  den  ud  af  dens  ædrue- 
lige Tilstand,  og  tilraaber  ham  sit:  Stop!  Er  det  her  tidt  og  ofte 
en  mangelfuld  Abstraktionsevne,  der  lægger  sig  for  Dagen,  saa 
aabenbarer  der  sig  til  Gjengjæld  et  saameget  kraftigere  Billede  af 
en  levende  Personlighed  med  bestemt  Begrændsning:  medens  et  og 
andet  Begreb  gaaer  tabt,  faae  vi  et  Menneske  istedet,  og  et 
Menneske,  som  det  har  sin  store  Interesse  for  os  at  kjende  saa 
nøje  som  muligt. 

Ejendommelig  i  saa  Henseende  er  f.  Ex.  Holbergs  Stilling  til 
Locke,  hvor  denne  Filosof  benægter,  at  Budet:  Gjør  Hcke  mod  en 
Anden,  uden  hvad  Du  vil,  han  skal  gjøre  mod  Dig,  kan  være  en 
af  Naturen  udsprungen  Grundsætning,  eftersom  dens  Aarsag  maa 
forklares  for  Den,  der  hører  den  første  Gang,  medens  en  Grund- 
sætning som  den,  at  en  Ting  umulig  kan  være  til  og  ikke  være  til 
paa  en  og  samme  Tid,  er  umiddelbart  indlysende  for  den  menne- 
skelige Fornuft.  Hertil  bemærker  Holberg  (Ep.  144):  »Hvad  Monsr. 
Locke's  Bevisligheder  angaaer,  nemlig  at  Alt,  hvad  som  behøver 
Undervisning,  kan  ikke  være  medfød  eller  af  Naturen  indprentet, 
da  kan  man  vel  tilstaa,  at  han  saavidt  derudi  haver  Ret.  Men  man 
kan  derhos  sige,  at  de  store  Hoved-Pligter  ere  saa  kjendelige,  at 
det  koster  ikkun  at  nævne  dem,  for  at  vise,  at  Mennesker  ere  for- 
bundne til  deres  Iagttagelse.  Thi  ligesaa  let  som  et  Menneske  be- 
griber, at  en  Ting  ikke  paa  eengang  kan  være  og  ikke  være,  saa 
let  fatter  det  ogsaa  det  store  Bud:  Gjør  ej  mod  en  Anden,  uden 
hvad  Du  vil,  han  skal  gjøre  imod  Dig.  At  visse  Mennesker  enten 
af  Ondskab  ikke  ville  eller  af  en  fordærvet  Vane  ikke  kunne  be- 
gribe det,  gjør  intet  til  Sagen,  thi  man  seer  Mange  at  nægte  Guds 
Existens,  endskjøndt  Intet  er  lettere  at  fatte,  end  at  den  kunstige 
og  forunderlige  Verdens  Skabning  ikke  kan  være  af  en  Hændelse, 
men  at  man  maa  erkjende  en  almægtig  Bygningsmester.  Man  kan 
saaledes  sige,  at  Enhver,  der  ikke  begriber  det  omtalte  store  Bud 
at  være  naturlig,  er  ganske  unaturlig  selv,  saa  at  naar  han  det  ikke 
vil  tro  uden  foregaaende  Bevislighed,  saa  kan  han  ejheller  uden 
foregaaende  Undervisning  tilstaa,  at  en  Triangel  er  ikke  en  Cirkel 
eller  at  han  selv  er  til.     De  Exempler,   som  herimod  anføres,   vise 

alene,  at  ond  Lærdom  og  fordærv-et  Vane  haver  gjort  kroget,  hvad 
som  Naturen   haver  dannet   ret,   og  haver  gjort  Lys  til  Mørkhed.« 
I  sine  Betragtninger  over  Sjælens  Immaterialitet  (Ep.  i8)  tager  Hol- 
berg den  Indrømmelse  af  Locke  til  Indtægt,   at  >et  Menneske  ikke 
kan  begribe,   hvorledes  en  død  Materie  ved  Organisation  kan  blive 
levende   igjen   og  komme  til   at  tænke«,   og  han   slaaer  sig  for  sit 
Vedkommende   til   Ro   med   det   Resultat,    at    »Filosofien   giver  os 
probable  Bevisligheder  om   Sjælens  Aandelighed,   men   at  Demon- 
strationen   alene    kan    gjøres    af   det    aabenbarede    Ord.  c    —    Alle 
Thomas   Chubb's  Skrifter  har  Holberg  læst  og    »søger  med  Flid 
efter  at  faae  nogen  Kundskab   om  samme  forunderlige  Persons  Liv 
og  Levnet«;   ogsaa  med  TiNDALS  Skribentvirksomhed  holder  han 
opmærksomt' Øje  og  forarges  over  dens  Tendens;  hans  ^Christianity 
as  old  as  the  Creation^  synes  Holberg  »et  af  de  skadeligste  Skrifter 
han   nogentid   har  seet,    thi    man   seer    derudi   en   af  de   habileste 
Skribenter  udi  England   at  have   anvendt  alle  sine  Kræfter  paa  at 
vise  Revelationens  (o:  Aabenbaringens)  Unødvendighed  og  at  gjøre 
den   hellige   Skrift   latterlig«    (Ep.  9);    ^  Christianity  not  founded  on 
arguments^  forekommer  Holberg  som  »det  forgiftigste,  der  nogentid 
er  kommen   for  Lyset«,   fordi   det   under  Skin   af  at  ville  ydmyge 
Fornuften   netop   gaaer  ud   paa  at   nedsætte   Troen    (Ep.  17).     Om 
begge  disse  Forfattere  og  deres  Medarbejdere  siger  Holberg  i  Ep.  2: 
»Det  er  saadanne  Skribentere,  som  jeg  fordømmer,  men  ikke  trak- 
terer   med   Foragt    og    efter    visse   Gejstliges  Exempel    holder   for 
daarlige,    uskjønsomme   og   forvirrede   Hoveder.     Jeg  haver   fundet 
udi  deres  Skrifter  Objektioner,   hvor  jeg  haver  stønnet,  og  Knuder, 
som  jeg   ikke   saa  let  haver  kunnet  løse.     Saadant  haver  dog  ikke 
betaget    mig  Modet,    men   heller  opmuntret  mig  til   at  undersøge 
Alting  nøje,   hvilket  jeg  endnu  dagligen  gjør,   raadende  Enhver  til 
at  gjøre  det  Samme.     Mine  Tanker  ere  saaledes,  at  disse  forfærde- 
lige Kæmper,  som  udfordre  hele  Kristendommen  til  Strid,   kan  be- 
strides, men  ikke  af  Enhver;   og  mit  Raad  skulde  være,   istedenfor 
at  tillade  Enhver  at  begive  sig  med  Fleuretter  i  Kredsen  mod  saa- 
danne exercerede  og  bevæbnede  Figtmestre,  at  sætte  visse  Præmia 
for  dem,   der  grundigst  kunde   forsvare  Sandheden,   paa  det  at  en 
god  Sag  ved  ubekvemme  Advokater  ikke  skulde  fordærves.    Dette 
kunde  ske  ved  at  renoncere  paa  triviale  og  ugrundede  Argumenter 
og  at  holde   sig  alene  til  dem,   som   træffe  Maalet;    thi  Tilstanden 

er  nuomstunder  saaledes,  at  man,  efter  en  vis  Skribents  Erindring, 
maa  forlade  Udenværkerne,  for  at  forsvare  sig  des  bedre  i  Hoved- 
fæstningen,  c 

Ingen  af  de  kritiske  Filosofer  nævnes  saa  hyppigt  i  »Epist- 
lerne« som  Bayle,  og  ofte  med  Hædersbetegnelser  som  »den  skarp- 
sindige Skribent«,  >en  Lærd  af  første  Orden«,  af  hvilke  det  sees, 
hvor  højt  Holberg  har  sat  denne  Forfatter  i  Lærdom,  Skarpsindighed 
og  Stilens  Ynde.  >Endskjøndt  der  udi  denne  Autors  Skrifter  findes 
adskillige  anstødelige  Ting,«  hedder  det  i  Ep.  34,  »saa  maa  man 
derhos  lilstaa,  at  man  af  dem  kan  meget  profitere  og  især  komme 
ud  af  en  triviel  Smag,  hvormed  de  fleste  studerende  Folk  ere  be- 
fængede. Udi  Bayles  Skrifter  finder  man  altid  Noget,  som  er  nyt 
og  rart,  og  endskjøndt  en  og  anden  af  hans  Meninger  ikke  ere  an- 
tagelige, saa  give  de  dog  Anledning  til  at  efterforske  adskillige 
Ting,  som  ellers  ikke  rinde  Enhver  i  Sinde.  Ingen  Autor,  hverken 
blandt  gamle  eller  nye,  som  mig  ere  bekjendte,  haver  efter  mine 
Tanker  skrevet  med  større  Fynd  og  Penetration,  og  intet  Skrift  er 
kommet  for  Lyset,  der  i  Henseende  til  Arbejde,  Akkuratesse,  Va- 
rietet af  Materier,  grundig  Kritik  og  galant  Skrivemaade  kan  lignes 
med  hans  kritiske  Dictionnaire.  Man  finder  derudi  en  dybsindig 
Filosofi,  en  grundig  Kritik  over  alle  Slags  Materier,  en  ugemen 
Akkuratesse  endogsaa  udi  de  allermindste  Ting  og  som  ikke  kunde 
ventes  udi  saadant  et  vidtløftigt  Værk,  helst  af  en  Skribent,  der 
fører  sin  Pen  som  en  Hofmand  og  derfor  ikke  synes  at  kunne  iagt- 
tage saadan  Akkuratesse  og  have  sine  Tanker  saa  stærkt  fæstede 
til  Navne,  Aarstal  etc.  De  egne  paradoxe  Meninger,  som  han  alle- 
vegne udstrøer,  have  tilvejebragt  ham  mange  store  Fjender;  at  de 
samme  lægge  ham  saadant  til  Last,  er  at  undskylde,  men  naar  de 
foregive,  at  hans  Skrifter  ere  fulde  af  Sladder  og  Forvirrelse,  til- 
kjendegive  de  alene  deres  egen  Animositet.  Jeg  for  min  Part  læser 
ingen  Skrifter  med  større  Forundring.*  Hvor  Holberg  i  Ep.  443 
behandler  Anthropomorfismen  i  de  religieuse  Forestillinger,  citerer 
han  Bayle  som  Støtte  for  sin  Menings  Rigtighed;  idet  han  nævner, 
at  man  formedelst  dette  ugrundede  Begreb  »afmaler  Gud  Fader  som 
en  gammel  Mand  med  et  langt  Skjæg,  som  man  seer  gamle  Folk 
at  bære,  Guds  Søn  som  et  Lam  og  den  Helligaand  som  en  Due,« 
lader  han  ved  et  Uddrag  af  Bayle  denne  føre  Beskrivelsen  videre 
til  at  omfatte  Forestillingen  om  Himlen   som   et  Hof  med   Konge, 

Dronning  og  Favoriter,  en  af  de  Anthropomorfismer,  i  hvilke  Bavle 
finder   Udspringet    til   Maria-    og   Helgendyrkelsen.     Men   i   samme 
Epistel  kommer  Holberg  samtidig  til  ved  to  Ord  at  aabenbare  sin 
Uenighed   med  Bayle   paa  et  andet  Punkt,   idet   han   nævner  >den 
vanskabte  Lærdom   om   tvende  lige  evige  Principia,«    som  netop  er 
Bayles  Hovedkonklusion  i  hans  Kamp  mod  Forestillingen  om  Guds 
Algodhed,    hvilken  Egenskab   han   ikke   kan  forene   med   den   Be- 
stemmelse   af  Gud,    at    han    har    tilladt  Synden    at  komme   ind  i 
Verden.     I  Striden   om   dette  Punkt   og  det  dermed  nøje  sammen- 
hængende   om    Forudbestemmelsen    og    Menneskets    frie    Villie  .er 
Holberg  en  afgjort  Modstander  af  Bayle   og   imødegaaer  ham  end- 
ogsaa   med  specielt  theologiske  Subtiliteter,   som  hvor  han  i  Ep.  i 
og   flere   Steder  opstiller  en   Theori   om   Englenes   Syndefrihed  og 
Fald   ved   den   første   Skabelse.   —  Bayles    »med    glimrende   Argu- 
menter<  forsvarede  Paastand:   at  et  Samfund  meget  vel  kan  bestaa 
uden  Religion,  modsiger  Holberg  i  Ep.  335;   naar  Bayle  gjør  gjæl- 
dende,  at  Sligt  kan  være,  fordi  det  har  været,  nemlig  i  Oldtidens 
epikuræiske  Samfund,   »udi  hvilke  fandtes  ligesaa  stor  Forraad  paa 
kjærlig  Forbindelse  og  Samdrægtighed   som  Mangel  paa  Religion«, 
saa  lader  Holberg  med  vanlig  sund  Sans  ikke  Konsekvensen  gjælde 
helt  ud  i  det  Ubegrændsede,  men  bemærker,  at  »Et  er,  naar  nogle 
visse   udkaarne   Personer  slaa  sig  sammen   udi   et   Selskab   og   der 
bestandigen    leve    under    en   Læremesters   Opsyn    og  daglig   Kate- 
kisation,    hvorved   de   opmuntres   til    at  tage   Stifterens  Regler  udi 
Agt;  et  Andet  er  at  finde  Harmoni  udenfor  saadanne  sluttede  Laug 
udi   store   og  almindelige  Republiker:    Prøven   maa  gjøres   udenfor 
saadanne  Laug   udi   ualmindelige  Societeter  og  Stæder,   og  mener 
jeg,   at  den   allerede  haver  været  gjort.     Saadanne  Talemaader  ere 
ligesaa  ilde   grundede   som   de  stoiske,   der  sige,    at  et  Menneske 
kan  skille  sig  ved  alle  Affekter,  det  er:  aflade  at  være  Menneske.« 
I  Ep.  364  kommer  Holberg  tilbage   til  det  samme  Emne,   og  hajis 
Retfærdighedsfølelse    bringer   ham   da   til   at  bemærke,    at   hvorvel 
man  ikke  kan  billige  Bayles  Paradox,  er  der  dog  noget  Paafaldende 
i,  at  den,   udtalt  af  ham,   har  kunnet  sætte  Himmel  og  Jord  i  Be- 
vægelse, saasom  den  har  været  fremsat  før  baade  af  gamle  og  nye 
Filosofer,  ja  endog  af  ansete  kristne  Theologer,   »saa  at  det  derfore 
hedder:    Naar  To  gjøre  eller  sige  Et,   er  det  dog  ikke  Et«;    haji 
mener,  at  Grunden  hertil*  vel  maa  søges  i,  at  man  af  Bayles  øvrige 

Lærdomme  »haver  mærket  hans  farlige  Øjemed  og  Sigte«.  Holberg 
er  selvfølgelig  ikke  nogen  naiv  Læser  af  Baj'le ;  han  er  fuldstændig 
paa  det  Rene  med  hele  hans  underminerende  Methode  og  med,  at 
naar  han,  tilsyneladende  i  Overensstemmelse  med  Theologien,  frem- 
hæver Fornuftens  absolute  Mangel  paa  Evne  til  at  fatte  Troessand- 
hederne,  gjør  han  det  ikke  for  at  fremhæve  Troens  Højhed,  men 
dens  Dumhed  (Ep.  17). 

Montesquieus  ^Lettres  Persanes^  satte  Holberg  særdeles 
megen  Pris  paa.  I  Ep.  11 1  siger  han  om  dem:  »Jeg  tilstaaer,  at 
det  er  et  Mesterstykke,  thi  jeg  finder  fast  paa  hvert  Blad  Tanker, 
som  ere  ugemene,  og  om  de  ikke  ere  alle  nye  og  originale,  saa 
have  de  dog  Anseelse  deraf.  Man  finder  vel,  at  Autor  ofte  støder 
an  mod  den  almindelige  Orthodoxi,  saavel  udi  Theologi  som  Morale; 
men  saasom  han  giver  Anledning  til  at  efterforske  adskillige  vigtige 
Ting,  som  rinde  ikke  Enhver  i  Sinde,  og  bringer  for  Lyset  ad- 
skillige skjulte  Sandheder,  saa  holder  jeg  for,  at  enhver  Læser,  i 
Henseende  til  Skriftets  Meriter  udi  Almindelighed,  bør  være  lem- 
fældig udi  sine  Domme  og  eftertænke,  at  Adskilligt,  som  af  vore 
Forfædre  haver  været  holdet  anstødeligt  og  paradox,  nu  holdes  for 
Axiomata  og  uimodsigelige  Sandheder.  Jeg  for  min  Part  kjedes 
ved  Intet  mere  end  ved  triviale  og  opkaaget  Morale,  udi  hvilken 
Stil  det  end  er  sat,  og  udi  hvilken  Klædedragt  det  end  forestilles, 
og  derfore  sætter  langt  højere  Pris  paa  dette  Skrift  end  paa  Tele- 
machs Aventures^  hvoraf  de  Fleste  gjøre  saa  stort  Væsen.«  I  Ep.  320 
give  »Brevene«  dog  Holberg  Anledning  til  en  Indsigelse  mod  den 
Esprit,  der  forgriber  sig  paa  hellige  Forestillinger.  Montesquieu 
spotter  over  Helgentilstanden,  idet  det  snarere  tykkes  ham  et  Mar- 
tyrium end  en  Lyksalighed  at  staa  uophørlig  med  Palmer  i  Hæn- 
derne for  Guds  Trone  og  synge  uafladelige  Lovsange.  Hertil  be- 
mærker Holberg:  »Saadan  ilde  grundet  Betænkning  flyder  deraf,  at 
man  dømmer  om  Lyksalighed  efter  den  Ide,  som  fordærvede  Kre- 
ature  derover  gjøre  sig,  og  holde  for,  at  ingen  ret  Glæde  og  For- 
nøjelse kan  have  Sted  udi  en  ren,  hellig  og  uskyldig  Stand,  saadan 
som  man  kan  forestille  sig  at  have  været  udi  den  nyskabte  fuld- 
komne Verden  og  saadan,  som  vil  blive  efter  Døden  udi  de  lyk- 
salige Boliger.«  Og  Holberg  tilføjer  den  ligesaa  frimodige  som  for 
hans  Standpunkt  oplysende  Bekjendelse:  »Hvis  nogle  holde  for,  at 
jeg  tilforn  anderledes  herom  [nemlig  om  »onde  Tings«  Fornødenhed 

som  Middel  til  Paaskjønnelse  af  de  gode]  haver  skrevet,  da  erklærer 
jeg,  at  jeg  haver  havt  den  nuværende  Verdens  Tilstand  for  Øjne; 
og  hvis  jeg  end  ikke  kunde  befri  mig  for  Kontradiktions  Beskyld- 
ning, vilde  jeg  dog  ikke  skamme  mig  derved,  men  holde  mig  det 
for  en  Ære  efter  nøjere  Efterforskning  at  have  forandret  min  Mening, 
helst  udi  en  saa  vanskelig  og  en  saa  stærkt  omtvistet  Materie, 
hvilket  er  en  ærlig  og  tilligemed  en  ydmyg  Mands  Karakter.  Dette 
maa  man  dog  tilstaa,  at  hvis  jeg  udi  en  og  anden  Ting  haver 
fluktueret  og  vaklet,  saa  haver  jeg  dog  bestandigen  blevet  ved  mit 
Hoved-Principium,  som  er:  ingen  Lærdom,  i  hvor  stort  Skin  den 
end  kan  have,  at  antage,  som  kan  give  os  onde  Ideer  om  Gud  og 
gjøre  Skaar  udi  hans  hellige  Egenskaber.« 
Holbergs  Her    have   vi   —   atter  som   en   ren   Personlighedssag,    uden 

Standpunkt  Fo^søg  paa  systcmatisk  Udvikling  eller  logisk  Begrundelse  —  An- 
givelsen af,  hvor  langt  Holberg  vilde  og  kunde  gaa  i  sin  Emanci- 
pation fra  Orthodoxien.  Medens  den  nye  Filosofi  friskede  hans 
Samfundsbetragtning  og  gav  ham  et  andet  Blik  paa  Lærdom  og 
Videnskabelighed,  end  hans  hjemlige  Samtid  besad,  vilde  han  ikke 
følge  den  ind  paa  de  absolute  Kravs  Enemærker  og  lade  sig  af 
logiske  Konsekvenser  tvinge  til  et  Valg  mellem  Tro  og  Viden,  den 
ene  udelukkende  den  anden.  Holberg  var  altid  mere  Praktiker  end 
Theoretiker,  og  hans  Menneskekundskab  gav  ham  et  Syn  for  Verdens 
mangfoldig  sammensatte  Væsen,  der  holdt  Abstraktionen  i  Afstand 
fra  ham.  Han  staaer  Deismen  nær,  forsaavidt  som  han  hævder 
Fornuftens  Ret  til  at  undersøge  Troessandhederne,  thi  >skal  en  Tro 
kaldes  Tro,  saa  maa  den  grunde  sig  paa  Kundskab,  saa  at  den 
Talemaade:  Jeg  troer,  maa  være  det  samme  som:  Jeg  veed;«  ud 
fra  denne  Grundsætning  paataler  han  Fornuftens  Ret,  hvor  Ortho- 
doxiens  Udskejelser,  Kirkens  Udvikling  og  de  dogmatiske  Lær- 
domme have  krænket  den.  Men  ind  til  selve  Aabenbaringen  vil 
han  af  personlige  og  af  praktiske  Grunde  ikke  føre  sin  Fornuft- 
kritik og  skiller  sig  derved  bestemt  fra  Deismens  venstre  Fløj; 
Mysterierne  og  Miraklerne  ere  for  ham  udenfor  Diskussionen :  >man 
maa  gjøre  Forskjel  imellem  de  Ting,  som  ere  over  Fornuften,  og 
de  Ting,  som  ere  imod  de  menneskelige  almindelige  Sandser;« 
hans  moralske  og  religieuse,  vel  ogsaa  hans  historiske.  Sands  gjør 
Modstand  mod  Kritikens  Konsekvenser  og  søger  Vaaben  til  deres 
Bekæmpelse.     Dette   religieuse  Standpunkt  stemte   nøje   med   hele 

hans  forstandige,  ædruelige  Personlighed ;  det  holdt  den  i  Ligevægt 
mellem  Extasen  og  Fritænkeriet,  Tidens  to  Yderligheder  —  >jeg 
gaaer  en  Middelvej  imellem  Måhriske  Brødre  [Pietismen]  og  Natu- 
ralister [Fritænkerne],  imellem  dem,  der  ganske  forkaste  Fornuften, 
og  dem,  der  ofre  formegen  Røgelse  paa  dens  Alter«.  Vil  man 
kalde  dette  en  »Kristendom  for  smaa  Husholdninger«,  skal  man 
have  Lov  dertil;  men  her,  hvor  Opgaven  ikke  er  at  dømme  en 
Lære,  men  at  skildre  en  Personlighed  historisk,  maa  det  da  tilføjes, 
at  for  Holberg  viste  denne  Kristendom  sin  Tilstrækkelighed  i  hans 
ulastelige  Levnet  og  redelige  Livsgjerning,  samt  —  ikke  mindst  — 
i  en  Aandsfrihed,  der  satte  sin  Blomst  i  en  netop  fra  sammen- 
lignende Studier  og  aarvaagne  Iagttagelser,  ikke  fra  magelig  In- 
differentisme udgaaet  stor  og  vid  og  skjøn  Fordragelighed  overfor 
afvigende  Meninger.  (I  denne  Forbindelse  kan  henvises  til  R.  NIELSENS 
Skrift  »Om  Holbergs  Kirkehistorie  og  Theologi«). 

En  »Standard« -Udgave  af  Epistlerne  skyldes  Chr.  Bruun  udgaver 
(1865 — 1875),  der  har  forsynet  dem  med  udførlige  Oplysninger  og 
gjort  Stoffet  let  overskueligt  ved  nøjagtige  Indholds-,  Navne-  og 
Sagregistre.  I  Udvalg  ere  de  blevne  udgivne  af  F.  FABRICIUS  (»Hun- 
dredeogtyve  af  Holbergs  Epistler«  1858)  og  Fr.  WiNKEL  HORN 
(>Udvalgte  Epistler«  1884).  De  ere  desuden  oversatte  paa  Tydsk 
og  Hollandsk. 

I  Slutningen  af  August  1753,  da  Holberg  kom  tilbage  til 
Kjøbenhavn  fra  Tersløsegaard,  følte  han  sig  meget  svag.  Henimod 
Slutningen  af  Aaret  tog  Sygdommen  —  en  Brysttæring  —  til,  og  sidste 
Lægen  skjulte  ikke,  paa  hans  alvorlige  Forespørgsel,  Tilstandens  ^^p°7  ""^ 
sande  Beskaffenhed.  Holberg  sagde  da  med  stor  Fatning:  »Det 
er  mig  nok  at  vide,  at  jeg  hele  mit  Liv  har  bestræbt  mig  for  at 
være  en  nyttig  Borger  for  mit  Land.  Jeg  vil  derfor  gjerne  dø, 
saameget  mere  som  jeg  mærker,  at  mine  Sjælskræfter  ikke  mere 
ville  staa  mig  bi.«  Han  lod  sig  berede  til  Døden  af  en  Præst  og 
tog  Nadversakramentet  i  Overværelse  af  et  Par  Venner.  Endnu 
holdt  han  sig  dog  oven  Senge,  indtil  to  Dage  før  Døden  indtraf, 
Natten  mellem  den  27.  og  28.  Januar  1754. 

Et  officielt  Udtryk  fik  Sorgen  over  Holbergs  Død  i  den 
Medaille,  der  prægedes  i  denne  Anledning.  I  Befolkningens  bredere 
Lag,  forsaavidt  hans  Virksomked  var  naaet  ned  til  dem  —  og  den 
var  vist  i  begge  Ordets  Betydninger  naaet  dybere,  end  man  maaske 

vil  være  tilbøjelig  til  at  antage  —  har  hans  Død  sikkert  vakt  Del- 
tagelse. Herom  vidner  ialtfald  en  lille  Episode,  som  SCHEIBE  for- 
tæller: >En  fornem  og  berømt  Videnskabsmand  var  paa  en  Rejse 
gjennem  Sverig  netop  indtruffen  til  Stockholm  paa  den  Tid,  da 
Efterretningen  om  Holbergs  Død  naaede  dertil.  Nu  var  han  just 
nødt  til  at  lade  en  Skomager  hente.  Skomageren  kom,  og  da  han 
hørte,  at  han  skulde  arbejde  for  en  dansk  Videnskabsmand,  udbrød 
han  rørt  og  næsten  med  Taarer  i  Øjnene:  Ak,  Herre,  Eders  store 
Mand  er  død!  Da  den  Danske  blev  bevæget  herover  og  bad  Sko- 
mageren forklare  sig  tydeligere,  vedblev  denne  i  en  klagende  Tone: 


Den  i  Anledning  afHolbergs  Død  prægede  Medaillc. 

Omskrift  paa  Aversen:    Ludvig,    Baron  af  Holberg.     Paa  Reversen:    Han  stiftede  Gavn 
paa  begge  Maader  (nemlig,  som  Athenes  Attributer  antyde,  ved  sine  Skrifter  og  ved  sine  Penge). 

Ak,  Eders  store  Mand,  Eders  Holberg  er  død!  —  ak,  han  er  død!  — 
Dette  satte  den  Danske  i  stor  Forundring,  og  han  kunde  ikke  forstaa, 
hvorledes  en  jevn  Haandværker  kunde  være  saa  greben  af  hans 
berømte  Landsmands  Død.  Han  spurgte  ham  altsaa  om  Grunden 
dertil  og  om,  hvorfra  han  kjendte  den  afdøde  Baron.  Ak!  gav  Sko- 
mageren til  Svar,  skulde  jeg  ikke  kjende  ham?  Vil  I  gaa  hjem  med 
mig.  saa  skal  I  finde  alle  Eders  Holbergs  Skrifter  hos  mig.  De  ere 
min  Yndlingslæsning,  Morgen  og  Aften  læser  jeg  i  dem.« 

Holbergs  Lig  blev  nedlagt  i  en  med  sort  Klæde  betrukken 
simpel  Trækiste  og  foreløbig  bisat  i  Frue  Kirke,  indtil  det  i  December 
samme  Aar  kunde  blive  transporteret  til  Sorø  Kirke  og  henstillet  midt 
for  Kordøren   tæt  ved   det  Sted,   hvor  dengang  Christoffer  II.s   og 

Valdemar  Atterdags  Monumenter  fandtes;  ved  Akademiets  Sørge- 
højtid  i  denne  Anledning  holdtes  der  af  Professoren  i  Historie  og 
Veltalenhed  3>en  veludarbejdet  latinsk  Mindetale,  der  sammenlignede 
Baron  Holberg  som  dette  Akademis  anden  Stifter  med  dets  første 
Stifter,  den  udødelige  Biskop  Absolon,  og  skildrede  begge  de  store 
Mænds  Karakter  og  Fortjenester  af  deres  Fædreland  uden  Sminke, 
overensstemmende  med  Sandheden  og  i  de  ædleste  Træk«  (Scheibe). 


Holbergs  Sarkofag  i  Soro  Kirke. 

Under  en  fattig  Kolonnade  af  Træ  henstod  Holbergs  tarvelige  Kiste 
her,  indtil  den  1776  flyttedes  til  sin  nuværende  Plads  i  Kirken  og 
fire  Aar  efter  nedsattes  i  den  af  Wiedewelt  udførte  Marmor- Sarkofag, 
et  af  Kunstnerens  ædleste  Værker.  Dens  forreste  Side  har  i  hver 
Ende  et  Basrelief:  Klio,  der  med  sin  Griffel  indskriver  Aaret  1747, 
da  Baroniet  Holberg  overdroges  Akademiet,  og  Kalliope,  der  lægger 
Krandsen  paa  en  foran  hende  hvilende  Bog;  under  Indskriften  mellem 
Relief  erne  Holbergs  Vaabenskjold,  højere  oppe  hans  Portraitmedaillon 
og  bag  den,  paa  Sarkofagens  Laag,  en  brændende  Lampe  med  for- 
gyldt Blus. 

Biografier.  Det  vigtigste  Bidrag  til  en  Skildring  af  Holbergs  Levnet  have  vi  ham  selv 

at  takke  for:  de  ovenfor  oftere  nævnte,  i  den  biografiske  Del  af  Fremstillingen  hyppig 
citerede  »Trende  Epistler«,  der  foruden  i  den  S.  8i  omtalte  danske  Oversættelse 
tillige  ere  udkomne  paa  Tydsk  og  Engelsk.  Et  Supplement  hertil  danner  den  lige- 
ledes tidligere  nævnte  Levnetsbeskrivelse ,  som  Holbergs  Omgangsven  Kapelmester 
J.  A.  SCHEIBE  har  meddelt  foran  i  sin  1764  paany  udgivne  tydske  Oversættelse  af 
»Peder  Paars«;  den  udkom  1883  paa  Dansk:  »Holbergs  Levnet«,  oversat  fra  Tydsk 
af  Carl  Ewald.  I  E.  L.  Rathlefs  »Geschichte  jetztlebender  Gelehrten«  skildres 
Holbergs  Liv  og  Skribentvirksomhed  i  2.  og  3.  Del,  begge  fra  174 1.  I  sammentrængt 
Fremstilling  er  hans  Biografi  at  finde  paa  mangfoldige  Steder;  fra  en  nyere  Tid  maa 
nævnes  som  selvstændigere  Monografier  P.  L.  Møllers  »Ludvig  Holberg«  (»Dansk 
Folkekalender«  1843),  ^'  Hammerichs  »Bidrag  til  en  Skildring  af  Holberg,  mesi 
efter  hans  egne  Udtalelser«  (»Nord.  Univ.  Tidsskr.«  4.  Aarg.  1858),  Welhavens 
»Om  Ludvig  Holberg«  (»Saml.  Skr.«  VI.),  H.  Lassens  »Holbergs  Karakter  og  Me- 
ninger« (»Afh.  til  Litteraturhistorien«,  1877).  Et  fortrinligt  Skrift,  lige  fremragende 
ved  sit  dybe  Kjendskab  til  Emnet,  sine  sunde  Domme,  sin  klare  Fremstilling  og  sit 
Sprogs  klassiske  Renhed  og  Jevnhed,  er  Holbergelskeren  C.  W.  Smiths  »Om  Hol- 
bergs Levnet  og  populaire  Skrifter«,  1858.  Ved  Tohimdredaarsfesten  1884  udkom 
»Ludvig  Holberg,  en  Levnetsskildring«  af  Fr.  Winkel  Horn,  »Ludvig  Holberg,  et 
Festskrift«  af  Georg  Brandes  samt  det  ovenfor  S.  69  nævnte  Skrift  af  Karl  \V ar- 
bu  rg.  Ligeledes  udgav  Professor  Edvard  Holm  sin  ved  Universitetsfesten  i  samme 
Anledning  holdte  fortræffelige  Tale  om  »Holbergs  Betydning  for  Aandsliv  og  Videnskab.* 

Holberg  og  I  Danmark  tilbragte  Holberg  omtrent  de  to  Trediedele  af  sit 

Lutera'tur.^  Liv,  Og  vel  at  mærke  de  sidste  to  Trediedele,  Ungdomsaarenes 
Afslutning.  Manddommen  og  Alderdommen;  fra  17 16  til  sin  Død 
1754  kom  han  —  med  Undtagelse  af  det  sidste  Besøg  i  Frankrig  — 
ikke  udenfor  Sjælland.  I  Kjøbenhavn  havde  han  sin  Embedsvirk- 
somhed, her  skrev  han  sin  Danmarkshistorie,  her  grundlagde  han 
ved  sine  Komedier  »den  danske  Skuepladsc  og  kaldte  den  samlede 
Udgave  af  dem  just  med  dette  Navn;  her  virkede  han  ved  defti 
og  sit  øvrige  Forfatterskab  for  at 

bane  Vejen  til  at  skrive  det  paa  Dansk, 
som  man  med  mindre  Fynd  før  læsede  paa  Fransk, 

som  han  lader  Thalia  sige  i  Nyaarsprologen  1723.  Bergenseren 
Holberg  tilhører  helt  og  fuldt  den  danske  Litteratur;  han  er  mere 
end  en  i  Danmark  levende  og  skrivende  norsk  Skribent:  han  er, 
betragtet  med  sin  egen  Tids  Øjne,  en  i  Norge  født  dansk  Forfatter. 
Dette  fremgaaer  simpelthen  af  den  Omstændighed,  at  Kategorien 
»norsk  Litteratur*^  endnu  ikke  var  bleven  til  paa  Holbergs  Tid, 
ligesaa  lidt  som  der  kjendtes  noget  fra  Dansk  forskjelligt  norsk 
Sprog  som  litterairt  Meddelelsesmiddel.  I  Fællesriget  var  det  danske 
Sprog  Organet  for  den  Fælleslitteratur,  der,  paa  Grund  af  Dan- 

marks  og  særlig  Kjøbenhavns  Primat  i  alle   aandelige  Anliggender 
og  Hovedlandets    statsrepræsentative   Stilling   indadtil   som   udadtil, 
altid  kun  kaldtes  den   danske  Litteratur,   indbefattende  i  sig  som 
en  med  dens  eget  Indhold  ensartet  Bestanddel  Bidragene  fra  Statens 
norskfødte  Undersaatter.    Her  er  ikke  Stedet  til  at  undersøge,  hvor- 
ledes dette  Forhold  i  Tidernes  Løb  havde  udviklet  sig  til  det,  det 
var,   eller  om  det  var  heldigt  eller  retfærdigt  for  det  ene  eller  det 
andet  af  Landene;   her  er  kun  Tale   om   at   betragte   en   historisk 
Kjendsgjerning  i  dens  eget  Lys.     Men  en  saadan  historisk  Betragt- 
ning fordrer  saa  tillige  strax  en  Paavisning  af,  at  der  med  Holberg 
begynder  en  norsk  Indflydelse  paa  Fælleslitteraturen,  paa  samme 
Maade  som  man  i  de  store  Landes  Litteraturer  til  Tider  kan  se  en 
Landskabsretning  træde  frem  med  større  eller  mindre  Overvægt  — 
en  Indflydelse,  der  lige  indtil  Fællesskabets  Opløsning  gjør  sig  gjæl- 
dende  som  den  forstandsmæssige  Nøgternheds,  det  komiske  Korrek- 
tivs og  de  fastholdte  Formfordringers  Modvægt  mod  Fantasiens  eller 
Følelsens  ensidige  Stræben  efter  Herredømmet.    Ved  Hævdelsen  af 
disse  Principer  faaer  den  norske  Indflydelse   en   særlig  national  Be- 
tydning for  os,   idet  det,    forunderligt  nok,   netop   bliver   den,   der 
fortrinsvis  værner  om  de  Elementer  i  vor  Litteratur,  som  staa  i  den 
nærmeste  Forbindelse  med  vort  danske  Folkenaturel  —  det  bliver 
den,  der,  ved  en  fælles  nordisk  Protest  mod  det  Unordiske,  bringer 
det  Danske  frelst  ud  af  Berøringen  med  det  Fremmede.    Ved  Om- 
talen af  det  følgende  Tidsrums  norske  Digterskole  siger  J.  L.  HEIBERG 
om  dette  Forhold  saare  træffende:    »Ved   det  norske  Selskabs  for- 
enede Midtpunkt  konsolideredes  den  af  de  norske  Digtere  og  deres 
Parti  begrundede  Stræben,  hvilken  formede  sig  til  en  poetisk  Skole, 
som  man  med  Hensyn    dels   baade  paa  Flertallet  af  dens  Digtere 
og  paa  de   mest  udmærkede  Navne  mellem   disse,    dels  paa  dens 
indvortes  Sammenhæng  med  den  holbergske  Virksomhed  kan  kalde 
den  norske   Digterskole,   medens  den   derimod   med  Hensyn   paa 
den  nationale   Ide,    som    den  stræbte   at   realisere,    snarere    burde 
kaldes  den  danske,  thi  denne  Ide  var:  at  lade  den  danske  lyriske 
Poesi  udvikle  sig  paa  en  naturiig  Maade  af  den  almindelige  danske, 
ved  Holberg  grundlagte  Litteratur  og  altsaa  først  at  fremme  dens 
Udvikling  til  Udtrykkets  Simpelhed,   Klarhed,    Korrekthed  og  Ele- 
gance;  fremdeles  at  vedligeholde  den  af  Holberg  saa  kraftigen  og 
til  saa  stor  national  Betydning  vakte  Sands  for  det  Lysrige,  Vittige 

Og  Skjemtefulde ;  endelig  med  Hensyn  paa  disse  Formaal  at  lade 
den  franske  (og  tildels  engelske)  Litteratur,  der  i  Saameget  stemmede 
overens  med  den  danske  Nationalaand  og  allerede  af  Holberg  var 
benyttet  til  dennes  Udvikling,  faae  Indflydelse  paa  Litteraturen,  men 
derimod  udelukke  Indflydelsen  af  den  tydske  Litteratur,  der  i  sin 
daværende  Form  var  antinational  i  Danmark,  og  hvis  tilforn  skade- 
lige Virkning  paa  Danmarks  Sprog  og  Nationalitet  Holberg  med 
Flid  havde  bortfjernet.  Denne  Ide,  som  den  norske  Digterskole 
søgte  at  realisere,  fortjener  derfor  ogsaa  i  højeste  Grad  at  kaldes 
dansk  og  national. c  (>Pros.  Skr.«  III.).  —  Holberg  dannede  ikke 
Skole;  den  Litteratur,  han  kaldte  tillive,  blev  ikke  umiddelbart  fortsat 
med  hans  Tankeindhold  eller  i  hans  Former.  Men  den  »indvortes 
Sammenhænge  med  Holberg  har  vort  Aandsliv  dog  bevaret  helt 
ned  til  vor  Tid  og  vil  forhaabenlig  aldrig  bryde  den.  Paa  afgjørende 
Punkter  af  vor  litteraire  Udvikling  er  den  holbergske  Naturbund 
brudt  sejrende  igjennem  og  har  holdt  Litteraturen  i  det  nationale 
Spor  til  Frelse  for  dens  ædruelige,  jevne  Virkelighedssands,  dens 
sunde  Latter  over  det  Opstyltede  og  udvendigfra  Paaklistrede. 

Paa  den  anden  Side  har  denne  vor  moderne  Litteraturs  Be- 
gyndelse med  en  komisk  Digter  og  en  overvejende  rationel  Aand 
sat  Mærker  i  Folkekarakteren,  der  kun  ere  blevne  saameget  des 
kjendeligere,  fordi  Holbergs  folkelige  Indflydelse  er  saa  betydelig. 
To  af  vort  Aandslivs  fremragende  Bærere  i  nyere  Tid  komme  hin- 
anden nær  i  en  Paavisning  heraf,  hvor  forskjelligt  de  end  dømme 
Grundtvig  om  snart  sagt  alle  mulige  andre  Fænomener.  I  »Kort  Begreb  af 
om  Holberg.  Verdens  Krønike  €  (1812),  et  Referat  af  Historiens  Gang  fra  et  strengt 
fastholdt,  alle  andre  Synsmaader  udelukkende  kristeligt  Centralpunkt, 
fremhæver  GRUNDTVIG  overfor  Holbergs  Fortjenester  af  Sproget, 
hans  Arbejde  for  Folkeoplysningen  og  hans  Kamp  mod  det  religieuse 
Hykleri  i  stærke  Udtryk  den  Fortræd,  han  har  voldt  ved  »sin  for- 
underlige Gave  til  at  se  og  vise  Alt  bagvendt  samt  til  at  bortkyse 
Alvor  og  snerte  Daarligheder.  Forholdet  mellem  Tid  og  Evighed 
slog  han  hen  med  Spas<,  siger  Grundtvig  videre.  »Fædrenes  Liv 
afmalede  han  i  sine  Komedier  og  i  Peder  Paars  som  et  Væv  af 
Daarskab,  og  derved  fik  man  Mod  til  at  anse  Gudsfrygten,  der  hos 
Mange  var  et  Mundsvejr,  for  en  Del  af  den  gamle  Daarlighed.  Man 
lærte  at  betragte  Krøniken  som  et  halvt  Eventyr  om  allehaande 
pudsige  Ting,  et  Spil  af  Tilfælde  og  Daarskab.    Man  lo  ad  de  be- 

rømteste  Mænd,  ad  Lærde  og  Præster,  og  bildte  sig  ind,  at  man 
var  ligesaa  god  og  en  Hob  klogere  end  hine,  og  at  hvad  disse 
latterlige  Personer  havde  at  føre,  vel  ejheller  var  stort  bevendt. 
Kort,  man  turde  nu  uden  Skam  bekjende,  at  man  hverken  var 
Kristen  eller  havde  Agt  for,  end  sige  Lyst  til  boglig  Kunst  eller 
mandelig  Bedrift,  thi  til  Alt  havde  man  eet  Sprog  og  var  vis  paa 
de  Leendes  Medhold.  Dette  er  ingen  Drøm  og  intet  Greb  i 
Luften,  men  tør  Sandhed,  og  denne  Synsmaade  kjendes  lige  fra 
Holbergs  Dage  i  de  halve  danske  Bøger  og  nu  i  Tusinders  Tale. 
At  vurdere  Holbergs  Brøde  er  umuligt,  han  er  Nordens  Voltaire, 
men  saameget  bedre  end  Sydens,  at  det  hartad  er  Synd  at  nævne 
ham  saa;  kun  i  en  sunken  Tidsalder  kunde  han  opstaa  og  gjøre 
stor  Skade.  Skyldfri  er  han  ikke,  men  selv  i  en  kristelig  Alder  kan 
meget  af  hans  Skrift  læses  baade  med  Nytte  og  Behag,  thi  hans 
Spot  kan  ikke  ramme  Kristendom  eller  boglig  Kunst  uden  paa  en 
Tid,  da  de  drives  bagvendt;  Misbrugen  maa  ej  skrives  paa  hans 
Regning,  og  om  en  Mands  Hjerte  maa  man  dømme  varlig. c  Det 
er  let  at  se,  paa  hvilke  Punkter  denne  Dom  modsiger  sig  selv,  og 
paa  hvilke  den  gjør  Holberg  Uret  ved  saa  at  sige  at  paabyrde  ham 
Ansvaret  for,  at  han  var  et  Produkt  af  sin  Tid;  idet  Grundtvig  seer 
Udgangspunktet  for  den  Rationalisme,  han  just  i  det  her  citerede 
Skrift  saa  energisk  bekæmper,  hos  Holberg,  glemmer  han,  hvor  højt 
denne  i  de  fleste  Henseender  hævede  sig  over  den  Periode,  der 
havde  frembragt  ham  og  paa  saamange  Punkter  fik  sin  overlegne 
Dommer  i  ham.  Bag  Forkastelsen  mærker  man  ikkedestomindre 
det  nationale  Slægtskabs  Kjærlighed  til  Holberg,  Bedrøvelsen  over, 
at  hans  rationelle  Kritik  ikke  udgik  fra  et  stærkt  positivt  Troesindhold, 
og  at  hans  komiske  Digtnings  negerende  Tendens  ikke  var  parret 
med  den  Følelsens  Varme,  der  forvandler  Satiren  til  Humor.  At 
Holberg  isaafald  vilde  have  været  en  dybere  Aand  og  en  større 
Digter,  end  han  var,  have  vi  allerede  antydet  i  en  anden  Sammen- 
hæng (Jevnførelsen  med  Moliére  S.  53—57);  at  hans  Indflydelse  paa 
Folkekarakteren  vilde  være  bleven  velsignelsesrigere,  er  en  Anskuelse, 
H.Martensen  deler  med  Grundtvig,  hvor  han  i  >Den  individuelle  Martensen 
Ethiks«  Afsnit  om  »Middelvejsmoralen<  fremstiller  Holberg  som  °"  "^'''"s 
Repræsentant  for  denne.  »Det  Moralske  hos  Holberg  —  hedder  det 
i  nævnte  Skrift  (1878)  —  maa  indskrænkes  dertil,  at  han  har  ryddet 
Jordbunden,  har  beredet  Vej  for  et  Højere,  som  han  selv  ikke  kunde 


Digitized  by  VjOOQIC 


112  Holberg  og  hans  Samtid. 

give.    Herved  stille  vi  hans  Komedier  i  moralsk  Henseende  vistnok 
paa   en   lavere   Plads,    end    han    selv    stillede   dem.     Men   ligesom 
Mange   paa   Holbergs   Tid   meget   undervurderede   hans   Komedier, 
ja  endogsaa   betragtede   dem  som  skadelige,   saaledes  har  Holberg 
overvurderet   —    ikke    sine   Komedier,    men    sin   Moral,    hvis  Ind- 
skrænkning han  ikke  var  sig  bevidst.     Det  vil  ikke  kunne  nægtes, 
at  han  ved  sine  Komedier  og  andre  Vittighedsværker  har   udøvet 
en  rensende  Virkning  paa  sin  Tidsalders  Sæder,   har  øvet  en  for- 
beredende (propædeutisk)  Tugt  i  Sædelighedens  Forgaard,  har  lige- 
som  ladet   en  kraftig  Fejekost  gaa  hen   over  Samfundet,    hvorved 
meget  Uvæsen  baade  i  Menneskenes  Levevis  og  i  de  menneskelige 
Indretninger  er  blevet  fejet  ud  eller  dog  renset.    Det  vil  heller  ikke 
kunne  nægtes,   at   hans  Indvirkning  paa  Sæderne   ogsaa  har  været 
en  Indvirkning  paa  Tænkemaaden,  forsaavidt  som  han  oplivede  den 
ovennævnte  Sandhedens  og  Naturlighedens  vistnok  kun  ubestemte 
Fordring.     Men  en   moralsk  Livsanskuelse   i  dette  Ords   ideale  Be- 
tydning har  han    ikke   udtalt  eller  givet  Skikkelse.     Thi   vel  roser 
han  som  en  Virkning  af  sine  Komedier,    >at  vore  danske  Skuespil 
have  omstøbt  disse  Rigers  Almue   ligesom   udi  en  anden  Form  og 
lært  dem   at  raisonnere   over  Dyder  og  Lyder,   hvorom  Mange  til- 
forn  kun   havde   en   liden  Ide«   (Ep.  179);    men  Spørgsmaalet  er:   i 
hvilke  Kategorier  han  lærte  dem  at  raisonnere?  ...  Til  et  virkeligt 
Gjennembrud  af  det  Ideale  kommer  det  ikke  i  hans  Værker.    Hvad 
enten   han   i   sine  >Moralske  Tanker«   eller  i  >Epistlerne€  afhandler 
moralske   Problemer,    eller    han   moraliserende   skriver  Statshistorie 
eller    Kirkehistorie   —    thi    allevegne    optræder    han    som    Moralist, 
efterdi  det  er  hans  Hovedøjemed  »at  oplive  Moralens  forsømte  Stu- 
dium i  disse  nordiske  Riger«  —   komme   vi   ikke   ud  over  en  pro- 
saisk Middelvejsmoral  . .  .  Ofte  har  han  i  sine  Vittighedsværker  ogsaa 
bekæmpet  og  beleet  som   Skygge,    hvad    ingenlunde   var  eller   er 
Skygge,    men   en  højere  Virkelighed,   for  hvilken   han   ikke   havde 
Øje.     Og  ved   sin   store  Indflydelse  paa  Nationen   —   ingen  dansk 
Forfatter  har  fundet  en  saa  almindelig  Indgang  som  han,  og  Ingen 
staaer  saa  fast  i  Nationens  Yndest  som  han  —  har  han  ført  Mange 
iblandt  os  til  det  Samme.    Han  har  næret  og  styrket  vor  naturlige, 
national-danske   Tilbøjelighed   til  Middelvejsmoralen   saavelsom   den 
hos   os    ikke    sjeldent  forekommende   Tilbøjelighed   til   at  slaa    det 
Alvorlige  hen  i  en  Spas   og  affærdige   vigtige  Spørgsmaal   med  en 

Vittighed.  Han  har  ikke  blot  til  Gavn,  men  ogsaa  til  Skade  ind- 
skærpet, at  det  tjener  os  bedst  at  blive  ved  Jorden  og  ikke  indlade 
os  paa  nogen  højere  ideal  Flugt,  for  ikke  at  tabe  os  i  Skyerne,  c 

Eet  maa  alle  Bedømmelser  af  Holberg  fremhæve,  hvad  enten 
de  ere  ubetingede  Lovprisninger,  eller  de  tage  deres  Forbehold: 
hans  store  Indflydelse  for  Samtid  og  Eftertid  paa  det  Folk,  han 
virkede  for.  Det  vilde  blive  et  meget  omfattende  Arbejde  at  paa- 
vise  denne  Indflydelse  i  dens  enkelte  Ytringer;  men  den  lader  sig 
desuden  ligesaa  klart  angive  ved  Fremhævelsen  af  en  enkelt  Kjends- 
gjerning:  den  afgjørende  Forskjel,  der  findes  mellem  det  vanskelige 
Arbejde,  som  udkræves  for  at  trænge  ind  i  og  faae  Interesse  for 
den  Litteratur,' der  strækker  sig  et  Par  Hundrede  Aar  tilbage  i 
Tiden  før  Holberg,  og  den  Lethed,  den  Fortrolighed  med  Tanke- 
gang og  Fremstillingsmaade,  hvormed  vi  kunne  nyde  den  holbergske 
Litteratur  og  dens  Fortsættelse ;  vi  ere  her  paa  kjendt  Grund,  medens 
det  Andet  er  os  fremmed  og  fjernt.  Holberg  er  her  den  store  Mile- 
pæl og  Vejviser:  et  Afsnit  af  Vandringen  er  til  Ende,  og  det  nye 
drejer  tillige  ind  i  en  ny  Retning.  Holberg  bragte  først  og  frem- 
mest Modersmaalet  til  Ære  igjen;  for  at  lægge  nogen  Betydning  i 
denne  ved  Gjentagelsens  Trivialitet  afslidte  Bemærkning  og  vise  dens 
Præg  i  dets  oprindelige  Skarphed,  maa  vi  minde  om  den  Skildring, 
Holberg  selv  har  givet  af  Sprogtilstanden  og  Sprogkyndigheden  i 
hans  Tid:  >Saasnart  jeg  begyndte  at  tale,  blev  jeg  sat  udi  tydsk 
Skole;  thi  mine  Forældre  raisonnerede  med  andre  Godtfolk  i  deres 
Nabolag  saaledes:  Lad  ham  kun  brav  øves  i  det  Tydske.  Det 
Danske  læres  af  sig  selv,  det  er  at  sige:  Lad  ham  lære  Tydsk  i 
Skolen;  Dansk  kan  han  for  Intet  lære  af  Smaadrengene  paa  Gaden. 
Saaledes  bleve  de  fleste  Aar  af  min  Barndom  bortdrevne  ved  at 
lære  Tydsk  udi  Skolen  og  Dansk  udi  Ammestuen.  Da  der  begyndte 
at  frembryde  lidt  Dun  paa  min  Hage,  syntes  mig,  at  det  var  høj 
Tid  for  mig  at  rejse  udenlands.  Jeg  gjorde  ogsaa  adskillige  Rejser, 
og  hvergang  jeg  kom  hjem,  var  jeg  udi  samme  Tilstand  som  Jeari 
de  Francfy  idet  at  mit  Modersmaal  vilde  ikke  synderlig  flyde  for 
mig;  thi  man  kan  let  glemme  det,  som  man  aldrig  har  forstaaet 
tilgavns.  Endelig,  da  jeg  skulde  skride  til  solide  Ting  og  skrive 
Dansk,  kunde  jeg  ikke  hitte  paa  Ordene,  vidste  ejheller  at  ortograferc 
dem  ret.  Jeg  skrev  derfor,  ligesom  Ordene  udi  en  Hast  kunde  falde 
mig  ind.    Naar  jeg  f.  Ex.  ikke  kunde  hitte  paa  det  Ord  >  iagttage  c, 

skrev  jeg  > beobagte«,  naar  et  »Zignet«  ikke  vilde  falde  mig  ind, 
skrev  jeg  »Pitskaft«.  Naar  jeg  ikke  kunde  erindre  »Dens«  eller 
»Dets«,  skrev  jeg  »dessen«,  istedetfor  »derudi«  »derudinden«  o.  s.  v.< 
Opdragende  først  og  fremmest  sig  selv  til  Stilist  skabte  Holberg 
altsaa  af  et  sprogligt  Anarki  en  lovbunden  Tilstand,  der  blev  Normen 
for  den  danske  Prosa  efter  ham,  fordi  den  i  genial  Samstemning 
med  Sprogaanden  netop  traf  den  Grundtone,  hvori  Folket  fandt  og 
finder  sin  naturligste  Fremstillingsmaade.  I  dette  Sprog  nedlagde 
Holberg  Tanker,  der  aabnede  Aandslivet  en  ny  Horizont,  og  ud- 
trykte dem  i  en  saa  rig  Afvexling  af  tiltalende  Former,  at  han  vakte 
den  almindelige  Læselyst,  som  bar  Litteraturen  i  de  følgende  Tider. 
En  lignende  Reformation  —  fra  den  sproglige  Side  maaske 
ikke  saa  paaagtet,  skjøndt  ikke  mindre  mærkelig  —  gjennemførtes 
halvtredsindstyve  Aar  efter  Holbergs  Død  af  OehlenschlåGER,  da 
han,  supplerende  Holbergs  nationale  Indflydelse,  aabnede  Kilde- 
springet for  Følelsens  og  Fantasiens  Befrugtning  af  vort  aandelige 
Liv.  Vor  Litteraturs  Dioskurer  ere  disse  to  Navne  —  gudebaarne 
Sønner,  der  lyse  paa  Himlen  som  Stjerner,  visende  Vej  for  de 
Farende.  Mer  eller  mindre  har  Udviklingen  til  en  given  Tid  støttet 
sig  til  den  Ene  eller  den  Anden.  Haand  i  Haand  vidne  de  om,  at 
Aandens  afgjørende  Væsensformer  ere  komne  til  Udtryk  i  den 
danske  Litteratur. 

Uen  lutherske  Reformations  Strømning  var  stivnet  i  et 
orthodox  Dogmesystem,  der  beherskede  de  efterfølgende  Slægter 
med  en  Statsinstitutions  Myndighed  og  mere  og  mere  gjorde  Theo- 
logien  til  et  lærd  Forklaringsarbejde,  særlig  hvad  den  Mangfoldighed 
af  Yderpunkter  angaaer,  hvis  Udtydning  i  Overensstemmelse  med 
Systemet  kunde  styrke  dette,  uden  at  en  saadan  pseudo-videnskabelig 
Undersøgelse  i  fjerneste  Maade  kunde  anfægte  selve  Fundamental- 
sætningernes  Autoritet.  Det  i8.  Aarhundrede  arbejder  paa  atter  at 
opløse  det  Størknede  og  ender  med  helt  at  bortskylle  det.  Paa- 
virket af  den  filosofiske  Kritik  gjør  Holberg  Troeslæren  til  Gjenstand 
for  sin  Tænkning,  hævder  Fornuftens  Ret  til  Deltagelse  i  Drøftelsen 
af  religieuse  Emner  og  lader  sin  Skepsis  spille  med  Theologiens 
Uvidenskabelighed;  men  i  Erkjendelse  af,  at  menneskelig  Viden 
paa  dette  Omraade  ærefrygtsfuldt  bør  sætte  sig  selv  Grændser  og 
ikke  tro  at  kunne  gjennemtrænge  den  absolute  Sandhed,  lader  han 
den  personlige  Guds  fuldkomne  Natur  og  hans  aabenbarede  Villie 
være  sig  de  Skranker,  foran  hvilke  han  byder  sin  søgende  Fornuft  at 
standse:  Tænkeren  Holberg  staaer  endnu  fjernt  fra  den  Fritænkning, 
der  kommer  tilorde  i  Aarhundredets  sidste  Halvdel,  baaren  af  Ra- 
tionalismens Fremgang  udenlands  saa,velsom  af  Overdrivelsen  i  den 
modsatte  Bevægelse  herhjemme  —  i  Pietismen. 

Ogsaa  Pietismen  var  en  Protest  imod   den  døde  Orthodoxi: 
fra  Tankens  Sfære   rettede  Fornuften   sine  Angreb   imod   den  med 
Fordring   paa,    at   den   skulde   godtgjøre   sin  Beføjelse   ad   rationel 
Vej  og  ikke  maatte  kræve  Underkastelse   ene   og  alene   i  Kraft  af 
sin  autoritaire  Stillirtg  i  Staten;   fra  Følelsens  Sfære  løftede  der  sig 
et  Raab  mod  dens  Kulde  og  Goldhed,  en  Higen  efter  den  levende 
Troes   Varme    og    den    personlig    tilegnede   Kristendoms    nye   Liv. 
Denne  Livets  Reaktion  imod  Lærens  døde  Paragrafer  var   opstaaet 
i   Tydskland    i   det   17.  Aarhundredes    sidste  Halvdel    og   henføres 
almindelig   til   PHIL.  JAC.  Spener   (1635— 1705)    som  sit  Udgangs- 
punkt, skjøndt  det  mere  var  denne  udmærkede  Gejstliges  Disciple, 
der  satte  i  System,  hvad  Mesteren  havde  peget  paa  i  Lære  og  Liv. 
Spener  var  kun  tredive  Aar  gammel,  da  han  blev  udnævnt  til  Præst 
og   Senior  for   Gejstligheden   i   Frankfurt  a.  M.   og   i   denne   ansete 
Stilling   begyndte   at  paavirke   sine  Kaldsbrødre   i   Retning  af  den 
»levende    Kristendoms«    Forkyndelse    som    Modsætning    til  Tidens 
vante  Prædikemaade   med  dens  lærde  Udlæggelse  af  Dogmerne  og 
dens    aandløse    Formelvæsen.      Det    var   Prædikenens    opbyggelige 
Formaal,   Spener  lagde  Vægten  paa,   og   Opbyggelsesværket  førte 
han  ydermere  fra  Kirken  ind  i  Skolen  og  Hjemmet  ved  at  paalægge 
Børnene    en    ikke    før    kjendt    Kristendomsundervisning    som    For- 
beredelse  til   den    første   Altergang,    ved    at    indføre    de    saakaldte 
uhellige  Forsamlinger«   (collegia  pietatisj  i  Husene,   ved  at  anbefale 
en  strengere  Kirketugt  og  paabyde  sine  Præster  en  større  Nidkjær- 
hed  i  Udøvelsen  af  den  private  Sjælesorg.     Som  Overhofprædikant 
i    Dresden    og    øverste    gejstlige    Medlem    af   Overkonsistoriet    for 
Sachsen,    hvilken   Embedsstilling    dengang   gjaldt   for   den    højeste 
i  den  lutherske  Kirke*,    virkede  Spener  med  rigere  Midler  og  over 
et  større  Omraade   i   de   her  angivne  Retninger;   mod   de  Misbrug, 
de  kunde  føre  til,  skærmedes  han  af  sin  bundredelige,  milde  Natur 
og  sin  store  Fordragelighed;  af  al  Evne  vilde  han  uddybe  Kristen- 
dommens Indhold  for  de  Troende,   vækkende   dem   først  og   frem- 
mest til  personligt  Liv,   men  ikke  paatvinge  Nogen  sin  Tro.     Som 
det  hyppigt  gaaer,   brændte  Disciplene   af  større  Nidkjærhed   end 
deres  Lærer;    de   unge   Theologer  i  Leipzig,   som  vaktes  af  ham, 
havde   ikke  altid  hans  Besindighed,    og  Universitetet  i  Halle,    som 
stiftedes  ved  Speners  Indflydelse,   blev  Sædet  for  en  Pietisme,  hvis 
Maal  og  Midler  han   hyppigt   maatte   misbillige.     Det  ligger  i  Ret- 

ningens  Art,  at  dens  Tilhængere  let  kunne  henfalde  til  en  alt 
Andet  end  kristelig  ydmyg  Selvgodhed,  til  at  betragte  sig  selv 
som  de  eneste  rette  Indehavere  af  den  sande  Kristendom  og  til 
derfor  enten  at  se  ned  paa  deres  Medmennesker  som  fortabte  Børn 
af  denne  Verden  eller  at  drive  paa  deres  Omvendelse  med  en 
Fanatisme,  der  sætter  ethvert  Hensyn  tilside  og  trænger  sig  anmas- 
sende ind  i  Næstens  private  Forhold,  opkastende  sig  til  selvretfærdig 
Dommer  over  hans  personlige  Færd.  Fromhedsiveren  kan  endvidere 
føre  til,  at  just  den  tilsigtede  indre  Opvækkelse  sættes  i  Skygge 
som  det  mindre  Væsenlige  af  de  mange  ydre  Skjelnemærker,  paa 
hvilke  >de  Troende«  skulle  kjendes  og  kjende  hverandre,  og  at  deres 
Bortvendthed  fra  Verden  og  dens  Lyst  saaledes  kommer  til  at  give 
sig  Udtryk  i  en  misforstaaet  og  overfor  Andre  ufordragelig  Foragt 
for  Livets  lyse  Sider,  selv  hvor  de  ere  af  den  uskyldigste  Art. 

I  Danmark  begyndte  den  pietistiske  Bevægelse  vel  allerede 
at  ytre  sig  i  Frederik  IV.s  Regeringstid  og  gav  sine  Virkninger 
tilkjende  en  Del  Aar  ud  over  Christian  VI.s;  men  dens  egenlige 
Herredømme  falder  sammen  med  denne  Konges;  det  store  Røre, 
Pietismen  afstedkom  i  Kirken  —  >et  Jordskjælv,  en  Rystelse  eller 
hvad  jeg  skal  kalde  det«,  lader  Pontoppidan  sin  Menoza  sige  — 
begynder  med  hans  Tronbestigelse  og  taber  atter  sin  Kraft  ved 
hans  Død.  I  sin  »Danmarks  og  Norges  Beskrivelse«  1729  bemærker 
Holberg,  at  >i  disse  Riger  har  det  været  roligt  i  Kirkesager,  hvad 
der  maa  tilskrives  Regeringens  Omhyggelighed  og  Indbyggernes 
fredelige  Naturel.«  Men  da  Bogen  udkom  anden  Gang  1749,  maatte 
der  gives  denne  Bemærkning  en  meget  væsenlig  Ændring:  > Siden 
den  Tid  —  hedder  det  nu  —  er  der  forefaldet  Uroligheder,  som 
kunde  give  rig  Materie  til  Kirkens  Historie,  og  som  kan  tjene  til 
Bevis  for,  hvad  jeg  ogsaa  ved  anden  Lejlighed  har  antegnet:  at 
Nationens  Karakter  er  paa  nogen  Tid  saaledes  bleven  forandret,  at 
disse  Rigers  Indbyggere  ere  blevne  ukjendelige,  saa  hvor  der  tilforn 
behøvedes  Spore,  der  er  nu  fornødent  at  bruge  Tøjlen.  Hvad 
Religionssager  angaaer,  har  den  danske  Kirke  paa  en  Tid  af  tyve 
Aar  været  i  fuld  Bevægelse.« 

Sin  vigtigste  personlige  Støtte  havde  Pietismen  i  Kong  Chri- 
stian VI.  Han  var  af  en  tung,  alvorlig  Natur,  opdragen  af  en  religieus 
anfægtet  Grubler,  og  havde  tidlig  faaet  Blik  for  Bruddene  i  Livs- 
harmonien;  hans  Forældres  Ægteskab  var  jo  bundulykkeligt,  og  hans 

Forarg^se  over  Faderens  Forhold  til  Anna  Sophia  Reventlov  drog 
ham  helt  over  paa  Moderens  Side,  hvor  han  paavirkedes  stærkt  af 
Andagtsøvelser  og  Bedetimer.  Kort  efter  sin  Moders  Død,  da 
Anna  Sophia  havde  besteget  Tronen  som  retmæssig  Dronning,  hvad 
der  endnu  mere  fjernede  Sønnen  fra  Faderens  Hof,  blev  Prindsen 
gift  med  den  tydske  Prindsesse  Sophie  Magdalene,  og  med  hende 
kom  hendes  Moder,  Markgrevinden  af  Culmbach,  til  Danmark. 
Begge  hørte  til  >de  Opvakte«,  bærende  en  mørk  Fromhed  tilskue 
midt  i  den  overdaadige  Pragt,  de  hidtil  saa  fattige  tydske  Fyrst- 
inder nu  udfoldede  for  Landets  Midler,  og  midt  under  den  strenge 
Overholdelse  af  en  snever  Hof- Etikette,  som  kun  stod  i  daariig 
Samklang  med  kristelig  Ydmyghed.  Den  pietistiske  Stemning, 
der  begyndte  at  hvile  over  Folket,  støttedes  og  fremmedes  ved 
Regeringsforanstaltninger  i  den  Aand,  som  herskede  ved  Hofifet; 
men  medens  man  der  havde  gylden  Pragt  og  Fornemhed  til  at 
fylde  Tankerne  i  de  mere  verdslige  Øjeblikke,  tog  man  alle  Befolk- 
ningens fattige  Adspredelser  fra  den  og  henviste  den  udelukkende 
til  den  Opbyggelse,  Gudstjenesten  kunde  yde:  mod  Julestuer  og 
Sommer-i-By,  mod  Ja-Ords-Fester  og  Bryllupsgilder,  mod  Skuespil, 
Musik  og  Dands  blev  der  ført  en  Udryddelseskrig;  men  Kirkedøren 
blev  aabnet  paa  vid  Gab,  to  Gange  hver  Søn-  og  Helligdag  skulde 
man  indfinde  sig  til  Prædiken,  og  Gabestokken  udenfor  Kirken 
straffede  de  Efterladne.  Paa  en  saa  grovelig  udvortes  Maade  vilde 
Myndighederne  fremelske  sand  Gudsfrygt  og  særlig  beskytte  en 
Retning,  hvis  egenlige  Kjendemærke  just  skulde  være  den  indre, 
personlige  Grebethed.  Denne  var  nu  ogsaa  i  mange  Henseender 
tilstede,  især  i  Bevægelsens  friske  Begyndelse,  og  for  Mangfoldige 
var  dette  nye  religieuse  Liv  en  Aandens  Naadegave,  der  gjorde 
dem  frygtløse  og  uinteresserede  overfor  Verdens  Dom  og  Fordele, 
et  afgjørende  Brud  med  det  Gamle,  der  medførte  en  varig  Livs- 
forandring og  bragte  baade  Præster  og  Lægfolk  til  efter  haarde 
Anfægtelser  og  svar  Kamp  at  stille  sig  som  »Separatister«  udenfor 
Statskirken.  Netop  her  var  det  Punkt,  hvor  den  religieuse  Opvæk- 
kelse, der  havde  Kongens  Sympathi,  kunde  komme  i  en  betænkelig 
Konflikt  med  den  kirkelige  Uniformitet,  som  Enevoldsmagten  maatte 
hævde,  og  vi  se  derfor  ogsaa  Christian  VI.  stadig  arbejdende  paa 
at  udjevne  og  mildne  Modsætningerne,  at  indrømme  til  den  ene 
Side,   uden  at  lide  Tab  paa  den  anden,   og  redelig  Villie  forenede 

sig  her  med  levende  Interesse  for  Sagen,  om  en  saadan  aandelig 
Strømning  end  efter  sin  Natur  kun  ufuldkomment  lod  sig  lede  ved 
Hjælp  af  de  Reskripter  og  Resolutioner,  som  i  massevis  udgik  fra 
Christian  VI.s  Kancelli  til  Ordning  af  de  kirkelige  Forhold. 

Vil  man   i  en  enkelt  Personlighed  se  et  Exempel  paa  den   pnhoIsi 
pietistiske  Bevægelses  Art,   dens  Begyndelse  som  indre  Anfægtelse 
og  gradvise  Udvikling  til  offerberedt  Emancipation  fra  den  officielle 
Orthodoxi,    kan    der    henvises    til    en    Monografi    af  Theodorus: 
»Peter  Nicolai  Holst,   det  attende  Aarh undredes  Søren  Kierke- 
gaardt  (1884).     P.  N.  Holst,  hvis  Moder  anden  Gang  blev  gift  med 
Hans  Gram,   var  Kapellan  ved  Trinitatis  Kirke.     I  en  tidlig  Alder 
havde    han    >gaaet   i   Synds    og  Vankundigheds  Mørke«    og   lært, 
»hvordan  det  smager,  naar  Gud  omsætter  et  Menneske  med  Galde 
og  Græmmelse«.     »Naar  jeg  lagde  mig,   da  sagde  jeg:    naar  skal 
jeg  staa  op?   og  siden   regnede  mit  Hjerte  efter,    naar  det  skulde 
blive  Aften.    Jeg  blev  træt  af  Møjsomhed  indtil  Tusmørket,  og  jeg 
fik  Forfængeligheds  Maaneder  til  Arv,    og  de  talte  mig  elendige 
Nætter  til,   indtil  det   behagede  Gud  at  give  mig  nogen  Lise,   da 
jeg  har  erfaret,  at  Herren  er  den,  som  døder  og  gjør  levende,  ned- 
fører til  Helvede  og  fører  op  igjen.«     Holst  var  saaledes  vel  for- 
beredt til  at  gribes  af  Pietismen,   saasnart  de  første  af  dens  gude- 
lige Forsamlinger  i  Kjøbenhavn  gav  ham  Lejlighed  til  at  komme  i 
Berøring    med    den.     Hans   Prædikener   i   Trinitatis  Kirke    aflagde 
strax   uforbeholdent   Vidnesbyrd    om    den    nye    Aand,    der    havde 
grebet  ham,   og  vakte  det  største  Røre  blandt  Tilhørerne  ved  den 
sære  Frimodighed,   hvormed  de  dvælede  ved  hans  personlige  Om- 
vendelse, det  brændende  Sprog,  hvori  der  manedes  til  Efterfølgelse. 
Mange  ansaa  ham  for  afsindig,  Andre  »overslog  ham  med  Dynd  og 
Skarn«,  naar  han  viste  sig  paa  Gaden.     Det  Punkt  af  Statskirkens 
Dogmatik,   som  først  ængstede  Holsts  Samvittighed,   var  den  be- 
tingelsesløse Tilsigelse  af  Syndsforladelse  i  Nadveren   (ikke  knyttet 
til  noget  Vilkaar,  men  tildelt  »efterdi  I  af  Hjertet  angre  og  fortryde 
Eders  Synder«).    Hjertegreben  sagde  han  sig  offenligt  fra  Prædike- 
stolen løs  fra  al  Udførelse  af  den  hellige  Handling,  saaledes  opfattet, 
og  underkastede  sig  Følgerne.   Disse  bleve  dog  helt  anderledes,  end 
han  havde  troet  at  maatte  vente,  thi  Kongen  indrømmede  ham  Til- 
ladelse til  at  knytte  Absolutionen  til  Vilkaaret  om  oprigtig  Anger, 
ja  gav  ham  endog  Ret  til  fra  Skriftestolen  at  bortvise  Alle,    om 

hvem  der  maatte  være  Grund  til  at  formode,  at  deres  Syndsfor- 
trydelse  ikke  var  oprigtig.  Men  Holst  kunde  ikke  standse  paa  den 
betraadte  Vej.  Snart  var  han  naaet  saa  vidt  i  sine  Skrupler,  at 
han  overhovedet  ikke  turde  administrere  Sakramenterne,  og  han 
afstod  over  Halvdelen  af  sin  Gage  for  dermed  at  lønne  den  gejst- 
lige Medhjælper,  som  det  blev  ham  tilladt  at  antage  til  denne  Del 
af  hans  Embedsgjerning.  Det  næste  Skridt  blev  imidlertid,  at 
Præsten  Holst  nu  ejheller  kunde  bekvemme  sig  til  at  nyde  Nad- 
veren, fordi  denne  Institution  —  som  han  paaviste  i  en  lang  Be- 
grundelse af  sin  Vægring  —  var  ganske  affalden  fra  det,  der  op- 
rindelig var  ment  med  dens  Indstiftelse.  En  saa  iøjnefaldende 
Separation  fra  Statskirken  paa  et  af  dens  dogmatiske  Hovedpunkter 
kunde  Regeringen  ikke  lade  gaa  upaatalt  hen,  hvor  tydeligt  den 
end  ellers  havde  viist  sin  Villighed  til  at  følge  et  godt  Stykke  med 
paa  Vejen  henimod  Udtrædelsen.  En  ved  kongeligt  Reskript  stad- 
fæstet Provsterets-Dom  frakjendte  Holst  hans  Præsteværdighed,  og 
han  drog  landsforvist  til  Tydskland.  Da  den  aandelige  Storm  havde 
udraset  i  ham  og  han  atter  fik  Ro  i  Sindet,  flyttede  han  mange 
Aar  efter  med  Regeringens  stiltiende  Samtykke  til  Ribe  og  er- 
nærede sig  der  som  Skoleholder. 

Den  tydsk- pietistiske  Indflydelse,  som  Christian  VI.  paa- 
virkedes af  fra  sine  nærmeste  Omgivelser,  forøgedes  for  en  kort 
Tid,  da  han  lige  i  Begyndelsen  af  sin  Regering  indbød  den  tydske 
zinzcndorf.  Rjgsfyrstc  Nic.  Ludv.  Greve  af  Zinzendorf  til  sit  Hof  —  den 
senere  saa  navnkundige  Forstander  for  Herrnhutternes  Samfund. 
Den  Anseelse,  han  stod  i  som  en  ivrig,  af  Naaden  særlig  berørt 
Samler  af  alle  de  opvakte  Brødre  og  Søstre  til  en  aandelig  Enhed, 
i  Forbindelse  med  den  Yndest,  han  nød  paa  højeste  Steder,  blev 
af  ikke  ringe  Betydning  for  hans  Ophold  i  Kjøbenhavn,  hvor  han 
ret  egenlig  gav  Signalet  til  de  gudelige  Forsamlinger,  i  hvilke  Folk 
af  alle  Stænder  søgte  den  Opbyggelse,  den  officielle  Kristendoms- 
forkyndelse  ikke  ydede  dem.  Paa  H.  A.  Brorsons  Psalmedigtning 
have  Zinzendorfs  2000  aandelige  Sange  med  deres  evindelige  Varia- 
tion af  Lammets  Thema  øvet  en  Del  Indflydelse  baade  til  det  Gode 
og  til  det  mindre  Heldige. 

Forøvrigt  var  det  overvejende  nordslesvigske  Præster,  der 
stod  Christian  VI.  ved  Siden  som  kirkelige  Medarbejdere:  H.  A.  Bror- 
son og  hans  to  Brødre,  den  alsiske  Præst  Erik  Pontoppidan,  Super- 

intendenten  i  Slesvig  G.  J.  Conradi  o.  fl.  Vi  komme  tilbage  til  ad- 
skillige af  dem  og  nævne  her  kun  Kongens  mest  betroede  Mand, 
Drivhjulet  i  hele  hans  Kirkestyrelse,  JOH.  Bartholomæus  Bluhme,  Biuh.ne. 
ligeledes  en  Slesviger,  der  havde  studeret  først  i  Rostock,  senere 
i  Kjøbenhavn,  hvor  Præsten  Brunsmand  ved  Vartov  gjorde  ham  be- 
kjendt  med  Speners  og  hans  Discipel  Franckes  Skrifter,  af  hvilke 
hans  Retning  for  stedse  bestemtes.  Han  blev  Frederik  IV.s  Hof- 
præst,  men  sin  fulde  Indflydelse  naaede  han  først  under  hans  Efter- 
følger, hvis  ihærdige,  om  end  forsigtig  i  Baggrunden  dvælende 
Raadgiver  han  blev.  Efter  hans  Tilskyndelse  indførtes  Konfirma- 
tionen 1736  til  Forherligelse  af  Reformationens  tohundredaarige 
Jubelfest. 

Fra  to  Sider  brødes  saaledes  Tidens  Vande  mod  den  ortho- 
doxe  Kirkebygning:  fra  Rationalismens  Side  i  den  naturlige  For- 
nufts Navn  en  smult  underminerende  Strøm,  fra  Pietismens  Side  i 
den  personlige  Inderligheds  og  Troestrangs  Navn  en  vældigt  frem- 
stormende Braadsø,  der  vel  snart  udtømte  sin  Kraft,  men  derefter, 
som  en  naturlig  Reaktion,  bidrog  sin  Del  til  at  forstærke  den  fri- 
tænkerske Understrøm.  Fritænkeriet  naaer  først  i  den  følgende 
Periode  en  Plads  indenfor  selve  Kirken;  Orthodoxien  og  Pietismen 
have  i  dette  Tidsrum  deres  Repræsentanter  i  den  theologiske  Viden- 
skabelighed, den  gejstlige  Veltalenhed  og  den  aandelige  Digtning. 
Den  orthodoxe  Theologi  udfører  forøvrigt  ikke  nogen  videnskabelig 
Stordaad  i  denne  Periode.  Efterat  det  lærde  Tidsrums  store  Theo- 
loger  have  givet  den  lutherske  Dogmatik  dens  fuldendte  System, 
er  det  kun  Biværk,  den  megen  Lærdom  kan  øve  sig  paa,  og  det 
er  ligesaa  meget  Prædikestolen  som  Kathedret,  den  tager  tilorde 
fra.  Eller  den  vender  sig  andensteds  hen,  saa  vi  se  de  gejstlige 
Forfattere  strejfe  ind  paa  Historiens  eller  Naturhistoriens  Enemærker 
og  bevæge  sig  der  med  større  Udbytte  end  paa  Theologiens. 

Christen  Lassen  Tvciionii  s  kjende  vi  fra  Holbergs  »Jydske  '  rychonius. 
Fejde«  (S.  75).  »Den  berømte  cimbriske  Litterator«,  »de  Cimbrers 
Lys  og  Jyllands  klare  Øje«  og  hvad  hans  Hædersbetegnelser  ellers 
lød  paa,  var  Stiftsprovst  i  Viborg  og  bl.  A.  bekjendt  af  de  Be- 
stræbelser, han  gjorde  sig  for  at  faae  et  Universitet  oprettet  i  Jyl- 
lands gamle  Hovedstad.    Han  er  Forfatter  til  adskillige  for  Lærdom 

Og  sundt  Judicium  en  Tidlang  højt  ansete  Skrifter,  af  hvilke  her 
blot  skal  nævnes  »Den  Hellige  Augsburgiske  Bekjendelses 
Historie,  forklarende  i  Tre  Bøgger  dends  Anledninger,  Forfattelse 
og  Overlevering«  (1730).  Hans  gejstlige  Veltalenhed,  en  Prøve  paa 
Tidens  orthodoxe  lærde  Homiletik,  ville  vi  skjænke  et  Øjebliks 
Opmærksomhed  —  den  gjorde  et  saadant  Indtryk  paa  hans  Til- 
hørere, at  de  sagde,  han  var  værd  at  binde  med  Guldlænker  til 
Prædikestolen,  for  aldrig  at  komme  ned  af  den  igjen.  Vi  vælge 
de  »Tolv  Elims  Kilder«,  Trøstetaler  til  Gehejmeraad  von  Plessen 
i  Anledning  af  hans  Frues  Død,  sendte  den  sørgende  Ægtemand 
portionsvis,  en  hver  Maaned  —  skjondt:  »hvad  er  det  for  Praaser, 
vi  kan  bære  ind  i  hans  sorte  Sørgestuer  og  hvor  vidt,  ja  hvor  lidt 
klækker  og  strækker  vel  det  faible  Skin  af  vore  svage  Phosphorers 
Inventioner?  Hans  Excellence  finder  sig  kun  ved  vore  Opvartninger 
betynget  og  bebyrdet,  maaske  noget  æret,  men  tillige  besværet. 
Han  maa  retirere  ud  af  Audience-Stuen  ind  i  Kabinettet  med  de 
Ord  af  Esaia:  Vender  Eder  fra  mig,  jeg  maa  beskelig  græde, 
gjører  Eder  ingen  Umag  at  trøste  mig!«  —  »Hver  Blomster  og 
Blad,  hver  Sommer-Fugl  og  Silke-Orm,  hver  Korn  og  Kjerne  ere 
Forandringens  Deviser  og  Omskiftelsens  Emblemer.  En  Hipparchus 
blandt  Hedninger  og  en  Copernicus  blandt  Kristne  har  stor  Bifald 
af  de  Fornuftige  og  explicerer  lykkelig  de  for  Øjnene  svævende 
Phænomena  af  det  Principio,  at  Jorden  er  en  Planet,  ja  har  sin 
dobbelte  Bevægelse,  af  hvilke  den  ene  gjør  Dag  og  Nat  i  hver 
Døgn,  den  anden  Sommer  og  Vinter  i  hvert  Aar.  Jeg  er  ej  af 
min  Navne  Tychonis  Courage,  at  jeg  dette  tør  benægte  og  bestride, 
om  Jorden  løber  som  Kugle,  der  rulles  i  Løbet  —  men  det  veed 
jeg  tilvisse,  om  Jorden  er  ej  selv,  saa  er  dog  Menneskene  paa  Jorden 
idelige  Planeter,  der  har  deres  visse  Perioder,  deres  foresatte  Løb 
af  Himmelens  Destin,  ere  nu  i  Lykkens  Apogæo,  nu  i  Vanheldens 
Perigæo,  drives  og  rives,  førte  af  en  skjult  primo  mobili^  som  de 
har  ingen  Nytte  af  at  de  stræbe  og  stride  imod,  oplyses  nu  af 
Glædes-Sol,  formørkes  nu  af  Sorgs-Skygge,  gaaer  nu  op,  nu  ned, 
snart  i  en  Konjunktion,  snart  i  en  Opposition,  saa  Himlens  Haand 
trakterer  os  som  hine  Regne-Penge,  der  paa  Brædtet  betyder  nu 
en  Tønde  Guld,  nu  en  Hvid  og  Skjerv.«  —  Bibelsproget:  Alt,  hvad 
I  have  gjort  en  af  disse  Mindste,  det  have  I  gjort  mig,  udlægger 
han  saaledes:    »Dette  Sprog  kommer  mig  fore,   ret  som  jeg  skulde 


Digitized  by  VjOOQIC 


Videnskaberae.  1 23 

op  til  Attestats  og  jeg  da  havde  en  mærkelig  Avantage,  om  min 
Herre  Examinator,  der  vidste  muligt  min  Faiblesse  og  hvor  slet 
jeg  vilde  staa  mig  in  examine,  men  vilde  dog  konservere  mig  for 
at  blive  rejiceret,  havde  da  den  ej  ganske  uhørlige  Godhed  for  mig, 
at  han  vilde  give  mig  forud  paa  en  Seddel,  hvad  for  Kvæstioner 
jeg  skulde  faae:  thi  da  maatte  jeg  vist  være  saa  stor  en  Pedant, 
at  min  Dumhed  var  ej  at  pardonneres,  om  jeg  da  ej  skulde  lave 
mig  paa  et  taaleligt  Svar.  Min  Jesus,  der,  naar  den  store  Attestats 
skal  holdes,  vistnok  bliver  min  Examinator,  vil  ikke,  at  Nogen  skal 
blive  saa  ulykkelig  at  rejiceres,  det  er  fortabes  (i.  Pet.  3),  han  giver 
mig  derfor  paa  en  Seddel,  hvad  for  et  locum  han  vil  mest  examinere, 
nemlig  den  om  de  Hungriges  Spisning,  de  Tørstiges  Læskning,  de 
Nøgnes  Klædning  etc,  og  det  er  da  det  Mindste,  jeg  maa,  for  at 
gjøre  mig  vel  fast  sur  le  chapitre  la^  og  for  hans  Naade  at  gjøres 
Engle-lig  i  Himmelen  (Matth.  22\  der  har  været  Gud  selv  lignende 
i  Dyden,  blive  barmhjertig,  ligesom  den  himmelske  Fader  er  barm- 
hjertig (Luc.  6)<  o.  s.  V. 

»Tychonius  er  blandt  Præster,  hvad  Wadskiær  blev  blandt 
Poeter«,  siger  N.  M.  PETERSEN  med  en  træffende  Betegnelse  af  den 
snurrige  Blanding  af  Begavelse  og  Pedanteri,  Svulst  og  Plathed, 
som  udmærker  hans  gejstlige  Veltalenhed.  Poet  var  Tychonius 
ogsaa  selv,  men  først  længe  efter  hans  Død  blev  hans  »Samling  af 
Vers  og  Indfald«  udgiven  (1776);  at  han  her  —  ikke  uden  Held  — 
anslaaer  Folkevisens  Tone  i  et  spøgende  Digt,  viser,  hvorledes 
denne  af  Holberg  uforstaaede  Digtning  var  fremme  som  Kunstform 
ogsaa  i  hans  Tid. 

Sjællands  Biskop  i  den  sidste  og  større  Halvdel  af  Chri- 
stian VI.s  Regeringstid  var  Nordmanden  Peder  Hersleb,  født  1689  p.Her$ieb. 
i  Stod  Præstegaard  i  Throndhjem  Stift,  en  mild,  sagtmodig  Natur, 
der  vilde  gjøre  Pietismen  al  den  Indrømmelse,  hans  Indsigt  og 
Redelighed  tilsagde  ham,  men  var  for  sund  til  at  give  sig  den  i 
Vold;  hans  Embedsførelse  blev  derfor  paa  mange  Punkter  en  Mod- 
stand mod  den  Indflydelse,  Pietismen  øvede  fra  sit  begunstigede 
Stade,  navnlig  i  det  til  Opretholdelsen  af  den  gejstlige  Disciplin 
stiftede  Kirkekollegium.  Som  gejstlig  Taler  overgik  Hersleb  alle 
sine  Samtidige.  Man  vil  endnu  kunne  forstaa  denne  hans  høje 
Rang  som  Prædikant,  naar  man  læser  hans  udgivne  Taler,  forudsat 

at  man  kan  sætte  sig  ud  over  det  Forældede  i  Stilen,  som,  baade 
hvad  Ordvalg  og  Tankens  samlede  Udtryk  angaaer,  kan  støde  os, 
men  har  været  naturligt  for  Datiden.  Og  dertil  maa  det  endnu  er- 
indres, at  Hersleb  efter  alle  Øjenvidners  samstemmende  Udsagn  maa 
i  Personlighed,  Stemme  og  den  hele  Optræden  have  havt  Noget, 
der  paa  en  ejendommelig  harmonisk  Maade  støttede  hans  Foredrag, 
saa  der  udgik  en  paa  eengang  kraftigt  og  mildt  betagende  Virk- 
ning fra  det.  Baade  Bluhme  og  Hersleb  holdt  Ligtale  over  Chri- 
stian VI.;  da  Bluhme  prædikede,  sagde  man,  græd  Ingen  uden 
Bluhme,  da  Hersleb  prædikede,  græd  Alle  undtagen  han  selv. 
SUHM,  der  havde  hørt  ham,  stadfæster  netop  ogsaa,  at  »hans  Stemme, 
hans  Gebærder  vare  saa  sode,  saa  overtalende,  at  man  sagde  om 
ham,  han  bad  Folk  komme  i  Himlen,  thi  der  er  saa  godt  at  være«. 
—  Blandt  hans  forskjellige  Prædiken-Samlinger  vælge  vi  »Livets 
Ord  udi  Dødens  Stund  eller  de  syv  Christi  Ord  paa  Kaarset« 
(1729)  til  en  saadan  Prøve  paa  hans  Veltalenheds  Art,  som  et  kort 
Uddrag  kan  give;  sammenstillet  med  Tychonius' Prædikeri  vil  Hers- 
leb staa  vor  Tid  dobbelt  nær  i  Henseende  til  Udlæggelsesmaade  og 
sproglig  Jevnhed.  I  Prædikenen  om  det  tredie  Livets  Ord  hedder 
det  i  Anledning  af  den  bodfærdige  Røver  paa  Korset: 

>Kan  Du  gjøre  saa  alvorlig  Pønitense  som  han,  saa  faaer  Du  ogsaa  samme 
Xaade ;  men  det  er  just  Sagen :  hvor  vil  Du  tage  den  ?  Én  Brud  siger  en  Bejler 
Xej ,  han  kommer  oftere  igjen ,  at  han  end  kan  betænke  sig ,  men  imidlertid  staaer 
det  til  ham,  om  han  vil  komme  igjen  eller  ej.  Hvor  tidt,  hvor  tidt  har  din  Jesus 
faaet  Nej  hos  Dig!  Ja,  har  faaet  Ja,  og  Du  har  bedraget  ham.  Han  er  saa  lidt 
kommen  igjen  til  Dig;  men  viis  mig,  hvor  det  staaer  skrevet,  hvor  tidt  han  vil 
komme  igjen,  og  at  han  vil  komme  igjen,  hvor  tidt  Du  og  har  Lyst  at  afvise  ham. 
Ja,  Røverens  Ord  kan  Du  altid  sige  Tfam  efter,  naar  Du  vil,  men  Røverens  bod- 
færdige Hjerte  skal  Gud  give  Dig.  O,  her  er  saa  mange  Ting,  som  gjør  Forskjel 
imellem  Røveren  og  Dig.  Jeg  kunde  sige,  Satan  var  den  Tid  mere  sikker,  han  havde 
aldrig  havt  saadant  Exempel  før ,  derfor  holdt  han  det  ikke  muligt ,  at  saadan  en 
Sjæl,  som  har  fremturet  i  Ondskab,  skulde  nu  i  sidste  Stund  echappere  ham;  men  tro 
Du  mig ,  siden  det  Exempel  med  Røveren  er  Satan  bleven  klogere  og  passer  bedre 
op.  Jeg  kunde  sige,  det  var  Kristi  Lidelses  Dag,  og  Kristus  vilde  signalisere  den 
Dag  med  noget  besynderligt  Exempel,  det  skete  den  Dag,  det  skeer  ikke  derfor  hver 
Dag;  Kristus  døde  den  Dag,  han  døer  ikke  oftere,  og  derfor  er  ikke  saadant  Exem- 
pel saa  tidt  at  vente :  Gud  vilde,  det  Exempel  skulde  ske  eengang,  paa  det  vi  skulde 
have  den  Trøst  og  ikke  forsage  over  Syndsens  Grovhed,  men  ogsaa  kun  et  Exempel 
for  at  betage  os  Sikkerhed.  Jeg  kunde  sige  det,  som  og  før  er  sagt,  at  det -kan  ikke 
nægtes,  at  her  er  jo  noget  extraordinair  i  dette  Exempel,  som  vi  ikke  kan  begribe, 
her  er  noget  af  et  Mirakel  i  hans  Omvendelse;  vil  Du  lade  din  Omvendelse  komme 
an   paa   et   Mirakel?     Har   Gud  lovet  at  gjøre  Mirakler   for  at  faae  Dig  omvendt?  er 


Digitized  by  VjOOQIC 


Videnskaberne. 


125 


Peder  Herslbb. 

Malet  af  J.  A.  Briinnich.     Stukket  af  J.  M.  Berningeroth. 

I  Rammen:  P.  H.,  Sjællands  Biskop  og  de  danske  og  norske  Kirkers  Generalinspekteur,  Aar 
1745  e.  Kr.,  i  hans  56  Aar.  —  Paa  Cartouchen:  Sjaelskraft  og  Talens  med  himmelske  Vaabcn 
rustede  Magt  og  et  Sind,  hvx>ri  Gud  havde  taget  Bo,  den  Gud,  han  uden  Frygt  bekjendte,  og  Alt, 
hvad  der  ellers  gjør  Helligdomme,  Prædikestole  og  Præster  fuldkomne,  det  har  altsammeu  boet  her, 
om  ellers  det  har  boet  nogensteds.  H.  Gram.  —  Øjnene  kunne  vel  mættes  ved  Synet  af  den  ær- 
værdige Biskops  Aasyn,  men  aldrig  kunne  Ørerne  faac  nok  af  hans  Tunges  Veltalenhed.  H.  P. 
Anchersen. 

det  vel  venteligt,  Du,  som  har  havt  al  Lejlighed  og  alle  Saligheds-Midler,  og  del 
saalænge,  at  Gud  skulde  gjøre  noget  cxtraordinair  for  Dig? c  Bønnen,  hvormed  denne 
Prædiken  ender,  lyder  saaledes:  > Herre  Jesu!  Vi  takke  Dig  hjertelig  for  dette  Livets 
Ord  i  Dødens  Stund  og  for  den  søde  Trøst,  Du  derudi  har  givet  os.  Lad  den  dybt 
indskrives  i  vore  Hjerter  og  gjøre  den  Frugt  hos  os,  som  Du  søger,  at  vi  af  dette 
saa  klare  og  kjendelige  Bevis  paa  din  Barmhjertighed  mod  Syndere  og  din  Døds 
Kraft  maa  antændes  i  en  sand  Kjærlighed  til  Dig  og  ingen  Ro  give  os,  inden  vi  og 
med  Røveren  kan  faae  gjort  Pønitens  for  vor  Synd,  at  vi  da  og  kan  faae  Røverens 
Trøst!  Men  afvend  Du  selv  i  Naade  den  ulyksalige  Virkning  af  dette  saa  sode  Li- 
vets Ord,  at  det  skulde  tjene  Nogen  af  os  til  Sikkerhed  og  Forhærdelse,  at  Nogen 
skulde  være  saa  daarlig,  over  denne  Trøst  formastelig  at  opsætte  sin  Omvendelse  og 
derved  gjøre  vor  Pønitense  saameget  vanskeligere,  vor  Tilstand  saameget  farligere! 
Herre  Jesu !  Bevar  os  Alle  og  Hver  af  os  fra  Røverens  Synd ,  Røverens  Skam ,  Rø- 
verens Død,  men  giv  os  Alle  itide  Røverens  Omvendelse,  Røverens  Tro  og  Røverens 
Salighed!  Bevar  os  fra  den  Forhærdelse  at  stole  paa  Røverens  Exempel,  men  giv  os 
Bo<lfærdighed ,  at  vi  dog  kan  trøste  os  med  Røverens  Exempel  I  Lad  os  dø  med 
Røverens  Suk  i  Munden:   Herre,    tænk  paa  mig  til  det  Bedste!     Og  lad  os  da  rejse 

af   med    Røverens    Trøst   i    Sjælen: 
iiiii'iiiiiiiiiniimilll'lHllliHlt^i        ^^^  ^^  ^^  y^iT^  med  mig  i  Para- 
lllllllilllllllllllll^W.lliiilllH  ■      dis.     Amen  !€ 


Pietismen  havde  sin  mest 
udprægede  Tilhænger  i  Sles- 
vigeren Professor  Enevold 
Ewald,  der  omtrent  1728 
var  bleven  Præst  ved  Vajsen- 
huset. Da  Zinzendorf  kort 
efter  kom  her  til  Landet  og 
organiserede  de  gudelige  For- 
samlinger, var  Ewald  meget 
virksom  for  deres  Oprettelse 
trindtom.  Ogsaa  han  folte 
sin  Samvittighed  besværet  af 
Skriftemaalet  i  den  lutherske 
Kirkes  Form  (ligesom  Holst) 
og  fik  Tilladelse  til  at  af- 
holde sig  fra  det  i  nogen 
Tid,  for  nøjere  at  overveje 
Sagen;  mod  den  orthodoxe 
Mening,  at  kun  den  Prædiken, 
der  ganske  stemmer  med  de 
symbolske    Bøger,    har    den 


Hf^HåHSEM. 


Enevold  Ewald. 


Professor  i  Thcologi  og  forstc  Pracst  ved  det  kgl.  Vaj- 
senhus (Digteren  Johannes  Ewalds  Fader). 

rette  Naadevirkning,  hævdede  Ewald  den  Paastand,  at  der  maatte 
være  Fynd  og  Varme  i  Talen,  altsaa  at  Præsten  maatte  høre  til  de 
sande  Aandelige,  til  de  Opvakte.  En  Frugt  af  hans  enorme  Bibel- 
lærdom  —  han  havde  inden  sit  Qortende  Aar  gjennemlæst  hele 
Bibelen  fire  Gange  —  og  det  længstlevende  af  hans  litteraire  Ar- 
bejder er  hans  »Bibelske  Concordants«  i  tre  Dele,  1748 — 49, 
bestemt  til  at  vejlede  Præster  ved  Bibelens  Benyttelse  og  særlig 
anbefalet  af  Regeringen  til  denne  Anvendelse.  »Det  gamle  og 
det  nye  Testamentes  Harmoni«  i  fem  Bind,  1744 — 50,  er  en 
vidtløftig  Prædikensamling  eller  egenlig  fem  fuldstændige  Postiller, 
et  Forsøg  paa  at  forklare  alle  messianske  Steder  i  det  gi.  Testa- 
mente i  Sammenhæng  med  den  nytestamentlige  Text.  Ewald  døde 
1754,  da  hans  senere  saa  berømte  Søn  Johannes  kun  var  elleve 
Aar  gammel. 

Den  moderate  Pietisme  repræsenteres  af  Erik  Pontoppidan,  Pontoppidan 
en  Forfatter,  hvis  Bane  bevæger  sig  over  et  stort  Omraade.  Hans  *°  °^** 
Fader,  en  Brodersøn  af  den  ældre  Pontoppidan,  var  Stiftsprovst 
i  Aarhus,  hvor  Sønnen  Erik  blev  født  1698.  Han  kom  tidlig 
i  Huset  hos  en  Slægtning  i  Nærheden  af  Hamborg,  rejste  uden- 
lands og  blev  1723  Hofpræst  paa  Nordborg  paa  Als,  hvor  han  kom 
til  at  bevæge  sig  i  den  tydsktalende  nordborg  -  pløenske  Fyrste- 
familie, hvis  Sprog  han  tilegnede  sig  saa  grundigt,  at  han  kunde 
skrive  flere  af  sine  Arbejder  paa  Tydsk,  om  end  Stilen  ikke  har 
den  Lethed,  den  kun  kan  faae,  hvor  det  er  Modersmaalet,  Pennen 
bevæger  sig  i.  Hans  første  theologiske  Stridsskrifter  saae  Lyset 
her.  1734  blev  han  kaldet  til  Slotspræst  paa  Frederiksborg,  det 
følgende  Aar  til  dansk  Hofpræst  i  Kjøbenhavn,  og  kort  efter  ud- 
nævntes han  til  extraordinair  Professor  i  Theologien.  En  frugtbar 
Forfattervirksomhed  betegner  dette  Pontoppidans  første  kjøbenhavnske 
Ophold.  1737  udkom  hans  »Forklaring«  eller  —  som  dens  offi- 
cielle Titel  lyder  —  »Sandhed  til  Gudfrygtighed  udi  en  Forklaringen 
Forklaring  til  Luthers  liden  Catechismus «,  udgivet  efter 
kongelig  Befaling  og  ved  et  Reskript  det  følgende  Aar  indført  i 
l^^gge  Riger  til  Brug  ved  den  af  Spener  og  Francke  anbefalede 
Katekisation  i  Kirkerne,  ved  hvilken  der  skulde  bødes  paa  Prædi- 
kenernes Uforstaaelighed  for  Almuen;  »een  Katekisation  udretter 
mere  end  ti  Prædikener«,  sagde  Pietisterne.     Bogens  Indhold  faldt 

Å  Brunnik  /imx     tj f  tf  /f  /  7// a;  ^  A  C. H.  dt  LåtU  aako^r.  ^/y. Soc  Dan. Sculfi 


Erik  Pontoppidan, 
Doktor  i  Theologicn    og  Biskop  i  Bergen.      »I  denne  Mand  boer  Retskaffenhed,  Oprigtighed,  bræn- 
dende Gudsfrygt  og  Geni  —  det  maa  selv  Avind  tilstaa«. 

ikke  i  den  orthodoxe  Gejstligheds  Smag;  Biskop  Hersleb  forargedes 

over  de  »nye,  ja  ligefrem  urigtige  Talemaaderc,  der  fandtes  i  den, 

og  Andre  ankede  over,  at  den  slet  ikke  nævnede  »Troen,  som  er 

Kristendommens  Hovedsag«.     Men  man  maatte  være  forsigtig  i  sin 

Kritik  af  et  Skrift  som  dette;   en  fattig  Præst  mistede  sit  Embede, 

fordi  han  paaviste  »Forklaringens«  papistiske  Tendens  og  ikke  vilde  * 

indlade  sig  paa  at  katekisere  efter  den.     »Pontoppidans  Psalme-  Psaimebogcn 

bog«  udkom  1740.     »Slots-Psalmebogen«    kaldtes   den  betegnende 

nok  Aarhundredet  ud,  thi.  den  var  fremkommen  efter  allerhøjeste 

Initiativ    og   støttede    sig    i    hele    sin  Udvidelse    af  den    kingoske 

Psalmebogs  Indhold  til  den  pietistiske   og  tydske  Psalmelitteratur, 

en  Del  originale,  men  for  den  overvejende  Part  fra  Tydsk  oversatte 

Psalmer,  besørgede  af  H.  A.  Brorson,  Fr.  Rostgaard  o.  Fl.     Begge 

disse  Bøger  paatrykte  det  almen  kirkelige  Liv  i  Danmark  og  Norge 

et  bestemt  Præg  for  lange  Tider.  —  1739 — 41  udgav  Pontoppidan 

sine  ^ Marinora  Danica^   (»Danske  Mindesmærker«)   i  to  Dele,     Marmom 

Danica 

en  Samling  Indskrifter,  navnlig  fra  Gravmæler,  fra  alle  danske  Land- 
skaber, altsaa  Aktstykker  til  Personalhistorien,  men  desværre  tem- 
melig unøjagtige  i  Gjengivelsen  af,  hvad  det  først  og  fremmest 
burde  kommet  an  paa:  Navne  og  Aarstal.  —  Fra  1740  til  1741 
udkom  i  tre  Dele  >^Gesta  et  vestisria  Danorutn  extra  Daniam^k  (»Be-     ^<^*^-^ 

"  ^  Danonmi 

drifter  og  Spor  af  danske  Mænd  udenfor  Danmark«),  en  Sammen- 
stilling af  Udtog  af  en  stor  Mængde  Skrifter,  eventyrlige  saavelsom 
historiske,  om  Danskes  Færden  i  Frankrig  og  England,  i  Spanien 
som  i  Orienten,  Alt  i  en  broget  ukritisk  Blanding.  —  I  Aaret  1741 
saae  første  Bind  af  »Pontoppidans  Annaler«  Lyset,  o:  hans  paa  Tydsk  Annaicm.. 
skrevne  danske  Kirkehistorie  med  den  latinsk-tydske  Titel :  -» Annales 
ecclesiæ  Danicæ  diplomatici  oder  nach  Ordnung  der  Jahre  abgefassete 
undmitUrkunden  belegte  Kirchen-HistoriedesReichsDånne- 
marck«,  et  anseligt  historisk  Samlerarbejde,  hvis  fjerde  Bind  ud- 
kom 1752.  Med  alle  sine  Svagheder  er  Værket  uundværligt  for 
Studiet  af  Danmarks  Kirkehistorie,  fordi  mange  af  de  deri  optagne 
Aktstykker  ikke  existere  længer  eller  ikke  ere  tilgængelige.  De, 
det  meddeler,  ere  desværre  hyppigt  forvanskede  paa  Grund  af  en 
mangelfuld  Textkritik,  og  Forfatterens  Behandling  af  den  katholske 
Tid  er  højst  utilfredsstillende  formedelst  hans  Uvidenhed  om  den 
gamle  Kirkes  Lov  og  Forfatning;  langt  bedre  og  paalideligere  er 
Fremstillingen   af  Kirkens  Udvikling  efter  Reformationen.     Værket 

ni.  dansk  Litteraturhistorie  2.  Udg.   II.  g 

er  væsenligst  annalistisk,  følgende  Kirkens  Historie  fra  Aarhundrede 
til  Aarhundrede;  for  hvert  saadant  Afsnits  Vedkommende  gives  der 
forst  en  almindelig  Karakteristik  af  Forholdene ,  dernæst  fortælles 
Kongernes  og  Biskoppernes  Historie,  og  tilsidst  følger  den  egenlige 
Kirkehistorie  i  Aarbogsform,  ledsaget  af  de  derhen  hørende  Akt- 
*  stykker.  De  ovenfor  berørte  Mangler  kunde  ikke  undgaa  at  blive 
bemærkede  i  en  Tidsalder,  da  den  historiske  Kritik  herhjemme  talte 
et  Par  meget  fremragende  Dyrkere;  at  den  blev  anvendt  paa  Pon- 
toppidans Værk,  gik  dets  Forfatter  saameget  mere  til  Hjerte,  fordi 
han  betragtede  sin  Kirkehistorie  som  sit  litteraire  Livs  Hoved- 
bedrift og  stillede  sig  som  Forfatter  af  den  ved  Siden  af  Saxo  og 
Hvitfeld.  De  nærmere  Omstændigheder  ved  Fejden  mellem  Pon- 
toppidan og  hans  Kritiker  ere  højst  ejendommelige  for  de  litteraire 
Tilstande  i  hine  Dage,  da  Enevoldsmagten  paakaldtes  til  Løsning 
Strid  med    ^f  ^jjg  Knuder.    Historikeren  Langebek  havde  af  og  til  i   »Danske 

Langcbck.  " 

Magazinc  paavist  Fejl  i  »Annalerne«  og  navnlig  efter  Fremkomsten 
af  2.  Bind  paa  en  noget  overlegen  Maade  ignoreret  deres  Tilstede- 
værelse ved  at  udtale  Ønsket  om,  at  den  Periode,  som  just  dette 
Bind  omfatter,  engang  maatte  blive  behandlet  af  en  kyndig  Histo- 
riker, »paa  det  andre  Grantseende  ikke  siden  skulde  have  Anled- 
ning paa  hver  Side  at  spore  og  taxere  Skribentens  Urigtighed  og 
Uformuenhed«.  Som  Svar  paa  dette  i  Formen  noget  ungdomme- 
lige Angreb  lod  Pontoppidan  i  et  periodisk  Skrift  indrykke  et 
anonymt  Brev  angaaende  den  Dristighed,  med  hvilken  A.  Hvitfeld 
og  andre  Historieskrivere  korrigeredes  af  Forfatterne  i  »Danske 
Magazin«.  Efter  et  Par  Maaneders  Taushed  udgav  Langebek  et 
skarpt  og  velskrevet  Svar  paa  dette  Brev,  godtgjørende  sin  Kritiks 
Berettigelse  ved  en  Række  overbevisende  Argumenter,  der  imid- 
lertid fremsattes  i  en  ufornødent  bidsk  og  spottende  Tone.  Skriftet 
gjorde  stor  Opsigt  og  fandt  rivende  Afsætning.  Pludselig  blev  ikke 
blot  dette,  men  ogsaa  Pontoppidans  Brev  beslaglagte  af  Politi- 
mesteren, aabenbart  efter  Ordre  fra  Kongen,  som  har  villet  kvæle 
en  litterair  Fejde  i  Fødselen.  Dette  Skridt  bragte  Pontoppidan  helt 
fra  Besindelsen:  han  indgik  til  Kongen  med  en  Ansøgning,  hvori 
han  i  de  stærkeste  Udtryk  besværer  sig  over  »en  trykt  Paskvil,  et 
Skandskrift«,  som  vil  tage  Livet  af  ham  og  gjøre  ham  plat  uduelig 
til  al  offentlig  Forretning;  hans  gejstlige  Embede  har  faaet  et  døde- 
ligt Saar,  hans  Person  er  prostitueret  og  infameret,  hans  Frimodighed 

til  at  staa  paa  Prædikestolen  betagen  ham,  da  han  der  maa  være 
til  stor  Anstød  og  liden  Opbyggelse  o.  s.  v. ;  han  vil  ændre  enkelte 
Udtryk  i  sit  Skrift,  naar  Modstanderen  vil  tilbagetage  sine  For- 
nærmelser og  —  det  maa  blive  ham  paalagt,  aldrig  mere  at  omtale 
Pontoppidan  eller  hans  Skrifter!  Ogsaa  Langebek  ansøgte  imid- 
lertid om  en  Æresoprejsning,  vel  ikke  af  en  saa  exklusiv  Natur, 
men  dog  udgaaende  fra  en  saa  righoldig  Selvfølelse,  at  den  ikke 
giver  Pontoppidans  stort  efter:  Kongen  skulde  gjøre  ham  til  Pro- 
fessor ved  Universitetet  i  Fædrelandets  Sprog  og  Historie,  men  fri- 
tage ham  for  at  holde  Forelæsninger,  imod  at  han  hvert  Aar  udgav 
et  Skrift  i  de  nævnte  Fag.  Dette  syntes  Christian  VI.  dog  var  et 
lovlig  stærkt  Stykke;  han  var  en  ærlig  og  virksom  Beskytter  af 
Videnskaberne  og  deres  Dyrkere,  men  der  maatte  dog  være  Maade 
med  Alt.  Der  udgik  et  allerhøjeste  Reskript  til  Konsistorium  ved 
Kjøbenhavns  Universitet  med  Paalæg  om,  >at  I  for  Eder  i  Consi- 
storio  indkalder  fornævnte  Jacob  Langebek  og  i  Eders  og  Professor 
Pontoppidans  Overværelse  reprimanderer  hannem  for  saadan  hans 
imod  ham  brugte  meget  grove  og  fornærmelige  Skrivemaade  og 
derhos  tilholder  ham,  at  han  strax  udi  Eders  og  Professor  Pontop- 
pidans Overværelse  gjør  ham  en  mundtlig  xAfbigt  og  tilstaaer,  at 
han  haver  intet  paa  ham  at  sige,  hvilken  Afbigt  tilforn  af  Eder 
kan  forfattes  og  siden  af  Jacob  Langebek  underskreven  Professor 
Pontoppidan  tilstilles.  Men  hvad  ellers  begge  disse  Skrifter,  nemlig 
det  ovenmeldte  Brev  [fra  P.]  og  dets  Anmærkninger  [af  L.]  an- 
belanger,  da  ville  Vi  allernaadigst,  at  de  begge  skal  være  suppri- 
merede«. Afbigtens  Bitterhed  formindskedes  derved,  at  Publikum, 
der  var  ukjendt  med  Intermediet  i  Kongens  Kabinet,  tog  Parti  med 
Langebek,  og  at  Pontoppidan  ikke  mødte  nogen  Sympathi  hos 
Konsistorium;  for  ham  var  Ydmygelsen  vel  endogsaa  størst,  da  han, 
skjøndt  »baade  Professor  Theologiæ  og  Vores  Hofprædikant«,  hverken 
fik  Beslaget  hævet  for  sit  Skrifts  Vedkommende  eller  opnaaede  den 
snurrige  Undtagelsesstilling  overfor  Kritiken,  som  han  havde  attraaet. 
Til  Ære  baade  for  Kongen  og  for  de  to  Modstandere  kan  det  til- 
føjes, at  Ingen  af  dem  bar  Nag  til  Christian  VI.  for  hans  Afgjørelse, 
og  at  de  senere  traadte  i  venskabeligt  Forhold  til  hinanden. 

Udbyttet  af  sin  Tænkning  først  og  fremmest  over  sin  Sam- 
tids religieuse  Fænomener,  men  dernæst  ogsaa  over  dens  kultur- 
historiske og  statspolitiske  Tilstande   har  Pontoppidan  nedlagt  i  et 

populairt  Arbejde,  den  Aaret  efter  »Niels  Klim«  udkomne  fingerede 
Mcnoza.  Rejsebeskfivelse  »Menoza,  en  asiatisk  Prinds,  som  drog  Ver- 
den omkring  og  søgte  Kristne,  men  fandt  lidet  af  det, 
han  søgte«  (3  Dele,  1742 — 43).  Allerede  Titlen  antyder,  fra 
hvilken  Kant  Skriftet  kommer,  thi  idet  den  lige  i  Fortællingens  Be- 
gyndelse af  de  danske  Missionairer  i  Trankebar  kristnede  Asiat 
farer  viden  om  for  at  prøve,  om  han  kan  finde  Kristne  i  Kristen- 
heden, peger  dette  tilbage  paa  Pietismen  med  dens  Særform  af 
Kristendom,  dens  Stræben  efter  at  danne  Smaakirker  i  den  store 
Statskirke.  Heller  ikke  paa  direkte  Udtalelser  fra  Pietismens  Side 
er  der  nogen  Mangel.  Vi  vælge  som  Prøve  paa  Fremstillingens  Art 
en,  der  angaaer  et  af  dens  iøjnefaldende  Yderpunkter.  Menoza  op- 
holder sig  i  Venedig  under  Karnevalet  og  kommer  her  i  Samtale 
med  en  ung  tydsk  Rigsgreve,  der  spørger  ham  om  hans  Mening 
angaaende  Dandsens  Tilladelighed,  et  Thema,  Pontoppidan  kort 
iforvejen  havde  været  inde  paa  i  sin  Afhandling  >ob  Tantzen  Stinde 
sey.f*«  Menoza  svarer:  >Jeg  har  aldrig  seet  fornuftige  og  ærbare 
Folk  dandse,  førend  jeg  kom  til  Europa.  I  mit  Fædreneland  pas- 
serer det  for  en  liderlig  Letsindighed,  og  da  jeg  i  Montpellier  første 
Gang  saae  et  Bal,  hvor  man  svingede  omkring  med  hverandre, 
tænkte  jeg,  hvor  er  det  dog  muligt,  at  Folk,  som  give  sig  ud  for 
Kristi  Efterfølgere,  kunne  drive  den  Daarlighed  ej  hemmelig,  men 
som  en  herlig  og  prisværdig  Sag,  i  hvilken  den  Ene  søger  at  over- 
gaa  den  Anden,  —  Han  sagde:  Synes  Eder  Dands  saa  daarlig, 
hvad  vil  I  da  vel  sige  om  Opera  og  Komedier,  ved  hvilke  dog  de 
Gejstlige  her  paa  Stedet  indfinde  sig  med  Andre?  —  Jeg  svarede: 
Af  Nysgjerrighed  og  for  at  kunne  dømme  derom,  har  jeg  engang 
seet  det  Slags  Aberi  i  Rom.  Jeg  tænkte.  Komedier  var  en  ganske 
slet  og  ret  Fremstilling  af  visse  Historier  eller  en  fornuftig  og  al- 
vorlig Samtale  imellem  visse  Personer  om  det,  som  var  værdt  at 
høre  vel  fremført  og  paa  en  levende  Maade  udtrykt,  i  hvilket  Fald 
Sagen  kunde  synes  en  uskyldig  og  i  visse  Henseender  nyttig  For- 
nøjelse. Men  paa  den  romerske  Skueplads  blev  jeg  vaer  saameget 
forargeligt  og  Kristi  Venner  uanstændigt  Narrevæsen,  Letfærdigheds 
Anledning  og  unyttigt  Ordg>'deri,  saa  jeg  holder  det  for  et  af 
Satans  Mesterstykker,  at  han  har  kunnet  faae  Komedie  iblandt  de 
Kristne  ej  alene  tilladt,  men  endog  privilegeret  og  ved  Øvrighedens 
Anstalter    ligesom    bragt    til    Fuldkommenhed.      Skulde    Komedier 


Digitized  by  VjOOQIC 


Videnskaberne. 


133 


blive  uskyldige,  saa  maatte  derfra  adskilles  just  det,  Almuens  for- 
dærvede Smag  hænger  efter,  og  saa  faldt  de  bort  af  sig  selv,  naar 
de  af  et  lidet  Antal  bleve  daarlig  betalte«.  —  Mod  Slutningen  af 
sin  Rejse  kommer  Menoza  til  Kjøbenhavn  og  skildrer  sine  Op- 
levelser der.  Det  er  dog  her,  som  hele  Værket  igjennem,  over- 
vejende de  religieuse  Forhold,  han  omtaler;  man  faaer  et  levende 
Indtryk  af  den  Bevægelse,  der  havde  grebet  Samfundet,  men  ogsaa 
af  den  Snæverhed  i  Synet,  som  klæbede  ved  Pietismen.  Dette 
træder  især  frem  i  den  Diskussion,  der  fingeres  at  være  ført  i  et 
Selskab  om  den  guddommelige  Gjengjældelse,  hvilken  unægtelig 
opfattes  paa  en  højst  udvortes  Maade  og  paa  et  enkelt  Sted  med 
en  saa  elskværdig  Naivetet,  at  det  alene  af  denne  Grund  fortjener 
at  meddeles:  Mdm.  B**,  som  aabner  Debatten,  fortæller  til  almin- 
delig Opbyggelse  Følgende  som  Exempel  paa  Styrelsens  y«.r /^//^^w^ : 
>For  en  Snes  Aar  siden  boede  ej  langt  fra  Skvalder-Gaarden  en 
Kone  af  det  Slags,  der  bringer  os  Fruentimmer  i  altfor  stor  Vel- 
talenheds-Rygte. Denne  forgreb  sig  grovelig  paa  Næstens  ærlige 
Navn.  Især  bragte  hun  et  Par  meget  dydige  Jomfruer  i  det  Ud- 
raab,  der  falder  vort  Kjøn  ligesaa  utaaleligt,  som  naar  man  be- 
skylder en  Soldat  for  Fejghed.  Hvad  skete.?  Tvende  af  hendes 
egne  Døtre  kom  i  selvsamme  Vanrygte,  og  den  ene  beviste  ved 
en  aflagt  levende  Prøve,  at  man  ej  gjorde  dem  den  Uret,  som  deres 
Moder  gjorde  Andre.«  —  I  lange  Tider  var  »Menoza«  en  yndet 
Folkelæsning  herhjemme  og  blev  desuden  oversat  paa  Hollandsk 
Fransk  og  Tydsk.     1860  udgaves  den  paany  af  ViLH.  BIRKEDAL. 

1747  blev  Pontoppidan  Biskop  i  Bergen  og  opholdt  sig  i 
Norge  indtil  1754,  da  et  Besøg  i  Kjøbenhavn  uventet  forvandledes 
til  et  endeligt  Ophold,  idet  han  udnævntes  til  Prokansler  ved  Uni- 
versitetet, en  Stilling,  i  hvilken  han  forblev  til  sin  Død  1764.  I 
Norge  følte  han  sig  tiltrukken  af  naturhistoriske  Undersøgelser  og 
udgav  desuden  et  sprogvidenskabeligt  Arbejde  ^Glossarium  Nor- 
vagicum<  (Bergen  1749),  en  Samling  af  saadanne  norske  Ord,  som 
ikke  tilhøre  Fællessproget,  optegnede  af  den  altid  virksomme  Bisp 
paa  hans  Embedsrejser  omkring  i  Stiftet  i  den  Hensigt  at  tilføre 
Modersmaalet  en  Forstærkning  fra  Folkesproget,  som  kunde  afløse 
Fremmedordene.  I  Kjøbenhavn  fortsatte  Pontoppidan,  trods  sine 
mange  og  brydsomme  Forretninger  som  Prokansler,  sin  flittige  For- 
fattervirksomhed,   dels  med  theologiske  Afhandlinger   (»Ældgamle 

Og  Eenfoldige  Christendom«,  1755,  en  populair  Dogmatik  i  Moders- 
maalet;  »Afhandling  om  Verdens  Nyehed  eller  Naturlig  og  Historisk 
Beviis  at  Verden  ikke  er  af  Evighed«,  1755,  rettet  mod  Fritænkernes 
Antagelse  af  en  evig,  af  Skabelse  ikke  fremgaaet  Verden),  dels 
med  naturhistoriske  og  statsøkonomiske  Skrifter  (»Forsøg  til  Norges 
naturlige  Historie«,  1752 — 54;  »Økonomisk  Balance,  1759),  dels  en- 
delig med  historiske  Værker  af  ikke  ringe  Omfang,  blandt  hvilke 
Orig.Hafn.  jg  vigtigste  ere  Kjøbenhavns  ældste  Historie  i  y>  Origines  Haf- 
Danske  Atlas. /i i e n s e s <^ ,  17^,  Og  det  »Danske  Atlas«,  Pontoppidans  sidste  Ar- 
bejde, som  han  ikke  selv  naaede  at  faae  fuldført,  en  historisk  og 
topografisk  Beskrivelse  af  Danmark  med  Landkort,  Planer,  Afbild- 
ninger af  Stæder  og  Gaarde  m.  m.  Som  det  omsider  afsluttedes 
med  syvende  Bind  1781,  efter  at  Pontoppidans  Svoger  Hans  de 
Hofman,  Langebek  og  Sandvig  havde  ført  den  oprindelige  For- 
fatters Arbejde  videre,  er  det  et  Pragtværk  i  dansk  Litteratur  og 
meget  værdifuldt  som  Kildeskrift,  derfor  ogsaa  stadig  raadspurgt 
endnu  den  Dag  idag.  S.  69  gjengives  formindsket  en  af  dets 
Afbildninger. 

^tifrift«"  ^^"    folkelige    Opbyggelseslitteratur    trivedes    frodigt 

under  Pietismen.  Smagløsheden  er  flyttet  fra  Titelbladet  ind  i 
Bogen,  især  omkring  Tidsrummets  Slutning,  da  den  frembry^dende 
Fritænkning  drev  de  Vakte  til  en  endnu  dybere  Indtrængen  i 
Troens  Hemmeligheder  end  nogensinde  før,  under  hvilken  For- 
dybelse det  især  var  Kristi  Offerdod  med  alle  dens  enkelte  Om- 
stændigheder, der  gav  den  opbyggelige  Litteratur  Emner  og  lige- 
som gjennemtrak  dens  Blade  med  Blodet  fra  de  hellige  Vunder. 
Naar  vi  til  Exempel  paa  denne  Litteraturs  Art  fremdrage  Præsten 
Hegelahrs  »Liden  Traktat  om  Jesu  Vunder  og  saarede  Sjæl« 
(I753)>  er  det  ingenlunde,  fordi  just  dette  Skrift  naaer  Toppunktet 
af  det  Usmagelige,  skjøndt  man  vil  se,  det  gaaer  vidt  nok  i  denne 
Henseende,  men  fordi  det  ypperligt  viser,  hvorledes  denne  Art  Op- 
byggelse lod  sig  bringe  i  en  Slags  videnskabeligt  System  og  kunde 
fremtræde  i  den  stringente  Undersøgelses  Form.  Allerede  Bogens 
Begyndelse  giver  en  Forestilling  herom.  Dens  første  Kapitel  handler 
»om  det  Ord  Vunde,  dets  Bemærkelse«,  og  indledes  saaledes: 
»Efterdi  denne  Part  skal  handle  om  Jesu  Vunder,  saa  er  det  vel 
ikke  ufornødent,  først  at  beskrive,   i  hvad  Mening  det  Ord  Vunde 

forekommer,  samt  at  fastsætte,  i  hvad  Mening  det  fornemmelig 
bruges  i  denne  Traktat.  Jeg  vil  ikke  tale  om,  at  det  undertiden 
bruges  lignelsevis  for  allehaande  Nød  og  Trængsel,  som  naar  det 
hedder  om  det  betrængte  jødiske  Folk:  Herren  skal  læge  dets 
Vunders  Saar,  Es.  30,  26,  men  jeg  vil  kun  røre  ved  Ordets  egen- 
lige Bemærkelse.  Og  da  er  en  Vunde  intet  Andet  end  en  blodig 
Aabning  i  et  Menneskes  Hud  eller  Kjød,  enten  samme  Aabning  er 
gjort  af  Mennesket  selv  eller  af  Andre.  Det  er  vel  saa,  at  en 
Vunde,  naar  den  er  liden,  kaldes  en  Rible  eller  Strible,  og  naar  en 
Vunde  eller  Rible  drager  som  en  Skorpe  over  sig,  egenlig  kaldes 
et  Saar.  Dog,  naar  Talen  er  om  Jesu  Vunder,  have  disse  og  slige 
Ord  ofte  een  og  den  samme  Bemærkelse.  Og  efterdi  vi  kan  fore- 
stille os  Christum  i  hans  haarde  Medhandling  ej  alene  blodig,  men 
og  brun  og  blaa,  saa  beskuer  Troen  tillige  hans  Strimer,  hvilke 
ere  brun-  og  blaaspættede  Tegn  af  en  haard  Medhandling,  og  de 
blande  sig  med  Rette  under  Vundernes  egenlige  Benævnelse,  efterdi 
nogle  af  Jesu  Strimer  visselig  maa  ansees  at  have  været  ej  alene 
brune  og  blaa,  men  og  blodflydende«  o.  s.  v.  Vunderne  inddeles 
da  i  selvbrudte  og  voldbrudte.  »Ved  de  selvbrudte  Vunder  for- 
staaes  de  blodige  Aabninger  i  vor  Herres  Jesu  Hud  og  Kjød,  gjorte 
enten  efter  Guds  Befalning  af  nærværende  Menneskers  ustraffelige 
Hænder  eller  uden  Menneskers  Hænder  af  Gud  selv.  Men  de  vold- 
brudte Vunder  ere  de  Aabninger,  som  ere  gjorte  i  hans  Hud  og 
Kjød  uden  Guds  Befalning  af  nærværende  Menneskers  uretfærdige 
Hænder,  skjøndt  ikke  uden  Guds  Tilladelse  og  Styrelse.  Til  de 
selvbrudte  Vunder  henregnes  Omskærelsens  Vunde  og  Dødskampens 
Vunder;  thi  Omskærelsens  Vunde  fik  han,  som  et  sandt  Drenge- 
barn af  Abrahams  Sæd,  efter  sin  egen  Lov  og  Befalning  under  hans 
benaadede  Forældres  Forsorg;  og  deri  maa  de  ansees  ustraffelige 
ligesaa  vel  som  Zacharias  og  Elisabeth,  Luc.  i,  6.  Hvad  Døds- 
kampens Vunder  angaaer,  da  fik  han  dem,  førend  noget  Menneske 
havde  lagt  Haand  paa  ham.  Og  spørger  Nogen,  hvad  jeg  forstaaer 
ved  Dødskampens  Vunder,  da  svares,  at  derved  forstaaes  hans  blo- 
dige Svedehuller,  saasom  de  kan  ansees  som  blodige  Aabninger  i 
hans  Hud  og  Kjød,  hvilket  er  min  Beskrivelse  paa  en  Vunde.  Dog 
ere  Omskærelsens  Vunde  og  de  andre  Vunder  naturlige  Vunder, 
men  disse  blodige  Svedehuller  overnaturlige  og  sælsomme  Vunder; 
de  ere  udbrudte  indvortes  fra,  da  alle  de  andre  ere  opbrudte  ud- 

vortes  fra«  o.  s.  v.  Ikke  mindre  smagløs  end  Beskrivelsen  og 
Klassifikationen  er  Anvendelsen  af  det  saaledes  tilrettelagte  Mate- 
riale. Saaret  efter  Landsestikket  i  Kristi  Side  æres  af  de  Troende 
»som  deres  Vindue,  igjennem  hvilket  de  kan  se  inc^  i  Jesu  Hjerte, 
som  en  Mine,  igjennem  hvilken  de  har  Adgang  til  samme  forbar- 
mende Hjerte.  Det  udstrømmede  Blod  og  Vand  er  som  en  ny 
Syndflod,  hvori  den  gamle  Adam  drukner  og  det  nye  Menneske 
frelses,  og  som  den  rette  Regnbue,  der  vidner  om  Jesu  bestandige 
Kjæriighed« .  Den  pietistiske  Biskop  i  Aalborg  Stift  BRODER  BRORSON 
anbefaler  Hegelahrs  Traktat  til  det  theologiske  Fakultets  Censur 
som  et  Skrift,  han  »med  megen  Glæde  og  Rørelse  i  Sindet  har 
gjennemlæst«,  og  med  Bøn  om,  at  »ved  disse  gudelige,  andægtige 
og  opbyggelige  Betænkninger  Jesu  Vunder  maa  males  alle  Kristne 
for  Øjen  og  indprentes  i  alle  deres  Hjerter«. 

Filosofi.  For  Filosofien  kunde  Modtageligheden  ikke  være  stor  i  et 

Samfund,  hvor  aandelig  Grebethed  betragtedes  som  den  eneste 
rette  aandelige  Klarhed.  Heller  ikke  Orthodoxien  havde  Behov  at 
føres  ad  Tænkningens  Veje  til  sit  Systems  faste  Borge,  og  Ratio- 
nalismen, som  just  brugte  den  naturlige  Fornufts  Argumenter  til 
Angreb  paa  Aabenbaringslæren,  var  endnu  først  ifærd  med  at  tage 
Fodfæste  indenfor  vore  Enemærker;  Holberg,  som  var  bedst  bevan- 
dret i  dens  Litteratur,  havde  ingen  Smag  for  metafysiske  Deduk- 
tioner, hans  Filosoferen  var  anlagt  paa  det  praktiske  Liv  og  havde 
det  moraliserende  Essai's  Form.  Vakt  af  hans  Aand  vilde  en  livlig 
og  højtbegavet  Yngling  føre  hans  og  Filosofiens  Sag  videre,  men 
døde  lige  i  Begyndelsen  af  sin  lovende  Løbebane. 

'^^•''^^^^^  Frederik  Christian  Eilsohov,  født  1725  i  Rynkeby  i  Fyn,  blev 

kun  femogtyve  Aar  gammel,  men  havde  da  allerede  ydet  Arbejder, 
som  berettigede  til  de  største  Forventninger.  1743  udgav  han  en 
kortfattet  populair  Logik,  og  som  kun  enogtyveaarig  Magister  holdt 
han  offentlige  Forelæsninger  for  de  Studerende  over  Filosofi  og  den 
naturlige  Theologi,  idet  han,  uden  at  nægte  Aabenbaringen,  frem- 
liævede  den  naturlige  Religion  som  den  sande  Vej  til  Gudsdyrkelse. 
Vel  belæst  i  de  fremmede  Litteraturer  (han  oversatte  paa  Dansk 
»Zadig  eller  Skjæbnen,  en  østerlandsk  Historie  af  Hr.  VOLTAlRE<, 
tilegnet  Holberg)  og  fyldt  af  Reform -Iver  anbefalede  han  paa  alle 

Omraader  selvstændig  Granskning,  støttet  paa  filosofisk  Uddannelse : 
»Den  højere  Grundlære  (o:  Metafysiken) ,  siger  han,  >er  en  aldeles 
fornøden  Videnskab  for  alle  Slags  Lærde;  det  kan  vel  et  ske,  at 
en  Elsker  deraf  fordyber  sig  i  sine  Betragtninger,  at  han  mulig 
derover  kan  forsømme  og  af  en  Hændelse  blive  ubekvem  til  andre 
nyttige  Videnskaber,  som  have  en  nærmere  Brug  og  Indflydelse  i 
hans  Velfærd,  men  Skylden  er  da  paa  hans  Side  og  ingenlunde  i 
Videnskaben  selv.  —  Den  største  Del  a£  de  verdslige  Vise  i  vore 
Dage  kan  deles  i  tvende  Partier.  Det  første  finder  slet  ingen  Smag 
i  smukke  Tanker.  Disse  have  saaledes  hensvoret  sig  til  den  ma- 
thematiske  Læremaade,  at  de  holde  alle  Tankers  Smukheder  for 
bare  Lumperier.  Dette  Parti  taler  og  skriver  alle  Ord  med  en  lo- 
gisk Amts  (o:  Embeds)-Mine.  En  eneste  uegenlig  eller  levende 
Udtr>'kkelse  forblinder  dem  og  forstyrrer  deres  metafysiske  Hoveds 
algebraiske  stille  Ro.  Skulde  dette  Parti  voxe  stærkere  til,  saa  kan 
vi  uden  Tvivl  vente  de  skolastisk-barbariske  Tider  igjen.  Det  andet 
Parti  bestaaer  af  Metafysikens  afsagte  Fjender.  Disse  Folk  ville 
alle  have  Ord  for  at  tænke  smukt,  uden  tillige  at  have  den  filoso- 
fiske Grundighed  for  Øje.  De  fortjene  og  at  lastes.  De  foredrage 
deres  tørre,  ubestemte  og  ufordøjede  Tanker  i  en  munter  Stil,  med 
nogle  smukke  Talemaader  og  pudserlige  Indfald;  de  snakke  noget 
op  ad  Væggene,  som  vel  kan  kildre  Indbildningskraften,  men  op- 
lyser ingenlunde  Forstanden  og  befindes,  naar  Tankerne  nøgnes  fra 
Ordenes  Glands,  efter  Fornuftens  rigtige  Prøve,  at  være  ganske 
urigtigt.«  Hvad  Eilschov  fordrer,  er  altsaa  en  logisk  skolet  Tænk- 
ning med  en  smagfuldt  behersket  Fremstillingskunst  til  sin  Raadig- 
hed.  Og  denne  Fremstillingskunst  skulde,  vel  at  mærke,  have 
Modersmaalet  til  Materiale  —  det  er  Eilschovs  andet  bestemt 
hævdede  Krav,  hvis  Fremsættelse  gjør  ham  til  saa  mærkelig  en 
Personlighed  i  hin  Tids  Litteratur.  Selv  skrev  han  et  sjeldent  rent 
og  let  dansk  Sprog  og  gjorde  sig  en  Ære  af  at  vise,  at  selv  de 
filosofiske  Kunstord  kunde  udtrykkes  bekvemt  og  fyndigt  »paa  vor 
Fru  Moders  Maal«,  som  han  kalder  det;  vi  møde  hos  ham  for 
første  Gang  i  Sproget  Ord  som:  Bevisgrund,  Høresal,  Højskole, 
Sindsbevægelse,  Sædelighed,  Velanstændighed,  Omkreds,  Personlig- 
hed, Valgsprog,  sandsynlig  og  flere,  dannede  af  ham  selv  med 
sjeldent  Indskue  i  Sprogets  Væsen,  dengang  skurrende  ved  deres 
Nyhed  og  Særhed,  nu  Alles  Sprogeje. 

Det  er  Holbergs  Oplysningsværk ,  Eilschov  vil  fortsætte, 
ganske  vist  uden  at  have  hans  altid  redebonne  Vid  til  sin  Tjeneste, 
men  til  Gjengjæld  udrustet  med  en  stærkere  Evne  til  stringent 
Tænkning  og  en  større  Sands  for  Sprogrenheden.  Men  han  kaldtes 
bort  lige  ved  Begyndelsen  af  sin  forjættelsesrige  Forfatterbane;  for- 
uden nogle  Oversættelser  og  latinske  Disputatser  efterlod  han  kun 
to  Skrifter:  >Philosophiske  Breve  over  adskillige  nyttige  og 
vigtige  Ting«,  1748,  i  hvilke  en  af  Leibnitz  paavirket  videnskabelig 
Gransknings  Resultater  meddeles  i  populair  Form,  samt  »Forsøg  til 
en  Fruentimmer-Philosophie  eller  alvorlige  og  lystige  Sam- 
taler med  et  Fruentimmer  om  det,  der  er  nyttigt  og  fornøjeligt  i 
alle  Philosophiens  Parter«,  første  Del,  1749.  Formen  for  dette 
Skrift  er  en  Efterligning  af  den  franske  Filosof  Fonteneixe's 
->.  Entretiens  sur  la  pluralité  des  moJidcs'^ .  hvilket  Eilschov  havde 
oversat  (»Fontenelles  Samtaler  om  flere  end  En  Verden«). 

Lovkyndighed.  Studiet  af  Lo  vky n d i  gh e d en  udvidedes  og  støttedes  betyde- 

ligt i  Christian  VI.s  for  Videnskabelighed  overhovedet  gunstige 
Regeringstid.  Vi  have  tidligere  fremhævet,  at  just  den  Klarhed 
og  Fattelighed,  som  udmærker  Danske  Lov,  havde  en  mindre  heldig 
Indflydelse  paa  det  juridiske  Studium,  dels  fordi  Fortolkningskunsten 
saa  at  sige  var  ladt  uden  Gjenstand,  dels  fordi  det  en  Tidlang  var 
almindelig  Mening,  at  man  forbrød  sig  mod  den  absolute  Kongemagt 
ved  at  anmasse  sig  Tydningen  af  dens  Lovbestemmelser;  de  gamle 
nordiske  Love,  der  havde  tabt  deres  praktiske  Betydning,  faldt  det 
Ingen  ind  at  studere  —  Lovkundskab  var  overhovedet  en  næsten 
overflødig  Ballast  paa  Embedsbanen,  til  hvilken  en  Professorattest 
var  Anbefaling  nok,  forsaavidt  der  overhovedet  spurgtes  om  juridiske 
Kundskaber,  hvilket  ingenlunde  hørte  til  Dagens  Orden  i  en  Tids- 
alder, da  Underdommerstanden  jevnlig  rekruteredes  fra  Herskabs- 
tjenernes Klasse,  da  Overdommerembederne  vare  saa  slet  lønnede, 
at  man  maatte  takke  til,  naar  en  rig  og  fornem  Mand  for  sin  An- 
seelses Skyld  vilde  overtage  et  saadant,  og  da  det  væsenlig  var  en 
Rangsag  at  blive  kaaret  til  Assessor  i  Højesteret.  I  disse  Forhold 
skete  der  en  grundig  Forandring,  da  Universitetets  nye  Fundats  af 
1732,  udarbejdet  nærmest  af  Hans  Gram  og  Statsminister  Iver 
Rosenkrands,  forøgede  de  juridiske  Professorers  Antal  fra  en  til  to 
Hojer       og  den  ene  af  Posterne  beklædtes  med  ANDREAS  HojER,  der  gav 

Impulsen  til  Indførelsen  af  den  juridiske  Embedsexamen  1736. 
Fundatsen  paalagde  udtrykkelig  den  nye  Professor  at  læse  over  de 
danske  Love  og  vise  deres  Overensstemmelse  med  Naturens  Lov, 
Folkeretten  •  og  andre  Landes  Lovgivning.  Hojer  var  her  —  skjøndt 
han  tidligere  nærmest  havde  været  Læge  og  Historiker  —  den  rette 
Mand  paa  den  rette  Plads  og  maa  betragtes  som  den  virkelige 
Grundlægger  af  dansk  og  norsk  Retsvidenskab.  Hans  berømte 
Discipel  Peder  Kofod  Ancher  —  der  var  blandt  de  Første,  som 
underkastede  sig  den  nye  Embedsexamen  —  vidner  om  ham,  at 
han  var  >en  Mand  af  store  Naturens  Gaver  og  vidtløftig  Lærdom«, 
samt  at  han  »fortjener  den  Berømmelse,  at  han  først  har  bragt  det 
juridiske  Studium  hos  os  i  Flor  og  som  Professor  Juris  her  ved 
Universitetet  med  megen  Iver  søgt  at  føre  den  studerende  Ungdom 
til  at  lægge  sig  især  efter  Fædrenelandets  Love,  maaske  opvakt 
dertil  af  hans  akademiske  Lærer  TllOMASlUS,  der  gjorde  sig 
ligesaa  megen  Umage  for  at  føre  den  tydske  Ret  i  Mode  som  for 
at  undertrykke  den  romerske.«  Højers  ^Idea  Jurisconsulti  Danici^< 
(oversat  under  Titlen:  »Forestilling  paa  en  dansk  Jurist«)  udkom 
1736;  efter  hans  Død  udgav  H AGERUP  1742  og  HEDEGAARD  1764 
hans  Forelæsninger  over  Processen,  Bredsdorf  1783  hans  Statsret; 
i  Haandskrift  findes  hans  exegetiske  Kollegium  over  nogle  af  Kapitlerne 
i  Christian  V.s  Lovbøger.  Vi  komme  strax  udførligere  tilbage  til 
Hojer  ved  Omtalen  af  Tidens  historiske  Forfattere.  ^ 

Blandt  de  juridiske  Skribenter  maa  ogsaa  Holberg  nævnes 
for  sin  »Introduktion  til  Natur-  og  Folkeretten«  (S.  31),  der  blev 
en  sand  Støtte  for  mangen  en  studeret  og  ustuderet  Dommer  under 
hans  Færden  i  de  juridiske  Kategorier;  mærkelig  ogsaa  derved,  at 
danske  Retsforhold  vare  tagne  i  særlig  Betragtning.  Omtrent  sam- 
tidig med  dette  Skrifts  Fremkomst  bleve  de  Arna-Magnæanske 
Haandskrifter  formodenlig  første  Gang  benyttede  som  Grundlag  for 
Afhandlinger  om  dansk  Retshistorie:  Normanden  Chr.  Stub.s  fire 
Disputatser  ^De  lege  et  legislatoribus  Datiorum^^  (»Om  de  Danskes 
Lovgivning  og  Lovgivere«),   17 16 — 19. 

Naturvidenskabernes  Studium  er  i  dette  Tidsafsnit  kun      Natur- 
en svag  Efterklang  af  den  lærde  Periodes  store  Gjerning :  Epigonerne 
ere  lavtvoxne,  deres  Arbejde  fattigt  paa  selvstændige  Tanker,  deres 
Bidrag  til  den  almene  Kultur  intet.     En  enkelt  Skikkelse  fængsler 


Digitized  by  VjOOQIC 


1^0  Holberg  og  hans  Samtid. 

Øjet  ved  sjelden  Begavelse  og  sælsom  Livsførelse,  Longomontans 
Landsmand,  Standsfælle  og  Sidebillede 

Horrebow.  Peder  Horrebow,  det  blev  født  1679  i  Løgstør,  hvor  hans 

Fader  var  en  fattig  Fisker.  Uden  Vejledning  dannede  han  sig  paa 
egen  Haand  et  Begreb  om  Geometri  og  forlod  omsider  Hjemmet, 
dreven  af  sin  Trang  til  at  faae  Klarhed  i  disse  Forestillinger,  idet 
han  sytten  Aar  gammel  vandrede  til  Aalborg,  blev  optagen  i  Skolen 
og  gjennemgik  den  i  syv  Aar,  alt  imedens  han  udførte  sine  astro- 
nomiske Maalinger  med  selvdannede  Instrumenter  af  Træ;  sit  Un- 
derhold skafifede  han  sig  ved  at  stikke  Signeter  og  reparere  meka- 
niske og  musikalske  Instrumenter.  Som  Student  kom  han  i  Huset 
hos  Ole  Rømer  og  var  ham  til  hans  Død  behjælpelig  med  hans 
Observationer.  Længe  stræbte  han  forgjæves  efter  en  Ansættelse 
ved  Universitetet;  han  tog  theologisk  Attestats,  for  muligt  at  faae 
et  Præstekald,  han  levede  i  nogen  Tid  som  Acciseskriver,  indtil 
han  endelig  1714  blev  Professor  i  Astronomi,  tog  Magistergraden 
og  senere  ogsaa  den  medicinske  Doktorgrad.  Han  praktiserede 
som  Læge,  var  en  dygtig  Observator,  holdt  gode  Forelæsninger  og 
skrev  betydelige  Bøger:  »Elementa  Math€seos<^  (>Mathematikens 
Elem.«)  og  y>Basis  Astronomiæi<^  (»Grundlag  for  Astr.<),  i  hvilken 
han  optog  Rømers  »tre  Dages  Observationer« ;  hans  samlede  Værker 
udkom  1740 — 41  i  tre  Bind.  Ildebranden  1728  berøvede  Horrebow 
Alt,  hvad  han  ejede;  føleligst  var  ham  Tabet  af  hans  egne  og  Rø- 
mers Instrumenter.  Femogfirsindstyve  Aar  gammel  døde  han  1764, 
udslidt  og  fattig;  af  hans  tyve  Børn  ble  ve  de  to  Sønner  Christian 
og  Peder  hans  Efterfølgere  paa  den  mathematiske  Lærestol. 

Historie.  j)gj^   historiske  Videnskabelighed  gjør  store  Fremskridt  i 

dette  Tidsrum.  Stofsamlingen  inddrager  nye  Omraader  under  sig, 
som  vi  have  seet  det  hos  Pontoppidan,  Stoffets  kritiske  Sigtning 
foretages  med  et  hidtil  ukjendt  Skarpsyn  af  Gram  og  Langebek, 
og  den  historiske  Fortælling  bliver  hos  HOJER  og  HOLBERG  mere 
velordnet  og  livfuld  end  nogensinde  før. 

Hojer.  Andreas  Hojer   er   født  1690   i    den    slesvigske   By  Karlum 

mellem  Flensborg  og  Tønder;  Tydsk  og  Dansk  er  her  blandet  i 
Folkesproget,  men  Hojers  Opdragelse  og  Dannelse  blev  rent  tydsk. 

Fra  sit  16.  Aar  var  han  ved  Pædagogiet  i  Halle,  senere  ved  Uni- 
versitetet sammesteds,  hvor  han  studerede  Medicin  som  Hovedfag, 
men  ved  Siden  heraf  Moral,  Historie,  Natur-  og  Folkeret.  171 3 
kom  han  til  Kjøbenhavn,  blev  Hovmester  for  Gehejmeraad  Joh.  Georg 
Holsteins  to  Sønner  og  udgav  til  Brug  for  dem  og  andre  Ynglinge 
sin  Danmarkshistorie  paa  Tydsk:  >Kurzgefasste  Dånnemar- 
ckische  Geschichte  vom  Anfang  dieses  machtigen  Reichs  bis 
zum  Ausgang  des  XVII.  Seculi«,  17 18.  Bogens  ejendommelige 
Form  —  Spørgsmaal  og  Svar  —  røber  dens  Bestemmelse  som  Lære- 
bog, medens  de  overvældende  mange  Citater  og  Sidenoter  atter 
modarbejde  denne  dens  Anvendelse,  ligesom  hele  Raisonnementets 
Art  gjør  det  troligt,  at  Hojer  har  havt  den  Hoved-  eller  Bihensigt 
med  sit  Skrift,  at  det  skulde  henlede  Opmærksomheden  paa  ham 
som  et  passende  Professor-Emne  til  en  historisk  Lærestol.  Hermed 
stemmer  godt  Arrogancen  i  de  Domme,  han  fælder  over  fore- 
gaaende  danske  Historikere,  og  den  aldeles  ubeføjede  Insinuation, 
hvormed  han  vil  nedsætte  en  mulig  Medbejlers  —  Holbergs  —  Ar- 
bejde ved  at  antyde  hans  »Introduktions«  altfor  nære  Udspring  fra 
Pufendorf.  Dette  Angreb  fremkaldte  det  S.  33  nævnte  skarpe  Skrift 
af  Holberg,  som  Hojer  ikke  besvarede,  vel  nærmest  fordi  han  strax 
efter  fik  med  farligere  Modstandere  at  gjøre.  Allerede  »Poul  Rytter« 
havde  i  Forbigaaende  anket  over  den  upatriotiske  Aand,  der  gik 
gjennem  Hojers  Skrift,  idet  denne  er  meget  tilbøjelig  til  at  tillægge 
en  tydsk  eller  svensk  Opfattelse  af  Begivenhederne  mere  Vægt  end 
en  dansk.  Dette  havde  stødt  Adskillige,  som  ellers  stod  helt  uden- 
for Striden,  og  en  Fremhævelse  som  den,  at  danske  Konger  have 
taget  Danmark  som  Len  af  tydske  Kejsere,  en  Betragtning  som 
den,  der  stillede  Behandlingen  af  Slesvigs  Historie  udenfor  Dan- 
marks, kunde  nole  i  de  vanskelige  Tider  —  da  Frederik  IV.  havde 
okkuperet  det  Gottorpske  og  kæmpede  for  hele  Slesvigs  Besiddelse 

—  gjøre  Regeringen  betænkelig  ved  denne  nye  Lærebog  i  Dan- 
markshistorie. Den  blev  som  Følge  heraf  supprimeret  i  Danmark, 
men  Exemplareme  vandrede  da  til  Tydskland  og  fandt  rask  Af- 
sætning der. 

Hojer  var  imidlertid  ikke  den  Mand,  der  lod  sig  forknytte 
af  Modgang;  den  hærdede  tvertimod  hans  Energi,  og  foretagsom 
og  rastløs,  som  han  var,  forstod  han  at  interessere  sine  Velyndere 

—  deriblandt  J.  G.  Holstein  —  saaledes  for  sig,  at  han,  efterat  han 

i  Mellemtiden  havde  udgivet  en  juridisk  og  en  historisk  Under- 
søgelse, 1 72 1  blev  udnævnt  til  Sekretair  ved  den  norske  Matrikel- 
konimission  og  Aaret  efter  til  Kongens  Historiograf  med  Paalæg  om 
at  fortsætte  den  Beskrivelse  af  Frederik  IV.s  Regeringstid,  som  den 
nys  afdøde  Amthor  havde  begyndt.  I  Udførelsen  af  dette  Arbejde 
lagde  Hojer  stor  Dygtighed  og  ikke  mindre  Smidighed  for  Dagen. 
Kong  Frederik  IV.s  Historie,  skreven  til  Brug  for  Kongen  selv, 
kunde  jo  ikke  blive  nogen  fuldt  udtømmende  eller  ganske  tilforla 
delig  Tidshistorie,  men  indeholder  ikkedestomindre  en  Uendelighed 
af  Oplysninger,  et  Skatkammer  af  omhyggelig  optegnede  Kjends- 
gjerninger  til  Brug  for  kommende  Historieskrivere.  Værket,  som 
ikke  var  bestemt  til  Udgivelse  og  heller  ingensinde  er  blevet  ud- 
givet, bevares  i  Haandskrift  i  Gehejmearkivet  —  tolv  Folianter,  af 
hvilke  den  første  skyldes  Amthor,  Resten  Hojer;  hver  af  dem  om- 
fatter et  af  Frederik  IV.s  Regeringsaar,  begyndende  med  hans 
Tronbestigelse  og  optegnende  Begivenhederne  Aar  for  Aar:  de  po- 
litiske Forhandlinger,  Traktater,  Krigstildragelser,  hjemlige  Foran- 
dringer o.  s.  V. 

Hojer,  der  klogelig  sluttede  sig  til  Dronning  Anna  Sophias 
Parti  ved  Hoffet,  steg  under  Frederik  IV.  til  Justitsraad,  Kommit- 
teret i  Politi-  og  Kommercekollegiet  samt  Bibliothekar.  Men  ved 
Kongens  Død  syntes  han  Stjerne  at  skulle  dale  sammen  med  Dron- 
ningens og  hendes  Allieredes.  Hans  Stilling  som  Kongens  Historio- 
graf bortfaldt  af  sig  selv  ved  Tronskiftet,  og  som  Bibliothekar  fik 
han  sin  Afsked;  Gram  blev  hans  Eftermand  i  begge  Stillinger. 
Smidig,  og  ærgjerrig  slog  Hojer  strax  ind  i  et  andet  Spor.  Han 
sammenarbejdede  Frederik  IV.s  Historie  til  en  Fremstilling  i  tre 
Friederich  IV.s  Bind  Og  overrakte  Kongen  Manuskriptet:  >Konig  Friederich 
des  Vierten  Glorwiirdigstes  Leben«.  Tonen  er  her  en 
anden  end  i  Folio -Værket;  Kjendsgjerningerne  serveres  i  en 
Opfattelse,  der  er  afdæmpet  efter  Stemningen  ved  det  nye  Hof, 
Forfatteren  balancerer  behændigt  mellem  den  Ærbødighed,  han 
skylder  sin  Skildrings  Emne ,  den  regerende  Konges  Fader, 
sin  egen  Velgjører,  og  den  Kritik,  han  nok  kunde  gjøre  Reg- 
ning paa  at  finde  et  aabent  Øre  for  under  de  forandrede  For- 
hold; betegnende  er  i  saa  Henseende  den  Kulde,  hvormed  Dron- 
ning Anna  Sophia  omtales,  den  varme  Hyldest,  der  i  Modsætning 
hertil  bliver  Christian  VI.s  Moder  tildel.     Ogsaa  en  belejlig  Slaaen 

paa  de  religieuse  Strenge  er  klogt  beregnet  paa  at  vinde  Forfatteren 
nye  Beskyttere.  Alt  i  Alt  er  vel  Hojer  kommen  den  historiske 
Sandhed  nærmere  her  end  i  Annalerne,  hvor  al  virkelig  Kritik 
ifølge  Sagens  Natur  var  udelukket.  Vist  er  det,  at  »Glorwiirdigstes 
Leben«  er  et  Arbejde  af  høj  Rang  i  vor  historiske  Litteratur,  rigt 
paa  interessant  Materiale,  opsamlet  under  Forfatterens  personlige 
Færden  mellem  Datidens  politiske  Personligheder,  friskt  og  livligt  i 
sin  Behandlieg  af  Stoffet.  Først  henved  et  Aarhundrede  efter  sin 
Tilblivelse,  1829,  kom  dette  Værk  i  Trykken,  udgivet  af  Prof.  N. 
Falck  i  Kiel. 

Hvorledes  Hojer  brød  sig  en  nyEmbedsbane  under  Christian  VI., 
støttet  af  sin  meget  formaaende  Fætter  Bluhme,  er  berettet  ovenfor 
iS.  139),  og  det  er  fremhævet,  at  han  ogsaa  paa  denne  Plads  gjorde 
fortrinlig  Fyldest.  Han  er  et  godt  Exempel  paa  den  insinuante 
Ihærdighed,  hvormed  »Tydskerne«  forstod  at  trænge  sig  frem  i 
Danmark,  men  tillige  paa  den  virkelige  Dygtighed  og  den  med  de 
Danskes  Ro  kontrasterende  Arbejdsiver,  de  ofte  udfoldede  i  de 
Stillinger,  de  erobrede.  For  den  antitydske,  i  stolt  Tilbageholden- 
hed virkende  HOLBERG  var  en  Natur  som  Hojers  afgjort  usympa- 
Ihetisk;  han  glemte  vel  ej  heller  let  deres  tidlige  litteraire  Sammen- 
stød, og  man  antager  med  Rimelighed,  at  det  er  til  Hojer,  Holberg 
sigter  i  Ep.  285  med  de  Ord:  »At  laste  mig,  fordi  jeg  haver  en 
bestandig  Afsky  for  N.  N.,  er  det  Samme  som  at  ville  sætte  Dig 
tilrette  og  sværte  din  Reputation,  efterdi  Du  daaner,  naar  Du  seer 
røde  Beder.  Dette  kan  Du  tilkjendegive  for  N.  N.  og  lægge  dette 
dertil,  at  saasnart  han  renoncerer  paa  sin  Forfængelighed,  sin  Pralen, 
sit  Hykleri  etc,  jeg  da  gjerne  bekvemmer  mig,  ikke  alene  til  Om- 
gængelse, men  endogsaa  til  Venskab,  saa  at  han  skal  tydeligen  se, 
at  jeg  aldrig  haver  hadet  hans  Person,  men  at  jeg  alene  haver  havt 
Afsky  for  visse  af  hans  Kvaliteter,  hvilke  have  virket  hos  mig  lige- 
som røde  Beder  hos  Dig.« 

En  anden  litterair  Modstander  blev  Holberg  lettere  forsonet  Gram. 
med:  Hans  Gram,  der  havde  været  Rostgaard  behjælpelig  med 
Klagen  over  »Peder  Paarsc  og  overhovedet  misbilliget  sin  Kollegas 
komiske  Forfatterskab,  indtil  fælles  Blik  paa  Pietismen  og  Holbergs 
historiske  Skribentvirksomhed  vandt  Sejr  over  Fordommen.  Ved 
sin  usædvanlige   kritiske  Overlegenhed    har  Gram    gjort    Epoke    i 

dansk  Historieskrivning  og  ledet  den  ind  i  en  ny  Bane.     Han  blev 
fodt  i  Bjergby  Præstegaard  i  Vendsyssel  den  28.  Oktbr.  1685,  under- 


joHAVvr^  {;k  \;l\\i  f^ 


Hans  Gram, 
Kgl.  Historiograf,  Arkivar  og  Bibliothekar.     Professor  i  det  graiskc  Sprog  i  Kjobcnhavn. 

vistes    af  sin   Fader  og  forbausede   ved  Examen   artium   sin  lærde 
Examinator  i  Græsk  ved  næsten   at  være  k>^ndigere  i  Sproget  end 

DET  NORDISKE  FORLAG 
A.  D.  JØRGENSEN 

HISTORISKE  AFHANDLINGER 

UDGIVET  AF   RIGSARKIVAR  C.  F.  BRICKA 


Det  nordiske  Forlag  har  faaet  den  gode  Idé  at  foranstalte  en  Subskriptions- 
udgaTe  af  dem  af  A.  D.  Jørgensens  historiske  Afhandlinger,  som  den  for  tidlig 
bortrevne  Fot fatter  ikke  fik  Tid  til  at  udgive  som  selvstændige  Skrifter,  og  som 
—  spredte  rundt  omkring  i  Blade  og  Tidsskrifter  —  derfor  hidtil  ikke  har  Tæret 
kendte  af  det  store  Publikum. 

A.  D.  Jørgensens  Arbejder  trænger  ikke  til  nogen  Anbefaling,  lien  idet  vi 
henleder  Opmærksomheden  paa  disse  »Historiske  Afhandlinger*,  maa  det  fremhæves, 
at  det  netop  er  gennem  disse  hver  for  sig  smaa  Artikler,  at  den  geniale  Gransker 
vandt  det  S>n  paa  sit  Fædrelands  Historie,  ud  fra  hvilket  han  senere  skrev  sine 
store  Værker,  om  hvilke  der  jo  altid  stod  Livets  Larm.  Det  er  i  Virkeligheden 
disse  tilsyneladende  saa  fordringsløse  Afhandlinger,  der  er  de  epokegørende;  de 
er  Milepælene  paa  A.D.Jørgensens  og  dermed  paa  den  moderne  danske  Historie- 
skrivnings Vej. 

Ligesom  deres  Emner  er  hentede  fra  alle  Tidehverv  i  vor  Historie,  saaledes 
behandler  de  snart  sagt  alle  Sider  af  vort  Folkeliv;  men  fælles  for  dem  aile  er 
den  paa  én  Gang  kritisk  {rdruelige  og  varme  fædrelandskærlige  Aand,  der  genoem- 
strømmer  dem,  og  det  klare,  aandfulde  Sprog,  hvori  de  er  skrevne.  A.  D.  Jørgensens 
historiske  Afhandlinger  er  ikke  for  Videnskabsmændene  alene;  de  er  for  enhver, 
der  har  Sans  for  vort  nationale  Liv  I  Fortid  og  Nutid.  (Danndtrog) 


For  at  vise,  hvilken  Bfangfoldlghed  af  Emner  disse  Afhandlinger  spænder  over, 
hidsættes  her  en  kronologisk  ordnet  Fortegnelse  over  nogle  af  de  betydeligere: 

Om  Kristenforfølgelser  1  Danmark.  Det  ældste  København.  Folkeviser  om 
historiske  Personer.  Om  Danebroges  Oprindelse.  Det  gamle  danske  Kongevaaben. 
Striden  mellem  Biskop  Tyge  og  Øm  Kloster.  Slesvigs  gamle  Stadsret.  Synspunkter 
for  Opfattelsen  af  Valdemar  Atterdags  og  Dronning  Margretes  Historie.  Sønder- 
jyllands Indlemmelse  i  den  danske  Krone  1721.  Helgenskrinene  I  St.  Knuds  Kirke. 
To  Foredrag  om  Sønderjylland.  Reformationen  i  Sønderjylland  Indtil  Foraaret  1526. 
Kong  Kristian  li.  paa  Sønderborg.    Kristian  VIII.  og  Nordslesvig.   Ambrosius  Stub. 


A.  D.  JØRGENSENS  HISTORISKE  AFHANDLINGER  vil  udkomme  i 
ca.  30  Leveringer,  hver  paa  3  meget  store,  sekstensidige  Ark,  til  en  Pris  af 
50  Øre  pr.  Levering. 

denne  selv.  Embedsexamen  tog-  han  ikke,  men  17 10  disputerede 
han  for  Magistergraden,  blev  Aaret  efter  Konrektor  ved  Metropolitan- 
skolen  og  samme  Dag  som  Holberg  (29.  Jan.  17 14)  tillige  Professor 
ved  Universitetet  i  det  græske  Sprog.  171 8  ægtede  han  en  vel- 
havende Enke  og  opgav  sin  Skolestilling ;  hun  døde  kort  derpaa 
og  efterlod  ham  Midler,  der  tillod  ham  en  fuld  Hengivelse  i 
Studierne.  I  Udlandet  begyndte  han  alt  at  vinde  et  bekjendt 
Navn  ved  de  lærde  Oplysninger  fra  de  forskjellige  Omraader,  han 
beredvillig  meddelte  de  Videnskabsmænd,  som  brewexlede  med 
ham;  først  under  Christian  VI.  blev  han  ret  dragen  frem  herhjemme, 
og  han  steg  nu  fra  Værdighed  til  Værdighed,  benyttet  saa  at  sige 
til  Ordningen  af  alle  Sager  vedrørende  Videnskaberne.  Efter  Hojer 
blev  han  1730  den  nye 
Konges  Historiograf  og  Bib-  A 

liothekar,    Aaret    efter   Ge-  fl^     ^    ^^éUp^^^r^^i^yL/D  . 

hejmearkivar    og     ved    sin      C^ 
Død  1749  havde  han  naaet 

den  for  en  Lærd  og  Videnskabsmand   hartad   højeste  Udmærkelse 
som  virkelig  Etatsraad. 

Paa  to  Omraader  falder  Grams  videnskabelige  Virksomhed: 
Filologiens  og  Historiens.  Hans  ^Nucleus  Latinitatis^  (»Latinitetens 
Kjæme<)  blev  en  meget  anvendt  Skolebog,  hans  Disputatser  om 
mythologiske  og  antikvariske  Emner  eller  af  litteraturhistorisk  og 
kritisk  Art  vare  lærdere  og  skarpsindigere,  end  man  ellers  var  vant 
til.  Størst  Interesse  have  dog  hans  historiske  Arbejder,  til  hvilke 
han  førtes  paa  en  ejendommelig  Maade.  Gram  var  ikke  Initiativets 
Mand;  han  passede  sine  mangfoldige  Embedsforretninger  samvittig- 
hedsfuldt, han  nedgrov  sig  i  Studier,  rekreerede  sig  ved  selskabelig 
Omgang  og  førte  en  udstrakt  Brewexling  med  en  Mængde  lærde 
Mænd  inden-  og  udenlands  —  der  var  derfor  kun  liden  Tid  til 
selvstændigt  Forfatterarbejde,  og,  hvad  mere  er,  der  var  ingen  Drift 
til  det.  Skulde  Grams  historiske  Pen  sættes  i  Bevægelse,  maatte 
den  altid  føres  af  en  udefra  kommende  Lejlighed,  der  tvang  den 
ind  i  et  bestemt  Spor.  Men  skete  dette,  stod  der  strax  en  for- 
bausende  Lærdom  og  en  glimrende  Skarpsindighed  til  dens  Raadig- 
hed,  og  det  var  Mesterværker,  den  frembragte. 

Saaledes  med  hans  første  historiske  Arbejde.  I  Florens 
forberedtes  Folio-Udgaven  af  Meursius'   samlede  Værker,   og  Ud- 

111.  fUnsk  Litteraturhistorie  2.  Udg.  II.  I O 

giveren,  Prof.  JOHANNES  Lami,  henvendte  sig  til  Gram  om  Bistand 
for  de  i  Danmark  efterladte  Arbejders  Vedkommende.  Han  sva- 
rede tilbage,  at  Meursius'  Danmarkshistorie  kun  var  en  latinsk 
Omskrivning  af  ældre  Værker  og  for  Christian  III.s  Vedkommende 
en  ligefrem  Udskrivning  af  Niels  Krags  Arbejde.  Det  hjalp  ikke, 
man  udbad  sig  kun  des  ivrigere  hans  Medvirkning,  og  Gram  ned- 
sendte  da  Meursius'  forskjellige  Arbejder  i  Afskrift,  ledsagede  af 
hans  Kilder  og  mere  end  halvandethundrede  Ark  Papir,  fuldtskrevet 
med  kritiske  Anmærkninger,  i  hvilke  Gram  korrigerede  det  Værk, 
han  selv  betragtede  som  værdiløst.  »Hvad  det  er,  Gram  her  har 
leveret,  vil  allerede  skjønnes  deraf,  at  med  Undtagelse  af  Christian 
III.s  Historie,  som  han  vedblivende  betragter  ikke  som  Meursius', 
men  som  Niels  Krags  Arbejde,  er  der  kun  ganske  enkelte  af  den 
paagjældende  Tomes  mere  end  i  loo  Spalter  af  største  Folio-Format, 
hvor  han  ikke  har  ledsaget,  oplyst,  rettet,  forøget  Meursius'  Text 
med  lærde  kritiske  Noter,  der  alene  give  denne  Text  nogen  Be- 
tydning for  dansk  Historie.  Havde  ikke  Gram  gjort  Lami  den 
Tjeneste,  Meursius  den  Ære  at  hefte  disse  rige  Gaver  af  historisk 
Lærdom  til  Nederlænderens  gode  Latin,  vilde  dennes  Danmarks 
Historie  for  længe  siden  være  sunken  i  Forglemmelse.  Og  nu  seer 
Ingen  paa  Andet  i  Lami's  9.  Tome  end  paa  Noterne;  kaste  de  et 
Blik  paa  Texten,  er  det  alene  for  at  se,  hvad  det  er  for  et  Sted, 
Grams  Note  er  heftet  ved.  Disse  Grams  Noter  gjøre  Epoke  i  den 
danske  Historieforskning,  middelbart  ogsaa  i  Historieskrivningen.« 
(C.  Paludan-MOller:    »Dansk  Historiografi  i  det  18.  Aarh.«). 

Dette  Arbejde  blev  endydermere  Anledningen  til,  at  Gram 
udgav  Krags  Christian  III.s  Historie  med  dens  Fortsættelse  af 
Stephanius,  at  det  kunde  blive  klart  for  den  lærde  Verden,  hvem 
Æren  for  dette  Værk  rettelig  tilkom,  den  hollandske  eller  den 
danske  Historiker.  Ogsaa  til  denne  Udgave  knyttede  Gram  et  be- 
tydeligt historisk  Arbejde  i  Skikkelse  af  den  139  Foliosider  store 
Fortale,  hvori  der  gjøres  Rede  for  Forfatternes  Personligheder  og 
Virksomhed,  deres  Forhold  til  andre  Historieskrivere  og  Nøjagtig- 
heden af  deres  Fremstilling.  Ligeledes  blev  Udgivelsen  af  NiELS 
Slanges  »Christian  IV.s  Historie  c  overdraget  Gram  og  optog  sin 
Del  af  hans  Arbejdstid  lige  til  hans  Død. 

Et  af  de  Regeringshverv,  der  tildeltes  Gram,  var  hans  Be- 
skikkelse som  Medlem   af  den    1739  nedsatte  Medaille-Kommission 

til  Ordning  og  Beskrivelse  af  den  kgl.  Mønt-  og  Medaillesamling. 
Det  paatænkte  Værk  blev  Anledning  til,  at  Statsminister  Joh.  Ludv. 
Holstein,  der  ogsaa  var  Medlem  af  Kommissionen,  paa  Foranledning 
af  Gram  1742  indgik  til  Kongen  med  Forslag  om  Oprettelse  af  et 
Selskab  for  Fædrelandets  Antikviteter  og  Historie;  efter  nogle 
Ændringer,  som  især  gik  ud  paa  at  udvide  Institutionens  Opgave 
til  at  omfatte  ogsaa  andre  Emner,  fremgik  af  Planen  det  kgl.  vidcn- 
danske  Videnskabernes  Selskab  med  Holstein  som  første  sdskab. 
Præsident  og  Gram  som  den  virksomme  Sjæl  i  dets  videnskabelige 
Arbejde.  Ogsaa  her  blev  det  først  et  Udgiverkrav,  der  stilledes 
til  ham,  idet  han  indførte  det  berømte  Værk  -^  Cimbria  literata^  i 
vor  Bogverden.  Fyrretyve  Aars  Arbejde  havde  den  lærde  Rektor 
i  Flensborg  JOHANNES  MOLLER  (el.  Møller)  anvendt  paa  dette 
Manuskript,  en  Fortegnelse  over  de  i  >Cimbrien«,  o:  Slesvig,  Hol- 
sten, Liibeck  og  Hamborg,  fødte  Forfattere  og  deres  Skrifter.  I 
mange  Aar  havde  det  henligget  utrykt  af  Mangel  paa  Pengemidler 
til  Udgivelsen,  indtil  Selskabet  med  offentlig  Hjælp  paatog  sig  at 
bringe  det  frem.  Gram  skrev  den  lærde  og  indholdsrige  latinske 
Fortale,  der  oplæstes  i  Videnskabernes  Selskab,  i  hvis  Navn  Værket 
tilegnedes  Kong  Christian  VI. 

Men  sin  største  Betydning  fik  det  nyoprettede  lærde  Samfund 
for  Gram  ved  at  foranledige  ham  til  at  udarbejde  sexten  danske 
Afhandlinger  til  Oplæsning  i  Selskabet  og  Optagelse  i  dets  Skrifter. 
Disse  lærde  Monografier,  der  ere  blevne  til  i  Løbet  af  sex  til  syv 
Aar,  bringe  bl.  A.  ni  historisk-kritiske  Undersøgelser,  hvis  Methode 
ikke  mindre  end  de  tidligere  nævnte  Noter  og  Fortaler  bryder 
Historieskrivningen  herhjemme  en  ny  Bane;  exempelvis  nævnes 
som  Prøver  paa  disse  Specialundersøgelsers  Emner:  >0m  Knud 
den  Stores  Rejse  til  Rom,  hvad  Aar  den  er  skeet«;  »Christiern  II.s 
forehavte  Religionsreformation  i  Danmark«;  >om  Theophrastus 
Paracelsus  har  været  nogen  Tid  i  Kjøbenhavn«;  »Forbedringer  til 
Kong  Woldemar  Christoffersens  Historie«  —  Grams  sidste  og  i 
denne  Serie  største  Arbejde,  242  Sider. 

»Hans  Gram  var  historisk  Kritiker,  slet  ikke  Fremstiller«, 
siger  C.  PALUDAN- MOLLER.  >I  Fremstillingskuosten  kunde  han 
ligesaa  lidt  maale  sig  med  Holberg,  som  denne  havde 'kunnet  gjøre 
Grams  kritiske  Gjerning.  Og  Gram  var  den  historiske  Kritiks  Be- 
grunder her  i  Danmark,  det  vil  sige,  at  det  fra  hans  Tid  var  aner- 

kjendt  i  vor  Historiografi,  at  ingen  Fremstilling  havde  videnskabe- 
ligt Værd,  medmindre  den  grundede  sig  paa  en  kritisk  Gjennem- 
arbejdelse  af  Stoffet.  De  Ældres  Kritik  er,  med  Undtagelse  af 
enkelte  Arbejder  af  navnlig  Stephanius  og  Otto  Sperling,  partiel  og 
tilfældig,  paanødt  af  Modsigelser  i  Kilderne  eller  af  aabenbar  En- 
sidighed i  Dom  og  Fremstilling.  Torfæus  holder  sig  til  sine 
Islændere,  men  saagodtsom  alene  til  det  Stof,  de  meddele,  uden 
indgaaende  Prøvelse  af  Sagalitteraturens  Natur  og  Væsen.  Først 
Gram  er  traadt  ind  paa  det  rent  kritiske  Standpunkt,  idet  han 
alene  har  været  bevæget  af  det  Spørgsmaal:  hvad  er  Sandhed  i 
Oldtidens  Overlevering.?  hvorledes  og  hvor  finder  jeg  den?  Dette 
har  ført  ham  til  Kritik  af  Historiens  Kilder  —  en  Kritik,  der  utvivl- 
somt er  det  eneste  faste  Fundament  for  historiske  Fremstillinger. 
Dette  er  Mandens  udødelige  Fortjeneste  af  vor  Historiografi.« 

Langebek.  Grams  Eftermand  som  Gehejmearkivar,  fra  sine  første  Studiers 

Tid  hans  liberalt  fremhjulpne  Protegé,  var  Jakob  Langebek,  en  jydsk 
Præstesøn  fra  Thy,  født  i  Skjoldborg  den  23.  Jan.  17 10.  Fra 
Latinskolen  i  Nykjøbing  paa  Mors  blev  den  forældreløse  Yngling 
dimitteret  til  Universitetet  1728  og  tog  fire  Aar  efter  den  theolo- 
giske  Embedsexamen ;  men  den  Interesse  for  Historie  og  Oldtids- 
videnskab,  som  havde  rørt  sig  hos  ham  allerede  fra  Drengeaarene 
af,  bragte  ham  samtidig  ind  paa  andre  Studier,  der  vare  ham 
kjærere  og  tillige  viste  sig  skikkede  til  at  bry-de  den  fattige  Student 
en  Vej  i  Livet,  idet  de  skafi'ede  ham  Grams  Bevaagenhed,  frit 
Ophold  i  hans  Hus  og  Adgang  til  hans  store  Bibliothek;  ligeledes 
gjorde  Langebek  Bekjendtskab  med  Fr.  Rostgaard  og  opholdt  sig 
hyppig  paa  hans  Gaard  Krogerup  for  at  ordne  hans  Bøger  og 
Manuskripter,  ligesom  hans  Bevandrethed  i  den  islandske  Litteratur 
anbefalede  ham  til  Medarbejder  paa  Rostgaards  store  —  aldrig  ud- 
givne —  danske  Ordbog. 

Omtrent  samtidig  med  at  Langebek  blev  Amanuensis  ved 
det  kgl.  Bibliothek,  begyndte  han  sin  Virksomhed  som  Skribent. 
Han  havde  stiftet  Venskab  med  en  Jevnaldrende,  LUDViG  HARBOE 
(1709 — 83),  en  Præstesøn  fra  Broager,  der  havde  studeret  ved  tydske 
Universiteter  og  fra  1735  taget  Ophold  i  Kjobenhavn,  hvor  han  faa 
Aar  efter  blev  Præst  først  ved  Garnisons-,  senere  ved  Kastelski rken. 
Harboe  delte  Langebeks  litteraire  Interesser,   og  de  begyndte   1737 

i  Forening  Udgivelsen  af  et  tvangfrit  Hefteskrift  under  Navn  af 
>Dånische  Bibliothek  oder  Sammlung  von  alten  und  neuen 
gelehrten  Sachen  aus  Dånnemarck«,  skrevet  paa  Tydsk,  fordi  det 
var  Skriftets  Hovedopgave  at  gjøre  dansk  Litteratur  og  overhovedet 


Dttn.  Bibi. 


Jakob  Langebek, 
siddende  ved  et  Bord  i  Gehejmearkivet. 
Forttørret  og  stukket   i   Kobber   af  £.  C.  W.  Eckersberg   efter    et    Miniaturmaleri    af  Arkivtegner 
Søren  Abildgaard.      Titelkobber   til   £.  C.  WerlauflTs   «Det   kgl.    danske   Selskab   for  Fædrelandets 
Historie  og  Sprog«.     1847. 

Videnskabernes  Tilstand  i  den  dansk-norske  Stat  bekjendt  i  Tydsk- 
land.  Skriftet  vandt  Bifald,  endog  ved  Hove,  men  kun  dets  tre 
første  Stykker  udgik  under  den  oprindelige  Redaktion,  der  saa  af- 
løstes af  Flensborgeren  Ole  Henrik  Moller,  en  Søn  af  Forfatteren 
til  ^Civtbria  liierata*^    og  Professor   i  Litteraturhistorie   ved  Kjøben- 

Ludvig  Harboe, 

Den  15.  sjællandske  Biskop  efter  Reformationen. 

Født  1709,  den  16.  August. 

havns  Universitet.  Maaske  netop  gjennem  Tidsskriftet  havde  Harboe 
vakt  Christian  VI.s  Opmærksomhed;  han  blev  1741  sendt  til  Island 
som  Kirkevisitator,  blev  et  Par  Aar  efter  Biskop  i  Trondhjem, 
ægtede  Peder  Herslebs  Datter  6g  blev  ham  adjungeret  i  Embedet 
samt  bestemt  til  sin  Svigerfaders  Efterfølger  paa  Sjællands  Bispestol, 
som  da  ogsaa  tilfaldt  ham,  da  Tidens  Fylde  kom,  og  som  han  be- 
klædte til  sin  Død  1783.  Dels  i  >Dån.  Bibl.t,  dels  i  »Viden- 
skabernes Selsk.s  Skrftr.«  offentliggjorde  Harboe  forskjellige  Af- 
handlinger, vedrørende  de  kirkelige  Forhold  paa  Island,  saaledes 
bl.  A.  om  Reformationens  Indførelse  der. 

Hans  Medudgiver  af  >Dån.  Bibi.«,  Langebek,  aabnede  sig 
imidlertid  snart  en  ny  Virksomhed  af  lignende  Art.  Hvor  ung  han 
end  var  af  Aar  og  i  Videnskabens  Tjeneste,  har  han  aabenbart 
været  i  Besiddelse  af  en  ikke  ringe  Selvfølelse,  thi  da  det  Antikvitets- 
kollegium  skulde  oprettes,  af  hvilket  Videnskabernes  Selskab  fremgik, 
betragtede  han  det  som  en  Tilsidesættelse,  at  der  ikke  var  tiltænkt 
ham  en  Plads  blandt  de  ordenlige  Medlemmer,  men  derimod  blandt 
de  arbejdende,  lønnede  Adjunkter.  Ikke  længe  efter  stiftede  han 
selv  et  litterairt  Samfund  —  »det  lille  Selskab«,  som  det  i  den 
første  Tid  kaldte  sig,  uvist  om  af  Beskedenhed  eller  af  Ironi,  >det 
kgl.  danske  Selskab  for  Fædrelandets  Historie  og  Sprog«, 
som  dets  officielle  Navn  snart  blev  og  endnu  er.  Dets  litteraire 
Organ,  »Danske  Magazin«,  udkom  i  maanedlige  Hefter,  af  hvilke      i>»nskc 

Magazin. 

tolv  udgjorde  et  Bind;  allerede  i  Januar  1745  udsendtes  det  første 
med  en  Tilegnelse  til  Kongen  og  en  Fortale  af  Langebek,  hvori 
han  priser  sin  Samtid  som  den,  i  hvilken  »det  danske  Folk  dog 
engang  begynder  at  elske  sig  selv  og  faae  Smag  paa  sit  Eget«, 
samt  gjør  Rede  for  Selskabets  Formaal:  at  bevare  ved  Optryk  saa- 
danne  sjeldne  historiske  Aktstykker  og  lignende  Dokumenter,  som 
kun  ere  lidet  kjendte  eller  kunde  befrygtes  helt  at  forsvinde  ud  af 
Verden.  >Nu  indrykke  vi  gamle  Breve,  saasom  Privilegier,  Fun- 
datzer.  Testamenter,  Gavebreve,  Skøder,  Mageskifter,  Qvitantzer, 
Befabinger,  Tingsvidner,  Domme  etc,  item  Inskriptioner  og  andre 
deslige  Ting,  som  ere  de  rette  Kilder  og  Grundvolde  i  Historien; 
nu  opregne  vi  gamle  og  rare  trykte  Bøgers  Indhold  og  give  Kund- 
skab om  Manuskripter,  som  tilforn  ikke  ved  Trykken  ere  bekjendte« 
o.  s.  V.  »Med  faa  Ord:  vi  søge  ved  dette  vort  Magazins  Indrettelse 
at  bevare   alle   saakaldede  Flyvesedler  eller  flygtige  Papirer,    der 

ere  som  Avner  for  Vinden,  men  som  Ædelstene  i  Historien,  fra  al 
ond  Skjæbne  og  Undergang  og  at  fremføre  til  Lyset  alt  hvad  Rart 
som  kommer  for  Haanden-  og  kan  give  nogen  Slags  Oplysning 
enten  i  den  danske  Kirkehistorie  eller  i  den  verdslige,  lærde  og 
naturlige  Historie  eller  i  det  danske  Sprog  og  Versekunsten  eller  i 
den  danske  Lovkyndighed  og  Landets  gamle  Skikke.«  Paa  sproglig 
Renhed  i  Fremstillingen  skal  der  blive  lagt  særlig  Vægt,  loves  der, 
og  indrømmes  skal  det  til  Ære  for  »Danske  Magazin«,  at  dette 
Løfte   efter  Evne   blev  opfyldt.     »Skulde  Nogen  imod  Forhaabning 


Slutnings-Vignet  til  z.  Bind  af  »Danske  Magazin«  1745. 

holde  dette  vort  Foretagende  af  liden  eller  ingen  Nytte«,  hedder 
det  mod  Slutningen  af  Fortalen,  »da  maa  de  tillade  os,  at  vi  ikke 
erkjende  dennem  som  rette  Elskere  af  deres  Fæderneland,  mindre 
som  ægte  Kjendere  af  historiske  Videnskaber  og  de  sammes  Nytte 
til  Fædernelandets  Tjeneste.« 

Det  danske  Selskabs  førs'te  virksomme  Periode  varede  kun 
til  1753,  da  det  dels  mistede  de  Værelser  paa  Charlottenborg,  som 
vare  blevne  det  indrømmede  til  Møder  og  Opbevarelse  af  dets 
Samlinger,  dels  maatte  undvære  sin  ledende  Aand,  Langebek,  som 
kaldtes  til  anden  Virksomhed.  Til  de  første  sex  Bind  af  Tids- 
skriftet —  >det  gamle  Danske  Magazin«,  som  det  sædvanlig  kaldes, 
Aargangene  1745 — 52 —  har  han  leveret  saagodtsom  alle  Bidragene 

Og  forfattet    Indledningerne    og    Oplysningerne    til    de    forskjellige 
Stj^kker,  saa  at  denne  Række  er  et  af  hans  litteraire  Hovedværker. 
Først  heninfiod  Aarhundredets  Slutning  optoges  Arbejdet  igjen,  men 
ikke  med  den  forrige  Fynd,  thi  de  sex  Bind,  som  danne  Magazinets 
anden  Række,    vare    fra   1794    til    1836  om    at  udkomme.     Tredie 
Række  udkom  med  sex  Bind  fra  1843  til  1860,  fjerde  Række,  sex  Bind, 
1861—86,    og    man    er   til  Dato 
naaet   til    tredie   Bind    af   femte 
Række.     Selskabets  Virksomhed 
i  dets  første  Aarhundrede  er  be- 
skrevet   af  E.   C.  Werlauff   i 
hans  Festskrift    »Det   Kongelige 

Danske  Selskab  for  Fædrelandets  Historie  og  Sprog«,  1847,  ligesom 
Videnskabernes  Selskabs  første  Hundredaar  har  fundet  sin  Historio- 
graf  i  C.  Molbech:  »Det  Kongelige  Danske  Videnskabernes  Selskabs 
Historie«,  1843. 

I  Begyndelsen  af  det  danske  Selskabs  Virksomhed  falder 
Langebeks  tidligere  omtalte  Kontrovers  med  Pontoppidan.  Den 
blev  ingen  Hindring  for  hans  videre  Fremgang,  thi  1748  arvede 
han,  som  alt  sagt.  Grams  Embede  som  Gehejmearkivar.  I  denne 
Stilling  blev  det  en  af  hans  vigtigste  Opgaver  at  fortsætte  den 
Samling  af  Diplomer  i  Afskrift,  som  Gram  havde  begyndt,  og  som 
nu  opbevares    i    Gehejmearkivet    under   Navn    af   -^ Diplomatarium       ^'p*- 

*  I^ngebek. 

Langebekianum^.  Til  dets  Fuldstændiggjørelse  foretog  Langebek 
med  kongelig  Understøttelse  en  videnskabelig  Rejse  i  alle  Østersø- 
landene, paa  hvilken  han  opholdt  sig  syv  Maaneder  i  Stockholm ;  til  et 
kort  Besøg  i  Kjøbenhavn  kaldtes  han  hjem,  for  at  forlove  sig  med  den 
Pige,  hans  Venner  havde  udseet  til  ham.  Men  dette  og  hans  øvrige 
Virksomhed  fører  os  ind  i  det  næste  Tidsrum  og  behandles  bedst  der. 

Holbergs  Efterfølger  som  Professor  i  Historie  blev  Flens- 
borgeren Bernhard  MOllmann,  efterat  han  en  Tidlang  havde  Moiimann. 
vikarieret  for  ham.  De  Forventninger,  man  havde  gjort  sig  om 
ham,  bleve  uopfyldte  paa  Grund  af  hans  uvirksomme  Natur,  og 
hans  Forfatterskab  indskrænker  sig  til  eet  Bind  af  den  »Alminde- 
lige Historie«,  det  befaledes  ham  at  skrive,  samt  nogle  mindre 
historiske  Afhandlinger,  han  leverede  til  Videnskabernes  Selskabs 
Skrifter.    Han  blev  kongelig  Historiograf  1755  og  forenede  dermed 

Embedet  som  Bibliotekar,  men  paa  en  for  den  videnskabelige 
Forskning  lidet  heldig  Maade;  thi  han  var  højst  utilbøjelig  til  at 
lade  andre  Lærde  faae  Adgang  til  Bibliotheket  og  efterlod  det 
endda  i  stor  Uorden.  Vi  nævne  ham  nærmest  her  som  Udgiver  af 
Fr.  Ludv.  Nordens  ægyptiske  Rejse.  Norden  var  dansk  Søofficier, 
født  i  Gliickstadt  1708,   død  1742.     Han  havde  berejst  en  stor  Del 


Frederik  Ludvig  Norden. 

af  Europa,  for  at  studere  Skibsbyggeriet,  og  drog  saa  efter  kongelig 
Befaling  1737  ud  paa  en  videnskabelig  Expedition  til  Ægypten  og 
Nubien.  Han  skrev  to  Værker  om  denne  Rejse  og  stak  selv  Kob- 
berne til  det  første:  ^Ruins  and  colossal  statues  at  Theben*^^  i74i; 
disse  Billeders  kunstneriske  Betydning  og  hele  Arbejdets  viden- 
skabelige Værd  anerkjendte  Malerakademiet  i  Florens  og  Royal 
Academy  i  London  ved  at  vælge  ham  til  Medlem.  Det  andet  Værk 
efterlod  han   ved  sin   tidlige  Død  i  Manuskript,   og  dets  Udgivelse 

blev  overdraget  Videnskabernes  Selskab  1746,  men  Mollmann  var 
med  sin  bekjendte  Langsomhed  ni  Aar  om  at  udgive  det  Værk, 
som  Norden  havde  været  højst  et  Par  Aar  om  at  skrive;  først  1755 
udkom  den  af  det  lærde  Europa  med  Længsel  imødesete  >  Voyage 
(TEgypte  et  de  Nubie<  i  to  Bind,  udstyret  med  Forfatterens  Kort 
og  Tegninger. 

Den  almindelige  histori- 
ske Interesse,  som  brød  frem 
i  dette  Tidsafsnit,  bragte 
Mange  til  at  sysle  med  Per- 
sonalia, baade  i  Henseende 
til  Indsamlingen  af  historiske 
Data  og  i  Henseende  til  en 
folkelig  biografisk  Skildring 
af  vor  Histories  navnkundige 
Mænd.  Landsdommer  Peder 
Benzon  Mylius  skrev  saa- 
ledes  >Den  vidtberømte  Søe- 
Heltes,  Herr  CORT  SiVERTSØN 
Adelers  m.  m.  mærkvær- 
dige Liv  og  Levnets  Beskri- 
velse«, 1740,  og  baade  Tor- 
denskjold og  Griffenfeld  fandt 
deres  Biografi  CASPER  PETER 
Rothe  (1724— 84),  hvis  Bøger 

paa  eengang  vidne  om,  at  der  maa  have  været  Trang  til  slige 
Skrifter,  og  at  Rothe  ikke  var  Mand  for  at  udføre  et  saadant  Ar- 
bejde med  den  tilbørlige  Kritik.  En  Autoritets  Dom  over  Rothes 
Dygtighed  som  Historiker  er  naaet  til  os  med  hele  den  Uforbehol- 
denhed, som  en  privat  Udtalelse  tør  tillade  sig.  Foran  i  sit  Exem- 
plar  af  »Danmarkes  forrige  Riigens  Stoore  Cantzler  Peder  Græve 
af  Griffen  fe  Ids  Liv  og  Levnet«  har  GRAM  nemlig  givet  sit  Hjerte 
Luft  i  følgende  Ord:  »Dette  ilde  og  ufornuftigt  sammenrapsede 
Skrift  er  udi  prægtigt  Bind,  som  her  sees,  bleven  mig  foræret  af 
min  Bogbinder  Johan  Vilhelm  Boppenhausen,  saasnart  det  var  ud- 
kommet. Hvilket  jeg  har  villet  antegne,  paa  det  ej  Nogen  skulde 
tænke,  det  jeg  havde  agtet  det  værdigt  derpaa  at  bekoste  sligt  et 

Bind.  Det  kan  til  Efterkommerne  bære  et  Vidnesbyrd  og  Bevis 
om  vore  Tiders  uhørlige  Skjødesløshed  og  elendige  Licence  i  at 
kunne  udgive  og  faae  trykt  det  allerlumpenste  Snavs  endog  med 
Universitetets  Approbation;  og  er  det  bedrøveligt,  at  om  denne 
store  Mand,  hvorom  det  handler,  i)  saa  mange  grove  Fabler  og 
Usandfærdigheder  fra  hans  første  Ungdom  af  indtil  hans  første 
Employ  i  Embeder  ere  herudi  blevne  fortalte  og  stadfæstede;  2)  saa 
skjændige  og  Dagens  Lys  plat  uværdige  Skandskrifter  ere  ind- 
rykkede; 3)  saa  urimelige  Domme  af  den  elendige  Autore  fældede.« 
Saa  streng  en  Dom  vil  vel  Nutiden  ikke  fælde  over  C.  P.  Rothes 
»Griffenfeld«  eller  hans  »danske  Søe-Heldt  og  Vice- Admiral  Peder 
Tordenskjolds  omstændelige  Livs  og  Heldtelevnets  Beskrivelse«, 
3  Dele,  1747 — 50,  idet  de  opsamlede  Materialier  og  Aktstykker 
ville  yde  den  nogen  Erstatning  for  den  kritikløse  Behandling  af 
Stoffet.  Et  tredie  Værk  af  Rothe,  »Brave  danske  Mænds  og 
Kvinders  berømmelige  Eftermæle«,  1753 — 54,  indeholder 
dels  Bidrag  til  Levnetsbeskrivelser,  dels  enkelte  af  Rothe  udarbejdede 
Biografier  eller  Brudstykker  af  saadanne  (Kaj  Lykke,  Henrik  Rantzau, 
Jens  Munk  o.  fl.).  At  Rothes  populair-historiske  Methode  slog  an, 
sees    bedst   deraf,    at  den  fandt  Efterlignere,    saaledes  Normanden 

H.  Paus.  Hans  Paus,  der  1746 — 47  udgav  »Anledning  til  den  fra  Danne- 
markes  Riges  Hofmester  og  det  Romerske  Riges  Græve  forvandlede 
til  Dannemarkes  Riges  Forræder  Corfitz  Uhlefeld,  hans  Livs 
og  Levnets  Historie«,   et  med   alle  sine  Mangler  ingenlunde  værdi- 

Høibcrg.  løst  Bidrag  til  vor  Historie.  —  WiLLE  HøIBERG  udgav  1746  nogle 
historiske  Lejlighedssager,  men  mindes  endnu  kun  som  Udgiver  af 
de  »Kjøbenhavnske  Samlinger«,  særlig  det  Bind,  som  inde- 
holder »Holbergiana«  (se  Titelkobberet  S.  95). 

Hofman.  Den  danske  Adel  fik  sin  Historiograf  og  Genealog  i  TYCHO 

DE  Hofman,  f.  17 14,  død  1754  som  Justitsraad  og  Assessor  i 
Højesteret.  Han  udgav  1741  sit  første  Skrift  »Leben  einiger  wohl- 
verdienten  Dånen«  og  1746  ^Portraits  historiques  des  kommes  illu- 
stres de  Dannemark,  remarquables  par  leur  mérite,  leurs  charges  et 
leur  noblesse y  avec  leurs  tables  généalogiques^,  endnu  samme  Aar 
forøget  med  Griffenfelds,  Cort  Adelers  og  Tordenskjolds  Biografier 
og  udstyret  med  Stamtavler  og  kobberstukne  Portraiter,  udførte  i 
Paris.    De  erhvervedes  af  en  kjøbenhavnsk  Forlægger,  og  1777 — 79 

udkom  Hofmans  Bog  i  dansk  Oversættelse:  >Historiske  Efter- 
retninger om  vel  fortjente  danske  Adelsmænd  med  deres 
Stamme-Tavler  og  Portraiter«,  I. — III.,  et  vidt  udbredt  Værk, 
der  i   mange   Tilfælde    er   blevet   adspurgt    næsten    som    historisk 


Kildeskrift  og  for  en  stor  Del  ogsaa  fortjener  denne  Tillid.  Til 
Hofmanns  ovenstaaende,  efter  et  Stik  af  Wille  udførte  Portrait 
knytter  der  sig  den  Mærkelighed,  at  det,  med  et  engelsk  Vers  paa 
Skriftpladen  istedenfor  den  danske  Inskription,  i  sin  Tid  blev  solgt 
i  England  i  flere  Oplag  som  et  Portrait  af  Prætendenten  Carl 
Edvard.  —  Slotte    og  andre   monumentale  Bygninger  i  og  udenfor 

Henrik  Hjklmstjernk, 

Hs.  kgl.  danske  Majestæts  Gchcjmcraad,  Justitiarius  i  Højesteret,  Formand  i  Videnskabernes  Selskab. 

F.  I.  Jan.  1715,  d.  18.  Juli  1780. 

Paa  Skrift  pladen:  En  uforfærdet  Hævder  af  Sandhed,  et  Forbillede  paa  Dyd,  seer  man 
her  —  en  Mand.  som  atid  satte  Fædrelandet  over  sin  egen  Person.  Læg  fromt  Krandse  om  hans 
Billcd ;  jo  bedre  Du  selv  er,  med  des  større  Lyst  vil  Du  gjøre  det;  og  viid,  at  ved  denne  Pligtydelse 
hædrer  Du  Dig  selv. 

Titelkobber    til     »Hjebnstjcrncs   Bogsamling.      Tjenende    til   Oplysning    af   de    under    den    danske 
Regjering  liggende  Staters  Litteratur«.     L     1782. 

Kjøbenhavn  aftegnedes  og  beskreves  af  Laurids  de  Thurah  (1706  Thurah. 
—59)  i  >Den  danske  Vitruvius«,  to  Dele,  1746 — 49,  og  i 
-»Hafnia  hodiemat  (»Kbhvn.  i  vore  Dage«),  1748.  —  Vaabner,  Slægt- 
registre og  andre  Oplysninger  til  Adelens  Historie  samledes  af 
Terkel  Kleve  (i 7 10 — ^^\  adlet  under  Navnet  Klevenfeld;  som  kicvc. 
Skribent  har  han  derimod  kun  liden  Betydning,  og  da  han  i  et 
Sørgedigt  vilde  snerte  Holberg,  kvitterede  denne  for  hans  gode 
Villie  i  Ep.  289  med  den  Bemærkning,  at  »hans  Sørgevise  synes 
heller  at  indeholde  en  Satire  end  en  Lovsang  over  den  Afdøde, 
saa  man  af  Materien  saavelsom  Stilen  seer,  at  han  haver  gjort  et 
Ligvers  over  sin  egen  Reputation  og  derfor  fortjener  heller  at  ynkes 
end  at  igjennemhegles«.  Det  kgl.  Bibliothek  skylder  Klevenfeld 
nogle  sjeldne  Pergaments-Codices,  men  en  langt  betydeligere  Gave 
modtog  det  af  den  under  Navnet  HjELMSTjERNE  adlede  Bogelsker 
og  Litteraturkjender  HENRIK  HENRIKSEN  (1715—80),  Søn  af  en  rig  Hjcimstjcrnc. 
Kjøbmand  i  Kjøbenhavn  og  saaledes  allerede  fra  Ungdommen  af 
istand  til  at  følge  sin  Lyst  til  at  samle  Bøger  og  Manuskripter,  for- 
nemmelig hørende  til  den  danske  Litteratur,  af  hvis  ældste  og 
sjeldneste  Frembringelser  han  endog  lod  nogle  optrykke,  for  at 
redde  dem  fra  Undergang.  Det  betydelige  Bibliothek,  han  paa 
denne  Maade  samlede,  aabnede  han  med  stor  Velvillie  for  enhver 
Videnskabsmand,  der  tyede  til  dets  Skatte,  og  han  bestemte,  at 
det  efter  hans  Død  skulde  oprettes  som  et  Fideikommis  for  Fami- 
lien med  Adgang  for  Offentligheden,  en  Katalog  trykkes  og  en 
bestemt  Sum  anvendes  til  dets  aarlige  Forøgelse.  1807  overdrog 
Hjelmstjernes  Svigersøn  Grev  ROSENCRONE  med  Kongens  Tilladelse 
Samlingen  til  det  St.  kgl.  Bibliothek,  af  hvilket  den  nu  udgjør  en 
særlig  Afdeling  under  Navn  af  »den  Hjelmstjerne-Rosencroneske 
Bogsamling«.  —  Endnu  større  Bogsamler  var  dog  Grev  Otto  Thott  o.  xhott. 
til  Gaunø  (1703—85),  hvis  Bibliothek  naaede  op  til  120,000  Bind, 
altsaa  i  Størrelse  overgik  det  kongelige  paa  hin  Tid.  Var  det  end 
ikke  lige  stærkt  besat  i  alle  Fag,  ejede  det  til  Gjengjæld  store 
Sjeldenheder  i  dem  alle,  indkjøbte  paa  Auktioner  i  Indlandet  og 
Udlandet.  I  Palaiet  paa  Kongensnytorv  var  der  opført  en  egen 
Bygning  til  det,  og  her  besaa  Rejsende  disse  Skatte  som  en  af 
Hovedstadens  ypperste  Mærkværdigheder,  her  vakte  Ejerens  ud- 
strakte Bogkundskab  og  ualmindelige  Hukommelse  for  litteraire 
Sager  de  besøgende  Videnskabsmænds  Beundring.    Ved  Testamente 

Otto  Grev  Thott, 
Herre  til  Gaiino,  Lindcsvold,  Strandcgaard.  Ridder  af  Elefanten,    Hs.  Maj.  Kongen  af  Danmarks  og 

Norges  Statsminister  etc. 
Stukket  af  J.  M.  Preisler  efter  P.  Krafts  Maleri  paa  det  St.  kgl.  Bibliothek. 

overdrog  Otto  Thott  den  vigtigste  Del  af  denne  kostbare  Samling, 
nemlig  dens  Haandskrifter  og  Palæoty-per,  til  det  kgl.  Bibliothek, 
der  saaledes  efter  Testators  Død  forøgedes  med  mere  end  4000 
Manuskripter,  hvoraf  400  paa  Pergament,  og  en  Samling  af  over 
6000  før  Aaret  1530  trykte  Bøger.  En  Katalog  over  de  Thottske 
Samlinger  besørgedes  senere  udarbejdet  af  R.  Nyerup. 

Universitetsbibliotheket  berigedes  med  den  lærde  Apni  Magnu«   ^-  Magnuscn. 
sens   (Arnås   Magnæus')    oldnordiske    Haandskriftsamling.     Denne 
berømte  Videnskabsmand  førte  det  med  Ole  Worm  begyndte  Old- 
studium    et  mægtigt  Skridt  videre   og  lagde  Grunden  til  vor  Tids 
Viden  om  den  islandske  Litte- 
ratur.   Han  var  selv  Islænder, 
født  1663    i  Middale   i  Dale- 
syssel paa  Vestlandet.     Hen- 
ved   en    Snes    Aar    gammel 
kom  han   til  Kjøbenhavn  og 
blev    Amanuensis     hos    den 
kgl.  Antikvar  Thomas  Bartho- 
lin,  for   hvem    han    allerede 
indsamlede  Oldsager.    Under 
sin  Fraværelse  paa  en  Rejse 
i  Tydskland  blev  Arni  Mag- 
nusen  designeret  til  Ansæt-  arni  magnusbn. 

,    ,  ,   __    .  .  .,  (For  en  Del  et  konstrueret  Portrait.) 

telse  ved  Universitetet  og  til- 

traadte  nogle  Aar  efter  Pladsen  som  Professor  i  Filosofi  og  dansk 
Oldkyndighed  —  den  første  Islænder,  der  besteg  et  akademisk 
Katheder.  1702  sendtes  han  af  Regeringen  til  Island  som  Medlem 
af  en  Kommission  til  Udarbejdelse  af  en  Matrikelbog  over  Landet. 
Med  Afbrydelse  af  nogle  Kjøbenhavnsrejser  og  de  dertil  knyttede 
Besøg  hos  Torfæus  i  Norge  opholdt  Magnusen  sig  ti  Aar  paa  Island 
og  kom  paa  Grund  af  sit  offentlige  Hverv  i  Berøring  med  Befolk- 
ningen hele  Øen  over,  hvorved  der  gaves  den  ivrige  Samler  Lejlig- 
hed til  at  sætte  sig  i  Besiddelse  omtrent  af  alle  de  Bøger  og 
Haandskrifter,  som  syntes  ham  af  historisk  Betydning.  Til  Kjøben- 
havn nedbragte  han  saaledes  efter  endt  Arbejde  ikke  blot  det  af 
Matrikelkommissionen  samlede  Materiale  til  Jordebogen  i  femten 
Foliobind,  men  ogsaa  en  kostbar  Samling  af  islandske  Manuskripter, 

ni.  dansk  Litteraturhistorie  s.  Udg.  11.  II 

deriblandt  Levningerne  af  Biskop  Brynjulf  Svendsens  Haandskrift- 
arkiv;  en  Del  maatte  efterlades  paa  Island,  men  blev  nogle  Aar 
efter  hentet  ned  af  en  kongelig  Fregat.  Ogsaa  sine  egne  Samlinger 
forøgede  Arni  Magnusen  med  utrættelig  Iver,  kjøbte  paa  Auktioner, 
laante  til  Afskrivning  —  og  skikkede  vel  ikke  altid  det  Laante 
tilbage,  thi  Samlermanien  har  sin  egen  bekvemme  Samvittighed. 
Professorgaarden  i  Kannikestræde,  ved  Siden  af  Ehlers'  Kollegium, 
rummede  en  enestaaende  Samling  af  sjeldne  Bøger,  islandske  Haand- 
skrifter,  gamle  danske  og  norske  Breve  og  andre  Dokumenter  i 
Original  eller  Kopi.  Fra  Ildsluerne  1728  reddedes  vel  —  i  sidste 
Øjeblik  —  det  Meste  af  Haandskriftsamlingen,  men  de  trykte 
Bøger  og  en  Mængde  af  hans  egne  Optegnelser  gik  tabt.  Dette 
♦  var  et  forfærdeligt  Slag  for  den  gamle  Videnskabsmand.  >Jeg  har 
mist  min  Glæde,  og  den  kan  intet  Menneske  give  mig«,  skrev  han; 
> dette  Tab  har  udbredt  ligesom  en  Døsighed  over  mine  Sandserc. 
Ved  Juletid  1729  blev  han  syg,  og  den  7.  Januar  1730  døde  han, 
efterat  han  i  et  Udkast  til  et  Testamente  havde  bestemt,  at  hans 
litteraire  Ejendele  skulde  overdrages  til  Universitetsbibliotheket, 
som  han  havde  forestaaet  i  en  Del  Aar:  det  er  den  i  dette  Værk 
oftere  nævnte  >arnamagnæanske  Samling«.  Ogsaa  det  ama- 
magnæanske  Legat,  som  han  oprettede  for  sin  Formue,  har  baaret 
hans  Navn  og  Virksomhed  til  vore  Dage  og  vil  bære  det  videre 
frem  i  Tiden:  dets  Renter  anvendes  til  Udgivelse  af  Oldskrifter  og 
til  Stipendier  for  islandske  Studerende,  der  lægge  sig  efter  det 
nordiske  Oldstudium  og  som  Stipendiater  arbejde  i  Stiftelsens 
Tjeneste.  Hele  den  nyere  nordiske  Oldkyndighed  er  saaledes  ud- 
gaaet  fra  Arni  Magnusens  Samlerarbejde  og  ført  frem  for  hans 
Midler,  ligesom  han  ogsaa  —  uden  egenlig  at  optræde  som  For- 
fatter —  var  den  Første,  der  anvendte  historisk  Kritik  overfor  det 
Materiale,  Videnskaben  fik  tilført  fra  den  islandske  Litteratur.  — 
1894  udgav  Haandskriftsamlingens  Bibliothekar  Kr.  KÅLUND  »Kata- 
log over  den  Arnamagnæanske  Haandskriftsamling,  2.  Bind.« 

Sproget.  Paa  Sprogets  Renhed   have  vi   seet  Holberg  og  Eilschov, 

ja  endog  Pontoppidan  have  deres  Opmærksomhed  henvendt,  og 
Flere  fulgte  i  deres  Spor  med  Hensyn  til  Udskillelsen  af  de  frem- 
mede Bestanddele  og  dets  Tilbageførelse  mod  dets  historiske  Ud- 
spring;  ja  der   udspandt  sig  endog  en  puristisk  Fejde,   af  hvilken 

man  seer,  hvor  mangelfuld  Forstaaelsen  var  paa  begge  Sider,  baade 
hos  Ivrerne  for  de  nye  Principer  for  Sprogrigtigheden  og  hos  For- 
svarerne af  de  gamle.  En  mærkelig  medfødt  Indsigt  i  Sprogets 
Natur  fandtes  dog  hos  jENS  HøYSGAARD,  Universitetspedel  og  Høysgaard. 
Klokker  ved  Trinitatis  Kirke  (1698— 1773).  Hans  første  to  anonyme 
Smaaskrifter  vare  Indlæg  i  en  Retskrivningsstrid  og  aabenbarede 
en  forbausende  Indsigt  i  Sprogets  Natur  og  Væsen.  Senere  udgav 
han,  ligeledes  anonymt,  en  accentueret  Grammatik  (1747)  og  en 
Syntax  (1752),  samt  1769  under  Forfattermærket  J.  H.  et  Anhang 
til  den  accentuerede  Grammatik. 

Særlig  Høysgaards  Opfattelse  af  det  danske  Sprogs  fonetiske  ' 
Fænomener  er  fintmærkende  og  original.  Han  skjelner  mellem  de 
forskjellige  Accentuationer  og  opfinder  Benævnelser  for  dem  (Skarp- 
tone, Stødetone,  Vringeltone,  Drægetone).  Hvad  Retskrivningen 
angaaer,  mener  han,  at  »man  bør  skrive,  ligesom  man  taler,  naar 
man  taler  ret;  og  derimod,  hvad  som  er  ret  skrevet,  bør  og  læses, 
som  det  er  skrevet.  Eller  paa  en  anden  Maade:  dersom  man  er 
forsikkret  om,  at  man  taler  ret,  behøver  man  ikke  at  bekytnre  sig 
stort  om  nogen  anden  Regel  end  at  skrive,  som  man  taler.«  Men 
hvem  taler  ret  —  eller  rettest?  Herom  dømmer  Høysgaard  saa- 
ledes:  >Den  bedste  Dialekt  er  efter  de  lærdeste  og  omhyggeligste 
Ortographisters  Skjønnende  først  den  i  Roskilde  og  dernæst  den 
kjøbenhavnske.  Den  fynske  i  Odense  og  den  lollandske  i  Nakskov 
erc  ogsaa  ypperlige,  men  den  sidste  har  en  slettere  Accent  end 
den  første,  hvilket  LoUiker  og  Fynboer  ikke  saa  vel  kan  dømme 
om  som  den,  hvis  Dialekt  viger  længst  fra  dem  begge.«  Først  i 
vort  Aarhundrede  kom  Høysgaards  reformatoriske  Ideer  til  Ære  og 
Værdighed  ved  at  optages  og  føres  videre  af  fremragende  Sprog- 
forskere. 

Ogsaa  paa  det  sproglige  Omraade  møder  der  os  et  Navn,  Roitgaard. 
der  har  spillet  en  betydelig  Rolle  ved  en  stor  Del  af  Tidens  litte- 
raire  Foretagender:  Sprogelskeren,  Litteraturvennen,  den  gavmilde 
Mæcen  Frederik  Rostgaard.  Hans  Fader,  den  kjække  Hans  Rost- 
gaard,  havde  faaet  Herregaarden  Krogerup  ved  Humlebæk  til  Gave 
af  Frederik  III.  som  Løn  for  den  udmærkede  Tjeneste,  han  havde 
ydet  i  Svenskekrigen,  og  her  blev  Sønnen  født  den  30.  Aug.  1671 
og  opkaldt  efter  den  Aaret  iforvejen  afdøde   Konge.     Sexten  Aar 

gammel  blev  han  privat  indskreven  som  Student  og  kom  som  den 
velhavende  Mands  Søn  i  Huset  hos  Hofpræsten  Dr.  theol.  Masius, 
hvor  der  levede  en  hel  Koloni  af  unge  Mennesker,  »fornemme 
Adelsmænd  eller  andre  ærlige  Folks  Børn,  som  tildels  havde  skikke- 
lige og  velberejste  Hovmestre  hos  sig,  tildels  sejlede  deres  egen 
Sø«;  til  Maaltiderne  var  det  et  talrigt  Selskab,  der  samledes,  og 
for  at  Kostgængerne  kunde  øve  sig  i  forskjellige  Sprog,  vexlede 
Konversationen  Ugen  igjennem  mellem  Dansk,  Latin,  Tydsk  og 
Fransk.  Efter  den  filosofiske  Examen  kastede  den  unge  Rostgaard 
sig  over  de  frie  Studier,  botaniserede  med  Ole  Borch,  bivaanede 
•  Casper  Bartholins  berømte  Dissektioner,  studerede  Fysik  og  Kemi, 
læste  Filosofi  og  Theologi,  satte  sig  flittigt  ind  i  den  1683  udkomne 
Danske  Lov  og  overværede  de  forefaldende  Disputatser.  Helst 
dvælede  han  dog  paa  Bibliothekerne,  hvor  han  under  sine  historiske, 
genealogiske  og  heraldiske  Studier  lagde  Grunden  til  sin  udstrakte 
Bogkyndighed  og  selv  fik  Lyst  til  at  anlægge  en  Bogsamling.  Denne 
Lyst  tilfredsstillede  Rostgaard  med  en  Rigmands  Ubundethed  paa 
den  store  Udenlandsrejse,  han  tiltraadte,  kort  forinden  han  fyldte 
sit  nittende  Aar,  og  som  holdt  ham  borte  fra  Fædrelandet  i  ni  Aar 
—  en  Rejse,  der  som  et  talende  Tidsbillede  viser  os,  hvorledes  en 
fornem,  med  betydelige  Pengemidler  og  de  bedste  Anbefalinger 
udstyret  Yngling  i  hine  Dage  forenede  Opfattelsen  af  Livet  med 
Studiet  af  Bøger.  Fra  Kiel,  hvor  den  berømte  Polyhistor  Prof. 
Morhof  forfattede  et  latinsk  Æredigt  til  ham  i  Anledning  af  hans 
Kjærlighed  til  Poesien,  drog  Rostgaard  over  Hamborg,  Hannover 
og  Kassel  til  Giessen,  ved  hvis  Universitet  han  i  halvandet  Aar 
studerede  Jura,  Mathematik,  Historie  og  Arabisk  samt  tog  Under- 
visning i  at  »opsætte  adskillige  publique  Instrumenter,  som  i  Kan- 
cellierne og  i  Negotiationer  ved  fremmede  Hoffer  eller  ved  Freds- 
traktater pleje  at  bruges« ;  i  det  nærliggende  Frankfurt,  endnu  et 
betydeligt  Samlingspunkt  for  den  tydske  Boghandel,  gjordes  der 
store  Indkjøb  af  Bøger,  som  sendtes  hjem.  Over  Mainz  og  Køln 
gik  Rejsen  saa  til  Holland:  en  Maaned  i  Amsterdam  og  henved 
halvandet  Aar  i  Universitetsbyen  Leyden,  tilbragte  med  Bibliotheks- 
studier  og  med  at  høre  Forelæsninger  over  Lovkyndighed,  Stats- 
videnskab og  de  gamle  Sprog;  her  lagdes  desuden  sidste  Haand 
paa  et  Arbejde,  som  Rostgaard  havde  syslet  med  i  længere  Tid, 
nemlig  en  Samling  latinske  Digte  af  danske  Forfattere,  nu  udgivne 

i  to  Bind   under  Titlen    ^Deliciæ  quorundam  Poetarum   Danorumt 
og   vel    egnede    til    at    vise    det    lærde    Udland,    at    ogsaa    Dan- 


Efter  Originalmaleriet  i  Universitetsbibliotheket. 


mark  havde  et  Bidrag  at  yde  til  denne  internationale  Poesi; 
Anmelderne  i  de  udenlandske  litteraire  Tidsskrifter  fremhævede 
især  Vitus  Berings  Digte  for  deres  Klassicitet.     Fra  Holland  tog 

Rostgaard  til  England,  hvor  tre  Fjerdingaar  tilbragtes  i  Oxford, 
mest  med  filologiske  Studier,  ogsaa  af  det  danske  Sprog,  til  hvis 
Etymologi  han  indsamlede,  hvad  han  kunde  overkomme,  med 
Tanken  henvendt  paa  Tilvejebringelsen  af  en  dansk  Ordbog;  efter 
at  have  overstaaet  en  alvorlig  Sygdom  oversatte  Rostgaard  Georg 
Neumarks  Psalme  »Wer  nur  den  lieben  Gott  låsst  walten«  paa 
Dansk  og  lod  den  trykke  i  begge  Sprog;  Oversættelsen  blev  senere 
optagen  i  den  autoriserede  Psalmebog  og  findes  der  den  Dag  idag 
(»Hvo  ikkun  lader  Herren  raade«).  Nytaarsdag  1695  ankom  Rost- 
gaard til  Paris,  hvor  han  opholdt  sig  ikke  mindre  end  tre  Aar, 
hurtigt  indført  i  Verdensbyens  selskabelige  som  i  dens  litteraire  og 
kunstneriske  Liv;  de  mest  fremragende  Videnskabsmænd  hørte  til 
hans  Omgang,  og  de  store  Bibliotheker  stilledes  saa  liberalt  til 
hans  Raadighed,  at  han  endog  fik  Lov  til  at  tage  sjeldne  Haand- 
skrifter  med  sig  hjem  til  Afskrivning,  saaledes  det  overordenlig 
vigtige  Haandskrift  fra  Slutningen  af  det  13.  Aarh.,  som  indeholder 
den  største  kjendte  Samling  af  de  tydske  Minnesangeres  Digte;  ikke 
alene  af  denne  litteraire  Skat  tilvejebragte  Rostgaard  en  fuldstændig 
Afskrift,  i  lang  Tid  den  eneste  existerende,  men  et  endnu  sjeldnere 
Klenodie  opdagede  han  i  den  oldtydske  Oversættelse  af  Isidors 
^Historia  nativitatis^  passionis  et  resurrectionis  Christie  (»Chr.  Fød- 
sels-, Lidelses-  og  Opstandelseshistorie«),  af  hvilken  Kodex  han  tog 
en  omhyggelig  Afskrift.  Ogsaa  hidtil  uudgivne  Stykker  af  græske 
Forfattere  afskrev  han  og  tilvejebragte  navnlig  et  stort  Materiale  til 
en  Udgave  af  Li  ban  i  us,  hvilken  senere  paa  dette  Grundlag  be- 
sørgedes af  den  lærde  J.  C.  Wolf  i  Hamborg.  Med  stor  Interesse 
satte  han  sig  desuden  ind  i  den  vanskelige  Opgave,  som  den  hen- 
sigtsmæssigste Affattelse  af  en  Bibliothekskatalog  frembyder,  og 
udarbejdede  paa  Fransk  en  ny  Plan,  som  han  lod  trykke.  Meget 
heldigt  løste  han  fremdeles  det  ham  hjemmefra  overdragne  Hverv, 
at  opdage,  hvor  Tyge  Brahes  Manuskripter,  som  i  sin  Tid  vare 
blevne  sendte  til  Paris  for  at  udgives  af  Mathematikeren  Picard, 
vare  blevne  af  og  faae  dem  tilbagegivne  til  Danmark.  I  Foraaret 
1698  forlod  Rostgaard  omsider  Paris  og  rejste  gjennem  Sydfrankrig 
til  Italien:  Milano,  hvor  det  ambrosianske  Bibliothek  fængslede  ham 
i  tre  Maaneder,  Florens,  hvor  han  fik  Tilladelse  til  at  studere  i  den 
mediceiske  Bogsamling  og  hvor  der  indkjøbtes  Bøger  efter  en  stor 
Maalestok,    ligesom   i  Venedig  og  Rom,    i   hvilken   sidste  By  Op- 

holdet  Strakte  sig  over  syv  Maaneder,  udfyldte  af  Studier  i  tydsk 
Oldlitteratur  og  romerske  Antikviteter.  En  Udflugt  til  Neapel, 
Sicilien  og  Malta  afsluttede  de  italienske  Dage;  over  Tydskland 
skulde  Rejsen  gaa  til  Wien  og  Ungarn,  men  Efterretningen  om 
Kong  Christian  V.s  Død  ledsagedes  af  hans  Venners  Opfordring  til 
at  komme  hjem  hurtigst  muligt,  og  i  de  sidste  Dage  af  Oktbr. 
1699  betraadte  Rostgaard  atter  Fædrelandets  Jord  efter  saa  lang  en 
Fraværelse. 

Frederik  IV.  udnævnte  den  endnu  ikke  niogtyveaarige  Viden- 
skabsmand til  Gehejmearkivar,  og  i  denne  Egenskab  bar  han  ved 
Salvings-  og  Kronings- Akten  den  i  kosteligt  Gyldenstykke  indbundne 
Kongelov  paa  en  rød  Fløjlshynde,  indtil  den  af  Storkansleren  blev 
overgiven  til  Bispen  og  af  denne  henlagt  paa  Altret.  Ikke  to 
Maaneder  efter  kom  Rostgaard  i  en  intimere  Forbindelse  med  den 
sanmie  Storkansler,  Rigets  fornemste  Embedsmand  Conrad  Revent- 
low, idet  han  blev  forlovet  med  hans  udenfor  Ægteskab  fødte,  men 
sammen  med  hans  ægte  Børn  opdragne  og  af  Kongen  adlede 
Datter,  den  trettenaarige  Conradine  Revenfeldt,  hvem  han  ægtede 
tre  Aar  senere.  Ved  dette  Ægteskab  blev  Rostgaard  beslægtet 
med  nogle  af  Landets  bedste  Familier,  ikke  at  tale  om,  at  Fyrst- 
inden af  Slesvig,  den  senere  Dronning  Anna  Sophia,  jo  var  hans 
Hustrus  Halvsøster.  Fra  hendes  Side  vistes  der  ham  dog  aldrig 
megen  Protektion;  Anna  Sophia  kunde  ikke  lide  ham  og  vilde  ikke 
»have  hans  store  Næse  til  at  komme  sig  for  nær«.  Men  Kongen 
var  ham  bevaagen  og  viste  ham  sin  Naade  ved  forskjellige  Ud- 
mærkelser, sin  Paaskjønnelse  af  hans  Dygtighed  ved  Overdragelsen 
af  en  Mængde  Embedshverv,  der  kun  undte  Rostgaard  liden  Tid 
til  litterair  Syssel.  Allerede  1702  var  han  bleven  optagen  i  Adels- 
standen og  udnævnt  til  Justitsraad,  hvorfra  han  senere  steg  til 
Etats-  og  Konferensraad;  han  blev  Assessor  og  noget  efter  Justitia- 
rius  i  Højesteret,  Direkteur  i  det  vestindiske  og  guineiske  Kompagni, 
Medlem  af  en  uendelig  Mængde  Kommissioner  og  tilsidst  Over- 
sekretair  i  det  danske  Kancelli.  Fra  denne  betydelige  Stilling  i 
Statens  øverste  Administration  styrtedes  Rostgaard  brat  som  Følge 
af  en  Undersøgelse,  der  indtager  en  uhyggelig  Plads  i  vor  Rets- 
historie under  Navn  af  »den  gehejme  Commission«,  en  i  et  særligt  ^^^  hemmelige 
Øjemed  oprettet  og  under  skrækindjagende  Former  arbejdende 
hemmelig  Ret,  der  skulde  undersøge  og  paadømme  visse  paaankede 

Embedsmisligheder.  I  denne  Kommission  havde  nogle  af  Rostgaards 
udprægede  Avindsmænd  Plads;  deres  Forhør,  hvis  Resultater  fore- 
lagdes Kongen  gjennem  Protokoller,  som  de  Anklagede  ikke  fik  at 
se,  og  som  senere  ere  blevne  tilintetgjorte,  fældede  blandt  andre 
højtstillede  Statsembedsmænd  ogsaa  Rostgaard.  Ikke  ganske  uden 
Skyld  paa  hans  Side,  thi  han  havde  i  nogle  Tilfælde  taget  imod 
Skjænk  og  Gave.  ikke  som  forud  betinget  Løn,  men  som  senere 
ydet  Tak  for  visse  Embedsexpeditioner;  ejheller  uden  eget  Misgreb, 
thi  i  sin  første  Befippelse  over  Anklagen  vidste  Rostgaard  ingen 
bedre  Udvej  end  at  flygte  til  Sverig  og  gav  saaledes  Mistanken 
større  Omfang.  Men  seer  man  hen  til  Tidens  gængse  Moral  i 
Embedsforhold  og  det  almindelig  udbredte,  af  Staten  godkjendte 
Sportelvæsen  med  dets  let  noget  flydende  Grændser;  seer  man  hen 
til  Undersøgelsens  summariske,  af  personlig  Forfølgelse  prægede 
Fremgangsmaade  og  til  Dybden  af  det  Fald,  der  styrtede  Stor- 
manden fra  Samfundets  højeste  Værdigheder  ned  i  en  Slags  For- 
viisningsstand  og  endog  tvang  ham  til  at  sælge  Størstedelen  af  hans 
kjære  Bibliothek  for  at  kunne  tilbagegive  det  urettelig  Oppebaame 
—  saa  kan  man,  efter  Alt,  hvad  der  er  oplyst,  ikke  bortvise  en 
Følelse  af,  at  Rostgaards  Straf  var  større  end  hans  Brøde.  At  denne 
Fornemmelse  ogsaa  var  de  nærmest  paafølgende  Aars,  viser  sig  for- 
mentlig deraf,  at  Rostgaard  ikke  saa  længe  efter  fik  nye  Embeder 
betroet,  først  som  Amtmand  og  derefter  som  Translateur  ved  Øre- 
sunds Toldkammer,  samt  at  der  atter  tilstedtes  ham  Adgang  til  Hove. 
Katastrofen  indtraf  1725.  Vi  skulle  nu  i  Korthed  kaste  et 
Blik  paa,  hvad  Rostgaard,  uden  selv  at  være  synderlig  litterairt 
ydende,  har  virket  for  Litteraturen  før  og  navnlig  efter  det  omtalte 
Tidspunkt  indtil  sin  Død  1745.  Saavel  hans  Optræden  mod  »Peder 
Paars«  som  hans  Virksomhed  for  den  danske  Skueplads,  der  aab- 
nedes  af  Thalia  med  hans  Prolog,  er  tidligere  berørt.  Ligeledes  er 
det  paa  sit  Sted  omtalt,  at  det  var  Rostgaard,  som  samlede  og 
udgav  Bordings  Digte,  en  Opgave,  som  sysselsatte  ham  i  mange 
Aar  og  som  maatte  forberedes  ved  Udsendelsen  af  et  Par  Smaa- 
skrifter,  indeholdende  »Fortegnelse  paa  en  good  hob  af  SI.  Magister 
Anders  Bordings  Danske  Vers«  til  Vejledning  for  dem,  der  muligt 
maatte  sidde  inde  med  et  eller  andet  ukjendt  Stykke  af  Digterens 
vidtspredte  Produktion;  omsider  lykkedes  det  1736  at  faae  denne 
den  første  samlede  Udgave  af  en  dansk  Digters  Arbejde  ifrem.    Et 

andet  Udgiverarbejde  tilfaldt  Rostgaard,  da  Kongen  overdrog  ham 
at  besørge  Kongeloven  trykt  i  en  Udstyrelse,  der  kunde  svare 
til  det  haandskrevne  Pergament-Exemplars  Zirlighed  og  i  Kobber- 
stik gjengive  dettes  kunstneriske  Ornamenter;  den  pragtfulde  Ud- 
gave af  1709  viser,  at  Rostgaard  fuldt  var  dette  Hverv  voxen. 
Endelig  udførtes  der  af  Rostgaard  selv  og  ved  hans  Hjælp  et  meget 
betydeligt  Ordbogsarbejde.  Som  ovenfor  nævnt  havde  herhen-  Ordbogen. 
hørende  Studier  beskjæftiget  ham  allerede  paa  hans  Udenlandsrejse; 
ved  Auktionen  over  Peder  Syvs  Efterladenskaber  var  blandt  andre 
Haandskrifter  ogsaa  dennes  danske  Ordbog  kommen  ham  ihænde, 
og  paa  Grundlag  af  den  satte  Rostgaard  sit  Værk  igang,  idet  han 
udsendte  de  enkelte  Bogstaver  til  sprogkyndige  Venners  Gjennem- 
syn.  Senere  blev  Langebek  hans  Medarbejder;  men  helt  færdig 
blev  Arbejdet  aldrig;  dets  21  Foliobind,  der  naa  ind  i  Bogstavet 
N,  opbevares  nu  i  det  St.  kgl.  Bibliothek.  —  Den  historiske  Viden- 
skab skylder  Rostgaard  Tak  paa  forskjellig  Vis,  dels  fordi  han  ved 
Gehejmearkivets  Flytning  bragte  dets  Indhold  i  en  ny  og  bedre 
Orden,  dels  fordi  han  bestemte  en  Del  af  sin  Formue  til  Oprettelsen 
af  et  Legat,  af  hvis  Renter  der  —  naar  Kapitalen  var  voxet  til  en 
vis  Størrelse  —  skulde  lønnes  en  Professor  i  Historie  og  nordiske 
Antikviteter  ved  Kjøbenhavns  Universitet;  det  traadte  i  Kraft  1833, 
da  VelsCHOW  blev  den  første  »Professor  Rostgardianus«,  senere 
efterfulgt  af  ALLEN,  C.  Paludan-MCller  og  JOH.  Steenstrup. 
Et  andet  Legat  kom  de  Studerende  tilgode;  sine  Haandskrifter  og 
sin  Bogsamling  skjænkede  Rostgaard  til  Universitetsbibliotheket. 

Ogsaa  til  Digtekunsten  forholdt  Rostgaard  sig  mere  beskyt- 
tende og  vejledende  end  selvfrembringende.  Ligesom  Holberg 
udsatte  han  Præmier  for  gode  danske  Vers;  men  i  Modsætning  til 
Holberg  var  han  en  afsagt  Fjende  af  den  satiriske  Digtning,  som 
det  klart  fremgaaer  af  det  Raad,  han  et  Par  Aar  før  »Peder  Paars« 's 
Fremkomst  gav  en  ung  Digter:  »Omendskjøndt  det  kunde  kildre 
noget  i  visse  Folks  Ørne,  saa  er  det  dog  den  farligste  Caracteer, 
et  ungt  Menneske  kan  tillægges,  at  ansees  for  en  Satyricus,  saasom 
alle  ærlige  Gemytter  bære  en  indvortes  Afsky  for  saadan  et  Men- 
neske, om  de  end  udvortes  vise  ham  et  mildt  Ansigt«.  Af  Rost- 
gaards  egne  Vers  ere  kun  nogle  Psalme-Oversættelser  bevarede  i 
vor  Tids  Erindring  (Psalmebogens  Nr.  38,  216,  390,  484). 

Opfattelsen  af  Rostgaard  har  i  dette  Aarhundrede,  efterat 
A.  HOJERS  Frederik  IV.s  Historie  var  udkommen,  været  meget 
paavirket  af  denne  hans  Antagonists  hvasse  Udtalelser  om  ham;  de 
give  Gjenklang  i  C.  MOLBECHS  Dom  over  hans  Ordbogsarbejder 
(>Nye  Danske  Magazin  V,  1827),  og  N.  M.  PETERSENS  skarpe 
Skyggerids  i  4.  Del  af  Litteraturhistorien  har  faaet  sin  Farve  derfra. 
Til  Berigtigelse  af  denne  uretfærdige  Opfattelse  skrev  Chr.  Bruun 
1870 — 71  sin  udførlige  Biografi  »Frederik  Rostgaard  og  hans  Sam- 
tid« i  to  Dele,  af  hvilke  den  anden  helt  optages  af  Aktstykker  og 
Breve  til  Belysning  af  Emnet. 


Poesien. 


Vi  staa  nu  ved  Indgangen  til  Poesien  i  Aarhundredets 
første  Halvdel.  Dens  Omraade  er  snart  gjennemvandret,  efterat  vi 
have  Holberg  bag  os.  Baade  i  aandelig  og  i  verdslig  Digtning  er 
der  kun  ganske  enkelte  Navne  at  fremhæve  midt  i  den  Vrimmel, 
som  med  god  Villie,  men  med  svigtende  Evne  og  forvendt  Stmg 
færdes  op  ad  Parnassets  Skraaninger,  uden  nogensinde  at  naa 
Tinden  eller  blot  Nærheden  af  den. 


H.  A.  Brorson. 


Psalmedigteren  Hans  Adolph  Brorson  er  en  af  de  faa  Ud- 
valgte, det  18.  Aarh undredes  Sidestykke  til  Kingo,  om  end  med 
blødere  og  svagere  Linier.  Han  blev  født  den  20.  Juli  1694  i 
Randrup  imellem  Ribe  og  Tønder  og  nedstammede  fra  en  der 
bosat  gammel  Præsteslægt.  Atten  Aar  gammel  blev  han  dimitteret 
fra  Ribe  Kathedralskole,  men  maatte  paa  Grund  af  Sygdom  afbryde 
sine  Studeringer  og  tog  først  1721  theologisk  Examen,  efterat  der 
allerede  var  blevet  ham  tilbudt  et  ønskeligt  Kald,  nemlig  selve 
Randrup,  hvor  han  paany  kom  til  at  leve  i  Barndomshjemmet  og  i 
Nærheden  af  sine  to  ældre  Brødre,  Niels  Brorson  i  Bedsted  og 
Broder  Brorson  i  Medolden  —  »det  rare  Kløverblad  fra  Randrupc, 
som  de  almindelig  kaldtes.  I  otte  Aar  virkede  han  her,  til  han 
1729  valgtes  til  Præst  i  Tønder,  hvorfra  han  efter  andre  otte  Aars 
Forløb  kaldtes  til  Ribe  som  Stiftsprovst  og  Sognepræst  ved  Dom- 
kirken. Da  Bispestolen  1741  blev  ledig,  blev  det  Brorson,  der  kom 
til  at  beklæde  den,  hvad  han  —  ifølge  et  Familiesagn  —  skal  have 
faaet  Løfte  paa  af  Christian  VI,  fordi  han  havde  forfattet  Psalmen 
»Op,  al  den  Ting,  som  Gud  har  gjort«.    I  Ribe  beboede  Brorson 

Hans  Adolph  Brorson, 

Biskop  i  Ribe,  født  i  Randrup  1694. 

Titelkobber  til  »Troenf  Rare  Klenodie«,  1753. 

Venel  (af  Niels  Brorson)  synes  at  antyde,  at  Ligheden  lader  endel  tilbage  at  enske. 

indtil  sin  Dåd  den  3.  Juni  1764  Anders  Vedels  gamle  Gaard  Lilie- 
bjerget. 

Som  saamange  af  de  slesvigske  Præster  hyldede  ogsaa  Bror- 
son'erne  den  pietistiske  Retning,  og  hos  Hans  Adolph  fandt  dens 
Bortskuen  fra  Verden,  dens  Ringeagt  for  de  jordiske  Ting,  en  saa- 
meget  frugtbarere  Jordbund,  som  hans  Helbred  altid  var  svag,  hans 
Sindsstemning  ofte  tung  og  trykket.  Biskop  Peder  Hersleb,  der 
ikke  yndede  Pietismen,  kaldte  ham  i  en  til  Frederik  V.  indgiven 
Klage  over  Kirkekollegiet  >en  god,  men  enfoldig,  ved  Svaghed  og 
Hypokondri  fast  uduelig  Mand« ;  denne  Dom  tager  sig  alt  paa  For- 
haand,  naar  man  tænker  paa  Brorsons  Digtergjerning,  højst  uret- 
færdig ud,  og  senere  Undersøgelser  have  ogsaa  tilfulde  godtgjort, 
at  han  var  nidkjær  og  utrættelig  i  sin  Embedsgjerning  (I.  B.  DAU- 
GAARD: »Biskop  H.  A.  Br.  som  Embedsmand«,  »Theologisk  Tids- 
skrift« 1838.  2.  Bd.).  Hans  alvorlige  Natur,  hans  legemlige  Svaghed 
og  de  store  Sorger,  der  overgik  ham  —  han  mistede  Hustru  og  ti 
Børn  i  Løbet  af  kort  Tid  —  havde  tilsammen  givet  ham  en  mild, 
sagtmodig  og  stilfærdig  Fremtræden,  der  nu  og  da  kunde  antage 
Karakteren  af  Tungsindighed  og  maatte  faae  yderligere  Næring  af 
den  Form  for  Religieusiteten,  han  følte  sig  mest  tiltalt  af;  men  paa 
den  anden  Side  havde  han  i  Hjemmet  de  lyse  og  lykkelige  Timer, 
da  Sang  og  Musik  friskede  ham,  og  i  sin  Embedsdont  de  Øjeblikke, 
da  han  maatte  møde  Overgreb  eller  Forsømmelse  med  en  Kraft, 
som  sagtens  har  havt  en  Del  af  den  pietistiske  Ivren  ved  sig.  I 
hans  Psalmedigtning  gjenfinde  vi  alle  disse  Elementer. 

Den  begyndte  allerede  i  Randrup,  hvor  rimeligvis  den  oven- 
for nævnte  herlige  Psalme  er  bleven  til,  bekjendt  navnlig  for  de  i 
deres  ædle  Enfold  saa  gribende  skjønne  Linier: 


Gik  alle  Konger  frem  i  Rad 
i  deres  Magt  og  Vælde, 


de  magted  ej  det  mindste  Blad 
at  sætte  paa  en  Nælde  — 


der  saa   desværre   strax  efterfølges  af  Billedets  Forfladelse  ved  den 
mattere  Gjentagelse: 


Ja,  alle  Englers  store  Kraft, 
som  Hi  mie -Scepter  føre. 


Har  ingen  Tid  den  Evne  havt 
det  mindste  Støv  at  gjøre. 


Psalmerne  udkom  først  enkeltvis  i  Smaahefter,  ligesom  andre  Viser, 
senere   i   mindre   Samlinger  af  Advents-,  Jule-,   Paaske-   og  Pintse- 

psalmer,  indtil   de    1739  forenedes   i    >Troens  Rare   Klenodie«,  Xræns  Rare 

Klenodie. 

hvis  følgende  Udgaver  jevnlig  forøgedes  med  nye  Psalmer,  som 
bleve  i  høj  Grad  folkeyndede  i  Danmark  og  Norge.  Det  er  til- 
visse ogsaa  i  en  folkelig  og  jevn  Tone,  det  dybe,  alvorlige  Indhold 
udsynges  i  Brorsons  Psalmer,  baade  hans  egne  og  de  omtrent  to- 
hundrede, han  har  oversat,  mest  fra  Tydsk  og  fortrinsvis  fra  den 
pietistiske  Psalmelitteratur  (Paul  Gerhard):  han  havde  sat  sig  til 
Maal  —  og  han  naaede  det  —  »at  Psalmerne  kan  klinge  i  hver 
Mands  Hus  og  Bo«,  som  Rudelbach  siger.  Den  barnlige,  blide 
Tone,  {.  Ex.  i  Julepsalmerne  bærer  maaske  ikke  saa  højt  som 
Kingos   kraftige  Vingeslag,    men    ad    stille   Veje,    som    Kilderne    i 


fh^    J:Lu  w /*iV  f,Uu  ^^ 


H.  A.  Brorsons  Haandskrift. 
Et  i  en  Almanak  fra  2760  indskrevet  Vers. 

Jorden,  bringe  de  Læskelse  til  den  fortørrede  Sjæl.  Vel  ere  de 
ikke  fri  for  trættende  Vidtløftighed  og  svækkende  Gjentagelser; 
Citatet  her  ovenfor  er  i  saa  Henseende  paradigmatisk  for  Brorsons 
som  for  Tidens  øvrige  Digtning,  i  hvilken  en  fortrinlig  Enkelthed 
saa  ofte  taber  sin  Kraft  paa  Grund  af  Udmalingens  Bredde;  ogsaa 
dvæler  Fantasien  stundom  for  længe  i  de  særlig  pietistiske  Fore- 
stillingers overspændte  Kreds  —  men  med  Alt  dette  er  der  nok 
tilbage  af  en  ægte  Fromheds  sande  og  ædle  Udtryk.  Vi  nævne  af 
>Troens  rare  Klenodie«  de  originale  Psalmer  >I  denne  søde  Jule- 
tid«, »Den  yndigste  Rose  er  funden«,  »Kom,  Hjerte,  tag  dit  Regne- 
Bræt«,  »Ak,  vidste  Du,  som  gaaer  i  Syndsens  Lænke«,  »Jeg  er 
rede  til  at  bede«,  »Jeg  gaar  i  Fare,  hvor  jeg  gaaer«  med  den  for- 
træffelige Stigning  i  Strofernes  Begyndelseslinier;  af  Oversættelserne: 

Svanesang. 


»Idag  er  Naadens  Tid«,    >Nu  Gud  ske  Lov,   at  Stunden  er  sed  og 
blid  oprunden«,  o.  fl. 

En  anden  Samling  gudelige  Sange  udkom  Aaret  efter  Bror- 
sons Død  under  Navnet  »Svanesangen«,  udgiven  af  hans  Søn, 
Stiftsprovst  i  Ribe  BRODER  BRORSON.  De  ere  forfattede  i  Digte- 
rens sidste  Levetid  og  vare  nærmest  bestemte  til  hans  egen  og 
hans  Families  indbyrdes  Opbyggelse  i  Lidelsens  Timer.  Adskillige 
af  disse  Sange  staa  end  højere  end  »Klenodiets«  Psalmer,  f.  Ex. 
»Hvad  er  det  godt  at  lande  i  Himlens  søde  Havn«  og  fremfor  Alt 
den  sublime  Lyrik  i  Digtet: 


Her  vil  ties, 

her  vil  bies, 

her  vil  bies,  o  svage  Sind! 

Vist  skal  Du  hente,  kun  ved  at  vente, 

kun  ved  at  vente,  vor  Sommer  ind. 

Her  vil  ties,  her  vil  bies, 

her  vil  bies,  o  svage  Sindl 

Trange  Tider 

langsomt  skrider, 

langsomt  skrider;  det  har  den  Art. 

Dagene  længes.  Vinteren  strenges, 

Vinteren  strenges,  og  det  er  svart. 

Trange  Tider  langsomt  skrider, 

langsomt  skrider;  det  har  den  Art. 

Turteldue, 

kom  at  skue, 

kom  at  skue!    Bag  Gjærdet  hist 

der  skal  Du  finde  Forsommers  Minde, 

Forsonmiers  Minde,  alt  grøn  paa  Kvist. 

Turteldue,  kom  at  skue, 

kom  al  skue  bag  Gjærdet  hist. 


Eja,  søde 

Førstegrøde, 

Førstegrøde  af  bliden  Vaar. 

Lad  det  nu  fryse,  lad  mig  nu  gyse, 

lad  mig  nu  gyse.     Det  snart  forgaaer. 

Eja,  søde  Førstegrøde, 

Førstegrøde  af  bliden  Vaar. 

Due,  kunde 

Du  begrunde. 

Du  begrunde,  hvad  der  nu  skeer. 

Kulden  den  svækkes,  Blomsterne  dækkes, 

Blomsterne  dækkes,  jo  mer  det  sneer. 

Due,  kunde  Du  begrunde. 

Du  begrunde,  hvad  der  nu  skeer. 

Kom,  min  Due, 

lad  Dig  skue, 

lad  Dig  skue  med  Olieblad! 

Se,  nu  er  Stunden  næsten  oprunden, 

næsten  oprunden,  som  gjør  Dig  glad. 

Kom,  min  Due,  lad  Dig  skue, 

lad  Dig  skue  med  Olieblad! 


I  »Psalmebog  til  Kirke-  og  Hus-Andagt«  er  der  optaget  30  af 
Brorsons  originale  og  omtrent  ligesaa  mange  af  hans  oversatte 
Psalmer,  tildels  meget  forandrede  og  betydelig  forkortede.  J.  A.  L. 
Holm  har  udgivet  de  mange  Gange  oplagte  >Psalmer  og  aandelige 
Sange«.  Brorsons  »Egne  Psalmer  og  aandelige  Sange«  udgaves 
1865  af  L.  R.  Tuxen,  ordnede  efter  Tidsfølgen  og  indledede  med 
en  Levnetsskildring  og  Forfatterkarakteristik.  En  ny  Udgave  af 
»Psalmer  og   aandelige  Sange*  besørgedes  1867  af  P.  A.  ArlaUD, 

>H.  A.  Brorsons  Levnet t    blev  1887   skrevet  af  A.  D.  JØRGENSEN. 
Se  ogsaa  John  Hansen:  >Hans  Adolf  Brorson  og  hans  Brødre«,  1893. 

Af  Tidens  mange  Rimere  —  at  kalde  dem  Digtere  vilde  være 
for  ædel  en  Betegnelse  —  skulle  nogle  nævnes  og  i  al  Korthed 
karakteriseres.  Konferensraad  VILHELM  Helt,  Deputeret  for  Fman-  "«^'- 
seme  og  Assessor  i  Kammerkollegiet,  beundredes  som  Oversætter 
og  Lejlighedsdigter,  saa  der  efter  hans  Død  kunde  udgives  en 
246Sider  stor  Samling  af  hans  »curieuse  poetiske  Skrifter«,  frem- 
kaldt »efter  hans  Venners  som  efter  andre  Liebhaberes  Forlængsel« 
1732.  J.  H.  Schlegel  betegner  ham  og  dermed  de  fleste  af  Tidens 
øvrige  Poeter  træffende  med  de  Ord:  »Denne  Digter  maa  have 
havt  en  overordenlig  Lethed  i  at  gjøre  Vers,  men  den  Kunst  at 
slette  ud,  som  er  saa  vigtig  for  hvo  der  vil  skrive  for  Evigheden, 
synes  han  rigtignok  ikke  at  have  forstaaet«.  De  mest  yndede  Digte 
i  Samlingen  vare  »Konemarkedet«,  hvis  Emne  er  taget  fra  Herodots 
Beretning  om,  at  de  smukke  Piger,  naar  de  skulde  giftes,  sattes  til 
Auktion,  de  grimme  til  Licitation;  »Rhodopes  Giftermaal«,  en  lang 
Fortælling  om  en  fattig  Pige,  hvis  Dejlighed  skaffede  hende  mange 
Bejlere  af  alle  Stænder,  iftdtil  hun  tilsidst  blev  gift  med  en  Konge; 
endelig  Satiren  >Aut  insanit,  aut  versus  faciU  (»Enten  er  han  gal, 
eller  han  gjør  Vers«),  en  bred  og  paa  sine  Steder  meget  plump 
Behandling  af  forskjellige  Samfundstyper,  f.  Ex.  den  Gjerrige: 

Den  gamle  Stakkel  der,  som  i  en  fedtet  Trøje 

og  revne  Buxer  gaaer,  tænk  dog,  med  hvad  for  Møje 

han  op  paa  Børsen  gaaer,  den  arme  gamle  Mand, 

at  han  med  Kjøbmandsskab  en  Skilling  vinde  kan. 

Han  til  sin  Middagsmad  slet  intet  Andet  æder 
end  som  en  røget  Sild,  sit  Brød  dertil  han  væder 

i  Klaumands  Skillingsøl;  til  Aftensmaaltid  han 

Tobak  at  tygge  har,  hvortil  han  drikker  Vand. 

Saamænd,  han  Aarsag  har  at  spare  og  at  spentel 
Den  Stakkel  dog  kun  har  tre  Tønder  Guld  paa  Rente 

og  ingen  Børn  dertil,  han  aldrig  Kone  tog, 

fordi  hans  Armod  til  Husholdning  ej  forslog. 

En  kraftig,   sund  og  dygtig  Natur  var  THØGER  REENBERG,    Reenberg, 
fadt  i  Viborg  1656,  Ejer  af  Ristrupgaard,  som  han  drev  i  fyrretyve 
Aar   med  Kyndighed   og  Iver,    Landsdommer  i  Jylland,    Fader  til 

tolv  Børn  og  endnu  i  sit  sexogfirsindsty vende  Aar  ikke  mere 
svækket  af  Alderen,  end  at  han  bevarede  aandelig  Modtagelighed 
indtil  faa  Dage  før  sin  Død  den  24.  Juni  1742.  Midt  under  hans 
mange  praktiske  Forretninger  vedblev  Poesien  at  have  hans  levende 

Interesse,  og  en  Mængde 
Lejlighedsdigte ,  frem- 
kaldte af  Begivenheder 
i  hans  egen  Families  og 
i  hans  talrige  Venners 
Kreds,  flød  i  Aarenes  Løb 
fra  hans  smidige,  let- 
løbende Pen.  Bording 
var  hans  danske,  Horats, 
Juvenal  og  Boileau  hans 
fremmede  Forbilleder ; 
Emnerne  og  Behandl ings- 
maaden  valgte  han  efter 
de  fremmede  Mønstre,  i 
Versform  og  Stil  stræbte 
han  at  naa  sin  beundrede 
Forgænger.  Langt  fra 
Hovedstaden  fulgte  han 
opmærksomt  den  poeti- 
ske Litteraturs  Gang,  dens 
Fænomener  stededes  til 
Dom  i  hans  klare  Hoved, 
og  »Forsamlingen  paa 
Parnasso«,  et  af  hans 
første  større  Digte,  blev 
en  kritisk  Mønstring  over 
Tidens  Poeter,  indledet 
med  den  bekj  endte  Hyl- 
dest til  Mesteren: 

jeg  slutte  skal,  at  Rimet  Dig 
vil  ret  med  Forsæt  finde. 

Det  Dig  saa  vel  fra  Pennen  .gaaer, 
Du  digter  ej  saa  fage, 

jo  Dig  et  Ord  tilrede  staaer 
og  tage  vil  sin  Mage. 


Titclkobbcr  til  "Poetiske  Skrifter«   1769. 


Siig,  gode  Bording!  siig  mig  dog: 
hvo  lærte  Dig  at  skrive? 

at  spænde  hvert  et  Ord  i  Aag, 
til  Rim  det  skulde  blive? 

Naar  jeg  Dig  seer  saa  mesterlig 
din  Digt  at  sammenbinde, 


Digitized  by 


Google 


Poesien. 


177 


Digtets  Indhold  er  en  Drøm:  efter  Arrebos  Død  er  der  blevet  en 
Plads  ledig  paa  Pamasset;  den  skal  bortgives  til  den,  som  overfor 
Apollo  og  Minerva  kan  dokumentere  at  være  den  habileste  Poet. 
Aspiranterne  melde  sig  nu  en  for  en  med  deres  Værker,  men  Ingen 
bestaaer  Prøven.  Den  Karakteristik,  der  saaledes  bliver  Skribenterne 
tildel,  ville  vi  se  en  Prøve  paa  i  Dommen  over  Dorothea  Engelbrekts- 
datter : 


Med  deUe  Svar  gik  han  sin  Vej.  — 

Strax  efter  kom  en  Kvinde 
for  Retten  frem:    hun  uden  Nej 

vil  Plads  og  Sæde  vinde. 
(^  som  hun  var  af  dette  Slags, 

der  artig  kunde  snakke, 
hun  tog  til  Ord  og  sagde  strax: 

Hr.  Phøbusl  tag  tiltakke 
med  disse  Vers  I    Jeg  mener  vel, 

Du,  som  en  billig  Dommer, 
skal  kjende,  jeg  med  Ret  og  Skjel 

iblandt  Poeter  kommer. 
En  Times  Tid  jeg  skrive  kan 

et  hundred  Vers  tillige, 
trods  Kingo  selv!    Nej,  ingen  Mand 

jeg  kjender,  jeg  maa  vige. 
Mit  Rygte  saa  hos  Alle  staaer: 

omskjønt  jeg  er  en  Kvinde, 
dog  siges  om  mig:    Hisset  gaaer 

den  danske  Poetinde.  — 
Holdt!  svarte  Phøbus,  holdt!  Hvorhen? 

Lad  Verset  for  sig  tale. 


Det  sige  skal,  om  Du  est  den, 

som  Du  vil  Dig  afmale. 
Det  læstes  op:  endel  han  fandt, 

hvorfor  han  hende  roser, 
men  laster,  at  der  var  iblandt 

selvgjorte  danske  Gloser. 
Og,  sagde  han,  med  Billighed 

Du  est  en  Poetinde, 
dog  naaer  Du  ikke  denne  Sted, 

som  Arboe  lod  herinde. 
Hun  nejede.     Men  Phøbus  bad, 

hun  ikke  skulde  glemme 
at  vare  Kvindekjønnet  ad: 

omskjønt  de  havde  Nemme, 
dog  skulde  de  vel  vogte  sig 

fra  Rim  og  Vers  at  skrive, 
at  Verden  ikke  latterlig 

skal  Spot  med  dennem  drive. 
At  skrive  Vers,  at  ride  Hest, 

i  Krigen  modig  være, 
det  stedse  sømmer  Manden  bedst, 

er  Kvinder  ingen  Ære. 


>Forsamlingen  paa  Parnasso«  kom  mod  Reenbergs  Ønske  ud  i 
Verden  i  Manuskript  og  bragte  en  Del  Bevægelse  i  litteraire  Kredse, 
men  ogsaa  Opfordringer  til  Forfatteren  om  at  blive  ved,  som  han 
havde  begyndt.  Han  lod  da  et  andet  færdigt  Manuskript  vandre 
ud  blandt  Venner:  y^Ars  poetica^  (>Digtekunsten<)  med  Anvisninger 
for  Digtere,  baade  i  rent  ydre  Henseende: 


Sæt  ikke  tvende  Stavelser 
af  samme  Lyd  tilhobe, 

men  nok,  at  de,  hvor  Rimet  er, 
en  Ekko  kunne  raabe. 

Og  hvis  Du  samler  uden  Val 
enslydende  Vokaler, 
III.  dansk  Litteraturhistorie  a.  Udg.   II. 


dit  eget  Øre  sige  skal, 

at  Verset  ilde  taler. 
Trochæus  bør  ej  sættes  der, 

låmbus  sig  tilskriver ; 
Poetens  Sjæl  Accenten  er, 

der  Liv  til  Verset  giver  o.   s. 
12 

Og  med  Hensyn  til  en  mere  indre  Ensartethed  og  Samstemning, 
som  hvor  Kunstlæreren  med  æsthetisk  Frisind  imødegaaer  den  Ind- 
vending, der  var  bleven  fremsat  mod  den  antike  Mythologis  Benyt- 
telse som  forargelig  endog  i  verdslig  Poesi: 


Endel,  jeg  veed,  er  af  det  Sind, 

de  strengelig  forbyde 
at  føre  Juno,  Pallas,  ind, 

med  dennem  Verset  pryde. 
Men  jeg  er  ikke  saa  bigot, 

jeg  skulde  mig  indbilde 
min  Daab  dermed  at  gjøre  Spot, 

min  Kristendom  at  spilde. 
Med  lige  Ret  man  ikke  bør 

et  Skib  Neptunum  kalde, 
og  den,  som  i  sit  Vaaben  føer 

Fortun  ara,  vil  affalde; 
sit  Navn  ej  burde  nogen  Dag 

af  Thor  og  Odin  bære, 
var  det  Religionens  Sag 

og  Hinder  i  Guds  Ære. 
Blandt  Lilier  og  Tuliper 

Blaamynte  sees  i  Haven, 
forlyster  Øjet,  skjøndt  hun  er 

kun  skadelig  for  Maven. 


Jeg  som  Poet  beskrive  kan 

Charontis  Færge-Skøjte, 
Neptun  i  Fork,  en  laadden  Pan 

at  lege  paa  sin  Fløjte, 
at  Mneraosyne  Moder  er 

til  Bogens  ni  Gudinder, 
Saturnus  Time-GIasset  bær, 

og  Clotho  Livet  tvinder. 
Men  —  er  min  Sang  om  Gud  og  Mand, 

bort  Jupiter  og  Venus! 
Guds  Ark  og  Dagon  ikke  kan 

i  eet  Kapel  forenes. 
Da  bør  vor  Sjæl,  Guds  Contrafej, 

sin  store  Skaber  mindes; 
Poeters  Hjerne  Guder  ej 

i  Zion  skulle  findes. 
Vi  bør  som  Kristne  vise  Gud 

vor  Daabes  Pagt  og  Stempel 
og  disse  Hunde  drives  ud 

af  Helligdommens  Tempel. 


Beslægtede  Emner  har  Reenberg  behandlet  i  Digtene  »Poesiens 
Opmuntring«  og  »Poesiens  Vanskeligheder«.  Han  har  endvidere 
givet  poetiske  Oversættelser  af  Phædri  Fabler,  omtrent  hundrede  i 
Tallet,  samt  af  de  tolv  Fabler  i  Boursault's  Skuespil  ^Ésope  h  la 
Ville^iy  efter  en  engelsk  Oversættelse.  Hans  originale  Smaaarbejder 
ere,  som  allerede  sagt,  næsten  alle  Lejlighedsdigte,  let  versificerede 
Bagateller  med  den  Frihed  i  Tonen,  deres  personlige  Bestemmelse 
tilsteder.     Endnu  lever  vel  i  Nutidens  Erindring  Reenbergs 

I  et  Vinhus  jeg  skal  sige 
mit  Farvel  og  sættes  ned. 

Og  maaske  i  ældre  Visebøger  ogsaa  hans  anden  Oversættelse 
af  en  Drikkevise,  Urtypen  for  den  filosofiske  Begrundelse  af  Sym- 
posiet, senere  fortsat  af  L.  Sagens  »Diogenes  vranten  og  stolt«  og 
af  Chr.  Richardts  »Da  Hegel  engang  laved  Puns« : 

Kommer,  I  Philosophister! 

Smager  denne  klare  Vin! 
En  Fantast,  der  Bacchus  mister 
for  al  Ciceros  Latin ! 
Er  og  sandt: 
Ingen  fandt 
stor  Behag  i  Vand  at  drikke. 
Aristoteles  og  ikke 

var  saa  stor  og  slem  Pedant. 


Grækernes  de  store  Vise 

toge  sig  hver  Morgenstund 
udaf  denne  søde  Spise. 

Lærdom  flød  af  deres  Mund. 
Plato  med, 
som  man  veed, 
der  han  længe  sig  betænkte, 
fandt  i  Glasset,  han  iskjænkte, 
al  sin  Visdoms  Hemlighed. 


>Justitzraad  og  Landsdommer  Tøger  Reenbergs  Poetiske  Skrifterc 
udkom  1769  i  to  smukt  udstyrede  Bind  med  Fortale  af  P.  KOFOD- 
Ancher,  Forfatterens  Levnetsskildring  samt  Anmærkninger  af 
LUXDORPH. 


Det  Meste  af  JØRGEN  Sorterups  Digtning  er  af  samme  Tønde 
som  Tidens  øvrige  Poeten;  kun  eengang  hæver  han  sig  op  over 
den  flade  Almindelighed  og  stiger  da  saa  forunderlig  højt,  at  hans 
Øjne  skue  ind  i  den  sande  Digtningens  Sol,  og  dens  Straaler  falde 
endnu  paa  hans  Vinger.  Han  blev  født  1662  i  en  Landsby  ved 
Slagelse  og  blev  tredive  Aar  gammel  Præst  i  Lyderslev  ved  Store- 
heddinge, ikke  langt  fra  Hellested,  i  hvis  Præstegaard  gamle  Peder 
Syv  sad  og  syslede  med  sine  danske  Folkeviser  og  Sprogstudier. 
Sorterup  havde  de  samme  Interesser  —  han  skrev  en  Afhandling 
om  Guldhornene  —  og  de  to  Præstemænd  havde  mange  gode 
Timer  sammen.  Som  Lejlighedsdigter  kjende  vi  Sorterup  fra  hans 
Samling  >Poetiske  Smaa-Sager«,  lutter  Bagateller,  Personalia  uden 
almen  Værdi  i  Form  af  Nytaarsønsker,  Bindebreve,  Æredigte  o.  s.  v., 
ja  endog  saa  ideforiadte  Emner  som  en  Beskrivelse  af  alle  de  Egen- 
skaber, der  bør  findes  hos  en  i  alle  Maader  fuldkommen  og  vel- 
dannet —  Hest.  Som  Satiriker  har  han  i  et  Par  ikke  stort  heldigere 
Skrifter  taget  sin  Samtids  litteraire  Forhold  under  Behandling: 
^CacoetAes  Carminificutm  eller  disse  Tiders  Rim-gjerrighed  satirisk- 
vis afmålt«,  der  nu  idethøjeste  kun  har  Betydning  ved  de  Forfatter- 
navne, det  fremfører  og  giver  en  og  anden  oplysende  Karakteristik 
af;  det  Bedste  turde  være  den  kortsluttede  og  ret  sikre  Betegnelse 
af  tre  Digtere  i  disse  Linier: 


Sorterup. 


>Ied  saa  stort  et  Lys  forlente 
os  vor  danske  Arre  bo, 


at  hans  Lampe  billig  tjente 
til  vor  mavre  Pen  at  to. 

I2» 

Kingo  skjænker  os  at  drikke 
af  sit  krydred  Digtevæld, 

saa  at  vi  kan  noksom  ikke 

undre  paa  hans  Sanges  Held. 


Bordings  lette  Skrivemaade 
sætter  Fjedre  paa  vor  Pen, 

saa  vi  lader  Gejsten  raade, 

hvor  hun  end  vil  hid  og  hen. 


Hdtesange. 


Den  >Poetiske  Skantze-Kurv«,  1709,  er  et  polemisk  Rimskrift,  frem- 
kaldt af  en  Kaldsfælles  uheldige  poetiske  Forsøg  og  med  den 
Opgave,  at  vise  det  danske  Sprogs  Skikkethed  for  Poesien ;  Sorterup 
udfolder  en  ikke  ringe  Virtuositet  i  Sprogdannelser  og  deres  metri- 
ske Benyttelse,  men  det  Hele  er  mere  Kunstleri  end  Kunst. 

Grundforskjellig  fra  den  fade  Lejlighedsdigter  og  den  uvittige 
Polemiker  er  den  Sorterup,  der  17 16  træder  frem  med  de  »Ny 
Heltesange  om  vores  allemaadigste  Herres  og  Konges  Konning 
Friderich  IVdes  lykkelige  Sejervindinger  til  Lands  og  Vands  ved 
Guds  Bistand  erholdte  Anno  1715«.  Sorterup  har  her  skiftet  Stil, 
ikke  blot  i  Forhold  til  sin  egen  tidligere  Digtning,  men  ogsaa  i 
Forhold  til  Heltedigtets  sædvanlige  Genre.  I  den  versificerede  Til- 
egnelse til  de  besungne  Søhelte  forudsætter  han,  at  der  vil  møde 
ham  Indsigelser  for  hans  Afvigelse  fra  Traditionen: 

Du  skulde  sjunget  om,  hvor  den  treforked  Herre 
Neptunus  har  begyndt  som  Spnidehval  at  glo, 

da  han  sin  Bølge  bov  ej  maatte  mægtig  være, 

nu  Mars  den  gjorde  til  sin  Magtes  Færgebro  o.  s.  v., 

men  han  vil  intet  have  at  gjøre  med  det  hedenske  Gudeapparat: 
>til  Herren  Zebaoth  mit  Offer  vil  jeg  føre«.  Ikkedesmindre  er  der 
Rokoko  nok  tilbage  i  Sorterups'Heltedigtning;  den  minder  endnu 
i  mange  Træk  om  de  bekjendte  Billedfremstillinger  af  Krigsførere: 
en  vældig  Paryk  paa  det  knejsende  Hoved,  den  ene  Skulder  skjult 
under  en  bølgende,  folderig  Kaabe,  den  pantsrede  højre  Arm  ud- 
strakt med  Feltherrestaven  i  Haanden  og  i  Baggrunden  Røgen  fra 
de  tordnende  Kartover.  Men  paa  den  anden  Side  har  Sorterup  ved 
at  gribe  Folkevisetonen  dæmpet  hele  denne  Pomp,  omsat  den 
i  ædlere,  jevnere  Udtryk  og  bragt  den  Folkets  Øre  nærmere  end 
nogen  anden  pathetisk  verdslig  Digtning  fra  denne  Tidsalder.  Man 
vil  ikke  andetsteds  i  Paryktiden  træffe  paa  en  samtidig  saa  maje- 
stætisk og  folkelig  Klang  som  i  disse  Strofer  om  Landgangen  paa 
Rygen: 

Herr  Sehsted  har  avlet  en  Søn  under  0, 

de  Svenske  til  Sorrig  og  Kvide; 
han  haver  den  Skjæbne,  han  aldrig  skal  dø 

og  aldrig  sin  Klædning  opslide. 
Af  Herren  er  Sejren  alene. 

Hans  Fødsel  var  blodig,  hans  Moder  var  Mand, 

hans  Amme  var  gloende  Lue, 
hans  Vugge  var  vinget  og  gungred  paa  Vand, 

al  Verden  det  Foster  skal  skue. 
Af  Herren  er  Sejren  alene. 

Tre  Konger  stod  Fadder,  der  Barnet  kom  frem, 

ej  alle  med  lige  god  Villie, 
det  flakked  om  Havet,  dog  landede  hjem, 

paa  Rygen  og  Ruden  at  spille. 
Af  Herren  er  Sejren  alene. 

Den  Sejer,  Herr  Sehsted  for  Rygen  erholdt, 

af  Rygtet  tog  snelleste  Vinger, 
ej  Fjeld  er  at  finde  saa  stejl  og  saa  stolt, 

at  den  jo  derover  sig  svinger. 
Af  Herren  er  Sejren  alene. 

Heltesangene  ere  fem  i  Tallet:  om  Flaadens  Udrustning,  om  Gabels 
Sejrvindinger,  om  Råbes  Sejr,  om  Landgangen  paa  Rygen  og  om 
Stralsunds  Erobring.  Vef-sformen  er  i  dem  alle  den  samme.  1889 
bleve  de,  med  en  Indledning,  udgivne  af  P.  RØNNING. 

Frederik  Horn  (1708— -8 i)  var  i  sin  første  Ungdom  en  ret  Horn. 
kvik  Poet,  som  han  senere  blev  en  af  Kjøbenhavns  navnkundigste 
Højesteretsadvokater.  Paavirket  af  Holberg  udgav  den  kun  toogtyve 
aarige  Yngling  under  Navnet  Frands  Hansen,  Drejer  i  Helsingør,  et 
Par  satiriske  Skrifter:  >Somntum  poeticum  eller  en  poetisk  Drøm« 
og  »Poesiens  Misbrug«  sammen  med  nogle  andre  Smaastykker. 
Heldigst  er  han,  hvor  hans  Satire  har  et  litterairt  Objekt,  som  naar 
den  raillerer  med  olddansk  Stilfarve  i  moderne  Poesi  eller  med 
sproglig  Svulst  og  Unatur,  f.  Ex.: 

En  mener,  han  har  gjort  guld  herligt  Mesterstykke, 
naar  han  et  Vers  med  Ord,  kunstdannede,  kan  smykke, 
naar  han  grund  tænkende  et  Ord  kan  kline  ind, 
som  selvdigtdannes  i  hans  Hovedhjernespind. 
Ordsamlingskyndig  Klogt  og  pandebrydend'  Tale 
paa  Sprogfordærver-Skik  han  penselnet  kan  male; 

eller  med  den  ubehjælpsomme  poetiske  Sprogform,  der  maa  tage 
sin  Tilflugt  til  Nødord  og  Omstillinger: 

Jeg  mon  tilspørge  Dig,  som  mon  til  Bryllup  komme 

med  Skovox  udi  een  og  Vers  i  anden  Lomme, 

for  hvad  Du  monne  Dig  i  Verden  give  ud, 

hvad  Du  i  Lærdom  mon  tilbede  for  en  Gud? 

Du  ej  er  for  at  gaa,  men  meget  for  at  gange; 

Du  Roes  vil  ikke  faae,  men  Du  den  monne  fange. 

Du  sammenflikke  mon  en  Slump  Epitheta, 

som  sjelden  sættes  for,  men  gjeme  bagest  fra. 

Som  for  Exempel :    naar  Du  mon  af  En  begjære, 

han  Dig  ret  som  Poet  skal  Noget  nu  forære, 

da  skriver  Du:    o  Mand,  saa  faver,  gjæv  og  fin! 

Lidt  af  Jer  Godhed  stor  giv  mig  for  Umag  min! 

Horn  var  en  stor  Beundrer  af  Holberg  og  har  hyldet  ham  i  en 
Apostrofe,  hvoraf  een  Linie  er  naaet  op  til  vore  Dage  —  det  er 
allerede  store  Ting: 

Se  med  Forundring  an  den  store  danske  Skriver, 
den  danske  Pufendorf,  den  danske  Grotius, 
den  anden  Huitfeldt  i  vort  Dannemarks  Arkiver, 
en  dansk  Ovidius,  en  dansk  Virgilius. 

Din  Ligemand,  om  ej  din  Mester,  Moliére! 
Mod  Juvenalis  en  honnet  Satyricus, 
de  Nordmænds  største  Zir,  det  danske  Folkes  Ære, 
i  Levnet  og  i  Skrift  en  rar  Philosophus. 

Kort:  det,  som  Cicero  om  Varro  kunde  sige, 
at  han  latinske  Sprog  fik  sat  istand  i  Rom, 
om  denne  siges  kan:  i  dansk  og  norske  Rige 
det  danske  Sprog  ved  ham  igjen  paa  Fpde  kom. 

^^  En  snurrig  Patron  af  en  Poet  have  vi  for  os  i  CHRISTIAN 
Wadikiær.  FREDERIK  Wadskiær  (1712— 79).  Hans  Versemageri  gjør  et  for- 
fløjent, halvt  forsorent  Indtryk  med  sine  skruede  Indfald,  sine 
gruopvækkende  Ordspil,  sine  Flauser  og  Tvetydigheder,  Alt  præ- 
senteret i  en  letglidende  Form  og  med  betydelig  metrisk  Færdighed. 
Af  Person  var  Wadskiær  derimod,  efter  hvad  han  selv  bekjender, 
undertiden  »saa  trist  og  gnaven  som  Nogen«,  >ligesaa  alvorlig  og 
stille  i  en  fremmed  Stue  som  snaksom  og  skjemtsom  i  min  egen 
eller  dog  i  fortrolige  Venners  Kreds«;  og  af  hans  Skrifters  mange 
lærde  Anmærkninger  sees,  at  han  var  en  paa  en  Mængde  Omraader 


L 


Digitized  by  VjOOQIC 


Poesien. 


183 


velbevandret  Mand,  hjemme  i  forskjellige  Videnskaber  og  Sprog, 
Længe  varede  det  dog,  inden  han  kunde  blive  befordret;  han  fik 
100  Rdl.  af  Regeringen  for  at  gaa  Mønt-  og  Medaillekonmiissionen 
tilhaande  og  maatte  forresten  ernære  sig  som  Avisskriver  og  Lejlig- 
hedsdigter. Paa  Vers  ansøgte  han  om  forskjellige  Embeder,  først 
om  at  blive  Notarius  publicus  i  Kjøbenhavn: 


Kingo  Biskop,  Bording  Lektor, 
Nord  ru  p  Præst  og  Falster  Rektor, 

Kyhn  tillige  Præst  og  Degn; 
Schandrup  blev  en  Herredsfoged. 
Hver  Poet  er  bleven  Noget. 

Ingen  bleven  er  forlegn. 


Wadskiær  Himlens  Hjælp  anraaber 
og  til  Kongens  Naade  haaber 

allerunderdanigst,  at 
han  for  sine  Skjaldresange 
allemaadigst  maa  erlange 

Kjøbenhavns  Notariat. 


Haabet  glippede;  han  søgte  da  om  at  blive  Toldembedsmand  eller 
Herredsfoged  eller  Professor  i  Historie  ved  Sorø  Akademi.  Dette 
blev  han  1747  paa  Holbergs  Anbefaling  og  fem  Aar  senere  Pro- 
fessor i  latinsk  Filologi  ved  Kjøbenhavns  Universitet,  hvormed  han 
forbandt  Posten  som  Censor.  Det  var  vel  egenlig  ikke  Smags- 
domme, han  skulde  afsige  fra  dette  sit  Dommersæde;  men  løjerligt 
seer  det  dog  ud,  og  betegnende  for  Tiden  er  det,  at  just  han,  hvis 
Talent  netop  i  saa  paafaldende  en  Grad  savnede  Smagens  Støtte, 
blev  sat  til  Vogter  over  den  danske  Litteratur. 

Hans  udførligste  poetiske  Værk  har  en  Titel,  der  ganske 
karakteriserer  hans  Skrivemaade  og  tillige  er  af  en  saadan  Udfør- 
lighed, at  den  sparer  os  en  yderligere  Redegjørelse  for  Skriftets 
Indhold.  Det  er:  »Poetisk  Skueplads,  aabnet  paa  det  saa 
Kongelige  som  kostelige  Christiansborgs  Slotsplads,  forestillende  i 
trende  Scenes  de  Kongelige  danske  Residence  Slotte,  saa  mange 
af  Historien  og  Antikviteten  har  været  at  opspore,  med  udførlige 
historiske  Anmærkninger,  befattende  iblandt  Andet  en  god  Samling 
af  forekonmiende  højlovlige  danske  Kongers  af  den  oldenborgske 
Stamme  deres  Elogues  og  korte  Panegyriques  hos  fremmede  og 
udlændiske  Skribentere,  og  tillige  en  Forestilling  af  det  danske 
Scepters  Arveret  for  Souverainiteten,  det  itzige  Højkongelige  Huses 
Nedstigeise  fra  den  gamle  tapre  og  berømte  sachsiske  Konge  Wite- 
kind  den  Store  og  Forvantskab  med  de  gamle  danske  Konger,  de 
danske  Kongers  Fortrin  og  Præeminence  for  alle  andre  i  Europa, 
de  gamle  nordiske  Kongers  Rang  indbyrdes  og  det  danske  Riges 
og  Nations  fordums  Anseelse  for  de  andre  i  Norden«  etc.    Skriftets 

Falster. 


rimede  Linier  ere  som  en  Slags  Grundtext  for  en  Uendelighed  af 
Jærde  Noter  og  Digressioner,  Parentheser  i  Parentheser  og  de  mest 
heterogene  Anekdoter;  af  samme  Art  er  det  senere  Opus,  fremkaldt 
af  Grev  Moltkes  Nybygning  paa  Amalienborg:  >Forandrings 
Skueplads  paa  Amalienborgs  Lueplads  eller  den  kjøbenhavnske 
Friederichstad  i  sin  Opvæxt«.  Bedst  lærer  man  Wadskiær  at  kjende 
af  det  vidtløftige  Kvad,  han  forfattede  i  Sorø  i  Anledning  af  Sal- 
vingen 1747  og  gav  Navnet  »Poetiske  Reflexioner  fra  den 
berømte  Philosophiske  Gang«.  Et  Par  Strofer  af  dette  sære  Poem 
ville  tilstrækkelig  oplyse  Arten  af  Wadskiærs  Smagløshed  saavelsom 
hans  virkelige  metriske  Talent.  Han  skildrer  altsaa  Naturens  Del- 
tagelse i  den  forestaaende  Højtid: 


Solen  har  iført  sin  blankeste  Kappe 
og  har  bestiget  sin  prægtigste  Vogn; 
Hestenes  Guld-Sko  paa  Skyerne  klappæ, 
saa  at  det  ryster  i  Stjemerop-Sogn; 

Løberen,  Phosphorus,  forrest  udi 

sit  gallonnerede  Stats-Liveri 
lober,  saa  Tungen  ham  hænger  af  Munden, 
Dagen  er  kommen  og  Natten  fors\'unden. 

Sørge-Aars-Natten  for  Salvingens  Morgen 
viger,  den  vaade,  den  Wolkenbruchs  Nat, 
da  vi  af  Taarernes  Støvregn  i  Sorgen 
blødtes  igjennem,  ja  svømmede  plat, 
for  vor  Indhimlede  Dyre  Monark, 
Markmand  i  den  afDan  nævnede  Mark, 
Salomon,  ikke  Salmoneus  *)  i  Norden, 
thi  han  lod  Jupiter  have  sin  Torden. 


Regnen  opholder,  som  strømmede  ganske 
Natten  igjennem  paa  Krave  og  Kind, 
thi  var  vel  Nogen  blandt  Norske  og  Danske 
saa  Dovrefjeldisk  og  klippig  af  Sind, 
at  Sorgens  Skyer  for  ham  i  hans  Egn 
ikke  vemodigst  udbraste  i  Regn? 
Pareernes  Anfald  paa  slige  Monarker 
Øjne  omdanner  til  Kilder  og  Parker. 

Prindsen,  jeg  spaaede,  blev  en  Prindsesse, 
men  mig  blev  Spaadommen  forud  betalt,' 
Expedit  Vates  in  Dania  isse**)^ 
Lønnen  gaaer  rigtig,gaaer  Spaadommen  galt« 
Jeg  for  Prindsesser  har  største  Respekt, 
men  mod  en  Kronprinds  de  ej  holde  Vægt. 
Jeg  paa  Prindsessen  har  intet  at  sige, 
gid  vi  kun  havde  en  Kronprinds  tillige! 


En  Legion  af  mindre  Digtere  forbigaa  vi,  for  til  Slutning  at 
dvæle  ved  to  Navne,  der  hævde  sig  en  anselig  Plads,  den  ene  som 
Satiriker  trods  Holbergs  Nærhed,  den  anden  som  Lyriker  trods 
hans  aandelige  Sanges  Sammenligning  med  Brorsons:  CHRISTIAN 
Falster  og  Ambrosius  Stub. 

Christian  Falster  kom  til  Verden  den  i.  Januar  1690  i  Branders- 
lev   Præstegaard    paa   Laaland.     Hans    Fader,    der    tidligere    havde 


•)  Salmoneus,     Konge    i    Elis,     efterlignede    med    Metalbækner    og    Brande    Zeus' 
Torden   og  Lynild   og  gjorde  Fordring  paa  de  Guden  tilkommende  Ofre,    indtil 
Zeus  dræbte  ham  med  en  Lynstraale. 
••)  Det  betaler  sig  at  være  Spaamand  i  Danmark. 

været  Rektor  paa  Bornholm,  døde  fra  ham  i  hans  spæde  Barndom, 
men  Moderen  sørgede  med  Omhu  for  hans  Opdragelse,  og  atten 
Aar  gammel  blev  han  fra  Latinskolen  i  Nykjøbing  paa  Falster 
dimitteret  til  Universitetet  og  bestod  Examen  med  opsigtvækkende 
Dygtighed.     Allerede  Aaret  efter   blev   han  Hører   ved   den   Skole, 


Christian  Falster. 
Efter  Maleriet  paa  Univcrsitetsbibliothcket. 


han  var  udgaaet  fra,  og  efter  at  have  virket  i  denne  Stilling  i  tre 
Aar,  kaldtes  han  som  Konrektor  til  Ribe,  hvis  Latinskole  han  kom 
til  at  staa  i  Spidsen  for  som  Rektor  i  en  Alder  af  toogtredive  Aar, 
efterat  han  flere  Gange  havde  afslaaet  de  ham  i  Udsigt  stillede 
Professorpladser  ved  Universitetet.  Han  dode  i  sit  Embede  1752 
efter  fyrretyve  Aars  Virksomhed  ved  Ribe  Skole. 

Falster  var  en  fortrinlig  Skolemand,  under  hvis  Medvirkning 
og  senere  Styrelse  Ribe  Latinskole  hævede  sig  fra  en  forsømt  Til- 
stand til  en  af  de  ypperste  i  Landet,  og  med  denne  Evne  til  at 
lede  og  organisere  forbandt  han  en  sjelden  Grad  af  humant  Sinde- 
lag i  Forholdet  til  sine  Disciple,  en  alt  Andet  end  hyppigt  fore- 
kommende Skolemester  -  Egenskab  i  hine  Tider;  at  en  af  hans 
Disciple  blev  hans  første  Biograf,  vidner  tydeligt  nok  om  det  Minde, 
han  efterlod  sig  (JOH.  HANSEN:  ^De  vita  et  rebus  Ckr.  Falsteri 
cotnmentariolus  I—III.^,  1769 — 70).  Falster  var  desuden  en  af  sin 
Tidsalders  mest  fremragende  Filologer,  højt  anseet  baade  i 
Hjemmet  og  i  Udlandet;  hans  Brevvexling  med  de  navnkundigste 
Lærde  opbevares  som  Haandskrift  i  Universitetsbibliotheket.  I  en 
Aarrække  arbejdede  han  paa  en  Kommentar  til  den  romerske  For- 
fatter Aulus  Gellius'  >Attiske  Nætter«,  og  en  udgiven  Prøve  vandt 
stort  Bifald  i  den  lærde  Verden  ude  og  hjenmie  og  spændte  For- 
ventningerne om  Fortsættelsen;  men  denne  kom  aldrig,  thi  da 
Værket  var  færdigt,  kunde  Falster  ingen  Forlægger  finde,  skjøndt 
han  ikke  forlangte  andet  Honorar  end  tyve  indbundne  Friexemplarer. 
Amocniutcs  Derimod  udkom  i  Amsterdam  i  tre  Bind  hans  >Amoenttates 
philologicæ  sive  discursus  varii^  (»Filologiske  Behageligheder  el. 
forskjellige  Afhandlinger«),  1729 — 32,  et  aandfuldt,  i  et  fortrinligt 
Sprog  affattet  Arbejde,  hvis  mangeartede  Betragtninger  yde  en 
Mængde  gode,  ikke  noksom  paaagtede  Bidrag  til  Tidens  Historie 
og  vise  os  deres  Forfatter  som  en  med  Holberg  nærbeslægtet  Aand: 
den  samme  Paavisning  af  den  blotte  Lærdoms  Ufrugtbarhed,  naar 
den  ikke  anvendes  i  og  paa  Livet,  den  samme  Hævden  af  Moders- 
maalets  Betydning  for  Folk  og  Litteratur,  det  samme  Frisind  over- 
for Orthodoxiens  Magtpaastande,  men  tillige  den  samme  Under- 
ordnelse under  de  kristelige  Grundanskuelser  og  den  samme  Be- 
vidsthed om,  at  det  ikke  er  ved  kritisk  Granskning,  Troens  Liv 
skal  vindes;  »hellere  vil  jeg  vide  for  lidt«,  siger  Falster,  >end  være 
nyfigen,  hellere  være  for  tilbageholden  end  for  paatrængende  og 
ubesindig«.  Emnerne,  Betragtningsmaaden  og  Dommen  falde  nogen- 
lunde sammen  hos  de  to  Moralister. 

Her  er  det  imidlertid  fortrinsvis  som  dansk  Digter,  Falster 
skal  omtales,  som  den  samtidig  med  Holberg  fremstaaende  Satiriker, 
hvis  danske  Pen,  ligesom  Holbergs,  synes  først  at  have  øvet  sig 
paa    Gjengivelsen    af   den    romerske    Samfundstegning,    inden   den 

prøvede  paa  en  Fremstilling  af  de  nærmest  liggende  Fænomener, 
laltfald  udkommer  Falsters  Oversættelse  af  Juvenals  Qortende  Satire, 
udført  i  samme  Versform  som  hans  egne  originale  Satirer,  omtrent 
paa  samme  Tidspunkt  som  den  første  af  disse,  nemlig  1719,  >Peder 
Paarses«  Fødselsaar.  Upaavirkede  af  hinanden  sidde  de  to  lærde 
Mænd,  den  ene  i  Rigets  østligste,  den  anden  i  den  fjerne  vesdige 
By,  og  lade  deres  Samtids  Forvendtheder  drage  forbi  deres  Blik; 
og  ganske  rigtigt!  trods  al  Forskjel  i  Behandlingsmaaden  er  det  de 
samme  Emner,  de  Begge  faae  Øje  paa:  Tidernes  >onde  Optugtelse« 
i  Almindelighed,  Daarernes  »alamodiske  Leveregler«,  »den  daarlige 
udenlandske  Rejse«,  >den  utidige  Rangsyge«,  for  at  nævne  nogle 
af  Titlerne  paa  den  halve  Snes  af  Falsters  danske  Satirer. 

Hvad  der  savnes  hos  Falster,  er  Holbergs  komiske  Fylde, 
hans  Rigdom  paa  kaade  Indfald,  hvis  Latter  skyller  formildende 
hen  over  Indignationen.  Hos  Falster  er  det  denne,  der  er  Satirens 
Kilde,  og  den  er  ikke,  som  hos  Holberg,  forenet  med  en  Opfattel- 
sens Lystighed,  der  gjør  selve  Afstraffelsen  til  en  festlig  Moro  for 
den  Straffende  som  for  Tilskuerne.  Medens  Holberg  snart  blev 
dramatisk  Satiriker  og  fandt  sit  Forbillede  i  Plautus'  frie  Komik, 
bliver  Falster  staaende  ved  Juvenal  og  bevarer  dennes  didaktiske 
Methode  i  en  alle  Enkeltheder  paavisende,  noget  skolemesteragtig 
tør  satirisk  Moraliseren  med  en  dyb  sædelig  Forargelse  som  Bag- 
grund.    Saaledes  f.  Ex.  i  Anvisningerne  for  en  Modedame: 


Om  I  vil  derfor  være  en 
af  dem,  der  er  paa  Moden, 
da  værer,  som  I  havde  Meen 
paa  Haanden  og  paa  Foden. 
Men  synes  Eder,  at  I  gad 
ej  være  dog  saa  mag' lig, 
velan,  da  vil  jeg  sige,  hvad 
I  skal  bestille  daglig. 

Det  Allerførste  er,  at  I 

om  Formiddagen  sover 

til  Klokken  den  er  slagen  ti 

og  tre  Kvarteer  derover. 

Saa  skal  I  smukt  staa  op  igjen, 

hvor  højt  I  end  kan  trænge 

til  Søvn,  for  I  om  Aftenen 

tilforen  sad  saa  længe. 


Fra  Sengen  skal  I  gaa  til  The, 
for  at  betage  Smagen 
af  Dampen  og  af  Dunsterne 
endnu  fra  anden  Dagen, 
for  at  fordrive  Hidsighed 
fra  Mave,  Mund  og  Lunge 
og  Dandsesiøvet  slukke  ned 
fra  Eders  tørre  Tunge. 

Hvad  da?    Saa  skal  der  kaldes  paa 

Kathrine  eller  Mette, 

til  Eders  Natbord  ind  at  gaa, 

paa  Hovedet  at  sætte; 

at  tumle  Spejlet  hid  og  did, 

al  pudre  og  at  snøre, 

hvormed  hun  el  Par  Timers  Tid 

skal  have  nok  at  giøre 

Holla!    jeg  glemte  Morgenbøn; 

den  burde  I  erindre, 

(I  kunde  en  ret  meget  kjøn, 

den  Tid  at  I  var  mindre); 

men  kommer  selv  herom  ihu 

at  spørge  Eders  Lige; 

thi  om  de  bruger  Sligt  endnu, 

det  skal  jeg  ikke  sige. 


Hvad  mer?    Om  Eftermiddag  skal 

I  bruge  Kudsk  og  Tjener, 

den  hele  Tid  maa  være  fal 

for  Eders  gode  Venner. 

Til  Leg  og  Spil,  til  Tidsfordriv 

er  Aftenen  bekvemmest, 

den  er  som  Dagens  Sjæl  og  Liv 

og  allerangenemmest. 


Flere  Prøver  ere  unødvendige,  thi  Satirerne  ere  let  tilgængelige; 
de  udgaves  1840  af  CHRISTEN  Thaarup:  >  Christian  Falsters  Satirer 
med  en  Afhandling  om  Digterens  Levnet  og  Skrifter«.  Tidligere 
havde  P.  N.  THORUP  beskrevet  Skolemandens  Liv  i  »Blandede 
Efterr.  om  Ribe  Kathedralskole«   1828. 

En  anakreontisk  Lyriker  midt  i  Paryktiden,  en  vagabonderende 
Digterskikkelse  i  Embedsfilisteriets  Dage  —  dette  Særsyn  frembyder 
sig  for  os  i  Ambrosius  Stub,  Landsbyskrædderens  Søn  fra  Gummerup  A"***"^-  stub. 
ved  Assens,  født  den  17.  Maj  1705.  Han  kom  i  Odense  Latinskole 
og  sendtes  derfra  til  Universitetet  1725.  Det  er  kun  Lidet,  hvad 
vi  vide  om  hans  Ungdomstid.  Han  tog  hverken  Baccalaurgraden 
eller  nogen  Embedsexamen  og  har  rimeligvis  i  større  og  mindre 
Tidsafsnit  konditioneret  som  Huslærer,  blandt  Andet  paa  Fyn,  hvor 
han  1735  blev  gift,  men  begyndte  sit  omflakkende  Liv,  da  han 
efter  et  Par  Aars  Ægteskab  var  bleven  Enkemand;  vi  finde  hans 
Spor  i  Ærøskjøbing,  paa  Langeland,  paa  nogle  fynske  Herregaarde 
og  endelig  paa  Taasinge,  hvor  Oberstlieutenant  og  Kammerherre 
Niels  Juel,  en  dygtig  og  begavet,  men  haard  og  brutal  Jorddrot, 
der  havde  omgivet  sig  med  et  lille  Hof  af  Sangere  og  Musikanter, 
Malere  og  Komedianter,  førte  et  lystigt  Liv  paa  Valdemarsslot.  Her 
som  andetsteds  har  Stub  rimeligvis  maattet  gjøre  Gavn  for  Føden 
som  Skriver,  Bibliothekar  eller  Musiklærer,  men  har  tillige  ved  sit 
gode  Hoved  og  sit  Digtertalent  gjort  sig  søgt  som  Deltager  i  Sel- 
skabeligheden. Paa  en  noget  brat  Maade  skal,  ifølge  Traditionen, 
den  taasingske  Episode  i  Stubs  Liv  have  taget  Ende,  efterat  have 
varet  i  omtrent  fire  Aar,  idet  han  paa  Kammerherrens  Bud  blev  af 
to  haandfaste  Karle  kastet  i  en  Baad  og  expederet  over  Sundet  til 
Fyn.  Hvoriedes  han  herfra  er  naaet  til  Ribe,  melder  Krøniken 
intet  om,  men  i  den  nævnte  By  tilbragte  Stub  sine  sex  sidste  Leve- 

aar,   ernærende  sig    kummerligt  som   Skoleholder  til   sin   Død  den 
15.  Juli  1758. 

Hvad  der  stiller  Stubs  lyriske  Digtning  saa  højt  over  hele  hans 
Samtids,  er  den  ejendommelige  Individualitet,  der  taler  igjennem 
den,  og  den  paafaldende  Naturlighed,  den  skjønne  Enfold  og 
Ukunstlethed,  hvormed  den  giver  sig  Røst.  Næsten  upaavirket  af 
den  klassiske  Smag  og  dens  Fordringer  gaaer  Stub  sine  egne  Veje 
—  bort  fra  Boghyldens  Impulser  og  Anvisninger,  ud  i  Mark  og 
Skov,  hvis  stille  Skjønhed  griber  ham  med  glad-vemodig  Stemning 
og  lægger  ham  det  jevne  naturbeskrivende  Udtryk  paa  Tungen 
eller  hæver  ham  op  til  Hymnens  ædle,  lovprisende  Sprog;  eller 
hjem  til  det  muntre  Symposium,  hvor  Vinens  gode  Gave  besynges 
af  et  fornøjet  Sind,  med  en  i  al  sin  Fattigdom  sorgløst  nydende 
Epikuræers  Glæde  over  Livet,  eller  hvor  det  vingede  Epigram 
svinger  sig  let  og  klingende  fra  Læbens  Bue.  Vi  mindes  aldrig 
om  møjsomt  studerede  Mønstre,  Alt  kommer  oprindeligt  fra  en  op- 
rindelig Digtematur;  derfor  har  Sproget  ejheller  Efteriigningens 
Usandhed  i  sig,  men  er  i  sit  naturlige  Valg  af  de  nærmestliggende, 
ikke  kunstfærdigt  omskrivende,  men  ligefrem  betegnende  Ord  og 
Udtryk  paa  eengang  sandt  og  jevnt  —  Forløber  for  vor  bedste 
lyriske  Stil  i  langt  senere  Tider.  Og  den  i  al  sin  Fejlen  og  Farten 
elskværdige  Personlighed,  der  viser  sig  bag  Digtningen,  adles  yder- 
mere derved,  at  den  har  elsket  Sang  og  Musik,  eftersom  mange 
af  Ambrosius  Stubs  Sange  umiskjendelig  ere  blevne  til  som  Melodi- 
Texter. 

Naar  vi  tage  Stubs  spredte  Liv  og  hele  sorgløse  Færd  i 
Betragtning,  er  det  højst  rimeligt,  at  det  kun  er  en  Del  af  hans 
let  henkastede  Digtning,  der  er  bleven  reddet  for  os.  Af  hvad  der 
er  tilbage,  kan  omtrent  Trediedelen  henregnes  til  den  religieuse 
Poesi  —  >gudelige  Arier«,  som  de  dengang  kaldtes.  Hertil  høre 
Digtene  om  Kristi  syv  Ord  paa  Korset,  »Jesu  Samtale  med  Sjælen«, 
Arien : 

Vore  Dage  næslen  altid  følger  dem. 

løbe  fage  j  En  om  Morgenen  kan  vandre 


som  en  Pil  i  Luften  frem; 
Angest,  Klage, 
Nød  og  Plage 


stærk  og  kraftig  som  en  Eg, 
Aftenen  kan  ham  forandre 
til  at  ligge  død  og  bleg. 

Intet  Mægtigt, 
Stort  og  Prægtigt 
kan  formilde  Dødens  Had; 
naar  den  kalder, 
Skjønhed  falder 


og  forvisner  som  et  Blad. 
Den  ej  laer  sig  underkjøbe 

af  det  gule  Støv  og  Ler, 
Arm  og  Rig  maa  begge  løbe, 

naar  de  Dødens  Ansigt  seer; 


samt   endelig  den  fortræffelige   Sang  om    >Livet  som  en  Sejladsc 
med  Begyndelsen: 

Hvad  vindes  ved  Verdens  vidtløftige  Hav? 
O,  tusinde   Farer  i  skummende  Trav!        1 

Man  veed  kun  to  Havne, 

bekjendte  af  Navne: 
den  ene  vor  Vugge,  den  anden  vor  Grav  — 

Og  Slutningsstrofen : 

Dit  Forsyn,  o  Fader,  det  fører  os  hjem, 
det  st)rrer  saa  sikkert,  hvor  Søen  er  slem; 

vor  Gisning  kan  fejle, 

hvor  vi  end  vil  sejle, 
selv  stævner  vi  mere  tilbage  end  frem. 

I  de  verdslige  Digte  møder  os  hyppigst  en  filosofisk  Livs- 
betragtning,  der  skuer  Verdens  underlige  Færd  med  Ro  fra  den 
Nøjsomhedens  Hytte,  der  ligger  lavt  i  Læ  for  Stormene.  Digteren 
»lever  jevnt  fornøjet  foruden  store  Ting« ;  han  har  ingen  Ærgjerrig- 
hed  efter  udvortes  Hæder: 

Andre  maa  ret  gjeme  være 
mer  end  jeg  i  Agt  og  Ære. 

O,  hvad  hjælper  Stand  og  Rang! 
Hjelm  og  Skjold  vil  intet  sige, 
thi  vi  bliver  alle  lige, 

naar  vi  gaaer  al  Verdens  Gang. 

Derfor  tilraaber  han  de  travlt  higende  Mennesker: 

Hvad  render  I  Verdens  olympiske  Gjække 
paa  Banen,  da  Kronen  er  intet  bevendt? 

Navnkundigheds  Boble  kan  Tiden  jo  brække, 

I  vinder  kuns  Støvet,  naar  Løbet  er  endt  — 

Og   han   finder   et  sikrere  Palladium  for  Livslykken   i   sin  tilbage- 
trukne Tarvelighed: 

O  Nøjsomhed,  min  .Kre, 

hvis  Magt  er  din  vel  lig? 
Ved  Dig  kan  Ringhed  være 

ret  agtet,  glad  og  rig. 
Forbliv  min  Vandrestav, 

skriv  siden  paa  min  Grav: 
her  hviler  en  Lyksalig,  trods  Lykkens  Laan  og  Krav. 

Hans  Sind  elsker  de  stille  Dyder:  Oprigtighed,  Bestandighed,  hvad 
han  kalder  »Dyden«  overhovedet,  det'  Varige  i  Modsætning  til 
Skjønhedens  svindende  Pragt.  Uden  at  vende  sig  fra  Verden  i 
selvgod  Menneskeforagt,  finder  dette' Sind  dog  sin  bedste  Glæde  i 
Betragtningen  af  Naturen.  Digteren  kan  fordybe  sig  i  Beskuelsen 
af  den  »dejlig  Rosenknop«  og  have  sin  stille  Glæde  af  at  se, 
hvorlunde 

de  Blade  gjør  saamange 
smaa  Labyrinthers  Gange. 

Naar  »den  kjedsom  Vinter  gik  sin  Gang«  og  der  er  Vaarfomem- 
melser  i  Luften,  vandrer  han  ud  og  frydes  over  det  vaagnende  Liv : 


Ak  se,  hvor  pyntet  Solen  gaaer, 
med  lange  Straaler  i  sit  Haar ; 

den  varme  Krands 

er  rette  Kands  'o:  er  just  tilpas) 
for  alle  Ting,  som  nu   maa  gry 

paany. 
Det  klare  lyse  Himmelblaa 
er  værd  at  kaste  Øje  paa; 
se  Fuglene  i  Flokketal, 


i  Luftens  vide  Sommersal 
de  holde  snart  hvert  Øjeblik 

Musik ; 
de  kappes  daglig  to  og  to 
at  bygge,  hvor  de  bedst  kan  bo: 

her  flyver  en 

jo  med  en  Gren, 
en  anden  sanker  Haar  og  Straa 

saa  smaa. 


Er  Vandringen  endt,  vender  Digterens  Tanke  sig  fortrøstningsfuldt 
mod  hele  dette  vaagnende  Livs  Ophav  og  betroer  sin  Skjæbne  til 
det  vise  Forsyn,  der  holder  ogsaa  den  i  sin  Haand: 


Saa  er  da  Himmel,  Jord  og  Vand 
opmuntret  ved  min  Skabermand ; 

jeg  gik  omkring 

blandt  tusind  Ting, 
Guds  Forsyn  spores  ved  enhver 

især. 
Bekymret  Sjæl,  saa  seer  Du  dog, 
at  Alting  staaer  i  Herrens  Bog! 
Ih  vor  det  gaaer,  saa  veed  jeg  grant, 


mit  Navn  staaer  tegnet  deriblandt; 
Gud  kommer  vist  min  Tarv  ihu 

endnu ; 
han  rammer  nok  den  rette  Tid, 
da  Himlen  den  skal  blive  blid ; 

jeg  tør  maaske 

vel  faae  at  se 
min  Vinter  blive  til  en  Vaar 

iaar. 

DET  NORDISKE  FORLAG 
A.  D.  JØRGENSEN 

HISTORISKE  AFHANDLINGER 

UDGIVET  AF   RIGSARKIVAR  C.  F.  BRICKA 


Det  nordiske  Forlag  har  faaet  den  gode  Idé  al  foranstalte  en  Subskrlptlons- 
udgETe  af  dem  af  A.  D.  Jørgensens  historiske  Afhandlinger,  som  den  for  tidlig 
bortrevne  Foi fatter  ikke  fik  Tid  til  at  udgive  som  selvstændige  Skrifter,  og  som 
—  spredte  randt  omkring  i  Blade  og  Tidsskrifter  —  derfor  hidtil  ikke  har  været 
kendte  af  det  store  Publikum. 

A.  D.  Jørgensens  Arbejder  trænger  ikke  til  nogen  Anbefaling.  Mon  idet  vi 
henleder  Opmærksomheden  paa  disse  »Historiske  Afhandlinger*,  maa  det  fremhæves, 
at  det  netop  er  gennem  disse  hver  for  sig  smaa  Artikler,  at  den  geniale  Gransker 
vandt  det  Syn  paa  sit  Fædrelands  Historie,  ud  fra  hvilket  han  senere  skrev  sine 
store  Værker,  om  hvilke  der  jo  altid  stod  Livets  Larm.  Det  er  i  Virkeligheden 
disse  tilsyneladende  saa  fordringsløse  Afhandlinger,  der  er  de  epokegørende;  de 
er  Milepælene  paa  A.  D.  Jørgensens  og  dermed  paa  den  moderne  danske  Historie- 
skrivnings Vej. 

Ligesom  deres  Emner  er  hentede  fra  alle  Tidehverv  i  vor  Historie,  saaledes 
behandler  de  snart  sagt  alle  Sider  af  vort  Folkeliv;  men  fælles  for  dem  alle  er 
den  paa  én  Gang  kritisk  ædruelige  og  >arme  fædrelandskærlige  Aand,  der  gennem- 
strømmer dem,  og  det  klare,  aandfulde  Sprog,  hvori  de  er  skrevne.  A.  D.  Jørgensens 
historiske  Afhandlinger  er  ikke  for  Videnskabsmændene  alene;  de  er  for  enhver, 
der  har  Sans  for  vort  nationale  Liv  i  Fortid  og  Nutid.  (Dannebrog) 


For  at  vise,  hvilken  Mangfoldighed  af  Emner  disse  Afhandlinger  spænder  over, 
hidsættes  her  en  kronologisk  ordnet  Fortegnelse  over  nogle  af  de  betydeligere: 

Om  Kristen  forfølgelser  i  Danmark.  Det  ældste  København.  Folkeviser  oo) 
historiske  Personer.  Om  Danebroges  Oprindelse.  Det  gamle  danske  Kongevaabeo. 
Striden  mellem  Biskop  Tyge  og  Øm  Kloster.  Slesvigs  gamle  Stadsret.  Synspunkter 
for  Opfattelsen  af  Valdemar  Atterdags  og  Dronning  Margretes  Historie.  Sønder- 
jyllands Indlemmelse  i  den  danske  Krone  1721.  Helgenskrinene  i  St.  Knuds  Kirke. 
To  Foredrag  om  Sønderjylland.  Reformationen  i  Sønderjylland  indtil  Foraaret  1526- 
Kong  Kristian  II.  paa  Sønderborg.    Kristian  VIII.  og  Nordslesvig.   Ambrosius  Stub. 


A.D.JØRGENSENS  HISTORISKE  AFHANDLINGER  vil  udkomme  i 
ca.  30  Leveringer,  hver  paa  8  meget  store,  sekstensidige  Ark,  til  en  Pris  af 
50  Øre  pr.  Levering. 

Stubs  Lejlighedsviser  og  Smaavers  føre  atter  Tanken  hen 
paa  de  selskabelige  Samkvem,  han  inddroges  i,  saaledes  hans  senere 
af  Andre  efterlignede  Krambambuli-Vise  »Lad  Krig  fornøje  Poten- 
tater«,  hans  Improvisation  til  General  Neuberg: 


Vor  Neubergs  Bryst 

har  Mod  og  Lyst 

at  aabne  Ærens  Porte; 


hans  kloge  Tinding  blive  graa, 
hans  hvide  Orden  blive  blaa, 
hans  Fjender  blive  sorte  1 


hans  i  alle  Datidens  selskabelige  Sammenkomster  begejstret  efter- 
sungne  Toast  for  Kongen: 


Kongen  opnaa  snehvid  Alder! 
Tronen  staa,  til  Verden  falder! 
Kronen  blive  Sonne- Arv  I 


Sværdet  hvile  I     Pennen  stride  1 
Ploven  gaa  og  Kjølen  glide  I 

O,  saa  fremmes  hver  Mands  Tarv. 


og  hans   (vistnok  fra  Tydsk  oversatte)   Vers  ved  et  Aftenselskab  i 
Ribe,  altsaa  fra  Slutningen  af  hans  Liv: 


Vel  født  er  vel  en  Trøst, 
men  bedre  vel  opdragen; 


vel  gift  er  Livets  Lyst, 
vel  død  er  hele  Sagen. 


Stubs  Sange  vare  i  Alles  Munde  og  vandrede  fra  Haand  til 
Haand  i  Afskrifter;  nogen  fuldstændig  Samling  af  dem  besad  han 
vel  neppe  engang  selv,  ialtfald  har  han  i  sin  Beskedenhed  aldrig 
tænkt  paa  nogen  trykt  Udgave  af  dem.  Først  tretten  Aar  efter 
hans  Død  udkom  der  en  dog  langtfra  fuldstændig  Samling,  der 
endel  Aar  efter  fulgtes  af  en  ny,  noget  righoldigere,  men  ligesaa 
fejlfuld  Udgave,  besørget  af  A.  Stubs  Søn,  som  var  Skoleholder  i 
Fuglsbølle  paa  Langeland.  Først  i  vore  Dage  tog  »Samf.  til  d. 
danske  Litt.s  Fremme«  Initiativet  til  en  samlet  kritisk  Udgave  af 
alle  de  Digte,  der  endnu  med  Rette  kunde  tillægges  Stub;  den 
fuldendtes  185 1,  indledet  med  en  af  Udgiveren,  Fr.  Barfod,  med 
stor  Flid  samlet  Biografi  af  Digteren;  at  denne  Udgave  senere  er 
bleven  oplagt  et  Par  Gange,  skyldes  fornemmelig  den  uventede 
Interesse  for  den  gamle  Sanger,  Chr.  K.  F.  MOLBECHS  Skuespil 
»Ambrosius«  kaldte  tillive. 


Naar  Holberg  paa  sine  gamle  Dage  kastede  Blikket  omkring 
sig  og  betragtede  det  Samfund,  i  hvis  Midte  han  havde  levet  saa 
længe,  kunde  han  vel  have  Grund  til  at  undres  over  den  Forandring, 
der  var  foregaaet  med  det.    Han  giver  da  ogsaa  denne  Forbauselse 

Luft,  blandt  Andet  i  Ep.  T2^  hvori  han  fremhæver,  at  den  Periode, 
da  man  kunde  rose  det  danske  Folk  for  Bestandighed,  maa  betragtes 
som  tilbagelagt  og  afløst  af  en  anden,  da  Folkekarakteren  bliver  mere 
og  mere  engelsk,  ja  »erke-engelsk«,  i  sine  paradoxe  Omslag,  idet  den 
»hvert  Aar  ikke  alene  haver  nye  Tilbøjeligheder,  men  Lysterne  og 
Inklinationerne  gaa  indtil  Exces«.  Som  et  af  Exemplerne  herpaa 
anfører  Holberg,  at  de  Danske  »for  kort  Tid  siden  hørte  ilde  for- 
medelst Efterladenhed  i  at  skrive  Bøger;  nu  derimod  skjemter  man 
med  deres  umaadelige  Skrivesyge«. 

Vilde  Holberg  efterspore  Grunden  til  denne  Forandring  i 
Nationens  Temperament,  maatte  han  først  og  fremmest  søge  den 
hos  sig  selv.  Det  var  ham,  der  havde  givet  Folket  Smag  for  dansk 
Læsning,  det  var  ham,  der  havde  tilført  den  sygnende  Litteratur 
nye  Strømninger  udenlandsfra  og  sat  den  offentlige  Diskussion 
igang  om  Emner,  der  tidligere  havde  ligget  den  fjernt,  trods  deres 
store  Betydning  for  det  personlige  Aandsliv.  Han  havde  derved 
kaldt  andre  Penne  frem  til  Forsøg  paa  litterair  Gjerning  og  samtidig 
med  at  hævde  Modersmaalet  som  det  eneste  naturlige  Meddelelses- 
middel vendt  Læseverdenens  Blikke  udefter  mod  de  store  Kultur- 
bevægelser, hvilke  den  nu  sluttede  sig  til  med  en  ikke  tidligere 
følt  Interesse. 

Særlig  var  det  engelsk  Litteratur  og  litteraire  Institutioner, 
Romanen,  (jer  paavirkede  Tidsrummet  henimod  dets  Slutning.  Da  Romanen 
brød  igjennem  herhjemme  og  —  ligesom  i  vore  Dage  —  for  en 
Tidlang  blev  den  mest  yndede  Digtform,  var  det  et  engelsk  Exem- 
plar,  som  gik  i  Spidsen :  Richardson's  »Pamela  eller  den  belønnede 
Dyd«,  oversat  af  LODDE  1743—46;  thi  vel  var  FÉNELONS  ^Télé- 
maque<^  allerede  sexten  Aar  tidligere  bleven  indlemmet  i  vor  Littera- 
tur som  »Stats-Roman,  hvilken  under  det  eftertænkelige  Levnets- 
Beskrivelse  om  Telemacho  Ulyssis  Søn  forestiller,  hvorledes  Konge- 
lige og  Fyrstelige  Prindser  paa  den  artigste  Maade  til  den  retskafne 
Stats-Kunst  og  Sæders  Lærdom  ere  at  anføre  og  ledsage« ;  men  da 
dette  Værk  har  et  snevrere  pædagogisk  Formaal,  kunde  det  endnu 
ikke  erobre  saa  almindeligt  Terrain  som  den  generelle,  i  Livsskildring 
formede  Moraliseren  i  Richardson's  Roman.  Her  som  alle  andre 
Steder  tog  den  Samfundet  med  Storm  og  bragte  selv  de  Mod- 
stræbende i  Bevægelse,  delende  Publikum  i  lige  ivrige  Pamelister 
og  Anti-Pamelister.    Holberg  og  de,  der  med  ham  holdt  paa  Naturlig- 

hed  og  sund  Sands,  indrømmede  vel,  at  »Pamelac  var  fuld  af  gode 
Sentiments  og  viste  Exempel  paa  Dyd  og  Ærlighed,  men  tog  for 
øvrigt  deres  Forbehold.  »Det  Portrait,  som  gives  paa  et  Fruentim- 
mers Dejlighed,«  hedder  det  i  Fortalen  til  »Moralske  Tanker«, 
»hendes  Bryste,  Taille,  ja  de  mange  Kysse  og  Karesser,  som  om- 
tales, ere  ikke  saadanne  Materialier,  hvoraf  man  kan  tage  Texter 
til  Prædikener«  (i  England  var  »Pamela«  nemlig  bleven  anbefalet 
fra  Prædikestolen).  »Det  Samme  kan  siges  om  de  andre  moralske 
Romaner;  Karaktererne  ere  gemenligen  saa  outrerede,  at  de  passe 
sig  heller  paa  Engle  end  paa  Mennesker;  Alting  er  saa  kvintessen- 
tieret  og  saa  abstrakt,  at  Læseren  istedenfor  bon  sens  erhverver  en 
urimelig  Affektation.  Man  kan  derfor  ikke  raade  meget  til  saa- 
danne Bøgers  Læsning;  thi  det  er  Noget,  som  kan  ikke  alene 
gjøre  En  og  Anden  udi  sær,  men  endog  en  hel  Nation  grimacieuse.« 
Anderledes  lød  Dommen  fra  Tilbedernes  Skare,  som  det  vil  3ees 
af  et  Par  Brudstykker  af  samtidige  Anmeldelser:  »Dens  Forfattere 
har  gjort  sig  al  den  Umage,  han  har  kundt,  at  vise  os  Mennesket 
eller  snarere  det  menneskelige  Hjerte  paa  alle  Kanter,  ja  det  synes 
og  saa,  som  at  han  virkeligen  har  kigget  ind  i  alle  dets  lønlige 
Tilbøjeligheder;  thi  han  afmaler  os  Passionerne  paa  saa  livagtig  en 
Maade,  at  vi  nødes  til  ogsaa  engang  at  tænke  paa  os  selv.«  (Intet 
Nyt  under  Solen !  Det  lyder  næsten  som  en  Anmeldelse  af  en  af 
vore  Tiders  »psykologiske«  Romaner;  til  Gjengjæld  er  Themaet  i 
det  følgende  Citat  forskjelligt  fra  det,  den  nyeste  Tid  lægger  Vægten 
paa).  »Dyden  er  det  Elskværdigste  og  Fortræffeligste  iblandt  alle 
Ting  i  Verden.  Den  er  ogsaa  det  Bestandigste ;  alle  andre  Ting 
forgaa  og  opædes  af  Tidens  Ælde ,  men  Dydens  Gjeminger  blive 
ved;  den  Lampe,  som  er  tændt  ved  Dydens  Ud,  udslukkes  aldrig. 
O,  hvad  ere  de  kloge,  som  antænde  den  derved  og  følge  dette 
Lys,  saalænge  de  skal  vandre  paa  denne  Verdens  mørke  og  vild- 
somme Stier.  O,  hvad  ere  især  de  Unge  lyksalige,  som  da  de  i 
Begyndelsen  af  deres  Pilgrimsfærd  staa  med  Herkule  paa  en  Kors- 
vej, hvor  Vellystens  og  Dydens  Vej  løber  af,  lade  hin  fare,  som 
fører  til  Fordærvelse,  og  følge  denne,  som  bringer  dem  lige  ind  i 
Ærens  og  Evighedens  Tempel,  ja  tage  denne  vor  dydige  Pamela 
til  Model  i  Gudsfrygt,  Lydighed  og  Kjærlighed  imod  Øvrighed  og 
Forældre,  Kydskhed  og  andre  kristelige  Dyder,  og  derfor  ved  hendes 
Eventyrs  flittige  Læsning  og  Betragtning  heller  gjøre  sig  bekjendt 

med  hende  end  med  Romanisternes  og  Poeternes  forelskede  Phillis, 
enten  hun  taler  eller  synger  Dansk,  Tydsk,  Fransk,  Spansk,  Ita- 
liensk, Hollandsk,  Engelsk,  eller  hvad  for  et  Sprog  det  maatte 
være«  —  et  Hib  til  den  forudgaaede  Tidsalders  Smag  for  Hyrde- 
poesien. Det  er  Høg  over  Høg  i  Litteraturens  som  i  enhver  anden 
Verden. 
Robia.  Ligeledes  fra  England  kom  den  første  Impuls  til  den  ROBIN- 

•ooadcr.  SON-Litteratur,  der  snart  brød  sig  Vej  i  alle  Lande  og  ogsaa  fandt 
et  Hjem  i  Danmark,  til  hvilket  den  hyppigst  tog  Vejen  over  Tydsk- 
land.  Robinsonaderne  vandt  i  den  Grad  almindelig  Yndest,  at  drif- 
tige Forlæggere  lod  denne  tillokkende  Betegnelse  trykke  paa  Titel- 
bladet til  Oversættelser  af  Bøger,  som  ikke  havde  det  mindste  med 
robinsonske  Farter  at  gjøre  eller  endog  vare  skrevne  længe  forinden 
Defoe  benyttede  Alexander  Selkirks  Oplevelser  til  sin  verdens- 
berømte Roman;  da  der  saaledes  1749  udgaves  en  Oversættelse  af 
Le  Sage's  »Gil  Bias«,  introduceredes  den  med  Tillægstitlen  >den 
saakaldede  spanske  Robinson«.  Et  lignende  fromt  Bedrag  er  f.  Ex. 
den  af  ElLSCHOV  saa  skarpt  kritiserede  »Tyrkiske  Robinson  eller 
Prinds  Eberhards  af  Westphalen,  Eleonoras  og  Zulimas  Kjærligheds- 
og  Levnetsbeskrivelse«,  til  hvilken  Forlæggeren,  Boghandler  F.  C.  Pelt, 
har  knyttet  følgende  frimodige  Forord :  »Det  hedder,  at  vi  Forlæggere 
formedelst  slette  Bøgers  Oplag  fordærve  den  almindelige  Smag.  Men 
udentvivl  er  Livet  mere  værd  end  en  god  Smag.  Synd  at  forlange, 
at  vi  skulde  være  saadanne  Martyrer  af  god  Smag,  at  vi  derover 
gav  Næringen  op  og  gjorde  Bekostning  paa  Skrifter,  som  Ingen 
uden  et  lidet  Antal  af  Skjønsomme  læste«.  Paa  dansk  Forlag  ud- 
kom desuden  »den  saakaldede  svenske  Robinson  eller  Gustav  Land- 
krons,  en  svensk  Herremands,  forunderlige  Livs-  og  sælsomme 
Levnetsbeskrivelse«,  oversat  af  C.  P.  Rothe,  »Engellænder  Berthold, 
den  vidt  berømte  Robinson  Crusoes  nær  Beslægtede,  hans  Liv  og 
Levnet«,  et  Brudstykke  af  »den  persiske  Robinson«,  »der  nordische 
Robinson  oder  wunderbare  Reise  eines  gebohmen  Normans  Waldimar 
Ferdinand«,  »der  dånische  Robinson  oder  die  Reisen  Niels  Bygaard, 
eines  gebohrnen  Jiitlanders«,  »der  islåndische  Robinson«  og  »der 
fåroische  Robinson«;  fremdeles  i  Begyndelsen  af  det  følgende  Tids- 
rum »Adskillige  Søfareres  underlige  Skjæbner,  især  Alberti  Julii, 
en  født  Sachser,  som  i  sit  i8de  Aar  ved  Skibbrud,  selv  4de,  blev 
kastet  ind    paa   en  gruelig  Klippe    og    efter   sammes    Overstigeise 

fandt  det  allerskjønneste  Land«  o.  s.  v.  —  L.  Schnabels  under  den 
kortere  Titel    »Die   Insel  Felsenburg«    bekjendte  Roman,    som   et 


»Robinson  gaaer  til  Skibs  og  forlader  Øen,  hvor  han  over  28  Aar  har  været.* 

Illustration  til  den  første  danske  Oversættelse 
af  Defoe's  »Robinson  Crusoe«  1741. 

Aarhundrede    senere   blev   udgivet  af  L.  TiECK    og    omskreves    af 
OehlenschlåGER  som    »Øen   i   Sydhavet«.     Selve  Forbilledet   for 

alle  disse  Efterligninger,  Daniel  Defoe's  Robinson,  blev  »for  sin 
Ypperligheds  Skyld«  oversat  paa  Dansk  1741  som  >Den  Navn- 
kundige Engellænder  Robinson  Crusoe  Levnet  og  meget  selsomme 
Skiebne«,  udstyret  med  Illustrationer  og  tilegnet  Kronprindsesse 
Lovise,  der  >som  en  engelsk  Prindsesse  har  fremfor  Andre  Preten- 
tion  paa  bemeldte  engelske  Robinson,  saavidt  han  er  en  Engel- 
lænder, og  som  en  dansk  Kronprindsesse,  saavidt  han  nu  har  taget 
Borgerskab  i  Danmark«. 
Spcctatorer.  ^  Endelig  forplantedes,  skjøndt  ogsaa  ad  Omveje,  den  engelske 
Spe  etat  or- Litteratur  til  Danmark  og  trivedes  saa  livligt,  at  det 
vel  nærmest  er  dette  Fænomen,  der  har  fremkaldt  Holbergs  i  den 
ovennævnte  Epistel  udtalte  Forundring  over  Tidernes  Foranderlig- 
hed. »En  Tid  lang  vare  vore  studerende  Personer  befængede  med 
en  særdeles  sælsom  Sygdom,  som  bestod  i  at  skrive  Registere  over 
Loven.  Jeg  kalder  det  en  Sygdom  og  kaAd  ikke  andet  end  anse 
det  som  en  Virkning  af  Luften,  saasom  Ingen  kan  begribe,  hvad 
Motif  man  kunde  have  til  at  skrive  saadan  Mængde  af  Registere 
paa  eengang,  da  man  havde  mere  end  nok  udi  et  af  dem.  Efterat 
denne  Svaghed  havde  udraset,  begyndte  Staden  at  vrimle  af 
Spectatores,  og  det  udi  saadan  Mængde,  at  Folk  ikke  kunde 
anse  det  uden  største  Forundring;  og  saasom  denne  Affekt  fulgte 
strax  paa  den  sidste  store  Comete,  bildte  Mange  sig  ind,  at  det 
var  en  Virkning  af  samme  Himmeltegn :  thi  istedenfor  at  udenlands 
ethvert  Rige  eller  Land  kunde  vise  een  Spectator,  saa  oprejsede 
sig  deraf  her  een  udi  hvert  Stadens  Kvarteer,  saa  at  man  omsider 
regnede  fast  lige  saa  mange  Spectatores  som  Vægtere.  Til  Lykke 
for  det  menneskelige  Kjøn,  som  paa  eengang  af  saamange  blev 
anfægtet,  geraadede  disse  Spectatores  udi  indbyrdes  Krig  med 
hinanden,  hvilket  svækkede  deres  Magt  og  gav  Anlednmg  til  en 
almindelig  Fred.« 

Vil  man  danne  sig  en  Forestilling  om  Emnerne  og  Behand- 
lingsmaaden  i  de  danske  »Spectatores«,  ligger  ingen  Sammenligning 
nærmere  end  den  med  Holbergs  just  samtidige  »Moralske  Tanker« 
eller  de  udførligste  blandt  »Epistlerne« ;  førstnævnte  Værk  blev  da 
ogsaa  udgivet  i  Holland  som  »de  deensche  Spectator«.  Hvert 
Numer  af  et  saadant  periodisk  Skrift  indeholder  et  afsluttet  eller 
til  Gjenoptagelse  forbeholdt  Raisonnement  over  et  og  andet  af 
Dagens  Spørgsmaal,  et  religieust,  videnskabeligt  eller  socialt  Emne 

(om  Deismen,  om  Kjærlighed  til  Dyden,  om  Børneopdragelse,  om 
den  Wolf  ske  Filosofi,  om  Modersmaalets  Fortrinlighed,  om  lærd 
Pedanteri,  om  Videnskabsmænd  og  Haandværkere,  om  en  Afgift  af 
Laster,  Bedragerier  og  Moder  o.  s.  fr.).  I  Stilens  beundringsværdige 
Forening  af  Lethed  og  Fynd  naa  de  danske  Spectatorer  ikke  deres 
engelske  Forgængere,  men  staa  til  Gjengjæld  betydeligt  over  den 
tunge  og  tørre  Fremstilling  hos  de  tydske  Forbilleder,  de  nærmest 
havde  for  Øje. 

Den  egenlige  Spectator-Litteratur  begynder  med  Oversæt- 
telser, idet  Olof  Dalins  berømte  »Swanska  Ar^^usoi  i  Løbet  af 
1740  blev  oversat  Numer  for  Numer,  medens  der  kort  efter  udkom 
en  samlet  Oversættelse  i  to  Bind  af  Addisons  ^Spectator^.  Den 
betydeligste  danske  Spectator  grundedes  af  JØRGEN  RiES,  født  17 17  R»" 
i  Helsingør,  dimitteret  1736  fra  Latinskolen  i  Nykjøbing  paa  Falster, 
theologisk  Kandidat  1741,  senere  juridisk  Kandidat  og  Højesterets- 
advokat,  men  død  allerede  1749,  kun  toogtredive  Aar  gammel. 
Som  allerede  hans  akademiske  Bane  røber  en  ikke  almindelig  Be- 
gavelse, saaledes  tillægges  der  ham  ogsaa  Forfatterskabet  til  et 
Par  Komedier  og  adskillige  Digte;  af  hans  journalistiske  Arbejder 
fremlyser  der  et  afgjort  stilistisk  Talent,  stillet  i  en  klar  Tanke- 
gangs og  et  usædvanligt  personligt  Mods  Tjeneste.  Og  dog  var 
det,  efter  hans  Samtidiges  Udsagn,  kun  for  at  tjene  Brødet,  at 
Ries  slog  ind  paa  Joumalistiken.  I  Aarene  1744 — 45  udgav  han  i 
ugenlige  Numre  en  Aargang  af  >Den  Danske  Spectator,  samt 
Sande-  og  Gransknings-Mand«,  udelukkende  forfattet  af  ham  selv, 
og  paa  samme  Tid  et  versificeret  Modskrift  imod  sit  eget  Blad: 
>Den  Danske  Anti-Spectator  eller  Een  for  Alle  imod  den 
Danske  Sande-Mand«,  45  Numre  paa  to  Kvartblade,  det  Halve  af 
>Danske  Spectators«  Størrelse.  Denne  hele  Opfindelse  med  Skrift 
og  Modskrift  fra  en  og  samme  Pen  vidner  jo  om  et  livligt  jour- 
nalistisk Greb  paa  Tingene,  og  de  nye  Blade  vakte  da  ogsaa 
megen  Opsigt,  især  i  Begyndelsen,  saalænge  Forfatteren  kunde 
holde  sig  skjult  og  ægge  den  almindelige  Nysgjerrighed;  da  man 
kom  paa  det  Rene  med,  at  denne  kjække  Tale  og  disse  selvsikre 
Domme  hidrørte  fra  en  syvogtyveaarig  ung  Mand,  forargedes  man 
over  den  Fripostighed,  hvormed  han  allerede  i  sit  første  Numer 
havde  »udstedt  sit  Manifest  og  erklæret  Krig  imod  sit  Fædrene- 
lands Laster«,  ja  endog  truet  med  —  om  end  kun  undtagelsesvis  — 

at  ville  sigte  til  bestemte  Personer,  dog  uden  at  nævne  dem  ved 
Navn,  >saa  at  Ingen  skal  mærke,  hvor  Pilen  træffer,  uden  Den, 
der  bliver  saaret;  vil  han  ej  prostituere  sig  selv  og  vise  Sandheden 
i  mit  Morale,  tier  han  stille  og  ændrer  sine  Fejl«. 

I  religieus  Henseende  staaer  Ries  omtrent  paa  samme  Stand- 
punkt som  Holberg,  maaske  en  Smule  yderligere.  Fritænker  er 
han  ikke;  tvertimod  angriber  han  jevnlig  de  »spirituelle  Frigejster«, 
som  ønske  Religion  og  Gudsdyrkelse  afskaffet.  »I  min  Religion 
tager  jeg  intet  Parti,  men  lader  den  dependere  af  de  aabenbarede 
Sandheder,  intet  bekymrende  mig  om  Navn  af  noget  Menneske, 
men  cm  Religionens  egenlige  og  sande  Essentialiteter,  hvilket 
viser,  at  jeg  er  ingen  Indifferentist.«  Men  disse  »Essentialiteter«, 
mener  har,  bør  ikke  unddrages  Fornuftens  Prøvelse:  >saa  vist  som 
vi  ikke  ere  nogle  døde  Machiner,  men  fornuftige  Skabninger,  saa- 
vist  bliver  det  ogsaa  vor  Skyldighed  at  gjøre  os  overbeviste  om 
Sandheden  i  det,  som  vi  bekjende  os  at  tro.«  Paa  dette  Omraade 
falder  Moralfilosofens  Virksomhed ;  hans  verdslige  Moraliseren 
drejer  sig  for  en  Del  om  de  samme  Emner  som  Præstens  Morali- 
seren paa  Prædikestolen;  kun  Behandlingsmaaden  er  en  anden, 
men  den  fører  ikke  bort  fra  Gud.  En  Moralfilosof  »har  ej  saa 
høje  Tanker  om  sit  Arbejde,  at  han  skulde  agte  det  istand  til  at 
forbedre  det  Indvortes  i  Mennesket  tilgrunde,  hvortil  han  selv  til- 
staaer,  naar  han  er  en  Kristen,  behøves  en  højere  Kraft;  han  søger 
med  sit  Værk  at  gjøre  de  fornuftige  Indbyggere  i  Verden  ikke  til 
Kristne,  men  til  Mennesker  og  Borgere;  det  er  ej  hans  Sag,  direkte 
at  vise  dem  Vejen  til  et  Gode  efter  dette  Liv,  men  alene  at  an- 
føre dem  til  rettelig  at  betjene  sig  af  Naturens  Lys.« 

Ries  skimter  alt  her  det  kommende  Tidsrums  Idealer.  Lige- 
ledes i  Betragtningen  af  den  sociale  Tilstand  er  han  forud  for  sin 
Tid,  gjennemtrængt  af  den  humane  Aand,  der  først  senere  brød 
alment  igjennem.  Han  staaer  paa  den  ringe  Mands  Side,  paataler 
Undertrykkelse  og  Uretfærdighed,  hentyder  til  Misbrug,  som  burde 
afskaffes,  hævder  Ligheden  mellem  Menneskene  til  Trods  for 
Fødselsvilkaarenes  Forskjellighed,  ja  giver  sig  endog  ikast  med 
Censuren.  At  »Spectator«  ved  en  saadan  Optræden  maatte  saare 
til  mange  Sider,  er  forstaaeligt,  og  Ries  fandt  vel  mere  end  een- 
gang  under  sin  Forfattervirksomhed  Føje  til  at  udbryde  i  de 
bittert- vittige  Ord,  han  har  ladet  sin  »Antispectator  sige: 

Hvad  har  at  gjøre  vel  i  vores  Land  Fornuft? 
Den  inficerer  kun  den  rene  danske  Luft. 

Som  Prøve  paa  Tonen   i  »Spectators«    satiriske  Stykker  hid- 
sættes her  et  lille  Uddrag  af 


IDett  IDMftt  Spedator. 


No.  4 

UbdiWtltnf.Junii  1744. 


•  •  •  J^S  ''"ced  vel,  at  Mange  anse  Fruentimmeret  som  blotte  Ziraler  for  en 
Nation  og  dømme  dem  ubekvemme  til  at  opvarte  publique  Betjeninger ,  men  at  jeg  ej 
skal  tale  om,  at  Naturen  har  ej  mere  nægtet  dem  en  sund  Fornuft  end  Mandkjønnet, 
og  der  muligt  findes  mange  Hustruer,  som  med  større  Klogskab  kunde  beklæde  et 
Embede  end  deres  Mænd,  saa  findes  dog  mange  Ting,  i  hvilke  Fruentimmer  bør 
vise  sig  active  og  ikke  lidet  kan  gjøre  til  et  Riges  Velgaaende.  Jeg  vil  alene  nævne 
en  fornuftig  og  vel  indrettet  Økonomi,  der  til  største  Del  beroer  paa  Fruentimmerets 
Direction,  og  Enhver  veed,  hvad  Fordel  et  Land  kan  have,  hvor  man  kan  finde 
mange  og  gode  Husholdere,  saa  at  den  Kunst,  vel  at  forestaa  et  Hus,  bør  efter  Dyd 
og  Piité  være  en  Hoved-Lektion  for  et  Fruentimmer.  Men  lader  os  besøge  de  fleste 
Huse  her  i  Staden,  lader  os*  tage  med  os  en  klog  Dame,  der  vel  er  øvet  i  Kunsten ; 
skulde  Jomfirueme  gjøre  Regnskab  for  deres  Fremgang  i  denne  Science,  frygter  jeg, 
at  de  fleste  vilde  blive  rejicerede.  Sempronia  er  en  Dotler  af  Ful  via,  der  overalt 
er  renommeret  som  en  Dame  af  høje  Qualiteter  og  især  med  Berømmelse  omtales  af 
de  Fleste  for  sin  ugemene  Lykke  i  at  .opdrage  sine  Børn.  Hun  havde  havt  den 
SkjæbDe,  at  hendes  Mand  efterlod  hende  med  mange  Børn,  og  da  hun  ved  at  gjøre 
dem  alle  yndige  og  forbedre  ved  Kunst,  hvad  Naturen  havde  været  skjcnlesløs  i  at 
danne,  havde  sat  sin  Mand  i  en  temmelig  Debit ^  maatte  hun  efter  hans  Død  lade 
Kreditorerne  tage  tiltakke  med  hans  Navn,  der  stod  antegnet  i  deres  Bøger,  for  en 
Summa,  der  ej  kunde  betales.  Nu  er  hun  en  reputerlig  Enke  og  bør  gjøre  sig  Flid 
for  at  se  Sempronia,  sin  ældste  Dotter,  forsynet  med  en  god  Mand;  hun  stræber 
derfor  at  give  hende  en  god  Optugtelse,  hun  holder  hende  hver  Dag  i  Exercitie^  hun 
munstxer  hendes  Ben,  hendes  Ansigt,  Hænder  og  Gebærder;  hun  viser  hende,  hvor- 
ledes hun  skal  føre  sine  Fødder,  naar  hun  vil  have  Ord  for  at  gaa  vel.  Him  tager 
hende  ofte  ved  Haanden,  for  at  gjøre  en  Promenade  i  Haugen,  hvor  en  Mængde  af 
begge  Kjøn  plejer  at  samles;  der  har  hun  sit  ene  Observatorium,  der  skal  hun  exa- 
minere,  hvo  der  fører  sin  Person  bedst,  hvad  Fagon  af  de  laante  Haar  er  den  kjøn- 
neste,  hvorledes  en  dejlig  Jomfru  komporterer  sig,  naar  hun  gaaer  imellem  tvende 
Cavailicrs^  om  det  ogsaa  er  efter  Bienséance  at  gaa  med  oprakte  Halse  og  gjøre  korte 
Skridt,  om  de  andre  Distinciions  Jomfruer  anseer  Personerne  af  det  andet  Kjøn  med 
en  ficr  Mine,  om  hun  og  kan  imitere  saa  tvungen  en  Koldsindighed  og  give  de  unge 

Messieurs  en  Ide  om  en  priselig  Kydskhed ;  om  det  ikke  er  Moden  at  vende  Øjet  fra 
en  Jean   de   France   og  kaste  det  paa  et  nøgen  Postament.     Det  andet  Observato 
rium,  hvor  Sempronia  ogsaa  skal  lære  at  leve  og  blive  en  vel  optugtet  Jomfru,   er 
Kirken;    den  søger  hun  idelig,   og  der  bliver  det  hendes  Sag  at  tage  alle  Ting  med 
muligste  Akkuratesse  i  Øjesyn,  for  at  aflægge  rigtig  Regnskab  ved  Bordet,  naar  hendes 
Mama  examinerer,  hvad  hun  har  lært;  hun  maa  da  færdig  kunne  sige,  i  hvad  Habit 
den  eller  den  Dame  saaes,  hvad  Forandringer  man  nu  bruger  paa  Kaaber  og  Skjørler, 
om  og  de  andre  Stands  Jomfruer  ere  lokkede  eller  de  betjene  sig  af  et  simple  Sæt,  i 
hvormange   Sløjfer   de    lægge  deres  Baand,    om   de   paa   Hovedet   præsentere   tvende 
Horn,  som  et  slet  Omen  for  den  tilkommende  Bejlere,  eller  de  forestille  en  Rose  etc. 
I  disse  og  andre  Fruentimmer  Qvaliteter  maa  Sempronia  øve  sig,    og  har  hun  ved 
idelig  Exercitie  bragt   sin  Kunst  til   den   Fuldkommenhed,    at   hun  passerer  overalt  i 
Staden  for  en  Jomfru  af  det   dydige  Slags.      Hendes   Nabo-Jomfru    lægger  Vind    paa 
samme  Kunst  og  i  offentlige  Samlinger  ansees  som  Dyden  selv;  men  naar  disse  tvende 
Søstre  finde  sig  alene,  undse  de  sig  ikke  at  aabne  for  hinanden  deres  Hjerte;  de  be- 
klage,  at  de  hidindtil   forgjæves   have  gjort   sig  Umage   for  at  drage   de  Forsigtige  i 
Snaren,  ja  de  overlægge  deres  Raad,  hvorledes  de  skulle  give  de  Passioner  Satisfak- 
tion,  som  deres  Mødre  aldrig  have  formanet  dem  at  bestride;    de  røbe  altsaa,    al  de 
vel    have    lært    at    føre    et    efter  Tidernes  Gout   kjønt  Væsen    og    have   studeret    den 
Kunst,  ved  en  yndig  Comportement  at  indtage,  om  muligt  er,    deres  Hjerter,    der  gaa 
i  Blinde  og  antage  Skygger  for  Legemer,    men  give  ogsaa  tilkjende ,    at  de  veed   pma 
ingen  Maade  at  faae  Sejer  over  de  opstigende  Lyster  og  ej  ere  underviste  i  de  Ting, 
der  kan  forbedre  Sindet,  at  jeg  ej  skal  tale  om  det,  der  angaaer  en  god  Husholdning. 
Jeg  for  min  Part  misunder  vel   ikke  det   dejlige  Kjøn  deres  iJ'ærdighed   i   at   forstille 
sJg»  jeg  tilstaaer,  at  man  maa  ej  være  altfor  filosofisk  i  sine  Raisonncments  over  deres 
Opførsel,  jeg  accorderer  dem  gjeme  en  Frihed  til  at  pynte  og  kunstle  paa  deres  Skab- 
ning; jeg  siger  alene,  at  disse  Meteora  eller  Vejr-Lys  ikke  ere  mægtige  ved  alle  Op- 
hævelser og  Lydighed   imod   det  Parisiske  Mode-Fakultet   at  sætte   mig  eller  Nogen  i 
Brand,  der  ikke  lader  sig  bedrage  af  Apparence^  og  omendskjøndt  jeg  er  ingen  Hadere 
af  Kjønnet  i  Almindelighed,  saa  troer  jeg  dog,  at  Danmark  skulde  blive  meget  fattig 
paa  Piger,    førend  jeg  resolverede   at   indgaa  nogen   Alliance  med   det  Fruentimmer, 
der   kunde  være  fød  og  opdragen  i  Hovedstaden;    thi  om  jeg  maa  tilstaa,    at  iblandt 
saa  stor  Mængde  kan  findes  Nogle,  der  ej  alene  have  en  skjøn,  men  og  god  Oi>dra- 
gelse,  saa  vilde  det  dog  blive  vanskeligt  at  finde  saa  rare  Fugle,  og  jeg  maatte  muligt 
lede  saalænge  efter  Den,  der  kunde  gjøre  mit  Liv  fornøjeligt,  at  hun  tilsidst,  om  hun 
fandtes,  ikke  kunde  være  fornøjet  med  mig  .   .  . 


Lundhoff.  Som  CII   Slags  filosofisk  Kommentar   til    Ries's    »Spectatorc 

udgav  Mag.  Andr.  Lundhoff  »Den  danske  Spectators  Philo- 
sophiske  Spectator«.  Lundhoff  var  en  begejstret  Tilhænger  af 
Wolfs  Filosofi  og  den  Første,  der  behandlede  den  herhjemme. 
Han  efterlignede  sin  store  Lærers  »demonstrative  Methode«  og 
agtede,  overensstemmende  med  den,  at  gjennemgaa  »Spectatorc 
Numer  for  Numer,  veje  dens  fra  Erfaringen  udgaaende  Raisonne- 
menter  paa   Tænkningens  Vægtskaal   og  behandle   filosofisk,    hvad 

»Spectator«  behandlede  satirisk.  Meningen  var  god,  men  Methoden 
lidet  praktisk;  Publikum  vilde  ikke  drøfte  om  igjen  i  en  tør  og 
tung  Demonstration,  hvad  det  nys  havde  tilegnet  sig  i  en  let  og 
tiltalende  Fremstilling;  det  gav  »Antispectator«  Ret  i  dens  Be- 
mærkning : 

Med  det,  som  sinderigt  skal  skrives,  kan  man  ej 
gaa  frem  paa  nogen  streng  og  mathematisk  Vej, 

Og  Bladet  slumrede  ind  efter  sit  ottende  Numer,  i  hvilket  det  kun 
var  naaet  til  »Spectator«  Nr.  4.  >Antispectatort  hoverede  over  dets 
Bortgang  og  havde  overhovedet  —  som  det  humoristiske  Supple- 
ment til  >Spectator€  —  gjort  sig  lystig  over  det  hele  Foretagende, 
skjøndt  dette  ikke  var  udgaaet  fra  noget  fjendtligt  Sindelag.  Den 
hæderlige  Lundhoffs  Tilhængere  harmedes  over  denne  overmodige 
Behandling,  og  nogle  af  dem  traadte  i  Skranken  for  ham,  saaledes 
den  unge  Student  og  Digter  jACOB  Graah  i  »Lærde  Tidender«. 
En  vægtigere  og  tillige  smidigere  Modstander  fandt  Ries  i  Nor- 
manden Gerhard  Treschov,  Præst  i  Birkerød,  der  med  Finhed 
gjorde  ham  opmærksom  paa,  at  vel  er  Autoritetstroen  ikke  at  an- 
befale, men  at  der  dog  gives  en  endnu  farligere  Tro,  nemlig  den 
overdrevne  Tro  paa  sig  selv,  i  hvilken  han  finder  den  rette  Aarsag 
til  de  separate  Meninger,  hvoraf  Deisme  og  Fritænkeri  udspringe. 
Adskillige  andre  periodiske  Skrifter  havde  en  saa  stakket 
Levetid,  at  det  kan  være  tilstrækkeligt  at  nævne  de  to  vigtigste 
af  dem:  RiES's  »Politiske  Tilskuer«  og  F.  C.  ElLSCHOVS  »Philo- 
sophiske.  Historiske  og  Oeconomiske  Skrifter«.  Derimod  maa  som 
mærkelige  journalistiske  Fænomener  nævnes  to  i  Kjøbenhavn  ud- 
kommende  Ugeblade,  der  skreves  paa  fremmede  Sprog  og  af  Ud- 
lændinge. Det  ene  er  »DerFremde«,  hvis  anonyme  Udgiver 
var  den  femogtyveaarige ,  som  dramatisk  Forfatter  allerede  fordel- 
agtigt bekjendte  Tydsker  JOHANN  ELIAS  SCHLEGEL,  der  var  kommen  ScWcgei. 
til  Kjøbenhavn  som  Privatsekretair  hos  den  sachsiske  Minister,  et 
lyst  Hoved,  der  med  livlig  Interesse  satte  sig  ind  i  danske  For- 
hold, vandt  Holbergs  Yndest  og  af  ham  anbefaledes  til  Professor  i 
nyere  Historie  og  Statsret  i  Sorø,  hvor  han  døde  allerede  1749, 
kun  enogtredive  Aar  gammel.  »Der  Fremde«  viser  Schlegel  fra 
en  højst  elskværdig  Side,  fri  for  alt  det  anmassende  Væsen,  der 
saa  ofte  klæbede  ved  de  indvandrede  Tydskere,   og  som  Schlegel 

baade  havde  Øje  for  og  Billighedsfølelse  nok  til  at  dadle.  Med 
fin  Forstaaelse  af  sin  allerede  i  Ugebladets  Titel  betegnede  Stilling 
i  Samfundet  afholder  Schlegel  sig  fra  at  komme  ind  paa  de  ind- 
gribende sociale  Spørgsmaal  eller  de  mere  fremtrædende  Lyder, 
der  kunde  skæmme  Nationen;  han  veed,  at  man  kun  nødig  seer 
en  Fremmed  indblande  sig  i  saadanne  væsenlige  Afgjørelser,  og 
holder  sig  derfor  med  sikker  Takt  til  Smaatrækkene,  de  mere  lige- 
gyldige Egenheder,  hvilke  han,  i  god  Overensstemmelse  med 
Emnet,  behandler  i  en  let  spøgende  Tone,  med  Vid  og  Selvironi, 
altid  med  Verdensmandens  høflige  Indrømmelse  af  den  mulige 
Ensidighed  eller  mangelfulde  Opfattelse,  der  kan  præge  Dommen. 
De  pikante  og  elegante  Raillerier  i  »Der  Fremde«  ere  højst  for- 
skjellige  fra  »Spectators«  spartanske  Moraliseren;  Holberg  havde 
sin  Glæde  af  at  se  Alvorsmændenes  Indignation  behændig  blottet 
i  dens  stundom  forlorne  Barskhed,  og  Mange  vilde  vide,  at  han 
havde  en  Finger  med  i  Spillet,  da  Ugebladet  bragte  en  meget 
vellykket  persiflerende  Fremstilling  af  Gangen  i  den  Langebek- 
Pontoppidanske  Sag  (S.  I30),  en  Artikel,  som  vakte  almindelig  Op- 
sigt og  antages  at  have  været  medvirkende  til  Ugeskriftets  Ophør 
efter  et  Aars  Tilværelse. 
BcaumeUc.  Ikke  saa  yndet  som  Publicist  var  L.  A.  de  la  Beaumelle, 

der  1748 — 50  udgav  -^La  Spectatrice  Danoise  ou  V Aspasie  moderne^. 
Ogsaa  han  var  en  ganske  ung  Mand,  der  kun  i  nogle  faa  Aar  op- 
holdt sig  i  Danmark  som  Huslærer  i  en  fornem  Familie;  efter  sin 
Tilbagekomst  til  Frankrig  blev  han  bekjendt  som  Offer  for  Vol- 
taires bitre  Had,  der  to  Gange  skaffede  ham  i  Bastillen;  han  døde 
1773  >  syvogfyrretyve  Aar  gammel.  I  Modsætning  til  Schlegel  an- 
lægger Beaumelle  den  overlegne  Udlændings  store  Maalestok  paa 
det  Land,  han  gjæster,  og  finder  det  Meste  pygmæisk  smaat,  ab- 
deritisk  taabeligt.  »Ingen  kunde  begribe,«  siger  Holberg  i  Ep.  478, 
»hvorledes  Den,  der  kun  en  kort  Tid  havde  været  udi  Danmark 
og  intet  forstod  af  Landets  Sprog,  turde  understaa  sig  at  censurere 
Fejl  blandt  alle  vore  Stænder,  saavel  høje  som  lave.«  Hvad  der 
stødte  Holberg,  maatte  end  mere  forarge  det  almindelige  Publikum, 
og  det  hvad  enten  »Spectatricens«  Satire  med  fuld  Føje  valgte  sig 
saadanne  Emner  som  Rangsygen  og  Lakaj -Avancementet,  eller  den 
temmelig  haanende  gik  ud  over  den  videnskabelige,  overhovedet 
den  aandelige  Tilstand  i  Danmark,  der  betegnedes  som  saare  gun- 

stigt  Stillet  i  Henseende  til  at  erhverve  sig  Udmærkelse  —  eftersom 
det  endnu  ikke  havde  udmærket  sig  i  Noget.  Beaumelle  roser  vel 
Sproget,  som  han  dog  neppe  havde  synderlig  Indsigt  i,  men  »Kun- 
sten at  skrive  er  ikke  mere  almindelig  iblandt  os  end  Kunsten  at 
kritisere*.  I  mange  Bemærkninger  havde  han  Ret,  men  Tonen  i 
dem  stødte  fra;  dertil  kom  hans  hensynsløse  Levnet,  de  lascive 
Fortællinger,  han  krydrede  Ugebladet  med,  og  den  demokratiske 
Ensidighed,  hvormed  han  —  en  Forløber  for  den  kommende  Tids 
Tendenser  —  vilde  hævde  Ligheden  mellem  Samfundsklasserne 
ved  at  drage  de  øvre  Lag  ned  og  forherlige  de  lavere. 

Spectator-Litteraturen  er  udførlig  behandlet  i  P.  M.  STOLPES 
»Dagspressen  i  Danmark«  IV.,  hvortil  her  henvises. 


Det  Foregaaende  har  givet  os  et  Par  flygtige  Exempler  paa, 
at  Forretningsforholdene  i  Boghandelen  just  ikke  vare  de  mest 
glimrende:  Falster  kunde  trods  sine  saare  beskedne  Honorar- 
fordringer  ikke  finde  nogen  Forlægger  til  sin  Gellius,  og  Boghandler 
Pelt  erklærede  i  Fortalen  til  >den  tyrkiske  Robinson«  meget  prak- 
tisk, at  Livet  er  mere  værd  end  en  god  Smag,  og  at  Ingen  kan 
forlange,  man  skal  gjøre  sig  til  Martyr,  for  at  have  gode  Bøger 
paa  Forlag.  Disse  to  Kjendsgjerninger  belyse  ganske  godt  For- 
holdene i  Boghandlerverdenen.  Efterat  den  danske  Adels  Magt 
var  bleven  knækket,  havde  de  lærde  Forfattere  slettere  Vilkaar  at 
virke  under  end  nogensinde  før:  der  fandtes  ikke  længer  rige 
Mæcener,  der  i  Følelsen  af,  at  Adel  forpligter,  lod  Litteraturens 
Fremme  ligge  sig  paa  Sinde  og  modtog  Forfatternes  Tak  herfor 
i  veltalende  Tilegnelser.  Paa  den  anden  Side  var  Læselysten  i 
stærk  Tiltagen;  et  Vidnesbyrd  herom  er  Oprettelsen  af  det  første 
Lejebibliothek  i  Kjøbenhavn,  Wennighausens,  der  daglig  ud- 
lejede et  meget  betydeligt  Antal  Bind  mod  et  Vederlag  af  en  Skil- 
ling om  Dagen.  Som  det  ikke  var  den  bedste  Litteratur,  han 
fyldte  sit  Bibliothek  med,  saaledes  var  det  ejheller  de  bedste  Bøger, 
som  Forlæggerne  sikrest  saae  deres  Regning  ved  at  udgive ;  Arianke 
Bogtrykkers  taler  som  det  kyndige  Fagmenneske,   hvor  hun  giver 

den  Bemærkning  tilbedste  i  Barselstuen:  >Naar  vi  kan  sælge  4000 
Viser,  kan  vi  ikke  sælge  200  gode  Bøger«.  Det  var,  foruden  de 
mest  yndede,  hyppigt  oplagte  gudelige  Skrifter,  Eventyr,  Smaa- 
historier  og  Romanoversættelser,  som  dannede  det  bedst  afsætte- 
lige Forlag.  Hermed  stemmer  det  imidlertid  meget  godt,  at 
Holberg  samlede  Formue  ved  sine  Skrifter;  han  var  saa  omtrent 
den  eneste  blandt  de  gode  Forfattere,  der  forstod  at  vinde  det 
store  Publikum  ved  en  let  læselig,  paa  eengang  belærende  og 
underholdende  Fremstilling,  og  hans  Værkers  betydelige  Afsætning 
vidner  saaledes  om,  at  Læseverdenen  ingenlunde  vragede  sund  og 
nærende  Føde,  naar  den  kunde  komme  over  den.  Om  Indtægterne 
af  sine  Skrifter  taler  Holberg  med  den  forsigtige  Tilbageholdenhed, 
som  gjeme  er  egen  for  virkelige  Rigmænd.  >Jeg  nægter  ikke,  at 
jeg  ved  mine  Skrifter  jo  Noget  haver  vundet,  men  det  er  ikke 
nær  saa  Meget,  som  Folk  forestiller  sig,«  siger  han  i  Ep.  447  og 
tilføjer:  »Ja,  jeg  tør  sige,  at  en  eneste  liden  Bog,  kaldet  den  Be- 
dendes Kjæde,  og  Mullers  Postil  have  givet  flere  Renter  end  alle 
mine  Skrifter.«  »Dog  haver  jeg  ingen  Aarsag  at  besværge  mig,« 
hedder  det  fremdeles  i  de  »Moralske  Tanker«,  »thi  Mange  have 
skrevet  med  større  Kapacitet,  men  havt  mindre  Lykke.« 

Holberg  var  jo  selv  en  af  sin  Tids  ret  betydelige  Forlæggere, 
forsaavidt  som  han  udgav  en  stor  Del  af  sine  Skrifter  paa  egen 
Bekostning  og  selv  besørgede  deres  Forhandling.  Han  havde  sin 
Kommissionair  i  Norge,  og  han  er  efter  eget  Sigende  Den,  der 
har  »givet  Anledning  til  Prænumerationens  Indførsel  her  udi 
Landet«,  en  følgerig  Foranstaltning,  der  meget  lettede  Udgivelsen 
af  adskillige  Skrifter  ved  at  skaffe  Omkostningerne  ved  deres 
Trykning  tilveje  allerede  forinden  dennes  Paabegyndelse  eller  i 
Løbet  af  den;  »hvad  som  haver  tilvejebragt  den  store  Mængde 
Skribenter  i  vor  Tid«,  siger  Holberg  i  »Moralske  Tanker«  endel 
Aar  senere,  »er  den  Invention  med  Prænumerationer,  hvilke  have 
taget  saadan  Overhaand,  at  lærde  Societeter  have  faaet  Anseelse 
af  Vexel  Banker  og  KjøbmændsContors,  hvor  Lagie  betales  forud«. 
Prænumerations-Systemet  tabte  imidlertid  Publikums  Tillid  i  Aarenes 
Løb  paa  Grund  af  Forlæggernes  Mangel  paa  Ordholdenhed; 
det  forekom  endog,  at  Værker,  paa  hvilke  der  var  indbetalt 
Prænumeration,    aldrig    saae    Dagens    Lys,    ikke    at   tale   om   det 

meget  Almindelige,   at  Udstyrelsen  langtfra  svarede  til,   hvad  de 
var  lovet. 

For  nogle  af  sine  senere  Skrifters  Vedkommende  traadte 
Holberg  i  Forbindelse  med  det  unge  og  driftige  Firma  Jacob 
Preuss,  hvis  Forretning  var  saare  betydelig  efter  den  Tids  Vilkaar, 
eftersom  Bogladens  Indhold  og  Bogtrykkeriets  Inventarium  ansloges 
til  over  fyrretyvetusind  Rigsdalers  Værdi.  Hos  Preuss  udkom  anden 
Udgave  af  Kirkehistorien,  og  da  han  fik  Nys  om,  at  Holberg  havde 
Manuskriptet  til  »Niels  Klim«  liggende  i  sin  Pult,  helmede  han 
ikke,  før  Forfatteren  overlod  ham  det  til  Udgivelse.  Den  latinske 
Original  udkom  da  paa  Jacob  Preuss'  Forlag  i  »Kjøbenhavn  og 
Leipzig«;  han  bekostede  endvidere  en  tydsk  og  en  fransk  Udgave 
og  stod  just  i  Begreb  med  at  lade  Skriftet  fremkomme  ogsaa  paa 
Dansk,  da  hans  Forretning  —  for  stort  anlagt  efter  vore  Forhold 
—  maatte  standse  og  han  selv  rømme  af  Landet. 

Som  større  Boghandlerfirmaer  —  bestaaende  paa  et  noget 
senere  Tidspunkt,  men  adskillige  af  dem  forekommende  som  Forlags- 
navne  ogsaa  i  den  her  behandlede  Periode  —  nævner  C.  NvROP 
(>Bogh.  Hist.«  I.):  paa  Børsen  Mumme,  Pelt,  J.  G.  Rothe,  Mdm. 
Rothe  &  Proft;  paa  St.  Kjøbmagergade  J.  B.  Ackermann;  paa 
Kongensnytorv  PIERRE  Steinmann  og  Claude  Philibert,  Byens 
største,  men  ogsaa  dyreste  Boglade,  samt  Vaisenhusets  Boghandel 
paa  Nytorv.  Forsyningen  med  fremmed  Litteratur  fandt  udelukkende 
Sted  over  Leipzig,  men  det  var  nu  ej  længer  de  fremmede  Bog- 
handlere, som  gjæstede  Kjøbenhavn  for  at  søge  deres  Forlag  afsat  — 
det  var  de  større  kjøbenhavnske  Firmaer,  som  besøgte  Leipziger- 
Messen,  for  at  gjøre  deres  Udvalg. 

En  herostratisk  Udødelighed  har  Holberg  skaffet  Bogtrykkeren 
og  »Forlæggeren«  PoUL  PhøNIXBERG,  der  havde  arbejdet  for  Hol- 
berg, men  snart  fandt  det  mere  indbringende  at  lade  Holberg  ar- 
bejde for  sig,  idet  han  eftertrykte  de  to  første  Bind  af  Komedierne. 
Deres  Forfatter  tilegnede  ham  derfor  ironisk  tredie  Bind  af  sin 
egen  Udgave,  »for  at  lade  se  den  Estime,  jeg  derudover  har  fattet 
for  hans  Person«.  —  »Vel  er  sandt.  Højtærede  Seign.  Phønixberg! 
at  jeg  ved  denne  hans  Assistance  og  Tjenstfærdighed  befinder  mig 
ikke  synderlig  vel,  helst  saasom  jeg  har  til  800  Exemplarer  af  be- 
meldte 2  Tomer  paa  Halsen,  hvoraf  jeg  fast  ingen  har  kunnet 
sælge  mere,  siden  hans  Eftertrykning  er  skeet,  saa  jeg  derudover. 

hvor  liden  Erfaring  jeg  har  udi  Arithmetica,  dog  strax  har  kunnet 
udregne    mig   en  Banqueroute  paa   3   til  400  Slettedaler,      Vel   er 
ogsaa  sandt,  at  der  findes  mange  onde  Mennesker,  der  lægger  ham 
saadant   til  Last,    raisonnerende    saaledes:    Autor    har   undet    ham 
Arbejde  og  betalt  ham   rigtig  derfor;    Autor  har   aldeles  Intet  for 
sit  store  Arbejde  og  mange  Aars  Sved  end  den  liden  Fordel,  De- 
biten  paa  hans  Bøger  kan  give;  Seign.  Phønixberg  har  selv,  saavel 
ved  Eder  som  ved  skrevne  Reverser,    forbundet  sig  ikke  at  efter- 
trykke   hans  Skrifter,    og    andet    saadant  Sliddersladder,    som  jeg 
haaber  han,   som  en  fornuftig  og  velstuderet  Mand   (der  har  ladet 
se  sin  Dygtighed  i  at  komponere  selv  adskillige  smukke  Vers  og 
lærde  Viser,    som  daglig  sjunges  af  smukke   gamle   Matroner    udi 
de  smaa  Gader  med   stor  Andagt)   ikke   lægger  paa  Hjerte.     Det 
er    ikke    Umagen    værd    at   svare    til    saadan   Snak.  c     Langtfra    at 
ønske  ham  noget  Ondt,  vil  Holberg  heller   berømme  ham  for  hans 
Hurtighed  og  ønske,    >at  ligesom  den  Fugl  Phønix   (som   han    har 
den  Ære   at  være   opkaldt  efter)    lever   paa  eet  Sted   udi  tusinde 
Aar,   indtil  den  mæt  udaf  Livet  opbrænder  sig  selv,    saa  og  disse 
eftertrykte  Skrifter  maa  leve  og  blive   liggende  ubeskaarne  i  hans 
Boglade,    indtil   de   mætte  af  Livet  maa  Vulcano   vorde  opofret«. 
En  Efterskrift    tilføjer    ganske   tørt:     »Ifald    Sr.  Phønixberg  skulde 
finde  for  godt  at  eftertrykke  oftere   mine  Skrifter,   saa  vil  jeg  ven- 
ligst bede,  at  han  har  selv  et  Øje  med  Korrekturen;  thi  de  tvende 
Tomer  ere  vel  akkurate  nok,   men   der  er  dog  mesten  en  Vildelse 
i  hver  Linie.« 

Vilde  Holberg  ikke  afse  de  Penge,  som  et  —  tidt  ogsaa 
utilstrækkeligt  —  Beskyttelses-Privilegium  kostede,  havde  han  ikke 
andet  Værge  til  at  bekæmpe  Eftertrykkerne  med  end  det  moralske, 
som  han  her  benytter  med  saamegen  Vittighed.  Først  Forord- 
ningen af  7.  Januar  1741  skred  ind  til  Fordel  for  Forfatternes  Ret- 
tigheder, sikrende  dem  og  deres  retmæssige  Forlæggere  nnod 
Eftertryk  under  Straf  af  Mulkt  og  de  eftertrykte  Exemplarers  Kon- 
fiskation. Foruden  de  forordnede  Kirkepsalmebøger,  Luthers  Kate- 
kismus og  ABCBøger  undtoges  fra  dette  Forbud  kun  saadanne 
»forhen  trykte  Bøger,  som  enten  de  rette  Ejere  ere  døde  fra,  og- 
hvorpaa  deres  Arvinger  intet  specielt  Privilegium  have,  eller  og- 
som  Autor  eller  første  Forlægger,   om   han  end  var  ilive,   dog  lod 

henligge  og  ikke  inden  en  vis  Tid,  saasom  idethøjeste  inden  et 
helt,  Va  eller  V4  Aars  Forløb,  ligesom  Skriftet  var  stort  eller  kost- 
bart til,  efterat  samme  var  aldeles  bortsolgt,  begyndte  igjen  at  op- 
lægge det€.  Forordningen  betegner  et  stort  Fremskridt  henimod 
lovordnede  litteraire  Tilstande,  om  end  den  Frist,  efter  hvis  Forløb 
et  Skrift  var  hjemfaldet  til  Offentligheden,  er  paafaldende  kort  efter 
vor  Tids  Begreber  om  litterair  Ejendomsret. 

Som  kongelig  og  Universitets -Bogtrykker  træffe  vi  ved 
Aarhundredets  Begyndelse  Assessor  Johan  Laurentsen,  en  litte- 
rairt  dannet  Mand,  der  stod  i  Venskabsforhold  til  Rostgaard  og 
Gram  og  en  Tidlang  interesserede  sig  for  at  faae  en  Oversættelse 
af  Saxo  tilvejebragt.  En  større  Rolle  i  Samtidens  Litteratur  spil- 
lede dog  hans  Efterfølger  Kancelliraad  Joachim  Wielandt.  Han 
var  en  vel  studeret  og  dertil  driftig  Mand,  rig  paa  Ideer  og  litte- 
raire Impulser.  Navnlig  er  Tidens  journalistiske  Liv  paa  forskjellig 
Vis  præget  af  hans  kraftige  Personlighed.  Han  stiftede  saaledes 
Danmarks  første  kritiske  Blad  »Kjøbenhavnske  ny  lærde  Tidender«, 
han  udgav  politiske  Tidender  og  fra  1725  af  endvidere  en  Adresse 
avis,  med  hvilken  Aaret  efter  et  Adressekontor  sattes  i  Forbindelse, 
en  Institution,  der  skulde  tjene  Publikum  til  Oplysning  og  Hjælp 
i  mange  forskjellige  Retninger.  Forbindelsen  mellem  Avisen  og 
Kontoret  var  afvexlende  løsere  eller  fastere;  til  Tider  henviste 
Avertissementerne  til  Wielandts  Bogtrykkeri  angaaende  de  nær- 
mere Oplysninger,  og  Adressebladet  ledsagede  hans  politiske  Avis 
som  et  Tillæg;  i  denne  Skikkelse  lever  det  endnu  den  Dag  idag 
som  Berlingske  Tidendes  Morgenavis.  Wielandts  Enke  overdrog 
nemlig  sit  Avisprivilegium  til  Hofbogtrykker  ERNST  Heinr.  Berling, 
som  var  indvandret  hertil  fra  Tydskland;  som  Direkteur  for  det 
kongelige  og  Universitets  -  Bogtrykkeriet  efterfulgtes  Wielandt  af 
den  ligeledes  fra  Tydskland  indkomne  JOH.  JØRGEN  HøPFFNER, 
bekjendt  bl.  A.  for  sine  Udgaver  af  Holbergs  Komedier. 

Med  Hensyn  til  Censuren  var  der  indtraadt  nogle  Lempelser. 
Dels  lettedes  Forretningsgangen  for  de  i  Provindseme  levende  For- 
fatteres Vedkommende  derved,  at  de  henvistes  til  lokale  Censur- 
Autoriteter  og  saaledes  ikke  behøvede  at  sende  deres  Skrifter  til 
Kjøbenhavn;  dels  blev  der  efter  Ansøgning  tilstaaet  enkelte  mere 
ansete  Forfattere    Censurfrihed    ikke    blot  for  et    bestemt    angivet 

Skrift,  men  endog  for  paatænkte  Arbejder  og  overhovedet  for  Alt, 
hvad  de  agtede  at  udgive.  Den  fuldstændige  Ophævelse  af  Cen- 
suren i  det  følgende  Tidsrum  var  saaledes  ikke  en  absolut  Over- 
gang til  noget  hidtil  gjanske  Ukjendt. 

xiarhundredets  Udvikling  skred  videre  i  det  indslagne  Spor. 
Det  var  England,  der  først  havde  betraadt  dette,  men  det  blev 
Frankrig,  som  yderligere  uddybede  det  og  fulgte  det  til  Enden  af 
Løbet,  igjennem  en  Katastrofe,  der  fik  Landet  til  at  knage  i  Fugerne 
og  rystede  Europa.  Men  Englands  Betydning  for  Fremskridtet  paa 
Fastlandet  maa  heller  ikke  i  denne  Periode  undervurderes:  ved  sit 
frie  Statsliv  stod  det  som  det  levende  og  livskraftige  Exempel,  de 
politiske  Tænkere  kunde  pege  hen  paa  som  Forbillede  og  nævne 
som  Bevis  for  Muligheden  af  deres  Ideers  Virkeliggjørelse. 

En  saadan  Rolle  3piller  Englands  Forfatning  og  Folkeliv  for 
Montesquieu  (S.  8)  i  hans  epokegørende  Værk  fra  1748:  ^L esprit 
des  lais€ ,  som  han  offentliggjorde  i  Genf ,  efterat  han  havde  gjort 
forberedende  Studier  til  det  paa  Rejser  i  England,  Holland,  Tydsk- 
land  og  Italien.  ^ProUm  sine  matre  creatam*^  —  >et  Afkom,  bragt 
til  Verden  uden  Moder«,  satte  Forfatteren  med  stolt  Selvbevidsthed 
som  Motto  paa  Titelbladet,  for  at  betone  sit  Værks  Oprindelighed. 
Det  vakte  en  uhyre  Opsigt,  udkom  i  halvandet  Aar  i  toogtyve 
Oplag  og  fremkaldte  en  Mængde  Modskrifter.  Dets  Ideer  danne 
Grundlaget  for  hele  den  følgende  Menneskealders  politiske  Debat 
ikke  blot  i  Frankrig,  men  i  alle  civiliserede  Lande.    Ogsaa  i  Dan- 

mark  studeres  og  drøftes  det  ivrigt;  allerede  Holberg  indlader  sig 
med  det,  og  alle  de  betydeligere  politiske  Forfattere  —  P.  Kofod- 
Ancher,  J.  S.  Sneedorff,  Tyge  Rothe  og  Andre  —  vende  atter  og 
atter  tilbage  til  dets  Tanker,  dels  for  at  slutte  sig  til  dem,  dels  for 
at  imødegaa  dem,  forsaavidt  det  kunde  antages,  at  den  i  Skriftet 
ikke  nævnte  dansk-norske  Stat  ifølge  Forfatterens  System  vilde 
være  at  henregne  til  de  despotisk  regerede  Riger,  mod  hvilken 
Rubricering  de  frisindede,  men  ligesaa  patriotiske  Forfattere  prote- 
stere paa  det  Bestemteste. 

-i  L esprit  des  lois^  opstiller  nemlig  tre  Arter  af  Statsforfat- 
ning: den  republikanske,  den  monarkiske  og  den  despotiske,  og 
forudsætter  for  hver  af  dem  et  bestemt  styrende  Princip:  for  Repu- 
bliken  Dyden,  det  vil  sige  Dyden  i  politisk  Forstand,  hvilket  nær- 
mere bestemmes  som  Kjærlighed  til  Fædrelandet,  hvad  der  er  det 
Samme  som  Kjærlighed  til  Ligheden;  for  Monarkiet  Æren,  for 
Despotiet  Frygten.  Ud  fra  disse  Principer  påaviser  Montesquieu 
saa  de  Forskjelligheder  i  Lovgivningen,  som  de  betinge,  for  at  hver 
af  de  nævnte  Statsforfatninger  kan  faae  sit  Opdragelsesvæsen,  sin 
Retspleje,  sit  Forsvar  o.  s.  v.  ordnet  overensstemmende  med  Statens 
Ide.  Efter  denne  Redegjørelse  for  de  politiske  Former  i  Almindelig- 
hed gjør  Montesquieu  Overgangen  til  Fremstillingen  af  den  Forfat- 
ning, der  for  ham  staaer  som  den  ideale,  og  til  sin  Begrundelse  af 
denne  dens  Forrang.  Idet  han  forudskikker  den  Bemærkning,  at 
enhver  Stat  plejer  at  have  sit  særlige  Maal,  saaledes  som  Rom 
havde  det  at  udvide  sig,  Sparta  at  føre  Krig  o.  s.  v.,  siger  han,  at 
der  er  eet  Folk  i  Verden,  der  har  den  politiske  Frihed  som  Maalet 
for  sin  Forfatning,  nemlig  det  engelske.  Denne  Forfatnings  »skjønne 
Systemc:  det  konstitutionelle  Kongedømme  med  et  arveligt  Over- 
hus og  et  af  Folkets  Valg  udgaaet  Repræsentanternes  Hus  har  i 
England  viist  sig  at  sikre  den  ligelig  fordelte  Frihed  og  derved  at 
fremme  Samfundets  Velvære  paa  bedste  Maade.  Paavisningen 
heraf  fører  Montesquieu  ind  paa  Fremstillingen  af  Forholdet  mellem 
Borgerne  indbyrdes  og  giver  ham  Anledning  til  at  udvikle  sine 
Theorier  om  Strafferetten,  fremstille  Skatte-  og  Afgiftsvæsenet, 
Jordbundsforholdenes  Indflydelse  paa  Lovgivningen,  Lovene  for 
Handelsomsætningen  og  Møntvæsenet  samt  Befolkningsforholdene, 
Religionens  Stilling  til  Statssamfundet  o.  s.  fr.  Trediedelen  af  et 
Aarhundrede    før    Revolutionen    erobrer    »Menneskerettighederne«, 

erobrer  Montesquieu  saaledes  den  politiske  Friheds  Ide  for  sit  Land, 
ja  for  hele  Kontinentet.  >  Menneskeslægten  havde  tabt  sin  Rets- 
adkomst;  Montesquieu  har  fundet  den  og  givet  den  tilbage,«  sagde 
Voltaire,  for  at  betegne  det  Epokegjørende  ved  -»Esprit  des  lois^, 
hvis  Dristighed  ikke  alene  laa  i  den  uforbeholdne  Fremhævelse  af 
det  konstitutionelle  Monarki  som  den  moderne  Tids  bedste  Stats- 
form, men  nok  saa  meget  i  det  bidende  Vid,  hvormed  Forf.  i  sine 
Skildringer  af  den  orientalske  Despotisme  persiflerede  Frankrigs 
Statsform.  (Om  Montesquieus  Indflydelse  paa  den  politiske  Dan- 
nelse i  Danmark  se  Prof.  Edv.  Holms  Universitetsprogram  for  April 
1883:  >0m  det  Syn  paa  Kongemagt,  Folk  og  borgerlig  Frihed, 
der  udviklede  sig  i  den  dansk-norske  Stat  i  Midten  af  det  18.  Aarh.«, 
en  historisk  Afhandling,  hvortil  Behandlingen  af  de  statsvidenskabe- 
lige Skribenter  i  det  Følgende  meget  vil  støtte  sig). 

Næstefter  Montesquieu's  er  det  Rousseau's  Ideer,  der  gjen- 
findes  i  dansk  Statsfilosofi  i  forrige  Aarhundredes  sidste  Halvdel. 
Jean-Jacques  Rousseau  (i 7 12 — 78)  repræsenterer  i  Materialismens 
Tidsalder  en  ideal  Verdensopfattelse  og  taler  dens  Sag  med  en 
betagende  Varme  og  Inderlighed.  Efter  et  forvirret  og  forvildet 
Ungdomsliv,  begyndte  han  sin  Forfatterbane  i  Paris  1750  med  et 
af  Akademiet  i  Dijon  prisbelønnet  Skrift,  en  Besvarelse  af  det 
Spørgsmaal:  om  Fremskridtene  i  Videnskab  og  Kunst  havde  bi- 
draget til  at  fordærve  eller  forbedre  Sæderne?  Midt  i  den  al  viden- 
skabelig og  folkelig  Oplysning  forgudende  Tidsalder  besvarede 
Rousseau  dette  Spørgsmaal  med  en  aaben,  skarp  og  af  allehaande 
Paradoxer  støttet  Paavisning  af,  at  Videnskaben  og  Kunsten  havde 
tilintetgjort  Menneskeslægtens  naturlige  Jevnhed  og  Godhed  og 
frembragt  sociale  Forhold,  for  hvilke  Naturtilstandens  Uvidenhed 
var  langt  at  foretrække.  Allerede  Rousseaus  første  Skrift  indeholdt 
saaledes  den  radikale  Opposition  mod  de  gængse  Anskuelser,  som 
er  ejendommelig  for  hele  hans  Forfatterskab.  Hans  næste  Skrift  er 
ikke  mindre  paradoxalt,  baade  i  og  for  sig  og  i  Forhold  til  sin 
Forfatters  Personlighed;  thi  Rousseau,  der  i  sit  eget  Liv  ikke 
kjender  anden  Lov  end  sine  Lyster  og  sine  Luner,  tager  i  den  for 
Enq^klopædien  skrevne  ^Discaurs  sur  Véconotnie  politique*  Ordet 
for  Statens  ubetingede  Almagt  overfor  Individet,  udgaaende  fra 
Sofismen:  Loven  er  altid  retfærdig.  Idet  han  billiger  Statens  Iiid- 
blanding  i  alle  Borgernes  Anliggender,    selv   de  mest    personlige, 

saasom  Klædedragt  og  Næringsmidler,  etablerer  han  et  Statsbegreb, 
der  ligger  nær  ved,  hvad  der  i  vore  Dage  kaldes  den  socialistiske 
Stat,  tilstræbende  den  videst   mulige  politiske  og  økonomiske  Lig- 
hed, Afskaffelse  af  al  Stands-  og  Formuesforskjellighed  o.  s.  v.    Selv 
et  socialistisk  Stikord    som  Proudhons   »Ejendom  er  Tyveri«    kan 
føres    tilbage  til  en  Betragtning  af  Rousseau  i  hans  næste  Skrift: 
%  Discours  sur  Vorigine  de  Vinégalité  parnti  les  hammes^ ,    hvor  det 
hedder:    »Den  Første,    som   indhegnede  et  Stykke  Jord  og   havde 
den  Fripostighed  at  sige:  det  tilhører  mig!   samt  fandt  Mennesker, 
der  vare  enfoldige  nok  til  at  tro  ham  —  han  var  den  sande  Grund- 
lægger af  det  borgerlige  Samfund.    Hvormange  Forbrydelser,  hvor- 
mange  Krige,  hvormange  Mord,  hvormegen  Elendighed  og  Jammer 
vilde  Menneskeslægten  ikke  være  bleven  sparet  for,  hvis  En  havde 
revet  Pælene   op  eller  fyldt  Grøften  og  raabt  til  sine  Fæller:    Tro 
ham  ikke!    Han  er  en  Bedrager,  og  I  ere  fortabte,  hvis  I  glemme, 
at  Afgrøden   tilhører  Alle,   men  Jorden  Ingen!«     Som  Modsætning 
til  den  ved  hint  første  Overgreb   skabte  Ulighedstilstand  udkaster 
Rousseau  saa  Billedet  af  Menneskehedens  idylliske  Arkadien,  hvor 
Ligheden    endnu    hersker    paa   Naturtilværelsens    første    Trin,    og 
Sammenligningen  mellem  denne  Tilstand  og  Civilisationens  Verden 
tilspidses  til  det  paradoxe  Udsagn:     »Det  tænkende  Menneske  er 
et  vanslægtet  Dyr«.    Voltaire  sagde  ironisk,  at  han  efter  Læsningen 
af  denne  Skildring  uvilkaarlig  følte  Lyst  til  at  krybe  paa  alle  Fire. 
Med  ganske  kort  Mellemrum  udkom  1761  og  1762  Rousseaus 
to  betydeligste  Arbejder:  ^Émile  ou  de  léducationt  og  »Z>  conirat 
socialt  med  deres  positive  Forslag  til  en  Omdannelse  af  det  sociale 
og  politiske  Liv.     For   førstnævnte  Bog   som  for  næsten  alle  det 
18.  Aarh.s  banebrydende  Værker  gjorde  Pariserparlamentet  Reklame 
ved  at  dømme  den  til  Baal  og  Brand.     yÉmUe<^  fortæller,  hvorledes 
en  Mønsterdreng  bliver  opdragen  af  en  Mønsterlærer,   er  altsaa  en 
pædagogisk  Vejledning,  som  Rousseau  vel  ingenlunde  vilde  fordre 
efterkommen  i  alle  enkelte  Tilfælde  —  hvad  den  af  en  Misforstaaelse 
ofte  er  bleven,  skjøndt  den  jo  fremstiller  baade  Lærer  og  Elev  som 
Undtagelser  —  men  hvis  almindelige  Tendens   i  flere  Henseender 
har  brudt  Opdragelseskunsten  nye  Baner.    Skriftets  store  Fortjeneste 
er  i  Korthed  den,   at  det  hævder  Barnets  Ret  overfor  de  Voxnes 
Ufornuft  og  opstiller  en  med  Naturen  stemmende  Opdragelse  som 
Forudsætning  for  al  sund  menneskelig  Udvikling.      Mod    den  fra 

Middelalderen  arvede  golde,  skematiske  Undervisning,  mod  den 
ensidige  Uddannelse  af  Hukommelsen  føres  der  i  *Émile^  en  djærv 
Kamp,  fra  hvilken  den  moderne  Pædagogik  har  taget  sit  Udgangs- 
punkt. Baade  Emnet  og  Tendensen  har  ganske  naturligt  tvunget 
Rousseau  til  her  at  indrømme  det  Individuelle  mere  Ret,  end  han 
ellers  ynder  at  tillægge  det;  han  tager  da  ogsaa  sin  Reservation, 
idet  han  kun  giver  dette  Hensyn  Lov  til  at  røre  sig,  saalænge 
Opdragelsen  staaer  paa;  er  den  fuldendt  og  Barnet  uddannet  til 
Statsborger,  skal  det  saaledes  udviklede  Individ  stilles  ind  i  sit 
Numer  i  Samfundet  og  underordne  sig  dets  altbestemmende  Myndig- 
hed. —  I  ^Émile^  forekommer  den  berømte  -^Profession  de  foi  du 
vicaire  savoyard<i ,  som  oplyser  os  om  Rousseaus  réligieuse  Stand- 
punkt. Han  staaer  omtrent  paa  samme  deistiske  Stade  som  Voltaire, 
men  er  meget  forskjellig  fra  denne  ved  den  varme  Inderlighed,  hvor- 
med han  omtaler  de  guddommelige  Ting.  Han  bekæmper  Material- 
ismen, hævder  Sjælens  Tilværelse  og  Udødelighed,  Villiens  Frihed 
og  den  medfødte  Samvittigheds  Magt;  men  paa  den  anden  Side 
fører  han  aaben  Fejde  mod  Præstevælde  og  Dogmelære,  mod  at 
forvandle  Hjertets  Religion  til  et  kirkeligt  System.  Rousseau  skaf- 
fede sig  paa  denne  Maade  Fjender  til  alle  Sider:  Atheisteme  be- 
kæmpede ham  som  en  Forsvarer  af  det  forhadte  og  spottede  ^ grand 
Étre^y  Encyklopædisterne  tog  Afstand  fra  ham,  og  Gejstligheden 
med  Erkebispen  af  Paris  i  Spidsen  forkjætrede  ham. 

I  det  omfangsrige  politiske  Skrift  *Du  contrat  social  ou  Prin- 
cipes du  droit  politique*  har  Rousseau  videre  udført  de  Tanker,  der 
forst  kom  tilorde  i  Afhandlingen  om  den  politiske  Økonomi.  Han 
omstyrter  den  hidtil  gjældende  Anskuelse  om  Regeringernes  Udspring 
fra  den  guddommelige  Ret  og  betragter  i  Modsætning  hertil  Folke- 
souveraineteten  som  Ophav  til  al  Statsmyndighed.  Idet  han  gaaer 
nd  fra  den  Sætning:  Mennesket  er  født  frit,  og  allevegne  er  det 
lagt  i  Lænker,  undersøger  han  først  Grundene  til  den  Trældom, 
der  findes  i  Verden,  og  kommer  til  det  Resultat,  at  Ufriheden  hid- 
rerer  fra  den  grundfalske  Forudsætning,  at  et  Menneske  overhovedet 
nogensinde  har  Lov  til  at  sælge  sin  Frihed.  For  at  undgaa  et 
saadant  Salg,  skal  Statslivet  ordnes  paa  Grundlag  af  en  »Samfunds- 
Overenskomstt  —  deraf  Skriftets  Titel  —  ved  hvilken  Folket  op- 
giver visse  Frihedsrettigheder  til  Fordel  for  den  af  frit  Valg  ftem- 
gaaede,  hele  Folket  repræsenterende  Regering,  imod  at  det  saaledes 

sikrer  sig  andre  Fordele  til  Gjengjæld.    Til  denne   Regering,  denne 
Statsmyndighed,    som    omfatter    alle    Borgere    tilhobe,    overdrager 
Rousseau  nu  de  videstgaaende  Rettigheder:  hvad  »Staten c  dekre- 
terer,   er    ubetinget  Ret,    og    enhver  anden   Mening    straffes    med 
Døden;  Individet  —  som  det  ikke  var  tilladt  at  sælge  sin  Frihed 
—  staaer  pludselig  plyndret  for  sin  Frihed   overfor  den  almæg- 
tige Statsmagt,    som    det   ganske  vist   selv  har  været  med   til   at 
vælge  som  En  blandt  Millionerne  —  eller  maaske  ved  sin  Stemme- 
givning  efter  Evne  har  stræbt  at  undgaa,  men  nu  maa  bøje  sig  for 
i  ubetinget  Underkastelse,  thi,  som  det  hedder  i  den  Paradox,  hvori 
denne  Udvikling  udmunder:  Hvo  som  modsætter  sig  den  alminde- 
lige Villie,  skal  med  Magt  nødes  til  at  anerkjende  den,  hvilket  ikke 
vil  sige  Andet,    end   at  han   skal  tvinges  til   at  være  fri.     At 
Rousseau  til  Virkeliggjørelsen  af  sit  Statsideal  maa  have  tænkt  sig 
Verden    befolket  af  Filosofer    eller   af  Engle,   ukjendte  med  Ær- 
gjerrighed  og  Magtsyge    saavelsom   med  de  politiske  Midler,    ved 
hvilke  man  baner  Vej  for  disse  Lidenskabers  Tilfredsstillelse,    er 
aabenbart;    han  levede   ikke   længe  nok  til  at  se  Personligheder  af 
en   hel    anden   Kaliber    end    hans    ideale    Statsborgere    gribe    hans 
Tanker  og  føre  dem  ud  i  Livet  med  en  gruopvækkende   Konse- 
kvens.    Thi  har  ^Contrat  sociah   ikke  havt  den   væsenligste   Del  i 
Revolutionens  Hidførelse,    saa  har  Skriftet  til  Gjengjæld  havt  den 
fordærveligste  Indflydelse  paa  dens  Gang:  det  var  paa  dets  Tanker 
om  Folkevilliens  absolute  Ret,  at  Jacobinismen  støttede  sig,  og  hos 
Konventets  Talere  vil  man  idelig  træffe  paa  Parallelsteder  til  Ytringer 
hos  Rousseau.     Han    tilintetgjorde   den  fra  Gud  udrundne  Konge- 
magt,   men   indsatte   istedetfor   den   Hobens    guddommelige    Ret, 
hvilken  i  Praxis  antog  Form  af  et  larmende  Demagogis  Optræden 
som  Udøver  af  »Folkets  Villie«,   med  Døden  som  kategorisk  Straf 
for   enhver  Afvigelse    fra   det,    denne  Villie    erklærede   for    -> salut 
public^,  —  Den  politiske  Tænkning  i  Frankrig  svinger  mellem  saa- 
danne  Extremer  som  Montesquieu's  konstitutionelle   Magtfordeling, 
for  hvis  Levedygtighed  England  ydede  Beviset,  og  Rousseaus  demo- 
kratiske Absolutisme,  der  virkeliggjort  fremtraadte  som  Terrorismie. 
I  Praxis  afløstes  Spekulationen  og  dens  Udslag  af  et  Militairvælde 
og  en  derefter  følgende  Reaktion  henimod  de  gamle  Tilstande  med 
nødtvungne    og    knappe    Indrømmelser   til    de    moderne    politiske 
Former. 

Paa  sin  Samtids  æsthetiske  Smag  og  hele  Følelsesliv  over- 
hovedet kom  Rousseau  til  at  udøve  en  gjennemgribende  Indflydelse 
ved  sin  y  Julie  ou  la  nouvelle  Hélotse^,  en  Roman  i  Breve,  skildrende 
to  hypersentimentale  Menneskers  Kjærlighed.  Ved  sit  Sprog  er 
denne  Bog  et  af  det  i8.  Aarh.s  skjønneste  franske  Prosaværker,  ved 
sin  Ide  en  frigjørende  Protest  mod  det  Konventionelle  til  Fordel  for 
de  naturlige  Følelser,  en  begejstret  Hævden  af  en  ædel  Lidenskabs 
guddommelige  Ret  overfor  alle  Hindringer  fra  Samfundets  Side. 
Sammenvævet  med  dens  drømmebaame  Idealisme,  som  ikke  er  af 
denne  Verden,  er  en  halvdulgt  Sandselighed,  glødende  i  sit  Inderste, 
ikke  mindst  hvor  den  tilslører  sig  bag  platoniske  Talemaader  om 
»Dydent.  Aanden  i  y>La  nouvelle  Héldisen.  vil  gjenfindes  i  mang- 
foldige af  Tidens  litteraire  Frembringelser  baade  i  og  udenfor  Frank- 
rig; den  tiltalte  maaske  de  germaniske  Naturer  nok  saameget  som 
de  romanske  og  har  hos  os  f.  Ex.  præget  en  stor  Del  af  Baggesens 
Produktion.  I  sine  ^Confessions^,  udgivne  efter  hans  Død,  har 
Rousseau  endelig  givet  Verden  en  i  sit  Slags  enestaaende  Selv- 
skildring, forbausende  ved  den  Uforbeholdenhed,  hvormed  Forfatteren 
indvier  Almenheden  i  sit  Sjælelivs  lønligste  og  betænkeligste  For- 
vildelser —  et  intimt  Skriftemaal,  aflagt  for  Offentligheden. 

Voltaire  (S.  lo)  tog  efter  det  saa  uheldigt  endte  Besøg  ved  voiuir«. 
Berlinerhoffet  Ophold  paa  en  lille  Ejendom  ved  Genf,  men  byttede 
faa  Aar  efter  denne  Residens  med  det  nærliggende  Gods  Ferney,  som 
laa  paa  fransk  Grund.  Fra  denne  rolige  Plet  iagttog  og  for  en  Del 
tillige  styrede  han  Udviklingens  Gang,  besøgt  af  sin  Samtids  be- 
tydeligste Personligheder  og  opmærksomt  fulgt  af  hele  det  intellek- 
tuelle Europas  Opmærksomhed  som  dets  aandelige  Stormagt.  Herfra 
forte  han  en  uhyre  Korrespondance,  herfra  ledede  han  Gjenunder- 
søgelsen  af  den  Calas'ske  Sag  og  fik  den  sejrrigt  paavist  som  Ju- 
stitsmord, og  herfra  udsendte  han  en  Række  forskjelligartede  Skrifter, 
filosofiske,  historiske  og  poetiske:  ^La  Bible  commentée^ ,  '»Sur  la 
tolerancen,  ^Examen  de  Bolingbroke^ ,  Tragedien  ^Tancride^ ,  Dra- 
maet ^Lorphelin  de  la  Chine^,  Fortællingen  ^Candide^  o.  fl.  Hvilken 
Form*  Voltaire  end  valgte,  blev  den  ham  altid  et  Vehikel  for  hans 
aldrig  hvilende  Agitation  mod  Autoriteten,  hans  Ivren  for  Tankens 
Eaeret  til  Undersøgelse  paa  alle  Omraader;  og  hvilke  litteraire 
Vaabenarter  han  end  sendte  i  Ilden  under  disse  Felttog,  havde 
Han   altid  til    sine    sikre  Allierede    et  for  Modstandernes    svageste 

Sider  opladt  Skarpblik,  et  rammende  og  snertende  Vid,  der  altid 
bragte  ham  Latterens  Sejr,  en  uovertruffen  sproglig  Virtuositet,  der 
blev  dobbelt  smidig  under  polemisk  Benyttelse,  og  ved  Siden  af 
de  Kundskaber,  han  besad,  den  størst  tænkelige  Ugenerthed  i  deres 
tendentieuse  Anvendelse  ved  Hjælp  af  hensigtsmæssig  Gruppering, 
Fremhævelse  og  Fortielse.  Offentlig  ved  sine  Skrifter  og  privat 
ved  sine  Breve  animerede  han  det  radikale  Fremskridt  og  betrag- 
tedes af  hele  den  yngre  Slægt  som  Bevægelsens  rette  Centrum. 
Da  han  som  en  fireogfirsindstyveaarig  Olding  atter  gjensaa  Paris, 
som  Regeringen  ikke  vovede  at  spærre  ham  Adgangen  til,  hyldedes 
Voltaire  som  Personifikationen  af  den  moderne  Tanke;  men  under 
Vægten  af  denne  Hyldest,  paa  sit  Livs  Triumfpunkt,  sank  han 
sammen  og  døde  1778. 

Neppe  mindre  end  Voltaire,  men  med  langt  mindre  Larm 
Diderot.  Omkring  sit  Navn,  har  Denis  Diderot  (i 71 3 — 84)  som  Aarhundre- 
dets  mest  negative  Aand  bidraget  til  dets  aandelige  Revolution. 
Hans  Erkjendelse  er  skarpere  end  Voltaires,  hans  Dialektik  mere 
øvet,  hans  Fornægtelse  mere  konsekvent,  hans  Udtryk  for  den 
mere  drastiske  —  det  er  ham,  der  har  versificeret  J.  Mesliers  be- 
rygtede Ønske  om  den  sidste  Konges  Ophængning  i  den  sidste 
Præsts  Tarme.  Voltaire  bliver  staaende  i  Deismen  —  Diderot  naaer 
forholdsvis  tidlig  ind  i  den  afgjorte  Atheisme;  Voltaire  bevarer 
trods  al  sin  Spot  en  vis  Grad  af  moralsk  Idealisme  —  Diderot 
lægger  ikke  Skjul  paa  sin  fuldt  ud  materialistiske  Verdensanskuelse ; 
Voltaire  forholder  sig  skeptisk  til  Troeslærdommene  —  Diderot  er- 
klærer Vantroen  for  det  første  Skridt  til  filosofisk  Tænkning.  Og 
medens  Diderot  ikke  vil  anerkjende  nogen  Sandhed  som  absolut 
og  derfor  med  særlig  Forkjærlighed  søger  at  rokke  ved  alle  de 
Grundlag  for  det  politiske,  religieuse  og  moralske  Liv,  som  forud- 
sætte Tilstedeværelsen  af  en  saadan  absolut  Sandhed,  har  hans 
personlige  Liv  ingen  af  de  Pletter  at  opvise,  som  skæmme  Voltaires 
og  Rousseaus ;  han  er  som  Menneske  den  mest  tiltalende  Skikkelse 
i  denne  filosofiske  Treenighed. 

Efter  nogle  Skrifter,  der  betegne  Diderots  Udviklingsgang 
fra  Katholicismen  gjennem  Deismen  til  Atheismen  —  af  hvilke  kan 
nævnes  den  med  dramatisk  Livlighed,  i  et  elskværdigt  konverserende 
Sprog  skrevne  -^Entretien  (Tun  philosoplu  avec  la  MaréckaU**^^.  — 
træder   han    1749  op   som    afgjort  Atheist  i  Værket    ^Lettres    sur' 


Digitized  by  VjOOQIC 


Indledning.  22 1 

Usaveugles€^  hvori  han,  udgaaende  fra  enBlindfødts  sjælelige  Tilstand, 
vil  bevise,  at  de  moralske  og  religieuse  Anskuelser  væsenlig  paa- 
virkes af  de  naturlige  Livsvilkaar,  saa  at  der  ikke  kan  gives  nogen 
almengyldig  Moral  og  Religion;  for  en  Blind  vilde  f.  Ex.  de  Argu- 
menter for  Guds  Tilværelse,  som  kunne  hentes  fra  Naturens  Skjøn- 
hed  og  vise  Indretning,  ikke  have  nogen  bevisende  Kraft.  Et  Side- 
stykke til  dette  Skrift  —  som  paadrog  Diderot  flere  Maaneders 
Fængselsstraf  —  er  ^Supplement  au  voyage  de  Bougainvillea ,  en 
Undersøgelse  om  Moralfølelsen  hos  de  Vilde  i  Sydhavet.  Herefter 
følge  bl.  A.  -^Pensées  sur  r interpretation  de  la  nature^  y  ^ETttretien 
entre  Diderot  et  d* Alembert<^  og  det  ved  sin  glimrende  Stil  udmærkede, 
modneste  af  Diderots  filosofiske  Skrifter:  -» Lereve  de  d^Alembert^  1770. 

Samtidig  med  Udgivelsen  af  disse  Arbejder  anlagde  og  fuld- 
førte Diderot  imidlertid  sit  Livs  mest  omfattende  Gjeming:  Encyk-  gncyu^^. 
lopædien,  Hovedhjørnestenen  for  det  filosofiske Aarhundredes  viden-  p«dicn. 
skabelige  Bygning,  Arsenalet  for  de  revolutionaire  Ideer.  Planen 
hertil  havde  Diderot  udklækket  i  Forening  med  d'Alembert  og 
erhvervet  kongeligt  Privilegium  paa  Udgivelsen  af  en  »Ordbog  over 
den  samlede  menneskelige  Viden  c ;  1751  begyndte  den  at  udkomme 
under  Titlen  y  Encyclopédie  ou  Dictionnaire  raisonné  des  sciences,  des 
arts  et  des  metiers,  par  une  société  de  gens  cU  lettres^.  Fortalen 
var  af  d'Alembert,  der  tillige  skrev  de  mathematiske  Artikler,  men 
Sjælen  i  det  Hele  var  Diderot,  som  ofrede  tyve  arbejdsfyldte  Aar 
paa  dette  Værk.  Det  blev  i  Begyndelsen  modtaget  med  almindelig 
Velvilje,  endog  fra  Hoffets  Side,  men  efterhaanden  som  Tendensen 
traadte  mere  uforbeholdent  og  samlet  frem,  blev  Myndighedernes 
Modstand  større,  der  udstedtes  Forbud  imod  Fortsættelsen,  og  først 
1 77 1  kunde  sidste  Bind  udsendes;  1777  sluttedes  Værket  med  de 
fem  Supplementbind  og  udgjorde  da  treogtredive  Bind. 

Encyklopædien  vilde  altsaa  saa  at  sige  optage  Inventarium 
over  Alt,  hvad  Menneskeheden  vidste  og  evnede,  fremstille  sine 
Redegjørelser  i  et  almenfatteligt  Sprog  og  —  saavidt  muligt  farve 
Meddelelserne  efter  Hovedredakteurens  filosofiske  Recept.  Hvad  de 
faktiske  Oplysninger  angaaer,  har  Værket  naturligvis  forlængst  over- 
levet sig  selv;  det  rigelige  Aarhundrede,  som  er  forløbet  siden  dets 
Afslutning,  har  gjort  saa  kolossale  Fremskridt  paa  alle  Videnskabens 
og  Haandfærdighedens  Omraader,  at  Encyklopædiens  Artikler  herom 
forekomme  os  som  rene  Rudimenter.     Men  allerede  ved  sin  Frem- 

komst  var  Værket  i  væsenlige  Henseender  mislykket;  det  rette 
Forhold  mellem  de  forskjellige  Artikler  kunde  end  ikke  den  mest 
omskuende  og  alkyndige  Redaktion  tilvejebringe;  enkelte  ejen- 
dommelig udprægede  Stykker  drukne  i  et  Hav  af  Middelmaadighed, 
og  neppe  nogen  eneste  Gruppe  kan  betegnes  som  vel  gjennemført. 
Tilbage  for  os  bliver  Værkets  historiske  Interesse  som  Udtryk  for 
Tidsanskuelsen  om  de  abstrakte  Forhold.  Heller  ikke  her  er  der 
nogen  strengt  gjennemført  Enhed  tilstede;  adskillige  af  Artiklerne 
om  Religion  repræsentere  den  theologiske  Overlevering,  og  de 
politiske  Stykker  ere  ikke  i  nogen  overdreven  Grad  revolutionaire ; 
Encyklopædien  maatte  krydse  sig  frem  i  et  til  Tider  noget  vanskeligt 
Farvand  —  Madame  de  Pompadours  Luner  kunde  give  den  Vind 
i  Sejlene  eller  rejse  Stormen  imod  den.  Derimod  ere  Artiklerne 
om  Moral  og  Kirkevæsen  skjærende  skarpe,  og  Diderots  Bestræbelse 
for  at  lede  den  atheistiske  Understrøm  hen  selv  paa  de  mest  uventede 
Steder  er  umiskjendelig.  For  at^faae  den  rationalistiske  Forklaring 
til  at  glide  let  ned,  lagdes  der  Vægt  paa  en  livlig,  pikant  Frem- 
stilling. Ved  Tendensen  som  ved  Formen  tiltalte  disse  Afhand- 
linger stedse  voxende  Kredse,  saa  at  den  »Oplysning«,  der  førte 
til  Revolutionen,  kan  siges  at  have  faaet  sin  videst  rækkende  Ud- 
bredelse ved  Hjælp  af  Encyklopædiens  folkeligt  forklarende  Artikler. 
Derfor  er  den  et  kulturhistorisk  Mindesmærke  af  saa  stor  Betydning. 
Encykio  Som  mere  eller  mindre  knyttede  til  dette  Foretagende,  ialt- 

pædistcrnc.  fg^jj  ^^^  virkende  i  dets  Aand,  betegnes  en  Gruppe  Forfattere  med 
Navnet  »Encyklopædisterne«.  Vi  have  allerede  nævnet  d'A  1  e m  - 
bert  som  Medgrundlægger  af  Værket  og  som  Forfatter  af  Fortalen, 
et  af  dets  bedste  Partier,  hvori  der  gives  et  samlet  Overblik  over 
Menneskets  Kundskabsforraad  og  en  Paavisning  af  det  almindelige 
Fremskridt,  særlig  i  det  sidste  halve  Aarhundrede  —  et  filosofisk 
Billede  af  aldrig  forhen  kjendt  Udstrækning,  stor  Lærdom  og  klar 
Fattelighed.  Helvetius  førte  i  sine  Skrifter  ^De  Vesprit^  og  >JDe 
Vhomme^  alle  menneskelige  Handlinger  tilbage  til  Egennytten  som 
eneste  DrivQeder;  det  Gode  er  hverken  en  evig  Fornuft-Ide  eller 
noget  blot  Vilkaarligt,  thi  Erfaringen  lærer,  at  Enhver  holder  for 
godt,  hvad  der  er  ham  nyttigt;  kun  de  Handlinger  vilde  da  i  eminent 
Forstand  være  gode,  som  svarede  til  Alles  Interesse,  men  da  saa- 
danne  Handlinger  ikke  gives,  maa  man  begrændse  sig  til  en  nærmere 
Periferi  og  udøve  Dyden  ved   at  efterstræbe  sin  egen  Nations  Vel, 

altsaa  stille  Dyd  og  Last  under  en  politisk  Maalestok  (»Borger- 
vallet«).  Baron  HOLBACH,  -^le  Mattre  (T hotel  de  la  philosopkie^^ 
var  Encyklopædisternes  selskabelige  Midtpunkt,  samlende  Oplysnings- 
vennerne  i  sit  Hus  to  Gange  om  Ugen  til  Selskabelighed  og  Be- 
kæmpelse af  Gud  og  andre  Fordomme,  som  »Patriarken«  o:  Voltaire 
desværre  endnu  var  hildet  i.  Foruden  sine  Artikler  til  Encyklopædien 
skrev  Holbach  det  atheistiske  og  materialistiske  ^Systhne  de  la 
naiure^y  der  benægter  Tilværelsen  af  alt  Aandeligt  og  udleder  alle 
saakaldte  »indre«  Fænomener  af  Materien  og  dens  Bevægelser,  be- 
nægtende Muligheden  af  almengyldige  Forestillinger,  eftersom  ingen 
Iagttagelse  kan  være  ganske  den  samme  hos  to  forskjellige  Indi- 
vider. Tidligere  havde  Lægen  La  Mettrie  udtalt  lignende  An- 
skuelser i  en  mere  cynisk  Form  i  sit  berygtede  Skrift  ^Uhomme 
machine'L,  i  hvilket  den  naturalistiske  Forklaring  af  Verden  og  de 
sandselige  Nydelsers  udelukkende  Berettigelse  forfægtes  med  ligesaa 
stor  Skamløshed  som  Overfladiskhed.  Mennesket  bevæges  efter 
hans  Fremstilling  som  et  Uhrværk  af  Lidenskaberne,  hvis  Impulser 
mekanisk  frembringe,  hvad  man  kalder  Dyd  og  Last.  Hvis  man 
vil  overtyde  sig  om,  hvor  hurtigt  man  i  det  »filosofiske  Aarhundrede« 
affærdigede  Fysiologiens  og  Psykologiens  vanskeligste  Problemer, 
uden  at  trænge  ind  til  deres  Kjæme,  vil  man  finde  et  godt  Ma- 
teriale i  La  Mettries  Skrifter.  Ogsaa  den  berømte  Naturkyndige 
BUFFON  stod  i  en  om  end  forbigaaende  Forbindelse  med  Encyklo- 
pædien, hvor  hans  majestætiske  Stil  imidlertid  stak  af  mod  den 
sædvanlige  Fremstillingsmaade.  Af  andre  Navne  kunne  fremhæves 
Abbé  Raynal,  Condorcet,  Condillac  og  Cabanis. 

Skal  der  nu  til  Slutning  kastes  et  Blik  paa  dem  af  Tids- 
rummets franske  Digtere,  hvis  Indflydelse  faaer  en  mere  almen 
Karakter,  kan  D  iderot  s  Navn  danne  Overgangen,  thi  adskillige  af 
hans  Digtninger  have  ikke  mindre  Betydning  end  hans  viden- 
skabelige Arbejder  og  hans  kunstkritiske  Afhandlinger.  Han  har 
forsøgt  sig  paa  mange  Omraader,  endog  paa  det  pornografiske  i 
Crébillons  Genre  [^Bijoux  indiscrets*),  Ogsaa  Brevromanen  -^La 
Religieuse^  indeholder  et  enkelt  saadant  Element,  men  er,  bortseet 
herfra,  en  af  det  i8.  Aarh.s  bedste  franske  Romaner,  uovertruff*en 
af  nogen  anden,  hvad  Sjæleskildringens  Sandhed  angaaer.  Til  sit 
højeste  Punkt  som  Stilist  hæver  Diderot  sig  i  Dialogen  »Z^  Neveu 
de  Rameau^\     hans    Dramer     ^Le  fils   natureU    og    T»Le  ph'e   de 

famille^  ere  derimod  svagere  Arbejder,  men  mærkelige  derved,  at 
de  føre  Destouches'  borgerlige  Drama  et  Skridt  videre  i  den  lar- 
moyante  Retning  og  skabe  en  Grædegenre,  som  fandt  ivrige  Dyrkere 
i  Tydskerne  Iffland  og  Kotzebue,   hvis  Skuespildigtning  i  et  langt 

^^"*  Tidsrum    beherskede    ogsaa    vor   Scene.      Ogsaa    Beaumarchais 
ofrede  i  sine  første  dramatiske  Arbejder  til  denne  Modesmag,  men 
frigjorde  sig  snart  paa  det  Fuldstændigste  for  den,   da  han  skabte 
sine  to  endnu  den  Dag  idag  overalt  kjendte,    overalt  beundrede, 
som  dramatiske  Mesterværker  over  al  Kritik  hævede  Lystspil  ^Le  Bar- 
bier de  Séville^    og   >i>  mariage  de  Figaro  ou  la  folie  joumée^^ 
hvis  Skikkelser:    Figaro  og  Rosina,   Grev  Almaviva  og  Cherubino, 
Bartholo  og  Bazile,   ere  blevne   den  hele  moderne  Kulturs  typiske 
Eje.    Selv  var  Beaumarchais'  mærkelige,  eventyrligt  omtumlede,  fra 
Karaktersiden  mislige,  i  Intelligens  vidunderlig  udrustede  Personlig- 
hed endnu  mere  alsidig  end  hans  Figaro :  Uhrmager  og  Paskvillant, 
diplomatisk   Agent    og   Vaabenleverandeur,    Udgiver   af  Voltaires 
Skrifter  og  Grundlægger  af  Parises  Brandvæsen,  afvexlende  Millionair 
og  Stodder,  i  Proces  med  Alverden,  nu  og  da  arresteret,  snart  her, 
snart  hist.     Udaf  dette  Kamplivs  brogede  Erfaringer,   optagne  i  en 
polemisk  Aand  og  omsatte  i  levende  Skikkelser  og  spillende  vittig, 
men  tillige  bidende  hvas  Dialog,  skrev  Beaumarchais  sine  to  Skue- 
spil, kondenserende  i  dem  under  spøgefuld  Handling  hele  den  Haan 
og  Attraa  fra  den  tredie  Stands  Side,  som  faa  Aar  efter  brød  frem 
i  Revolutionen.     Det  er  en  historisk  Situation  af  tragisk  Ironi,  at 
Hoffet  absolut  vilde  se    »Figaros  Bryllup«    opført  i  Trianon,    og  at 
den  glimrende  Forsamling  —  Kongen  lidt  tilbageholden,  men  Marie 
Antoinette  og  det  højeste  Aristokrati  saameget  des  ivrigere  applau- 
derede dette  Forspil  til  deres  egen  Henrettelse,  tabende  sig  i  Beun- 
dring af  dets  Aandrighed.   —   Til   den   pointerede  Stil   i  Beaumar- 
chais' Komedier  kan  der  vel  ikke  tænkes  nogen  større  Kontrast  end 
den  roligt  dvælende  Fortællemaade  i  et  andet  af  Tidens  klassiske 

st.  Pierre.  Værker:  Bernardin  de  St.  Pierre's  y Paul  et  Virginie^^  et  Udslag 
af  det  Rousseauske  Natursværmeri,  en  Afglands  af  dets  Sentimen- 
talitet, men  uden  dens  Glød.  Ved  sit  blomsterrige  Sprog,  sin  rene 
Følelse  og  sine  anskuelige  Naturbilleder  gjorde  denne  i  Revolutions- 
aaret  89  udkomne  Bog  overordenlig  Lykke  og  bevarede  sin  Yndest 
længe  efter  —  Tidsalderen  stod  i  Begreb  med  at  trække  i  Snoren 
til  Guillotinens  Faldøxe,   men  sværmede  samtidig  for  Idyllen;    den 

lavede  sig  til  at  løse  det  mest  indviklede  Statsproblem  til  Ordning 
af  et  mangfoldig  sammensat  Samfund  og  tyede  om  Raad  til  den 
af  al  Kultur  uberørte  Naturtilstand,  som  ingen  af  dens  lovprisende 
Forfattere  endog  kun  tilnærmelsesvis  kjendte  af  Erfaring  eller  kunde 
gjøre  sig  nogen  med  Virkeligheden  stemmende  Forestilling  om. 

I  Modsætning  til  Aarhundredets  første  Halvdel  faaer  Tyd  sk- 
iands Poesi  og  Filosofi  en  ikke   liden  Betydning  for  det  danske 
Aandsliv  i   denne  Periode.      For   tydsk  Digtning   selv    er   den   en 
Gjennembrudstid,  idet  Fr.  Gottlieb  Klopstock  (1724— 1803)  dels 
bringer  den  nationale  Aand  til  Gyldighed   og  afkaster  det  franske 
Aag,  dels   hæver  Digtekunsten  op  over  Døgnets  Fornødenhed  og 
gjør  den  til  Udtryk  for  det   religieuse    og   folkelige  Livs  dybeste 
Tanker.      I   sidstnævnte  Henseende  er   især  Klopstocks   »Messias« 
mærkelig,  et  Digt,  han  meget  tidlig  udkastede  Planen  til,  som  han 
arbejdede  paa  i  femogtyve  Aar,  men  som  alt  i  Udarbejdelsens  Tid 
gjorde  Digteren  til  en  af  de  berømteste  Personligheder  i  den  ger- 
maniske Verden,   tilbedt  næsten  som  en  Guddom  af  sine  varmeste 
Tilhængere.     De  første  fem  Sange   af  »Messias«   udkom  175 1  med 
en  Tilegnelse  til  Kongen  af  Danmark,    >som  havde  skjænket  For- 
fatteren af  Messias,  en  Tydsker,   den  Ro,    han  havde  nødig  for  at 
fuldføre  sin  Digtning«.    Paa  Bernstorfs  Forestilling  havde  Frederik  V. 
nemlig  indbudt  Klopstock  til  Kjøbenhavn  og  tilstaaet  ham  en  aarlig 
Hædersløn  af  400  Rdl.     Han  boede  hos  Bemstorf  som  Medlem  af 
Familien,  flyttede  om  Sommeren  med  Hoffet  til  Fredensborg,  var 
jevnlig  Gjæst  hos  Kongen  og  dyrkedes    af  den    fornemme,    mest 
tydsktalende  Verden,  særlig  dens  Damer,  som  en  serafisk  Udsending 
fra  en  bedre  Verden.    Hans  »Messias«  stilledes  over  selve  Biblen  i 
opbyggende   Kraft.     Digtets  Emne  er  Menneskehedens  Forløsning 
ved  Kristus,  og  som  det  er  skrevet  paa  Hexametrets  klassiske  Verse- 
maal,  begynder  det  ogsaa  med  en  klassisk  Paakaldelse: 

Sing,  unsterbliche  Seele,  der  sttndigen  Menschen  £r]5sung, 
die  der  Messias  auf  Erden  in  seiner  Menschheit  vollendetl 

Intimationen  er  episk,  og  Anlægget  er  ogsaa  episk:  Digtet  tager 
sin  Udgang  fra  den  Beslutning,  de  tre  Personer  i  Guddommen  fatte 
om  Frelserens  Udsendelse,  og  føres  gjennem  hele  Kristi  Liv  til  hans 
Opstandelse  og  Himmelfart.  Men  episk  Anskuelighed  i  Handling 
og  Persontegning  fattes  det   næsten   fuldstændigt;    Alt  flyder  ud  i 

m.  daosk  Litteraturhistorie  a.  Udg.    II.  '5 

Stemning,  Klopstocks  egenlige  Sfære.     »Hans  Omraade  er  Ideernes 
Rige,<  har  Schiller  sagt  om  ham;  >Alt,  hvad  han  giver  sig  af  med, 
fører  han  over  i  det  Uendelige.     Man  kunde  sige,    at  han  drager 
Legemet  af  Alt,  hvad  han  behandler,  for  at  gjøre  det  til  Aand,  som 
andre  Digtere    iklæde   alt  det  Aandelige   et  Legeme.«     Derfor  er 
Klopstock   ulige   bedre    hjemme   i  Lyriken,    hvor  han   især  i  Ode- 
digtningen ofte  hæver  sig  til  det  Sublime  og  vilde  gjøre  en  endnu 
stærkere  Virkning,  hvis  han  ikke  havde  valgt  Oldtidens  forskjellige 
lærde  Versformer  til  Metrum  og  erklæret  Rimet  Krig,   >  denne  onde 
Aand  med  det  plumpe  Ordbulder«.     Grundtonen   i   hans   Oder  er 
den  religieuse  Begejstring,  hvad  enten  han  besynger  Venskab  eller 
Kjærlighed,    Naturen    eller   Fædrelandet.      I    hans  Dramer    maatte 
Klopstocks  Mangler  træde  endnu  stærkere   frem   end  i  hans  Epos, 
men  trods  dette   have   hans  saakaldte  »Bardieter«  (»die  Hermanns- 
schlacht«,  »Hermann  und  die  Fiirsten«,  »Hermanns  Tod«)  ved  deres 
nationale  Emner  og  fædrelandske  Begejstring  bidraget   deres   ikke 
ringe  Del  til  den  tydske   Ungdoms  Vækkelse.     For  Danmark  har 
Klopstock  faaet  Betydning  ved  sin  Indflydelse  paa  Ewald,  hvis  varme 
Natur  her  for  første  Gang  kom  i  nær  Berøring  med  en  Digter,  der 
følte  Poesien  som  sit  Livskald  og  øste  sine  Inspirationer  af  en  levende 
Fantasi  og  en  luende  Følelse;  Ewald  fulgte  Klopstock  paa  de  Om- 
raader,  denne   bevægede  sig  paa,    og  tilegnede   sig   navnlig  i  sin 
Odedigtning  sit  Forbilledes  Stil.    Det  bredere  Publikums  Smag  for- 
maaede  den  tydske  Digter  ikke  at  vinde,  og  imod  det,  man  fandt 
klopstocksk  hos  Ewald,  rejste  den  norske  Skole  sin  nationale  Opposi- 
tion.    Hos  den  tydskdannede  Del  af  Samfundet  afløstes  Klopstock- 
tijbedelsen  af  Begejstringen  for  SCHILLER,   som   ligeledes  støttedes 
med   Penge    fra   Danmark.      Forøvrigt    var   Smagen    delt    mellem 
Rabeners    Satirer,    Gessners    Idyller   og    Gellerts  Fabler;    hos 
Baggesen  er  Paavirkningen  af  WiELANDS  gratieuse  Frivolitet  kjen- 
delig.    Lessings  Kritiker  læstes  af  Smagsdommerne,  og  de  af  ham 
udgivne    »Wolfenbiittelsche  Fragmente«    toges    til  Indtægt   af  Fri- 
tænkerne.    For  Herder  og  Goethe   kom    den    rette  Forstaaelse 
først  i   det  næste  Tidsrum.     Vel  vakte  »Werthers  Leiden«  megen 
Sensation  og  blev  læst  af  mange  Mennesker  —  udenfor  det  theolo- 
giske  Fakultet,    der  maatte  sende  Bud  i  fire  Boglader,   for  at  op- 
drive et  Exemplar,    da  det    1776    skulde    afgive  Betænkning  over 
Tilraadeligheden  af  en  dansk  Oversættelse,   som   det  henstillede  at 

nægte  Tilladelse  til,  fordi  den  nævnte  Roman  maatte  betragtes  som 
et  Skrift,  >der  bespotter  Religionen,  besmykker  Lasterne,  kan  for- 
dærve Hjertet  og  gode  Sæder< ;  men  dybere  Rødder  slog  denne 
Digtning  endnu  ikke,  end  at  Baggesen  1784  kunde  ridse  en  Trekant 

>hvis  Basis  er  fra  en  Werthers  Bolig 
til  Lottes  Hjem,  og  hvis  Toppunkt  er 
i  Maanen.« 

Tydskland  tog  i  denne  Periode  Styret  paa  Filosofiens 
Omraade  og  beholdt  det  længe  for  de  germaniske  Nationers  Ved- 
kommende. Immanuel  Kant  (1724— 1804)  gav  Videnskaben  en  Kant. 
ny  Skikkelse  og  gjorde  Front  mod  mange  af  de  tidligere  herskende 
Systemer.  Han  er  enig  med  Locke  i,  at  al  vor  Kundskab  kommer 
af  Erfaringen ,  men  hævder  i  Modsætning  til  ham,  at  Erfaringen 
ikke  kan  tilegnes  ved  Hjælp  af  den  blotte  Sandsning:  Tilegnelsen 
forudsætter  en  apriorisk  Erkjendelsesevne,  som  intet  har  med  Sands- 
ningen  at  gjøre.  Her  tager  han  sit  Udgangspunkt,  idet  han  i  al 
Erkjendelse  skjelner  imellem  Stoffet  og  Formen,  Materien  og 
Ideen,  den  foreliggende  Kjendsgjeming,  der  skal  erkjendes,  og  den 
Aanden  tilhørende  Evne,  som  gjør  Erkjendelsen  mulig,  og  som  til 
formalt  Grundlag  har  Forestillingen  om  Tiden  og  Rummet.  De  ved 
Sandsningen  indvundne  Anskuelser  indordnes  af  Forstanden  under 
Almenforestillinger  og  forbindes,  saa  der  fremkaldes  Domme.  Idet 
Kant  henfører  alle  Domme  under  een  af  de  fire  Klasser:  Kvantitet, 
Kvalitet,  Relation  og  Modalitet,  opstaaer  der  for  hans  Betragtning 
en  Række  Kategorier  —  Enhed,  Flerhed  og  Alhed  —  Mulighed, 
Virkelighed  og  Nødvendighed  o.  s.  fr.  —  om  hvilke  han  hævder, 
at  de  ere  aprioriske  Tankeformer,  der  ikke  skyldes  Erfaringen,  men 
ere  Aandens  evige  Love,  Forstandens  Former.  Ligesom  Forstanden 
bringer  Enhed  i  Fænomenerne,  saaledes  bringer  Fornuften  Enhed 
i  Forstandserkjendelserne ;  Forstanden  er  Evnen  til  at  fælde  Domme, 
Fornuften  Evnen  til  at  drage  Slutninger,  af  hvilke  Kant  opstiller 
tre  Arter,  til  hvilke  der  svarer  de  tre  Ideer:  om  Sjælen,  om  Verden 
og  om  Guddommen.  Efterat  Erkjendelsens  Omfang  saaledes  er 
fastsat,  henføres  Villien  under  >den  praktiske  Fornuft«,  der  har  til 
Maal  at  dømme  om  Godt  og  Ondt,  og  bestemmes  som  bestaaende 
af  et  materielt  og  et  formelt  Element,  idet  den  sandselige  Naturs 
Drifter  mødes  med  de  uegennyttige  Grundsætninger,  der  opstaa  i 
Kraft  af  Villiens  egen  Magtfuldkommenhed.    Den  praktiske  Fornuft 

udtaler  den  algyldige  Morallov:  Du  skal  altid  handle  saaledes,  at 
din  Villies  Grundsætning  tillige  kan  tjene  som  Grundlag  for  en 
almindelig  Lovgivning.  Dersom  Mennesket  var  et  rent  Fornuft- 
væsen, vilde  det  altid  handle  efter  denne  af  Fornuftens  eget  Væsen, 
af  dens  Selvlovgivning  udsprungne  Lov;  men  som  Led  af  en  Sandse- 
verden  er  Mennesket  underkastet  Drifternes  Indflydelse,  og  derfor 
maa  Moralloven  antage  det  kategoriske  Imperativs  ubetinget 
bydende  Form:  Du  skal.  Drifternes  Eneherredømme  vilde  være 
ensbetydende  med  den  menneskelige  Friheds  Ophævelse;  men  for 
Kant  er  just  Friheden  en  af  Forudsætningerne  for  hans  Sædelære, 
ifølge  hvilken  Mennesket  af  frit  Pligtvalg  stræber  mod  et  Dydens 
Ideal,  der  ligger  højere  end  den  i  Endelighedens  Tilværelse  opnaae- 
lige  Lyksalighed  og  forudsætter  en  stadig  Udvikling,  altsaa  Sjælens 
Udødelighed.  Harmonien  mellem  Dyden  og  Lyksaligheden  har 
atter  til  Forudsætning  en  af  Naturen  uafhængig,  med  Aand  og 
Villie  udrustet  Aarsag:  Gud,  hvis  Tilværelse  saaledes  er  grundet  i 
den  højeste  Morallov,  hvorvel  der  ikke  kan  føres  Beviser  for  den. 
Moralen  fører  altsaa  til  Hævdelsen  af  Guds  Tilværelse,  ikke  som 
en  Følge  af  Religionen,  idet  netop  omvendt  denne  er  en  Følge  af 
Moralen,  hvis  Autoritet  hviler  paa  den  praktiske  Fornufts  Selv- 
lovgivning. 

Hvor  lidet  fyldestgjørende  denne  Paavisning  af  nogle  væsen- 
lige Grundtræk  i  den  kantiske  Filosofi  end  ifølge  Sagens  Natur 
maa  være,  vil  den  dog  antyde,  hvilken  Fornyelse  af  den  filosofiske 
Tænkning  Kants  Optræden  betegner,  og  hvilken  Gjenfødelse  af 
Ideerne  den  medførte.  Havde  Empirien  i  sin  Tid  frelst  Tanken 
fra  at  hungre  ihjel  ved  Skolastikens  golde  Bryst,  saa  var  det  nu 
ikke  mindre  fornødent  at  vi|kle  den  ud  af  de  Baand,  i  hvilke 
Erfaringsverdenen  holdt  den  fangen.  Kants  System  staaer  som  et 
organisk  udviklet  Tankelegeme  ved  Siden  af  den  materialistiske 
Filosofis  tendentieuse  Eklektisme;  og  dette  Legeme  har  en  SjæJ, 
der  skuer  igjennem  og  bagved  de  Sandseindtryk,  ved  hvilke  Locke 
blev  staaende,  og  hævder  Menneskesjælens  naturlige  Tilbøjelighed 
til  at  søge  den  metafysiske  Enhed,  hvor  Hume,  benægtende  al  Kau- 
salitet, maa  ende  med  ogsaa  at  benægte  Metafysikens  Mulighed. 
Man  kan  derfor  fatte,  med  hvilken  Tilslutning  Kants  Lære  mødtes, 
da  den  henimod  Aarhundredets  Slutning  kom  til  almindelig  Kjend- 
skab;    thi   efterat  han  i  en   lang  Række   af  Aar  havde   holdt  Fore- 

læsninger  over  alle  Filosofiens  Grene,  nedlagde  han  først  i  en  ældre 
Alder  Frugterne  af  sine  Studier  i  de  tre  Hovedværker:  »Kritik  der 
reinen  Vernunft«   1781,    »Kritik  der  praktischen  Vemuft«    1790  og 
»Kritik  der  Urtheilskraftc    1793.     De  sidste  af  Aarhundredets  Aar 
ere  fyldte  af  en  stærk  filosofisk  Bevægelse  i  den  lærde  Verden  her- 
hjemme, fremkaldt  af  Kantianismen.     Rahbek  siger,   at   »hvor  man 
kom,  og  hvem  man  fandt,  saa  var  det  Kant  paa  hver  en  Kant«,  og 
den  enthousiastiske  Baggesen  antog  Navnet  »Immanuelt  som  Hyldest 
til  den  beundrede  Tænker,  der  havde  skjænket  sin  Samtid  en  Fornuft- 
religion, som  havde  Evne  til  at  forme  Livet  sædeligt  i  Kraft  af  sit 
Pligtbud  og  sin  Antagelse  af  Udødeligheden,  uden  at  behøve  Kristen- 
dommens   Mystik    eller   Fornuftmodsigelser,    hvilke   »Oplysningen« 
ikke  kunde  forsone  sig  med.     Dermed  vare  de  Bedste  i  Tiden  til- 
fredsstillede.    Mængden  og  dens  Ordførere  forlangte  langtfra  Saa- 
meget.   Den  blev  staaende  ved  Fordringen  om  almen  Lyksalighed, 
rede  til  at  erhverve  denne  ved  Pligtopfyldelse  i  borgerlige  Forhold, 
ubekymret  om  hvad  der  kunde  ligge  paa  den  anden  Side  af  denne 
Tilværelse  eller  sikker  paa,  at  Livets  Krone  var  en  Borgerkrone  for 
ædel  Daad.    Yderlighedsmændene  vilde  derimod  benytte  Situationen 
til  at  faae  Kristendommen  ud  af  Verden  eengang  for  alle  og  rettede 
deres  stærke  og  idelige  Angreb  mod  den  som  en  Lære,  til  hvilken 
Fornuften  ikke  kunde  forholde  sig  ligegyldig,  eftersom  dens  Bestaaen 
var  en  stedsevarende   Haan  mod  al  Fornuft;    ikke  uden  Snildhed 
tog  de  Kants  Argumentation   i  deres  Tjeneste  ved  at  dreje    hans 
Benægtelse  af  Gudstilværelsens  udvortes  Bevislighed  hen  til  at  betyde 
det  Samme  som  en  Nægtelse  af  selve  Guds  Existens.    Medens  Ordet 
Tolerance  er  et  af  Tidens  Stikord,  viser  den  sig  hos  Fritænkerne  i 
Forhold  til  Kristendommen  som  en  yderliggaaende  Fanatisme,  hos 
Oplysningsvenneme  som  Indifferentisme.     Det  omskuende  Hensyn 
til  Oprettelsen   af  Menneskehedens  Lyksalighedstilstand  skaber  et 
andet  Stikord:  Humaniteten,  bag  hvilket  egoistiske  Bestræbelser 
ofte  finde  et  velkomment  Skjul,   men  som  ogsaa  bliver  Fanen  for 
et  alvorligt  ment,    af  dyb  Overbevisning   udgaaet  og  med  redelig 
Villie  fremmet  Arbejde  i  den  menneskelige  Udviklings  Tjeneste,  om 
end  hyppigt  skadet  af  den  utaalmodige  Hast,  der  er  Kjendemærket 
for  Reformlysten  og  mangen  Gang  tilintetgjør  Plantens  Væxt  i  sin 
Ivrighed  for  at  undersøge,    hvor  vidt  Frøet  er  naaet  i  sin  Spiren. 
Da  Lyksalighedstilstanden  skal  realiseres  i  denne  Tilværelse,  lægges 

Vægten  overvejende,  for  ikke  at  sige  udelukkende,  paa  det  Nyttige. 
Medens  denne  Tendens,  anvendt  paa  de  praktiske  Omraader,  i  mange 
Henseender  fører  til  Fremskridt  og  Udvikling,  sætter  dette  alt  Andet 
udelukkende    Øjemed    dog    i    det  Hele    taget    Tidsalderen   et  lavt 
Maal.     Endnu    mere    iøjnefaldende   bliver  dette,    hvor  Nyttekravet 
rettes  til  saadanne  Virksomheder,  der  ifølge  deres  Natur  maa  afvise 
en  slig  Maalestok  som  inkommensurabel  med  deres  Virkemaade  og 
Hensigt:    til  Videnskaben   med  Fordring  om,   at  den   direkte   skal 
stræbe  efter  nyttige  Resultater;  til  Kunsten,  der  skal  prædike  Pligt- 
opfyldelsens og  Dydens  Skjønhed  og  derfor  væsenligst  maa  dyrkes  som 
moralsk  opbyggelig  Allegori ;  til  Poesien,  der  ved  sin  indsmigrende 
Form  skal  lokke  Menneskene  til  at  høre  og  eftertænke  de  moralske 
Lærdomme,  de  ellers  vilde  være  mindre  tilgængelige  for,  og  derfor  skal 
iklæde  sig  det  til  Borgerheld  sigtende  Læredigts  Form.    1  Samfunds- 
livet henvendte  Nyttighedsfordringen  sig  til  hver  enkelt  Borger  med 
Opfordring  til   at  vise  Borgeraand   og  Borgerværd   ved   at  udpønse 
Planer  til  Statens  Bedste,  det  almene  Vel;  det  mylrede  som  Følge 
heraf  med  de  huleste  og  tommeste  Projekter,   uden  Spor  af  Rod  i 
nogetsomhelst   Kjendskab  til   Virkeligheden,    men    alle  fremsatte  i 
»Oplysningens«  Navn,  og  By  og  Land  vrimlede  af  ørkesløse  Hoveder, 
der,  berusede  af  den  Appel,    Tidsaanden   rettede  til   enhver  n>i;tig 
Borger,  skrev  den  ene  Piece  efter  den  anden  med  Forslag  til  Statens 
Forbedring;    som   eet  Exempel  for  alle  kan   mindes  om  det   her- 
hjemme  fremkomne   Forslag  af  Prof.  A.  Gamborg  om  at  forbedre 
Fuglenes  Sang  i  vore  Skove  ved  at  indføre  Kanarifugle,  der  kunde 
lære  dem  at  synge. 

Det  var  i  og  for  sig  en  høj  Tanke  at  arbejde  direkte  med 
paa  Lyksalighedens  Bygning,  som  »Patriot«  nærmest  for  sit  eget 
Fædrelands,  men  som  Humanitetsmenneske  overhovedet  ogsaa  for  den 
store  Menneskeheds  Vedkommende.  Og  endnu  større  blev  Til- 
fredsstillelsen, fordi  man  derved  ligesom  kom  i  Klasse  med  Oplys- 
ningens kronede  Apostle,  de  humaniserende  Indehavere  af  Ruslands, 
Østerrigs  og  Preussens  Troner:  Katharine  II.,  Joseph  II  og  Frederik  II., 
der  jo  rigtignok  midt  i  Oplysningsperioden  fremmede  Polakkernes 
Lyksalighed  paa  en  egen  Maade,  nemlig  ved  at  dele  dem  imellem 
sig,  men  let  fik  Tilgivelse  for  dette  lille  Brud  paa  Borgerrettig- 
hederne, fordi  de  ellers  vare  gjennemtrængte  af  Oplysningens  Theorier. 
Ogsaa  i  Danmark  udgik  for  en  Stund  de  humaniserende  Reformer  om 

ikke  fra  selve  Tronen,  saa  dog  fra  dens  Fod,  og  det  endog  forholds- 
vis tidlig  og  med  en  erklæret  Fritænker  som  Talsmand.  Struensee  stmcnsce. 
var  sinTidsaands  ægte  Søn:  opfyldt  af  dens  nyeste  Tanker,  reform- 
ivrig, med  Tro  paa  Institutionernes  Almagt  og  Menneskenes  hurtige 
Perfektibilitet  under  deres  Indflydelse,  uden  Tro  paa  Gud,  uden 
Erfaringens  Kjendskab  til  Verden,  frivol  og  nydelsessyg.  Hans 
Reformer,  de  gode  som  de  slette,  visnede  som  Træer,  der  i  ud- 
voxen  Tilstand  plantes  i  Sand.  Og  Andet  vare  de  heller  ikke;  han 
kjendte  ikke  Jordbunden  og  mente  ejheller  at  have  nødig  at  kjende 
den,  naar  blot  Planten  var  god.  Men  i  Danmark  traf  han  paa  nogle 
uventede  Forhold,  som  han  ikke  havde  taget  med  i  Beregning: 
Uvillien  mod  Tydskeriet,  der  just  paa  dette  Tidspunkt  konsoliderede 
sig  i  Praxis,  samtidig  med  at  man  i  Theorien  sværmede  for  alment 
Broderskab  og  abstrakt  Menneskehed,  samt  en  Loyalitetsfølelse,  der 
havde  saa  stærke  Rødder  i  Folket,  at  den  endog  kunde  overleve 
de  haarde  Prøver,  Christian  VII.s  Regimente  satte  den  paa,  ja  lige- 
som samle  sig  til  Værn  om  den  i  sit  Ægteskab  krænkede  Konge, 
trods  hans  personlige  Foragtelighed,  og  blusse  op  som  energisk 
Uvillie  over  den  fremmede  Eventyrers  Frækhed.  Til  Belysning  af 
denne  Folkestemning,  der  mere  og  mindre  aabenlyst  ledsager  Perio- 
dens politiske  Opposition,  skulle  vi  citere  en  Passus  af  Edv.  Holms 
Side  215  nævnte  Skrift: 

>Idet  Frederik  V.  besteg  Tronen  i  den  dansk-norske  Stat, 
fik  de  tvende  Riger  en  Konge,  der  ved  sin  Personlighed  var  mest 
oplagt  til  at  vise  Enevælden  fra  dens  mildeste,  elskværdigste  Side. 
Han  havde  den  Venlighed  og  Jevnhed,  der  altid  gjør  et  uimod- 
staaeligt  Indtryk  paa  en  Nation  som  den  danske,  det  var  umis- 
kjendeligt,  at  han  følte  varmt  for  sine  Undersaatters  Vel,  og  til 
Trods  for  den  næsten  helt  tydske  Opdragelse,  han  havde  faaet, 
havde  Folk  en  rigtig  Fornemmelse  af,  at  der  boede  et  dansk  Hjerte 
i  hans  Indre.  Om  muligt  med  endnu  større  Sympathi  omfattedes 
hans  unge  Dronning,  Louise,  denne  forunderlig  indtagende  Skikkelse 
iblandt  de  danske  Dronninger,  i  hvem  Samtiden  vistnok  med  fuld 
Oprigtighed  saae  en  ny  Dagmar.  Enhver  veed,  hvilket  Omslag  der 
skete  i  Kongehusets  Forhold  til  Folket  ved  dette  Tronskifte,  da 
den  Skranke  faldt,  som  Christian  VI.  med  sin  besynderlig  kejtede 
Stivhed  og  Sophie  Magdalene  med  sit  hovmodige  Væsen  havde 
rejst  imellem  dem  og  Undersaatterne.      Skjøndt  der  ingen  Grund 

er  til  at  tvivle  om,    at  der  har  været  dem,    som  oprigtig   agtede 
Christian  VI.s  samvittighedsfulde  Arbejde  som  Konge,    og  uagtet 
Ærefrygten  for  Kongedømmets  Højhed  under  ham  var  almindelig 
udbredt,    kom   der   med   Frederik  V.s   Tronbestigelse   en    virkelig 
Varme  i  den  royalistiske  Stemning,  hvor  smagløst  den  end  tidt  og 
mange  Gange  lagde  sig  for  Dagen.     Det  er  den,    man  føler  ved 
Holbergs  bekjendte  Udtalelse  om  hans  Glæde  ved  at  se  det  muntre, 
friske  Liv  ved  den  unge  Konges  Hof,  og  det  er  den,  der  har  bragt 
ham  til  at  give  sin  Hengivenhed  for  Frederik  V.  et  saa  elskværdigt 
Udtryk  i  hans  Tilegnelse  til  Kongen  af  Oversættelsen  af  Herodian; 
men  den  lyder  ogsaa  til  os  igjennem  saa  mangfoldige  andre  Steder 
i  Datidens  Litteratur,  at  den  umuligt  kan  opfattes  som  Andet  end 
som  en  oprigtig  og  alvorlig  Følelse.     Den  Lykke,    det  syntes  at 
være  for  den  dansk-norske  Stat,  at  den  kom  til  at  staa  udenfor  den 
ødelæggende  Syvaarskrig,  styrkede  Taknemligheden  imod  en  Fyrste, 
hvem  man  med  Rette  tiltroede  Kjærlighed  til  Freden,  om  det  end 
i  Virkeligheden  ikke  var  ham,  men  J.  H.  E.  Bemstorf,    der   ledede 
den  ydre  Politik  saaledes,  at  Freden  kunde  bevares.    Hvor  ubetydelig 
en  Mand  han  i  og  for  sig  var,   oversaa  man;    der  blev  kun  tænkt 
paa  hans  gode  Hjerte,  man  glædede  sig  i  Kjøbenhavn  over  >Frederik 
Ejegods«  venlige  Hovednik  og  milde  Smil,  naar  han  kjørte  igjennem 
Gaderne,  og  idet  man  med  en  næsten  besynderlig  Naivetet  tillagde 
ham  Æren  for  de  Fremskridt,    der   utvivlsomt  fandt    Sted  i    flere 
Henseender,  omdannede  man  ham  til  at  være  den  Velsignelse  brin- 
gende Menneskeven,  som  man  længtes  efter  at  se  paa  Tronen.    Ret 
pikant  karakteriserede  Luxdorf  engang  Stemningerne  i  Frederik  I  V.s 
sidste  Tid,  under  Christian  VI.  og  Frederik  V.  ved  at  udtale :   »Under 
Frederik  IV.  frygtede  man  ikke  og  havde  dog  Grund  dertil,  under 
Christian  VI.    frygtede    man,    uden    at   have    Grund    dertil,    under 
Frederik  V.  hverken  frygtede  man  eller  havde  Grund  dertil.«     Det 
dobbelte  Mindesmærke  om  Frederik  V.,  der  strax  fremstiller  sig  for 
Tanken,  hans  smukke  Rytterstatue  paa  Amalienborgplads  og  Ewalds 
Kantate  ved  hans  Jordefærd,  skyldes  derfor  ikke  fremhyklede  Følelser 
eller  en  kunstlet  Stemning.    De  ere  Udtryk  for  en  virkelig  Hengiven- 
hed for  ham.     Ganske  vist,  denne  Følelse  og  den  royalistiske  Ær- 
bødighed for  Herrens  Salvede  blev   sat  paa   en  alvorlig  Prøve,    da 
det  efterhaanden   blev  vitterligt,    at  han  sank  sammen  til  at  blive 
en  forfalden  Stakkel,    om  hvis  Udskejelser  Rygtet  snart  fik  travlt, 

efterat  det  tidligere  næsten  kun  havde  havt  at  fortælle  vennesæle 
Træk  om  ham.  Kjøbenhavnske  Borgermænd  kunde  ryste  med- 
lidende paa  Hovedet,  naar  de  saae  ham  efter  Taflet,  med  en  af 
sine  Hofmænd  under  hver  Arm,  halv  beruset  med  stiv  Holdning 
blive  hjulpet  ned  fra  Kristiansborg  for  at  stige  i  sin  Vogn;  men 
Ingen  hørte  dem  ytre  et  dadlende  Ord.  Folk  slap  ikke  Kjærlig- 
heden til  ham.  Et  slaaende  Vidnesbyrd  derom  er  Dorothea  Biehl, 
der  i  sine  historiske  Breve  om  ham  til  Johan  Biilow  kan  fortælle  de 
skrækkeligste  Historier  om  ham  og  maa  tilstaa,  at  det  fattedes  ham 
paa  Virksomhedsaand,  men  dog  helst  vil  undskylde  ham,  dog  kalder 
ham  den  tilbedede  Frederik  og  maa  lægge  Pennen  bort  for  at  græde 
ud,  da  hun  har  fortalt  hans  Død.  —  Royalismen  fik  imidlertid  et 
endnu  værre  Stød  at  overstaa,  dengang  Christian  VII.  besteg  Tronen. 
De  Forhaabninger,  med  hvilke  han  hilstes  som  Konge,  afløstes  snart 
af  bitre  Skuffelser.  Hvornaar  var  der  vel  noget  Godt  at  fortælle  om 
ham,  der  begyndte  som  en  lunefuld,  for  ikke  at  sige  ondskabsfuld 
Dreng  og  faa  Aar  efter,  ødelagt  af  Udsvævelser,  blev  vanvittig.  Det 
var  kommet  saa  vidt  med  Konge  værdigheden,  at  man  kunde  se  ham, 
Støvlet-Katrines  Elsker,  med  sine  Følgesvende  ved  Nattetid  i  Slags- 
maal  med  Vægterne  paa  Kjøbenhavns  Gader.  Struensees  Virken  og 
Katastrofe  skulde  ikke  stille  Christian  VII.  og  Kongemagten  højere. 
Hvad  der  er  fremkommet  af  stærke  royalistiske  Udtalelser  til  denne 
Konge,  er  med  Undtagelse  maaske  af  hans  allerførste  Regeringstid 
at  opfatte  som  konventionel  Smiger.  Den  Tanke  ligger  da  ogsaa 
nær,  at  Enevælden  var  truet  af  en  alvorlig  Fare,  saafremt  ikke 
Frederik  VI.  som  Kronprinds  atter  havde  vakt  en  virkelig  Hengiven- 
hed mod  Kongefamilien  tillive  baade  hos  Danske  og  Normænd.« 

Til  at  stille  Kongemagten  højere  bidrog  Struensees  Virken 
ikke,  men  —  saa  underligt  det  kan  lyde  —  til  at  gjøre  Kongens 
Person  mere  afholdt  for  en  Stund  bidrog  den  sin  Del;  hvor  lavt 
han  end  stod  i  det  almindelige  Omdømme,  harmedes  man  dog  paa 
hans  Vegne  over  den  Fornærmelse,  han  saa  at  sige  aabenlyst  var 
udsat  for,  han  blev  en  Gjenstand  for  virkelig  Medlidenhed,  og  fra 
Medlidenhed  til  Kjærlighed  er  Vejen  ikke  lang,  især  hvor  den  er 
godt  kjendt  fra  gammel  Tid.  Det  er  karakteristisk,  at  i  en  Tid,  da 
Strømningen  begynder  at  gaa  Kongemagten  imod.  er  det  i  Danmark 
ikke  for  den  frisindede  Minister,  men  for  den  svagsindede  Konge, 
Folkestemningen  tager  Parti   i   en  historisk  Situation,   der  ypperlig 

kunde  være  exploiteret  til  at  svække  Agtelsen  for  Kongemagten  og 
dens  Indehaver.     Den  Litteraturstrøm,   der  udgød  sig  umiddelbart 
efter  Katastrofen  i  Januar  1772,  og  som  repræsenterer  Forfattere  fra 
Suhm  og  Balle  ned  til  den  obskureste  Aabenraa-Poet,  vidner  i  sin 
Smiger  som  i  sine  Forbandelser  ligesaa  højt  om  Glæden  over  Kongens 
Befrielse  fra  Tydskerens  Aag  som  om  Hadet  til  denne.    At  Struensee 
under  al  sin  Reformeren  nonchalant  tilsidesatte  Hensynet  til  National- 
følelsen, var  en  Kilde  til  stadig  Forbitrelse   i  en  Periode,   da  Tyd- 
skernes Indvandring  og  Ansættelse   i   Statsembeder  var  større  end 
nogensinde  før.    At  der  var  mange  dygtige  Mænd  imellem  —  deres 
Navne  ville  vi  senere  møde  —  kunde  ikke  forsone  med  den  Tilside- 
sættelse, Landets  Børn  maatte  føle,  og  som  kun  forøgedes  ved  det 
Overmod,  hvormed  mange  af  de  Indvandrede  tilkjendegav  det  som 
en  Naade,   at  de  tog  tiltakke  med  det  lille  Lands  gode   Embeder. 
Disse  Omstændigheder  gjorde,   at  Folkemeningen   med  Til- 
fredshed   hilste    Guldbergs   reaktionaire    Regimente,    fordi  det   var 
dansk,    og  at  Royalismen  overlevede   de  haarde  Stød,    den    ellers 
nødvendigt  maatte   modtage    under  en    Konge  som   Christian  VII. 
Da  Kronprindsen  greb  Styret  1784,  oprandt  netop  den  Reformernes 
Tid,  da  de  bedste  og  mest  praktiske  af  Oplysningsperiodens  Tanker 
gjennemførtes  ved  Bernstorf,  Reventlow  og  Colbjømsen.    Den  franske 
Revolutionsbevægelse  fandt  saaledes  i  den  dansk-norske  Stat  et  frem- 
skredent Reformarbejde,  tildels  som  Følge  af  dette  en  mod  Konge- 
huset loyalt    sindet  Befolkning    og  endelig  en  Pressetilstand    (ved 
Forordn.  3.  Decbr.  1790),  som  næsten  ikke  kjendte  til  nogen  hem- 
mende  Indskriden,  men  i  liberalt  Maal  tillod  de  radikale  Skribenter 
at  give  deres  platoniske  Revolutionsbegejstring  Luft.    >De  er  vistnok 
forbauset  over,  hvad  der  bliver  trykket  her« ,   sagde  A.  P.  Bernstorf 
til  den  svenske  Diplomat  Ehrenheim.      »Det  er  min  Grundsætning, 
ikke  at  bekymre  mig  derom ;  thi  Sligt  falder  til  Jorden  af  sig  selv, 
naar  man  ikke  giver  sig  af  dermed,  og  Forfølgelser  vilde  kun  endnu 
mere  ophidse  Sindene«.    Alle  Revolutionsideerne  gav  Gjenlyd  i  vor 
Litteratur  som  i  vore  Klubber,    men   stort  mere   end  en  Stemning 
blev  det  ikke  til,    hvad   det  politiske  Frihedsskrig  angik,    thi   det 
manglede  sit  Objekt,  den  Trældommens  Mur,  fra  hvilken  dets  Ekko 
skulde    rulle    tordnende    tilbage.      P.  A.  HEIBERG   er  omtrent   den 
eneste  Oppositionsskribent,   der  taler  i  praktiske  politiske  Termini; 
de    Andre    fortabe    sig    i    Abstraktioner    om    Menneskerettigheder, 

Frihed,  Lighed,  Aristokratforfølgelse  o.  s.  v.  Som  Illustration  kunde 
bruges  Episoden  hos  Pastor  Pawels  i  Hørsholm.  Hos  ham  samledes 
engang  Rahbek,  M.  C.  Bruun,  der  hemmelig  var  kommen  i  Besøg 
fra  Hveen,  hvortil  Frihedshelten  var  flygtet,  og  den  fra  Sverig  for- 
viste Grev  Horn,  der  boede  paa  den  nærliggende  Folehavegaard 
under  Navn  af  Claesson.  Foran  dem  laa  en  Tegning,  der  forestillede 
Kroner,  Sceptere  og  andre  Despotiets  Symboler,  sammendyngede 
paa  et  Baal.  Rahbek  greb  sit  Glas  og  sagde  »med  den  Højtidelig- 
hed, han  saa  ganske  havde  i  sin  Magt«,  det  ene  Ord:  Skaal!  og 
saa  drak  de  paa  alt  Despotis  Undergang. 

Alvorligere  var  Striden  paa  det  religieuse  Omraade,  og  her 
vandt  Oplysnings-Ideerne  en  Sejr,  hvis  Følger  strakte  sig  et  godt 
Stykke  ind  i  vort  Aarhundrede. 


I  det  theologiske  Fakultet  var  den  strengt  lutherske  Ortho-  Thcoiogi. 
doxi  endnu  repræsenteret  af  den  gamle  Professor  PEDER  HOLM, 
men  hans  Tid  var  forbi,  og  det  var  kun  ved  at  lønne  sine  Tilhøreres 
Udholdenhed  med  de  Stipendier,  han  raadede  over,  at  han  kunde 
samle  et  Auditorium  om  sig;  >man  skulde  gaa  paa  mans  Kollegier, 
saa  kunde  man  ligesaa  snart  hjælpe  Dem  som  nogen  Anden«, 
svarede  han  en  Student,  som  søgte  Kommunitetet.  Den  Wolf  ske 
Filosofi,  som  med  mathematisk  Tilforladelighed  vilde  godtgjøre  den 
fornuftige  Mulighed  af  de  kristelige  Troessandheder  og  saaledes 
forsojie  Fomuftkravene  med  Kristendommen,  havde  en  Repræsentant 
i  Prof.  Peder  Rosenstand-Goische  (1704—69).  For  at  bekæmpe  Roscwtand 
Fritænkeriet  skrev  han  ud  fra  sit  videnskabelige  Standpunkt  det  ^""^^^^ 
populaire  Værk  »Billige  Frie-Tanker  over  ubilligt  Frie- 
Tænkeri«,  1753,  og  udgav  det  som  et  Hefteskrift,  for  at  skaffe 
dets  Ideer  des  større  Udbredelse.  Forfatteren  taler  til  den  »fornuftige« 
Læser  og  vil  for  ham  udvikle  »den  kristne  Lærdoms  vigtige  samt 
rigtige  Sandheder«  paa  en  saadan  Maade,  at  »den  sande,  sunde  og 
ret  brugte  Fornuft  intet  videre  skal  have  at  sige  imod  og  ej  i 
Ringeste  med  nogen  Føje  kan  modsige,  benægte  eller  bestride.« 
Efterat  der  er  ført  Bevis  for,  at  Skriften  virkelig  er  Guds  eget  Ord, 
>af  saadanne  Kjendemærker,  som  ere  unægtelige  og  de,  den  aller- 
skarpeste Fornuft  ej   med  nogen  Billighed  skal   kunne  vrage«,   er 

hermed  tillige  Beviset  givet  for  Treenigheds-,  Inkarnations-  og 
Forsoningslærens  Sandhed,  medens  —  som  det  synes  til  Overflod  — 
Guds  Tilværelse  og  Fuldkommenhed,  hans  Forsyn  og  Sjælens 
Udødelighed  bevises  umiddelbart  udaf  Fornuften.  Det  Hele  er 
skematisk  tørt,  kolde  Begrebsudviklinger  af  formel  Natur,  men  Ind- 
trykket paa  Samtiden  var  betydeligt,  og  i  mere  end  et  Slægtled 
fulgte  Theologien   denne  Methode,    overbevist  om  at  have  fundet 

Cramer  Løsningen  af  et  Livsproblem.  Ved  JOH.  Andr.  Cramers  Udnæv- 
nelse til  Professor  1765  kom  en  ny  theologisk  Retning  tilorde  ved 
Universitetet:  den  historisk-kritiske,  der,  grundlagt  af  Ernesti  i 
Leipzig  og  Semler  i  Halle,  gjorde  Kilderne  i  Skriften  og  Kirkens 
Historie  til  Gjenstand  for  et  filologisk  og  arkæologisk  Studium,  der 
skulde  føre  tilbage  til  den  oprindelige  Kristendom  og  muligt  paa- 
vise  dens  Uoverensstemmelse  med  de  dogmatiske  Lærdomme,  som 
Fornuften  tog  Forargelse  af.  Det  var  paa  Klopstocks  Anbefaling, 
den  unge  sachsiske  Præst  Cramer  blev  indkaldt  til  Danmark  som 
Hofprædikant  og  senere  Professor.  Idet  den  kritiske  Videnskab 
ligesom  havde  stillet  ham  Ansigt  til  Ansigt  med  den  historiske 
Kristendom  i  de  første  Aarhundreder  og  trængt  den  hele  Dogme- 
lære tilbage  i  hans  Bevidsthed  og  Interesse,  havde  hans  gejstlige  Vel- 
talenhed derved  faaet  en  anskueligt  skildrende,  klopstock-messiansk 
poetiserende  Karakter,  som  højlig  tiltalte  Tilhørerne  og  vakte  megen 
Modtagelighed  for  den  sentimental-æsthetiske  Kristendom,  der  ud- 
viklede sig  hos  os  i  Slutningen  af  Aarhundredet.  En  dansk  Theologi 
blev  skreven  af 

« 

Guldberg.  Ove  Høegh  -  Guldberg ,    født   1731,    Søn  af  Kjøbmand  Jørgen 

Høegh  i  Horsens,  Søstersøn  af  Præsten  Dines  Guldberg  i  Gylling, 
Aarhus  Stift.  Han  blev  1761  Professor  i  Sorø,  1764  Lærer  for  Arve- 
prinds  Frederik  og  saaledes  knyttet  til  Juliane  Maries  Kreds,  som 
hvis  ledende  Aand  han  gjennemførte  Statskoupet  mod  Struensee 
1772.  Det  var  ham,  som  blev  Sjælen  i  de  følgende  tolv  Aars 
Regeringsførelse,  og  skjøndt  han  ikke  officielt  gav  Navn  til,  kaldtes 
og  kaldes  Perioden  dog  med  Rette  den  guldbergske.  I  April  1784 
blev  han  Statsminister,  men  otte  Dage  efter  tog  Kronprinds  Frederik 
Styret,  og  Guldberg  blev  sendt  til  Aarhus  som  Stiftamtmand.  Han 
døde  1808  paa  sin  Gaard  Hald  ved  Viborg.  Som  Guldberg  i  Hen- 
seende til  personlig  Hæderlighed,  Gudsfrygt  og  Danskhed  var  den 

fuldstændigste  Modsætning  til   den  Mand,   hvis  Plads   han   indtog  i 
Januar  1772,   saaledes  brugte  han  ogsaa  sin  Magt  til  efter  Evne  at 


Ove  Høbch-Guldbbrg. 
Storkors  af  DaDcbroge,  Gehejmeraad,  Stats-  og  Gehejme-Kabinetssekretair. 

sikre  det  nationale  og  kirkelige  Liv  og  ledes  i  sin  Skribentvirk- 
somhed af  de  samme  Motiver.  Hans  første  Skrift,  1760,  fortæller 
»En  omvendt  Tvivlers  Levnedsbeskrivelse«,  idet  der  skil- 

dres  en  ung  Mand,  der  som  Barn  har  havt  først  en  Pietist,  derpaa 
en  Fritænker  til  Lærer  og  derved  er  bleven  ledet  ind  i  Tidens 
naturalistiske  Filosofi;  Skridt  for  Skridt  fremstilles  hans  Frafald  fra 
den  ene  af  Fritænkeriets  Paastande  efter  den  anden,  indtil  han 
ender  med  at  anerkjende  Skriften  som  en  guddommelig  Aaben- 
Brcve.  baring.  Den  samme  Tankegang  har  affødt  Guldbergs  »Breve  over 
vigtige  Sandheder«,  1761,  der  ligeledes  er  et  Forsvar  for  den 
hellige  Skrift:  >Fornuften  fører  jo  selv  Vaaben  for  Aabenbaringens 
Lærdomme ;  det  er  jo  i  vore  Tider  haandgribeligt  bevist,  at  Skriften 
er  Guds  Ord,  og  da  den  er  det,  vil  jo  den  sundeste  Fornuft,  at  vi 

Den  nat.  skulle  tro  den.«  Endelig  udkom  1765  »Den  naturlige  Theo- 
logi,  tillige  som  en  Indledning  til  den  aabenbarede« ;  ogsaa  her 
lovprises  >den  yndige  Overensstemmelse«,  der  findes  mellem  For- 
nuften og  Skriften,  saa  man  ret  maa  glæde  sig  over,  hvor  »ange- 
nemt  det  er  at  beskue  det  dejlige  Baand,  som  Fornuftens  og  Skrif- 
tens Lærdomme  have  med  hinanden«.  I  deres  Glæde  over  det 
Overensstemmende  mellem  aabenbaret  og  naturlig  Religion  (hvilket 
Fritænkerne  hverken  kunde  eller  vilde  faae  Øje  paa)  overse  baade 
Guldberg  og  de  andre  Forfattere  den  principielle  Indrømmelse,  de 
gjøre  Fritænkeriet  ved  at  gaa  ind  paa  at  lade  Fornuften  blive  Prøve- 
stenen for  Troens  Sandhed.  1794  udgav  Guldberg  sin  Oversæt- 
telse af  det  nye  Testamente  med  Anmærkninger.    Som  histo- 

vcrdcns-  risk  Forfattcr  har  han  især  gjort  sig  bekjendt  ved  sin  Verdens- 
historie, af  hvilken  dog  kun  Begyndelsen  foreligger,  tre  Bind 
(1768 — T2),  der  gaar  til  Enden  af  den  peloponnesiske  Krig.  Den 
blev  i  sin  Tid  overordenlig  læst  og  yndet  og  er  ogsaa  —  saavelsom 
Guldbergs  Indledning  i  den  romerske  Statsforfatning,  der 
findes  i  hans  Oversættelse  af  Plinius'  Lovtale  til  Trajan  —  et  be- 
tydeligt historisk  Arbejde,  udmærket  ved  et  livfuldt  og  dog  ædrue- 
ligt Sprog,  som  Guldberg  overhovedet  er  en  af  sin  Tids  bedste 
danske  Stilister.  Hans  varme  Interesse  for  dansk  Sprog,  dansk 
Litteratur  og  Videnskabelighed  fremmede  mangfoldige  aandelige 
Anliggender  i  det  Tidsrum,  han  var  ved  Magten,  og  hans  fædre- 
landske Aand  gav  sig  et  betydningsfuldt  Udslag  i  Forordningen  om 
Indfødsretten  1776,  ved  hvilken  der  til  almen  Glæde  for  det  tak- 
nemmelige Folk  sattes  en  Bom  for  den  fremmede  Indflydelse.  Be- 
lært af  Udskejelserne  i  den  struenseeske  Trykkefrihedsperiode  satte 
Guldberg  ved  Reskript   af  20.  Oktbr.   1773  meget  snevre  Skranker 


historie. 

for  den  oflfentlige  Diskussion  og  indførte  psa  dette  Omraade  et 
nappe  forsvarligt  Vilkaarlighedssystem,  idet  Politiet  uden  Appel  til 
Domstolene  kunde  idømme  Vand  og  Brøds  Straf  for  Pressefor- 
seelser. 

Som  den  videnskabelige  Behandling  af  Theologien  i  sin  Mod- 
stand mod  Rationalismen  selv  viste  sig  paavirket  af  dennes  Aand 
ved  at  lade  sig  anvise  den  Arena,  Modparten  betragtede  som 
gunstigst  for  Kampen,  saaledes  blev  der  ogsaa  indenfor  selve  Kirken 
gjort  Tidsaanden  Indrømmelser,  der  lettede  den  Sejren.  En  karak- 
teristisk Repræsentant  for  den  smidige  Kirkepolitik,  dei?  vilde  vinde 
Fjenden  ved  at  komme  ham  imøde,  men  derved  kun  gjorde  ham 
mere  overmodig,  have  vi  i  den  højt  begavede  og  højt  beundrede 

Christian  Bastholm,  der  samtidig  med  Theologien  havde  stu-  Baathoim. 
deret  Fysik  og  Filosofi  og  attraaede  en  Plads  i  det  filosofiske 
Fakultet.  Da  dette  ikke  syntes  at  skulle  lykkes,  gik  han  til  Smyrna 
som  Missionspræst  ved  den  tydske  Menighed.  Efter  halvfjerde  Aars 
Ophold  her  kom  han  tilbage  til  Kjøbenhavn,  blev  Præst  i  Kastellet, 
tog  den  theologiske  Doktorgrad  og  fik  snart  efter,  paa  Grund  af  sin 
Veltalenhed,  Ansættelse  som  første  Hofprædikant  samt  efter  Biskop 
Harboes  Død  1782  som  kgl.  Konfessionarius.  I  en  betydelig  Mængde 
vigtige  offentlige  Hverv  blev  Bastholms  ualmindelige  Arbejdsevne 
og  store  Indsigt  benyttet.  Han  var  to  Gange  gift,  først  med  en 
Datter  af  P.  Rosenstand-Goische,  tolv  Aar  efter  hendes  Død  med 
en  Datter  af  Tyge  Rothe.  Sine  sidste  Leveaar  tilbragte  han  hos 
sin  Søn  i  Slagelse,  sysselsat  med  Studier  over  Stoikernes  Filosofi. 
Her  døde  han  18 19,  noget  over  otteoghalvQerdsindstyve  Aar 
gammel. 

>Som  Ordfører  for  de  nye  Ideer  har  Bastholm  grebet  mæg- 
tigt ind  i  sin  Tids  Udvikling  og  udøvet  en  Indflydelse  paa  den 
danske  Kirke  som  ingen  Anden  i  hans  Samtid«,  hedder  det  i 
E.  SCHEBELS  Afhandling  om  »Bastholm  og  Balle«,  »Dansk  Mdskr.« 
1868,  2.  Bd.  »Hans  Gjerning  var  en  Reformators  i  vor  Kirke  i 
Oplysningens  Tjeneste;  dertil  havde  han  modtaget  mærkelige  Gaver, 
og  dog  hører  han  ikke  til  Aandens  Ypperste.  Han  var  ganske  vist 
en  ualmindelig  udrustet  Natur,  mangesidig,  lys  og  klar,  men  hans 
Begavelse  var  ikke  Geniets,   der  former  sin  Tid   ved  selv  at  und- 


Digitized  by  VjOOQIC 


240 


Oplysningens  Tidsalder. 


fange  de  Tanker,    som   komme  til   at  udgjøre  dens  aandelige  Eje. 
Ikke  et  af  hans  mangfoldige  Værker  bærer  Præget   af  en  selvstæn- 


Christian  Bastholm, 

Doktor  I  Theologien  og  første  Hofpræst. 

Født  den  a.  November  1740. 


dig  skabende  Aand,  og  den  Anklage,  han  rettede  imod  sin  Tid, 
>at  han  sjeldent  havde  læst  Noget  af  det,  der  udkom  i  Danmark, 
som  selv  var  tænkt,   som  jo  var  laant«,    kan  i  en   højere  Forstand 

DET  NORDISKE  FORLAG 
A.  D.  JØRGENSEN 

HISTORISKE  AFHANDLINGER 

UDGIVET  AF  RIGSARKIVAR  C.  F.  BRICKA 


Det  nordiske  Forlag  har  faaet  den  gode  Idé  at  foranstalte  en  Subskriptions- 
udgave  ar  dem  af  A.  D.  Jørgensens  historiske  Afhandlinger,  som  den  for  tidlig 
bortrevne  Foifatter  ikke  fik  Tid  til  at  udgive  som  selvstændige  Skrifter,  og  som 
—  spredte  rundt  omkring  i  Blade  og  Tidsskrifter  —  derfor  hidtil  ikke  har  været 
kendte  af  det  store  Publikum. 

A.  D.  Jørgensens  Arbejder  trænger  ikke  til  nogen  Anbefaling.  Men  Idet  \i 
henleder  Opmærksomheden  paa  disse  »Historiske  Afhandlinger*,  maa  det  fremhæves, 
at  det  netop  er  gennem  disse  hver  for  sig  smaa  Artikler,  at  den  geniale  Gransker 
vandt  det  Syn  paa  sit  Fædrelands  Historie,  ud  fra  hvilket  han  senere  skrev  gine 
store  Værker,  om  hvilke  der  jo  altid  stod  Livets  Larm.  Det  er  i  Virkeligheden 
disse  tilsyneladende  saa  fordringsløse  Afhandlinger,  der  er  de  epokegørende;  de 
er  Milepælene  paa  A.D.Jørgensens  og  dermed  paa  den  moderne  danske  Historie* 
skrivnings  Vej. 

Ligesom  deres  Emner  er  hentede  fra  alle  Tidehverv  i  vor  Historie,  saaledes 
behandler  de  snart  sagt  alle  Sider  af  vort  Folkeliv;  men  fælles  for  dem  aHe  er 
den  paa  én  Gang  kritisk  ædruelige  og  \arme  fædrelandskærllge  Aand,  der  gennem- 
strømmer dem,  og  det  klare,  aandfulde  Sprog,  hvori  de  er  skrevne.  A.  D.Jørgensens 
historiske  Afhandlinger  er  ikke  for  Videnskabsmændene  alene;  de  er  for  enhver, 
der  har  Sans  for  vort  nationale  Liv  I  Fortid  og  Nutid.  (Dannebrog) 


For  at  vise,  hvilken  Mangfoldighed  af  Emner  disse  Afhandlinger  spænder  over, 
hidsættes  her  en  kronologisk  ordnet  Fortegnelse  over  nogle  af  de  betydeligere: 

Om  Kristenforfølgelser  i  Danmark.  Det  ældste  København.  Folkeviser  om 
historiske  Personer.  Om  Danebroges  Oprindelse.  Det  gamle  danske  Kongevaaben. 
Striden  mellem  Biskop  Tyge  og  Øm  Kloster.  Slesvigs  gamle  Stadsret.  Synspunkter 
for  Opfattelsen  af  Valdemar  Atterdags  og  Dronning  Margretes  Historie.  Sønder- 
jyllands Indlemmelse  i  den  danske  Krone  1721.  Helgenskrinene  1  St.  Knuds  Kirke. 
To  Foredrag  om  Sønderjylland.  Reformationen  i  Sønderjylland  Indtil  Foraaret  1526. 
Kong  Kristian  il.  paa  Sønderborg.    Kristian  VIII   og  Nordslesvig.   Ambrosius  Stub. 


A.  D.  JØRGENSENS  HISTORISKE  AFHANDLINGER  vil  udkomme  i 
ca.  30  Leveringer »  hver  paa  3  meget  store,  sekstensidige  Ark,  til  en  Pris  af 
50  Øre  pr.  Levering. 

rettes  imod  ham  selv.     Hvad  han  gav,   havde  han  selv   modtaget; 
det  bar  vel  altid  Mærket  af  hans  egen  formende  Haand,   men  i  sit 
væsenlige  Indhold  hentede  han  det  fra  den  Kultur,  der  kom  til  os 
fra  Tydskland,  og  udarbejdede  det  da  i  dets  Enkeltheder,  saaledes 
som  nu  just  vi  kunde   bruge  det.     Heri  laa  hans  Gave,   hans  ejen- 
dommelige Talent.     Han  var  saa  inderligt  sammenvoxet  med  sin 
Tid,  at  den  ligesom  havde  præget  sig  i  hele  hans  aandelige  Indivi- 
dualitet.    Dens  skarpe  kritiske  Sands  og  dens  urolige  Reformsyge, 
dens  Frihedsdrift  og  dens  despotiske,  selvbevidste  Lune,  dens  prak- 
tiske Blik,    der  var  forunderlig  blandet  med  en  abstrakt  Theoreti- 
seren,   høre   ham  Alt   i  mærkelig  Grad  til.     Derfor  traf  han   altid 
saa  sikkert  det.    Tiden  just  behøvede,    og  den  glædede  sig  over 
ham  og  beundrede  ham,    fordi  den  i   hans  Ord  fandt  det  heldige 
Udtryk    for    sine    egne  Længsler,    sine  Tanker    og   Forhaabninger. 
Hans  livfulde,    let  bevægelige,    koleriske  Aand,    der  i  sin  Stræben 
blev  ansporet  af  en  god  Portion  Ærgjerrighed,  bragte  ham  til  altid 
levende  at  gribe  ind  i  Tidens  Spørgsmaal,  og  naar  han  havde  talt, 
da  fandt   man   det  gjeme  saa   heldigt,   at  det   banede  sig  Vej   til 
Sverig  og  Tydskland,  og  der  kappedes  man  med  os  om  at  beundre 
denne   Oplysningens    lykkelige    Talsmand.     Hans    Tanke    var    ikke 
dyb,  men  den  var  hurtig  og  klar,  og  naar  undtages  et  Par  af  hans 
første  Ungdomsarbejder,   hvor  en  usand  Pathos  har  gjort  ham   for- 
skruet og   opstyltet,    var  han   i  sin  Fremstilling  let  og   smagfuld, 
undertiden  aandrig,    om  han  end  aldrig  kunde    frigjøre  sig  fra  sin 
Tidsalders  overflødige  Ordfylde«. 

Allerede  det  første  af  Bastholms  større  theologiske  Arbejder  Lo^aic 
er  i  Indhold  og  Form,  lige  til  selve  Titlen,  et  ægte  Produkt  af  sin  Messias 
Tid.  »Lovtale  over  Messias«  er  Skriftets  Navn  (1772)  —  en 
tilstrækkelig  Tilkjendegivelse  af,  at  Messias  her  stilles  i  Række  med 
de  Menneskehedens  Velgjørere,  hvis  Gjerning  det  var  Skik  at  prise 
i  akademiske  Veltalenhedsformer:  »thi  har  Nogen  fortjent  en  Lov- 
tale, da  har  unægtelig  denne  himmelske  Lærere  og  en  falden  Ver- 
dens Oprettere  den  billigste  Ret  dertil«.  Medens  selve  Lovtalen 
endnu  støtter  sig  til  Kirketroens  Dogmer,  indeholde  de  til  den 
danske  Udgave  føjede  Anmærkninger  (Lovtalen  var  oprindelig 
skreven  paaTydsk  og  udkom  i  Ziirich  1770)  adskillige  Antydninger 
af  den  Retning,  Forfatterens  Udvikling  var  slaaet  ind  paa:  »De 
gamle  Nationer   have  kjeiidt  og  æret  den   forjættede   Messias  som 

Verdens  Frelser.  Han  er  den  Samme  som  Grækernes  og  Romernes 
Apollo,  Jovis  eller  Jehovæ  Søn,  som  Ægypternes  Osiris,  Indiernes 
Brama,  Kinesernes  Kiuntsé.« 

Bastholm  havde  tidlig  stræbt  at  uddanne  sig  som  gejstlig 
Taler,  men  Forbillederne  vare  kun  faa  og  endda  tarvelige  nok. 
Først  da  Balth.  MCnter  var  bleven  indkaldt  fra  Tydskland,  som 
Præst  ved  Petri  Kirke,  fandt  Bastholm,  hvad  han  søgte.  Han  dan- 
nede sig  efter  ham  et  Ideal  af  en  Taler  og  arbejdede  videre  paa 
det  i  Smyrna,  hvor  han  studerede  franske  og  tydske  Prædikener. 
Frugterne  af  disse  Studier  og  Overvejelser  nedlagde  han  i  sit  Skrift 
Gejstlig  om  »Den  Gejstlige  Talekonst«  1775,  et  Arbejde,  der  skaffede 
sin  Forfatter  stort  Ry,  strax  blev  oversat  paa  Svensk  og  paa  Kejser 
Joseph  II.s  Befaling  indført  ved  alle  offentlige  Læreanstalter  i  de 
østerrigske  Lande.  Ved  sin  Polemik  mod  gammel  Slendrian  yder 
Bogen  mangt  et  Bidrag  til  Skildringen  af  en  svunden  Tids  Prædike- 
maade,  og  ved  de  omhyggeligt  begrundede  Anvisninger  til  gejstlig 
Veltalenhed,  den  giver  sin  Samtid,  har  den  faaet  stor  Betydning 
for  Prædikekunsten  i  Danmark  og  Norge.  Kun  maa  man  ikke  vente 
mere^  end  Bastholm  ifølge  sin  Natur  kunde  give.  For  ham  er  den 
gejstlige  Veltalenhed  en  Kunst,  der  skal  »overbevise,  røre  og  be- 
hage«, og  til  hvilken  der  fordres  følgende  Ingredienser:  »et  godt 
Pund  Skarpsindighed,  tempereret  med  en  naturlig  Vittighed,  en  le- 
vende Indbildningskraft,  Klogskab,  en  god  Hukommelse  og  en  fly- 
dende Tunge,  Menneskekundskab  og  et  følsomt  Gemyt,  udbredt 
Indsigt  i  verdslige  og  guddommelige  Sandheder«  —  men  ikke 
kristelig  Tro;  til  den  stilles  der  ikke  mindste  Krav  i  hele  Bogen. 
Med  sindrig  Beregning  af  den  rhetoriske  Virkning  gjennemgaaes 
Talens  Konstruktion  i  alle  dens  enkelte  Dele,  lige  fra  Stoffets  Valg 
til  den  udvortes  Mimik;  men  at  den  skal  være  gjennemstrømmet  af 
Evangeliets  Aand,  falder  det  ham  ikke  ind  at  nævne.  Han  fraraader 
endog  Brugen  af  saadanne  dunkle  Begreber  som  Guds  Billede, 
Igjenfødelse,  Anger,  Ruelse,  fordi  de  formørke  den  Klarhed,  der  er 
ham  Et  og  Alt.  Medens  Afsnittet  om  Talens  Stil  i  Meget  viser 
Bastholm  som  den  sindrige  og  smagfulde  Mand,  er  der  i  Slutnings- 
kapitlerne  om  Talens  ydre  Midler  mange  Særheder,  der  forekomme 
os  frastødende,  men  ved  at  beundres  af  den  Samtid,  de  henvendtes 
til,  tegne  os  et  Træk  i  dens  Fysiognomi.  Idet  Præsten  betræder 
Prædikestolen,  skal  han  møde  frem  for  Menigheden  »med  nedslagne 

Øjne,  hvorved  han  røber  en  Slags  Undseelse,  der  er  smigrende  for 
Tilhørerne,  og  han  viser  tillige,  at  hans  Sjæl  er  gaaet  tilbage  i  vig- 
tige Betragtninger«;  men  længe  maa  han  ikke  dvæle  i  denne  Stil- 
ling: »han  vil  da  røbe  Mangel  paa  Opdragelse,  et  sky  og  barn- 
agtigt Væsen,  som  vil  sætte  ham  i  Miskredit«.  Taler  han  om  Gud, 
skal  han  løfte  Hovedet,  taler  han  om  bedrøvelige  Ting,  skal  han 
hænge  med  det,  helst  lidt  til  venstre  Side  mod  Skulderen;  er  han 
i  Affekt,  kan  det  stundom  være  hensigtsmæssigt  >at  fælde  en  man- 
dig Taare,  men  han  maa  ikke  udgyde  sig  i  en  Pladskregn,  der  vil 
afbryde  Talen«.  Munden  maa  Taleren  særlig  give  Agt  paa:  »At 
opblæse  Kindbakkeme,  at  bide  paa  Læberne  og  imidlertid  standse 
i  Talen,  at  slikke  sig  om  Munden  eller  at  vrie  den  til  den  ene  Side 
ere  saadanne  Fejl,  som  let  kan  opvække  Latter  endog  hos  de  Til- 
hørere, der  ikke  gjerne  le.  At  harke  og  spytte  ofte  er  baade 
væmmeligt  og  mistænkeligt,  man  troer  sædvanligt,  at  Taleren  imid- 
lertid leder  efter,  hvad  han  vil  sige.  I  Besynderlighed  maa  han 
vogte  sig  for,  at  han  ikke  overspytter  sig  selv  eller  Nogen  af  de 
omkringstaaende  Tilhørere.«  Ejheller  maa  han  »løfte  Albuen  over 
Hovedet,  hvilket  seer  bondeagtigt  ud,  eller  ryste  med  Armene 
lig  Fugleungerne,  som  om  man  vilde  til  at  flyve,  ejheller,  hvad 
Andre  gjøre,  strax  løfte  Armene  ivejret,  som  om  de  vilde  give  Sig- 
nal til  en  Bataille«  o.  s.  v. 

Kort  efter  den  »Gejstlige  Talekonst«  udgav  Bastholm  »Den  jødiske 
Jødiske  Historie  fra  Verdens  Skabelse  til  Jerusalems  sidste  Øde- 
læggelse«, 1777,  to  Bind,  hvortil«  der  senere  kom  et  tredie  med 
Fremstilling  af  Jødefolkets  Historie  indtil  den  nyeste  Tid.  Værkets 
stilistiske  Form  stiller  dets  Forfatter  blandt  de  bedste  danske  Pro- 
saister; Aanden  i  det  er  helt  rationalistisk,  støttende  sig  til  den 
t>dske  Professor  MiCHAELls'  kritiske  Studier.  Underet  opfattes  som 
Kjendsgjerning  og  faaer  sin  naturlige  Forklaring.  Eva  er  skabt  af 
Adams  Side,  men  neppe  af  hans  Ribben,  derimod  har  der  rimelig- 
vis imellem  Ribbenene  ligget  gjemt  en  lille  Grundspire  til  Evas 
Legeme,  som  da  under  Adams  dybe  Søvn  er  voxet  frem  til  Kvin- 
dens Skikkelse.  Antallet  af  Dyrene  i  Noahs  Ark  beregnes  til  21CXD, 
der  nok  kunde  rummes  i  et  Fartøj  af  Størrelse  som  et  af  vore 
Oriogsskibe.  Da  Jøderne  gik  over  det  røde  Hav,  hævede  et  Jord- 
skjælv  Grunden  i  Havet,  saa  de  fik  fast  Bund  at  staa  paa,  men  da 
Pharao  kom,   sank  Grunden  atter;    »det  er  ikke  et  Under,    men  en 

viis  Bestyrelse  af  Forsynet,   at  dette  Jordskjælv  just  paa  den   Tid 
skulde  træffe  ind  og  saaledes  være  til  Fordel  for  Israeliterne.« 

1780  udgav  den  flittige  Skribent  —  der  i  Henseende  til  Pro- 
NyTesta-    duktionskraft  maa  stilles  ved  Siden  af  Holberg  —  sin  »Oversæt- 
"""^^       telse  af  det  nye  Testamente,  ledsaget  af  Anmærkninger«,  atter 
et    fortrinligt   Prosaværk    og    atter    en    Borteskamotering  af  et   Par 
kristelige  Dogmer  som  Treenigheden  og  Kristi  Guddom,  en  kløgtig 
Indrømmelse  til  Vantroen,    der  især  tog  Forargelse   af  Forsonings- 
læren og  hvad  dermed  stod  i  Forbindelse.     Allerede  tre  Aar   efter 
Dcnkr.Reii-  udgav  Bastholm  sin  populaire  Dogmatik:  »Den  kristelige  Reli- 
*^lærd^^rac^   gions    Hovedlærdommc    til    almindelig  Opbyggelse«,    et   imod 
Fritænkeriet  rettet  Forsvar  for  Bibelens  Lære.    Som  Følge  af  dette 
Formaal  har  Forfatteren  >ladet  Fornuften  tale  med,  hvor  den  kunde 
og  saameget  som  den  kunde  tale,  men  haver  og  ladet  den  standse 
der,  hvor  Mørket  overfalder  den«,  f.  Ex.  ved  Treenighedslæren,  thi 
>den,  der  grubler  derover,    gjør  det  for  at  indlægge  sig  en  besyn- 
derlig Ære,    at  han   kan   forvandle  Mørke  til  Lys  og  skabe   Dag, 
hvor  Andre  kun  have  seet  Nat;    men  Sandheden   taber  undertiden 
mere,    end   den  vinder,    ved   saadanne  Granskninger.«     Forfatteren 
gaaer  derfor  helst  udenom  Kirkens  Dogmer  som  uforstaaelige  Spe- 
kulationer, men  betoner  deres  praktiske  Betydning  for  Dyd  og  Lyk- 
salighed.    Resultatet  heraf  bliver  det,    at  Bastholm    under   en   til- 
syneladende Bekæmpelse    af  Fritænkeriet    udhuler  Grunden    under 
Kirkebygningen.     Kun  enkelte   tog  tilorde   mod  denne  Fremgangs- 
maade,    indseende  dens  Farlighed,    men   Bastholms   Anseelse  som 
Forfatter  og  Gejstlig  vår  saa' grundfæstet,    at  han  kunde   lade  dem 
uænsede,    saa   tidt  han  lystede.     Da  hans  reformerende  Ideer  der- 
imod valgte  sig  Gudsdyrkelsens  ydre  Former  til  Gjenstand,  hvilket 
Plan  til  Guds- skete  ved    hans  1785  udgivne    »Forsøg  til   en    forbedret    Plan  i 
tjenesten.     ^^^   udvortes   Gu ds t j en es te« ,    vaktes    der    megen    Bevægelse, 
og  den  deraf  opstaaede  saakaldte  »liturgiske  Fejde«  fremkaldte 
mere  end  et  halvthundrede  Skrifter  for  og  imod.     Bastholm  havde 
gjort  den  Erfaring,    »at  de  Fleste  med  mere  Munterhed  bivaane  et 
Bal,  en  Koncert,    en  Komedie  end  en  Gudstjeneste«,   og  hans  For- 
slag gik  derfor  ud  paa  at  gjøre  denne  sidste  »kort,   interessant  og 
opmuntrende«;    til  dette  Øjemed  skulde  der  bringes  dramatisk  Liv 
ind   i   Gudstjenesten    ved    hyppige  Gjensvar   fra  Menighedens  Side 
paa  Præstens  Tiltale   og  ved  Vexelkorsang  til   Guds  Ære.     Frem- 

deles  skulde  Prædiken  og  Psalmeme  forkortes;  af  disse  skulde  kun 

de  bevares,  der  udtrykte  glade  Følelser;  at  bede  i  en  Psalme  fandt 

Bastholm  absurd:  »kommer  nogentid  et  Barn  syngende  til  sin  Fader, 

r^aar  det  vil  anmode  om  en  Velgjeming?  kommer  det  ikke  snarere 

grædende  end  syngende?    Naar  en  Undersaat  indstiller  sig   for  sin 

Fyrste  for  at  anholde  om  en  Naade,   bringer  han  ikke  Musik  med 

sig.   Sang  og  Musik  er  en  Virkning  af  Glæde«.    Bastholms  Raisonne- 

n^ent  er  alt  foregrebet  af  de  snusfornuftige  Potuanere  i  >Niels  Klim« ; 

^et  er  karakteristisk,   at  hans  Tankegang   falder  sammen  med  den, 

der  ligger  til  Grund  for  hin   Trivialitetens  Idealstat.     Ogsaa  i  det 

Rituelle  skulde  der  foretages   tidssvarende  Forbedringer:    at  spørge 

Barnet    ved  Daabshandlingen ,    om    det    troer  paa  Gud   Fader,    er 

urimeligt,  at  sige  til  Bruden:  dine  Børn  skal  Du  føde  med  Smerte, 

er  smagløst,    og  hvorledes  skal  man  kunne  sige   til  en  Brudgom:  i 

dit  Ansigts  Sved  skal  Du  æde  dit  Brød,    naar  man  taler  til  Folk, 

der   leve  af  deres  Renter.? 

Reformforslaget    udvidedes  1794    med  »Korte   Tanker   til 
normere    Eftertanke    over    den    gejstlige    Stand<.      Den 
franske  Revolution  var  imidlertid  udbrudt  og  nogle  af  dens  indholds- 
"geste  Aar  forløbne.     Danmarks  for  demokratiske   Reformer  virk- 
somine  Regering  havde  Stormen  ikke  kunnet  skade;  desto  haardere 
S^K   det  ud   over  Kirken  og  Præsterne.     Revolutionen  ydede  Stik- 
ordene,   og   Skribenter  i   Hobetal   anvendte  dem  paa  de  hjemlige 
forhold.     Otto  Horrebow  skrev   sin  »Harlekin-Præst«,    den  sjæl- 
landske   Herremand    Baron  F.  C.  Wedel-Jarlsberg  udgav  Hefte- 
skriftet  >Den  gejstlige  Stand  bør  afskaffes«,  M.  C.  BRUUN  paastod, 
^at  en  vis  Stand   vilde   tabe  al   Orden  og  Sædelighed,    naar  dens 
Medlemmer  ikke  gik  med  en  Sæk  om  Livet,  et  Hjul  om  Halsen  og 
Vinger,  som  man  ikke  kan  flyve  med,  paa  Skuldrene«.    I  anonyme 
Satirer  hudflettedes  Gejstligheden  som  en  Korporation,  der  lod  sig 
betale   for   at   bilde    Andre   ind,    hvad   den   ikke  selv  troede   paa; 
røbede  kun  de  færreste  af  dem  virkeligt  Vid,  saa  lagde  de  alle  det 
oprigtigste  Had  for  Dagen,   tildels  kunstigt  fremavlet  som  Efterlig- 
ning af  Revolutionens  Polemik,  tildels  støttet  paa  Kjendsgjerninger, 
som  en  i  flere  Henseender    lidet  ideal  Præstestand  forsynede  sine 
Modstandere  med.     Bastholm  vilde  værne  om  Præsterne   og  gjorde 
det  med  sædvanligt  Diplomati   ved   visse  Indrømmelser  til   Opposi- 
tionen.   Han  taler  i  et  af  sine  mange  Forsvarsskrifter  om  »Kirkens 

utaalmodige  Modstandere«,  der  bære  sig  ad  som  Daarer,  »fordi  de 
betragte  Kristne-Systemets  Lærdomme  som  Stilladser  for  Fornuft- 
religionen, der  jo  før  jo  hellere  bør  nedrives;  men  en  klog  Byg- 
mester river  dog  ikke  Stilladset  ned,  førend  Bygningen  er  færdig«. 
I  sine  >Tanker<  vil  han  yderligere  lempe  sig  efter  Tidsaandens 
Krav.  Da  Ordet  Præst  nu  eengang  er  blevet  lagt  for  Had,  skal 
det  afløses  af  Benævnelsen  »Folkelærer«,  og  hvad  der  ventes  af  en 
saadan  Lærer,  udvikles  videre.  Det  retter  sig  meget  efter,  om  han 
skal  virke  i  Byen  eller  paa  Landet.  Kun  i  førstnævnte  Tilfælde 
behøver  han  lærd  Dannelse,  »vel  ikke  for  at  lede  Mennesket  til 
Dyd  og  Lyksalighed,  men  uden  Tinktur  af  Lærdom  vare  de  mindre 
hæderlige,  og  ved  Mangel  paa  saadanne  Kundskaber  kunne  de  let 
i  Omgang  med  Tænkende  og  Oplyste  blive  beskæmmede«.  Folke- 
læreren paa  Landet  skal  derimod  have  helt  andre  Kundskaber,  for 
at  kunne  vejlede  Menneskene  til  at  blive  gode  og  nyttige  Borgere ; 
han  maa  kunne  Fysik,  for  at  endelig  Overtroen  kan  faae  Ende, 
han  maa  have  Indsigt  i  Kemi  for  at  kjende  Jordarternes  rette  Be- 
handling, i  Farveri,  Brygning,  Bagning  og  Kjærning;  i  Naturhistorie 
for  at  vide  Besked  med  nyttige  og  skadelige  Insekter,  med  Skov- 
og  Havedyrkning,  i  Veterinairvidenskaben  for  at  kunne  give  Raad 
med  Hensyn  til  Husdyrenes  Behandling,  i  Mathematik,  forsaavidt 
den  bruges  ved  Opmaaling,  Vandafledning  o.  s.  v.  »Frydelig  er 
den  Udsigt  for  mig,«  udbryder  Bastholm,  »at  Landet  engang  skal 
faae  saadanne  Lærere,  som  med  den  ene  Haand  anviser  deres  Med- 
mennesker at  blive  lykkelige  Borgere  herneden  og  med  den  anden 
Vejen  til  at  blive  det  hisset«.  Fritænkerne  havde  en  anden  Me- 
ning om  denne  Reform;  hvis  Præsterne  »kun  kunde  regenereres 
ved  at  vorde  Tusindkunstnere,«  sagde  Malte  Møller,  »maatte  de 
jo  før  jo  hellere  gjøre  et  salto  mortalen.  Men  gjennemførtes  Bast- 
holms Forslag  end  ikke  formelt,  saa  var  det  dog  dets  Aand,  der 
fyldte  det  næste  Slægtled  af  Præster,  i  hvis  Prædikener  rationelle 
Anvisninger  til  Staldfodring  og  Kartoffelavl  stundom  tog  Luven  fra 
den  Forkyndelse,  der  hører  det  Aandelige  til. 

Bastholms  Rationalisme   naaede  sit  Højdepunkt   i   et  Par   af 
Lyksalig-    hans  sidste  Skrifter.    1794  udkom  hans  »Visdoms-  og  Lyksalig- 
hed slæ  re«,    den  rationalistiske  Theologis  Ethik,    som  han  jo  tid- 
ligere havde  skrevet  dens  Dogmatik.     Han  tager  her  unægtelig  sit 
Udgangspunkt  fra  den  kristelige  Aabenbaring,  men  holder  den  kun 

I  Ære  paa  Grund  af  dens  Overensstemmelse  med  Fornuften  —  de 
Kristnes  Lov  »indeholder  ingen  anden  Forskrift,  ingen  anden  Regel 
^nd  den,  Fornuften  billiger  og  en  vel  opklaret  Fornuft  tilforn  stykke- 
vis haver  givet« ;   Aabenbaringens  Betydning  er  kun  »at  lette  For- 
'^uften  dens  Arbejde  og  gjøre  Mennesket  sikrere  i  dets  Handlinger«, 
^^eledes  hævder  Bastholm  paa  det  ethiske  Omraade  et  Ubetinget, 
^^  højeste  Gode:    Lyksaligheden.     Men   dette   Ubetingede    er  Pro- 
^*ftet  af  en  Mængde  relative  Forhold,  som  den  Enkelte  maa  træffe 
^  Valg  imellem  efter  Lyst  og  Tilbøjelighed,    idet   Lyksaligheden 
.    ^^^mmes  som  »en  overvejende  Tilfredsheds-  og  Fornøjelsestilstand, 
Or  Massen   af   de    behagelige  Følelser    har  Overvægten    over    de 
(^iehagelige«,  dels  en  »dyrisk«  Lyksalighed,  der  bestaaer  i  Frihed 
for    Smerte  og  Sandsernes  Tilfredsstillelse,   dels  en  »fornuftig«,  der 
er    Nydelsen    af   et    aandeligt    Gode.      Den    rationalistiske  Ethiker 
hildes  derfor  idelig  i  Endelighedsbestemmelser,  stundum  af  en  tem- 
^^Vig  lav  Rang,   som  hvor  f.  Ex.  Tarvelighed  prises,  fordi  »en  op- 
Waest  Mave,    et  ophidset  Blod,    et  vanskeligt  Aandedræt  ere   ube- 
hagelige Følelser«,  eller  hvor  Kjærlighed  til  Næsten  begrundes  i  de 
Gjengjældskrav,   man  derved  erhverver  sig  Ret  til  at  stille  til  ham. 
—  Klarest  viser  Bastholm  sig  som  den   Oplysningens  Mand,    der 
vilde  redde  Kristendommens  for  ham  væsenligste  Indhold  ved   be- 
timelige Indrømmelser  til  Tidsaanden  og  der\'ed   standse  Fritænke- 
riets yderligere  Fremtrængen,  i  et  af  Smaaskrifterne  fra  hans  seneste 
Forfattertid:  »Tanker  om  vor  Tids  Fremgangsmaade  for  at  befordre    Tanker  om 
den   religieuse    Oplysning«,     1796.      Træffende    skildrer    han    o^Lii^- 
Ultraernes  Færd  og  Sindelag:    »De  ville  oplyse,    og  hvad  Midler 
bruge  de  for  at  befordre  denne  Hensigt.?    De  le;    og  kan  Spot  og 
Latter  da  bevise   nogen    eneste  Sandhed?    De  tale   Magtsprog;    og 
kan    nogen    fornuftig   Tænkende    da    forandre    sine    Meninger   ved 
Andres  blotte  Autoritet?   De  hudflette  alle  dem,  som  tænke  ander- 
ledes end  de.    Imedens  de  prædike  Tolerance  for  Andre,  udøve  de 
den  ikke  selv.     De  udøse  Galde  over  Mænd,    som   af  Staten  ere  i 
mange    Henseender   vel    fortjente,    over   Mænd,    som    kunde    være 
deres  Fædre  saavel  i  Alder  som  i  Indsigter.    Jeg  siger   ikke  mere, 
end  hvad  der  kan  bevises  af  de  Dokumenter,  som  vi  have  i  Hæn- 
derne, og  rimeligen  ville  vi  hver  Dag  faae  flere.«     Men  trods  Har- 
men over  de  larmende  Udskejelser,   han   her  skildrer,   er  Bastholm 
med  den  dannede  og  derfor  til  alle  Sider  Hensyn   tagende  Mands 

Ængstelse  for  at  vise  den  samme  Intolerance,  han  bebrejder  Mod- 
standerne, i  dette  Skrift  saa  overdrevent  upartisk  og  overlegent 
diplomatisk,  at  han  for  Kirkens  Fjender  paapeger  den  Vej,  de 
sikrere  og  sikrest  kunde  gaa,  for  at  faae  en  Fornuftreligion  sat  i 
Kristendommens  Sted.  Han  anbefaler  en  stadig  fortsat  Reformation 
af  den  kristelige  Lære,  og  det  er  betegnende  for  Oplysningspræstens 
Blik  paa  Tingene,  at  det  f.  Ex.  er  selve  Forsoningslæren,  han  hen- 
viser til  snarlig  Udrangering  af  Dogmernes  Række.  Men  det  maa 
ske  varligt,  ved  en  lempelig  Forsvinden.  Kan  den  endnu  tjene  til 
»Medkristnes  Roliggjørelse«,  saa  maa  Lærerne,  »selv  om  de  anse 
den  for  en  Vildfarelse,  anvende  den,  fordi  de  indse,  at  disse  Menne- 
sker trænge  til  den,  at  den  gode  Kristen  ikke  kan  undvære  den. 
Det  er  en  Sjælelægedom,  hvortil  han  nu  engang  er  vant.  Man 
skadede  ham,  om  man  berøvede  ham  den.«  Paa  dette  Bastholms 
sidste  tvetydige  Standpunkt  mødte  Fritænkerne  ham  med  et  frej- 
digt Spørgsmaal,  som  hans  Diplomati  havde  svært  ved  at  svare  paa, 
da  Otto  Horrebow  udgav  sit  Modskrift  med  Titlen:  »Er  det  en 
kristelig  Lærers  Pligt  at  lyve  for  Almuen?« 

Modsætningen  til  Bastholms  Akkomodationsevne  —  ialtfald 
paa  de  afgjørende  Punkter  —  have  vi  udtrykt  i  en  anden  af 
Tidenis  fremragende  Mænd;  saameget  mere  fremragende,  som 
han  stod  ensom  i  sin  Kamp  mod  Dagens  Magter,  som  en  let 
kjendelig  Skive  for  al  deres  Spot  og  Haan,  men  uden  at  lade  sig 
drive  ud  af  den  Position,  han  af  fuldeste  Overbevisning  havde  ind- 
taget og  forsvarede  efter  bedste  Evne.  Hans  Navn  er  —  paa  Grund 
af  det  mindste  blandt  hans  Skrifter  —  et  af  de  bedst  kjendte  i 
dansk  Litteratur: 

Balle.  Nicolai  Edinger  Balle,  født  1744  i  Landsbyen  Vestenskov  paa 

den  sydvestlige  Kyst  af  Laaland,  ikke  langt  fra  Nakskov;  Faderen 
var  Sognedegn,  en  dygtig  og  velstuderet  Mand  med  vidtrækkende 
Interesser,  Moderen  en  stilfærdig  og  from  Natur,  hvis  Alvor  og 
Godmodighed,  men  ogsaa  hvis  Hang  til  Tungsind  Sønnen  tog  i 
Arv.  Efter  Faderens  Død  levede  han  et  fattigt  Skoleliv  i  Slagelse 
og  blev  Student  med  Glands  1762,  otteMaaneder  efter  Baccalaureus 
og  efter  tre  Aars  Studium  theologisk  Kandidat  med  Udmærkelse. 
Med  Rejsestipendium  drog  Balle  til   Leipzig,    hvor    han   i  tre  Aar 

Studerede  under  Ernesti  og  Gellert  og  efter  Opfordring  forberedte 
sig  til  Overtagelsen  af  et  Professorat;  for  en  latinsk  Afhandling  blev 
Magistergraden  i  Leipzig  ham  tilbudt,  men  man  fik  itide  Nys  om 
det  i  Kjøbenhavn  og  kom  det  tydske  Universitet  i  Forkjøbet  med 
Uddelingen  af  denne  akademiske  Værdighed.  I  Gottingen  hørte 
Balle  en  anden  af  Theo- 
logiens  Koryfæer,  den 
for  nævnte  Michaelis, 
bekjendt  for  sin  An- 
vendelse af  det  arkæo- 
logiske Studium  paa 
det  gi.  Testamente  og 
saa  højt  knseet  i  Dan- 
mark, at  den  danske 
Regering  paa  hans 
Opfordring  og  efter  en 
af  ham  lagt  Plan  be- 
kostede Carsten  Nie- 
Bl'HRS  store  oriental- 
ske Rejse  1761—67. 
Efter  Hjemkomsten  fra 
Gottingen  holdt  Balle 
Forelæsninger  over 
Bibelhistorien  og  det 
latinske  Sprog,  men 
misfornøjet  med  For- 
holdene i  Hovedstaden 
under  Struensees  Re- 
gimente søgte  og  fik 
han  et  Landsbykald  i 
Aalborg  Stift  og  holdt  samtidig  Bryllup  med  sin  første  Hustru 
Frederikke  Severine  Grundtvig,  en  Datter  af  Præsten  Otto  Gr.  i 
Vallekilde.  Kort  efter  Regeringsforandringen  kaldte  imidlertid 
Balles  Ven  og  Velynder  Guldberg  ham  tilbage  til  Kjøbenhavn  og 
ansatte  ham  som  Professor  i  Theologi.  Han  blev  modtagen  med 
store  Forventninger  af  de  Studerende,  men  svarede  ikke  ganske  til 
dem.  Hans  videnskabelige  Fremstilling  var  solid  og  klar,  men 
tynget  af  for  vægtigt  Stof  havde  den   ikke   den   Flugt,    som    river 

med.     Kirkehistorien  var  Balles   Yndlingsstudium,   og  eet  Bind   af 
den  kristne  Kirkes  Historie,  naaende  til  Reformationen,  udgav  han 

Kirkehistorie  1790:  "^ Historia  eccUsicB  Christianæ<\  øverst  blandt  hans  videnskabe- 
lige Værker  staaer  hans  Dogmatik,  den  sidste  latinske,  som  er  ud- 
kommen i  Danmark:  ^Tkeses  theologkæ«^  j  ^77^-  Ogsaa  hos  Balle 
er  der,  baade  i  hans  videnskabelige  og  i  hans  folkelige  Skrifter, 
Paavirkninger  af  den  Retning  i  Tidens  Theologi,  der  vilde  strække 
sig  saa  langt  som  muligt  for  at  paavise  den  fulde,  for  den  kriste- 
lige Tænker  saa  tilfredsstillende  Overensstemmelse  mellem  Aaben- 
baringen  og  Fornuften;  den  gamle  Orthodoxi  saae  paa  ham  med 
mistænksomme  Øjne,  og  ved  Doktorpromotionen  1774  nægtede 
Prof.  Peder  Holm  at  kreere  sin  fordums  Discipel:  Han  kunde  dog 
ikke  lægge  Haanden  paa  den  Kjætter,  sagde  han. 

Efter  sin  første  Hustrus  Død  havde  Balle  indgaaet  Ægteskab 
med  Biskop  Harboes  Datter  og  blev  ham  adjungeret  som  hans 
Efterfølger,  paa  samme  Maade  som  Harboe  i  sin  Tid  var  bleven 
designeret  til  sin  Svigerfader  Biskop  Herslebs  Arvtager,  hvilket  nu 
fremkaldte  Vittigheder  om  Arons  Sorg  over,  at  Ypperstepræste- 
dømmet var  blevet  arveligt  paa  Spindesiden.  1783  blev  Balle 
Biskop  og  stillede  sig  som  Kirkens  Værge  strax  paa  Post  imod  den 
dobbelte  Fjende,  der  truede  den:  Oplysnings-Reformatorerne  og  Fri- 
tænkerne. Med  forskjellig  Styrke  førte  han  Kampen  imod  dem, 
alt  eftersom  det  gjaldt  den  ene  eller  den  anden  Gruppæ;  ingen  af 
dem  besejrede  han,  men  han  lagde,  just  hvor  Situationen  var  pin- 
ligst, en  Udholdenhed  for  Dagen,  som  maa  vække  Agtelse  for  hans 
Karakter,  og  bar  frimodigt  alt  det  Had,  der  lagdes  paa  ham. 

Bruuns  Fri-  En  Episode  strax  efter  Balles  Tiltrædelse  af  Bispeembedet 

gjorde  ham  til  Gjenstand  for  Fritænkernes  Haan.  ThOxMAS  Chri- 
stoffer Bruun  havde  udgivet  »Mine  Frie- Timer  eller  Fortæl- 
linger efter  Boccaccio  og  Fontainec.  Bogen  blev  tilsendt  Balle 
officielt,  altsaa  rimeligvis  fra  Kancelliet,  for  at  han  skulde  afgive 
sin  Betænkning  over  dens  formentlig  usædelige  Indhold.  I  sin  Ind- 
stilling bad  han  udtrykkelig  om,  at  hverken  Konfiskation  eller  Straf 
maatte  finde  Sted,  men  at  der  blot  maatte  blive  givet  Forfatteren 
Tilhold  om  ikke  at  afsætte  flere  Exemplarer.  »Men,<  siger  han, 
»Resolutionen  blev  anderledes,  og  mig  blev  paalagt  en  Forretning, 
som  jeg  mindst  havde  ventet  mig.«  Guldberg  signerede  nemlig 
følgende    mærkelige    Kabinetsordre     til    Kjøbenhavns    Politimester 

Fædder,  dateret  Kristiansborg  den  16.  Decbr.  1783:  >Vi  have  er- 
faret en  Anmeldelse  af  Mine  Frie-Timer  o.  s.  v.,  som  er  saa  ublu 
og  skammelig,  at  Vi  ikke  havde  troet  Nogen  dristig  nok  til  at  ud- 
give samme,  saa  byde  vi  Dig  Vores  Konferensraad  og  Politimester 
i)  i  al  Stilhed  at  begive  Dig  til  Forfatteren  at  konfiskere  alle 
Exemplarer  samt  at  lade  Dig  tilstille  Listen  over  Subskribenternes 
Navne.  2)  Forf.  betaler  strax  ICXD  Rdl.  Straf  eller  i  Mangel  deraf 
hensættes  paa  Vand  og  Brød.  3)  Men  enten  han  betaler  eller  ikke, 
da,  saasom  man  maa  slutte,  at  det  er  et  ondt,  fordærvet  og  for- 
argeligt Menneske,  ganske  ukyndigt  i  Religion  og  Kristendom, 
saa  har  Du  at  paase,  at  han  møder  hos  Vores  Biskop  Balle,  hvor 
han  undervises  deri  i  tvende  Præsters  Nærværelse;  og  skulde  han, 
som  det  er  at  formode,  befindes  uvidende  og  ukyndig  i  samme,  da, 
ifald  ingen  af  Præsterne  vil  paatage  sig  at  give  ham  behørig  Under- 
visning, skal  der  antages  en  Skolemester,  til  hvem  han  saalænge 
skal  gaa,  til  han  faaer  den  fornødne  Kundskab.  Skulde  han  her- 
imod findes  uvillig  eller  stridig,  da  ville  vi  underrettes  derom,  for 
at  han  som  et  forargeligt  og  ondt  Menneske  kan  hensættes  i  Tugt- 
eller Rasphuset.«  Man  har  ondt  ved  at  forstaa  en  saadan  Grad  af 
Bornerthed  som  den,  der  bringer  Guldberg  til  i  Alvor  eller  som  en 
Fornærmelse  at  forudsætte  Mangel  paa  Kristendomskundskab  som 
Grund  til  en  33-aarig  Forfatters  usædelige  Skrivemaade;  og  end 
mindre  forstaaer  man,  at  en  Regering  ikke  lod  sig  afholde  fra  et 
saa  uklogt  Skridt  af  Hensyn  til  den  Harme  og  Latter,  det  maatte 
kalde  tillive  mod  den  selv  og  den  høje  Gejstlige,  der  stilledes  i  en 
saa  komisk  Situation.  Vel  var  her  ikke  Tale  om  nogen  offentlig 
Handling,  ved  hvilken  Bruun  skulde  »konfirmeres  om«,  som  den 
forbedrede  Tradition  har  fortalt;  men  hans  Møde  for  Biskoppen  i 
to  Præsters  Overværelse  var  —  hvorvel  Bruun  ved  sin  Bortgang  selv 
indrømmede,  at  han  »var  bleven  meget  honnet  begegnet«  —  dog 
af  en  saa  odieus  Natur,  at  han  absolut  maatte  blive  den  Sejrende 
i  den  offentlige  Mening  og  et  Skjær  af  Latterlighed  i  lang  Tid 
komme  til  at  hvile  over  de  andre  Deltagere  i  Scenen.  Denne  blev 
da  ogsaa  benyttet  til  en  kobberstukken  Satire,  der  meddeles  S.  252 
som  et  litterairt  Kuriosum;  thi  just  paa  denne  Tid  begyndte  der 
at  komme  stærkt  Opsving  i  den  Litteratur  af  satiriske  Kobbere 
eller  Raderinger,  der  ere  den  illustrerede  Vittighedspresses  første 
Begyndelse. 

Vej  til  Mod    Bastholms    Forslag   til    Forandringer    i    Gudstjenestens 

Hæderlighed,  jj^^j^etning    skrcv   Balle    1785    sin     »Vej    til    Hæderlighed    for 


Gejstlige«,  som  afstedkom  en  heftig  Pennefejde.  Den  bestemte 
Afvisning  af  næsten  alle  Bastholms  Novationer  var  Oplysningens 
Ordførere  til  Forargelse;    Historikeren   Abr.  Kall    beklagede   i  en 

Forklaring  af  det  satiriske  Kobber  >Verbesserung  der  Sittenc. 

Scenen  er  henlagt  til  en  Kirkebygning.  Midt  i  Forgrunden  lidder  Th.  C.  Bruun 
i  en  ydmyg  Stilling  og  modtager  den  foran  ham  ftaaende  Biikop  Ballbs  Formaninger. 
Damen  bag  Biskoppen  siges  at  skulle  være  Fru  Treschow,  gift  med  den  historiske 
og  theologiske  Forfotter  Pastor  H.  Treschow  til  Garnisonskirken  i  Kbh^n.  Bag  hende 
staaer  Guldbbrg,  belysende  Scenen  med  en  Lampe,  bag  ham  atter  en  hovedlas  Præst 
med  Joh.  Arndts  >Sand  Christendom«  under  Armen.  Foran  Biskoppen  tilh.  staaer  med 
et  Ris  i  Haanden  den  ene  af  de  tilforordnede  Præster,  P.  Vogelius  til  Helliggejstes* 
kirke,  gift  med  en  Søster  til  Guldborg;  den  anden  af  dem,  Stiftprovst  Dr.  SchOn- 
HBVDBR  (Joh.  Ewalds  Formynder),  har  to  Ris  under  den  ene,  en  Bog  under  den  anden 
Arm;  ved  hans  Fødder  ligge  to  Bøger  med  Paaskrift:  >OIavides  Henn ....«,  en  Hen- 
tydning til  Schonheyders  Anmeldelse  af  A.  A.  F.  Hennings'  i  sin  Tid  meget  læste  og 
stærkt  debatterede  Digt  om  Sierra  Morenas  Opdyrker,  en  begejstret  Hyldest  af  de 
moderne  Oplysningsideer.  Fremdeles  sees  to  andre  hovedløse  Præster,  den  ene  med 
Nidkjærhedens  hellige  Lue  op  af  Halsen.  I  Hjørnet  tilh.  staaer  Religionen  i  Skikkelse 
af  en  gammel  Kvinde  med  Kors  og  Kalk. 


skarp  Kritik  det  Sørgelige  i  at  se  en  Mand  som  Balle,  »hvem  store 
og  udmærkede  Naturens  Gaver,  brændende  Længsel  efter  at  gavne, 
vidt  udbredt  Lærdom,  utrættelig  Flid  og  Arbejdsomhed  og  derhos 
da  ogsaa  lykkelig  indløbne  Omstændigheder  bestemte  til  at  blive 
en  af  den  danske  Kirkes  største  og  nyttigste  Mænd,  gaa  andre 
Veje  end  dem,  som  føre  til  den  sande  Hæderlighed  c.  Den  mindre 
berømmelige  Historiker  N.  DiTL.  RiEGELS  skrev  en  plump  Pamflet, 
der  atter  havde  en  Række  raa  Smædeskrifter  i  Følge,  et  af  dem 
betitlet  »Ynkelig  Substitutskrig  over  otte  hedenske  Svins  Indbrud  i 
Herrens  Vingaard«,  et  andet  betegnende  Sproget  i  Balles  Skrift 
som  »saa  forsømt,  saa  javlende,  saa  smørrisk,  saa  hask,  saa  raat, 
saa  surt,  saa  jernagtigt,  saa  salt,  saa  bittert«.  Disse  Angreb  gik 
Balle  nær  til  Hjerte;  de  kunde  ikke  forandre  hans  Meninger,  men 
vel  gjøre  ham  det  ønskeligt  for  Kirkens  og  den  honnette  Forfatter- 
verdens Skyld  at  vise  saamegen  Imødekommenhed  som  muligt.  Et 
Udslag  af  denne  Trang  til  Forsonlighed  er  den  1791  udkomne 
»Lærebog  i  den  evangelisk-kristelige  Religion«,  der  vel  Lærebog« 
i  et  halvt  Aarhundrede  eller  mere  har  gaaet  under  det  velkjendte 
Navn  »Balles  Lærebog«,  men  i  Virkeligheden  er  Frugten  af  Sam- 
arbejde og  fælles  Overvejelse  mellem  Bastholm  og  Balle;  fra  de 
gjensidige  Indrømmelser  stammer  Dobbeltheden  i  Lærebogens  hele 
System,  hvor  Forstandsbegrundelse  og  Skriftautoritet  gaa  Haand  i 
Haand,  hvor  Bastholms  Aand  er  kjendelig  i  den  uforholdsmæssig 
bredt  behandlede  og  i  det  Enkelte  motiverende  Pligtlære,   medens 

det  skyldes  Balles  vedholdende  Fordring,  at  Læren  om  Sakramen- 
terne fik  Plads  i  et  særligt  Kapitel  om  Naademidlerne  istedetfor  at 
blive  henvist  til  et  Tillæg.  Ogsaa  i  Psalmesagen  bøjede  Balle  sig 
for  Tidens  Fordringer.  Bastholm  havde  i  sit  Reformskrift  fundet 
de  gamle  Psalmer  for  dogmatiske  og  historiske,  for  høje  og  for 
lange,  og  udtalt  den  almindelige  Trang  til  > fattelige  moralske  Sange 
(o:  Psalmer;  Oplysningsvennerne  brugte  aldrig  denne  kirkelige  Be- 
tegnelse) for  Almuen«.  Balle  sammenkaldte  da  en  Kommission  til 
Sagens  Overvejelse;  man  opfordrede  Publikum  til  at  digte  og  ind- 
sende nye  Psalmer,  udskød  Luthers  og  Kingos  over  en  lav  Sko  og 
bragte  Poesien  i  de  andre  ned  til  Tidens  lave  Niveau.  Et  Exempel 
kan  vise  Fremgangsmaaden.     Brorsons  prægtige: 


Gik  alle  Konger  frem  i  Rad 
i  deres  Magt  og  Vælde, 


de  magted  ej  det  mindste  Blad 
at  sætte  paa  en  Nælde  — 


fandt  man  for  højstilet.  Rahbek  kæmpede  baade  for  Nælden  og 
for  det  maleriske  Billede  med  Kongerne,  men  blev  overstemt,  og 
følgende  Variant,    formodenlig  af  Ove  Malling,  vandt  Tilslutning: 


Om  Jordens  Konger  end  fremgaa 
i  deres  Magt  og  Hæder, 


de  faae  ej  skabt  det  mindste  Straa, 
som  Kvægets  Fod  nedtræder. 


Men  i  »Kristelig-evangelisk  Psalmebog«,  der  udkom  1798 
som  Frugt  af  hele  denne  Kritik,  er  Strofen  endda  bleven  gjort  for- 
melt mattere  ved  at  omskrives  til: 


Og  kom  end  alle  Kongerne 
i  deres  Pragt  og  Vælde, 


ej  mindste  Straa  frembragte  de, 
et  Vink  dem  selv  kan  fælde. 


Medens  Balle  saaledes  bøjede  af  for  Oplysningens  Krav  i  et 
Par  Foretagender,  der  bleve  af  stor  Betydning  for  de  to  følgende 
Slægtleds  Menighedsliv,  stillede  han  sig  uforbeholdent  og  med  Pris- 
givelse af  sin  egen  Person  i  den  Bresche,  Fritænkeriet  havde  brudt 
i  Kirkemuren,  begunstiget  af  den  franske  Revolution,  hvis  fornæg- 
tende Ideer  vandt  Raaderum  i  højere  Kredse  og  propageredes  blandt 
Almuen  i  en  Utallighed  af  Flyveskrifter  og  Pamfleter.  Som  Mod- 
vægt mod  denne  voxende  Tendens  aabnede  Balle  1793  sine  Bibel- 
læsninger, som  han  holdt  hver  Sondagaften  fra  6  til  8  i  Vajsen- 
huskirken og  efter  dennes  Brand  i  Garnisonskirken.  De  vakte  en 
umaadelig  Opsigt.  Masser  af  Mennesker  strømmede  til  for  at  finde 
Trøst  og  Opbyggelse,    men   Andre   indfandt  sig  i   den   Hensigt  at 

bringe  Sagen   i  Miskredit   ved   at    foranledige    og  senere   udsprede 
Rygter  om,    at   disse    »natlige  Sammenkomsterc    kun  tjente    til    at 
undergrave  Dyd  og  gode  Sæder.     Disse  Insinuationer  bragte  Balle 
selv  til  Offentlighedens  Kundskab,  nogle  agtede  Borgere  tilbød  ham 
at  vaage  over  Ordenen  i  Kirken,  og  Bibellæsningerne  fortsattes  uaf- 
brudt i  ti  Vintre.     Texten  til  dem,   ledsaget  af  korte  Forklaringer, 
udgaves    som    »Bibelsk   Søn-   og   Helligdagslæsningc   og    afsattes   i 
30,000   Exemplarer.     Fritænkerne    rustede    sig  mod    denne    Bevæ- 
gelse.     O.    HORREBOW    skrev    den    førnævnte    satiriske    Komedie 
>Harlekin-Præst« :  Bispen  kommer  hjem  fra  sin  Bibellæsning  og  be- 
klager sig  over,  at  han  er  bleven  tr}'kket,  puffet  og  stødt,  er  bleven 
kaldt  Troens  Bulbider  og  har  faaet  Parykken   reven   af;    han  frem- 
stilles som  »et  dumt  og  opblæst  Menneske,  der  tordner  fra  Prædike- 
stolen mod   alle   tænkende  Mænd,    medens  hans  oppustede  Kinder 
ere  et  Sindbillede  paa  Dommedags  Basunengle  og  hans  dundrende 
Prædikestols    Gjenlyd    erindre    de    forskrækkede    Tilhørere    om    de 
Tordenskrald,  under  hvilke  alle  ugudelige  Kjættere  skulle  nedstødes 
i  den  evige  Ild,   som  er  beredt  Djævelen  og  hans  Engle  c.     Bladet 
»Samleren«  regnede  ud,  at  Bibellæsningerne  i  tre  Aar  havde  kostet 
Landet  23,333   Rdl.,    for  hvilke   Penge   der   kunde  være  stiftet  et 
Skolelærerseminarium    —    denne  nye  Institution  var  Tidens  Kjæle- 
dægge  —  eller  et  Agerdyrkningsakademi,  eller  der  kunde  være  an- 
skaffet   en    Mængde    nyttige    Bøger    og    nye    Modeller   af  Plouge, 
Harver,  Vogne,  Hjulbøre  etc.    Der  stiftedes  fremdeles  et  nyt  Hefte- 
skrift:    »Repærtorium  for  Fædrelandets  Religionslærere*,   hvis  Hen-  Maitc  M«uen 
sigt  skulde  være  at  gjøre  Theologerne  bekjendt  med  Kants  Filosofi :  R«p«'*o"""»- 
>I  sin  hele  Fylde  aabenbarede   sig  Sandhedens  Aand  —  som  Ver- 
dens evige  Lærer  engang  forjættede  alle  dem,  der  skulde  forkynde 
hans  himmelske  Lære   —   i  sin  ypperste   Repræsentant.     Immanuel 
Kant  —  velsignet  være  hans  Navn  i  Menneskehedens  Aarbøger  — 
var  Manden.    Filosofien  blev  ved  ham  Videnskabernes  Videnskab.« 
Det  var  den  almindelige  Mening,  bestyrket  af  selve   den   anonyme 
Udgiver  af  Repertoriet,    at   dets  Artikler  havde   en  Præst  til   For- 
fatter, og  under  denne  Forudsætning  rettedes  der  talrige  private  og 
offentlige  Opfordringer  til  Balle  om  at  paakalde   Regeringens   Ind- 
skriden  mod  en  Kirkens  Tjener,  hvis  Angreb  paa  dens  Lære  korte- 
lig var  formuleret  i  følgende  Sætninger:    »Skulde  man  ikke  her  og 
nu  kunne  sige  det  højt,   at  skolastisk  Dogmatik  og  Munkelegender 

ikke  ere  Kristendom;  at  Kristi  Guddom  er  en  theologisk  Spidsfin- 
dighed; at  der  er  Forskjel  imellem  Kristendommens  Aand  og  den 
tredie  Person  i  Guddommen,  hvis  Nullitet  jeg  overhovedet  paa- 
staaer;  at  der  i  det  højeste  Væsen  hverken  er  Trinitet  eller  Binitet, 
menUnitet;  at  Kristus  selv  har  opfyldt  Spaadommene  og  disse  ikke 
paa  ham  ere  opfyldte;  at  Mirakler  lade  sig  naturligen  forklare,  og 
at  de  aldrig  kunne  blive  Beviser  paa  en  Religions  Sandhed;  at 
Kristendommens  Indhold  er  den  hulde.  Dyden  humaniserende  Tro 
paa  en  hellig,  alvidende,  alforbarmende  Gud,  hvis  Plan  det  var  ved 
Jesus  Kristus  at  udbrede  og  omsider  grundfæste  en  ren  symbolsk 
Theismus  her  paa  Jorden. c  Balle  mente  imidlertid,  at  der  var 
mere  Ordgyderi  end  farlig  Agitation  i  Repertoriets  Artikler,  og  fra- 
raadede  Kancelliet  at  foretage  noget  Skridt  imod  dets  Udgiver: 
»Saadant  strider  ganske  mod  den  faste  Overbevisning,  som  ved 
Jesu  egne  Taler  er  bleven  dybt  indprentet  i  min  Sjæl,  at  kristelig 
Lære  aldeles  ikke  skal  haandhæves  eller  forsvares  paa  anden  Maade 
end  ved  Lærdom  og  Undervisning  og  grundig  samt  kjærlig  Over- 
talelse.« Rygtet  vedblev  imidlertid  haardnakket  at  nævne  snart 
Provst  Gutfeld,  snart  Præsten  Birckner  i  Korsør,  snart  andre  Præster 
som  Forfatter,  og  da  det  jo  unægtelig  ikke  kunde  være  en  Biskop 
tilladt  at  gaa  saa  vidt  i  Tolerance,  at  han  upaatalt  lod  en  Præst 
bryde  den  Embedsed,  som  forpligter  ham  til  en  bestemt  Art  af 
Forkyndelse,  indgik  Balle  omsider  med  en  ny  Skrivelse  til  Kan- 
celliet, hvori  han  klart  udtalte  sig  om  Præstens  Stilling  til  den  ved 
Embedseden  overtagne  Forpligtelse.  > Videnskabsmanden,  den  frie 
Borger  og  Bonde,c  sagde  Balle,  »kan  vælge  sig,  hvilken  Bane  han 
vil,  til  at  forske  efter  Sandheden  paa.«  Men  Præsten  er  anderledes 
stillet,  efterat  han  ved  sin  Embedsed  har  indgaaet  >en  Pagt,  der 
af  ærlig  Mand  bør  holdes  i  den  usvigeligste  Oprigtighed.  Han  kan 
ophæve  den  ved  Aftrædelse  fra  sit  Embede,  men  bryde  den  kan 
han  ikke  og  dog  forblive  i  Embedet,  uden  at  handle  paa  troløs 
Maade  som  Bedrager  og  paadrage  sig  tilbørlig  Straf  efter  Loven, 
ikke  fordi  han  tænker  anderledes,  end  vor  Troesbekjendelse  til- 
steder, men  fordi  han  handler  anderledes,  end  han  som  god 
Borger  og  Embedsmand  bør  handle  efter  Ed  og  Pligt«.  Reperto- 
riets Forfatter  blev  efter  denne  Indstilling  nødt  til  at  navngive  sig, 
og  han  viste  sig  da  at  være  den  24-aarige  theologiske  Student  MALTE 
Møller,   der  under  et  Ophold   i  Jena  havde  stiftet  Bekjendtskab 

med  Dr.  Paulus'  rationalistiske  Theologi  og  gjort  sig  til  dens  Propa- 
gandist herhjemme.  Ved  denne  Opdagelse  svandt  al  Deltagelse  for 
Repertoriet,  der  kort  efter  gik  ind.  Møller  disputerede  en  Snes 
Aar  efter  for  theologisk  Attestats,  men  benyttede  den  ikke,  ernæ- 
rende sig  ved  forskjellige  litteraire  Arbejder.  Steffens  skildrer 
ham  som  »et  noget  mørkt  og  indesluttet  Menneske,  visselig  ikke 
uden  Kundskaber,  mon  mest  bevandret  i  litteraire  Sladderhistorier; 
han  besad  en  usædvanlig  Magt  til  at  drage  Ungdommen  til  sig, 
at  holde  den  fast  og  ligesom  tyrannisk  at  beherske  den«.  Han 
døde  1834,  agtet  og  afholdt  af  dem,  der  havde  kjendt  ham. 

Hvor  besindig  og  korrekt  end  Balles  Optræden  mod  »Reper- 
toriet« havde  været,  maatte  den  jo  dog  nære  Forbitrelsen  mod  ham 
i  de  Kredse,  han  stod  ivejen,  og  en 
kort  efter  indtræffende  ny  litterair 
Episode  i  Kampen  bebyrdede  ham 
med  et  yderligere  Had  fra  Samtidens 
Side  og  stillede  ham  i  en  Sitjuation,  i 
hvilken  heller  ikke  vor  Tid  ubetinget 
kan  bevare  Sympathien  for  ham,  om 
han  end  ogsaa  her  indgyder  den  Re- 
spekt, man  altid  maa  vise  den,  der 
vover  at  have  ^le  courage  de  son  opi- 
nion*.^ hvor  den  gaaer  imod  den  al- 
mindelige Strøm.  I  en  Alder  af  endnu 
ikke  sexten  Aar  (f.  1775)  var  Malthe 
Conrad  Bruun  —  Fr.  Rostgaards 
Dattersønnesøn  gjennem  Conradine  von  der  Maase's,  f.  Rostgaards, 
andet  Ægteskab  med  Oluf  Bruun  —  kommen  fra  Thy  til  Kjøben- 
havn  som  Student,  opfyldt  af  ideal  Revolutionsbegejstring,  sværme- 
risk Republikforgudelse,  de  frieste  religieuse  Meninger  og  den  mest 
brændende  Lyst  til  at  virke  for  sine  Ideer  gjennem  Pressen  og  blive 
en  ligesaa  beundret  Mand  som  P.  A.  Heiberg.  I  1794  begyndte 
han  anonymt  Udgivelsen  af  »Vækkeren,  et  Blad  for  Menigmand«, 
men  kun  tre  Numre  udkom;  Bogtrykkeren  maatte  bøde  200  Rdl. 
for  en  Artikel,  der,  »under  Skin  af  at  oplyse  Almuen  havde  givet 
den  Anledning  til  at  fatte  urigtige  Forestillinger  om  dens  Vilkaar 
og  Forhold  til  Staten«  og  derved  mentes  at  have  fremkaldt  nogle 
Haandværker- Uroligheder  i   Kjøbenhavn.     Medens  Sagen   stod   paa, 

Malthe  Conrad  Bruun. 
Efter  et  i  Paris  udført  Stik. 


M.  C.  Braun. 

begyndte  Bruun  et  nyt  periodisk  Skrift :  »Jerusalems  Skomagers 
Rejse  til  Maanen«,  der  paa  Niels  Klims  Maade  skildrer  forskjel- 
lige  Folkefærd  og  Forfatninger  med  tydelig  Anvendelse  paa  danske 
Forhold,  der  end  yderligere  lægges  Læseren  nær  ved  Navne  som 
>Adina«  o:  Dania,  og  >Anifah<  o:  Hafnia  (Kjøbenhavn).  Da  der 
blev  anlagt  Sag  mod  Skriftet,  sneg  Bruun  sig  bort  fra  Ansvaret  ved 
at  erklære  disse  Navne  for  Trykfejl  og  højtidelig  afvise  enhver  For- 
tolkning af  hans  Blad  >paa  nogen  jordisk  Person,  Sted  eller  Tid 
som  grundfalsk«.  Retten  lod  sig  vel  ikke  vildlede  af  disse  Udflug- 
ter, men  frikjendte  dog  Bladet.  I  Aviser,  Satirer  og  Sange  fort- 
satte Bruun  sin  Agitation.  En  af  hans  første  Viser  er  »Aristokra- 
tisk Selskabssang« ,  der  ironisk  besynger  Kongemagt,  Adel  og 
Frankrigs  Modstandere  —  en  yndet  Form  for  den  jacobinske  Poesi  — 
og  indeholder  den  bekjendte  Strofe: 

Kan  Retten  tolkes  med  mere  Fynd, 
end  naar  man  tolker  den  med  Kanoner? 
Og  tør  vel  Nogen  det  kalde  Synd, 
hvad  Konger  gjør  for  at  vinde  Troner? 
O,  I,  som  nys  delte  Polens  Rige, 
for  Jer  skal  Ønsket  til  Himlen  stige : 
Gud  lønne  Jer! 

I  det  nye  skandinaviske  Tidsskrift  »Nordiac,  udgivet  af  J.  K.  HøSl*, 
skrev  M.  C.  Bruun  sin  Nordbosang,  i  hvilken  Begejstringen  har  de 
samme  højst  abstrakte  Objekter,  der  gjøre  Tidens  pathetiske  politiske 
Digtning  saa  overmaade  fersk  i  Smagen: 

Den  Mand  er  en  Niding,  som  kan  sig  betænke 
paa  Valg  mellem  Frihed  og  slaviske  Baand. 
Kun  Visdoms  Befaling,  kim  Pligternes  Lænke 
maa  fængsle  en  ædel  og  fribaaren  Aand. 
Ved  Frihed  kun  Manden  er  ædel  og  stor; 
men  Skjændsel  og  Udyd  hos  Trældommen  boer. 

En  anden  nordisk  Frihedssang  skrev  M.  C.  Bruun  i  »Samlerene  fil 
Marseillaisens  Melodi;  dens  sidste  Linie  lød  saaledes: 

I  Nord  paa  Trældoms  Grus  skal  Friheds  Tempel  staal  — 

hvortil  var  knyttet  følgende  Anmærkning:  »Saaledes  synger  den  fri- 
hedelskende  Monarks  sig  følende  Borger,  og  Monarken  selv  bør 
kunne  og  ville  synge   det  med.     Er  Frihed  og  Monarki   mod- 

sigende  Begreb?  Jeg  spørger  kun  derom.  Dersom  de  ere  det, 
saa  forandre  man  strax  den  sidste  Linie  til: 

I  Nord  paa  Troners  Grus  skal  Republiken  staa!« 

>Oprørs-Snuserne,  et  Forsøg  i  den  Stolbergske  Satyrec,  udkom 
1795:  næste  Aar  ligeledes  særskilt  Flyveskriftet  »Til  Publikum  og 
Hr.  Assessor  E.  Falsen.  Beviis,  at  den  Linie:  Der  [o:  i  Norden]  Tan- 
kens Ytring  er  som  selve  Tanken  fri,  ikke  i  Hensyn  til  Danmark 
er  sand<  —  en  Polemik,  fremkaldt  i  Anledning  af  den  citerede 
Linies  Forekomst  i  Enevold  Falsens  Forspil  »Festen  i  Valhal«, 
opført  paa  Kongens  Fødselsdag.  I  den  samtidig  udbrydende 
»Dyveke-Fejde«  kom  Bruun  til  at  staa  som  Modstander  af  den  paa 
Afstand  saa  beundrede  P.  A.  Heiberg,  og  der  faldt  haarde  Ord  paa 
begge  Sider,  saa  Bruun  endog  beskyldte  den  ældre  Frihedsmand 
for,  at  han,  »den  ene  Dag  havde  skrevet  Frihedsviser  og  den  anden 
Dag  væmmelige  smigrende  Kantater«.  Overhovedet  var  der  mellem 
de  to  Oppositionsskribenter  en  større  Divergens,  end  der  alene 
kunde  betinges  af  Aldersforskjellen  mellem  den  ungdommelig 
idealstræbende,  men  hurtig  modløse  Bruun  og  den  fastere,  sejgere 
Heiberg;  der  var  en  Karakteruoverensstemmelse,  som  holdt  dem 
fjernet  fra  hinanden  selv  under  deres  lange  Landflygtighedsophold 
i  en  og  samme  By. 

Endelig  udgav  Malthe  Bruun  ligeledes  i  1796  »Aristokra-     Anstokr. 
ternes  Katekismus«,  et  i  og  for  sig  ikke  meget  betydeligt  lille 
Skrift,  der  fik  stor  Indflydelse  paa  hans  Livsskjæbne.    Bogen  er  til- 
egnet  »Hs.   kejserlige  Majestæt  Sultan  Selim   den  Tredie«    og   ind- 
ledes med  en  Fortale,  hvori  den  bekjendte  Passus  forekommer: 

.  .  .  Man  lader  ikke 
de  fromme  Kirkens  Faar  i  Ro 
paa  Troens  Mark  det  sande  Sjælefoder  spise; 
men  dette  Kj ætterpak  vil  dem  nu  vise, 
hvor  giftig  Urt,  hvor  sunde  Planter  gro. 
Og  det  er  dog  en  aabenbare  Sandhed, 
at  naar  man  vover  først  at  røre  ved 
den  hellige  Treenighed, 
Undfangelsen  foruden  Mandhed 
cum  ceteris 
ecclesiæ  mysteriis^\ 
saa  falder  baade  Religionen 
og  Tronen. 


Katekismiu 


*;    »med  Kirkens  øvrige  Hemmeligheder«. 

Den  ender  saatedes: 

O  Royalisme,  Dig  paakalder  jeg, 

o  Du  Fiskalers  Gud,  som  lønner  sødt  din  Dyrker 

med  Guld  og  Smil,  med  Nøgler  og  med  Steg, 

Du  som  opliver  end  og  styrker 

en  Schiracks^)  Mod,  naar  hver  hans  Profeti 

ubønhørt  Skjæbnens  Øre  gik  forbi  — 

bestraal  mig  med  dit  klare  Naadens  Øje! 

opflam  mit  Mod  i  Kampens  djærve  Møje! 

at  alle  dine  Fjender  falde  maa, 

dit  Navn  besynges  højt  af  Jordens  Millioner 

og  evigtryg,  blandt  Garder  og  Kanoner, 

paa  Friheds  Grus  din  Marmortrone  staal 

Bogen  er  inddelt  omtrent  som  Luthers  Katekismus  i  forskjellige 
Parter:  Budene,  Troesartiklerne  o.  s.  v.  Det  sjette  Bud  lyder  saa- 
ledes:  »Du  skal  ikke  aflægge  noget  formasteligt  Vidnesbyrd  om 
nogen  bedre  Regeringsform  end  den  existerende.  —  Det  er:  Om 
dit  Land  ingen  anden  Konstitution  har  end  den  Regerendes  Ind- 
fald og  Villie,  om  ingen  Pligt  eller  intet  tilstrækkeligt  Ansvar  for 
Pligter  er  paalagt  ham,  om  ingen  Rettighed  er  betrygget  for  Under- 
saatterne,  om  den  hele  Statsforfatning,  fremtvunget  med  List,  om- 
gjærdet  med  Vold**),  trykker  haardeligen  dit  Fædreland  ned, 
føder  Misbrug  og  Slavetaalmod,  Udsugeiser  og  Undertrykkelser  af 
sig,  kort,  om  Alting  galt  og  forstyrret  er  —  drik  Punsch,  vær  doven, 
fjas  med  Piger,  tal  for  Guds  Skyld  ikke  et  Ord  —  end  sige  skriv 
en  Tøddel  om,  at  der  gives  andre  Regeringsformere  o.  s.  v.  Troes- 
bekjendelsens  tredie  Artikel  efterlignes  som  følger:  >Jeg  troer  paa 
den  sønlige  Underdanighedsaand,  som  udgaaer  fra  Monarkiet  og 
Adelen,  som  udbreder  Ydmyghed  og  Taalmod  i  Borgernes  Hjerter, 
som  tager  den  forfængelige  Fornuft  fangen  i  den  blinde  Troes 
Snare.  Jeg  troer  en  royalistisk  Kirke,  som  er  det  højærværdige 
Selskab  imod  Oplysningen,  stiftet  i  Altona  af  Schirack,  en  fuld- 
kommen Udryddelse  af  alle  demokratiske  Kjætterier   og  efter  For- 


•)  Etatsraad  T.  B.  Schirack  i  Altona  udgav  et  regeringsvenligt  Blad. 
••)  Denne  Passus   faaer  en  speciel  Adresse  ved  Sammenholdelse   med   Tilegnelsens 
noksom  gjennemsigtige  Hentydning  til  Forfatningsforandringen  1660: 

Et  Ja,  fralokket  dels  ved  Trusler,  dels  ved  List, 

er  nok,  ja  mer  end  nok  at  have, 

naar  man  gjør  en  Nation  til  Arveslave. 

nuftens  og  Frihedens  Død  et  nyt,  evigt  og  himmelsk  Versailles, 
hvor  den  triumferende  royalistiske  Kirke,  smykket  med  hvide  Ko- 
karder, skal  evig  synge  et  evigt  Vive  le  roi,^  —  Til  Katekismen 
er  der  knyttet  et  Tillæg  af  »aristokratiske  Psalmerc,  af  hvilke  føl- 
gende »Bordpsalme«  er  den  bedste  og  mest  bekjende: 


Hvad  bryder  jeg  om  Frihed  mig, 
naar  jeg  har  Mad  og  Klzede  ? 
Naar  jeg  kun  vorder  fed  og  rig, 
mig  trykker  ej  min  Kjæde. 
For  Orden  og  for  Rolighed 
maa  Frihedsaanden  kues  ned 
og  ubegrændset  M)mdighed 
i  Ligheds  Sted  fremtræde. 

Hvad  sludre  I  om  Fædreland? 

Vort  Fædreland  er  Gryden. 

Naar  fri  Mand  har  kun  Brød  og  Vand, 

vi  høre  fro  dens  Syden. 

O,  hvad  er  alskens  Frihedssang 

mod  denne  søde  Surreklang? 

Det  Patriotens  haarde  Gang 

er  mod  vor  bløde  Nyden! 

I  stedse  fremad  ville  gaa 
og  gjøre  Verden  bedre  ! 
O  Daarer,  hvor  I  stod,  I  staa! 
Saa  gjorde  vore  Fædre. 


Den  Mand  der  sov  evindelig, 
han  aldrig  har  forsjmdet  sig; 
trods  kantianisk  List  og  Svig 
bør  man  det  Ordsprog  hædre. 

Ja,  Søvnens  Søster,  Rolighed, 
Dig  kalder  Kongers  Vrimmel, 
Dig  Præsternes  Mangfoldighed, 
Dig  Adlens  bange  Stimmel. 
O,  hvor,  hvor  er  Du  flygtet  hen? 
Kom  fra  Seraillet  hid  igjeni 
Kom  fra  dit  elskte  Spanien! 
Kom  fra  dit  Ruslands  Himmel! 

Du  standser  snildt  Oplysnings  Flugt, 
naar  den  for  højt  sig  svinger. 
O,  hvor  beklipper  Du  saa  smukt 
Patriotismens  Vinger! 
O,  kom  og  hersk  paa  Jorderig! 
Med  Skud,  Raketter,  Jubelskrig 
vi  hilse  skal  den  Dag,  som  Dig 
igjen  til  Jorden  bringer. 


Trediedagen  efter  Udgivelsen  af  »Aristokraternes  Katekismus« 
angav  Biskop  Balle  Skriftet  for  Kancelliet  som  statsfariigt.  Ud  fra 
vor  Tids  Opfattelse  af  Pressen  kan  man  have  vanskeligt  ved  at  for- 
sone sig  med  dette  Skridt;  man  kan  for  Balles  Skyld  ønske  det 
uskeet,  men  paa  hans  Karakter  kaster  det  ikke  nogen  Skygge. 
Overfor  et  af  de  mangfoldige  Skrifter,  hvis  agitatoriske  og  stats- 
opløsende  Tendenser  fremsattes  med  en  paa  Mængden  beregnet 
Vittighed,  optraadte  Balle  med  Navns  Nævnelse  og  fremlagde  kort 
efter  sin  Klage  for  Offentligheden.  Ejheller  var  Motivet  til  den 
Ønsket  om  at  faae  Regeringens  Støtte  i  sin  Kamp  mod  Fritænke- 
riet; her  som  tidligere  udtalte  han,  at  »Religionen  forsvarer  sig  selv 
ved  sin  egen  Kraft«.  Men  Danske  Lov  6 — 4—14  sætter  Straf  for 
Den,   der   ikke  aabenbarer   Forseelser  mod   Kongens   Højhed,    og 

særlig  har  Embedsmanden  ved  sin  Ed  forpligtet  sig  til  ikke  at 
sidde  Loven  overhørig.  >Heri  søge  man  den  ene  rette  Aarsag,  som 
bevægede  mig  til  at  indsende  min  Indberetning  i  det  Kongl.  Danske 
Kancelli«,  siger  Balle.  >Efter  mangehaande  Overvejelser  i  trende 
Dage  sendte  jeg  den,  og  hvad  Kamp  jeg  under  Følelsen  af  den 
paaliggende  Pligt  havde  at  udfægte  forinden  med  min  herskende 
Attraa  efter  Venskab  hos  alle  Mennesker,   kan  ikkun  den  forestille 


Satirisk  Kobber   fra  1796. 

Paa  Klippen  tilh.  sidder  Dommeren  med  den  prøvende  Vægt  og  det  straffende  Ris.  Gencral- 
fiskalcn  med  en  Lænke  i  den  ene  og  >Arist.  Katek.«  i  den  anden  Haand  er  paa  Jagt  efter  M.  C. 
Bruun,  der  imidlertid  er  naaet  tilsos  og  føres  af  en  gunstig  Vind  over  mod  Øen  Hvecn,  som 
skimtes  yderst  tilv. 

sig,  der  selv  besjæles  af  samme  Livelighed.«  Ikkedesmindre  blev 
Balles  Fremgangsmaade  misbilliget  af  de  Fleste.  Endog  den  ellers 
saa  medgjørlige  Rahbek  meldte  sig  fra  Samarbejdet  med  Bispen  i 
Psalmebogskommissionen,  og  den  ansete  Forfatter  M.  G.  BiRCKNER 
skrev  imod  ham,  ganske  vist  ud  fra  en  helt  anden  Opfattelse  af 
Statsideen  end  Balles,  der  stod  fast  paa  Landets  Lov,  men  dog  saa- 
ledes,  at  han  vist  havde  Flertallet  for  sig,  naar  han  paaviste,  at 
Balle  havde  taget  fejl  af  Edens  Betydning,  at  den  ikke  fordrede 
slige  Angivelser,  og  at  Skrifter  som  Bruuns  burde  imødegaaes  med 
Modgrunde,    ikke  med   Indberetninger.     Den  periodiske  Presse  og 

Flyveskrift-Litteraturen  debatterede  Sagen  paa  det  Ivrigste,  og  Th. 
Chr.  Bruun  stemplede  Balles  Færd  i  Digtet  »Særsync: 


Jeg  har  seet  hver  Statens  Tjener 
taus,  mens  Zions  Kommandant, 
for  at  vinde  god  Venner 
fremstod  som  Denunciant, 
ikke  for  Guds  Kirkes  Sag, 
nej,  i  Politikens  Fag. 


Men  jeg  saae  Zeloten  høste, 
som  man  siger,  Stank  for  Dank 
og  for  skuffet  Haab  sig  trøste 
med  den  Tanke,  at  han  blank 
skal  engang  bag  Aron  staa 
og  et  Nik  af  Lammet  faae. 


Forfatteren  af  > Aristokraternes  Katekismus«,  der  var  en  større  Helt 
paa  Papiret  end  i  Gjerningen,  var  imidlertid  flygtet  til  Hveen,  saa- 
snart  han  var  bleven  tilsagt  til  Møde  i  Retten,  og  paa  Grund  af 
hans  Flugt  blev  Sagen  afvist.  Fra  svensk  Grund  udsendte  Malte 
Bruun  det  satiriske  Skrift  »Fluesmækken«  samt  et  Bind  »Poe- 
tiske Forsøg«,  mest  elegiske  og  idylliske  Digte.  I  Anledning  af 
Kapitain  Billes  Sejr  i  Maj  1797  skrev  han  Digtet  »Slaget  ved 
Tripolis«,  tilegnet  »Danmarks  Søkrigere«,  og  da  A.  P.  Bernstorf 
døde  Maaneden  efter,  hjemsendte  han  sin  »Ode  ved  Statsministeren  OdeT«iBeni- 
Grev  Bernstorfs  Død«: 

Hvi  toner  Herthas  Dal  af  dyb,  af  ængstlig  Klage? 
Og  Fjeldets  Marmorhal  den  sukker  hult  tilbage  1 
Og  Gjenlyd  svarer  den  fra  Dannerkongens  Borg! 
Sorg  i  den  gyldne  Sal,  Sorg  i  de  dunkle  Hytter, 
hvor  Taame  knejse  stolt,  hvor  Hyrden  Telte  fljrtter, 
hvor  Bølger  bruse  vildt,  er  idel,  idel  Sorg! 

Bernstorfs  politiske  Ledelse  omtales  af  Frihedsdigteren  i  følgende 
Udtryk: 

En  Verden  hærges  skal,  en  Menneskeslægt  dø, 

thi  Lilie-Tronen  faldt.     Dens  bragende  Ruin 

opvakte  Kongerne.     Hvor  fnysed  deres  HaAne! 

Hver  stormende  i  raske  Torden  trin, 

hver  med  et  løftet  Fjeld  i  milelange  Arme 

de  rased  mod  Oljrmp,  Jordgudeme! 

Men  Friheds  Ljm  foer  ned  fra  sammenpress'de  Skyer. 

I  Støvet  ligge  de!  — 

Kun  Norden  den  forvovne  Kamp  undflyer, 

oplyst  af  Bernstorfs  Vid,  af  Bernstorfs  Haand  fremledt ; 

det  seer  Europas  Angst  i  rolig  Majestæt, 

seer  sine  trygge  Flag  paa  alle  Have  svæve 

og  for  sit  Alvorsblik  hver  dristig  Voldsmand  bæve. 

Ja  Dig,  som  sej  erlynende  har  strakt 

til  Stjernerne  din  Ros,  til  Polerne  din  Magt, 

den  overvundne  Jords  Lovgiverinde, 

o  Roma-Frankrig,  Dig  har  Danmark  til  Veninde. 

Dette  Digt  benyttede  Malthe  Bruuns  Venner  til  at  stemme  Rege- 
ringen gunstigere  imod  ham,  og  da  han  ansøgte  om  at  faae  den 
mod  ham  anlagte  Fiskalsag  hævet,  blev  dette  bevilget  >i  Anled- 
ning af  Supplikantens  Ungdom«  og  i  Forventning  om,    >at  han  for 

^^^-^^^  2Lw  A^u. /_^  ar    . 

4^      h^     -O^     -.C^W/^     4ly. 

M.  c.  Bruuns  Haandskrift. 

Fremtiden  gjorde  bedre  Brug  af  sine  Evner  end  tilforn«.  Bruun 
vendte  da  tilbage  til  Kjøbenhavn,  men  nye  Skrifter  beredte  ham 
strax  nye  Forlegenheder,  nemlig  >Beviis,  at  de,  som  forfølge  Guds- 
fornægtere, ere  selv  de  største  Gudsfornægtere«,  og  »En  besynder- 
lig Trykkefrihedslov  i  Kejserdømmet  Abessinier«,  udgivne  sammen 
med  et  Skrift  af  en  anden  Forfatter  under  Fællestitlen  ^Tria 
juncta  in  uno<    (»Tre    forenede    i  Eet«).     Der  blev    rejst  en  ny 


\ 


V  Digitized  by  Google 


Videnskaberne. 


265 


Fiskalsag,  og  Aktionen  mod  > Aristokraternes  Katekismus<  sattes  i 
Kraft  igjen.  Atter  flygtede  Bruun  til  Sverig,  men  udvistes  herfra, 
formentlig  mistænkt  for  republikansk  Skandinavisme.  Da  Dommen 
'først  19.  Decbr.  1800)  forviste  ham  fra  Kongens  Riger  og  Lande, 
var  Bruun  forlængst  i  Paris,  hvor  han  opholdt  sig  til  sin  Død  1826 
og  vandt  et  berømt  Navn  i  den  franske  Litteratur  som  geografisk 
Forfatter.  Hans  Levnet  er  skrevet  af  Fr.  Birkedal-Barfod:  »Malte 
Conrad  Bruun,  en  biografisk  Skildring«,  1871;  se  ogsaa  Fr.  Bajer: 
'Mindeblad«  1875  og  samme 
Forfatters  »Nordens  politiske 
Digtning«   1878. 

Vende  vi  efter  denne 
Digression  tilbage  til  Aaret 
1796,  moder  der  os  en  ny 
Forkæmper  for  Fomuftreli- 
gionen  i  det  da  stiftede  Uge- 
blad >Jesus  og  Fornuf- 
ten«, udgivet  anonymt  af 
den  tidligere  nævnte  theolo- 
giske  Kandidat  OXTO  HoKRE- 
Bow  (1769— 1823),  en  be- 
gavet  ung  Mand,  der  forenede 
æsthetiske  Interesser  med  sit 
theologiske  Studium  og  sær- 
lig ved  Læsningen  af  Voltaire  var  bleven  ført  mere  og  mere  bort  o.Horrebo« 
fra  Kristendommen.  Bladet  skulde  ifølge  sit  Program  gaa  ud  paa 
>at  udbrede  den  eneste  sande  evige  Fornuftens  Religion,  d.  e.  med 
andre  Ord  at  stadfæste  Tro  paa  Gud,  at  understøtte  os  derved  i 
vor  ellers  vaklende  Dyd,  at  lære  os  rigtig  Vurdering  af  og  Stræben 
efter  Lyksalighed,  at  opklare  Udsigterne  til  det  evige,  bedre  Liv« ; 
til  Opnaaelsen  af  denne  Hensigt  vilde  Bladet  bestræbe  sig  for  at 
»omstyrte  Alt,  hvad  der  har  indsneget  sig  under  Jesu  Religions 
Mærke,  alle  disse  Dogmata,  som  selv  de  ørkesløse  Folk,  der  spilde 
Tiden  med  at  pønse  derpaa,  ikke  kunne  sige  os  Meningen  af«. 
Balle  tog  strax  Kampen  op  med  den  nye  Modstander,  idet  han  i 
Sommeren  1796  bebudede,  at  han  efter  endt  Visitats  vilde  udgive 
et  Blad,  der  skulde  besvare  Alt,  hvad  der  baade  her  og  andetsteds 
skreves  mod  Kristendommen  og  Bibelen,   og  i  Januar  1797   udkom 


Otto  Horrbbow. 

første  Numer  af  >Christeligt  Religionsblad  under  Opskrift:  Bibelen 
forsvarer  sig  selv,  arkvis  udgivet«.  Biskoppen  betraadte  her 
den  journalistiske  Arena  og  mødte  Numer  for  Numer  Angrebene 
paa  Kristentroen  ikke  blot  i  Horrebows  Blad,  men  ogsaa  i  de  andre 
Tidsskrifter,  af  hvilke  nogle  udtrykkelig  fremkaldtes  som  Modtræk 
imod  ham,  f.  Ex.  Bladet  »Orthodoxien  nedriver  sig  selve.  I  denne 
Fejdelitteratur  er  Horrebows  Blad  det  mest  beherskede  i  Tonen 
og  det  grundigste  i  Viden;  men  hvor  lidet  fæstnet  selv  han  var  i 
den  Overbevisning,  han  havde  dannet  sig  paa  Grundlag  af  fransk 
religieus  Polemik  og  tydsk  rationalistisk  Theologi,  sees  af  den 
Svingning,  han  lidt  efter  lidt  undergik,  ægget  af  Balles  Modsigelse. 
Fra  først  af  betragtede  Horrebow  Jesus  som  en  jødisk  Sokrates, 
som  et  pletfrit  Mønster  paa  Moralitet,  men  senere  opdagede  han 
adskillige  Fordomme  hos  ham,  der  maatte  stille  ham  under  den 
græske  Vismand  som  ethisk  Personlighed:  »Jesus  kan  med  Rette 
kaldes  oplyst  og  viis  i  Forhold  til  sin  Tidsalder  og  Nation,  skjøndt 
han  har  havt  nogle  Vildfarelser.  Han  kan  fortjene  Navn  af  dydig, 
om  han  endog  skulde  have  havt  den  Vildfarelse,  at  man  i  Noget 
skulde  lempe  sig  efter  Almuens  Fordomme  istedetfor  aabenbart  at 
angribe  dem.«  Jesus  kunde  ejheller  »som  rask  Yngling«  overlægge 
Alt  saa  nøje  som  hin  erfarne  Olding.  Horrebow  begyndte  med  at 
betragte  Jesus  som  et  Sædelighedens  Ideal,  men  han  endte  med  at 
stille  ham  i  politisk  Belysning  og  som  Følge  deraf  at  bebrejde 
ham,  at  hans  Lære  om  Ydmyghed  og  Taalsomhed  havde  kvalt 
Følelsen  af  deres  Værdighed  hos  Europas  Folk  og  saaledes  forhalet 
Menneskerettighedernes  Anerkjendelse. 

En  ligesaa  uventet  som  velrustet  og  skarpsindig  Modstander 
fik  Horrebow  i  den  unge  Jurist  ANDERS  SandøE  ØRSTED,  der  1798 
førte  Bevis  for  Mangelfuldheden  af  hans  Kjendskab  til  Kants  Filo- 
sofi, som  Horrebow  havde  angrebet  for  Halvhed  og  Paatvingelse  af 
et  Pligtaag,  der  var  imod  Natur  og  Fornuft.  Efter  Udstedelsen  af 
Presseloven  af  1799  forespurgte  Kancelliet  hos  det  theologiske 
Fakultet,  hvorvidt  »Jesus  og  Fornuften«  kunde  bestaa  efter  den 
nye  Lov.  Saasnart  Balle  fik  Nys  herom,  lagde  han  strax  sin  Ind- 
flydelse i  Vægtskaalen  til  Fordel  for  Bladet,  og  det  vedblev  at 
udgaa,  stadig  med  Balles  Modskrift  som  Ledsager,  indtil  det  1 801 
maatte  ophøre  af  Mangel  paa  Interesse. 

Med  Aarhundredets  Udgang  standsede  overhovedet  Kampen 
for  og  imod  den  religieuse  Oplysning,  om  end  dens  Følger  strakte 
sig  et  godt  Stykke  ind  i  den  nye  Tid.  Paa  dette  Tidspunkt  kan 
derfor  den  udførligere  Redegjørelse  for  Balles  Virksomhed  afsluttes. 
Den  havde  bragt  ham  megen  Kamp  og  mange  bekymrede  Timer, 
men  ogsaa  adskillig  Paa- 
skjønnelse.  Medens  han 
stred  mod  Bevægelsens 
højttalende  Ordførere,  var 
der  i  den  stille  Del  af 
Folket  Mangfoldige,  som 
sluttede  sig  til  ham. 
Dette  fik  sit  Udtryk  i 
den  Hæder,  der  vistes 
ham  1798,  da  der  som 
Tak  for  Bibellæsningen 
og  som  Oprejsning  for 
den  Behandling,  der  var 
bleven  ham  til  Del  i  Sa- 
gen om  >  Aristokraternes 
Katekismus  c ,  overraktes 
ham  en  ved  almindelig 
Subskription  tilvejebragt 
Skuepenge  af  Guld  med 
hans  Brystbillede  paa  den 
ene  og  hosstaaende  sym- 
bolske Fremstilling  paa  den  anden  Side.  1808  tog  Balle  sin  Af- 
sked som  Sjællands  Biskop  efter  femogtyve  Aars  Embedsgjerning. 
Han  døde  den  19.  Oktbr.  18 16.  Da  var  en  ny  Tids  dybere  Aand 
alt  rykket  Rationalismen  saa  nær  ind  paa  Livet,  at  GRUNDTVIG  i 
sit  mesterlige  Mindedigt  om  Balle  (>Dannevirke<  1817)  kunde  synge: 


Reversen  af  den  for  Biskop  Balle  prægede  Guld* 
med  ai  Ile. 

Religionen,  staaende  paa  en  Klippe,  lyser  med  en  Fakkel 
for  Statens  Skib,  der  omtvimles  paa  det  oprørte  Hav. 


Balle!  ja  her  ved  din  Kiste 
stander  jeg  i  Ungdomsaar. 
Meget,  som  Du  aldrig  vidste, 
klarlig  for  mit  Øje  staaer; 
alt  som  næste  Slægt  skal  finde 
Meget,  jeg  kun  troer  iblinde. 
Men  jeg  vidner  højt  og  sjunger  — 
spotte  mig  kun  Daaretunger, 


hykle,  hvo  som  vil,  kun  Gru  — : 
Gid  jeg  her  i  Støvels  Dale 
trodse  maa  paa  Sandheds  Tale 
mere  blindt  endnu  end  Du. 
Ja,  din  Aand,  som  nu  fornemmer, 
hvad  Dig  her  for  sælsomt  klang: 
at  henrj'kt  af  Englesiemmer 
Kingo  og  Lutherus  sang  — 

sanded,  hvis  den  mæle  kunde, 
hvad,  mens  end  den  var  i  Muld, 
jeg  fortied  ingenlunde, 
men  udsagde  vemodsfuld: 
Større  var  din  Hæder  blevet, 
lysere  Du  havde  levet, 


lagt  Dig  gladere  til  Ro, 
hvis  i  Intet  —  som  i  Meget  — 
Tidens  Åand  Du  havde  veget, 
som  forhaanede  din  Tro, 
levet  kun  og  døet  paa, 
hvad  Du  træd,  men  ej  saae. 


Balles  Biografi  er  skrevet  af  jENS  MØLLER:  »Balles  Levnet*,  1817, 
og  af  L.  KoCH:  »Biskop  Nicolai  Edingér  Balle«,  1876;  desuden  at 
E.  SCHEBEL  i  den  S.  239  citerede  Afhandling  om  >Bastholm  og 
Ballet. 


Filosofi,  Rets- 
og  Stats- 
videnskab. 


Den  filosofiske  Videnskabs  Gang  i  Danmark  i  det  halve 
Aarhundrede  fra  1750  til  1800  lader  sig  bedst  betragte  i  Sammen- 
hæng med  Statsvidenskabens  og  Jurisprudensens  Udvikling, 
og  for  at  give  det  rette  Indtryk  af  det  litteraire  Arbejde,  der  ud- 
rettedes paa  disse  Omraader,  vil  det  være  rigtigst  at  samle  baade 
de  videnskabelige  Resultater  og  deres  populaire  Behandling  under 
et  og  samme  Overskue.  Tidligst  i  Tidsrummet  møde  vi  da  de  tre 
Soranere  J.  S.  Sneedorff,  Kraft  og  Schytte  som  Mellemled 
mellem  den  europæiske  Indflydelse  og  den  hjemlige  Dannelse. 


lige  Regjcring. 


j.  S.  Sneedorff.  JoRS  Schieldefup  Sneedorff,  født  1724  i  Sorø,  hvor  hans  Fader 

var  den  sidste  Rektor  ved  Skolen,  inden  den  blev  til  et  Akademi, 
studerede  Diplomati  og  Fransk  i  Gottingen  og  blev  i  en  Alder  af 
syvogt>'ve  Aar  Professor  i  Rets-  og  Statsvidenskaberne  ved  Akade- 
miet. Blandt  nyere  franske  Forfattere  interesserede  MontesquieM 
ham  særlig,  og  Paavirkningen  af  ham  er  kjendelig  allerede  i  Snee- 

Den  borger-  dorfifs  første  Skrift  I  >0m  den  borgerlige  Regjeringc,  1757, 
den  vigtigste  Frugt  af  den  vækkende  Indflydelse,  som  >L esprit 
des  lois<s>  vakte  i  Danmark,  men  ingenlunde  nogen  uselvstændig 
Godkjendelse  af  den  franske  Forfatters  Tanker.  I  sit  Skrifts  første 
Bog  omhandler  Sneedorff*  Begrebet  Regering  i  Almindelighed. 
Som  Staternes  Formaal  opstiller  han  det  almindelige  Bedste, 
hævdende  paa  den  ene  Side  Nødvendigheden  af  en  Regering,  der 
har  Magt  til  at  befale  og  tvinge,  men  paa  den  anden  Side  frem- 
hævende Ønskeligheden  af,  at  Regeringen  >ikke  uden  meget  vig- 
tige Aarsager  maa  indskrænke  den  naturlige  Frihed  hos  Under- 
saatteme,  endog  i  saadanne  Ting,  som  i  Henseende  til  Staten  ikke 

cre  ganske  ligegyldige,  thi  endskjøndt  det,  som  befales,  har  en 
Slags  Nytte,  saa  kan  Staten  dog  ofte  tabe  mere  ved  Frihedens 
Indskrænkning«,  hvilket  for  Sneedorff  er  et  betydningsfuldt  Moment, 


eftersom  han  er  af  den  Anskuelse,  at  »Frihed  har  altid  den  Virk- 
ning, at  den  gjør  Folk  mere  fornuftige  og  mere  virksomme«.  Hen- 
synet til  det  almindelige  Bedste  betinger  fremdeles,  at  >en  Stat 
maa   have    saamegen    Magt,    at    den    kan    være    sikker   mod    sine 


Digitized  by  VjOOQIC 


270  Oplysningens  Tidsalder. 

Naboer«,  og  heraf  drager  Forfatteren  saa  den  Slutning,  at  Staten 
har  >en  naturlig  Ret  til  at  soge  denne  Magt,  endog  naar  det  ikke 
kan  ske  uden  at  berøve  Andre«,  altsaa  til  > under  saadanne  Om- 
stændigheder at  føre  Krig,  enten  den  er  fornærmet  eller  ej<;  lige- 
ledes følger  af  samme  Grundprincip,  at  >en  Traktat  hverken  for- 
binder videre,  ikke  heller  længer,  end  Statens  Interesse  tillader*. 
Ogsaa  i  Henseende  til  de  indre  Statsforhold  bliver  det  almindelige 
Bedste  ubetinget  højeste  Lov,  saa  at  »ingen  Pagter  og  følgelig 
ingen  Grundlove  forbinde,  saavidt  de  aabenbart  stride  mod  samme« 
—  »Grundlovene  forbinde  ikke  Regeringer,  uden  forsaavidt  de  ere 
fornuftige  og  i  det  almindelige  Bedste  grundede  Maximer<.  Langt 
vigtigere  end  Alverdens  Forfatninger  og  Grundlove  er  den  Aand, 
der  hersker  i  en  Stat.  »Love  eller  Tvang,«  siger  Sneedorff,  »kan 
ikke  give  Sikkerhed,  dersom  de,  der  give  Lovene  og  skal  efterleve 
dem,  ikke  regeres  af  ædlere  Motiver  og  Grundregler  end  dem, 
som  tages  af  Forskrift  og  Tvang.«  Dette  fører  ham  ind  paa  en 
Undersøgelse  af,  hvilken  Regeringsform  der  i  saa  Henseende  frem- 
byder den  bedste  Betryggelse,  og  han  behandler,  væsenlig  historisk 
og  videnskabelig  objektivt,  i  Værkets  anden  Bog  Republiken,  i 
tredie  Monarkiet.  Han  taler  med  megen  Varme  om  den  republi- 
kanske Statsform,  skildrer  de  store  borgerlige  Dyder,  den  egner  sig 
til  at  udvikle,  men  mener  ogsaa,  at  da  slige  Dyder  tillige  ere  Be- 
tingelsen for  Republikens  Bestaaen,  bliver  denne  nødvendigvis 
usikker,  naar  de  faktiske  menneskelige  Forhold  tages  i  Betragt- 
ning —  »og  en  fordærvet  Republik  er  den  sletteste  af  alle  Rege- 
ringsformer; den  vil  medføre  usigelig  Elendighed«.  Af  disse  prak- 
tiske Grunde  foretrækker  Sneedorff  Monarkiet,  idet  han  dog  ingen- 
lunde priser  den  fuldkomne  Ligevægt,  der  staaer  saa  idealt  for 
Montesquieu  i  den  engelske  Statsforfatning;  han  frygter  tvertimod 
for,  at  Ligevægt  i  en  Stat  skal  være  det  Samme,  som  at  Alt  gaaer 
istaa.  Som  den  rette  Typus  for  Monarkierne  opstiller  han  det  ene- 
vældige Kongedømme:  »Naar  Konseil  og  Kollegier  ere  vel  ind- 
rettede i  et  Monarki,  saa  har  denne  Regeringsform  alle  Fordele  af 
en  Republik,  uden  at  have  nogen  af  dens  Fejler«  —  forudsat  at 
den  enevældige  Fyrste  er,  som  han  skal  være:  elsker  sit  Folk,  ind- 
seer, at  dets  Gavn  og  hans  eget  falde  sammen,  og  har  den  rette 
Følelse  for  Religionen  og  Æren,  i  hvilken  alle  Stænder  have  Del, 
og  som  kun   kan   være   til,    hvor  Folket  har  Frihed  til   at  tænke, 

domme  og  handle  efter  de  Domme,  Æren  tilsiger  det.  Hvad  iøvrigt 
Regentens  Pligter  angaa,  da  ere  de  mangfoldige:  >Er  der  en  Plet 
i  Landet,  som  kan  blive  bedre  nyttet,  er  der  en  Indsigt,  som  kan 
blive  bedre  anvendt,  er  der  et  Menneske,  som  kan  blive  mere  lyk- 
keligt, det  er  Regentens  Pligt  at  gjøre  dertil,  hvad  han  kan.  Naar 
Størrelsen  af  denne  Pligt  ret  indsees,  bliver  den  mindste  Stat  i  en 
Regents  Øjne  til  en  Verden,  der  er  saa  stor,  at  han  ikke  har  nødig 
at  opsøge  flere.  Det  bliver  ham  ligesaa  vanskeligt  at  finde  Ende 
paa  sine  Pligter,  som  det  var  for  Alexander  at  sætte  Grændse  for 
sine  Erobringer.  Han  har  ikke  nødig  at  vandre  om  som  Ulysses 
for  at  opsøge  nye  Arbejder,  et  Land  som  Ithacien  kan  give  ham 
nok  at  bestille.  Dersom  en  Regent  frygter,  at  saadan  en  Dyd  ikke 
skal  blive  bemærket,  saa  kan  han  trøste  sig  dermed,  at  denne 
Maade  at  søge  Ære  paa  er  destoværre  altfor  usædvanlig.« 

I  sine  »Breve«,  1759,  og  i  sit  Ugeblad  »Den  patriotiske  Patriotiske 
Tilskuer«,  1761 — 63,  har  Sneedorff  nedlagt  et  saare  rigt  Materiale  **  ""* 
til  Forstaaelsen  af  hin  Tid  og  af  hans  egen  reformerende  Skribent- 
virksomhed. En  Mangfoldighed  af  Samfundsspørgsmaal  er  drøftet  i 
disse  Skrifter  med  en  for  den  Tid  sjelden  Aandfuldhed  og  Flugt  i 
Fremstillingen  og  i  et  Sprog,  der  ubetinget  gjør  J.  S.  Sneedorfi"  til 
Aarhundredets  første  danske  Prosaist;  med  de  bedste  franske  Stilister 
til  Forbilleder  har  han  saa  at  sige  forvandlet  Sprogmaterialet  til  et 
smidigt,  skarpt  og  blankt  Redskab  for  Tankens  undersøgende  Ind- 
trængen og  bevæger  sig  saa  let  og  gratieust  i  denne  Sprogkunst, 
at  man  ved  nu  at  læse  hans  Skrifter  maa  undres  ligesaa  meget 
over,  at  de  ligge  et  godt  Aarhundrede  bag  os,  som  hans  Samtid 
maa  have  undret  sig  over,  at  der  kun  laa  tre  Aar  mellem  sidste 
Bind  af  Holbergs  Epistler  og  Sneedorfls  første  Skrift.  Blandt  Em- 
nemes  Mængde  fortjener  et  Par  særlig  Opmærksomhed  som  visende 
os  det  fremrykkede  Stade,  Sneedorff  i  saamange  Henseender  indtog. 
Han  er  en  af  de  første  Talsmænd  for  Bondens  Emancipation,  der 
samlede  vor  Adels  og  Borgerstands  bedste  Elementer  om  sig  i 
forrige  Aarhundrede.  Han  fremhæver  det  som  et  Fortrin,  Norge 
har  fremfor  Danmark,  at  det  ikke  besidder  nogen  livegen  Bonde- 
stand, han  omtaler  Stavnsbaandet  som  forkasteligt  og  fremsætter 
som  en  af  Statshusholdningens  uimodsigeligste  Axiomer,  at  »Bonden 
bør  have  visse  Ejendomme  og  bestemte  Pligter;  det  er  en  Sandhed, 
som  er  ligesaa  grundet  i  Menneskets  naturlige  Forbindelser,    som 

den  er  nødvendig  til  at  befordre  Selskabets  almindelige  Bedste  eller 
Statens  sande  Interesse.  Hyppig  giver  Sneedorff  i  >  Tilskueren  < 
Ordet  til  en  (fingeret)  Adelsmand,  der  bruger,  hvad  han  har  til- 
overs, til  at  hjælpe  sine  forarmede  Bønder  med ;  paa  hans  Grods  ere 
Afgifterne  nøje  fastsatte,  der  gives  en  bestemt  Sum  i  Fæste,  og  de 
unge  Mennesker  oplæres  i  alle  Slags  nyttige  Kunster  —  endogsaa 
Maleri  og  Musik.  Ikke  mindre  klart  viser  Sneedorffs  fremskredne 
Standpunkt  sig  i  hans  Ønske  om  en  litterair  Skandinavismes  Til- 
blivelse. > Ved  fælles  Bestræbelser  i  at  dyrke  de  Sprog,  som  endnu 
have  meget  tilfælles,  kunde  begge  Nationer  [den  dansk-norske  og 
den  svenske]  vist  gavne  hinanden  mere  og  indlægge  dem  selv  en 
sandere  Ære  end  ved  at  gjøre  Dag-Registre  af  deres  gamle  Felt- 
slag, c  Han  påaviser  de  Fordele,  der  følge  af  et  stort  Sprogom- 
raade,  og  ønsker,  >at  vi  kunde  finde  saadant  et  Middel  til  at  forene 
det  danske  og  svenske  Sprog,  at  Indbyggerne  i  de  tre  Riger  ud- 
gjorde kuns  eet  Selskab  i  Henseende  til  Videnskaberne.  Skulde 
det  ikke  være  Umagen  værd,  at  de,  som  arbejde  i  begge  Nationers 
Sprog  og  Historie,  gave  os  en  Fortegnelse  af  de  Ord  og  Egen- 
skaber, som  adskille  begge  Sprogene,  tilligemed  et  Forslag,  hvor- 
ledes det  ene  Sprog  kunde  uden  at  tabe  Noget  lempe  sig  efter  det 
andet  og  berige  sig  med  dets  Overflødighed.^« 

Kun  fyrretyve  Aar  gammel  døde  denne  fortrinlige  Skribent, 
1764.  I  sine  sidste  Leveaar  var  han  Informator  hos  Arveprinds 
Frederik,  i  hvilken  Stilling  Guldberg  efterfulgte  ham.  Hvor  yndet 
han  var  som  Forfatter,  kan  sees  deraf,  at  da  hans  samlede  Værker 
1776  og  de  følgende  Aar  bleve  udgivne  i  ni  Bind,  fik  de  det 
efter  den  Tids  Forhold  paafaldende  store  Antal  af  900  Sub- 
skribenter. 

Kraft  Jens  Kraft  blev  født  i  Frederikshald  1720,  men  opdroges  hos 

Slægtninge  i  Jylland,  rejste  udenlands  som  Magister  og  blev  1746 
Professor  i  Mathematik  ved  Sorø  Akademi;  død  1765.  Som  Filosof 
sluttede  han  sig  til  Wolf  og  hans  >mathematiske  Methode«,  hvilken 
han  stræbte  at  skaffe  Indgang  ved  sine  forskjellige  kortfattede 
Lærebøger  i  Filosofi.  Med  J.  S.  Sneedorff*  førte  han  en  litterair 
Fejde  om  Principer,  der  atter  og  atter  komme  paa  Dagsordenen  og 
særlig  have  Betydnig  for  et  Folk  med  saa  udpræget  Tilbøjelighed 
for  det  Æsthetiske  som  det  danske.     Sneedorff"  havde  i  sin  ivrige 

Fremhæven  af  de  nyere  Sprog  og   de    »smukke  Videnskabere  som 
Dannelsesmiddel  af  ypperlig  Rang  rettet  Angreb   paa    »den  orden- 
Jige  og  grundige  Læremaade,  hvorved  man  forstaaer  den  mathema- 
tiske«,  og  spottet  det  filosofiske  Edderkoppespind  og  dets  »Edder- 
kopper med  de  lange  Ben,  som  gjøre  lutter  mathematiske  Skridt«. 
Paa  de  exakte  Videnskabers  Vegne  tog  Kraft  tilorde   imod  denne 
Betragtningsmaade    i    sine    »Kritiske    Breve    til   Videnskabernes  Kritiske 
Fremvæxt  og  Smagens  Forbedring«,  idet  han  undersøger,  hvad  der      ^^^ 
er  det  Vigtigste   i  en  Stat,    enten  de  grundige    eller  de  smukke 
Videnskaber.     »Vi  ville  forestille  os  en  Stat,    som  staaer  i  sit  dej- 
ligste Blomster,  men  i  et  Blomster,  som  en  sig  nærmende  Fjende 
vil  brække  af.    Send  alle  høje  Gejster  med  alle  deres  Lovsange  og 
flyvende  Blade,   med  alle   deres  skjemtefulde   gejstrige  Indfald  og 
skærpede  Moraler,    denne  Fjende  imøde;    det  vilde  forundre   mig, 
om  Ordenes  uovervindelige   Kraft  drev  de    skarpe  Vaaben    tilbage 
eller  hindrede  de  mange  tusinde  Kugler  i    at  dræbe.     Vel  sige  de 
store  Poeter,  at  Ord  og  Vers   kunne   trække  Maanen   ned   af  Him- 
melen, og  Kabbalisterne,   at  deres  hemmelige  Ord  kunne  gjøre  de 
skarpeste  Sværd  stumpe  og  den  modigste  Fjende  ligesaa  fejg  som 
frygtsom;  jeg  vil  aldrig  tro,    at  Smagens  Elskere  i  vore  Tider  til- 
lægge de  skjønne  Videnskaber   saa  uventelige  Kræfter,    men  tvert- 
imod  i  min  Enfoldighed  holde  for,   at  det  blev  ikke  mindre  latter- 
ligt at  ville  fægte   med  Ord   end   at  ville  vinde  Hjerter  med  Vaa- 
ben.«    »Smagens  Elskere  vide  et   besynderligt  Middel,   uden  Læs- 
ning, uden  Møje  at  forstaa  Alt.     Deres  skjønne  Videnskaber  igjen- 
nemvandre,  uden  at  man  selv  mærker  det.  alle  Hjerter  og  Hjerner. 
Ungdommen  finder  i  dem  sin  Mælk,  den  voxne  Alder  derimod  sin 
faste  Føde;  Fruentimmeret  opbygges  mer  ved  dem,  paa  Komedier 
og  ved  de  Blade,   som   opvarte   dem   ugenlig  ved   deres  Natbord, 
end  de  Studerende  i  deres  smagmanglende  Skoler;  indtil  Bønderne 
selv,  da  kunne  de  dannes  ved  Viser  af  Smag  og  ved  store  Modeller 
af  deres  Stand,  optagne  i  Smagens  Selskab.«     Imod   denne  ligesaa 
overfladiske  som  let  tilegnede  Dannelse   hævder  Kraft   den  mathe- 
inatiske  Methode,  Studiet  af  Filosofien  og  grundig  Videnskabelighed 
som  den  rette  Skole  for  Aanden.    Ingen  af  de  Fejdende  mente  det 
saa  ensidigt,  som  de  i  Stridens  Hede  fremsatte  deres  Principer;  disse 
selv  ere  fremme  i  vort  Aandsliv  endnu  den  Dag  idag,  og  til  hvilken 
Side  den  nationale  Tilbøjelighed  drager,  vide  vi  Alle. 

Foruden  de  »Kritiske  Breve«  maa  blandt  Krafts  Skrifter  næv- 
Om  de  vilde  nes !  >Kort  Fortælling  af  d e  vilde  Folks  fornemmeste  Indret- 
ninger,  Skikke  og  Meninger,  til  Oplysning  af  det  Menneske- 
liges Oprindelse  og  Fremgang  i  Almindelighed«,  1760.  Allerede 
Titlen  oplyser  os  om,  at  det  er  en  Paavirkning  af  Rousseau,  vi 
møde  her,  og  i  Skriftet  selv  se  vi  Forfatteren  acceptere  sin  franske 
Forgængers  Theori  om  alle  Ulykkers  Oprindelse  fra  Ejendomsbe- 
grebet. Vel  er  Krafts  Standpunkt  i  meget  forskjelligt  fra  Rousseaus, 
men  med  denne  er  han  dog  tilbøjelig  til  at  fremhæve  Fordelene 
ved  de  vilde  Folks  Naturstandpunkt. 

schytte.  Den  tredie  af  de  soranske  Populair-Filosofer,  Fynboen  Andreas 

Sohytte,  blev  født  1720,   tog  theologisk  Attestats  og  rejste  tre  Aar 


Regering. 


Andreas  Schyttb. 

udenlands  som  Hovmester  for  en  fornem  ung  Herre;  efter  sin 
Hjemkomst  blev  han  1761  Sneedorffs  Efterfølger  som  Professor  i 
Statsvidenskab.  Hans  vigtigste  Skrifter  ere  »Staternes  indvortes 
Staternes  Rcgjcring«,  5  Delc ,  1773 — -j^y  og  »Staternes  udvortes  Re- 
gjering«,    2  Dele,    1774—75.     Hans  Forfatterskab   begyndte  for- 

holdsvis  sent,  og  sit  sidste  Værk:  »Danmarks  og  Norges  na- 
turlige og  politiske  Forfatningc,  naaede  han  ejheller  at  faae 
fuldført;  dets  første  Del  udkom  i  hans  Dødsaar  1777.  Schyttes 
statsretlige  Skrifter  vare  for  hin  Tid  ikke  mindre  epokegjørende 
end  Sneedorffs,  og  han  havde  dertil  arvet  denne  sin  Forgængers 
fortrinlige  Fremstillingsform  baade  som  Foredragsholder  og  som 
Skribent.  »Han  holdt  sine  Forelæsninger  for  Akademisterne  med 
saadan  Galanteri  og  Opmærksomhed,  at  man  sagde,  det  var  en 
Kammerjunker,  der  holdt  Forelæsninger  for  Kammerherrer<,  hedder 
det  i  »Engelstoftiana«  (Hist.  Tidsskrift  1880).  Og  en  Samtidig 
siger  om  hans  Stil:  »Alt,  hvad  han  træder  paa,  bliver  til  Roser, 
og  Sproget  har  under  hans  Pen  en  Glands,  Lethed  og  Zirlighed 
som  noget  slebet  Sprog  i  Europa.«  Om  end  ikke  i  samme  Udtryk 
vil  Nutiden  underskrive  denne  Dom;  det  er  i  Virkeligheden  en 
højst  mærkelig  Lethed  og  Nærhed  ved  vore  Dages  Prosaform,  hine 
soranske  Forfattere  ere  i  Besiddelse  af,  og  om  de  end  —  som  i 
den  litteraire  Fejde  mellem  Sneedorff  og  Kraft  —  kunde  tvistes  om 
Principeme  for  Sprogets  Forbedring,  vare  de  i  deres  Skrifter  det 
umiddelbare  Udtryk  for  et  stærkt  fremskredet  Stadium  i  Sprogud- 
viklingen. 

I  Kjøbenhavn  træffe  vi  lige  ved  Tidsrummets  Begyndelse  Gunncnw. 
Normanden  JOHAN  ERNST  GUNNERUS  som  extraordinair  Professor  i 
Theologi,  hvortil  han  blev  kaldet  1754,  efterat  han  med  kongelig 
Understøttelse  havde  studeret  Wolfs  Filosofi  under  Baumgarten  i 
Halle  og  senere  besøgt  Jena,  hvor  han  blev  Adjunkt  ved  det  filo- 
sofiske Fakultet.  Som  Universitetslærer  læste  han  ikke  blot  over 
theologiske  Discipliner,  men  ogsaa  over  Filosofi  og  Mathematik, 
de  to  dengang  stærkt  sammenkjædede  Videnskaber  (Kraft  dedu- 
cerede f.  Ex.  Sjælens  Udødelighed  ved  Hjælp  af  mathematiske  Be- 
stemmelser som  >de  krumme  Liniers  Koordinaters  Natur*).  Hans 
Virksomhed  ved  Universitetet  var  fuld  af  Liv  og  Fynd,  men  varede 
kun  kort,  da  han  allerede  1758  blev  Biskop  i  Throndhjem;  her 
stiftede  han  i  Forening  med  Suhm  ogSchøning  »det  Kgl.  Norske 
Videnskabernes  Selskab«.  Struensee  kaldte  ham  ned,  for  at 
han  skulde  udarbejde  Forslag  til  en  Universitets-Reform,  men  Mini- 
sterens Magt  var  forbi,  inden  den  kunde  blive  sat  i  Værk,  og 
Gunnerus  vendte  tilbage  til  Norge,  hvor  han  kort  efter  døde,  1773. 

Risbrigh.  Hans  Elev  og  hans  Efterfølger  ved  Universitet  var  BøRGE  RISBRIGH 
(173 1 — 1809).  Hans  Forfattervirksomhed  er  kun  liden,  men  hans 
Indflydelse  paa  det  filosofiske  Studium  ret  betydelig  paa  Grund  af 
den  lange  Aarrække,  i  hvilken  han  var  dets  officielle  Organ;  han 
»vedligeholdt  ved  Højskolen  den  Forening,  sund  Filosofi  og  liberal 
Theologi  allerede  havde  indgaaet  under  Gunneri  Auspicier«,  vidnes 
der  om  ham.     En  anden  Discipel  af  Gunnerus  var 

Tyge  Rothe.  Tyge  Jesper   Rothe,  Broder  til  den   tidligere  omtalte  Per- 

sonalhistoriker  Casp.  P.  Rothe,  født  173 1,  theologisk  Kandidat  1747. 
Nogle  Ungdomsaar  tilbragte  han  som  Huslærer  i  den  store  Verden, 
andre  paa  en  Udenlandsrejse  til  Tydskland,  Schweiz  og  Frankrig. 
Med  sin  ædle  Hustru  Karen  BjøRN  fik  han  betydelig  Formue, 
kjøbte  Tybjerggaard  i  Sjælland  og  levede  det  meste  af  sit  øvrige 
Liv  som  praktisk  Landmand,  kun  nu  og  da  kaldet  til  Embedsvirk- 
somhed, som  under  Struensee  til  Borgemester  i  Kjøbenhavn  og  De- 
puteret i  det  nys  oprettede  Finanskollegium  med  Landvæsenet  som 
Bestyrelsesgren,  under  Guldberg  som  Amtmand  i  Segeberg.  Alt 
fra  Ungdommen  af  tog  Tyge  Rothe  med  stor  Interesse  Del  i  den 
offentlige  Debat  og  har  baade  ved  Smaaskrifter  og  ved  store  Vær- 
ker erhverv'et  sig  Navn  som  en  utrættelig  virksom,  for  Folkevel  og 
Oplysning  nidkjært  arbejdende  Forfatter.  Allerede  for  sin  Samtid 
var  han  dog  mindre  tilgængelig  paa  Grund  af  sin  tunge,  trættende 
Fremstilling  og  sit  med  mange  Særheder  udstyrede  Sprog;  af  Nu- 
tiden kræver  Forbybelsen  i  hans  Skrifter  end  større  Taalmodighed. 
og  selv  hvor  det  anstrengte  Tankearbejde  afbrydes  af  følelsesfulde 
Udbrud,  virke  disse  snarest  som  tom  Deklamation  uden  virkelig 
Varme,  medens  man  med  alt  dette  dog  maa  anerkjende  den  Trang 
til  selvstændig  Opfattelse  og  det  modige  Frisind,  der  udmærker 
ham  som  Forfatter.  Bedst  lader  hans  første  Skrift  sig  læse,  de  efter 
hans  Udenlandsrejse  udgivne  »Tanker  om  Kjærlighed  til  Fædre- 
landet«, 1759.  Paavirkningen  af  Rousseau  er  her  let  kjendelig, 
tydeligst  i  en  Ytring  som  denne-  »Havde  Ingen  indhegnet  en  Plads 
og  saa  sagt:  »Den  er  min«,  da  skulde  Alle  have  blevet  i  en  fuld- 
kommen Lighed,  thi  hvor  ingen  Ejendomme  ere,  der  finder  For- 
urettelse ej  Sted,  Misundelse  fodes  først,  naar  Fordelen  ulige  deles, 
og  Vindesyge  kjendes  ej,  saalænge  det  Ufornødne  er  unyttigt.« 
Ogsaa  Montesquieu  har    paavirket  Rothe   her  som  i   flere   af  hans 

øvrige  Skrifter.     Det  bet>'deligste   blandt   disse   er  »Kristendom- 
mens Virkning  paa  Folkenes  Tilstand  i  Europa«,  to  Dele, 


1774 — 75,  senere  fortsat  med  »Udsigt  over  det  frankiske  Mo- 
narki« 1776,  »Hierarkiet  og  Pavemagten«,  to  Dele,  1778 — 79, 
og  »Europas  Lensvæsen«   1783,  til  hvilket  sidste  der  slutter  sig 


Digitized  by 


Google 


278  Oplysningens  Tidsalder. 

det  særlig  nordiske  Forhold  behandlende  Værk  »Nordens  Stats- 
forfatning før  og  i  Lenstidenc,  to  Dele,  1781—82.  Denne  Skil- 
dring maatte  for  en  stor  Del  dreje  sig  om  de  agrariske  Forhold  i 
Oldtiden,  og  hvorvel  Rothe  misforstod  mange  af  de  herhenhørende 
Udtryk  i  den  gamle  Lovgivning  og  Historie,  saa  han  selv  maatte 
konstruere  en  Sammenhæng,  blev  Arbejdet  dog  af  praktisk  Inter- 
esse for  Samtiden  ved  at  afføde  hans  Undersøgelser  angaaende  For- 
holdet mellem  Jorddrot  og  Bonde  i  den  nyere  Tid  og  hans  Be- 
stræbelser for  Fællesskabets  og  Hoveriets  Afskaffelse.  En  ny  Række 
og  tillige  en  ny  Art  af  Skrifter  begyndte  Tyge  Rothe  1788  med 
»Philosophies  Ideer  til  Kundskab  om  vor  Art  og  til  Glæde 
over  denc,  to  Dele,  efterfulgte  1791 — 94  af  det  sex  Bind  stærke 
Værk:  »Naturen  betragtet  efter  Bonnets  Maadec.  Ved  sin 
Definition  af  Begrebet  Aabenbaring  stiller  han  sig  i  førstnævnte 
Arbejde  udenfor  Skriftautoriteten  og  begrændser  endydermere 
Kristendommens  Sandhed  til  enkelt  Tid  og  Sted:  »Mange  ere  de, 
hvilke  urigtigen  gjennemtænke  det  kristne  Tradizions  System  og 
bedømme  det  urigtigen.  Det  i  Systemet,  hvilket  ikkun  er  en  for 
nogen  Tid  gjældende  Lov  eller  Raad,  og  hvilket  altsaa  kun  gjæl- 
der  for  nogle  faa  Mennisker  i  den  deres  særegne  Forfatning:  det 
fordrejes  til  at  skulle  angaa  alle  Mennisker  og  til  at  være  en  almen 
Lære  for  hele  vor  Art«.  I  det  andet  Værk  henvises  saa  til  Naturen 
som  det  sande  Altomfattende,  der  fylder  Mennesket  med  Tanker 
om  Gud.  Tyge  Rothes  sidste  Arbejde  var  Mindeskriftet  om  hans 
i  Januar  1795  afdøde  Hustru:  »Karen  Bjørns  Minde«;  umiddel- 
bart efter  dets  Fuldførelse  døde  han  i  Decbr.  s.  A. 

Kantianere.  Kantianismen  doceredes  tidligst  herhjemme  af  Chr.  Horne- 

MAN  (1759 — 91),  hvis  Forelæsninger  —  afbrudte  af  hans  tidlige 
Død  —  bleve  udgivne  baade '  paa  Dansk  og  Tydsk.  Gamle  RiS- 
BRIGH  forholdt  sig  nærmest  refererende  til  den  nye  Filosofi,  medens 
Prof.  Anders  Gamborg,  der  nogle  Aar  iforvejen  havde  sat  den 
theologiske  Verden  i  stærk  Bevægelse  ved  sit  Skrift  »Nysa«  med 
dets  absurde  Forklaring  at  Syndefaldet,  i  »Jesu  Moral«,  179^,  frem- 
traadte  som  en  vidt  fremskreden  Tilhænger  af  Kant.  Juristen  J.  F. 
W.  Schlegel  grundede  sine  Forelæsninger  over  Naturretten  paa 
Kants  Lære  om  Moralloven  (»Naturretten  eller  den  almindelige  Rets- 
læres  Grundsætninger«,  to  Dele,  1798),  og  den  unge  A.  S.  ØRSTED 

vandt  Universitetets  Guldmedaille  for  sin  Afhandling  >over  Sam- 
menhængen imellem  Dyds-  og  Retslærens  Princip«;  han  var  over- 
hovedet den  bedst  rustede  blandt  Kantianerne  og  beviste  dette  ved 
sin  Polemik  mod  Lærens  Modstandere  og  overfladiske  Kjendere 
(O.  HORREBOW),  men  frigjorde  sig  senere  for  Systemets  Lænker  og 
vil  ikke  have  disse  sine  tidligste  Skrifter  tillagt  noget  blivende 
Værd.  I  Norge  foredroges  Kants  Lære  af  Rektoren  i  Kristiania  NiELS 
Treschow,  der  1803  blev  Risbrighs  Efterfølger  som  filosofisk  Pro- 
fessor i  Kjøbenhavn  og  dermed,  efter  sin  Tilslutning  til  Spinoza  og 
Schelling,  indledede  et  nyt  Afsnit  af  Filosofiens  Historie  i  Danmark. 


Imod  Kant  og  hans  Pligtlære  stillede  Rektoren  i  Nakskov  JOHAN- 
NES BoVE  (1756—1830)  sin  Lyksalighedslære,  udviklet  i  hans  1792 
udgivne  Skrift  »Statens  Ven«,  hvortil 
der  senere  som  2.  og  3.  Bind  slutter  sig 
Skrifter  om  Rettens  og  Statens  Ophav, 
om  Næringsveje,  Folkemængde  og  Rig- 
dom. Det  er  en  overfladisk  Eudaimo- 
nisme,  Boye  forkynder,  idet  han  sætter 
»Fornøjelse«  som  det  Væsenlige  i  Lyk- 
saligheden og  bestemmer  denne  som  Ud- 
sigt over  en  varig  Række  af  Fornøjelser. 
Af  disse  gives  der  to  Arter:  de  sandse- 
lige  og  de  aandelige,  samt  >en  tredie 
Art,  blandet  af  begge«,  og  de  have  deres 
Sæde  i  Sjælen.  Fælles  for  alle  Sjælens 
Handlinger  er  en  uophørlig  Bestræbelse 
efter  at  tænke,    og  fra  denne   udgaa   de 

intellektuelle  Fornøjelser,  medens  Dyden  bestaaer  i  »Færdighed  og 
Smag  paa  moralske  Fornøjelser;  Den  kaldes  dydig,  som  finder  For- 
nøjelse i  at  befordre  ligesaa  vel  Næstens  Lyksalighed  som  sin 
egen«.  Dette  er  en  Opofrelse,  som  ingen  Lov  kan  foreskrive,  og 
»kan  Mennesket  ikke  finde  Fornøjelse  i  at  være  dydigt,  saa  er  han 
vist  heller  ikke  forbundet  dertil«,  thi  »man  kan  ikke  bevise,  at  Den, 
der  har  en  medfødt  Drift,  er  pligtig  at  opofre  noget  af  denne 
Drifts  Tilfredsstillelse  for  en  Andens  Skyld«  —  »Naturen  kan  ikke 
synde;  har  den  givet  mig  Drift  til  en  Ting,  saa  synder  jeg  ikke, 
om  )eg  følger   denne  Drift«.     Til  Lyksaligheden    er   Oplysning 


Joh.  Boye. 


Johannes  Boyb. 
Efter  et  Pastelmaleri. 

nødvendig,  thi  det  er  den,  der  »kultiverer  Mennesket  til  Dyd«,  og 
»den  kultiverte  Dyd  er  Menneskets  højeste  Lyksalighed«.  Oplys- 
ningsværket  til  Dydens  Fremme  er  derfor  en  af  Statens  helligste 
Pligter,  som  Boye  varmt  lægger  den  paa  Sinde. 

Birckncr  Dcn    residerende    Kapellan    i    Korsør    MICHAEL    GOTTLIEB 

BiRCKNER  (1756—98)  blev  en   af  Tidens   mest  afholdte  Skribenter, 

ligesaa  meget  paa  Grund 
af  den    ædle    Personlig- 
hed,   der    lyste    frem  at 
hans  Forfatterskab,  som 
formedelst    den    modige 
Frisindethed ,     hvormed 
han  udtalte  sig.     Denne 
lagde  sig  især  for  Dagen 
i  hans  1797  udgivne  be- 
rømte Afhandling    »Om 
Trykkefriheden     og 
dens   Love«,    der    paa 
en  Tid,  da  mange  Sind 
med  Rette  ængstedes  for 
Indskrænkninger   i   Pres- 
sens Brug,    med  en  for- 
bausende     Frimodighed, 
men  med   en  værdig  og 
behersket       Argumenta- 
tion, tog  Ordet  for  Pres- 
sens  ubetingede  Frigjø- 
relse  som  den  eneste  til 
Tidsaandens  Krav  og  Oplysningens   Standpunkt  svarende  Ordning, 
medens   det  Utilstrækkelige   og  Selvmodsigende   i   den  hidtil  gjæl- 
dende   Lovgivning    paavistes    ad    historisk  Vej.     Alt   burde    kunne 
underkastes  en  fri  Undersøgelse:    Regeringsformen   og  Regeringens 
Handlinger,  Religionen  i  Almindelighed  og  den  herskende  Religion 
i  Særdeleshed,  Embedsmandens   Færd    og  Borgerens  Ære.     Dette 
Skrift  gjorde,  som  man  kan  tænke  sig,  den  største  Opsigt,  og  For- 
fatteren var  forberedt  paa  at  komme  til  at  bøde  for  sin  Fritalenhed; 
Regeringen    skred    imidlertid   ikke   ind    imod  ham,    men    Skriftets 

Tanker  lod  den  rigtignok  ogsaa  i  en  anden  Henseende  upaaagtede, 
hvad  den  snart  paafølgende  betydelige  Indskrænkning  af  Trykke- 
friheden noksom  viste.  Blandt  Birckners  Arbejder  —  »Samlede 
Skrifter«,  fire  Bd.,  1797 — i8cx)  —  findes  der  adskillige  moralfiloso- 
fiske Athandlinger,  der  vise  ham  som  en  erklæret  Kantianer,  for 
hvem  Moralloven  staaer  over  alt  Andet;  ved  denne  sin  Opfattelse, 
ved  sin  store  Begavelse  og  sin  ædle  Karakter  bliver  Birckner  en 
fremragende  Repræsentant  for  den  rationalistiske  Præstestand;  hvor 
langt  selv  de  Bedste  af  denne  kunde  drive  Akkorderingen  mellem 
modstridende  Principer,  viser  en  Udtalelse  som  følgende  i  Birckners 
Afhandling  >0m  den  gejstlige  Stand«:  »Religionslæreren  er  for- 
pligtet paa  de  Symbolske  Bøger  ved  sin  Embedsed,  men  han  be- 
gaaer  ingen  umoralsk  Handling,  fordi  han  forklarer  en  Lærebyg- 
ning, endskjøndt  den  efter  hans  egen  Overbevisning  er  vildfarende, 
og  han  er  kun  forpligtet  til  at  foredrage  de  moralske  Lærdomme 
i  Forbindelse  med  visse  en  bestemt  positiv  Religions  Lærepunkter 
under  den  Betingelse:  saavidt  disse  Lærepunkter  findes  grundede  i 
Bibelen,  og  saavidt  som  det  kan  stemme  overens  med  hans  Be- 
stemmelse at  være  Almuens  Lærer.« 

Efter  Andr.  Hojers  Død  skulde  det  juridiske  Professorat  be- 
sættes efter  afholdt  Konkurrence  og  et  helt  Aars  Prøveforelæs- 
ninger. Udfaldet  blev  Ansættelsen  af  to  Mænd,  der  begge  bleve 
deres  Videnskabs  Pryd  og  vandt  sig  højthædrede  Navne  i  vor 
Lovkyndigheds  Historie:    P.  KOFOD- ANCHER  og  HENRIK  Stampe. 

Peter  Kofod-Anoher  (1710—88)  er  i  Indledningen  bleven  næv-  Kofod- 
net  som  en  af  de  Forfattere,  der  imødegik  Montesquieus  i>Espiit 
des  lois€  under  den  Forudsætning,  at  man  ifølge  den  franske  For- 
fatters Argumentation  kunde  antage,  han  betragtede  Danmark- 
Norge  som  en  despotisk  regeret  Stat.  Medens  han  varmt  forsvarer 
sit  Fædreland  mod  Rigtigheden  af  denne  Betegnelse  og  peger  paa 
den  Lighed  for  Loven,  i  Medfør  af  hvilken  det  mere  end  eengang 
er  hændet  Kongerne  ved  Højesteret  at  tabe  Sager,  som  vedrørte 
deres  Gods  og  Fordringer,  lægger  Kofod-Ancher  paa  den  anden  Side 
ikke  Skjul  paa  sin  Beundring  for  Montesquieu,  og  han  nævner  i^U esprit 
des  loist  som  det  Forbillede,  hvorefter  han  selv  agter  at  gjennem- 
føre  en  nøjagtig  Undersøgelse  om  de  danske  Love  og  den  danske 

Retsordning.     Indfrielsen  af  dette  Løfte  skylder  vor  juridiske  Litte 
ratur  noget  af  sit  fortrinligste  Indhold:  Kofod-Anchers  Arbejder  paa 

den  danske  Lovhistories 
Omraade.  Dels  holdte 
som  Forelæsninger,  dels 
—  da  hans  Brystsvaghed 
nødte  ham  til  at  forlade 
Kathedret —  udarbejdede 
som  Afhandlinger  frem- 
kom fra  1769  til  1783 
»Dansk  Lo  vh  i  s  tor  i  ec, 
>Den  danske  Lens- 
ret«,  »De  gamle  dan- 
ske Gilder«,  samt  Ud- 
gaverne af  Valdemars 
Sjællandske  Lov  (optagen 
i  Lovhistorien)  ogjydske 
Lov.  Den  udmærkede 
Retslærdes  »Samlede 
juridiske  Skrifter« 
udgaves  i  tre  Dele  af 
Schlegel  og  Nverup 
1807— II. 
Grundlagde  Kofod-Ancher  Studiet  af  den  danske  Retshistorie, 
saa  begyndte  der  med  Henrik  Stampe  (1713 — 89)  en  ny  Epoke  i 
Lovfortolkningen  og  Lovanvendelsen.  Han  havde  tidlig  gjort  Be- 
kjendtskab  med  den  Wolf  ske  Filosofi,  og  af  brændende  Lyst  til 
personlig  at  høre  den  store  Lærer  nedlagde  han  sit  Konrektorat  i 
Aalborg  og  rejste  til  Marburg.  Efter  sin  Hjemkomst  disputerede 
han  for  Doktorgraden  og  viste  ved  denne  sin  Afhandling  saavelsom 
senere  ved  sine  Forelæsninger,  med  hvilket  Held  han  forstod  at 
lade  denne  mathematisk  deducerende  filosofiske  Methode  formæle 
sig  med  Jurisprudensen  til  en  Fortolkningskunst  af  hidtil  ukjendt 
Klarhed,  Orden  og  Tydelighed;  han  havde  en  saadan  Lethed  i  at 
se  det  Sande,  i  at  forklare  det  Urede,  i  at  udvikle  det  Tvivlsomme, 
at  Jacob  Baden  i  sin  Sørgetale  over  ham  kunde  fremdrage  som 
et  Minde  fra  Studentertiden,  »med  hvor  stor  Fornøjelse  de  fineste 
metafysiske  Meninger  gled  ind  i  de  Unges  Sjæle«.    Efter  tolv  Aars 


'^^^-i^Hc^Jt 


Peter  Kofod-Anchbr. 
Titelvignet  til  Bårens'  »Juridisk  Lommebog  for  1795« 

Henrik  Stamps. 
Gehejmetatsraad,  f.  28.  Juni  1713,  d.  10.  Juli  1789. 

•Saaicdes  viste  Stampes  klare  Aand  sig  af  haDs  Aasyn  —  en  Hæder  var  han  for  Muserne  og  sin  Tid.« 

Titelkobber  til  Sumpes  »Erklsringer«. 

Docentvirksomhed  blev  Stampe  kaldet  til  at  overtage  Embedet  som 
Generalprokureur  og  steg  senere  til  Gehejme-Statsminister;  men 
ogsaa  i  førstnævnte  Embedsstilling  lod  han  sin  juridiske  Skarpsin- 
dighed komme  Videnskaben  tilgode,  idet*  han  efterlod  sin  berømte 
Samling  af  »Erklæringer,  Breve  og  Forestillinger,  General-Pro- 
kureur-Embedet  vedkommende«,  som  efter  hans  Bestemmelse  bleve 
udgivne  (sex  Dele,  1793 — 1807).  »Vistnok  dreje  de  sig  om  tørre 
Regeringssager  og  teknisk  juridiske  SpørgsmaaU ,  siger  Edv. 
Holm;  >men  der  er  allevegne  i  dem  en  Klarhed  i  Fremstillingen, 
en  logisk  Styrke  og  en  usvigelig  bon  sens,  der  gjør  Læsningen  af 
dem  fængslende,  saameget  mere  som  de  ere  gjennemtrængte  af  en 
Varme  i  Overbevisningen,  der  snart  træder  frem  som  en  ægte 
human  Følelse,  snart  bringer  Stampe  til  at  hvæsse  Pennen  til  de 
skarpeste  Spydigheder,  naar  utilladelig  Uvidenhed  og  Vilkaarlighed 
træder  ham  for  nær.  Naturligvis  kan  man  ikke  i  saadanne  Embeds- 
erklæringer  finde  den  Slags  sprudlende  Veltalenhed,  som  undertiden 
kan  strømme  fra  Sneedorffs  Pen;  men  de  indtage  dog  allerede  i 
formel  Henseende  en  fremragende  Plads  i  vor  Prosa  fra  den  Tid, 
som  her  tales  om.*«  Og  Erklæringerne  vise  deres  Forfatter  som 
den  udmærkede  Embedsmand  af  den  gamle  Skole :  »Bureaukrat  fra 
Isse  til  Fod,  om  end  i  dette  Ords  ædleste  Betydning,«  fordrende 
lovlig  Lydighed  af  Undersaatterne,  men  til  Gengjæld  selv  uforfærdet 
overfor  Kollegier  og  Autoriteter,  hvor  der  var  Misligheder  at  paa- 
tale,  uden  Betænkelighed  angribende  selv  kongelige  Forordninger, 
naar  han  finder  dem  krænkende  for  sit  Rets-  og  Frihedsprincip,  og 
— •  hvad  der  maa  tilføjes  som  et  betegnende  Træk  hos  hin  Tids 
Stormandstype  —  virksom  for  Bondestandens  Ophjælpning  til  Gavn 
og  Ære  for  hele  Landet;  Stampe  var  den  Første,  der  tog  Ordet  for 
Fæstes  Overgang  til  Ejendom  som  for  Hoveriets  Afskaffelse,  og 
baade  i  sin  Embedsstilling  og  som  Medlem  af  Landbokommissioneii 
havde  han  megen  Del  i  de  Forordninger,  der  grundlagde  Bonde- 
friheden. Ogsaa  de  af  Grev  Chr.  Reventlow  og  CiiR.  Colbjørn- 
SEN  forfattede  Indstillinger  i  denne  Sag  saavelsom  Førstnævntes  Tale 
ved  hans  Overrækkelse  af  Arvefæsteskjøderne  til  de  første  femten 
Bønder  og  Sidstnævntes  Skrift  imod  de  jydske  Landdrotters  Klage 
ere  vigtige  litteraire  Aktstykker  til  Oplysningstidens  Historie,  karak- 
teristiske Udslag  af  dens  humane  Aand.  Se  Prof.  J.  H.  DeunTZERS 
Afhandl,  om  Stampe  i  Universitetets  Reformationsfest-Program  1891. 

Idet  vi  nu  gaa  over  til  Behandlingen  af  en  Videnskabelighed, 
der  ikke  —  som  den  foregaaende  filosofisk-lovkyndige  eller  den 
efterfølgende  historiske  —  er  et  direkte  Udtr>'k  for  Tidens  Aand 
(hvad  der  ikke  udelukker  de  fremmede  Ideers  Indflydelse)  og  øver 
en  ligesaa  direkte  Tilbagevirkning  paa  den,  bliver  det  Opgaven,  i 
den  størst  mulige  Korthed  at  paapege  de  Mænd,  de  Værker  og 
de  Institutioner,  igjennem  hvilke  Naturvidenskabernes  udenom 
os  vundne  Resultater  føres  ind  paa  vort  hjemlige  Omraade;  Paavis- 
ningen  af  nye  Udgangspunkter,  vundne  herhjemme  og  førende  udad 
i  Paavirkning  af  den  europæiske  Videnskab,  vil  blive  sjeldnere  i 
denne  Periode,  om  saadanne  Punkter  end  ikke  ganske  fattes.  Paa 
dette  Omraade  er  det  her  i  Norden  og  vidt  udenfor  dens  Grændser 
Sverig,  der  fører  an  med  Navnet  LiNNÉ  skrevet  paa  sit  Banner. 


Forholdsvis  heldigt  stillede  det  sig  —  ligesom  i  fordums  Bugge 
Dage  —  indenfor  Astronomien,  hvor  adskillige  nye  Opdagelser 
gjordes  og  en  Række  gode 
Iagttagelser  anstilledes  af  Pro- 
fessor Thomas  Bugge  (1740 
—  181 5),  der  fra  sin  tidlige 
Ungdom  havde  følt  sig  til- 
trukken  af  de  mathematiske 
Videnskaber  og  senere  havde 
befæstet  sig  i  dem  ved  Rej- 
ser i  England  og  Frankrig, 
hvor  han  stiftede  personligt 
Bekjendtskab  med  de  største 
dalevende  Astronomer.  1761 
var  han  i  Throndhjem  for  at 
iagttage  Venus-Gjennemgan- 
gen,  1798  i  Paris  i  Anled- 
ning   af    den     der    nedsatte 

Maal-  og  Vægtkommission,  hvilken  Rejse  han  har  beskrevet  i  et 
Aaret  efter  udkommet  Skrift.  Bugge  var  Sekretair  i  Videnskabernes 
Selskab  og  Medlem  af  en  stor  Del  lærde  Selskaber  i  Europa.  Han 
er  Grundlægger  af  Landmaalingen  i  Danmark,  baade  den  geogra- 
fiske og  Jordskiftningen,  og  udgav  1779  »Beskrivelse  over  den  Op- 
maalingsmethode,  som  er  brugt  ved  de  danske  geografiske  Kartere, 

med  tilhørende  trigonometrisk  Kort  over  Sjælland;  fremdeles  Lære 
bøger  i  den  rene  Mathematik  samt  i  sfærisk  og  theoretisk  Astronomi. 

Ocder.  Fra  Tydskland    indkaldtes    Botanikeren    GEORG    CHRISTIAN 

Oeder  (1728 — 91),  der  havde  studeret  under  Haller  i  Gottingen, 
en  livlig  Aand,  fuld  af  Reformideer  paa  flere  Omraader.  Hans  Op- 
gave skulde  nærmest  være  at  bringe  det  botaniske  Studium  paa- 
fode  som  Professor  ved  Universitetet.  Efter  Skik  og  Brug  skulde 
han  først  disputere;  ved  denne  Akt  gik  det  broget  til.  Stemningen 
mod  den  Fremmede  var  bitter,  Student  A.  Chr.  F.  Rottbøll 
(senere  Professor  i  Medicinen)  satte  ham  tilvægs  for  hans  slette 
Latin,  det  kom  til  hvasse  Mundhuggerier,  og  i  den  officielle  Skrift- 
vexel.  Episoden  affødte,  gav  Universitetets  Rektor  den  almindelige 
Betragtning  Luft  i  de  Ord:  >Gud  forlade  dennem,  som  føre  os  unge 
fremmede  Doctores  i  Landet,  der  ikke  her  kunde  blive  Studenter 
engang«.  Oeder  blev  da  foreløbig  Professor  udenfor  Universitetet, 
idet  han  stilledes  i  Spidsen  for  Anlægget  af  den  botaniske  Have. 
To  Aar  efter  (1754)  fik  han  dog  Universitetsansættelse   og  begav 

Flora  sig  fra  næste  Aar  af  paa  Rejser  for  at  samle  til  »Flora  Danicas 
hvis  Udgivelse  begyndte  1762  og  fortsattes  af  den  følgende  Tids 
bedste  Botanikere,  et  Pragtværk  i  vor  videnskabelige  Litteratur. 
Paa  sine  Rejser  havde  Oeder  havt  Lejlighed  til  at  gjøre  sig  be- 
kjendt  med  Landalmuens  Kaar  og  tænke  over  Midlerne  til  dens 
Opkomst;  han  skrev  sine  berømte  >Bedenken  iiber  dieFrage:  Wie 
dem  Bauernstande  Freyheit  und  Eigenthum  in  den  Landern,  wc 
ihm  beides  fehlet,  verschaflet werden  konne.^c —  den  første  offent- 
lige Udtalelse  om  Emancipationsværket,  tilegnet  Kongen  1769. 
Mange  andre  almennyttige  Forslag  udgik  fra  Oeder;  han  benyttedes 
af  Struensee,  men  hos  Guldberg  var  han  ikke  velseet  og  befor- 
dredes bort  fra  Hovedstaden  til  Landfogedembedet  i  Oldenburg. 


Danica. 


stem. 


Kratzen-  Næsten  samtig  med  Oeder  indkaldtes  en  anden  tydsk  Viden- 

skabsmand: Chr.  Gottlieb  Kratzenstein  (1723— 95),  der.  1753 
ombyttede  Professoratet  i  Fysik  i  St.  Petersborg  med  det  tilsvarende 
i  Kjøbenhavn.  Han  fysiske  Forelæsninger  havde  stærkt  Tilløb  og 
bleve  næsten  en  Modesag  for  det  elegante  Kjøbenhavn,  mest  for 
Experimenternes  Skyld,  der  havde  noget  af  Trylle-  og  Taskenspiller- 
kunsternes   pikante   Ubegribelighed   ved  sig  for  det  i  Naturlovene 

Kkatzbnstbin, 

Doktor  i  Filosofien  og  Medicinea ,    Professor  i  Medicinen  og  ordenlig  Professor  i   den  experimentmle 
Fjrtik.     Medlem  af  Videnskabernes  Selskaber  i  Kjebenhavn  og  Petersborg  samt  af  det  Leopoldinske 

Naturforskerakademi. 

helt  ukyndige  Publikum.  For  at  give  dette  Interesse  ogsaa  for 
andre  Grene  af  Naturvidenskaben  holdt  Kratzenstein  Forelæsninger 
over  hele  Naturhistorien  efter  Linné's  System,  og  ifølge  Breve  til 
denne  sin  svenske  Ven  bestræbte  han  sig  for  at  tilvejebringe  Ind- 
samlinger  af  Naturalier  fra  de  danske  Kolonier.  Til  det  af  Rege- 
ringen støttede  store  Konkylieværk,  hvortil  den  tydske  Maler  og 
Kobberstikker  F.  M.  Regenfuss  tegnede,  stak  og  illuminerede  Bla- 
dene, skrev  Kratzenstein  endel  af  Texten.  Han  var  en  ualmindelig 
energisk  og  livlig  Personlighed,  interesseret  for  alle  nye  videnskabe- 
lige Opdagelser  og  istand  til  med  fyndig  og  morsom  Veltalenhed 
at  interessere  Andr«  for  dem.  Som  Universitetslærer  tog  han  med 
sin  Ihærdighed  Luven  fra  alle  sine  Fagkolleger. 

Lidt  efter  lidt  udskiltes  Naturvidenskaberne  fra  deres  hidtil- 
værende Forbindelse    med   Medicinen    som  Bifag   til   denne.     Som 
Følge  af  de  nationaløkonomiske  Interessers  Frembrud  i  dette  Tids- 
rum henvendtes  Opmærksomheden  mere  end  nogensinde  paa  Natur- 
videnskaben,   med    hvis    praktiske  Resultater  Fremgangen  i  Stats- 
husholdningen  var  saa  nøje  forenet.     Endnu   holdt  Universitetet  sig 
dog  tilbage  i  denne  almindelige  Bevægelse,  ja  afslog  endog  Rege- 
ringens Anmodning  om  Oprettelsen    af   en    Lærestol  i  Økonomien. 
Der  stiftedes   da  i  Aarene  1757 — 59  en   ny  og  aldeles  selvstændig 
Institution    for  denne  Videnskab   med  Lokale    paa  Charlottenborg, 
hvor    der  anlagdes    betydelige  Samlinger.     Ved    Siden    af  to  Pro- 
fessorer i   Økonomien  ansattes  der  en  i  Naturhistorie,    det  vil  sige 
Zoologi   og  Mineralogi.     Den    første    til    denne  Lærestol  Udnævnte 
A5caniu».     var  Normandcn  PEDER  ASCANIUS  (1723 — 1803),  som  havde  studeret 
i  Upsala    under   Linné   og  rejst   udenlands    paa    kongelig  Regning. 
Med  hans  Kundskaber  synes  det  at  have  været  smaat  bevendt,  og 
han  mindes  i  Litteraturen  nærmest  kun  som  Udgiver  af  Billedværket 
^Jcones   rerum    natura lium^    (»Billeder    af    Naturgjenstande«), 
der  skulde  være  et  Slags  zoologisk  Sidestykke  til  »Flora  Danica«; 
Afbildningerne  (for  den  overvejende  Del  af  Havdyr)  ere  meget  vel 
udførte,  men  Texten  saa  knap,   at  den  bliver  helt  ubetydelig.    In- 
stitutet  paa  Charlottenborg  var  imidlertid  1771    blevet  forenet  med 
Universitetet,    Ascanius    var    bleven    forflyttet    til    Kongsberg   som 
Assessor  i  Overbergamtet,  og  hans  Efterfølger  som  Professor  i  Kjø- 
benhavn  blev 

Morten  Thrane  BrOnnich  (1737—1827),  hos  hvem  Krat-  Brunnich. 
zensteins  Forelæsninger  havde  vakt  den  mest  levende  Interesse  for 
Naturhistorien.  Især  fængslede  Entomologien  hans  Opmærksomhed, 
og  han  udgav  1764  paa  Latin  og  Dansk  en  lille  >Insektlære, 
indeholdende  Insekternes  Systematiske  Tavler  c.  I  dette  Skrift  er 
for  første  Gang  det  danske  Sprog  anvendt  til  videnskabelig  zoolo- 
gisk Brug,  altsaa  de  nødvendige  Kunstord  efter  Evne  dannede 
af  det  forhaandenværende  Sprogmateriale.  I  Betragtning  af  denne 
og  andre  Omstændigheder  betegner  vor  Zoologis  Litteraturshisto- 
rikerC. C.A.GOSCII  Brunnich  som  »den  danske  Entomologis  Fadere. 
Paa  en  fleraarig  Udenlandsrejse,  der  førte  ham  vide  omkring  —  fra 
den  franske  Middelhavskyst  til  Ungarn  og  Siebenbiirgen  —  stude- 
rede han  ufortrødent  og  tilvejebragte  den  betydelige  zoologiske 
Samling,  som  senere  blev  forenet  med  Charlottenborgsamlingen  og 
tillagt  Universitetet,  opstillet  i  et  dertil  overladt  Lokale,  som  tid- 
ligere havde  været  benyttet  til  Spisningen  ved  Kommunitetet.  Ord- 
ningen af  denne  Samling,  Beskrivelsen  af  enkelte  af  dens  Exem- 
plarer.  Udarbejdelsen  af  andre  zoologiske  Monografier  og  af  Ud- 
sigten over  Naturvidenskabernes  Fremgang  i  Danmark  samt  hans 
Forelæsninger  optog  Briinnichs  hele  Tid,  saameget  mere  som  han 
af  Hensyn  til  den  dansk-norske  Stats  Bjergværksdrift  maatte  ud- 
strække sine  Kollegier  ogsaa  til  kemiske  og  mineralogiske  Emner. 
En  Tidlang  kaldte  Kongsbergs  Sølvgruber  ham  foreløbig  bort  fra 
hans  videnskabelige  Arbejder,  »satte  mig  udenfor  det  akademiske 
Fag«,  som  han  siger  i  sin  paa  Universitetsbibliotheket  opbevarede 
Selvbiografi,  »standsede  alle  mine  Forehavender  og  min  Brevvexling 
med  fremmede  Lærde  [blandt  hvilke  Linné  var  en  af  hans  stadige 
Korrespondenter]  og  gjorde  derved  et  dybt  Skaar  i  min  daværende 
Embedscirkel«.  Tilsidst  blev  den  dygtige  Mand,  just  paa  Grund 
af  sin  Dygtighed,  taget  helt  bort  fra  sin  Yndlingssfære,  da  han 
1789  udnævntes  til  Overbergkommissair  og  paany  sendtes  til  Norge 
for  at  undersøge  Sølwærkets  Tilstand,  for  hvilket  han  to  Aar  efter 
blev  Direkteur.     Først  1814  kom  han  tilbage  til  Danmark. 

Udenfor  Universitetet  rørte  der  sig  en  Interesse  for  Natur- 
videnskaberne, der  —  ialtfald  ved  en  enkelt  Forskers  Arbejder  — 
førte  til  større  Resultater  end  det  af  Staten  etablerede  Studium. 
Her  kan  nævnes  Throndhjems  Biskop  J.  E.  GUNNERUS,   der  har  be- 

riget  det  Norske  Videnskabernes  Selskab  med  en  stor  Del  zoolo- 
giske Afhandlinger,  samt  den  norske  Præst  Hans  Strøm,  hvis  Be- 
skrivelser over  nye  Dyre-Arter  og  Iagttagelser  over  Dyrenes  Leve- 
maade  aabenbare  stor  Kjærlighed  til  Naturbetragtning.  Men  forrest 
blandt  dem  alle  staaer  som  en  af  Danmarks  betydeligste  Viden- 
skabsmænd 

Muller.  Otto   Frederik  Muller,    født  i  Kjøbenhavn  1730.    Som  Hus- 

lærer for  den  unge  Grev  Schulin  fik  han  Lejlighed  til  at  øve  sin 
tidlig  vakte  naturvidenskabelige  Interesse  paa  Studier  og  Samlinger 
i  den  levende  Natur  i  Egnen  ved  Frederiksdal.  Frugten  af  disse 
Undersøgelser,  fornemlig  af  Plante-  og  Insektverdenen,  nedlagde 
Muller  i  sit  Debutarbejde  ^Fauna  Insectorum  Fridrichsdalina<t^ 
1764,  en  Bestemmelse  af  858  Insekt-Arter,  der  tildrog  sig  megen 
Opmærksomhed  ogsaa  blandt  Udlandets  Lærde,  saa  det  blev  For- 
fatteren let,  paa  sin  kort  efter  tiltraadte  Udenlandsrejse  at  knytte 
personlige  Forbindelser  med  de  mest  ansete  Videnskabsmænd. 
Det  er  en  hel  Litteratur,  der  fra  nu  af  og  til  Mullers  Død  (1784) 
fremgik  af  hans  utrættelige  Forskning,  som  fortrinsvis  omfattede 
Insekter,  Bløddyr  og  Infusorier.  Alene  en  Opregning  af  Titlerne 
vilde  overskride  denne  Fremstillings  Plads  og  ligge  udenfor  dens 
Formaal,  som  jo  ifølge  Værkets  Natur  maa  være  stærkt  begrændset 
paa  Fagvidenskabernes  Omraade.  Som  enkelte  fremragende  Mærke- 
pæle paa  denne  flittige  Forfatterbane  skulle  vi  nævne:  1773  det 
epokegjørende  Værk  om  Infusorierne ,  » Vennium  terrestrtum  et 
Jluviatilium  historia^\  1779  den  stort  anlagte  ^Zoologia  Danica^, 
udgiven  med  kongelig  Understøttelse  og  paa  Subskription,  bebudet 
alt  1776  af  yZoologiæ  Danicæ  prodromus<k  med  en  fuldstændig 
Liste  over  alle  indtil  da  fundne  danske  og  norske  Dyr  i  systematisk 
Orden,  og  Aaret  efter  af  det  første  Hefte  af  Kobberne,  40  Tavler, 
betitlet:  >Tegninger  paa  sjeldne  og  ubekjendte  Danske  og  Norske 
Dyrearter,  henhørende  til  den  Dyrhistorie,  som  under  Titel  Zoologia 
Danica  forfattes  og  udgives  af  O.  F.  MOLLER«,  men  af  hvilken  han 
kun  naaede  at  faae  tre  Hefter  udsendte,  inden  han  døde;  1781  den 
vigtige  Afhandling  om  Bændelorme  i  Videnskabernes  Selskabs 
Skrifter;  Aaret  efter  Forfatterens  Død,  1785,  >Entomostraca,  seu 
Insecta  testacea^^  et  Hovedværk  om  Krebsdyrene,  hvori  der 
nævnes  lem  til  sex  Gange  flere  Arter,   end  nogen  Forgænger  har 

Otto  Frbdbrik  MCllbr. 

»Sku  her  med  Glæde,  Danmark,  Borgeren  Miillcr,  hvem  Moder  Natur  glæder  sig  over  som 
over  en  lærvillig  Fostersøn !  Medens  han  påaviser  dine  Rigdomme  baade  paa  Land  og  i  Hav ,  £jar 
han  Dig  delagtig  i  sin  Hæder.« 

kjendt,  og  i  hvilket  Muller  har  ført  Systematiken  frem  til  det  Punkt, 
hvor  den  forblev  i  næsten  de  følgende  fyrretyve  Aar;  endeHg  1786 
det  med  ikke  mindre  end  50  Kobbertavler  udstyrede  Værk  om  In- 
fusionsdyrene :  ^Animalcula  infusoria«.     Trods  denne  Arbejds- 
feltets store  Udstrækning  og  Enkeltundersøgelsernes  Mylder  var  der 
dog    altid    sluttet    Kraft    i    Mullers    Foretagender;     herom    udtaler 
GOSCH    sig  i  følgende  Ord:    »Blandt  Mullers    talrige  Publikationer 
kunne    kun    faa    betegnes    som    videnskabelige    Lejlighedsskrifter, 
d.  V.  s.  foranledigede  ved  at  vedkommende  Materiale  tilfældigvis  er 
kommet  Forfatteren  ihænde,   uden   Sammenhæng  med  hans  øvrige 
Arbejder.     Han    modtog  Bidrag    allevegne    fra,    men    hans  Værker 
støtte  sig  aldeles  overvejende  til  hans  egne  planmæssigt  anlagte  og 
forfulgte  Indsamlinger  og  Undersøgelser.    Skjøndt  derfor  hans  Virk- 
somhed i  Zoologiens  Tjeneste  udstrakte   sig  over  en  betydelig  Del 
af  denne  Videnskabs  Omraade,  saa  fremtræder  den  dog  med  al  den 
Enhed  og  indre  Sammenhæng,  som  karakteriserer  en  god  Arbejds- 
methode.     I  Modsætning  til   kun   altfor  mange  af  Nutidens  ligesaa 
.  > berømte«  Forfattere,   hvis  Bidrag  til   Zoologiens  Litteratur  bestaa 
af  en    broget  Blanding    af  Beskrivelser    af  tilfældigvis    erhver\'ede 
kurieuse   nye   Former  og  Betragtninger  over  tilfældigvis   iagttagne 
kurieuse  Detailforhold,  vedrørende  alle  Dyrerigets  Afdelinger  i  kalejdo- 
skopisk Forvirring,    saa  finde  vi   under  Mullers  Navn   næsten   ude- 
lukkende i  sig  selv    afsluttede  Arbejder,    tilstrækkelig   omfattende, 
hvad   Materiale   angaaer,    til  at  give   det  Hele  Selvstændighed   og 
vidnende  om  længe  fortsat  omhyggeligt  Specialstudium  af  vedkom- 
mende Afdelinger.     Kun  saadanaé  afsluttede   og  sammenhængende 
Arbejder  tilfredsstillede  Mullers  Fordringer  til  hans   egen   Stræben. 
Kun  derved  kunde   han   opnaa  Æren   for   at    have  givet  Studiet  af 
flere  større  Afdelinger  en  aldeles   ny  Grundvold,    navnlig  Entomo- 
straceerne  og  Infusorierne,  ja  man  kan  sige,    at  han  har  skabt  det 
videnskabelige  Studium  af  disse  Dyr. c 

O.Fabricius.  Hvorvel  Muller  ikke  efterlod  sig  Disciple   i  Ordets  egenlige 

Forstand,  har  hans  Exempel  dog  sikkert  virket  vækkende  paa 
Mange,  og  blandt  disse  fortjener  Otto  Fabricius  særlig  at  nævnes 
(1744 — 1822).  Da  han  1768  gik  til  Grønland  som  Missionair,  paa- 
lagdes  det  ham  at  undersøge  Landets  Naturforhold,  og  »med  Linné's 
Systema  Natures  i  Haanden,  et  aabent  Øje  og  en  godVillie  bragte 

han  det  dertil,  at  han  efter  fem  til  sex  Aars  Ophold  kunde  vende 
tilbage  til  Kjøbenhavn  med  Materialierne  til  et  klassisk  Arbejde« 
(Gosch).  Han  maatte  imidlertid  tage  mod  et  Præstekald  paa  Lan- 
det i  Norge  og  kunde  her,  fjernt  fra  de  litteraire  Hjælpemidler,  kun 
løse  Opgaven  for  den  zoologiske  Dels  Vedkommende:  ^ Fauna 
Groenlandica*^^  1780,  hvori  omtrent  470 Dyrearter  ere  beskrevne. 
Efterat  Fabricius  var  bleven  forflyttet  til  Kjøbenhavn,  hvor  han 
siden  forblev,  bearbejdede  han  yderligere  sit  grønlandske  Materiale 
i  en  Række  mindre  Afhandlinger,  for  Størstedelen  offentliggjorte  i 
Videnskabernes  Selskabs  Skrifter.  Hans  Naturaliesamling  kjøbtes 
efter  hans  Død  af  Prinds  Christian  og  gik  med  dennes  egne  Sam- 
linger over  til  Universitetets  zoologiske  Museum. 

Den  udmærkede  Entomolog  Johan  Chr.  Fabricius  (1745 — j.  c.  Fabricius. 
1808)  var  der  desværre  ikke  Villie  eller  Raad  til  at  bevare  for 
Kjøbenhavns  Universitet,  hvor  han  blev  Student  1762.  Samme  Aar 
rejste  han  til  Upsala  og  studerede  i  to  Aar  under  Linné.  Efter  sin 
Hjemkomst  udarbejdede  han  de  første  Grundtræk  af  sit  berømte 
Insektsystem,  hvortil  de  kjøbenhavnske  Samlinger  gav  ikke  lidet 
Materiale,  men  da  han  ingen  Udsigt  havde  til  den  attraaede  Pro- 
fessorpost ved  Institutet  paa  Charlottenborg,  tog  han  atter  til  Ud- 
landet og  tilbragte  fem  flittige  Arbejdsaar  i  Tydskland,  Holland, 
England,  Frankrig  og  Italien.  Han  blev  nu  vel  Professor  ved  Uni- 
versitetet, men  Lønnen  var  saa  ringe  og  Muligheden  for  dens  For- 
egelse saa  fjern,  at  Fabricius  saae  sig  nødt  til,  skjøndt  med  tungt 
Hjerte,  at  forlade  Hovedstaden  og  modtage  en  bedre  gageret  An- 
sættelse ved  Universitetet  i  Kiel.  Forholdene  vare  her  saare  ugun- 
stige for  det  naturvidenskabelige  Studium;  Samlinger  var  der  saa  at 
sige  ingen  af,  og  Anskaffelsen  af  Boger  og  andre,  selv  de  nødven- 
digste, videnskabelige  Hjælpemidler  stødte  idelig  paa  den  tomme 
Pengekasses  uovervindelige  Hindring.  Under  disse  Omstændigheder 
blev  Kiel  saa  at  sige  kun  det  Hovedkvarteer,  hvorfra  Fabricius  i 
de  lange  Pauser  mellem  Forelæsningerne  besøgte  andre  Byer  og 
fremmede  Lande,  der  tilbød  bedre  Vilkaar  for  videnskabeligt  Ar- 
bejde. Især  gjæstede  han  hyppigt  Paris,  hvor  han  var  i  nært  Sam- 
kvem med  Tidens  berømteste  Naturforskere.  Her  modtog  han 
Efterretningen  om  Kjøbenhavns  Bombardement,    og  den  gjorde  et 

saa  overvældende  Indtryk  paa  den  ellers  sunde  og  kraftfulde  Mand, 
at  han  blev  syg  og  døde  kort  efter. 

Joh.  Chr.  Fabricius  har  gjort  Epoke  i  Entomologien  og  gjen- 
nemført  dens  fuldstændige  Reform  ved  Fastsættelsen  af  et  nyt 
Princip  for  dens  Systematik,  nemlig  Paavisningen  af  Mundens 
Indretning  som  det  ledende  Træk  i  Insekternes  Bygning,  altsaa  som 

Nøglen  til  deres  naturlige 
System.  Han  har  heri  fulgt 
en  Antydning  af  Linné,  og 
i  dens  Udfoldelse  slutter 
han  sig  ogsaa  nær  til  sin 
store  Lærer  og  Ven,  idet 
det  herhenhørende  Værk  af 
Fabricius:  y>Philosophia 
Entomologica^,  1778,  saa- 
vel  i  Titel  som  i  Formaal, 
Anlæg  og  Udførelse  er  at 
betragte  som  et  Sidestykke 
til  Linné's  yPhilosophia  Bo- 
ta7iica<L.  > Allerede  for  tolv 
Aar  siden,«  hedder  det  i 
Fortalen,  > udarbejdede  jeg 
disse  Grundsætninger  for 
Entomologien,  for  derpaa 
at  kunne  opføre  Systemet. 
Jeg  saae,  at  Botanikens  ud- 
mærkede Tilstand  især  beroede  paa  dens  Sikkerhed,  og  jeg  saae, 
hvorledes  Entomologien  var  vaklende.  Klasserne  latterlige.  Slægterne 
falske.  Arterne  ubestemte.  Navnene  ofte  absurde.  Jeg  undersøgte 
Forskjellen  mellem  de  to  saa  beslægtede  Videnskaber,  og  jeg  fandt 
i  hin  Alting  fast  og  sikkert,  men  i  denne  Alt  ubestemt.  Jeg  be- 
mærkede, at  denne  Botanikens  Fasthed  beroede  paa  vel  grund- 
fæstede Regler,  medens  tvertimod  i  Entomologien  aldeles  ingen 
vare  anerkjendte.  Enhver  gjør  sig  selv  Regler,  hvorefter  han  op- 
fører sit  System,  eller  rettere,  de  Fleste  foragte  alle  Regler,  saa  at 
selve  Systemerne  blive  misledende,  og  saa  stor  en  Forvirring  er 
bleven  Følgen,  at  vi  stole  mere  paa  Figurer  end  paa  Systemet. 
Jeg  studerede  derfor  Botanikernes,   men   især  min  store,    fortræffe- 

lige  Lærer  Linné's  Systemer  og  Regler,  for  at  erkjende  den  solide 
Grundvold  for  Videnskabens  Sikkerhed  og  anvende  den  paa  Ento- 
mologien. Af  dette  Studium  opstod  denne  entomologiske  Filosofi, 
paa  hvis  Grundlag  jeg  derefter  opførte  mit  eget  System.« 

Af  Fabricius'  andre  videnskabelige  Arbejder,  som  alle  have 
Insektlæren  til  Emne,  kunne  nævnes  ySysiema  entomologiæ<(^ ,  ^77 S) 
^Entomologia  systematica^,  1792 — 94,  med  Index  og  Supple?nentum 
1796—99,  samt  Nomenclator  entomologiens  1795 — 96.  Han  er  end- 
videre Forfatter  til  en  »Reise  nach  Norwegen«,  1779,  til  et  inter- 
essant Skrift  »Ueber  Academien,  insonderheit  in  Danemark«,  1796, 
og  til  sin  i  Laiides  Portraiter  af  danske  Mænd  1804  optagne 
Biografi. 

Et  Tilholdspunkt  har  den  videnskabelige  Zoologi  i  Danmark  Abildgaard, 
altid  havt  i  Veterinairskolen,  som  anlagdes  1770  af  Peder  Chp. 
Abildgaard  (1740 — 1801)  efter  hans  Hjemkomst  fra  en  Udenlands- 
rejse og  tre  Aar  efter  gik  over  til  at  blive  en  offentlig  Antal t,  ved 
hvilken  Abildgaard  blev  ansat  som  Professor.  Hans  Hovedvirk- 
somhed samlede  sig  vel  om  Dyrlægevæsenet,  men  med  ægte  viden- 
skabelig Forskerdrift  gik  han  i  sine  Studier  langt  udenfor  sit  nær- 
meste praktiske  Omraade  og  har  behandlet  mange  forskjellige 
naturvidenskabelige  Emner  —  særlig  Snylte-  og  Infusionsdyrene  — 
i  Afhandlinger,  som  offentliggjordes  i  fremmede  og  indenlandske 
Tidsskrifter.  Abildgaard  fortsatte  Mullers  Zoologia  Danica  ^  hvortil 
han  foruden  Texten  leverede  ni  med  tredie  Bind  udgivne  Tavler 
og  ved  sin  Død  efterlod  sig  tretten  andre  med  mer  eller  mindre 
udarbejdet  Text.  »At  dømme  efter  de  zoologiske  Arbejder,  som 
vi  besidde  af  ham,  og  som  for  Størstedelen  væsenlig  maa  betragtes 
som  Lejlighedsarbejder,  kan  man  ikke  tvivle  om,«  hedder  det  hos 
GOSCH,  »at  han  jo  vilde  have  udrettet  noget  meget  Betydeligt, 
hvis  han  havde  skjænket  den  rene  Zoologi  sin  hele  Kraft;  og  det 
Eneste,  som  trøster  os  over,  at  han  ikke  gjorde  det,  er  den  Kjends- 
gjeming,  at  han  udrettede  saameget,  som  Tilfældet  er,  i  den  Ret- 
ning, han  væsenlig  helligede  sit  Liv«. 

Abildgaard  var  Medstifter  af  og  den  virksomste  Støtte  for 
det  1789  af  en  Del  ansete  Mænd  oprettede  Selskab  til  Natur- 
historiens Fremme,  til  hvilket  Midlerne  bragtes  tilveje  ved  pri- 
vate Sammenskud    og  Hjælp    fra   Regeringen,    der    gav    Selskabet 

Lokale  i  Prindsens  Palais.  Deltagelsen  for  denne  nye  Institution 
var  i  Begyndelsen  meget  livlig,  fordi  der  i  Tiden  fandtes  en  al- 
mindelig Forstaaelse   af  Naturvidenskabernes    store    Betydning   for 


Peder  Christian  Abildgaard. 


Stats-  Og  Borgervel,  og  fordi  man  ligesaa  almindelig  fandt,  at 
Universitetet  ikke  gjorde  Fyldest  paa  dette  nye  Omraade,  men 
tvertimod  satte  gnaven  Modstand  mod  Studiet.  Selskabet  udgav 
et  Tidsskrift,  anlagde  Samlinger  og  Bibliothek  og  afholdt  Forelæs- 
ninger.   Som  Lærer  antoges  en  videnskabelig  Kapacitet,  der  ofrede 

denne  sin  Virksomhed  og  Selskabet  overhovedet  sin  varmeste  Inter- 
esse —  vor  berømteste  Botaniker,  Normanden 


Martin  Vahl. 


Martin  Vahl,  født  i  Bergen  1749  og  Discipel  af  Linné,  hos  vahi 
hvem  han  studerede  1769 — 74.  Lærer  og  Lærling  havde  de  samme 
to  Yndlingsfag:  Entomologi 
og  Botanik.  Efter  sin  Hjem- 
komst lagde  Vahl  sig  især 
efter  sidstnævnte  Videnskab 
og  blev  1779  Lektor  ved  den 
botaniske  Have,  men  tog 
snart  efter  sin  Afsked  paa 
Grund  af  en  hemmende  In- 
strux,  han  ikke  vilde  under- 
kaste sig,  og  rejste  uden- 
lands paa  offentlig  Bekost- 
ning. Udgivelsen  af  Flora 
Danica  blev  ham  overdra- 
get. Pladsen  som  Lærer  ved 
Naturhistorie  -  Selskabet  be- 
troedes ham,  og  endelig  blev 

han  1801  Professor  ved  Universitetet,  men  døde  allerede  1805, 
»efterladende  sig  et  af  de  med  Rette  berømteste  Navne  i  den 
danske  Videnskabs  Annaler  og  blandt  Datidens  danske  Naturfor- 
skere et  Eftermæle  som  Faa  formedelst  den  Iver,  hvormed  han  ar- 
bejdede selv  og  ansporede  Andre  til  Arbejde,  og  den  Beredvillighed, 
hvormed  han,  idet  han  havde  Videnskabens  Fremme  alene  for  Øje, 
understøttede  Andre  med  sit  eget  rige  Kundskabsforraad,  Mate- 
riale o.  s.  V.«  (Gosch).  Ved  hans  Grav  sang  OehlenschlåGER 
sit  skjønne  Mindekvad:  > Dækker  Graven,  grønne  Urter  smaa!« 

Udgivelsen  af  Flora  Danica  medførte  flere  omfattende 
Rejser,  især  i  Norge,  for  at  indsamle  Materiale;  sex  Hefter  besør- 
gede Vahl  udgivne,  ligesom  han  efter  Abildgaards  Død  modtog 
Materialierne  til  4.  Hefte  af  Zoologia  Danica  og  tilføjede  19  Tavler, 
tildels  med  Text.  I  Naturhistorie-Selskabets  Skrifter  findes  adskil- 
lige Afhandlinger  af  ham,  og  1790 — 94  udkom  i  tre  Bind  hans 
^Sytnbolæ  botanicæ^y  et  udtømmende  og  grundigt  Arbejde,  som 
dels  beskriver  det  botaniske   Udbytte,   Vahl   havde  hjembragt  fra 

sin  store  Rejse,  dels  giver  en  kritisk  Bearbejdelse  af  de  Planter, 
der  i  sin  Tid  vare  blevne  samlede  i  Orienten  af  NiEBUHRS  Expedi- 
tion,  og  som  indtil  da  havde  henligget  i  en  slet  konserveret  Til- 
stand. 1804  udkom  første  Bind  af  det  stort  anlagte  Værk  i^Enurne- 
ratio  plantarum^  j  som  skulde  være  en  efter  Datidens  Kund- 
skaber revideret  Bearbejdelse  af  Linné's  >Species  plantarum^\  det 
ikke  helt  fuldendte  andet  Bind  blev  eXter  Vahls  Død  udgivet  af 
Hornemann,  Tønder  Lund  og  Thønning.  Vahls  store  og  værdi- 
fulde Herbarium  indlemmedes  i  den  botaniske  Haves  Samlinger. 

Eager.  Adskillige    dygtige   Læger  har  navnlig  Slutningen    af  Tids- 

rummet at  opvise,  og  flere  af  dem  have  vundet  Navn  ogsaa  i  Litte- 
raturen. J.  C.  ToDE  skrev 
baade  videnskabeligt  og 
populairt  om  medicinske 
Emner,  men  vil  rettest  være 
at  omtale  andetsteds  som 
humoristisk  Forfatter  i  flere 
Digtarter.  MATTHIAS  Sax- 
TORPH  (1740— 1806)  skrev 
om  Fosterdannelsen ,  Th. 
Buntzen  (1776— 1807)  om 
den  dyriske  Varme,  JOH. 
Daniel  Herholdt  (1760— 
1836)  om  Øjet.  En  frem- 
ragende Kirurg  var  Holste- 
neren Heinrich  Callisen 
(1740— 1824),  der  1773  blev 
Professor  ved  Universitetet 
HE.NRtcH  CALLI3EN.  Og    1/94   »Gcneraldirekteur 

for  Kirurgien«.  Han  udgav 
et  Par  Lærebøger:  y Institutiones  chirurgiæ<^  og  > Principia  systematis 
cJiirurgiæ'<^ ,  samt  1798  sit  berømte  Værk  »Systema  chinirgiæ  hodi- 
crnæ<^  (»Det  kirurg.  Syst.  i  vore  Dage«).  Ogsaa  i  den  videnskabe- 
lige Diskussion  om  medicinske  Emner  deltog  Callisen,  f.  Ex.  ved 
Bidrag  til  Losningen  af  det  dengang  meget  drøftede  Spørgsmaal 
om   Aarsagen   til  Blodets  Varme,   som   han   endnu  vilde   udlede  af 

mekaniske  Aarsager,  uden  at  fæste  Lid  til  den  nye  Lære  om  den 
atmosfæriske  Lufts  Dekomposition  ved  Aandedrættet  og  Iltens 
Nødvendighed  for  denne  Proces. 


Historieskrivningen  erobrer  nyt  og  vigtigt  Terrain  i  dette 
Tidsrum  og  har  i  Langebek,  SCIIØNING  og  SUHM  meget  frem- 
ragende Dyrkere  at  opvise,  ved  hvis  Arbejder  der  dels  bringes  et 
vigtigt  Kildemateriale  i  Hus,  dels  udføres  sammenhængende  Frem- 
stillinger, Alt  vedrørende  vort  eget  historiske  Liv  i  Oldtid  og  Middel- 
alder og  derfor  af  uberegneligt  nationalt  Værd. 


Historie- 
skriming. 


Langebek  (148 — 53)  arbejdede  efter  Hjemkomsten  fra  sin  Langebek. 
svenske  Rejse  paa  sit  Diplomatarium  og  andre  historiske  Opgaver. 
Tronskiftet  1766  gjorde  ingen  Forandring  i  hans  Stilling,  men  vel 
i  hans  Tilfredshed,  thi  han  kunde  ikke  forsone  sig  med  den  tydske 
og  frivole  Aand,  der  betegnede  det  struenseeske  Intermedium. 
Denne  hans  Indignation  gjorde  endog  Langebek  til  Digter,  om  end 
ikke  til  nogen  stor,  thi  det  er  ikke  ved  deres  poetiske  Værd,  hans 
»Trende  Skaldedigte  til  Oplysning  i  vore  Dages  Historiet, 
1772,  udmærke  sig,  men  som  Tidsbilleder,  som  Vidnesbyrd  om  den 
herskende  Stemning  og,  ved  deres  mange  Anmærkninger,  som 
Kilder  til  disse  Aars  Historie.  Just  under  disse  Brydninger  i  Lange- 
heks Gemyt  modnedes  en  længe  næret  Tanke  om  et  historisk 
Stonærk,  og  den  30.  Maj  1771  udsendte  han  »Anmeldelse  om  en 
Samling  af  Skribenter  om  Danmarks  Middelalder«,  hvis  første, 
642  Foliosider  store  Bind  udkom  allerede  i  September  det  følgende 
Aar.  Det  er  Langebeks  berømte  Kildeværk  »Soriptores  Rerum  Scnptore«. 
Danioarum  medii  »vi«  (»Forfattere  af  dansk  Historie  i  Middelalde- 
ren«), et  Bibliothek  til  Opbevaring  af  vigtige  historiske  Skrifter, 
saaledes  i  første  Bind  Svend  Aagesens  Danmarkshistorie,  Ryklosters 
Aarbog,  den  gamle  Roskildske  Krønike  og  Remberts  Ansgarius' 
Levnet,  i  andet  Bind  Remberts  Levnet,  Thomas  Gheysmers  Udtog 
af  Saxo,  den  Skibyske  Krønike  o.  s.  v.  Tre  Bind  naaede  Lange- 
bek at  faae  udgivne,  inden  han  døde  den  16.  Aug.  1775;  af  fjerde 
Bind  var  dog  det  Meste  tr}'kt  og  hele  Manuskriptet  færdigt;  det 
blev  udgivet  af  SUHM,  der  ligeledes  besørgede  Udgivelsen  af  femte, 

sjette  og  syvende  (1792)  Bind.  Først  1834  udkom  ottende  Bind, 
udgivet  af  Engelstoft  og  Werlauff,  og  1878  sluttedes  dette 
Nationalværk  med  Registret  i  to  Dele.  »For  et  Aarhundrede  siden«, 
siger  C.  Paludan-MC'LLER,  >da  Langebek  udgav  sine  tre  Tomer, 
stod  hans  Scriptores  som  et  Mønster  blandt  de  da  i  Europas  Kultur 
lande  udkomne  Samlinger  af  Kildeskrifter  til  Middelalderens  Hi- 
storie eller  dog  paa  lige  Linie  med  de  mest  ansete  af  disse.  Men 
nu  svarer  Samlingen  ikke  længer  til  Tidens  Fordringer.  Nye  Prin- 
ciper for  Udgivelsen  have  gjort  sig  gjældende  i  andre  Lande,  i 
Tydskland  navnlig  ved  Pertz's  store  Samling  Monumenta  Germania 
historica  samt  ved  Bohmers  og  Jaffés  Udgaver  af  Middelalderens 
Skribenter.  Og  endnu  mere  gjælder  dette  om  de  Tomer,  der  ere 
udkomne  under  Suhms  Navn.  Vi  trænge  haardt  til  en  ny  Samling 
af  vor  Middelalders  historiske  Kilder,  hvor  Meget  maa  optages,  som 
nu  savnes,  Meget  udelades,  som  nu  optager  Pladsen  uden  synderlig 
Nytte,  og  Alt  behandles  efter  Nutidens  Principer.  Men  dette  for- 
mindsker ikke  vor  Taknemlighed  og  Beundring  for  Langebek. 
Danske  Magazin  og  Scriptores  Rerum  Danicarum  have  dog  sat  vor 
ældre  Historie,  navnlig  Middelalderens,  paa  en  ny  Fod  og  muliggjort 
en  virkelig  kritisk  Behandling.« 

schoning.  Langebeks  Efterfølger  som  Gehejmearkivar  blev  Normanden 

Gerhard  Schøning,  født  den  2.  Maj  1722  i  Lofotens  Fogderi  iThrond- 
hjems  Stift  og  dimitteret  fra  Throndhjems  Skole  1742  af  den  dyg- 
tige Rektor  BENJAMIN  Dass,  bekjendt  bl.  A.  af  sin  Brevvexling 
med  Suhm.  Et  ni  Aars  Ophold  ved  Kjøbenhavns  Universitet  af- 
sluttede Schøning  med  sit  »Forsøg  til  de  nordiske  Landes, 
særdeles  Norges  gamle  Geografi«  (1751),  et  Skrift,  der  nu 
nærmest  kun  har  litteraturhistorisk  Interesse,  men  ved  sin  Frem- 
komst vakte  en  overordenlig  Opmærksomhed  ogsaa  af  politiske 
Grunde  formedelst  Grændseundersøgelserne  overfor  Sverig  og  Rus- 
land. Sammen  med  Suhm  rejste  Schøning  saa  tilbage  til  Thrond- 
hjem,  hvis  lærde  Skole  han  overtog  efter  sin  tidligere  Rektor,  og 
hvor  han  i  Qorten  Aar  levede  et  frugtbart  videnskabeligt  Samliv 
med  Suhm;  paa  bestemte  Dage  i  Ugen  kom  de  sammen  for  at 
studere  Islandsk  og  de  nyere  Sprog,  og  de  indrettede  deres  histo- 
riske Undersøgelser  og  Udarbejdelser  saaledes,  at  de  supplerede 
hinanden  indbyrdes.     1757  udgav  de  i  Forening  en  Prøve  af  deres 

Forstudier  til  de  store  Værker,  hvortil  de  beredte  sig:    »Forbed- 
ringer til  den  gamle  danske  og  norske  Historie«,    af  hvis 


Gerhard  Schønikg 


Indhold  Harald  Haardraades  og  Erkebiskop  Eysteins  Biografier 
skyldes  Schøning;  1762  udkom  hans  Beskrivelse  af  Thrond- 
hjems  Domkirke,  til  hvis  Udstyrelse  med  Kobbere  Suhm  havde 

ydet  Pengebidrag.  Da  Schøning  1765  blev  kaldet  til  Professor  ved 
Sorø  Akademi,  brød  ogsaa  Suhm  op  fra  Throndhjem,  og  som  Ven- 
nerne vare  dragne  til  Norge  i  Forening,  saaledes  fulgtes  de  ogsaa 
ad  til  Danmark,  hvor  Suhm  tog  Bolig  i  Kjøbenhavn,  medens  Schø- 
ning førte  et  mellem  Forelæsninger,  historiske  Studier  og  selskabelig 
Omgang  delt  Liv  i  det  idylliske  Sorø.  Her  saae  ogsaa  Schønings 
Hovedværk  Lyset,  den  desværre  ufuldendte,  næsten  kun  begyndte 
Norge«-      »Norges    Riges    Historie«,    hvis   første  Del  (1771)  omfatter  Harald 

historien.  «  w 

Haardraades  Tid,  medens  anden  Del  (1773)  fremstiller  Harald 
Haarfagers  og  hans  to  Sønners,  Eriks  og  Hagens  Regering,  og 
tredie  Del  (udg.  1781  efter  Forfatterens  Død  af  SUHM)  gaaer  til 
Olaf  Trygvesøns  Regeringstiltrædelse  —  altsaa  tre  Kvartbind  alene 
om  Norges  Historie  i  Hedenold. 

Schøning  havde  sat  sig  den  uhyre  Opgave,  at  skrive  Norges 
Historie  fra  de  ældste  Dage  til  op  mod  sin  egen  Samtid,  og  til 
dette  Øjemed  havde  han  gjennemgaaet  alle  mulige  Skrifter,  der 
kunde  tænkes  at  indeholde  endog  blot  den  mindste  Oplysning, 
gjort  en  Uendelighed  af  Uddrag  og  agtede  at  sammenarbejde  disse 
til  et  historisk  Kunstværk,  der  skulde  kunne  stilles  ved  Siden  af 
Polybius,  hans  Yndlingsforfatter  blandt  de  antike  Historieskrivere. 
Under  Fortællingen  af  de  historiske  Begivenheder  skulde  der  til- 
lige oprulles  et  kulturhistorisk  Billede  af  de  gamle  Normænds  Liv, 
>ej  alene  i  Felten,  i  Krigs-  eller  Stats-Sager,  men  ogsaa  i  deres 
Håndteringer,  deres  Sæder,  deres  Hus-Væsen,  deres  Religion,  deres 
Øvelser  og  Tænkemaade«,  som  det  hedder  i  Fortalen.  Om  den 
omhyggeligt  udarbejdede  Fremstilling  vidne  de  udkomne  Bind, 
hvis  Læsning  er  let  og  behagelig,  og  hvis  Skriftform,  om  den  end 
ikke  kan  maale  sig  med  GULDBERGS  i  hans  Verdenshistorie,  dog 
hævder  sig  en  Plads  blandt  Tidens  bedste  Prosa. 

Efter  Udgivelsen  af  Norgeshistoriens  andet  Bind  berejste 
Schøning  i  et  Par  Aar  Norge  paa  kongelig  Regning,  >for  der  at 
opsøge  og  samle,  hvad  endnu  kunde  være  at  finde,  enten  den 
Norske  Historie  eller  vore  Old-Sager  og  andre  saadanne  Ting  ved- 
kommendec.  I  Christiania  modtog  han  Efterretning  om  Langebeks 
Død  og  allerede  Ugen  derpaa  Meddelelse  om,  at  han  var  udnævnt 
til  hans  Eftermand  i  Gehejmearkivet.  I  denne  Egenskab  skulde 
han  fortsætte  Udgivelsen  af  Scriptores  Rerum  Danicarum,  men  ved 
en  senere  Bestemmelse  overdroges  dette  Hverv  til  Suhm,    medens 

det  paalagdes  Schøning  som  den  eneste  i  Nordens  Oldsprog,  Old- 
sager og  gamle  Historie  tilstrækkelig  Kyndige  at  besørge  Snorres 
»Hejmskringlat  udgivet.  Han  tog  fat  paa  Værket  med  stor 
Iver,  og  i  Aarene  1777  og  1778  udkom  to  svære  Bind  af  den  be- 
kjendte  Folioudgave,  som  har  holdt  sig  i  Værd  det  meste  af  et 
Aarhundrede,  indtil  den  1868  afløstes  af  UNGERS.  Den  bringer 
saavel  den  islandske  Text  som  en  dansk  og  en  latinsk  Oversæt- 
telse. Selv  naaede  Schøning  ikke  at  faae  den  fuldført;  han  døde 
den  18.  Juli  1 780,  og  tredie  Bind  blev  først  1783  udgivet  af  Islæn- 
deren Skule  Thorlacius,  Rektor  ved  Metropolitanskolen.  I  tre 
følgende  Bind,  fra  1815  til  1826,  førtes  Værket  videre  med  Sagaer 
fra  Tidsrummet  efter  Hejmskringlas  Afslutning,  saa  at  dette  store 
Kildeskrift  til  Norges  Historie  omsider  fuldendtes,  begyndt  af  Schø- 
ning, endt  af  Prof.  BøRGE  THORLACIUS  og  Werlauff. 

»Gerhard  Schøning«,   en  Biografi  af  Dr.  LUDViG  Daae,  ud- 
kom i  Hundredaaret  efter  hans  Død. 

Hovedarbejdet  i  den  historiske  Videnskab,  den  kolossaleste  suhm. 
Opgave,  nogen  enkelt  Forfatter  har  stillet  sig  i  vor  Litteratur,  paa- 
tog  Peter  Frederik  Suhm  sig,  da  han  besluttede  at  skrive  Danmarks 
Historie  fra  de  ældste  Tider  indtil  den  oldenburgske  Kongestammes 
Tronbestigelse.  Han  blev  født  i  Kjøbenhavn  den  18.  Oktbr.  1728, 
Søn  af  Holmens  Chef  Admiral  Ulrik  Fr.  Suhm,  af  adelig  Slægt  og 
derfor  Hofjunker  allerede  i  en  Alder  af  nitten  Aar,  Assessor  i  Hof- 
retten  tyve  Aar  gammel,  Kammerjunker  det  følgende  og  Etatsraad 
i  sit  treogtyvende  Aar.  Student  var  han  bleven  1746  og  var  alle- 
rede da  ualmindelig  kundskabsrig,  takket  være  en  dygtig  Ungdoms- 
lærer  og  Suhms  egen  ustyrlige  Læselyst.  Hele  hans  Attraa  gik  ud 
paa  at  blive  en  berømt  Forfatter,  især  at  kunne  træde  i  Holbergs 
Spor,  og  hans  Ærgjerrighed  fik  en  kraftig  Impuls,  da  Gram  en- 
gang i  et  Selskab  betegnede  den  unge  Suhm  som  sin  Eftermand. 
Men  han  var  uformuende,  og  skjøndt  Embedsbanen  vilde  aabne  sig 
for  den  adelige  Yngling  med  større  Lethed  end  for  de  fleste  Andre, 
var  det  ham  en  pinlig  Tanke,  at  Embedsgjerning  skulde  berøve 
ham  noget  af  den  kostbare  Tid,  han  higede  efter  at  udfylde  helt 
med  litterair  Virksomhed.  Da  fik  han  fra  Throndhjem  Meddelelse 
om,  at  der  var  et  rigt  Parti  at  gjøre,  og  i  Forventning  herom  fulgte 
Suhm  med  sin  Ven  og  Studiefælle  Schøning,    da  denne  rejste  op 

for  at  overtage  Rektoratet.     Den    unge  Dame    hed  Karen   Angel, 
Datter  af  Kjobmand  Etatsraad  Lorents  Angel  og  Sara  Collet;  smuk 


=^fS;^rlHK 


J^aÅ^'yo-ttLft^f 


var  hun  ikke,  men  venlig,  gudfrygtig  og  husholderisk,  eneste  Barn, 
rig  allerede  nu,    og  Mere  kunde  ventes.     Partiet  kom  istand  Aaret 

efter,  og  Suhm  raadede  nu  over  udstrakte  Midler  til  Opfyldelsen  af 
ethvert  litterairt  Ønske  og  kunde  anvende  hele  sin  Tid  til  sine  hi- 
storiske Studier.  Vi  have  seet,  hvorledes  han  og  Schøning  i  For- 
ening forberedte  sig  til  deres  store  Arbejder;  de  fulgtes  ad  tilbage 
til  Danmark  —  Familietvist  skal  have  tilskyndet  Suhm  til  denne 
Beslutning;  Karen  Suhms  rige  Farbroder  Thomas  Angel,  hvem  hun 
engang  skulde  arve,  testamenterede  sine  tre  Tønder  Guld  til  vel- 
gørende Stiftelser.  Suhm  tog  Bolig  i  Kjøbenhavn,  om  Sommeren 
paa  sit  Landsted  i  Øverød.  De  talrige  Skrifter,  der  udgik  fra  hans 
Haand,  gjorde  hans  Navn  bekjendt  over  hele  Europa,  og  hjemme 
steg  han  fra  den  ene  Værdighed  til  den  anden:  Konferensraad, 
Kammerherre,  kgl.  Historiograf.  En  stor  Sorg  formørkede  for  lang 
Tid  hans  hidtil  saa  straalende  Lykke:  det  eneste  Barns,  en  halv- 
voxen  Søns  Død  1778.  Det  fælles  Tab  nærmede  Ægtefællerne 
noget  mere  til  hinanden  for  en  Tid,  men  noget  varigt  godt  For- 
hold var  der  aldrig  imellem  dem,  og  Skylden  maa  vel  her  nærmest 
lægges  paa  Suhm,  der  havde  ægtet  sin  Hustru  af  Beregning  og  tog 
sig  det  let  med  sin  Troskabspligt  mod  hende.  Et  Par  Maaneder 
efter  hendes  Død  1788  ægtede  han,  i  sit  tresindstyvende  Aar,  en  af 
Kjøbenhavns  mest  fejrede  Skjønheder,  Hofapotheker  Beckers  yngste 
Datter  Christiane.  Han  døde  den  7.  Septbr.  1798  —  »som  Gram, 
Holberg  og  Pontoppidan,  som  Langebek  og  Schøning,  uden  at  blive 
færdig  med  sit  Dagværke,  siger  C.  Pal.-MCller.  >Hans  Liv  blev 
et  Fragment,  men  jeg  regner  dette  med  til  Suhms  Lykke,  gn 
Kejser  bør  dø  3taaende,  sagde  Vespasian  —  et  dygtigt  Menneskeliv 
bør  ende  i  ufuldendt  Arbejde;  at  tømme  Livets  Bæger  til  Bunden 
—  indtil  de  Aar,  da  Aanden  udslukkes,  da  der  ikke  kan  arbejdes, 
virkes,  leves  længer  —  er  ikke  noget  misundelsesværdigt  Held. c 

Det  Kæmpeværk,  hvortil  Suhms  Navn  først  og  fremmest  er  Danmarks 
knyttet,  er  Danmarkshistorien  —  »Historie  af  Danmark  fra  de 
ældste  Tiderc,  som  Værkets  officielle  Titel  lyder;  men  inden 
Fremstillingen  af  denne  Danmarks  ældste  Historie  begynder,  gaaer 
der  en  Række  volumineuse  forberedende  Undersøgelser  forud  — 
ikke  mindre  end  ni  Kvart-  og  et  Foliobind,  udsendte  i  Aarene 
1769—81.  Det  første  af  disse,  altsaa  den  første  Afdeling  af  Suhms 
store  Værk,  er  hans  >Forsøg  til  et  Udkast  af  en  Historie  over 
Folkenes  Oprindelse  i  Almindelighed,  som  en  Indledning  til 
de   nordiske  Folks   i   Særdeleshed«.     I  Fortalen   angives  her  strax 

lU.  dansk  Litteraturhistorie  2.  Udg.   II.  20 

Planen  for  det  hele  Foretagende.  Paa  Grundlag  af  Biblens  Fortæl- 
ling gjøres  der  Rede  for  Menneskeslægtens  Udbredelse  paa  Jorden, 
de  forskjellige  Folkefærds  Oprindelse  og  Slægtskab.  Fra  denne 
almene  Fremstilling  nærmer  Suhm  sig  i  snevrere  og  snevrere  Kredse 
sit  egenlige  Emne,  idet  hans  næste  Bøger  handle  »Om  de  nor- 
diske Folks  ældste  Oprindelse«  og  »Om  Odin  og  den  hed- 
niske  Gudelære  og  Gudstjeneste  udi  Norden«;  derefter  følger  »Hi- 
storie om  de  fra  Norden  udvandrede  Folk«,  i  to  Bind:  »Cri- 
tisk  Historie  af  Danmark  udi  den  hedenske  Tid,  fra  Odin 
til  Gorm  den  Gamle«  med  »Tabeller  til  den  critiske  Historie  af 
Danmark.«  Først  nu  kunde  der  tages  fat  paa  den  egenlige  »Hi- 
storie af  Danmark«,  der  skulde  gaa  fra  Odin  til  Christiem  I.; 
saa  langt  naaede  Suhm  vel  ikke,  men  dog  Maalet  nær,  thi  til 
Aaret  1400  var  han  kommen,  da  Døden 
kaldte  ham  fra  Arbejdet.  Sex  Bøger  udgav 
han  selv  rask  efter  hinanden  fra  1782  til  1793; 
den  syvende  brændte  i  Kjøbenhavns  Ildebrand 
paa  et  eneste  Exemplar  nær  og  maatte  altsaa 
sættes  paany;  den  udkom  1800,  efter  Suhms 
Død.  Ottende  og  niende  Tome  udgaves  af  Prof.  Abr.  Kall,  fra 
tiende  til  fjortende,  der  sluttede  Værket  1828,  af  Nyerup.  Det 
hele  samlede  Arbejde  udgjør  altsaa  24  svære  Bind,  eet  i  Folio, 
Resten  i  Kvart,  med  et  Sidetal  af  ialt  14,047  Pagina! 

^.  Dette  Tal  kan  ikke  Andet  end  imponere,  men  end  mere 
maa  man  forbauses  over  den  Flid,  der  har  drevet  Værket,  naar  man 
seer  hen  til  det  uhyre  Studium,  hvorpaa  det  hviler.  »Kilderne  til 
Suhms  Værk  lade  sig  kun  angive  paa  een  Maade«,  siger  C.  Pal.- 
MCller:  »Kilderne  er  Alt,  hvad  der  indtil  Suhms  Tid  var  frem- 
kommet ikke  alene  i  Nordens,  men  i  Europas  Litteratur  om  Dan- 
mark og  Danske.«  Alene  Forfatterlisten  til  de  fire  første  forbere- 
dende Tomer  opviser  et  Antal  af  888  benyttede  —  ikke  Bind,  men 
Værker.  Suhm  har  baade  kunnet  læse  og  skrive  med  en  vidunder- 
lig Lethed.  Men  hans  Histories  Mangler  hænge  sammen  hermed. 
Idet  han  vil  tage  Alting  med,  gaaer  Overskueligheden  tabt;  stun- 
dom har  man  en  Følelse,  som  om  man  stak  i  et  Hængedynd,  som 
man  kun  synker  dybere  ned  i,  jo  mere  man  vil  arbejde  sig  op  af 
det.  Suhm  har  villet  naa  det  Uendelige,  men  det  Uendelige 
mangler  Form.     Hvad  han  savner,    er  en  Grams  kritiske  Blik;   at 

hans  paa  Bibeltraditionen  hvilende  Ethnologi  er  uholdbar,  hans 
arkæologiske  Undersøgelser  forfejlede,  hans  Opfattelse  af  Sagn  og 
Myther  som  historiske  Kjendsgjeminger  istedenfor  som  Folkedigt- 
ning vildledende,  er  derimod  Fejl,  som  ikke  kunne  regnes  ham  til  • 
Last;  det  var  selve  den  historiske  Videnskab,  der  ikke  var  kom- 
men videre  paa  hin  Tid.  Alvorligere  er  den  Anke,  at  han  har 
lettet  sig  Arbejdet  ved  at  give  Fremstillingen  i  Form  af  Aarsberet- 
ning  istedenfor  at  udarbejde  en  pragmatisk  Historie,  hvad  der  især 
gjælder  om  de  Bind,  der  omfatte  Middelalderen.  >Men  fordi  man 
ikke  kan  lukke  Øjnene  for  disse  og  andre  Mangler  og  Svagheder  i 
Suhms  Værke,  siger  den  oftere  citerede  udmærkede  danske  Histo- 
riker fra  vore  Dage,  »vilde  det  være  ikke  alene  urigtigt,  men 
taabeligt,  om  man  vilde  skyde  det  til  Side  som  et  Foster  af  en 
uoplyst  Tids  forældede  og  overvundne  Anskuelser.  Omfanget  af 
hans  Værk,  Massen  af  den  Kundskab,  han  meddeler,  vil  altid  gjøre 
ham  og  det  umisteligt.  Hundrede  Aar  ere  hengaaede,  siden  han 
udsendte  sine  første  Tomer,  men  endnu  vender  Enhver,  der  søger 
Oplysning  om  vor  ældre  Historie,  sig  først  til  ham;  og  saaledes  vil 
det  sandsynligvis  vedblive  ogsaa  i  Fremtiden,  thi  det  er  vel  ikke 
for  dristig  en  Forudsigelse,  at  Danmark  ikke  tør  vente  sig  en  ny 
Suhm,  der  gjør  den  gamles  Gjerning  om  igjen  ved  at  samle  det 
hele  historiske  Stof  i  en  saadan  Række  af  stærke  Kvarter.« 

Som  en  Slags  Hvilesyssel  til  Afvexling  med  det  strengere 
videnskabelige  Arbejde,  men  i  og  for  sig  tilstrækkelig  til  at  sikre 
ham  Plads  blandt  danske  Forfattere,  har  Suhm  paa  mange  forskjel- 
lige  Omraader  udfoldet  en  Skribentvirksomhed,  der  foreligger  i 
fjorten  Oktavbind  »Samlede  Skrifter«.  Hvor  han  er  inde  paa  poli- 
tiske og  statsøkonomiske  Materier,  lægger  han  sit  Frisind  for  Dagen 
og  viser  sig  som  en  Mand  af  den  nye  Tid.  Men  vi  kunne  ikke 
dvæle  herved.  Endnu  maa  kun  nævnes  Suhms  til  Skjønlitteraturen 
hørende  Skrifter,  der  bleve  højt  beundrede  af  Samtiden  og  kom  til 
at  øve  en  vækkende  Indflydelse  paa  den  opvoxende  Slægt,  der  i 
næste  Aarhundredes  Begyndelse  dels  skabte,  dels  var  modtagelig 
for  den  nye  Litteratur.  Det  var  de  fra  den  oldnordiske  Historie 
tagne  nationale  Emner  i  Forbindelse  med  deres  Behandling  i  Tidens 
følsonune  Maneer,  der  gjorde  disse  Skrifters  Lykke:  »Sigrid  eller 
Kjærlighed  Tapperheds  Belønning«,  »Frode«,  »Gyrithe«,  »De 
tre  Venner  eller  Hjalmar,  Asbjørn  og  Ørvarodd«.     »Den  læsende 

Verden  greb  begjærlig  efter  dette  nye  Slags  Romaner;  Litteratoren 
satte  en  ny  Rubrik  i  sin  æsthetiske  Haandbog;  Oldgranskeren  un- 
drede sig  over  at  se  Roser  fremspire  af  Støv  og  Skimmel;  Skue- 
spildigteren frydede  sig  ved  at  forefinde  nationale  dramatiske 
Karakterer  og  Situationer;  og  Alle  erkjendte,  at  »Forfatteren  af 
Sigrid«  var  en  Hæderstitel  af  mere  sandt  Værd  end  den,  der  kunde 
gives  af  noget  Hof«.     (Nyerup). 

Levede  Suhm  som  Videnskabsmand  i  en  Adelsmands  For- 
hold, saa  havde  dette  kun  til  Følge,-  at  han  dobbelt  fyldestgjorde 
Devisen  ^noblesse  oblige^.  Han  udgav  paa  egen  Bekostning  Fort- 
sættelsen af  Langebeks  Scriptores,  han  holdt  en  Mængde  Studerende 
til  videnskabeligt  Arbejde,  lod  de  gamle  Haandskrifter  afskrive  og 
udgive  og  aabnede  sin  storartede  (nu  i  det  kgl.  Bibi.  indlemmede) 
Bogsamling  —  100,000  Bind  —  for  alle  Borgerklasser,  Kjøn  og 
Aldere.  Intet  Under  da,  at  som  han  var  en  af  sin  Tidsalders  be- 
rømteste og  mest  fortjente  Mænd,  var  han  ogsaa  en  af  sit  Samfunds 
mest  beundrede  Personligheder.  Det  Ligfølge,  som  gav  Møde  ved 
hans  Jordefærd,  naaede  fra  hans  Gaard  i  Pustervig  til  Frederiks- 
kirken  paa  Christianshavn.  Hans  Levnet  er  skrevet  af  R.  NVERUP 
som  15.  Del  af  »Kmhr.  Peter  Fr.  Suhms  samlede  Skrifter«,  1798; 
i  16.  Del  findes  Efterretninger  om  ham  under  Titlen  »Suhmiana«. 

j.  H.  Schlegel.  Ogsaa  fremmede  Forfattere    behandlede  Danmarks  Historie, 

og  af  disse  ere  især  en  tydsk  og  en  fransk  at  nævne.  JOHANN 
Heinrich  Schlegel  (1726—80),  Broder  til  den  tidligere  omtalte 
Digter  og  Publicist  Joh.  Elias  S.  (S.  203)  kom  efter  dennes  Til- 
skyndelse til  Danmark,  hvor  han  som  Hovmester  for  Grev  Chr. 
Rantzaus  yngre  Sønner  afvexlende  opholdt  sig  paa  Brahesborg  i 
Fyn  og  i  Odense.  Grevens  Bibliothek  og  Karen  Brahes  Bogsam- 
ling i  Frøkenklostret  førte  ham  ind  i  Studiet  af  dansk  Historie. 
Han  omarbejdede  (paa  Tydsk)  NiELS  SLANGES  »Christian  IV.s  Hi- 
storie«, idet  han  forkortede  Fremstillingen  og  tilføjede  en  Mængde 
værdifulde  Anmærkninger;  tre  Bind  af  dette  Værk  udkom  1757— 7i- 
I  to  Foliobind  udkom  1769  og  1777  Schlegels  »Geschichte  der 
Konige  von  Danemark  aus  dem  Oldenburgischen  Stamme«, 
med  Icobberstukne  Portraiter,  et  grundigt  og  dygtigt  Arbejde,  der, 
uden  at  naa  Grams  kritiske  Sikkerhed  eller  Holbergs  klare  Frem- 
stilling, dog  stræber  efter  at  forene  Kritik  i  Kildeundersøgelsen  med 

Livlighed  i  Fortællingen  og  saaledes  just  har  sat  sig  det  Maal, 
Historieskrivningen  burde  naa.  Værket  standser,  ligesom  Omarbej- 
delsen af  Slange,  midt  i  Christian  IV.s  Historie.  Adskillige  værdi- 
fulde Enkeltbidrag  til  dansk  Historie  har  Schlegel  nedlagt  i  »Sam- 
lung  zur  dånischen  Geschichte«  o.  s.  v.,  to  Bind,  1773 — 74. 
Han  blev  Professor  ved  Universitetet,  Sekretair  i  > Selskabet  for  de 
skjønne  Videnskaber«  (ikke  at  forvexle  med  det  kgl.  danske  Viden- 
skabernes Selskab;  det  vil  senere  blive  nærmere  omtalt)  og  var  i 
sine  sidste  Leveaar  kgl.  Historiograf  og  Bibliothekar. 

Schweizeren  Paul  Henri  Mallet  (1730— 1807),  Skole-  Mauct. 
kamerat  og  Ungdomsven  af  den  senere  saa  navnkundige  franske 
Minister  Necker,  kom  til  Danmark  i  Aaret  1752  for  efter  Beau- 
MELLE  (S.  204)  at  overtage  den  for  ham  oprettede  Lærepost  som 
Professor  i  fransk  Sprog  og  Skjønlitteratur.  Hverken  denne  Virk- 
somhed eller  hans  Lærerdont  hos  Kronprinds  Christian  (VIL,  hvor 
Reverdil  blev  hans  Efterfølger)  optog  ham  saa  stærkt,  at  han  jo  fik 
Tid  til  litteraire  Arbejder.  Saaledes  udgav  han  i  henved  sex  Aar 
Maanedsskriftet  T>Mercure  Danois<f^^  der  skulde  være  et  Slags  litterairt 
Mellemled  mellem  Danmark  og  Udlandet.  Efter  Opfordring  af  den 
ældre  Bernstorf  og  Ad.  Gottl.  Moltke  paatog  Mallet  sig  fremdeles 
at  afhjælpe  Udlandets  Mangel  paa  Kjendskab  til  Danmarks  Historie 
ved  at  udarbejde  en  Fremstilling  af  den  paa  Fransk.  Mallet  forud- 
skikkede to  Skrifter,  der  vare  vel  egnede  til  at  vække  Udlandets 
Opmærksomhed  for  ukjendte  og  ejendommelige  Fænomener,  idet 
han  i  ^Jniroduction  h  Vhistoire  de  Dannemare <k ,  1755,  og  ^Monu- 
mens  de  la  mythologie  et  de  la  poésie  des  Celtes<if  1756,  gav  en 
livlig  og  tiltrækkende  Fremstilling  af  Nordens  Beboere  i  Hedenold, 
deres  Gudelære,  Sæder  og  Skikke,  Regering  og  Krige.  Derefter 
fulgte  i  tre  Kvartbind  (1758 — Jj)  Hovedværket:  ^  Hi  s  totre  de 
Dannemare^  ^  som  behandler  Danmarks  Historie  indtil  Enevolds- 
magtens Indførelse  paa  en  Øjemedet  i  det  Hele  taget  fy Idestgj ørende 
Maade.  1760  var  Mallet  taget  tilbage  til  Genf  og  besørgede  her  to 
Oktavudgaver  af  sin  Danmarkshistorie. 

»Kongerigerne  Danmarks  og  Norges  samt  Hertug-  Gebhardi  og 
dommerne  Slesvigs  og  Holstens  Historie  indtil  vore  Tider    c**"^'^*"^ 
ved  Professorerne  Gebhardi  og  Christianic  ,   der  udkom  i  fjorten 
Bind   fra   1776  til    1798,    er    en   Oversættelse    fra  Tydsk.     Af  den 

Store  almindelige  Verdenshistorie,  som  et  Selskab  af  engelske 
Lærde  havde  udgivet,  udkom  der  i  Halle  en  tydsk  Udgave,  den 
saakaldte  »Hallische  allgemeine  Welthistoriet.  I  den  engelske  Ori- 
ginal var  imidlertid  Danmark  og  Norges  Historie  behandlet  saa 
overfladisk  og  fejlfuldt,  at  den  tydske  Forlægger  maatte  indsætte  en 
Originalfremstilling  i  de  paagjældende  Binds  Plads,  og  Prof.  L.  A. 
Gebhardi  i  Liineburg  paatog  sig  Udarbejdelsen  af  den.  Hans 
Værk  udkom  i  dansk  Oversættelse,  yderligere  forøget  og  gjennem- 
seet  af  Forfatteren ,  og  med  den  forenedes  en  Oversættelse  af  den 
kielske  Professor  W,  E.  Christianis  Hertugdømmernes  Historie  til 
den  nævnte  Fællesfremstilling  af  Monarkiets  Historie. 

Ryge  Biografiske    Arbejder    skyldes    Andr.   NiC.  RYGE,    hvis 

»Peder  Oxes  til  Gisselfeld  Danmarks  Riges  Raads  og  Hofmesters 
Liv  og  Levnets  Beskrivelse«,  1765,  har  betydelig  og  varig  Værdi 
som  et  virkelig  historisk  Kildeskrift  —  >en  sjelden  Skat  af  værdi- 
fuldt Malm,  men  ikke  et  deraf  forarbejdet  Kunstværk«,  kalder  C.  Pal.- 
MCller  det  og  betegner  det   som  »i   alle  Henseender  et  Værk  af 

Malling.  Langebeks  Skole«.  Fremdeles  Ove  Malling  (1747— 1829),  kgl. 
Historiograf,  Chef  for  det  kgl.  Bibliothek  og  Gehejmestatsminister; 
hans  i  sex  betydelige  Oplag  udgivne,  paa  Tydsk,  Fransk  og 
Engelsk  oversatte  og  i  et  halvt  Aarhundrede  af  den  danske  Ung- 
dom atter  og  atter  læste  »Store  og  gode  Handlinger  af 
Danske,  Norske  og  Holstenere«  udkom  første  Gang  1777. 
Bogen  er  et  Udslag  af  den  fædrelandske  Tilbagevirkning  mod 
Tydskeriet,  som  betegner  den  Guldbergske  Periode,  og  dens  histo- 
riske Exempelsamling  har  havt  en  uberegnelig  Indflydelse  paa 
Fædrelandsfølelsens  Vækkelse  og  Styrkelse,  ligesom  den  højlig  har 
fremmet  Interessen  for  Nationalhistorien.  En  anden  Samling  fædre- 
landske Biografier   skrev    efter  Opfordring    af  Arveprinds  Frederik 

wandai.  UuderbibHothekaren  ved  det  kgl.  Haandbibliothek  PEDER  TOPP 
Wandal  (1737—95),  nemlig  i  to  Bind  med  Kobbere  »De  paa 
Jægerspris  ved  Mindestene  hædrede  fortjente  Mænds 
Levnetsbeskrivelser«,  1783 — 94.  Det  kgl.  genealogisk-heral- 
diske  Selskab,  stiftet  1777  af  den  ivrige  personalhistoriske  Samler 
Bang.  Oluf  Bang,  udgav  første  og  tre  Hefter  af  andet  Bind  af  >Lexi- 
kon    over   Adelige   Familier  i   Danmark,    Norge    og    Hertug- 

dømmeme«  (1782 — 1800),  et  uundværligt  Hjælpemiddel  for  Enhver, 
der  giver  sig  af  med  den  danske  Adels  Historie. 


OVE    MALLING 


En  Historieskrivning  af  en  ganske  anden  Art  end  den  hidtil 
betragtede  træder  os  imøde  hos  NiELS  Ditlev  Riegels  (1755— 
1802),  der  i  et  Par  Aar  havde  været  Hovmester  for  Dronning  Juliane 
Maries  Pager,  men  fra  1784  levede  paa  sin  Gaard  Høyet  i  Veger- 
løse  Sogn  paa  Falster.    Han  er  den  evige  Skjændegjæst  i  hin  Tids 


Ricgels. 


Digitized  by 


Google 


312 


Oplysningens  Tidsalder. 


Litteratur,  gjennemtrængt  af  Revolutionens  Principer,  mest  i  deres 
raaeste  Anvendelse  mod  Konge,  Adel  og  Gejstlighed,  i  Besiddelse 
af  Kundskaber  paa  forskjellige  Omraader,  men  uden  Dannelsens 
Overblik,  opfyldt  af  Tanken  om  at  være  de  Undertryktes  Beskytter 
og  Talsmand,  fordi  han  altid  fører  Borgerfrihed  og  Menneskerettig- 
heder i  Munden   —   en  Demokrat  af  Thersites-Typen.     Han  skrev 

Kirkens  Historie  og  Kirur- 
giens Historie,  vilde  ordne 
Universitetets  saavelsom 
Statsøkonpmiens  Anliggen- 
der og  indblandede  sig  i 
enhver  Fejde,  saa  Antallet 
af  hans  Skrifter  fylder  over 
tre  Spalter  i  Nyerups  Litte- 
raturlexikon.  Han  havde 
naturligvis  sine  Beundrere, 
thi  Mange  syntes  godt  om, 
at  Konger,  Adel,  Præster  og 
Tydskere  bleve  gjennemheg- 
lede;  men  nogen  stor  An- 
seelse erhvervede  han  sig 
ikke  ved  dette  ihærdige 
Skriveri,  hvilket  f.  Ex.  frem- 
gaaer  af  hosstaaende  satiri- 
ske Blad,  hvor  han  sees  i 
venskabelig  Stilling  sam- 
men med  en  af  de  Dages 
berygtede  Skriblere,  den  forhenværende  Skuespiller  og  Under- 
officier  SiGVARD  Lykke,  medens  forskjellige  af  deres  Skrifter  ligge 
i  broderlig  Blanding  foran  dem.  Men  da  han  i  sin  Halvdannelse 
forvrængede  Kjendsgjerningerne  ved  at  sætte  dem  i  en  for  deres 
eget  Væsen  fremmed  Belysning,  som  udgik  fra  hans  agitatoriske 
Tendens,  saa  kunde  han  gjøre  ikke  liden  Skade  ved  sine  Skrifter, 
i  hvilke  det  Oppositionelle,  det  stik  mod  Strømmen  Gaaende,  det 
skandaleust  Fortolkende  virkede  som  et  pikant  Element  paa  den 
ukyndige  Læser,  der  ikke  selv  var  istand  til  at  skjelne  Vrangen 
fra  Retten.  Dette  gjælder  især  om  Riegels'  i  snevrere  Forstand 
historiske  Arbejder;    her  er  han   fuldt  ud  en  Repræsentant  for  den 


Niels  Ditlev  Riegels. 
Titclkobber  til  »Læsendes  Aarbog  for  1800«, 


Digitized  by 


Google 


Videnskaberne. 


313 


noksom  kjendte  tendentieuse  Historieskrivning,  der  dømmer  en 
svunden  Tid  efter  langt  senere  fødte  Tanker  og  Anskuelser  og 
derved  med  Lethed  faaer  det  Vrængbillede  frem,  den  fra  først  af 
har  lagt  an  paa  i  sin  Propagandas  Tjeneste.  Man  maa  derfor  an- 
vende stor  Agtpaagivenhed,  naar  man  betroer  sig  til  Riegels  histo- 


.11^4*  .4 


Satirisk  Kobber  fra  1787. 
N.  D.  Riegels  og  Sigvard  Lykke. 

riske  Skildringer:  »Forsøg  til  Femte  Christians  Historiet, 
1792,  »Udkast  til  Fjerde  Friderichs  Historiet,  to  Dele, 
^795 — 1800,  og  »Smaa  historiske  Skrifter«,  tre  Dele,  1796—98. 
>Riegels  er  overhovedet  den  ubehageligste  af  vore  historiske  For- 
fattere,« dømmer  den  kyndige  og  besindige  C.  Pal.-MCller,  »som 
Ingen,  der  ikke  er  nødt  dertil,  lettelig  vil  kunne  udholde  at  læse 
tilende,  uagtet  hos  ham  af  og  til  findes  Meddelelser,   der  forgjæves 

Søges  andensteds  —  kun  Skade,  at  man  hos  en  Skribent  af  hans 
Natur  savner  Sikkerheden  for  slige  Meddelelsers  Paalidelighed,  især 
da  han  ikke  angiver  sine  Kilder.  At  han  i  denne  fuldstændige 
Løsrivelse  fra  den  traditionelle  Opfattelse  af  vor  Historie  nu  og  da 
er  kommen  til  at  sige  noget  Træffende,  forandrer  ikke  den  alminde- 
lige Karakter  af  hans  Skribentvirksomhed.« 


Kali. 


Om  Abraham  Kall  (1743— 1821)  hedder  det  i  Nverups 
biografiske  Skizze,  at  denne  Lærde  maa  nævnes  som  > Repræsentant 
for  en  nu  uddød  Erudition,  den  sidste  af  Borchers,  Sperlingers  og 

Grammers  Æt ,  hvis 
Lige  de  kommende 
Slægter  ej  faae  at  se, 
for  de  samme  Betin- 
gelser igjen  forene  sig 
i  et  Individ.  Desuden 
havde  et  langt  Livs  Er- 
faring og  mangehaande 
Forhold  og  Forbindel- 
ser beriget  hans  vid- 
underlige Hukommelse 
med  en  saadan  Mængde 
af    Partikulariteter    og 

Anekdoter  til  vort 
Fædrenelands  politiske 
og  kirkelige,  Personal- 
og  Litterair-Historie  i 
det  forløbne  Aarhun- 
drede,  med  saamange 
karakteristiske  Træk, 
som  ingen  Læsning, 
men  kun  mundtlig  Overlevering  kunde  forskaffe,  at  man  kan  sige, 
vort  Fædrenelands  traditionelle  Historie  i  det  18.  Aarh.  bevaredes 
i  Kalis  Hoved  og  gik  i  Graven  med  det«.  Han  var  en  Søn  af 
Orientalisten  Prof.  J.  C.  Kall  og  allerede  som  Barn  saa  lærd,  at  han 
ni  Aar  gammel  i  Overværelse  af  nogle  hertil  indbudne  Professorer 
og  Videnskabsmænd  holdt  en  i  Anledning  af  Frederik  V.s  Formæ- 
ling med  Juliane  Marie  udarbejdet  latinsk  Tale  om  de   ældre  For- 


Abkaham  Kall 


Digitized  by 


Google 


Videnskaberne. 


315 


bindeiser  mellem  det  danske  og  det  brunsvigske  Fyrstehus.  Paa 
tre  Omraader  var  han  lige  eminent:  som  Græker,  Mathematiker  og 
Historiker.  I  sidstnævnte  Videnskab  blev  han  Professor  ved  Uni- 
versitetet og  forenede  dermed  i  nogle  Aar  Professoratet  i  Kunst- 
historie og  Mythologi  ved  Kunstakademiet,  ligesom  han  var  Univer- 
sitetsbibliothekar  og  Ordens-Historiograf,  holdt  Foredrag  over  dansk 
Krigshistorie  for  Generalstabens  Officerer,  beregnede  Almanaken  i 
Prof.  Bugges  Fraværelse,  ordnede  Portraitsamlingen  paa  Frederiks- 
borg, oprettede  Kreditkassen  for  Husejere  i  Kjøbenhavn,  udarbejdede 
en  Enkekassernes  Theori  m.  m.  Hans  mange  videnskabelige  og 
praktiske  Embedsforretninger  lagde  Beslag  paa  saameget  af  hans 
Tid,  at  han  ikke  fik  noget  større  Værk  udgivet;  ligesom  Gram 
skulde  han  helst  bevæges  til  Produktion  af  ydre  Omstændigheder, 
og  mange  saaledes  fremkomne  lærde  Afhandlinger  findes  i  Viden- 
skabernes Selskabs  Skrifter  og  Universitets-Programmer.  De  to 
Bind,  Kali  udgav  af  Suhms  Danmarkshistorie,  vidne  om  hans  sjeldne 
Kjendskab  ogsaa  til  den  nordiske  Historie  og  gjøre  det  dobbelt 
beklageligt,  at  den  hos  ham  legemliggjorte  Forening  af  Skarpsin- 
dighed og  Lærdom  ikke  blev  anvendt  selvstændigt  paa  et  herhen- 
hørende Emne.  Det  mest  bekjendte  af  hans  Skrifter  er  den  paa  et 
tydsk  Grundlag  udarbejdede  »Almindelig  Verdenshistorie«, 
1777,  der  i  et  halvt  Aarhundrede  var  Lærebog  i  de  lærde  Skoler. 

J.  S.  Sneedorffs  yngre  Søn  Frederik  Sneedorff  (1760—92)  Fr.snecdorff. 
vakte  store  Fdrhaabninger,  men  døde  kun  toogtredive  Aar  gammel 
paa  en  Rejse  i  England  ved  et  ulykkeligt  Spring  ud  af  en  Post- 
kareth,  som  Hestene  løb  løbsk  med.  Han  havde  studeret  to  Aar  i 
Gottingen  og  ligesaa  længe  i  Leipzig  og  vundet  sig  disse  Universi- 
teters berømte  Lærere  til  Venner  ved  sin  store  Flid,  sin  beskedne 
Fremtræden  og  sit  hele  elskværdige  Væsen.  Efter  sin  Hjemkomst 
begyndte  han  som  Privatdocent  at  holde  Forelæsninger  over  de  tre 
sidste  Aarhundreders  Historie,  og  det  anføres  som  et  enestaaende 
Exempel  i  Universitetets  Annaler,  at  han  havde  et  Antal  af  136 
Tilhørere,  hvilket  Antal  vilde  være  blevet  end  større,  hvis  Høre- 
salen havde  kunnet  rumme  flere.  Aaret  efter  blev  han  Professor  i 
Historie  og  var  i  denne  Egenskab  forpligtet  til  ligeledes  at  holde 
Forelæsninger  over  Fædrelandets  Statistik,  til  hvilke  han  indsamlede 
Materiale  paa  en  Rejse  i  Norge.     Efter  hans  Død  udkom  Fr.  Snee- 

dorfifs  »Samlede  Skrifter«,  1794—98,  fire  Dele.    Første  Del  inde- 
holder hans  Rejsebreve,    som   det   endnu   har  sin  Interesse  at  læse 


^y^^^^P^^ 


Titelkobber  til  »Samlede  Skrifter«. 


paa  Grund  af  de  mange  Bidrag  til  en  Skildring  af  Tiden,  de  inde- 
holde;   anden  Del   optages  af  Indledning   til  Statistiken    samt   de 

danske  Staters,  Sverigs,  Ruslands,  Polens  og  Tyrkiets  Statistik, 
tredie  Del,  i  to  Bind,  af  de  ovennævnte  Forelæsninger  over  de 
vigtigste  Statsrevolutioner  i  de  sidste  tre  Aarhundreder  og  fjerde 
Del,  ligeledes  i  to  Bind,  af  Forelæsninger  over  Fædrelandets  Hi- 
storie fra  de  ældste  Tider  til  og  med  Christian  VII.  Hans  Biografi 
er  1893  skreven  af  FR.  J^YGAARD. 


Periodens    dygtige    populairfilosofiske ,    statsøkonomiske    og      sprog 

videnskab. 

historiske  Forfattere  havde  bragt  Sproget  til  en  hidtil  ukjendt 
Fuldkommenhed  i  Fremstillingen,  og  særlig  havde  Soranerne  ved 
deres  Virksomhed  i  de  »smukke  Videnskabers«  Tjeneste  ladet  det 
være  sig  magtpaaliggende  at  iklæde  deres  Tanker  en  let  og 
utvungen  Form.  Dette  medførte  en  Bestræbelse  efter  at  udskille 
de  mange  fremmede  Bestanddele  af  Sproget,  og  hvorvel  det  endnu 
kun  var  smaat  bevendt  med  den  Indsigt  i  Oldsproget,  af  hvilken  en 
virkelig  organisk  Fornyelse  var  betinget,  vandt  dog  i  dette  Tidsrum 
adskillige  nye,  efter  Reglerne  for  dansk  Orddannelse  formede  Gloser 
Indgang  i  Sproget  og  tilkæmpede  sig  Borgerret,  vel  ikke  uden  en 
haardnakket  Kamp  mod  gammel  Vane,  ejheller  uden  Nederlag  for 
adskillige  Udtryk,  der  bragtes  i  Forslag,  men  ikke  vare  livskraftige 
nok  til  at  besejre  Modstanden. 

Almenheden  tog  saa  levende  Del  i  disse  Sprogforbedrings-  Haar 
arbejder,  at  Sagen  endog  kunde  bruges  som  Sujet  for  en  Komedie 
og  bringes  paa  Scenen.  Ch.  Dorothea  Biehls  .1765  opførte 
Skuespil  »Haarkløveren«  er  et  dramatisk  Makværk,  men  har  for  vor 
Tid  en  sproglig  Interesse,  som  endnu  holder  Liv  i  Misfostret.  Idet 
Forfatterinden  nemlig  spotter  Reformforsøgene  ^ved  at  fremstille 
deres  Forfægter,  Eraste,  i  et  latterligt  Lys  formedelst  de  nye  Ord, 
han  bruger,  aflægger  hun  mod  sin  Villie  Vidnesbyrd  om,  hvor 
levedygtige  de  fleste  af  dem  have  været,  idet  Tiden  har  givet 
Eraste  Ret  og  »Søster  Dorthe«  Uret.  Tjenestepigen  Pernille  kan 
ikke  blive  klog  paa  hans  Tale;  >dersom  jeg  kuns  først  vidste,  hvad 
det  var  for  et  Sprog,  han  taler,  saa  maaske  jeg  nok  kunde  hitte 
Resten  ud;  paa  Lyden  synes  mig,  at  det  skal  være  Dansk,  men 
faa  den  Skam,  der  forstaaer  tre  Ord  af  ti«.     Hun  mener,  at  Eraste 

maa  være  kommen  udenlandsfra,  >siden  han  mænger  saamange 
fremmede  Ord  i  sin  Tale,  som  Ingen  forstaaer«,  men  hans  Tjener 
Henrik  forsikrer  hende,  at  hans  Herre  »heller  forsvoer  at  tale  end 
brugte  et  fremmed  Ord«,  og  forklarer,  at  >han  taler  ingen  gemen 
Dansk,  men  Hovedstadens  nymodige  Dansk,  og  der  er  saa  stor  For- 
skjel  paa  de  To  som  paa  Nat  og  Dag.«  Af  hvilken  Art  dette  »ny- 
modige  Dansk«  er,  sees  bedst  af  en  Scene  mellem  Eraste  og 
Leonore,  i  hvilken  de  uvante  Ord  ere  gjorte  kjendelige  (ogsaa  i 
Originaludgaven  af  »Haarkløveren«)  med  udhævet  Tryk. 


Eraste. 
Dersom  jeg  ikke  falder  Dem  over- 
lastig,  saa  bad  jeg  gjerne,  at  De  vilde 
give  Deres  Omdømme  over  en  Afhand- 
ling, som  jeg  har  skrevet  angaaende  Kjær- 
lighed. 

Leonore. 

De  beviser  mig  en  stor  Ære,  min 
Herre!  men  da  jeg  hverken  kjender  det 
Høje  eller  det  Skjønne,  saa  frygter  jeg, 
at  jeg  vil  blive  en  slet  Dommere. 

Eraste. 
Og  jeg  haaber,  at  Deres  Irettesættelser 
vil  blive  bedrende  for  mig,  dersom  De 
vil  skjænke  mig  Deres  Agtsomhed,  og 
skulde  der  komme  Noget,  som  faldt  min 
naadige  Frøken  fremmed,  da  at  beære  mig 
med  D^res  Anmærkninger. 

Leonore. 
Det  skal  gjeme  ske. 
Eraste. 

tager  et  Papir  op  af  sin  Lomme  og  læser: 
Kjærligheden   er    af  Sjælens   Liden- 
skaber .  .  . 

Leonore. 
Lidenskaber!     hvad  vil    det    sige? 
Er  det  en  liden  Skabere? 
Eraste. 
Nej ,  det  er  ikke  saa  at  forstaa.    Liden- 
skaberne  ere   de  Affekter,    som   sætter 
Sindet  i  Bevægelse,    saasora  Vrede,  Had, 
Kjærlighed,  Misundelse  .  .  . 
Leonore. 
Naa,  nu  begriber  jeg  det,  det  er  Sinds 
Lidelser.    Vil  De  nu  behage  at  blive  ved. 


Eraste  læser: 
Kjærligheden    er   af  Sjælens  Liden- 
skaber den,  som,  naar  den  anvendes  til 
sin  rigtige  Bestemmelse,   gjor  Menneske- 
ligheden  den  største   Ære.     Men  den  er 
udskejende  fra  sin  Bestemmelse,   saasnart 
den  har  en  uværdig  Gj  en  stand  .  .  . 
Leonore. 
Min  Herre!  det  Ord  G  jens  tand  for- 
staaer jeg  ikke. 

Eraste. 
Det  kommer  af  det  latinske  Ord   Od-  • 
jectum.     Det   kan    tages    i    adskillige  Be- 
mærkelser,   det   er  det,    man    sigter  til, 
ønsker  og  attraaer. 

Leonork. 
Saa  er  det  et  Maal  eller  Øjemed.  Jeg 
beder  Dem    om   Forladelse,    men  jeg  vil 
heller  røbe  min  Uvidenhed   end  være  en 
uagtsom  Tilhørere. 

Eraste  læser: 
Dens    ypperligste    Nærelse    er   Dyd 
og   sand   Fortjeneste;    thi   den,   som  op- 
blæses af  Vinde-Syge  .  .  . 
Leonore. 
Tør  jeg  bede  Dem  forklare  mig,  hvad 
Vinde-Syge  er? 

Erastk. 
Det  er  ideligen  at  hige  efter  Fordele, 
og  er  det,  som  FranQosen  kalder  Interesse. 
Leonore. 
De  har  Ret,  Egen-Nytte  er  en  slem  Syge. 

Eraste  læser: 
Thi   den,    som  opblæses   af  Vinde - 
Syge,  er  en  vanhellig  Ild,  hvis  Flamme 

udbredes  ved  nedrige  Lidenskabers  for- 
dærvende og  rasende  Stormvinde:  en  op- 
rigtig og  i  sin  Bestemmelses  Grændser 
indskrænket  Kjærlighed  derimod  betragter 
de  adskillige  Fordele,  der  ere  Gaver  af 
den  blinde  og  ilde  uddelende  Lykke,  som 
Bisager,  der  .  .  . 

Leonore. 

Er  det  som  Honningen   eller  Voxet; 
thi  jeg  veed  ikke,  at  Bien  har  andre  Sager  ? 
Eraste. 

Det  er  ingen  Bier,  her  forstaaes,  men 
det  cr^  Ting,  som  ikke  kommer  egenlig 
Hoved-Sagen  ved,  og  jeg  kan  nok  mærke, 
at  Frøkenen  ikke  er  stærk  i  det  Tydske, 
siden  hun  ikke  veed,  hvad  en  Neben- 
sache  er. 

Leonore. 

De  seer,  at  jeg  benytter  mig  af  Deres 
Tilladelse  til  at  umage  Dem  med  at  for- 


I  kiare  det  for  mig,  som  jeg  ikke  forstaaer. 
Jeg  veed  altsaa  nu,  at  Bisager  ere  enten 
intet  betydende  eller  Hoved-Sagen  uved- 
kommende Ting. 

Eraste  læser: 
Som  Bisager,  der  ere  altfor  lidet  for- 
maaende  til  at  opvække  Rørelser  i  en 
tænkende  Sjæl,  hvis  sødeste  Fornem- 
melser bestaaer  i  Hjerternes  nøjagtige 
Forening.  Naar  nu  tvende  Hjerter  saaledes 
ere  sammenbundne,  saa  besjæles  de 
begge  af  een  Villie  og  een  Lyst:  alle 
deres  Bestræbelser  gaaer  ud  paa  at 
tækkes  hinanden:  siden  den  Ene  er  den 
Andens  Alt,  saa  kan  hverken  Modgangs 
brusende  Stormvinde  eller  Avinds  udaan- 
dende  Gift  række  til  dem;  men  Duften 
af  Velstands  Roser  og  Lyksaligheds  Lilier 
aandes  dem  imøde  ved  de  behagelige 
Vestenvinde  .  .  . 


Studiet  af  oldnordisk  Litteratur  og  Sprog  havde  sin  officielle 
Støtte  i   den    »Arnamagnæanske  Kommission«,    der  dog  arbejdede 
med  jevnlige  og  langvarige  Afbrydelser.     Blandt  dens  Stipendiater 
fortjener  fremfor  alle  at  nævnes  JON  Olafson,    der    blandt  andre     oiafson. 
grundlærde  Skrifter  udgav  et  Værk  >0m  den  gamle  nordiske  Digte- 
kunst« 1786,  arbejdede  med  paa  Udgivelsen  af  Hejmskringla  og  paa 
Videnskabernes  Selskabs  Ordbog.    Efter  Schønings  Død  blev  tredie 
Del  af  Hejmskringla  udgivet  af  den  lærde  Rektor  ved   Frueskole 
i  Kjøbenhavn  SKULE  Thorlacius,    hvis  latinske  Skoleprogrammer    Thoriacius. 
især  ere  rige    paa  Meddelelser  om   den   islandske   Poesis  Historie. 
Endelig  søgte  BERTEL  Chr.  Sandvig  at   gjøre  den    gamle  Poesi     Sandvig. 
bekjendt  ved  Oversættelser  (»Danske  Sange  af  det  ældste  Tidsrum«, 
1779),   nien   uden  at  opnaa  deres  Folkeliggjørelse  i  noget  synder- 
ligt Omfang. 

Dansk  Sproglære  blev  gjort  til  Gjenstand  for  selvstændigt 
Studium  af  Jakob  Baden,  der  i  Vintrene  1782  og  1783  holdt  de 
første  Forelæsninger  over  det  danske  Sprog,  eengang  om  Ugen  og 
for  en  meget  talrig  Tilhørerkreds  af  Lærde  og  Lægfolk. 


Jakob  Baden,  f.  1735  i  Vordingborg,  d.   1804  i  Kjøbenhavn, 
blev  Student  allerede  i  Femtenaarsalderen,   rejste   tidlig  udenlands 


Baden. 

Og  dyrkede  fortrinsvis  filologiske  Studier  baade  i  klassiske  og  mo- 
derne Sprog  ved  Universiteterne  i  Gottingen  og  Leipzig.  Efter  sin 
Hjemkomst  blev  han  Rektor  ved  den  lærde  Skole  i  Altona,  der- 
efter Konrektor  i  Helsingør  og  omsider,  efter  lang  Venten,  Professor 


i  Kjøbenhavn  1780,    endnu  samme  Aar  valgt  til  Sekretair  ved  Sel- 
skabet for  de  skjønne  Videnskaber. 

Baden  har  udfoldet  en  meget  omfattende  litterair  Virksom- 
hed, der  begyndte  allerede  i  hans  nittende  Aar  med  en  theologisk 
Disputats.  Blandt  hans  betydeligere  Værker  kunne  nævnes  hans 
Skoleudgaver  af  Phædri  Fabler,  Virgils  og  Horats's  Værker,  hans 
græske   Grammatik,    hans    ^.Grammatica  latina  eller  Anvisning   til 

det  latinske  Sprog«,  hans  >Latinsk-Dansk  og  Dansk-Latinsk  Lexikon 
eller  Ordbog«,  hans  Oversættelser  af  Xenophon,  Tacitus,  Qvin- 
tilian  og  Horats  —  Skoleapparater,  med  hvilke  et  Slægtled  eller 
mere  af  danske  Studerende  er  blevet  oplært  i  klassisk  Viden. 
Badens  Bestræbelser  for  Modersmaalets  Berigelse  og  Renselse  ere 
for  en  Del  knyttede  til  disse  filologiske  Arbejder,  særlig  til  hans 
Oversættelser.  Det  »Forsøg  til  en  Oversættelse  af  Tacitus«,  der 
1766  sendtes  forud  for  den  syv  Aar  senere  udkommende  første  Del, 
ledsages  af  en  Afhandling  om  Sprogets  Berigelse  ved  nye  Ord  og 
Vendinger,  som  indeholder  mange  sunde  Betragtninger,  blandt 
Andet  en  Paavisning  af,  at  det  er  fra  de  virkende  Forfattere,  Dig- 
tere som  Prosaister,  og  ikke  fra  Grammatikerne,  Sproget  saa  lempe- 
lig skal  modtage  sine  Forandringer  og  Forbedringer.  Baden  kom 
ufrivillig  til  selv  at  afgive  et  Bevis  paa  denne  Grundsætnings  Rig- 
tighed, thi  just  ved  som  Filolog  samvittighedsfuldt  at  opsøge  eller 
danne  den  adækvateste  moderne  Gjengivelse  af  det  klassiske  Ud- 
tryk, synder  han  saa  hyppigt  mod  digterisk  Takt  og  Smag,  at 
f.  Ex.  hans  Oversættelse  af  Horats's  Oder  er  bleven  til  et  rent 
Kuriosum,  der  opsøges  mere  for  sin  Snurrigheds  Skyld  end  for  sit 
—  bortseet  herfra  ingenlunde  ringe  —  Værd  som  Oversættelses- 
arbejde. Bekjendt  er  den  i  »Flyvende  Post«  1828  optagne  >Ode 
til  Jacobum  Baden«  (Heibergs  >Pros.  Skr.«  X.),  i  hvilken  en  Spøge- 
fugl havde  ordnet  et  Udvalg  af  de  baden-horatsiske  Pudsigheder 
til  et  koncentreret  Udtryk  for  hans  Stil:  »Som  de  snadrende  Vande, 
der  nedstyrte  i  dybe  Spøllekjedler  fra  Gydekander  af  Evanders 
Fajance,  bruser  Du«  o.  s.  v.  Tiltrods  for  svigtende  Selvkritik  var 
Baden  ofte  en  kyndig  og  smagfuld  Dommer  over  Andres  litteraire 
Frembringelser,  hvorom  den  af  ham  i  fem  Aar  udgivne  og  for 
Størstedelen  af  ham  selv  forfattede  »Kritiske  Journal«  vidner. 
Som  Professor  begyndte  han  Udgivelsen  af  den  indholdsrige  »Kjø- 
benhavns Universitets  Journal«,  i  hvis  ni  Aargange  der  findes 
adskillige  skarpsindige  Kritiker  fra  hans  Pen. 

De  ovenfor  nævnte  Forelæsninger  over  det  danske  Sprog 
udkom  1785  og  senere  i  gjentagne  Oplag  som  »Resonneret 
dansk  Grammatik a«.  Paa  det  Materiale,  Høysgaard  havde 
samlet,  byggede  Baden  videre,  og  idet  han  forstod  at  befri  det  for 
dets  næsten  uforstaaelige  Terminologi  og  popularisere  Stoffet,  skabte 
han  en  hidtil  ukjendt  Interesse  for  danske  Sprogfænomener,  saa  der 

paa  Grundlag  af  hans  Grammatik  og  dens  Kompendier  kunde  med- 
deles Undervisning  i  Dansk  ligefraForberedelsesskolen  til  Universitetet. 

Abrahamwn.  Af  den  vatmeste  Iver  for  det   danske  Sprog  var  den  tydsk- 

fødte  Slesviger  Werner  Hans  Frederik  Abrahamson(i744— 1812) 


W.  H.  F.  Abrahamson. 


opfyldt,  skjøndt  han  hverken  i  Fædrehjemmet  i  Byen  Slesvig  eller 
paa  Kadetakademiet  i  Kjøbenhavn  havde  havt  Lejlighed  til  at  blive 
fortrolig  med  det.  Først  som  Artilleriofficier  i  Hovedstaden  fik  han 
Stunder  til  at  lægge  sig  efter  det  Danske,  som  Lærer  ved  Artilleri- 
skolen blev  han  1772  den  Første,  der  gav  offentlig  Undervisning  i 
Modersmaalet,  og  ved  Landkadetakademiet,  hvor  han  1780  var 
bleven  Lærer  i  Filosofien   og  de   skjønne  Videnskaber,    underviste 

han  ligeledes  i  Dansk.  Imod  tydsk  Anmasselse,  for  det  danske 
Sprogs  Hjemstedsret  i  Danmark  var  Abrahamson  altid  aarvaagen 
paa  Post,  og  hans  Pen  blev  aldrig  træt  af  at  virke  for  Kjendskabet 
til  dansk  Litteratur:  i  »Holgerfejden«  stillede  han  sig  paa  den  unge 
Schack  Staffeldts  Side  under  dennes  skarpe  Angreb  paa  Tydskeriet, 
ved  kritiske  Artikler  i  forskjellige  Tidsskrifter  vejledede  han  til  den 
rette  Opfattelse  af  litteraire  Frembringelser,  ved  Oversættelser  af 
Sagaer  og  antikvariske  Afhandlinger  udbredte  han  Kundskaben  om 
det  gamle  Norden,  han  var  blandt  de  første  til  at  paavise  Folke- 
visens ejendommelige  Skjønhed  og  nationale  Betydning  og  slog  sig 
med  Nyerup  og  Rahbek  sammen  om  den  bekjendte  Fembindsud- 
gave  af  disse  middelalderlige  Digtninger;  hans  sidste  Arbejde, 
»Fuldstændig  dansk  Sproglære«,  der  udkom  paa  hans  Dødsdag, 
blev  en  betegnende 
Slutsten  for  dette  til 
een  Idees  Tjeneste 
viede  Liv.  Ogsaa  poe- 
tisk Herredømme  over 
Sproget  besad  Abra- 
hamson; han  er  For- 
fatter til  adskillige 
Digte  og  Folkesange, 
blandt  hvilke  den  præg- 
tige Vise  »Min  Søn, 
om  Du  vil  i  Verden 
frem,  saabuk«,  længe 
vil  hævde  hans  Navn 
i  dansk  Digtning. 

Paa  et  særligt  Om- 
raade  af  Sprogkyndig- 
heden frembragte  Ben- 
jamin Georg  Sporon 
(1741—96)  et  i  lang 
Tid  meget  læst  og  yndet  Værk.  Hans  Fader,  Kjøge  lærde  Skoles 
sidste  Rektor,  bibragte  ham  en  grundig  klassisk  Dannelse,  hvilken 
han  vedligeholdt  hele  Livet  igjennem;  endnu  paa  Dødslejet  drejede 
hans  Fantasier  sig  om  et  tvivlsomt  Sted  hos  Tacitus.    Femten  Aar 


Benjamin  Georg  Sporon. 
Kopi  af  Lahdes  Stik  efter  Juels  Maleri. 

gammel  blev  han  Student,  og  1768  optraadte  han  som  Forfatter 
med  »Breve  i  Anledning  af  ny  udkomne  Skrifter« ,  nærmest  frem- 
kaldte af  Utilfredshed  med  Anmeldelserne  i  Badens  »Kritiske 
Journal«,  af  hvilken  Sporon  dog  senere  blev  Medarbejder.  1771 
blev  han  Pagehovmester  hos  Dronning  Juliane  og  Arveprincfc 
Frederik,  et  Par  Aar  efter  med  Titel  af  Professor  Lærer  for  Kron- 
prindsen.  I  disse  Aar  udarbejdede  Sporon  første  Bind  af  sit  be- 
kjendte  Værk  »Enstydige  danske  Ords  Bemærkelse  (1775— 
84),  hvis  andet  Bind  han  fuldendte  paa  Koldinghus  (1786 — 92),  hvor 
han  tilbragte  nogle  lykkelige,  udelukkende  til  lærde  Studier  viede 
Aar,  indtil  han  1793  blev  Amtmand  over  Koldinghus  (Vejle)  Amt, 
i  hvilket  Embede  han  døde  tre  Aar  efter. 

De  »Enstydige  danske  Ord«  udkom  i  sex  Leveringer  og 
vandt  strax  meget  Bifald:  det  var  sproglige  Undersøgelser,  som 
enhver  Lægmand  kunde  følge,  Grændsebestemmelser  for  beslægtede 
Ords  Betydning,  som  satte  Læserens  egen  Dømmekraft  i  tiltalende 
Bevægelse,  paakaldende  hans  Skjøn  og  Kritik,  og  som  ved  ind- 
blandede Raisonnementer  ofte  antog  Karakteren  af  moraliserende 
Afhandlinger.  Ud  fra  nogen  dyb  Indsigt  i  Ordenes  Oprindelse  be- 
stemte Sporon  ikke  sine  »Synonymers«  Afskygninger  i  Betydning; 
en  saadan  Indsigt  var  dengang  endnu  ikke  til.  Men  han  lægger 
paa  anden  Vis  ikke  liden  Skarpsindighed  for  Dagen,  og  idet  Selv- 
tænkning og  megen  Læsning  gaaer  Haand  i  Haand  hos  ham,  er 
han  ofte  heldig  i  sine  populaire  Definitioner.  Som  en  Prøve  med- 
dele vi  Stykket  om 

Mstger,  Tør, 

Mager  tilkjendegiver  en  Mangel  paa  Fyldighed  og  Fedme; 
tør  paa  Vædske  og  Saft.  Da  det,  som  er  ungt,  sædvanlig  har, 
om  det  end  er  magert,  friske  og  sunde  Safter  ved  sig,  hvilke  ved 
Ælden  forsvinde,  saa  er  det  aabenbart,  at  Noget  kan  være  magert, 
uden  derfor  at  være  tørt,  ligesom  og  Noget  kan  være  tørt,  uden 
at  være  magert,  fordi  Safterne  kunne  tæres  bort  og  Fedmen  endda 
vedblive.  Saaledes  er  et  Stykke  Kjød  tørt,  fordi  det  har  mistet 
sin  Saft,  enten  formedelst  Behandlingen  eller  Kreaturets  Ælde;  men 
det  er  magert,  naar  Kreaturet  enten  ikke  er  eller  maaske  ikke 
kunde  blive  tilbørlig  fedet.  Forskjellen  imellem  en  mager  og  en 
tør  Jord  synes  ogsaa  heraf  at  være  tydelig. 

Men  man  siger  og:  et  tørt  Arbejde  og  et  magert  Arbejde; 
hint  viser,    at  Arbejdet  har  kun  lidet  Opmuntrende,   dette,  at  det 


I 


Sanffe  £>m 

betragtninger  09  ^mpUv, 

of 

9»rfte    f&inh^ 

%tehit  Dpfaø« 

Stiøben^aMt  1784. 
ftmtt  P9a  OyUinoaU  forlag« 


Titelblad  til  Sporons  »Enstydige  Ord«. 

indbringer    kun    lidet.      Et    magert   Forlig   er    derfor    ofte    bedre 
end  en  fed  Proces. 

Dog  er  det  ikke  hermed  sagt,  at  det  ikkun  er  Mangel  af 
Pengefordele,  man  kan  tænke  sig  ved  et  magert  Arbejde.  En 
Materie  kan  være  saa  fattig,  at  den  kun  giver  liden  Anledning  til 
Betragtninger,  altsaa  heller  ikke  i  denne  Henseende  indbringer 
meget,  og  den  er  da  mager.  Salig  Baumeister  [en  tydsk  Filosof] 
var  tør,  men  Materierne  derfor  ikke  magre.  Lexikografien,  ja 
selv  Mathematiken  ere  i  mine  Tanker  altid  for  en  Del  tørre  Ar- 
bejder; men  en  enkelt  Artikel  deri  kan  være  mager,  naar  der  er 
kun  lidet  at  sige  om  den.  En  mager  Materie  er  derfor  ikke  nød- 
vendig tør;  men  da  den  kun  indeholder  lidet,  er  den  ikke  ret 
skikket  til  at  underholde.  Men  selv  det  tørreste  Arbejde  kan 
ved  Lune  og  Vittighed  blive,  idetmindste  til  en  vis  Grad  under- 
holdende; men  man  maa  da  have  fri  Haand  over  Arbejdet;  til  at 
indføre  i  Kopibøger,  skrive  evige  Tal  og  Postkorter,  nytter  hverken 
Vid  eller  Lune. 

Materien  for  nærværende  Arbejde  er  ikke  mager;  skulde 
Fordelen  deraf  blive  det,  da  var  det  Skade  for  Forlæggeren;  men 
skulde  Sprogelskeren  finde  Behandlingen  tør,  da  ligger  Fejlen  hos 
Forfatteren. 

De  »Enstydige  Orde  udkom  1807  i  en  ny  Udgave  med 
en  sprogvidenskabelig  Fortale  og  Sporons  Levnetsbeskrivelse  af 
Udgiveren,  Rektor  LUDV.  HEIBERG  i  Odense,  P.  A.  Heibergs 
Broder. 

Dansk  Ord-  Et  betydeligt  lingvistisk  Arbejde  tog  sin  Begyndelse  i  dette 

^°*'  Tidsrum:  den  af  Videnskabernes  Selskab  udgivne  »Danske  Ord- 
bog«, hvis  første  Bind  (A— E)  udkom  1793,  og  hvis  sidste  Bind  — 
endnu  ikke  har  seet  Dagens  Lys,  idet  man  i  det  senest  udgivne,  for 
over  tredive  Aar  siden  udsendte  Hefte  kun  er  kommen  til  Ende  med 
Bogstavet  U.  Naar  man  betænker,  hvilken  rig  Litteratur  der  ligger 
mellem  denne  Ordbogs  A  og  dens  trods  en  saa  langvarig  Sejlads 
endnu  ikke  naaede  0,  vil  man  indse,  hvor  ulige  Behandlingen  og 
hvor  lidet  tilfredsstillende  som  en  Følge  deraf  Helhedsresultatet  maa 
være,  trods  al  den  Lærdom,  der  er  nedlagt  i  Værket.  Alligevel  er 
det  en  uundværlig  Bog,  siger  N.  M.  PETERSEN,  >som  man  takker, 
naar  den  taler,  og  mismodig  sætter  hen,  naar  den  tier«. 

Under  den  foregaaende  Periode  have  vi  henført  nogle  af  de 
store  Bogsamlere,  hvis  Virksomhed  rækker  endnu  et  godt  Stykke 
ind  i  denne  (Hjelmstjeme,  Thott);  vi  have  ligeledes  seet,  hvorledes 
deres  Exempel  efterfulgtes  i  den  her  behandlede  Tidsalder  (Suhm), 
saa  at  der  tilvejebragtes  Betingelser  for,  at  vor  Litteratur  kunde 
blive  katalogiseret  og  senere  behandlet  kritisk.  Det  tidligste  danske 
Forfatterlexikon  skyldes  den  sidste  mandlige  Descendent  af 
Wormemes  berømmelige  Slægt,  den  lærde  aarhusianske  Rektor 
Jens  Worm  (i 7 16 — 90),  som  1771—73  i  to  Bind  udgav  sit  »For-  wonm 
søg  til  et  Lexikon  over  danske,  norske  og  islandske  Mænd,  som  ledkon. 
ved  trykte  Skrifter  have  gjort  sig  bekjendte«,  efterfulgt  af  et  Supple- 
ment 1784.  Med  alle  sine,  ved  et  første  Forsøg  saa  højst  forklarlige 
og  undskyldelige  Lakuner,  og  skjøndt  Worms  Lexikon  senere  er 
gaaet  op  i  Nyerups  som  en  af  hans  vigtigste  Kilder,  raadspørges 
dette  Værk  dog  endnu  den  Dag  idag  af  Litteraturhistorikerne  som 
en  uundværlig  Haandbog,  hvis  Opgivelser  suppleres  af  Bergenseren 
Claus  Fastings   »Fortegnelse  over  de  i  Danmark  og  Norge  fra     F««tingt 

o  w  Bogfortcg- 

Bogtrykkeriets  Indførsel  til  Udgangen  af  Aaret  1789  udkomne  danske       neUe. 
Skrifter«    (1793).     Udførligere  Levnetsbeskrivelser  kunne  eftersøges 
i  Lahdes  »Samling  af  fortjente  Mænds  Portraiter  med  biografiske 
Efterretninger«  (1798— 1806). 

Som  Litteraturhistoriker,  som  Udgiver,  Samler  og  overhovedet 
som  Forfatter  paa  en  Mængde  op  mod  Bibliologien  grændsende 
Omraader  naaer  Ingen  højere  end  den  utrættelig  virksomme,  for 
dansk  Bogvæsen  nidkjært  arbejdende  Litteraturkjender,  ved  hvis 
Grav  Sophus  Zahle  sang: 


Som  Barn  i  Bondetrøje 
han  gik  paa  fynske  Vang. 
Da  agted  han  hel  nøje 
paa  mangen  Fortidssang. 


De  kolde  Runestene 
han  g^k  ej  kold  forbi. 
Til  Højen  med  Heltes  Bene 
han  steg  ad  smalle  Sti. 


Rasmus  Nyerup  blev  født  12.  Marts  1759  i  Landsbyen  Nyerup  Nycmp. 
i  Ørsted  Sogn  paa  Fyn.  Hans  Lyst  til  Læsning  ytrede  sig  tidlig 
og  fandt  sin  første  Næring  i  de  ikke  faa  Bøger,  hans  Fader,  en 
opvakt  og  videbegjærlig  Gaardmand,  ejede  —  Historierne  om  Holger 
Danske,  Uglspil,  den  skjønne  Melusine,  kort  hele  den  Litteratur, 
Nyerup  senere  saa  kyndig  beskrev  i  sin  18 16  udkomne  Bog  »Al- 
mindelig Morskabslæsning  i  Danmark  og  Norge«,    et  af 

hans  fortrinligste  Arbejder.  Faderen  satte  da  denne  ene  af  sine 
sex  Sønner  til  Bogen,  i  Haab  om  at  »han  da  vel  kunde  leve  saa 
vakker  en  Dag,  at  se  ham  som  Præst  c  (Nyerups  »Levnetsløb,  be- 
skrevet af  ham  selv«,  1829).  Fra  Odense  Skole  dimitteredes  han 
1776,  og  Karakteren  »Udmærket«,  der  dette  Aar  for  første  Gang 
uddeltes,    tilfaldt   ham   og    fire  Examenskamerater.     I  Kjøbenhavn 


Rasmus  Nyerup. 
Efter  Portraitct  i  Univcrsitetsbibliothckct. 

maatte  den  fynske  Student  slaa  sig  igjennem  med  hundrede  Daler 
om  Aaret;  hveranden  Dag  spiste  han  hos  sin  Vært,  hveranden  Dag 
dinerede  han  ved  sit  eget  Bord;  »hermed  vexlede  jeg  saaledes  om, 
at  jeg  den  ene  Middag  spiste  Mælkebrød,  den  anden  Øllebrød,  den 
tredie  Boghvedegrød,  den  fjerde  Øllegrød,  og  derpaa  igjen  forfra. 
Saadanne  Maaltider,  hvorved  min  Udgift  hvergang  var  fire  Skilling, 
i  det  Højeste  sex,  nød  jeg  med  særdeles  Velbehag  og  krydrede 
dem  med  at  læse  alskens  Bøger  fra  Boghandler  Buchs  Lejebiblio- 
thek«.    Aar  for  Aar  bedredes  dog  hans  Stilling,  som  Nyerup  over- 

hovedet  i  sin  høje  Alderdom  vidner,  at  »Lykkens  Sol  i  det  Hele 
heriig  har  bestraalet  hans  Bane  i  Livet.«  Han  tog  Store  Filolo- 
gikum,  theologisk  Embedsexamen  og  Magistergraden  ved  en  Dispu- 
tats om  et  bibliografisk  Emne.  En  Vending  i  hans  Skjæbne  ind- 
traadte,  da  J.  H.  Schlegel  tog  sig  af  ham  og  efter  sin  Udnævnelse 
til  kgl;  Bibliothekar  gjorde  ham  til  sin  Amanuensis,  hvorved  Nyerup 
fik  Foden  indenfor  Bibliotheksdøren  og  snart  satte  sig  fast  der,  saa 
han  1 78 1  modtog  kgl.  Udnævnelse.  I  sit  første  lille  trykte  Arbejde 
just  fra  samme  Aar  aflægger  Nyerup  paa  en  pudsig  Maade  Vidnes- 
byrd om,  i  hvilken  Grad  han  allerede  da  var  et  Bogmenneske.  Det 
er  en  i  et  litterairt  Selskab  af  unge  Studerende  oplæst  Afhandling, 
betitlet  »Efteraarstanker«,  i  hvilken  Vinteren  prises  paa  Sommerens 
Bekostning.  Sommertiden  staaer  saa  forjættelsesrig  for  Tanken, 
men  naar  den  virkelig  kommer,  tilintetgjøres  de  attraaede  Nydelser 
af  >den  ulidelige  Hede,  den  usunde,  med  giftige  Damper  og  Dun- 
ster opfyldte  Luft,  den  liden  Appetit  og  næsten  Lede  for  Mad, 
den  udmattende  Tørhed  og  Slaphed  i  Legemet  og  dets  Nerver«, 
saa  man  længes  efter  Vinteren  med  dens  Kulde,  Frost  og  Sne, 
med  de  »sunde,  rene,  skjære  Glæder  og  Goder«,  den  skjænker: 
>0m  Efteraaret  stiftes  Læseselskaberne,  Laanebibliothekerne  be- 
nyttes, og  Bøgers  Læsning  skaber  Kundskab  og  Indsigt  og  spreder 
saamangen  sund  og  god  og  vittig  og  munter  Tanke  ud  blandt 
Mængden.  Kollegier  læses  over  alle  Videnskaber;  Bogauktioner 
holdes  i  Mængde,  hvorved  Bøgerne  komme  i  de  rette  Brugeres 
Hænder  —  Videnskabernes  og  Landhusholdnings-Selskaberne  holde 
deres  ordenlige  Møder  om  Vinteren.  Om  Vinteren  opkom  vore 
fleste  periodiske  Blade,  som  Litteratuqournalen,  Bibliotheket  og 
Aftenposten  og  den  ny  Sundhedstidende«. 

Mellem  de  kjære  Bøger  henrandt  da  ogsaa  Nyerups  Liv  lige 
til  hans  sidste  Dage.  Aaret  før  sin  Død,  der  indtraf  den  28.  Juni 
1829,  kunde  han  fejre  Halvhundredaarsdagen  for  sin  Ansættelse  i 
det  kgl.  Bibliotheks  Tjeneste;  fra  dette  var  han  gaaet  over  til 
Universitetsbibliotheket,  som  han  forestod  til  sin  Død ;  han  var  des- 
uden Professor  i  Litteraturhistorien  og  i  en  Menneskealder  Regens- 
provst, i  hvilken  Stilling  han  æredes  og  elskedes  af  Alumnerne  som 
en  Fader.  Hans  Virksomhed  som  Forfatter  og  Udgiver  aabenbarer 
en  forbausende  Flid.  Henved  firsindstyve  Bind  ere  Frugterne  af 
hans  selvstændige   Produktion   eller  hans   kritisk-raisonnerende  Ud- 

giverarbejde,  og  flere  af  disse  Skrifter  have  havt  afgjørende  Betyd- 
ning for  Litteraturen.  Vi  nævne  efter  Tidsfølgen:  »Luxdorphianac 
1791;  >Nye  Samlinger  til  den  danske  Historie«,  fire  Bd.,  1792; 
»Langebekiana« ,  1794;  >Suhms  Levnet  og  Skrifter«  1798  samt 
»Suhmiana«  1799;  »Bidrag  til  den  danske  Digtekunsts  Hi- 
storie«, fire  Bd.  (i  Forening  med  RAHBEK),  1800— 8,  hvortil  slutter 
sig  »Udsigt  over  den  danske  Digtekunst  under  Kong 
Frederik  V.«,  1819,  og  »Bidrag  til  en  Udsigt  over  dansk 
Digtekunst  under  Christian  VH«,  1828;  »Historisk-statistisk 
Skildring  af  Tilstanden  i  Danmark  og  Norge  i  ældre  og  nyere 
Tider«,  fireBd.,  1802 — 6;  »Peder  Syvs  kjæmefulde  Ordsprog«,  1807; 
»Edda  eller  Skandinavernes  hedenske  Gudelære«  (i  Forening  med 
Rask),  1808;  »Udvalgte  danske  Viser  fra  Middelalderen«  (i 
Forening  med  Abrahamson  og  Rahbek),  fem  Bd.,  1812— 14; 
Antikvariske  Rejser  i  Jylland,  Fyn,  Sverig  og  Tydskland,  udgivne 
til  forskjellige  Tider;  »Dansk-norsk  Litteraturlexikon«  (i 
Forening  med  Kraft),  to  Bd,  1818—20;  »Peder  Lolles  Samling  af 
Ordsprog«,  1828.  Nyerups  Bidrag  til  Tidsskrifter,  danske  og  tydske, 
ere  talløse  og  bevæge  sig  blandt  de  mest  forskjellige  Enmer  fra 
dansk  Historie  og  Litteratur :  Bidrag  til  det  kgl.  Bibliotheks  Historie, 
om  Arrebo  og  Kingo,  om  de  ældste  danske  Aviser,  de  kjøben- 
havnske  Bogtrykkeriers  Historie,  om  Overtro,  især  hos  den  danske 
Almue,  den  franske  Komedies  Forfatning  i  Danmark,  om  Viser  for 
Almuen,  om  Bogen :  den  politiske  Stokfisk  o.  s.  v. 

En  særlig  Interesse  havde  Nyerup  for  de  nordiske  Oldtids- 
minder, og  her  virkede  han  ikke  blot  med  sm  Pen,  men  ogsaa  i 
Gjeming,  saa  vi  kunne  takke  ham  for  Tilværelsen  af  Museet  for 
nordiske  Oldsager,  som  han  ialtfald  gav  den  første  Impuls  til. 
Større  Gjenklang,  end  han  selv  havde  ventet,  fandt  Tanken  om 
Oldsagers  Indsamling  og  Opbevaring,  da  han  udtalte  den  første 
Gang  1806;  fra  forskjellige  Sider  indsendte  Samlere  eller  tilfældige 
Findere,  hvad  de  besad,  og  i  Betragtning  af  dette  Resultat  ned- 
satte Regeringen  en  antikvarisk  Kommission,  i  hvilken  Nyerup  blev 
Sekretair.  Efter  ti  Aars  ivrig  Virken  i  denne  Stilling  traadte  han 
tilbage  og  foreslog  til  sin  Efterfølger  Kancelliraad  THOMSEN,  om 
hvem  han  vidnede  at  »Mage  til  ham  til  saadan  en  Post  findes 
ikke    i    syv  Kongeriger«    —    en  Udtalelse,    hvis   Sandhed    »gamle 

Thomsen«   fik  rig  Lejlighed  til  at  bekræfte  i  sin  lange  Virksom- 
hed som  Museumsdirekteur. 


Almindelig  Oplysning  var  Tidsalderens  Devise;  under  Trykkdn- 
dette  Banner,  mente  man,  maatte  Slægten  sikkert  kunne  naa  det  raturcn. 
forjættede  Lyksalighedens  Land.  Og  ikke  alene  sikkert,  ogsaa 
hurtigt,  uden  nogen  lang  og  trættende  Ørkenvandring,  naar  blot 
Alle  vilde  tage  fat  med.  Som  en  Pligt  for  enhver  god  Borger  op- 
stilledes derfor  den  aktive  Deltagelse  i  Oplysningsværket,  tildels  ved 
praktisk  Arbejde  i  Reformernes  Tjeneste,  men  mest  ved  at  give  en 
Stemme  med  i  Laget  i  den  offentlige  Debat  om  Samfundets  Anlig- 
gender. Intet  Afsnit  af  vor  Litteraturhistorie  har  seet  et  saadant 
Mylder  af  Forfattere  skyde  frem  lig  Svampe  af  Uvidenhedens  og 
Umodenhedens  sure  Jordbund  som  den  Sværm  af  Folkeforbedrere 
og  politiske  Raisonneurer,  Trykke frihedsperioden  kaldte  til 
Virksomhed.  Et  af  de  klareste  Vidnesbyrd  om  Struensees  Ukjend- 
skab  til  det  Samfund,  han  vilde  reformere  i  al  Skynding,  saavelsom 
om  hans  utopiske  Tro  paa  Doktrinernes  omskabende  Evne,  er  hans 
Dagen  efter  Bernstorffs  Fald  udstedte  Forordning  om  Indførelsen  af 
uindskrænket  Trykkefrihed  (14.  Septbr.  1770),  >da  det  saavel 
er  skadeligt  for  Sandhedens  upartiske  Undersøgelse  som  og  hinderligt 
for  at  oplyse  de  ældre  Tiders  Vildfarelser  og  Fordomme,  naar  redelig- 
sindede og  nidkjære  Fædrelandsvenner  formedelst  Persons  Anseelse, 
Befalinger  og  gjældende  Meninger  skrækkes  eller  hindres  fra  at 
skrive  frit  efter  sin  Indsigt,  Samvittighed  og  Overbevisning«.  Moti- 
veringen viser  os  Struensee  som  en  troende  Adept  af  den  frisindede 
Oplysning,  i  hvis  Tjeneste  ædle  Midler  kun  kunde  antages  at  blive 
benyttede  paa  ædel  Maade,  og  den  indbragte  Danmark  en  varm 
Lykønskning  fra  Frihedsbevægelsens  Veteran  Voltaire.  Men  For- 
ordningen havde  ikke  været  mange  Maaneder  i  Kraft,  inden  det 
viste  sig,  hvor  lidet  gjennemtænkt  den  var,  naar  den  kun  baserede 
sin  ubegrændsede  Frihed  paa  »redeligsindede«  Borgeres  »Indsigt  og 
Overbevisning«.  Thi  ligesaa  meget  som  det  skortede  baade  paa 
bdsigt  og  Redelighed  i  Trykkefrihedens  Benyttelse,  ligesaa  ivrig 
gjordes  den  til  Vehikel  for  de  lumpneste  personlige  Angreb,  ikke 

mindst  paa  Giveren  selv,  udsendte  fra  Anonymitetens  fuldstændig 
ansvarsløse  Position  og  forgiftende  det  Samfund,  det  havde  været 
Meningen  at  rense.  Allerede  Aaret  efter  maatte  Reskriptet  af 
7.  Oktbr.  1 77 1  indskærpe,  at  Misbrugen  kunde  kræves  til  Ansvar, 
og  at  dette  maatte  bæres  af  en  navngiven  Person,  hvad  enten  det 
nu  var  Forfatteren  eller  Bogtrykkeren;  efter  Struensees  Fald,  ved 
hvilken  Lejlighed  det  løsslupne  Kobbel  endnu  engang  bjæffede 
ad  sin  Befrier,  tiltog  Reaktionen  mod  den  lidet  tøjlede  Presse- 
frihed yderligere,  og  forskjellige  Bestemmelser  indskrænkede  efter- 
haanden  dens  Omraade  og  skærpede  Ansvarligheden,  indtil  der 
henimod  Aarhundredets  Slutning  —  27.  Septbr.  1799  —  sattes  en 
tung  Sten  paa  dens  Grav. 

En  Undersøgelse  i  det  Enkelte  af  den  Struensee'ske  Trykke- 
friheds Litteratur  vilde  faae  en  uhyggelig  Lighed  med  en  Rede- 
gjørelse  for  Partiklerne  i  Augias'  Stald.  De  enkelte  betydeligere 
Udtalelser  af  ansete  Forfattere  drukne  i  Massen  af  det  Futile  og 
Gemene.  Et  kortfattet  Uddrag  efter  Tidsfølgen  vil  give  et  Indblik 
i  Emnerne,  en  Gjenlyd  af  Tonen. 

Det  første  Skrift  var  Philopatreias   (o:  Prokurator  J.  C.  BlE, 
som  Aaret  efter  dømtes  til  Rasphuset  og  senere  gik  til  Vestindien): 
tTrende  Anmærkninger  om  de  dyre  Tider  og  Handelens  Svaghed, 
om   Rettergang,    om  Gejstlighedens  Indkomster«,    der   strax  frem- 
kaldte  en  hel  Litteratur,    som  Forfatteren  tildels  selv  var  Ophavs- 
mand til,    baade   for  og  imod;    han    tager  Ordet  for  uindskrænket 
Frihandel  og  vil  have  Præsternes  Indkomster  nedsatte,    paa  det  at 
Sult  maatte   kunne   gjøre   dem   lærde  og  dydige.     »Den   145  Aars 
gamle    norske    Bondes    Spaadomme    om    forunderlige    Tildragelser, 
som  skal  ske,  og  apokryfiske  Tanker  om  høje  Hemmeligheder«   — 
»der  synes  at  ligge   megen  Ondskab   skjult  i  dette  snedige  Digt« 
hedder    det    i    den   raisonnerende  Fortegnelse    over  Trykkefriheds 
periodens  Skrifter.     »Lovtale  over  Skobørsten,  holden  som  en  Ind 
vielses-Tale    ved    Skobørste -Tempiens  Oprettelse    i    gammel  Grøn 
land«    —    en   Satire   over   Lakajers    Befordring   til    Embedsstilling 
»Ole  Smedesvends  Begrædelse  over  Risengrød«   —   i  Anledning  af 
Helligdagenes  Indskrænkning.     »Jeppe  Vægters  Betragtninger  over 
Staten  og  det  almindelige  Bedste«    —  Forslag  til  Begrændsning  af 
de  Studerendes  Antal,  til  Laugenes  Ophævelse,  fri  Religionsøvelse, 

Forbud  mod  Brændevin  o.  s.  v.  »Forslag  til  at  finde  Udveje  til 
Krigstjenerens  bedre  Besoldningt  —  nemlig  ved  at  lade  Tjeneste- 
folk give  istédetfor  modtage  Fæstepenge  samt  udrede,  en  Kudsk 
og  en  Tjener  10,  en  Pige  5  Rdl.  aarlig  som  en  Slags  Krigsskat. 
>En  saare  mærkværdig  Tildragelse,  som  er  skeet  i  den  Stad  Ant- 
werpen med  et  forhexet  Drengebarn,  der  var  en  Nisse,  men  om- 
skabte sig  til  en  Skobørste,  med  mere  som  Historien  fortællen  — 
»en  nedrig  og  ublu  Paskil,  det  afskyeligste  Foster,  Trykfriheden 
endnu  har  avlett,  siger  Fortegnelsen;  rettet  mod  Etatsraad  Vice- 
borgemester  N.  Nissen,  der  tog  sin  Død  derover.  »Philonorvagi 
velmente  Tanker  til  veltænkende  Medborgere«  —  anbefaler  Opret- 
reisen af  et  norsk  Universitet,  et  norsk  Handelskollegium  og  et 
norsk  Lotteri  til  Bestridelse  af  Udgifterne.  »Samtale  imellem  en 
ejegod,  viis  og  stor  Fyrste  og  en  Minister,  Borger,  Bonde,  Filosof, 
Professor,  Kjøbmand  og  Krigsmand,  angaaende  Finanserne,  Handelen, 
Laugene,  Krigsmagten  til  Lands  og  Vands,  Lærdommens  Udbre- 
delse, Agerdyrkningen  og  de  dyre  Tider.  Til  alle  Stænders  fælles 
Velfærd  og  Lyksalighed«.  »Fruentimmerets  Magt  til  at  ophjælpe 
Staten«  —  en  Opfordring  til  Tarvelighed.  »Philocosmi  (o:  Chr. 
Martfelts)  Betænkninger  over  adskillige  vigtige  politiske  Materier«, 
fremkaldte  af  et  Skrift  af  Philodanus  [o:  O.  HøEGH-GULDBERG)  og 
besvarede  af  ham  —  en  Polemik,  der  ved  Kyndighed  og  urban 
Tone  staaer  øverst  i  Trykkefrihedens  Litteratur,  medens  den  mod- 
satte Pol  indtages  af  Pseudonymen  Junior  Philopatreias  (o:  Prokurator 
Søren  Rosenlund),  hvis  raa  og  talentløse  Pen  var  Periodens 
flittigste,  udelukkende  arbejdende  for  øjeblikkelig  Vinding.  »Et 
mærkværdigt  Brev  fra  en  Broder  til  sin  Søster«,  »Frie  og  grundede 
Tanker  om  Boleriet«  og  flere  Skrifter  rettedes  mod  den  Fremmeise 
af  Usædeligheden,  som  tilsyneladende  maatte  blive  Følgen  af  Hitte- 
bømsstiftelsens  Oprettelse  og  Tilladelsen  til  Ægteskab  i  nogle  hid- 
til forbudne  Slægtskabsled.  Som  en  tydeligere  personlig  Sigtelse 
oversattes  anonymt  Superintendent  Adam  Struensees  Prædiken 
»Guds  Villie  efter  det  sjette  Bud«.  Fra  Eftersommeren  1771  af 
begyndte  overhovedet  Pamfleteme  mod  Ministeren  og  Antydnin- 
gerne om  Hofskandaleme  at  blive  hyppigere:  »Jens  Pedersens  al- 
voriige  Betænkninger,  da  han  kjørte  forbi  Hirschholms  Have« ; 
Fablerne  »den  kaade  Høne«  og  »Hunden  og  Plukkefisken«  i 
Skriftet  »Hjertet  er  min  Djævel« ;  »Tre  fabelagtige  Fortællinger  om 

Børaetugtent ;  tEn  norsk  Matroses  Tanker  over  den  Vanskelig- 
hed at  faae  Kongen  i  Talet;  »Et  Himmel-Skrift,  nedfalden  paa 
Vejen  fra  Kjøbenhavn  til  Emdrupc;  »Betragtninger  over  det 
Spørgsmaal:  Kan  en  Kones  Bolere  være  hendes  Mands  oprigtige 
Ven  og  tro  Raadgivere?  naar  Manden  tager  ham  til  sin  For- 
trolige, hvad  bliver  da  Følgen  for  dem  alle  Tre  og  Børnene?« 
o.  s.  V.  Efter  Hofrevolutionen  17.  Jan.  1772  blive  Skriblernes  Penne 
tifold  livligere;  man  kappes  .om  at  haane  de  Faldne  og  krybe 
for  de  nye  Magthavere  med  den  servileste  Smiger.  Nogle  Titler 
paa  disse  Skrifter  ere:  »Guds  Hævn  over  Kongens  Fjender«;  »Det 
frelste  Tvillingriges  Fryd  over  sin  elskte  og  frelste  Konge« ;  »Den 
i  kort  Tid  ophøjede,  men  ligesaa  hastig  nedstødte  store  nordiske 
Tyv  eller  Struensees  rette  og  sande  Karakter« ;  »De  nu  forladte  og 
forhadte  Nat-Nymfers  Svane-Sang  og  sidste  Afskeds-Tale  til  deres 
Liebhavere« ;  »Grev  Brandts  Tanker  udført  i  en  Arie  til  Tidsfordriv 
for  ham  i  sit  Fængsel,  under  Melodien :  Kom  Gelinde  etc«;  »Hjerte- 
lig Taksigelse  til  det  guddommelige  Forsyn,  som  især  den  17.  Jan. 
1772  omvendte  vores  Sorg  til  Glæde.  Den  første  synges  som:  Du 
store  mandhaftige  preussiske  Helt.  Den  anden  som:  O  lEsu  min 
Brudgom,  livsaligste  Ven.  Velment  forfattet  af  Kirstine  Marie  paa 
Kronborg  Amt«  —  og  sluttende  med  følgende  Bøn  for  Kongen : 


Gid  vor  Konges  Aar  maa  blive 
fyldt  med  Glæde,  Fryd  og  Fred, 


to  gang  Siebsig  her  i  Live, 
GUD  velsigne  Kongens  Sæd. 


Det  almindelige  Kapløb  til  Bedste  for  det  »til  Borgerheld 
Sigtende«,  den  fælles  tpatriotisk-retfærdige  Iver«  for  Reformer  i  det 
lærde  Skolevæsen  som  i  Tallotteriet,  i  den  islandske  Handels,  Land- 
væsenets og  den  danske  Sørets  Anliggender  ikke  mindre  end  i 
Brændevinsbrændingens,  Finansstyrelsens  og  Sildefiskeriets  Ord- 
ning —  hele  dette  Samfundsrøre  spejlede  sig  som  et  grotesk  Kame- 
valsoptog  i  et  af  Tidens  klareste  Hoveder.  Betegnende  nok  havde 
Joh.  Ewald  dog  ogsaa  selv  maattet  yde  sin  Tribut  til  Mode- 
daarskaben:  1771  udkom  hans  »Forslag  om  Pebersvendene«,  en 
under  Mærket  Philet  udgiven  Afhandling,  der  vilde  paalægge  det 
ugifte  Mandkjøn  en  Skat,  som  endog  skulde  kunne  stige  til  tyve 
Procent  af  den  aarlige  Indtægt.  Men  Aaret  efter  stod  Projekt- 
litteraturen  i  et  saa  komisk  Lys  for  ham,  at  han  skrev  sin  Komedie 
»Harlekin  Patriot    eller  den   uægte  Patriotisme«   som  en   Satire 


Harlekio 
Patriot. 

over  det  hele  Væsen.  Noget  vellykket  Digterværk  kan  denne 
Komedie  ikke  kaldes,  men  dens  Hensigt  er  tydelig  nok,  og  enkelte 
heldige  Træk  kunne  forsone  noget  med  Handlingens  Bredde  og 
Mangel  paa  Interesse.  Det  er  saaledes  ikke  ilde,  at  Patriotens  Kone 
i  sin  Enfoldighed  har  opfattet  Trykkefriheden  som  en  af  Regeringen 
udstedt  Lov,  der  paabød 

at  Alle  skolde  skrive, 
hver  ærlig  Undersaat,  hvis  Hænder  ej  var  stive, 
saasnart  han  kun  forstod  at  kradse  ABC. 


Det  er  fint  afluret  Projektmagerens  Psykologi,  at  han  er  utilfreds 
med  den  rolige  Orden  i  Statens  Anliggender,  fordi  hans  Reform- 
planer derved  komme  til  at  fattes  Raaderum: 


En  from,  godhjertet  Daare, 
en  stakkels  Borgerven,  en  patriotisk  Sjæl, 
som  har,  aki  den  Fortræd,  at  Landet  lider  vel, 
at  Staten  uden  ham  gjør  Alt,  og  efter  Snorer, 
at  ej  en  ussel  Krig  —  ej  selv  en  Krig  med 

H...., 
at  ikke  Skyggen  af  et  Gran  politisk  Fejl, 


en  lille  Griffenfeld,  som  Enden  af  min  Negl, 
et  Oprør  —  kun  et  Knur  som  det  i  tomme 

Maver, 
at  Intet  hjælper  ham  at  3rtre  sine  Gaver; 
at  ej  et  lumpent  Tab  opmuntrer  ham  til  Flid, 
at  Dyrtid  eller  Sligt  fordriver  ej  hans  Tid, 
aha ! . .  ja,  han  er  mer  end  levende  begravetl 


Digterens  Mening   om    de    selvkaarede  Statsmænd  udtales    af  den 
besindige  Jost: 


Markskrigeren,  som  gjeme,  sig 

tilbedste, 
af  Kristenkjærlighed  stak  Stæren   paa  sin 

Næste 
og  for  at  finde  Stær  omflakker  By  fra  By, 
er  just  den  Mand,  hvis  Raad  Kortsynede 

bør  fly. 
Den  Tillid  til  sig  selv,  den  Frækhed  i  at  møde 
al  Fare  ubeseet  hos  Levende  og  Døde, 
at  spøge  med  en  Tvivl,  som  Andre  svede  ved, 
o,  det  er  ægte  Tegn  paa  tyk  Uvidenhed! 
Tro  mig:  den  raader  bedst,  som  sitrer  for 

at  raade. 
Hvor  høj,  hvor  stærk  en  Sjæl,  hvor  øm  en 

Tænkemaade 
tiltroer  et  Folk  sin  Ven  —  ham,  som  det  har 

betroet 
sin  Velfærd  ?  —  Er  det  let  at  være  Patriot? 


Hvad  Indsigt!  hvilken  Flid!  hvor  ægte  Helte- 
dyder  ! 
Hvad  Ansvar  selv  for  Fejl  1  —  Ha,  den,  som 

selv  tilbyder, 
som  kjæk  paanøder  sig  —  den  Mand  er 

aabenbar 
sin   Alders   største  Helt,    Bedrager  eller 

Nar! 
...  En  a^te  Patriot  er  vist  sin   Alders 

iT.re, 
men  ægte,   viis  og  øm  og  ærlig  bør  han 

være, 
for  Alting  Mester  af  den  Ting,  han  dømmer 

om, 
oplært,  opdraget  til  at  fælde  denne  Dom. 
Naar  blev  det  Bømeværk  at  lære  Nationer 
der'  Vel?     Gro  Statsmænd  da  som  vilde 

Champignoner  ? 

DET  NOKDISKE  FOKLAG 
A.  D.  JØRGENSEN 

HISTORISKE  AFHANDLINGER 

UDGIVET  AF   RIGSARKIVAR  C.  F.  BRICKA 


Det  nordiske  Forlag  har  faaet  den  gode  Idé  at  foranstalte  en  Subskriptions- 
udgaTe  af  dem  af  A.  D.  Jørgensens  historiske  Afhandlinger,  som  den  for  Udlig 
bortrevne  Foi fatter  ikke  fik  Tid  til  at  udgi\e  som  selvstændige  Skrifter,  og  som 
— ■  spredte  rundt  omkring  i  Blade  og  Tidsskrifter  — •  derfor  hidtil  ikke  har  været 
kendte  af  det  store  Publikum. 

A.  D.  Jørgensens  Arbejder  trænger  ikke  til  nogen  Anbefaling.  Men  idet  vi 
henleder  Opmærksomheden  paa  disse  »His'torlske  Afhandlinger*,  maa  det  fremhæves, 
at  det  netop  er  gennem  disse  hver  for  sig  smaa  Artikler,  at  den  geniale  Gransker 
vandt  det  Syn  paa  sit  Fædrelands  Historie,  ud  fra  hvilket  han  senere  skrev  sine 
store  Værker,  om  hvilke  der  Jo  altid  stod  Livets  Larm.  Det  er  i  Virkeligheden 
disse  tilsyneladende  saa  fordringsløse  Afhandlinger,  der  er  de  epokegørende;  de 
er  Milepælene  paa  A.  D.  Jørgensens  og  dermed  paa  den  moderne  danske  Historie- 
skrivnings Vej. 

Ligesom  deres  Emner  er  hentede  fra  alle  Tidehverv  i  vor  Historie,  saaledes 
behandler  de  snart  sagt  alle  Sider  af  vort  Folkeliv;  men  fælles  for  dem  alle  er 
den  paa  én  Gang  kritisk  ædruelige  og  varme  fædrelandskærlige  Aand,  der  gennem- 
strømmer dem,  og  det  klare,  aandfulde  Sprog,  hvori  de  er  skrevne.  A.  D.  Jørgensens 
historiske  Afhandlinger  er  ikke  for  Videnskabsmændene  alene;  de  er  for  enhver, 
der  har  Sans  for  vort  nationale  Liv  i  Fortid  og  Nutid.  (Dannebrog) 


For  at  vise,  hvilken  Mangfoldighed  af  Emner  disse  Afhandlinger  spænder  over, 
hidsættes  her  en  kronologisk  ordnet  Fortegnelse  over  nogle  af  de  betydeligere: 

Om  Kristenforfølgelser  i  Danmark.  Det  ældste  København.  Folkeviser  om 
historiske  Personer.  Om  Danebroges  Oprindelse.  Det  gamle  danske  Kongevaaben. 
Striden  mellem  Biskop  Tyge  og  Øm  Kloster.  Slesvigs  gamle  Stadsret.  Synspunkter 
for  Opfattelsen  af  Valdemar  Atterdags  og  Dronning  Margretes  Historie.  Sønder- 
jyllands Indlemmelse  i  den  danske  Krone  1721.  Helgenskrinene  i  St.  Knuds  Kirke. 
To  Foredrag  om  Sønderjylland.  Reformationen  i  Sønderjylland  indtil  Foraaret  1626. 
Kong  Kristian  11.  paa  Sønderborg.    Kristian  VIII.  og  Nordslesvig.   Ambrosius  Stub. 


A.  D.  JØRGENSENS  HISTORISKE  AFHANDLINGER  vil  udkomme  i 
ca.  30  Leveringer,  hver  paa  3  meget  store,  sekstensidige  Ark,  til  en  Pris  af 
50  Øre  pr.  Levering. 

Hvad?  Til  at  sy  en  Søm  skal  Kunst,  skal 
Flid,  Forstand 

og  Aar?  —  og  hver  en  Nar  kan  flikke  paa 
sit  ^^and  ? 

Hver  stræbe  i  sit  Fag  og  agte  det  en  Lykke, 


om  Landet  vinder  ved  hans  sidste  Mester- 
stykke. 

Han  tro  sit  Pund  ej  stort,  ej  vigtigt  for 
en  Stat, 

fordi  han  i  sit  Sogn  blev  kaldt  en  snild  Krabat! 


Af  Dialogen  i  »Harlekin  Patriotc  er  det  imidlertid  nærmest  kun 
een  Replik,  der  er  naaet  ned  til  vore  Dage,  nemlig  den  ofte 
citerede:  >A1  vor  Fortræd  er  tydsk«.  Den  forekommer  i 
Stykkets  anden  Akt,  i  Scenen  mellem  Harlekin,  Pantejøden  PufT  og 
den  tydsktalende  Barbeer  Gert.  PufT,  der  blandt  andre  Projekter  til 
Landets  Opkomst  ogsaa  fremsætter  det,  at  den  østlige  Del  af  Grøn- 
land bør  sælges  til  Holland,  har  af  patriotisk  Iver  forbudt  den  ellers 
meget  talende  Barbeer  at  tage  Del  i  Diskussionen,  inden  han  har 
lært  Dansk,  og  vil  overhovedet  have  det  danske  Sprog  udbredt  til 
Fremme  for  Landets  Boghandel.  Harlekin  mener,  at  Puffs  Fremfærd 
mod  den  stakkels  Gert  er  for  streng,  da  det  jo  dog  ikke  er  af 
Uvillie  eller  Foragt  for  Sproget,  han  ikke  taler  Dansk: 


Ja  —  En,  som  kommer  med  sit:  Das  ist 
Quark,  men  draussen 

da  solltetlhr  kun  sehn !  Bei  mir  in  Sachsen- 
hausen, 

dadreit  man  Halsen  um  aufs  lumpne  danske 
Kram ! 

Ja,  den  Landstrygere  —  sy  Munden  til  paa 
ham! 

Den  deutske  Patriot,  som  lod  sig  gut  betalen 


for  at  forvirren  Folk,  at  fressen  und  at  pralen, 
og  d<^  af  Dovenskab  ej   gider  lært  vort 

Sprog  — 
ja.  Du  har  Ret  —  slaa  Laas  for  Munden 

af  det  Drog! 
M^n  Gert  —  ein  gut  er  Ven  von  allen  Poten - 

taten, 
en  stakkels  god  Vestfris,  som  kun  barberer 

Staten  I 


Gert  forsikrer  selv, .  at  han,  trods  sit  Sprog,  er  en  god  Patriot,  hvem 
Statens  Vel  ligger  paa  Hjerte,  men  Puff  vil  ingen  Indrømmelser  gjøre : 


Harlekin. 
Vi  hade  Tvang ;  hvorfor  da  tvinge  ham  ? 

PUFF. 

At  taleTydsk ,  og  selv  at  høreTydsk,  er  Skam ! 

Harlekin. 
Men  her?  imellem  os? 


PUFF. 

Tydsk  er  en  Gift  for  Landet! 
Al  vor  Fortræd  er  Tydsk ! 
Harlekin. 

Ej! 

PUFF. 

Tydsk  er  rent  forbandet ! 


Naar  man  tager  i  Betragtning,  at  Repliken  er  lagt  Stykkets  mest 
usympathetiske  Person  i  Munden  som  Argument  for  en  latterlig 
Adfærd,  kan  der  vel  ikke  tvivles  om,  at  Ewald  ved  den  har  villet 

Kamp  mod 
Tydskeriet 


karakterisere  det  overdrevne  og  som  Følge  deraf  uberettigede 
Tydskerhad,  og  det  stemmer  ogsaa  med  denne  af  tydsk  Digtning 
saa  afgjort  paavirkede  Forfatters  Stilling  i  Litteraturen,  at  han  ikke 
vilde  være  med  til  nogen  ubetinget  Fordømmelse  af  den  Nation, 
til  hvilken  Klopstock  hørte,  og  hvis  Sprog  har  sat  sine  enkelte  Mærker 
i  hans,  om  end  Harlekins  ovenfor  anførte  Indskriden  til  Fordel  for 
Gert  viser,  at  Ewald  meget  vel  kjendte  den  tydske  Indvandring 
ogsaa  fra  dens  frastødende  Side.  Men  det  danske  Folk  har  i  Tidens 
Løb  glemt  dette  Udsagns  Plads  i  Komedien  og  opfattet  dets  korte 
og  fyndige  Dom  over  tydsk  Uvæsen  i  Danmark  som  en  prægnant 
Devise,  der  gav  det  sit  rette  Stempel,  og  hvis  Rigtighed  den  kom- 
mende Tid  desværre  skulde  yde  rig  Anledning  til  at  sande.  Og 
maaske  have  allerede  Ewalds  Samtidige  havt  den  samme  Opfattelse, 
thi  Kampen  mod  Tydskeriet  tog  netop  ved  Struensees  Regering  og 
Fald  et  nyt  Opsving,  der  i  høj  Grad  præger  hine  Dages  Folke- 
litteratur og  Polemik. 

Det  var  ikke  alene  Trykkefrihedens  slette  Skribenter,  der  tog 
tilorde  mod  de  tydske  Samfundselementers  Anmasselse,  saaledes 
som  i  »Den  fordum  bekjendte  Holbergs  muntre  og  artige  Skrivelse 
til  en  af  sine  Fynske  Venner  angaaende  den  nærværende  nye  Tids- 
punkt i  Danmarks  Historie«  (1772),  i  hvilken  Piece  der  rettedes 
raa  Angreb  mod  »de  lange  glunkne  og  forsultede  Karie«,  >der 
kunde  lugte  det  kjære  danske  Brød  indtil  de  mest  forsultne  Egne«. 
Ogsaa  en  Forfatter  som  TYGE  ROTHE  besvarede  de  tydske  Ud- 
fordringer med  hvas  Pen:  »At  Tydsken,  der  dømte  os  al  Gejst 
fra  (o:  STOLBERG,  der  havde  haanet  Nationen  ved  at  frakjende  den 
»Wein  und  Geist«  paa  eengang),  at  andre  Tydske,  hvilke  kvæde 
i  National-Hovmodens  tunge,  skrydende  Tone,  at  de  maatte  faae 
en  Snert,  at  den  Snert  gjorde  Ridse  i  Huden,  at  i  Ridsen  kom 
Salt,  saa  de  maatte  hveene  sig,  det  ville  vi  være  bekjendt  at  kunne 
mores  ved.  Men  fint  Salt,  ej  af  det  grove!«  Dette  —  saa  fint  som 
det  dengang  havdes  —  leverede  P.  A.  HEIBERG  i  sine  satiriske 
Udfald  mod  Tydskeriet  i  Danmark. 


Rigsdalers- 
Sedlens 
Hændelser. 


Heftet  Nr.  ii — 13  af  >Rigsdalers-Sedlens  Hændelser<  (1789)  er  især 
indholdsrigt  i  denne  Henseende.  Et  af  dets  Kapitler,  betitlet  > Akademiske  Forc- 
læsningerc ,  lægger  den  hertil  indkaldte  Professor  i  Kameralvidenskabeme  Eggkrs 
Ytringer  i  Munden,  der  med  komisk  Overdrivelse  persiflere  hans  oftere  fremførte, 
skjøndt    ikke    udæskende   Kritik    af  vor  statsvidenskabelige    Litteratur.      En  Student 

refererer  hans  Forelæsning:  »Vi  ville  in  Dag,  mine  Herrer!  afhandle  del  Spersmaal 
d€  emtgratioTU  cifium  •).  Denne  Frihet  at  gaa  ut  af  Ilandet  have  Undersaatteme 
in  en  Stat,  wann  Regenten  ikke  holder  den  Lof,  som  han  har  utgifet  ••),  Jeg  vil 
oplise  Dem  Dingen  med  et  Exempel:  Vi  have  nu  her  i  Dannemark  den  forvynskede 
Drikkefrihet  •••),  som  vi  nu  saalænge  have  glædet  os  over.  Gesetzt  nu,  at  Rejenten 
engang  fandt  for  got  at  ophæve  denne  Drikkefrihet;  se!  saa  klinte  vi  alle  gaa  ut 
af  Landet.  —  Dog  nej!  mine  Herrer!  jeg  fortalte  mig;  jeg  sagde:  vi  —  jeg 
kunte  ikke  gaa  ut  af  Landet •♦••),  thi  jeg  er  denn  vhtculo  arctiori^)  forbunden 
mel  Staten ;  und  wann  jeg  vilde  gaa  ut  af  Landet,  saa  vilde  vel  Kongen  sige,  dat  jeg 
skulle  blife  ff ).  Men  se.  De,  mine  Herrer !  de  kunte  alle  rejse  ut  af  Landet  ttt)-  * 
Efter  Forelæsningen  henvender  Studenten  sig  til  Professoren  og  udbeder  sig  hans 
Anbefaling  til  en  ledig  Kopistplads.  Skrydende  udbreder  Tydskeren  sig  om  sin 
Betydning  for  det  stakkels  Land,  der  har  appelleret  til  hans  Dygtighed  for  at  faae 
Orden  i  sine  Sager:  >Jeg  skal  denn  sige  Dem,  da  jeg  gom  her  dil  Dannemark, 
vare  alle  Ding  i  Staten  i  den  iderste  Konfution;  Embedsmændene  und  alle 
Kollegie-Hcrreme  vidste  icke  self,  hvorledes  de  vare  vendte  i  Dingene,  und  jeg 
maattc  denn  hjælpe  paa  de  forfaltne  Sager,  c  Den  ønskede  Anbefaling  kan  Pro- 
fessoren ikke  være  til  Tjeneste  med,  thi  der  er  et  Par  af  hans  Landsmænd,  som 
cre  nærmere  til  Posten;  den  ene  »har  gjort  en  Projekt  til  at  bigge  armerede  Krigs- 
skibe ,  der  kan  forsvare  sig  self  uten  Besætning ,  und  denk  enjank ,  hvor  stor  Fordel 
maatte  ikke  dette  være  for  et  Lånt,  der  har  saa  liden  Folkemængde.  Det  er  sandt. 
Planen  lader  sig  vel  neppe  iværksætte,  aber  den  viser  dog  en  dristig,  en  erhaben 
Geni,  und  sodanne  Folk  maa  hjælpes  frem  in  Verden.  Den  anden  er  ogsaa 
inventieux;  han  har  opfunden  en  Salfe  at  smere  Bønder  med,  saa  at  de  bære  Uld 
und  kan  klippes  et  Par  Jank  om  Aaret«. 

I  samme  Hefte   af  »Rigsdalers- Sedlens    Hændelser«    findes    Komedien    »Vir-      Virtuosen 
tuosen«    (Nr.  2),    i   hvis  Titelfigur,    Spatzier,    det    tydske   Vindmagen    er    skildret        ^''  "• 
i  diastiske  Træk.     Under  Paaskud  af   at  ville    indføre  en   ny   og    bedre    Drift    paa 
Hr.  V.   Borgens  Herregaard    har   han    ved    sine  Renommisterier   fuldstændig   vundet 


*)  >Spcrsmaxd  og  cijium  kunde  vel  synes  at  være  orthografiske  Fejl,  men  de  ere  det  ikke.  Denne 
Skrivemaade  udgjør  Skjønheden  af  Originalen,  som  Udgiveren  synes  at  Læseren  ikke  bør 
mangle.  Kun  Skade,  at  man  ikke  allevegne  kan  udtrykke  disse  Prydelser,  som  det  mundtlige 
Foredrag  haver  havt!« 
••)  »Andre ,  der  ikke  ere  saa  lærde  som  J.  U.  P.  E.  \Iuris  utriusquc  Professor  Engers] ,  kunde 
vel  tilforn  have  troet,  at  enhver  Borger  har  Frihed  til  at  forlade  Landet,  naar  han  ikke  skylder 
enten  Staten  eller  sine  Medborgere  Noget,  som  han  forinden  sin  Afrejse  er  pligtig  at  opfylde. 
Men  hvad  ere  vi  Danske  ikke  for  Dosmere.« 

***)  »Hedder  paa  almindelig  Dansk:  den  forønskede  Trykkefrihed.  Her  kunne  vi  og  lære  den 
hidtil  ubekjendte  Sætning:  at  Trykkefriheden  hører  til  Rigs-Konstitutionen  i  Dannemark,  og 
at  Ingen  burde  have  Rejsepas,  saalænge  denne  Lov  staaer.  —  Dog!  det  er  sandt;  det  er  ikke 
denne  Lov  alene,  og  man  behøver  kuns  at  bevise,  et  en  eller  anden  Lov  igjen  er  ophævet,  saa 
har  det  hos  os  aldrig  nogen  Nød;  thi  hvem  kan  vel  ikke  bevise  det?« 

****)  »Jammerskade,  Hr.  Professor!   Jeg  troer  ogsaa,    at  De  har  saa  haard  en  Pande,  at  Trykke- 
friheden ikke  engang  kan  jage  Dem  ud  af  Landet!« 
t)  »Ja,   Frygt  for  Sult  i  Deres  Fødeland  kan  nok  binde  Dem  vinculo  arctiori  [med  et  stærkere 
Baand]  til  en  fremmed  Stat.« 
tf)  »Nej ,   saa  min  Sjæl  gjør  Kongen   ej ,    søde  Fa'er  1    om  jeg  ellers  kjender  Kongen  ret.     Han 
trænger  ikke  til  Dem.     Gaa  kuns!   Farvel!   Farvel!   Lykke  paa  Rejsen!« 

fff)  »Har  Herren  noget  Haab  om,  at  han,  noar  alle  Landets  Indbyggere  vare  uddrevne,  kunde 
ferplante  nye  og  bedre  Racer  her  i  Landet?  Førend  vi  vandre  ud,  burde  vi  dog  vide  dette 
med  Sikkerhed.    Kunde  han  ikke  formaaes  til  at  gjore  Prøve  paa  Hesseløen?« 


22* 


Digitized  by  VjOOQIC 


^AQ  Oplysningens  Tidsalder. 

den  enfoldige  Mands  Tillid  og  benytter  sig  af  den  til  efter  Evne  at  ødelægge  hans 
Ejendom:  lader  Hestene  dræbe  og  Stalden  brænde,  fordi  et  Føl  er  blevet  sygt, 
nedslaaer  den  øvrige  Besætning  under  Paaskud  af,  at  der  er  udbrudt  Kva^}^ 
iblandt  den,  og  tilbyder  sig  til  Gjengjæld  at  ville  lave  Smør  af  Kartofler.  Da 
Projektmageren  til  Slutning  afsløres  som  en  Skurk,  der  planmæssig  er  gaaet  ud 
paa  at  sætte  Hr.  v.  Borgen  i  uventet  Bekostning,  for  at  benytte  hans  Penge- 
forlegenhed til  at  spille  Ejendommen  over  i  andre  Hænder,  forlader  Spatzicr 
Scenen  med  de  Ord:  »Ha,  ha,  ha!  die  dumme  DanenI  Wohlan!  ich  spatziere 
weiter  in  der  Welt.  Ich  werde  doch  mein  Gltick  machen,  denn  ein  Mann,  wie  ich 
bin,  braucht  man  liberall.  Ich  bin  ein  Virtuos.  Ha,  ha,  hal  die  dumme  Dimenlt 
Inden  Tæppets  Fald  stilles  der  dog  Slynglen  en  tilbørlig  Afbankning  i  Udsigt  af  den 
brave  Forvalter  Tøraf ,  som  —  ogsaa  paa  Sprogets  Vegne  —  er  en  afsagt  Fjende  af 
Tydskeme:  >Gud  naade  os  med  vores  gode  Sprog!  Holder  det  saadanne  ved  i  ti 
Aar  med  alle  de  pluddervolske  Folk,  som  her  kommer  ind  i  Landet,  saa  bliver  her 
ikke  En  tilbage,  som  kan  tale  Dansk  mere,  saa  maa  vi  tale  Hessisk  eller  Berlinsk, 
hvad  det  hedder,  allesammen«.  Denne  Side  af  Tydskeriet  har  Forfatteren  ramt  i 
Skildringen  af  Hr.  v.  Borgen,  der  føler  sin  Forfængelighed  smigret  ved  at  tale  Tydsk 
med  Eventyreren  daraussen  fra  og  stemmer  i  med  et  »Ja  derin  haben  Sie  Recht«,  da 
Spatzier  erklærer  Dansk  for  »ret  en  garstig,  abscheulich  Sprogc 

»Virtuosen c  optoges  et  Par  Aar  senere  i  andet  Bind  af  P.  A.  Heibergs  Skue- 
spil, i  hvilken  Anledning  Forfatteren  i  Fortalen  kom  ind  paa  Emnet  for  sin  Satire: 
»Da  jeg  ved  adskillige  Lejligheder  har  yttret  min  egen  og  —  jeg  tør  frit  sige  det, 
thi  det  er  Sandhed  —  Nationens  Misfornøjelse  over  de  krogede  Veje,  hvorpaa  en 
Hoben  Fremmede,  og  især  Tydskere,  have  vidst,  endogsaa  til  Trods  for  Indføds- 
retten, at  indsnige  sig  i  fordelagtige  og  fede  Embeder  her  i  Landet,  hvortil  ingen 
større  Duelighed  kræves  end  den,  som  man  kan  finde  hos  tusinde  af  Landets  egne 
Børn ,  saa  troer  jeg  det  ikke  upasseligt  her  at  aflægge  min  Træs  Bekjendelse  desan- 
gaaende.  Naar  jeg  altsaa  nævner  tydske  Vindmagere,  saa  forstaaer  jeg  derved 
ingen  Andre  end  netop  Vindmagere,  men  ingenlunde  saadanne  Folk,  hvis  Kund- 
skaber og  Duelighed  gjøre  ikke  alene  dem  selv,  men  endogsaa  de  Mænds  Skjønsom- 
hed  Ære,  der  have  været  Midler  til  ved  deres  Evner  og  Indsigter  at  skaffe  Fsedrene- 
landets  Kundskab- Masse  en  betydelig  Tilvæxt ....  Enhver  Fremmed ,  der  ikke  ejer 
udmærkede  Kundskaber  og  fortrinlig  Bekvemhed  til  det  Fag,  hvori  han  er  sat;  en- 
hver Fremmed,  der  er  enten  for  stolt  eller  for  ligegyldig  til  at  gjøre  sig  bekjendt 
med  vores  Sprog  og  Sæder;  enhver  Fremmed,  der  vover  at  foragte  og  forhaane  den 
Nation,  der  saa  moderlig  har  optaget  ham  iblandt  sine  Børn;  enhver  Fremmed,  der 
praler  af  de  Kundskaber,  som  han  ikke  besidder,  er  netop  en  af  dem,  som  jeg  har 
sigtet  til  med  den  ovenanførte  Benævnelse  ....  Jeg  anseer  det  virkelig  som  et  al- 
deles værdigt  Foretagende,  ja  endog  som  en  Komedieskrivers  Pligt  at  gjøre  Alt,  hvad 
der  staaer  i  hans  Magt,  for  at  helbrede  sit  Fødeland  for  en  Sygdom,  hvoraf  Danmark 
næsten  til  alle  Tider  har  laboreret ,  og  hvorfor  den  dog  virkeUg  saa  let  kunde  hel- 
bredes, da  de  hertil  udfordrede  Medikamenter  voxe  i  den  fornødne  Mængde  i  Lan- 
det selv.« 

Holger-  Omtrent  samtidig   med    »Virtuosens«   Fremkomst    brød   den 

fejden.      nationalc  Animositet   stærkt   igjennem   i   den  saakaldte    »Holger- 
fejde«  (1789—90).     Mod   den   tiltagende   Smag  for   Operaen   som 

Bestanddel   af  den   danske   Scenes  Repertoire  stod   Datidens   mest 
ansete  Kritikere  —  P.  A.  Heiberg,  Rahbek,  Pram  —  mistroisk  paa 
Vagt;  de  betragtede  Operaen  med  dens  Scenepragt  som  et  Lefleri, 
der  maatte  drage  Interessen  bort  fra  det  gode  Skuespil  og  desuden 
tære  paa  dets  Éxistensmidler,   og   idet  de  manglede  Blik  for  det 
musikalske  Dramas  Kunstejendommelighed  og  bedømte  Texten  som 
selvstændigt  poetisk  Værk,    blev  det  dem  let  at  paavise   dens  til- 
syneladende Urimelighed  og  Brud  paa  sund  Sands.    De  saae  derfor 
med    Uvillie    en    dansk    Digter    som    BAGGESEN    arbejde    i    denne 
æsthetisk  forkastelige  og  desuden  unationale  Genre,  og  hans  Opera- 
text    »Holger  Danske«    blev  —   bedømt  fra  en   fejlagtig  Forudsæt- 
ning —  ved  Sammenligning  med  hans  øvrige  Arbejder  stillet  lavest 
blandt  disse  og  i  og  for  sig   betegnet  som  mislykket.     At  nu  just 
denne  Digtning  blev  valgt    til  Baggesens   Indførelse   i   den   tydske 
Litteratur  —  i  den  bedste  Mening  og  med  en  for  dansk  Sprog  og 
Aandsliv  smigrende  Tilegnelse  til  Wieland  —  var  i  og  for  sig  lidet 
heldigt,    og  værre   blev  Sagen  derved,    at  Oversætteren,    Professor 
C.  F.   Cramer    i    Kiel,    kort    iforvejen    havde    bragt    de    nationale 
Strenge  i  en  dirrende  Bevægelse  ved  sine  Udtalelser  om  Forholdet 
mellem   Dansk    og    Tydsk    i    en    litterair   Fejde    angaaende    A.  C. 
HwiiDS  »Udtog  af  en  Dagbog«.    Det  var  saaledes  baade  æsthetiske 
og  patriotiske  Inspirationer,    der  gav  P.  A.  Heiberg  den  satiriske 
Pen   i   Haanden    til    Affattelsen    af  Parodien    »Holger    Tydske«,    i 
hvilken  Steder  af  Cramers  Oversættelse  vare   anbragte   med   megen 
Virkning.    Et  anonymt  Skrift,  »Ausrufungen  veranlasst  durch  Holger 
Danske   und  Holger  Tydske«,   tog   i  en  stærkt  ophidset  Tone  til 
Gjenmæle  mod  denne  Profanation,  stemplende  Heibergs  Motiver  som 
Nid  til  Baggesen   paa  Grund   af  den  Udmærkelse,  der  var  bleven 
ham  til  Del:  »Was  ist  denn  geschehen.?   Warum  stehen  sie  alle  so 
blass  da?  Warum  ist  der  Staat  erschiittert.?  Warum  sind  sie  Sitten 
beleidigt?  —  Ein  dånischer  Dichter  hat  eine  Oper  gedichtet!    Die 
Grenzen  der  Mittelmåssigkeit  sind  iiberschritten !  Aber  das  ist  nicht 
alles.    Ein  deutscher  Gelehrter,  von  edlem  unbefangenem  Enthusi- 
asmus  getrieben,  hat  ihn  und  die  Nation  und  ihre  Sprache  gelobt . . . 
Dem  jungen  Adler  muss  man   die  Fliigel  knicken,   ehe  er  seinen 
Flammendurst  loscht,  ehe  er  seinen  Sonnenflug  beginnt  und  Jupiters 

Donnerkeile  tragt Freilich  gehort  er  Danemark   ganz  zu.     Es 

fliesst  kein  Tropfen   fremden  Blutes  in  seinen  Adern.   —  Aber,   ist 

er  dennoch  nicht  vielleicht  ein  Deutscher?  —  O,  gewiss!  Deutsche 
sind  unter  seinen  Freunden.  Ein  Deutscher  hat  ihn  iibersetzt. 
O  Wuth,  Verzweifelung  —  hat  ihn  iibersetzt  —  er  ist  ein  Galilåer.c 


Friederike  Dkun. 


Dette  hysteriske  Skrift  havde  en  Dame  til  Forfatter:  den 
unge  Digterinde  FRIEDERIKE  BRUN,  Hofprædikanten  B.  Miinters 
Datter  (1765 — 1835).     Hun  kom  senere  til  at  spille  en  Rolle  i  Kjø- 

benhavns  litteraire  Selskabsliv,  idet  hendes  pragtfulde  Saloner  — 
hun  var  gift  med  den  rige  Handelschef  Gehejmekonferensraad 
Const.  Brun  —  vare  Mødestedet  for  Prindserne  og  Diplomatiet  saa- 
velsom  for  Digtere  og  Videnskabsmænd.  Af  hendes  Skrifter  har 
»Wahrheit  aus  Morgentråumen  und  Idas  åsthetische  Entwickelung«, 
1824,  nogen  Betydning  for  vor  Litteratur-  og  Kulturhistorie.  >Ida< 
er  hendes  skjønne,  af  Digterne  besungne  Datter  Adelaide  (gift 
Grevinde  af  Bombelles),  for  hvis  harmoniske  Væsen  al  Kiv  for- 
stummede, som  det  sagdes  ved  hendes  Død: 


Og  Danmarks  Digtere,  de  to,  de  store, 
som  i  usalig  Tvedragt  skiltes  ad, 
i  deres  Sange  kan  dog  Verden  spore, 
at  her  forsvandt  Uenighed  og  Had. 


Til  hendes  Fane  de  dog  Begge  svore, 
for  hendes  Fod  de  lagde  hver  sit  Blad, 
og  h  e  n  d  e  nær,  ret  som  vedOrpheus'  Strenge, 
de  Stridende  forente  sig  saalænge. 

(J.  L.  Heiberg). 


Moderen  var,  som  vi  se,  en  mere  stridbar  Personlighed,  og  hendes 
>Ausrufungen«  var  et  Stød  i  Kampluren,  som  strax  fik  sit  Gjen- 
svar  fra  den  anden  Side.  Den  tyveaarige  Ad.  Wilh.  Schack 
Staffeldt  mødte  frem  med  et  Fejdeskrift  >0m  den  Ting,  kaldet 
Ausrufungen,  og  om  andre  Tinge,  og  skjøndt  den  tydskfødte  og 
paa  Tydsk  opdragne  Forfatter  har  ondt  ved  at  skrive  det  danske 
Sprog  rent,  viser  han  sig  som  en  flammende  begejstret  Forsvarer 
for  dets  og  Folkets  Sag.  Han  insinuerer,  at  Cramer  ved  sin  Over- 
sættelse har  havt  til  Hensigt  at  bane  sig  Vej  til  en  Plads  ved 
Kjøbenhavns  Universitet.  >Men  hvorfor  gjør  han  saamange  under- 
lige Spring  og  Kolbøtter  for  at  komme  frem  til  dette  Maal?  Hvad 
behøvede  han  Andet  end  at  træde  frem  og  med  en  Syndflod  af 
Ord  at  sige:  Ich  bin  ein  Deutscher  o.  s.  v.  o.  s.  v.  o.  s.  v.  Han 
er  jo  i  et  Land,  hvor  Tydskere  til  Trods  og  Haan  for  de  Indfødte 
endnu  sidder  øverst  ved  Bordet;  hvor  tydsk  Byrd  er  den  største 
Fortjeneste,  ja  saa  stor  at  den  opvejer  den,  der  svæver  i  Ligevægt 
med  Guld  og  Dumhed.  Og  bort  med  den  Niding,  der  ikke  føler 
Blodet  skumme  i  hans  Aarer,  naar  Tydskhed,  eller  hvad  man  vil 
kalde  dette  Uhyre,  sætter  ham  Jernfoden  paa  Nakken!  Han  er  en 
Vanartning,  og  bort,  bort  med  ham!  —  Hvordan?  Glemte  Gud- 
dommen de  Danske?  Stod  den  ikke  ogsaa  her  stille  og  aftrykkede 
sit  Billede?  Tænke  ikke  Sjæle  i  danske  Hoveder,  slaa  ikke  Hjerter 
i  danske  Barme?  O,  det  griber  den  danske  Mand  som  en  Domme- 
dag,  naar   Landets  Love  aabne  Smuthuller,    naar  Tydskere  have 

Fortrinet,    naar  Landets  Børn  staa  tilbage  og  siden  skulle  tigge  af 
Udlændingens  Haand,    hvad  Udlændingen  ysyrperede.«    —    Ogsaa 
Schack  Staffeldts  Lærer  fra  Kadetakademiet  Abrahamson  steg  ned 
paa  Arenaen  for  at  imødegaa  en  mæglende  Afhandling  i  > Minerva*, 
der  i  sin  forsonlige  Tendens  gik   saa  vidt  som  til  at   indrømme  de 
Fremmede,  at  det  maaske  var  bedst,  om  Indfødsretsloven  blev  tagen 
tilbage,  paa  det  at  Landet  kunde  søge  de  bedste  Kræfter,  hvor  de 
vare  at  finde,  uden  Hensyn  til  deres  Nationalitet.    Som  Modbillede 
til  denne   farveløse  Taalsomhed   afmaler  Abrahamson   med   kraftige 
Træk  Tydskeriet  i  den  Skikkelse,  det  saa  hyppig  antog  i  Danmark, 
naar   det  gav    sig  Luft    i   Ytringer   som:    >Das    ist   ja  hier  nicht 
ånders.    Sind  die  Leute  denn  hier  gar  rasend  vor  Brodneid?  Ohne 
die  Deutschen  konnen  die  Dånen  mit  nichts  zurecht  kommen.    Ich 
glaubte  hier  angesetzt  zu  werden,  aber  es  ist  kein  Ankommen,  wo 
man   kommt,    ist  es  iiberall  so  voU  Dånen«    o.  s.  v.     Abrahamson 
træder   kraftigt   i   Skranken   for  Indfødsretslovens   Opretholdelse  og 
dens  ubetingede  Gjennemførelse :  til  Embederne  i  det  egenlige  Dan- 
mark maa  kun  Indfødte  kaldes,    og  først  naar  det  er  ganske  klart, 
at  der  ikke   blandt  dem   findes   Nogen,    der  besidder  tilstrækkelig 
Dygtighed,   kan  man  gribe   til   den  Udvej   at  indkalde  Fremmede. 
De  i  Danmark  bosatte  tydske  Næringsdrivende  bør  beflitte  sig  paa 
at  tale  Landets  Sprog  og  slutte  sig  til  det  Samfund,    de  leve  i; 
ville  de  ikke  det,   maa  Angreb  mødes  med  Angreb.     »Og  knuget 
og  skuddet  Maal  af  Haan  og  Spot  ville  vi  da  fuldelig  og  rigelig  og 
idelig  tilmaale  hver  den  Udlænding  iblandt  os,  der  ej  vil  lade  fare 
sine  Uskikke   og  ved   fuldkommen  Forbedring  i  Sæder  og  Adfærd 
stræbe   at  tilvende  sig  det  hæderlige  Folks  Agtelse,   som  har  op- 
taget ham  blandt  sine  Medborgere,    medens  vi  agte  og  ære  hver 
fremmed  Mand,   der  ved  Kundskab,   Nidkjærhed  for  Staten  og  an- 
stændig Adfærd  søger  at  fortjene  det.«  —  Kort  forinden,  i  November- 
heftet af  »Minerva«,  havde  Abrahamson  skrevet  en  satirisk  Artikel, 
en  Tydskers  Forsvar  for  Tydskerne,  hvis  Ironi  virkede  nok  saa  hvast 
til  begge  Sider  som  den  direkte  Polemik.    »Jeg  gaaer  til  det  andet 
Klagepunkt«,  lader  han  Tydskeren  sige:  »at  vi  indtrænge  os  i  Em- 
beder, til  Forfang  for  Landets  Indfødte.     Indtrængelsen  nægter  jeg 
aldeles,  thi  aldrig  har  Nogen  endnu  med  væbnet  Haand   sat  sig  i 
Besiddelse  af  et  Levebrød.     Vi   komme  herind,    vi    lade  vort  Lys 
skinne,  vi  aagre  med  vort  Pund,  Lod  eller  Qventin,  alt  efter  Evne, 

Og  se,  man  giver  os,  hvad  man  dog  vel  bør  vide  ikke  at  kunne 
saa  godt  røgtes  af  den  Indfødte,  især  naar  han  hverken  har  lagt 
sig  efter  at  skinne  eller  aagre.  Er  det  nu  att«r  ikke  Deres  egen 
Skyld?  kalder  De  det  Indtrængelse ? . . .  Man  tvinger  sig  aldrig  uden 
for  Personer,  man  agter.  Siig  nu  De  mig,  kan  jeg  agte  det  Dyr, 
der  slikker  den  Fod,  der  træder  det  paa  Halsen,  selv  kaster  sig 
hen  for  at  trædes  paa?  Naar  et  Folk  i  lang  Tid  ringeagter,  ja  for- 
agter alt  sit  Eget:  Mennesker,  Naturprodukter,  Skikke,  Sprog,  Ar- 
bejde, kort:  Alt  uden  Undtagelse,  taber  derved  sin  Selvstændighed, 
sin  Nationalfølelse,  favner  med  Gridskhed  hver  Fremmed,  der  lader 
sig  se,  og  taaler  af  ham  Forhaanelser,  der  i  enhver  anden  Nation 
vilde  trætte  en  Martyrs  Taalmodighed;  naar  et  Folk  gjør  saa,  hvad 
Rettighed  har  da  De  eller  en  anden  enkelt  Mand  af  samme  Folk 
at  klage,  naar  man  tilsidesætter  al  Agtelse  og  behandler  dem  som 
Spartanerne  fordum  deres  Heloter?€  —  Adskillige  andre  Piecer  og 
Bladartikler  holdt  Liv  i  Fejden.  Pram  afsluttede  den  med  en  Ar- 
tikel i  iMinerva«,  en  historisk  Udsigt  over  Grænsestridighederne  og 
Tydskeriets  Indtrængen  i  Danmark  samt  en  Opfordring  til  Mod- 
stand mod  denne  Indtrængen,  men  en  værdig  Modstand,  der  laa 
ligesaa  langt  fra  blindt  Had  til  det  Fremmede  som  fra  ensidig  For- 
gudelse af  det  Hjemlige.  (P.Hansen:  »Holgerfejden c,  »Fremtidens« 
Nytaarsgave  1867). 

Helt  op  igjennem  Aarhundredet  vedbliver  Polemiken  mod 
Tydskeriet  at  komme  tilorde  i  Dagslitteraturen  blandt  de  mange 
forskjellige  Emner,  den  behandler;  den  var  en  national  Interesse 
mellem  de  andre,  hvis  Fremme  skulde  gjøre  Danmark  til  et  frit  og 
lykkeligt  Land :  Bondeemancipationen,  Almueundervisningen,  Børne- 
opdragelsen og  hvad  Tiden  ellers  paatog  sig  at  løse  af  Opgaver  til 
Slægtens  Fuldkommengjørelse.  Maalet,  man  stillede  sig,  laa  fjernt, 
og  man  bevægede  sig  henimod  det  ad  en  skyggeløs  og  kjedsom- 
melig  Landevej,  hvor  de  enkelte  ved  Vejkanten  groende  Buske  og 
Træer  kun  undersøgtes  med  Hensyn  til  deres  Nytte.  Arbejdet  for 
Bondefrigjørelsen,  som  Regeringen  tog  i  sin  Haand,  førte  til  praktiske 
Resultater  alt  for  den  samtidige  Generation,  og  den  herhenhørende 
talrige  Litteratur,  baade  af  politisk,  statsøkonomisk  og  landhus- 
holderisk  Indhold,  er  historiske  Aktstykker  til  en  Skildring  af  Tiden. 
Den  mere  abstrakte  Begejstring  for  Almuens   Oplysning  bar  ikke 

saa  hurtige  Frugter,  og  rigtig  modne  bleve  de  aldrig,  ligesaa  lidt 
som  Børneopdragelsens  Frugter  altid  vare  lystelige  at  se  til.  Den 
omfangsrige  Litteratur,  som  behandler  disse  Sider  af  Samfundslivet, 
frembyder  Skuet  af  en  uklar  Sentimentalitet,  der  som  oftest  skjuler 
over  en  krasmateriel  Kjærne  —  en  Livsanskuelse,  der  smykker  sin 
lave  Pande  med  den  sværmeriske  Frases  Krone.  Ogsaa  her  er  den 
tydske  Indflydelse  let  kjendelig,  baade  i  de  Personer,  der  ledede 
Bygningsværket,  og  i  den  ægte  germanske  Følsomhedsaand,  der 
som  en  Taage  dulgte  dets  magre  og  tynde  Former. 

Bestræbelsen  for  at  drage  hele  Folket,  alle  gode  >Patrioterc, 
ind  i  Drøftelsen  af  Statens  Anliggender,  vedbliver  ogsaa  efter  Trykke- 
frihedsperioden.  Det  er  Dagbladenes,  Uge-  og  Maanedsskriftemes, 
det  er  Klubbernes,  de  debatterende  Punscheselskabers  Tid.  Alt 
bliver  Association,  men  i  denne  gaaer  Individualiteten  tilgrunde: 
Gjennemsnitstypen  tager  Luven  fra  den  udprægede  Personlighed, 
ikke  mindst  i  Litteraturen.  Blandt  dens  talløse  Skikkelser  have 
derfor  kun  enkelte  Krav  paa  Opmærksomhed. 

Fr.  Liiikcn.  Orlogskapitaiu  FREDERIK  LOtken  (1698— 1784)   udgav  i  ni 

Dele  sine  »Økonomiske  Tanker  til  nærmere  Eftertanke«  (1755— 
61),  en  Række  Afhandlinger  om  allehaande  Emner  til  Landets  Op- 
komst: Penge-  og  Skattevæsen,  de  jydske  Heders  Beplantning  og 
Handelsskibes  Befragtning,  Midler  til  Befolkningens  Forøgelse  og 
til  Industriens  Fremme  m.  m.,  for  en  stor  Del  nye  Tanker  paa  hin 
Tid,  frisindede  af  Væsen  og  frimodigt  fremsatte.  En  fjernere  Tid 
har  Liitken  paavirket  ved  sine  »Hellige  Opmuntringer  i  mødige 
og  tankefulde  Stunder«  (1764),  et  Opbyggelsesskrift,  der  er  yndet 
Almenlæsning  endnu  i  vore  Dage. 

Pram.  I  Christon    Henrikseii  Pram's    litteraire  Virksomhed   trivedes 

det  til  Samfundets  Nytte  og  det  >til  Sindets  gavnlige  Opmuntring« 
Sigtende  broderligt  Side  om  Side:  han  har  skrevet  Heroider  og 
Afhandlinger  om  Faareavlen,  han  har  kvædet  Epopeer  og  under- 
søgt >Pensionsvæsen  i  Almindelighed,  Postkassens  Pensionsvæsen 
især«;  hans  »udvalgte  digteriske  Arbejder«,  samlede  og  udgivne 
af  Rahbek,  udgjøre  fem,  hans  Indberetning  til  Økonomi-  og  Kom- 
mercekollegiet  om  Næringsvæsenet  i  Norge  ti  Bind. 

Pram  blev  født  den  4.  Septbr.  1756  i  Gudbrandsdalen ,  men 

kom  otte  Aar  gammel  til  Danmark,  da  hans  Fader  havde  faaet 
Præstekald  paa  Sjælland.  I  det  bevægede  Aar  1772  blev  han 
Student,  lagde  sig  efter  de  klassiske  Sprog  og  Lovkyndighed,  men 
endnu  mere  efter  Poesi,  baade  som  Nydende  og  Ydende.  Treog- 
tyve Aar  gammel  vandt  han  sine  første  apolloniske  Laurbær,  da 
Selskabet  til  de  skjønne  Videnskabers  Forfremmelse  tilkjendte  ham 


Christen  Henriksen  Pram. 


Prisen  for  Herolden  cPhilippa  til  Erik«.  Anbefalet  af  Tidens 
Smagsdommere  for  sin  poetiske  Begavelse  lønnedes  Pram  med  en 
Ansættelse  som  —  Fuldmægtig  i  >General- Land -Økonomi-  og 
Kommerce-KoUegiet«  og  var  dermed  inde  paa  den  Embedsbane, 
der  lagde  Beslag  paa  saameget  af  hans  Tid  til  statistiske  Arbejder 
og  statsøkonomiske  Undersøgelser.  Foreløbig  var  Gagen  kun  lille, 
og  Pram  maatte  supplere  den  ved  poetisk  og  publicistisk  Virksom- 
hed. Af  hans  Poesier  fra  hin  Tid  kjendes  endnu  »Emilias  Kilde< 
—  af  Navn,  thi  det  engang  saa  beundrede  Digt  have  vel  de  Aller- 


Emilias 

Kilde. 


Digitized  by 


Google 


348 


Oplysningens  Tidsalder. 


færreste  i  vore  Dage  læst  fra  Ende  til  anden.  Det  ligger  ogsaa  i 
hele  sit  Udtryk  vor  Tids  Smag  meget  fjernt,  men  maler  til  Gjen- 
gjæld  sin  egen  Tidsalders  saameget  des  bedre.  Saaledes  Beskri- 
velsen af  det  velkjendte  Punkt  paa  Strandvejen  ved  Kjøbenhavn, 
som  Digtet  er  knyttet  til: 


Her  Alting  aander  Fryd,  langs  aabne  Kyst 
fremskinner  Liv  og  Munterhed  og  Lyst. 
Skjøn,    uden  Pral,   Charlottas  Lund   for- 
dølger 
løvdækte  I-abyrinth;  de  jevne  Bølger 
optoppe  sig  mod  Taarbæks  høje  Bred. 
Men  Cypris  lig  i  festlig  Yndighed, 
i  Kreds  af  tusind  Nympher,  selv  Gudinder, 
staaer  Sølyst  der,   og  ubemærkt  forsvinder 


hver  Nabohøj,  hvis  Skjønhed  ene  der 
staaer  ubeundret;  kunstig  Glimmer  her 
ej  med  sit  Pral  uvante  Syn  indtager; 
Natur  og  Smag  hvert  Øje  til   sig  drager. 
Vidt  fra  ukunstlet  Borg  udbreder  sig 
hesperisk  Blomsterbed,  højtidelig 
bevogter  det  ved  Hæk  af  tætte  Linde 
for  Middagssolens  Brand  og  fjendske  Vinde, 


Stserkodder. 


Aaret  1785  danner  et  Mærkepunkt  i  Prams  litteraire  Liv:  han 
udgav  >Stærkodder<  og  stiftede  »Minerva«.  Heltedigtet  »Stærk- 
odder«, der  skaffede  sin  Forfatter  et  saadant  Ry,  at  han,  med  en 
dengang  yndet  Omskrivning,  hyppigt  kun  benævnes  »Stærkodders 
Digter«,  er  os  en  usmagelig  Føde;  dets  femten  Sange  —  270  tæt- 
trykte Sider  —  give  en  bred  Fremstilling  af  Heltens  Liv  og  Be- 
drifter, i  hvilken  de  enkelte  virkningsfulde  Steder  drukne  i  de  poesi- 
løse  Partiers  Masse,  medens  det  øjensynlige  Forbillede  —  Wielands 
faa  Aar  iforvejen  udkomne  »Oberon«  —  ikke  naaes  hverken  i  Fore- 
dragets Vid  eller  Stilens  Ynde.  Men  Samtiden  saae  i  Prams  »Stærk- 
odder« et  poetisk  Storværk,  af  flere  Grunde:  fordi  det  var  det  første 
større  Epos  paa  Dansk  og  det  altid  regnedes  en  Digter  til  For- 
tjeneste, at  han  stillede  vor  Litteratur  paa  Højde  med  Andres  (»vor 
Ariost«  kaldte  man  derfor  ogsaa  Pram) ;  dernæst  paa  Grund  af  Vers- 
formen, hvis  Lethed  man  beundrede,  skjøndt  den  kan  underkastes 
grundet  Kritik;  endelig  fordi  der  her  var  fundet  en  ny  Variant  for 
Behandlingen  af  Tidsideerne.  Thi  det  var  dog  Hovedsagen: 
Digteren  havde  søgt  tilbage  til  det  gamle  Norden,  ikke  for  at  gjen- 
fremstille  det  i  nordisk  Aand,  men  for  at  finde  Oplysningstidens 
Ideer  udtrykte  i  dets  Billedsprog.  Oldtiden  blev  et  Spejl,  i  hvilket 
Nutiden  saae  sit  eget  Ansigt.  Lad  os  høre  en  af  Periodens  kyn- 
digste Smagsdommere  udtale  sig  herom.  »Det  kan  ikke  være 
gaaet  nogen  vor  Litteraturs  sande  Ven  af  Minde«,  siger  RAHBEK, 
»hvorledes  Digteren  her  under  alle  Digtekunstens  Fortryllelser  har 

vidst  at  indklæde  den  vigtige  Lære,  at  den  store  Kunst  til  at  op- 
hjælpe et  ved  Overdaad  og  Trældom  udmarvet  Land  er  at  skjænke 
det  tre  kostbare  Ting:  det  Skirnerske  Sværd  eller  den  til  National- 
selvstændighed   fornødne    Nationalkraft   og    Krigsstyrke;    Gudernes 


i^nrc  ^i2fa^c<r  ^JO^cen/uyrur  oAlaadi/, 


Satirisk  Kobber  fra  1787, 

sigtende  til  Prams  og  Rahbeks  Medarbejderskab  ved  »Minerva«  (symboliseret  ved  Uglen  paa  deres 
Skuldre  og  Hjelmen  paa  den  Enes  Hoved)  og  maaske  særlig  til  Rahbeks  Anmeldelse  af  »Stærkodder«, 
som  altsaa  sigtes  for  at  være  skreven  af  R.  efter  den  bag  ham  staaende  med  Stridsøxe  rustede  P.s 
Diktat.  Billederne  paa  Væggen :  en  Rytter  paa  Pegasus ,  to  mod  hinanden  hvilende  Heste  og  en 
Borger,  der  ærbødig  hilser  en  Geszlersk  Hat(?)  synes  at  skulle  hentyde  til  Maanedsskriftets  Indhold, 
Tilblivelse  og  Autoritet.  Billedet  menes  at  være  tegnet  af  Abildgaard,  om  hvem  R.  i  »Sandsigeren« 
1811  ytrer,  at  »han  var  intet  mindre  end  hans  Ven«. 

Skib,  det  stolte  Skibladner,  der  ligger  nedsænkt  i  et  fejgt,  uvirk- 
somt og  balstyrigt  Folks  ubrugte  Havn,  et  Billed  paa  den  da  for- 
sømte Sømagt  og  Handel  (!);  og  Mimers  Brønd  eller  Kundskab  og 
Klogskab,  den  Guddomsgave,  uden  hvilken  alt  det  Øvrige  er  ikke 
blot  unyttigt,  men  endog  ugjorligt.  Disse  trende  Klenodier  lader 
han  Stærkodder  til  Forsoning  for  et  begaaet  Mord  gjennem  utallige 

Farer  hente  og  ved  dem  frelse  sit  nedsunkne  Fædreland.«  Statsvel 
og  Borgerlykke  i  allegorisk  Fremstilling,  det  var,  hvad  man  for- 
langte af  Poesien,  og  at  Pram  havde  fundet  et  hertil  egnet  Emne  i 
Oldtidsdigtningen,  var  det  Uovertræffelige  ved  > Stærkodder«.  Hi- 
storisk Kolorit  var  der  ikke  stræbt  efter;  der  henvises  vel  stundom 
til  Eddaerne  og  Saxo,  men  Fantasien  tager  sig  saa  frit  Spillerum, 
at  f.  Ex.  Skibladner  er  forsynet  med  Kompas  og  fører  120  Malm- 
kanoner —  Gudernes  Opfindelser,  som  de  først  senere  have  aaben- 
baret  for  Menneskene!  Om  Fortællemaaden  maa  et  Par  Linier,  Be- 
gyndelsen af  6.  Sang,  give  et  Begreb : 


Vor  Helt  vi  med  Kongen  paa  Havet  forlod ; 
de  sejlede  bort  med  en  føjelig  Vind. 
Man  frygter  med  Grund,  den  ej  længe  blev 

god; 
velan,  vi  vil  haste  at  hente  dem  ind. 
—  Dog  langsomt  at  haste  en  Viis  os  har  lært, 
og  synes  slig  Lære  ej  værd  at  forkaste. 


Forsigtigen  da  vi  os  ej  maa  forhaste, 
men  se  os  omkring  paa,  hvad  dertil  erværdt. 
Vor  Mening  er,  Rejsens  Besvær  at  forsøde, 
og  Lidt,  værdt  et  Syn,  haabes  dog  vi  maa 

møde. 
Saa  vandred  vi  før,   idetmindste  var  den 
vor  Hensigt.    Og  dermed  til  Sagen  igjen. 


Minerva.  Samme  Aar  som   > Stærkodder«   saae  altsaa  Maanedsskriftet 

»Minerva«  Lyset,  udgivet  af  Pram  og  Rahbek  i  de  første  5  Aar, 
derpaa^  af  Pram  og  senere  af  Rahbek  alene.  Dette  periodiske  Skrift 
fik  en  stor  Indflydelse  paa  sin  Samtid  og  blev  et  Organ,  som  næsten 
alle  dens  Forfattere  tyede  til.  >I  Minerva«,  siger  Nyerup,  »have 
næsten  alle  bogskrivende  Mennesker  havt  Del,  lige  fra  ham  af, 
hvis  Plads  er  ved  Siden  af  Tronen,  og  indtil  Bonden  ved  Ploven, 
og  de  have  heri  henlagt  hver  sit  Kontingent  til  Massen  af  de  Ideer, 
som  i  de  sidste  Aar  (o:  i  Slutningen  af  forrige  Aarh.)  have  syssel- 
sat alle  tænkende  Hoveder  i  tvende  Kongeriger.  Minerva  har  des- 
uden været  en  Depot,  hvori  Landets  Embedsmænd  fra  Tid  til  anden 
have  nedlagt  de  Planer,  hvorved  de  have  grundet  Statens  Held  og 
Hæder,  hvad  enten  det  gjaldt  om  at  reformere  Skolevæsenet  og  at 
oplive  Industrien  eller  at  løse  de  Baand,  som  hildede  Bondens, 
Pressens  og  Skribentens  Fjed.«  Pram  havde  sat  sig  for  at  grunde 
et  Blad,  »som  alle  Mennesker  maatte  have«,  og  Rahbek  vidner,  at 
»Minerva  blev  læst  af  hele  Verden«,  især  naar  der  stod  en  af  Prams 
satiriske  Artikler  deri  (Om  Naade;  Hvad  det  er  at  leve,)  eller  en 
af  hans  komiske  Fortællinger  (Jørgen,  en  Dosmers  Levnetsbeskri- 
velse;  Hans  Kruskop;  John  Thrall;  Historien  om,  hvorledes  Kong 
Magnus,  Sigurd  Jorsalafars  Søn,  kjedede  sig;  Lystrejsen  eller  Smin- 

ken).  Ogsaa  i  alle  mulige  andre  Genrer  ydede  Pram  Bidrag  til 
»Minerva«:  skjemtsomme  og  alvorlige  Digte,  Raisonnementer  over 
Dagens  Begivenheder,  Afhandlinger  om  politiske,  statistiske  og 
økonomiske  Emner  m.  m. 

Hans  litteraire  Produktion  bevæger  sig  overhovedet  paa  alle 
Omraader:  Af  hans  halve  Snes  Skuespil  bleve  nogle  opførte, 
»Frode  og  Fingal«  som  Feststykke  ved  Kronprindsens  Formæling, 
et  kjedeligt  Drama,  og  dertil  kun  lidet  fatteligt  for  Publikum,  hvis 
man  skal  tro  P.  A.  Heibergs  Ord  i  Indtogsvisen : 

Alle  beglode, 
Faa  kun  forstode 
Digterens  Fingal  og  Frode. 

»Negeren«  er  en  Lokalisering  af  Terentses  ^Eunucknsai ,  men  ud- 
ført uden  Evne  til  at  puste  nogen  moderne  Interesse  ind  i  det 
gamle  Emne  —  »en  Skifting,  som  ikke  burde  have  Lov  til  at  vise 
sig  for  Folk«,  kaldte  Kritikeren  RoSENSTAND - GoiSKE  det,  en 
»kostelig  Bearbejdelse  af  Terents«,  dømte  Rahbek  om  sin  Vens 
Arbejde.  Derimod  blev  »Ægteskabsskolen«  i  en  fortrinlig  Udførelse 
en  Vinding  for  Skuepladsen  og  er  i  sig  selv  et  dygtigt  Arbejde, 
et  af  Paradigmerne  for  den  gamle  Skoles  Komediedigtning  og  som 
saadant  endnu  af  litteraturhistorisk,  om  end  ikke  af  scenisk  Betyd- 
ning; Handlingen  hviler  vel  paa  de  dengang  saa  yndede,  med 
Virkeligheden  kun  lidet  stemmende  Komedieforklædninger  ogTheater- 
misforstaaelser,  men  er  slynget  med  en  —  naar  de  mellemliggende 
hundrede  Aar  tages  med  i  Beregning  —  endnu  forbausende  teknisk 
Sindrighed,  ved  hvilken  der  naturligt  opstaaer  en  Række  gode 
Situationer  og  gives  de  veltegnede  Karakterer  Lejlighed  til  fornøden 
Udvikling;  dertil  kommer  et  let  flydende,  naturligt  Ordskifte,  der 
kun  undtagelsesvis  virker  ved  saa  trivielt  gjentagne  Talefigurer  som 
de  fleste  Samtidiges,  selv  P.  A.  Heibergs,  dramatiske  Dialog.  — 
Antallet  af  Prams  Digte  er  Legio:  Idyller  og  Elegier,  Oder  og 
Viser,  Folkesange  og  rimede  Fortællinger;  de  maa  betragtes  som 
glemte  alle  tilhobe,  alene  med  Undtagelse  af  første  Strofe  af  Bern - 
storfs  Vise: 


Omtrent  en  Mil  fra  Kjøbenhavn 
paa  høje  Gjentofts  Bakke 
der  staaer  en  Sten,  paa  den  et  Navn, 
et  Neg,  en  Skovl,  en  Hakke. 


Den  Sten,  det  Navn  hver  Dannemand 
af  Hjerte  bør  at  prise; 
saa  vil  og  jeg,  saa  godt  jeg  kan, 
og  det  i  denne  Vise. 


Ægteskabt- 
skolen. 

I  Aaret  i8i6  fik  Pram  Afsked  fra  sit  Embede,  paa  Grund  af 
en  forandret  administrativ  Ordning.  Tre  Aar  efter  blev  han  ud- 
nævnt til  Toldforvalter  paa  St.  Thomas,  hvortil  han  begav  sig  i 
Foraaret  1820,  efter  at  hans  talrige  litteraire  Venner  havde  sagt 
ham  Farvel  i  Sang  og  Tale  ved  en  højtidelig  Afskedsfest.  Det 
Gjensyn,  som  Ønskerne  atter  og  atter  berørte,  fandt  ikke  Sted:  han 
døde  i  Vestindien  den  25.  Novbr.  1821.  To  Aar  forinden  var  hans 
Hustru,  Maria  Magdalene,  født  Eriksen,  død  efter  mange  Aars  Syg- 
dom; hun  var  i  sin  Blomstringstid,  som  Prams  unge  Hustru,  Gjen- 
standen  for  BAGGESENS  Tilbedelse  —  hans  første  Digtnings  sværme- 
risk besungne  Seline. 

Rahbek.  Knud  Lyne  Rahbek,  født  i  Kjøbenhavn  den  18.  Decbr.  1760, 

har  skildret  en  Del  af  sit  Liv  i  sine    »Erindringer<  (1824—29, 
fem  Bind),   der  tillige  yde  højst  værdifulde,   om  end  noget  bredt 
meddelte  Bidrag  til  Tidens  og  navnlig  Litteraturens  Historie  i  den 
sidste  Trediedel    af  det   attende  Aarhundrede.     Fra   Herlufsholms 
Skole  dimitteredes  han  femten  Aar  gammel,   dyrkede  som  Student 
de  skjønne  Videnskaber  ved  Siden  af  Examensfagene,  gik  ind  i  en 
Forening,    der   havde    til  Opgave  at  uddanne  sine  Medlemmer  til 
danske  Stilister,  besøgte  det  litteraire  Kaffehus  i  Sværtegade,  men 
først  og  sidst  Theatret,  hvilket  hans  sværmende  Hu  idelig  og  idelig 
omkredsede,   endog  med  det  i  Betragtning  af  hans  kejtede  Frem- 
træden og  pibende  Stemme  overmaade  dristige  Ønske  om  selv  at 
blive  Skuespiller.    Efter  at  han  —  samme  Dag  som  P.  A.  Heiberg  — 
havde  taget  Store  Philologicum,    kastede  den  syttenaarige  Rahbek 
sig    omtrent    udelukkende    over    æsthetisk    Læsning    i    forskjellige 
Sprog,    og  da  hans  Theaterlidenskab  ikke  kunde  nøjes  med  den 
Næring,  han  kunde  byde  den  som  Tilskuer,  især  efter  at  den  yder- 
ligere   var    bleven    opflammet   ved    personlig  Omgang   med  Skue- 
spillere, meldte  han  sig  ind  i  forskjellige  Klubber,  hvor  der  spilledes 
Privatkomedie,    optraadte  selv,    arrangerede,    instruerede    og  souf 
flerede,  skrev  Komedier  og  Prologer  —  gav  sig  kort  sagt  med  Hud 
og  Haar  Theatermanien  i  Vold.     Hans  første  større  Arbejde  er  fra 
denne  Periode:    en  Forherligelse  af  den  Ungdomskjærlighed,   han 
forøvrigt  blev  tro  hele  sit  Liv  igjennem,  og  et  højst  ejendommeligt 
Udslag  af  den  sentimentale  Utilitarisme,  han  saa  fuldkomment  delte 
med   sin  Tidsalder.     Det   er  de  >Breve   fra  en  gammel  Skue- 


Digitized  by  VjOOQIC 


Folkeskribenter  og  Polemikere. 


353 


spiller  til   hans  Sønc,    der  vakte   saameffen  Interesse  ved  deres  Breve  fra 

^                                 ,                          '                                                  ^                                             ,           ,  en  gi.  Skuc- 

anonyme  Fremkomst  i  »Alm.  Dansk  Bibliothek«,  at  de  1782  kunde  .puicr. 
udgives  i  Bogform,   gjennemsete  og  afsluttede  samt  forsynede  med 


Knud  Lyne  Rahbsk. 
Efter  en  Haandtegning  af  den  norske  Maler  J.  C.  Dahl. 

det  betegnende  Motto:  »Hvis  vor  Gjerning  ikke  er  nyttig,  bringer 
den  os  ingen  Ære-^.  Hvad  den  gamle  Skuespiller  fremhæVer  som 
den  sceniske  Kunsts  Alfa  og  Omega,  er  —  Dyden;  kun  naar  den 
er  Kunstnerens  Ledestjerne,  kan  han  yde  noget  Stort.  »Min  Søn! 
Elsk  Dyden!  Dette  er  den  første  Regel,  jeg  har  at  give  Dig  og 
enhver    Skuespiller.      Den    er    vigtig    for   hver    Kristen,    for    hvert 

111.  dansk  Litteraturhistorie  3.  Våg.  II.  23 

Menneske,  men  om  det  er  muligt,  er  den  dobbelt  vigtig  for  Skue- 
spilleren, sær  den  rørende  og  alvorlige:  for  Gøgleren  vil  jeg  tilstaa 
den  er  ikke  saa  vigtig.«  Dette  sidste  Forbehold  er  højst  karak- 
teristisk for  Rahbek,  der  hele  sit  Liv  igjennem  afgjort  foretrak  det 
Rørende  for  det  Komiske  og  i  sin  Ungdom  havde  en  udpræget 
»Werther-Periode«,  om  hvilken  han  bekjender,  at  den  har  havt  >en 
ubeskrivelig  Indflydelse«  paa  ham.  Han  gjør  sig  megen  Møje  for 
at  bevise  Dydens  Nødvendighed  for  Skuespilleren.  >0m  ogsaa  en 
Dydig  blev  spillet  aldrig  saa  vel  af  En,  der  var  bekjendt  for  at 
være  lastefuld,  virkede  den  dog  ikke,  og  heller  ikke  afskrækkede 
den  Onde  fra  de  Laster,  han  selv  havde.«  Theatret  er  for  Rahbek 
og  hans  Samtid,  som  man  seer,  en  Institution  til  direkte  Forkyn- 
delse af  opbyggelig  Moral;  Sammenligningen  med  Prædikestolen 
ligger  derfor  nær  og  drages  ogsaa  hyppig:  »Naar  en  Clodius  raaber 
mod  Utugt,  kan  det  virke  mere,  end  om  en  beskjænket  Præst  talte 
mod  Drukkenskab?«  Altsaa  de  dydige  Roller  skulle  spilles  af 
dydige  Mennesker.  Men  nu  de  lastefulde  Roller?  Skulle  de  spilles 
af  lastefulde  Kunstnere?  »Jeg  lod  mig  i  Begyndelsen  blænde  af 
denne  Sætning,  men  jeg  saae  mig  saa  tidt  bedragen  i  de  For- 
modninger, jeg  gjorde  mig  derefter,  at  jeg  tilsidst  maatte  falde  fra, 
og  ved  nøjere  at  undersøge  Sagen  blev  jeg  fuldkommen  overbevist 
om  min  forrige  Menings  Urigtighed.«  Nej  —  lastefulde  Skuespillere 
kunne  overhovedet  ikke  spille  Komedie.  Deres  egne  Laster  kuniie 
de  ikke  fremstille  sandt,  thi  de  ville  enten  dæmpe  Farverne,  for  at 
besmykke  sig  selv,  eller  overdrive  dem,  for  selv  at  staa  forholdsvis 
rene  mod  den  sorte  Baggrund.  Ligesaa  lidt  kunne  de  fremstille 
>den  modsatte  Last«  vel.  »Er  det  vist  —  og  Lavater  har,  synes 
mig,  tilstrækkelig  bevist  det  —  at  en  Følelse,  vi  ofte  have,  lader 
et  dybt  og  varigt  Spor  tilbage  paa  Ansigtet  og  tegner  sig  der 
uudsletteligt,  hvo  vil  da  tro,  at  den  Gjerrige  kunde  spille  Forøde- 
ren? Da  nu  alle  Laster  enten  ere  beslægtede  eller  stridige  og  den 
Lastefulde  ingen  af  Delene  kan  spille,  have  vi  kun  at  afgjøre,  om 
han  kan  forestille  Dyden.«  Det  kan  han  naturligvis  ikke;  han  kan 
i  det  Højeste  »frembringe  et  svagt  Skjær  af  Dydens  Glands,  men 
føle  som  den  Dydige  kan  han  ikke,  og  ligesaa  lidt  faaer  hans  Ansigt 
det  Straalende,  det  næsten  mer  end  Menneskelige,  som  omgiver  den 
Algodes  Billede  i  de  Øjeblikke,  da  det  følger  sit  store  Mønster.  Den 
Lastværdige  skal  forestille  en  højmodig  Helt  eller  en  øm  Elskerinde: 

istedetfor  Højhed  faae  vi  Stolthed  og  Leflen  for  Ømhed;  vi  se  den 
opblæste  Skuespiller,  hvor  vi  skulde  se  den  ædle  Helt,  og  Boler- 
sken,  hvor  vi  skulde  se  den  ømme  Pige«.  Qvod  er  at  demons&an- 
dum!  Medens  vi  lade  dette  moralsk-æsthetiske  Postulat  staa  ved 
sit  Værd,  bør  det  fremhæves,  at  Rahbek  i  sine  Enkeltundersøgelser 
angaaende  sceniske  Forhold  gjennemgaaende  lægger  god  og  sund 
Sands  for  Dagen,  fremfører  mange  træffende  Bemærkninger  og  i  det 
Hele  taget  opstiller  en  naturlig  Gjengivelse  af  Livet  som  Skue- 
spillets sande  Formaal.  En  for  saa  ung  en  Forfatter  usædvanlig 
Belæsthed  i  dramatisk  og  kritisk  Litteratur  aflægger  Bogen  helt- 
igjennem  Vidnesbyrd  om.  Beklageligt  er  det,  at  Forfatteren  af 
Hensyn  til  sin  Anonymitet  og  sin  Doms  Uhildethed  har  anseet  det 
nødvendigt  at  fingere,  at  det  er  tydske  Theatertilstande ,  han  nær- 
mest har  for  Øje,  saa  at  hans  Dom  over  dansk  Kunst  maa  gjættes 
ud  af  Fremstillingen.  Havde  han  havt  Mod  til  at  tale  rent  ud  om 
dansk  Skuespildigtning  og  dens  Udførelse,  var  hans  Bog  bleven  et 
uvurderligt  Bidrag  til  vor  Theaterhistorie;  men  saa  havde  han  ej- 
heller  været  den  Rahbek,  han  var  —  alle  Skuespilleres  og  Forfatteres 
gode  Ven  og  Dusbroder. 

At  Rahbek  meget  tidligt  søgte  Adgang  til  Skuepladsen  som 
Forfatter,  er  selvfølgeligt;  af  hans  indleverede  Arbejder  blev  »Den  Den  u«gc 
unge  Darby«  antaget  og  opført,  men  gjorde  ingen  Lykke.  Paa  ^  ^' 
sin  første  toaarige  Udenlandsrejse  og  paa  den  anden  kortere,  som 
han  foretog  for  de  efter  hans  velhavende  Slægtning  Knud  Lyne 
arvede  Penge,  omgikkes  han  næsten  kun  Skuespillere  i  Tydsklands 
Hovedstæder,  studerede  deres  Kunst  med  voxende  Lidenskab  for 
Theatret,  tænkte  selv  paa  at  blive  tydsk  Skuespiller  eller  vilde 
ialtfald  bosætte  sig  i  Tydskland,  helst  i  Mannheirh,  hvor  Iffland 
levede,  og  arbejde  for  Theatret  som  Forfatter  og  Oversætter.  Men 
til  det  kjære  Kjøbenhavn  var  han  dog  bunden  ved  for  stærke  Baand: 
han  var  bleven  Medlem  af  det  norske  Selskab,  af  Dreiers  Klub  og 
en  Mængde  andre  Forfatter-  og  Dilettantforeninger,  han  levede  et 
æsthetiserende  Værtshusliv,  som  højlig  tiltalte  ham,  fordi  hver  Dag 
bragte  Incitamenter  nok,  uden  at  de  greb  saa  stærkt  ind  i  hans 
Personlighed,  at  de  forvandledes  til  forpligtende  Forsætter.  I  denne 
Omgangskreds  fødtes  den  Rahbekske  Drikkevise,  det  poetiske  Drikkevisen. 
Udtr>^k  for  en  moderat  Epikuræisme,  der  tog  tiltakke  med  nøj- 
somme  Nydelser  og  saae  Verden    i    det   mildtfarvede   Skjær,    deri 

antog  ved  at  betragtes  gjennem  det  fulde  Punscheglas.  Med  en 
saa  utrolig  Lethed  frembragte  Rahbek  disse  uskyldige  Selskabs- 
sange,  at  der  var  Tider,  da  han  skrev  en  ny  hver  Dag,  med  ene- 
staaende  Virtuositet  varierende  Klublyksalighedens  evindelige  Thema: 


Alverden  til  Fejde  har  udrustet  sig, 
blandt  Konger  og  Fyrster  og  Lærde  er  Krig. 
En   strider  med   Pen  og  en  Anden   med 

Sværd ; 
Held  os,  som  kan  sidde  saa  fredelig  her! 

Hvis  Kongerne  flittig  forsamlede  sig 
og  drak  ved  hver  Tvist  et  Glas  Vin  til  Forlig, 
fik  Jorden  en  evig  og  ønskelig  Fred, 
og  Vintapperlauget  florerte  derved. 


Den  Malurt,  den  Malurt,  som  kommer  i  Blæk, 
maa  gjøre  den  Lærde  saa  stridbar  og  kjæk ; 
men  hvis  han  først  Smagen  for  Vin  kunde 

faae, 
han  holdt  sig  til  den  og  lod  Blækhornet  staa 

Jeg  lever  i  Fred  med  den  samfulde  Jord, 
min  eneste  Fjende  staaer  for  mig  paa  Bord. 
Med  Flasken  jeg  fører  evindelig  Krig, 
og  var  jeg  ej  stærkest,  saa  fældte  den  mig. 


I  denne  bekjendte  Drikkevise  have  vi  Grundtonen  for  den  hele 
Poesi,  hvad  enten  den  støttede  sig  til  klassiske  Reminiscenser  som 
Sangene  >Der  var  engang  en  tapper  Mand,  som  Teucer  monne 
hedde«,  og 


Der  var  en  Lov  i  Grækenland, 
der  gjør  sin  Autor  største  Ære, 
og  det  er  ilde.  Tidens  Tand 


hans  Navn  har  vovet  at  fortære: 
»Hvo  kommer  til  Sy^posia, 
skal  drikke  eller  gaa  derfra ! « 


eller  det  var  fra  nordiske  Motiver,  den  tog  sit  Indhold,  som  Visent 


Hvi  rose  I  saa  vore  Fædre 
og  vil,  vi  skal  være  som  de? 
I  mange  Ting  har  vi  det  bedre, 
I  strax  et  Exempel  skal  se. 
I  tro,  at  de  søgte  sig  Ære 
paa  deres  mandhaftige  Tog, 
men  Eder  min»  Vise  skal  lære, 
hvorfor  de  af  Landet  uddrog. 

Her  fik  de  bestandig  at  drikke 
det  evige  01  og  den  Mjød, 
tilsidst  smagte  Øllet  dem  ikke, 
og  Mjøden  den  faldt  dem  for  sød. 


Vin  var  ej  at  vente  herhjemme, 
end  ikke  i  Valfaders  Hal; 
thi  Odin  lod  Vinflasken  gjemme, 
saasnart  han  fik  fyldt  sin  Pokal. 

Med  Sværdet  i  Haanden  de  droge 
til  Egnen,  hvor  Druerne  gro, 
de  naaede  den,  drukke  og  sloge, 
der  vilde  de  bygge  og  bo. 
Men  Romerne  taalte  det  ikke, 
de  Danske  drak  Vinen  fra  dem, 
de  strax  en  Bormester  udskikke, 
at  gjenne  de  Fremmede  hjem.    o.  s.  v. 


Bestandig  er  Symposiets  Filosofi  den  samme:  nyd  Nuets  korte  Glæde 
i  Vennelag,  lad  Vinen  gjøre  Følelsen  af  Livets  Korthed,  men  ogsaa 
Hengivelsen  i  Øjeblikket  dobbelt  stærk,  og  spild  ikke  Tiden  med 
unødige  Bekymringer  —  >bort  med  alskens  Politik,  og  lad  os  passe 
vores  Drik!< 

Om  der  er  Oprør  eller  Krig, 
kort,  hvad  der  er  i  Frankerig, 
det  tager  jeg  mig  lidet  nær, 
naar  vi  forliges  her. 
Dog  gid  den  Krig  kun  ikke  naa 
til  Medoc,  Pontac  og  Bordeaux, 
til  Epemay,  Chalons  og  Rhin, 
hvorfra  vi  faae  vor  Vin. 


Hvad  Ende  det  med  Polen  faaer, 

mig  meget  lidt  til  Hjerte  gaaer; 

at  ingen  Polak*)  taales  her, 

det  al  min  Omsorg  er. 

Vær  tro  i  Ord  og  tro  i  Drik ! 

var  vore  Fædres  Politik. 

Nu  vise  Hver  ved  dette  Bord,      • 

han  gaaer  i  deres  Spor  I 


>Paa  Frihed  høres  Alle  skrige,  skjøndt  Faa  kun  veed,  hvad  det  vil 
sige  —  mit  Hjerte  og  for  Frihed  slaaerc,  forsikrer  Digteren;  men 
det  er  kun  hans  Skjemt :  den  Frihed,  han  tager  Ordet  for,  viser  sig 
at  være  Fritageise  »for  de  fordømte  smaa  Karafler,  der  herske  paa 
de  Stores  Tafler <,  Frihed  »for  al  den  Kjævlen  i  Aviser«  o.  s.  v. 
Enhver  Tanke  paa  Dagens  Krav  skal  banlyses  af  Aftenens  dithyram- 
biske  Glæde;  men  denne  skal  dog  ikke  hæve  Sjælen  op  i  de 
stærkeste  Følelsers  Egne  —  den  skal  dvæle  i  Mellemregionen  hos 
det  bhde,  stemningsfulde  Venskab,  der  besynges  i  elegiske  Toner: 


I  Ungdoms  Vaar 
gro  Roser  allevegne; 
snart  den  forgaaer, 
og  disse  hastig  blegne. 
Lad  os  da  nyde  Vaarens  Lyst, 
førend  dens  Dage  forsvinde, 
pryde  med  Roserne  vort  Bryst, 
før  vi  dem  falmede  finde. 

Een  er  der  kun, 

som  visner  ingensinde; 

til  sidste  Stund 

vi  lige  skjøn  den  finde. 


Villigst  den  groer  i  Ungdoms  Vaar; 
hvo  da  forstaaer  den  at  dyrke, 
den  ham  i  alle  Livets  Kaar 
venligst  skal  kvæge  og  styrke. 

Hver  trofast  Ven 

maa  denne  Rose  hylde; 

o!  det  er  den 

vi  vore  Glæder  skylde  I 
Venskab  den  skjønne  Rose  er, 
den  er  vor  Fryd  og  vor  Lykke; 
evig  den  blomstre  blandt  os  her, 
engang  vor  Gravhøj  den  smykket 


Disse  Uddrag  af  Rahbeks  Visedigtning  karakterisere  ikke 
alene  hans,  men  ogsaa  Tidens  øvrige  Klub-Poesi;  den  er  holdt  i 
samme  Toneart  helt  igjennem.  Rahbek  var  dens  frugtbareste  Produ- 
cent, og  mellem  adskillige  matte  Sager  har  han  skrevet  enkelte, 
som  ere  klassiske  i  deres  Genre.  Klublivet  om  Aftenen  og  ud  paa 
Natten  med  dets  halvt  litteraire  Selskabelighed  var  ham  et  Supple- 
ment eller  en  Stimulation  til  hans  daglige  Dont,  der  jo  overvejende 
stod  i  Litteraturens  Tjeneste.    Han  stiftede  1785  sammen  med  Pram 


•)  Ordspil ;   >en  Polak«  kaldtes  en  Rest  paa  Bunden  af  Glasset. 

Maanedsskriftet  >Minerva«   (S.  350),  holdt  1788  under  stærkt  Tilløb 
de  første  æsthetiske    Forelæsninger   i   Danmark,    blev   1790   extra- 
ordinair  Professor  i  Æsthetik  ved  Universitetet  og  begyndte  Aaret 
TUtkucren.    efter  Udgivelsen  af  »Den  danske  Tilskuer«,  der  udkom  med  et  halvt 
Oktavark  hver  Mandag  og  Torsdag.    Denne  Aflægger  af  Spectator- 
Litteraturen  var  uden  Sammenligning  den  livligste  og  interessanteste, 
man  endnu  havde  kjendt,   og  i   den  halve  Menneskealder,  den  be- 
stod,  var  den  ubetinget  det  mest  læste,   med  Publikum  i  nærmest 
Forbindelse    staaende    af  Samtidens    periodiske    Skrifter.      Rahbek 
havde  en  egen  Evne  til  at  gribe  Tidens  Spørgsmaal   i  Flugten  og 
til    med   uvanlig  Skrivefærdighed    og    altid    ens   Oplagthed  at  be- 
handle dem  i  smaa  klartskrevne  Artikler;  han  kjendte  den  litteraire 
Polemiks  Tiltrækning  for  det  store  Publikum   og  forstod  med  jour- 
nalistisk Snildhed   at  frembringe  æggende  Fiktioner  af  denne  Art; 
ved  at  skabe  en  Række  Pseudonymer  og  tildele  dem  hver  sit  Om- 
raade  af  det  offentlige  Livs   Røgt,    lade   dem  virke  sammen  eller 
oplyse   hverandre,   interesserede   han   Publikum   for  disse  Fantomer 
som    for    levende,    hemmelighedsfulde    Personligheder.      Mange   af 
Ideerne  til  disse  Arrangementer  tog  Rahbek,  som  rimeligt  var,  fra 
fremmede,    især    engelske   Tidsskrifter,    i   hvilke   jo   Methoden  var 
fuldt  uddannet,  men  han  lokaliserede  dem  med  megen  Færdighed. 
Selv  forfattede   han    en   Mangfoldighedernes   Mangfoldighed   af  Ar- 
tikler,   og  han  indrømmer  selv,    at  dette  Megetskriveri   ikke  havde 
nogen  god  Indflydelse  paa  hans  Stil;  at  dens  Friskhed  efterhaanden 
gik  tabt,  var  vel  en  af  Grundene  til,  at  »Tilskueren«  henimod  Slut- 
ningen   aftog   i   Interesse;    en   anden   Grund  var  den,    at  Rahbeks 
stadig  tiltagende  litteraire  Venskabsforbindelser  gjorde  hans  kritiske 
Dom  ufri  og  derfor   lidt  efter  lidt   betydningsløs,    saameget  mere 
som  Tiden  efter  Aarhundredskiftet  skred  saa  hurtigt  fremad,  at  dens 
Ideer  lod  ham  langt  tilbage. 

Men  selv  i  de  Dage,  da  Rahbeks  engang  saa  store  Anseelse 
som  Vækker  og  Smagsdommer  var  forbi  og  han  stod  i  en  yngre 
Slægt  som  en  af  Alle  kjendt,  af  Mange  agtet,  men  kun  af  Faa 
ændset  Repræsentant  for  en  svunden  Smag,^  var  hans  Begejstring  for 
Litteratur  lige  stærk.  Han  maatte  altid  have  et,  to,  tre  forskjellige 
Arbejder  at  sysle  med  ad  Gangen,  og  hans  Virkeevne  er  beundrings- 
værdig,   selv  om  man  maa  indrømme,    at  Udbyttet  ofte  skæmmes 

af  Flygtighedens  Fejl.    En  Mængde  danske  Skribenter  ere  ved  Ud- 
gaver af  ham  blevne  unddragne  en  tidlig«  Glemsel : 


Som  Gartneren  freder  om  Blomsternes 
Flok 

og  binder  de  sjunkne  saa  kjærlig  til 
Stok, 

saa  elsked    han   Skjalde,    de  gamle,    de 

ny, 

hvem  Herren  gav  Røst  til  en  Sang  under 
Sky. 


Det  tyktes  ham  Synd  om  et  Navn  var  for- 
glemt, 

som  stod  paa  en  Grav,  hvor  en  Digter  var 
gjemt; 

det  tyktes  ham  Sjmd  om  en  Røst  var 
hendød, 

som  fordum  til  Fryd  her  i  Dannevang 
lød  — 


Littcrajr  sang  Chr.  Wilster  med  Sandhed  ved  hans  Grav.  P.  A.  Heiberg, 
Samsøe,  Thaarup,  Tullin,  Brødrene  Trojel,  Pram,  Riber  og  flere 
andre  Forfattere  har  han  besørget  udgivne.  Her  maa  tillige  erindres 
Rahbeks  Udgave  af  Holbergs  udvalgte  Skrifter  i  enogtyve  Bind 
1804 — 14,  med  det  fortrinlige  Arbejde  om  »Holberg  som  Lyst- 
spildigter« i  tre  Bind,  181 5  — 17,  der  udgik  af  denne  lange  Syssel- 
sættelse med  den  store  Komiker.  Til  Theatret  var  han  traadt  i  et 
nærmere  Forhold  som  Medlem  af  Direktionen  og  udgav  ved 
Hundredaars -Jubilæet  1822  sine  >Bidrag  til  den  danske  Skue- 
pladses  Historie  i  dens  første  Aarhundrede«.  Ved  den  drama- 
tiske Skole,  som  efter  hans  ivrige  Tilskyndelse  omsider  blev  op- 
rettet og  ved  hvilken  han  var  Lærer  sammen  med  den  bekjendte 
Skuespiller  Rosing,  holdt  Rahbek  Forelæsninger,  som  han  udgav  i 
Skriftet  »Om  Skuespillerkunsten«  1809,  ligesom  han  til  Brug 
for  Elevforestillingerne  paa  Hoftheatret  skrev  en  Række  hertil  ind- 
rettede nationale  Dramaer,  der  under  Navnet  »Samlede  Skue- 
spil« udkom  1809 — 13  (»Anna  Colbjørnsen«,  »Frederik  II.  i  Dit- 
marsken«, »Hans  Rostgaard«  o.  fl.).  Tidligere  havde  han  udgivet 
sine  »Prosaiske  Forsøg«,  hvis  Fortællinger  vise  os  hans  Stil  paa 
dens  Højdepunkt  af  fattelig  Jevnhed  og  tiltalende  Friskhed,  samt 
nogle  Aar  efter  de  »Poetiske  Forsøg«,  senere  udgivne  i  nyt  Op- 
lag under  Titlen  »Samlede  Digte«.  Henimod  hans  Livs  Slutning 
udkom  de  to  Bind  »Nordiske  Fortællinger«  med  oversatte 
Brudstykker  af  islandske  Sagaer. 

Af  Rahbeks  litterairhistoriske  Arbejder  maa  foruden  de  sam- 
men med  Nyerup  udgivne  Bidrag  til  den  danske  Digtekunsts 
Historie  (S.  330)  nævnes  hans  »Dansk  Læsebog  og  Exempel- 
samling  til  de   lærde  Skolers  Brug«,   der  i  to  Bind  for  første  Gang 

gav  en  krestomatisk.  Udsigt  over  vor  Litteratur;  i  Forbindelse  her- 
med kan  nævnes  det  ypperlige  lille  Skrift  >0m  den  danske 
Stil«  samt  Rahbeks  Deltagelse  i  den  oftere  nævnte  Fem  binds- 
Udgave  af  Folkeviserne.  En  overordenlig  Mængde  Oversættelser 
skyldes  ham,  og  et  endnu  større  Antal  Bladartikler  har  han  for- 
fattet, foruden  i  de  alt  nævnte  Tidsskrifter  og  i  »Morgenposten«, 
hvor  han  røgtede  Theaterkritiken,  tillige  i  de  senere  Fortsættelser  af 
>Minerva«  og  »Tilskueren«  (>Ny  Minerva«,  »Dansk  Minerva«, 
>Hesperus«,  »Ny  danske  Tilskuer«,   »Sandsigeren«  o.  m.  fl.). 

Fra  1787  havde  Rahbek  havt  fast  Bolig  paa  Bakkehuset  ved    Bakkchu.ct 

og  Kamma 

Valby,  som  1802  blev  hans  Ejendom,  og  til  hvilket  der  er  knyttet 
en  Rigdom  af  Minder  fra  vor  Litteraturs  Blomstringstid,  berørende 
saa  at  sige  alle  dens  ypperste  Bærere.  Til  dette  landlige  Adyton 
hjemførte  Rahbek  nemlig  i  August  1798  sin  femten  Aar  yngre 
Brud,  den  da  treogtyveaarige  Karen  Margarethe  Heger,  be- 
kjendt  i  vor  Digtnings  Historie  under  Navnet  KAMMA.  Hun  var  en 
Datter  af  den  saa  forbausende  mangesidig  begavede  Assessor  i 
Hof-  og  Stadsretten,  senere  Konferensraad  Heger,  og  som  Faderens 
erklærede  Yndlingsbarn  blandt  fem  voxede  hun  op  under  livlig 
Paavirkning  af  hans  originale  Natur  og  umærkelig  Tilegnelse  af  en 
Kundskabsfylde,  der  let  og  varigt  fæstnede  sig  i  hendes  livlige 
Aand;  med  alt  dette  bevarende  en  kvindelig  Ynde  og  Finfølelse, 
der  kun  blev  saameget  mere  tiltalende,  fordi  den  ytrede  sig  paa 
selvstændig  Maade.  Ved  sin  ydre  Fremtrædens  Zirlighed  ikke 
mindre  end  ved  sit  Vids  glfmrende  Facetspil,  sin  Tankes  Bøjelig- 
hed og  overhovedet  sit  altid  aarvaagne  lagttagelsesliv  var  Kamma 
den  mest  afgjorte  Modsætning  til  den  noget  cyniske,  i  ensidig  Smag 
og  begrændsede  Interesser  mere  og  mere  stivnende  Rahbek,  med 
hvem  hun  ikkedestomindre  levede  et  godt  og  trofast  Ægteskab, 
vel  ikke  uberørt  af  idealere  Længsler,  men  sin  Husbond  hengiven 
for  den  Kjærlighed,  han  nærede  til  hende,  og  højagtende  ham  for 
hans  Karakters  Bravhed;  kastedes  der  Skygge  paa  den  under  de 
mange  Fejder,  Rahbek  var  indviklet  i,  var  der  aldrig  Spor  af  Tvivl 
hos  Kamma  om,  hvor  hendes  Plads  var,  medens  hun  ellers  forbeholdt 
sig  Ret  til  at  have  friere  litteraire  Sympathier,  end  hendes  Mand 
kunde  tilegne  sig. 

I  dette   berømte  Bakkehus  levedes  der  i  en  Menneskealder 
et  snevrere  og  videre  Samliv,  hvis  originale  Art  tog  sin  Begyndelse 

allerede  selve  Bryllupsaftenen,  da  Vinens  og  Selskabelighedens  Sanger 
kun  havde  to  udelukkende  vanddrikkende  Gjæster  ved  Brudebordet, 
saa  han,  efterat  han  havde  fulgt  dem  tilvogns,  maatte  bede  en  til- 
fældig trufifen  Bekjendt  op  med,  at  de  Nygiftes  Skaal  dog  kunde 
blive  drukken  paa  tilbørlig  Vis.  Det  nyskabte  Hjem  stod  selv- 
følgelig strax  aabent  for  Rahbeks  gamle  litteraire  Venner:  Pram  og 
Zetlitz,  Thaarup  og  Frankenau,  C.  A.  Lund  og  P.  A.  Heiberg  vare 
jevnlige  Gjæster;   den  sidstes  otteaarige   Søn   kom  i  Huset  der,   da 


I  Bakkehuset 

med  Udsigten  fra  Kamma  Rahbeks  Vindue. 
Efter  et  Maleri  af  H.  Buntzen. 

hans  Fader  maatte  forlade  Landet.  Aaret  efter  Bryllupet  indførtes 
en  af  Rahbeks  ganske  unge  Venner,  en  smuk,  livsfrisk  og  ind- 
tagende Yngling,  som  ikke  længe  efter  blev  forlovet  med  Kammas 
yngre  Søster.  Hans  Navn  var  Adam  OehlenschlåGER,  og  da 
hans  Stjerne  straalende  steg,  vendte  ogsaa  den  yngre  Digter-  og 
Tænkerslægt,  som  voxede  op  under  dens  Skjær,  sit  Blik  mod  hint 
landlige  Hjem  for  Ynde  og  Vid:  Grundtvig,  Ørstederne,  Molbech, 
Brøndsted,  Werlauff,  Chr.  Winther,  Poul  Møller,  der  var  som  Søn 
i  Huset  i  halvandet  Aar  og  erklærede,  at  han  vilde  blive  der  for 
bestandig.     Det  vil   overhovedet  være  vanskeligt  at  nævne  nogen 

betydelig  Forfatter  fra  Aarhundredets  første  Trediedel,  som  ikke 
har  været  Bakkehusets  Gjæst  og  staaer  i  Gjæld  til  dets  Penater. 
Ved  Kammas  Død  lød  der  ogsaa  et  Sangerkor  ved  hendes  Kiste, 
som  ellers  kun  naar  en  af  Landets  Største  gaaer  bort,  og  Stemmer, 
der  til  daglig  stred  mod  hinanden,  forenedes  her  i  Samklang  til 
hendes  Lov.     OehlenschlåGER  vidnede  om  hende,  at 


Venner  havde  hun  som  Faa, 
(^  Faa   som   Kamma  Vennerne  fortjente. 
De  skal  ej  mer  til  Dig  paa  Bakken   gaa, 


hvor  Gjæstfrihed  og  Munterhed  dem  vente ; 
hvor  yndig  Vittighed,  som  Livet  fryder, 
dem  strax  paaTærskelen  velkommen  byder — 


og  han  ender  sit  Mindedigt  med  de  dejlige  Linier: 


Ja,  Margarita!  ren  og  klar, 

med  alle  Aandens  Evner,  Hjertets  Dyder, 


Du  var  en  Perle  dyrebar! 

Du  var,  hvad  os  dit  elskte  Navn  betyder. 


Fyldigst,    Og  dog   i  korte  Træk,    har  vel  Fru  Gyllembourg  fast- 
holdt den  Aand,   der  hvilede  over  Bakkehuset,   hvor  hun  i  >Extre- 
merne«   lader  Maleren  fordybe  sig  i  Minderne 
derfra.     >I  dette  Gjæstfri hedens  Hjem   bleve 
Menneskene  vejede  efter  ganske  andre  Reg-. 
ler  end   i   den   øvrige  Verden.     Det   gik    til 
som  i   Himmerige,    hvor  Rang    og   Rigdom 
intet  gjælde.    Den  Fattige,  den,  som  Verden 
oversaa,    men    som    besad    noget   Kunstner- 
værd,   nogen  Fortjeneste,    var  sikker  paa  at 
blive  modtagen  med  et  varmt  Haandtryk  og 
et  mildt  Ansigt  af  den   altid   ungdommelige 
Knud  Lyne  og  at  blive  forstaaet  og  oplivet 
for  mange  Dage  i  Samtale   med  hans  aand- 
rige  Hustru.     Hvormange   samlede   sig    ikke 
der  af  Alt,  hvad  Nationen  i  to  Generationer 
har  at   opvise   af   Herligt  og    Udmærket!    I 
denne  Kreds,    under  dette  lave  Tag,    hvor 
meget  er  der  ikke  grundlagt,   der  siden  har 

spiret  og  baaret  Frugt  ligesom  Havens  Træer  og  Blomster,  plantede 
og  plejede  af  Kammas  Haand!  Havde  Sokrates  levet,  han  havde 
besøgt  dette  Hus  med  Plato  og  Alcibiades.    Steg  Jupiter  og  Merkur 


Kamma  Rahbek. 


Digitized  by 


Google 


364 


Oplysningens  Tidsalder. 


igjen  ned  til  Jorden,   de  vilde   besøge   dette  »Tempel,   som  Bauds 
og  Philemon  dannede  af  en  Hytte«.**) 

Enkelthederne  i  det  ejendommelige  Liv,   der  havde  hjemme 
i    Bakkehuset,    ere    samlede    i    nogle    Monografier,    som    Læseren 

henvises  til:  P.  Chr.  Zahle: 
>K.  L.Rahbek  og  hans  Samtid«, 
1 860,  J.  M.  Thiele  :  »Erindringer 
fra  Bakkehusetc,  1869,  den 
anonyme  Piece  »Kamma  Rahbek 
og  hendes  nærmeste  Omgivel- 
ser«, samt  »K.  M.  Rahbek«  af 
G.  Brandes  (»Kritiker  og  Por- 
traiter«  1870).  Fra  Samtidiges 
spredte  Meddelelser  ere  Stenene 
samlede  til  de  sidstnævnte  to 
Mosaikbilleder,  der  ret  tydelig 
tegne  os  Kamma  Rahbeks  fine, 
noget  svagelige  Skikkelse  med 
de  yndefulde  Bevægelser,  de 
store,  blaa  Øjne,  den  udtr}'ks- 
fulde  Mund;  vi  lære  hendes 
Talenter  at  kjende:  hendes 
Sprogkyndighed,  der  strakte  sig 
fra  Græsk  til  Spansk  uden  Spor 
af  laérd  Vigtighed  eller  Pedan- 
teri, hendes  Bevandrethed  i  de 
fremmede  Litteraturer,  hendes 
Blomsterrøgt,  hendes  Tegne- 
færdighed og  hendes  Mester- 
skab i  Udførelsen  af  zirlige  Pap- 
arbejder; vi  læse  om  hende,  at  hendes  religieuse  Sind  og  næsten 
sygelige  Selvprovelse  bragte  hende  Anfægtelser,  som  hendes  bedste 
Ven  J.  P.  Mynster  blev  indviet  i  og  maatte  raade  Bod  paa,    men 


En  Lyra,  tegnet  af  Kamma  Rahbek 

»om  Titclvignet  til  hendes  Renskrift  af  C.  A.  Lunds 

samlede  Digte. 

Meddelt  af  Hr.  Assistent  E.  C.  V.  Stecnbuch.  i  hvis 

Families  Eje  det  zirlig  udførte  Original-Manuskript 

(187  Sider)  befinder  sig. 


•)  Citat  af  J.  L.  Heibergs  Digt  »Bakkehuset«: 


Hvo  kjender  ej  det  Musers  Hjem, 
hvor  Gjæstfriheden  bygger? 
Hvo  flygted  ikke  tidt  til  dem, 
i  deres  Lindeskygger, 


hvor  Sangens  Fugle  synge  tør 
og  Sangens  Venner  lytte, 
hvor  Baucis  med  Philemon  gjør 
et  Tempel  af  en  Hytte? 

tillige  at  hun  i  sine  Gjæsters  Kreds  havde  funklende  Blink  i  Øjet 
og  spillende  Vid  paa  Læben,  naar  hun  gav  sit  rige  Lune  Tøjlen, 
godmodigt  persiflerende  eller  parodierende,  hvad  der  for  hendes 
Opfattelse  stillede  sig  som  Usandt  og  Paataget.  Vi  læse,  at  hun 
var  Sjælen  i  sin  Kreds,  og  at  denne  Kreds  bestod  af  Hovedstadens 
mest  udmærkede  Mænd;  men  Blikket  og  Betoningen,  hvori  dette 
Besjælende  gav  sig  Udtryk,  er  for  evig  svundet  og  lader  sig  ikke 
fremmane  igjen;   de  enkelte  Ord,   der  ere  naaede  til  os  —  saasom 


Mindestøtten  i  Rahbeks  Alle  c. 

Bakkehusets  særlige  Personbetegnelser  —  ere  kun  en  død  Klang, 
uden  Øjeblikkets  Liv,  og  selv  Kamma  Rahbeks  talrige  Breve,  af 
hvilke  adskillige  ere  udgivne  (senest  »Christian  Molbech  og  Karen 
Margrethe  Rahbek«,  1883),  ville  berede  Mange  en  Skuffelse.  De 
ere  som  Potpourri  af  Roser  —  den  oprindelige  Friskhedsduft  er 
henvejret.  (Se  Otto  B.  Wroblewski:  »Bakkehus-Sproget«,  »Mu- 
sæum«,   1896. 

Den  21.  Jan.  1829  døde  Kamma  efter  længere  Tids  gradvise 
Hensygnen  af  Brystsyge.  Kun  et  Aar  overlevede  »gamle  Rahbek« 
hende:  han  døde  den  22.  April  1830.  I  et  indhegnet  Hjørne  af 
Bakkehusets  Have  staaer  en  Mindestøtte  med  Rahbeks  Brystbillede 
og  en  Indskrift.     »Støtten  er   god  og  Indskriften   herlig.     Hvo   der 


Digitized  by 


Google 


366 


Oplysningens  Tidsalder. 


har  gjort  den,  veed  jeg  ikke,  men  jeg  ærer  højlig  dens  Forfatter; 
han  har  følt  som  jeg,  hvad  der  ligger  i  de  faa  Ord:  >Her  boede 
Knud  Lyne  Rahbek  og  hans  elskelige  Hustruc.  Her  boede  de; 
de  bo  her  ikke  mere.  Vend  om,  stakkels  Pilgrim!  Du  finder 
ikke  mere  den  gamle  trofaste  Sanger  og  hans  elskelige  Hustru. 
Ja,  elskelig  tilvisse!  >0  Margarita,  Perle  ren  og  klarlcc  (»Extre- 
merne«). 


p.A. Heiberg.  Kammas    varme    Beundrer,    Rahbeks    personlige    Ven,   men 

jevnlig  hans   litteraire  Modstander  og   i  Et  og  Alt  en   Karakter  af 

et  langt  fastere  Malm  end 
denne    var    Peter   Andreas 
Heiberg.     Denne   især  som 
Frihedsmand     og     politisk 
Satiriker  navnkundige  Skri- 
bent   var   af    norsk    Slægt, 
men  født  i  Vordingborg  den 
1 6.    Novbr.    1758.      Sexten 
Aar    gammel    dimitteredes 
han    til    Universitetet,    tog 
med  Glands  den  filosofiske 
og  den  nyindrettede   filolo- 
giske Examen  og  betraadte 
allerede  1 779  Forfatterbanen 
med     en     Oversættelse    af 
Mendelssohns  >Phædon  eller 
om   Sjælens  Udødelighed«. 
1782  gforde  han   en   Rejse 
til  Bergen  og  opholdt  sig  i 
tre  Aar  hos  sin  talrige  Slægt 
og  hos  nyvundne  Venner  i 
denne   Norges   største   Handelsby  saavelsom    paa  Rejser    i    Stiftet; 
med  Udsigt  til  at  ægte  en  rig  Handelschefs  eneste  Datter,  tog  han 
Plads  paa  hans  Kontor,    men   forlod  atter  denne  Tjeneste,    da  han 
ikke  vilde  være  Medvider  i  de  Misligheder,  Forretningen  for  en  Del 
var  baseret  paa.     I  Bergen  var   han  optraadt  som  Digter  og  havde 
bl.  A.  vundet  Nordahl   Bruns   Bevaagenhed   for  sine   Sange   og   for 
sit  Lystspil  »Forvandlingerne«,    der   nedsendtes  til  Theatret  i  Kjø- 


Peter  Andkkas  Heiberg. 

benhavn  og  i  flere  Aar  laa  begravet  i  dets  Arkiv.  Efterat  Heiberg 
var  vendt  tilbage  til  Hovedstaden,  synes  han  i  nogen  Tid  at  have 
levet  under  vanskelige  Forhold,  indtil  han  1786  blev  Medhjælper 
hos  Notarius  Publicus  og  Aaret  efter  Translateur  i  det  spanske, 
portugisiske  og  flere  Sprog.  Sin  første  litteraire  Fejde  —  med 
Rahbek  —  fik  han  samtidig  hermed  i  Anledning  af  sin  anonyme 
Oversættelse  af  den  franske  Satire  »Eusebius  eller  hvad  Frugt  man 
høster  af  Dyden  i  vore  Tider« ,  hvilken  han  havde  sluttet  med  en 
ironisk  Tilegnelse  til  Dydens  Talsmand  Rahbek  og  tilsendt  denne 
i  Pragtbind  med  en  forg>'ldt  Harlekin  paa  Bindet. 

Hvad  der  saaledes  spillede  Heiberg  i  Pennen  i  hans  bergen- 
siske Viser  og  kjøbenhavnske  Fejdeskrifter,  fik  en  fastere  Form  og 
et  anseligere  Maal,  da  han  1787  fremtraadte  som  Samfundssatiriker 
med  > Rigsdalers-Sadlens  Hændelser«,  der  udkom  med  sexten  enkelte  R>««daicr»- 
Numere,  senere  samlede  i  to  Dele.  »Ideen  til  dette  Blad«,  hedder  H«nddser. 
det  i  en  Note  til  første  Numer,  »vil  Enhver  let  se  er  laant  af  den 
engelske  Chrysal^  or  Adventures  ofa  Guinea)  mere  behøver  Autor 
ikke  at  laane  af  ham,  da  vores  Land  forstrækker  ham  med  Optrin 
nok,  som  fortjene  at  males.  Kunde  han  laane  Chrysals  Gejst  og 
lunefulde  Skrivemaade  eller  Smollets  Pen,  da  gjorde  han  det  gjerne. 
Publikums  Dom  skal  afgjøre,  om  han  bør  vedblive  eller  ej;  i  første 
Fald  vil  han  ikke  binde  sig  til  nogen  Tid,  men  levere  et  Numer, 
saa  tidt  han  kan.  I  sidste  Fald  nødes  han  nok  til  at  holde  op, 
naar  Publikum  holder  op  at  kjøbe,  siden  han  hverken  forlanger 
Subskribenter  eller  Prænumerantere.« 

Men  Publikum  holdt  ikke  op  at  kjøbe  —  tvertimod:  den 
Omtale,  Skriftet  vakte,  steg  fra  Numer  til  Numer.  Den  bekvemme 
Form,  Heiberg  havde  fuirdet  for  sin  Satire  ved  at  lade  den  blive 
udtalt  gjennem  Beretninger  af  en  Rigsdalerseddel,  som  idelig  van- 
drer fra  Haand  til  Haand,  gjorde  ham  det  let,  ved  et  vilkaarligt 
Changement  naarsomhelst  at  komme  ind  just  paa  Dagens  brændende 
Spørgsmaal  og  paa  Hentydninger  til  de  i  Øjeblikket  omtalte  flygtige 
Begivenheder;  og  paa  slige  Hentydninger  er  Skriftet  saa  rigt,  at 
Heiberg  selv  i  Epilogen  til  andet  Bind  omtaler,  hvorledes  meget 
af  Indholdet  allerede  efter  saa  kort  Tids  Forløb  havde  tabt  i  Værd, 
fordi  de  apostroferede  Optrin  alt  vare  gaaede  Folk  af  Minde.  I  hvor 
langt  højere  Grad  dette  gjælder  nu  efter  hundrede  Aars  Forløb,  og 
hvor  vanskeligt  det  derfor  er   at  følge  Satiren   i   dens  Enkeltheder, 

behøver  ikke  nærmere  at  paavises.     Men 
hver  lille  Sigtelses  Gjenstand  nærværende, 


P  (tniti  fer. 


Øerfle   IBinW 


iJhtAstOc) 


i  Udgivelsens  Øjeblik  var 
hver  skjult  Allusion  klar, 
og  Virkningen  af  denne 
paa  eeiigang    politiske, 
sociale     og     personlige 
Satire     overordenlig. 
Alle   de  Themaer,   der 
drøftedes  Mand  og  Mand 
imellem,  optoges  her  til 
Behandling:     Tallotteri 
og  Toldsvig,  Trykkefri- 
hedens   Misbrug    og 
Ulemperne   ved  Lande- 
vejsbommene ,    Bonde- 
trældommen   og   Titel- 
væsenet;  der   var  ikke 
mange    Kroge    af   det 
offentlige  —  og  for  en 
Del  ogsaa  det  private  — 
Liv,  hvor  »den  politiske 
Støvekost« ,     som   Hei- 
berg    selv     kaldte    sit 
Skrift,  ikke  naaede  ind; 
hvorledes    han    tog   fat 
paa  Tydskeriet,  have  vi 
seet    S.  338 — 40.      En 
Replik  i  den   der   om- 
talte Komedie  »Virtuo- 
sen« gav  Anledning  til 
Heibergs  første  Presse- 
sag.      Forvalter    Tøraf 
taler  om,  hvorledes  det 
gaaer  til    ved   Holmen, 
hvor     hans    Broder    er 
Tømmermand:  »forhan 
siger,  at  de  der  hugger  gode  Flag  og  Sejl  i  Stykker,  naarsomenstid 
de  vil  have  dem  indkasserede,  for  at  de  kan  faae  nye  igjen«.    Pro- 
ceduren er  betegnende   for  den  Følelse  af  Ansvar,   der  laa  bagved 


tBi(  !Du  dnfrgaai  On6(taS<  jtfaffhv- 
^a  Mrr  ^nm,   i'em  Ctn$ala(fcr. 


Titelblad  til  x.  Del  af  •Rigsdalers-Sedlens  Hændelser- 
(formindsket). 

»Langulaffkr«,  Bom  naeviies  i  Citatet,  er  en  Person  i  Bagge- 
sens Opera  »Holger  Danske > ,  Thessek  en  Skuespiller,  hvem 
Baggesen  havde  havt  tilbedste  i  den  rimede  Fortælling  *Døden 
og  Doktoren« ,  og  som  havde  repliceret  med  en  middelmaadig 
•Appel  til  Publikum«. 

I  •Adresse-Contoirets  Efterretninger«  13.  Maj  1789  averteres 
Bogen  tilsalg  med  den  Tilføjelse :  •For  dem ,  der  kunde  faae  i 
Sinde  at  forarge  sig  over  Vignetten,  kander  ogsaa  faaesExem  piarer 
uden  Vignet;  og  efter  denne  Advarsel  vil  Forfatteren  være  angerløs« . 

de  stærke  Angreb,  Heiberg  som  Oppositionsskribent  rettede  mod 
offentlige  Myndigheder:  den  spartanske  Demokratisme,  den  ufor- 
sagte Sandhedsiver,  der  skulde  stemple  ham  som  Folkets  hensyns- 
løse Talsmand  overfor  Uret  og  Misbrug,  forliges  kun  daarligt  med 
de  Prokuratorudflugter,  hvormed  han  under  sine  Pressesager  søger 
at  bortfortolke  sine  Udsagns  naturlige  Mening  —  i  dette  Tilfælde 
ved  at  erklære  »Holmen«  for  en  Trykfejl  istedetfor  det  meningsløse 
>Holmien«.  Retten  tog  naturligvis  intet  Hensyn  til  denne  Forkla- 
ring, men  idømte  — 
i  Mangel  af  en  navn- 
given Forfatter  — 
i  Rigsdalersedlens« 
Bogtrykker  en  Bøde  af 
200  Rdl. 

Domfældelserne  for- 
øgede kun  Heibergs 
Popularitet,  og  nogle 
af  Sagsøgelserne  vare 
ogsaa  smaalige  nok 
eller  saaledes  trukne 
ved  Haarene,  at  de 
med  Rette  maatte  ind- 
bringe ham  almindelig 

Sympathi.  Dette  var  saaledes  Tilfældet  med  den  næste  i  Rækken, 
der  staaer  i  Forbindelse  med  vigtige  Begivenheder  i  Aaret  1790. 
Kronprinds  Frederik  havde  den  sidste  Julidag  holdt  Bryllup  paa 
Gottorp  Slot  med  sin  Kousine,  Landgrev  Carls  Datter  Marie  Sophie 
Frederikke,  og  Udsendinge  fra  Landets  forskjellige  Egne  overbragte 
det  unge  Par  deres  Lykønskninger.  Blandt  disse  Deputationer  var 
ogsaa  den  sørgelig  bekjendte  >jydske  Ambassade«,  der  ved  Kam- 
merherrerne Liittichau  og  Beenfeldt  paa  hundrede  jydske  Herre- 
mænds Vegne  overrakte  Kronprindsen  et  >Tillidsskrift«,  som  paa  en 
temmelig  uforskammet  Maade  udtalte  Ønsket  om  Tilbagekaldelsen 
af  de  nylig  udstedte,  især  af  CllR.  COLBJORXSEN  fremkaldte  For- 
anstaltninger til  Bondestandens  Frigjørelse  —  en  Henvendelse,  der 
ikke  alene  intet  udrettede  hos  Kronprindsen,  men  endog  paadrog 
Ophavsmændene  Straf.  Heiberg  undlod  selvfølgelig  ikke  at  ind- 
registrere denne  Begivenhed  i  sit  politiske  Repertorium  »Rigsdaler- 


-yh^dtz^A 


'li^/i 


Titdvignct  til  2.  Del  af  »Rigsdalers-Sedlens  Hændelser« 


HI.  dansk  Litteraturhistorie  2.  Udg.  II. 

sedlenc.     Hvor    han   i   sin   Skildring  af  »det  forjættede    Land*    - 
ledsaget  af  hosstaaende  noksom   tydelige   Kort   —    omtaler  Canaa- 
niteme  og  Pheresiterne,    vil    han,    »som  Noget,    der   karakteriserer 
deres  Tænkemaade  paa  de  Tider,  ikke  forbigaa  en  Anekdote,  som 


JJAS 


Dj4S  GÆLOBTE 

Land 


Kort  af  »Rigsdalers-Sedlens  Hændelser*. 

endnu  her  i  Landet  er  i  alle  Folks  Munde.  Det  hændte  sig,  at  en 
Konge,  man  veed  ikke  hvem,  giftede  sig;  et  Hundrede  af  Canaa 
niternes  og  Pheresiternes  smaa  Fyrster  sendte  da  Gesandtere  for  at 
lykønske  deres  Lensherre,  men  lod  dem  tillige  bede,  at  Kongen, 
til  Belønning  for  deres  gode  Ønsker,  vilde  ophæve  det  nylig  gjorte 
Forbud,   som   fritog  den  almindelige  Mand   fra   at  være  Fyrsternes 

Trældyr  og  Slaver.  Dog  forekommer  denne  Anekdote  mig  at  ligne 
meget  en  Satire ;  det  vilde  være  at  tænke  sig  altfor  stort  et  Barbari, 
om  der  skulde  have  været  hundrede  Fyrster  i  et  saa  lidet  Land, 
alle  saa  onde  og  dumme  som  disse«.  —  Fyrsteparrets  festlige  Ind- 
tog i  Hovedstaden  fandt  Sted  i  Septbr.,  og  Heiberg,  som  af  Hjertet 
maatte  billige  Kronprindsens  Holdning  i  Proprietairsagen ,  bragte 
ham  ogsaa  sin  Hyldest  baade  med  Kantate  og  en  i  14,000  Exem- 
plarer  frit  uddelt  Folkesang.  Men  ogsaa  ved  denne  Lejlighed 
maatte  hans  satiriske  Aare  have  Luft,  og  for  et  sluttet  Selskab  paa 
Skydebanen  skrev  han  sin  første  egenlig  politiske  Vise  med  den 
berømte  Begyndelse:  »Hver  Mand  i  Byen  om  Indtoget  taler«  og  den  indto««- 
endnu  berømtere  Strofe: 

Ordener  hænger  man  paa  Idioter, 
Stjerner  og  Baand  man  kun  Adelen  gi 'er, 
men  om  de  Mallinger,  Suhmer  og  Rother 
man  ej  et  Ord  i  Aviserne  seer. 

Og  har  man  Hjerne, 

kan  man  jo  gjeme 
undvære  Orden  og  Stjerne. 

Der  snertes  til  Adelstanden  i  det  Hele  taget  —  »Rigdommen  voxer 
i  Adelens  Bleer«  og  »ene  de  Van  er  og  Von'er  og  De'er  holder 
Fortuna  og  Plutus  i  Agte  —  og  til  de  jydske  Herremænd  i  Sær- 
deleshed : 

Her  man  despotiske  Satser  ej  lærer; 
Lighed  blandt  Mennesker  drive  vi  paa 
og  ej  som  Jydernes  Proprietairer 
ønske  os  Slaver  og  Bønder  at  flaa. 

Selv  vi  os  fode; 

Agerens  Grøde 
vi  ej  som  Dosmere  øde. 

Uden  Heibergs  Vidende  og  Villie  blev  denne  private  Selskabssang 
aftrykt  i  et  offentligt  Blad  og  derefter  yderligere  udbredt  i  et  Sær- 
tryk; den  fik  saaledes  en  Popularitet,  som  henledte  Autoriteternes 
Opmærksomhed  paa  den  og  førte  til  Sagsanlæggelse  mod  For- 
fatteren, begrundet  paa,  »at  ved  ermeldte  Sang  saavel  Regeringen 
dadles  som  tillige  deri  paa  en  fornærmelig  Maade  tales,  dels  om 
Adelstanden  i  Almindelighed,  dels  i  Særdeleshed  om  Mænd,  som 
Hs.  Majestæt  har  bevist  Naade.*  Den  Del  af  Paatalen,  som  angik 
formentlige  Fornærmelser  mod  Adelstanden,  frafaldtes  under  Sagens 

Gang,  medens  Beskyldningen  for  Skumleri  over  Regeringens  Hånd 
linger  fastholdtes.  Heiberg  forsvarede  sig  med,  at  han  dels  ikke 
havde  paastaaet,  at  Ordener  kun  gaves  til  Idioter,  dels  at  han  tog 
Ordet  Idiot  i  den  Betydning,  >hvori  det  altid  tages,  at  derved  for- 
staaes  enfoldige  og  ulærde  Folk,  om  hvis  Kundskaber  man  har 
nogen  Tvivl,  men  som  desuagtet  kunne  være  brave,  dydige  og  ret- 
skafne Mænd« ;  han  henviste  til  ligesaa  uforbeholdne  Udtalelser  i 
Zetlitz'  Sang  »At  Slyngler  hæves  til  Ærens  Top«  og  i  Bagge- 
sens Forklaring  af  Adelstandens  Tilblivelse  (i  »Poesiens  Oprindelse«) 
saavelsom  til  sine  egne  loyale  Festkvad  —  det  hjalp  altsammen 
ikke:  han  idømtes  en  Bøde  af  150  Rdl.  for  sin  »dumdristige  Kritik 
over  Hs.  Maj.  Kongens  Forhold  med  at  uddele  Ordener«.  Selskabet, 
der  uskyldigt  havde  givet  Anledning  til  denne  Affaire,  tilsendte  den 
Dømte  Bødens  Beløb,  men  Heiberg  vilde  ikke  give  Afkald  paa 
Martyriets  Sødme  og  svarede  tilbage:  »Er  jeg  dømt  retfærdig, 
hvorom  jeg  ikke  kan  eller  bør  tvivle,  da  kan  mine  Venner  ikke 
være  bekjendt,  at  de  have  villet  understøtte  en  Forbryder  imod 
Lovene;  men  om  min  Dom  var  endog  uretfærdig,  saa  er  der  saa- 
meget  Behageligt  ved  den  Bevidsthed  at  være  bleven  et  Offer  for 
Sandheden  og  den  gode  Sag,  at  jeg  paa  ingen  Maade  vil  dele  denne 
Lykke  med  noget  Menneske  i  Verden.« 
vi^edigtninr.  Heiberg  var  fra  nu  af  Nationens  folkeligste  Forfatter,  og  idet 

Myndighedernes  Indskriden  æggede  ham  til  atter  og  atter  at  byde 
dem  Satirens  Braad,  fik  det  en  egen  pikant  Interesse  for  hans 
Publikum  at  se,  hvor  nær  han  kunde  træde  den  farlige  Grændse- 
linie  mellem  Tilladeligt  og  Utilladeligt,  uden  at  lade  sig  fange. 
Vare  hans  Viser  i  og  for  sig  fortræffelige  ved  deres  friske  opposi- 
tionelle Tone  og  flydende  Versform,  saa  maatte  de  modtages  med 
dobbelt  Jubel  som  Udtryk  for  en  dristig  Mands  Leg  med  Autorite- 
terne og  som  smidige  Omskrivninger  af  Tanker  og  Stemninger,  der 
rørte  sig  hos  Mange  under  Paavirkning  af  Revolutionsoptrinene  i 
Frankrig.  Enhver  ny  Vise  af  Heiberg  var  derfor  en  kjøbenhavnsk 
Begivenhed,  og  han  lod  ikke  Mellemrummene  blive  for  lange.  Fra 
denne  Tid  hidrører  Visen  »Verden  af  Krig  og  af  Fejde  er  fuld« 
med  det  morsomme,  til  Kammerherre  Liittichaus  fortvivlet  ubehjælp- 
somme Omskrivning  af  Indtogsvisen  sigtende  Omkvæd: 

Enten  man  ta'er  det  paa  langs  eller  tvers, 
løjerligt  er  det,  som  LUitichaus  Vers; 

fremdeles  >Henslængt  i  Krogen  min  Harpe  staaerc,  hvori  Forfatteren 
mindes  sine  Pressegjenvordigheder: 


Om  Ordner  synger  jeg  ej  saa  let, 

jeg  sang  engang,  men  fik  Skam  til  Takke. 

Og  dog  er  Orden  alene  det, 

hvorom  man  vil  en  Skribent  maa  snakke. 

En  Autor,  som  ej  Eloger  maler, 

halvandet  Hundrede  blanke  Daler 

fortjener  surt. 


Jeg  frygter  ogsaa  for  Holmens  Magt; 

der  hersker  Orden  i  alle  Kroge, 

og  den  Skribent,  som  har  Andet  sagt, 

kan  ikke  regnes  iblandt  de  kloge. 

Men  Verdens  Klogskab  jeg  stolt  foragter 

og  leer  ad  Hyklerens  dumme  Fagter; 

det  er  min  Lov. 


Forvandlin- 
gerae. 


Endvidere  kan  nævnes  de  Oversættelser  af  Pyrenæer-Marschen  og 
Marseillaisen ,  i  hvilke  Heibergs  Begejstring  for  Frankrig  gav  sig 
Udtryk. 

Ogsaa  i  sin  Komediedigtning  søgte  Heiberg  alt  mere  og  Komedier. 
mere  at  gjøre  sig  til  Tolk  for  sin  Samtids  og  sit  Samfunds  be- 
vægende Tanker.  Femakts-Komedien  »Forvandlingerne«  var 
bleven  opført  1788  under  et  stærkt  Bifald,  der  navnlig  skyldtes  den 
kvikke  Dialog  og  den  ret  underholdende  Intrige;  denne  er  laant  fra 
en  Fortælling  af  Cervantes  og  —  skjøndt  »Handlingen  skeer  paa  en 
Gjæstgivergaard  i  en  Kjøbstad  i  Sjælland«  —  omsat  i  saa  konven- 
tionelle dramatiske  Træk,  at  der  ikke  er  Spor  af  national  eller  lokal 
Farve  at  opdage  i  Billedet,  ja  dette  vilde  snarere  røbe  en  spansk, 
fransk,  tydsk  eller  engelsk  Oprindelse  end  noget  Udspring  fra  en 
dansk  Forfatters  Pen.  I  den  følgende  Saison  opførtes  Skuespillet 
>Heckingborn«,  hvis  Handling  er  henlagt  til  England,  og  hvis 
Titelfigur  er  laant  fra  et  tydsk  Lystspil;  det  var  saaledes  heller 
ikke  ved  nationale  Elementer,  at  denne  Komedie  øvede  sin,  til 
Trods  for  den  paa  eengang  matte  og  usandsynlige  Slutningsakt, 
ikke  ringe  Tiltrækning  paa  Publikum,  men  snarest  ved  Dydens  sejr- 
rige Udgang  af  en  Række  pinefulde  Prøvelser  og  dernæst  ved  en 
vis  Soliditet  og  grundmuret  Konsekvens  i  Karaktertegningen,  hvilke 
Fortrin  rigtignok  for  en  stor  Del  ere  hidførte  ved  de  af  Heiberg 
saa  overmaade  yndede  udvortes  Karakterbestemmelser.  Den  hypo- 
kondre, verdensmætte  Særling  Admiral  Heckingborn  tegner  sig 
strax  i  Stykkets  første  Scene  (mellem  ham  og  hans  Forvalter 
Blunt)  med  en  saa  overflødig,  ved  stærke  Midler  tilvejebragt  Tyde- 
lighed, at  hans  Karakter  er  færdig  og  fastslaaet  med  det  Samme. 
Saaledes  begynder  nemlig  Stykket: 


Hecking- 
born. 

HecKINGBORN  (gaacr  i  dybe  Tanker  og  ryger  paa  sin  Pibe).  BlUNT  (med  et  Brer  i 
Haanden). 

Heckingborn.     Et  Jordskjælv  ødelagt  mine  Plantager  —  godt! 

Blunt.     Naadige  Herre! 

Heckingborn.  Ildebranden  fortæret  min  Gaard,  mine  Aktier,  mine  Obliga- 
tioner, al  min  Ejendom  —  ogsaa  godt ! 

Blunt.     Et  Brev,  Mylord! 

Heckingborn.  Tre  rigtbeladne  Skibe  paa  eengang  opslugte  af  Havet  — 
godt ;  tre  Sorger  mindre  ....  Heckingborn !  nu  er  det  først,  at  Livet  bør  begynde  at 
smage  Dig,  nu  da  Du  bliver  lettet  fra  dine  Bekymringer. 


Virtuosen 

Nr.  X. 


De  Vonner 
og  Vanner. 


Efter  disse  to  Helaftenstykker  skrev  Heiberg  Enaktskomedien 
>Virtuosen  Nr.  ic,  indleverede  den  til  Theatret,  men  tog  den  til- 
bage igjen,  inden  den  havde  passeret  Censuren.  Han  mistvivlede 
saaledes  om  Stykkets  Succes,  og  vistnok  med  Rette,  thi  baade  er 
Handlingen  meget  ubetydelig  og  Hovedpersonen  —  en  Maler,  der 
af  Kunstnernid  faaer  en  ung,  begavet  Medbejler  mistænkt  for 
Tyveri  —  et  saa  umenneskeligt  Indbegreb  af  Forvorpenhed,  at 
Forfatteren  selv  til  Ære  for  Menneskeheden  vil  antage,  at  den 
skildrede  Lidenskab  >aldrig  endnu  har  forført  noget  Menneske  til 
at  begaa  de  Nederdrægtigheder,  som  jeg  har  ladet  min  Dyreadahl 
begaa«.  Med  alt  dette  har  just  dette  lille  Stykke  baade  ved  nogle 
af  sine  Figurer  og  ved  hele  Sprogtonen  mere  af  det  nationale  Præg 
end  noget  af  de  foregaaende  og  danner  en  Overgang  fra  Heibergs 
Intrigestykke  og  Karakterkomedie  til  den  sociale  Satire,  han  lod 
komme  tilorde  i  >Virt uosen  Nr.  2«  og  i  sin  1792  skrevne  Fem- 
akts-Komedie »De  Vonner  og  Vanner«,  hvis  Titel  er  knyttet  til  en 
ovenfor  citeret  Linie  af  Indtogsvisen.  Hvad  Holberg  havde  udført 
halvfjerdsindstyve  Aar  tidligere,  prøvede  P.  A.  Heiberg  her  paa  at 
gjenføde:  en  national  dansk  Komedie,  der  tog  sit  Stof  fra  det 
dagligdags  borgerlige  Liv  og  belyste  dets  Skrøbeligheder  og  Latter- 
ligheder satirisk.  Den  adelsgale  Fru  von  Plagemann  og  hendes 
tossegode  Mand,  der  har  ofret  sit  ærlige  Navn  Petersen  paa  sin 
Ægtemages  Fornemhedsalter,  minde  om  holbergske  Konstellationer, 
og  i  den  tydske  Kapitain  von  Aberwitz  have  vi  den  nyere  Tids 
Jacob  von  Tyboe,  den  af  Heiberg  grundig  forhadte  og  ihærdig  for 
fulgte  germanske  Parasit,  der  snyltede  paa  det  danske  Samfunds- 
legeme.  Som  Modsætning  til  ham  opstilles  Nationens  Øjesten,  Sø- 
officieren,  den  bramfri  Hæderlighed  i  Modsætning  til  den  opblæste 
Slyngelagtighed,   den  kundskabsrige  Militair  i  Modsætning  til  den 

uvidende  Parvenu,  den  borgerligfødte  Jespersen  i  Modsætning  til  det 
adelige  »Vont  —  med  eet  Ord:  den  blaa  Uniform  i  Modsætning 
til  den  røde.  >De  Blaa  har  en  Portion  Lykke,  som  ikke  enhver 
Anden  har«,  siger  den  elskværdige  Frøken  Sommer;  >for  hvoraf 
kan  det  vel  komme 
sig,  at  den  blaa 
Kjole  altid  temme- 
lig let  faaer  Adgang 
i  en  brav  Mands 
Hus,  uden  at  den 
just  behøver  Slægt- 
skab og  Familiefor- 
bindelser for  at 
hjælpe  sig  derind.^« 
»Det  kan  jeg  sande- 
lig ikke  vide«,  svarer 
Lieutenant  Jespersen. 
»Det  maa  være  en 
Lykke;  og  jeg  vil 
kuns  ønske,  at  Ingen, 
som  bærer  denne 
Kouleur,  maa  ved 
slet  Opførsel  skille 
Standen  ved  denne 
Lykke.«  Satiren  sø- 
ger at  ramme  sin 
Gjenstand  ved  Mid- 
ler,   der    ere    lovlig 

drastiske  for  vor 
Smag.  De  komiske 
Figurer  ere  tegnede 
i  Lapidarstil  og  ud- 
fyldte med  Farver,  hvis  Grelhed  minder  om  Barnets  første  Billed- 
ark; navnlig  aabenbare  de  deres  egen  Slethed  eller  Latterlighed 
ved  direkte  Bekjendelser,  der  røbe  en  overvættes  Enfoldighed  midt 
i  Snedigheden.  Kapitain  von  Aberwitz  introducerer  sig  med  en 
Replik  om  en  »Herr  Graf  von  Degen«,  hvis  »infame  Ven«  han  har 
den  Ære   at  være:    »han  var   so    giitig    und    sendte    mig  von    sin 


Titelvignet  til  »Skuespil  af  P.  A.  Heiberg«  i.Bind.    179a. 
Motivet  fra  et  Replikskifte  i  »Virtuosen  Nr.  x« : 

Cbcilia.  Min  Broder  er  en  Satirikus,  og  han  sigex ,  at  der 
skal  brav  spansk  Peber  paa  Satiren,  om  den  skal  smage  godt. 

Winther.  Saa  ligner  jo  Satiren  en  gammel  Jomfru,  siden  den 
er  saa  pebret? 

Erfurt.     Den  ikke  alene  ligner,  men  den  er  det. 

Winther.     Faa  den  Ulykke,   om  jeg  troer,  at  hun  er  Jomfru! 

Erfurt.     Og  hvorfor  ikke,  om  jeg  maa  spørge? 

Winther.  Fordi  hun  har  været  Kammerpige  saamange  Steder 
og  hjulpet  saamangen  en  Abekat  af  sine  Klæder. 

Landgods  en  Hase  ...  en   af  de   kleine   firbenede   Dier,    mit   lange 
Eren,  som  leber,  nær  man  dem  jager. . .  en  saadan  en,   som  stahr 


Scene  af  »De  Vonner  og  Vanncr«. 


AJVht^aA 


Snydenstrup.  Naar  jeg  seer,  at  Du  tager  efter  mine  Lærdomme  og  Formaninger,  saa  lægger 
jeg  mig  rolig  i  min  Gtav,  naar  Tiden  kommer. 

Jonas  (græder).     Papa  maa  ikke  da. 

Snydenstrup.  Det  vil  jeg  ikke  heller,  saalænge  ieg  kan  hytte  mig.  Men  det  skal  dog  engang 
ske,  og  saa  vil  jeg  ingen  Bebrejdelser  tage  med  mig  i  Graven,  for  at  jeg  har  forsømt  noget  paa  dia 
Opdragelse.  —  Naa  kys  mig  nu,  min  Dreng,  og  vær  ikke  bedrøvet. 

Titelvignet  til  »Skuespil  af  P.  A.  Heiberg«  a.  Bind.  1793.  »Figurerne  ere  tegnede  efter  Naturen,« 
siger  Forf.  i  Fortalen.  »De  forestille  Skuespiller  Knudsen  som  Snydenstrup  og  Dandse-Eleven 
Hbinsvig  som  Jonas.  Hvo  der  har  seet  dem,  kjender  dem  ved  forste  Øjekast.«  Overskou  omtaler 
»den  Jubel,  der  frembrod  ved  det  blotte  Skue  af  Knudsens  Snydenstrup,  hvori  man  vilde  find.;  Billedet 
af  en  stærkt  udraabt  Aagerkarl,  hvis  velbekjcndtc  Muffe  og  Hat  han  endog  havde  vidst  at  skaffe  sig 
ved  at  betale  ham  en  høj  Leje  deraf«. 

her  in  min  adliche  Wapen«.  Aagerkarlen  Snydenstrup  —  hvis 
Navn  er  ligesaa  overflødigt  oplysende  som  Kapitainens  —  under- 
viser sin  Søn  Jonas  i  Forretningens  Hemmeligheder  med  en  Aaben- 
hjertighed,  der  forsmaaer  enhver  besmykkende  Flig  af  Hæderlighed. 

Men  som  Figurerne  vare  hensatte,  gav  de  Skuespillerne  faste  og 
klare  Omrids,  der  udfyldtes  ypperligt.  >De  Vonner  og  Vanner« 
gjorde  overordenlig  Lykke,  men  allerede  efter  den  tredie  Forestil- 
ling blev  Opførelsen  standset  efter  højere  Ordre,  fordi  Stykkets 
Satire  formentes  at  fremhæve  en  Forskjel  mellem  Land-  og  Sø- 
Etaten,  som  maatte  sætte  ondt  Blod.  —  Endnu  i  samme  Saison 
kom  Heibergs  Syngestykke  »Chinafarerne«  til  Opførelse,  en  frisk  og  chinafaremc. 
livlig  Lokalskildring  af  en  ægte  kjøbenhavnsk  Episode  fra  hin  Tid: 
en  Kinafarers  Hjemkomst.  I  dette  lille  Arbejde  kulminerer  Heiberg 
med  Hensyn  til  sand  national  Tone  og  gratieust  Vid,  og  han  be- 
nytter mindre  end  noget  andet  Sted  den  stereotype  Ordvending  til 
Karakteristik.  Stykket  fængslede  Tilskuerne  ligefra  den  første 
Scene,  Kjøbenhavns  Toldbod  med  de  der  forsamlede  Jøder,  der 
spejde  ud  efter  det  hjemvendende  Skib  under  Afsyngelsen  af  det 
fortræffelige  Kor: 


Leve  Reverser  und  Botineri, 
den  Asiatische  Kompagni 
och  vi,  och  vi ! 


Verlier  man  tidt, 

har  man  bisweilen  doch  lidt 

Profit,  Profit  — 


Og  til  Slutningsscenens  tilfredsstillende  Løsning  af  den  ubetydelige 
Konflikt.  »Chinafareme«  holdt  sig  paa  Scenen  lige  til  1830.  og 
Sange  som  Skibsfolkenes  Kor: 


eller  Visen: 


Fra  Kinas  Kyst 

til  Østersøens  Grændser 

den  danske  Sømand  gaaer  med  Lyst, 


Man  kan  i  Slutteriet  leve 
saa  herligt  og  saa  godt 


som  nogen  Junker  eller  Greve 
paa  noget  andet  Slot  — 


hørte  til  et  Slægtleds  mest  yndede  Sangskat.  Om  >  Chinafareme  € 
kan  endnu  bemærkes,  at  Heiberg  her,  som  Modvægt  mod  den 
hyppige  Brug,  han  selv  og  den  gamle  Komedie  overhovedet  gjorde 
af  Jøderne  til  Fremstilling  af  latterlige  eller  mindre  hæderlige  Per- 
soner, anvender  den  ædle  Jøde  Moses  som  sin  Handlings  højhjertede 
deus  ex  machina,  —  Ogsaa  Syngestykket  »Indtoget«  gjorde 
megen  Lykke  paa  Scenen  og  holdt  sig  længe  paa  Repertoiret, 
skjøndt  det  er  et  saare  mat  Arbejde  med  en  næsten  ufattelig  naiv 
Handling  og  nu  har  sin  eneste  litteraire  Betydning  som  det  Tilknyt- 
ningspunkt til  Faderens  dramatiske  Digtning,  hvorfra  J.  L.  HEIBERG 


Indtoget. 

senere,  benyttende  Stykkets  Ide,  lod  sin  Vaudeville  skyde  frem. 
Af  P.  A.  Heibergs  øvrige  Skuespil  ere  »Hofsorgen«  og  >De  syv 
Tanter«  blevne  opførte,  men  først  mange  Aar  efter  deres  Til- 
blivelse og  uden  Virkning.  Af  Heibergs  egen  Udgave  af  sine  Skue- 
spil foreligge  kun  to  Bind;  de  bleve  senere  fuldstændig  udgivne  af 
Rafibek  i  fire  Dele  (1806—19). 

Heiberg  var  1790  bleven  gift  med  den  syttenaarige  Thomasine 
Christine  Buntzen  og  det  følgende  Aar  bleven  Fader  til  sin 
senere  saa  navnkundige  Søn  Johan  Ludvig.  Arbejdsdygtig,  som 
han  var,  holdt  han  Hjemmet  paa  en  smuk  og  pa.sselig  Fod,  og  dets 
Selskabelighed  var  et  Midtpunkt  for  Tidens  frie  politiske  Aander. 
Den  franske  Republiks  Udsendinge  fandt  et  gjæstfrit  og  sympathe- 
tisk  Tilholdssted  her,  og  dens  Ambassadeur  Grouvelle  var  den 
danske  Frihedsmand  en  ligesaa  kjær  Ven,  som  hans  diplomatiske 
Antipode,  den  engelske  Gesandt  Hailes,  var  ham  forhadt  af  politiske 
og  personlige  Grunde.  Disse  Følelser  fik  Heiberg  Lejlighed  til  at 
lægge  for  Dagen  ved  Christiansborg  Slots  Brand  1794,  da  han 
under  Pseudonymet  Simon  Sanddru  i  »Tilskueren«  denuncerede 
»tvende  Personer,  der  talte  et  fremmed  Tungemaal,  og  hvoraf  især 
den  ene,  med  et  Øjeglas  i  Haanden,  udmærkede  sig  ved  at  vise 
en  Djævels  Glæde  over  Ilden«;  der  tillægges  den  saaledes  Udpegede 
den  Ytring:  »For  den  Summa,  som  nu  brænder,  kunde  Danmark 
have  ført  Krig  mod  Frankrig  i  tre  Aar«.  »Jeg  nægter  ikke  —  siger 
Simon  Sanddru  —  at  det  jo  smerter  mig,  at  denne  Skurk  kom 
hjem  med  hele  Arme  og  Ben;  thi  jeg  troer,  at  det  mest  inviolable 
Menneske  burde  for  slige  Udladeiser  have  sin  Fred  forbrudt«.  For 
at  gjøre  Sit  til  hans  Forevigelse  vil  Simon  Sanddru  indlemme  hans 
Portrait  i  sin  tidligere  i  »Tilskueren«  bebudede  »Levnetsbeskrivelse 
over  en  uhyre  Mængde  adelige  Skurke  og  Skurkinder«.  Sigtelsen 
Aktioner,  var  tydelig  nok  og  forstodes  af  Alle.  Den  engelske  Minister  for- 
drede Oprejsning  hos  Bernstorf,  og  der  blev  anlagt  Sag  mod 
Rahbek  som  »Tilskuerens«  Udgiver,  men  han  blev  frikjendt,  da 
han  efter  hine  —  og  efterfølgende  —  Tiders  Fremgangsmaade  i 
Pressesager  benægtede,  at  de  paaankede  Ytringer  sigtede  til  nogen 
bestemt  Person.  Men  allerede  Ugedagen  efter  at  denne  Frikjendelse 
var  falden,  beredte  Rahbek  sin  Ven  Heiberg  en  alvorligere  For- 
legenhed ved  at  optage  hans  for  et  Selskab  skrevne  Vise  »Vor 
Klub  er  dog  en  herlig  Sag«    i  sit  Blad   —   uden  at  kjende  den  og 

uden  Forfatterens  Tilladelse,  fordi  der  manglede  Manuskript  til  et 
Numer.  I  denne  Sang  forekom  de  farlige  Linier  om  Kongen  af 
England  og  hans  Kabinetschef: 


King  George  han  spiller  høje  Spil, 
en  Satan  fik  ham  nylig  til 
at  rive  Folkets  Klubber  ned, 
sig  selv  til  stor  Fortred. 


Han  troer  ej  Briten  mukke  tør, 
hvor  gal  han  endog  Sagen  gjør. 
Troer  I,  godt  Folk!  slig  Politik 
kan  længe  holde  Stik? 


Regeringen  bragtes  i  en  vanskelig  Stilling  ved  dette  gjentagne  Ud- 
fald mod  en  venskabelig  Souverain.  Bernstorf  »vred  sine  Hænder 
for  at  redde  Trykkefrihedens  Sag  og  Landets  Ære  tillige«,  siger 
en  samtidig  Forfatter,  og  han  tilføjer,  at  Statsmanden  vel  kunde 
mene  sig  beføjet  til  >at  opfordre  Retfærdigheden  imod  de  Skri- 
benter, der  for  at  blive  beklappede  i  en  Klub  satte  Fædrelandets 
Velfærd  og  Rolighed  paa  Spil«.  Der  blev  da  anlagt  Sag  mod  For- 
fatteren til  dette  >uanstændige,  dumdristige  og  forhaanende«  An- 
greb paa  Kongen  af  Storbritannien,  og  hvorvel  Heiberg  gjorde  den 
ikke  ganske  afviselige  Argumentation  gjældende,  at  Visens  Udfald 
ikke  gjaldt  den  engelske  Monark,  men  hans  Minister  Pitt,  den 
»Satan«,  til  hvem  Ordet  »han«  i  femte  Linie  skulde  vise  tilbage,, 
blev  han  dog  dømt  til  300  Rdl.  Mulkt  —  en  meget  følelig  Straf, 
der  dog  ikke  gjorde  den  Domfældte  spagere;  tvertimod  —  baade 
under  og  efter  Sagen  fortsatte  han  sin  Visedigtning  med  adskillige 
dristige  Exemplarer,  saaledes  Sangen  »De  Franske  er  en  vanartet 
Slægt«  med  dens  Strofe: 


Om  Rettigheder  og  andet  Sligt 
saamegen  Løgn  de  os  vil  indbilde; 
vi  veed,  at  Mennesket  har  en  Pligt, 
hvorfra  han  aldrig  sig  maa  forvilde: 


den  er  at  bukke 
og  aldrig  mukke, 
men  derimod  at  i  Løndom  sukke, 
det  er  hans  Ret. 


Fortsat  Vise- 
digtning. 


»Min  politiske  Omvendelse«  med  dens  ironiske  Taksigelse  til 
Bladet  > Folkevennen « ,  der  har  omvendt  Forfatteren  til  den  sande 
orthodox-monarkiske  Anskuelse : 


At  den  er  skyldig  i  Mytteri, 

som  denne  Sandhed  i  Tvivl  tor  drage, 

at  Folk  er  Kongers  Hollænderi, 

hvis  Ost  og  Smør  de  har  Lov  at  tage. 


og  som  desuden 
'    maa  ligne  Studen, 
naar  en  Forpagter  faaer  Lyst  til  Huden, 
det  veed  jeg  nu. 

At  Frihed  er  et  forbandet  Ord, 
som  Herren  skabte  udi  sin  Vrede, 
blot  for  at  straffe  den  gale  Jord 
og  Verdens  Undergang  at  berede, 


at  Skraal  mod  Lænker 
den  Ret  forkrænker, 
som  Gud  paa  Vuggen  Monarken  skjænker, 
er  soleklart. 


Endelig  den  berømte  »Laterna-magica  Vise«,  der  mulig  inde- 
holder adskillige  Allusioner,  til  hvilke  Nøglen  nu  er  gaaet  tabt,  men 
som  atter  har  andre  Strofer,  der  ere  fattelige  nok  i  deres  alminde- 
lige Satire,  som  f.  Ex.: 


Her  er  den  forlorne  Son, 
som  fra  Frankrig  kommer, 
der  vel  sin  fortjente  Løn 
faaer  til  næste  Sommer; 
gid  han  en  Ulykke  faae, 
troer  han  ej,  vor  Jord  kan  staa, 
om  der  ej  var  Konger ! 


Her  med  Pungen  Judas  staaer, 

han  var  kuns  en  Staader, 

for  han  til  Pilatus  gaaer 

og  hans  Ven  forraader; 

Kongen  trykker  glad  hans  Haand, 

skjænker  ham  det  hvide  Baand 

og  Pension  i  Naade. 


Naar  vi  mindes,  at  det  just  var  samtidig  med  disse  Sag- 
søgelser  og  denne  Visedigtning,  at  M.  C.  BRUUN  udgav  sine  for- 
skjellige  periodiske  Skrifter,  sang  sine  republikanske  Viser  og  skrev 
»Aristokraternes  Katekismus*  (S.  259 — 6;^),  saa  vil  man  ikke 
undres  over  den  Bevægelse  i  Sindene,  hele  denne  Litteratur  afsted- 
kom, med  Statsomvæltningen  i  Frankrig  som  den  betydningsfulde 
politiske  Baggrund.  Undertiden  fik  Stemningen  Luit  under  lyde- 
lige Udbrud,  som  ved  det  kgl.  Theaters  Opførelse  af  det  i  og  for 
sig  saare  ubetydelige  Lystspil  >Dormon  og  Vilhelmine«,  hvis  spag- 
færdige Tendens  var  at  vise  Adelen  det  Urigtige  i  ikke  at  ville 
indgaa  Ægteskab  med  Borgerlige,  medens  Tilskuerne  fik  den  stik 
modsatte  Mening  ud  af  det  og  derfor  demonstrerede  mod  Opførel- 
sen. »Publikum  talte  med  under  Stykket«,  fortæller  OvERSKOU, 
»eftervrængede  flere  Repliker,  trampede,  hyssede  og  peb.  Et  Sted 
siger  Adelsaristokratiets  Repræsentant  i  Stykket:  Adelsmanden  er 
Statens  Zir!  Malthe  Conrad  Bruun  raabte  strax  med  stærk  Stemme 
Slutningen  af  Dormons  paafølgende  Replik:  »Borgerstanden  er 
Statens  Støtte!«  og  Parterret  udbrød  i  et  rungende  Bravo.  Over- 
ceremonimester Caimette  skreg  forbitret  ned  fra  Kavaleriogen: 
»Kast  os  den  Skomagerdreng  ud!«  Bruun  vendte  sig  rask  op  imod 
Logen  og  skreg  endnu  stærkere:  »Smid  os  det  stjernemærkede 
Fjog  ned!«  hvorpaa  fulgte  en  saa  tordnende  Bifaldssalve,  at  Cai- 
mette  fandt  det  raadeligst  at  skjule  sig  bag  de  andre  Kavalerer. 

Huset  var  midt  under  Spillet  i  et  heftigt  Oprør,  som  Politimester 
Cold  havde  den  Klogskab  ikke  at  ophidse  ved,  som  Gehejmeraad 
Brandt  havde  befalet,  at  lade  de  fire  Betjente,  der  i  deres  røde 
Kjoler  med  grønne  Opslag  stod  opstillede  indenfor  Parterreind- 
gangene, bruge  Stokkene;  ja  da  der  blev  raabt  —  som  det  hed, 
af  Heiberg  —  :  >Ud  med  de  røde  Engle!«  var  Cold  endog  saa  be- 
sindig at  svare:  >Politiet  skal  aftræde,  indtil  Parterret  gjør  det  nød- 
vendigt at  bruge  det,  men  saa  bringer  det  Vagten  med!«  hvorpaa 
han  lod  Betjentene  stille  sig  i  Forsalen.«  Efter  Tæppets  Fald  var 
Pibningen  saa  almindelig,  at  Stykket  ikke  blev  givet  mere.  En 
halv  Snes  Dage  efter  —  30.  Jan.  1796  —  opførtes  som  Feststykke 
til  Kongens  Fødselsdag  Falsens  >Festen  i  Valhal«,  som  fremkaldte 
et  politisk  Stridsskrift  af  M.  C.  BRUUN  (S.  259),  samt  for  første  Gang 
Samsøes  »Dyveke«,  i  Anledning  af  hvilket  Stykke  der  opstod  en 
heftig  Fejde,  der  vel  ikke  var  af  nogen  politisk  Karakter,  men  dog 
ikke  blev  uden  politisk  Betydning. 

>Dyveke-Fejden<  havde  sin  Oprindelse  fra  en  af  de  den-      Dyveke 

Fejden. 

gang  saa  hyppige  Theaterkabaler,  der  altid  satte  Publikum  i  stærk 
Bevægelse.  Mdm.  Rosing,  der  overhovedet  blev  fremdraget  paa  en 
anden  dygtig  Kunstnerinde  Mdm.  Preislers  Bekostning,  havde  ved 
Rahbeks  Indflydelse  faaet  Sigbrits  Rolle  tildelt,  men  da  hendes 
Helbredstilstand  stillede  en  snarlig  Sygemelding  i  sikker  Udsigt, 
var  det  tillige  blevet  paalagt  Mdm.  Preisler  at  indstudere  Rollen. 
Ikkedesmindre  blev  >Dyveke<  henlagt,  da  Mdm.  Rosing  meldte  sig 
upasselig  efter  tredie  Forestilling,  uden  at  der  blev  givet  Doublanten 
Lejlighed  til  at  optræde,  skjøndt  Publikum  paa  det  mest  Levende 
interesserede  sig  for  det  sensationsvækkende  nye  Sørgespil.  Da 
antog  P.  A.  Heiberg  sig  offentlig  den  forurettede  Kunstnerindes 
Sag  og  opvakte  derved  en  ilter  litterair  Debat,  hvor  han  blandt 
andre  Modstandere  ogsaa  mødte  M.  C.  Bruun,  der  udgav  Theater- 
bladet  >Svada«  og  sammen  med  Rahbek  og  Andre  havde  Ord  for 
at  udgjøre  en  Slags  >hemmelig  Ret«  for  Theateranliggender.  Stri- 
den, hvis  Enkeltheder  det  ikke  lønner  Umagen  at  følge,  var  vel 
skikket  til  at  nedbr>j(de  Publikums  Agtelse  for  de  to  demokratiske 
Førere,  der  i  en  saa  smaalig  Anledning  overdængede  hinanden  med 
Fornærmelser:  Bruun  tillagde  Heiberg  Fremfusenhed,  Selvindbildsk- 
hed  og  Skjældesyge,  krævede  ham  til  Ansvar  for  bagvaskende  Be- 
sk>'ldninger    og    kaldte    ham    en   Løgner;    Heiberg    karakteriserede 

SYNET 

Satirisk  Kobber  fra  1796, 

vedrørende  ^Dyveke-Fejden«.  Foroven,  foran  Udodelighedens  Tempel,  i  hvis  Glorie  Samsoes  Navn 
læses,  hviler  en  Genius  med  Tragedien  »Dyveke«  i  Haanden.  Paa  Theatrets  Scene  fører  en  Kammer- 
herre (af  hvis  Lomme  fremstikker  Heibergs  Skrift  »Til  Borgeren  Wedel  Jarlsberg«)  Sigbrit  frem  for 
Tilskuerne,  skydende  med  den  hojre  Haand  P.  A.  Heiberg,  der  holder  sine  Skuespil  og  sine 
polemiske  Brochurer  med  Invektiverne  »Fæhund«,  »Skabhals«  i  Hænderne,  frem  mod  M.  C.  Bruun, 
som  kaster  Skarn  paa  ham  af  en  Bøtte  under  Udbruddet  »Logncr« ,  medens  der  ved  hans  Fødder 
læses  en  latinsk  Sentens,  som  satirisk  fremhæver  de  skjonne  Videnskabers  Evne  til  at  forædle 
Sæderne.  Imellem  dem  troner  Rahbek  paa  Dramaturgiens  Domstol ,  omgiven  af  Numre  af  »Til- 
skueren* og  tilklappende  Bruun  Bifald.  Tilh.  betaler  Theatrets  Direkteur  Hofmarschal  Hauch 
50  Rdl.  til  (den  antydede)  Assessor  Falsen  for  »Festen  i  Valhal« ,  medens  han  tilraabcr  en  af  de 
Kæmpende  Kandestøberens  Replik:  »Du  est  en  ung  Mand,  Frands«.  Bag  ham  sees  Falsens  Grav- 
monument med  Indskriften:   »Sorger,  I  Gode!« 

Bruun  som  en  Dreng,  der  »havde  tabt  meget  af  den  Agtelse,  han 
forhen  havde  erhvervet«,  og  tilkjendte  ham  som  Valgsprog  Gert 
Westphalers  Ytring:  Jeg  vil  hellere,  Folk  skal  sige:  der  sidder  en 
camaliøsk  Tunge  paa  den  Karl,  end  at  de  skal  sige:  Den  Karl 
sidder  som  en  Fæhund  eller  Skabhals  og  har  hverken  Maal  eller 
Mæle.  Skjøndt  Sagen  endte  med  offentlige  Tilbagekaldelser  fra 
begge  Sider,  blev  dens  Braad  dog  siddende  baade  hos  Heiberg  og 
Bruun,  og  hos  Autoriteterne  havde  disse  Afsløringer  i  Forbindelse 
med  deres  Ophavsmænds  almindelige  politiske  Tendens  vakt  alle- 
haande  Betragtninger.  »Det  var  Tid,«  skrev  den  liberale  Hertug 
Friedrich  Christian  af  Augustenborg,  »at  foretage  noget  Alvor- 
ligt, for  at  raade  Bod  paa  den  Ustyr,  der  beskæmmer  den  nyere 
Litteratur.  Kaadheden,  hvilken  Intet  er  helligt,  og  der  stedse  kun 
vil  storme  og  nedbrj^de,  uden  tillige  at  opbygge  paany  eller  skaane 
og  befæste  det  nærværende  Gode,  maa  drives  tilbage;  Litteraturen 
maa  ophøre  at  fremstille  en  Kampplads  for  raa,  nedrige  Liden- 
skaber, og  den  med  gavnlig  Videnskabs  Herredom  tilbagevendende 
Urbanitet  maa  med  Skam  og  Skjændsel  tilbagevise  Pøbelens  Sprog, 
hvor  det  henhører.  Alt  længe  var  dette  vor  faderlige  Regerings 
Ønske.«  Disse  sidste  Ord  fandt  deres  Stadfæstelse,  før  de  Fleste 
anede  det:  i  November  1797  nedsattes  der  en  af  fire  Mænd  — 
Etatsraaderne  L.  Nørregaard  og  O.  Malling,  Justitsraad  M.  Fridsch  Trykkcfri 
og  Prof.  M.  Th.  Cold  —  bestaaende  Kommission  til  at  udarbejde  et 
Udkast  til  en  Trykkefrihedsanordning,  da  Regeringen,  som  det  hed 
i  Kommissoriet,  erkjendte  Trykkefrihedens  Nytte  saavel  for  Rege- 
ringen som  for  Folket.  Heiberg  skrev  i  Anledning  af  dette  Skridt 
>En  Draabe  i  det  store  Hav  af  Skrifter  om  Skrivefriheden«,  i 
hvilken  Afhandling  han  kriticerer  Kommissionens  Sammensætning 
og  påaviser,  hvad  han  forstaaer  ved  Trykkefrihed;  han  vedgaaer, 
at  hans  Overbevisning  vilde  lede  ham  til  at  tro  det  tilladeligt, 
i  Skrifter  at  opfordre  til  Oprør;  dog  tør  han  af  Ærbødighed  for 
store  Filosofer  ikke  erklære  dette  for  Ret  og  tilføjer,  at  han  for  sin 
Person  ingenlunde  er  misfornøjet  med  en  Skrivefriheds-Forordning, 
der  forbyder  det;  thi,  siger  han,  »jeg  har  aldrig  opfordret  og  skal 
aldrig  opfordre  til  Oprør.'  Loven,  selv  den,  om  hvis  Uretfærdighed 
jeg  troer  mig  overbevist,  skal  aldrig  finde  Nogen  mere  villig  til  at 
lyde  sig  end  mig,  naar  man  blot  vil  tillade  mig  at  sige,  idet  jeg 
lyder  Loven:    Den   er    uretfærdig.     Loven  skal  jeg  lyde,   fordi  jeg 


heds-Kom- 
missionen. 

vil  Og  bør;  Magtsprog  fordi  jeg  maa  og  skal«.  »Ingen  —  siger 
Heiberg  i  Slutningen  af  sit  Skrift  —  ønsker  mindre  end  jeg  at  ryste 
Danmarks  Konstitution,  uagtet  alle  de  Fejl,  jeg  med  Raynal  og 
Flere  troer  at  finde  deri;  Ingen  skal  mindre  modsætte  sig  de  offent- 
lige Autoriteter  end  jeg;    og  dette   er  meget   nær   Alt,    hvad  man 


fja^f/f^yui  CK^  een    —  C^'wnvt^ion.  ,  iiAa/ret  Jips.    ctc  . 


Satirisk  Kobber  fra  1798, 

forestillende  Trykkefrihcdslcommissionens   Medlemmer  i  Dyrelignelser,    ifærd  med    at   slukke  Prc*se- 

fxihcdcns  Lys.     Under  Stagen   ligger  .'et   Papir,    paa  hvilket  der  læses  med  bagvendt  Skrift:    Det  er 

bedre  at  falde  i  Guds  end  i  Menneskers  og  Bæsters  Hænder. 

har  Ret  til  at  fordre  af  den,  der  fra  det  Øjeblik,  da  han  greb  Pen- 
nen for  at  fægte  mod  hvad  han  holder  for  Misbrug,  ikke  har  vundet 
Andet  end  Regeringens  uforskyldte  Unaade  og  dens  blinde  An- 
hængeres Had  og  ondskabsfulde  Forfølgelse.* 

1  vor  Tilværelses  almindelige  Ideer  og  ledende  Grundsæt- 
ninger slaaer  Skjæbnen  de  personlige  Oplevelsers  og  Sjælsindtr>'ks 
Islæt  ind,  saa  Livets  Vævning  voxer  under  idelig  Krydsning  af 
Traadene.  Heiberg  berørtes  just  nu  stærkt  personligt  af  Noget,  der 
skærpede  hans  Oppositionstendens  og   førte   den   ind   paa  skjæbne- 

DET  NOEDISKE  FORLAG 
A.  D.  JØRGENSEN 

HISTORISKE  AFHANDLINGER 

UDGIVET  AF   RIGSARKIVAR  C.  F.  BRICKA 


Det  nordiske  Forlag  har  faaet  den  gode  Idé  at  foranstalte  en  Subskriptions- 
udgave  ar  dem  af  A.  D.  Jørgensens  historiske  Afhandlinger,  som  den  for  tidlig 
bortrevne  Foi fatter  ikke  fik  Tid  til  at  udgive  som  selvstændige  Skrifter,  og  som 
—  spredte  rundt  omkring  1  Blade  og  Tidsskrifter  —  derfor  hidtil  ikke  har  været 
kendte  af  det  store  Publikum. 

A.  D.  Jørgensens  Arbejder  trænger  ikke  til  nogen  Anbefaling.  Men  Idet  vi 
henleder  Opmærksomheden  paa  disse  •Historiske  Afhandlinger*,  maa  det  fremhæves, 
at  det  netop  er  gennem  disse  hver  for  sig  smaa  Artikler,  at  den  geniale  Gransker 
vandt  det  Syn  paa  sit  Fædrelands  Historie,  ud  fra  hvilket  han  senere  skrev  slue 
store  Værker,  om  hvilke  der  jo  altid  stod  Livets  Larm.  Det  er  i  Virkeligheden 
disse  tilsyneladende  saa  fordringsløse  Afhandlinger,  der  er  de  epokegørende;  de 
er  Milepælene  paa  A.  D.  Jørgensens  og  dermed  paa  den  moderne  danske  Historie- 
skrivnings Vej. 

Ligesom  deres  Emner  er  hentede  fra  alle  Tidehverv  1  vor  Historie,  saaledes 
behandler  de  snart  sagt  alle  Sider  af  vort  Folkeliv;  men  fælles  for  dem  alle  er 
den  paa  én  Gang  kritisk  ædruelige  og  \arme  fædrelandskærllge  Aand,  der  gennem- 
strømmer dem,  og  det  klare,  aandfulde  Sprog,  hvori  de  er  skrevne.  A.  D.  Jørgensens 
historiske  Afhandlinger  er  ikke  for  Videnskabsmændene  alene;  de  er  for  enhver, 
der  har  Sans  for  vort  nationale  Liv  1  Fortid  og  Nutid.  (Dannebrog) 


For  at  vise,  hvilken  Mangfoldighed  af  Emner  disse  Afhandlinger  spænder  over, 
hidsættes  her  en  kronologisk  ordnet  Fortegnelse  over  nogle  af  de  betydeligere: 

Om  Kristen  forfølgelser  1  Danmark.  Det  ældste  København.  Folkeviser  om 
historiske  Personer.  Om  Danebroges  Oprindelse.  Det  gamle  danske  Kongevaaben. 
Striden  mellem  Biskop  Tyge  og  Øm  Kloster.  Slesvigs  gamle  Stadsret.  Synspunkter 
for  Opfattelsen  af  Valdemar  Atterdags  og  Dronning  Margretes  Historie.  Sønder- 
jyllands Indlemmelse  1  den  danske  Krone  1721.  Helgenskrinene  1  St.  Knuds  Kirke. 
To  Foredrag  om  Sønderjylland.  Reformationen  i  Sønderjylland  Indtil  Foraaret  1526. 
Kong  Kristian  11.  paa  Sønderborg.    Kristian  VIII.  og  Nordslesvig.   Ambrosias  Stub. 


A.  D.  JØRGENSENS  HISTORISKE  AFHANDLINGER  vil  udkomme  i 
ca.  30  Leveringer,  hver  paa  3  meget  store,  sekstensidige  Ark,  til  en  Pris  af 
50  Øre  pr.  Levering. 

svangre  Veje.  Han  havde  fra  1787  af  havt  Bestalling  som  Transla- 
teur  og  i  en  Række  af  Aar  saa  godt  som  ene  bestyret  Notarial- 
forretningeme  for  den  gamle  og  aflægs  Notarius  Publicus,  ved  hvis 
Afgang  han  havde  grundet  Haab  om  at  arve  Embedet.  Da  det 
Jænge  forudsete  Tidspunkt  var  kommet  i  Begyndelsen  af  1798,  ind- 
gav Heiberg  sin  Ansøgning,  ledsaget  af  de  mest  fyldestgjørende 
Anbefalinger  fra  alle  sagkyndige  Autoriteter  og  henvisende  til  sin 
forudgaaende  Praxis  —  men  Embedet  blev  imod  hans  og  den  al- 
mindelige Forventning  givet  til  en  Anden.  Ikke  alene  udspandt 
der  sig  af  denne  Skuffelse,  eller  man  kan*  vel  næsten  sige  For- 
urettelse, en  hidsig  og  bitter  Pennekamp,  den  saakaldte  »Nota  ri  al-  Notoriai- 
fejde«;  men  Heibergs  Sind  blev  stemt  for  Brugen  af  skarpere  ^^  ^°' 
Midler  i  den  offentlige  Debat  og  modtog  her  den  første  Tilskyn- 
delse til  Nag  mod  den  højtansete  Generalprokureur  Chr.  Colbjømsen, 
hvem  han  tillagde  en  Del  af  Skylden  for  ForbigaaeJsen.  Kort  efter 
skrev  Heiberg  i  Kvartalskriftet  »For  Sandhede  de  to  Artikler,  der 
gav  Anledning  til  hans  Fald.  Den  ene,  »Politisk  Dispache«  poI. Dispache. 
(o:  Opgjørelse,  Beregning),  er  en  paa  statistiske  Data  støttet  Under- 
søgelse navnlig  af  Forholdet  mellem  Danmarks  og  andre  Staters 
Bidrag  til  Hofholdningen,  sammenlignet  med  Indbyggerantal  og 
Statsindtægter,  med  det  Resultat,  at  den  republikanske  Statsførelse 
er  den  billigste  og  blandt  de  monarkiske  Hofholdninger  Danmarks 
en  af  de  dyreste.  Den  anden  Artikel,  »Sprog-Granskningc,  sprog- 
indeholder  under  Form  af  Ordforklaringer  en  Række  skarpe,  tildels  '*°*  ^°*' 
meget  vittige  Udfald  mod  religieuse,  politiske  og  sociale  Institu- 
tioner, f.  Ex.: 

Administration  er  en  fed  Græsgang.  Det  Kvæg,  som  indbrændes  derpaa, 
kaldes  Administratcurer;  jo  bedre  disse  trives,  jo  mere  bør  en  Regering  skjønne 
derpaa  ved  Karakterer  og  andre  Naadesbevisninger. 

Aristokrater;  den  bedste  Sort  Jagthunde,  der  pudses  paa  Demokrater  og 
faaer  Steg  for  at  bide  dem. 

Balparé.  En  Forsamling  af  lutter  smukke  Folk,  der  have  Lov  til  at  gjøre, 
hvad  Lovene  forbyde. 

Bibellæsning.  Et  aandeligt  Balparé.  Man  paastaaer,  at  Guds  Børn 
begaa  de  samme  Uterligheder  i  Bibellæsningen  som  Verdens  Børn  paa  Balparé.  [Se 
S.  254  nederst]. 

Dansk;  en  Plet  paa  et  velopdraget  Menneske,  og  som  gjør  ham  uduelig  til 
et  vigtigt  Embede  i  Danmark.  Kan  vel  nogenlunde  afvaskes,  men  kuns  i  udenlandsk 
Vand,  og  efterlader  sig  altid  en  Skjold. 

Djævel.  En  af  de  flere  i  disse  Tider  dethronfserede  Konger.  Præsterne 
holder  paa  ham  som  paa  de  andre;  men  det  hjælper  ikke. 

lU.  dansk  Litteraturhistorie  3.  Udg.  II.  25 

Em  pi  o  i  eller  Embede.  En  Fordel,  der  erhverves  ligesom  Saligheden: 
af  Naade,  og  ikke  ved  gode  Gjerninger.  Er  Embedet  godt,  det  er  at  sige: 
er  det  forbunden  med  fede  Indkomster,  da  udfordres  undertiden  intet  Andet  dertil 
end  den  Kunst  at  hæve  og  kvittere  for  Indkomsterne. 

Frihed.  En  Fabrikvare,  som  man  i  de  senere  Aar  har  lagt  sig  stærkt 
efter  at  fabrikere  i  Frankrig;  men  er  aldeles  Kontrabande  i  Dannemark,  skjøndt 
den  nye  Toldrulle  ikke  taler  derom.  Den  indsmugles  hist  og  her  og  vil  ikke  saa 
let  blive  farlig,  naar  Regeringen  kuns  ikke  lader  sine  Støvere  snuse  efter  den,  for 
at  konfiskere  den. 

Hof.  Et  Akademi  for  alle  de  Kunster,  der  ere  forbudne  i  Luthers  Kate- 
kismus.    Hofmænd  kaldes  Professorerne  ved  Akademiet. 

Komediehus.  Et  af  de  mange  Drivhuse,  hvor  udenlandske  Planter  op- 
elskes og  de  indenlandske  udryddes.  Her  kan  Regeringen  lade  holde  Lovtaler  over 
sig  selv,  naar  og  saa  ofte  som  den  befaler  og  betaler.  Skade,  at  disse  Lovtaler  ere 
Komedie ! 

Konge.  En  Mand,  der  er  saa  skikkelig  at  tage  sig  Skylden  paa,  for  hvad 
hans  Ministre  gjøre.  Det  er  ikke  Ministrenes  Skyld,  naar  det  hænder  sig,  at  en 
Konge  ikke  vil  lade  sig  bruge  af  dem,  saaledes  som  Tjenestefolk  bruge  en  Kat  i  et 
Hus.  Det  har  den  forbandede  Kat  gjort,  siger  Tjenestepigen,  naar  en  Tallerken 
er  slaaet  i  Stykker  eller  et  Stykke  Steg  blevet  borte.  Det  er  Hans  Majestæts 
allernaadigste  Villie,  siger  Ministeren,  naar  han  har  udøvet  sin  Hævn  imod  den, 
han  hader.     Kongen  og  Katten  ere  som  oftest  lige  uskyldige. 

Lotteri.  Det  mest  ærefulde  Spil  for  Stodderen;  thi  naar  han  spiller  Lotteri, 
spiller  han  med  Kongen.  Dets  Grundpiller  ere  Frihed  og  Lighed;  thi  saalænge 
Stodderen  spiller,  er  han  den  Mægtigstes  Lige;  og  naar  han  har  spillet,  bruger  han 
sin  Frihed  at  hænge  sig.  Basset  er  et  Slags  Lotteri,  der  ikke  maa  spilles  uden  i 
Selskab  med  Kongen. 

Nar.     Enhver,  der  har  en  anden  Mening  end  jeg. 

Oplysning.  De  Lys,  der  brænder  i  Kirkerne  ved  Froprædiken.  Horer 
med  til  den  Hellig  Aands  Naadevirkninger.  Al  anden  Oplysning  er  Mørkhedens 
Gjerning. 

Politi.  Et  fremmed  Ord,  der  i  det  danske  Sprog  betyder  slet  intet.  1  Spa- 
nien hedder  en  Politimester  Alcalde.  Heraf  er  dannet  det  spanske  Ord  Alcaldada^ 
der  i  Sejoumants  Dictionnaire  oversætles  ved  Ufornuft,  dumme  Streger,  efter- 
som saadant  ideligen  begaaes  af  Alcalderne.  Vi  kunde  behøve  et  saadant 
Ord  i  vores  Sprog. 

Privilegier.  Et  Ord,  der  er  sammensat  af  de  to  latinske  Ord  privantia 
kgibus.  Man  finder  allerede  Spor  hertil  i  det  gamle  Testamente.  Nabo  ih  havde 
et  Privilegium  paa  at  holde  Kro  i  Samaria.  Achab  fik  Lyst  til  dette  Privilegium, 
og  den  skammelige  Maade,  hvorpaa  han,  som  en  mægtig  Mand,  erhvervede  sig  det, 
kan  læses  i  første  Kongernes  Bogs  21.  Kapitel.  Af  denne  Historie  er  der,  efter 
Sigende,  skrevet  en  Tragedie,  der  skal  være  spillet  paa  et  privat  Theater  nær  ved 
Kjøbenhavn. 

Denne  sidste  Artikel  er  et  af  de  dulgte  Angreb,  som  en 
smidig  Pen  med  Lethed  kan  forme  saa  behændigt,  at  ikke  Ei> 
blandt  Publikum  tager  fejl  af  Adressaten,  medens  denne  er  afskaaren 

fra  at  søge  Oprejsning,  fordi  han  dog  ikke  er  tilstrækkelig  tydelig 
betegnet  som  borgerlig  Personlighed.  Den  for  uretfærdig  Misbrug 
af  sin  Stilling  Sigtede  er  Chr.  Colbjørnsen,  der  havde  faaet  Lov  til 
at  anlægge  et  Marketenderi  ved  sit  Teglværk  i  Nærum,  paa  samme 
Tid  som  Landsbyens  Kromand,  efter  Klage  fra  Præsten  til  Rente- 
kammeret, var  bleven  fradømt  sit  Kroholds-Privilegium  ved  Højeste- 
ret. Disse  Fakta  satte  Heiberg,  efter  Folks  løse  Tale  og  uden  be- 
vislig Føje,  i  Aarsagsforbindelse  med  hinanden,  sigtende  Hæders- 
manden Colbjørnsen  for  lav  Hævn  og  lumpen  Egennytte.  Men  ikke 
nok  hermed.  For  Heibergs  af  Modgangen  vakte  Lidenskabelighed 
stillede  det  sig,  som  om  den  snart  efter  følgende  Fiskalsag  var  et 
Udslag  af  Colbjørnsens  Lyst  til  at  komme  ham  tillivs  formedelst 
Sigtelsen  i  »Sproggranskningc,  ja  endog  Septemberforordningen  i 
Trykkefrihedslovgivningen  saae  han  som  et  Led  i  denne  Forfølgelse, 
sigtende  til  at  berøve  ham  hans  Forsvarsret  overfor  Publikum. 
Endnu  mange  Aar  efter  fastholder  Heiberg  denne  Betragtning  i  sine 
»Erindringerc  ■  men  gjør  sig  skyldig  i  saa  væsenlige  Urigtigheder 
og  fejlagtige  Grupperinger  af  Data,  at  man,  om  ellers  nogensinde, 
her  har  Anledning  til  at  iagttage  al  den  Varsomhed,  hvormed  man 
bør  fæste  Lid  til  Enhver,  der  opkaster  sig  til  Dommer  i  sin  egen 
Sag,  medens  man  paa  den  anden  Side  kan  forstaa  og  undskylde 
den  Bitterhed,  der  maatte  betage  Heiberg  baade  under  Proceduren 
og  naar  han  Aaringer  efter  saae  tilbage  paa  dette  Vendepunkt  i  sin 
Livsskjæbne. 

Kancelliet  gav  i  Februar  1799  Ordre  til  Sagsanlæg  ikke  blot  Fiskai$agcn. 
for  Heibergs  to  sidste  Skrifter,  men  samtidig  for  adskillige  fore- 
gaaende,  ligesom  ogsaa  de  tre  forhen  over  ham  afsagte  Domme 
bleve  tilsendte  Generalfiskalen  til  Benyttelse.  Heiberg  skrev  selv 
Indlæggene  i  sin  Sag  og  meddelte  dens  Aktstykker  arkvis  under 
Titlen  »Læsning  for  Publikumt,  en  behændig  Defension,  der 
ikke  nøjedes  med  den  blotte  Offentliggjørelse  af  de  retslige  Doku- 
menter, men  ledsagede  dem  med  satiriske  Randgloser  og  over- 
hovedet optraadte  offensivt  overfor  Myndighederne,  først  og  frem- 
mest overfor  Colbjørnsen,  der  idelig  kaaredes  til  Skive  for  de  for- 
blommede Insulter,  den  Slags  »forklædte  Æresangrebt,  siger  A.  S. 
ØRSTED,  »som  altid  have  i  højeste  Maade  oprørt  mit  Inderste«. 
Det  store  Publikum  havde,  som  altid,  sin  Fryd  af  denne  Skrive- 
maade,  stod  overhovedet  paa  Heibergs  Side,  hvilket  jo  var  en  ganske 

naturlig  Følge  af  Forholdene  og  den  store  Anseelse,   han  nød  som 
Skribent  og   uforfærdet  Frihedsmand.     Deltagelsen   for   ham   kunde 


Satirisk  Kobber  fra  1799, 

vedrørende  Fiskalsagen  mod  P.  A.  Heiberg.  Allegorien  er  noget  uklar.  Forgrundsfiguren  med  Lov- 
kyndighedens Kappe,  hvis  Foer  fremviser  Slanger  og  Ræve,  synes  at  hentyde  til  Generalfiskalen. 
•Korsfæster  ham  for  min  Skyld,«  siger  han,  og  træder  med  højre  Fod  paa  Oplysningens  Fakkel. 
Figuren  ved  hans  Side  har  Lighed  med  Heiberg ;  han  dypper  sin  Pen  i  den  Andens  Blækhus  og  har 
i  Lommen  et  Papir  med  Paaskrift:  Modgift.  Bjørnen,  der  vælter  Bordet  med  Retfærdighedens 
Insignier,  maa  vel  sigte  til  Colbjømsen.  Assessorerne  bag  Skranken  drøfte  Sporgsmaalet :  Caa 
boHo  f  (3:  hvem  har  havt  Fordel  deraf?).  I  Skyerne  udsende  Jupiter  og  Apollo  Lyn  og  Pile,  medens 
Indskriften  trøstende  bebuder :  Post  nubila  Phoebus  (O:  efter  Regn  kommer  Solskin).  Det  Hele  om- 
gives af  en  dobbelt  Lænke  med  korslagte  PenneQer  i  Mellemrummet. 


kun  voxe  ved  den  livlige  Korrespondance,  Heibergs  >Læsning  for 
Publikumt  tilvejebragte  mellem  det  og  ham.  Men  som  et  Lyfi  fra 
uvejrsvanger  Himmel   kom  Presseforordningen  af  27.  Septbr. 

1799  Og  Standsede  denne  Meddelelse,  og  efter  denne  nye  Lov  med 
dens  Censurbestemoielser  og  strenge  Straffe  fældedes  Juleaften  samme 
Aar  Hof-  og  Stadsretfens  Dom:  »Translateur  P.A.Heiberg  bør  for-  ^°**f 
vises  Kongens  Riger  og  Lande«.  Han  appellerede  ikke  Dommen, 
men  forlod  i  Begyndelsen  af  Aaret  1800  Danmark,  som  han  aldrig 
gjensaa  mere.  Han  drog  til  Paris,  hvor  han  brød  sig  en  Vej  i 
Udenrigsministeriets  Tjeneste.  En  stor  Sorg  ramte  ham  strax  i  det 
fremmede  Land:  hans  Hustru  benyttede  den  Ret,  Lovgivningen 
hjemlede  hende,  til  at  lade  sig  skille  fra  ham,  for  at  indgaa  nyt 
Ægteskab.  Paa  sine  ældre  Dage  blev  P.  A.  Heiberg  blind  og  levede 
et  ensomt  Liv  i  den  store  By.  Han  døde  højtbedaget  den  30.  April 
1 84 1  og  ligger  begravet  paa  Montmartres  Kirkegaard,  hvor  Grav- 
monumentets danske  Indskrift  tilraaber  den  »danske  eller  norske 
Vandrer,  som  besøger  dette  Sted«,  de  indholdsrige  Ord:  >Hans 
Skjæbne  er  Dig  bekjehdt«. 

Foruden  sine  førnævnte  »Erindringer«  har  P.  A.  Heiberg  givet 
Meddelelser  om  sit  Liv  i  Skriftet  >Tre  Aar  i  Bergen,  autobio- 
grafisk Episode«,  1829.  Hans  Levnet  er  skrevet  af  Christen 
Thaarup:  »Peter  Andreas  Heiberg«,  anden  Udg.  1883.  Den  sensa- 
tionsvækkende  Bog  med  Belysningen  af  Skilsmisse -Katastrofen : 
»Peter  Andreas  Heiberg  og  Thomasine  Gyllembourg,  en  Beretning, 
støttet  paa  efterladte  Breve«,  udgivet  1882  —  og  senere  i  flere 
Oplag  —  af  Fru  JOHANNE  LuiSE  Heiberg,  affødte  en  hel  Litteratur 
af  Heibergiana  som  Bladartikler  og  supplerende  Brevsamlinger;  vi 
nævne  »Breve  fra  Peter  Andreas  Heiberg« ,  udgivne  af  JOHAN 
Ludvig  Heiberg,  Dr.  phil.,  1883,  samt  Heibergs  Breve  i  S.  Birket 
Smiths  Samling  »Til  Belysning  af  litt.  Personer  og  Forhold«,  1884. 
Hans  »Udvalgte  Skrifter«  udgaves  1884  af  Otto  Borchsenius  og 
Fr.  Winkel  Horn.  Med  Hensyn  til  Heibergs  Visedigtning  hen- 
vises til  Fr.  Bajer:  »Nordens  politiske  Digtning«,  1878. 

loesien  faaer  i  Periodens  Begyndelse  sit  Præg  af  Klopstocks 
Tilstedeværelse  i  Kjøbenhavn.  Hans  »Messias«  og  hans  Oder  vinde 
begejstrede  Tilhængere  og  Efterlignere,  men  fremkalde  ogsaa  Mod- 
standere, der  dels  savne  Følelse  for  disse  Digtes  virkelige  Skjøn- 
heder  og  kun  frastødes  af  det  overspændt  Uklare  i  deres  Pathos, 
dels  ikke  paa  nogen  Maade  ville  lade  sig  forsone  med  det  urimede 
Vers  og  se  Digtekunstens  Undergang  i  denne  nye  Frihed.  Ud- 
givelsen af  Messiadens  første  Del,  der  var  tilegnet  Kong  Frederik  V. 
med  en  >Ode  an  den  Konig«,  gav  Anledning  til  en  gjennem  flere 
Aar  fortsat  Odekrig  mellem  Digtere,  der  efterabede,  og  Satirikere, 
der  parodierede  Odestilen,  og  hvad  der  karakteriserer  Evnerne  paa 
begge  Sider,  er  det,  at  det  stundum  kan  have  sine  Vanskeligheder 
at  afgjøre,  hvorvidt  et  forelagt  Exemplar  af  denne  Digtning  skal 
henføres  til  den  alvorlige  eller  til  den  parodiske  Gruppe.  Side  om 
Side  med  dette  Odelaveri  gik  en  kritisk  Litteratur,  der  skulde 
forsvare  eller  bekæmpe  den  nye  metriske  Theori,  samt  forskjellige 
mere  velmente  end  vellykkede  Forsøg  paa  at  folkeliggjøre  Klopstocks 
Poesi  ved  Hjælp  af  en  fortolkende  Omskrivning,  der  sjeldent  naaede 
videre  end  til  at  udvande  Digterens  Tanker,  uden  at  bringe  Klarhed 
i  dem.  Saaledes  den  unge  Normand  NiC.  Nannestad,  der  under 
et  Ophold  i  Tydskland  havde  indsuget  en  overordenlig  Begejstring 

for  Klopstock  og  nu  stræbte   at  gjøre  Propaganda  for  ham   ved  at    Nannestad. 
tyde  hans  Digtning.    I  »Paraphrasis  og  Oplysning  over  Hr.  Klopstocks 
Ode  til  Kongen«    gjennemgaaer  han  det  nysnævnte  Tilegnelsesdigt 
Vers  for  Vers  —   med  hvilket  Udbytte,   vil  en  Prøve  vise.     Odens 
første  Strofe  lyder  saaledes: 

Welchen  Konig  der  Gott  tiber  die  Konige 
mit  einweihendem  Blick,  als  er  geboren  ward, 
vom  Olympus  her  sah,  der  wird  ein  Menschenfreund 
und  des  Vaterlands  Vater  sein. 

»Poeten«,  forklarer  Kommentatoren,  »vil  sige  saameget:  Det  er  dog 
ikke  at  undre  paa,  at  denne  Konge  er  saa  god  en  Konge;  thi 
hvilken  anden  Konge  Gud,  som  er  over  Kongerne,  som  beskikker 
og  ved  sin  forborgne  Kraft  regerer  Kongerne,  der  beklæde  hans 
Sted  paa  Jorden,  haver  saa  kjær  som  denne  Konge,  og  har  ved 
hans  Fødsel  seet  ham  an  med  et  saadant  almægtigt  velsignet 
øjesyn,  som  var  ligesom  naar  man  indvier  en  Ting  til  vigtig  Brug, 
fuldt  af  Alvorlighed,  som  hos  Gud  er  allerhøjeste  Majestæt,  og  af 
^n  fornøjende  Kjærlighed,  Nidkjærhed  og  Ømhed,  og  derved  ind- 
viet og  givet  ham  Kraft  til  at  opfylde  paa  det  fuldkommenste  en 
Konges  vigtige  Pligter  og  Forretninger:  Den  maa  blive  en  ligesaa 
god  Menneske  Ven  og  Fader  for  sit  Land,  som  denne  Konge  er.« 
Man  dømme  selv,  om  en  saadan  Udtræden  af  Digterens  Tanker 
var  egnet  til  at  hverve  dem  forstaaende  Tilhængere  —  et  Venskabets 
Favntag,  som  trykker  Livet  af  den  Favnede. 

Af  Parodierne  paa  Klopstocks  Odedigtning  ville  vi  fremdrage 
-den  ubetinget  heldigste,  som  skyldes  Præsten  i  Birkerød,  Normanden 
Gerhard  Treschow.  Dens  Gjenstand  er  Klopstocks  i  Anledning  Treschow, 
af  Dronning  Lovises  Død  1752  skrevne  nye  »Ode  an  den  Konig«, 
hvilken  Treschow  følger  omtrent  Linie  for  Linie  i  sin  strax  efter 
udgivne  »Ode  til  Bispen«,  et  Fødselsdagsdigt  til  P.  Hersleb.  Naar 
Klopstock  begynder  sin  Ode  til  Kongen  saaledes: 

Da  Sie  —  ihr  Name  wird  im  Himmel  nur  genennet  — 
ihr  sanftes  Aug'  im  Tode  schloss  — 

efterligner  Treschow  ham  saaledes: 

Da  De  —  jeg  af  Respekt  vil  Deres  Navn  ej  nævne  — 
fik  Bugt  med  dette  Aar. 

Klopstock  lader  Dronningen  i  hendes  Dødsstund  glemme  al  Jordens 
Kroner  og  Troner  og  kun  skjænke  sin  nærmeste  Slægt  blandt  de 
Efterlevende  et  Par  Taarer: 

Zwo  Thrånen  noch !    die  eine  ftlr  den  Konig ; 

flir  ihre  Kinder  die, 
und  fUr  die  liebende,  so  sehr  geliebte  Mutter  — 

und  dann  wird  Gott  allein  geliebt. 

Treschow  skjænker  i  sit  Digt  med  mere  gavmild  Haand  Bispen 
endnu  syvogtredive  Fødselsdage: 

For  Deres  Frue  ti,  for  Deres  Børn  ti  andre, 

for  Stiftet  ogsaa  ti. 
Af  Summen  bliver  der  endnu  syv  Aar  tilbage, 

de  ere  nok  for  mig. 

Naar  det  hos  Klopstock  hedder: 

Dich  soli  der  Enkel  noch,  Du  Todesstunde!  feiem; 

sie  sei  ein  Fest  um  Mittemacht, 
voU  heiliger  tiefeingehUllter  Schauer, 

ein  Fest  der  Weinenden  — 

saa  omskriver  Parodien  det  mere  fornøjeligt  saaledes: 

Lad  Deres  Børnebørn  en  Grædefest  da  holde, 

en  Fest  ved  Midnatstid ! 
Det  er  vor  Glæde,  vi  kan  holde  Fødselsfesten, 

en  Fest  ved  Middagstid. 

En  tredie  Normand  —  thi  nu  begynder  Normændenes  Tid  i 
Fælleslitteraturen ;  skarevis  betræde  de  nu  den  litteraire  Arena  og 
kæmpe  hyppigst  paa  den  sunde  Smags,  det  ædruelige  Tempera- 
ments Side  —  en  tredie  Normand  atter  hører  til  Klopstocks 
stcnersen.  ivfigste  Partisaner:  Gudbrandsdølen  Peder  Christopher  Stenersen 
(1723 — 76,  Præst  i  Udby,  senere  i  Tølløse),  der  i  sine  »Critiske 
Tanker  over  de  rimfri  Vers«  lovpriser  Messiaden  og  dens  Protektor, 
den  dansk-norske  Konge,  og  forsvarer  det  »sexede«  Metrum  [o:  Hexa- 
metret),  i  hvis  Mangel  paa  Rim  han  seer  en  Frigjørelse  af  den 
digteriske  Tanke.  »En  Poet«,  siger  han,  »skal  visselig  have  en 
uomskrænket  Magt  baade  over  Tankerne  og  Rim,  dersom  han  ej  for 
de  sidstes  Skyld  mangen  Gang  skal  opofre  de  første,  flikke,  ja  støde 
mange  uvedkommende  Indfald  ind  i  Materiens  brudte  Orden.  Rimene 
ere  de  Skjær,  hvorpaa  saa  mangen  Poet  har  strandet.« 


Digitized  by  VjOOQIC 


Poesien. 


393 


Kort  efter  hyldede  Stenersen  selv  i  Praxis  den  Smag,  han 
havde  forsvaret  i  Theorien,  og  blandt  de  tidligst  paavirkede  Klop- 
stockianere  er  han  uden  Modsigelse  den  bedst  begavede.  1754 
skrev  han  det  første  danske  Digt  i  choriambisk  Versemaal,  den 
højt  beundrede  »Ode  til  min  Søsters  Bryllup«,  hvis  poetiske 
Flugt  unægtelig  hæver  sig  ikke  lidet  over  Samtidens  øvrige  Lyrik, 
skjøndt  den  snarere  hæmmes  end  fremmes  af  den  nære  Tilslutning 
til  Forbilledet,  hvis  sproglige  Konstruktion  endog  efterlignes  til 
Skade  for  det  lyriske  Udtryks  Oprindelighed,  hvis  der  overhovedet 
kan  være  Tale  om  en  saadan  i  denne  Andenhaands-Digtning.  Man 
vil  dog  finde  et  virkeligt  Digtersinds  Varme  f.  Ex.  i  de  Strofer, 
der  drage  Tanken  fra  Ungdomstidens  Bryllupsglæde  hen  til  Mand- 
domsalderens  varige  Erhvervelse: 


Naar  med  slibrige  Frugt  stjæle   sig  ufor- 

mærkt 
bort  de  dejlige  Aar,  varer  bestandig  ved 
Venskab,  grundet  paa  Dyden, 
nberøvet  sin  Yndighed. 


Saa  naar  stormende  Høst  river  fra  frugtbart 

Træ 
sit  grønglindsende  Løv,  vise  sig  hængende 
under  skaldede  Kviste 
den  guldstrimet  Frugt  skjønnere  — 


eller  i   de  Linier,    der  forjætte   Kjærlighedens  sejrende  Magt   over 
Tiden : 


Ej  skal  kommende  Aar  lunkne  hans  Kjærlig- 
hed, 
ej  skal  synes  ham  mat  blegnede  Læbers  Lys, 
ej  skal  mindre  begjærlig 
søges  aldrende  Favnetag, 


end  nu,  da  hun  iført  gyldne  Klenodier, 
ny  højtidelig  Stads ,    drager   ham ,    villig 

selv, 
med  erobrende  Ungdoms 
gjennemtrængende  milde  Kys. 


Men  man  vil  ligeledes  finde,  at  hvad  Følelsen  har  tabt  af  Varme 
under  den  poetiske  Udarbejdelse,  er  gaaet  tilspilde  i  den  kolde, 
fremmede  Form,  der  har  tvunget  Sproget  til  søgte  Vendinger  og 
berøvet  det  Naturens  lette,  flydende  Udtryk.  —  Højere  end  i  dette 
Digt  naaede  Stenersen  ikke  i  den  strengt  overholdte  Odestil;  lidt 
efter  lidt  unddrog  han  sig  dens  Krav,  og  gjennem  en  rimet  Lokali- 
sering af  Horats's  Ode  >til  Selskabsbrødrene« : 

Druernes  Kræfter  presses  til  vor  Glæde, 
Bægret  bør  stille  forudfattet  Vrede, 
Preussiske  Sabler  og  de  Bøhmske  Glasse 
sammen  ej  passe  — 

vendte  han  tilbage  til  den  rimede  Strofe  i  sit  jevne,  naturligt  kjønne 
beskrivende  Digt  »Junkerskilden« : 

Snart  knejser  frem  af  dybe  Strand 
en  oddet  0,  som  Havets  Turalen  spæger, 
snart  viser  sig  et  jevnl  og  dyrket  I^nd, 
hvis  tætte  Ax  for  Vind  sighølgevis  bevæger. 
Fjernt  blaaner  Synet  ved  de  blege  Høje, 
hvis  dunkle  Træer  sig  som  en  Krands  om 
Egnen  bøje. 


Her  glad  sig  under  gule  Sky 

fra  brune  Jord   aan'aagne  Lærke  svinger, 

at  lede  der  om  Dagens  første  Gry; 

en  venlig  Velkomstsang  hun  Morgenrøden 

bringer ; 
snart  daler  hun,  snart  højere  sig  hæver, 
en  tonefuld  Musik  os  over  Hoved  svæver. 


De  skjønne 

Videnskabers 

Selskab. 


Carstens. 


Under  Klopstocks  Auspicier  stiftedes  »Selskabet  til  de 
skjonne  og  nyttige  Videnskabers  Forfremmelset  1759,  et 
af  Tidsalderens  ægtefødte  Børn :  en  Association  til  Fremme  af 
Poesi  og  Veltalenhed,  med  Nytten,  den  moralske  Opdragelse,  til 
Formaal  og  den  skjønne  Form  til  Middel.  Digtekunsten  som  direkte 
belærende  Meddelelse  fik  sit  officielle  Udtryk  i  denne  Institution, 
der  har  havt  en  ikke  ringe  Indflydelse  paa  det  forrige  Aarhundredes 
æsthetiske  Smag  ved  efter  Evne  at  beskjære  den  poetiske  Fantasis 
Skud,  hvor  de  viste  sig  for  yppige,  og  med  pædagogisk  Alvor  fast- 
holde et  jevnt  Lavmaal  af  Tankeflugt  og  Følelsesliv  som  Norm  for 
Digtningen.  Det  var  ejheller  Poeter  af  Fag,  der  som  Selskabets 
Nævn  sad  tildoms  over  de  Digterværker,  dets  Prisæskninger  frem- 
kaldte, men  lærde  Professorer  og  fornemme  Embedsmænd,  og  det 
er  ikke  mindre  karakteristisk  for  dette  til  den  danske  Poesis  Fremme 
stiftede  Forbund,  at  ved  Siden  af  Klopstock  flere  Tydskere  havde 
Sæde  i  det ;  saaledes  var  J.  H.  SCHLEGEL  dets  Sekretair  og  nød  som 
aarlig  Løn  300  af  de  400  Rdl.,  Kongen  havde  tilstaaet  Selskabet, 
saa  der  blev  100  Rdl.  tilovers  til  Digtekunstens  Opmuntring.  Med 
alt  dette  vare  Selskabets  ledende  Mænd  dog  Personligheder,  der 
stod  paa  Højdepunktet  af  deres  Tids  Smag  og  Dannelse,  og  dem 
kan  det  ikke  bebrejdes,  at  selve  denne  Smag  var  saa  lavstammet; 
de  have  tvertimod  virket  det  Gode,  de  evnede.  Saaledes  han,  der 
hædredes  med  Tilnavnet  »Nordens  Aristarcht :  Gehejmeraad  ADOLPH 
GoTTHARD  Carstens  (1713^95),  Liibecker  af  Fødsel  og  tydsk  af 
Opdragelse  og  Universitetsdannelse,  Latiner  i  sin  Poesi  (>Carmtna 
amta's€^  o:  »Digte  for  mine  Vennerc,  1790),  men  fuld  af  levende 
Interesse  for  dansk  Litteratur  og  —  efter  sine  Anskuelser  og 
Evner  —  en  virksom  Beskytter  af  Ewald,  saa  han  efter  sin  Død 
har  faaet  den  tilvisse  overdrevne,  men  af  hans  Tidsalder  god- 
kj endte  Roes: 

Fra  Dig  gik  Ewald  ud,  hin  Dalens  første  Skjald, 
og  dansk  er  Krandsen,  han  har  flettet  til  dit  Minde ; 
og  den  er  eviggrøn,  og  Rolf  som  Baldur  skal 
med  Laurbær  Aristarchens  Navn  omvinde. 

(Fr.  Høegh-Guldberg.) 

I  Fortalen  til  sine  »Samtlige  Skrifter«  bringer  Ewald  denne  sin 
Velynder  en  varm  Tak;  dens  Motivering  viser  os  utvetydigt,  af 
hvilken  Art  Carstens'  æsthetiske  Vejledning  var:  »Jeg  skulde  uden 
hans  Hjælp  have  kunnet  blive  en  Mand  af  Indfald  og  Lune,  maaske 
selv  min  daglige  Cirkels  Beundring.  Men  jeg  sagde  før,  at  den 
Bevidsthed,  at  være  nyttig,  var  et  Hovedværk  i  mit  Ideal  af  jordisk 
Lyksalighed,  og  jeg  talte  Sandhed.  Poesiens  Foragtere  maa  sige, 
hvad  de  vil,  saa  er  jeg  overbevist,  at  jeg  ved  alle  mine  Arbejder 
har  tragtet  efter  og  ved  endel  virkelig  har  opnaaet  dette  Held; 
hvorledes  skal  jeg  da  finde  Ord,  der  værdig  nok  udtrykke  min  Tak- 
nemmelighed mod  den  Mand,  der  ved  at  tæmme  og  styre  min 
altfor  brusende  Aand,  ved  at  vise  mig  de  Afgrunde,  som  jeg  havde 
at  frygte  for,  de  Stier,  som  jeg  burde  gaa,  med  eet  Ord,  ved  en 
utrættelig  Taalmodighed  gjorde  mig  bekvem  til  at  naa  det.« 

I  et  lignende  Ry  som  Kunstdommer  stod  en  anden  af  Sel- 
skabets Stiftere,  den  lærde  BoLLE  Willum  Luxdorph  (1716—88),  Luxdorph. 
Gehejmeraad,  Kancellideputeret  og  Præses  i  det  kgl.  danske  Viden- 
skabernes Selskab.  Han  var  selv  Digter,  men  i  det  latinske  Sprog, 
vandt  det  nylig  stiftede  svenske  Vitterhets-Akademis  Pris  for  det 
bedste  latinske  Poem  om  Carl  Gustafs  Tog  over  Beltet,  skrev  Lære- 
digtet ^De  origine  musices*  (>0m  Musikens  Oprindelse«)  og  udgav, 
ligesom  Carstens,  et  Bind  ^Carmina*.  Han  besad  overhovedet  en 
grundig  klassisk  Dannelse  og  ved  Siden  af  den  megen  Belæsthed 
i  de  moderne  Litteraturer,  og  da  han  derhos  var  udrustet  med 
naturligt  Vid  og  en  vis  Sands  for  det  Komiske,  havde  han  ikke 
faa  af  de  Egenskaber,  der  danne  Smagsdommeren.  Hvad  han 
yndede  og  hvad  der  mishagede  ham  i  Poesien,  viser  os  i  Omrids 
en  begavet  og  højtdannet  Mands  Smagsterritorium  i  de  Dage:  han 
læste  Moliére,  Corneille  og  Voltaire,  betragtende  henholdsvis  >Tar- 
tuffe«,  »Rhodogune«  og  >La  Pucellen^  som  deres  ypperste  Værker, 
hvorimod  han  ikke  kunde  forsone  sig  med  Shakspeare,  om  hvem 
han  siger  med  en  Frimodighed,  som  adskillige  Shakspeare-Hyklere 
i   vor   Tid    burde    gjøre    ham    efter:    »Vare  nogle    af   Shakspeares 

Stykker  først  fremkomne  i  vor  Alder,  saa  vilde  formodenlig  Enhver 
undre   sig  ved   at  være   den  Første   til  at  klappe,   hvilket   derimod 


Bolle  Willum  Luxdorph. 


Enhver  nu  undseer  sig  ved  at  forsømme,  siden  der  har  været  klappet 
ad  dem  i  tohundrede  Aar  og  derover.«    Det  var  Luxdorphs  Mening, 

at  Poesi  skulde  være  sand,  ikke  opdigtet;  derfor  foretrak  han  Virgils 
Georgica  for  hans  Æneide  og  Tullin  for  Ewald,  hvem  han  først 
sent  lærte  at  skjønne  paa.  For  vor  Litteratur  søgte  Luxdorph  at 
virke  ved  sin  »Samling  af  smukke  danske  Vers«,  1742,  men  sin 
største  Fortjeneste  af  den  har  han  indlagt  sig  ved  den  kostelige 
Skat  af  ældre  danske  Skrifter,  hans  Bogsamling  rummede,  og  som 
derfra  er  gaaet  over  i  det  St.  kgl.  Bibliothek. 


Den  første  Poet,  der  laurbærkronedes  af  »det  smagende  Sel-  Tuiim. 
skab«  —  som  den  satiriske  Benj.  Dass  havde  døbt  den  nye  aka- 
demiske Institution  —  var  Normanden  Christian  Braunmann 
Tullin,  født  i  Kristiania  den  6.  Septbr.  1728.  Samme  Aar  som 
Ambrosius  Stub  døde  fattig  og  glemt,  skrev  Tullin  det  mærkelige 
lyriske  Digt,  der  ved  en  heldig  Forening  af  de  Egenskaber,  Sam- 
tiden satte  højest  Pris  paa  i  Poesien,  vandt  ham  Ry  som  dens 
ypperste  Skjald,  medens  det  tillige  er  i  Besiddelse  af  sandere 
digteriske  Egenskaber,  som  først  en  senere  Tid  kunde  paaskjønne, 
og  som  gjorde  det  til  Udgangspunkt  for  en  hel  Retning  indenfor 
den  norske  Skole.  For  Tullin  havde  Klopstock  ingen  Betydning; 
tre  Aar  før  dennes  Ankomst  til  Kjøbenhavn  var  den  norske  Digter 
alt  vendt  tilbage  til  sit  Fødeland,  og  sine  poetiske  Idealer  søgte 
han  da  som  senere  i  en  anden  af  de  fremmede  Litteraturer:  i  den 
engelske,  hvor  Young  og  Pope  vare  hans  Yndlingsforfattere.  Det 
er  af  Sandsen  for  denne  engelske  Naturdigtning  at  det  navnkundige 
Digt  »Majdagen«  er  udsprunget  (1758),  et  Bryllupsdigt,  der  i  en  Majdagen. 
Grad  som  faa  har  overlevet  Lejligheden  og  er  blevet  poetisk  Impuls 
for  et  efterfølgende  Slægtled.  Endnu  kan  man  ane  dette  Digts 
Virkning  paa  dets  Tid,  naar  man  med  Mindet  fæstet  paa  dens 
trivielle  og  kejtede  Rimener  læser  »Majdagens«  letflydende  Begyn- 
delsesstrofer: 


Min  Muse,  kom  og  lad  os  fly 

fra  dette  melankolske  Fængsel, 

hvor  Ønsker  daglig  dø  i  Trængsel 

og  fødes  for  at  dø  paany. 

Hvor  Kunst  og  Vid  kun  pønser  paa 

den  bedste  Plan  til  nye  Sorger, 

Inror  Rigdom  sulter  for  at  faae 

det  Støv,  den  for  sin  Arving  bcarger. 


Hvor  Retten  selv  er  Tærningkast, 
hvor  Ja  af  Hyklere  bortlejes, 
hvor  Dyder  mod  Dukater  vejes, 
hvor  Fattigdom  er  største  Last; 
hvor  Rigdom  gjør  en  Daare  klog, 
ærværdig,  ædel,  sindrig,  kløgtig; 
hvor  Sindets  Ro  sin  Afsked  tog, 
da  Nøjsomhed  blev  gjort  landflygtig. 

Hvor  Visdom  selv  er  bunden  til 
de  Love,  som  af  Daarer  stiftes, 
hvor  man  maa  leve,  elske,  giftes, 
ej  som  man  selv,  men  Moden  vil ; 


hvor  Tvang  er  Vellyst,   Mad  blir  Gift, 
hvor  Sundhed  drikkes  for  at  mistes, 
i    hvor  Løfter  er  kun  Tungens  Drift 
I    og  Dyd  kun  roses  for  at  fristes. 


En  saa  fyndig  Veltalenhed,  en  saadan  Sluttethed  i  Udtrykket  og 
Afvexling  i  Billederne,  hvor  der  i  tre  Strofer  sammenfattes,  hvad 
hos  andre  Digtere  mindst  tredive  vilde  have  traadt  bredt  og  fladt  — 
med  eet  Ord :  en  saadan  poetisk  Diktion  havde  hin  Tidsalder  endnu 
ikke  seet,  og  den  fik  første  Gang  en  Forestilling  om  den  poetiske 
Kunst,  som  ikke  mindst  bidrog  til  at  gjøre  Digteren  beundret 
Dertil  kom,  at  den  i  Regelmæssighed  skolede  Smag  maatte  finde 
sig  højlig  tilfredsstillet  ved  den  aldeles  korrekte  Orden  i  den  poe- 
tiske Argumentation,  hvormed  :> Majdagen«,  lig  en  akademisk  Af- 
handling, fremhæver  Landlivets  Fortrin  fremfor  Bylivet,  og  endelig 
vandt  Digteren  ganske  denne  Smag  for  sig  ved  de  enkelte  Rokoko- 
Pynteligheder,  hvormed  han  zirede  sit  Poem :  Efterligningen  af  Fugle- 
stemmerne i  Linien:  >Se,  hvor  vi  elske,  vi!  vi!  vi!<,  hvilken  Fuglene 
»under  Kysse  intonere«,  medens  de  »caressere«  hinanden,  samt 
Ekkoets  Optræden  i  de  almindelig  beundrede,  om  end  af  enkelte 
Smagsdommere  mildt  dadlede  Linier: 


>0  lille  søde  Fløjtenist! 

»Hvo  gav  Dig  disse  Egenskaber?« 


Saa  raabte  jeg  mod  Bjerget  hist, 

og  Ekko  svarede:  —  —  en  Skaber. 


Hvad  der  mindre  bemærkedes  af  »Majdagens«  samtidige  Beundrere^ 
og  hvad  der  da  ogsaa,  trods  Digtets  forholdsvise  Friskhed  og  Fynd, 
er  godt  gjemt  bag  dets  hele  konventionelle  Arrangement,  er  den 
Omstændighed,  at  det,  med  al  sin  Efterklang  af  Hyrdepoesien,  paa 
en  fuldere  og  sandere  Maade  end  denne  prædiker  Tilbagevenden 
til  Naturlivet.  Dette  har  Tullin,  næst  sin  egen  poetiske  Modtagelig- 
hed, sine  engelske  Mønstre  at  takke  for,  og  at  han  her  berørte 
Strenge,  som  Rousseaus  Naturforherligelse  senere  tog  dybere  Greb 
i,  bevirkede,  at  han  kunde  komme  til  at  indtage  en  Førerplads  i 
Litteraturen,  da  de  livlige,  i  større  Naturomgivelser  opvoxne  Nor- 
mænd førte  hans  Antydning  videre,  medens  den  jevnere,  enfolde- 
ligere  og  altsaa  mere  sandt  poetiske  Ambr.  Stub  foreløbig  blev 
uden  al  Virkning  paa  sine  nærmeste  Landsmænd.  Dette  være  sagt 
uden  Forringelse  af  Tullins  Hæder;  han  var  personlig  en  beskeden 
Mand,  der  mindst  af  Alt   gjorde  Reklame  for  sit  Digterry,   og  det 

hørte  uden  hans  egen  Medvirkning  til  hans  litteraire  Held,  at  endog 
en  Kritiker  som  Lessing  blev  gjort  opmærksom  paa  hans  >Majdag« 
og,  selv  paa  Grundlag  af  en  hojst  ufuldkommen  Oversættelse,  ud- 
talte om  Digtet,  at  »Opfindelse,  Anlæg,  Ordning  og  Udførelse  røbe 
en  af  Naturen  begun- 
stiget Aand,  som  man 
har  Grund  til  at  vente 
sig  mere  af« ;  ja  den 
store  tydske  Smags- 
dommer tør  ikke  af- 
gjøre,  om  den  tydske 
Litteratur  overhovedet 
har  Mage  til  Bryllups- 
digt  at  opvise. 

Et  mærkeligt  Digt 
er  og  bliver  »Majdagen« 
i  sig  selv,  og  endnu 
mere  ved  den  Stilling, 
det  kom  til  at  indtage 

i  Fælleslitteraturen. 
Mindst  anede  vel  Dig- 
teren selv  dets  Betyd- 
ning, thi  hans  æsthetiske 
Anskuelser  staa,  skjøndt 
paa  deres  Tidsalders 
Smagshøjde,  ikke  lidet 
under  den  Praxis,  han 
selv  havde  givet  Prøve 
paa  ved  sit  Digt.  For 
ham  er  Digtningens 
højeste  Maal  Udtalelsen 
af     »dybsindige,     men 

forstaaelige  Tanker,  udførte  med  levende,  nette  og  udsøgte  Ord-, 
og  han  begrunder  dette  saaledes:  »Tanker  er  Sjælen  i  Poesien; 
jo  flere  af  disse  man  finder  i  et  Vers,  jo  bedre  er  Verset,  jo  større 
Poeten.«  For  at  tilegne  sig  disse  Tanker  maa  Poeten  være  vel  be- 
vandret i  Historie,  Filosofi,  Moral  o.  s.  v.,  »med  eet  Ord«,  siger 
Tullin,    »den  hele  Polyhistorie   maa  være    hans  Forraadskammer.« 


Titclkobbcr  til  Tullins  'Samtlige  Skrifter«  1770—73. 

Heri  har  han  jo  ikke  saa  ganske  Uret,  om  der  end  maa  slaaes 
noget  af  paa  Fordringen  om  >den  hele  Polyhistorit  og  sættes  en 
tilsvarende  —  eller  helst  større  —  Del  af  Livserfaringen  istedet; 
men  at  dette  ved  Liv  og  Læsning  erhvervede  Indhold  skal  udtales 
af  en  selvstændig,  paa  personlig  Maade  opfattende  Digtematur,  der 
kan  føde  det  Nye  eller  gjøre  det  Gamle  nyt,  derom  opstiller  han 
intet  Krav,  thi  derom  kunde  han  ikke  have  noget  Begreb.  TuUin 
er  derfor,  trods  sin  originale  Debut,  en  selvskreven  Medbejler  til  de 
Krandse,  Selskabet  til  den  pædagogisk-moraliserende  Digtekunsts 
Fremme  havde  at  uddele. 

Dette  Selskab  havde  da  ogsaa  nærmest  »Majdagensc  For- 
fatter for  Øje,  da  det  udsatte  sin  første  poetiske  Prisopgave,  der 
indbød  Lysthavende  til  Sangerkamp  paa  følgende  Motivering:  >Da 
Søfartens  forvovne  Opfindelse  og  dens  Farligheder  og  dens  Virk- 
ninger, som  blandt  andre:  Folkenes  nøjere  Forbindelse,  Kundska- 
bens Udbredelse,  de  jordiske  gode  Tings  almindeligere  Fordeling, 
Vindskibelighedens  Opmuntring,  Belønning,  Tilvæxt,  og  den  deraf 
følgende  Menneskenes  og  Staternes  større  Lyksalighed,  give  en 
Digter  Anledning  til  de  prægtigste  og  mest  rørende  Malerier  samt 
de  lykkeligste  Opfindinger  og  Episoder,  saa  have  vi  besluttet,  at 
Søfarten  skal  dennegang  være  Materien  for  de  poetiske  Pris- 
skrifter.« 
tsofartcn.  TulHu  blev  Sejrherre  i   denne  Væddestrid,   men  hans  Roser 

vare  ikke  uden  Torne:  han  var  ikke  saa  heldig  at  ramme  Selska- 
bets inderste  Mening  om  det  for  pædagogisk  Poesi  ene  Fornødne; 
navnlig  havde  han  forsømt  at  lægge  Vægten  afgjørende  paa  det 
økonomiske  Moment:  »de  Fordele,  som  Sejladsen  har  tilvejebragt 
Menneskene,  og  den  nøje  Forbindelse,  som  den  har  stiftet  imellem 
de  mest  adskilte  Folke.  Det  var  snarere  fra  den  modsatte  Side, 
Tullin  havde  opfattet  det  givne  Emne,  en  nok  saa  poetisk,  men 
mindre  kulturforherligende  Betragtning,  der  tager  sit  Udgangspunkt 
fra  den  antike  Forestilling  om  Menneskets  forvovne  Drift  til  at  over- 
skride de  naturlige  Skranker: 

Du  veed  Naturens  Plan;  den  har  jo  alletider 
afmaalt  Enhver  sit  Rum  med  gavmild  Maalestok? 
Titusind  Myrer  ej  i  Tuen  Mangel  lider, 
og  for  en  nøjsom  Sjæl   er  liden  Omkreds  nok. 

Den  skar  vor  Klode  af  i  smaa  og  store  Dele, 
dog  saa  at  ingen  Del  blev  Nøjsomhed  for  trang; 
den  grov  et  skrækfuldt  Dyb  til  Skilrum  for  det  Hele, 
og  Vejen  over  det  blev  Ørnen  selv  for  lang. 

Men  den  menneskelige  Aand  brød  i  sin  Umættelighed  Naturens 
Love  og  »fløj  sulten  fra  et  dækket  Bord  —  ej  for  at  vinde  Brød, 
men  plyndre  Andres  Jord<.  Og  nu  udmaler  Dfgteren  den  Forban- 
delse, som  blev  Overskridelsens  Løn: 

En  sindrig  Gjerrighed  ophitted  tusind  Sager, 
det  blev  nødvendigt  strax,  som  blot  vellystigt  var; 
med  Kunster  strømmed  ind  en  Hob  bekvemme  Plager, 
og  ved  Exemplers  Tvang  blev  Visdom  selv  til  Nar. 

Jag  bort  det  stolte  Skib,  hvor  Indiens  Ambra  ryger 

og  Vimpler  svæver  i  en  aromatisk  Skyl 

Paa  Stavnen  sidder  Pest  og  ubekjendte  Syger; 

o  hvilket  Lazareth!  —  nysgjerrig  Landsmand,  fly! 

Kom,  pralende  Forstand,  som  Havet  kan  regere, 
viis  frem  din  fundne  Skat  og  ros  den,  om  Du  tør  I 
Er  Verden  bleven  rig,  fordi  den  mangler  mere? 
Fandt  Mennesker  i  Guld  den  Dyd,  de  savned  før? 

Blev  Sandhed  hentjet  ind  med  Ceylons  Specerier? 
Fik  Ømhed  større  Rum  i  Hjerterne  end  før? 
Blev  Kjærlighedens  Lov  Europas  Lov?  —  Du  tier! 
Ja,  ti  kun  med  en  Sag,  som  Skam  forklare  bør. 

Med  en  noget  brat  Vending  skifter  Betragtningen  Emne,  idet 
Digteren  besynger  den  almægtige  Gud  som  Den,  der  i  sin  Visdom 
forvandler  endog  menneskelig  Forvorpenhed  til  en  Velsignelsens 
Kilde,  og  hvis  Aand  ligger  bag  Menneskeaandens  Værker,  saa  ene 
den  fortjener  den  Beundring,  som  ofres  hine: 

Hvo  skulde  se  et  Skib  og  ej  din  Almagt  ære? 
Staaer  ej  hver  Nagle  der  blot  ved  din  Forsyn  fast? 
Har  Du  ej  skabt  den  Gejst,  som  kunde  Verden  lære 
at  tvinge  Skib  med  Ror  og  Storm  med  Sejl  og  Mast? 

Du  vinker  kun,  og  strax  blir  Vej  paa  alle  Vande; 
man  borger  Vindens  Magt  og  far  paa  Havet  ud; 
man  leder  Brødre  op  i  ubekjendte  I^nde 
og  seer,  at  Du  er  mer  end  Europæers  Gud. 

III.  dansk  Litteraturhistorie  2.  Udg.    II.  26 

Fra  denne  høje  Flugt  nærmer  Digteren  sig  saa  i  snevrere  og  snev- 
rere  Kredse  sin  egen  Plet  paa  Jorden,  »Tvillingfolket,  som  sig  selv 
og  Andre  spiserc  (d:  bespiser)  med  Guds  Gaver;  han  beder  Al- 
magten velsigne  det  og  dets  Konge,  at  han  maa  blive  >i  Dydens 
Øjne  stor  og  dette  Marmor  værd« : 

Den  Feinle  Frederik  blev  stor  ved  Fred  s -Bedrifler 
og  vandt  med  Visdom  mer  end  Heltene  med  Sværd. 

Citaterne  have  viist  os  et  Læredigt  i  den  korrekte,  vel- 
ordnede Afhandlings  Form,  som  Tidsalderens  litteraire  Smag  for- 
drede; dog  maa  det  tilføjes,  at  som  TuUins  Digt  nu  og  da  var 
Prisdommerne  for  højt  i  sin  Flugt,  saaledes  betegner  dets  Tilnær- 
melse til  Odestilens  Pathos  overhovedet  en  mere  digterisk  bevæget 
Aand  end  den,  der  sædvanlig  kom  tilorde  i  den  didaktiske  Poesi. 
Skabningens  Nogct  Lignende  gjælder  om  Tullins  følgende  Prisdigt  om  >Skab- 
Yppcrhghed.  j^jj^g^j^g  Ypperlighed  i  Henseende  til  de  skabte  Tings  Orden 
og  Sammenhængt,  i  hvilket  han  fra  Betragtningen  af  Verdens- 
altets Hensigtsmæssighed  og  skjønne  Orden,  der  har  til  Følge,  at 

naar  Solen  til  en  Myg  uddeler  sine  Straaler, 
saa  hjælper  den  igjen  at  bære  Solens  Krop  — 

hæver  sig  til  Lovprisning  af  Guds  uendelige  Kjærlighed  til  Skab- 
ningen. Alt  i  Alt  fortjente  Tullin  det  store  Ry,  han  nød  som 
Digter;  med  større  poetisk  Fynd,  med  en  varmere  bevæget  Sjæl 
end  de  Fleste  forherligede  han  Tidens  Nytte-Ideal  ved  at  iføre  det 
Digtningens  Skrud;  og  hans  borgerlige  Anseelse  kunde  i  hine  Dage 
kun  stige  ved,  at  han  ikke  var  nogen  vagabonderende  Ambrosius, 
men  en  velmeriteret  Stivelsefabrikant  og  Raadmand  i  Christiania. 
Kun  syvogtredive  Aar  gammel  bukkede  han  under  for  den  længe 
truende  Brystsyge,  21.  Jan.  1765.  Af  hans  »Samtlige  Skrifter«  ud- 
kom en  Pragtudgave  i  tre  Bind  1770 — 73;  men  den  har  medtaget 
saameget  Interesseløst,  at  almindelige  Læsere  ere  bedre  tjente  med 
de  1799  af  K.  H.  Seidelin  udgivne  »Udvalgte  Digte«. 

Angaaende  Tullin  og  Fællestidens  følgende  norske  Digtere 
henvises  her  eengang  for  alle  til  i.Bind  af  L.  DiETRlCHSONS  »Om- 
rids af  den  norske  Poesis  Historie«,  Kbhvn.  1866;  Tullin  er  desuden 
Emne  for  Afhandlingen  »En  Kristianiapoet  fra  forrige  Aarhundrede« 
i  Henr.  Jægers  »Litteraturhistoriske  Pennetegninger«,  Kbhvn.  1878. 

En  Efterligner  fik  Tullins  Læredigt  i  hans  Landsmand  NiELS  Bredal. 
Krog  Bredal  (1733 — 78),  der  udgav  nogle  rimede  »Tanker  om 
Videnskabers  og  Indsigters  Erhvervelse,  forsaavidt  samme  kan  mis- 
bruges og  bruges  paa  rette  Maade«,  samt  et  Digt  >0m  Fornøjelse 
og  Fornøjelighed €.  Det  et  dog  ikke  ved  disse  Arbejder,  Bredal 
har  vakt  Opmærksomhed  i  Litteraturen,  men  dels  ved  sine  forud- 
gaaede  Bestræbelser  for  at  berige  Skuepladsen  med  en  ny  dramatisk 
Genre,  dels  ved  det  stærke  Røre,  han  paa  et  enkelt  Tidspunkt 
blev  Anledning  til.  Han  var  udgaaet  fra  en  af  poetiske  Interesser 
berørt  Familie  i  Throndhjem,  blev  sexten  Aar  gammel  Student  og 
debuterede  allerede  tre  Aar  efter  i  Litteraturen  med  en  Oversæt- 
telse af  Ovids  Forvandlinger,  som  den  vittige  Fasting  satte  Epi- 
grammets Stempel  paa: 

Roms,  Jordens  Guder,  Alt  forvandled  Nasos  Pen; 
til  Vederlag  Niels  Krog  forvandler  ham  igjen. 

I  Kjøbenhavn  vandt  Theatret  den  unge  Normands  livligste  Del- 
tagelse, og  paa  en  Tid,  da  Holberg  og  med  ham  ogsaa  den  frem- 
mede Komedie  var  skubbet  tilside  af  Smagen  for  den  »høje  Rørelse< 
og  den  svulstige  Pathos  ikke  mindre  end  for  udenlandske  Sangere 
og  Kraftkunstnere,  gjorde  Bredal  et  Forsøg  paa  at  akklimatisere 
det  franske  Syngestykke,  Fa v ARTS  -f^Comédies  melées  crartettes<^, 
hos  os.  Hans  første  lyriske  Drama  »Gram  og  Signe  eller  Kjær-  Gram  og 
ligheds  og  Tapperheds  Mesterstykker«,  i  tre  Optog,  blev  »til  Fædre- 
sprogets  Ære«  opført  i  en  privat  Kreds  af  Studenter  i  C.  P.  Rothes 
Værelser  og  gjorde  Lykke  hos  Tilskuerkredsen,  i  hvilken  flere  høje 
Herskaber,  ja  endog  en  Hertug  af  Sachsen-Hildburghausen,  vare 
nærværende.  Kort  efter  udkom  Stykket  i  en  for  hin  Tid  pragtfuld 
Udstyrelse  og  til  en  Pris,  der  vakte  Opsigt  ved  sin  Dristighed,  men 
dog  var  saare  beskeden  i  Forhold  til  den  Værdi,  den  unge  For- 
fatter tillagde  sit  Arbejde  som  det  første  betydningsfulde  Skridt 
paa  en  hidtil  ubetraadt  Bane.  Han  gjør  i  sin  Fortale  opmærksom 
paa,  at  Adskilligt,  som  nu  er  gammelt  og  tilvant,  engang  har  vakt 
Studsen  og  Mistvivl  som  nye  Inventioner,  og  nævner  som  Exempler- 
herpaa  Magnetnaalen  og  Bogtrykkerkunsten,  hvorpaa  han  uforfærdet 
fortsætter:  »Jeg  vil,  uden  at  bebyrde  Læseren  med  et  længere 
Omsvøb,  ligne  dette  niit  ringe  Forsøg  med  de  ovenanførte.«  Hvis 
man  efter  denne  Bebudelse  venter  sig  noget  Ualmindeligt,  vil  man 

26* 

Illustration  af  N.  K.  Bredals  »Gram  og  Signe«.    Kbhm.  1756. 

forsaavidt  ikke  blive  skuffet,  som  Bredals  Syngestykke  virkelig  er 
ualmindeligt  —  i  sin  Gyselighed;  trods  sin  Betydning  som  den 
første  Repræsentant  for  en  ny  dramatisk  Genre  vilde  dette  Opus 
rolig  kunne  være  forbigaaet  her,  hvis  et  flygtigt  Kjendskab  ikke  var 
nødvendigt  for  Opfattelsen  af  det  operistiske  Element  i  Wessels 
»Kjærlighed  uden  Strømper«. 

Hvad  der  i  denne  Forbindelse  især  har  Betydning,  ere  de 
rent  lyriske  Partier  i  Bredals  Syngestykke,  hvis  Handling  —  tagen 
af  Saxos  Fortælling  om  Kong  Skjolds  Søn  Gram,  der  tilbageerobrer 
sin  Brud  Signe  fra  hendes  Fader,  den  finske  Konge  Sumble,  og  den 
sachsiske  Konge  Henrik,  som  uretmæssig  har  faaet  Løfte  paa 
hende  —  udvikler  sig  gjennem  Recitativ  og  Arie.  Denne  sidste 
Bestanddel  slutter  aldeles  vilkaarlig  hver  enkelt  Scene,  og  den  blotte 
Meddelelse  af  nogle  Prøver  paa  denne  Lyrik  vil  minde  saa  tilstræk- 
keligt om  den  Wessel'ske  Parodi,  at  man  vil  kunne  forstaae  dennes 
komiske  Virkning  paa  Samtiden  ogsaa  i  denne  Henseende.  Saaledes 
kvæder  Kong  Henrik: 


Naar  det  tunge  Skib  maa  synke, 
kan  den  lette  Baad  opholdes; 
naar  en  Trøstesløs  maa  klynke, 
er  den  Vise  uforsagt. 


Klog  i  Medgang,  fræk  i  Fare 
derved  ofte  kan  forvoldes, 
at  en  ellers  farlig  Snare 
for  os  blier  forgjæves  lagt. 


Kong  Sumble  giver  sin  Stemning  Luft  saalunde: 


Paa  en  glad  og  yndig  Sommer, 
som  dog  ikke  længe  varer, 
seer  vi  Vinteren  fremkommer, 
fuld  af  Mørke,  fuld  af  Kuld. 


Men  midt  i  de  mørke  Dage 
Luften  ofte  sig  opklarer 
og  kan  da  des  mer  behage, 
naar  Enhver  er  længselfuld. 


Tjeneren  Guttorms  raisonnerende  Lyrik  bruger  følgende  Billede; 


Fuglen  i  sin  trygge  Rede 
zitrer  dog  for  Slangens  Tænder, 
naar  han  hvisler  nedenfor. 


Sikkerhed  os  kan  forlede 
at  vi  ud  af  Vejen  render, 
naar  vi  har  paa  Lykken  Spor.    (Da  Capo). 


Og  den  yndige  Prindsesse  Signe  ender  en  længere  Monolog,  i 
hvilken  hendes  Hjerte  vakler  mellem  de  to  Bejler,  med  Betragtninger 
i  Recitativ  og  Arie  af  efterstaaende  om  Grethes  Hjertekval  stærkt 
mindende  Indhold: 

og  med  Fornøjelse  sin  Svane-Sang  istemmer. 

Hvi  blev  Kong  Henrik  ikke  borte,  I    min  Straf  for  mine  Overtrædelser 

da  de  Forpligtelser  alt  vare  gjorte?  i    Jeg  alt  et  Forbud  for  den  visse  Død  for- 

Hvi  skal  jeg  være  Aarsag  i  I  nemmer! 

en  Mened,  som  dog  aldrig  kan  j    Jeg  mærker,  at 

for  Straffen  blive  fri? 

Men  har  jeg  mig  saa  højt  forsyndet  derudi, 

at  jeg  mit  Hjerte  gav  til  Gram  i  Ube- 
sindighed, 

retfærdig  Himmel !  gjørDu  da  min  gamle 
Fader  fri; 

straf  ene  mig,  som  dog  desuden  kjedes  ved 

et  Liv,  som  mig  langt  fælere  end  Døden  er. 

Send,  store  Odin!    dog  en  Tordenstraale 

paa  mig,  som  uden  Frygt  vil  taale 


Arie. 
Naar  alt  Haab  er  rent  forsvundet, 
har  man  og  en  Ende  fundet 
paa  sin  Jammer  og  sin  Kval.   . 
Naar  man  intet  haver  mer 
til  at  haabe,  man  da  leer 
til  Alt,  hvad  som  hænde  skal. 
(Hun  sætter  sig  ned  og  falder  i  Søm.) 


Bredal  gik  med  Opfinderens  Selvfølelse  videre  ad  den  ind- 
slagne  Vej  og  skrev  kort  efter  sin  dramatiske  Debut  i  Anledning 
af  Kongens  Fødselsdag  »Eremit en,  et  nyt  Musikalsk  Hyrde-Spil, 
indrettet  som  en  Pastorelle«,  der  ligeledes  opførtes  i  en  Privatkreds. 
Her  er  Bredal  selv  Opfinder  af  Stykkets  Fabel,  der  er  højst  snurrig: 
Philedor  er  Menneskehader  og  boer  som  Eremit  i  en  Skov;  hans 
Ven  Licander  opdager  hans  Skjulested,  men  kan  ikke  ved  sit  Ven- 
skab formaa  ham  til  at  vende  tilbage  til  Menneskene,  og  skjøndt 
han  faaer  en  stærk  Allieret  i  Philedors  Kjærlighed  til  Melisse,  som 
gjengjælder  hans  Følelse,  er  den  menneskeforagtende  Eneboer  dog 
endnu  ved  Udgangen  af  første  Akt  fast  i  sin  Beslutning.  Da  op- 
træder i  anden  Akt  »Rygtets  Gud<  og  giver  en  straalende  Be- 
skrivelse over  Frederik  V.s  Dyder  og  de  af  ham  styrede  Landes 
Lykke,  hvorved  der  hos  Philedor  vækkes  en  saa  uimodstaaelig 
Lyst  til  at  bo  i  disse  Lande  under  den  dansk-norske  Konges  milde 
Scepter,  at  han  til  sin  Vens  og  sin  Bruds  Glæde  forsoner  sig  med 
Menneskeheden  og  vender  tilbage  til  Samfundet. 

Med  sine  følgende  dramatiske  Arbejder  naaede  Bredal  endelig 
op  paa  den  privilegerede  Scenes  Brædder.  De  ere  —  tre  i  Tallet  — 
tarveligere  end  man  næsten  kan  tænke  sig;  kun  »Den  tvivlraa- 
dige  Hyrde  eller  den  vovelige  Prøve«  gjorde  nogen  Lykke  ved 
Opførelsen,  men  Bredal  havde  dog  med  alt  dette  erhvervet  sig  en 
saadan  litterair  Anseelse  og  en  saa  virksom  Protektion,  at  Regerin- 
gen lønnede  ham  med  en  Udnævnelse  til  Borgemester  i  hans  Fødeby. 
Han  rejste  derop  1761  og  vendte  først  tilbage  til  Hovedstaden  ti 
Aar  efter,  da  han  blev  det  ufrivillige  Centrum  i  en  stærk  Theater- 


Digitized  by  VjOOQIC 


Poesien. 


407 


bevægelse,   den   mere  og  mindre  direkte  Impuls  til   et  Par  mærke- 
lige Digterværker. 

Vi  benytte  hans  Fraværelse  til   kortelig  at  omtale   et  andet    jfr.  Biehi. 
til  Theatret   knyttet  Navn:    CHARLOTTE    DOROTHEA  BlEHL.     Hun 


\- '  -  --.f^-;Vf '.iÆrjc'i:  •>  V.  a:  \ 


-:iL:^-^ 


'\Hr' 


var  en  Datter  af  Sekretairen  ved  Billedhugger-  og  Bygningsakade- 
miet  paa  Charlottenborg,  og  her  saae  hun  som  ung  Pige  de  franske 
Skuespillere  optræde,  efterat  hun  alt  fra  Barn  af  med  en  ligefrem 
ustyrlig  Læselyst  havde  tilegnet  sig  al  den  Lekture,  hun  kunde 
overkomme;  Fransk  og  Italiensk  havde  hun  lært  sig  selv,  og  Vers 
skrev    hun   med  Lethed,    saa  langt  hun  kunde  huske  tilbage   (se 

hendes  Selvbiografi  i  BIRCHS  »Billedgalleri t).     Hun  oversatte  tidlig 
Skuespil  for  det  kgl.  Theater  og  vovede  sig  derfra,  efter  Opfordring 
fra  nnange  Sider,  til  originale  Arbejder.    Hendes  Litteraturkyndighed 
skaffede  hende  det  første  Motiv:  som  Modstykke  tilGoldonis  »Kjær- 
lige  Konet  skrev  hun  paa  Qorten  Dage(!)  Femaktskomedien  »Den 
kjærlige  Mand«,  et  af  den  danske  Scenes  første  Originalskuespil 
efter  Holberg  {1764),  om  end  ikke,  som  Overskous  Theaterhistorie 
siger  i  Modstrid  med  sig  selv  (II.  325,  jvf.  212),  absolut  det  første. 
Sin  Oprindelse  fra  Læsning,  ikke  fra  Livet,   røber  dette  skruet-zir- 
lige,  overfladisk  moraliserende  Stykke  ikke  mindre  end  de  følgende 
fra  samme  Pen  (»Den  listige  Optrækkerske« ,    »Haarkløveren< ,  om- 
talt S.  317—19,  »Den  forelskede  Ven«,  »Den  kjærlige  Datter«  o.  fl.); 
men  dels  gjorde  de  Lykke  ved  Opførelsen,   dels  forøgede  de  —  i 
Forbindelse  med  Oversættelser  som  Gessners  »Abels  Død«  og  Colar- 
deaus  »Calliste«  —  Jomfru  Biehls  Ry  i  den  Grad,  at  Kongen  tilstod 
hende  en  aarlig  Pension  og  at  de   skjønne  Videnskabers  Selskab 
tilbød  at  optage  hendes  Poesi  i  sine   Skrifter.     Litterair  Modgang 
lærte  hun  imidlertid  ogsaa  at  kjende,   da  P.  A.  Heiberg  skrev  sin 
Parodi  »Mikkel  og  Malene«    som  Persiflage   over  hendes  Operatext 
»Orpheus  og  Eurydike«.    Varigst  Betydning  i  Litteraturen  har  Ch. 
D.  Biehl   faaet    ved    sin    Oversættelse    af    »Don    Quixote« 
(1776 — ^^  y  ny  Udg.  ved  F.  L.  Liebenberg  1869),  og  endelig  har 
hun  i  vor  Tid  paany  bragt  sit  Navn  paa  Dagsordenen  ved  de  i 
»Historisk    Tidsskrift«    offentliggjorte  Breve    angaaende  Regerings- 
forandringen  1784  og  Hoffets  intimere  Historie  fra  Frederik  IV.s  til 
Christian  VII.s  Dage,  pikante  Afsløringer,    hvis  Troværdighed  dog 
ikke  er  større,   end  at  Historikeren  C.  Pal.-MOller  finder  sig  be- 
føjet  til   at  karakterisere  Brevskriverinden  som    en   »Slots-Sladder- 
taske«. 

Bredal.  Bredal  vendte  tilbage   til  Kjøbenhavn  1770  for  at  være  ved 

Haanden  med  sin  Specialitet,  hvis  der  efter  al  Rimelighed  skulde 
blive  Brug  for  den  under  Theatrets  nye  Direkteur,  den  italienske 
Kapelmester  Sarti.  Han  tog  ikke  fejl  i  sin  Beregning:  Italieneren 
Tronfølgen  ønskede  en  dansk  Syngespiltext,  og  »Tronfølgen  i  Sidon«  blev 
skreven,  komponeret  og  opført  i  April  1771.  Handlingen  er  bygget 
over  et  tidligere  benyttet  Sujet  (det  franske  Syngestykke  »/>  jar- 
dinier  de  Sidotrn.   og  Metastasios   Opera   »//  R^  pastaret)  og  højst 

taabelig:  Abdolonimus,  > en  Urtegaardsmand  af  kongelig  Byrd«,  ind- 
sættes af  Alexander  den  Store  til  Konge  af  Sidon  paa  det  Vilkaar, 
at  hc.ns  Datter  Euphemia  skal  ægte  >en  ung  Person  af  fornem  Byrd« 
ved  Navn  Cleobolus;   men  hun  er  allerede  trolovet  med  en  af  den 
kongelige  Urtegaardsmands  Gartnere,  Agathocles,  og  har  tillidsfuldt 
imødeseet  Foreningen  med  ham;  thi  —  som  hun  fortæller  sin  Fader 
i  en  af  de  første  Scener  —  »jeg  kommer  nylig  fra  det  Træ  dernede 
i  Haugen,  hvori  Agathocles  for  tre  Vintre  siden  skar  mit  Navn ;  det 
voxer  og  trives  vel.     Vi  have  begge  med  Henrykkelse   betragtet 
dette  gode  Forvarsel,  og  dette  er  Aarsagen,   hvorfor  vi  have  tøvet 
saalænge«.    Altfor  længe,  desværre,  thi  Kongebudet  lader  sig  ikke 
trodse,  og  1  anden  Akt  skal  den  tvungne  Formæling  finde  Sted  i 
Venustemplet,  paa  hvis  Alter  der  »brænde  tvende  Hjerter  med  ad- 
skilte Luer«,  hvilke  under  Agathocles'  Arie  »forenes  til  eet«.    Han 
fjerner  sig  fortvivlet,    og  Ceremonien  skal  nu  foregaa.     Da  vender 
han  tilbage,  »klædt  i  hvide  Klæder  med  udslagne  Haar  og  en  grøn 
Krands  om  Hovedet«,  udraabende:  »Til  en  saa  højtidelig  Fest  som 
denne  hører  et   højtideligt  Offer.     Sidon  har  faaet   en  Konge  og 
Euphemia   en   Brudgom.     Agathocles    alene   har  for  sin  oprigtige 
Kjærlighed  intet  Andet  faaet  i  sin  Lod,  hvorved  han  kan  gjøre  sig 
navnkundig  for  sine  Medborgere,  end  et  Hjerte,  som  er  for  stort  til 
at  overleve  Vanære.«    Hvorpaa  han  tager  Afsked  med  Alle,  »stikker 
sig  og  falder  om«.    Almindelig  Bestyrtelse  og  ligesaa  almindelig 
Opbydelse  af  samtlige  Tilstedeværendes  dydige  Følelser:  Cleobolus 
vil    give  Afkald    paa    sin  Brud  og  Alexanders  Sendebud  paa  sin 
Fordring,  af  Rørelse  over  en  saa  usædvanlig  Dyd«  —  men  ak!  nu 
er  det  jo  desværre  forsilde!  Dog  nej!    Agathocles  rejser  sig  meget 
hastig  og  erklærer,  at  han  lever:    »Jeg  forbeholdt  mig  at  give  mig 
Hjertestødet  til  det  sidste  Øjeblik,  —  behold  Du,  Cleobolus,  Tronen, 
naar  jeg  blot  faaer  Euphemia!«  —  »Nej,  ædelmodige  Ven!«  — Alt 
ender  saaledes  i  Fryd  og  Gammen,  Alexanders  Sendebud  udtaler 
som  sit  opbyggelige  Slutningsresultat  den  Bemærkning:    »Ere  alle 
Borgere  i  Sidon  saa  dydige  som  disse,  jeg  her  haver  forefundet,  da 
kunne  de  endogsaa  beskæmme  Grækerne«,  og  Koret  istemmer: 


En  Urtegaardsmand  og  en  Konge  bør  nøje 

de   samme  Slags  Regler  sig  holde  for  Øje, 

om  Haugen  og  Staten  skal  komme  sig  vel. 


De  ædleste  Planter  bør  trives  og  gjødes, 
de  ædleste  Borgere  æres  og  fødes, 

alt  Ukrud  bør  rykkes  op  uden  Forskjel. 

»Tronfølgen  i  Sidon«  gjorde  megen  Lykke;  man  fandt  Texten 
rørende,  uden  at  ane,  at  en  didaktisk  Lyrik  som  den  i  ovenstaaende 
Strofe  eller  i  Arien: 

Naar  Stormen  paa  Bjergene  Træer  oprødder,    i  Vor  gunstigste  Skjæbne  i  Alt  os  har  føjet; 
den  sparer  smaa  Kviste  ved  Bjergenes  Fødder       hvor  ædelt,  hvorroligt,  hvor  sødtogfomøjet 
og  svageste  Siv.  |  er  dette  vort  Liv  — 

kun  ved  et  Hanefjed  var  skilt  fra  den  truende  Parodi;  Musiken 
pristes  som  sublim,  især  en  Arie,  i  hvilken  Morgenens  Frembrud 
skildredes  ved  Orkestrets  Efterligning  af  Gjøgens  Kukken,  Frøernes 
Kvækken  o.  s.  v.  Der  var  derfor  almindelig  Tilfredshed,  da  Bredal 
blev  udnævnt  til  Direkteur  for  Skuespillet  ved  Siden  af  Sarti.  Men 
da  han  den  7.  Oktbr.  1771  aabnede  Saisonen  med  »Tronfølgen  i 
Sidon €,  mødtes  denne  hans  Indvielse  af  den  nye  Æra  med  en 
Protest,  der  kom  ham  ligesaa  uventet,  som  den  senere  blev  ham 
overraskende  i  de  Følger,  den  drog  efter  sig.  Thi  samme  Dag  ud- 
sendtes det  første  Nummer  af  »Den  dramatiske  JournaU  ud- 
givet anonymt  af  den  unge  Student  Rosenstand-Goiske,  og  en 
sønderlemmende  Kritik  af  »Tronfølgen«  var  dette  nye  dramaturgiske 
Organs  Debut-Artikel. 

p.  Ros<yt  Peder  Rosenstand-Goiske,  f.  1753  og  Student  1769,  havde 

G^rice.  ^  sit  lærde  Fædrehjem  (S.  235)  indsuget  videnskabelige  Interesser 
og  drev  derfpr  sit  Yndlingsstudium,  Dramaturgien,  ikke  paa  Dilet- 
tanters Vis,  men  med  grundig  Fordybelse  i  de  Skrifter,  af  hvilke 
man  dengang  øste  æsthetisk  Viden:  blandt  de  gamle  Forfattere 
Aristoteles,  Quintilian  og  Horats,  blandt  de  nyere  Batteux  og  Boileau, 
Hume,  Pope  og  Dryden  og  fremfor  Alt  Lessing,  hvis  nylig  udkomne 
»Hamburgische  Dramaturgie«  just  blev  ham  Impulsen  til  hans  Op- 
træden som  Kritiker.  »Den  dramatiske  Journalt  er  et  meget  vigtigt 
Aktstykke  i  vor  Theaterhistorie ;  just  fordi  Rosenstand  ikke  indlader 
sig  paa  abstrakt-æsthetiske  Undersøgelser,  men  bestandig  knytter 
sine  Bemærkninger  til  de  foreliggende  Skuespil  og  navnlig  til  deres 
Udførelse,  er  »Journalen <  bleven  os  saa  at  sige  den  eneste  Kilde, 
af  hvilken  der  kan  hentes  Kundskab  om  vore  ældre  Scenekunstneres 
Fremstilling  af  det  nationale  Repertoire,  først  og  fremmest  Holberg. 
Et  sundt  dramatisk  Blik  aabenbarer  Kritikeren,    saa  ung  han  end 

er;  baade  hvad  han  paapeger  som  heldige  Træk  i  Fremstillingen, 
flog  hvad    han    fremhæver   som    misforstaaet    Opfattelse    eller   som 

mangelfuldt  i  Gjengivelsen,  røber  en  for  scenisk  Kunst  ualmindelig 
opladt    Sands,    støttet   af  en   tro  Hukommelse  og  en  omhyggelig 

Forberedelse,  en  stadig  fornyet  Indtrængen  i  det  Skuespil,  hvis 
Opførelse  skal  bedømmes.  Hvad  der  gjorde  Rosenstands  Kritik 
forhadt  for  Samtiden,  var  den  ungdommelige  Hensynsløshed,  hvor- 
med han  fremsatte  sine  Domme  om  Skuepladsens  Veteraner  ikke 
mindre  end  om  dens  Novicer;  Schillers  Wallenstein-Replik:  »Schnell 
fertig  ist  die  Jugend  mit  dem  Wort«,  faaer  hos  Rosenstand  en  dob- 
belt Bekræftelse,  thi  ogsaa  hans  stilistiske  Form  har  alle  Hast- 
værkets Fejl,  der  maatte  støde  dobbelt  hos  en  Dommer,  som  altid 
strengt  revsede  »utilladelig  Skjødesløshed  og  Mangel  paa  Omhu«  i 
den  Kunstart,  han  stævnede  ind  for  sit  Areopag. 

Intet  Under  derfor,   at  Bredal  maatte  føle  sig  højlig  krænket 
over  Journalens  noget  overfladisk  afvisende  og  ikke  ganske  loyale 
Dom  over  hans  alment  beundrede  »Tronfølge«,  som  jo  tilmed  havde 
været  hans  nærmeste  Adkomst  til  Direkteurstillingen.    Ejheller  kan 
man  undres  over,   at  han  villig  laante  Øre  til   de  Theaterfolk,  der 
opfordrede  ham  til  at  give  Raat  for  Usødet,   og  med   den  person- 
lige Indignations  Iver  strax  tog  fat  paa  Værket,  saa  han  Fjortende- 
dagen efter  Angrebet  havde  sit  Svar  færdigt:    »Den   dramatiske 
•Den  dra-    Joumal  ellcr  Critik  over  Tronfølgen  i  Sidon,  et  Efterstykke  i  een 
j^urnaiV     Handling«.    Havde  Bredal  sin  Stilling  som  Theaterdirekteur  at  takke 
for  den  Fordel  i  Polemiken,   at  han  kunde  komme  sin  Modstander 
tillivs  fra  selve  Scenen,  saa  var  han  paa  den  anden  Side  loyal  nok 
til    ikke   at    ville  overrumple    ham,    idet    han   udgav    sit  Stykke  i 
.  Trykken  en  Ugestid  forinden  Opførelsen.     Denne  Uge  var  fyldt  af 
en    lidenskabelig    Agitation   for  og    imod,    under   hvilken    de   saa- 
kaldte  »Journalister«  hævdede  Trampe-  og  Pibe-Frihed  som  en  selv- 
følgelig Konsekvens  af  Pressefriheden,    medens  Bredals  Tilhængere 
mente  sig  berettigede  til,    »som  Rolige,   med  Magt  at  dæmpe  de 
Urolige«.      Det   var   naturligvis    den    bag    »Efterstykket«    liggende 
Sag   mere    end    dette    selv,    som    satte  Sindene   i  Bevægelse;    thi 
Bredals  polemiske   Piece    er  ingenlunde  saa  ueffen,    som  den    har 
faaet  Ry  for,    og  dens  Dialog  er  endog    usædvanlig  livlig.     I  en 
Samtale    mellem    »Hr.  Journal,    en    Skolemester«,    og   Akteureme 
gjennemgaaes    Kritiken    Punkt    for    Punkt,    tildels    med   Anførelse 
af  dens  egne   Ord,   og  —   om  end  temmelig  bredt  —  ikke  uden 
træffende  Modbemærkninger.     En  Henvendelse   til  Publikum   ender 
Stykket: 

Til  Skuepladsens  Gavn  og  Ære 
en  sund  Kritik  kan  gavnlig  være, 
ej  ondskabsfuld,  partisk  og  gal ; 
Velyndere !    det  staaer  til  Eder 
at  dømme,  hvad  Kritiken  hedder 
i  den  Dramatiske  Journal. 


Vor  Sag  til  Doms  da  er  optagen. 
Naar  Publikum  har  dømt  i  Sagen, 
Enhver  af  os  sig  nøje  skal; 
et  Vink  af  Eder  mere  gjælder 
end  alle  Domme,  som  man  fælder 
i  den  Dramatiske  Journal. 


Bredals  dramatiserede  Imødegaaelse  af  Rosenstands  Kritik  kom  til 
første  —  og  eneste  —  Opførelse,  sammen  med  »Tronfølgen  i  Sidon«, 
den  25.  Novbr.  1771,  en  af  de  mest  bevægede  Dage  i  det  danske 
Theaters  Historie.  OVERSKOU  giver  en  udførlig  Skildring  af  Be- 
givenhederne (II.  473—78);  her  maa  det  være  nok  at  minde  om, 
at  Studenterne  havde  taget  Parti  for  »Journalisterne«,  medens  Bredal 
og  hans  Stykke  havde  deres  Forsvarere  i  Garnisonens  Officierer, 
der  »ikke  vilde  taale,  at  en  Blæksmører  spillede  en  af  Hs.  Majestæt 
bestaltet  Direkteur  og  galant  Mand  paa  Næsen«,  og  tillige,  som  de 
af  Kritiken  fornærmede  Aktricers  Tilbedere,  paa  en  Maade  kæmpede 
pro  arts  et  focis,  fast  bestemte  paa  at  »give  Journalisten  med  hans 
ganske  Anhang  en  Lektion,  saa  at  de  skulde  krybe  i  et  Musehul«. 
I  Skuespilhuset  var  Stemningen  lidenskabelig  spændt  paa  begge 
Sider;  allerede  »Tronfølgen«  gav  Anledning  til  demonstrative  Bifalds- 
og  Mishagsytringer,  og  under  Efterspillet  tørnede  Partierne  sammen 
med  Stokke  og  Kaarder,  under  Skrig  og  Hvin  fra  Logernes  Dame- 
publikum. Slaget  endte  foreløbig  med,  at  Studenterne  bleve  drevne 
ud,  hvorpaa  Stykket,  efter  et  peremptorisk  »Weiter!«  fra  de  mar- 
tialske Kunstbeskytteres  Fører,  spilledes  videre  under  de  Tilbage- 
blevnes stigende  Jubel;  men  ude  paa  Torvet  og  i  Byens  offentlige 
Beværtninger  bleve  Skjærmydsleme  gjenoptagne,  og  der  vankede 
adskillige  braadne  Pander. 

Under  alt  dette  laa  JOHANNES  Ewald  syg  og  værkbruden 
hjenune  i  sit  Lojgis,  men  med  klar  og  livlig  Hjerne  opfattede  han 
Beretningerne  om  Kampdagens  Episoder,  og  den  Komik,  der  laa  i 
den  brutale  Magts  Bestigen  af  det  æsthetiske  Dommersæde,  be- 
sjælede ham  saaledes,  at  dens  Fylde  maatte  have  Luft,  og  i  Løbet 
af  sexogtredive  Timer  bragte  han,  liggende  i  Sengen  og  med  et 
Bræt  til  Pult,  sit  »tragicomiske  Forspil«  til  Bredals  »Efterstykke« 
paa  Papiret:  »De  brutale  Klappere«,  som  fjorten  Dage  efter 
forelaa  trykt  i  et  ret  betydeligt  Oplag  og  strax  blev  udsolgt.  Dette 
dramatiske  Arbejde,  skrevet  i  kortere  Tid  end  en  Digter  mangen- 

gang  maa  anvende  paa  en  Lejlighedsvises  fire  Strofer,  er  tilvisse 
intet  komisk  Mesterværk,  og  det  skyldes  kun  Øjeblikkets  liden- 
skabelig markerede  Partistilling,  at  det  fra  toneangivende  Side  strax 
blev  betegnet  som  et  saadant;  men  desuagtet  synes  os  Welhavens 
ellers  saa  fint  forstaaende  Dom  ubillig  og  mere  end  tilbørlig  stærkt 
paavirket  af  hans  Bestræbelse  for  at  rehabilitere  Bredals  litteraire 
Ære,  naar  han  i  sin  Afhandling  om  »Ewald  og  de  norske  Digtere«, 
til  hvilken  der  i  det  Følgende  oftere  vil  blive  taget  Hensyn,  og 
hvortil  vi  derfor  herved  henvise  (»Saml.  Skrftr.c  VIII.),  noget  kate- 
gorisk stempler  Ewalds  Improvisation  som  manglende  Vittighed  og 
sætter  dens  væsenligste  Fortrin  i  »nogle  heldige  Ordspil«,  medens 
Diktionen  forøvrigt  siges  at  være  »delt  mellem  brutal  Svulst,  Plat- 
hed hos  Vært,  Værtinde  og  Kjælderpige  og  rhetorisk  Bredde  hos 
Erast«.  At  Erast  til  Begrundelse  af  Udpibningen  fører  et  akade- 
misk Raisonnement,  der  er  Ewalds  egen  theoretiske  Betragtning  og 
derfor  kun  lidet  passer  til  den  Situation,  han  har  lagt  tilrette  i  sit 
Stykke,  kunne  vi  let  blive  enige  om;  men  ligesaa  uomtvisteligt  er 
det,  at  Digteren  med  virkelig  komisk  Fynd  har  ramt  de  Person- 
ligheder, Motiver  og  Misforstaaelser,  af  hvilke  den  brutale  Agitation 
for  Bredals  Sag  var  sammensat.  Naar  Værten  efter  bedste  E\'ne 
puster  til  Theateroptøjerne,  fordi  de  fylde  hans  Værtshus  med  liv- 
ligt drikkende  Gjæster,  eller  naar  Kjælderpigen,  overensstemmende 
med  sin  tilvante  Tankegang,  mener,  at  »Journalen«  formodenlig 
maa  være  et  berygtet  Fruentimmer,  siden  hun  skal  pibes  ud,  saa 
er  dette  Indblik  i  Pøbelens  Tankegang  ikke  mindre  sikkert  end 
den  Lyd  af  militair  Trompetklang,  der  fornemmes  i  et  Replikskifte 
som  dette  mellem  de  brutale  Klappere : 


Bister. 

Hør !  Troer  Du ,  at  jeg  har  Forfatteren 
saa  kjær, 

at  jeg  af  Venskab  tog  mig  denne  Sag  saa 
nær? 

Hvad?  Eller  troer  Du,  at  jeg  blev  hans 
Vaabendrager, 

fordi  hans  —  hvad  det  er  —  hans  Efter- 
spil behager? 

Nej !  Lad  det  være  skjønt !  Hans  Ret  lad 
være  størst! 

Men,  om  det  faldt  mig  ind,  Parbleu !  saa 
peb  jeg  først? 


Men  først,  min  Broderi  først!  Thi  mig 

og  os  tilkommer 
den  Ret  i  slig  en  Sag,  at  være  første  Dommer. 
Lad  En  kun  rejse  sig  og  sige  derimod! 
Ha,  jeg  forstaaer  min  Stok !  og  denne  Prygl 

er  god! 
Lad  Stykket  være  mat  og  uden  Sands  <^ 

Orden, 
af  alle  Skuespil  det  dummeste  paa  Jorden, 
galt  eller  jrpperligt;  det  være  født  af  Had, 
af  Hævn,  af  Billighed  og  Himlen  veed  af 

hvad!  — 
Hvad  bryder  jeg  mig  vel  om  slige  Bagateller  ? 

Jeg  tænker  ej  derpaa. 

Klapphans. 

Jeg,  paa  min  Sjæl,  ejheller ! 
Jeg  klapper  ligefuldt. 

Rechtbruder. 

Ja,  Broder,  Du  har  Ret ! 

Bister. 


Men  lad  dem  kny  derom!  Ha,  lad  dem 
vove  del! 

Hr.  Bogorm!  fra  vort  Vink  skal  Du 
ærbødigt  hente 

Tilladelse  til  Sligt!  Saalænge  skal  Du 
vente ! 


En  for  en  maa  vi  paavise  Traadene  i  det  Net,  i  hvilket 
Wessel  kvalte  den  slette  Smag,  da  Tidens  Fylde  var  kommen. 
Bredals  Syngespil-Digtning  vil  man  nu  kjende  og  have  i  Minde; 
uden  at  forstyrre  dens  litteraire  Sammenhæng  med  Parodien  vil  det 
paa  den  anden  Side  kunne  fremhæves,  at  Grenrens  Indførelse  paa 
Scenen  lettede  Vejen  for  det  Ewaldske  Syngestykke,  ligesom  Bredal 
søgte  at  benytte  Ewalds  Pen  for  Skuepladsen  ved  at  formaa  ham 
til  at  bearbejde  Pfeffels  »Philemon  und  Baucis«  og  endog  efter  »De 
brutale  Klapperesc  Fremkomst  var  virksom  for  at  skaffe  »Balders 
Død«  opført.  At  han  havde  god  Smag  for  andre  dramatiske  Ret- 
ninger end  sin  egen,  viser  sig  ogsaa  deraf,  at  hans  første  Forøgelse 
af  Repertoiret  var  Lessings  »Minna  von  Bamhelm«,  der  bragtes  frem 
i  en  god  Opførelse,  og  at  et  af  hans  næste  Skridt  som  Direkteur 
gik  ud  paa  at  fremkalde  en  national  Tragedie.  I  Oktober  1771  ud- 
stedte Bredal  nemlig  en  Bekjendtgjørelse,  hvori  det  hedder:  »En- 
hver Patriot  og  Elsker  af  Sproget  længes  efter  at  se  den  første 
danske  Original-Tragedie.  Man  er  allerede  overbevist  om,  at  dette 
har  sin  Grund,  ikke  i  Mangel  af  Genier  iblandt  os,  men  maaske  i 
Mangel  af  Opmuntringer  og  Belønninger.  For  nogenlunde  at  af- 
hjælpe denne  Mangel  er  der  bleven  besluttet,  at  naar  et  nyt  origi- 
nalt dansk  Hovedstykke  til  Skuepladsen  er  indleveret  og  spillet  et 
Par  Gange  med  Bifald  af  Publikum,  bliver  en  hel  Aftens  Indkomst 
overdragen  til  Stykkets  Forfatter.« 

Denne  Indkomst  vilde  være  falden  paa  et  trængende  Sted, 
hvis  man  havde  ladet  den  blive  den  allerede  foreliggende,  kort  for- 
inden fremkomne  første  originale  danske  Tragedie  tildel:  Ewalds 
»Rolf  Krake«.  Dette  Arbejde  havde  imidlertid,  som  Digteren  selv 
siger  i  en  paabegyndt  Fortale,  hverken  gjort  Lykke  hos  Kunst- 
dommere, hos  Publikum  eller  hos  Boghandlere  j  saa  det  vel  endnu 
mindre  var  at  vente,  at  Theatret  skulde  viile  vove  sig  ilag  med  et 
Værk,    hvie  Fejl  vare  saa  iøjnefaldende,   og  hvis   digteriske  Betyd- 

ning  just  beroede  paa  den  for  et  Theater  mislige  Omstændighed, 
at  det  betegnede  et  Brud  med  det  Gamle  og  pegede  hen  mod 
noget  uprøvet,  tilmed  uklart  antydet  Nyt.  Thi  et  Brud  med  den 
tilvante  Stil  var  denne  nordiske  Tragedie  med  Prosa-Dialog,  medens 
det  Drama,  Theatret  søgte  at  fremkalde,  stiltiende  forudsattes  at 
ville  holde  sig  indenfor  de  anerkjendte  Kunstregler. 
Tragedie-  Om  disse  maa  der  kortelig  mindes,  saaledes  som  den  franske 

Tragedie  fastholdt  dem.  Fra  Renaissancetidens  Begejstring  for 
Antiken  havde  Ludvig  XIV.s  Tidsalder  arvet  sine  tragiske  Emner, 
der  udelukkende  hentedes  fra  Grækenlands,  Roms  og  de  vestasia- 
tiske Rigers  Historie.  Men  dette  klassiske  Stof  behandledes  for- 
saavidt  i  ganske  moderne  Aand,  som  det  i  Virkeligheden  var  den 
konventionelle  franske  Hofpomp,  der  prægede  Diktionen,  og  et  ikke 
mindre  konventionelt  Æresbegreb,  som  affødte  Konflikten.  Skjøndt 
selve  den  sceniske  Fremstilling  af  disse  Tragedier  gik  saa  vidt  i 
sine  Indrømmelser  til  det  Moderne,  at  de  græske  Helte  mødte  med 
Allongeparyk  og  Galanterikaarde ,  Heltinderne  med  Hovedpynt  og 
Snørliv,  mente  man  sig  dog  paa  fuldkommen  klassisk  Grund  og 
gjorde  sig  især  til  af  den  Strenghed,  hvormed  man  formentlig  over- 
holdt den  græske  Poetiks  Regler,  uagtet  man  misforstod  Aristoteles 
i  et  Hovedpunkt,  hans  Sammenkjædning  af  Skyld  og  Skjæbne,  og 
derfor  aldrig  naaede  videre  end  til  en  overfladisk  Begrundelse  af 
Handlingens  tragiske  Udfald.  Til  Gjengjæld  fastholdtes,  som  det 
er  Franskmændene  ejendommeligt.  Poetikens  formelle  Bestemmelser 
desto  omhyggeligere,  og  fra  Loven  om  de  saakaldte  »tre  Enheder«, 
Fordringen  om  en  enkelt  Handlings  Tilendebringelse  paa  et  og 
samme  Sted  i  Løbet  af  en  Dag,  gaves  der  ingen  Dispensation; 
med  epigrammatisk  Fynd  havde  Boileau  udformet  denne  den  drama- 
turgiske Katekismes  første  og  store  Bud  i  de  berømte  Vers,  der  i 
hans  ^Art  poétique<  fordre 

qu'en  un  lieu,  quen  un  jour,  un  seul  fait  accompli 
ticnne  jtisqu'h  la  fin  h  théåtre  rempli. 

Den  ubetingede  Overholdelse  af  denne  Regel  opdrog  de  franske 
Dramatikere  med  streng  Tugt  til  en  vis  Grad  af  formel  Behændig- 
hed, der  imidlertid  maatte  kjøbes  med  Opofrelse  af  videre  rækkende 
digteriske  Erhvervelser.  Den  enkelt  gjennemførte  Handling  maatte, 
ved  Manglen   paa  Episoder,   komme   til   at  savne  den  Afvexling  af 

Lys  Og  Skygge,  der  gjør  det  Shakspeareske  Skuespil  til  et  Billede 
•  af  Verden ,  og  efterhaanden  begrændse  Handlingens  Parter  til  et 
faststaaende  Apparat  som  det  absolut  Fornødne:  Tyran  eller  Skurk 
som  det  onde,  Helt  og  Heltinde  som  det  ophøjede  og  deres  respek- 
tive Fortrolige  som  det  raadgivende  og  mellem  dem  budbringende 
Element;  den  strengt  overholdte  Tidsfordring  umuliggjorde  al  Skil- 
dring af  aandelig  Væxt  og  Udvikling  og  forvandlede  Karakter  til 
Karikatur,  fordi  der  kun  var  levnet  Øjeblikke  til  de  Omslag,  der 
ifølge  deres  Væsen  fordrede  længere  Motivering;  Steds-Enheden 
endelig  dræbte  al  Lokal-Kolorit,  idet  den  tvang  Digteren  til  at 
henlægge  sit  Stykkes  Handling  til  et  helt  abstrakt  Territorium  — 
en  Søjlehal,  en  Forgaard  til  Et  eller  Andet  —  hvor  hans  Personer 
kunde  mødes,  uden  at  man  fik  Grund  til  at  spørge  sig  selv,  hvor- 
ledes de  just  kunde  træffe  sammen  der. 

De  store  Tragikere  i  Ludvig  XTV.s  Tidsalder,  som  skabte 
denne  dramatiske  Form,  vare  med  deres  pompeuse  Sprog  og  be- 
tagende rhetoriske  Pathos  Digtere  nok  til  at  udfylde  den  med  et 
Indhold,  der  gav  dette  Drama  en  Førsterangsplads  i  Frankrigs 
klassiske  Litteratur,  men  just  i  samme  Grad  gjorde  det  vanskeligt 
at  forplante  Kunstretningen  til  andre,  aandelig  og  især  sproglig 
forudsætningsløse  Jordstrøg.  Efter  Corneilles  purpurklædte  og  Racines 
hofmands-elegante  Tragediedigtning  fulgte  i  den  Periode,  hvormed 
vi  her  beskjæftige  os,  VOLTAIRES  Optagelse  af  Stilen  som  Medium 
for  hans  reformatoriske  Tanker;  af  denne  Anvendelse  modtog  den 
endnu  sin  sidste  Leveberettigelse,  men  Dødstegnet  havde  alt  mærket 
dens  Ansigt,  just  fordi  det  var  en  Tendens  og  ikke  dens  egen 
organiske  Totalitet,  der  holdt  Liv  i  den. 

I  denne  sin  sidste  Fase  naaede  Stilen  til  os.  I  Saisonen 
1756 — 57  var  Voltaires  »Zaire«  bleven  bragt  til  Opførelse  med  stort 
Bifald,  og  en  Række  Aar  efter  hinanden  holdt  Tragedien  sig  paa 
Scenen  under  usvækket  Deltagelse.  Det  var  dette  —  formedelst  sit 
Brud  paa  antikt  Emnevalg  forøvrigt  specielt  mærkelige  —  Exem- 
plar  af  fransk  Tragediedigtning,  der  nærmest  foresvævede  den  unge 
Normand 

Johan  Nordahl  Brun  (1745— i 8 i6),  da  han  under  et  Op-   jN.Bnm. 
hold    i    Kjøbenhavn   som    Amanuensis    hos    den    hidkaldte    Biskop 
Gunnerus  (S.  275)  efterfulgte  Bredals  Opfordring  og  skrev  sin  efter 

ni.  dansk  Litteraturhistorie  a.  Udg.    II.  2^ 

alle  akademiske  Regler  forfattede  Tragedie  »Zarine«  paa  Basis  af 
»et  Grundrids«,  som  han  fandt  i  >vor  store  Guldbergs«  Verdens- 
historie. Var  Ewald  med  samt  sin  »Rolf  Krake«  en  poetisk  Drøm- 
mer, der  gik  sine  egne  Veje  i  brændende  Tro  paa,  at  de  ogsaa 
vare  Digtekunstens,  saa  var  J.  N.  Brun  en  praktisk  Natur,  der  havde 
en  bestemt  Villie  til  at  gjøre*  sit  poetiske  Pund  gjældende  saa  hur- 
tigt og  saa  kraftigt 
som  muligt;  lad  os 
tilføje,  at  han  var 
en  virkelig  digte- 
risk udrustet  Natur, 
og  at  han,  med  sine 
Evner  i  fortrinlig 
Orden  og  stærk  Be- 
vidsthed om  dem, 
baade  som  Digter, 
Taler  og  Embeds- 
mand svarede  til 
den  klare  og  skarpe 
Personlighed,  hans 
her  hensatte  Bil- 
lede fra  en  senere 
Tid  vækker  Fore- 
stilling om.  Og 
man  vil  i  denne 
Profil  ogsaa  lettelig 
finde  de  Træk,  der 
tale  til  os  i  den 
Fortale  til  »Zarine«, 
hvormed  Brun  tilegnede  sin  Protektor  Gunnerus  sit  Drama:  »Et 
Sørgespil!«  siger  han;  »hvilken  Formastelse!  Jeg  tænkte  alene 
derpaa,  og  Pennen  faldt  mig  af  Haanden.  Men  strax  følte  jeg, 
at  jeg  var  en  Normand;  og  manglede  jeg  end  andre  Gaver, 
saa  havde  jeg  dog  Dristighed  nok  og  Lyst  til  at  forsøge  det 
Vanskeligste.« 

Emnet  til  »Zarine«  er  hentet  fra  Mediens  Historie.  De  per- 
sonale Forhold  ere  arrangerede  saalunde:  den  mediske  Konge 
Cyaxares'  Hærfører  og  Svigersøn  Stryange  har  til  Fortrolig  sin  Næst- 

kommanderende  Lorano,  hvilken  er  en  slet  Person,  som  opflammer 
sin  Feltherres  utilbørlige  Kjærlighed  til  den  af  ham  overvundne 
Sacer-Dronning  Zarine  og  efter  bedste  Evne  søger  at  holde  hans 
Gemalinde  Rhetea  samt  hendes  Fortrolige  Nitocre  borte,  paa  det 
at  han  selv  kan  fremme  sine  Elskovsplaner  med  Hensyn  til  sin 
Foresattes  Hustru.  Men  trods  alle  hans  Bestræbelser  træffe  Hustruen 
og  Elskerinden  hinanden,  den  sande  Sammenhæng  aabenbares,  den 
angergivne  Stryange  »stikker  sig«,  Lorano  lægges  i  Lænker,  og 
Rhetea  staaer  utrøstelig  tilbage. 

Et  Par  Citater  af  Stykkets  talrige  Monologer  vil  vise  Enhver,  zarinc. 
der  har  »Kjærhghed  uden  Strømper«  i  Erindring,  hvor  sikkert  Pa- 
rodien har  ramt  »Zarine«  som  sit  nærmeste  Forbillede,  samtidig 
med  at  den  har  stemplet  hele  Genren  som  latterlig  Unatur.  Stryange 
giver  sit  Hjertes  tvedelte  Følelse  Luft  i  en  Række  Betragtninger, 
der  uden  Brud  paa  den  parodiske  Heltestil  kunde  indsættes  istedet- 
for  Johans  Monolog,  da  han  skal  hen  og  stjæle  de  skjæbnesvangre 
Strømper:  »O!  hvilken  Kval  og  Strid!  Mit  Hjerte  splittes  ad!« 
(4.  Akt  I.  Se);  saaledes  expektorerer  nemlig  den  mediske  Helt  sig: 

Hvad  Strid  udi  mit  Bryst,  en  Ild  den  anden  møder: 

af  Ømhed  nu  for  Dig,  Rhetea,  Hjertet  bløder, 

nu  Sacers  Dronning  vandt,  og  hendes  Yndighed 

udjager  af  mit  Bryst  min  første  Kjærlighed. 

Nu  Pligt  og  Ed  igjen  mit  Hjerte  sønderriver, 

min  Elskov  hader  jeg  og  selv  min  Bøddel  bliver. 

Ja,  Dyd,  Uskyldighed!    Du  har,  jeg  føler  det. 

Du  har  i  Himlen  den,  som  vaager  for  din  Ret  —  — 

Men  Sacers  Dronning?  —  Nej,  jeg  Dyden  overvinder, 

jeg  glemmer  Ed  og  Pligt,  og  ingen  Lov  forbinder 

Dog  —  hvorfor  glemme  Pligt?   Jeg  Dronningen  har  kjær, 
det  er:  jeg  agter  højt  Dyd  og  Fortjenester. 

Efter  samme  Formular  klager  Zarine  sin  Nød: 

O  Elskov,  skulde  Du  mod  Dyd  i  Hjertet  stride, 
hvor  vilde  det  Dig  gaa!    hvad  maatte  jeg  ej  lide! 
Skjøndt  yndet  af  min  Sjæl,  Du  rene,  spæde  Lyst 
dog  maatte  give  tabt  for  Dyden  i  mit  Bryst. 
Ja,  himmelsendte  Dyd!  mit  Hjertes  Herskerinde, 
Du  bør.  Du  maa,  Du  skal  mod  Elskov  Sejer  vinde. 
Du  fra  min  Ungdom  var  min  Fryd,  min  Ro  og  Løn. 
Vig  derfor.  Elskov,  vig.  Du  Hjertets  yngre  Søn! 

27« 

Men  kunde  disse  to  forenes  i  mil  Hjerte, 
o  Himmel !  det  var  Alt,  hvad  jeg  af  l^ig  begjærle. 
Hvis  ikke,  styrk  min  Sjæl,  gjør  Dyden  sejerrig. 
Ja,  Himmel,  lad  mig  ej  Aanære  den  og  Dig! 

Hurtigt  og  med  gjennemgribende  Virkning  i  Øjeblikket  kom 
Reaktionen  imod  den  franske  Smag,  skjøndt  denne  var  sejglivet  nok 
til  endnu  en  Stund  at  overleve  Tilbageslaget.  Traadene  vare  lagte 
tilrette.  Situationen  ventede  kun  paa  den  kunstfærdige  Haand,  der 
kunde  flette  dem  til  Net  —  og  som  i  Leg,  med  godmodigt  Lune 
spillende  om  Munden  og  neppe  med  fuldt  klar  Bevidsthed  om  den 
Reformation,  der  herved  indlededes,  greb  en  alt  Andet  end  pole- 
misk, tvertimod  overvejende  kontemplativ,  noget  magelig  og  paa 
sin  lidet  aggressive  Maade  skeptisk  Natur  fat  paa  Væven  og  frem- 
kaldte —  vistnok  til  Forundring  for  sig  selv  —  det  uforgængelige 
Billede,  af  hvis  karikerende  Træk  vi  nu  nærmest  kjende  selve  Gjen- 
standen  for  Karikaturen:  WESSEL  skrev  sin  »Kjærlighed  uden 
Strømper«, 
wcasei.  Familien  Wessel  er  af  hollandsk  Byrd.     Den   norske   Grens 

Stamfader  blev  Raadmand   i  Throndhjem,    og  det  er  til  hans  Be- 
rømmelse Folkevisen  synger: 


Samme  Fader  avlede 
atten  fulde  Søskende  I 


Døtre  sex  og  Sønner  tolv  — 
en  af  dem  var  Tordenskjold. 


En  af  Tordenskjolds  Brødre  havde  en  Søn,  som  den  6.  Oktbr.  1742 
blev  Fader  til  Johan  Herman  Wessel,  født  paa  Jonsrud  Plads  ved 
Vestby  Præstegaard,  et  Par  Mil  Syd  for  Christiania.  Fra  denne 
Bys  lærde  Skole  blev  han  Student  1761  og  tog  anden  Examen 
Aaret  efter.  Under  de  efterfølgende  ti  Aars  Ophold  i  Kjøbenhavn 
høre  vi  intet  til  ham,  vide  ikke  Andet  om  ham,  end  hvad  der  kan 
sluttes  af  hans  senere  litteraire  Produktion:  at  han  erhvervede  sig 
sproglig  Kyndighed  og  udbredt  Læsning  i  fremmede  Tungemaal, 
især  Fransk  og  Engelsk,  og  overhovedet  dyrkede  Humaniora,  ud- 
dannende sig  en  selvstændig  Opfattelse  af  de  mangfoldige  litteraire 
Fænomener,  der  vare  oppe  i  Tiden.  Et  behageligt  æsthetiserende 
Omgangsliv  blev  tidligt  Wessel  til  en  kjær  Vane,  saa  han  foretrak 
at  skaffe  sig  sit  tarvelige  Udkomme  og  holde  sig  nær  ved  Hoved- 
stadens Theater-  og  Litteraturliv  ved  Hjælp  af  nogle  faa  Informa- 
tioner fremfor  at  følge  de   ubemidlede  norske  Studenters  sædvan- 

Titdkobbcr  til  den  furstc  samlede  Udgave  af  J.  H.  Wessels  Skrifter  1787. 

lige  Udvej:  at  vende  tilbage  til  Fødelandet  og  »konditionere«  som 
Huslærer  eller  Medhjælper  hos  en  Præst,  benyttende  Fritimerne  til 
Examensforberedelse.  Wessel  har  aabenbart  sat  allerstørst  Pris  paa 
sin  personlige  Uafhængighed  og  derfor  indskrænket  sine  Fornøden- 
heder og  Forbindelser  til  det  strengt  Nødvendige.  Ogsaa  i  denne 
Forstand  gjælde  S.  Kierkegaards  skjønne  Ord  om  ham,  egenlig  an- 
vendte paa  hele  hans  litteraire  Stilling:  »Wessel  har  sagt,  at  han 
holder  sig  udenfor,  hvor  der  er  Trængsel;  det  skal  ogsaa  times 
ham  efter  Døden;  han  staaer  ene,  udenfor  Trængselen  efter  Udøde- 
ligheden.« 

Ene  stod  han  paa  en  højst  tiltalende  Maade,  da  han  udsendte 
sit  navnkundigste  Arbejde.  Thi  medens  den  fra  dansk  Side  frem- 
komne Kritik  over  »Zarine«  gav  Anledning  til,  at  Landsmændene 
fylkede  sig  til  Forsvar  om  J.  N.  Brun  i  »det  Norske  Selskab«,  hvis 
frie  og  aandfulde  Omgangsliv  altid  drog  Wessel  til  sig,  hævdede 
han  just  paa  samme  Tid  og  i  samme  Anledning  sin  litteraire  Selv- 
Kjæriighed  stændighed  ved  at  skrive  »Kjærlighed  uden  Strømper«,  aabenbarende 
strompcr.  ^^^  ^^^  Samme  sin  elskværdige  Beskedenhed,  idet  han  kun  gjorde 
enkelte  Venner  bekjendt  med  sit  Værk  og  længe  modstod  deres 
ivrige  Opmuntringer  til  at  udgive  det,  uvillig  til  at  træde  frem  for 
Offentligheden  og  —  som  et  ægte  umiddelbart  Geni  —  uden  nogen 
stærk  Fornemmelse  af  denne  i  Løbet  af  en  Maanedstid  improviserede 
Digtnings  afgjørende  Betydning.  Omsider  besluttede  Wessel  sig 
til  at  udgive  Stykket  paa  eget  Forlag,  efterat  der  i  Stilhed  var 
sikret  ham  en  nogenlunde  betryggende  Subskription ,  og  den 
2.  Septbr.  1772  falbødes  for  første  Gang  dette  vor  Litteraturs  klas 
siske  Mesterværk  i  Adresseavisen  —  uden  Nævnelse  af  Forfatteren. 
Et  halvt  Aar  efter  bragtes  det  til  Opførelse  med  en  af  Kapelmester 
SCALABRINI  komponeret  Musik.  Om  den  sceniske  Fremstilling  for- 
tæller Overskou :  »Imellem  de  forskjellige  Maader,  hvorpaa  man 
har  villet  have  dette  Stykke  givet,  valgte  Skuespillerne  den,  som 
sikkert  er  den  rette,  ligesom  den  er  den  tækkeligste  og  effekt- 
fuldeste: de  gjorde,  i  tilsyneladende  Alvor,  en  komisk  Pathos  i 
Deklamation  og  Gestikulation  til  Foredragets  Grundtone,  lod  Ironien 
skimte  igjennem  deres  Reflexioner  over  sig  selv  og  sank  ned  til 
plat  Hverdagslighed  paa  de  enkelte  Steder,  hvor  Naturen  gaaer  over 
Optugtelsen,  saa  at  de  glemme  Heltevæsenet.  Syngenumerne  gaves 
i    stor  Stil    med    de  italienske  Sangeres    mange  Udpyntninger   og 

lange  Kadencer,  udførte  med  bemærkelig  stor,  men  af  og  til  pudsig 
uheldig  Omhu,  for  at  den  utilstrækkelige  Stemme  ikke  skulde 
knække.«  Rosenstand  -  Goiskes  »Dramatiske  Journal«  indprenter 
overensstemmende  hermed  —  og  til  Advarsel  mod  nogle  ved  de 
første  Opførelser  forekommende  altfor  drastiske  Overdrivelser  -— 
Skuespillerne  »at  de  maa  erindre  dem,  at  Forfatteren  altid  har  villet 
have  sine  Personer  underholdte  [d:  gjennemførte]  med  en  vis  Dig- 
nitet«,  og  Rahbek  meddeler  i  Fortalen   til  sin  Udgave  af  Wessel, 


Æuiam  d/>r  staaer^^n  Tt/t-  —  d&n  sfaaér- &nBtlt  Fcrrfioe^^ 


■  Kjærlighed   udea   Strømper«  5.  Akts.  Se. 
Vignet  til  »Samtlige  Skrifter«  X787. 

at  »ved  en  Privatforestilling  af  Stykket,  hvor  Wessel  selv  spilte  med. 
Alting  blev  givet  i  fuld  Overensstemmelse  med  Digtets  Tone,  de 
høje  Steder  højtragisk,  de  kjælne  smeltende,  de  lave  lavt,  men  Alt 
med  fuldkomneste  Alvorlighed«.  Kostumerne  vare  —  som  Parodien 
selv  —  en  Blanding  af  Hverdagsklæder  og  Helteskrud;  Johan  bar  i 
femte  Akt  til  hvide  Bomuldsstrømper  med  Tinspænder  »en  grøn 
romansk  Silkekappe«  med  Guldgaloner  og  Hjelm  med  Fjer,  Mads 
viste  sig  i  de  første  Akter  med  Skomager-Skjødskind,  men  steg  i 
Løbet  af  den  tragiske  Handling  til  romersk  Toga  og  fjerbusket 
Hjelm,  medens  hans  »Fortrolige«  Jesper  optraadte  med  trekantet  Hat 
med  Fjer  og  Kokarde.  Hosstaaende  noget  senere  Tegning  har  dog 
en  fra  denne  Beskrivelse  hel  forskjellig  Kostumering. 

»Kjærlighed    uden    Strømper«     betragte    vi    som    kjendt    fra 
Scene    til    Scene;    den    ovenfor    givne   Redegjørelse    for   Parodiens 
litteraire   Forudsætninger  vil   forhaabenlig  danne  en   fy Idestgj ørende 
Baggrund   for  dens  Forstaaelse  selv  i  det  Enkelte.     Helt   igjennem 
vil  man   i  Tale  og  Situation  mindes  saavel   om  »Tronfølgen c   som 
om  »Zarinec ;  men  medens  disse  Arbejder  have  været  Wessel  mest 
nærværende  og  ydet  ham  Anledningen,  naaer  hans  Parodi  et  langt 
større  Maal   end   disse  to  mislykkede   Exemplarer,    idet  den   tager 
hele  litteraire  Genrer  paa  Kornet  og   viser  det  Unaturlige  og  Fade 
i  deres  Methode,   for  Syngestykkets  Vedkommende  ved,    i  Lighed 
med  hele  dets  overfladiske  Konstruktion,  at  hefte  de  trivielt  raison- 
nerende,  men  bombastisk  foredragne  Arier  til  Dialogen,  for  Trage- 
diens ved  den  kosteligste  Travestering  just  af  alle   de   Regler,   der 
betragtedes  som  dens  Livsprincip:  Handlingens  Enhed  er  med  den 
kaadeste  Lystighed    iagttaget  i  Motivet    med    det   skjæbnesvangre 
Strømpepar,    af  hvis  Erhvervelse  Liv  og  Død  afhænger;    for  Over- 
holdelsen af  Tidens  Enhed   er  selve  Skjæbnen  den  mørke  Vogter, 
thi    den    har    gjennem  Drømmen  forkyndt  Grethe,   at   »hun   aldrig 
bliver  gift,   hvis  det  idag  ej   skeer«,   hvorved  den  tragiske  Kata- 
strofe gjøres   uundgaaeHg,    fordi    »en  Dags  Opsættelse«,    som  ene 
kunde  bortmane  den,  er  utilstedelig  baade  ifølge  Skjæbnens  og  den 
aristoteliske  Poetiks  Love;  endelig  har  Bevarelsen  af  Stedets  Enhed 
følgerigtigt  ført  til  en  fuldkommen   abstrakt  Lokalitet,   hvor  Grethe 
sover  og  spiser,   hvor  Johan  opsøges  af  Mette   og  Mads   konfererer 
sin  Kistes   Indhold   med  Inventarielisten.     Paa   langs    og  paa  tvers 
maales  denne  Scene  af  de  Handlendes  Helteskridt,  medens  de  paa 
ulastelige    Alexandrinere    give    deres    tragisk  -  splidagtige    Følelser 
Luft;    Grethe  sin  Kamp  mellem  Fornuft  og  Kjærlighed,   Johan  sin 
Tvist  mellem  Ære  og  Elskov  og  senere,  da  han  fristes  til  at  stjæle 
Strømperne   fra  sin   Rival,    mellem   Kjærlighed   og  Dyd.     Her  ud- 
folder   Handlingen    sig    med    det    hele    konventionelle    Apparat    af 
Drømme   og  Anelser,   Besvimelser  og  Besværgelser,    hvis  Modsæt- 
ning   til    Konfliktens    lattervækkende    Ubetydelighed    og    de    lave 
Drifter,  den  vækker  tillive,  just  frembringer  den  komiske  Dobbelt- 
hed, der  er  en  Parodis  sande  Sjæl.     I  Persontegning,   Replikføring 
og  Situation  er  denne  Dobbelthed  bestandig  virkningsfuldt  tilstede. 
De  Helte  og  Heltinder,  Skjæbnen  har  hævet  op  i  Tragediens  Adels- 
klasse,  tynges  atter  og  atter  ned  af  deres  Naturs  medfødte  Simpel- 

hed  —  Grethe  af  sin  ustyrlige  Appetit,  Johan  af  sin  hele  moralske 
Slattethed,  der  i  Holdning  ligner  det  Strømpeskaft,  han  savner, 
Mads  af  sin  gnieragtige  Smaalighed  o.  s.  fr.  Den  tragiske  Stil 
overholdes  samvittighedsfuldt  med  de  Antitheser  og  den  Billedpomp, 
den  udkræver,  men  hvert  Øjeblik  træder  Kothurnen  i  Rendestenen 
formedelst  de  platte  Ord  og  trivielle  Billeder,  Personerne  ifølge  deres 
Naturbeskaffenhed  henfalde  til,  som  naar  Johan  i  sin  højstemte 
pathetiske  Dialog,  hvor  han  staaer  paa  Handlingens  Højdepunkt, 
uvilkaarlig  bruger  Udtryk  fra  den  mest  materielle  Sfære,  taler  om, 
at  Dyd  og  Elskov  ikke  kan  »søbe  af  eet  Fad« ,  sammenligner  sit 
Hjerte  med  en  Sæk,  i  hvilken  de  to  stridende  Følelser  klamres, 
saa  den  »revner  snart«,  kalder  Dyden  sin  »Kjæledægge«  og  tiltaler 
Amor  som  den  »lille  Snottede«.  Ikke  mindre  falde  de  Optrædende 
ud  af  Stilen  i  Situationerne,  ved  enten  at  gaa  betragtende  og 
reflekterende  ved  Siden  af  dem,  som  naar  Grethe  drøfter  Hensigts- 
mæssigheden af  en  Besvimelse  og  indhenter  Raad  desangaaende, 
eller  ved  at  lænke  den  haandgribeligste  Prosa  til  deres  ideale 
Pathos,  som  i  Stykkets  Slutningsscene,  hvor  en  Skaal  Ærter  vandrer 
fra  Haand  til  Haand,  alt  medens  de  »stikke  sig«. 

Det  er  imidlertid  ikke  ved  Paavisning  af  Komikens  rammende 
Evne  Punkt  for  Punkt,  at  »Kjærlighed  uden  Strømper«  skal  eller 
behøver  at  gjøres  forstaaelig  af  Læseren.  Digtets  komiske  Kraft  er 
af  en  saa  umiddelbar  Art,  at  det  neppe  vil  forfejle  sin  Virkning 
paa  Nogen,  der  har  de  nødvendige  litteraire  Forudsætninger  inde. 
Disse  ere  kort  og  klart  paaviste  bl.  A.  i  Indledningen  til  Henr. 
Jægers  ypperlige  Skoleudgave  af  »Kjærl.  uden  Strømper«  (Chri- 
stiania, 1884)  saavelsom  i  J.  LEVINS  »Udkast  til  Wessels  Levnet« 
foran  hans  Udgave  af  Digterens  samlede  Poesier.  Hans  egen 
Samtid  var,  skjøndt  just  den  stod  disse  Forudsætninger  nærmest, 
ikke  istand  til  at  opfatte  hele  Rækkevidden  af  Wessels  Parodi,  ja 
kunde  endog  tildels  føle  sig  smertelig  berørt  ved  at  se  sine  drama- 
tiske Idealer  saaledes  givne  til  Pris;  men  Digtets  gratieuse  Vittighed, 
dets  sprudlende  komiske  Fylde  var  i  sig  selv  af  en  saa  betagende 
Virkning,  at  »Kjærlighed  uden  Strømper«  som  i  et  Nu  erobrede 
hele  Publikum,  og  de  Repliker,  der  som  »bevingede  Ord«  ere  blevne 
Bestanddele  af  vort  Omgangssprog,  prægedes  allerede  dengang  til 
den  Skillemønt,  der  i  et  Aarhundrede  skulde  gaa  fra  Haand  til 
Haand.     Især    til  Stykkets    sceniske   Opførelser  var  Tilstrømningen 

Stærk,  og  Wessel,  der  havde  levet  et  Decennium  som  en  saa 
ukjendt  og  ensom  Mand  i  Hovedstaden,  at  en  Anmeldelse  kort  efter 
Stykkets  Udgivelse  rygtevis  betegnede  Forfatteren  som  »Hr.  Wessel, 
en  Normand« ,  saae  fra  nu  af  sit  Ry  i  stadig  Væxt  og  sig  selv  — 
tildels  imod  sin  Tilbøjelighed  og  altid  i  beskeden  Tilbageholden- 
hed —  som  toneangivende  Midtpunkt  i  en  Kreds,  der  har  spillet 
en  ikke  ringe  Rolle  i  den  litteraire  Udvikling:  det  Norske 
Selskab. 

De  norske  Studenter  og  litteraire  Mænd  havde  deres  daglige  Det  Not»kc 
Tilhold  i  det  Juel'ske  Kaffehus  i  Sværtegade,  hvor  der  udvikledes  ^cUkab. 
et  Slags  Hjemliv  for  de  familie-  og  hjemløse  Ynglinger  under 
Ægide  af  Husets  Værtinde,  den  brave,  moderlig-beskyttende  og 
hjælpsomme  Madam  Juel,  en  Provstedatter  fra  Thy.  Oprindelig  var 
Samlaget  af  udelukkende  selskabelig  Art,  og  de  litteraire  Øvelser, 
der  fandt  Sted  i  Løsning  af  de  poetiske  Opgaver  med  »en  Bolle 
Bisp«  som  Præmie,  gjorde  ikke  anden  Fordring  end  at  bidrage  til 
almindelig  Underholdning,  om  de  end  af  en  Slags  historisk  Ordens- 
sands  indskreves  i  en  dertil  anskaffet  Versprotokal.  Denne 
Selskabeligheds  poetiske  Sving  og  de  unge  Narmænds  friske  Skjemt 
overhovedet  drog  Gjæster  til  Huset,  og  Selskabet  kunde  til  Tider 
blive  større  og  mere  blandet,  end  tjenligt  var,  hvor  et  frit  Ord,  en 
rask  Dom,  et  dristigt  Epigram  skulde  have  den  Betryggelse,  som 
kun  en  sympathetisk  Modtagelse  kan  sikre  det.  Kredsens  tilfældige 
Sammensætning  føltes  især  som  en  Ulempe,  da  Kampene  om  »Tron- 
følgen« og  Meningsforskjellighederne  om  »Zarine«  vakte  stærkt 
Røre  i  det  norske  Samlag,  i  hvilket  baade  Bredal  og  Brun  vare 
fremragende  Gjæster.  I  Anledning  .af  Kritiken  over  »Zarine«  havde 
Klubbens  egenlige  Leder,  Ove  GiERLøv  Meyer,  taget  offentlig  til 
Gjenmæle,  gaaende  ud  fra  den  Formodning,  at  de  imod  den  norske 
Digter  gaaende  Domme  havde  deres  Udspring  fra  en  dansk  Koteri, 
der  med  Ewalds  Navn  som  Bannermærke  og  med  P.  Rosenstand- 
Goiske  og  Abrahamson  som  Førere,  havde  sit  litterairt-selskabelige 
Sæde  i  Mad.  Neergaards  Kaffehus  i  Badstustræde.  Den  lidenskabe- 
ligt bevægede  Debat  om  disse  Anliggender  kunde  man  ikke  ønske 
tilfældige  Tilhørere  til,  og  saaledes  foranledigede  denne  Begivenhed, 
at  de  norske  Gjæster  fik  sig  et  eget  Lokale  i  Værtens  Lejlighed 
anvist  og  samtidig  begyndte  at  forme  sig  som  en  fortrinsvis  litterair 

Klub  med  en  bestemt  Tendens  og  en  mod  de  Ewaldske  Partigæn- 
gere  rettet  Kritik.  Da  Selskabets  litteraire  Organisation  var  paa  sit 
Højdepunkt,  havde  den  en  næsten  akademisk  Karakter;  der  udsattes 
Prisopgaver,  og  Lønnen  for  deres  heldige  Løsning  var  en  Finger- 
ring med  Indskriften:  Vos  exemplaria  Græca,  Begyndelsen  af  den 
bekjendte  æsthetiske  Anvisning  i  Horats's  Ars  poetica  268—69: 
Vos  exemplaria  Græca  noctuma  versate  manUy  versate  diuma 
(o:  tidlig  og  silde  skulle  I  arbejde  med  de  græske  Mønstre  for  Øje), 
en  Henstilling,  ved  hvilken  den  latinske  Digter  anbefaler  sine  Lands- 
mænd at  holde  sig  den  græske  Digtnings  prosodiske  Korrekthed 
efterrettelig  og  ikke  forsømme  den  metriske  Velklang.  Overført 
paa  det  norske  Selskab  og  de  da  foreliggende  litteraire  Forhold 
skulde  Parallelen  indskærpe  den  franske  Klassicismes  Regelrethed 
som  Modsætning  til  den  Klopstock-Ewald'ske  Skoles  nye  Besynder- 
ligheder og  Uregelmæssigheder. 

Det  norske  Selskabs  stundom  misforstaaede  Stade  og  jevnlig 
misbilligede  litteraire  Polemik  bør  her  kortelig  stilles  i  rette  Lys; 
ved  Omtalen  af  Ewald  vil  der  ligeledes  blive  Lejlighed  til  at  paa- 
pege de  herhenhørende  Forhold.  Man  maa  først  og  fremmest  be- 
tragte den  norske  Opposition  mod  den  Ewald'ske  Retning  som 
fremgaaet  af  en  for  vor  litteraire  Udvikling  betydningsfuld  Tempera- 
ments-Ejendommelighed (se  S.  109 — 10).  Dernæst  vil  man,  uden 
at  forurette  Normændene,  kunne  gjøre  opmærksom  paa  en  national 
Ærekjærhed  som  et  af  Motiverne  til  Sammenholdet  og  Modstanden 
mod  det  Ewald'ske  Frembrud:  Stoltheden  over  Landsmandskabet 
med  TULLIN,  Tilslutningen  til  den  nydannende,  frisk- befrugtende 
Impuls,  hans  naturskildrende  Digtning  gav,  og  Fortrydeligheden 
over,  at  denne  Nyskabelse  saa  kort  efter  truedes  med  at  stilles  i 
Skygge,  ja  rent  ud  fornægtes  af  en  fra  unationalt  Udgangspunkt 
paavirket  Digtning  som  den  af  Klopstock  fremkaldte  Ewaldianisme. 
Følte  Normændene  sig  hos  Ewald  selv  fremmed  berørte  af  hans 
Odestils  »hastemte  Toner«,  af  hans  messianske  »Seraf- Sprog«  og  af 
hans  nordiske  Tragediedigtning,  der  brød  med  en  tilvant  Stil  uden 
at  kunne  skabe  noget  Klarere  end  en  ossiansk-klopstocksk  Barde- 
poesi, saa  maatte  deres  Formsands  stødes  dobbelt  af  hans  blindt- 
forgudende  Efterlignere,  Trediehaands-Klopstockianerne,  der  fattedes 
hans  høje  digteriske  Begejstring  og  hyppigere  eftergjorde  hans  Fejl 
end   hans  Fortrin.     Som   Folge    heraf  sluttede   det  norske  Selskab 

sig  med  polemisk  forstærket  Sammenhold  om  den  klare  franske 
Form  og  det  sig  hertil  støttende  engelske  Læredigt  og  naturskil- 
drende  Poem.  Hvad  Selskabets  litteraire  Polemik  angaaer,  bør  det 
fremhæves,  at  hvor  vittigt  snertende  dets  epigrammatiske  Udfald 
end  kunde  forme  sig  indenfor  dets  sluttede  Kreds,  har  det  i  sin 
udadvendte  Krigsførelse  ikke  noget  Brud  paa  hæderlige  Kampregler 
at  bebrejde  sig,  og  Had  til  Ewald  selv  eller  fanatisk  Forfølgelse  af 
hans  Digtning  kan  Selskabet  ikke  med  Grund  beskyldes  for.  Tonen 
var  overhovedet  godmodig  selv  i  Satiren,  urban  selv  i  Omgangen 
med  Modstandere;  thi  at  der  til  Tider  kunde  findes  ogsaa  saadanne 
indenfor  den  litteraire  Fællesramme,  derom  have  vi  jo  et  Vidnes- 
byrd i  den  Omstændighed,  at  Forfatteren  til  »Kjærlighed  uden 
Strømperc  mødtes  i  Selskabslokalet  med  sine  Landsmænd  Bredal 
og  Brun;  hvoraf  maaske  yderligere  kan  drages  den  Slutning,  at 
Wessel  ikke  selv  har  tillagt  sit  Vittighedsværk  nogen  stor  Konsekvens, 
men  med  Geniets  elskværdige  Ubekymrethed  betragtet  det  som  et 
let  Produkt  af  Øjeblikket,  som  det  ikke  var  værdt  at  gjøre  synder- 
ligt Væsen  af. 

»Det  norske  Selskab«,  siger Welha VEN  i  den  ovenfornævnte 
Afhandling,  »havde  uden  Tvivl  ganske  Udseende  af  et  Tabagium 
og  var  forresten  i  sit  hele  Væsen  et  Studentersamfund.  Dets  For- 
samlingsværelser vare  kun  fattigt  udstyrede  med  Meubler  og  andre 
Bekvemmeligheder.  Man  havde  nogle  gamle  højryggede  Stole  langs 
Væggene  og  et  langt  Bord,  der  stod  midt  paa  Gulvet  i  den  første 
Stue.  Ved  Siden  af  dette  Rum  var  der  endnu  et  Par  Kamre,  hvor 
man  kunde  føre  fortroligere  eller  mere  animeret  Samtale,  og  i  et 
af  disse  sad  den  meget  yndede  Værtinde,  Mad.  Juel,  ved  The- 
bordet.  Blandt  Medlemmerne  var  det  et  eget  Værdighedstegn  at 
have  Adgang  til  dette  Gemak.  Undertiden  gik  En  og  Anden  neden- 
under i  den  offentlige  Kafé,  hvorfra  Kredsen  var  opstegen,  og  der- 
fra bragtes  uden  Tvivl  mangt  et  Underholdningsstof  tilbage  til  Sel 
skabet  —  Man  kom  lige  fra  Theatret  eller  fra  Læsningen  af  et  nyt 
Skrift  og  behandlede  nu  i  en  Kreds,  hvorfra  al  Tvang  var  banlyst, 
den  givne  Gjenstand.  De  maadelige  Forfattere  vidste  dette  —  de 
vidste,  at  Røgskyerne  hos  Mad.  Juel  vare  lynsvangre,  og  allerede 
næste  Morgen  kunde  de  vente,  at  den  satiriske  Ild  havde  rammet 
og  løb  ustandselig  omkring  i  den  hele  Stad.  Man  har  betegnet 
Skrifter,  som  ere  tilintetgjorte  ved  et  eneste  Bonmot  fra  det  norske 

Selskab,  og  man  kjender  endnu  flere  af  disse  Epigrammer,  der  paa 
en  vis  Maade  have  foreviget  sine  Ofre.« 

Blandt  de  litteraire  Personligheder,  som    færdedes  her,   maa 
først    og  fremmest  nævnes  Kredsens  stadige  Gjæst,    dens  ideelle, 

om  end  ikke  dens  praktisk  stærkt  agerende  eller  agiterende  Hoved- 
mand Wessel. 

Til  Fremme   for  Wessels   digteriske  Væxt  har  Samkvemmet 
med  Norske  Selskab  ikke  været,  medens  det  til  Gjengjæld  har  skabt 
hans  Ry  som  aand- 
fuld  Selskabsbroder 
og    gjort    ham    til 
Centrum  for  en  Hær- 
skare   af    saadanne 
Anekdoter,  som  til- 
dels ere    fælles  for 
alle  Litteraturers 
Zigeunere  og    der- 
for  maa    betragtes 
som  højlig  apokryfe, 
hvor    de    anvendes 
paa    en     enkelt    af 
dem.      En   Fare, 
som     særlig     lurer 
paa  den   humoristi- 
ske Forfatter,  er  en 
vis  kontemplativ  In- 
dolens,    der    lader 
Livets    Fænomener 
drage  sig  forbi  som 
et  underholdende 
Skyggespil ,     der 
vækker  Vittigheden 
til  efemert  Liv,  men 
kun    sjeldent     for- 
maaer  at  kalde  den 

komiske  Evne  saaledes  til  Vaaben,  at  den  udretter  en  Stordaad. 
For  denne  Fare  blev  Wessel  et  næsten  villielost  Oflfer.  Sit  litteraire 
Livs  Hovedbedrift  havde  han  udført  halvt  som  i  Spøg  og  hvilede 
nu  beskuende  paa  dens  Laurbær,  uden  at  gjøre  sig  til  af  deres 
Hæder.  Hans  følgende  to  Skuespil  stod  uendelig  langt  tilbage  for 
den  lovende  Debut  og  gik  næsten  uændsede  forbi  den  offentlige 
Opmærksomhed:  Lystspillet  »Lykken  bedre  end  Forstanden«, 


Wessel. 


Wessels  Portrait , 

tegnet  af  F.  Wedege,    »Cand.  juris,   Medlem  af  det  norske  Selskab«, 
i  Assessor  Jacob  Herslebs  Stambog,  1780. 

opførtes  1776  kun  pogle   ganske  faa  Gange,   og   det  senere  Skue- 
spil >Anno  7603«,  skrevet  ni  Aar  senere,  blev  i  sin  Ubetydelighed 
omtrent  helt  upaaagtet.     I  Mellemtiden   var  Wessel   ved   sin  hjælp- 
somme Landsmand  Kammerherre    og  Theaterdirekteur  Warastedts 
Indflydelse  bleven   ansat   som    fast  Theateroversætter  med  en  Løn 
af  hundrede  Daler  aarligt,    og   paa  denne  Gage   giftede   den  sorg- 
løse Digter  sig  snart  derpaa  med  en   uformuende  norsk  Pige,  som 
Aaret    efter    fødte    ham   Sønnen  Jonas,    Faderens   Kjæledægge   og 
Kilden  til  hans  reneste  Glæder,  men  dog  uden  saa  stor  Magt  over 
ham,  at  han  kunde  holde  ham  til  Hjemmet.    Blandt  lystige  Kame- 
rater i  Klubber  og  paa  Vinkjældre  søgte  Wessel  at  forslaa  de  mis- 
modige Tanker,    der  mere  og  mere  fik  Magt  over  ham,    nu  yder- 
ligere forøgede  af  tiltagende  Næringssorger  og  et  svækket  Helbred. 
I  disse  Omgivelser  kunde   Lunet  vaagne   hos   den   ellers  saa  stille 
Mand,  og  med  ødsel  Haand  strøede  han  de  Improvisationer  om  sig, 
der  holdt   hans   Ry  som  vittig  Forfatter  vedlige   og   i   Forbindelse 
med  alvorlige  Digte   som  »Nøjsomhed«    og   »Ode  til  Søvnen« 
eller  gratieuse  komiske  Kompositioner  som  »Gaffelen«  og  »Herre- 
manden«   forstærkede   hans   sande  Venners  Ønske   om,    at  denne 
rigtbegavede  Natur  vilde  samle  sig  om  en  større  Opgave  i  den  ene 
eller  den  anden  Retning.   Ønsket  syntes  at  skulle  gaa  i  Opfyldelse, 
da  Wessel  i  Marts  1784  overraskede  med  Udsendelsen  af  det  første 
votrc  Servi    Numer  af  sit  Ugeblad  ^Votre  Serviteur^  Otiosis^Hy  indeholdende 
»Hundemordet«,    og    det   viste    sig    st rax ,    hvilken    Popularitet 
Digteren  var    i   Besiddelse    af,    idet  Bladets    første  Numre  maatte 
optrykkes  paany  for  at  tilfredsstille  den  stærke  Efterspørgsel.    Men 
Forventningerne    sank    snart.      Kun    ganske    enkelte    Stykker   vare 
ægte  wesselske  i  Lune  og  sproglig  Ynde;  gjennemgaaende  var  Ind- 
holdet tarveligt,   vidnende  om   den  Ulyst,   hvormed  Digteren  nød- 
tvungent  slog    Mønt    af   sit   Talent:    en    lidet    morsom    Anekdote, 
funden  i  et  eller  andet  Vademecum   og  spunden   ud   til  saamange 
Verslinier,   at  de  til  Nød  kunde  fylde  et  Numer,   naar  der  brugtes 
en  stor  Skrift  og  vide  Mellemrum  mellem  Linierne.    Hvorfor  Wessel 
udtrykkelig  bestemte   sit  Ugeblad  for   yOtiosis^,    o:  for  Folk,   der 
have  god  Tid,  er  ikke  let  at  forklare,    thi   et  Numers  Indhold  var 
læst  paa  nogle   faa  Minuter,   da  dets   sex  smaa  Oktavsider  —  de 
første   to   brugtes  til   Titelblad,    og  den  sidste   var  jevnlig  næsten 
blank  —  tilsammen  ikke  rummede   flere  Typer  end  en  knap  Side 

DET  NORDISKE  FORLAG 
A.  D.  JØRGENSEN 

HISTORISKE  AFHANDLINGER 

UDGIVET  AF   RIGSARKIVAR  C.  F.  BRICKA 


Det  nofdiske  Forlag  har  faaet  den  gode  Idé  at  foranstahe  en  Subskriptions- 
udgave  af  dem  af  A.  D.  Jørgensens  historiske  Afhandlinger,  som  den  for  tidlig 
bortrevne  Foifatter  ikke  fik  Tid  til  at  udgive  som  selvstændige  Skrifter,  og  som 
—  spredte  rundt  omkring  i  Blade  og  Tidsskrifter  —  derfor  hidtil  ikke  har  været 
kendte  af  det  store  Publikum. 

A.  D.  Jørgensens  Arbejder  trænger  ikke  til  nogen  Anbefaling.  Men  idet  vi 
henleder  Opmærksomheden  paa  disse  »Historiske  Afhandlinger*,  maa  det  fremhæve?, 
at  det  netop  er  gennem  disse  hver  for  sig  smaa  Artikler,  at  den  geniale  Gransker 
vandt  det  Syn  paa  sit  Fædrelands  Historie,  ud  fra  hvilket  han  senere  skrev  sine 
store  Værker,  om  hvilke  der  Jo  altid  stod  Livets  Larm.  Det  er  i  Virkeligheden 
disse  tilsyneladende  saa  fordringsløse  Afhandlinger,  der  er  de  epokegørende;  de 
er  Milepælene  paa  Å.D.Jørgensens  og  dermed  paa  den  moderne  danske  Historie- 
skrivnings Vej. 

Ligesom  deres  Emner  er  hentede  fra  alle  Tidehverv  i  vor  Historie,  saaledes 
behandler  de  snart  sagt  alle  Sider  af  vort  Folkeliv;  men  fælles  for  dem  aUe  er 
den  paa  én  Gang  kritisk  ædruelige  og  varme  fædrelandskærlige  Aand,  der  gennem- 
strømmer dem,  og  det  klare,  aandfulde  Sprog,  hvori  de  er  skrevne.  A.  D.  Jørgensens 
historiske  Afhandlinger  er  ikke  for  Videnskabsmændene  alene;  de  er  for  enhver, 
der  har  Sans  for  vort  nationale  Liv  i  Fortid  og  Nutid.  (Dannehrog) 


For  at  vise,  hvilken  Mangfoldighed  af  £mner  disse  Afhandlinger  spænder  over, 
hidsættes  her  en  kronologisk  ordnet  Fortegnelse  over  nogle  af  de  betydeligere: 

Om  Kristenforfølgelser  1  Danmark.  Det  ældste  København.  Folkeviser  om 
historiske  Personer.  Om  Danebroges  Oprindelse.  Det  gamle  danske  Kongevaaben. 
Striden  mellem  Biskop  Tyge  og  Øm  Kloster.  Slesvigs  gamle  Stadsret.  Synspunkter 
for  Opfattelsen  af  Valdemar  Atterdags  og  Dronning  Margretes  Historie.  Sønder- 
jyllands Indlemmelse  i  den  danske  Krone  1721.  Helgenskrinene  i  St.  Knuds  Kirke. 
To  Foredrag  om  Sønderjylland.  Reformationen  i  SønderJyHand  indtil  Foraaret  1526. 
Kong  Kristian  II.  paa  Sønderborg.    Kristian  Vlli.  og  Nordslesvig.   Ambrosias  Stub. 


A.  D.JØRGENSENS  HISTORISKE  AFHANDLINGER  vil  udkomme  i 
ca.  30  Leveringer,  hver  paa  3  meget  store,  sekstensidige  Ark,  til  en  Pris  af 
50  Øfie  pr.  Levering. 

af  nærværende  Værk.  Vilde  en  eller  anden  anonym  Indsender  lette 
Wessel  Arbejdet  ved  et  trivielt  Rimen,  optoges  det  beredvilligt, 
og  om  Udgiverkvalerne  overhovedet  mindes  man  nu  og  da  ved 
Afbrydelser  som: 


Jeg  beder  Lseseren  mig  Resten  kreditere, 
han  derom  læse  skal  i  Nr.  i6  mere, 


eller : 


Jeg  kan  saa  sandt 
ej  skrive  mer 


for  denne  Gang. 
Adieu  so  lang. 


Som  de  bedste  wesselske  Fortællinger  i  » Votre  Serviteur^  —  der 
ophørte  at  udkomme  efter  et  Aars  Forløb  —  kunne  nævnes  — 
foruden  »Hundemordet«  —  »Den  gamle  Skade«,  »Posthuset«,  yTou- 
jours  perdrix<t,  »Sadelen«  og  fremfor  Alt  »Smeden  og  Bageren«. 
Impromptueme  ^Omne  tulit  punctum^  og  i^Nulla  regula  sine  excep- 
tione^y  som  efter  deres  Karakter  høre  til  samme  Gruppe,  findes  ikke 
i  Ugeskriftet;  de  bleve  til  i  Norske  Selskab  som  Præmieæskninger 
for  »Tolvskillingsbollen«  og  ved  samme  Bolle  fødtes  ogsaa  Største- 
delen af  de,  ikke  mindst  i  Formen,  saa  morsomme  mindre  Impro- 
visationer, der  udgjøre  den  tredie  Afdeling  af  Wessels  ikke  meget 
omfangsrige  litteraire  Efterladenskab. 

Wessels  Lune  er  især  tiltalende  ved  den  elskværdige  Naivetet, 
hvormed  det  frembringer  de  komiske  Virkninger.  Der  er  i  de 
Digtninger,  som  ere  fremkomne  spontant,  med  Improvisationens 
^øjeblikkelig  samlede  Kraft  —  og  til  disse  kan  jo  selv  et  saa  om- 
fattende Arbejde  som  »Kjærlighed  uden  Strømper«  henregnes  — 
ikke  Spor  af  noget  Søgt,  af  noget  møjsommelig  Efterstræbt,  Alt  er 
friskt,  umiddelbart,  strømmende  fra  en  Naturbund,  hvis  slumrende 
komiske  Fylde  kunde  vækkes  i  de  mest  uventede  Momenter  og 
give  sig  Luft  i  de  mest  overraskende  Pudsigheder  (de  parenthetiske 
Indskud  i  Fortællingerne,  »Moralens«  ofte  saa  snurrige  Anbringelse 
og  Motivering,  Versets  pikante  Slyngninger,  Rimenes  komiske  Fynd, 
særegne  Orddannelser).  I  Sprogbehandlingen  er  Wessel  en  af  vor 
Litteraturs  fineste  Mestre,  hvor  han  har  været  greben  af  Øjeblikkets 
Oplagthed  eller  har  givet  sig  Tid  til   en  omhyggelig  Udarbejdelse. 

Et  Træk,  der  mere  end  mange  andre  maler  os  Wessels  per- 
sonlige Elskværdighed,  hans  Frihed  for  al  litterair  Smaalighed,  og 
som  tillige  paa  en  ejendommelig  skjøn  Maade  knytter  to  af  vore 

Største  komiske  Digtere  til  hinanden,  er  det  Rimbrev,  han  i  sine 
sidste  Levedage  offentlig  sendte  BAGGESEN  som  Tak  for  hans  nys- 
udkomne »Comiske  Fortællinger«,  i  hvilke  Wessel  saae  sin  Stil 
fortsat  af  den  yngre  Poet,  medens  han  selv  træt  lagde  Pennen  bort : 

Jeg  først  saa  godt  som  sidst  laer  falde  Flag; 

thi,  naar  man  tabe  skal,  at  tabe  uden  Slag 

er  efter  mine  Tankfer  bedst. 

Rivalen  er  for  stærk  og  jeg  for  svag, 

han  stiger  i  sin  Flugt,  jeg  daler; 

men  dalende  jeg  har  det  Haab,  den  Trøst, 

at  tidt  jeg  læse  skal  hans  Vers  med  Lyst. 

Kun  lidt  over  treogfyrretyve  Aar  gammel  døde  Wessel  af 
Nervefeber  den  29.  Decbr.  1785;  >de,  som  omgikkes  Digteren  i 
hans  sidste  Dage«,  fortæller  Pram,  >bevidne,  at  han  aldrig  før 
fandtes  saa  jevnligen  munter  og  glad,  han  spøgte  endnu  med  usæd- 
vanlig Munterhed  og  levende  Vittighed  kort  før  hans  Død«.  Til 
sin  Grav  paa  Trinitatis  Kirkegaard,  i  Nærheden  af  Ewalds,  fulgtes 
Digteren  af  det  Norske  Selskab  og  adskillige  fremragende  danske 
Mænd.  Theatrets  femogtyvende  Opførelse  af  »Kjærlighed  uden 
Strømperc  gaves  til  Indtægt  for  hans  femaarige  Søn. 

Et  Par  Aar  efter  udkom  Pragtudgaven  af  Wessels  samlede 
Skrifter,  smukt  udstyret,  men  i  kritisk  Henseende  meget  mangel- 
fuld. Mange  andre  Udgaver  have  seet  Lyset  i  Tidens  Løb;  med 
størst  litterair  Kyndighed,  med  skarpsindigst  Textkritik,  men  tillige 
med  sin  vante  polemiske  Hvashed  besørgede  I.  Levin  1862  den 
Udgave  af  »J.  H.Wessels  samlede  Digte«,  der  uimodsigelig  er 
den  paalideligste,  ligesom  den  er  udførligere  i  sine  biografiske  Med- 
delelser end  nogen  foregaaende. 

Wessel  havde  været  Sjælen  i  det  Norske  Selskab,  den  Sol, 
hvorfra  det  modtog  sin  Glands;  efter  hans  Død  sygnede  det  hen, 
og  efter  Udgivelsen  af  dets  »Poetiske  Samlingers«  sidste  Stykke^ 
1793,  kan  det  betragtes  som  opløst.  Vi  skulle  nu  omtale  nogle 
af  dets  Medlemmer,  forsaavidt  som  de  have  havt  litterair  Be- 
tydning. 
j.N.Bruu.  Nordahl  Bruns  >Zarine«   holdt  sig,  trods  Wessels  Parodi, 

endnu  i  højtansete  Smagsdommeres  Yndest,  og  Forfatteren  opfor- 
dredes   til    nye    dramatiske    Arbejder.     Guldberg    anbefalede   ham 

fædrelandske  Emner  og  lod  sig  forstaa  med,  at  Brun  ikke  kunde 
vente  Præstekald,  før  han  havde  faaet  et  nationalt  Sørgespil  fuld- 
ført. For  den  selvtillidsfulde  unge  Digter  var  dette  en  smal  Sag, 
og  han  skrev  >Einar  Tambeskj elvere  »til  Brug  for  den  kongl. 
danske  Skueplads«.  At  denne  imidlertid  ikke  fik  Brug  for  dette 
Drama,  havde  sine  let  begribelige  Grunde,  thi  det  nye  Sørgespil, 
der  allerede  i  Tilegnelsen  til  Arveprindsen  aabenbarer,  hvad  Wel- 
HAVEN  kalder  »den  besynderligste  Blanding  af  Smiger  og  bram- 
mende Norskhed«,  hævede  ved  Emnets  Fremstilling  heltigjennem 
Forfatterens  snevrere  Fædreland  i  Modsætning  til  Rigets  Hoved- 
land, hvis  Historie  Guldberg  vel  nærmest  havde  tænkt  paa,  da  han 
ønskede  et  >fædrelandsk«  Sujet  behandlet  i  patriotisk  Aand.  Den 
norske  Særfølelse  faaer  hos  den  unge  Digter,  der  forøvrigt  var  en 
hengiven  Tilhænger  af  Rigs-Fællesskabet,  ligefrem  en  polemisk 
Karakter,  som  Emnet  og  hans  egen  stærke  Personlighed  uvilkaarlig 
paatvinger  ham;  men  Repliker  som  den,  at  >de  danske  Sletter  snart 
adlyde  norske  Fjelde«,  eller  Einars  Bravade: 

Med  Sværd  jeg  Dannemark  skatskyldig  gjøre  skal 

og  lære  dem,  som  bo  der  paa  de  lave  Sletter, 

at  man  omsonst  med  os  om  Herredømmet  trætter  — 

skulde  et  dansk  Publikum  dengang  havt  Vanskelighed  ved  at  mod- 
tage med  objektiv  Ro,  søgende  deres  Berettigelse  i  Handlingens  og 
Personskildringens  Fordringer,  hvor  den  da  forøvrigt  heller  ikke  er 
at  finde;  det  var  forklarligt,  at  Kritiken  betragtede  Forfatteren  som 
>en  Undersaat,  der  vil  oppuste  skadelige  nationale  Fordomme«,  og 
spurgte,  om  det  var  for  Skuepladsen  i  Stockholm  eller  i  Kjøben- 
havn,  dette  Stykke  var  bestemt.  Præstekald  fik  Brun  dog  alligevel 
i  sin  Fødeegn  og  forflyttedes  kort  efter  til  Bergen,  hvor  han  1793 
blev  Stiftsprovst,  1797  konstitueret  og  1804  virkelig  Biskop.  Som 
Prædikant  drog  Brun  Nytte  af  sin  ubestridelige  poetiske  Begavelse 
og  vandt  et  Ry  for  Veltalenhed,  som  vel  neppe  er  blevet  fordunklet 
af  nogen  senere  norsk  Kirketaler;  som  Embedsmand  ogTheolog  af 
den  selvsikre  orthodoxe  Retning  udfoldede  han  sin  storslagne 
Naturs  kraftigste  Egenskaber,  altid  kampfærdig  til  Forsvar  for 
Troen,  myndig  og  ildfuld  i  sin  kirkelige  Styrelse,  en  norsk  Kingo, 
hvem  Folket  skuede  op  til  i  Farens  Time  som  til  Den,  der  sad 
nde  med  frelsende  Raadsnarhed  og  fyrig  Handledygtighed.    >I  Krigs- 

aarene«,  fortæller  Welhaven,  >var  han  med  en  stærk  Alderdoms 
hele  Energi  inde  i  den  politiske  Spænding;  han  belivede  Stemnin- 
gen, han  holdt  Opmuntringstaler  og  skrev  Soldaterviser.  Da  en 
engelsk  Orlogsmand  1808  viste  sig  ved  Bergen,  forlod  han  sin 
Bispegaard  og  begav  sig  ud  til  Befæstningen.  Medens  nu  Kanona- 
den fra  den  Kamp,  hvori  en  af  hans  Sønner  som  Chef  paa  en 
Kanonbaad  deltog,  drønede  udenfor  Indløbet  mellem  Fjeldene,  stod 
han  paa  Havnebatteriet  og  opflammede  med  sin  Tale  Krigsfolket, 
der  skulde  modtage  Fjenden,  om  han  forsøgte  at  nærme  sig  Staden. 
Saa  djærv  en  Mand  var  Nordahl  Brun.  —  I  1813  hændte  det 
endog,  at  en  Deputation  af  Haandværkere  foreslog  ham  at  tage 
fuldt  Regimente  over  den  Del  af  Landet  og  føre  Folket  an  til 
Brød  eller  Død.  Han  oplevede  med  Sorg  den  Katastrofe,  der  skilte 
Norge  fra  Danmark,  og  døde  18 16,  i  sit  72.  Aar.« 

Af  Bruns  poetiske  Produktion  forbigaa  vi  hans  lidet  betyde- 
lige dramatiske  Bagateller  og  hans  ligefrem  ulæselige  store  Epos 
»Jonathan  og  Davidc,  for  kun  at  holde  os  til  hans  mindre  Digte 
og  Sange,  i  hvilke  en  mandig  Stolthed  over  Fædrelandet,  en  i 
kjække  Træk  udkastet  Skildring  af  dets  Naturs  Herlighed,  dets 
Folks  Dygtighed,  og  en  sund  Sjæls  energiske  Livsglæde  forener 
sig  til  en  egen  frisk  »Norskhed c  af  en  højst  tiltalende  Karakter. 
Et  af  hans  tidligste  Digte  er  Nationalsangen  »For  Norge,  Kæmpers 
Fødeland*;  ikke  mindre  bekjendt  er  den  frejdige  Sang  om  »Norges 
Herlighed*:  »Boer  jeg  paa  det  høje  Fjeld«  med  de  prægtige 
Natur-Situationer.  Frisk  som  en  skingrende  kold  Frostdag  er  Sangen 
»Den  norske  Vinter*: 


Min  norske  Vinter  er  saa  vakker: 
de  hvide,  snebedækte  Bakker 
og  grønne  Gran  med  pudret  Haar 
og  trofast  Is  paa  dybe  Vande 
og  Engledragl  paa  nøgne  Strande 
jeg  bytter  neppe  med  en  Vaar. 


Fra  Fjeldets  Gruber  Malmen  kjøres, 
og  Mastetræ  til  Stranden  føres, 
og  Kulden  selv  gir  Farten  Liv, 
og  Sne  paa  Fjelde  Vejen  baner 
for  norske  Bondes  Karavaner; 
Flid  er  min  Landsmands  Tidsfordriv. 


»En  norsk  Soldatersang«  og  »Den  norske  Gut*  kunne  endnu  nævnes 
som  malmfulde  Toner  fra  dette  af  Normandsfølelse  fyrigt  begejstrede 
Bryst.  I  de  »Evangeliske  Sange«  (1786)  lære  vi  en  anden  Side 
af  Nordahl  Bruns  Digtning  at  kjende,  Frejdighed  og  Fynd  stillet  i 
Troens  Tjeneste;  af  vor  Psaimebogs  Indhold  har  Brun  digtet  den 
pompeuse  Pintse-Paakaldelse :  »Aand  over  Aander,  kom  ned  fra  det 

Høje!«  samt  Psalmeme  Nr.  i6o,  233,  241,  260,  296,  299,  304,  371, 
417,  447,  536.  Hans  verdslige  Poesier  udkom  1791  under  Titlen 
»Mindre  Digte«,  paany  udgivne  1818. 

En  af  det  Norske  Selskabs  virksomste  og  mest  afholdte  Med-    joh.  wibc. 
lemmer  var  Kameralisten  Johan  Wibe,  paa  eengang  Selskabets  og 
Statsminister  Guldbergs  Sekretair,    hvilken   Dobbeltstilling    engang 
gav  Anledning  til  en  Kollision,  der  løstes  hurtigt  ved  Wibes  Snar- 
raadighed.     Han  skrev  1774  Drikkevisen: 


Den,  Skaberen  skjænkte  en  oplyst  Forstand, 
han  elsker  og  drikker,  imedens  han  kan: 
thi  naar  man  først  Foden  hos  Charon  har  sat, 
saa  siges  al  Elskov  og  Vinen  god  Nat. 


Lad  Vin  da  og  Elskov  opvarme  dit  Bryst, 
snart  røver  Dig  Døden  al  sværmende  Lyst, 
og  blev  Du  end  gammel,  saa  bliver  Du  dog, 
hvad  endnu  er  værre,  saa  bliver  Du  klog  — 


Og  videre  i  samme  Toneart,  en  anakreontisk  Stemning,  udtrykt  i 
de  lette  Strofer,  som  Wibe  beherskede  saa  gratieust,  at  Cl.  FasTING 
engang  i  Wibes  Værelse  og  med  hans  Pen  skrev  de  to  Linier: 

Se,  hvad  Du  før  ej  saae,  min  Ven! 
to  slette  Vers  fra  Wibes  Pen. 

Visen  blev  sungen  af  Alle  og  kom  saaledes  ogsaa  den  religieuse 
Guldberg  for  Øre;  han  bebrejdede  sin  Sekretair  dens  frivole  Ten- 
dens, men  Wibe  reddede  sig  ud  af  Klemmen  ved  at  paastaa,  at 
Ministerens  Afskrift  maatte  have  været  ufuldstændig  —  der  manglede 
det  (paa  Stedet  improviserede)  Slutningsvers : 


Saa  tænker  den  rasende  Ungdom,  hvis  Mod 
og  Sandser  ophidses  af  Vindruens  Blod. 


Den  Vise  sig  glæder  i  Gudsfrygt  og  Dyd 
og  venter  ved  Døden  først  varende  Fryd. 


En  lignende  Udbredelse  som  denne  vandt  en  anden  af  Wibes  Drikke- 
viser: »Vingudens  Gaver  alt  Bordene  pryderc;  bekjendt  er  ogsaa 
hans  »Afskedsvise«  til  det  Norske  Selskab,  da  han  nedlagde  >sekre- 
tariske  Pen«  og  overdrog  den  til  >ædle  Herman«  (d:  Wessel),  efterat 
have  paalagt  Selskabets  Stifter  O.  G.  MEYER  at  vaage  over  dets  Trivsel : 


O  ædele  Gierløv,  hvis  Rygte  i  Nord 

ej  tusinde  Sekler  skal  røve! 
Vaag  over  det  Selskab,  Du  stifted  ifjor, 
lad  ikke  dets  Fald  mig  bedrøve! 
Sky  Navn  af  Tyran, 
saameget  Du  kan, 
vær  heller  et  Lam  end  en  Løve! 


Vort  Selskab  en  Have  kan  kaldes  ret  smukt, 

se  til,  at  ej  Svin  den  oprode! 
Og  seer  Du  en  Plante,  som  ikke  bær  Frugt, 
men  trækker  al  Saft  fra  de  gode, 
da  ryk  den  kun  op 
med  Rod  og  med  Top; 
dens  Død  gir  nyt  Liv  til  hver  Pode. 

Den  elskværdige  Joh.Wibe,  født  i  Drammen  1748,  blev  kun  fireog- 
tredive Aar  gammel;  ulykkelig  Kjærlighed  siges  at  have  havt  Del 
i  hans  tidlige  Død,  hvilket  synes  at  bekræftes  af  Fastings  Epi- 
gram til  ham: 

Omsonst  for  Hjerter  at  indtage 
Du  arved  Nasos  Strengeleg. 
En  Daphne  hører  ej  din  Klage; 
men  trøst  Dig:   alt  fra  Nasos  Dage 
en  Daphne  for  Apollo  veg. 

Norske  Selskabs  brave  Værtinde,  Md.  Juel,  var  »hans  gjæstmilde 
Plejemoder  i  hans  sidste  sørgelige  Dage«. 

stockflcth.  jjj  Norske  Selskabs  Skrifter  bidrog  Gudbrandsdølen  THOMAS 

Rosing  de  Stockfleth  (1743 — 1808)  med  Heroiden  »Philippa  til 
Erik«,  samme  Emne,  som  hans  Landsmand  og  Selskabsfælle  Pram 
behandlede.  Men  størst  Berømmelse  vandt  Stockfleth  ved  sit 
naturbeskrivende  Digt  »Sarpen«,  fremkaldt  ved  en  Prisopgave  af 
Selskabet  for  de  skjønne  Videnskaber,  der  ønskede  et  »Forsøg  i 
den  malende  Poesi,  hvorved  Popes  Windsor  Skov  kunde  tjene  som 
Mønster.  Dertil  maatte  udvælges  noget  Sted  i  de  danske  Stater, 
som  ved  sin  Yndighed  eller  og  ved  sin  Skræksomhed  gjør  sig 
mærkværdigt.  Som  i  det  første  Fald  Sundet  eller  et  af  Lyst- 
slottene, og  i  det  andet  Fald  Malstrømmen  eller  Vandfaldet  Sarpen. 
Man  kunde  ogsaa  vælge  noget  Sted  i  Danmark  eller  Norge,  hvor 
der  findes  mærkværdige  Levninger  af  Alderdommen  [o:  Oldtiden) 
eller  som  udmærker  sig  ved  et  gammelt  Sagn,  der  kunde  give  An- 
ledning til  en  poetisk  Fortælling  eller  anden  Opdigtelse  paa  Tickets 
Maade  i  hans  Kensington  Garden.«  »Sarpen«  blev  en  af  de  pris- 
belønnede Besvarelser.  Begejstringen  for  Digtet  kaster  Lys  baade 
over  den  norske  Digterskoles  Tilegnelsesevne  overfor  det  engelske 
Naturmaleri  og  over  Tidssmagens  Opfattelse  af  det  frembrydende 
norsk-nationale  Element.  Et  af  Naturoptrinene  ved  Elven  skildres 
saaledes : 

Af  lænkte  Flaade  løs  ved  sjelden  Vanheld  revet, 
var  nu  det  stolte  Træ  mod  Faldets  Munding  drevet, 
det  trækkes  voldsomt  fort;  nu  Roden  dykke  maa, 
men  pyramiderank  jeg  Toppen  seer  opstaa. 
Af  hule  Hvirvelsvælg  den  lange  Krop  sig  hæver, 
af  igjentagne  Stød  hver  Strandens  Klippe  bæver; 

men  Sarpens  grumme  Nøk,  ved  Fyrrens  Modstand  vred, 
fordobler  Strømmens  Kraft  og  st3rrter  Masten  ned. 
Strax  hvide  Bølge  højt  med  brudte  Stumper  spiller, 
og  splittet  tykke  Bul  i  stride  Rende  triller; 
med  Harm  seer  Ejeren  forhaabet  høje  Pris 
i  kostbart  Lystsyn  nu  forvandlet  til  Forlis. 

>Hvor  poetisk  er  ikke  den  hele  Forestilling,  hvor  malende  Ud- 
trykket, hvor  norsk!*  udbryder  J.  BADEN  i  sin  Kritik,  fremhævende, 
at  »det  er  ved  Nationalhed  vor  Poesi  skal  blive  vigtig  for  Frem- 
mede og  faae  Nyhed.«  Det  var  vel  nærmest  Emnet,  der  over- 
raskede som  noget  Uvant;  men  man  var  dog  altsaa  tidlig  opmærk- 
som paa,  at  der  fra  Norge  —  udgaaende  fra  Dass  og  førende  over 
TuUin  —  rislede  en  Strømning  af  egen  Art  ind  i  Fælleslitteraturen ; 
at  dens  nationale  Farve  og  Verdensbegivenhedernes  Gang  tilsam- 
men skulde  sondre  den  ud  fra  denne  som  et  selvstændigt  Løb,  var 
man  endnu  langt  fra  at  ane.  Dog  bliver  selve  Stockfleth  et  af  de 
første  Forbud  herpaa  ved  sin  Sang  i  Hjemstavnens  Bygdemaal: 
»Længje  ventad  Lurdagskvællen  eingang  kom<. 

Af  Brødrene  Frimann  vandt  den  yngste,  PETER  Harboe  p.H.Fri- 
Frimann  (1752— 1839),  tidligst  Digtemavnet  ved  sine  Bidrag  til 
den  første  Samling  af  Norske  Selskabs  Skrifter:  en  med  Wessel 
konkurrerende  »Ode  til  Søvnen«,  »Tanker  ved  en  Flod«  og  Ro- 
mancen »Axel  Thordsen  og  Skjøn  Valborg«.  Denne  sidste 
er  mærkelig  som  et  af  de  tidligste  Greb  tilbage  til  Folkevisens 
Emner,  hvor  himmelvid  Forskjellen  end  er  mellem  den  ældre  og 
den  moderne  Behandling,  en  Forskjel,  der  allerede  var  den  litteratur- 
kyndige Samtid  paafaldende,  hvad  der  vidner  baade  om  en  sikrere 
Smag  og  et  fyldigere  Kjendskab  til  den  gamle  Digtning,  end  man 
sædvanlig  forudsætter.  Da  WESSEL  hørte  Digtet  blive  oplæst  i 
Norske  Selskab,  gjorde  han  den  Bemærkning  om  et  af  dets  mest 
beundrede  Steder,  at  Folkevisens  simple  og  naturlige  Skildring  dog 
gav  det  sandere  og  smukkere,  og  Cl.  Fasting  satte  ligeledes  den 
gamle  Sanger  paa  en  højere  Plads.  »At  overgaa  den  første  Mester 
i  Plan,  Styrke,  Korthed,  Eftertryk,  i  hans  fortryllende  Enfoldighed 
og  altid  voxende  Interesse,«  siger  han  med  et  for  den  Tid  fortrin- 
ligt Valg  af  karakteriserende  Bestemmelser,  »det  var  at  fordre  endnu 
mere  end  et  Mesterstykke,  og  et  Mesterstykke  er  den  gamle  Vise 

uimodsigeligt,  saa  vist  som  den  sande  Poesi  er  til  alle  Tider  den 
samme,  saa  vist  som  dens  Former  og  ej  dens  Væsen,  alene  Sproget 
og  aldrig  Tankerne  ere  foranderlige,  c  Det  var  dog,  som  sagt,  kun 
den  litteraturkyndige  Del  af  Samtiden,  de  med  de  fineste  Smags- 
nerver udrustede  Faa  blandt  Publikum,  der  kunne  dømme  saaledes; 
for  Almenheden  stod  Frimanns  Parafrase  af  Folkevisen  langt  nær- 
mere ved  dens  Opfattelse  af  Poesi  og  som  Følge  deraf  langt  højere 
i  dens  Yndest  end  det  oprindelige  Digts  korte  og  knappe  episke 
Beretning.  Den  Sentimentalitet,  der  gjennemstrømmer  Frimanns 
hele  Digtning,  var  i  og  for  sig  hans  Læsere  tiltalende  som  Udtryk 
for  deres  egen  Stemning  og  havde  her  særlig  fundet  et  Stof,  som 
af  sig  selv  bød  den  et  fyldigt  Omraade  at  brede  sig  paa.'  Og  da 
Digteren  beherskede  sin  Kunsts  formelle  Opgaver  med  en  Lethed 
og  Klarhed,  som  var  beundringsværdig  —  en  Frugt  af  hans  væsen- 
lig franske  Opdragelse  —  var  det  intet  Under,  at  hans  moderne 
Omskrivning  af  den  gamle  Folkevise  vakte  almindelig  Begejstring. 
Man  vil  baade  kunne  forstaa  dette  og  maale  Afstanden  mellem  ham 
og  hans  Forbillede  vpd  at  læse  Strofer  som  disse: 


Glad  flyede  Valborgs  Ungdom  bort; 
man  uden  Sorg  paa  Roser  let  kan  træde. 
Hver  Time  var  den  glade  Sjæl   for  kort, 
hvert  Skridt  var  idel  Dands,  hver  Dag  var 

idel  Glæde. 
En  kjærlig  Sorg  blot  Valborgs  Hjerte  rørte, 
naar  Længsel  hendes  Sjæl  til  Axels  Minde 

førte. 


Saa  staaer  i  rolig  Sommerdag 
den  gyldne  Frugt  paa  Træets  unge  Kviste: 
tidt  Kvisten  er  mod  Stormens  Magt  for  svag, 
og  tidt,  af  Uvens  Haand  nedbøjet,  maa  den 

briste; 
den  faldne  Frugt  en  uren  Muld  vanærer, 
og  Æblet,  plukt  med  Vold,  en  graadigMund 

fortærer. 


Samtidig  med  sin  Debut  i  Norske  Selskab  fejrede  P.  H.  Frimann 
en  Triumf  som  Sejrvinder  i  Selskabet  for  de  skjønne  Videnskaber, 
der  tilkjendte  hans  malende  Digt  »Sancta  Sunnivas  Kloster« 
den  samme  Belønning,  som  Stockfleth  ved  den  samme  Prisæskning 
vandt  for  >Sarpenc.  Frimann  havde  skrevet  sig  Smagstribunalets 
Henstilling  om  Behandlingen  af  >et  gammelt  Sagn,  der  kunde  give 
Anledning  til  en  poetisk  Fortælling«,  bag  Øret  og  indflettede  i 
Skildringen  af  Lokaliteten  fra  sin  Barndomsegn  (Sælø  i  Nordfjord, 
Bergens  Stift,)  Sagnet  om  den  irske  Kongedatter  Sunniva,  der 
flygtede  fra  sit  Hjem  for  at  undgaa  Ægteskab  og  landede  paa  den 
norske  Kyst.  Paa  lignende  Maade  har  P.  H.  Frimann  i  sit  Digt 
»Hornelen«  forenet  en  Thors-Mythe  med  den  poetiske  Beskrivelse 

af  den  »Skræksomhed«,  som  er  egen  for  det  valgte  Sted  (ligeledes 
i  Nærheden  af  Barndomshjemmet).  Digtet  kom  i  det  smagende 
Selskabs  Prisbedømmelse  til  at  staa  tilbage  for  Broderen  Claus  Fri- 
manns  Besvarelse  af  den  samme  Opgave,  men  Litteraturhistorien 
har  alt  mere  og  mere  afgjort  tilkjendt  Peter  Harboe  Palmen  i  denne 
broderlige  Sangerkamp;  hans  Digt  er  upaatvivleligt  det  bedste  Ar- 
bejde i  den  naturbeskrivende  Digtart,  som  Perioden  har  at  opvise. 
Det  er  jo  ejheller  Dagligføde  i  hin  Tids  poetiske  Litteratur,  naar 
der  i  ulastelige  Vers  gives  et  saa  energisk  Billede  af  Fjeldets  bratte 
Glathed  som  dette: 


Slig,  hTo  dit  Bryst  saa  glat  og  stejlt  har  jevnet, 
at  Ravnen  selv  ej  Rifter  fandt  deri, 
som  klynkende  saa  tidt  Dig  fløj  forbi 
og  ingen  Pynt  til  Hvilested  fandt  levnet? 


Med  hvasse  Kløer  den  hugger  i  dit  Bryst  — 
de  fæste  ej;  og  vred  den  flyer  tilbage 
lavt  til  din  Fod,  hvor  Ynglen  og  dens  Mage 
gjenkalde  den  med  hæs  uafbrudt  Røst. 


Tidligt  vandt  P.  H.  Frimann  sine  digteriske  Laurbær,  og  tidligt 
lagde  han  sig  til  Hvile  paa  dem :  allerede  fra  sit  fireogtyvende  Aar 
af  slog  han  ind  paa  andre  Baner,  kom  i  diplomatisk  Tjeneste  til 
Petersborg  og  Stockholm,  arbejdede  en  lang  Aarrække  i  Udenrigs- 
ministeriet i  Kjøbenhavn  og  døde  helt  oppe  mod  vor  Tid  som  en 
højtbedaget  Konferensraad. 

Den  ældre  Broder  CLAUS  FRIMANN  (1746 — 1829)  lagde  ingen-  ci.  Frimann. 
sinde  Poesien  paa  Hylden  og  har  derfor  en  mere  omfattende  Pro- 
duktion at  opvise,  dybere  i  sin  Indtrængen,  men  ikke  saa  smidig  i 
sin  Sprogkunst  som  Peter  Harboes.  Han  stod  kun  i  flygtig  For- 
bindelse med  det  Norske  Selskab,  thi  hans  forskjellige  Ophold  i 
Kjøbenhavn  vare  alle  meget  kortvarige;  i  dets  Skrifter  optoges  dog 
hans  beskrivende  Digt  »Frederiksborgs  Egn  og  Udsigten  derfra« 
samt  Mindedigtet  »Hagen  Adelsten«.  I  treogfyrretyve  Aar  var  Cl. 
Frimann  Sognepræst  for  Davigens  Menighed  i  den  nordlige  Lands- 
del, hvis  Klippekæmpe  »Hornelen«  begge  Brødrene  besang  i  Pris- 
dig^tning.  Hans  Liv  henrandt  fredeligt  og  lykkeligt,  dog  ikke  uden 
Møjsommeligheder  og  Farer  under  Embedsgjerningens  Røgt  i  den 
vanskeligt  farbare  Egn.  Udelukkelsen  fra  litterair  Omgang  og  den 
mangelfulde  Forbindelse  med  den  poetiske  Produktion  følte  Digteren 
dog  stundom  som  en  Ulempe.  »Da  jeg  i  Kredsen  af  den  æsthetiske 
Litteraturs  daværende  ypperste  Dommere  histnede  besang  det  smal- 

serske  Troldhorn  heroppe,«  siger  han  i  Fortalen  til  en  af  sine  Digt- 
samlinger, »anede  det  mig  mindst,  at  denne  Stenuglernes  og  Natte- 
ravnenes Bolig,  denne  berygtede  Præcipice,  skulde  ikke  længe  der- 
efter være  en  væsenlig  Del  af  mit  lille  Embedsdistrikt,  og  at  jeg 
af  52  Aar  som  Religionslærer  skulde  tilbringe  de  43  i  dens  sorte, 
kolde  Skygge,  lige  efter  Bogstaven  af  hvad  min  Broder,  Sankt  Synneves 
og  Skjøn  Valborgs  kronede  Sanger,  begyndte  sit  Kvad  med, 

langt  bort  fra  Leg,  uvant  til  muntre  Toner 
ved  Festers  Fryd  — . 

Hvad  jeg  har  anseet  som  et  af  mine  største  Vanheld  i  Egnen, 
hvor  jeg  boer,  har  været  dette,  at  jeg  saa  yderst  sjelden  kunde 
samles  med  nogen  saadan  Ven,  som  jeg  i  litterair  Henseende  kunde 
kalde  en  beslægtet  Aand  og  ret  sympathisere  med.«  Det  var  dog 
maaske  netop  denne  ensomme  Tilværelse,  henvist  til  udelukkende 
Samliv  med  Sognefolkene,  der  uddannede  Frimann  til  den  ejen- 
dommelige Stilling,  han  indtager  i  sin  Tids  Digtning  som  Almue- 
sanger, som  Forfatter  af  j evne,  fattelige,  sangbare  Digte,  i  hvilke 
en  religieus  Stemning  kommer  tilorde  eller  Fiskerens  og  Bondens 
Dagligdont  besynges  som  nøjsom  Glædes  rene  Kilde  eller  den 
norske  Egns  Naturskjønhed  skildres  eller  en  Heltedaad  forherliges. 
Disse  Digte  udkom  i  forskjellige  Samlinger:  to  Bind  »Poetiske 
Arbejder«  1788  og  1826,  »Almuens  Sanger«  1790,  »Den  syngende 
Sømand«  1793,  et  Par  Psalmesamlinger  o.  fl.  Endnu  185 1  kunde 
Welhaven  udgive  Cl.  Frimanns  Digte  i  Udvalg  med  en  biografisk 
Indledning,  et  Vidnesbyrd  om,  at  Friskheden  endnu  ikke  havde 
forladt  denne  fordringsløse  Folkedigtning.  De  ere  jo  ejheller  blevne 
helt  fremmede  for  den  nulevende  Slægt,  Digte  som  »Den  norske 
Hyrdedrengs  Sang« : 

Hør  mig,  Skov  og  Mark  og  Fjeld! 

mig,  som  her  sidder  enlig  og  synger  paa  Tuen; 

endnu  er  det  ikke  Kveld, 

endnu  varm  skinner  Solen  som  Luen, 

Lovsangen  »Seer  jeg  til  den  Himmel  blaa«.  Vuggevisen  >Hvo 
tændte  i  Brystet  den  levende  Glød?«,  Mindesangen  om  Ole  Svend- 
sen Bakke  og  den  kjønne  »Bindevise*,  der  maaske  tydeligst  som 
kortest  tegner  Cl.  Frimanns  Digterpersonlighed: 

Saa  knytter  jeg  Traad, 

saa  øver  sig  Haanden   i   kvindelig  Daad; 

ved   Haanden    at   hænge   man    bliver   saa 

træt, 
-ved  Haanden  at  røre  gaaer  Tiden  saa  let ; 
jeg  knytter  ej  Silke,  jeg  knytter  ej  Guld, 
min  Traad  er  af  Uld. 

Min  uldene  Traad, 

naar  Vinteren  bruser,  skal  varme  min  Fod  ,* 
med  Intet  paa  Stikke,   med  Intet  paa  Ten 
Sa&mangen  maa  skjælve  paa  islagte  Sten ; 
Gud  se  til  de  Usle,  som  nøgne  og  blaa 
i  Snevandet  gaa! 


Jeg  knytter  kun  Traad, 

jeg  knytter  ej  Baand  af  ugudeligt  Raad; 

vig  langt  fra  mit  Hjerte,  Du  Mørkhedens 

Aand, 
som  lærer  at  binde  besnærende  Baand  1 
Skal  Mennesket  knytte  for  Menneskets  Barn 
et  fangende  Garn  ? 

Min  knyttede  Traad 

mig  minder  om  Livet  —  mit  Liv  er  en  Traad ; 
hver  maskeklædt  Stikke  er  fuldendte  Dag, 
hver  Maske  hver  Knude  et  Pulsaarcslag  — 
naar  Livci  er  endet,  o  Gud,  i  din  Haand 
annam  da  min  Aand! 


Sømandspsalmeme  Nr.  119,   121,   123  og  392,  Daabspsalmen  Nr.  324 
og  adskillige  andre  i  vor  Psalmebog  optagne  ere  af  Cl.  Frimann. 

Næstefter  Wessel  var  Bergenseren  ClauS  Fasting(i746 — 91)  Fattinfir. 
det  Norske  Selskabs  lyseste  Hoved  og  klareste  Aand,  i  sin  fortrin- 
lige Stil  som  i  sin  elegante  Personlighed  saa  gjennemtrængt  af 
fransk  Esprit,  at  Wessel  sagde  om  ham,  han  var  > fransk  midt  i 
Perialen<.  Det  er  især  som  Kritiker,  denne  Skribent  har  virket,  og 
i  denne  Egenskab  forstod  han  ikke  blot  med  skarpt  Blik  at  sondre 
og  med  fin  Takt  at  dadle,  men  ogsaa  ved  sin  egen  Fremstillings 
Renhed  og  Klarhed  at  opstille  et  stilistisk  Mønster  for  de  Forfattere, 
hvis  Arbejder  han  bedømte.  I  Kjøbenhavn  skrev  han  baade  i  »Den 
kritiske  Journal«  og  »Den  kritiske  Tilskuer«,  og  i  Bergen  udgav 
han  sine  »Provincialblade«,  hvis  aandfulde  Kritiker,  træffende  Karak- 
teristiker og  vittige  Bemærkninger  med  Rette  beundredes  af  de 
Kyndigste  som  en  Journallitteratur,  der  kunde  maale  sig  med  Ud- 
landets bedste,  medens  det  store  Publikum  gik  dem  forbi  med  paa- 
faldende  Ringeagt,  der  nærmest  maa  forklares  som  Udslaget  af  en 
hadefuld  Stemning,  som  var  vakt  mod  Fasting,  fordi  han  betragtedes 
som  Fritænker:  han  drev  det  endog  til  den  Gruelighed  at  skrive 
Christus  med  K.  En  anden  Grund  kan  søges  i  det  epigrammatiske 
Vid,  hvormed  han  var  udrustet,  og  ved  hvis  pikante  Fremglimten 
han  skaffede  sig  mange  Fjender.  Vi  kjende  det  Epigram,  der  over- 
gav Bredals  Ovid- Oversættelse  til  Latteren  (S.  403) ;  til  Tak  for  sidst 
forkastede  Bredal  som  Theaterdirekteur  Fastings  Tragedie  »Hermione« 
og  antog  det  langt  ringere  »Zarine«.  En  anden  Oversætter  af  Ovid 
fik  følgende  Snert: 

O  Naso!  aldrig  var  din  Brøde  lig  din  Kval. 
Du  blev  forviist  fra  Rom  og  oversat  af  Sahl. 

Fastings  forskjellige  Skuespil  have   ingen  Interesse  for  vore  Dage; 

et  af  dem,  »Actierne   eller  de  Rige«,    en  Skildring   af  et  moderne 

Samfundsonde,  Han- 
delssvindleriet ,  blev 
opført  i  Kjøbenhavn, 
men  gjorde  ingen 
Lykke.  Rigere  paa 
dramatisk  Effekt  var 
Fastings  egen  Kjær- 
lighedshistorie,  en  sæl- 
som Konflikt ,  som 
L.  DiETRICHSON  har 
bragt  Lys  i  (»Omrids 
af  d.  norske  Poesis 
Hist.«  1. 175-78).  Hans 
Skrifter,  ledsagede  af 
en  Biografi,  ere  ud- 
givne af  Lyder  Sa- 
gen. 


Claus  Fasting. 
Titdkobber  til  det  1837  i  Bergen,  udgivne  Udvalg  af  hans  Skrifter. 


Den  Smagens  Over- 
legenhed ,  der  tillod 
Fasting,  skjøndt  Nor 
Storm.  mand,  at  være  en  varm  Beundrer  af  Ewalds  Digtning,  gjenfinde  vi 
hos  hans  Landsmand  Gudbrandsdølen  Edvard  Storm  (1749— -94) 
Med  ham  ere  vi  imidlertid  naaede  udenfor  det  Norske  Selskab 
han  var  ikke  Medlem  af  det,  ja  dreves  af  sine  Sympathier  i  For 
bindelse  med  ikke  tilstrækkelig  opklarede  personlige  Forhold  helt 
over  i  den  modsatte  Lejr,  skjøndt  det  Bedste  i  hans  Digtning  just 
er  det,  som  staaer  i  Sammenhæng  med  hans  norske  Nationalitet. 
I  de  sidste  tyve  Aar  af  sit  Liv  opholdt  Storm  sig  uden  Afbrydelse 
i  Kjøbenhavn,  hvor  han  blev  Inspekteur  og  Lærer  ved  Efterslægts- 
selskabets  nystiftede  Skole  og  i  denne  sin  Stilling  kom  til  at  virke 
afgj ørende  ind  paa  Adam  Oehlenschlågers  Liv  ved  at  tage  sig  af 
den   smukke   og  flinke   Drengs  Oplærelse.     Hans    første  Digte  ere 

skrevne  i  hans  Hjemstavns  Dialekt,  friske  og  kjærnefulde  Sange, 
som  man  kun  kan  bebrejde  en  stundom  noget  vidtdreven  sandselig 
Erotik,   som  Nattestævnerne  og  andre  Episoder  give  Anledning  til. 


EDWARD  STORM. 

71  at.  ji .  Aup^.  1^^^ .  Jenst  ji^.  S  ep  1. 17  04 . 

*\  Elysiums  Egne  dyaeler  na  Musernes  kjære  Fostersøn,  deu  fromme,  af  Sæder  udmærkede  Storm.« 

1774  udgav  Storm  det  komiske  Heltedigt  »Bræger«,  en  heltigjen- 
nem  mislykket  Humoreske  om  en  sjællandsk  Landsbydegn,  der  er 
ude  for  at  inddrive  sin  Tribut  af  Paaskeæg  og  ved  Hjemkomsten  er 
saa  uheldig  at  knuse  dem  alle.  Hvilke  Vanskeligheder  Hexametret 
har  havt  at  kæmpæ  med,  inden  det  fik  gjort  sig  vort  Sprog  under- 
danigt, vidne  allerede  dette  Digts  Indledningslinier  om: 

Du,  som  dit  Fødelands  Pris  tidt  kvad  med  Norriges  Tunger, 
som  tidt  med  Lyren  i  Haand  tvang  Gjenlyd  af  skaldede  Fjelde, 
Muse  I  nedstig  fra  iskronte  Olymp  til  Dannemarks  Sletter, 
ombyt  dit  Sprog  og  forvexle  din  Lur  med  den  komiske  Harpe. 

Den  afvisende  Kritik,  der  med  Føje  blev  dette  uheldige  Arbejde 
til  Del,  fremkaldte  den  Erklæring  af  Storm  i  Indledningen  til  hans 
kort  efter  udgivne  Digtsamling,  at  hans  Musa  »ikke  havde  lært  sig 
synge  uden  ved  et  susende  Vandfald  eller  ved  en  ensom,  med 
Gran  begroet  norsk  Klippec.  Han  føler  og  vedkjender  sig  her  sin 
norske  Nationalitet  som  sin  rette  Naturbund;  ikke  desto  mindre 
drages  han  bestandig  bort  fra  den  af  Lyst  til  at  synge  om  Tidens 
almindelige  Emner  i  dens  almindelige  Tone  eller  af  brændende 
Attraa  efter  at  hæve  sig  op  til  den  beundrede  Ewalds  høje  Be- 
gejstringssfære.  Saaledes  har  han  baade  i  et  regelret  didaktisk 
Digt,  delt  i  fire  Sange,  og  i  en  Ode  —  begge  lige  utaalelig  kjede- 
lige  —  besunget  et  af  Tidsalderens  abstrakte  Yndlingsthemaer: 
Indfødsretten.  I  >En  Sang  omjøndalen«  vil  han  overlade  sig  til  en 
yppig  Indbildningskrafts  digteriske  Fantasier,  men  Udfaldet  bliver 
en  snurrig  Blanding  af  Snusfornuftighed  og  poetisk  Flitterstads. 
Først  beskrives  Jøndalen  (i  Forfatterens  Fødeegn)  paa  den  sædvan- 
lige »malende«  Maade;  i  Dalen  er  en  Hule,  som  beboes  af  Nymfen 
Jøna,  der  sammenlignes  med  Thetis  og  skildres  i  Træk,  hentede  fra 
den  almindelige  ballet-mythologiske  Garderobe: 


Et  blegrødt  Taft  fra  Skuldre  flagred  ned 
til     Saalen,     som     var     med     Guldlidser 

bundet ; 
om  trinde  velskabt  Bæltested 
et  søgrønt  Baand  vellystigen   var  vundet. 
I  kruset  Lok  balsamisk  Rose  skimred, 
paa     Alabasterarm     Smaragd      og     Onyx 

glimred. 


En  Strengeleg  hun  bar  i  venstre  Haand 
af  finest  Gran  og  Filsbcn  udarbejdet: 
hun  rørte  den,  og  al  min  Aand 
hensmelted  ved  hvert  Slag,  som  himmelsk 

Rost  gelejded. 
Kom,  Klippers  Skjald  I  kom,  sang  hun,  føl 

den  ^-Ere, 
at  Jøna  byder  Dig  en  Yndlings  Navn  at  bære. 


Hun  fører  Digteren  ind  i  den  med  overdaadig  Anvendelse  af  Pragt- 
ord skildrede  Hule,  som  viser  sig  at  være  et  Slags  Pantheon  for 
norske  Skribenter,  thi  >Jøna  Normænds  Mod  og  Sange  her  be- 
lønner« ved  at  oprejse  dem  Mindesmærker  efter  deres  Død;  her 
hænger  Holbergs  Strengeleg  og  Tullins  Laurbærkrands,  og  den 
litteraturkyndige  Nymfe  forherliger   i  veltalende  Blomstersprog  Ste- 

nersen,    Suhm,    »vor   Ven,    skjøndt    ædel    rundet    op    ved    danske 
Strande«,  og  de  andre  Skjalde: 


Høj  Hvælving  her  bestandig  Gjenlyd  skal 
af  stolten  Sang  om  Norges  Odel  give. 
Det  skjønne  Foraar,  Sarpens  Fald 


og  Hornels  fæle  Pragt  skal  evig  huskte  blive. 
Melpomene  skal  N3rmfen  Haanden  byde, 
Rheteas  Taarer  skal  paa  Jønas  Kinder  flyde. 


Langt  heldigere  end  i  denne  og  lignende  fordringsfulde  Komposi- 
tioner —  hvortil  ogsaa  maa  henregnes  >Ewald  eller  den  gode 
Digter«,  hvis  Begejstrjngsvarme  forflygtiges  i  tom  Talepragt  —  er 
Storm  i  adskillige  af  sine  mindre  Poesier,  først  og  fremmest  i  Ro- 
mancen »Zinklars  Vise«,  der  med  uventet  Fynd  gjenføder  Folke- 
visetonen; den  blev  skreven  i  litterairt-filantropisk  Øjemed  paa  Be- 
stilling af  Efterslægtsselskabet,  der  vilde  fortrænge  de  gængse 
usædelige  Gadeviser  ved  at  give  Almuen  god  folkelig  Poesi  ihænde. 
Fremdeles  den  meget  sungne  Vise  om  Thorvald  Vidførle:  »Svend 
Tveskjæg  havde  sig  en  Mand,  som  Thorvald  hed«,  Klubsangen  om 
Stærkodder:  »Arrig  slog  Stærkodder  Rynker  paa  Næsen«  og  Drikke- 
visen »Min  Doktor  er  en  ærlig  Mand«.  SomPsalmedigter  er  Storm 
repræsenteret  ved  Nr.  127  og  518  i  vor  nu  brugelige  Psalmebog; 
til  den  »evangelisk-kristelige«  havde  han  som  Medarbejder  ydet  et 
større  Kontingent.  Selv  udgav  han  1785  sine  »Samlede  Digte«;  en 
ny  Samling  besørgedes  1832  af  A.  E.  BoVE,  og  1871  kom  et  Ud- 
valg ved  H.P.Holst.  1886  udkom  »Efterslægtsselskabet  og  Edv. 
Storm«  af  F.  NYGAARD. 


De  norske  Digtere,  vi  endnu  have  at  omtale,  føre  os  ud  over 
det  Norske  Selskabs  Tid  og  have  et  svagere  Præg  af  dets  Paavirk- 
ning.  Især  gjælder  dette  da  om  Elegikeren  Jonas  Rein  (1760 — 
182 i),  »den  sande  Sorgs  ulignelige  Sanger«,  som  Zetlitz  kaldte 
ham,  »de  hulde  Følelsers  Sanger«,  som  Rahbek  døbte  ham.  Disse 
to  Digtere  omgikkes  Rein  jevnligst  under  sit  Ophold  i  Kjøbenhavn, 
og  han  var  i  deres  Selskab  med  til  at  forfatte  de  Epigrammer 
over  Baggesens  »Holger  Danske«,  som  indlede  Holgerfejden.  Ellers 
var  det,  som  antydet,  mest  elegiske  Stemninger,  af  hvilke  -hans 
Digtning  voxede  frem.  Til  Emne  for  sin  første  Digtning  valgte 
han  Axels  og  Valborgs  ulykkelige  Kjærlighed,  fremstillende  deres 
Skjæbne  i  det  mislykkede  Sørgespil  »Hagen  og  Axel«.  Større  Held 
fulgte   hans   lyriske  Arbejder,    hvis  Klager  over  Tilværelsens  Uret- 

færdighed  havde  den  sentimentale  Karakter,   som  Tiden  ogsaa  paa 
andre  Omraader  yndede;    men  det   kunde   dog  ikke   undgaaes,   at 

dette  evindelige  Mismod  i 
Længden  virkede  noget  træt- 
tende, trods  den  akademisk 
korrekte,  ulastelige  Versform 
og  en  Klarhed  i  Udtrykket, 
der  overrasker  dobbelt,  hvor 
taaget  Tungsind  er  Digtets 
Moder.  Som  de  bedste  blandt 
Reins  nu  for  Størstedelen 
helt  glemte  Poesier  kunne 
nævnes  hans  Elegi  »Ved 
J.  H.  Wessels  Grave,  Oden 
»Den  frie  Mand«,  »Ensom- 
hed*, »Efter  en  Sygdom«, 
»Barnlig  Glæde«,  »En  Faders 
Sang  ved  sin  moderløse  Dat- 
ters Vugge«,  hvilken  sidste 
maa  tjene  som  en  i  sin  Tid  højt  beundret  Prøve  paa  Reins  rene  og 
kydske,  men  noget  konventionelt  afdæmpede  Digtning: 


Jonas  Rbin. 


Sov,  bedste  Pige !    sødelig, 
savn  ej  din  ømme  Moders  Pleje; 
hun  svæver  venlig  om  dit  Leje, 
som  Engel  hun  orasvæver  Dig. 
End  ej  min  Sorg  dit  Hjerte  saarer, 
frit  tor  jeg  end  udgræde  den; 
Du  smiler  kun  til  mine  Taarer, 
naar  blid  Du  vaagner  op  igjen. 

O  elskte  Billed,  som  Du  bær  I 
Kald  Mindet  om  de  svundne  Dage 
kald  mig  det  troligen  tilbage; 
hvad  jeg  har  tabt,  mig  daglig  lær!  — 
Saa  var  det  Smil,    hvormed  hun  talte 
og  lovede  at  være  min; 
din  Blidhed  hendes  Aasyn  malte, 
og  hendes  Uskyld  var  som  din. 


Din  Sjæl  er  end  som  hendes  skjønl 
Hvo  vogter  den  med  kjærligt  Øje? 
Hvo  vil  med  skyldfri  Haand  den  bøje 
og  søge  i  din  Dyd  sin  Løn? 
Hvo  skal  advare  mod  de  Farer, 
som  vil  omgive  dine  Fjed? 
Hvo  viser  Dig  de  skjulte  Snarer, 
som  lægges  for  Uskyldighed? 

Sov,  bedste  Pige !  sødelig, 
vox,  bliv  din  Faders  Trøst  og  Glæde, 
og  lad  hans  Kjærlighed  Dig  lede  — 
o.  Himlens  Engle  vogte  Dig! 
Men  ak  I  om  Uskylds  Rose  svinder, 
om  Tabet  af  din  Dyd  jeg  seer 
engang  i  Graad  paa  gustne  Kinder .  .  . 
sov,  bedste  Pige!  vaagn  ej  merl 


Rein    levede  som  Præst  i  forskjellige  Egne  af  Norge,    indtil   han 
1808  kom  til  Nykirken  i  Bergen.     Han  var  Medlem  af  Rigsforsara- 

lingen  paa  Ejdsvold.  I  hans  sidste  Leveaar  fik  Melankoli  og  Syge- 
lighed fuldstændig  Magten  over  ham,  og  han  døde  som  en  affældig 
Særling,  enogtresindstyve  Aar  gammel. 

En  udpræget  Modsætning  til  ham  var  hans  jevnaldrende  Ven,  zeUiu. 
>Glædens    muntre   Sanger«    Jens  Zetlitz  (1761 — 1821),    i  tredive 
Aar  Præst  paa  forskjellige  Steder  i  sit  Fødeland.    Som  han  af  Per- 
sonlighed var  en  livlig,  let  bevægelig  Natur,  saaledes  berører  ogsaa 
hans  Digtning  Poesiens  forskjellige  Regioner  uden  Tvang,   om  end 
med  vexlende  Held.     Som  Cl.  Frimann   skrev  han  »Sange  for  den 
norske  Bondestand« ,  men  maa  her  mangengang  erstatte  den  folke- 
lige Grundklang  i  sin  Forgængers  Sange  med  en  ydre  Sammenhob- 
ning    af  Bygdeudtryk,    der  dog  tilsammen    hverken   give  Almuen 
eller  det  dannede  Publikum  noget  prægnant  Helhedsbillede.     Han 
var  komisk  Epiker  og  satirisk  Heroide-Forfatter  og  har  her  en  saa 
ustadig  Lykke   i  sin  Produktion  som   den,    der  betegnes  ved  Af- 
standen mellem  det  ypperlige  Digt  »Væddeløbet«  og  den  heltigjen- 
nem    matte    Morsomhed    i    »Nille  Volmersdatter   til    Peder   Paars«. 
I  sine  Nationalsange  finder  han  snart  et  jevnt  og   kjønt  Udtryk  for 
Folkets  Tilfredshed  med  nøjsomme  Livskaar,    men    kan  til  andre 
Tider  istemme  saa  kraftpatriotiske  Toner,    at  de   buldre  i   Ørerne. 
Med  størst  Egalitet  bevæger  Zetlitz   sig  paa  Drikkevisens  Om- 
raade  og  kan  næsten  siges   at  betegne   denne  Digtarts  Fuldendelse 
i  dens  heldigste  Retning,  med  Afstrejfning  af  det  Sentimentale,  med 
Undgaaelse  af  de  plumpere  Nydelsesmomenter,   med  Bibeholdelse 
af  den   joviale    Grundtone    og    det    gratieuse    Foredrag.     Stundom 
kan  han  hæve  sig  næsten   til  Bellmansk  Humor,  som  i  Skildringen 
af  Lukas   fra  Piseck,    der  blev    115   Aar  gammel    og    havde    havt 
25,700  Perialer  i  sit  Liv;  men  hyppigst  er  det  den  lettere  Leg  med 
Øjeblikkets  Stemning,  Zetlitz  lader  komme  til  Udtryk:  en  klædelig 
Frivolitet,   der  dandser  hen   ad  Livets  Overflade  og  opfanger  dets 
Fænomener  i  Lunets  Hulspejl.    Hans  Sange  vandt  overordenlig  Ud- 
bredelse og  ere  tildels  endnu   den  Dag  idag  godt  kjendte:    »Hvor 
saare  Lidet  vil  der  til,    for  lykkelig  at  være«,    »Mit  fulde  Glas  og 
Sangens  raske  Toner«,    »At  Slyngler  hæves  til  Ærens  Top«,    »Jeg 
synger   gjerne   om  Kongers  Magt«  o.  s.  v.     I  Digtet  »Til   en  Ven« 
priser  Zetlitz  »den  gyldne  Nøjsomhed«  som  den  sande  Levevisdom 

Og  udfører  sin  Lære  videre  gjennem  Exempler,    der  som  Mønstei 
opstille  Den, 


der  har  Religionen  kjær, 

dens  Sandhed  imod  Løgn  forfægter, 

men  ej  ukjærligt  hellig  er 

og  bygger  Baal  for  hver  Fornægter  .  .  . 


der  ej  fornedrer  sig  ved  Smiger 
og  logrer  for  en  mægtig  Nar; 
men  ej  hver  Skurk  i  Skole  ta'cr 
og  Sandhed  i  Utide  siger. 


Hvo  der  kan  føre  sit  Liv  efter  denne  Moral  —    »hans  Lovsang  er 
Camoenens  Pligt,  hans  Levnet  er  en  Sædelære«. 

En  fuldstændig  Samling  af  Zetlitz'  Digte  i  to  Bind  udgav 
C.  SCHWACH  1825  i  Christiania.  Et  Udvalg  ved  J.  Utheim  (med 
Indledning)  udkom  1886. 

Falsen.  Envold  DE  Falsen  (i 755—1 8o8)  var  vel  født  i  Kjøbenhavn, 

men  kom  tidlig  med  sin  Fader,   der  blev  Justitiarius  i  den  norske 
Overhofret,  til  Norge,  til  hvilket  Land  han  allerede  i  Toogtyveaars- 
alderen  knyttedes  som  Assessor  ved  nævnte  Ret.    Som  Højesterets- 
assessor boede  han  en  halv  Snes  Aar  i  Kjøbenhavn,  men  kom  1802 
tilbage  til  Christiania.     Falsen  var  af  Naturen  udrustet  med  glim- 
rende Evner,  og  en  ihærdig  Uddannelse  havde   udviklet  dem  saa 
tidlig,   at  han  alt  var  bleven  Student  ti  Aar  gammel   —  for  tidlig 
sagtens,   thi  det  er  ikke  usandsynligt,  at  denne  Begavelsens  Driv- 
husvæxt  lagde  Grunden  til  den  tidlige  Ælde,  der  greb  ham,  saa  at 
han  alt  i  Halvtredserne  saae  ud  som  en  Olding,  saavelsom  til  den 
dermed  følgende   aandelige  Affældighed  -^  Adspredthed  og  Villie- 
slaphed,  ledsaget  af  dyb  Melankoli  —  der  betegnede  hans  sidste 
Levetid.     Til  Trods    herfor   var   hans  Anseelse    over   hele  Norges 
Land    saa   grundfæstet,    at  han   efter  Krigens  Udbrud  ikke  kunde 
undværes  som  Medlem  af  den  interimistiske  Regeringskommission  i 
Christiania.     Under  Opbydelsen   af  hele  sin  Aandskraft,    under  et 
anstrengt  Arbejde  og  tunge  Bekymringer  for  Landets  Fremtid  sank 
han  nu  omsider  ganske  sammen:    da  han  en  storm-   og  regnfuld 
Novemberaften  vilde  gaa  fra  Theatret  til  sit  Hjem,    førte  hans  for- 
vildede Skridt  ham  ned   til   Fjorden,    hvor  hans   Lig   blev  fundet 
næste    Dag.     Ved    Siden    af  Prinds  Christian    August   var  Falsen 
Norges  folkekjæreste  Mand,  og  hans  Død  var  en  Nationalsorg,  som 
ogsaa  i  Litteraturen  har  sat  sig  mange  Mærker.   (Se  H.I.  Huitfeldt: 
»Christiania  Theaterhistorie«,   1877,  S.  457 — 62). 

Alt  fra  Ungdommen  af  havde  Falsen  havt  den  mest  levende 
Interesse  for  Theatret  og   tidlig  forsøgt  sig  som   Skuespilforfatter, 
debuterende  med   den   borgerlige  Tragedie    »Salvini  og   Adelson«. 
Af  hans  Skuespil  —  til   hvilke  Emnerne  hyppigt  toges  fra  Fortæl- 
linger   i    fremmede  Litteraturer,    uden    at  Dramatikeren   dog  altid 
havde  nogen  klar  Forestilling  om  de  episke  Sujetters  Brugbarhed  — 
har  det  kgl.  Theater  opført  adskillige:  »Arven  i  Marseille«,  »Frieren 
og  Kjæresten«,    »Hvad  vil  Folk  sige?«,   »Idda«,    »Kunstdommeren«, 
»De  snurrige  Fættere«.     Men  hverken   for  Scenen  eller  for  Littera- 
turen have  disse  Arbejder  havt  nogen  Betydning,    hvilket  derimod 
højlig  blev  Tilfældet    med  Syngespillet   »Dragedukken«,    1797, 
som  holdt  sig  paa  Scenen  henved  femogtyve  Aar  og  er  blevet  op- 
ført omtrent  et  halvthundrede  Gange,    i  den  første  Tid  som  Publi- 
kums   erklærede  Yndlingsstykke,    hvis  Sange  til   Kunzens    Musik: 
»I  Haven  gik  Signe,  en  Rose  at  plukke«,  »Hold  Lampen  tændt,  sy 
Støvler,    Sko« ,    »Druen  voxer  paa   vor  Klode«  o.  fl.  vare   i    Alles 
Munde.    Fra  Scenen  er  det  nu  gaaet  over  i  Litteraturhistorien  som 
et  Arbejde,   der  fortjener  Opmærksomhed  paa  Grund   af  sit  Sam- 
menhæng med   vor  Skuespildigtnings    bedste  Traditioner:    en    let- 
overskuelig  og  dog  ved  original  Opfindelse  fængslende  Handling  fra 
Folkelivet,   velordnede  Situationer,   kraftig  Karaktertegning  og  det 
Hele  gjennemstrømmet  af  et  jevnt,  godmodigt  Lune,   men   ganske 
vist  ogsaa  udført  med  den  Bredde,    der  for  os  svækker  den  ældre 
Komedies  Virkning.     Den   brave   Skomager-Frimester  Jacob   Olsen 
seer    til   sin  Bekymring  sin   iforvejen    tilstrækkelig  store  Børneflok 
forøget  med  Tvillinger.     Han   fatter  da   den   fortvivlede  Beslutning 
at   skille  sig  af  med  den   ene   af  dem  ved  at  hensætte    Drengen, 
gjemt  i  en  Kurv,  foran  en  velhavende  Urtekræmmers  Dør.    Moderen, 
der.  da  det  kommer  til  Stykket,  ikke  kan  skilles  fra  sit  Barn,  om- 
bytter det  hemmeligt  med  en  i  Hast  paaklædt  Trædukke,   og  med 
denne  vandrer  Mester  Jacob  i  Nattens  Mørke   afsted  til  Urtekræm- 
meren.    Men  denne  griber  Misdæderen   paa  fersk  Gjeming,    og  da 
en  Ubekjendt    faa  Timer   forinden    har    øvet    akkurat    den  samme 
Streg  imod  ham,   mener  han,   at  begge  Børnene   ere  Jacob  Olsens 
Tvillinger,  og  tvinger  med  Trusler  om  Politiet  den  forbløffede  Sko- 
mager til  at  vandre  hjemad  med  en  Kurv   under  hver  Arm.     Alle 
Ængstelser  og  Misforstaaelser  i  det  Følgende  opløse  sig  sluttelig  i 
Glæde,  da  det  af  et  Brev  i  det  paatvungne  Barns  Tøj  viser  sig,  at 

dets  Antagelse  skaffer  Familien  den  øjeblikkelige  Rigdom  af20oRdl. 
og  Halvdelen  af  denne  Sum  aarligt,  indtil  Faderen  kan  vedkjende 
sig  Barnet:  Dukken  har  været  dem  en  »Dragedukke«,  thi  den  har 
draget  Lykken  til  Huset.  —  Særlig  anden  Akt  udenfor  Urtekræm- 
meren maa  have  været  af  megen  scenisk  Virkning,  og  det  episodiske 
Optrin  med  de  halvdrukne  Værtshusgjæster,  Vægterne  og  de  af 
Søvne  vækkede  Husbeboere  i  den  kun  af  enkelte  Lygter  belyste 
Gade,  medens  Jacob  sidder  skjult  i  Kjælderskuret,  kunde  endnu 
friste  en  Sceneinstrukteur  som  en  morsom  Opgave. 

»Envold  Falsens  Skrifter«    udgaves    1821    i  to   Bind  af  Prof 
L.  Stoud  Platou. 

Den  litteraire  Inden  vi  gaa  over  til  at  skildre  den  litteraire  Modsætning  til 

den  norske  Skole  eller  den  poetiske  Anskuelse,  som  det  Norske 
Selskab  stillede  sig  polemisk  imod,  vil  det  ikke  være  ufornødent  paany 
at  minde  om,  at  denne  Modsætning  ingenlunde  var  saa  skarp  og 
uforsonlig,  som  Litteraturhistorikerne  stundom  have  fremstillet  den. 
Det  var  to  Temperaments-Sfærer,  to  Aandsretninger,  der  brødes 
med  hinanden,  og  begge  kæmpede  de  for  berettigede  Principer: 
Ewaldianerne  for  højere  Emner  og  en  mere  løftet  poetisk  Diktion, 
end  Nyttepoesien  sædvanlig  kjendte,  de  Norske  for  en  Klarhed, 
Renhed  og  Korrekthed,  tillige  for  en  national  Ædruelighed,  som  de 
fandt  tilsidesat  i  hines  Pathos;  naar  de  Første  saae  ned  paa  disse 
Fordringer  som  en  filistreus  Smags  og  de  Sidste  spottende  søgte 
at  hente  de  mod  Ætheren  Stræbende  necj  paa  Jorden  igjen,  kunde 
man  vel  nærme  sig  Forkjætrelsens  Grændser,  men  det  maa  i  denne 
Forbindelse  vel  erindres,  at  Retningernes  Førere  eller  til  Samlings- 
Centrer  udkaarede  Personligheder  paa  ingen  Maade  vare  frem- 
trædende Polemikere.  Ewald  tager  ingensteds  tilorde  imod  det 
litteraire  Modparti,  og  Wessels  Raillerier  med  de  ha-stemte  Toner 
eller  med  den  ewaldske  Sømand,  der  »sadler  dristig  Havet  op«,  ere 
af  en  saare  godmodig  Natur;  ja  saa  lidet  var  den  vittige  Digter 
hildet  i  noget  Landsmands-Koteri,  at  det  jo  netop  var  to  Normænd, 
hans  dramatiske  Parodi  nærmest  gik  ud  over.  Jo  højere  vi  naa  op 
i  de  to  Partiers  Rækker,  des  mindre  møde  vi  af  den  aandelige 
Forblindelse,  der  ikke  kan  se  noget  Godt  hos  Modstanderne;  der- 
imod er  det  letforstaaeligt,  at  vi  længere  nede,  hvor  de  ledende 
Principer  ere  stivnede    til   Stikord    og    hvor   det    mindre   Overblik 

avler  den  større  Ufordragelighed,  just  støde  paa  det  Tros  af  travle 
Menige,  der  ved  Budbringer!  og  Udfordringer  sørgede  for,  at  Striden 
ikke  skulde  dø  hen  af  Mangel  paa  Fjendtligheder. 

Medens  de  Norske  slog  Lejr  i  Md.  Juels  Kaffehus,  samledes  Det  danske 
de  Danske  hos  Md.  Neergaard  i  Badstuestræde,  og  medens  det  fra 
først  af  frie  Omgangsliv  hist  udviklede  sig  til  det  sluttede  Norske 
Selskab,  blev  det  Neergaardske  Kaffehus  Arnen  for  det  »Danske 
Litteraturselskab«,  stiftet  af  Ab  rahamson,  Rosenst  AND-GoiSKE, 
Thaarup,  Brødrene  Trojel  o.  F1.  Institutionen  var  ikke  mindre 
akademisk  end  den  tilsvarende  norske;  ved  de  ugenlige  Møder 
skulde  ethvert  Medlem  »kvartaliter  forelæse  noget  selvforfattet 
Stykke«,  hvilke  Arbejder  saa  skulde  drøftes  baade  mundtlig  og  skrift- 
lig og,  hvis  de  godkjendtes  ved  Stemmeflerhed,  udgives  i  Selskabets 
Skrifter;  ved  Optagelse  af  nye  Medlemmer  var  eet  Nej  tilstrækkeligt 
til  at  udelukke  den  Foreslagne.  Til  dette  Selskab  Æresmedlem 
kaaredes  1776  den  syge  og  hensygnende,  til  det  ugjæstmilde  Søbæks- 
hus  forviste  Digter  JOHANNES  Ewald,  underrettet  om  Hæderen  i  et 
Brev  fra  Ab  RAHAMSON,  hvori  det  hedder:  »Tro  mig,  kjæreste  Ven, 
Antallet  blive  daglig  større  paa  dem,  der  læse  Dem  med  Smag  og 
føle  Deres  Skjønheder;  og  lad  det  være  Dem  en  nogenledes  Modvægt 
imod  den  Fortrædelighed,  De  ventelig  føler  ved  Tanken  om  Tossernes 
og  de  øvrige  Abderiters  Domme.  Mange,  ret  Mange,  længes  efter 
snart  at  se  og  læse  Noget  fra  Dem.  Deres  Balder  kan  de  Fleste 
saagodtsom  udenad,  og,  ligesaa,  mange  af  Deres  ældre  Digterværker«. 

Johannes  Ewalds  Liv  var,  hvor  sørgelig  kort  det  end  blev,  Ewaid. 
rigere  paa  et  bevæget  Indhold  end  de  fleste  danske  Digteres,  men 
er  vel  netop  derfor  ogsaa  saa  almindelig  kjendt,  at  vi  her  kunne 
nøjes  med  at  fremstille  det  i  dets  Hovedtræk.  Han  var  en  Søn  af 
den  pietistiske  Præst  ved  Vajsenhuset,  Prof.  E.  Ewald  (S.  126)  og 
blev  født  i  Kjøbenhavn  den  18.  Novbr.  1743.  Fra  Faderens  Dødsleje 
blev  den  elleveaarige  Dreng  sendt  til  Rektoren  ved  Slesvig  Skole,  Barndomsliv. 
for  at  denne  korrekte  Filolog  kunde  stemme  op  for  Barnets  vidt- 
strømmende  Fantasiliv.  En  underlig  Natur  var  han,  og  en  fejlagtig 
Opdragelse  kunde  ikke  kue  dens  Synderlighed.  Ogsaa  herom  ud- 
taler Ewald  sig  i  sit  autobiografiske  Fragment  >Levnet  og  Me- 
ninger«, den  i  sin  næsten  Rousseau'ske  Uforbeholdenhed  mest 
ubesmykkede  Selvbekjendelse,  vor  Litteratur  ejer.    »Jeg  har,«  siger 

han,  »fra  det  Første,  jeg  kunde  skjønne,  havt  noget  Don  Quixotisk 
i  min  Karakter,  som  et  stolt  Hjerte,  der  altid  indtil  Enthousiasme 
var  Elsker  af  Friheden,  i  Forening  med  en  hidsig  Indbildningskraft 
uden  Tvivl  avlede  og  visse  Fejl  i  min  Opdragelse  bragte  til  Mo- 
denhed. Jeg  var  fra  Barnsben  af  en  soren  Elsker,  en  Beundrer  af 
alt  det  Besynderlige,  det,  hvorved  man  lettest  kunde  skille  sig  fra 
Mængden  og  saaledes  blive  bemærket,  ofte  omtalt  og  peget  med 
Fingre  paa.  Hvilken  Sæd  til  sande  og  glimrende  Dyder,  om  den 
havde  blevet  nyttet  og  styret  i  den  rette  Flugt!  Men  saa  lod  alle 
mine  pedantiske  Lærere,  ikke  en  eneste  undtagen,  sig  nøje  med 
at  proppe  min  Hukommelse  fuld  af  bibelske  Sentenser,  latinske  og 
græske  Gloser  og  filosofisk  Sladder,  uden  at  een  bekymrede  sig 
om  at  danne  mit  brusende  Hjerte  eller  lod  det  sig  vedkoamie, 
enten  jeg  kunde  tænke  og  føle  eller  ej.  De  Eventyrer,  som  jeg 
med  stor  Begjærlighed  sneg  mig  til  at  høre  af  Tjenestefolkene,  var 
mig  ligesaa  mange  Troens  Artikler,  min  hurtige  Indbildningskraft 
fandt  dem  let  ikke  alene  mulige,  men  selv  smukke  og  meget  værd 
at  efterabes,  og  da  Ingen  gjorde  sig  Umage  for  at  overtyde  mig 
om  deres  Urimelighed,  blev  de  naturligt  nok  de  første  Grundregler, 
hvorefter  jeg  i  min  lille  Hjerne  anlagde  Planen  til  mit  Liv.  Jeg  har 
uden  Tvivl  ønsket  at  sejle  paa  en  Høvlspaan  som  Espen,  førend 
jeg  har  ønsket  at  erobre  Verden  som  Alexander  den  Store.  Men 
det  er  tilforladeligt,  at  det  første  af  mine  barnagtige  Anslag,  som 
jeg  kan  erindre,  var  at  flyve,  det  andet  var  at  hverve  og  anføre  en 
Mængde  Drenge  for  med  dem  at  erobre  Tyrkiet,  og  det  tredie  at 
blive  Missionair  i  Æthiopien  eller  et  andet  Sted,  hvor  jeg  kunde 
haabe  at  blive  flaaet  for  Troens  Skyld.« 

Vil  nogen  Læser  i  disse  Fantasier  og  Sværmerier  gjenfinde 
Stemninger  fra  sit  eget  Barndomsliv  og  betegne  dem  som  typiske 
for  Drengealderen  overhovedet,  saa  bør  han  dog  lægge  Mærke  til, 
at  Forskjellen  mellem  den  sædvanlige  og  den  usædvanlige  Ind- 
bildningskraft beroer  paa  den  Fyrighed,  hvormed  disse  fantastiske 
Planer  omfattes  og  søges  iværksatte.  Og  her  maa  det  da  være  nok 
at  minde  om,  at  Ewald  efter  Læsningen  af  »Robinson  Crusoe« 
maatte  hentes  tilbage  fire  Mil  paa  Vejen  til  Holland,  hvorfra  det 
var  hans  barnlige  Hensigt  at  rejse  til  Batavia  »i  det  uskyldige 
Haab,  undervejs  at  strande  paa  en  eller  anden  ubeboet  0«,  og  at 
han    som  femtenaarig  Yngling    energisk    gjennemførte    den  for  en 

dansk  Student  ialtfald  ikke  almindelige  Beslutning  at  gaa  i  fremmed 
Krigstjeneste,  for  hurtigt  at  vinde  Hæder,  Velstand  og  dermed  — 
sin  Elskede. 


Johannes  Ewald. 
Efter  et  Maleri  af  Erilc  Pauelseo. 


Ældre  var  Ewald  nemlig  ikke,  da  han  første  Gang  saae 
Arendse  Hulegaard  og  blev  greben  af  en  Kjærlighed  til  hende, 
hvis  bratte  Pludselighed  atter  staaer  i  god  Harmoni  med  hans 
flammende  Sjælsliv;    om  det  første  Møde  med  hende  fortæller  han 


Arendse. 

udførligt  i  »Levnet  og  Meninger«,  en  mesterlig  Fremstilling,  i 
hvilken  den  modne  Mands  lette  Ironi  over  Ynglingens  Betagethed 
er  overgydt  af  det  vemodige  Skjær,  som  Betragtningen  af  den  fra 
dette  Punkt  udgaaende  Forandring  i  hans  hele  Livsskjæbne  frem- 
kalder. Arendse  var  et  halvt  Aar  ældre  end  han,  begge  pur  unge 
Mennesker,  næsten  Børn  endnu.  »Det  haster  følgelig  ikke  saa  stort, 
sagde  jeg.  Med  eet,  som  et  Lynild,  foer  den  martrende  Frygt  i 
mit  Hjerte.  Jeg  fandt,  at  et  Fruentimmer  paa  femten  Aar  er  ældre 
end  et  Mandfolk  paa  tyve.  Jeg  fandt,  at  min  Arendse  var  gifte- 
færdig, at  hendes  Ja  og  Nej  beroede  meget  paa  Forældre,  som 
hun  elskte,  og  som  vist  vilde  se  mer  paa  det,  som  de  holdt  for 
hendes  Vel,  end  paa  al  min  Kjærlighed.  Paa  den  anden  Side  var 
jeg,  endskjøndt  imod  min  Villie,  bestemt  til  at  blive  Præst.  Jeg 
kunde  først  blive  det,  naar  jeg  var  femogtyve  Aar,  og  jeg  var  kun 
femten.  Hvilken  Evighed!  hvorledes  turde  jeg  haabe,  at  hun 
kunde  eller  engang  vilde  vente  saalænge  efter  mig?  Nu  kølnedes 
al  min  Iver  for  Muserne.  Nu  fattede  jeg  Afsky  til  dem  som  de, 
der  kun  vilde  skille  mig  ved  min  Arendse.  Nu  vaagnede  min  kun 
halvt  kvalte  krigeriske  Lyst.« 

Sammen  med  sin  ældre  Broder  flygtede  Joh.  Ewald  til  Hamborg, 
men  allerede  her  tabte  Broderen  Modet,  og  efter  en  heftig  Scene 
imellem  dem  gik  Johannes  alene  til  den  preussiske  Resident  og 
fremsatte  sin  inderlige  Begjæring  om  at  maatte  gjøre  Krigen  med 
som  Husar.  Trods  sin  store  Ungdom  og  spinkle,  endnu  ikke  ret 
udvoxede  Skikkelse  fik  han  Anbefaling  til  en  Major  i  Magdeburg, 
hvortil  han  begav  sig  uden  en  Skilling  i  Lommen,  men  opfyldt  af 
de  stolteste  Drømme  om  store  Bedrifter  (se  Kapitlet  »Højen«  i 
»Levnet  og  Meninger«).  Hans  Illusioner  led  dog  strax  en  første 
Skuffelse,  da  han  istedetfor  at  iføres  den  smukke  Husaruniform  blev 
stukken  ind  i  et  Infanteri-Regiment.  Han  gik  ved  første  Lejlighed 
over  til  Østerrigerne,  hvor  han  blev  Tambour  og  i  Felttogets  Løb 
avancerede  til  Underofficier,  kom  paa  sine  Marscher  til  Prag  og  var 
i  Dresden  under  Byens  Bombardement  1760.  Det  var  hans  Felttogs 
andet  Aar;  Krigen  i  dens  moderne  Form,  med  de  regelrette  Masse- 
bevægelser, havde,  »bedre  end  de  bedste  Syllogismer  skulde  have 
gjort  det«,  overbevist  ham  om,  »at  Halvgudernes  Tider  vare  forbi, 
at  en  Soldats  første  og  ypperste  Dyd  er  Underkastelse,  og  at  det 
ligner    mere    en    Drøm    end    et   Under,    at    udmærke    sig   iblandt 

lOOjOCX)  Mand,  som  alle  ere  nødte  til  at  iagttage  deres  Pligt  og  ikke 
tør  gjøre  mere.t  Hjemme  havde  man  faaet  hans  Kvarteer  opspurgt 
og  sendte  Penge  til  hans  Frikjøbelse  fra  Tjenesten;  da  Obersten 
ikke  vilde  slippe  ham  løs,  før  Felttoget  for  det  Aar  var  til  Ende, 
løb  Ewald  sin  Vej,  byttede  Klæder  med  en  Bonde  og  kom  efter 
allehaande  Farer,  undervejs  opsnappet  af  Preusserne,  tilbage  til 
Kjøbenhavn  i  Oktober  1760. 

»Jeg  kom  en  stor  Del  klogere  hjem,  end  jeg  var  gaaet  ud,<  stærke  ind- 
bemærker  Ewald.  >0g  dette  var  ikke  den  eneste  Fordel,  som  min  ^  ' 
ulmende  Digteraand  havde  af  denne  Rejse.  Jeg  havde  seet  Bjerge 
og  Feltslag  og  i  tykke  Skove  ensom  beliggende  Munkeklostre;  jeg 
havde  været  Vidne  til  endel  store  og  rørende  Optrin,  hvis  Erindring 
nærede  og  opløftede  min  Sjæl,  uden  at  beruse  den;  jeg  havde  nu 
lært  at  føle  det  Underlige,  det  Store  og  det  Vellystige  i  Naturen, 
uden  just  altid  at  ville  gjøre  det  efter  eller  lide  formeget  ved  Savnet 
deraf.  Dette  gav  mig  vel  en  større  Bekvemhed  til  Digtekunsten, 
men  jeg  var  endnu  langt  fra  enten  at  mærke  dette  selv  eller  at 
benytte  mig  deraf. t  Det  var  tvertimod  Brødstudiet,  Ewald  nu 
kastede  sig  over  med  sin  vante  Iver,  stadig  med  Arendse  for  Øje 
som  Arbejdets  rige  Løn.  Efter  halvandet  Aars  Læsning  tog  han 
theologisk  Examen,  indstillende  sig  til  bedste  Karakter,  hvilket 
dengang  var  en  Sjeldenhed.  Men  just  da  blev  det  Maal,  han  nu 
troede  sig  nær,  revet  bort  fra  hans  Synskreds:  Arendse  blev  gift 
med  en  Anden,  formodenlig  tvungen  dertil  af  sin  Slægt,  thi  Ægte- 
skabet blev  ikke  lykkeligt.  Tabet  ødelagde  Ewalds  Livslykke, 
men  det  skabte  en  af  vore  ypperste  Digtere.  >Det  stemte  uden 
Tvivl  for  en  stor  Del  min  Sjæl  i  den  højtidelige  melankolske  Tone, 
som  jeg  troer  at  være  et  Hovedtræk  i  de  fleste  af  mine  Poesier, < 
siger  Ewald  i  Fortalen  til  sine  Samtlige  Skrifter.  »Men  det  havde 
endnu  en  anden  Virkning:  det  gjorde  mig  rent  uenig  med  alt  det, 
som  man  kalder  timelig  Lykke.  Jeg  havde  hidindtil  kun  havt  een 
bevægende  Grund,  at  tragte  efter  saa  Noget  —  og  denne  Grund 
faldt  bort.  Nu  blev  det  min  Plan  at  slentre  Livet  igjennem,  som 
jeg  bedst  kunde,  og  saa  godt  som  muligt  at  forskjønne  min  Vej 
med  en  vis  Art  af  Lyksalighed.  En  rolig  Hytte,  en  behagelig  Egn, 
maadeligt  Udkomme,  faa,  men  retskafne  Venner,  og  jeg  tør  sige, 
fremfor  Alt  at  være  saa  nyttig,  som  min  Evne  tillod  det,  uden  at 
være  Nogen  til  Byrde,   var  Alt,   hvad  jeg  den  Tid  ønskede  mig  af 

Jorden.  €  — De  ere  jo  kjendte  nok,  de  i  Livets  Bølgegang  kæntrede 
Smaatalenter,  der  bag  et  Forfald,  som  Sløvhed  og  Slaphed  har 
mere  Del  i  end  nogen  enkelt  Tilskikkelse,  koketterende  lade  del- 
tagende Omgivelser  skimte  en  ulykkelig  Ungdomskjærlighed  som 
Skibbruddets  oprindelige  Aarsag.  Fjernt  fra  denne  Klasse  af  Livets 
Marodeurer  har  Ewald  sin  Plads.  Hans  Bekjendelser  ere  saa  ufor- 
beholdne og  besmykke  saa  lidet  hans  egne  Fejl,  at  alene  dette 
viser  en  Karakterens  Værdighed,  som  ingen  Udskejelser  har  kunnet 
svække.  Naar  vi  derfor  med  Tillid  kunne  fordybe  os  i  den  Skildring, 
han  har  givet  af  sin  Naturs  oprindelige  Fyrighed,  dens  blussende 
Følelsesliv,  dens  energiske  Kamp  for  at  naa  det  Maal,  Fantasien 
havde  stillet  sig,  og  dens  tidlige  ideale  Retning  overhovedet,  saa 
er  der  heller  ikke  mindste  Grund  til  at  betvivle,  at  det  var  det 
pludselige  Tab  af  Arendse,  der  som  med  et  Ryk  drejede  hans 
Livsskjæbne  ind  paå  andre  Baner  og  gjorde  ham  til,  hvad  han  blev 
baade  i  Godt  og  Daarligt. 
Lykkens  »I    denne    Sindsforfatning    skrev    jeg    Lykkens    Tempel, 

virkelig  ikke  for  at  skrive  noget  skjønt  og  prisværdigt  Stykke,  men 
blot  for  at  sige  mig  selv  mine  egne  Tanker.«  >Lykkens  Tempel, 
en  Drømt,  er  en  omhyggelig  gjennemført  Allegori,  mathematisk 
nøjagtig  og  kold  som  alle  slige  Abstraktioner.  Digteren  befinder 
sig  i  Nøjsomheds  Bolig  i  Selskab  med  de  to  Himlens  Døtre  Arete 
(Dyd)  og  Eu  se bia  (Fromhed),  men  i  det  Fjerne  vinker  ham  Lykkens 
prægtige  Tempel,  og  hvorvel  denne  tilsyneladende  grundmurede 
Bygning  i  Virkeligheden  er  »saa  brøstfældig,  at  en  maadelig  Norden- 
vind kunde  rive  den  overende«,  kan  han  dog  ikke  modstaa  dens 
Tillokkelser  og  formaaer  Arete  til  at  ledsage  sig  paa  Vejen  til  den, 
ledsaget  af  »Ærlighed,  en  jevn,  .  ærværdig  Mand  i  gammeldags 
Dragt,  og  Flid,  et  karskt  og  stærkt  ungt  Menneske,  hvis  Munterhed 
svarede  til  hans  Kræfter«.  Paa  Vejen  møde  de  Skarer  af  Vandrende 
til  og  fra  Templet,  de  fleste  unge  Mennesker,  hver  Hob  med  sin 
Anførerinde,  hvem  de  »beviste  en  blind  Lydighed  og  en  næsten 
guddommelig  Ære.  Disse  Anførerinder  kaldtes  A  f  f  e  k  t  e  r  og  paastod 
alle  at  være  Aretes  Døtre,  endskjøndt  de  vare  hinanden  meget 
ulige  og  det  ikke  var  afgjort,  hvor  nær  enhver  af  dem  kunde  regne 
sig  til  hendes  Slægtskab.«  Nu  følger  der  en  Beskrivelse  afLykkens^ 
Tempel  og  nogle  af  dens  hundrede  Porte:  en  Guldport  for  Jøder 
Aagerkarle,    Toldforpagtere  o.  s.  v.,    en   anden   Port  beklædt  med 

Lotterisedler,  en  tredie 
med  Spillekort.  Den 
fjerde  var  saa  lav,  at 
den  »mere  lignede  en 
Lem  end  en  Port,  og 
de,  som  vilde  herigjen- 
nem,  maatte  i  Begyn- 
delsen krybe  paa  Hæn- 
der og  Fødder.  Jeg 
saae  Mange  kr>'be  der- 
ind og  kun  To  komme 
ud  igjen.  Den  Ene 
havde  gjort  sig  vred 
for  et  Par  Knep  paa 
Næsen,  som  nogle  unge 
Herrer  gave  ham  af 
Spøg,  og  den  Anden 
havde  været  saa  dum 
at  gjøre  en  Minister 
mat  i  Skakspil.  De 
krøb  Begge  strax  ind 
paany  og  ble  ve  lykke- 
lig indenfor.  Denne 
Port  var  vel  den  sik- 
kerste  af  alle,  men 
den  var  tillige  den 
skidenste.  Thi  Ingen 
kunde  komme  igjen- 
nem  den,  uden  at  søle 
sine  Klæder  i  en  Hob 
Skam,  eftersom  al  den 
Urenlighed,  som  sam- 
ledes i  Lykkens  Tem- 
pel, havde  sin  Udgang 
herigjennem«.  Ikke 
uden  Lune  og  med 
et  Par  Ytringer,  der 
give    Vink     om     den 


Illustration  til  »LykkcDs  Tempel« 

Vandrende  ti!  og  fra  Templet.  Midt  i  Forgrunden  Gjern  c -Ro, 
der  »med  udstrakte  Arme  og  en  opspærret  Mund  giver  sin  Suvnig- 
hed  tilkjende«.  >En  Hob  Kurve,  som  syntes  at  flytte  sig  paa  et 
Par  menneskelige  Ben,  satte  mig  i  Forundring,  indtil  jeg  endelig 
igjennem  en  bundløs  Kurv  blev  et  Ansigt  vacr.  Jeg  spurgte  denne 
Person,  idet  jeg  tvang  mig  for  ikke  at  briste  ud  i  Latter,  af  hvem 
han  var  fordømt  til  at  bære  paa  de  mange  Kurve?  —  Aha  min 
Herre,  svarede  han  dybtsukkende ,  saa  gaaer  det,  naar  man  vil 
gjøre  sin  Lykke  ved  Giftermaal«. 

Tegnet  af  Abildgaard  og  stukket  af  Clemens  til  »Samtlige 
Skrifter«  x.  Bd.  1780. 

unge  Forfatters  litteraire  Synsmaade,  beskrives  den  Port,  gjennem 
hvilken  Skribenterne  søge  at  naa  ind  til  Lykken:  »Ovenover  den 
forestilledes  en  siddende  Person,  som  syntes  at  skrive  uafladelig  og 
tillige  at  give  noget  Skrevet  fra  sig,  hvorefter  endel  Andre  rækkede 
paa  eengang,  idet  de  lagde  Penge  paa  Bordet.  Overskriften  var: 
Saa  skriver  Du  Dig  rig.  Paa  Siderne  stod  Popes  og  Voltaires 
Billedstøtter.  Jeg  kom  denne  Port  temmelig  nær,  og  jeg  blev  vaer, 
at  et  ungt  Menneske  med  en  lang  Svøbe  paa  eengang  drev  nogle 
hundrede  tilbage,  som  syntes  meget  ældre  end  han.  Jeg  sprang  i 
Hast  tilsides  og  spurgte  en  af  dem,  som  havde  faaet  de  fleste  Hug, 
hvad  dette  var  for  et  forvovent  ungt  Menneske?  Ak,  gav  han 
grædende  til  Gjensvar:  Han  kalder  sig  den  nye  Smag.  Han 
haver  taget  sig  al  Herredømmet  til  over  denne  Port.  Taareperse- 
og  Skatkiste-Skrivere,  Scholiaster,  Anagrammatister,  stedse  færdige 
Lejlighedspoeter  og  saadanne  kan  han  ingenlunde  fordrage.  De 
maa  tilbage  hver  en.  Af  de  Andre  maa  altid  de  tilbage,  som  efter 
hans  Tykke  have  en  fordærvet  Smag.  Denne  Skribent  betroede 
mig  tillige,  at  han  var  Forfatter  til  et  Heltedigt  i  daktyliske  Vers, 
til  nogle  hundrede  meget  kunstige  Achrosticha  og  Chronosticha  og 
til  en  stor  Del  Logogrifer,  saa  sindrige  som  nogen  i  den  franske 
Mercure.  Han  førte  bitre  Klager  over  Tiderne  og  deres  Uskjøn- 
somhed  og  smigrede. sig  med  Efterslægtens  bedre  Indsigt.  Ellers 
mærkede  jeg  en  stor  Forskjel  paa  deres  Klædedragt  og  Adfærd, 
som  vilde  igjennem  denne  Port.  Nogle  vare  ganske  bedækkede 
med  Smuds  og  Støv,  Andre  derimod  vare  meget  pyntelig  iklædte. 
Nogle  gik  paa  saa  høje  Stylter,  at  man  maatte  faae  Hoved-Svimmel 
af  at  se  paa  dem;  Andre  gik  paa  Sokkerne,  Nogle  bedækkede 
deres  skaldede  Hoveder  med  saa  store  Parykker,  at  de  syntes 
levende  Par>^kkeblokke;  Andre  viste  sig  saa  skaldede,  som  de  vare. 
De  Fruentimmer,  som  gik  ind  i  denne  Port,  havde  Mandsklæder 
paa.«  —  Ad  den  almindelige  Port  for  skikkelige  Mennesker  naaer 
Fortælleren  da  ind  i  Templet  og  faaer  sin  Del  af  Lykkens  Gaver. 
Men  den  tørre  og  skeløjede  Misundelse  blæser  sin  Aande  paa 
ham,  og  paa  eengang  svinder  hans  Glæde  over  den  Lod,  der  er 
bleven  hans,  og  han  har  kun  Øje  for  de  Mange,  der  have  opnaaet 
et  fornemmere  og  mageligere  Sted  i  Lykkens  Tempel;  selv  da  han 
er  rykket  nærmere  op  mod  Alteret  og  synes,  at  der  nu  ikke  er 
mere   tilbage   at  ønske,    forstyrres   hans  Glæde  af  to  Fruentimmer, 

som  just  havde  Ophold  nær  Lykketemplets  Midtpunkt:  den  blege, 
skjæl vende  Frygt  og  den  fede,  ubekvemme,  bestandig  gabende 
Kjedsomhed.  Da  falder  hans  Blik  opad  mod  den  høje  Bjergtop, 
hvor  den  evige  Lyksaligheds  Tempel  ligger,  og  strax  tabe 
hans  nærmere  Omgivelser  deres  tidligere  Glands.  >Jo  tiere  jeg 
saae  op  mod  den  evige  Lyksaligheds  Tempel,  desmere  tog  denne 
Fordunkling  til.  Tilsidst  blev  Alting  mørkt  for  mine  Øjne.  Frygt 
og  Kjedsommelighed  alene  stod  endnu  kjendelige  ved  min  Side. 
Men  hvilket  Syn!  —  Eusebia,  den  guddommelige  Eusebia,  frem- 
stillede sig  selv  pludselig  for  mine  Øjne.  Jeg  kastede  mig  i  hendes 
Arme  og  raabte,  fuld  af  Glæde  og  Forundring:  Eusebia  i  Lykkens 
Tempel!  Af  denne  min  Sindsbevægelse  og  mit  eget  heftige  Skrig 
vaagnede  jeg.t 

Allegorien  er,  som  man  seer,  gjennemskuelig  nok,  men  bliver 
just  derved  spinkel  og  tør,  skjøndt  den,  forholdsvis  sammentrængt 
som  den  er,  har  mere  Friskhed  og  navnlig  en  langt  bedre  Frem- 
stillingsform end  disse  af  den  Tid  saa  yndede  Digtninger  alminde- 
ligvis kunde  rose  sig  af.  Ewald  indsendte  »Lykkens  Tempel<  til 
de  skjønne  Videnskabers  Areopag,  og  efterat  det  »med  skyldig 
Følgagtighed«  var  blevet  »temmelig  tidt  ombygt«,  hædredes  det 
sluttelig  med  Optagelse  i  Selskabets  Skrifter.  Ved  denne  Lejlighed 
stiftede  Ewald  Bekjendtskab  med  CARSTENS  (S.  394). 

Han  begyndte  nu  at  tro  paa  sit  Digterkald,  og  da  han  1766 
sejrede   i  Konkurrencen   med   sin   skjønne,   just    ved   sin  kunstløse       gerfe- 
Simpelhed  gribende  Sørgekantate  over  Frederik  V.:  kantaten. 

Hold,  Taare,  op  at  trille, 
og  Du,  vor  Cithar,  stille ! 
Nu  bæres  Kongen  bort 
til  Graven. 
Nu  bæres  Kongen  bort  til  Graven  — 

steg  hans  Selvfølelse:  »Jeg  troede  mig  nu  ikke  blot  Digter  mere, 
men  den  bedste,  den  ypperste  i  Danmark«.  Da  Rusen  havde  sat 
sig  noget,  indsaa  han  dog,  at  om  han  end  ikke  burde  tvivle  om 
sin  Begavelse,  manglede  der  ham  Kundskaber  og  Læsning,  som 
det  var  nødvendigt  at  tilegne  sig.  Han  gav  sig  da  til  at  studere 
Datidens  Smagslærere,  de  latinske  Digtere  og  Comeilles  Tragedier, 
som  en  Tidlang  øvede  megen  Indflydelse  paa  ham,  indtil  han  gjorde 
Bekjendtskab  med   Klopstocks  Digtning    og    fik   sig  lært  Engelsk 

nok  til  at  kunne  læse  Shakspeare  og  Ossian.  Den  Udvikling,  han 
saaledes  gjennemgik,  blev  ham  især  kjendelig,  da  han  paany  tog 
sit  tidligere  skrevne  Enakts-Drama  >Adam  og  Evat  for  sig  og  nu 
fandt,  at  det  var  >det  vanskabteste  Foster,  som  et  varmt  Hjerte  og 
en  brusende  Indbildningskraft  nogentid  kunde  udklække  af  en 
aldeles  uvidende  Hjerne«.  Emnet  syntes  ham  imidlertid  endnu 
tiltalende,  og  han  omarbejdede  det  da  til  >et  dramatisk  Stykke  i 
Adam  og  Eva.  fem  Handlinger  med  Mellemsange«:  »Adam  og  Eva  eller  den 
ulykkelige  Prøve«.  Stykket  bærer  Spor  af  Paavirkning  fra 
Digterens  tidligere  som  fra  hans  senere  Idealer.  Det  franske  For- 
billedes Hang  til  sententieus  og  antithetisk  Sprogform  gjenkjendes 
lettelig  i  en  Replik  som  denne  af  Engelen  Irmiel: 

Hvor  Øjet  ikke  naaer  og  Gisning  ene  leder, 
forvilder  den  sig  tidt  imellem  Muligheder  — 

eller  i  Evas  Selvbetragtninger,  hvor  hun  søger  at  klare  sig  sin 
Tilværelses  Mysterium: 

Jegl   raabte  jeg.    Jeg  er  —  Er!    men  hvor  skal  jeg  lære, 
hvad  er  dog  vel  en  Jeg?  hvad  er  det  vel  at  være? 

Om  Klopstock  minder  Stykkets  over-  og  underjordiske  Apparat, 
særlig  >den  arme  Djævel«  Abdiel,  den  ikke  helt  forkastede  onde 
Aand,  hvis  Hovedforbrydelse  er  Mismod;  at  han  har  faaet  Plads  i 
Handlingen,  skyldes  for  en  Del  >den  Forfængelighed,  at  pryde 
Stykket  med  en  Tanke,  laant  af  Tydsklands  største  Digter«,  som 
det  hedder  i  Fortalen,  i  hvilken  Ewald  ligefrem  gjør  Undskyldning  for, 
at  han  har  anbragt  selvstændige  Træk  i  sin  Komposition  og  navnlig 
>i  Klassifikationen  af  de  onde  Aander  er  vegen  baade  fra  Milton 
og  fra  Klopstock,  som  begge  have  gjort  Satan  til  den  øverste  Faldne«, 
medens  den  danske  Digter  tildeler  Baal  denne  Værdighed.  Ved 
Siden  af  Forbilledernes  Paavirkning  møde  vi  imidlertid  allerede  her 
noget  ejendommeligt  Ewaldsk  i  den  overraskende  Sprogkunst, 
hvormed  han  i  Digtets  lyriske  Partier  formaaer  at  hæve  den  anti- 
thetisk formede  Replik  op  fra  Forstandens  til  Følelsens  Sfære  og 
gjøre  den  til  Bestanddel  af  en  musikalsk  Versbehandling,  der  alt 
her  bebuder  det  Mesterskab,  hvormed  »Fiskernes«  kombinerede 
Sangpartier  ere  udførte.  Som  Exempel  kan  hidsættes  et  Brudstykke 
af  den  første  »Mellemsang« ,  de  to  Kerubers  Lovprisning  af  Guds 
Gjerninger: 

Den  Første. 
Et  Ildbjerg  tændtes    hist.     Jeg  saae  den 

Høje  — 
Almægtige!    hvo  var  saa  stor  som  Du? 

Den  Anden. 
Her  krøb  en  Orm,  <^  et  almægtigt  Øje 
kom  —  thi  jeg  saae  det  —  denne  Orm  ihu. 

Den  Første. 
Almagt! 

Den  Anden. 
Godhed  1 

Den  Første. 
Herre! 


Den  Anden. 

Fader! 
Den  Første. 
Hvo  var  stor 

Den  Anden. 
og  god 
Begge. 
som  Du? 
Den  Første. 
Svarer,  svarer,  M3rriader ! 
Kor  af  de  salige  Aander,   som  sees 
ovenpaa  Bjerget. 
Verdners  Herre,  Støvets  Fader, 
Hvo  var  stor  og  god  som  Du? 


Eller  Adams  og  Evas  Tilbedelse: 


Eva. 

Tid  kan  blotte  Floders  Grunde, 

Havets  Svælg  kan  øses  ud; 

men  ej  Evigheder  kunne 

tømme  Dig,  algode  Gud. 

Stjerner  taltes,  men  dit  Alt, 
Godhed,  bliver  aldrig  talt. 

Adam. 
Solen  hjælper  spæde  Poder 
med  en  Faders  Omhu  frem. 

Eva. 
Jorden,  Blomsters  ømme  Moder, 
deler  Liv  og  Kraft  med  dem. 

Begge. 
Men  Guds  Godhed  og  hans  Ord 
skabte  Blomster,  Sol  og  Jord. 

Adam. 
Da  mit  Intet  blev  —  og  tænkte, 
var  jeg  henrykt  ved  mit  Bliv; 
men  den  Gud,  som  Livet  skjænkte, 
gav  mig  og  et  saligt  Liv. 

Begge 
Til  vort  Intet  har  han  lagt 
Visdom,  Hellighed  og  Magt. 


I  Eva. 

;    Naar  mit  længselsfulde  Øje 
I    tindrer  af  en  hellig  Brand, 
vil  jeg  knæle  for  den  Høje, 

!    som  forbandt  mig  med  min  Mand. 

I 

Begge. 
I  Gud!    hvor  sødt  har  ej  din  Haand 

knyttet  os  i  evigt  Baand! 

1  Adam. 

Uransagelige  Skaber! 

I  Eva. 

:    O,  bundløse  Godheds  Hav! 

■  Begge. 

I    Sjæl  og  Sands  og  Vid  sig  taber 

'    i  det  Gode,  som  han  gav. 


Eva. 


God  i  Gaver! 


Adam. 

God  i  Bud! 


Begge. 
Evig,  evig  gode  Gud! 


Dette  er  Lyrik,  som  naaer  langt  ud  over  den  Klopstockske  Ode- 
Pathos  i  Sandhed  og  Fylde  som  i  den  beundringsværdig  flydende 
Form.    Vil  man  her  drage  Paralleler,  maa  det  blive  med  den  lyriske 

Kunsts  ypperste  Frembringelser:  Schillers  »An  die  Freude«,  Erke- 
englenes  Hymne  i  Goethes  Faust.  Hvor  den  danske  Digter  maa 
staa  tilbage,  ligger  Skylden  hverken  i  manglende  Begejstring  eller 
ufuldkommen  Formevne,  men  deri,  at  han  havde  en  paa  det  pa- 
thetiske  Omraade  baade  sproglig  og  stoflig  næsten  ubearbejdet 
Litteratur  bag  sig,  fattig  paa  Tanker  som  paa  Tankens  Udtryk. 
At  der  følgelig,  hvad  Ide-Indholdet  angaaer,  ikke  kan  tilstedes 
selv  den  fjerneste  Sammenligning  mellem  den  sidstnæ\Tite  tydske 
Digtning  og  Ewalds  Arbejde,  trods  den  fælles  høje  Inspiration, 
behøver  vel  ikke  engang  at  nævnes.  >Adam  og  Evac  lider  i  de 
dialogiske  Partier  af  en  trættende  Bredde,  som  har  sit  Udspring 
fra  Digtets  oprindelige  Tilblivelse  ikke  som  en  dramatisk  Frem- 
stilling af  »den  ulykkelige  Prøve«,  men  som  en  Forherligelse  af 
Guds  Algodhed,  til  hvis  Besyngelse  —  blandt  andre  af  Guds  Egen- 
skaber —  Selskabet  for  de  skjønne  Videnskaber  havde  indbudt; 
herfra  stamme  saadanne  didaktiske  Partier  som  Adams  Foredrag 
for  Eva  om  Dyrenes  Lyksalighed,  Engelen  Irmiels  omstændelige 
Fortællinger  og  andre  vidtløftige  Monologer  og  Samtaler. 

Klopstocks  Personlighed  og  Digtning  stillede  alt  mere  og 
mere  de  øvrige  Mønstre  i  Skyggen  for  Ewald,  især  efterat  han 
havde  gjort  Bekjendtskab  med  den  i  Kjøbenhavn  levende  tydske 
»Barde«  og  var  bleven  paavirket  af  ham  i  Samtale  om  hans  ledende 
Digtertanker.  Klopstock  havde  just  da  udgivet  det  første  af  sine 
fædrelandske  Dramer,  »Die  Hermannsschlacht« ,  og  derved  peget 
mod  et  nyt  poetisk  Maal,  som  gav  ogsaa  Ewalds  Blik  en  anden 
Retning  og  gjorde  ham  yderligere  fremmed  for  den  franske,  yder- 
ligere betagen  af  den  tydske  Smag.  Og  Vilkaarene  for  her  at 
følge  i  det  beundrede  Forbilledes  Fodspor  vare  jo  saa  overvættes 
gunstige;  thi  medens  Klopstock  lig  en  Cuvier,  der  af  en  enkelt 
Tand  rekonstruerer  sig  hele  Skelettet,  maatte  opbygge  sit  teutonske 
Sceneri  paa  Grundlag  af  en  sparsom  Skildring  hos  Tacitus  og  lade 
en  Efterklang  af  ossiansk  Bardedigtning  bøde  paa  det  Manglende, 
laa  der  for  Ewald  en  med  hans  Folkestammes  Liv  nært  sammen- 
hængende, fyldig  og  i  højeste  Maade  ejendommelig  Litteratur  til 
Raadighed:  Eddaerne,  Sagaerne,  Saxo. 
Rolf  Krage  Han   gjorde   et  Greb   tilbage   i   denne  Litteratur,    med  Saxo 

som  Mellemled,  og  hans  Fund  var  heldigt  nok,   vidnende  om  den 
Rigdom,  Gruben  indeholdt:  Emnet  til  det  1770  fuldendte  Sørgespil 

»Rolf  Krage«.  Dette  Værk  staaer  paa  en  højst  mærkelig  Plads 
i  vor  Litteratur:  en  virkelig  Digters  første  Forsøg  paa  at  hæve  den 
Skat,  der  skulde  blive  hans  nærmeste  Efterfølger  og  atter  dennes 
Eftermænd  en  saa  yppigt  strømmende  Kilde  til  poetisk  Fortolkning 
af  vor  Folkestammes  ældste  Liv. 

Forsøget  mislykkedes,  og  det  maatte  mislykkes,  fordi  det 
blev  foretaget  paa  ufri  Maade.  I  sin  Beundring  for  Klopstock  fik 
Ewald  ikke  Øje  for,  hvor  uendelig  større  Værdier  der  laa  gjemte 
under  den  Muldjord,  han  nys  havde  betraadt,  end  i  den  tydske 
Digters  kunstigt  sammenbragte  Drivhus,  og  idet  hans  højeste  Maal 
var  at  »behage  Ty dsklands  første  Barde«,  overhørte  han  den  særegne 
Toneklang,  der  udgik  fra  den  gjenfundne  nordiske  Strengeleg,  for 
hastigst  muligt  at  stemme  den  i  de  tydske  Noders  Toneart.  Medens 
den  nordiske  Olddigtning  netop  paa  dette  Tidspunkt  forsynede  den 
tydske  Efterligning  med  et  rigeligt  Stof,  som  den  magre  »Barde- 
poesi« skyndte  sig  at  sluge,  uden  dog  at  blive  fed  deraf,  traadte 
den  i  sit  eget  Hjemland  frem  i  en  lignende  tarvelig  Skikkelse,  just 
fordi  den  ikke  strax  fik  Hjemstavnsret,  men  maatte  legitimere  sig 
som  præsentabel  ved  Paavisning  af,  at  den  havde  været  forestillet 
og  var  bleven  modtaget  ved  Germaniens  poetiske  Hof. 

Welhaven    siger    i  sin   oftere   anførte   litterairhistoriske   Af- 
handling:   »Ewald   er  bleven   ligesom   et  festligt  Navn,    for  hvilket 
den    danske    Kritik    uvilkaarligt    gjør    Omveje    og    selvfornægtende 
Indrømmelser.     Den  levende  Ewald  forkom  mellem  Hænderne   paa 
sine  Velyndere,  og  medens  enhver  af  dem  indsaa,  at  han  ej  kunde 
reddes,  fordi  han  stod  i  Selvfortærelsens  Brand,  vilde  dog  nogle  af 
dem   have   hans  Nød   betragtet   som   Miskjendelsens  Martyrdom  — 
og  denne  Forestilling  har  vundet  Indgang.      Ewald  staaer  for  Tra- 
ditionen i  Danmark  med  en  uforlignelig  Dobbeltglorie,    der  kaster 
et  eventyrligt  Skin  paa  hans  Frembringelser.«     Ordene  ere  maaske 
noget  skarpere  end  fornødent,    som   om   de  udgik  ikke  fra  en  Re- 
præsentant   for    den    urbane   Litteraturperiode,    men   fra  den   mere 
absolut    dømmende    og    sin    Dom    kategorisk    formulerende   Nutid. 
En  Sandhed  indeholde  de  imidlertid,    og  en  saadan  har  man  altid 
godt  af  at  lægge  sig  paa  Hjerte.      Ewalds  Navn  er  os  Danske  saa 
kjært,  fordi  det  betegner  et  ædelt  Menneske,   en  beklagelsesværdig 
Skjæbne  og  en  stor  Digter  i  en  Tid,    som  ikke  havde  Evne  til  at 
fatte  hans  bedste  Egenskaber.    Men  dette  er  dog  ingenlunde  Tidens 

lU.  danslc  Litteraturhistorie  2.  Udg.  II.  3^ 

Fejl  alene,  hvilket  man  er  saa  tilbøjelig  til  at  mene  nu,  da  vi  have 
alle  Betingelser  for  at  forstaa  den  senere  Udvikling,  der  famlende 
bebuder  sig  i  Ewalds  uklare  Forsøg,  og  ligesom  føle  Pietetens 
Trang  til  at  slutte  os  til  Oehlenschlågers  tilbedende  Hyldest,  naar 
han  besynger  sin  Johannes  som  den  »hellige  Ewald«  i  sit  dejlige 
Ungdomsdigt  »Den  frembrydende  Vaar«.  Fejlen  laa  ligesaa  meget 
hos  Digteren  selv,  der  ingenlunde  greb  det  Nye  med  Genialitetens 
aldrig  svigtende  Sikkerhed,  men  tvertimod  maatte  prøve  sig  frem 
gjennem  Vildfarelse  og  Misforstaaelse  til  større  Indsigt  —  en  Vej, 
som  hans  Tidsalder  ikke  kunde  ventes  at  ville  følge  ham  paa  med 
klar  Opfattelse  af  hvert  Stadium.  Hvad  den  første  Tilegnelse  af 
det  Nordiske,  »Rolf  Krage«,  angaaer,  da  er  Afstanden  mellem  dens 
og  Oehlenschlågers  Sy/i  paa  den  mythiske  og  oldhistoriske  Tragik 
endnu  større  end  Afstanden  mellem  Oehlenschlågers  og  hans  old- 
nordiske Kilders  poetiske  Diktion. 

Det  Nordiske  er  i  Ewalds  »Rolf  Krage«  som  et  fremmed 
Sprog,  Digteren  har  lært  sig  i  al  Skyndsomhed  og  nu  benytter 
uden  den  rette  Indsigt  i  dets  Væsen.  Hvor  overfladisk  Tilegnelsen 
er,  kan  paavises  i  det  rent  Udvortes,  som  naar  Ewald  taler  om 
»Fenriks-Ulven«  eller  lader  en  af  sine  elskende  Skjoldmøer  udbryde: 
»Ingen  Gudinde  er  mægtig  som  Frigga.  Hun  omskaber  Sjælen 
og  gjør  den  frygtsomme  Pige  til  en  Heltinde«  —  hvortil  der  saa  i 
Anmærkningerne  føjes  den  Oplysning:  »Freya  eller  Frigga,  Odins 
Hustru,  var  tilstede  i  store  Feltslag  og  fik  endel  af  de  Slagne  til 
Bytte,  men  var  besynderlig  en  Gudinde  for  Kjærlighed.«  Disse 
Anmærkninger,  der  skulde  orientere  Læseren  i  det  Uvante,  vise 
overhovedet  først  og  fremmest,  hvormeget  Forfatteren  selv  trængte 
til  Oplysning;  han  kalder  Odins  Højsæde  »Hvidskjalf«  og  har  om 
Loke  Følgende  at  berette:  »Loke  betyder  i  det  gamle  celtiske 
Sprog  Herre.  Denne  Herre  til  Utgaard  beskriver  Edda  som  Gudernes 
Fjende,  en  mægtig  og  ond  Troldmand.  Men  den  taler  om  en 
anden  Loke,  der  opholdt  sig  imellem  Guderne  eller  Asianeme, 
skjøndt  af  en  ond  Tilbøjelighed  og  Guderne  saa  fjendsk  som  den 
første.  Naar  man  vil  antage  den  Mening,  at  Odin  med  hans  Følge 
kom  fra  Troja,  havde  man  Anledning  til  at  tro,  at  denne  Loke  var 
Ingen  uden  Ulysses.«  Om  »Asianeme«  oplyses  det  nemlig,  at 
deres  Hjemstavn  Asgaard  »efter  Nogles  Mening  var  en  Stad  i 
Scythien  ved  den  Flod  Tanais,  efter  Andres  Troja  og  efter  Andres 

Askeborg  eller  Ascanienborg  i  Tydskland«.  Saaledes  stod  det 
dengang  til  med  de  Indsigtsfulderes  Begreb  om  nordisk  Mythologi 
—  længer  er  det  ikke,  siden  der  saa  at  sige  ikke  fandtes  Anelse 
om  en  Idekreds,  der  en  Menneskealder  senere  blev  den  poesilæsende 
Almenheds  Fælleseje  og  i  en  Aarrække  næsten  dens  eneste  Terri- 
torium. 

Man  vil  forstaa,  at  hvor  det  udvortes  Apparat  er  saa  flygtigt 
tilegnet  og  dets  Udtydning  saa  lidet  dybtgaaende,  der  kunde  nogen 
virkelig  Gjenfødelse  af  den  Aand,  det  er  Udtryk  for,  ikke  tænkes. 
»Rolf  Krage«  er  i  Tankegang  og  Taleform  saa  langt  borte  fra  den 
nordiske  Sagnverden  som  vel  tænkeligt :  det  er  et  borgerligt  Sørgespil 
i  Tidens  sentimentalt-snakkesalige  Stil,  med  tomtbuldrende  Kæmpe- 
Optrin  istedetfor  det  daglige  Livs  Konflikter.  Hovedpersonen  tales 
der  mere  om,  end  vi  se  ham  handlende,  og  baade  i  Omtale  og 
Handling  har  han  mere  Præget  af  en  brav  Bedsteborger  end  af 
Sagnets  Heltekonge ;  han  nævnes  fortrinsvis  den  »fromme  Rolf,  som 
^pius  Æneas€  i  Virgils  Heltedigt;  Æneidens  Rang  i  Forhold  til 
Homer  er  overhovedet  proportionel  med  »Rolf  Krages«  i  Forhold 
til  dens  Kilder.  Disses  Motiver  og  Situationer  ere  medtagne,  men 
som  et  rent  ydre  Vehikel  for  de  yderst  følelsesfulde  Reflexioner 
om  Ære  og  Troskab,  Frafald  og  Svig,  som  de  især  forme  sig  i 
en  næsten  parodisk  Modsigelse  hos  Gevar  og  Hother,  der  ere  stillede 
i  den  sælsomme  Kollision  at  skulle  dræbe  Rolf  for  at  fyldestgjøre 
en  Læserne  højst  ligegyldig  Blodhævn  og  at  tjene  ham  som  hans 
hengivne  Mænd,  hvilket  giver  Anledning  til  Subtiliteter  fra  en 
Sfære,  som  den  nordiske  Enfold  end  ikke  i  Drømme  havde  nogen 
Anelse  om. 

Tydeligst  træder  Modsigelsen  mellem  Emnets  Fordringer  og 
dets  Behandling  frem  i  Diktionen.  Nogle  Prøver  ville  vise  dette 
uden  al  Kommentar.  Bjarkes  »Gemalinde«  Rude  omtaler  i  Stykkets 
Begyndelse  de  to  Helte  Gevar  og  Hother  saaledes:  »Der  er  noget 
indtagende  i  disse  to  Kæmpers  Mine.  En  vis  Højhed,  især  hos 
den  yngste,  jeg  veed  ikke,  men  de  afnødede  mig  strax  en  Beundring 
som  nærmede  sig  Ærbødighed«.  Urolig  over  sin  Mands  lange 
Dvælen  i  Rolfs  Gildelag  udbryder  hun :  »Bjarke,  Bjarke,  hvor  bliver 
Du?  Du  fandt  dog  ellers  mer  Fornøjelse  i  din  Rudes  Selskab,  i  at 
tale  om  Guderne  og  Dydens  Magt  med  din  Rude  end  i  den 
sværmende   Støj   af  Rasende«.  —  Under  det  natlige   Overfald   paa 

Rolf  er  Skuldes  og  hendes  Mand  Hiartvars  Angreb  blevet  tilbage- 
slaaet  af  Hother  og  Fjenden  dreven  paa  Flugt;  nu  skulle  Rolf  og 
hans  kjække  Forsvarer  afgjøre  deres  personlige  Mellemværende,  idet 
Hother  har  at  hævne  sin  Faders  Død  for  Helges  Haand  ved  at 
dræbe  dennes  Søn  Rolf.     Replikskiftet  falder  saaledes: 

Rolf. 
Det  er  ikke  med  Hidsighed,  at  den  Mandige  kæmper,  imge  Helt !    J^  skylder 
Dig  en  Kamp,    fordi  jeg   maa  opofre  min  egen  Tilbøjelighed  til  en  almindelig  Skik, 
som  aldrig  har  behaget  mig;  dog  ønskede  jeg,  at  Du  vilde  skaane  dit  Liv  til  nyttigere 
Bedrifter. 

Hother. 
En  almindelig  Skik  bliver  til  Pligt,  naar  man  udsætter  sig  for  et  evigt  Vanrygte 
ved   at  overtræde   den.      Jeg  tilstaaer  Dig,    at   det  Liv,    som  Du  er  saa  medlidende 
og  vil   at  jeg   skal   skaane,    er  mig  langtfra   ikke   saa  kostbart  som  min  Ære;    men 
hvortil  de  mange  Ord? 

Rolf. 
Vel!    Du  vil  saa  have  det;  dog  en  Ting  maa  Du  love  mig  først. 

Hother. 
Ha!    hvor  vil  Du  begraves? 

Rolf. 
Du  sælger  Huden,    førend  Du  slogst  Bjørnen,    dristige  Sønnesøn  af  Svanvide. 
Men  det,  Du  skal  love  mig,  er,  at  om  jeg  falder  —  thi  det  staaer  i  Alfaders  Haand, 
hvem  der  skal    falde  —  men*  da  skal   din  Hævn   være  død,      Mine  Undersaatter  og 
mine  Søstre  og  Brodre  skal  Hother  ikke  hade. 

Hother. 
Ikke  Skulde  og  ikke  Hiartvar? 

Rolf. 
Denne  Nats  Raseri  kan  jeg  ikke  indse;  men  en  vis  Stolthed  var  altid  min 
ældste  Søsters  [Skuldes]  Hovedfejl,  og  Hiartvar  —  han  tilbeder  hende  som  en  Gudinde 
og  følger  hendes  første  Vink.  De  ere  unge  begge,  og  jeg  tvivler  ikke,  at  deje 
ligesaa  hastig  vil  fortryde  deres  onde  Gjerning,  som  de  har  besluttet  den,  og  hvis 
ikke,  da  overlad  Straffen  til  dem  selv.  Da  ere  de  straffede  nok  foruden  Dig.  Men 
de  ere  ædle,  og  overalt  —  Helges  Børn. 

Under  deres  Tvekamp  stormer  Hjartvar  med  sine  svenske 
Kæmper  ind  og  anfalder  Rolf,  der  modtager  Dødsstødet  af  sin 
Svoger  og  forlader  Livet  med  følgende  Tale: 

>Jeg  døer  —  og  Danmark!  —  mine  Undersaatter,  mine  Børn.  Dersom  jeg 
endda  var  vis  paa,  at  Hiartvar  vilde  elske  Eder,  som  jeg  elskede  Eder,  saa  kunde 
jeg  tilgive  ham;  men  det  kan  han  ikke.  Ha,  maatte  han  dog  kunne  det!  Retfærdige 
Guder!  I  ere  mine  Vidner,  at  jeg  tænkte  Dag  og  Nat  paa  at  gjøre  dem  lyksalige, 
o<^  jeg  havde  tusinde  smigrende  Forslag  til  deres  Lyksalighed;  men  disse  glade 
Drømme  ere  forsvundne. — Jeg  døer.  Det  har  saaledes  været  Alfaders  Villie.  Beskyi 
min  Rude  og  min  Bjarke,  om  de  leve,  og  siig  til  Hiartvar,  at  Danmark  —  (Han  doerl* 

Efter  Rolfs  Død  er  Hother  som  »Svanvidesc  Sønnesøn  rykket  Danmarks  Trone 
nær.     Gevar  forestiller  ham  dette  og  faaer  til  Svar: 

>Du  smigrer  mig.  Men  forlad  mig!  Jeg  kan  ikke  lukke  Øjet  i  for  saa  ind- 
tagende Billeder,  Skygger,  som  Gevar  viser  mig.  Det  er  sandt,  det  cnergik  altid 
mit  største  Haab;  men  et 
Kongerige,  Danmark,  at 
dele  med  min  Nanna.  Det 
kan  fortjene  Betragtninger, 
om  det  og  var  umuligt,  c 


Mellem  denne  Re- 
plikfarve og  Sagastilen, 
altsaa  ogsaa  mellem 
de  Stemninger,  der 
tale  derigjennem,  er 
der  en  Afstand  som 
mellem  Polerne.  Dette 
har  imidlertid  sin  hi- 
storiske Forklaring. 
Bes>'nderligere  er  det, 
at  Ewalds  Stil  her 
stundom  er  næved.  at 
lide  Skibbrud  paa  en 
langt  nærmere  Klippe, 
hvilken  han  som  »be- 
kjendt  Mand«  i  Litte- 
raturens Farvand  dog 
burde  have  Rede  paa 
og  kunne  undgaa:  Pa- 
rodien paa  den  høj- 
stemte Tragedie,  saa- 
ledes  som  Holberg 
havde  formet  den  i 
sin  >Ulysses«.  Det  er 
jo  dog  næsten  umuligt 
ikke    at    minded-   om 


»Rolf  Krage«  3.  Handling  5.  Optrin. 

Ud  af  sit  »Lysthus«,  som  er  »illumineret«,  træder  Rolf  ubevæbnet 

sine  Fjender  imøde. 

Illustration  af  D.  Chodowiccki  til  »Samtlige 
Skrifter«  2.  Bind. 


hin   ithacianske   Helts 

krigsforberedende  Tale  til  Chilian  (i.  Akt  6.  Se),  naar  man  læser 
Rudes  genealogiske  Redegjørelse  i  Samtalen  med  Alvilde:  Som  jeg 
siger  Dig:    Hagbarth  er  Ingen  uden   den   ædle  Hother,    Hothbrods 


Digitized  by 


Google 


AHQ  Oplysningens  Tidsalder. 

Søn,  Svanvides  Sønnesøn ;  ham,  som  tog  det  berømte  Sværd  Mimming 
fra  Vildmanden;  ham,  som  siden  overvandt  Gelder  af  Sachsen  og 
skaanede  sin  Fjende,  da  han  bad  om  Fred;  ham.  som  er  opdraget 
af  Gevar,  som  er  gift  med  Nanna,  og  som  endnu  er  dristig  nok 
til  at  vedligeholde  en  Krigf  med  Balder,  Odins  Søn,  for  hendes 
Skyld,  c  Eller  om  samme  travesterede  Grækers  zirlige  Omskrivning 
af  sin  Søvnighed:  »Morpheus,  Søvnens  Gud  eller  Dødsens  Broder, 
vil  gjøre  mig  en  Visite«,  naar  man  læser  Skuldes  Udgydelse :  >Dette 
skumle  Mørke  er  et  ærværdigt  Forbillede  paa  Døden,  den  ensomme 
Monark,  som  hersker  over  tause  Undersaatter  og  Udørkener. c 

Som  disse  Citaters  Sprogfarve  i  sin  Helhel  simpelthen  er  en 
Overførelse  af  Tidens  Sentimentalitet  paa  et  Omraade,  hvor  denne 
Følelsesart  mindst  af  alle  hører  hjemme,  saaledes  er  der  ejheller  i 
det  Enkelte  iagttaget  nogen  Varsomhed  for  at  undgaa  en  altfor 
selvmodsigende  Uoverensstemmelse  mellem  Emnet  og  dets  sproglige 
Fremstilling.  At  Rolfs  Bolig  i  Lejre  benævnes  »Slottet«,  fik  endda 
at  gaa,  men  er  dog  en  lille  Prøve  paa,  hvor  lidet  Digterens  Ind- 
bildningskraft har  levendegjort  sig  de  til  hans  Stof  knyttede  Fore- 
stillinger; men  at  han  uden  Betænkelighed  bruger  Ord  af  let  kjendehg 
græsk  og  romersk  Oprindelse  som  husvante  Begreber  i  den  gammel- 
nordiske  Verden,  uden  at  forstyrres  af  de  fra  denne  himmelvidt 
forskjellige  Idekredse,  de  henlede  Tanken  paa  —  det  viser,  hvor 
ubetydeligt  Fænomenet  end  i  sig  selv  er,  med  samme  Klarhed  som 
de  stoflige  Misforstaaelser,  hvor  flygtigt  et  Indtryk  Ewald  havde 
optaget  i  sig  af  den  Tid,  han  vilde  skildre.  Det  er  dog  en  Sammen- 
blanding af  for  uensartede  Elementer,  naar  Rolf  Krages  Søster 
taler  om,  at  »Kjærlighed  er  tyrannisk  over  unge  Hjerter«,  eller 
naar  Skjoldmøen  Signe  siger  til  sin  Hjalte:  »Dine  Skjældsord  er 
Harmoni,  yndigere  end  Vestenvinden,  naar  den  hvisler  imellem 
Roserne.«  I  Forbindelse  hermed  kan  nævnes  de  Germanismer,  vi 
her  træffe  i  fuldere  Maal  end  ellers  i  Ewalds  af  Tydsk  paavirkede 
Sprog,  og  som  bestemt  synes  at  tyde  paa,  at  han  —  den  forhen- 
værende preussisk -østerrigske  Soldat  —  har  faaet  en  overvejende 
tydsk  Opdragelse  i  sin  slesvigske  Rektors  Hus.  I  Forhold  til  det 
nordiske  Emne  ere  disse  Tydskheder  dobbelt  stødende,  skjøndt  — 
det  maa  tilføjes  —  langt  mindre  for  Datiden  end  for  os:  »Ilde 
har  Hiartvar  forseet  (o:  forsynet)  sig  med  Folk,  om  han  blev 
overfaldet  af  Sørøvere«;    »han  frygter  sig  dog  endnu«;    »jeg  kan 

ikke  staa  det  ud  at  tale  med  Hjalte  deromc;  >Du  Himliske«; 
»han  er  det«  (er  ist  es);  Signe  vil  holde  Hjalte  tilbage  fra  Kampen 
og  klynger  sig  til  ham  —  »Hjalte:  Slip  mig!  endnu  engang.  Jeg 
vilde  nødig.  Signe.  Grusomme  Hjalte,  hvad  vilde  Du  nødig! 
Hjalte.     Beskadige  Dig.« 

Afstanden  mellem  Maal  og  Midler,  mellem  den  gjennem- 
gribende  Fornyelse  af  dansk  Digtning,  »Rolf  Krage«  tilsigtede,  og 
den  ringe  Virkning,  den  desuagtet  maatte  gjøre  som  Efterligning 
af  tydsk  Fantasmagori,  som  Skyggen  af  en  Skygge,  vil  nu  vel  være 
Læseren  klar.  Men  —  »dette  Værk  staaer  paa  en  højst  mærkelig 
Plads  i  vor  Litteratur«,  have  vi  sagt  i  det  Foregaaende.  Ja,  det 
gjør  det.  Det  viser,  som  et  Embryo  af  en  nordisk  Tragedie,  denne 
Digtarts  tidligste  Udviklingstrin,  det  angiver,  hvor  vanskeligt  det 
faldt  at  bryde  Vej  tilbage  til  Forstaaelsen  af  vort  ældste  Folkeliv, 
og  det  minder  os  ved  sine  Ufuldkommenheders  Egenart  om,  at 
ogsaa  det  næste  store  Skridt  paa  denne  Bane,  Oehlenschlågers 
nordiske  Tragedier,  kun  førte  til  en  Etappe  paa  den  folkelige  Gjen- 
findelses  Vandring.  Og  dernæst  forklarer  Ewalds  »Rolf  Krage« 
Modsætningerne  i  Tiden.  Dramaet  er  en  Nybegyndelse ,  skjøndt 
det  endnu  ved  nogle  svage  Traade  hænger  sammen  med  det  franske 
Sørgespil,  hvilket  ogsaa  Ewald  havde  beundret,  saaledes  som  Corneille 
havde  skabt  det:  endnu  iagttages  Tids-  og  Steds  -  Enheden  om- 
hyggeligt, idet  der  efter  Personlisten  gjøres  opmærksom  paa,  at 
»Handlingen  begynder  ved  Solens  Nedgang  og  ender  i  Dagningen«, 
samt  at  »Skuepladsen  er  en  Skov  med  nogle  Huse  i  Prospekten  af 
Leyre  Slot« ;  kun  Handlingens  Enhed  er  forsaavidt  brudt,  som  Rolf 
maa  dele  Interessen  med  Hother  og  overlade  Slutningseffekten  —  og 
det  i  dramatisk  Henseende  bedst  komponerede  Optrin  —  til  Viggo. 
Men  trods  denne  Tilknytning  til  den  traditionelle  Stil  maatte  »Rolf 
Krage«  dog  væsenligst  frappere  Tidsalderen  som  et  Forsøg  i  noget 
Nyt  og  den  gamle  Smags  Tilhængere  som  et  Tilløb  til  Indførelsen 
af  noget  daarligt  Nyt.  For  Dyrkerne  af  ^exemplaria  Græca^s 
maatte  det  nordiske  Emne  tage  sig  ud  som  det  rene  Barbari,  en 
Forherligelse  af  den  raa  Tapperhed,  Hævnlyst  og  Drukkenskab  i 
den  mest  erklærede  Modsætning  til  den  klassiske  Tankegang,  der 
hidtil  havde  været  Poesiens  som  den  almindelige  Dannelses  eneste 
og  skilt  den  i  den  Grad  fra  den  nationale  Grundvold,  at'enhver- 
somhelst    brat    Tilbagevenden    var    utænkelig.      Over    Raaheden    i 

Stoffet  dækkede  vel  tildels  dets  moderne  Iklædning,  det  følelsesfulde 
Foredrag,  der  just  for  os  tager  sig  saa  absurd  ud;  men  her  stødtes 
Smagens  Hævdere  igjen  tilbage  af  noget  Uvant,  af  en  ligefrem 
fornærmende  Innovation:  Sørgespillets  prosaiske  Dialog,  i  Modstrid 
med  alle  hidtil  kjendte  Regler  og  desuden  —  det  maa  indrømmes  — 
ved  den  nærgaaende  Virkelighed,  den  giver  det  ^erntliggende  Emne, 
dobbelt  inkommensurabel  med  dette.  Det  er  heraf  forklarligt,  at 
»Rolf  Kragest  Fremkomst  omtrent  samtidig  med  >Zarine«  blev  et 
Diskussionsthema  i  litteraire  Kredse,  samt  at  det  Norske  Selskab 
ifølge  sin  Natur  maatte  foretrække  dette  Skuespil  for  hint  og  ejheller 
havde  saa  ganske  Uret  heri;  thi  Nordahl  Bruns  Stykke  er  dog 
Udslaget  af  en  Stil,  om  end  af  en  overgjemt  og  i  vor  Litteratur 
rodløs,  medens  Ewalds  Tragedie  er  stilløs  og  maatte  virke  ud- 
fordrende ved  denne  sin  Stilløshed.  Det  polemiske  Forhold  mellem 
Norske  Selskab  og  Ewalds  Tilhængere  lader  sig  for  Størstedelen 
føre  tilbage  til  Modsætningen  mellem   »Zarine«  og  »Rolf  Krage«. 

Ewalds  Sørgespil  indleveredes  af  Klopstock  til  de  skjønne 
Videnskabers  Selskab,  men  blev  ikke  fundet  værdigt  til  Optagelse 
i  dets  Skrifter;  Censuren  udtaler  imidlertid,  at  man,  »daTragødien 
har  adskillige  Skjønheder  og  Forfatteren,  som  efter  sit  Geni  og 
med  mere  Flid  kunde  blive  en  af  de  bedste  Poeter,  befinder  sig  i 
meget  trængende  Omstændigheder,  fandt  for  godt  underhaanden  at 
give  ham  50  Rd.,  for  at  hjælpe  og  opmuntre  ham«.  En  saadan 
praktisk  Opmuntring  kunde  Ewald  højlig  trænge  til,  thi  en  nedbrudt 
Sundhedstilstand  havde  han  Dag  for  Dag  maattet  aftvinge  den  Kraft, 
der  fordredes  til  Nedskrivningen  af  »Rolf  Krage«.  En  Gigtsygdom, 
oprindelig  paadragen  under  Felttoget  og  forværret  ved  uordenligt 
Levnet  (som  da  han  tilbragte  en  Vinternat  sovende  paa  Gaden 
udenfor  Frederiks  Hospital,  hvorfra  han  havde  listet  sig  ud  som 
Rekonvalescent  for  at  tilbringe  en  glad  Aften  i  lystige  Kameraters 
Selskab)  fængslede  ham  næsten  stadig  til  Sengen  og  krummede 
hans  Legeme  saaledes,  at  han,  som  han  selv  med  smertelig  Humor 
siger,  mere  og  mere  bliver  et  Billede  paa  Uendeligheden,  symboliseret 
ved  en  Cirkel.  Sit  Livsophold  søgte  han  at  tjene  som  Lejligheds- 
digter for  Krethi  og  Plethi,  der  kunde  og  vilde  betale  ham  hans 
ufrivillige  Arbejde;  og  stundom  fik  han  endda  ingen  Godtgjørelse 
for  spildt  Tid  og  Hovedbrud,  som  det  i  Bilaget  meddelte  Brev  til 
hans  gode  Ven   Spendrup  oplyser   os    om.      Men   nu   og  da  kom 

ogsaa  den  ægte  Inspiration  til  den  syge  Digters  Leje,  som  da  han 
i  sin  Seng  skrev  »De  brutale  Klappere  c  (S.  413-15)  og,  fristet 


Titelkobber  ril  den  første  Udgave  af  hans  Samlede  Skrifter  1780. 


af   det   Held,    der    ledsagede    dette    hans    første  Forsøg   i    komisk 
Digtning,  lod  det  efterfølges  af  den  ialtfald  i  litterair-kulturhistorisk 

Henseende  mærkelige  Satire  »Harlekin  Patriot<  (S.  335-38). 
Var  Inspirationen  nølende  med  sit  Komme,  havde  han  den  farlige 
Tilflugt,  hvis  øjeblikkelige  Forhøjelse  af  Sjælsvirksomheden  saa- 
mange  Digtere  have  forvexlet  med  en  sund  og  frugtbar  Naturs 
Redebonhed;  men  faa  have  bedømt  dette  Forhold  saa  klart  som 
Ewald,  og  de  færreste  have  vovet  at  tale  saa  uforbeholdent  derom 
som  han  i  sin  Selvskildring  »Levnet  og  Meningerc,  naar  han  i  et 
Afsnit,  der  med  vidunderlig  Klarhed  skildrer  hans  Naturels  Sammen- 
sætning, hans  store  og  hans  svage  Siders  saa  fattelige  indbyrdes 
scivbckjen  Sammenhæng,  bekjender:  »Fra  den  første  Tid  af,  hvori  jeg  kan 
**^^**  erindre  mig  selv,  og  hvpri  jeg  kjendte  stærke  og  spiritueuse  Drikke 
har  jeg  altid  været  en  determineret  Elsker  af  dem.  Det  var  maaske 
kun  at  smigre  mig  selv,  maaske  det  og  var  at  tale  ugrundet,  om 
jeg  sagde,  at  mit  koleriske  Temperament,  min  tørre  og  hede  Kom- 
plexion  havde  nogen  Skyld  heri.  Jeg  vil  før  tro,  at  den  første 
Kilder,  som  min  Sjæl  har  følt  ved  de  nye,  de  besynderlige,  de 
store  og  ædle  Billeder,  som,  udklækkede  af  Vinens  Hede,  sværmede 
omkring  den  —  at  den  ulmende,  varme,  smeltende  Udvidelse,  som 
mit  Hjerte  fornam  ved  den  fremmede  Ild,  har  forført  mig  til  at 
anstille  nye  Forsøg,  og  at  disse,  da  de  lykkedes  ligesaa  vel,  efter- 
haanden  har  gjort  mig  det  trygt,  sædvanligt  og  nødvendigt  at 
anstille  flere,  uden  at  tilsidst  enten  Stregen  eller  den  Rendesten, 
den  Afgrund,  som  laa  bagved  Stregen,  kunde  skrække  mig  derfra. 
Hvad  det  Første  betræffer,  saa  er  det  vist,  at  min  Sjæl  altid  har 
fundet  en  usigelig  Fornøjelse  i  det  Besynderlige,  det  Usædvanlige 
og  det  Store,  i  det,  som  Indbildningskraften  selv  sjelden  seer  uden 
fremmed  Lys,  og  det,  som  man  følgelig  langt  sjeldnere  seer  virkelig. 
Denne  Tilbøjelighed  er  gaaet  saa  vidt  hos  mig,  at  det  Sædvanlige 
og  Daglige  undertiden  derover  virkelig  er  blevet  mig  modbydeligt, 
og  at  jeg  ikke  sjelden  har  syntes  mig  en  Borger  af  en  anden 
Verden.  Af  denne  Aarsag  var  det  mig  som  et  Barn  den  største 
Vellyst  at  høre  Eventyrer,  da  jeg  blev  Dreng  at  læse  Romaner,  og 
da  jeg  blev  ældre  at  spille  dem  selv.  Af  den  Aarsag  synes  mig 
virkelig  endnu  hver  Nat,  hver  Søvn  uheldig  og  spildt,  hvor  jeg 
ikke  drømmer.  Af  denne  Aarsag  finder  jeg  i  denne  Time  en  langt 
større  Vellyst  ved  en  halv  Flaske  Vin  i  min  ensomme  Grotte,  end 
jeg  skulde  finde  i  det  udsøgteste  Selskab  af  pæne  Nymfer  eller  af 
tørre  Filosofer.     Hvad  Hjertets  Udvidelse  betræffer,   saa  tvivler  jeg 

paa,  at  nogen  Dødelig  besidder  et  følsommere,  ømmere  og  —  hvad 
skal  jeg  kalde  det  —  kilderkjærere  Hjerte  end  jeg.  Smertens  Glæde 
selv,  som  nu  næsten  er  den  eneste,  hvori  det  kan  tage  Del,  er  det 
den  saligste  Vellyst;  men  enhver  stor  Handling,  som  det  føler,  er 
det  enStraale  af  Himmelen,  og  i  en  Strøm  af  Livets  Kilde  forvandles 
enhver  Taare,  som  den  afnøder  mit  Øje.  Af  denne  Aarsag  har 
jeg  altid  med  unævnelig  Vellyst  læst  og  hørt  velskrevne  Tragødier 
og  da  jeg  blev  ældre  forsøgt  at  skrive  dem  selv;  af  denne  Aarsag 
troer  jeg  endnu,  at  jeg  idetmindste  har  vant  mig  til  at  elske  Vinen, 
fordi  den,  i  Mangel  af  store  og  rørende  Handlinger,  skaber  dem 
for  mit  Hjerte,  og  hvor  de  virkelig  har  Sted,  udvider  det  til  at 
kunne  nyde  dem  fuldkommen.  Jeg  troer,  at  de  selvsamme  Hoved- 
træk i  min  Sjæl  fra  Begyndelsen  af  ere  Skyld  i,  at  jeg  er  bleven 
en  Romanridder,  en  Poet  og  en  Elsker  af  Vinen.  Dersom  jeg  altid 
havde  ladet  det  blive  ved  den  uskyldige,  den  ædle  Vellyst,  som 
jeg  fordum  drak  ved  min  Høj,  da  skulde  jeg  Intet  havt  at  angre. 
Intet  at  afbede.  Men  det  Farlige!  den  ulyksalige  Streg !  heri  bestaaer 
hele  Knuden.  Man  vil  i  min  Historie  faae  at  se,  hvorledes  først 
Glæden  selv  og  Ubesindighed,  Selskaber,  Lejligheder  og  Fristelser, 
siden  Gjenvordighed,  Kummer,  Ærgrelse,  Mismodighed  og  alle 
Hypokondriens  Ulykker  Tid  efter  anden  har  drevet  denne  i  sig 
selv  uskyldige  Lyst  altfor  ofte  og  altfor  langt  over  den  fatale  Streg; 
og  hvorledes  Vanen  tilsidst  og  deraf  fødte  fysiske,  legemlige  Nød- 
vendigheder har  forøget  og  hærdet  den  til  en  Grad,  der  har  været 
stor  nok  til  at  spilde  det  for  mig,  som  man  i  Almindelighed  kalder 
sin  timelige  Lykke;  stor  nok  til  at  paalægge  mig  at  angre,  afbede 
og  saavidt  som  muligt  at  rette  den.  —  Hvorfor  blusser  min  Kind? 
hvorfor  truer  denne  tungthængende  Taare  at  slette  min  Skrift  ud.? 
O  mine  Læsere!  o  Himmel!  hvormeget,  hvormeget  har  jeg,  som 
jeg  vilde  at  denne  Taare  kunde  udslette!« 

For  sin  Sundheds  Skyld  og  ligeledes  af  Hensyn  til  sin  Qpi^^ij . 
nærmeste  Slægt,  hvem  hans  Tilstedeværelse  i  Kjøbenhavn  forulempede  Ringsted 
som  en  Slags  Familieskandale,  var  Ewald  i  1773  flyttet  eller  bleven 
flyttet  til  Rungsted,  hvor  han  tingedes  i  Kost  for  Sommer  og  Vinter 
hos  Fiskemester  og  Kromand  Ole  Jacobsen,  en  Bekjendt  af  Familien. 
,  Mest  var  han  ogsaa  her  bunden  til  Sygelejet  eller  ialtfald  værkbruden 
henvist  til  >en  gammel  sørgelig  Lænestol«,  med  >et  randløst  Blækhus« 
ved  Siden  af  sig.      Men  han  var  omgiven  af  venlige,    rettænkende 

Mennesker,  der  holdt  af  ham,  til  Gjengjæld  fordi  han  just  fandt  sin 
bedste  Opmuntring  i  Omgangen  med  de  jevne  Almuesfolk.  En  af 
hans  Husfæller,  den  af  dem,  han  vandt  kjærest,  kunne  vi  give  et 
livagtigt  Billede  af,  rigtignok  fra  en  Tid,  da  hun  ikke  længer  var 
den  unge  Pige,  men  en  velmeriteret  Matrone,  en  værdig  Provstehustru: 


Anna  Hedevig  jacobsen  (Provstinde  Wøldike). 
Efter  et  Oliemaleri. 

hans  Værts  Datter  Anna  Hedevig  Jacobsen,  til  hvem  Ewald  har 
henvendt  sit  Digt,  »da  Solen  var  overtrukken  med  Skyer  i  Sommeren 
I773*>  og  hvem  han  tilraaber: 


Lær  min  bange  Sjæl  fornemme 
Glimt  af  Vaarens  tabte  Lyst, 
byd,  at  Zephirs  kjælne  Stemme 
hvisler  Glæde  til  mit  Bryst! 


Tal  til  Stormen,  at  den  tier, 
dæmp  dens  Røst,  min  Hedevig! 
Da  skal  høje  Harmonier 
prise  Himmelen  og  Dig! 


Under  Eftersøgelsen  af  et  muligt  existerende  Portrait  af  Arendse  — 
en  Søgen,  der  var  og  vel  bestandig  vil  blive   frugtesløs  —  have  vi 

truffet  dette  Portrait  og  betænke  os  ikke  paa  at  meddele  det,  trods 
dets  løse  Sammenhæng  med  Litteraturens  Historie;  som  en  Ewaldsk 
Relikvie  vil  det  være  Mangen  velkomment  —  der  er  ikke  saamange 
af  dem,  og  kan  en  af  dem  bringe  os  Digteren  nær  ved  at  vise  os 
Træk,  han  har  kjendt  og  elsket,  og  som  have  været  milde,  naar 
de  vare  vendte  mod  hans,  ville  Mange  betr^te  dem  med  Pietet. 

Den  velgjørende  Fred,   der  omgav  Ewald  i  Rungsted,    satte 
Frugter  i  hans  Digtning. 

Hvor  Venlighed  pryder 
de  strengeste  Dyder, 
der  voxte  min  Sang,  og  den  undrende  Skov 
gav  Gjenlyd  af  Skaberens  Lov  — 

synger  han  i  sit  herlige  Digt  »Rungsteds  Lyksaligheder«. 
Her  begyndte  og  fuldførte  han  et  af  sine  bedste  Arbejder:  det 
heroiske  Syngespil  >B alders  Død«,  ligesom  >Rolf  Krage«  en  Balders  Dt^d. 
Behandling  af  et  nordisk  Emne,  men  af  Indhold  jangt  dybere,  af 
Form  langt  ædlere  end  hint  Sørgestykke.  Tilbunds  i  Mythernes 
Ide-Indhold  er  Ewald  endnu  langtfra  trængt,  om  hans  Kjendskab 
til  deres  Enkeltheder  end  er  betydelig  større  end  før.  Han  tager 
en  Del  af  sit  Stof  fra  Baldersmythen  i  Edda,  men  sit  overvejende 
Præg  har  Behandlingen  faaet  ved  at  støtte  sig  til  Saxos  Ridderkrønike 
om  Kong  Hother  og  Halvguden  Balder,  hvortil  Digteren  saa  har 
føjet  den  virkningsfulde  Baggrund,  hvorfra  Skjæbnens  orakelmæssige 
Bestemmelser  kundgjøres:  det  Aar,  der  seer  den  fromme  Halvgud 
hensunken  i  haabløs  Elskov,  som  han,  selv  forkastet,  ikke  kan 
løsrive  sig  fra,  det  samme  Aar  skal  frembringe  det  Spyd,  af  hvilket 
han  ene  kan  fældes.  Balder  elsker  Gevars  Datter  Nanna,  men 
hendes  Hjerte  tilhører  Skjoldungen  Hother.  Trods  de  bekymrede 
Guders  Tilskyndelse  vil  Balder  ikke  slippe  sit  Haab,  og  da  han 
besvarer  selv  Nannas  sidste,  utvetydige  Afslag  med  det  Løfte: 

Endog  forkastet  —  hører  det,  I  Himle!   — 
endog  forkastet  skal  jeg  elske  Nanna!   — 

saa  fuldbyrdes  Skjæbnens  Beslutning,  efterat  Lokes  Træskhed  har 
lagt  Alt  saaledes  tilrette,  at  den  snart  og  sikkert  kan  opfyldes.  I 
den  tragiske  Udgang  er  her  dog  en  Slaphed  tilstede,  bevirket  ved, 
at  det  ikke  bliver  Hother,  der  volder  Balders  Død,  men  det  skjæbne- 
viede   Spyd,    som   ved   et   tilfældigt   Uheld,    uden   at   være   ført   af 

nogen  Haand,  opfylder  sin  Bestemmelse  —  en  Slaphed,  der  er 
saameget  ærgerligere,  som  den  ikke  skyldes  Ewald  selv,  i  hvis 
Text  Balder  virkelig  dræbes  af  Hother,  men  har  Carstens  til  Op- 
havsmand. Men  overhovedet  —  skjøndt  Handlingen  er  klart  lagt 
og  korrekt  gjennemført,  er  der  dog  noget  uvirksomt  Stillestaaende 
eller  trættende  Ensartet  ved  Forholdet  mellem  Hovedpersonerne: 
den  ulykkeligt  elskende  Balder,  den  skinsyge,  let  fortørnede  Hother 
og  den  mellem  disse  Ængstelser  frem  og  tilbage  svævende  Nanna; 
deres  Udtalelser  kredse  bestandig  om  de  samme  Punkter,  som  de 
selv  uden  Fremgang  dvæle  i  de  samme  Stemninger.  Et  Brudstykke 
af  en  Scene  maler  i  saa  Henseende  Stykkets  hele  ensformige  Bølge- 
gang. Nanna  troer  Hother  i  Fare  under  Forfølgelsen  af  to  Bjørne 
og  anraaber  Balder  om  at  ile  ham  til  Hjælp. 


Nanna   (kommer  forskrækket  ind). 

Ha  Balder,  om  Du  elsker .  .  . 
ak,  om  Du  .  .  . 

Balder   (kaster  sig  for  Nannas  Fødder). 
Guder !  —  Nanna,  kan  Du  tvivle  ? 
Jeg  brænder,  Nanna ! 

(Ved  det  at  Nanna  i  sin  Angcst  gjer  sig  al 
Umage  for  at  rejse  ham,  komme  de  i  en 
fortrolig  Stilling,  i  hvilken  Hother,  som  har 
dr«bt  Bjorncne  og  tørrer  Blodet  af  sit  Spyd, 
idet  han  lader  sig  se,  bliver  dem  vacr.  Han 
studser  og  bliver  staaende  imellem  Træerne, 
saa  at  han  ikke  hører,  hvad  de  sige). 

Nanna. 

O,  saa  frels  min  Hother! 
To  grumme  Bjørne  hist  i  disse  Buske  .  .  . 
O  snart !  o  Balder,  om  Du  elsker  Dyden . . . 
Hist  overfaldt  de  os.  Ak,  om  Du  tøver, 
da  sønderrive  de  det  bedste  Hjerte ! 

0  snart!  betænk  Dig  ej. 

Balder. 

Nej,  grumme  Nanna, 
vær  tryg !  Min  Arm  skal  frelse  den ,  Du  elsker. 
(Idet  han  just  vil  rejse  sig,  træder  Hother  nær- 
mere ind  paa  Skuepladsen.) 

Hother. 

1  Guder !  drømmer  jeg  ?  Ha,  kjælne  Halvgud, 
tilgiv,  at  jeg  forstyrrer  Dig! 

Balder   (idet  han  rejser  sig). 

Der  er  han  I 


Nanna  (gaaer  Hother  kjælent  i  Møde). 

Ak  Hother!  ak  min  Hother  1 

Hother   (skyder  hende  tilbage  med  Haanden. 

Gaa,  Troløse! 

Balder. 

Hvor    utaknemmelig!    hvor   haardl    hvor 

grusom! 
Kan  Du  —  kan  slig  en  Bjørn  fortjene  Nanna  ? 

Hother   (tager  sit  Skjold  ned  af  Træet). 
Bød  for  Dig,  og  udfør  din  Snak  i  Valhal ! 

Nanna. 
Du  vil  dog  ej,  Du  Grumme  .  .  . 

Hother. 

Vaer  Dig  Nanna! 
Nanna. 
O  hor  dog  ... 

Hother. 
Jeg  har  seet.  —  Gaa  I  Skjul  Dig,  Falske ! 

Nanna. 
Du  vil  dog  ej  .  .  . 

Hother. 
Jeg  vil !  —  Og  nu,  ved  Hothbrod ! 
nu  skal  han  dø ! 

Balder. 

Forvovne  Dødelige! 
Hother. 
Dit  Skjold,  dit  Spyd !  Jeg  hader  Pral,  min 
Halvgud. 

Nanna. 

(Hun  leber  Balder  imøde,  som  Uger  sine  Vaaben). 
O  Balder,  ædle  Balder ! 

Balder. 

Arme  Nanna ! 

Du  seer,  han  tvinger  mig  1  —  Han  trygler 
Døden. 
Hother. 
Ha,    det    er  altfor   meget!      Skjul    ham! 

Gjem  ham ! 
Bedæk  din  Boler  med  dit  falske  Hjerte! 
Ej  vil  jeg  dræbe  Dig.    Men  jeg  har  svoret : 
han  eller  jeg  skal  dø!  —  og  nu! 
(Han  vender  Spidsen  af  Spydet  mod  sig  selv). 


Nanna. 

Ah,  Hother  1 
Hvad  gjør  Da? 

Hother. 
Jeg  har  svoret. 

Nanna. 

Hold,  Du  Grummel 
Jeg  gaaer  —  jeg  flyer !  O  hjælper,  Guder, 
hjælper ! 

(Hun  gaaer  bort  i  en  Art  af  Fortvivlelse.  Dog 
bliver  hun  staaende  ved  Indgangen  ai  Skue- 
pladsen, hvor  hun  med  en  ange.Htfuld  Nys- 
gjerrighed  af  og  til  seer  hen  til  de  Kæmpende). 


I  Tvekampen  kaster  Hother  et  for  et  de  tre  Spyd,  han  har  faaet 
af  Valkyrierne,  mod  Balders  Bryst,  men  de  prelle  af  mod  hans 
usaarlige  Guddom.  Hother  er  nu  i  hans  Magt,  men  Balder  skaaner 
ædelmodig  sin  Fjende,  Nannas  Brudgom: 


Hother. 
Ha  Grumme  I  —  altfor  ædle,  stolte  Fjende  ! 
Du  veedst  —  Du  føler  altfor  vel  din  Sejer ! 
Ha,  Du  har  overvundet  —  nedtrykt  Hother ! 
Og  troer  Du,  han  kan  leve  ?  Himlen  hørte 
min  Ed.  —  Jeg  eller  Balder  døer  I 

(Han  griber  sin  Daggert  og  vil  stikke  sig 
ihjel  dermed,  men  Balder  river  ham  den  af 
HKnderne). 

Balder. 

Betænk  Dig! 

Hother. 
I  Guder  I  — Hother,  ak,  hvad  estDu  blevet ! 

Nanna  (kjælent). 
Min  Hother ! 

Hother. 
Akl  Lev  evig  vel,  min  Nanna! 

(Han  gaaer  hastig  bort.  Nanna  vil  gaa  efter 
ham,  men  Balder  opholder  hende). 

Nanna. 
Jeg  Arme!  Ha,  han  dræber  sig! 

Balder. 

Ved  Odin, 
han  skal  det  ej  1  Værtryg!  Tiltro  mig  Evne 
at  hindre  det  I  Tro  dog  din  Balder,  Nanna ! 


Nanna. 

(Hun   tager   ham   med   Hede   ved   Haanden    og 
helder  sig  noget  forover). 

Jeg  troerDig.  AkjegkjenderDig,  DuÆdle ! 
Jeg  føler  al  din  Højhed.     Jeg  tilbeder 
din  Dyd.     O  at  dog  disse  hede  Taarer, 
at  alt  mit  Venskab  var  Dig  en  Belønning. 

Balder   (kaster  sig  paa  Knæ  for  hende). 
O  Glimt ...  og  Svælg  af  Haab,  hvori  jeg 

drukner ! 

Nanna  (bestyrtset). 
Hvad  haaber  Du? 

Balder. 

Ah,  Nanna,  lad  din  Læbe 

ej  vække  Balder  af  hans  Drøm  om  Vellyst ! 

Ah  lad  h&m  nyde  den  I  —  Ah  lad  ham  læse 

sin  Dom,  sit  Haab,  sit  Liv  i  disse  Taarer ! 

Nanna. 
Hvad  nytter  det  at  stride  mod  sin  Skjæbne  ? 
Mit  Hjerte  kan  dog  ej  fwtjene  Balder. 


Balder. 


Ak,  at  kun  jeg . 

Nanna.  ,  Balder. 

Tilgiv!   —  Du  veedst,  at  Nanna  j    Dog  vil  jeg  haabe !— Hører  det,  I  Klipper, 
har  ...  ak  en  ulyksalig  Ven  at  trøste !         j    at  Balder  haaber !  —  Skjæbnen  er  forsonet ! 


Den  døver  Surturs  Spyd  —  og  Nanna  tvivler. 

O  Dyd,  som  overvandt,    da  Blodet  raste, 

nogen  Tid  med  Øjnene).  |    hvor  vist,  hvor  herligt  lønnerDu  din  Elsker ! 


(Hun  river  sig  los  fra  ham,    giver  ham  et  ven  ^   »^    ,  ,         i      t^i     , 

ligt  Øjekast   og   gaaer.      Han    følger   hende    j     ^   ^^^    »^^"^  overvandt,    da  Blodet  raste. 


Paa  disse  Strenge  spilles  der  hele  Stykket  igjennem,  uden  nogen 
kjendelig  Variation  i  Klangen,  eftersom  Affekterne  omtrent  fra  første 
Færd  af  ere  paa  deres  Piøjdepunkt  og  bevare  sig  uforandret  der. 
Denne  Enstonighed  bliver  saameget  mere  slæbende,  som  Balders 
Hovedpassion  jo  netop  er  en  graadfyldt  Cherubin- Tilbedelse,  der 
efter  sin  Art  kun  er  tilgængelig  for  et  Minimum  af  Afvexling  i 
Udtrykket.  Af  denne  Hovedpersonens  Karakter  sees  det  ogsaa 
tydeligt  nok,  hvor  langt  Ewalds  Behandling  af  et  nordisk  Stof  ogsaa 
her  var  fra  Forstaaelsen  af  dets  Kjærne;  naar  Kæmpelivet  hos 
Oehlenschlager  bestraales  af  en  middelalderlig  Riddertids  brogede 
Glorie  og  tildels  udtaler  sig  i  Reminiscenser  fra  Oplysningstidens 
Livsopfattelse,  saa  er  det  hos  Ewald  end  ikke  voxne  Riddersmænd, 
men  spædlemmede  Pager,  vi  have  at  gjøre  med,  og  Diktionen  er 
et  fuldt  Udtryk  for  hans  egen  Samtids  Livsidealer:  den  abstrakte 
Dyd  og  Lyksalighed  med  dens  hele  sentimentale  Fraseologi.  Naar 
desuagtet  »Balders  Død«  staaer  saa  uendelig  højt  over  >Rolf  Krage«, 
saa  har  dette  sin  Grund  deri,  at  Ewald  dog  med  alt  dette  er  naaet 
sit  Emnes  tragiske  Centrum  betydelig  nærmere  her,  samt  deri,  at 
han  ved  Benyttelsen  af  den  metriske  Form  dels  har  hævet  hele 
Fremstillingen  op  over  den  nærværende  Virkelighed  og  der\^ed 
unddraget  den  Sammenligningen  med  denne,  dels  har  givet  sig 
selv  Lejlighed  til  at  virke  med  et  af  sine  allermest  fremtrædende 
Talenter  —  sin  fulde,  lødige,  trods  alt  sindrigt  Formarbejde  saa 
naturligt  simple  Vers-Kunst.  Især  i  de  lyriske  Partier  ytrer  den  sig 
med  vidunderlig  musikalsk  Klangfylde,  og  jo  oftere  man  læser  Digte 
som  Valkyriernes  Trio  >Over  Bjerg,  over  Dal,  over  brusende  Søer«, 
eller  Duetten  mellem  Hother  og  Nanna:  >Kun  Trælle  kan  fr\'gte«, 
des  mere  maa  man  bøje  sig  for  det  fine  Øre,  der  har  vaaget  over 
disse  kunstfærdige  Rhythmers  Slyngning.  Med  Hensyn  til  Dialogens 
Versform  er  »Balders  Død«  mærkelig  som  det  første  danske  dra- 
matiske Arbejde,  der  brød  med  Alexandrineren  til  Fordel  for  det 
femfodede  jambiske   Vers,    urimet  og    her    med    lutter    kvindelige 

DET  NORDISKE  FORLAG 
A.  D.  JØRGENSEN 

HISTORISKE  AFHANDLINGER 

UDGIVET  AF   RIGSARKIVAR  C.  F.  BRICKA 


Det  nordiske  Forlag  har  faaet  den  gode  Idé  al  foranstalte  en  Subshriptions- 
udgave  af  dem  af  A.  D.  Jørgensens  historiske  Afhandlinger,  som  den  for  tidlig 
bortrevne  Foi fatter  ikke  fik  Tid  til  at  udgive  som  selvstændige  Skrifter,  og  som 
—  spredte  rundt  omkring  i  Blade  og  Tidsskrifter  —  derfor  hidtil  ikke  har  været 
kendte  af  det  store  Publikum. 

A.  D.  Jørgensens  Arbejder  trænger  ikke  til  nogen  Anbefaling.  Men  idet  vi 
henleder  Opmærksomheden  paa  disse  •Historiske  Afhandlinger*,  maa  det  fremhæves, 
at  det  netop  er  gennem  disse  hver  for  sig  smaa  Artikler,  at  den  geniale  Gransker 
vandt  det  Syn  paa  sit  Fædrelands  Historie,  ud  fra  hvilket  han  senere  skrev  sine 
store  Værker,  om  hvilke  der  Jo  altid  stod  Livets  Larm.  Det  er  i  Virkeligheden 
disse  tilsyneladende  saa  fordringsløse  Afhandlinger,  der  er  de  epokegørende;  de 
er  Milepælene  paa  A.  D.  Jørgensens  og  dermed  paa  den  moderne  danske  Historie- 
skrivnings Vej. 

Ligesom  deres  Emner  er  hentede  fra  alle  Tidehverv  i  vor  Historie,  saaledes 
behandler  de  snart  sagt  alle  Sider  af  vort  Folkeliv;  men  fælles  for  dem  alle  er 
den  paa  én  Gang  kritisk  ædruelige  og  varme  fædrelandskærlige  Aand,  der  gennem- 
strømmer dem,  og  det  klare,  aandfulde  Sprog,  hvori  de  er  skrevna  A.  D.  Jørgensens 
historiske  Afhandlinger  er  ikke  for  Videnskabsmændene  alene;  de  er  for  enhver, 
der  har  Sans  for  vort  nationale  Liv  i  Fortid  og  Nutid.  (Dannebrog) 


For  at  vise,  hvilken  Mangfoldighed  af  Emner  disse  Afhandlinger  spænder  over, 
hidsættes  her  en  kronologisk  ordnet  Fortegnelse  over  nogle  af  de  betydeligere: 

Om  Kristen  forfølgelser  i  Danmark.  Det  ældste  København.  Folkeviser  om 
historiske  Personer.  Om  Danebroges  Oprindelse.  Det  gamle  danske  Kongevaabeo. 
Striden  mellem  Biskop  Tyge  og  Øm  Kloster.  Slesvigs  gamle  Stadsret.  Synspunkter 
for  Opfattelsen  af  Valdemar  Atterdags  og  Dronning  Margretes  Historie.  Sender- 
Jyllands  Indlemmelse  i  den  danske  Krone  1721.  Helgenskrinene  i  St.  Knuds  Kirke. 
To  Foredrag  om  Sønderjylland.  Reformationen  i  Sønderjylland  indtil  Foraa ret  1526. 
Kong  Kristian  II.  paa  Sønderborg.    Kristian  Vlli.  og  Nordslesvig.   Ambrosias  Stub. 


A.  D.  JØRGENSENS  HISTORISKE  AFHANDLINGER  vH  udkomme  i 
ca.  30  Leveringer,  hver  paa  8  meget  store,  sekstensidige  Ark.  til  en  Pris  af 
50  Øre  pr.  Leverinr/. 

Udgange;  i  denne  Henseende  har  Ewald  peget  paa  Fremtidens 
Form.  Sproget  i  sin  Helhed  er  forbausende  frit  for  de  Germanismer, 
der  plette  >Rolf  Krage«. 

Efter  endel  Om- 
skrivning, navnlig  ved 
Samarbejde  med  Car- 
stens, der  stundom 
gjæstede  Rungsted  i 
halve  Dage  til  dette 
Øjemed,  blev  »Balders 
Død«  antaget  til  Tryk- 
ning i  de  skjønne  Vi- 
denskabers Selskabs 
Skrifter,  og  et  Honorar 
af  50  Rdlr.  faldt  i 
Ewalds  —  eller  i  hans 
Fru  Moders  Lomme; 
thi  hun  lagde  Beslag 
paa  hans  Indtægter 
som  Vederlag  for  den 
regelmæssige  Udre- 
delse af  Kostpengene 
for  ham.  Smaaskil- 
linger  til  eget  Brug 
maatte  han  se  at  tjene 
som  Lejlighedsdigter 
eller  at  erhverve  sig 
som  Laan  hos  gode 
Venner,  ærligt  tilstaa- 
ende,  at  han  ikke 
vidste,  naar  han  kunde 
betale  dem  tilbage. 
Kom  han  saaledes  i 
Besiddelse  af  et  Par 
Daler  eller  tre,  fik  de 

stundom  hurtigt  Fødder  at  gaa  paa,  naar  hans  »Paroxysmer«,  som 
hans  strenge  Mentor  kaldte  det,  fik  Magt  over  ham,  som  da  han 
en    smuk   Vinterdag    kjørte    i   Kane    til   Hirschholm,    medens    den 

III.  dansk  Litteraturhistorie  2.  Udg.  II.  3^ 


Slutningsscenen   af  «BaIders  Dø d • . 

Nanna.  Balder.  Hother. 

»Odin  og  Frigga  lade  sig  se  paa  en   Sky  i  en   meget  vemodig 

Stilling.     Thor  og  mange  af  Aserne  komme  ud  fra  den  ene  Side 

af  Skoven  og  de  tre  Valkyrier  fra  den  anden.« 

Illustration  af  D.  Chodowiecki  til  3.  Bind  af  »Samtlige  Skrifter*. 

øvrige  Husstand  var  i  Kirke,  hvilket  indbragte  ham  en  alvorlig 
Tilrettevisning  fra  hans  Formynder,  Præsten  Schønheyder  (S.  253), 
for  dette  Brud  paa  den  >ædle  og  ærværdige  bukoliske  Enfoldighed 
og  Uskyldighed«,  det  burde  ham  at  leve  i.  En  ædlere  Smerte 
end  den,  slig  Hovmestereren  maatte  fremkalde  hos  ham,  følte  Ewald, 
da  han  en  Dag  uventet  gjensaa  den  tabte  Ungdomselskede.  Han 
fortæller  derom  i  sit  Levnet:  »Det  er  neppe  to  Aar  siden,  at  min 
Arendse  kom  til  mig,  da  jeg  laa  i  min  ensomme  Hytte  uden  andet 
Selskab  end  min  Kummer  og  mine  Smerter.  Blege  og  indfaldne 
var  den  Dejliges  Kinder,  og  en  mat  Gnist  af  den  mig  saa  bekjendte 
Ild  skimrede  endnu  kun  i  hendes  Øjne.  Med  Kummer  i  hvert  et 
Træk,  med  en  kæmpende  og  uovervindelig  Højhed  gik  hun  hen 
til  mit  Leje  og  lagde  Spidsen  af  Fingrene  paa  min  zitrende  Haand. 
> De  forrige  Tider  ere  forsvundne,  Ewald!«  sagde  hun  og  gik  hastig 
bort,  som  om  hun  frygtede  at  have  sagt  formeget.  Ja,  de  ere  for- 
svundne! sagde  jeg  og  saae  stivt  paa  det  Sted,  hvor  hun  havde 
staaet,  og  ikke  en  eneste  venlig  Taare  vilde  lindre  mit  beklemte 
Hjerte.  O  min  Arendse,  min  Arendse!« 
Fiytninj  til  Fra  Ruugsted  blev  Ewald  1775  paa  sin  Families  Foranstaltning 

flyttet  til  Søbækshus  i  Nærheden  af  Humlebæk,  lidt  inde  i  Landet. 
Det  var  en  Slags  Forviisning  til  Straf  for  hans  gale  Streger  i 
Rungsted,  og  Opholdet  var  fuldt  af  en  Forviisnings  Lidelser:  Trang, 
Sygdom  og  udeltagende  Omgivelser.  Ewald  nød  vel  her  den 
Fyldestgjørelse  at  modtage  Brev  som  Æresmedlem  af  Litteratur- 
selskabet, men  han  led  tillige  den  Ydmygelse  at  faae  Tilbud  om 
en  Plads  som  —  Hospitalslem!  Svaret  paa  dette  Tilbud  viser 
gribende  Ewalds  Fortvivlelse  over,  at  man  kunde  mene,  det  var 
kommet  saa  vidt  med  ham,  og  en  for  Familieforholdet  højst  op- 
lysende Bitterhed  taler  ud  af  det  Spørgsmaal,  han  retter  til  sin 
Formynder  om  Forslagets  Oprindelse:  »Er  det  —  svar  mig,  bedste 
Ven!  oprigtig  —  er  det  ikke  kommet  fra  min  Moder?  det  ligner 
hende!«  »Jeg  seer  det  nu  —  skriver  han  —  og  jeg  har  seet  det 
før,  at  jeg  i  Deres  Øjne  kun  er  et  hjælpeløst,  elendigt  Kræ,  som 
maa  takke  Gud,  om  det  faaer  det  daglige  Foer,  indtil  det  kreperer. 
Jeg  er  nu  vist  ikke  saadant  et  Kræ,  og  om  min  bizarre  Skjæbne 
ikke  kan  tillade  mig  at  leve  af  mit  eget  Arbejde,  af  min  egen 
sure  Sved,  saa  veed  jeg,  hvad  det  er  at  dø,  og  jeg  frygter  ved 
min  Ære  ikke  derfor.     Men  det  frygter  jeg  for,   at  være  et  Hospi- 


Sobækshus. 

talslem  —  Gud!  retfærdige  Gud!  har  jeg  fortjent  saadanne  Yd- 
mygelser?« 

Af  denne  Elendighed  blev  Ewald  udreven  ved  en  yngre  Vens, 
en  tidligere  Discipels, 
Kammerjunker  Fr. 
Moltkes  deltagende 
Mellemkomst  —  og 
til  Gjengjæld  har 
Digteren  knyttet  sin 
Velgjørers  Navn  ulø- 
seligt til  dansk  Lit- 
teratur ved  sin  hen- 
rivende Ode  »Svær- 
dets Hvinen  og  Skral- 
det af  Skjolde«. 
Moltke  skaffede  ham 
tilbage  til  Kjøben- 
havn,  fik  ham  i  Huset 
hos  en  brav  og  om- 
hyggeligVærtinde  og 
talte  hans  Sag  hos 
Arveprindsen,  saa  der 
tilflød  ham  en  Under- 
støttelse. Ogsaa  paa 
anden  Vis  faldt  der 
et  venligere  Skjær 
over  Ewalds  sidste 
Leveaar:  »Balders 
Død«  blev  privat  op- 
ført af  nogle  yngre 
Skuespillere  i  Konge- 
husets Nærværelse 
og  gjorde  saamegen 
Lykke,    at  Stykkets 

Overførelse  til  det  kgl.  Theater  blev  befalet;  Indtægten  skulde 
tilfalde  Forfatteren,  som  selv  var  tilstede  og  modtog  Publikums 
Leveraab  og  øvrige  Hyldest.  Da  nu  tilmed  hans  Helbred  bedredes 
noget,    følte  Ewald  Kraft  og  Lyst  til  nye  Arbejder  og  tog  fat  paa 

»Fiskerne«  2.  Handling  8.  Optrin. 
Illustration  af  D.  Chodowiecki  til  »Samtlige  Skrifter«  3.  Bd. 

Syngespillet  »Fiskerne«,   som  digtedes  i  Løbet  af  Sommeren  1778 
og  blev  opført,  med  Musik  af  J.  Hartmann,  i  Januar  1780. 
Fiskerne.  Som  »Fiskeme«  er  Ewalds  sidste   større  Digtning,    saaledes 

er  det  ogsaa  hans  modneste,  hvori  han  med  klar  Bevidsthed  om 
sine  Evners  Art  har  kunnet  samle  dem  om  en  Opgave,  der  kunde 
ligge  tillokkende  for  dem.  Derfor  valgte  han  blandt  Dramaets  for- 
skjellige  Former  den,  der  kunde  yde  hans  lyriske  Evne  størst  og 
naturligst  Raaderum :  Syngespillet.  En  Begivenhed  fra  det  virkelige 
Liv,  en  faa  Aar  iforvejen  stedfunden  Stranding  ved  Hornbæk,  giver 
ham  Udgangspunktet;  de  Episoder,  denne  Daad  afføder  udadtil, 
forbinder  han  med  deres  Gjenspejling  i  Menneskesjælen,  hvor  de 
kalde  Personlighedernes  inderste  Væsen  frem  for  Dagen,  alt  efter 
hver  enkelts  Art;  og  medens  Elementerne  rase  og  Menneskevillien 
kæmper  med  dem  om  Livet,  gaaer  der  ogsaa  stærke  Storme  gjennem 
Sjælene,  og  indenfor  Fiskerhyttens  trange  Vægge  tørne  Tvivl,  Frygt 
og  Egenkjærlighed  sammen  med  Tillidsfuldhed,  Heltemod  og  Offer- 
villighed i  lidenskabsfulde  Optrin.  Hvad  disses  kunstneriske  Frem- 
stilling angaaer,  kan  man  vel  nu  og  da  bebrejde  den  en  vis  sym- 
metrisk Stivhed,  hvortil  Syngespilformen  let  forleder,  ligesom  der 
jo  ogsaa  —  hvad  der  imidlertid  var  hin  Tids  Stil  —  er  en  mere 
heroisk  Klang  i  de  Optrædendes  Sprog,  end  just  egent  er  for 
sjællandske  Fiskere;  paa  den  anden  Side  maa  man  beundre,  hvor 
righoldig  en  Kilde  til  psykologisk  Udmaling  det  tilsyneladende  saa 
usammensatte  Emne  har  forvandlet  sig  til  under  Digterens  Blik, 
og  den  forholdsvis  saa  fattelige  Sprogform,  der  aabenbart  er  mere 
gjennemarbejdet  end  i  noget  af  de  foregaaende  Arbejder.  Herligst 
aabenbarer  Ewalds  sproglige  Kunst  sig  i  de  lyriske  Partier,  som 
han  i  Følelsen  af  sin  Styrke  paa  dette  Omraade  har  tildelt  saa 
stor  en  Plads  i  sin  Komposition.  I  mangfoldige  Afskygninger  træder 
den  lyriske  Digtart  os  imøde  her:  fra  Hymnens  Højhed  (>0  Himmel, 
som  bød  os  at  elske  vor  Næste«,)  gjennem  Romancens  veniodige 
Alvor  (»Liden  Gunver  vandrer  som  helst  i  Kveld«)  til  Sømandsvisens 
kjække  Frejdighed  (»En  Sømand  med  et  modigt  Bryst«)  og  Folke- 
sangens stormbrusende  Begejstring  (»Kong  Christian  stod  ved  højen 
Mast«).  Hvor  dyb  Ewalds  musikalske  Forstaaelse  var,  vise  især  de 
mere  sammensatte  Sangpartier,  herligst  den  Sextet,  der  ender  første 
Handling  (»Endnu  kan  jeg  høre,  hvor  ængstligt  de  raabe«)  med 
den  fyndigt-skjønne  Strofe: 


Digitized  by  VjOOQIC 


Poesien. 


485 


Den  Gud,  i  hvis  Hænder 
et  Hav  er  en  Draabe, 


han  ene  kan  redde 
det  Liv,  som  han  gav! 


samt  den  prægtige  Samsang  mellem  Fiskerne  i  Baaden  og  de 
Tilbageblevne  paa  Landjorden,  hvormed  anden  Handling  slutter. 
En  dybere  Opfattelse  af  Ewalds  metriske  Kunst  kan  just  dette 
musikalske  Numers  første  Strofe  give,  naar  man  vil  lægge  Mærke 
til,  hvorledes  aabenbart  med  Overlæg  den  fyldige  Vokal  >a<  be- 
hersker hele  Klangen  i  denne  energiske  Paakaldelse: 


Havets  mægtige  Betvinger 
lal  til  Bølgen  i  din  Harm' 


I 


Almagt!  grib  Orkanens  Vinger 
med  en  vældig  udstrakt  Arm ! 


Eller  man  bliver  op- 
mærksom paa,  at  der 
i  »Kong  Christian  stod 
ved  højen  Mast«  ikke 
forekommer  en  eneste 
Inversion  (o :  Afvigelse 
fra  Ordenes  naturlige 
Følgeorden)  i  nogen 
af  dens  fire  Strofer. 
Dette  seer  ud  som  den 
simpleste  Sag  af  Ver- 
den, men  er  just  derfor 
et  Vidnesbyrd  om  stor 
Kunstbegavelse  og  et 
omhyggeligt  Arbejde, 
som  har  besejret  en- 
hver Vanskelighed,  og 
af  hvis  Møje  der  ikke 
er  blevet  Spor  tilbage. 

Blandt  de  Arbejder,  der  sysselsatte  Ewald  efter  Fuldendelsen 
af  »Fiskerne«,  var  ogsaa  en  Udgave  af  hans  »SamtligeSkrifter« 
eller,  hvad  han  selv  vilde  foretrække,  et  Udvalg  af  dem.  Fortalen 
til  denne  Udgave  er  den  sidste  udførligere  Meddelelse  fra  Ewalds 
Haand,  en  baade  for  hans  personlige  Liv  og  for  hans  Digtning 
højst  oplysende  Udtalelse,  der  supplerer  hans  autobiografiske  Fragment. 
»Har  jeg  nogentid  kunnet  skildre  noget  af  Glæden  med  Sandhed 
og  Styrke,«  siger  han,  hvor  han  betegner  Grundtonen  i  sin  Digtning, 


Ewald,  efter  S.  C.  Stanleys  Buste. 


Samtlige 
Skrifter. 

>da  har  det  vist  været  dens  Taarer  og  ikke  dens  Latter.    Religionens 
festlige,  dens  gysenopvækkende  Fryd,  Dydens  og  de  store  Handlingers 


og    de    uforskyldt    nydte   Velgjerningers    og    den    stille    helligende 
Kummers    smeltende    vemodige    Vellyst    har    maaske     undertiden 

strømmet  følelig  igennem  min  Harpe.    Al  anden  Slags  Glæde  vilde 
blive  ukjendelig  ved  min  Sang.< 

Denne  Udgave  naaede  Ewald  ikke  at  faae  fuldført;  kun  første 
Bind  afsluttede  han  selv  1780,  og  af  de  øvrige  tre  Bind  udkom 
det  sidste  først  elleve  Aar  efter.  Til  Udgaven  knytter  der  sig  et 
ejendommeligt  Efterspil.  Den  skulde  være  saa  smuk  som  muligt, 
den  nu  til  Anerkjendelse  fremnaaede  Digter  værdig,  og  i  dette 
Øjemed  udstyres  med  Illustrationer.  Nærværende  Værk  har  bragt 
adskillige  af  dem,  og  Læseren  vil  have  bemærket,  at  medens  Billedet 
til  »Lykkens  Tempel«  er  tegnet  af  Abildgaard,  ere  de  øvrige  kom- 
ponerede af  den  berømte  tydske  Kobberstikker  Chodowiecki.  Første 
Bind,  med  CLEMENS*  Portrait  af  Ewald  og  ABILDGAARDS  Kobbere, 
blev  nemlig  for  Billedernes  Vedkommende  temmelig  skarpt  kritiseret 
i  >Alm.  dansk  Litt.-Journal«  af  en  Anmelder  (formentlig  Abrahamson),* 
der  om  Portraitet  (S.  473)  ikke  vil  nægte,  at  »det  jo  har  nogen 
Lighed«,  men  finder  det  ubegribeligt,  »hvorfor  Hr.  Cl.  har  til  sit 
Øjeblik  just  valgt  det,  da  Digteren  har  været  bespændt  af  Smerter, 
og  da  hin,  maaske  fordi  han  kom  i  en  uheldig  Time  og  troede, 
Mandens  Ansigt  var  stedse  saa  vaandefuldt,  havde  valgt  det,  hvorfor 
han  da  ikke  forandrede,  saasnart  han  saae,  at  denne  Mine  ikke  var 
Digterens,  men  den  forbigaaende  Smertes«;  paa  lignende  Vis 
gjennemgaaes  Abildgaards  Illustrationer  en  for  en,  og  der  rettes 
Dadel  imod  dem  for  Ensformighed,  slet  Valg  af  Sujetter  og  man 
gelfuld  Udførelse.  De  fortørnede  Kunstnere,  der  i  denne  Udtalelse 
saae  et  Led  i  en  Intrige,  som  skulde  hæve  Kobberstikkerne  Kleve 
og  Chodowiecki  paa  deres  Bekostning,  frasagde  sig  strax  Arbejdet 
og  hævnede  sig  efter  Tidens  Smag  og  paa  Kunstnervis  med  en 
kobberstukken  Satire,  -»Le  sort  des  artistes^.  i  hvilken  den  ukyndige 
og  avindsyge  Kritik  er  fremstillet  i  Skikkelse  af  en  Skare  Mænd, 
Kvinder  og  Børn,  Æsler  og  Oxer,  Kalkuner  og  Gæs  foran  et  Maleri, 
hvilket  de,  anførte  af  Misundelsens  gustne  Gudinde,  oversnadre  med 
deres  dumme  Bemærkninger,  som  den  bag  Staffeliet  skjulte  Maler 
maa  stoppe  Ørene  til  for,  medens  Athene  er  taus  Tilskuer.  Abra- 
hamson  fik  sendt  et  Exemplar  med  Paaskrift  af  Lafontaines  Fabel 
om  Slangen  og  Filen: 

Ceci  5' adresse  h  vous,  esprits  du  dernier  ordre, 
qui  n'étant  bons  h  rien  cherckez  sur  tout  a  mordre. 

Billedets  Allegori  har  en  almindelig  litterair  Gyldighed,  der  rækker 
ud  over  det  enkelte  Tilfælde,  som  fremkaldte  det,  og  paa  selve 
Ewalds  Digterliv  kunde  der  gives  det  en  nærliggende  Anvendelse, 
som  de  to  Kunstnere  vel  neppe  tænkte  paa. 


Ewald  paa  Dødslejet. 
Efter  et  Maleri  af  Erik  Pouelsen  (tvivlsomt). 

Efter  mange  Lidelser  afsluttedes  dette  Liv  den  17.  Marts  1781, 
efterat  en  af  de  sidste  søvnløse  Nætter  havde  fremkaldt  Ewalds 
Svanesang  »Ved  Dødens  Komme«,  Psalmen  »Udrust  Dig,  Helt  fra 
Golgatha«,  hvis  rene  Skjønhed  desværre  plettes  af  det  stygge  tydske 
»ja«  i  tredie  Linie.  Paa  hans  Dødsdag  hørte  Smerterne  op,  han 
kjendte  sine  Venner,  og  da  Lægen  sagde  ham,  at  der  vist  kun  var 
faa  Timer  tilbage,    udbrød   Ewald:    »Gud   være   lovet.    Gud    være 

takket !»  Under  stor  Deltagelse,  men  tillige  ikke  uden  Forargelse 
over,  at  en  saadan  Hyldest  kunde  blive  viist  dette  forfaldne  Geni, 
blev  Ewald  jordet  paa  Trinitatis  Kirkegaard  -— 

Ved  Issen:  Kirken  rolig  i  sin  Sky! 

Ved  Foden:  Usselhed  i  store  By! 

Her  hellig  Kraft  og  Trøst,  hist  Sorg  og  Nød  — 

Du  stodst  i  Livet,  som  Du  laa  i  Død.     (Oehlenschlager). 

Til  Ewalds  egne  Bekjendelser  om  sit  Liv  i  »Levnet  og 
Meninger«  slutter  sig  som  en  Samtidigs  Bidrag  til  hans  Historie 
Fr.  MENTERS  »Efterretninger  om  Ewalds  Levnet«  i  »Dansk  Museum« 
1782.  Senere  er  hans  Biografi  skreven  gjentagne  Gange:  af  Chr. 
Molbech:  »J.  E.s  Levnet«  183 1,  af  F.  C.  Olsen:  »Digteren  J.  E.s 
Liv  og  Forholde  i  Aarene  1774—77«,  1835,  af  M.  Hammerich: 
»Ewalds  Levnet«,  3.  Udg.  1882,  og  af  A.  D.  JØRGENSEN  1888.  En 
kritisk  behandlet  Udgave  af  hans  samlede  Skrifter  udgav  Samf.  f. 
den  danske  Litt.s  Fremme  ved  F. L. LiEBENBERG,  otte  Bind,  1850 — 55. 

Det  danske  Litteraturselskab,  der  havde  samlet  sig  som  Vagt 
og  Værn  om  Ewalds  Digtning,  overlevede  ham  ikke  længe.  Dets 
litteraire  Ydelser  ere  højst  ubetydelige:  en  Samling  Digte  »Over 
Indfødsretten«,  1777.  Blandt  Forfatterne  til  disse  Prisdigte  og 
til  højtbeundrede  Efterligninger  af  Ewalds  Odestil,  mere  tilegnende 
sig  dens  Svagheder  end  dens  gode  Sider,  træffe  vi  mange  Navne, 
som  næsten  i  et  Aarhundrede  have  bødet  med  total  Forglemmelse 
for  det  Digterry,  der  en  kort  Tid  omgav  dem  som  en  Afglands  af 
Ewalds  Sol.  De  Navne,  der  endnu  have  nogen  Klang  for  os,  vise 
os,  hvor  forskjellige  Elementer  der  samledes  i  denne  Kreds  som 
Venner  af  Ewalds  Digtning:  Tyge  Rothe,  Ove  Malling,  Bastholm, 
Chr.  Schønheyder,  Fr.  Moltke,  Sporon,  Abrahamson,  Rosenstand- 
Goiske,  Brødrene  Trøjel,  Edv.  Storm,  Th.  Thaarup,  Fr.  Munter, 
S.  Gyldendal  og  Rogert  —  Komponisten  af  »Kong  Christian«. 
Poeter  vare  de  ingenlunde  alle,  og  der  er  kun  et  Par  af  dem,  som 
det  staaer  tilbage  at  omtale  i  denne  Henseende. 

En   enkelt  Side  af  den   Ewaldske  Digtning   fortsattes    med  Thaarup. 
Held  af  Thomas  Thaarup  (1749— i  82  i),  forsaavidt  som  hans  folkelige 
Syngespil  i  nationalt  Indhold  og  scenisk  Form  nærmest  betegne  en 
Videreførelse,    men   ogsaa    en  Udvanding    af  den  ved    »Fiskerne« 
indførte  Genre.   Thaarup  var  saa  at  sige  udelukkende  Lejlighedsdigter; 

mindst  de  to  Trediedele  af  hans  ikke  faatallige  Poesier  ere  frem- 
kaldte af  en  ydre  festlig  Anledning,  blevne  til  paa  Bestilling,  saa 
at  sige,  og  han  var  i  en  Aarrække  selvskreven  Forfatter  af  Kantater 
og  Festkvad  ved  alle  officielle  og  officieuse  Arrangementer.  Ogsaa 
hvad  der  har  bevaret  hans  Forfatternavn  til  vor  Tid,  har  den  samme 


Thomas  Thaarup. 
Efter  et  Hr.  Boghandler  Lynge  tilhørende  Pastelmaleri. 

Oprindelse,  idet  hans  Syngespil  »Høstgildet«  blev  skrevet  som 
Feststykke  ved  Kronprindsens  Formælings  -  Indtog  og  dets  Fort- 
sættelse »Peters  Bryllup«  opførtes  ved  Festforestillingen  i  Anledning 
af  Kronprindsessens  Nedkomst,  medens  det  tredie  i  Rækken,  »Hjem- 
komsten«, vel  ikke  havde  nogen  saadan  udvortes  Foranledning, 
men  til  Gjengjæld  ogsaa  blev  et  mat  Arbejde,   der  ingen  Virkning 

gjorde.  Thi  det  er  just  Hemmeligheden:  Thaarup  havde  en  ube- 
stridelig Evne  til  i  et  idyllisk  Billede  af  udpræget  national  Farve 
at  indeslutte  et  til  Lejligheden  svarende  Udtryk  for  Nationens 
patriotiske  Glæde  over  Kongehusets  Lykke,  motiveret  ved  Frem- 
hævelsen af  alle  de  Momenter,  der  berettigede  til  slig  Glæde,  og 
ikke  mere  servilt,  end  Tidsaanden  fordrede  det.  Folkets  og  Digterens 
Stemning  faldt  fuldkommen  sammen,  og  denne  gav  hin  det  i  Øje- 
blikket ønskeligste  Udtryk.  Men  som  en  Følge  af  alle  disse  Om- 
stændigheder hviler  der  Festglands  over  disse  Folkekomedier,  og 
deres  Fremstilling  af  Folketypen  er  saa  fjernt  fra  realistisk  Op- 
fattelse som  vel  muligt:  Almuen  er  en  Ballet -Almue  med  altid 
skinnende  hvidt  Linned  og  gratieuse  Bevægelser.  I  »Høstgildet«  Høstgildet. 
er  Bondepigen  Anna  (for  alt  i  Verden  ikke:  Ane!) 


from,   huslig,  klog  og  tarvelig  og  stille. 
Dog  har  hun  lært  lidt  mer  end  andre  Piger; 


i  Huset,  som  sig  bør,  saa  kan  hun  kniple 
og  sy  i  Ramme  og  har  lært  at  skrive 


thi  uden  det,  at  hun  forstaaer  sin  Gjeming      og  Strengeleg  og  Sang ;  dog  Alt  til  Maade. 

Søgutten  Peter  er  ejheller 

just  nogen  hverdags  Skipper: 
han  veed  Latin  og  Fransk  — 

Og  da  den  norske  Garderkarl  Halvor  troer  sig  gjækket  af  sin  Pige 
og  af  Fortrydelse  vil  gaa  i  fremmed  Krigstjeneste,  formuleres  hans 
Beslutning  herom  saa  højstilet,  som  følger: 


Hvor   Krigstordnen   dæmper  de   Døendes 

Skrig. 
Hvor  Hestene  vrinske  og  trampe  paaLig, 
hvor  Damp  skjuler  Solen  med  kulsorte  Sky, 
didhen  vil  jeg  ty. 

Min  Sjæl  sig  skal  hærde,  mit  Øre  sig  lukke 
for  Oldingers  Bønner  og  Mødrenes  Sukke :   1    og  Banesaar  søger  paany 
<^  breder  da  Natten  sin  Flig  {    didhen  vil  jeg  ty. 


henover  mit  Lig, 

min  blodige  Skygge  omkringDigskal  svæve, 

o,  da  skal  Du  vaagne  og  se  den  og  bæve 

og  kjende  din  Brøde  og  mig. 

Men  frelser  migSkjæbncntilkvalfiildeDage, 

da  vender  jeg  atter  i  Striden  tilbage 


Den  ganske  lille  Misforstaaelse,  som  kruser  Idyllens  Overflade,  er 
ligesaa  hurtigt  forbi,  som  den  kommer,  og  tilsigter  kun  at  bringe 
en  Antydning  af  dramatisk  Bevægelse  ind  i  det  kongehyldende  og 
fædrelandsforherligende  Tableau,  der  ellers  vildie  danne  sig  ganske 
stillestaaende  af  de  repræsentative  Elementer:  den  sjællandske 
Selvejerbonde,  den  holstenske  Bonde,  den  norske  Bonde,  Soldaten 
og  Sømanden,  som  ere  bragte  sammen,  for  —  som  Hans,  Sjæl- 
lænderen, siger  —  at  fejre 

en  tredobbelt  Højtid: 
først  skal  vi  glæde  os  ved  Himlens  Rundhed, 
den  har  belønnet  vore  Hænders  Arbejd 
med  en  velsignet  Høst ;  se  hist  staa  Hæsser 
vedHvennandsGaard,  og  fuld  erHvermands 

Lade. 
Dernæst  trolover  jeg  min  ældste  Datter, 
og  endelig:  tænk  Broder!  hvilken  Højtid 
for  Landets  Børn  I  Idag  er  vores  Kronprinds 
hjemkommen  med  sin  Viv ;  han  søgte  ikke 
det  røde  Guld,  ej  fremmed  Magt  og  Vælde. 
Han  gifted  sig  som  en  af  vore  Lige. 


Henrik  —  Holsteneren  -— 

(tager  sin  Hat  af  og  folder  sine  Hændet). 
Gud  signe  dem  og  giv  dem  glade  Dage 
og  fromme  Børn,    som   kan    og   vil  det 

Gode! 

Hans 

(som  ligeledes  har  taget  sin  Hat  af  og  foldet  sine 

Hænder). 
Gud  høre  det  I  saa  fremmes  Landets  Bedste 
og  Hvermands  Tarv,  saa  gaaer  hver  Olding 

rolig 
ned  i  sin  Grav,  naar  det  er  Himlens  Villie. 


Saaledes  er  Grundtonen  i  denne  patriotiske  Festhyldest;  efter  den 
balletmæssig  lette  Handlings  Tilendebringelse  vender  den  forstærket 
tilbage  i  den  sidste  Scenes  vidtløftige  Kombination  af  Kor  og  Enkelt- 
sange til  Pris  for  den  gode  Høst,  Landets  Trivsel  og  Kongehusets 
Lykke.    Hans,  fulgt  af  Bønder,  nærmer  sig  Frihedsstøtten  og  synger: 


Her,  Dannemænd,  staaer  Friheds  Minde 
for  Landets  Fader,  Bondens  Ven, 
o,  kommer  Piger!  Krands  at  binde. 


det  frie  Hænder  satte  hen, 

en  Blomsterkrands  hver  haabfuld  Sommer, 

en  Krands  afAx  hver  Høst,  som  kommer, 


Og  Grethe  synger  til  sin  Fæstemand : 


Din  Grethe  lever  vel  den  Dag, 
hun  med  en  Søn  sin  Peter  glæder; 
da  tager  jeg  det  danske  Flag 
og  over  Drengens  Vugge  breder. 


Min  Peter  tidlig  skal  ham  lære 
en  Sømands  sande  Sindelag: 
stolt  af  sin  Hædersstand  at  være 
og  slaa  og  dø  for  Danmarks  Flag 


Sluttelig  betones  det  lykkelige  Monarkis  Enhed  trods  dets  for- 
skjellige  Nationaliteter  i  en  Lovprisning  paa  Landsmaalet  af  den 
fælles  Glæde  over  at  tilhøre  dette  Land,  som  rækker  »fra  Nordkap 
ned  til  Elbens  Bred<.     Sjællænderen  synger: 


Frugtbare  Marker  og  skovgroete  Sletter, 
fiskrige  Have  omgive  vort  Land  o.  s.  v. 


Holsteneren : 


All  bruust  de  See,  all  druut  de  Flooth 
dat  Lånt  to  owerswfimmen, 
man  wie  verstaht  mil  Kunst  un  Mooth 
to  diicken  un  to  dammen. 

Og  Nordmanden: 

Dierv  taa  si  Frihet,  sit  Mot  aa  si  Styrkie, 
griaug  paa  Roos  æ  hver  odelsfødt  Mand; 


Dat  fette  Veeh  im  Kleuver  gcit, 
un  unse  Buur  den  dreemal  mai't. 
Stolt  is  de  Buur  op  sinen  Stant 
un  tro  sin  Konig,  Wiew  un  Lånt. 


men  aat  sin  Konje,  sit  Land  aa  si  Fyrkie 
Ingen,  nej  Ingen  va  tmar  ein  han. 

Een  er  vor  Konge,  c^  een  er  vor  Ære, 
derpaa  vi  give  hinanden  vor  Haand. 


Hvorpaa  >de  tre  Fædre  tilsammen«  istemme: 

Enige  Brodre  det  ville  vi  være! 
Bundne  vedSlægtskabs  ogBroderskabsBaand. 

For  en  senere  Tids  mere  kritiske  Betragtning  kan  det  Hele  tage 
sig  lidt  abstrakt  grupperet  ud,  men  den  kolossale  Lykke,  dette  paa 
dramatisk  Spænding  højst  fattige  Skuespil  gjorde  fra  Scenen,  er  et 
ubedrageligt  Vidnesbyrd  om,  at  Digteren  havde  grebet  de  rette 
nationale  Strenge  og  tillige,  med  Bevarelse,  ja  endog  Fremhævelse 
af  al  skyldig  Loyalitet,  med  ikke  mindre  Held  truffet  den  demo- 
kratiske Toneart,  som  var  en  af  Klangene  i  Tiden.  Betegnende 
er  det  ogsaa,  at  Modstanden  mod  disse  Folke-Idyller  ikke  kom  fra 
forargede  Republikanere,  hvem  Kongerøgelsen  pirrede  i  Næsen, 
men  tvertimod  fra  Hofkredsene,  hvor  man  fandt  Majestætens  Vær- 
dighed antastet  paa  en  nærgaaende  Maade  ved  disse  af  en  Bonde- 
almue frembaame  Ovationer,  thi  dens  Tak  maatte  jo  hvile  paa  en 
Dom  over  Monarkens  Handlemaade,  og  en  saadan  havde  Under- 
saatterne  ikke  nogen  Ret  til  at  danne  sig.  Mindre  øm  over  sin 
Værdighed  end  sine  nærmeste  Omgivelser  syntes  Kronprindsen 
tvertimod  godt  om  disse  Feststykker,  og  det  store  Publikum  delte 
ganske  hans  Smag.  Hvad  der  ligesaa  meget  som  den  varme 
fædrelandske  Stemning  gjorde  »Høstgildetsc  Lykke,  var  de  mange 
hver  paa  sin  Maade  ypperlige  Sange,  til  hvilke  Schulz  havde  skrevet 
de  fortryllende  Melodier,  som  hele  den  følgende  Generation  elskede 
og  sang:  »Nys  fyldte  skjøn  Sired  det  attende  Aarc,  »Førstkommende 
Majdag  vort  Bryllup  skal  staac,  »Fædrene  Bolig,  o  straatakteHyttelc, 
>En  Time  før  Middag  Madamen  opstaaerc,  »Jeg  fremmed  her  til 
Stedet  kom«  o.fl.  Ogsaa  af  »Peters  Bryllup«  valgte  Folket  sig 
en  Viseskat  til  langvarig  Brug:  »I  Østen  sølvblaa  Dagen  smiler«, 
»Ung  Adelsten  paa  Thinge  stod«,  »Hr.  Thorvald,  skjøn  Signe,  de 
væneste  To«,  med  det  afsluttende  Kor:  »Gud,  hvor  det  er  tungt 
at  skille  dem  ad,  som  troligen  elske  hinanden«;  fremdeles  »I Dalens 
Skjød  en  Hytte  laa«,  »Hvad  har  stakkels  Neger  gjort«,  o.  fl.  Ikke 
mindre  kjendt  end  disse  Sange  er  Thaarups  Digt  »Fødelands- 
kjærlighed«  : 


Du  Plet  af  Jord,  hvor  Livets  Stemme 
steg  første  Gang  fra  spæde  Bryst, 
hvor  Himlen  gav  mig  at  fornemme 
det  første  Glimt  af  Livets  Lyst; 


der,  hvor  jeg  lærte  Moder  stamme 
og  første  Fjed  ved  hendes  Haand: 
der  tændtes  Gnisten  til  den  Flamme, 
som  brænder  for  mit  Fødeland. 

Indtil  Udgangen  af  forrige  Aarhundrede  var  Thaarup  Medlem  af 
Theaterdirektionen,  men  trak  sig  derefter  tilbage  til  sin  Gaard 
Smidstrup  ved  Vedbæk  og  levede  mest  som  Landmand.  I  Aaret 
1813  blev  han  atter  for  nogen  Tid  en  litterair  Celebritet,  om  end 
af  meget  omstridt  Værd,  ved  sin  Oversættelse  af  det  tydske  Skrift 
»Moses  und  Jesus«,  et  stærkt  Angreb  paa  Jøderne,  ved  hvilket  den 
saakaldte  litteraire  Jødefejde  fremkaldtes,  der  bragte  blandt  Andre 
Baggesen  og  Blicher  i  Harnisk  ril  Forsvar  for  de  angrebne  Med- 
borgere. 

Selv  har  Thaarup  ikke  foranstaltet  nogen  Samling  af  sine 
Poesier,  men  efter  hans  Død  paatog  RAHBEK  sig  Arbejdet  og  udgav 
1822  hans  »Efterladte  poetiske  Skrifter«  i  et  anseligt  Bind. 


p.  M.  Trøjei.  Af  Brødrene   Trøjel  —  som   de   selv  skrev  sig  —  var  den 

ældre  PETER  MAGNUS  TRØJEL  (1743—93)    den   som  Digter    mest 

kj  endte   og  vel  overhovedet  den 
bedst     begavede.       Han     havde 
taget  baade  theologisk  og  juri- 
disk Attestats  med  Udmærkelse, 
talte    og   skrev  med  Færdighed 
de    europæiske    Hovedsprog    og 
var  ved  daglig  Omgang  med  og 
Arbejde  under  sin  berømte  Mor- 
broder P.  Kofod -Ancher  ligesom 
prædestineret    til    en    glimrende 
juridisk  Løbebane,  da  han,  just  for- 
medelst sine  Kundskabers  Mang- 
foldighed,   fristedes  ind  paa  en 
anden    Vej,    som    ikke    blev   til 
hans   Bedste.      Han   gav  nemlig 
efter    for   den   daværende  Over- 
hofmester hos  de  kongelige  Prind- 
sesser   Grev  Vedel  Vedelsborgs 
Overtalelser  og  blev  Huslærer  for  hans  Børn;    herved   førtes  Trøjel 
ind   i  Hoflivet  —    »et  Hof,    som   elskede  Adspredelser  og  Evans 
Glæder«,  siger  hans  Biograf,  den  tredie  Broder.     Han  lod  sig  lede 
af  Strømmen  og  nød  i  fulde  Drag  dette  nye  Liv;  men  ved  Frederik  V.s 
Død  faa  Aar  efter  var  Herligheden  forbi,   og  Trøjel,    hvis  tidligere 

under  saa  lovende  Auspicier  beg)aidte  Karriere  var  bleven  afbrudt 
ved  dette  Mellemspil,  maatte  slaa  ind  paa  andre  Veje,  blev  i  nogen 
Tid  Auditeur  i  en  Provindsby,  levede  siden  som  Manudukteur  >og 
maatte  se  adskillige  af  dem,  han  havde  undervist  til  nylig  tagen 
Examen,  befordrede  til  de  Embeder,  han  forgjæves  søgte  c.  De 
sidste  ti  Aar  af  sit  Liv  tilbragte  han  med  svækket  Helbred  hos  en 
yngre  Broder  paa  Anneberggaard  i  Odsherred. 

Under  hans  sidste  kjøbenhavnske  Ophold  falder  hovedsagelig 
hans  Forfattervirksomhed.  Hans  Specialitet  var  Satiren,  baade  i 
den  mere  didaktiske  Fremstilling  efter  Horats's  og  de  nyere  franske 
og  engelske  Raisonnisters  Mønster,  og  i  lyrisk  Form.  I  den  sidste 
Art  er  han  heldigst.  Hans  »Ode  til  Dumhed«  har  ikke  faa 
heldige  Billeder  for  Betegnelsen  af  den  besungne  Gjenstand : 


Saa  ligger  i  Dybet,  naar  Tordenen  knalder, 
den   salige  Østers  i  tryggeste  Skaller 
og  føler  ej  Fare  og  Nød, 


ej  kvælende  Omsorg  for  Brødre  at  redde, 

og  aabner  sig  kun  for  at  lædskes,  at  æde, 

og  i  den  uventede  Død. 


God  Klang  og  Fynd  er  der  i  P.  M.  Trøjels  bekjendte  Drikkevise: 
»Jeg  er  en  Mand,  som  har  saa  vidt  omvandret«,  samt  i  hans  Sange 
til  Kongen:  »O  Held  vor  Old,  som  saae  Bastillen  falde«,  og  »Lev, 
Christian,  lev  til  snehvid  Alder«.  Højst  snurrig  er  en  Efterklang 
af  Thaarups  nationale  Festpoesi  som  denne  i  »Bondesangen«, 
første  og  sidste  Strofe: 


Ak  gid  min  gode  Konge  saae, 
hvor  glad  jeg  er, 
j^  og  °>iii  Hustru  og  de  Smaa, 
som  sidde  rundt  omkring  mig  her! 
Alt,  hvad  vi  er,  vi  takke  kan 
vor  gode  Konge  Christian. 


Her  under  denne  grønne  Lind 
af  dette  Krus 

af  Møllers  danske  Porcellin 
vi  drikke  da  en  Gisedes  Rus 
og  synge  rask,  saa  godt  vi  kan, 
vor  gode  Konge  Christian! 


Den  yngre  Broder  PETER  KOFOD  TrøJEL  (1754—84)  for- 
nægtede ejheller  Slægtens  gode  juridiske  Traditioner,  blev  Dekanus 
ved  Fakultetet  ogDoctor  Juris,  men  saae  sig  desuagtet  forbigaaet, 
da  der  skulde  konstitueres  en  Professor,  og  tog  sig  denne  Tilside- 
sættelse saa  nær,  at  den  paadrog  ham  hans  Helsot;  kun  i  et  Par 
Aar  beklædte  han  det  Herredsfoged-Embede,  han  omsider  opnaaede, 
og  døde  tredive  Aar  gammel.  Hans  litteraire  Produktion  er  ikke 
stor  og  ejheller  betydelig,  skjøndt  den  omfatter  baade  Romancen 
og  Drikkevisen,    baade  Elegien,    Epigrammet   og  Fabelen.      Mest 

beundret  af  Samtiden  var  hans  »Ode  til  min  Skræddere,   som 
nu  falder  noget  fersk.    Overhovedet  er  i  hans  Poesi  Tankerne  spæde, 

Formen  svag.  Sjeldent  falder  en 
Strofe  saa  naturligt  som  i  »En 
Aftensange: 

Dagen  fløj  med  Lysets  Vinger, 
Vesten  evig  gjemtc  den. 
Du  kun  veed,  om  Østen  bringer 
nogen  Dag  til  mig  igjen, 
Du,  Algode!   som  har  sat 
Lovene  for  Dag  og  Nat, 
Du,  som  alle  Dage  giver 
og  dog  aldrig  ældre  bliver. 

Udenfor  de  to  Lejre  træfie 
vi    en    Række    Forfattere,    som 
efter  deres  Digtnings  Natur  staa 
enten   den   ene   eller  den   anden 
Kreds  nærmest,  men  ikke  princi- 
pielt slutte  sig  til  nogen  af  dem, 
hvorved  dog  maa  bemærkes,  at 
Litteraturselskabets  Elementer  lidt  efter  lidt  gik  op  i  den  saakaldte 
Drejers  Klub,    der  ved  Aarhundredskiftet  rummede  omtrent  alle 
Kjøbenhavns  litteraire  og  dets  bedste  selskabelige  Kræfter. 


Petkr  Kofod  Tkojel. 


Sauniøe. 


OleJohanSamsøE  (1759—96),  der  »skrev  Dyveke  og  døde«, 
hører  just  ved  denne  sin  Skjæbne  til  de  mest  glorieomstraalede 
blandt  disse  Navne.  Fra  sin  Fødeby  Næstved  gjæstede  han  tidt 
Herlufsholm,  blandt  hvis  Disciple  han  sluttede  Venskab  med  Rahbek. 
Selv  blev  han  Student  fra  Kolding  Skole  1776,  men  tog  ingen 
Embedsexamen,  da  hans  Fædrenearv  i  hine  for  det  asiatiske  Kom- 
pagnis Aktier  saa  gyldne  Tider  sikrede  ham  et  sorgfrit  Udkomme. 
Som  Student  omgikkes  han  atter  Rahbek  meget,  blev  med  ham 
Medlem  af  et  litterairt  Selskab,  for  hvilket  han  skrev  sit  første 
Digterarbejde,  Fortællingen  »Frithiof«,  fremkaldt  af  det  Exempel, 
Suhms  nordiske  Fortællinger  havde  givet.  Paa  Rahbeks  store  Uden- 
landsrejse var  Samsøe  hans  Ledsager,  vel  ikke  nogen  stadig,  thi 
Vennernes  Veje  skiltes  tidt,  da  Rahbeks  Rejseroute  udelukkende 
bestemtes  af  Komedieplakateme,  medens  Samsøe  ogsaa  havde  andre 

Interesser;  men  atter  og  atter  traf  de  efter  Aftale  sammen  i  Tydsk 
land,    Østerrig   og  Frankrig,    og  Rahbek    roser    sin  Ven    som    en 
elskværdig   og  tjenstvillig  Rejsefælle,    skjøndt  der  gjennem   Frem- 
stillingen  (i  Indledningen   til   hans   Udgave   af  Samsøes  »Efterladte 
digteriske  Skrifter €,  1796)  skimtes  visse  dybere  Uoverensstemmelser 


Samsobs  Grav  paa  Assistenskirkegaard. 
Efter  Lahdes  Stik. 


som  medvirkende  Aarsager  til  disse  temporaire  Adskillelser.  Samsøe 
var  nemlig  en  hypokonder  Natur,  et  Stykke  af  en  Selvplager,  hvis 
ædle  og  brave  Væsen  ofte  formørkedes  af  tungsindige  eller  koleriske 
Udbrud,  hvorom  ogsaa  det  nyeste  Bidrag  til  hans  Karakteristik  (se 
Tidsskriftet  »Vor  Ungdom<  1883,  S.  158 — 69)  veed  at  fortælle. 
Efter  Rejsens  Tilendebringelse  stod  den  femogtyveaarige  unge  Mands 
Finanser  paa  en  svagere  Fod,  end  han  havde  forudseet;  en  Del  af 

111.  dansk  Litteraturhistorie  2.  Vdg.  II.  3^ 

Kapitalen  var  brugt,  og  Resten  var  ved  Aktiekoursemes  Dalen 
betydelig  mindre  værd  end  et  Par  Aar  iforvejen.  Samsøe  blev  da 
ved  Bastholms  Protektion  ansat  som  Hovmester  ved  det  nyoprettede 
Institut  for  Pagernes  Opdragelse,  og  efter  dets  Nedlæggelse  ikke 
ret  mange  Aar  efter  blev  han  Lærer  ved  Frueskole,  en  Stilling, 
han  dog  snart  mismodig  opgav.  »Vistnok  fandt  han  med  sine 
strenge  Fordringer  til  sig  selv  sig  der  ikke  saa  gavnlig,  at  han 
kunde  være  fuldkommen  glad,«  siger  Rahbek;  »men  tillige  havde 
denne  Forandring  endnu  en  anden  Grund.  Han  havde  nemlig 
modtaget  dette  Levebrød,  fordi  han  da  var  sindet  at  gifte  sig; 
allerede  gjordes  Foranstaltningerne,  og  Tiden  til  Bryllupet  var  saa 
godt  som  berammet,  da  hos  ham  og  hans  Brud  opkom  den  Tvivl, 
om  de  vel  i  denne  Forening  kunde  gjøre  hinanden  saa  lykkelige, 
som  de  ønskede }  og  nu  traadde  de  tilbage  og  løsnede  dette  Baand 
med  en  indbyrdes  Højagtelse,  en  Hengivenhed,  en  inderlig  Del- 
tagelse i  hinandens  Ve  og  Vel,  hvormed  kun  vel  saare  sjelden 
nogen  Forbindelse  i  Verden  er  knyttet,  c  Samsøe  tyede  dog  paany 
til  Lærervirksomheden,  gav  Timer  i  Borgerdydskolen  og  syslede 
med  litterair  Virksomhed:  han  skrev  den  nordiske  Fortælling 
»Halvdans  Sønnert  og  leverede  satiriske  Bidrag  til  »Den  danske 
Tilskuere ;  hans  Ven  Prof.  Kierulf  sagde  i  sin  Mindetale  over  ham  : 
»Til  Satiren  syntes  han  at  være  fød.  Hans  Tale  var  hvas  som 
Biens  Braad,  naar  det  gjaldt,  med  sandt  attisk  Salt  enten  at  beholde 
Fred  for  Daarer  eller  ydmyge  opblæste  tomme  Hjerner.  Men  til 
Ære  for  hans  Hjerte  greb  han  aldrig  Archilochus'  Svøbe.  < 

Det  var  ogsaa  paa  et  Omraade,  der  snarest  kunde  kaldes 
den  personlige  Satires  antipodiske  Modsætning,  at  Samsøe  vandt 
sit  Digternavn.  Den  nysnævnte  Ven  var  1794  bleven  Theater- 
direkteur  og  opfordrede  Samsøe  til  at  forsøge  sig  som  Dramatiker. 
Han  skrev  da  i  forholdsvis  kort  Tid  Femakts-Sørgespillet  »Dyveke«, 
indleverede  det  til  Direktionen  og  tog  strax  efter  dets  Antagelse 
med  nyvakt  Lyst  fat  paa  et  Par  andre  tragiske  Emner:  Marsk  Stig 
og  Tordenskjold.  Men  det  var  kun  de  allerførste  Linier  til  disse 
Billeder,  han  havde  faaet  draget,  da  han  Nytaarsdag  1796  blev  kastet 
paa  Sygelejet;  man  ansaa  i  Begyndelsen  ikke  Sygdommen  for  farlig, 
og  Lægen  lovede  ham,  at  han  skulde  være  tilstede  ved  sit  Sørge- 
spils første  Opførelse,  med  hvilken  det  trak  ud,  fordi  Theatret  vilde 
give  det  nye  Arbejde  en  særlig  rig  Udstyrelse.     Men  Tingene  tog 

uventet  en  anden  Vending,  og  Natten  mellem  den  23.  og  24.  Januar 
døde  den  unge  Digter.  Ottendedagen  efter  gik  hans  Drama  første 
Gang  over  Scenen  under  stor  Bevægelse  fra  de  Spillendes  som  fra 
Publikums  Side,  fremkaldt  af  Stykket  selv  saavelsom  af  de  ejen- 
dommelig gribende  Omstændigheder,  under  hvilke  det  kom  frem. 

»Dyveke«  er  og  bliver  et  af  vor  Litteraturs  mærkeligere  DyrcUe. 
Arbejder,  og  det  fortjener  denne  Betegnelse  allerede  derved,  at  det 
er  det  første  originale  Sørgespil  med  Emne  fra  den  danske  Historie, 
der  er  gaaet  over  vor  Scene.  Alene  ved  Stoffet  maatte  det  inter- 
essere Publikum.  Saaledes  som  det  her  er  benyttet,  er  det  hverken 
sigtet  eller  prøvet;  det  er  den  gamle  Hofhistorie,  som  den  levede 
i  Folkemunde,  om  Christiern  og  Dyveke,  Torben  Oxe  og  hans 
utro  Skriver  Faaborg  samt  de  forgiftede  Kirsebær.  Men  just  fordi 
Handlingen  i  sine  Grundtræk  var  kjendt  af  Alle,  gjorde  det  et 
egent  betagende  Indtryk  paa  Tilskuerne,  saaledes  for  første  Gang 
at  se  dansk  Historie  skride  hen  over  Brædderne  i  levende,  talende 
og  handlende  Skikkelser,  den  haandgribelige  Inkarnation  af  Ind- 
bildningskraftens Forestillinger.  Havde  Digteren  kunnet  analysere 
den  historiske  Handling  og  fremstillet  den,  som  den  virkelig  var 
foregaaet,  vilde  han  ikke  have  interesseret  sin  Samtid  nær  saa 
meget  som  nu,  da  han  tog  sit  Emne  i  dets  almenkjendte  Skikkelse ; 
og  havde  han  mægtet  den  store  Kunst,  at  fremstille  de  handlende 
Personer  i  deres  egen  Tidsalders  Kolorit,  vilde  hans  Tid  have  staaet 
fremmed  og  udeltagende  overfor  hans  Værk,  medens  den  nu  elskede 
det,  fordi  den  gjenkjendte  sig  selv  deri  Træk  for  Træk,  men  for- 
ædlet og  forskjønnet.  Thi  det  er  egenlig  Sagen:  » Dyveke <  er  den 
fuldkomneste  Gjenfremstilling  af  Tidsalderens  sentimentale  Dyde- 
fuldhed,  vi  besidde.  Christiern  og  Elisabeth,  Sigbrit  og  Dyveke 
passere  forbi  vort  Øje,  men  de  ere  ligesaa  lidt  historiske  Person- 
ligheder, som  de  faa  Antydninger  af  Spliden  mellem  Kongen  og 
Adelen  danne  nogen  historisk  Baggrund  for  Handlingen.  Som 
Glandsbilleder,  opklæbede  paa  hvidt  Papir,  tage  Figurerne  sig  ud 
for  os  i  deres  sødlige  Farveskjær.  Naar  de  tale,  strømme  de  over 
af  Hjertets  ædleste  Følelser,  naar  de  handle,  overbyde  de  hinanden 
i  Opofrelse.  Dronningen  vil  opsøge  Frillen  og  Frillen  Dronningen, 
for  i  dydig  Kappestrid  at  fremme  den  elskede  Christierns  Lykke, 
og  da  de  mødes  første  Gang,    falde    de  i  hinandens  Arme  med 

32* 


Digitized  by  VjOOQIC 


c  00  Oplysningens  Tidsalder. 

Taarer,  Kys  og  Bøn  for  deres  fælles  Kjærlighed.  Man  høre  frem- 
deles en  Samtale  mellem  Dyveke  og  Slotsherren  Torben  Oxe. 

Dyveke. 

O,  lad  mig  tage  min  Tilflugt  til  Dem,  ædle  Mand!  jeg  er  som  et  Lam  uden 
Moder,  vildfarende,  forladt.  Lad  Deres  Venskab  vejlede  mig,  g^v  mig  Deres  Raad, 
jeg  skal  uden  Vægring  følge  dem;  men  vent  ikke  at  bevæge  min  Moder  —  hun  vil 
trodse  Faren,  uden  at  undgaa  den. 

Slotsherren. 

Tak,  Dyrebarestel  for  denne  Tillid  —  ved  alle  Hellige!  mit  hele  Liv  skal 
være  opofret  til  at  fortjene  denne  Lykke.  Selv  min  Lidenskab,  den  mest  brændende 
Kjærlighed,  skal  være  et  Offer  for  Deres  Rolighed.  O,  forlad  mig  denne  Tilstaaelse, 
som  min  Henrykkelse  udrev  mig.  Ja,  jeg  tilbeder  Dem,  det  er  første  Gang  jeg  siger 
Dem  det,  men  ogsaa  sidste,  om  De  vil.  De  kan  ikke  elske  mig,  jeg  veed  det. 
Nuvel,  jeg  skal  tie,  og  min  Kjærlighed  skal  dø  med  mig  —  men  den  skal  lære  mig. 
ene  og  alene  at  virke  for  Deres  Vel.  Fra  nu  af  lever  jeg  kuns  for  Dem.  Min  Ære, 
mit  hele  Liv  er  for  Dem. 

Dyveke. 

O,  hvad  gjørDe,  ædle  Mand!  De  forfærder  mig;  De  vil  knytte  Deres  Skjæbnc 
til  min?  De!  en  af  Danmarks  rigeste,  ædleste  Riddere,  De  vi\  dele  den  Foragt,  som 
snart  vil  forfølge  den  forførte  —  o  Gud!  at  jeg  skal  nævne  dette  græsselige  Ord  — 
ja,  den  forførte,  den  forladte  Djrveke,  en  ussel,  foragtelig  Frille.  Nej,  jeg  frasiger 
mig  Deres  Venskab.  De  er  Adelsmand  !  De  er  født  til  at  være  min  Moders  Fjende, 
og  De  handler  stort,  om  De  for  min  Skyld  ikke  tager  Del  i  at  forfølge  hende. 

Slotsherren. 
De   hverken   kan   eller  skal   støde   mig  fra  Dem.      Kjærlighed   kjender  ingen 
Stænder;    den  river  mig  løs  fra  min  Familie,    ingen  Baand   binde   mig  —  jeg  staaer 
ene  uden  Slægt,  uden  Venner,  ene  for  Gud  og  Dem. 

Det  Forældede  i  Stilen  og  det  for  os  Karakterløse  i  denne  evigt 
strømmende  Følsomhed  maa  vi  naturligvis  gjøre  os  klart,  naar  vi 
ville  yde  Stykket  og  dets  beundrende  Publikum  Retfærdighed,  og 
vi  ville  da  kunne  faae  Øje  for,  at  der  i  Sentimentalitetens  Sprog 
her  var  en  egen  smeltende  Vemod,  som  smigrede  Øret  og  lokkede 
Taarerne  frem,  samt  at  den  megen  Ædelmodighed  —  forstærket 
ved  Modsætningen  til  et  Par  absolut  sorte  Figurer,  Munken  og 
Skriveren  —  det  ømme  Venskab,  de  lidende  Hjerters  blide  Resig- 
nation, den  indbyrdes  Højagtelse,  som  Livets  Konflikter  ikke  kan 
svække,  men  snarere  maa  forøge  —  at  alt  dette  i  Forening  talte 
til  Tidsalderens  inderste  Hjerte,  og  at  dens  Hjerte  atter  taler  til 
os  ud  af  »Dyvekes«  Monologer  og  Repliker,  af  Handlingens  hele 
Gang  og  Udfald.  Et  Vidnesbyrd  herom  er  ogsaa  den  fortrinlige 
Udførelse,  Stykket  fik  paa  Scenen;   thi  kun  hvad  der  er  sandt  Liv 

for  Kunstneren,  kan  gjennem  ham  biive  levende  for  Tilskuerne. 
Et  andet  Vidnesbyrd  have  vi  deri,  at  RAHBEK  i  hele  det  næst- 
følgende Semester  holdt  æsthetiske  Forelæsninger  over  »Dyveke« 
for  en  ualmindelig  talrig  Tilhørerkreds.  En  anden  Samtidig,  men 
jo  rigtignok  ogsaa  en  skarpere  Tænker,  BAGGESEN,  reducerer  en 
Snes  Aar  senere  denne  Halvaars  -  Forelæsning  til  en  mindre  om- 
fangsrig, men  mere  træffende  Bedømmelse.  »Dyveke«,  siger  han, 
»er  et  meget  rørende  prosaisk  Sørgespil,  som  blot  i  nogle  Scener 
hævede  sig  over  det  grædende  Drama;  Karaktererne  ere  rigtigt 
tegnede.  Handlingens  Gang  naturlig,  Begivenheden  virkede  tragisk, 
det  Hele  fuldt  af  skjønne  og  rørende  Træk,  uden  Svulst.  Men 
Karaktererne  savne  Kolorit,  Handlingen  Liv  —  det  Hele  er  monotont 
uden  Pathos.  Men  denne  jevne  borgerlige  Rørelse  faldt  just  ind  i 
Mængdens  Smag  og  bidrog,  med  de  tilfældige  Omstændigheder, 
til  Stykkets  Lykke.«  —  Den  litteraire  Fejde,  som  »Dyvekes«  Op- 
førelse gav  Anledning  til,  er  omtalt  S.  381. 

I  »Dyvekes«  Kjølvand  kom  Aaret  efter  Chr.  Levin  SANDERS  sandcr. 
Sørgespil  »Niels  Ebbesen  af  Nørreris«  sejlende  og  gjorde  ved 
Opførelsen  saa  betydelig  Lykke,  at  man  begyndte  at  tvivle  om, 
hvorvidt  den  litterairt  ikke  meget  ansete  Sander  —  en  Holstener, 
født  1756  i  Itzehoe,  død  18 19,  hidtil  nærmest  bekjendt  som  Over- 
sætter fra  Dansk  til  Tydsk  og  fabrikmæssig  Bearbejder  —  virkelig 
selv  kunde  være  Forfatter  til  denne  Dramatisering  af  et  særlig  mod 
Holsteen  rettet  nationalt  Emne;  der  ymtedes  om,  at  han  havde 
fundet  det  halvtfærdige  Manuskript  i  Samsøes  Efterladenskaber,  og 
han  er  som  en  Følge  af  denne  Mistanke  gaaet  over  i  Litteratur- 
historien med  Baggesens  Stempel  som  »Niels  Ebbesens  utrolige 
Forfatter«  —  sikkert  med  Urette.  Det  beundrede  Drama  er 
nemlig  langtfra  noget  Mesterværk,  ikke  engang  noget  om  virkelig 
poetisk  Gave  vidnende  Arbejde,  men  simpelthen  et  snildt  Theater- 
Arrangement,  til  hvilket  der  er  benyttet  en  Form,  som  havde 
viist  sig  at  gjøre  Indtryk,  omsluttende  et  Indhold,  som  paa  en 
ganske  anderledes  nærliggende  Maade  end  Dyveke-Sujettet  maatte 
kunne  faae  Tag  i  en  af  Tidens  kraftigste  Interesser  —  man  huske 
blot  den  litteraire  Kamp  mod  Tydskeriet.  Hvorlidet  »Niels  Ebbesen« 
er  udgaaet  fra  et  paa  eengang  indtrængende  og  omskuende  digterisk 
Blik  paa  Emnet,  fremgaaer  bedst  af  de  mange  Omarbejdelser,  For- 

fatteren  viste  sig  rede  til,  saa  han  endog  tildigtede  en  hel  Akt 
som  Indskud;  men  just  det  Samme  viser  os,  at  Sander  med  praktisk 
Sands  først  og  fremmest  havde  lagt  an  paa  at  fremstille  et  virk- 
ningsfuldt Theaterstykke,  og  et  saadant 
blev  »Niels  Ebbesen <  ogsaa  for  sin 
Tid,  fortrinligt  udført  af  Theatrets 
bedste  Kunstnere.  At  RAHBEK  hen- 
reves af  Stykkets  poetiske  Værd,  kan 
ikke  undre  os;  men  naar  han  frem- 
hæver Stig  Andersens  Tale  som  »det 
maaske  mest  Tulliansk  eller  maaske 
mest  Mirabeausk  Veltalende,  vi  eje  i 
vort  Sprog«,  og  Niels  Ebbesens  Rhe- 
orik  som  »det  mest  ægte  Demosthe- 
niske,  vi  kunne  bramme  af<  —  saa 
peger  han  jo  i  sin  Uskyldighed  just 
paa  det  Rhetoriske  som  en  af  dette 
Skuespils  Hovedforcer. 

Sander  skrev  senere  flere,  men 
afgjort  uheldige  Theaterstykker :  »Hospitalet«,  »Knud  Lavard«  m.  m. 
Forøvrigt  var  han  æsthetisk  og  pædagogisk  Forfatter  og  forenede 
begge  Kategorier  i  sin  meget  læste  Vejledning  i  Deklamerekunstens 
Theori:   »Odeum«   (1808,  udg.  paany  1819). 


Sander 

Efter  en  Penne-  og  Tuschtegning. 


Todc. 


En  hartad  utrolig  Produktivitet  paa  de  mest  forskjellige  Om- 
raader  udfoldede  den  energiske,  humoristisk-sunde  Læge  og  Forfatter 
Johan  Clemens  Tode  (i 736-— 1806),  født  i  Vierlandene,  opvoxet 
som  Barn  i  Hamborg,  som  Yngling  i  Tønder.  Som  Kirurg  kom 
han  til  Kjøbenhavn  1757,  tog  den  medicinske  Examen  og  Doktor- 
grad og  blev  Professor  ved  Universitetet.  I  sin  Praxis  var  Tode 
meget  afholdt  formedelst  sit  joviale  Væsen,  og  da  han  tillige  var 
en  virksom  Natur,  var  han  søgt  som  Deltager  i  de  fleste  af  Tidens 
almennyttige  Institutioner  baade  paa  hans  særlige  Omraade  (det 
medicinske  Selskab)  og  i  andre  Retninger  (Selskabet  for  Efterslægten 
o.  fl.).  I  sin  Videnskab  er  han  Forfatter  til  en  talrig  Mængde  mest 
populaire  Afhandlinger  af  direkte  belærende  Indhold  med  Hensyn 
til  Sundhedslære  og  Sygdomskjendskab,  og  ogsaa  i  sine  almindelig 
moraliserende  eller  satiriske  Skrifter  vender  han  hyppigt  tilbage  til 

dermed  beslægtede  Themaer  (Kjærlighed  betragtet  som  en  Sygdom ; 
Aftensmaaltider;  om  mange  Lys  i  et  Værelse;  Theologiens  og 
Medicinens  fælles  Skjæbne;  Noget  om  Børn  og  Genier);  ja  selv  i 
sine  Poesier  knytter  han  skjemtende  Selskabsvisens  Lyrik  til  hy- 
giejnisk-culinariske  Motiver:   »Lægernes  Magt«,   »Sang  til  Appetitenc, 


J.    c.  TODK. 

Titelkobber  til  »Samlede  danske  Skrifter«  1793. 

»Sangom Jordbær«,  »Torske- Vise <,  »Asparges-Vise«,  »Selskabssang 
ved  en  Kalvesteg«  o.  s.  v.  Se  V.  Haderup:  »Lidt  om  J.  C.  Tode, 
navnlig  som  populair-hygiejnisk  Forfatter«,  1892. 

Som  Tode  delte  Tidens  sociale,  saaledes  delte  han  ogsaa 
dens  litteraire  Interesser  og  tog  uafbrudt  den  mest  levende  Del  i 
Litteraturens  Bevægelser;  i  Andres  og  egne  Tidsskrifter  kritiserede 

han  Bøger  og  Theaterforestillinger,  skrev  vittigt  raisonnerende  Smaa- 
artikler  og  havde  en  Stemme  med  i  næsten  alle  Tidens  litteraire 
Fejder.  De  bedste  af  disse  mindre  saavelsom  af  Todes  større 
Arbejder  bringe  et  nyt  Element  ind  i  Litteraturen :  det  humoristiske 
Han  sætter  spøgende  denne  sin  Forfatterretning  i  Forbindelse  med, 
at  den  første  danske  Bog,  der  faldt  ham  ihænde,  da  han  vilde  lære 
sig  Sproget,  var  »Haltefanden<  (Le  Sage's  ^Diable  boiteux^)\  »Den 
satiriske  Aand  foer  ud  af  Bogen  i  mig,  og  den  er  desværre 
endnu  ikke  uddreven.  Hvorfor,  o  Skjæbne!  kom  Taarepersen  ikke 
først  i  mine  Hænder?«  Det  er  forøvrigt  langt  mere  efter  engelske 
Humorister  end  efter  franske  Satirikere,  Tode  har  dannet  sig,  især 
efter  Smollet,  hvis  Romaner  han  efterlignede  i  »De  tre  Dage«, 
1793  (udgivet  atter  1804  som  »Kjærligheds  Nytte«).  Ogsaa  det 
engelske  Lystspils  solide  Karaktertegning  og  veltømrede  Intrige 
har  Tode  aabenbart  taget  til  Mønster  for  sin  Femakts  -  Komedie 
»Søofficererne  eller  Dyd  og  Ære  paa  Prøve«  (1783),  og  da  han 
har  henlagt  Handlingen  i  dette  Skuespil  til  England,  gaves  der 
ham  naturlig  Lejlighed  til  Anbringelsen  ogsaa  af  saadanne  Excen- 
triciteter i  Karakteren,  som  vare  ham  kjendte  fra  hans  Fortrolighed 
med  engelsk  Litteratur.  Stykket  gjorde  megen  Lykke  og  holdt 
sig  i  en  Menneskealder  i  Publikums  Yndest,  medens  Todes  andre 
sceniske  Arbejder  kun  fristede  et. stakket  Held  (»Bussemanden«, 
»Husarerne«,  »Ægteskabsdjævelen«).  For  vor  Tid  er. Tode  bedst 
kjendt  som  Visedigter,  først  og  fremmest  som  Forfatter  til  Sangen 
»Vi  Sømænd  gjør  ej  mange  Ord«;  ogsaa  hans  »Oldtidens 
Berømmelse«  (»Oldtiden  havde  en  god  Skik«)  vil  være  i  Manges 
Erindring. 

Det  var  den  brave  Todes  Sorg,  at  han,  som  født  Tydsker, 
aldrig  lærte  at  skrive  det  danske  Sprog  fuldkomment  rent,  og  han 
bad  kun  om,  at  »de  mangfoldige  Fejl,  han  af  indgroet  Skjødesløshed 
vedblev  at  begaa  imod  den  danske  Grammatik,  maatte  staa  som 
Bevis  paa,  at  han  alene,  uden  Hjælp,  havde  skrevet,  hvad  der  bar 
hans  Navn.  ligesom  Reinetteæbler  kjendes  paa  de  saakaldte  Vorter 
eller  Udvæxter«.  Trods  disse  Pletter  hører  Todes  Prosa  til  det 
Friskeste  fra  forrige  Aarhundredes  Slutning.  Hans  prosaiske  Skrifter 
udgjøre  otte,  hans  poetiske  to  Bind;  et  Udvalg  besørgedes  af 
I.  C.  Lange  1834. 

En  Humorist  af  lavere  Rang  eller  ialtfald  af  ringere  Dybde  th.  c.  Bruun, 
have  vi  i  THOMAS  CHRISTOPHER  BRUUN  ( 1 750— 1 834),  fra  1802  af 
Professor  ved  Universitetet  i  det  engelske  Sprog  —  en  mærkelig 
Mand,  hvem  man,  efter  hans  Skrifter  at  dømme,  skulde  tro  at 
maatte  betragte  som  Libertiner,  men  som  ikke  desto  mindre  havde 
Ret,  naar  han  paa  Titelbladet  til  »Mine  Frie -Timer  eller  For- 
tællinger efter  Boccaccio  og  Fontaine«  (1783)  anførte  Ovids  Ord: 
»Mit  Liv  er  sædeligt,  min  Musa  derimod  noget  munter«.  Den  Sag, 
der  rejstes  imod  ham  i  Anledning  af  denne  Samling  rimede  For- 
tællinger, kjender  Læseren  fra 
en  foregaaende  Fremstilling 
(S.  250-53)  og  vil  mindes,  hvor 
taabeligt  Myndighedernef  gik 
frem.  Men  at  en  Indskriden 
fra  Offentlighedens  Side  imod 
disse  »Poesier«  i  og  for  sig 
ikke  var  uberettiget,  behøver 
man  ikke  at  læse  mange  Sider  af 
»Fritimerne«  for  at  indrømme, 
thi  allevegne  vil  man  kun  støde 
paa  Valget  af  de  paaberaabte 
Kilders  allerplumpeste  Historier, 
og  de  have  yderligere  under 
Bruuns  metriske  Behandling 
mistet  al  oprindelig  Gratie,  ere 
blevne  bondeplatte   og   vidløse, 

indhyllet  som  Pointen  er  i  et  Svøb  af  bred  og  selvbehagelig  Snakke- 
salighed. Som  det  næsten  altid  gaaer,  skaffede  Regeringens  Ind- 
skriden Forfatteren  et  Digterry,  som  hans  Præstation  ikke  i  Qemeste 
Maade  berettigede  til,  og  Exemplarer  af  den  konfiskerede  Bog,  der 
oprindelig  kostede  tre  Mark,  betaltes  med  indtil  ti  Rigsdaler.  Den 
efterfulgtes  af  forskjellige  andre  Samlinger:  »Rimerier«  1788, 
»Blandinger«  1795  o.  fl.,  saa  at  Bruuns  »Samlede  poetiske  Skrifter«, 
først  afsluttede  i  hans  høje  Alderdom,  udgjøre  ikke  mindre  end 
syv  Bind,  af  hvilke  et  Udvalg  fremkom  1834.  »Fritimernes«  lascive 
Tone  vender  Bruun  saa  jevnlig  tilbage  til  i  disse  Publikationer, 
om  end  ikke  saa  cynisk  som  i  den  første.  For  en  moralsk  ned- 
brydende Tendens  bør  disse  Skrifter  dog  frikjendes;  de  ere  platte 


Th.  Chr.  Bruun. 

af  Indhold  og  vidtløftige  af  Fortællemaade  paa  samme  Vis,  som 
naar  man  i  vore  Dage  træffer  en  halvgammel  Forstmand  eller 
Andenrangs-Proprietarius,  der  ynder  en  saftig  Historie,  men  ellers 
er  baade  en  god  Familiefader  og  en  »retskaffen  Kristen«.  At  der 
var  Noget  af  en  virkelig  Digternatur  hos  Th.  Chr.  Bruun,  paamindes 
man  stundom  om  i  hans  mindre  Sager.  I  »Sammenligningen« 
naaer  han  ganske  vist  ikke  højere  end  til  Tidens  sædvanlige  billige 
Stoicisme,  men  naar  man  tager  hans  altid  tungtflydende  Form  i 
Betragtning,  er  den  forholdsvise  Lethed  i  Vers  som  disse  dog 
aabenbart  et  Produkt  af  poetisk  Stemning: 

Naar  Lærde  bryde  højvise  Hjerne  i  saa  sidder  jeg,  medens  Solen  daler, 

med  Vej  at  finde  til  næste  Stjerne  ved  Bækkens  Side  og  henrykt  maler 

og,  revne  hen  af  Kometers  Fart,  I  den  bedste  Verden  i  Fannys  Favn; 

blandt  Sfærers  Irgange  sig  forvilde  i  ja  dersom  Verset  et  Kys  mig  nytter, 

og  paa  Systemer  ved  Lampen  spilde  jeg  stolt  af  Lønnen  end  ikke  bytter 

unydt  den  fejreste  Livets  Part:  |  min  Lykke  bort  imod  Newtons  Navn. 

Saaledes  ogsaa  Sangen  »Da  denne  Krone  engang  var  ny«,  og  Digtet 
»Et  melankolskt  Øjeblik«  med  dets  Tilknytning  til  et  Rabelais'sk 
Udtryk: 

Du  vor  Farces  allersidste  Scene,  Død,  den  Riges  Skræk,  Tyrannens  Svøbe, 

Punkt,  som  al  Naturens  Herre  bød  i    hvad  er  vel  dit  Rædselsbud  for  mig? 

hvert  besjælet  Støv  igjen  forene  Flygtig  Rejsens  faa  Minuter  løbe, 

i  sit  første  moderlige  Skjød:  j    saa  er  jeg  for  evig  lykkelig. 

N.  T.  Bruun.  ^^'  ^^^-  Bruuns  Søn  var  den  navnlig  som  Theateroversætter 

virksomme  NiELS  Thoroup  Bruun  (1778— 1823),  der  har  fors>'net 
det  kgl.  Theater  med  over  tohundrede  Syngestykke-  og  Skuespil- 
Oversættelser,  blandt  hvilke  det  er  værdt  at  mindes  »Skatten«  og 
»Ungdom  og  Galskab«.  De  efterdigtede  eller  selvstændig  om- 
skrevne Sange  i  mange  af  disse  Theaterstykker  havde  ved  at  lyde 
fra  Scenen  den  bedste  Betingelse  for  at  erhverve  sig  stor  Popularitet, 
og  saaledes  er  det  skeet,  at  N.  T.  Bruun  er  kommen  til  at  yde  et 
af  de  største  Bidrag  til  Selskabs-  og  Drikkevise-Litteraturen,  og 
at  hans  Sange  ere  ligesaa  kjendte  som  de  Bedstes:  »Evan  byder 
os  at  drikke«,  »Hvis  et  godt  Raad  I  følge  kan«,  »Manden  med 
Glas  i  Haand«,  »Tidt  faaer  jeg,  naar  jeg  drikker,  en  Rus«,  »Sankt 
Hansdag  er  Glædens  og  Midsommers  Fest«  o.  fl.  Et  i  sin  Tid 
med  smeltende  Foredrag  hyppigt  sunget  og  alle  Hjerter  rørende 
Kvad  er  følgende: 

Se  den  lille  Blomst,  som  smiler 
hist  paa  VandringsmaDdens  Vej ! 
Naar  hans  Øje  paa  den  hviler, 
beder  den ;    forglem  mig  ej ! 


Blaa  den  er  som  Vaarens  Himmel, 
Uskylds  Billed  paa  vor  Vej ; 
mest  blandt  alle  Blomsters  Vrimmel 
elsker  jeg  en  Glemmigej  —  o.  s.  v. 


Torsdagen  den  2.  Maj  1793  var  en  mærkelig  Theateraften  Ouiddaasen. 
for  Kjøbenhavn.  Uagtet  i  de  Tider  Forsøg  paa  Fremkaldelse  var 
noget  næsten  Ukjendt,  steg  Publikums  Begejstring  over  det  nye 
Stykke,  der  for  første  Gang  gik  over  Scenen,  til  en  saadan  Højde, 
at  man  efter  dets  Slutning  stormende  forlangte  den  ubekjendte  For- 
fatter frem,  for  at  yde  ham  sin  Hyldest.  Han  viste  sig  imidlertid 
ikke  og  forstod  ogsaa  fremdeles  at  skjule  sig  saa  godt,  at  Publikum 
i  flere  Aar  var  henvist  til  Gisninger,  der  tourvis  nævnede  ikke 
mindre  end  en  Snes  forskjellige  Forfattere  som  rette  Ophavsmand. 

Stykket  var  Femakts-Lystspillet  »Gulddaasen«,  en  af  de  bedste 
danske  Komedier  imellem  Holberg  og  J.  L.  Heiberg,  præget  af 
ægte  nationalt  Lune,  medens  Handling  og  Karaktertegning  selv- 
følgelig overvejende  er  et  Udslag  af  hin  tidlige  Kunsts  usammen- 
satte Væsen.  Den  hæderlige  Proprietair  Visberg  er  som  Enkemand 
falden  i  Kløerne  paa  sin  Husbestyrerinde  Jfr.  Æbeltoft,  der  har 
tiltaget  sig  Overkonmiandoen  i  Huset  og  sammen  med  sin  Broder, 
Gaardens  Forvalter,  udplyndrer  det  intet  anende  villiesvage  Offer. 
Ved  Stykkets  Begyndelse  faaer  Jomfruen  ved  sine  Sledskerier  Vis- 
berg til  at  fornye  et  tidligere  givet  Ægteskabsløfte,  og  Bryllupet 
berammes  til  den  følgende  Dag.  For  at  holde  sin  Broder  skadesløs 
for  Tabet  af  det  Bytte,  der  saaledes  for  Fremtiden  vil  tilfalde  hende  , 
alene,  giver  hun  ham  Anvisning  paa  Visbergs  Datter  Vilhelmine 
og  hendes  Mødrenearv.  Til  hende  er  der  imidlertid  just  kommet 
en  Frier,  den  unge  Landsvig,  som  lige  har  faaet  baade  Datterens 
og  Faderens  Ja.  Ham  gjælder  det  nu  at  skaffe  afvejen,  og  hertil 
benyttes  en  Intrige,  der  tager  sin  Udgang  fra  et  samtidig  indtruffet 
Tilfælde.  Visbergs  afdøde  Kone  har  efterladt  sig  et  Familiestykke, 
en  overmaade  kostbar  Gulddaase,  som  det  havde  været  hendes 
Agt  at  forære  sin  Datter  paa  hendes  Bryllupsdag.  Dette  hendes 
Ønske  vil  Enkemanden  opfylde  nu,  da  han  har  bortgivet  sin  Datters 
Haand;  men  da  han  vil  hente  Daasen,  viser  det  sig,  at  den  er 
forsvunden  fra  sit  Gjemme.  Det  er  Jfr.  Æbeltoft  og  hendes  Broder, 
der  have  stjaalet  den  og  foreløbig  deponeret  den  hos  en  Værts- 
husholder i  Nærheden  afGaården.     Ved  snedige  Hentydninger  for- 

staa  de  at  lede  Visbergs  Mistanke  hen  paa  den  unge  Landsvig,  og 
ved  at  føre  falske  Vidner  forvandle  de  hans  Mistanke  til  Vished  og 
foranledige  det  attraaede  Brud  med  den  ubelejlige  Bejler.  Denne 
maa  nu  føre  sine  Tropper  i  Ilden  og  faaer  i  denne  Henseende 
virksomst  Hjælp  af  sin  Ven,  den  unge  Galning  Vandbye,  der  efter 
en  med  parodisk  Extase  fremført  Kjærlighedserklæring  til  Jfr.  Æbeltoft 
bortfører  hende  i  Kareth  ved  Hjælp  af  fire  haandfaste  Landsoldater 
og  kjører  hende  ud  i  en  Mose.  Herved  viftdes  der  Tid  til  at  faae 
den  hele  Intrige  afsløret,  og  da  man  har  bragt  Parrets  juridiske 
Raadgiver,  Lommeprokuratoren  Faldsmaal,  over  paa  sin  Side  ved 
at  byde  ham  højere  Honorar,  kommer  Gulddaasen  for  en  Dag  ved 
hans  Manoeuvrer,  under  hvilke  han  bl.  A.  truer  Hæleren  med  >det 
nye  Reskript,  som  siger,  at  Enhver,  der  sigter  Nogen  for  Tyv,  har 
Lov  at  gjennemsøge  alle  hans  Gjemmer«,  og  fremstiller  ham  hans 
Slethed  som  saa  uhyre,  at  han  »efter  Loven  ikke  engang  maa 
beredes  til  Døden  af  en  Præst,  men  skal  lade  sig  nøje  med  en 
Degn«.  Den  sande  Sammenhæng  bliver  klar.  Forbryderne  kastes 
paa  Døren,  Faldsmaal  faaer  til  Belønning  den  ledigblevne  Forvalter- 
plads,   og  de  Elskende  forenes. 

Handlingen  er,  som  man  seer,  ikke  synderlig  forviklet,  den 
ikke  meget  kunstfærdig  bundne  Knude  snarere  hugges  over  end 
løses,  og  endda  gaaer  det  ikke  af  uden  et  Par  iøjnefaldende  Usand- 
synligheder. Ejheller  aabne  Hovedhandlingens  Karakterer  Indblik 
i  interessante,  paa  menneskelig  Vis  sammensatte  Naturer:  Visbergs 
Godtroenhed  og  Mangel  paa  Modstandskraft  er  et  ligesaa  regelret 
Paradigma  som  Søskendparrets  Skurkagtighed,  og  Vandbyes  Ly- 
stighed er  mere  theatermæssig  end  livagtig.  Men  der  er  god  og 
sikker  Gang  i  Handlingen,  der  er  Optrin,  saa  ypperiig  byggede  og 
fyldte  med  en  saadan  Situationskomik,  at  de  aldrig  kunne  forfejle 
deres  Theatervirkning,  og  der  er  en  sjelden  naturlig,  klar  og  af 
godt  Humeur  gjennemstrømmet  Dialog.  Dertil  kommer,  at  Bi- 
figurerne baade  ere  nye  og  prægnant  tegnede  med  faa  Træk: 
Værtshusholder  Tapper,  Tjenerskabet  paa  Garden,  de  falske  Vidner, 
Hans  Hjulmand  og  Rasmus  Skytte.  Og  endelig  besidder  »Guld- 
daasen« een  Skikkelse,  der  er  opfattet  og  gjengivet  med  større 
psykologisk  Finhed  end  nogen  Figur  i  hele  den  foregaaende  Skue- 
spildigtning, Jeppe  alene  undtagen.  Det  er  et  fortrinligt  Fund, 
denne  Prokurator  Faldsmaal,   der  i  en  Replik  karakteriseres  som 

en  Mand,  »der  har  baade  Hoved  og  Hjerte  til  at  være  en  Skjelm 
eller  en  ærlig  Mand  og  sjelden  selv  rigtig  veed,  hvilket  Jian  vil 
være«.  Her  have  vi  for  os  et  virkeligt  levende  Menneske,  som 
kan  beskues  fra  alle  Sider,  ikke  en  af  Papir  udklippet  Theater- 
dukke,  som  evig  og  altid  kun  kan  vende  den  ene  Profil  til:  en 
velbegavet  Natur,  hvem  Omsorgen  for  en  stor  Familie  og  en  vis 
Grad  af  medfødt  Letsindighed  fører  ind  i  en  Sfære  af  Lovtrækkerier, 
skjøndt  han,  naar  Valget  stod  ham  frit,  hellere  vilde  ernære  sig 
paa  redelig  Maade ;  en  Mand,  der  »for  Kone  og  Børns  Skyld«  maa 
stille  sine  juridiske  Kundskaber  til  allehaande  Slynglers  Tjeneste, 
uagtet  han  af  Naturen  har  mest  Sympathi  for  de  honnette  Folk, 
men  som  dog  ikke  henfalder  til  elegiske  Betragtninger  over  denne 
sin  Skjæbne,  hvilken  han  tvertimod  kan  raisonnere  over  med  en 
vis  Galgenhumor,  idet  han  >ikke  beklager  sig  over  det  slette 
Udfald  af  sine  slette  Handlinger,  men  over  det  ulykkelige  Udfald 
af  sine  ikke  slette«,  og  skildrer  sin  Livsgang  med  et  Fynd.  som 
endogsaa  Beaumarchais'  Figaro  kunde  vedkjende  sig:  »Min  Sam- 
vittighed var  i  forrige  Tider  udenfor  min  Pung;  men  den  klemte 
den  for  stærkt  sammen;  nu  har  jeg  den  i  Pungen,  og  nu  udvider 
den  den«  —  en  Slags  dansk  Giboyer,  ikke  saa  fint  og  aandrigt 
udpenslet  som  i  Augiers  Komedie,  men  ikke  mindre  sikkert  seet. 
Det  er  et  ypperligt,  med  Karakteren  nøje  sammenhængende  Træk, 
at  der  i  det  Øjeblik,  da  den  en  hel  Formue  repræsenterende  Daase 
ved  Faldsmaals  snilde  Taktik  omsider  er  kommen  i  hans  Hænder, 
paasniger  sig  ham  en  Fristelse  til  at  beholde  den  for  egen  Reg- 
ning og  saaledes  med  eet  Spring  komme  ud  af  al  Nød  og  Elen- 
dighed —  en  Tanke,  som  han  foreløbig  ikke  fører  til  Ende,  reser- 
verende sig  dens  Af gj øreise  alt  efter  Sagens  videre  Gang. 

Efter  megen  Gjætten  frem  og  tilbage  samlede  den  offentlige  oiufsen. 
Mening  sig  omsider  om  at  tillægge  CHRISTIAN  OLUFSEN  (1764 — 
1827)  Forfatterskabet  til  »Gulddaasen«  og  ved  Udgaven  1827  ved- 
kjendte  han  sig  det  selv  ved  følgende  Tilskrift  til  Udgiveren: 
»Titelbladet  maa  jeg  bede  at  blive  saaledes:  Gulddaasen.  Et  Lyst- 
spil i  fem  Akter  af  Chr.  Olufsen,  Professor«.  Ikkedestomindre  har 
der  ned  gjennem  Tiderne  holdt  sig  en  Tvivl  angaaende  dette  For- 
fatterskab, nærmest  formuleret  som  en  Beskyldning  for  litterairt 
Tyveri,  idet  Olufsen  menes  at  have  tilegnet  sig  en  Ungdomsvens,  en 
begavet,  men  indolent  og  noget  forfalden  Persons  næsten  fuldendte 

Manuskript  (se  en  Artikel  af  H.  Schwanenfliigel  i  »Ude  og 
Hjemme«  1878,  Nr.  53  og  54);  i  den  Bestjaalnes  Familie  levede 
der  en  stærk  Tradition  herom,  uden  at  der  kunde  gives  anden 
Grund  for  den  paafaldende  Sindsro,  hvormed  han  saae  en  Anden 
berøve  sig  Honorar  og  Hæder  —  og  det  saa  usædvanlig  stor  en 
Hæder!  —  end  just  hans  Mangel  paa  Energi  og  Ærgjerrighed. 
Debatten  om  denne  Sag  har  strakt  sig  ned  til  de  seneste  Aar, 
navnlig  ført  af  Schwanenfliigel  og  Prof.  Joh.  Steenstrup. 
Hvorledes  den  forholder  sig,  vil  vel  aldrig  blive  opklaret,  men  at 
ville  opretholde  en  Familietradition  paa  Bekostning  af  en  ellers 
hæderlig  Mands  bestemte  Ord,  synes  dog  ikke  ganske  tilstedeligt, 
medens  det  paa  den  anden  Side  maa  indrømmes,  at  der  er  en 
gabende  Afstand  mellem  >Gulddaasens«  Værd  og  det  Par  mis- 
lykkede dramatiske  Arbejder,  Olufsen  skrev  før  og  efter  den  (Opera- 
Parodien  >Jochum  og  Maren«  og  Skuespillet  >Rosenkjædeme<). 

Olufsens  daglige  Dont  laa  forøvrigt  langt  fra  den  skjønne 
Litteraturs  Omraade.  Han  blev  1793  Lærer  ved  det  Classenske 
Fideikommis  paa  Falster  og  ansattes  181 8  ved  Universitetet  som 
Professor  i  Statsøkonomi ;  hans  Skrifter  i  denne  Videnskab  nød  stor 
Anseelse. 

wiwct.  Nogle    Aar    inden    »Gulddaasens«    Fremkomst    var    en    Til- 

slutning til  den  holbergske  Komedie  bleven  forsøgt  af  FREDERIK 
Wilhelm  Wiwet  (1728—90),  men  uden  synderligt  Held.  Hans 
Femakts-Skuespil  »Datum  in  blanco«,  opført  1785,  optager  til- 
dels Holbergs  Personliste :  Jeronimus,  Leonore,  Henrik,  Pernille  o.  s.  v. 
og  søger  ligeledes  at  slaa  ind  i  den  holbergske  Sprogtone,  men 
uden  at  Mesterens  Lune  staaer  til  Raadighed,  og  uden  at  Stilen 
kan  vedligeholdes,  saasnart  den  meget  tarvelige  Handling,  der  be- 
roer paa  to  Dokumenters  Forvexling,  kommer  i  Gang.  Stykket 
staaer  imidlertid  uendelig  højt  over  en  Jfr.  Biehls  og  andre  Dilet- 
tanters blodløse  sceniske  Forsøg  og  har  f.  Ex.  i  Fremstillingen  af 
Aagerkarlen  Rupert  adskillige  om  Livet  mindende  Træk.  Wiwets 
andet  Skuespil,  Treaktstykket  >Enke-  og  Ligkassen  eller  den 
forstyrrede  Generalforsamling«,  opført  1787,  har  baade  en  Oldfux 
og  en  Jungfux,  og  Henrik  aabner  første  Akt  paa  sin  Holbergsk: 
>Jeg  har  læst  i  en  gammel  Bog,  at  Guderne  og  deres  Madamer 
havde  et  Bud  eller  en  Lakaj,  som  kaldtes  Marcolfus  eller  Marcattorius. 

Det  var  en  Pokkers  Karl,  som  vidste  at  gjøre  Anstalt,  men  han 
maatte  og  løbe  fra  den  ene  Ende  af  Verden  til  den  anden.  Snart 
var  han  her  i  Byen  oppe  i  Kattesund  og  andre  Smaagader,  og 
inden  et  Øjeblik  i  Trappesund,  som  ligger  nogle  hundrede  tusinde 
Mile  herfra«.  Man  gjenkjender  strax  Forbilledet,  men  er  ejheller 
længe  om  at  maale  Forskjellen  i  virkelig  Vid.  Medens  det  fore- 
gaaende  Stykke  var  en  forholdsvis  velordnet  dramatisk  Komposition, 
er  >Enke-  og  Ligkassen«  ikke  stort  Andet  end  en  Række  af  hin- 
anden uafhængige  Optrin,  der  skulde  være  grotesk-komiske  eller 
aristofanisk-kaade,  men  som  oftest  mangle  baade  Lune  og  Ynde. 
Stykket  blev  udpebet  ved  anden  Forestilling,  og  Direktionen  vovede 
ikke  at  trodse  den  offentlige  Mening  ved  en  paatænkt  tredie,  fordi 
samme  offentlige  Mening  i  Mellemtiden  havde  givet  sig  Luft  i  en 
Brochure,  der  viser,  at  man  allerede  dengang  var  Indehaver  af  den 
rette  Recept  for  Tillavningen  af  agitatorisk  Bolledejg;  Planen  om 
den  tredie  Forestilling  omtales  som  »et  Rygte,  der  maatte  sætte 
Skræk  i  enhver  redelig  Mand,  der  fødtes  fri  under  Dans  blide 
Scepter,  der  elsker  sin  Frihed,  der  har  Ærbødighed  for  Nationen, 
der  gyser  for  den  Tanke  at  blive  paalagt  Lænker,  et  Rygte,  siger 
jeg,  der,  om  det  er  grundet,  ikke  sigter  til  noget  Mindre  end  at 
træde  den  frie  Borgers  Ret  med  Fødder,  at  ringeagte  en  ærværdig 
Nations  Dom  og  oprejse  Despotismens  Trofæer  paa  Ruiner  af  den 
styrtede  Borgerfrihed.« 

Nogle  Lyrikere  have  vi  endnu  tilbage  at  nævne.  Lægen  RASMUS  Frankcnau 
Frankenau  (1767 — 1 8 14)  oversatte  endel  Syngespil  for  Theatret 
og  førte  Selskabssangen  over  i  en  mere  elegisk  Sfære;  hans  form- 
rene,  følelsesfulde  Vers  gjorde  ham  til  en  af  Datidens  Yndlings- 
digtere.  »Skilt  fra  Dig  ved  Bølger,  Bjerge,  Dale«,  »Hver  Glædens 
Ven,  og  hver  dens  tro  Veninde«,  »Jeg  veed  en  Blomst  i  Floras 
Have«,  »Snart  er  din  Ungdomstid  forsvunden«.  Drikkevisen  »Punk- 
tuli!  Punktuli!  lystig  min  Ven!«  høre  til  hans  mest  bekjendte 
Sange;   allermest  dog: 


Fryd  Dig  ved  Livet 
i  dine  Dages  Vaarl 
Pluk  Glædens  Rose, 
tør  den  forgaaerl 


Man  skaber  sig  saa  gjeme  Kval 
og  søger  Tome  uden  Tal, 
men  vandrer  Lilien  kold  forbi, 
som  blomstrer  for  vor  Fod. 

C.  A.  Lund.  Christen  Andersen  Lund  (1763— 1833),  Bakkehusets  tung- 

sindige Ven,  skrev  i  Aarhundredets  næstsidste  Decennium  >L  und  en 
ved  Jægerspris«  med  en  Forherligelse  af  fædrelandske  Minder. 
Mere  ægte  Stemning  findes  i  »Landsbykirkegaardent ;  Digteren 
—  der  var  Præst  i  Kjeldby  paa  Møen  —  tænker  sig  stedet  til  den 
sidste  Hvile  mellem  Kirkegaardens  lave  Tuer,  en  Ven  vil  nu  og 
da  mindes  ham. 


og  ofte  Landsbypigerne 

ved  Aftenrøden  her 

skal  glade  samles,  snakkende 

om  gamle  Hændelser; 

da  tale  de  om  Kjærlighed, 

den  bitre  søde  Fryd, 

og  hver  fortæller,   hvad  hun  veed 

om  elskte  Brudgoms  Dyd. 


Da  sige  de:   o  nær  herved 

en  Digter  jordet  blev, 

som  gjorde  ingen  Mand  Fortræd 

og  mange  Viser  skrev. 

Da  hædre  de  endnu  min  Grav 

med   skyldfri  Glædes  Klang, 

og  Egnen  giver  Gjenlyd  af 

min  Ungdoms  bedste  Sang. 


Meget  læste  vare  C.  A.  Lunds  to  Herolder:  »Eleonora  Christina 
Ulfeld  til  hendes  Mand«  og  »Til  Hans  Rostgaard  fra  hans  Hustru«. 
Af  Beskedenhed  vilde  Lund  ikke  have  nogen  Samling  af  sine  Digte 
udgiven  i  sin  Levetid;  selv  ikke  Fru  Rahbeks  skjelmske  Opfordring 
(S.  364)  kunde  bevæge  ham  dertil;  han  besvarede  den  med  et  Digt, 
hvis  Slutningsord  vidne,  at 

for  Alt,  hvad  jeg  af  Phoebus  kræved, 
rakte  Venskab  mig  sin  skjønne  Krands. 


Fr.  Guidbcrg.  Af  Fr.  HøEGH-Guldbergs  (i 77 i  — 1853)  ikke  saa  lidet  om- 

fattende Digtning  fortjener  at  nævnes  hans  Idyller  (»Gamle  Hansc, 
»Fiskernes  Nytaarsmorgen«  o.  fl.),  hans  godmodigeSati  rer  (»Birkene, 
»De  kjøbenhavnske  Junkere«  o.  fl.),  men  mest  hans  elegiske  Digt 
» Assistentskirkegaarden«,  hvor  den  almindelige  Stemnings- 
udtalelse  og  Lokalskildring  nu  og  da  samler  sig  i  afsluttet  lyrisk 
Form  som  enkelte  Digte  (»Alt  forvandles  skal  til  Støv,  Dalens 
Lilie,  Skovens  Løv«,  »Saa  venligt  Gravene  sig  lukke,  og  der  er 
Jordens  Slave  fri«,  »Jeg  færdes  paa  Jorden  endnu,  jeg  er  kun  en 
Fremmed  i  Støvet«),  eller  dvæler  erindrende  ved  visse  mærkelige 
Grave : 


Ej   græde  Venskab,    Samsø e!    ved    din 

Grav  I 
Du,   som  blev  givet  for  at  savnes! 
Dit  Støv  Du  fro  til  Jorden  gav, 
og  hist  din  Aand  af  Saligheder  favnes, 


Du  var  saa  god,  saa  ganske  Den,  Du  var  t 
Dig  Last  var  Skræk  og  Dyd  en  Vinding ! 
Som  Ven  og  Lærer  Egekrands  Du  bar^ 
som     Digter    Laurbærløv     omkring     din 
Tinding  1 

Til  senest  Old  for  Danmarks  yngre  Skjald 
din  rosenklædte  Høj  den  Tilflugt  være, 
hvor,  langt  fra  Daarens  Klap,  med  Held 

han  skal 
bespejde  Kunstens  Krav  og  Kunstens  Ære. 
Men  end  en  Digters  Grav!  — Her  slumrer  Du, 
vort  Norges   Storm!   og  Fjeldets  Muser 

græde. 
Kun  til  at  fremme  Held  stod  fast  din  Hu, 
og  Dydens  Ven  dit  Støv  med  Taarer  væde ! 


Paa  Festens  Dag  i  Templet  henryktglad 
vor  Andagt  ved   din  Sang   den  Eviggode 

hylder. 
I  huslig  Stilhed  tidt  dit  trøsterige  Kvad 
den  Ensomtbedende  uied  Haab  og  Tillid 

fylder. 
En  Yngling  ved  din  Fabels  Stjerne  skal 
Erfarings  Traad  paa  vildsom  Korsvej  finde. 
Ej  da  med  os  Du  vandrede,  vor  Skjald! 
Du  selv  har  ønsket  Dig  et  bedre  Minde. 


Ved  sine  Sange  »Om  hundrede  Aar  er  Alting  glemte  og  sacborg. 
»Samled'  her  i  en  fortrolig  Klyngec  har  C.  SøEBORG  (1775 — 1852) 
for  sit  ellers  ubekjendte  Navns  Vedkommende  selv  modbevist  Gyldig- 
heden af  det  i  den  første  saa  hyppigt  citerede  Viselinie  opstillede 
Postulat,  og  Fr.  Sneedorffs  ældre  Broder  HANS  Chr.  Sneedorff  sneedorir. 
(1759 — 1824,  Kapitain  i  Søetaten,  Chef  for  Søkadetkorpset  og  tilsidst 
Kontreadmiral)  har  sørget  for  sit  Minde  i  Poesiens  Historie  ved  sin 
prægtige  Sang  om  Orlogsflaadens  kløgtige  og  ihærdige  Gjenføder, 
Birkerød-Præstens  ædle  Ætling  HENRIK  GERNER,  og  hans  snilrige 
Pompeværk  i  Dokken: 


Ur.  Henrik  han  sidder  saa  tankefuld. 
Hans  Hoved  til  Jorden  mon  helde. 
I>et  gjør  hannem  Sjælen  saa  sorrigfuld, 
at  Skjoldungens  Stridsmænd  mon  trælle.  — 
Nu  snurre  de  Guldhjul  for  Gangernes  Skridt ; 
nu   bruges   kun  Skjoldungens  Stridsmænd 
til  Strid; 


Hil  være  Hr.  Henrik! 

Hr.  Henrik  han  stander  i  hviden  Sand, 
der  maler  han  Streger  saamange, 
baade  krumme  og  krused'  som  MøUevand, 
baade  rette  og  korte  og  lange.  — 
Nu  snurre  de  Guldhjul  o.  s.  v. 


I  Litteraten  og  Toldinspekteuren  PEDER  HORREBOW  HASTES 
(1765— 1831)  >Samlede  udvalgte  Digtec  ved  J.  H.  Smidth  (1835) 
findes  hans  bekjendte  Strikkevise: 


Vist  ingen  Amazone 

den  første  Strømpe  bandt: 


en  nordisk,  yndig  Kone 
den  ædle  Kunst  opfandt. 


Ved  Udgangen  af  det  attende,  ved  Indgangen  til  det  nittende  Baggesen. 
Aarhundrede  møde  vi  nu  den  mærkelige  Digterskikkelse  —  i  psyko- 
logisk Henseende  Danmarks  interessanteste  —  paa  hvis  forunderlig 
sensible,  for  enhver  Paavirkning  modtagelige,  efter  enhver  Omgivelse 
sig  lempende  Natur  alle  Tidsaandens  Impulser  øvede  deres  største 
øjeblikkelige  Indflydelse,  afløsende  hinanden  i  hurtig  Rækkefølge, 
ham,   hvem  GRUNDTVIG  ligesaa   kort  som  træffende  har  karakteri- 

seret  som  et  »opvakt  Hoved  med  spillende  Vittighed,  let  Nemme, 
løs  Følelse  og  et  sjeldent  Herredømme  over  Sprogetc :  Jens  Baggesen, 
der  i  Forerindringen  til  sine  >Digtervandringer<  selv  fremhæver,  at 
hans  >lille  Bis  Flugt  igjennem  de  forskjelligste  Tankens,  Følelsens 
og  Fantasiens  Egne  indtraf  i  Tidsalderens  store  Vendepunkt,  det 
aandelige  Jordskjælv,  hvori  det  nittende  Aarhundrede  løsrev  sig  Ira 
det  attende,  midt  i  Politikens,  Filosofiens  og  Poesiens  anarkiske 
Gjæring«,  saa  at  han,  »gjærende  selv,  fandt  sig  ombruset  af  lutter 
gjærende  Væsner«.  Omflakkende  af  Aand  som  i  sin  ydre  Livs- 
førelse, svæver  han  ustadig  og  hvileløs  paa  Grændsen  mellem  to 
vidtforskjellige  Tidsaldre:  han  er  den  enes  ægtefødte  Barn,  men 
stræber  rastløs  efter  at  blive  adopteret  af  den  anden,  og  da  Sømie- 
navnet  nægtes  ham,  vender  han  sig  harmslagen  mod  det  Nye, 
hævder  paa  Smagens  og  den  litteraire  Sammenhængs  Vegne,  hvad 
der  var  ret  i  hans  Tid  og  rigtigt  til  alle  Tider,  men  har  da  den 
Skjæbne  at  overdøves  af  det  Beundringsraab,  der  hylder  noget 
Større  og  Væsentligere  end  det,  han  tager  tilorde  for;  og  selv  op- 
lever han  ikke  at  se  sin  Anskuelse  ledet  ind  i  rationelle  Baner  og, 
frigjort  fra  Øjeblikkets  Lidenskab,  træde  frem  som  et  virksomt, 
frugtbart  Moment  i  Udviklingen. 

Jens  Baggesen  blev  født  den  15.  Februar  1764  i  Korsør 
Fæstning,  ved  hvis  Oplagshus  Faderen  var  »Kommaaler  og  Skriver«. 
Jens  var  den  ældste  af  ti  Søskende,  et  højst  usædvanligt  Barn: 
svagt  af  Helbred,  yderlig  nerveust,  til  sine  Tider  stille  og  inde- 
sluttet, til  andre  Tider  Anfører,  hvor  det  gjaldt  dristige  Vove- 
stykker; altfor  tidlig  udviklet  i  Retning  af  det  Religieuse  og  det 
Erotiske,  saa  han  kunde  hele  Bøger  af  Bibelen  udenad  og  var 
stormende  forelsket  allerede  som  Sj'v-Otteaars-Purk.  Elleve  Aar 
gammel  blev  han  —  tidlig  udmærkende  sig  ved  en  usædvanlig 
smuk  Haandskrift,  som  han  bevarede  Livet  igjennem  —  Skriver- 
dreng hos  Postmesteren  i  Korsør,  men  nogle  af  Byens  formuende 
Indbyggere  havde  lagt  Mærke  til  hans  ualmindelige  Begavelse  og  fik 
ham  anbragt  i  Slagelse  Latinskole.  I  >denne  Kjedsomhedens 
Moderstad«,  som  Baggesen  ved  en  senere  Lejlighed  kaldte  sin 
Skoleby,  forkortede  han  efter  Evne  >de  lange  Elendighedens  Aar« 
ved  poetiske  Øvelser,  af  hvilke  nogle  endog  kom  Ewald  for  Øje 
og  indbragte  deres  Forfatter  et  paa  Digterens  Sygeseng  »med 
Blyant  skrevet  apollonisk  Opmuntringsvink«.    Ja,  selv  i  det  Testi- 

monium,  hvormed  Skolen  i  Aaret  1782  dimitterede  den  attenaarige 
Yngling  til  Universitetet,   fremhævedes   hans   digteriske  Begavelse, 


og  det  varede  ejheller  længe,  inden  den  yderlig  fattige  Student, 
der  maatte  løbe  fra  den  ene  Ende  af  Kjøbenhavn  til  den  anden, 
for  at  give  Informationer,   og  mangen  Nat  drive  om  paa  Gaderne 

uden  Logis,  blev  kjendt  og  paaskjønnet  i  Hovedstadens  litteraire 
Kredse.  En  Broder  til  Prams  Kone  havde  været  hans  Skolekamerat 
i  Slagelse  og  indførte  ham  hos  den  syv  Aar  ældre  Forfatter.  Af 
dennes  Breve  til  Rahbek  se  vi,  hvilket  Indtryk  den  sælsomme 
Fremtoning  gjorde  paa  ham:  »en  Dreng,  der  har  alle  mulige  Ta- 
lenter til  at  blive  en  god  og  stor  Digter«,  kalder  han  ham  —  »en 
underlig,  enthousiastisk,  melankolsk,  ubeskrivelig  En«.  Pram  ind- 
førte Baggesen  i  Litteraturen  ved  i  sin  Nytaarsgave  for  1783  at 
optage  nogle  af  den  unge  Students  anonyme  Poesier,  der  allerede 
vidne  om  hans  sjeldne  Form-Evne,  saaledes  en  erotisk  Besyngelse, 
der  i  alle  Slutningslinier  apostroferer  en  tilbedt  Henriette:  »Elskov 
lærer  mig  de  rette  Toner  om  min  Henriette«  —  »Haanden  triller 
paa  den  lette  Harpes  Strenge:  Henriette«  o.  s.  v.  Denne  fixe, 
smidige  Verskunst  vakte  Opmærksomhed  for  den  unge  Digter,  og 
da  Baggesen  bebudede  et  Bind  »ComUke  Fortællinger«,  —  ud- 
komne i  Begyndelsen  af  1785  —  havde  han  den  højst  usædvanlige 
Triumf,  at  der  var  forudtegnet  Subskription  paa  1300  Expl. 
Komiske  At  Baggesens  første  større  Værk  faldt  indenfor  den  komiske 

Digtnings  Omraade  var  —  efter  hvad  den  letbevægelige  og  derfor 
just  ikke  altid  fuldt  paalidelige  Digter  en  Snes  Aar  senere  paa- 
staaer  —  ingenlunde  overensstemmende  med  hans  Tilbøjelighed  og 
Aandsretning,  men  snarest  et  Offer  til  Tidsalderens  Smag.  »Mine 
allerførste  Forsøg  i  Poesien  vare  alle  alvorlige  og  fordetmeste 
tragiske,«  skriver  han  i  Fortalen  til  »Digtervandringer«  (o:  anden 
Udg.  af  »Labyrinthen«)  1807.  »Jeg  hadede  egenlig  det  Komiske. 
For  det  Vittige,  Muntre,  Spøgende  havde  jeg  som  Barn  og  indtil 
jeg  kom  til  Hovedstaden,  hvor  Pope,  Wieland  og  Voltaire  dengang 
forgudedes  af  mine  nærmeste  Omgivelser,  ingen  Smag.  Ewalds 
alvorlige  Digte  og  hvad  jeg  kjendte  af  Klopstock  var,  næst  Homer 
(for  hvem  jeg  alt  i  Skolen  havde  en,  rigtignok  dunkel,  men  for- 
underlig inderlig  Følelse,  grundet  især  paa  min  tidlig  udviklede 
Sands  for  Hexametrets  Velklang)  og  Horats,  som  jeg  kunde  næsten 
udenad,  omtrent  Alt,  hvad  jeg  beundrede  i  Poesien.  Men  mit 
egenlige  poetiske  Skatkammer  var  Bibelen,  især  Profeterne,  Davids 
Psalmer,  Christi  Lidelseshistorie  og  Johannes'  Aabenbaring.  Disse 
havde  jeg  fra-  min  spædeste  Barndom  af  læst  og  atter  læst  og  blev 
ved  som  Yngling  at  læse  dem.  Men  nu  indtraf  en  Omstændighed, 
der,  trods  sin  Ubetydelighed  i  sig  selv,  havde  maaske  en  stærkere 


Fortdlinger. 

Indflydelse  paa  min  Overgang  fra  det  Alvorlige  til  det  Spøgende 
end  noget  Andet.  Alle  mine  alvorlige  Forsøg  bleve  af  de  Kunst- 
dommere, jeg  dengang  henvendte  mig  til,  aldeles  forkastede,  selv 
>Da  jeg  var  lille«.     Et  Par  lette,  Horats  efterlignende  Bagateller 

derimod  bleve  opløftede  til  Skyerne.  Dette  bestemte  mig  til,  da 
mine  Omstændigheder  nødte  mig  til  at  udgive  en  Bog,  at  vælge 
den  spøgende  Tone,  og  jeg  skrev  de  »Comiske  Forællinger«.« 

Hvis  Baggesen   husker   ret  i  dette  Tilbageblik  paa  sin  Ung- 
domsdigtning,    saa    vidner    allerede    hans    litteraire    Debut    om    en 

hartad  vidunderlig  Akkomodatipns- ,  for  ikke  at  sige  Forvandlings- 
Evne;  thi  den  samme  Digter,  hvis  »egenlige  poetiske  Skatkammer« 
var  Christi  Lidelseshistorie  og  Johannes'  Aabenbaring,  hylder  i  sin 
førstudgivne  Digtsamling  som  aandelig  Høvding  —  Fornægteren 
Voltaire,  ikke  alene  i  Efterligningen  af  hans  fine  Spot  over  Reli 
gion  og  Samfundsforhold,  men  endydermere  ved  ligefrem  at  erklære 
ham  for  en  af  de  faa  virkelige  Digtere,  der  have  drukket  Poesiens 
ægte  Mjød  (Slutningen  af  Fortællingen  »Poesiens  Oprindelset): 


Faa,  men  des  større,  seer  man  deres  Navne, 
som  drak  og  drikker  af  det  ægte  Kar, 
som  naa  det  store  Maal,  fornøj  ende  at  gavne ; 
men  iblandt  dem,  som  deraf  drukket  har, 
fra  første  Gang  til  nu,  drak  Ingen  mer 
end  Evighedens  straalende  Homer  ; 
ham   fulgte   Grækenlands  og  Latiums   de 

store, 
udødelige  Mænd,  hvis  Værker  nytte,  more, 
hvis  Læsning  drager  fler  i  samme  Fjed 
paa  Vejen  til  den  lyse  Evighed. 
Ej  Musen  vil  i  kronologisk  Orden 
opregne  hver,  som  drak  deraf  især. 


hvis  ærefulde  Navnes  lyse  Hær 

fra  Syden  straaler  mod  vort  Norden. 

Kun  En,  som  drak  af  denne  Mjød 

alene  mer,  end  alle  disse  nød, 

bør  nævnes  her:    den  hele  Klodes  Ære, 

hvis  Navn  fordunkler  selv  den  glimrende 

Homer: 
den  evig  store,  herlige  Voltaire! 
Han  drak  deraf  saa  vældig,  at  til  Fler 
der  Intet  skulde  blevet  nu  tilbage, 
hvis  ej  den  Egenskab  var  g^vet  denne  Drik, 
at,  lig  et  Hoved  paa  Alcidens  Drage, 
ny  Mjød  sprang  frem  i  samme  Øjeblik. 


Som  et  Prognostikon ,  der  allerede  ved  Baggesens  første 
Skridt  paa  Digterbanen  bebuder  hans  Sympathiers  senere  saa 
aabenbare  Omskiftelighed,  kan  det  her  bemærkes,  at  i  den  følgende 
Udgave  af  >Poesiens  Oprindelse«,  sex  Aar  senere,  var  Voltaire  som 
Gjenstand  for  Digterens  Hyldest  bleven  afløst  af  Shakspeare, 
KLOPSTOCK  og  WiELAND: 


Ej  Musen  vil  i  kronologisk  Orden 

opregne  hver,  som  drak  deraf  især, 

hvis  ærefulde  Navnes  lyse  Hær 

fra  Syden  straaler  mod  vort  Norden. 

Kun  Eder  Tre,  som  drak  af  denne  Mjød 

alene  mer,  end  alle  hine  nød, 

hvis  Minde  Jorden  evig  helligt  være: 

Dig,  store  Shakspear!  Briterlandets  Ære! 

hvis  mageløse  Skaber- Fan  las  i 

en  digtet  Verden  fremgaa  bød,  hvori 

den  virkeliges  Himmel -Helved -Syner 

med  kildrende,  med  ængstende  Magi 

om  Hjertet  smiler  og  om  Hjertet  lyner; 

Dig,  Klopstock !  som  den  tunge  Støvets  Træl 


til  Lysets  Trone  laaner  Engles  Vinger 
og  lænkeløst  den  himmelrykte  Sjæl 
i  Selskab  med  Udødelige  bringer; 
og  Wieland !    Dig,  som  den  beruste  Aand 
til  Skjønheds  Helligdom  paa  Roser  leder 
i  Gratiernes  Dands  ved  Amors  Haand  — 
kun  Eder,  Digterfjeldets  Fyrster!     Eder, 
hvis   Navne   mørkne  selv  den    glimrende 

Homer, 
saae  Musen,  mellem  nye  Tryllerier, 
omtonet  af  uhyre  Harmonier, 
deraf  saa  vældig  drikke,  at  til  Fler 
der   Intet   skulde   blevet  nu  tilbage  .  .  . 
(o.  s.  V.    Se  ovenfor). 

I  Udgaven  1807  blev  Wieland  udelukket  til  Fordel  for 
Goethe,  der  udenvidere  indtræder  i  hans  Numer  og  beklædes 
med  hans,  den  nye  Stedfortræder  kun  mangelfuldt  passende  Mun- 
dering som  den,  der  >i  Gratiernes  Dands  ved  Amors  Haand  paa 
Roser  leder  til  Skjønheds  Helligdom«.  Saa  hurtigt  tilegnende,  saa 
hurtigt  udsondrende  var  og  blev  ikke  alene  Baggesens  litteraire 
Smag,  men  endogsaa  hans  helligste  Forbindelser  med  Livets 
Grundtanker. 

Naar  han  iøvrigt  i  den  anførte  æsthetiske  Selvbekjendelse 
hævder  sig  den  alvorlige  Digtning  som  sin  egenlige  Domaine,  da 
er  han  utvivlsomt  subjektivt  sand  i  denne  sin  Betragtning  og  yder 
just  derved  en  Bekræftelse  paa  den  gamle  Erfaring,  at  en  Kunstner 
altid  troer  sig  størst  i  den  Genre,  hvori  han  formaaer  mindst. 
Baggesen,  hvis  første  digteriske  Forsøg  Ewald  havde  ydet  en 
venlig  Anbefaling,  kunde  aldrig  nærme  sig  Poesiens  sublimt-pathe- 
tiske  Regioner,  uden  at  det  mærkedes,  at  hans  Ikarus -Vinger  vare 
paaklæbede  med  Vox,  som  smeltede  i  Solens  Nærhed,  saa  hans 
Flugt  endte  med  et  brat  Fald;  Baggesen,  hvis  Fremtræden  som 
komisk  Digter  Wessel  hilste  med  det  sande  Genis  beskedne  Selv- 
undervurdering (S.  434),  fik  aldrig  denne  sin  Forgængers  naivt 
grundkomiske  Tone  i  sin  Magt.  Men  imellem  disse  to  Poler  be- 
vægede han  sig  med  uforlignelig  Virtuositet,  overskuende  en  aan- 
delig  Horizont,  der  var  langt  videre  end  de  to  nævnte  Digteres, 
uendelig  mere  disponeret  end  de  til  at  modtage  Paavirknin^  af 
Tidens  letteste  Aandepust,  og  i  en  aldeles  mærkelig  Grad  Herre 
over  alle  de  Sprogets  Midler,  der  kunde  give  hans  smidige  Tanke 
det  smidigste  Udtryk.  Det  var  disse  Egenskaber,  der  gjorde 
Baggesens  Digtning  til  en  ligesaa  bøjelig  som  skarp  og  spids 
Damascenerklinge  i  Sammenligning  med  hans  Tidsalders  plumpere 
Angrebs-  og  Forsvarsvaaben,  og  det  var  just  de  samme  Egen- 
skaber, hans  »Comiske  Fortællinger«  skyldte  den  velfortjente, 
enorme  Lykke,  de  gjorde  ved  deres  Fremkomst.  Bindet  indeholdt 
»Poesiens  Oprindelse«,  paa  Wielandsk  Vis  behandlende  Edda- 
mythen  om  Suttungs  Mjød,  »Katten  eller  Elskovs  Magt«,  »Deukalion 
og  Pyrrha«,  en  af  Baggesens  mange  ufuldendte  Begyndelser,  samt 
»Jeppe,  et  Eventyr«,  med  et  Motto  af  Boileau,  der  betegner  den 
hele  Genre: 

.  .  .  d'une  voix  legere 
passer  du  grave  au  doux^  du  plaisant  au  sévere. 

Den  saa  heldige  indslagne  Vej  til  Hæder  og  Ry  fortsatte 
Baggesen  i  den  nærmest  følgende  Tid.  1786  tryktes  den  rimede 
Fortælling  »Emma«,  Sagnet  om  Carl  den  Stores  Datter  og  hans 
Skriver  Eginhard,  indledet  med  den  erotisk-varme  Tilegnelse  til  Fru 
Pram,  Baggesens  første  Digterperiodes  platonisk  tilbedte  Seline  (S.352): 


O  Du,  mit  Haab,  min  Fryd,  min  Sang, 
min  Sjæls  tilbedede  Veninde! 
Siig,  kan  min  Harpes  svage  Klang 
en  Adgang  til  dit  Hjerte  finde? 
Kan  Musens  stille  Harmoni 
Dig,  Elskte!    haabe  mildt  at  røre? 
Vil  Du  dens  kjælne  Sværmeri 
med  sympathetisk  Vellyst  høre? 
Kan  den  opfylde  dette  Bryst, 
hvor  sig  min  hele  Hinmiel  hæver, 
hvorpaa  min  Tanke  henrykt  bæver, 
med  Tusinddelen  af  sin  Lyst? 

Naar  ingen  Kval  min  Sjæl  betynger, 
fordi  Du  smilte  til  mig  ned, 
naar  om  lyksalig  Kjærlighed 
jeg,  drukken  af  min  Vellyst,  sjmger 
og  drømmer  mig  i  Glædens  Hjem 
imellem  smilende  Camener 
og  seer  de  højtidsfulde  Scener 
og  fuld  af  Ild  udmaler  dem 
og  i  hver  yndig  Elskerinde 
kun  stræber  at  beskrive  Dig, 


naar  skjøn  som  Kjærligheds  Gudinde 

Du  med  dit  Smil  bestraaler  mig  — 

kan  Du  da  kjende  svagt  igjen 

et  Glimt  af  dine  Yndigheder, 

Hg  Duggens  Blink,  naar  Solen  spreder 

sin  Glands  paa  Blomsterengen  hen? 

O,  vil  Du  se  hvert  Træk,  hver  Tanke, 

som  sand  og  skjøn  udmærker  sig, 

og  tro,  damenerne  dem  sanke, 

som  Bier  af  en  Blomst,  af  Dig, 

og  i  hver  rigtig  Tone  høre 

en  Gjenlyd  af  den  Harmoni, 

hvormed  Du  tryller  tidt  mit  Øre 

i  Glædens  egen  Melodi; 

og  vil  Du  ej  med  Haan  foragte, 

naar  Tiden  kjeder  Dig  engang, 

den  ubetydelige  Sang, 

Dig  i  sin  Rus  min  Elskov  bragte, 

men  venlig  skjænke  Bifalds  Smil 

til  Sangerindens  svage  Toner  — 

jeg  ej  min  Løn  bortbytte  vil 

med  alle  Digtres  Laurbærkroner! 


En  slig  Lethed  i  Versbygningen,  en  slig  strømmende  Fart  i  Følelses- 
udbruddet var  hidtil  uden  Lige,  en  Sejr  for  Sproget,  som  endnu 
Ingen  havde  drømt  om.  Og  dog  var  det  kun  een  af  sine  Strenge, 
Baggesen  her  rørte,  den  galant  tilbedende  Erotiks ;  hvor  han  kunde 
lade  flere  klinge  ved  samme  Greb,  viste  sig  først  hans  Kunsts 
virkelige  Virtuositet,  og  hvor  hans  Satire,  let  flagrende  hen  over 
sin  Gjenstand,  ustadig  i  sin  Flugt  og  med  bratte  Vendinger  lig  en 
Sommerfugl,  kunde  strejfe  Tidens  brændende  Spørgsmaal,  der  var 
han  uforlignelig  i  Udtrykkets  Finhed  og  som  Følge  deraf  trold- 
domsagtig beherskende  en  Slægt,  der  kun  var  vant  til  Sprogets 
grovere  Virkninger.  Saaledes  i  den  ligeledes  1786  offentliggjorte 
Fortælling  >Censurens  Oprindelse  eller  Kali undborgs  Krønike«. 

I  Baggesens  Forherligelse  af  Trykkefriheden  gjenfinde  vi  her  Tids- 
alderens naive  Tro  paa  en  formel  Frihed  som  Palladium  mod  alle 
Samfundets  Brøst,  men  unægtelig  udtalt  med  mere  spøgefuldt 
flydende  Tunge,  end  denne  Sags  alvorlige  Talsmænd  raadede  over. 
I  Digterens  Øjne  er  Pressens  Frihed  Oprindelsen  til  og  Borgen  for 
al  social  Lyksalighed.  Kallundborg  har  >i  Konning  Dans  forlængst 
henfarne  Dage«  faaet  ubetinget  Trykkefrihed: 


Man  derfor  og  fornam,  at  mer  og  mer 
de  gamle  Hexe  svandt  med  deres  Herre ; 
at  Haandværksfolk  blev  efterhaanden  fler 
^  Tiggere  hver  Løverdag  blev  færre; 
thi  Kunster,  Videnskaber  voxte  frem 
og  Klogskab  i  hver  Næringsvej  med  dem. 
Man  boede  mageligt  i  nette  Huse, 
som  fordetmeste  stod  i  lige  Rad, 
man  spiste  god  og  veltillavet  Mad 
og  drak  sin  Mjød  af  skjønt  glaserte  Kruse. 
Aar  efter  Aar  den  mer  oplyste  Stad 
blev  smukkere.    Rundt  om  dens  vestre  Side 
en  Skov  af  Skibe  saaes,  opfyldte  med 
de  fjerne  Jordens  Egnes  Herlighed. 


End  skjønnere  man  saae  mod  Østerlide 
det  velopdyrkte,  rigdomssvangre  Land 
at  prange,  lig  et  Strøg  af  lutter  Haver, 
med  alle  Jordens  moderlige  Gaver. 

Saaledes  overalt  paa  Mark  og  Vand, 
i  Husene,  paa  Torvet  og  paa  Gaden, 
var  nyttig  Flid ;  og  Ploven,  Aaren,  Spaden, 
Knibtangen,  Øxen,  Naalen  —  Alt  blev  brugt 
med  mærkeligen  mer  og  mere  Frugt. 
Mer  ordenlig  gik  Sagerne  til  Thinge, 
mer  ordenlig  i  Kirken  Sangen  gik, 
men  hørte  bedre  Byens  Klokker  ringe; 
kort  Alt  —  endog  de  Halte  —  bedre  gik. 


Hvorlunde  den  gode  Stad  atter  mister  denne  heldbringende  Insti- 
tution, fortælles  nu  med  det  kosteligste  Lune;  vi  betragte  For- 
tællingen som  bekjendt  og  minde  kun  om,  at  ogsaa  den  har  det 
Træk  af  Railleri  med  Gejstligheden,  som  saa  hyppigt  kan  iagttages 
i  Oplysningstidens  komiske  Digtning.  Der  gives  et  Portrait  af 
Byens  Sjælesørger  Hr.  Morten: 


Han  stærk  og  fyldig  var  og  lidt  tilaars, 
særdeles  Kj ender,  fremfor  Alt  af  Heste, 
men  af  sig  selv,  som  Folk  er  flest. 
Donat  og  Sligt  han  engang  havde  læst, 
og  glemt  igjen;  forresten  som  den  Bedste 
han  brægede  for  Altret,  præked  blot 
et  maadeligt  Kvarteer  og  dog  saa  godt 
som  Nc^en  fik  sin  Menighed  i  Slummer. 
I  Skriftestolen  var  han  meget  skrap. 


især  mod  dem,  hvis  Ofring  var  lidt  knap. 
>Den  rette  Vej  til  Himmelen  er  Kummer  le 
hans  Mundheld  var,  og  som  en  Sjæleven 
han  derfor  rundelig  uddelte  den 
med  Lovens  Straf  og  Profetiens  Varsler 
og  skrubbede  de  Døende  med  Klem, 
til  Lægen  fra  hans  Torden  frelste  dem  — 
iø\Tigt:    aad  for  Fire,  drak  for  Fem 
ved  alle  Brylluper,  Begravelser  og  Barsler. 


Ved  Pram  var  Baggesen  bleven  præsenteret  for  Førstnævntes  Fornemme 
Foresatte,   Finansministeren   Grev  Ernst  Schimmelmann,    og   dette  ^^^^^j^«^ 
Bekjendtskab  førte  til   en  jevnlig,    den   forfængelige   Digter  højlig 
tiltalende  Omgang  med  de  finest  dannede,  overvejende  tydske  ade- 

lige  Kredse:  Reventlows,  Bernstorfs,  Stolbergs  og  Hertugen  af 
Augustenborgs.  Paa  deres  Godser  levede  den  borgerlige  Yngling 
et  fornemt,  paa  aandelige  Impulser  rigt  Liv,  som  hans  i  en  for- 
bausende  Grad  bøjelige  Natur  meget  hurtigt  lempede  sig  efter; 
han  forkæledes  af  Damerne  og  var  til  Gjengjæld  forelsket  i  dem, 
snart  >himmelhoch  jauchzend«,  snart  >zum  Tode  betriibtc.  Et 
ægte  Baggesensk  Udtryk  faaer  den  første  af  disse  Stemninger  i  et 
Par  Verslinier  til  PVu  Pram,  første  Gang  meddelte  af  Kr.  ARENTZEN: 

Det  var  den  allerstørste  Nar  |  Alt,  hvad  man  gi'er,  Alt,  hvad  man  ta'er, 

som  forst  fandt  paa  at  græde;  .  hvad  man  har  havt,  og  hvad  man  har, 

thi  Alt  —  den  Sag  er  soleklar  —  |  hvorfra  man  focr,  hvortil  man  far', 

hvori  man  er,  hvori  man  var,  I  er  bare,  bare  Glaede. 

At  Baggesens  smidige  Genius  ogsaa  med  Lethed  vilde  kunne  iføre 
sig  disses  Kredses  Sprogdragt,  var  let  at  forudse,  og  det  varede 
ejheiler  længe,  inden  han  optraadte  som  tydsk  Digter,  ja  med  sin 
sædvanlige  Enthousiasme  brød  en  Landse  for  det  tydske  Sprog 
med  sine  bekymrede  danske  Venner.  >Jeg  har  ved  det,«  skriver 
han  til  Pram,  »lært  at  kjende  de  ædleste  Mennesker,  som  der  kun 
findes  faa  Mage  til  paa  Jorden;  ikke  blot  de  døde,  men  ogsaa  de 
levende  Ædlingers  Bekjendtskab  skylder  jeg  det.  Dersom  Du  og 
jeg  fra  Vuggen  af  havde  talt  Tydsk  istedetfor  Dansk,  vilde  vi  nu 
skrive  langt  smukkere  Digte  .  . .  Jeg  kan  ikke  gjøre  for,  at  jeg  ikke 
har  truffet  saa  elskelige  Mennesker  i  Danmark,  det  smerter  mig, 
men  jeg  kan  ikke  Andet  end  udbryde:  Qutd  miki  cum  Dano? 
Germanus  esse  volo^  (o:  hvad  kommer  den  Danske  mig  ved? 
Tydsker  vil  jeg  være). 

Det  var  paa  denne  Tid,  at  Baggesen  omarbejdede  Wielands 
Heltedigt  »Oberon«  til  Operatexten  »Holger  Danske«,  der  i 
Oversættelse  blev  forelagt  Germaniens  Læseverden.  Den  bitre 
Fejde,  som  udspandt  sig  heraf,  er  omtalt  i  det  Foregaaende  (S.  340-45). 
Den  angreb  Baggesen  paa  det  Pinligste,  og  hans  Situation  var  i 
Virkeligheden  ogsaa  vanskelig.  Hans  kjælne  Natur,  men  ogsaa 
hans  bedste  Aandsdannelse,  hans  virkelige  Interesser  trivedes  for- 
trinligt i  den  Fornemhedens  og  Intelligensens  Sfære,  som  dog 
egenlig  var  fremmed  for  hans  nationale  Udspring,  hans  Sanmien- 
hæng  med  dansk  Sprog  og  Tankegang;  men  hvad  der  mindede 
ham    om    denne   Sammenhæng,    var   ofte    bidske    Bebrejdelser   fra 

litteraire  Fæller,  lidet  urbane  i  Tonen  og  derfor  nu  dobbelt 
skurrende  i  hans  forvænte  Øren,  som  naar  P.  A.  Heiberg  med  barsk 
Demokratisme  skrev  i  »Rigsdalersedlens  Hændelser« :  >Findes  der 
engang  en  enkelt  god  Poet,  saa  fordærver  Adelen  og  de  Fornemme 
ham.  Fra  den  Tid,  da  de  Store  ophørte  at  holde  Hofnarre,  tog 
de  Poeter  i  deres  Sted,  thi  Noget  maatte  de  have  at  more  sig 
med.  Den  idelige  Omgang  med  fornemme  Folk  fordærver  Talentet 
i  Bund  og  Grund*  o.  s.  v.  Af  denne  tvetydige  Stilling  og  af  alle 
Holgerfejdens  Pinagtigheder  blev  Baggesen  pludselig  reven  ud,  da 
Prindsen  af  Augustenborg  skaffede  ham  Rejsestipendium,  saa  han  udcniands- 
i  Foraaret  1789  kunde  tiltræde  den  første  af  sine  senere  saa  hyp-  ^*^" 
pige  Udenlandsrejser.  Gjennem  Holsteen  ledsagede  hans  Beundrere 
C.  F.  Cramer  og  Friederike  Bruun  ham;  i  Eutin  gjæstede  han 
»Louises«  Forfatter  Voss,  blev  optagen  i  hans  Huslivs  Idyl  og  blev 
»hans  personlige  Ven«  i  samme  Nu,  »hans  Øjne  havde  mødt  hans 
Blik«.  I  Hamborg  besøgte  han  Klopstock,  en  »apollonisk  Majestæt, 
indhyllet  i  barnlig  Fortrolighed«,  desværre  noget  for  genegen  til 
overdreven  Brug  af  Røg-  og  Snustobak.  Paa  Hermansbjerget  i 
Nærheden  af  Pyrmont  betoges  han  af  Klopstockske  Reminiscenser, 
saa  det  svimlede  for  ham,  som  overhovedet  altid  naar  han  kom 
højt  tilvejrs;  en  af  hans  mest  udspilede,  men  tommeste  Ode-Blærer 
blev  den  i  »Begejstringens  yderste  Drukkenskab«  avlede  Frugt  af 
denne  Bjergbestigning,  men  højst  betegnende  for  hans  Betragtnings- 
maades  Modsætning  til  Hjemmets  gængse  ere  de  prosaiske  Re- 
flexioner,  han  knytter  til  den:  »National-Had,  National-Foragt  ere 
sande  —  og  just  af  alle  de  frækkeste,  kaadeste,  dummeste,  util- 
giveligste —  Blasfemier.  Ve  den  afsindige  Gudsbespotter,  som 
første  Gang  angav  den  Skam -Tone,  hvori  Tostavelsen:  Tydsker 
undertiden  klinger  paa  somme  Læber  og  i  somme  Blade!  O  de 
fortjente  at  brændemærkes  med  herostratisk  Navnkundighed  og  ud- 
pibes saa  højt,  at  deres  Skjændsels  Ekko  skulde  lyde  gjennem 
fjerne  Aarhundreder.  Ve  mig,  om  jeg  tiltroede  endog  blot  en 
Mængde  Danske  saa  lav  og  foragtelig  en  Tone!  Nej,  kun  Af- 
skummet og  Udskuddet  af  Nationen,  kun  disse  enkelte  Frøer,  hvis 
Natur  det  nu  engang  blev  at  kvække,  tiltroer  jeg  hine  uophørlige 
Blasfemier.  Tiden  nærmer  sig,  da  Sproghad,  Nationalhad  og  des- 
lige vil  svinde  for  Jordborgerdyd,  som  Religionshad  allerede  har 
begyndt    at   svinde    for    en    renere    Moralitet.      Da    vil    Tydskland 

skatte  det  rolige  Danmarks  stille  Aands  blide  Fortjenester  og 
Danmark  med  stolt  Beskedenhed  erkjende,  hvad  Jorden  skylder 
sin  største  Samling  af  oplyste  Borgere,  den  Nation,  af  hvis  frugt- 
bare Skjød  Europas  Frihedsaand,  Bogtrykkerkunsten,  Astronomien, 
Reformationen  i  Kristendommen  og  Reformationen  i  Filosofien 
fremgik.* 

I  Pyrmont,  hvor  Baggesen  brugte  en  Badekur,  traf  han 
sammen  med  en  af  sine  adelige  Bekjendte,  Grev  Adam  Moltke 
(Fader  til  den  senere  slesvigske  Minister  Carl  M.).  »Misforstaaelse, 
ulykkelig  Kjærlighed,  overnaturlig  Anstrengelse  og  Brystsyge  har 
sat  mig  i  den  Tilstand,  hvori  Du  her  seer  mig,  udbrød  Moltke 
ved  deres  første  Møde,  idet  Blodet  styrtede  ham  af  Munden  — 
Misforstaaelser,  ulykkelig  Kjærlighed,  utidig  Anstrengelse  og  Nerve- 
krampe  har  bragt  mig  i  denne  Forfatning,  gjentog  jeg,  og  heftige 
Krampetrækninger  ledsagede  min  Fortælling.*  Baggesen  indviede 
Vennen  i  sin  Livsskjæbne:  »hvorledes  han  efter  et  yderst  møjefuldt 
Liv  paa  Grændserne  af  Døden  og  Slutte  riet,  et  stedsevarende  Rov 
fra  hans  spædeste  Ungdom  af  for  de  voldsomste  Sygdomme,  paa 
Pinebænken  af  et  rasende,  hans  Væsens  sidste  Kraft  fortærende 
Sværmeri,  efterhaanden  havde  seet  alle  Glimt  af  Haab  om  Ud- 
komme, Sundhed  og  Sindsro  slukte.«  De  to  Valetudinairer  be- 
sluttede at  gjøre  hinanden  Selskab  paa  Rejsen  og  fulgtes  ad  over 
Frankfurt,  Worms,  Mannheim,  Heidelberg  og  Strassburg  til  Schweiz. 
uibyrinthen  Saalangt  har  Baggesen   beskrevet  sin  Rejse  i  de  to  Bind  af 

>Labyrinthen<  (i  en  senere  Udgave  kaldet  >Digtervandringer*), 
som  han  udgav  1792 — 93  —  den  ypperste  Prosa,  som  indtil  da 
var  skreven  paa  Dansk,  en  i  sit  Slags  enestaaende  Rejsebeskrivelse. 
Le  style  cest  V kommen  —  dette  ofte  misbrugte  Citat  gjælder  her, 
om  det  ellers  gjælder  nogensinde;  thi  ligesaa  proteusagtig  om- 
skiftelig Baggesens  Natur  var,  ligesaa  villigt  former  hans  Sprog  sig 
i  »Labyrinthen*  efter  hans  vexlende  Stemninger,  og  ligesaa  sikkert 
forstaaer  det  at  meddele  Læseren  just  det  Indtryk,  der  efterstræbes. 
Man  skal  ikke  let  kunne  læse  f.  Ex.  Pas-Historien  lige  i  Værkets 
Begyndelse,  uden  at  betages  saaledes  af  den  usalige  Splid  mellem 
de  stadig  voxende  Forhindringer  og  den  rastløs  bortilende  Tid,  at 
det  næsten  stemmer  En  for  Brystet,  som  naar  man  i  Drømme  har 
travlt  og  dog  ikke  kan  komme  ud  af  Stedet.  Og  har  man  Spor 
af  Tendenser  til  Svimmelhed,    vil  man  ikke  undgaa  Fornemmelsen 

af  en  vis  Kildren  under  Fodsaalerne  ved  at  læse  Baggesens  Skil- 
dring af  sin  Ascension  op  til  Spiret  af  Domkirken  i  Strassburg. 
En  saadan  Tryllemagt  har  Stilen  i  denne  vidunderlige  Bog.  Fra 
Afsnit  til  Afsnit  forvandler  Forfatteren  sig  og  smutter  ind  just  i 
det  Sproglegeme,  der  harmonerer  bedst  med  Omgivelserne.  Han 
er  f.  Ex.  misfornøjet  med  Mannheims  kjedelige  Regelmæssighed  og 
udtømmer  dette  Thema  i  en  Række  aandfulde  Betragtninger: 
>  Snorlige  Gader  og  sammenpassende  Kvarterer  i  en  Stad  synes 
mig  omtrent  det  Samme  som  maalte  Linier  og  Rim  i  en  Bog.  De 
opvække  strax  Forventning  om  større  Skjønhed,  en  Forventning, 
der  i  Førstningen  er  behagelig;  tilfredsstilles  den,  er  Fornøjelsen 
og  virkelig  fuldstændigere,  men  tilfredsstilles  den  ikke,  er  Mis- 
fornøjelsen saameget  des  større,  da  den,  med  Tilbageblik  paa  det 
pralende  Løfte,  gaaer  over  til  Ærgrelse.  En  Stad  i  solut  Stil  lover 
ikke  mer,  end  den  kan  holde,  dens  Konversation  er  lig  den  dag- 
lige Tale,  sund  Forstand  og  hist  og  her  et  godt  Indfald  er  Alt, 
hvad  man  forlanger  af  den;  en  Stad  i  bunden  Stil  derimod  sætter 
sig  ilave,  rømmer  sig  og  begynder  at  deklamere  —  ve  den,  hvis 
den  ikke  opfylder  alle  Fordringer  in  arte  poetical  Guder,  Men- 
nesker og  Recensenter  have  til  ingen  Tid  taget  det  ilde  op  —  til 
al  Lykke  for  denne  min  vimmelskaftede  Rejse!  —  at  man  i  Prosa 
fremkom  med  dagligdags  Bemærkninger,  med  Tanker,  som  Folk 
flest  kunde  have  dem,  med  simpel  Menneskesands  uden  mindste 
serafisk  eller  satanisk  Geni;  men  Guder,  Mennesker  og  Recensenter 
have  til  alle  Tider  strengeligen  forbudt  alle,  indtil  de  mindste 
Stænk  af  Maadelighed  i  Vers.  Enhver  Poet  er  det  paalagt  under 
Straf  paa  Ære,  Liv  og  Gods  at  se,  hvad  ingen  Anden  seer,  tænke, 
hvad  ingen  Anden  tænker,  og  fra  Begyndelsen  til  Enden  ikke  at 
gaa  som  gemene  Folk,  men  at  fremgaa  som  en  Brudgom  af  sit 
Kammer,  som  en  Helt  til  Sejersslaget,  som  Solen  fra  Østen  til 
Vesten,  bestandig  straalende,  bestandig  den  høje,  den  herlige,  den 
samme!  Uden  at  skeje  til  højre  eller  venstre,  end  sige  som  Loths 
overmaade  prosaiske  Hustru  at  vende  sig  rent  om,  maa  han 
spanke,  fremtrine,  taktskride  —  efter  Omstændighederne  vel  og 
trave,  galoppere,  ja  selv  fiyve,  ligefrem,  kun  ligefrem,  bestandig 
ligefrem,  som  den  løbske  Hingst,  som  Lysstraalen,  som  det  træffende 
Lyn,  som  Stormen,  som  Ørnen  og  som  hans  hele  øvrige  Familie. 
Engel    eller  Djævel    maa   han    være   —  kun   ikke  blot  Menneske! 

Det  Samme  gjælder  i  mine  Tanker  om  Stæder.  I  ubundne  Gader 
og  rimfrie  Kvarterer  tager  jeg  tiltakke  med  Huse  —  i  de  bundne 
og  rimede  derimod  forlanger  jeg  lutter  Paladser.  Thi  hvorfor  gav 
man  sig  ellers,  den  Umage  at  binde  og  rime  dem?«  Herefter  følger 
en  skjemtende  Undersøgelse  af,  om  man  overhovedet  burde  >binde 
eller  rime  nogen  Ting,  det  være  sig  Tanker,  Træer,  Bygninger 
eller  Mennesker,  i  denne  forresten  i  sig  selv  meget  naturlige 
Verden,  paa  denne  lille  dagligdags,  ikke  mindre  end  cirkelrunde, 
aldeles  ikke  i  lige  Linie  løbende,  saare  prosaiske  Jordklode«,  og 
efter  en  aandfuld  Applikation  af  Naturens  Forhold  paa  Digte- 
kunstens vender  Forf.  saa  tilbage  til  sin  »Stad  paa  Vers« :  »Den  er 
ikke  blot  sammenpakket  og  sammenpresset,  men  tilskaaren  og 
tilspidset.  Jeg  veed  ikke,  om  det  ogsaa  hemmelig  bidrager  noget 
til  min  Afsky  for  dens  rette  Linier,  Kvadrater  og  Tærninger,  at 
Intet  i  den  menneskelige  Gestalt  er  vinkelret  eller  firkantet.  Man 
frygter,  at  Beboerne  i  en  saadan  By  alle  Øjeblikke  støde  sig.  Det 
er  mærkeligt,  at  Smagen  endnu  aldrig  har  indført  firkantede 
Drikkeglas.  Jeg  troer  heller  ikke,  at  man  kunde  drikke  Andet 
end  Apothekerdraaber  og  højt  Brændevin  deraf  —  Vin  og  Kilde- 
vand umuligt.  Is  derimod  kan  jeg  ret  godt  tænke  mig  i  firkantede 
Glas,  og  dette  gaaer  saa  vidt,  at  Vand  midt  om  Sommeren  i  en 
firkantet  Flaske  (der  gives  desværre  deslige!)  forekommer  mig 
frossent.  Ogsaa  fryser  jeg  paa  en  Maade  her  i  Mannheim;  jeg 
stivner.  Jeg  kunde  umuligen  løbe  her  med  en  vis  Fart.  Jeg  føler 
det  inderligt,  jeg  kunde  umuligen  blive  forelsket  her,  idetmindste 
ikke  paa  Gaden,  som  dog  i  nogenlunde  krumme  Byer  er  muligt. 
Al  Varme,  al  Bevægelse,  al  Kjærlighed  er  rund  eller  idetmindste 
oval,  spiral  eller  paa  en  og  anden  Maade  bugtende.  Kun  det 
Kolde,  det  Ubevægelige,  det  Ligegyldige  og  selv'  det  Hadefulde 
er  snorlige  og  kantet.  Stod  Menneskene  for  Exempel  tilfelts  i 
Grupper,  i  runde  Kredse,  istedenfor  i  Kolonner  og  Geledder,  vilde 
de  danse  istedenfor  at  slaas.  Derfor  beroer  og  den  hele  Taktik 
paa  Vinkler.  Naar  saae  man  en  kantet  Flamme,  naar  jeg  undtager 
den  dræbende  Lynild,  der  dog  vel  kun  synes  saa?  —  en  snorlige 
Bæk.?  en  stiv  Omfavnelse?  hvor  yndigt  bugter  sig  Luen!  hvor 
dejligt  bølger  og  snoer  sig  den  rislende  Flod!  og  hvor  bøjeligt, 
hvor  slyngende,  hvor  rundt  er  Alt  i  Gruppen  Amor  og  Psyche! 
Det   Ligeste  paa  Mennesket    er    de    kolde,    ubevægelige,    bidende 

Tænder  —  og  dog  har  den  skjønne  Natur  sørget  for,  at  de  staa  i 
en  Halvcirkel.  Livet  er  rundt,  og  Døden  er  kantet.  Vi  komme 
runde  og  bugtende  til  Verden  og  gaa  kantede  og  stive  derfra* 
o.  s.  V.  —  Vor  Tid  vil  gjerne  gjøre  sig  til  af  sin  elegant  causerende 
Feuilletonstil.  Let  skal  det  ikke  falde  den  at  opvise  paa  samme 
Tid  saa  tankerig  og  letstrømmende  Underholdning  som  denne 
hundred  Aar  gamle  Rejse-Feuilleton. 

Ved  Indgangs- 
porten til  Schweiz, 
ved  Basel,  standser 
Baggesens  Tourist- 
Referat.  Men  just 
her  tog  hans  laby- 
rinthiske  Livsvan- 
dring  en  Vending, 
der  blev  af  større 
personlig  Betydning 
for  ham  end  nogen 
af  de  foregaaende. 
Paa  St.  Peters-Ø  i 
Bielersøen  hyldede 
han      Mindet      om 

Rousseau,       »Aar-  ,^«^^^^^.«^ 

hundredets   menne-  '^^^^^^^wtb^^^  %  ilHÉte^^^^^^ 

skeligste  Menne- 
ske«, hvis  Person- 
lighed overhovedet 
nu  alt  mere  og 
mere  bliver  hans 
Forbillede,  medens 

den  tidligere  forgudede  Voltaire  træder  i  den  Grad  tilbage,  at  den 
i  sine  Sympathi-Svingninger  som  i  alt  Andet  saa  uforbeholdne 
Baggesen  Aaret  efter  erklærer:  »Kunde  jeg  udslette  Voltaires 
Existens  af  mit  Vidende,  jeg  vilde  give  to  Aar  af  mit  Liv  derfor«. 
I  Ziirich  besøgte  han  Lavater,  hvis  fysiognomiske  Skarpblik  gik 
saa  vidt,  at  han  af  Baggesens  Ansigt,  især  af  hans  Mund,  kunde 
se,  han  var  Dansk!  Bekjendtskabet  blev  inderligt,  Afekeden  var 
smertelig.      Ved    Thunersøen    traf    han    Frøken    SOPHIE    Haller, 


Sor-HiE  Baggesen,  f.  Haller. 
Efter  et  Digterens  Sønnesøn,  Hr.  Civilingenieur  Baggesen   i  Strass- 
burg, tilhørende  Portrait. 


Forlovelse  og 
Giftermaal. 

Barnebarn  af  den  berømte  Naturforsker  og  Digter  Albrecht  von 
Haller,  Forfatteren  til  den  dybsindige  videnskabelig-digteriske  Be- 
kjendelse : 

In's  Inn're  der  Natur  dringt  kein  erschafiTner  Geist; 
zu  glticklich,  wem  sie  noch  die  auss're  Schale  weist. 

Baggesen  stod  strax  i  Fyr  og  Flamme,  og  i  et  Brev  til  Hjemmet 
udformer  han  sit  Indtryk  paa  sædvanlig  stilmæssig  Maade:  »Intet 
i  Verden  overgaaer  Dalene  med  alle  deres  ubeskrivelige  For- 
tryllelser,  naar  man  undtager  Bjergene  med  deres  flydende  Kry- 
staller; disse  overgaaer  Intet  undtagen  Himmelen,  hvis  Skyers 
Tryllemagt  overgaaer  Alt,  saanærsom  Mændene,  der  bo  i  disse 
Dale,  mellem  disse  Bjerge,  drikke  af  disse  Bække,  indaande  denne 
Luft  og  ikke  overtræffes  af  Noget  paa  Jorden,  undtagen  af  Fruen- 
timmerne —  og  blandt  disse  straaler  med  aldeles  fordunklende 
Glands  Frøken  Sophie  Haller.«  I  Bern  fandt  Baggesens  Forlovelse 
med  den  enogtyveaarige  Patricierinde  Sted,  og  efterat  der  var  af- 
sendt Breve  til  Hjemmet,  for  at  sætte  Velynderne  i  Bevægelse 
med  Hensyn  til  Sikringen  af  en  Stilling,  der  kunde  gjøre  Gifter- 
maalet  forsvarligt,  ilede  Baggesen  til  Paris,  hvor  Revolutionens 
første  Optrin  forjættede  én  verdenshistorisk  Handling,  som  den  for 
alle  sin  Tidsalders  Bevægelser  saa  øjeblikkeligt  modtagelige  Digter 
absolut  maatte  overvære  paa  selve  Skuepladsen.  Han  optraadte 
endogsaa  som  Akteur.  »Jeg  har  dandset  en  Solo  paa  Bastillens 
Ruiner«,  skriver  han  i  et  Brev  —  paa  Fransk  naturligvis  —  »jeg 
har  trampet  dette  Taam  under  Fødder.  Franskmændene  applau- 
derede mig,  da  de  saae  mig  dandse  paa  Tomten  —  de  fandt, 
det  var  en  fransk  og  en  ypperlig  Ide.«  I  Assemblée  nationaU^ 
som  han  kalder  »en  Forsamling  af  tolvhundrede  Konger«,  hører 
han  Mirabeau  og  Robespierre.  »Paris  er  ikke  længer  blot  fransk«, 
skriver  han,  »det  er  .  .  .  Navnet  herpaa  har  man  ikke  endnu;  thi 
græsk,  romersk,  engelsk,  er  Intet  derimod.  Intet  kan  Ugnes  med 
den  Frihed,  Broderlighed  og  Lighed,  som  hersker  her.« 

Ved  Tilbagekomsten  til  Bern  forefandt  Baggesen  de  Breve 
fra  Hjemmet,  i  hvilke  Prindsen  af  Augustenborg  og  Grev  Schim- 
melmann  tilsagde  ham  deres  Understøttelse  med  Hensyn  til  et 
Livserhverv.  I  Marts  1790  holdt  Baggesen  Bryllup,  og  i  Juni  til- 
traadte  han  Hjemrejsen  med  sin  unge  Hustru,  bevægende  sig  lang- 

DET  NORDISKE  FORLAG 
A.  D.  JØRGENSEN 

HISTORISKE  AFHANDLINGER 

UDGIVET  AF  RIGSARKIVAR  C.  F.  BRICKA 


Det  nordiske  Forlag  har  faaet  den  gode  Idé  at  Toranstalte  en  Subskriptions- 
udgave  af  dem  af  A.  D.  Jørgensens  historiske  Afhandlinger,  som  den  for  tidlig 
bortreTne  Fot fatter  ikke  fik  Tid  til  at  udgive  som  selvstændige  Skrifter,  og  som 
—  spredte  rundt  omkring  i  Blade  og  Tidsskrifter  —  derfor  hidtil  ikke  har  været 
kendte  af  det  store  Publikum. 

A.  D.  Jørgensens  Arbejder  trænger  ikke  til  nogen  Anbefaling.  Hen  Idet  vi 
henleder  Opmærksomheden  paa  disse  »Historiske  Afhandlinger*,  maa  det  fremhæves, 
at  det  netop  er  gennem  disse  hver  for  sig  smaa  Artikler,  at  den  geniale  Gransker 
vandt  det  S^n  paa  sit  Fædrelands  Historie,  ud  fra  hvilket  han  senere  skrev  sine 
store  Værker,  om  hvilke  der  Jo  altid  stod  Livets  Larm.  Det  er  i  Virkeligheden 
disse  tilsyneladende  saa  fordringsløse  Afhandlinger,  der  er  de  epokegørende;  de 
er  Milepælene  paa  A.  D.  Jørgensens  og  dermed  paa  den  moderne  danske  Historie- 
skrivnings Vej. 

Ligesom  deres  Emner  er  hentede  fra  alle  Tidehverv  i  vor  Historie,  saaledes 
behandler  de  snart  sagt  alle  Sider  af  vort  Folkeliv;  men  fælles  for  dem  alle  er 
den  paa  én  Gang  kritisk  ædruelige  og  varme  fædrelandskærlige  Aand,  der  gennem- 
strømmer dem,  og  det  klare,  aandfulde  Sprog,  hvori  de  er  skrevne.  A.  D.  Jørgensens 
historiske  Afhandlinger  er  Ikke  for  Videnskabsmændene  alene;  de  er  for  enhver, 
der  har  Sans  for  vort  nationale  Liv  1  Fortid  og  Nutid.  (i>ann«hrog) 


.For  at  vise,  hvilken  Mangfoldighed  af  Emner  disse  Afhandlinger  8j[>ænder  over, 
hidsættes  her  en  kronologisk  ordnet  Fortegnelse  over  nogle  af  de  betydeligere: 

Om  Kristenforfølgelser  I  Danmark.  Det  ældste  København.  Folkeviser  om 
historiske  Personer.  Om  Danebroges  Oprindelse.  Det  gamle  danske  KoDg«vaaben. 
Striden  mellem  Biskop  Tyge  og  Øm  Kloster.  Slesvigs  gamle  Stadsret.  Synspunkter 
for  Opfattelsen  af  Valdemar  Atterdags  og  Dronning  Margretes  Historie.  Sønder- 
jyllands Indlemmelse  I  den  danske  Krone  1721.  Helgenskrinene  i  St.  Knuds  Kirke. 
To  Foredrag  om  Sønderjylland.  Reformationen  i  Søndeijylland  Indtil  Poraaret  1526. 
Kong  Kristian  II.  paa  Sønderborg.    Kristian  VIII.  og  Nordslesvig.   Ambrosius  Stub. 


A.  D.  JØRGENSENS  HISTORISKE  AFHANDLINGER  vil  udkomme  i 
ca.  30  Leveringer,  hver  paa  3  meget  store,  sekstensidige  Ark,  til  en  Pris  af 
50  Øre  pr.  Levering. 

somt  gjennem  Tydskland,  hvor  der  aflagdes  adskillige  Besøg:  hos 
Wieland  i  Weimar,  hos  Schiller  og  Reinhold  i  Jena  o.  fl.  Med 
den  sidstnævnte  Kantianer  sluttede  Baggesen  et  varigt  Venskab, 
som  har  affødt  en  for  Tidshistorien  *  meget  værdifuld  Brevvexling; 
selv  var  Baggesen  højlig  optagen  af  Kants  Filosofi  og  viste  ham 
sin  Hyldest  ved  at  antage  hans  Navn  og  kalde  sig  »Jens  Immanuel  c, 
men  nogle  Aar  efter  er  han  færdig  med  ham  og  betegner  hans 
Lære  som  »den  paa  eengang  haardeste  og  huleste  filosofiske  Nød«. 
Ud  paa  Efteraaret  naaede  Ægteparret  Kjøbenhavn.  Baggesen 
havde  imidlertid  faaet  Titel  af  Professor  og  sysselsattes  foreløbig 
med  pædagogiske  Arbejder  for  Prinsen  af  Augustenborg,  der  stod 
i  Spidsen  for  den  1790  nedsatte  Kommission  for  det  lærde  Skole- 
væsen og  Universitetet. 

Aaret  efter  Hjemkomsten  samlede  og  sondrede  Baggesen  Hjemkomst 
sin  tidligere  Digtning  og  udgav  den  saaledes  gjennemseet  i  to  ""^rljsc 
Bind  »Ungdomsarbejder«  1791  (med  de  komiske  Fortællinger 
»Døden  og  Doktoren«,  »Constance«,  »Forfatterens  Liv  og 
Levnet  af  hans  Fætter,  »Ja  og  Nej  eller  den  hurtige  Frier«, 
»Emma«  o.  fl.  —  En  kritisk  Udgave  af  »Eventyr  og  Fortællinger« 
skyldes  A.  Arlaud,  1889).  I  de  følgende  Aar  saae,  som  alt 
nævnt,  »Labyrinthen«  Lyset  og  blev  strax  oversat  paa  Tydsk. 
Men  Begejstringen  for  Baggesen  var  allerede  nu  langtfra  saa  stærk 
som  ved  hans  Debut,  trods  den  langt  større  Modenhed,  han  lagde 
for  Dagen  i  §ine  senere  Skrifter;  han  længtes  bort  igjen  og  endnu 
mere  hans  Hustru,  der  var  svag  efter  Fødselen  af  det  første  Barn. 
I  Foraaret  1793  brød  han  op  med  sin  Husstand,  indbildende  sig 
selv,  at  han  havde  til  Formaal  Indsamlingen  af  pædagogiske  Kund- 
skaber: »Opdragelsen,  dette  vigtigste  Middel  til  Humanitetens 
Fremme  og  Udbredelse,  var  fra  det  Øjeblik,  da  jeg  begyndte  selv 
at  tænke,  det  Studium,  det  Arbejde,  jeg  fandt  den  inderligste  Lyst 
til.  For  at  indsamle  den  Kundskab  i  dette  Fag,  som  Bekjendt- 
skabet  med  de  bedste  Lærere  og  de  bedste  Læreanstalter  hist  og 
her  i  Europa  alene  kan  forskaff"e,  har  jeg  ønsket,  arbejdet  for  og 
opnaaet  denne  anden  Rejses  Muliggjørelse.«  Den  gik  gjennem 
Tydskland  og  Schweiz.  I  Bern  kom  den  anden  Søn  til  Verden 
—  Carl  Reinhold,  der  senere  blev  Præst  i  sin  Fødeby  —  men  den 
Førstefødte  døde  Efterladende  sin  Hustru  hos  hendes  Forældre, 
drog  Baggesen  til  Italien,    tilbragte   fire  Maaneder  der  og  i  Wien, 

levede  atter  et  halvt  Aar  sammen  med  sin  Familie  i  Schweiz  og 
begav  sig  i  Begyndelsen  af  1795  hjemefter,  men  gjorde  fra  Weimar 
alene  en  Afstikker  til  Paris,  hvor  han  fra  en  Tribune  i  Konvents- 
salen  var  Vidne  til  Revolutionens  grufuldeste  Optrin  den  i.Prairial 
(20.  Mai),  da  tredivetusinde  sultne  og  fortvivlede  Jakobinere  stor- 
mede Forsamlingssalen  og  bl.  A.  Konventsmedlemmet  Féraud,  en 
personlig  Bekjendt  af  Baggesen,  blev  dræbt,  hvorefter  hans  blodige 
Hoved  paa  et  Spyd  blev  løftet  op  foran  Præsidenten.  Men  endnu 
kunde  en  slig  Scene  ikke  lamme  Digterens  Begejstring  for  Revolu- 
tionskampen.  >Jeg  takker  Gud,<  havde  han  kort  forinden  skrevet 
til  Reinhold,  »for  den  Naade  at  leve  samtidig  med  den  store  indre 
og  ydre  Aabenbaring  af  Fornuften  og  Friheden.  At  se  Menneske- 
heden en  masse  i  energisk  Kamp  for  at  naa  det  store  Maal,  saa- 
ledes  lide  og  bløde  som  i  dette  Aarhundredes  Slutning,  dette  er 
et  Syn,  ved  hvilket  man  med  blødende  Hjerte  føler  sig  løftet  til 
den  tredie  Himmel.  Vel  bløder  Menneskeheden,  og  det  menneske- 
lige Hjerte  bløder  ved  Rædselsscenerne;  men  Menneskehedens 
Sjæl,  Friheden,  hæver  sig,  og  den  frie  Sjæl  jubler,  trods  de  blodige 
Taarer,  mod  Himlen«.  —  Resten  af  Aaret  og  det  følgende  Halvaar 
tilbragtes  dels  paa  Augustenborg,  hvor  Sønnen  August  —  død 
som  dansk  General,  Udgiver  af  Faderens  Biografi  —  blev  født, 
dels  i  Kiel,  og  først  i  Sommeren  1796  kom  Baggesen  atter  til 
Kjøbenhavn,  hvor  han  ved  Prinsens  Protektion  var  bleven  udnævnt 
Atter  Hjem-  til  Viceprovst  paa  Regensen.  Længe  varer  det  ikke,  før  han 
ynkeligt  klager  over  denne  Stillings  Besværligheder,  som  han  maa 
have  havt  et  særligt  Talent  til  at  lade  voxe  sig  over  Hovedet: 
»Den  evindelige  Tagen  fejl  mellem  35  mig  i  et  Knippe  overgivne 
Nøgler  o.  s.  v.  o.  s.  v.  har  lært  mig  at  kjende  en  splinterny  Til- 
værelse, som  er  intet  mindre  end  behagelig.  Hertugen  har  paa 
eengang  gjort  mig  til  Provst,  Reparationsopsynsmand,  Dørvogter, 
Husvært,  Natvægter,  Gaardskarl,  Universitetsbud  og  hvad  veed  jeg 
Alt.«  Hertil  kom  Sophie  Baggesens  stadige  Sygelighed.  For  at 
samle  sig  om  noget  Centralt  midt  i  al  denne  Forvirring  gav 
Baggesen  sig  til  at  oversætte  Homer  og  opdagede  til  sin  store 
Glæde,  hvor  villigt  det  paa  Dansk  saagodtsom  ukjendte  Hexameter 
formede  sig  under  hans  Behandling.  »Det  danske  Sprog  er  den 
righoldigste  Gren  af  det  gamle  cimbriske  og  det,  der  paa  Jorden 
mest    ligner    det    græske«,    skriver   han   til   Reinhold;    alt  tidligere 

havde  han  udtalt  (i  Fortalen  til  »Ungdomsarbejder«  IL):  »Jeg  er 
vis  paa,  at  Gratierne  selv,  hvis  de  af  Europas  levende  Sprog  skulde 
vælge  sig  et  til  Morgendragt,  efterat  have  spejlet  sig  med  alle  de 
andre,  vilde  beholde  det  danske.«  Dets  eneste  Mangel  er  dets 
ringe  Rækkevidde,  der  stundom  kunde  faae  Baggesen  til  at  »græde 
bitre  Taarer  over,  at  ikke  det  tydske  Sprog  eller  et  andet  af 
Hovedarbejderne  i  Vingaarden  brugt  Sprog  blev  hans  Modersmaal;« 
nu  kunde  han  kun  gjøre  sig  forstaaelig  for  »de  nordiske  Fiskere, 
der  aldrig  ro  langt  fra  deres  Kyster,  og  ikke  for  de  Oceanet 
gjennempløjende  Sømænd«. 

Regensboligen  blev  ikke  noget  stadigt  Hjem  for  Baggesen. 
Ikke  tre  Fjerdingaar  efter  Indflytningen  maatte  han  atter  paa  Van- 
dring og  naaede  med  sin  syge  Hustru,  sine  to  smaa  Sønner  og 
Barnepige  Kiel  i  Foraaret  1797.  En  Maaned  maatte  tilbringes  i 
en  Gjæstgivergaard,  og  her  udaandede  den  ikkun  otteogtyveaarige 
Sophie  en  Dag  i  Majmaaned.  Syg  paa  Legeme  og  Sjæl  bragte 
Faderen  de  moderløse  Drenge  til  deres  Bedstemoder  i  Bern. 

Vi  standse  her  et  Øjeblik,  for  at  kaste  et  Blik  paa  de  Tydskc  Digte. 
mindre  Poesier,  som  bleve  til  i  disse  Udlændighedens  Aar.  De 
ere  for  en  ikke  ringe  Del  tydske  og  høre  som  en  Følge  deraf  en 
anden  Litteratur  til  end  den  her  behandlede,  men  der  maa  dog 
ialtfald  mindes  om  saa  gratieuse  Digtninger  fra  Baggesens  sprog- 
smidige Pen  som  Skærslibervisen  (»Es  kam  ein  fremder  Schleifer 
daher«)  med  de  bekj endte  Linier: 

Mein  Herz  ist  wie  ein  Taubenhaus: 
Die  eine  fliegl  hinein,  die  andr'  hinaus; 

om  den  smukke  Dichterlied  (»Der  Dichter  liebt  den  guten 
Wein«),  og  den  berømte  Drikkesang  »Die  gesammte  Trink- 
lehre«  (»Seit  Vater  Noah  in  Becher  goss«).  De  findes  i  de  to 
anselige  Bind  »Gedichte  von  Jens  Baggesen«,  som  udkom  i  Ham-  Danske  Digte. 
borg  1803.  Af  de  danske  Digte  ville  vi  mærke  os  Protesten  mod 
Schillers  »Gotter  Griechenlands« :  det  i  samme  Versemaal  skrevne 
Digt  »Den  eneste  Gud«,  Oden  »Skabningens  Haleluja«  og 
den  varme  Hilsen  »Til  mit  Fædreland,  Gjensyn  og  Tilbageblik«, 
med  den  senere  saa  ofte  anførte  Strofe: 

Ak!    ingensteds  er  Roserne  saa  røde,         I    og  ingensteds  er  Dunene  saa  bløde 

ak!    ingensteds  er  Tornene  saa  smaa,         I    som  de,  vor  fordums  Uskyld  hvilte  paa  — 

hvorefter    der    fortsættes    med    de    smeltende    smukke    Toner    fra 
Barndomsminderne : 


Ak,  thi  Hyrdinders  Dans  til  Hjertets  Kvad 
ved  Arnos  Bred  er  tvungen  mod  de  Lege, 
hvori  for  Høgen  vore  Duer  vege; 
thi  Heloises  Lund  seer  tornet  ud 
mod  Krattet,  hvor,  omsnært  af  Brombær- 
ranken, 


Du  favnede  som  Barn  din  første  Brud; 
og   Skrækhoms  Himmelspids    er    dog    ej 

høj  som  Banken, 
hvorpwia    jeg    efter     Maanen     greb,     og 

Tanken, 
den  første  Tanke,  tabte  sig  i  Gud. 


Ogsaa  adskillige  Rim  breve  bleve  til  i  disse  Vandreaar,  og  enkelte 
af  dem  offentliggjordes,  men  de  fleste  gjemtes  til  den  senere  ud- 
kommende  Samling. 

Op  og  ned  slyngedes  den  af  Naturen  alt  noksom  sensible 
Digter  i  Livets  Bølgegang.  Hans  Skjæbne  skulde  ikke  bringe 
hans  Temperament  til  Ro.  Med  smerteligt  Skarpblik  for  sin 
Ulykkes  Omfang  fremstiller  han  dens  Udspring  og  Følger.  >At 
jeg  af  Naturen  fik  et  farligt  Overmaal  af  Fantasi,«  skriver  han  til 
Augustenborgeren,  der  var  nærved  at  tabe  Taalmodigheden  med 
ham,  >at  jeg  ligesom  med  Modermælken  indsugede  en  umaadelig 
Irritabilitet,  at  Armodens  Elendighed  i  mine  første  to  Decennier 
nærede  denne  sørgelige  Egenskab,  at  overdreven  Vaagen  og  Stu- 
deren, unaturlig  Anstrengelse  og  en  halv  zigeuneragtig  Levevis 
forhøjede  den,  at  min  usalige  Verseskriven  og  Smigrerierne,  som 
var  en  Følge  deraf,  gjorde  det  Onde  værre,  at  min  senere  Existens 
uden  Plan,  uden  Hvilepunkt,  snart  hist,  snart  her,  med  en  sværme- 
risk, altfor  lidenskabelig  elsket,  efterhaanden  hendøende  Hustru,  og 
en  vedvarende  Sygdom,  der  alene  var  tilstrækkelig  til  at  forgifte 
et  Menneskes  Tilværelse  —  ikke  var  skikket  til  at  bringe  mit  op- 
rørte Jeg  i  Ligevægt,  at  jeg  med  eet  Ord  ved  Natur,  Kunst  og 
Skjæbne  er  bleven  et  svagt,  fantastisk,  uordenligt,  besynderligt, 
lidenskabeligt  Menneske:  derom  tvivler  vel  Ingen,  der  har  kjendt 
mig.«  Saaledes  klager  Baggesen,  naar  han  seer  sin  Skjæbne 
sortest.  Men  just  hans  let  bevægelige  Fantasi,  hans  lidenskabelige 
Hengivelse  i  Øjeblikket,  hans  Drift  til  at  smedde  Planer  og  slippe 
dem  halvudførte,  yder  ham  atter  en  Trøst,  som  tungere  Naturer 
have  vanskeligere  ved  at  finde.  Paa  St.  Bernhard  —  undervejs  til 
Milano  —  tænker  han  i  et  mørkt  Øjeblik  paa  at  blive  Munk  blandt 
Brødrene  paa  Bjerget,  men  efterhaanden  »bortgrønner«  Foraars- 
skjønheden  det  Gule  i  hans  Galdefeber;    han    morer  de  Vandrende 


Digitized  by 


Google 


Poesien. 


533 


med  Guitarspil  og  Sang,  og  paa  »den  højeste  af  alle  Jordens  be- 
boede Højder<  forherliger  han  »den  største  af  alle  Datidens  Hær- 
førere« i  Oden  til  Bonaparte.  Nye  Giftermaalsplaner  spire  frem. 
To  Gange  bliver  han  ved  sin  Svigermoders  Mellemkomst  forlovet 
med  Døtre  af  ansete  Schweizerfamilier,  men  begge  Gange  hæves 
Forbindelsen  efter  nogen  Tids  Forløb.  Tredie  Gang  fæster  han  i 
Paris  den  unge,  smukke  og  talentfulde  Fanny  Reybaz,  Datter  af  Ny 
den  genfiske  Ministerresident  hos  den  franske  Republik,  forhen- 
værende evangelisk  Præst  i  Genf.  Han  følger  sin  Datter  til  Kjø- 
benhavn,  da  Baggesen  1799  henter  sin  Brud,  og  tager  Bolig  hos 
de  Nygifte.  Digteren  var  imidlertid  bleven  Medlem  af  Theater- 
direktionen;  sine  Lidelser  i  denne  Stilling  har  han  beskrevet  med 
henrivende  Lune  og  i  en  aldeles  mesterlig,  med  alle  metriske 
Vanskeligheder  overgivent  spøgende  Form  i  »Theateradmini- 
stratoriaden«,  optagen  1807  i  »Eventyrer  og  komiske  Fortæl- 
hnger«.  Men  skjøndt  Baggesen  saaledes  havde  en  dobbelt  Embeds- 
virksomhed at  røgte,  skulde  han  dog  heller  ikke  dennegang  slaa 
Rod  i  Hjemmet.  Den  zarte  og  forvænte  Genferinde  kunde  ikke 
finde  sig  tilrette  i  de  nye  Omgivelser  eller  gjorde,  rigtigere  sagt, 
slet  intet  Forsøg  derpaa,  vilde  ingen  Bekjendtskaber  stifte,  ikke 
lægge  sig  efter  Sproget  og  stod  med  sin  romanske  Aandsdannelse 
og  sit  kølige,  afmaalt  tilbageholdne  Væsen  sin  Mands  Tanke-  og 
Følelsesliv  saa  fjernt,  at  noget  sjæleligt  Fællesskab  omtrent  var 
utænkeligt.  Endmere  uhyggelig  blev  Situationen,  da  Fanny  Aaret 
efter  Bryllupet  maatte  betale  en  Datters  Fødsel  med  et  langvarigt 
Sygeleje.  »Der  er  ikke  at  tænke  paa  noget  Arbejde  for  mig,« 
skriver  Baggesen.  »Sygestuen,  Barnet,  Ammen,  Kjøkkenet  —  kort 
alle  de  Forretninger,  som  i  et  ordenligt  Hus  paaligge  en  Kone,  og 
som  min  Fanny  formedelst  Sproget  aldrig  kan  besørge,  sluge  min 
Tid.«  Og  saa  tumlede  hans  Hoved  endda  med  Planen  til  et 
verdenshistorisk-mythologisk  Epos,  i  hvilket  alle  Tidens  vældige 
Brydninger  skulde  fremstilles  og  dømmes.  Som  alt  endnu  ikke 
Paabegyndt  stod  det  naturligvis  for  ham  i  Fantasiens  mest  straa- 
lende  Skjær  .  .  .  kunde  han  dog  blot  faae  taget  fat  paa  det  ... 
ja,  han  maatte  bort,  til  selve  de  store  Begivenheders  Skueplads. 
I  Efteraaret  1800  brød  han  med  Kone  og  Børn  op  til  Paris  og 
mente  at  skulle  blive  borte  for  bestandig.  »Søg  at  kunne  blive 
i  Paris« ,    skrev    Prinsen    af   Augustenborg    til    ham.      Han    havde 

trættet  sine  Beskyttere,  og  de  mente,  hans  Virksomhed  i  dansk 
Litteratur  var  afsluttet. 

Afskedsfest.  Efter   Indbydelse  af  to   unge   Medlemmer    af  Dreiers  Klub: 

H.  C.  Ørsted  og  A.  Oehlenschlåger,  sagde  Klubben  den  bortdragende 
Digter  Farvel  ved  et  til  hans  Ære  givet  Afskedsgilde.  Der  blev 
sunget  en  af  OEHLENSCHLÅGER  forfattet  kjøn  Sang: 


Den,  som  med  Snillets  hvasse  Pile 
nedfældte  Dumhed,  Fordom,  Svig, 
den,  som  fik  Øjet  til  at  smile, 
naar  det  med  Taarer  hæved  sig, 


den,  som  gød  Smag  og  ædel  Varme 
og  Følelse  i  Alles  Bryst  — 
han  trykkes  bør  i  Broderarme, 
før  han  forlader  Danmarks  Kyst. 


>Et  Exemplar  af  denne  Sang  —  fortæller  Oehlenschlåger  i  sine 
»Erindringer«  —  som  Baggesen  under  Afsyngningen  havde  holdt 
i  Haanden,  gav  han  mig  tilbage,  gjennemvædet  af  Taarer,  idet 
han  omfavnede  mig  og  testamenterede  mig  »sin  danske  Lyre«, 
som  han  nu  ikke  havde  isinde  at  slaa  mere.« 

Saaledes  mødtes  i  Aarhundredets  sidste  Dage  det  Gamle 
og  det  Nye,  det  Vigende  og  det  Fremskridende.  Men  de  vare 
endnu  ikke  helt  færdige  med  hinanden.  Der  forestod  en  Op- 
gjørelse. 

Vi  komme  altsaa  tilbage  til  Baggesen,  men  ville  alt  her 
nævne  de  Skrifter,  der  give  Oplysninger  om  hans  Liv.  Det  er 
først  »Jens  Baggesens  Biografi«  af  AUGUST  BAGGESEN,  i. — 4., 
1 843—56,  dernæst,  særlig  i  litterairhistorisk  Henseende,  Kr.  ARENTZENS 
Studie  »Baggesen  og  Oehlenschlåger«,  i. — 8.,  1870 — 78.  En  fattelig 
Fremstilling  af  de  aandelige  Paavirkninger,  Baggesen  var  Gjenstand 
for,  især  i  sin  Ungdom,  har  L.  SCHRØDER  givet  i  »Ewald  og  Bag- 
gesen, deres  Læremestre  og  deres  Velyndere«,  1884. 


Blandt  Boghandlerne  og  Bogtrykkerne  i  det  forrige  Aar- 
hundredes  sidste  Halvdel  træffe  vi  paa  Navne,  der  endnu  den  Dag 
idag  ere  knyttede  til  betydelige  Foretagender  paa  disse  Virksomheds- 
omraader.  Omtrent  1770  grundlagdes  saaledes  den  Gyldendalske 
Boghandel,  det  første  Firma,  der  førte  Forlagsforretningen  ind 
paa  bredere  Baner  og   blev  af  megen   Betydning  for  Litteraturens 

Fremvæxt.  Dets  Stifter,  den  jydske  Skoleholdersøn  SØREN  GYL- 
DENDAL (1742— 1802)  blev  Student  fra  Aalborg  Skole  og  havde 
tidlig  ansete  videnskabelige  Forbindelser,  ligesom  han  selv  var 
litterairt   ydende   i   kritisk-bibliografisk  Retning  ved   Affattelsen   af 


^1'f»JI/tJå/IJ6 


Efter  et  Maleri  af  Erik  Pouelscn. 


den  raisonnerende  Fortegnelse  over  Trykkefriheds-Periodens  Skrifter 
og  af  kortfattede  Recensioner  i  »Kritiske  Efterretningerc.  Idet 
disse  Interesser  forenedes  med  Jydens  medfødte  Handelstalent  og 
med  Tidsalderens  strenge  Forretnings-Orden,  fremgik  der  af  denne 

Samvirken  i  Aarenes  Løb  en  stedse  udvidet  Virksomhed,  frugtbar 
paa  Initiativer  og  rig  paa  Løn,  saa  TODE  allerede  en  halv  Snes 
Aar  efter  Firmaets  Grundlæggelse  kunde  spørge:  >Naar  havde 
Danmark  saadan  en  national  Boghandler  som  Gyldendal?  Hvor- 
meget  har  denne  brave  Mand,  som  forener  de  Indsigter  og  den 
Smag,  der  gjør  en  Litteratur  Ære,  med  den  Spekulation,  der 
karakteriserer  den  sande  Handelsmand,  ikke  udgivet?«  Omtrent 
tredive  Aar  efter  den  Gyldendalske  Boghandels  Stiftelse,  lige  ved 
Aarhundredskiftet,  omfattede  dens  Forlagskatalog  c.  800  Skrifter, 
deriblandt  nogle  af  betydeligt  Volumen.  Vi  træffe  her  Navnene 
Balle,  Bastholm,  Ove  Malling,  Langebek,  Suhm,  J.  Baden,  Guld- 
berg, J.  S.  Sneedorff,  Schytte,  P.  Kofod- Ancher,  H.  Stampe,  Tyge 
Rothe,  Tullin,  Wessel  o.  m.  fl.  Af  omfangsrige  Værker  kan  mindes 
om  ESAIAS  Fleischers  »Forsøg  til  en  almindelig  Naturhistorie«, 
udkommen  fra  1786  til  1804  og  udgjørende  omtrent  1000  store,  i 
26  Bind  fordelte  Oktavark;  en  Samling  Rejsebeskrivelser  i  16  Bind; 
tre  store  Skuespilsamlinger  i  tilsammen  25  Bind  o.  s.  v. 

Et  andet  ind  i  vor  Tid  rækkende  Firma  er  J.  H.  SCHUBOTHES, 
egenlig  en  Fortsættelse  af  den  1728  grundlagte  Mumme'ske  Bog- 
handel. Forsvundne  ere  derimod  de  i  sin  Tid  saa  bekjendte 
Firmanavne  Chr.  G.  PROFT,  Fr.  Brummer  og  K.  H.  SEIDELIN,  til 
hvilke  sidste  to  der  er  knyttet  en  Anekdote,  som  viser,  at  det  i 
vore  Dage  grasserende  Kapløb  om  Oversættelser  ejheller  var  ukjendt 
paa  hin  Tid.  Brummer  bekjendtgjorde  1799:  »Lafontaine  [den  be- 
kjendte tydske  Romanforfatter]  agter  til  Nytaar  at  udgive  en  ganske 
ny,  hidtil  utrykt  Samling  af  Fortællinger,  hvoraf  der  paa  mit  Forlag 
udkommer  en  Oversættelse«  —  hvilken  Bebudelse  Seidelin  vittigt 
overbød  i  følgende  Annonce:  »Gjøres  hermed  vitterligt,  at  alle 
Bøger,  som  ere  skrevne  eller  herefter  skrives  paa  noget  menneske- 
ligt Sprog,  udkomme  oversatte  paa  Undertegnedes  Forlag.  Dette 
bekjendtgjøres  for  at  undgaa  Kollision.« 

Blandt  Provinsforretningerne  havde  Chr.  H.  IVERSENS  i 
Odense  et  afgjort  litterairt  Præg  paa  Grund  af  Besidderens  aande- 
lige  Livfuldhed  og  Interesse.  Han  udgav  de  »Fynske  Aviser«,  som 
spillede  en  ikke  liden  Rolle  i  det  skjønlitteraire  Liv  langt  ind  i 
vort  Aarhundrede,  samt  et  Maanedsskrift  »Almennyttige  Samlinger«, 
der  drev  det  til  40  Bind.  I  Odense  virkede  desuden  SøREN 
Hempel  og  Fr.  Milo  som  Avisudgivere  og  ansete  Forlæggere. 

Samtidig  med  den  Gyldendalske  Boghandel  anlagdes  i  Kjø- 
benhavn  Thieles  Bogtrykkeri,  stiftet  1770  af  JOH.  RUD.  THIELE 
fra  Grevskabet  Lippe  i  Westfalen.  Nogle  Aar  yngre  er  J.  H.  SCHULTZ'S 
Officin,  hvis  Grundlægger  JOH.  Fr.  SCHULTZ  tillige  var  Udgiver  og 
navnlig  levede  højt  af  Rahbeks  utrættelige  Pen;  da  hans  Trykkeri 
gik  tilgrunde  i  den  store  Brand  1795  og  en  Ven  beklagede  hans 
Ulykke  overfor  Digteren  Samsøe,  svarede  denne:  »Et  Trykkeri 
faaer  han  sandfærdigt  nok  igjen ;  men  var  Rahbek  brændt  for  ham, 
saa  kunde  han  gaa  Gade  op  og  Gade  ned  og  spørge:  hvor  skal 
jeg  faae  mig  en  Rahbek?«  —  Som  Kunstner  i  sit  Fag  stod  den- 
gang NiC.  Møller  øverst,  anerkjendt  baade  af  Nyerup  og  Tode 
som  en  Bogtrykker,  der  vilde  kunne  hævde  sit  Ry  overalt  i  Eu- 
ropa; men  selv  hans  Arbejder  —  og  da  end  mere  de  Andres  — 
stod  endnu  langt  tilbage  i  Skjønhed  og  Korrekthed  for  den  franske, 
engelske  og  hollandske  Presses  Ydelser  i  dette  Tidsrum.  Frem- 
gang var  der  imidlertid  paa  Bogfremstillingens  som  paa  Bogfor- 
handlingens Omraade;  i  det  følgende  Aarhundredes  første  Fjerdedel 
hæmmedes  denne  Fremgang  desværre  af  slette  økonomiske  For- 
hold, just  paa  samme  Tid  som  Aandssiden  af  Litteraturen  udfoldede 
sig  saa  mægtigt;  derfor  træde  selv  dens  mest  ædelbaarne  Skab- 
ninger os  hyppigst  imøde  i  det  uanseligste  Skrud. 

Kttrsw 'Tallene  henvise  Hl  Hovedstedeme,  kvor  vedkommende  Forfatter 
er  omtalt. 


Abildgaard,  P.  Chr.  2gs—g6.  297.  Porir. 

2g6. 
Abildgaard,  N.  487. 
Abrahamsen,   W.   H.   F.    )22 — ^S'    330. 

344—45.   427.   453.  487.  489.  Portr. 

Ackermann,  J.  B.  207. 
Addison.   15.   199. 
d'Alcmbert.  221.  222. 
Allen  169. 
Ampere.  71. 
Amthor.   142. 
Angel,  Karen.  304. 
Arentzen,  Kr.  534. 
Aristofanes.  58. 
Arlaud,  P.  A.   174.  529. 
Ascanius,  P.  288. 

B. 

Bacon.  5.  59. 

Baden,   Jacob.   282.  j>/9 — 22,   324.   439. 

Portr.  S20. 
Baggesen,  Aug.  530.  534. 
Baggesen,  Jens.  89.  219.  226.  227.  229. 

341.  352.  372.  434.  494.  501.  sn— 

34.  Portr.  S'5' 
Baggesen,  Fanny.  533. 
Baggesen,  Sophie.  527. 529. 531 .  Portr. s 27. 
Bajer,  Fr.  265.  389. 

Balle,  N.  E.    234.   248—68.    Portr.  24^. 
Bang,  Oluf.  310. 
Barfod,  Fr.   193. 
Bartholin,  C.   164. 
Bartholin,  Th.    161. 
Bastholm,  Chr.   239— 4^-  252.  253.  254. 

489.  498.  Portr.  240. 


Bayle.  7—8.   13.  59.   loi— 3. 

Beaumarchais.   17.  224. 

Beamnelle,  L.  A.  204 — S.  309. 

Bcring,  Vitus.  165. 

Berling,  E.  H.  209. 

Bemstorf,  A.  P.  234.  263. 

Bemstorf,  J.  H.  E.  225.  232.  309. 

Biderman.  82. 

Bie,  J.  C.  332. 

Biehl,  Dorothea.  233.  317.  407—8,  Portr. 

407. 
Birckner,  M.  G.  256.  262.  280 — 81.  Portr. 

280. 
Birkedal,  Vilh.   133. 
Birkedal -Barfod,  Fr.  265. 
Bjørn,  Karen.  276..  278. 
Blicher,  St.  St.  494. 
Bluhme,  J.  B.   121.   124.   143. 
Bodmer.   14. 

Boileau.   14.  39.   176.  410.  416.  520. 
Bolingbroke.  6.   14. 
Borch,  Ole.   164. 
Borchsenius,  O.  389. 
Bording,  A.   168.   176. 
Boye,  A.  E.  48.  447. 
Boye,  Joh.  279.  Portr.  279. 
Brahe,  Tyge.   166. 
Brandes,  G.   108.  364. 
Bredal,    N.    K.    403 — 7.    408 — ij-    417. 

427.  429.  443. 
Bredsdorf.   139. 
Brorson,  Broder.    136.   174. 
Brorson,  H.  A.   120.  129.  170 — 74.  Portr. 

171. 
Bnimmer,  Fr.   536. 
Brun,  Adelaide.  343. 

Navnefortegnelse  til  andet  Bind. 


Brun,   Friederike.    342 — 44.    523.    Porir, 

Brun,  Nordahl.    366.  417 — 20.  422.  427. 

429-  4JJ—S7-  472.  Portr.  418. 
Brunsmand.   121. 
Bruun,  Chr.  81.   105.   170. 
Bruun,    M.  C.    235.    245.    2^7—63.   380. 

381.  Portr.  2S7. 
Bruun,  N.  T.   506—7. 
Bruun,  Th.  Chr.    250 — 51.  263.  joj — 6. 

Portr.  joj, 
BrUnnich,  M.  Th.  289. 
Brøndsted,  O.  362. 
Buffon.  223. 

Bugge,  Th.  28S—86.  315.  Portr.  28S. 
Buntzen,  Th.  298. 
Burmann.  75. 
Bulow,  Joh.  233. 

C. 

Cabanis.    223. 

Callisen,  H.  298. 

Capion,  Etienne.  50.  51. 

Carstens,  A.  G.  394.  461.  478.  481. 

Chodowiecki.  487. 

Christian  VI.  69.  77.  84.   117.   120.   124. 

131.    138.    143-    147-    151.    170.  231. 

232. 
Christian  VII.  231.  233.  234. 
Christiani,  \V.  E.  309. 
Chubb,  Th.  6.   100. 
Clemens.  48.  487. 
Colardeau.  408. 

Colbjømsen,  Chr.  284.  369.  385.  387. 
Cold,  M.  Th.  383. 
Condillac.  223. 
Condorcet.  223. 
Conradi,  G.  J.   121. 
Comeille.  50.  417.  472. 
Cramer,  C.  F.,  341.  343.  523. 
Cramer,  J.  A.   236. 
Crébillon  d.   Y.   17. 

D. 

Daae,  Ludv.  303. 
Dalin,  Olof.   199. 
Dancourt.   50. 
Dass,  Benj.  300.  397. 
Daugaard,  I.  B.   172. 


Defoe,   16.   196.   198. 
Destouches.  53. 
Deuntzer,  J.  H.  284. 
Diderot.  220—24. 
Dietrichson,  L.  402.  444. 
Dorothea  Engelbrektsdatter.    177. 
Dorph,  N.  V.  89. 

E. 

Eggers.  338. 

Eilschov,    Fr.   Chr.    136—38.    162.    196 

203. 
Elberling,  C.  G.  89. 
Engelstoft.  300. 
Erasmus  Rotterodamus.   13. 
Emesti.  236.  249. 

DET  NORDISKE   FORLAG 


HENRIK  PONTOPPIDAN 

LYKKE- PER 


HANS   UNGDOM 

»Beskrivelsen  af  Drengenes  jublende  Slædefart  ned  ad  Landevej  s  bakken 
mod  den  lille  By,  der  ligger  for  dem  i  det  blanke  Maanelys,  Nybodersfamilien 
baade  hjemme  og  ude  paa  Besøg,  strutte  af  Liv  og  skildres  med  den 
fasteste  Anskuelighed.  Synet  er  overalt  overlegent,  noget  haansk,  maaske 
af  og  til  saa  overlegent,  at  man  ser  mindre  ind  i  end  hen  over  Hovederne 
paa  Menneskene.  Helt  igennem  er  Fortællingerne  skrevet  i  det  klare,  rolige 
Foredrag,  Pontoppidan  er  Mester  for,  baaret  af  et  langt  Åandedræt;  det  bliver 
aldrig  forpustet,  det  er  kun  sjældent  stærkt  bevæget.«  (Berlingske  Tidende) 

»Den  er  fortalt  med  al  Henrik  Pontoppidans  klare,  man  kunde  næsten 
fristes  til  at  sige:  glatte  Kunst.  Thi  Sproget  svøber  sig  saa  glat  om  Ind- 
holdet som  ingensinde  før  i  Pontoppidans  Fortællinger.  Navnlig  magter  han 
med  Virtuositet  den  novelleagtige  Skitse.  Som  han  tegner  et  Interiør  fra 
Nyboder,  et  Besøg  paa  en  Pæreskude,  en  Aften  i  Kunstnerknejpen,  er  der 
kun  faa  danske  Forfattere  —  hverken  blandt  nulevende  eller  afdøde  -r-  der 
er  hans  jævnlige.«  (Korretpimdance  Hl  Provintblade 

»Saa  god  og  sund  og  hjemmegjort,  som  denne  Per  er,  saa  god,  sund, 
hjemmegjort  er  lir.  Pontoppidans  Bog  om  ham.  Man  kan  kun  længes  efter 
næste  Del  af  denne  ægte  Bog.a  (Animius  i  LolL-Faltten  FoUeetidendm 

»Lykke-Per,  hans  Ungdom,  er  fortalt  med  den  lykkelige  Bredde,  som 
kun  den  sikre  og  myndige  Romanskribent  magter,  og  med  det  lune  Vid^ 
som  er  Pontoppidan  eget.  Den  er  Indledning  til  en  Roman,  der  handler  om 
et  fribaarent  Menneskes  Søgen  efter  samstemmende  fribaame  Sjæle,  og  som 
utvivlsomt  vil  blive  et  Værk  af  Betydning  og  Vægt.«  (E.  b.  i  Politiketo 

